
Sophie  Ørsted,  født  OeMensclilæger. 

(Fortsættelse). 


IV. 

JJer  er  en  anden  af  sin  Tids  fremragende  Personer,  paa  hvem 
Sophie  Ørsted  havde  en  særdeles  stor  Indflydelse  i  hans  Ud- 
viklingsaar,  nemlig  F.  C.  Sibbern,  Jeg  havde  den  Glæde, 
kort  før  denne  elskelige  Mand  dede,  at  have  en  lang  Sam- 
tale med  ham  om  hende.  Alt,  som  han  fortalte,  lyste  Ung- 
dommen med  dens  Minder  og  Glæder  usædvanlig  rørende 
over  den  gamle  Mand  og  kastede  den  skjønneste  Poesi  over 
ham,  saa  at  dette  Mode  altid  vil  blive  mig  uforglemmeligt. 
Sibbern  lagde  ikke  Skjul  paa,  at  han  havde  været  stærkt 
forelsket  i  Sophie  ørsted*);  lige  saa  lidt  fortav  han,  at 
hun  aldrig  havde  næret  nogen  erotisk  Følelse  for  ham,  men 
mere  betragtet  ham  som  en  Broder.  »De  maa  dog  ikke 
tro«,  —  sagde  han  —  »at  det  er  hende,  der  har  givet  An- 
ledning til  min  Bog  om  Elskov;  thi  den  var  skrevet,  inden 
jeg  lærte  hende  at  kjende  nærmere,  hvilket  egentlig  først 
skete  efter  den  Baggesenske  Periode«  **).  Sibbern  var  Fru  Ør- 
steds stadige  Ledsager  paa  hendes  daglige  Spasereture  mest 


*)  Det  var  derfor  ikke  rigtig  opfattet,  naar  Sibbems  berlinske  Ven- 
inde, Henriette  Hertz,  skrev  til  ham  om  hans  Forhold  til  Sophie 
Ørsted:  »Jeg  véd  ikke,  hvem  det  er,  der  siger,  at  man  om  mange 
Mænd  skulde  se  at  faa  at  vide,  hvad  for  en  Pige  de  kunne  elske. 
Hvad  for  en  Veninde  de  have,  er  egentlig  meget  mere  interessant; 
thi  det  lidenskabelige,  som  taler  i  det  første  Forhold,  falder  ganske 
bort  i  det  andet,  og  Mennesket  staar  dér  rent  i  sin  Ro«. 
•*)  Han  kom  dog  der  i  Huset  tidligere.  Den  25de  April  1808  skriver 
han  til  sin  Søster:     »Skulde  Du  tro  det,    at  jeg  skriver  Dig  dette 

omkring  Frederiksberg,  hvor  hun  laa  paa  Landet  hver  Som- 
mer til  langt  ud  paa  Efteraaret*).  Mangen  Søndagformiddag 
gik  han  med  hende  i  Frederiksberghave,  naar  der  var  fuldt  af 
Mennesker;  hun  gik  der  da  ikke  blot  for  at  se  disse,  men 
ogsaa  for  at  ses  af  dem;  «thi  saadan  var  hun,  og  hun  vidste 
godt,  hvor  smuk  hun  tog  sig  ud».  Der  stod  et  stort  Træ- 
lysthus inde  i  Søndermarken  med  Udsigt  over  Kjøbenhavn; 
det  er  senere  brændt.  Her  sad  Sibbern  ofte  med  hende  og 
læste  meget  for  hende;  thi  hun  vilde  helst  have  alt  forelæst; 
det  var  særligt  Homers  Odyssee,  Sophocles's  Tragoedier  og 
Plato,  han  her  gjorde  hende  bekjendt  med,  og  dem  elskede 
hun  højest  næst  efter  Goethes  Værker. 

Under  Sibberns  Eejse  fra  1811—13  korresponderede  han 
med   Sophie   -Ørsted   og   af   denne   smukke ,    karakteristiske 


Brev  i  Assessor  Ørsteds  Værelser,  og  det  Kl.  12  om  Natten.  Tænk 
Dig,  han  har  i  en  8  Dages  Tid  været  syg  og  sengeliggende,  og 
Fruen  har  siden  i  Forgaars  havt  Mæslinger.  Callisen  (Lægen) 
kommer  her  daglig.  Hos  Assessoren  maa  der  vaages  hver  Nat, 
jeg  har  hidtil  gjort  dette  hveranden  Nat,  denne  er  den  fjerde.  I 
øvrigt  er  han  i  Bedring,  han  vil  snart  være  restitueret.  Mig  have 
disse  Dage  virkelig  forskaffet  megen  sand,  inderlig  Glæde.  Jeg  har 
aldrig  saa  nøje  lært  at  se,  hvor  inderlig  velsignet  den  kjære,  gode 
Assessor  er  som  i  disse  hans  Sygdoms  Dage,  da  jeg  er  kommet 
her  hver  Dag.  Det  glæder  mig  saa  inderlig,  at  jeg  kan  tjene  ham 
med  noget,  jo  mere  jeg  kan  gjøre  for  ham,  des  kjærere  er  det 
m!g».  —  Hvor  beundrende  og  kjærlig  Sibbern  til  de  sidste  Aar 
betragtede  A.  S.  Ørsted  kan  for  øvrigt  ses  i  en  meget  poetisk  og 
betegnende  Udtalelse  i  hans  »Patriotiske  lutelligensblade«  1835, 
1ste  Hefte  fra  Pag.  26  midt  paa  Siden  —  Artiklen  ud. 
*)  Mødte  han  hende  tilfældigvis,  naar  hun  gik  med  en  Veninde  paa 
Volden,  straalede  han  hende  i  Møde  af  Glæde  langt  borte;  han 
aabnede  Armene  og  ilede  til  hende.  Saa  beundrede  han  hendes 
Skjønhed  og  hendes  Dragt;  han  standsede  foran  hende  og  sagde: 
•  Staa  nu  dér  og  lad  Solen  rigtig  spille  i  Silkekjolen,  at  jeg  kan 
se,  hvor  dejlig  De  ser  ud«.  Hun  kunde  da  svare:  »Men  Sibbern 
dog!  De  plager  mig  jo.  De  maa  dog  virkelig  lade  mig  gaa,  jeg 
kan  jo  ikke  komme  frem».  Han  var  aldeles  indtaget  i  en  Silke- 
kaabe,  hun  gik  med,  og  som  sad  saa  dejlig  og  tegnede  Figuren 
saa  skjønt. 

Korrespondance  eje  vi  en  Del  Breve*),  som  vil  kunne  oplyse 
Forholdet  imellem  dem.  Jeg  skal  meddele  et  Uddrag  af  dem; 
de  bleve  skrevne  paa  Tysk,  fordi  Sophie  Ørsted  « efter  den 
Tids  Maade  ønskede  ved  at  faa  tyske  Breve  at  gjere  Frem- 
gang i  dette  Sprog«.  Sibberns  første  Brev  er  fra  Klintholm 
paa  Møen: 

Søndagen  den  4de  Åvgust  1811. 

■  Saa  skriver  jeg  Dem  da  her  de  første  Linier  fra  Ud- 
landet. Dog  endnu  ikke  fra  Udlandet;  fra  et  kjært  Hjem 
skriver  jeg  end,  et  Hjem,  som  ogsaa  er  Deres.  I  glad  Stem- 
ning benytter  jeg  en  rolig  halv  Time  i  den  første  frembry- 
dende Nattestilhed  og  aabner  hermed  min  hele  Korrespon- 
dance under  gunstige  Varsler.  Svar  De  mig,  før  endnu  nogen 
anden  kan  skrive  mig  til;  saa  kunne  de  Tegn,  under  hvilke 
jeg  begynder,  ikke  være  bedre. 

Vær  hjertelig,  inderlig  hilset  fra  mig.  Hils  ogsaa  hjer- 
telig Tine**),  saa  snart  De  skriver  til  hende.  Og  hils  Deres 
ørsted,  og  sig  ham,  at  jeg  ingensinde  skal  aflade  at  elske 
ham. 

Jeg  tiltraadte  min  Rejse  ret  inderlig  vel  tilmode,  frejdig 
og  glad.  Afskeden  med  Deres  Ørsted  om  Morgenen,  Af- 
skeden med  Dem  og  til  sidst  den  uventede,  stumme  Afskeds- 
hilsen, idet  jeg  fløj  Dem  forbi:  alt  dette  havde  gjort  mit 
Hjerte  saa  godt,  at  ene  Følelsen  af  min  Lyksalighed,  slet 
ingen  Smerte  fyldte  min  Sjæl.  Den  lille  Aagaard,  som  jeg 
i  Fredags  Aftes  besøgte  med  min  Broder  paa  Iselingen  ved 
Vordingborg,  kunde  ikke  noksom  undre  sig  over,  hvor  jeg 
var  frejdig  og  glad.  Dog  vil  Hjemveens  Smerte  nok  komme 
med  Tiden.  Ogsaa  har  vel  et  Tryllemiddel,  som  jeg  fik  kort 
før  min  Afrejse,  havt  sin  Virkning  paa  mig:  nemlig  en  lille 
gul  Blomst,  som  jeg  omhyggelig  gjemmer. 

Jeg  har  i  Dag  med  min  Broder  været  paa  den  skjøn- 
neste  Del  af  Klinten,    paa  hvilken  De  ogsaa  har  været,  og 

•)  Se:  Breve  til  og  fra  F.  C.  Sibbern. 
")  Ørsteds  Søster. 

som  De   ret  og  tilfulde  har  taget  i  Besiddelse,   saa   at   den 
tilhører  Dem  og  altid  vil  blive  Deres. 

Jeg  gaar  nu  ud  i  Verden  for  at  vinde  flere  Besiddelser 
af  denne  Art,  langt  herligere.  Næppe  kan  dog  det  nye  Liv 
aabne  mig  Skatte  og  Ejendomme  saa  skjonne  som  dem,  jeg 
lader  tilbage  og  dog  stadig  forer  med  mig.  Jeg  gaar  ud  i 
den  nye  Verden  og  føler  mig  som  en  rig,  der  fører  med  sig 
et  sikkert  Fond,  en  uudtømmelig  Kigdoms  Fylde.  Hvorfor 
skal  jeg  ikke  udtale,  hvad  jeg  føler?  De  maa  høre  det. 
med  uudsigelig  Taknemlighed  føler  jeg  det  imod  den  Evige, 
hvis  Godhed  har  skjænket  mig  det  bedste,  Jorden  kan  bringe. 
Ufortjent  er  min  Lykke,  det  er  ikke  min  egen  Retfærdighed. 
Himlen  velsigne  Dem  cg  Deres!    Tænk  paa 

Deres 
F.  C.  Sibbern... 

Den  4de  Avgust  Kl.  11  Aften  sender  han  hende  med 
«en  lille  Forgjetmigej «  blandt  andet  følgende  Ord: 

«Det  er  nu  Vi  Time  efter  Midnat.  Himlen  er  lys  og 
stjernebesaaet.  Ikke  langt  fra  Polarstjernen  glimre  to  Stjer- 
ner, som  høre  til  den  lille  Bjørn.  De  se  ned  ret  som  to 
-Øjne  og  sænke  sig  aldrig  i  Havet;  de  ere  altid  at  se,  naar 
Himlen  om  Natten  er  klar.  De  staa  just  nu  lige  over  Kirke- 
taarnet  og  nedfunkle  deres  Lys  til  mig  gjennem  den  dunkle 
Nat.  Jeg  skjænker  Dem  herved  disse  to  Stjerner  til  Erin- 
dring. Gid  De  maa  straale  sød  Ro  ned  over  Deres  Slummer 
i  Nat.  Og  saaledes  hver  eneste  Nat.  Og  ligeledes  over 
Deres  ørsted«. 

Sibbern  har  ikke  faaet  Svar  paa  disse  2  Breve  og  skri- 
ver derfor  det  næste  Brev  fra  den  50te  Avgust  til  -Ørsted; 
det  slutter  saaledes:  »Hils  endelig  Deres  Kone  mange  Gange. 
Jeg  har  skrevet  2  Breve  til  hende,  som  hun  dog  vel  har  faaet?« 

Den  3dje  September  tilskriver  han  igjen  Sophie  ørsted 
fra  Brokken  a"  Midnatstimen^ .  Dette  Brev  ender  saaledes: 
«Jeg  har  ikke  kunnet  negte  mig  selv  den  Glæde  at  skrive 
Dem  de  første  Linier  til  i  «AandernesTime».   Tænk  ret  ofte 

paa  mig,  det  er  min  Bøn.     Hils  Deres  Ørsted  og  bed  ham 
om  det  samme.   Gid  De  maa  sove  sødt  uden  at  dremme  om 
den  Kulde,  som  i  denne  Time  regerer  heroppe  paa  Brokken 
—  ikke  derhjemme  i  det  venlige  Frederiksberg«. 
Endelig  kommer  Sophies  første  Brev: 

Frederiksberg  den  23de  September  1811. 

•Inderlig  Tak,  kjære  Sibbem,  for  Brevet  og  Blomsten  fra 
Brokken.  Gud  ske  Lov,  fordi  De  er  der,  og  for  al  den  Glæde, 
De  der  og  paa  ethvert  Sted,  De  kommer,  vil  nyde.  Jeg  har 
rigtignok  ofte,  naar  De  gjorde  mig  Kummer  her  i  Livet,  en- 
ten ved  at  støde  eller  slaa  mig  eller  noget  af  mit  Gods*), 
ønsket  Dem  paa  Bloksbjerget,  og  nu  er  det  forst  ret  tydeligt, 
hvor  godt  jeg  har  ment  det.  Det  glæder  mig,  at  De  saa 
kraftig  føler  det  lykkelige  i  Deres  Stilling;  jeg  forsikrer  Dem, 
at  jeg  er  i  Stand  til  at  indse,  hvad  det  har  at  sige  sund  og 
fuld  af  Livs  Lyst  og  Mod,  med  de  fornødne  Midler  i  Deres 
egne  Hænder  til  at  komme  endnu  højere,  at  staa  3,000  Fod 
over  Havet  og  skue  hen  over  den  Verden,  der,  lig  Livet  i 
éns  Barndom,  smilende  aabner  sig  for  én.  Jeg  deler  oprig- 
tig Deres  Glæde  og  ønsker  Deres  Lykke. 

Her  leve  vi  i  den  sædvanlige  Takt.  Og  det  er  det  øn- 
skeligste, man  kan  i  sit  faste  Hjem.  Det  har  i  nogle  Dage 
været  et  velsignet  Vejr,  klart  og  stille,  men  desto  værre  koldt. 
Jeg  er  gjerne  hver  Formiddag  i  Søndermarken,  der  er  vel- 
signet; en  slig  Mangfoldighed  af  Farver,  som  Levet  har  i 
denne  Høst,  er  sikkert  sjelden  her  i  Landet;  selv  her  fra 
mit  Bord  ser  jeg  gjennem  det  aabne  Vindue  ud  over  mit 
lille  Kjær  vist  over  20  forskjellige  Forandringer  af  Farver  paa 
den  lille  Skov,  der  begrænser  min  Synskreds.  Vgindet  er 
saa  stille,  og  Svanen  er  kommet  i  Besøg  i  disse  Dage:  den 
glider  saa  sagtelig  hen  over  den  blanke  Flade,  og  de  Furer, 
den  pløjer  i  Vandet,  tabe  sig  først  sent  i  den  store  Stilhed. 

*>  Naar  Sibbem  kom  noget  kejtet  stolprende  ind  i  hendes  Stne,  f6r 
hun  op,  bredte  Armene  værnende  nd  og  raabte:  »Aa,  mit  Sybord! 
Stolene!  Bordet!. 

Det^^er  ret  en  Formiddag,  hvori  De  kunde  være  tjent  med 
at  komme  herud  og  spise  Pandekager,  lille  Hr.  Doktor!  Det 
varer  nu  ej  længe,  førend  jeg  flytter  ind  i  den  lille,  grønne 
Stue;  thi  da  vi  dog  nok  endnu  blive  her  noget,  saa  maa 
man  til  at  sørge  for  lidt  Lunelse.  —  Hvor  jeg  dog  udførlig 
beværter  Dem  med  alle  de  Bagateller,  jeg  foretager  mig;  men 
hvad  skal  en  stakkels  Frue  gjøre,  som  intet  nyt  eller  stort 
ser  eller  hører? 

Fra  Dem   venter  jeg  snart  igjen  et  godt  Brev; 

nu.  De  engang  har  begyndt  med  mig,  maa  De  smukt  blive 
ved;  jeg  er  i  Grunden  et  nøjsomt  Gemyt;  men  har  man  en- 
gang tilstaaet  mig  noget,  saa  staar  jeg  paa  min  Ret. 

Lev  De  nu  ret  inderlig  vel. 

Deres 
Sophie  0». 

Sophie  .Ørsteds  næste  Brev  er  dateret 

den  27de  December  1811. 

•Kjære  Sibbern!  Dette  er  den  tredje  Gang,  jeg  begynder 
et  Brev  til  Dem;  hver  Gang  jeg  havde  skrevet  en  artig  Ho- 
ben sammen  og  da  vilde  gjennemlæse  det  for  dog  at  se,  om 
der  nu  ogsaa  stod  noget  af  det,  jeg  vilde  sige  Dem,  saa  var 
det  noget  saadant  erbarmeligt  Tøj,  saa  langt  fra  det,  jeg 
ønskede,  det  skulde  være,  at  jeg  blev  vred  og  kjed,  lagde 
Pennen  og  rev  det  skrevne  i  Stykker,  trøstende  mig  med, 
at  det  en  anden  Gang  vilde  gaa  bedre.  Men  nu  er  Julen 
forbi  og  kun  et  Par  Dage  endnu  tilbage  af  det  gamle  Aar, 
hvori  vi  have  tilbragt  saa  mangen  en  fornøjet  Time  sammen, 
i  hvilket  De  med  saa  inderlig  megen  Godhed  stedse  har  søgt 
at  bringe  mig  al  den  Glæde,  der  stod  i  Deres  Magt;  nu  maa 
De  have  et  Brev  fra  mig,  det  være,  som  det  kan;  —  min 
gode  Vilje  vil  De  ej  miskjende. 

Til  det  nye  Aar  ønsker  jeg  Dem  ret  af  mit  inderste 
Hjerte  Lykke.  Gud  lade  det  bringe  Dem  meget  af  det  gode, 
De  med  en  ligesaa  sjelden  som  elskværdig  Tillid  venter  af 
Fremtiden;  og  skal  De  tilbringe  det  i  fjerne  Egne  langt  fra 

OS  Og  de  gamle  Omgivelser,  da  tænk  paa  os  ved  enhver  ny 
Glæde;  vi  glemme  Dem  vist  ikke. 

Min  ørsteds  Fedselsdag  blev  her  som  sædvanlig  hellig- 
holdt ved  en  liden  Fest,  det  var  en  særdeles  behagelig  Fø- 
lelse, hvormed  jeg  var  overbevist  om,  at  De  ogsaa  erindrede 
den  Dag.  Det  er  en  Sandhed,  at  éns  fraværende  Venner 
først  ret  give  én  et  levende  Billede  af,  at  Verden  er  beboet. 

Gamle  Fatter  lever  vel.    De  Værelser,  jeg  i  Fjor 

havde  paa  Frederiksberg,  faar  jeg  ej  til  næste  Sommer.  Det 
gjør  mig  i  Sandhed  ondt,  jeg  led  dem  saa  godt;  men  i  Sær- 
deleshed holdt  jeg  af  Vænget. 

Nu,  kjære  S.,  har  jeg  givet  Dem  et  ligesaa  udførligt 
Bevis  paa  min  gode  Vilje  som  paa  min  svage  Evne.  De 
vilde  meget  glæde  mig  ved  snart  at  sende  mig  et  langt  Brev; 
gjør  det,  lille  S.!  Ørsted  og  alle  hilse  Dem  kjærligst.  Gud 
velsigne  Dem. 

Deres 
Sophie  ø». 

Herpaa  svarer  Sibbern  fra 

Berlin  den  14de  Januar  1812,  Aften. 

«Ja,  ret  snart  vil  jeg  skrive  Dem  til,  og  et  rigtig  langt 
Brev,  og  et  rigtigt  taknemligt.  De  bar  gjort  mig  en  usi- 
gelig Glæde  ved  Deres  Brev  af  27de  December.  Tænk  Dem 
ogsaa.  hvorledes  jeg  maatte  være  til  Mode,  da  jeg  i  5  Maane- 
der  kun  havde  faaet  2  Breve:  Deres  af  23de  September  og 
ét  fra  min  Broder.  Jeg  var  virkelig  til  sidst  saa  fuld  af  bitre 
Følelser,  at  jeg  ikke  var  i  Stand  til  at  skrive  paa  ny  til  min 
Broder  eller  til  Deres  ørsted,  skjønt  jeg  havde  det  i  Sinde. 
Thi  roligt  og  nogenlunde  fornøjet  maa  et  Brev  dog  være, 
naar  det  skal  gjøre  en  hundrede  Miles  Rejse  til  fjerne  Ven- 
ner. Jeg  stræbte  rigtignok  paa  min  Maade  at  finde  noget 
skjønt  selv  i  Hjemmets  lange  Tavshed  —  jeg  søgte  noget 
velgj ørende  i,  at  man  hverken  behøvede  at  skrive  eller  faa 
Efterretning  og  dog  kunde  være  sikker  og  tryg  paa  det  bli- 
vende hist  under  al  Omflakken.    Men  det  vilde  dog  alt  ikke 

hjælpe. Vær  De   da   inderlig   takket   og   velsignet  for 

Deres  Brev. 

I  Sandhed,  hvis  man  da  er  moden  til  at  gjore  en  Kejse 
i  Udlandet,  naar  man  har  levet  saa  meget  i  sit  Hjem,  at 
det  fremmede  ved  alt,  hvad  det  frembyder,  intet  herligt  og 
skjønt  kan  bringe,  som  vi  jo  have  fundet  herligere  og  skjon- 
nere  derhjemme  og  endnu  have  i  Eje,  og  da  heller  intet 
bittert,  som  vi  jo  for  længe  siden  have  forarbejdet  langt 
bitrere  inde  i  os  derhjemme,  —  da  har  jeg  ikke  for  tidlig 
tiltraadt  min  Kejse.  Hvor  ofte  har  jeg  gjentaget  for  mig 
selv,  at  saaledes  just  skal  man  rejse;  og  af  alt,  hvad  jeg  øn- 
sker at  skrive  Dem  til,  kommer  dette  ene  mig  først  i  Tanken 
og  i  Pennen.  Ingen  skulde  nogensinde  rejse,  forend  Fædre- 
landet havde  bundet  ham  med  de  fasteste,  stærkeste  Baand. 

Jeg  har  virkelig  stundom  den  Følelse,  uagtet  alt 

det  venlige,  som  omgiver  mig,  men  hvoraf  jeg  dog  ikke  for- 
maar  at  trykke  noget  saaledes  med  fuld  Glæde  til  mit  Hjerte, 
at  det  kunde  udfylde  alle  dets  Huller,  at  jeg  her  kunde 
aandelig  gaa  til  Grunde,  hvis  der  ikke  var  sørget  for  mig 
hjemme. 

Jeg  maa  ikke  glemme  at  fortælle  Dem,    at  jeg 

paa  Messen  i  Leipzig  har  kjøbt  mig  Briller De  maa 

altsaa  belave  Dem  paa,  at  jeg  efter  min  Hjemkomst  ikke 
mere,  som  af  og  til  før,  ser  paa  Dem  med  ét  Glas,  men  med 
to.  De  kan  tro,  at  det  baade  er  mig  bekvemt  og  behageligt. 
Nu  kan  jeg  altid  faa  at  vide,  hvad  for  Øjne  enhver  Dame 
har,  og  kommer  ikke  mer  i  Forlegenhed  med  at  kjende  Fruen 
i  Huset. 

Den  21de  December  tænkte  jeg  hele  Dagen  paa 

Dem    og   paa   -Ørsted.       Jeg    vilde    have    skrevet    sent    om 

Aftenen ,    men    blev    pludselig    forstyrret    Ogsaa   i 

Helligdagene  og  i  det  nye  Aars  første  Time,  som  jeg 
hilste  i  et  lidet,  ret  kjært  Selskab,  tænkte  jeg  ret  paa  Dem 
begge. 

Hils  . . .   bjertelig  Deres  Fader,    Deres  Broder  og 

hvem  ellers  Deres  Foleise  tilsiger  Dem.  —  Skriv  endelig 
igjen  og  lad  mig  ikke  vente  for  længe. 

Deres 
F.  C.  Sibbern«. 
Svaret  afsendes  fra 

Kjøbenhavn  den  4de  April  1812. 

•De  siger,  kjære  S.,  at  jeg  skal  skrive  Dem  til;  ja  Gud 
véd,  at  jeg  baade  burde  og  vilde,  naar  jeg  blot  kunde;  men 
det  har  den  hele  uforsvarlig  lange  Tid,  der  nu  atter  er 
gaaet  hen,  inden  jeg  opfylder  denne  kjære  Pligt,  været  Alan- 
gel paa  Evne  og  ej  paa  den  bedste  Vilje.  Min  Helbred  har 
ej  heller  i  de  sidste  Maaneder  været  god,  jeg  har  kæmpet 
imod  Feber  og  andre  Fataliteter.  Ørsted  har  i  de  sidste 
Dage  ogsaa  været  Patient;  dette  med  min  dokumenterede 
Uskikkethed  til  at  fore  Pennen  maa  undskylde  dette  Brevs 
Erbarmelighed,  ligesom  den  Velvilje,  hvormed  jeg,  trods  alt 
dette,  dog  ønsker  at  opfylde  Deres  Begæring,  maa  overbevise 
Dem  om  mit  Venskab. 

Det  behageligste,  der  i  lang  Tid  har  medt  mig, 

var  den  glædelige  Tidende  fra  Norge,  at  Tines*)  sidste  lille 
Pige  har  faaet  mit  hele  lange  Navn;  »det  bliver  vist  en  her- 
lig Unge!«  var  jeg  saa  oprigtig  at  raabe,  da  Ørsted  læste 
den  Efterretning  for  mig.  Ja,  det  er  en  Sandhed,  kjære 
Sibbern,  at  jeg  ret  inderlig  har  sluttet  dette  Barn  i  mit 
Hjerte.  Det  var  mig  forhen  saa  ubegribeligt,  hvorfor  Tante 
Møller  stedse  holdt  mest  af  den  af  Ørsteds  smaa  Søstre,  som 
var  opkaldt  efter  hende,  men  nu  maa  jeg  enten  tro,  at  det 
er  naturligt,  eller  at  jeg  ikke  er  klogere  end  den  ærbare 
Farver-Enke.  Juliane  Colding  har  i  den  sidste  Tid  været 
syg;  nu  er  hun  bedre,  og  i  Dag  er  hun  for  første  Gang 
igjen  hos  mig:  hun  sidder  ved  Vinduet  og  syer,  og  da  De 
nok  kan  indse,    hvor   ubeskrivelig   meget  to  Damer  af  vore 


•)  ørsteds  Søster,  Fru  Bull. 

Kvaliteter  kunne  have  at  sladre  sammen  efter  en  Tavshed  af 
henved  3  Uger,  saa  maa  De  deraf  begribe,  at  jeg  holder  en 
Slump  af  den  Doktor  udenlands,  som  jeg  trods  alt  dette  dog 
maler  en  saadan  Mængde  Kragetæer  til. 

De  hilses  af  ^rstederne  og  alle.     Tak  Gud  og 

lev  lykkelig. 

Deres 
Sophie  -0". 

De  to  næste  Breve  krydse  hinanden.    Sibbern  skriver  fra 

Jena  den  4de  Maj   1812. 

«Nu  er  jeg  her,  hvor  jeg skulde  træife  Goethe,  og 

hvor  det  skulde  være  bedre  at  komme  til  ham  end  i  Weimar. 
Jeg  havde  betænkt  den  ferste  Aften,  før  end  jeg  endnu  gik 
hen  til  ham  og  bragte  ham  alle  de  Brevskaber  og  andre  Sa- 
ger, jeg  fører  med  til  ham,  at  skrive  et  roligt  Brev  iil  Dem, 
fortælle  Dem  om  min  Rejse  derhen  og  bede  Dem,  medens 
De  sidder  rohg  i  det  stille  Hjem  og  ejer  det  eneste,  som  jeg 
hernede  savner:  Synet  af  det  store  Hav,  at  følge  mig  Skridt 
for  Skridt  paa  min  Fodvandring.  Jeg  vil  nemlig  fra  Sted  til 
Sted  skrive  Dem  til  —  strax  i  Brevet,  eller  først  i  Brevta- 
sken og  siden  i  Brevet,  indtil  den  Dagbog,  jeg  saaledes  fører, 
er  voxet  til  et  rigtigt  Brev» 

Den  16de  Maj  1812   fortsætter  han  i  Weimar  saaledes: 

<'Til  visse  gjør  jeg  en  lykkelig  Rejse Det  vigtigste  er 

mig  dog  stedse:  at  jeg  blot  ikke  taber  det  faste  Grundlag, 
den  fjerne,  sikre  Baggrund  for  al  min  Lykke.  Uforkrænket 
og  urørt  maa  det  blive  mig,  som  jeg  har  besiddet  i  Hjem- 
met og  dér  har  efterladt  paa  det  sikre  Sted.  Uden  dette, 
uden  denne  visse  Besiddelse  vilde  jeg  rejse  om  som  en  hjem- 
løs, som  en  Flygtning  fra  Sted  til  Sted  uden  Borgerskab. 
Atter  og  atter  har  jeg  gjentaget  for  mig  selv:  at  Udlandet 
ingen  Glæde  kan  give  mig,  som  jeg  jo  har  fundet  skjønnere 
derhjemme  og  har  taget  med  mig  derfra,  at  det  ingen  Smerte 
kan  berede  mig,  som  jeg  jo  har  kjendt  bitrere  tilforn«. 

Sophie  ørsted  skriver  fra 

Kjøbenhavn  den  10de  Maj  1812. 

«De  har  intet  Begreb  om,  hvor  ubeskrivelig  langt  For- 
aaret  her  endnu  er  tilbage.  Endnu  er  næsten  intet  grent, 
forst  i  de  seneste  Dage  ere  Voldene  blevne  lidt  grenne,  intet 
Træ  er  udsprunget;  det  underligste  og  for  mig  det  ubehage- 
ligste derved  er  den  Modsigelse,  der  har  været  i  den  hele 
Natur  i  de  sidste  Dage,  fornemlig  i  Gaar;  thi  Luften  er 
endelig  bleven  varm,  men  tillige  mark  og  tung;  dette  og  de 
negne  Trær,  der  ej  engang  trøste  én  med  ret  svulmende 
Knopper,  have  noget  saa  goldt  og  trist,  at  jeg  ret  har  lidt 
derved;  dog  nu  regner  det,  og  det  vil  vist  gjøre  alting  godt. 

Dog,  hvor  vil  jeg  hen?    Jeg  har  i  mit  Liv  aldrig 

skrevet  en  større  Bog,  end  dette  bliver*),  og  endnu  er  der  intet 
sagt  om  mig  og  mine,  det  eneste,  som  jeg  ret  og  med  rette 

burde  tale  om 

Min  Svoger  tiltraadte  i  forrige  Uge  sin  Rejse  til  Paris. 
Svigerfader  er  og  draget  til  Eoeskilde,  hvor  han  har  kjobt 
sig  en  Gaard.  Vor  Kreds  er  altsaa  blevet  noget  snevrere, 
dog  har  det  ogsaa  noget  behageligt  at  vide  sig  en  Ven  hist 
og  her.  De  skal  jo  til  Norge,  naar  De  kommer  hjem;  da 
det  formodentlig  er  efter  Deres  Onske,  saa  gratulerer  jeg 
Dem.  Man  har  ogsaa  havt  -6je  paa  Orsted,  men  Gud  ske 
Lov  og  Tak,  han  bliver  her.  —  Min  Gamle  er  rask.  Jeg 
kommer  igjen  i  Sommer  ud  paa  Frederiksberg,  men  ej  i  de 
Værelser,  jeg  i  Fjor  havde,  derimod  paa  nogle,  der  ej  ere  saa 
smukke;  ikke  desto  mindre  har  jeg  i  Sinde  at  leve  godt  og 
fornøjet,  dersom  det  er  Guds  Vilje. 
Ørsted  hilser  Dem.    Lev  vel! 

Sophie  Ørsted«. 
Sibberns  næste  Brev  er  fra 

Schmiedeberg  i  Riesengebirge  i  Schlesien  den  9de  Novb.  1812. 

•  Omsider  vil  jeg  begynde  et  Blad  til  Dem,  hulde  Ven- 
inde,  som  jeg   ganske  sikkert  vil  afsende.     Thi  meget  har 

•)  Her  er  nemlig  udeladt  en  lang  Beskrivelse  af  nogle  Malerier,  hnn  har  set 

jeg  nedskrevet  til  Dem    og  har   det  liggende,   som  jeg  ikke 
strax  sender,  men  maaske  engang  med  en  god  Lejlighed. 

I  Aften  har  jeg  engang  igjen  været  tilmode,  som  om  jeg 
skulde  forgaa  af  Længsel  og  Begjær  efter  det  langtbortliggende 
—  det,  som  for  længe  siden  er  henrundet  med  Tiderne,  og 
det,  som  først  skal  oprinde  i  deres  Løb;  men  dog  kan  man 
ikke  komme  bort  fra  øjeblikket,  og  man  føler  sig  uendelig 
ensom.  Forestil  Dem,  hvorledes  man  har  det  i  et  saadant 
Øjeblik,  i  et  fremmed  Værtshus,  12  Mil  fra  det  nærmeste, 
som  er  én  bekjendt.  Men  et  -Øjeblik  kommer  dog  nærmere 
til  Ro  end  et  helt  Liv. 

Godt  er  det  da  at  kunne  skrive  til  de  Qerne  og  ikke 
blot  tænke  paa  dem.  Bedre  endnu,  at  meget  dog  snart  kan 
opfyldes,  læge  og  udfylde  Sjælen.  Bedst  af  alt  er  dog  det: 
at  det  bedste  og  kjæreste  ogsaa  er  det  sikreste,  bliver  én 
vist  og  uryggeligt  og  engang  vil  kvæge  og  fryde  én  med  sin 
levende  Nærværelse. 

Det  sidste  Brev,  De  har  faaet,  skrev  jeg  Dem  i  Weimar, 
just  som  Skoven  nys  var  bleven  gren,  og  da  Frugttræerne 
omkring  Jena  prangede  med  deres  Blomsters  snehvide  Fylde, 
som  da  lokker  mange  fra  Omegnen  derhen.  —  Nu  er  Som- 
meren alt  ganske  forbi;  Vandene  begynde  at  fryse  til,  man 
opvarmer  Værelserne,  «Riesengebirge»  ligger  herlig  dækket 
med  Sne,  og  selv  paa  de  lavere  Højder  smykkes  de  sorte 
Skove  af  det  tynde,  hvide  Lag.  Nu  faar  De  først  Brev  fra 
mig  igjen. 

I  Weimar  hørte  jeg  ogsaa  fra  Dem.  De  var  opfyldt  af 
Haabet  om  snart  at  flytte  til  Frederiksberg.  Nu  er  De  al- 
lerede for  længe  siden  tilbage  i  Kjebenhavn.  Deres  Sommer 
er  ogsaa  forbi.  Skriv  mig  endelig  ret  meget  og  ret  snart 
om  Deres  Sommerliv  —  mig,  som  den  hele  Sommer  ikke 
én  Gang  har  været  i  Frederiksberg- Allé". 

Breslau  den  15de  Nov.  1812. 

"En  ung  Pige  fra  Berlin  talte  jeg  stundom,  kun  altfor 
sjeldent,  med  paa  Gallerierne;  hun  var  en  ægte  Jomfru,  hvis 

Lige  jeg  ikke  har  set.  Om  hendes  Skjenhed  vare  ogsaa  alle 
enige.  Et  barnligt  og  jomfrueligt  tilsluttet  Væsen,  saa  ren  og 
med  saa  forunderlig  dybe  (skjent  brune)  6jne,  at  man  kunde 
staa  usigelig  tiltrukken  og  dog  sky  og  bange  foran  hende! 
Og  saa  tillige,  uden  i  ringeste  Maade  at  træde  ud  af  denne 
Karakter,  en  saadan  Forstandighed,  naar  hun  talt«,  at  hun 
derved  blev  endnu  vidunderligere!  Det  er  den  skjonneste 
Pige,  jeg  har  set  i  Tyskland;  jeg  gjemmer  hendes  Billede 
tro  i  mit  Inderste,  tager  det  atter  og  atter  frem  og  beskuer 
det  med  Glæde.  Men  at  jeg  kan  gjøre  dette  med  i?o,  derfor 
takker  jeg  mit  Fædreland,  takker  det  inderlig  derfor;  det 
lod  mig  tidlig  skue  og  fatte  hej  Skjenhed,  og  det  skjænkede 
mig  derved  den  lykkelige  Gave:  overalt  at  kunne  frydes  ved 
hver  Skjenhed,  jeg  meder  paa  min  Vej,  fryde  mig  uforstyrret 
af  Attraa  og  Begjær». 

Berlin  den  31te  Marts  1813. 

• Jeg  havde  saa  meget  at  skrive  til  Dem  om  og 

skriver  kun  nogle  faa  Ord.  Jeg  har  været  vant  til  med  en 
rolig  Sjæl  og  under  et  roligt  Liv  hdt  efter  lidt  at  uddanne  i 
mig,  hvad  jeg  vilde  skrive  Dem  til,  og  saa  siden  nedskrive 
det  i  god  Ro  og  Mag.  Fire  Landsmænd,  som  jeg  har  her, 
og  tusinde  Bekjendtskaber  og  det  hele  bevægede  Berlin  tillade 
mig  ikke  at  gjøre  det  paa  den  kjære,  vanlige  Maade 

Hvad  jeg  maa  sige,  fordi  jeg  saa  ofte  føler  det,  er,  at 
det  ofte  vil  tykkes  mig,  som  om  en  eneste  Uge,  jeg  har  levet 
i  Kjøbenhavn,  var  mere  værd  end  al  den  Tid,  jeg  har  til- 
bragt her,  navnlig  i  Berlin.  Trods  de  mangfoldige  Skatte, 
jeg  her  har  erhvervet,  og  trods  megen  Sjælenydelse,  jeg  har 
fundet,  er  Livet  her  sunket  mig  ned  fra  Poesi  til  Prosa,  og 
det  poetiske  ser  jeg  nu  kun  i  Smerten,  hvoraf  ogsaa  jeg 
bærer  min  store  Del.  Men  jeg  haaber,  og  jeg  véd  det,  at  i 
Erindringen  ville  engang  disse  Dage  her  forklare  sig  for  mig 
til  skjøn  Poesi  —  naar  jeg  først  engang  er  hjemme  igjen, 
i  det  Land,  hvor  Poesiens  Blomster  og  Længselens  Blomster 
og  Erindringens  Blomster   hænge  paa  alle  Træer  og  sværme 

rundtom  som  Sommerfugle  (døsrevne  Blomster«  kalder  Stef- 
fens dem).  Alligevel  har  jeg  søgt  om  Penge  til  et  tredje 
Kejseaar  hos  Fondet  ad  usus  publicos,  som  vel  min  Broder 
har  sagt  Dem. 

Deres 
Sibbern«. 
Herefter  følger  Sophie  -Ørsteds  sidste  Brev  i  denne  Korre- 
spondance. 

Kjøbenhavn  den  lOde  April   1813. 

«Die  Menschen  haben  einander  nicht  viel  mehr  zu  geben 
als  Worte,  und  doch  versagen  sie  diese«. 

Da  jeg  engang  stod  og  ordnede  de  Bøger,  De,  kjære 
Sibbern,  har  betroet  mig  i  Forvaring,  slog  jeg  op  i  en  af 
Jean  Pauls  og  traf  just  paa  ovenstaaende  Linier.  Det  faldt 
paa  mit  Hjerte  som  en  Møllesten;  jeg  følte,  hvor  urigtigt 
det  er,  selv  naar  man  nok  saa  inderlig  tænker  paa  sine  kjære, 
dog  at  tie;  min  lange  Tavshed  smertede  mig;  jeg  lovede 
mig  selv,  saasnart  jeg  fik  at  vide,  hvorhen  jeg  skulde  sende 
mit  Brev,  strax  at  skrive  Dem  til.  I  Forgaars  kom  Deres 
Broder  og  bragte  Hilsen  fra  Dem  og  sagde,  at  han  i  Dag 
skrev,  og  at  jeg  kunde  faa  et  lille  Brev  med.  Altsaa  først 
nu,  fire  Maaneder  efter  at  have  modtaget  Deres  sidste  kjære, 
lange  Brev  (fra  Breslau)  takker  jeg  Dem  for  det.  Deres  Bro- 
der sagde  mig,  at  De  ønskede  endnu  at  blive  et  Aar  borte, 
og  jeg  finder  intet  naturligere  end  dette  -Ønske;  men  man 
vil  vist  næppe  her  opfylde  det,  og  for  Deres  borgerlige  Lykke 
er  det  vist  ogsaa  nødvendigt,  at  De  jo  før  jo  heller  kommer 
hjem  ;  min  Glæde  vil  det  meget  forøge,  at  De  kommer  til  os 
igjen,  De  véd  kun  lidt,  hvordan  jeg  har  savnet  Dem  . . . .» 

Sibberns  sidste  Breve  lyde  saaledes: 

Breg'enz  den  16de  Juli  1813. 

•  Hvorfor  er  jeg  kommen  ud  af  den  gode,  skjønne  Vane: 
at  skrive  Dem  til  paa  mine  Rejser,  ikke  i  de  store  Stæder, 
naar  jeg  havde  travlt  med  mange  Ting,  men  paa  de  en- 
somme Vandringer,  naar  jeg  kun  havde  Naturen  og  mig  selv 

omkring  mig  og  de  skjøone  Erindringer  —  jævnlig  da  at 
skrive  Dem  et  og  andet  og  da  til  sidst  at  sende  Dem  ikke 
et  Brev,  men  en  lille  Dagbog?  Hvorfor  gjennera strejfer  jeg 
dejlige  Lande,  vistnok  ikke  uden  Poesi,  men  dog  uden  nogen 
beaandende  Muse,  uden  Poesiens  rette  Blomst?  Dengang  jeg 
gik  gjennem  Franken,  hvor  alle  Landsbyer  saa  ud  som  Frugt- 
haver i  Blomsterpragtens  Velsignelse,  hvor  Jean  Paul  levede 
midt  i  Foraarets  Fylde,  og  dengang  jeg  kom  til  det  kunstrige 
Mrnberg,  hvor  jeg  dvælede  en  Tidlang  hos  herlige  og  dyre- 
bare Mennesker:  da  var  jo  Postgangen  heller  ikke  fri,  og  det 
velsignede  Foraar,  som  var  nær  ved  at  overvælde  mig  med 
sin  Rigdom,  randt  hen  for  mig  i  Glæde,  men  uden  al 
Meddelelse  til  dem  langt  borte,  som  intet  Foraar  kan  er- 
statte mig*). 

Ja,  jeg  priser  med  uudsigelig  Taknemlighed  min  Skæbne 
og  priser  de  guddommelige  Magter,  som  lode  mig  finde  det 
skjenneste  og  kosteligste  ikke  herude,  men  allerede  i  Hjem- 
met. Den  Time,  jeg  vender  hjem,  den  vil  bringe  mig  alle 
Glæders  Blomst. 

Hvor    ofte   har  jeg   ønsket paa  denne  lille  Tur  (i 

Tyrol)  og  paa  min  hele  Rejse  og  endnu  i  Aften,  hvor  jeg 
har  tilbragt  et  Par  skjenne  Timer  paa  en  Vandring  langs 
med  Bodensøen,  at  jeg  kunde  bortskjænke  noget  af  min  Vel- 
signelse og  give  Dem  blot  én  af  mine  Dage.  Det  er  ene 
saadanne  ønsker,  jeg  har  at  bringe  Dem  paa  denne  Dag**), 
og  saa  en  lille  Blomst:  en  Forgjetmigej,  som  jeg  har  fundet 
paa  Spidsen  af  et  hejt  Bjerg,  tæt  ved  Sneen,  i  det  vaade 
Græs«.  — 

Den  23de  Åvgnst  1813. 

•  Kunde  jeg  udtrykke  Dem,  med  hvilken  Fryd  jeg  tænker 
paa  det  øjebhk,  da  jeg  igjen  er  hjemme,  tilbage  i  det  gamle 

•)  Kort  for  skriver  han  til  sin  Broder:  »Hils  Ørsteds  tnsinde  Gange 
fra  mig.  Sig  dem  begge  to,  at  der  kun  gives  faa  Ting,  ja  næsten 
intet,  der  glæder  mig  saa  asigelig  som  at  vide,  hvad  jeg  besidder 
i  dem  og  igjen  vil  iinde  hos  dem,  naar  jeg  kommer  hjem.  Dette 
er  noget,  jeg  ikke  har  fundet  igjen  paa  min  hele  Rejse«. 
**)  Hendes  Fødselsdag. 

Livs  Kreds.  Himlen  være  priset,  at  jeg  bærer  en  Længsel  i 
mig,  som  er  stærkere  end  det  Vemod,  der  griber  mig  ved  at 
skilles  fra  det  tyske  Land,  en  Længsel,  som  gaar  sin  Fylde 
og  sin  Glæde  i  Møde. 

Ja,  i  Sandhed,  Himlen  være  priset!  Thi  just  her  befin- 
der jeg  mig  paa  et  Sted,  hvor  Vemodet  dobbelt  maa  gribe. 
Hvad  der  aldrig  faldt  mig  let,  det  blev  mig  her  til  Del:  at 
jeg,  greben  af  smertelige  Følelser,  havde  kunnet  græde  af 
ganske  Hjerte  og  havde  gjort  det,  hvis  jeg  havde  været  alene. 
Kun  tvende  Gange  har  jeg  i  disse  2  Aar  havt  denne  Veder- 
kvægelse og  fundet  Lindring  deri.  Men  begge  Gange  var 
det  af  Fortvivlelse;  sidste  Gang  paa  dens  Kulminationspunkt 
i  Breslau.  Og  virkelig  er  det,  som  om  jeg  der^  hos  min 
kjære  dyrebare  Landsmand*),  først  har  fundet  den  Fred  og 
Hvile,  som  Orest  fordum  fandt  i  Gudindens  Lund,  i  den 
rene  Søsters  Nærhed. 

Hvad  er  det,  som  her  har  saaledes  rørt  op  i  mine  Fø- 
lelsers Dyb?  Jeg  véd  det  næppe  ret  selv.  Var  det  Følelsen 
af,  hvad  jeg  dog  her  alt  maa  forlade,  og  at  jeg  dog  ikke 
fandt 'det,  som  her  var  mit  kjæreste,  gladeste  Haab?  Eller 
var  det  det  levende  Minde  om  svundne  Aar  med  deres 
himmelske  Fryd?  Thi  jeg  læste  netop  om  Ungdommens  El- 
skov. Eller  var  det  endelig  det,  at  jeg  her  færdes  paa  et 
Sted,  hvor  i  en  svunden  Tid  én  færdedes  som  Barn,  hvem 
nu  hele  Verden  ærer,  og  hvem  jeg  og  De  elske?  Det  var 
det  vel  altsammen. 

Hvor  er  jeg  da?  —  Jeg  venter  her  paa  tredje  Dag  efter 
en  Lejlighed  til  at  komme  videre.  Hvad  er  det  for  et  Sted? 
Kan  Deres  Hjerte  ikke  sige  Dem  det,  saa  skal  jeg  sige  Dem 
det,  naar  vi  nu  snart  ses.  Det  er  ikke  Weimar  eller  Carls- 
bad;  derhen  kommer  jeg  desværre  ikke***). 


*)  Steffens. 
**)  Senere  tilføjet:  »Frankfurt  am  Main»,  der  er  Goethes  Fødeby. 

Hermed  ender  denne  BrewexJing,  af  hvilken  det  her- 
værende Uddrag  er  meget  kort  i  Forhold  til  Originalen;  jeg 
vil  senere  komme  tilbage  til  flere  Brudstykker  af  den,  for 
hvilke  jeg  faaer  Brug  under  anden  Omtale  af  Sophie  Ørsted. 

Det  vilde  gjøre  mig  meget  ondt,  om  jeg  skulde  fore- 
komme nogen  indiscret  ved  at  meddele,  hvad  jeg  nu  vil  for- 
tælle. Jeg  har  det  af  Sibberns  egen  Mund,  og  han  gjorde 
ingen  Hemmelighed  af  det,  lige  som  han  i  det  hele  syntes 
at  betragte  sit  Forhold  til  Sophie  Ørsted  som  tilhørende  Hi- 
storien. Dette  gjælder  ogsaa  om  hans  her  omtalte  Meddelelse 
til  mig,  en  Meddelelse,  han  gav  mig,  netop  som  jeg  bad  ham 
om  Oplysninger  til  denne  Biografi,  jeg  da  fortalte  ham,  at 
jeg  vilde  til  at  skrive.  Det  staar  for  mig,  som  om  denne 
Oplysning  bestemt  hører  med  i  den  Skildring,  jeg  her  sager 
at  give.  Jeg  tager  saa  meget  mindre  i  Betænkning  at  udtale 
følgende,  som  jeg  ogsaa  har  det  af  Peder  Hjorts  Mund,  og  han 
sagde  mig,  at  det  var  en  bekjendt  Sag  for  alle,  der  vare  inde 
i  de  Forhold.  Sibbern  sagde:  »Uden  Sophie  ørsted  vilde 
»Gabrielis  Breve«  ikke  være  blevne  til*).  Naar  De  rigtig 
var  inde  i  Forholdene  og  kunde  udskyde  det,  der  er  sat  til 
for  at  vildlede,  vilde  De  her  i  disse  Breve  kunne  finde  mange 
Steder,  der  nærmere  kunde  fortælle  Dem  om  Fru.  Ørsted. 
De  vilde  saaledes  f.  Ex.  ogsaa  kunne  finde  Beskrivelse  af  det 
Landsted  i  Frederiksbergs  Smallegade  i  den  lave  Stueetage 
lige  over  for  Gadekæret,  hvor  Ørsteds  boede  om  Sommeren; 
bagved  var  der  dengang  et  Vænge,  hvor  vi  tidt  sad  sammen«  **). 
Stedet  i  »Gabrielis  Breve«,  som  refererer  sig  hertil,  er  vel 
dette:  »Engang  sad  jeg  med  hende,  hvor  vi  saa  ofte  plejede 
at  sidde   uden   for  Haven   paa   en  Bænk  ved  Plankeværket, 

foran  os  den  gule  Hvedemark,  derpaa  Landevejen Jeg 

læste  Electra  for  hende.  Strax  ved  det  første  Kor  —  hun 
havde  allerede  før  hørt  disse  Stykker  forelæses,  og  fandt  sig 

*)  De  ere  skrevne  1813—14,  men  først  udgivne  1826,  8  Åar  efter  Fru 
Ørsteds  Død. 
Se  Slutningen  af  Sophie  Ørsteds  Brev  fra  den  27de  December  1811. 

i  et  Ophold,  da  jeg  strax  ved  det  første  Kor  sagde  hende  de 
Ord  af  Electra:  tJ  qdog  ciYfov  xai  ytjq  fore  paa  Græsk  og 
den  hele  følgende  Strofe.  Thi  jeg  havde  øvet  mig  meget  paa 
disse  Ord  og  behagede  ret  mig  selv  i  at  sige  dem  frem. 
Derpaa  oversatte  jeg  dem  ordret  for  hende,  og  da  hun  un- 
drede sig  over,  hvor  ganske  anderledes  de  lede  end  i  den 
temmelig  frie  Oversættelse,  hun  kjendte,  oversatte  jeg  lang- 
somt videre  af  et  Exemplar,  jeg  den  Gang  ofte  bar  hos  mig. 
Imidlertid  sank  Solen  ned  bag  os;  paa  Hejen  ved  Søen  fan- 
gede vi  endnu  dens  sidste  Straaler  op  og  gik  derpaa  langsomt 
ned  ad  Landevejen  for  at  gaa  hendes  Broder  imøde.  Vi 
talede  om  Goethes  «Der  Wanderer«  og  om  Aftenens  Ro. 
(•Hvad  der  saa  om  Dagen  kan  have  bevæget  mig  med  Uro«, 
sagde  hun,  «om  Aftenen  ligger  alt  opløst  for  mig  i  blid  Rolig- 
hed«.  Vi  kom  til  at  tale  om  Døden  og  dens  Ro Hende 

syntes  det  ønskeligste  naturligvis  en  stille  Hensynken  i  Døden 
og  en  Livets  Aften,  lig  de  Aftener,  hvilke  hun  daglig  ned  i  den 
skjønne  Sommertid,  og  lig  hendes  daglige  Hensynken  i  Søv- 
nens Ro  efter  vederkvægelige  Samtaler  med  Broder  og  Ven- 
ner. Vi  kom  til  at  tale  om  Sokrates's  skjønne  Død.  Jeg 
har  sagt  Dig*)  engang,  hvor  meget  hun  holdt  af  Plato  og 
uden  Ophør  kunde  glæde  sig  ved  saa  mangen  af  hans  skjønne 
Dialoger,  især  ved  hans  Phædon.  Hvor  ofte  sysselsatte  hun 
sig  ikke  med  at  udmale  den  platoniske  Sokrates's  Billede  for 
sig;  hvor  ofte  stod  jeg  ikke  med  hende  foran  den  gamle 
Vises  Silenhoved,  og  altid  vidste  hun  at  sige  nye  og  træf- 
fende Ting  derom.  Det  var,  som  om  hun  formelig  havde 
forelsket  sig  deri.  Jeg  havde  Vinteren  i  Forvejen  forsøgt  at 
forelæse  hende  ét  og  andet  af  Platos  Dialoger.  1  Førstningen 
vilde  hun  slet  ikke  synes  godt  om  dem.  Mig  var  det  højlig 
magtpaaliggende,  at,  hvad  der  opfyldte  mig  ganske,  ogsaa 
skulde  glæde  hende.  Jeg  begyndte  derfor  at  fortælle  hende 
adskilligt  deraf  og  vakte  atter  Lysten  hos  hende  til  at  høre 


•)  Brevene  ere  skrevne  til  en  Ven. 


•. 

noget  forelæses  deraf.  Og  det  varede  nu  ej  længe,  ferend 
jeg  begyndte  at  lære  af  hende.  Nu  fandt  hun  sig  i  de  mange 
Vendinger  og  Egenheder  og  sugede  kvægende  Næring  af 
Ideernes  Gehalt.    Det  var  Stolbergs  Oversættelse,  vi  læste. 

Dog,  jeg  vilde  jo  fortælle  om  hin  dejlige  Sommeraften 
fra  den  Tid,  da  jeg  endnu  var  lykkelig.  Nu,  vi  kom  til  at 
tale  om  den  underfulde  Munterhed,  den  klare,  rene  Sinds- 
stemning, hvormed  Sokrates  dor.  »Hvor  takker  jeg  Dem», 
sagde  hun,  »at  De  har  lært  mig  at  kjende  dette.  Ja,  jeg 
har  i  Sandhed  ret  maattet  lære  at  kjende  det«,  sagde  hun. 
Jeg  havde  allerede  de  Ord  paa  Tungen  til  Svar,  at  Hoved- 
sagen havde  jeg  først  lært  af  hende,  at  erkjende  Skjenheden 
og  med  uudtømmelig  Glæde  bestandig  at  beskue  den  paa  ny. 
Jeg  var  paa  Veje  til  at  udøse  al  min  Taknemlighed  for 
hende,  men  jeg  holdt  mig;  thi  jeg  fornam,  at  disse  rolige 
øjeblikke  ikke  maatte  foruroliges  ved  et  saadant  Udbrud. 
«0g  De  har«,  svarede  jeg,  »fattet  en  desto  inderligere  Kjær- 
ligbed  dertil  og  havt  en  desto  større  Nydelse  deraf,  fordi  det 
saa  langsomt  og  efterhaanden  er  voxet  op  i  Dem.  »De  yp- 
perligste Væsener-,  føjede  jeg  til,  «have  altid  den  længste 
Ungdom;  thi  de  begjære  Næring  af  hele  Naturens  uendelige 
Liv,  og  i  enhver  Nydelse  nyde  de  Universet.  Saaledes  gik 
det  Dem  med  Goethe,  med  hvem  De  voxte  op  og  langsomt 
udfoldede  Dem,  og  det  er  gaaet  Dem  med  Plato  paa  lignende 
Maade*. 

•Af  begge  haaber  jeg  i  det  mindste«,  sagde  hun,  »endnu 
t  lære  meget.  Endnu  er  meget  tilbage  for  mig  i  Goethe, 
hvilket  jeg  først  i  Tiden  vil  kunne  tilegne  mig.  Men  netop 
som  hermed-,  blev  hun  ved,  »gik  det  mig  saa  ofte  med 
personlige  Bekjendtskaber,  og  jeg  holder  ret  af  det  Udtryk: 
at  lære  at  kjende  nogen«. 

I  det  samme  hørte  vi  hendes  Broder  og  raabte  til  ham. 

Han   havde   den  Dag  ingen  Bekjendt    med   sig 

Han  kom  hen  til  os  . . .  Hans  Søster  lagde  sin  Arm  i  hans 
og  gik  afsted  med  ham,   idet  hun  levende  spurgte  ham  om 

allehaande  Ting.  Saa  roste  hun  ham,  fordi  han  saa  godt 
havde  udrettet  hendes  Ærinder,  gjorde  Løjer  med  ham  og 
fortalte  ham,  hvad  jeg  havde  læst  hende  for.  Derpaa  slap 
hun  ham,  lagde  sin  Arm  fortrolig  i  min,  idet  hun  sagde: 
«Kom,  jeg  vil  gaa  med  Dem^^  ..  Vi  kom  hjem  ..  Han  var 
meget  oprømt;  vi  maatte  drikke  Skaaler,  og  jeg  blev  derude 
om  Natten:  den  eneste  Gang,  det  hændtes  mig  hele  Som- 
meren, saa  jævnlig  det  end  var  Tilfældet  med  andre. 

Ak,  hvor  gjerne  gjenkalder  jeg  mig  den  ubeskrivelig 
søde  Lyst.  Hundrede  af  saadanne  Aftener  har  jeg  henlevet 
i  stille  Glæde  med  hende.     Først    henimod    fem    kunde   jeg 

forlade  Byen Ved  Midnat  havde  Du  igjen  kunnet  træffe 

mig  i  Byen,  enten  ved  Søen  eller  langsomt  vankende  om  i 
de  ensomt  stille  Gader,  hvor  hun  den  forrige  Vinter  saa  ofte 
var  gaaet  med  mig. 

Stundom  traf  jeg  hende  vel  ikke.  Dog  var  det  sjeldent; 
og  den  Glæde,  der  boede  i  mig,  formaaede  det  ej  at  ud- 
slette. Jeg  vandrede  da  omkring  i  den  store  Bøgeskov  . . , . . 
De  sødeste  Erindringer  foer  gjøglende  omkring  mig;  som 
Blomster  hang  de  omkring  i  Træerne;  de  sværmede  som 
blaalige  Sommerfugle  omkring  Huset    og  om  alle  Vinduerne 

og  flagrede  hen og  dykkede   sig   i  den  blaalige  Taage- 

dunst. 

Træt  blev  jeg  aldrig  paa  disse  skjønne  Aftener,  i  disse 
milde  Nætter.  Mangen  Gang  sad  jeg  til  henimod  2  og  ned- 
skrev snart  mangfoldige  Idégange,  snart  de  sødeste  Kjærlig- 
hedsord,  hvilke  jeg  bestandig  foresatte  mig  at  vise  hende  og 
aldrig  havde  Mod  til  at  fly  hende.  Saa  inderlig  jeg  hang 
ved  hende  og  saa  fortrolig  jeg  var  med  hende,  havde  jeg  dog 
altid  en  bly  Respekt  for  hende;  mig  behandlede  hun  som  et 
Barn  og  viste  moderhg  Omhu  for  mig. 

Efter  to  Aars  Forløb  gik  jeg,  netop  paa  den  samme 
Dag,  ved  Bodensoens  Bred  fra  Bregenz  til  Lindau  tæt  ved 
Vandet  paa  den  flade  Vej*);    bagved    mig   laa   de   snedækte 

*)  Se  Slutningen  af  Sibberns  Brev  fra  Bregenz. 


Sophie  Ørsted.  21 

Fjelde  i  AftensoleDS  Glans;  foran  de  flade  Strækninger,  saa 
at  det  mangen  Gang,  naar  jeg  kun  saa  lige  ud  for  mig, 
forekom  mig,  som  om  jeg  gik  ved  Bredden  af  et  af  Sundene 
imellem  mit  Fædrelands  øer.  Og  jeg  mindedes  hin  Aften 
og  mit  Livs  hulde  Fylde.  Og  mit  Hjertes  Veninde  ønskede 
jeg  Glædens  og  Lyksalighedens  fulde  Maal.  Og  da  jeg  nogle 
Dage  senere  ankom  ved  Værtshusene,  just  idet  Solen  for- 
svandt, og  jeg  hurtig  endnu  klavrede  op  ad  en  af  de  nær- 
meste heje  Spidser  for  at  opfange  Solens  sidste  Straaler  og 
virkelig  ogsaa  naaede  dem  endnu,  da  tænkte  jeg  igjen  paa 
hin  Aften,  og  min  Sjæl  takkede  hende  igjen  i  uudsigelige 
Følelser  for  al  hendes  Huldsalighed. 

Du  véd,    hvor  længe  jeg  var  borte,    men  Du  véd  ikke, 
hvor  tro  jeg  hang  ved  hende.     Alle  mine  Længsler  tilhørte 
hende  og  mit  Hjem,    og   tusinde  Gange   sagde  jeg   til   mig 
selv:  »Lykkelige,  ja  Du  kan  rejse,  thi  Dig  holder  Fædrelan- 
det fiast  ved  de  skjenneste  Baand,    og   hvad   der  saa  møder 
Dig,  det  herligste.  Jorden  har  at  give,  gav  Hjemmet  Dig«*). 
Ak,  og  saa  det  bitreste !    Jeg  kom  tilbage ;  mine  Følelser 
luede  endnu  i  mig  med  ufortæret  Inderlighed  og  Styrke.   Jeg 
fandt  ogsaa  hos  hende  den  vante  Godhed  for  mig.    Uudsigelig 
takkede  jeg  hende  for,  at  hun  modtog  mig  saa  god,  saa  glad. 
Jeg  levede  atter  nogle  glædefulde  Dage.    Men  det  blev  snart 
mattere.    Nej,  jeg  tabte,   hvad  jeg  nu  først  haabede  at  til- 
vinde mig. 
^K        Med  hver  Dag  blev  jeg  fattigere.     I  en  endeløs  Liden- 
^■skabs,  jeg  kunde  sige  Skinsyges,  aldrig  hvilende  Ængstelser 
l^^k  mine  Følelser  op,  og  hvad  jeg  endnu  besad,  derved  skilte 
'    mig  snart  min  forvildede  Adfærd.   Det  harmedes  og  optænd- 
tes hver  Dag  heftigere  i  mig. 

Med  hver  Dag  blev  jeg  fattigere  og  fattigere; 

med  hver  Dag  saa  jeg  mig  mere   Qernet  fra  hende  og  stødt 

•;  Se  Sibberns  Breve  til  Sophie  Ørsted  fra  den  4de  Avgnst  1811,  den 
14de  Januar  1812,  den  16de  Maj  1812  og  den  16de  Juli  1813, 
hvor  den  samme  Udtalelse  findes  omtrent  Ord  til  andet. 

tilbage.  Jeg  kom  sjeldnere  til  hende  og  havde  Dag  for  Dag 
mindre  Mod  dertil,  og  dog  hentærede  jeg  mig  i  Forsøg  paa 
at  vække  mit  gamle  Liv  op  igjen.  Hvor  ofte  besluttede  jeg, 
naar  hun  engang  behandlede  mig  ogsaa  altfor  ligegyldig,  nu 
at  blive  ganske  borte  og  kom  da  kun  desto  snarere  igjen 
Dagen  efter.  Hvor  ofte  stod  jeg  ved  Døren  og  vilde  banke 
paa  og  skammede  mig  over  min  Svaghed  og  sagde  til  mig 
selv:  «Hvortil  skal  det  hjælpe  Dig»?  og  sneg  mig  bort  som  en 
Tyv  for  at  komme  igjen  efter  en  Time.  Saa  traf  jeg  da 
enten  nogen  hos  hende,  over  hvem  hun  slet  ikke  agtede  paa 
mig,  eller  hun  lod  mig  paa  en  ellf^r  anden  Maade  forstaa,  at 
jeg  kunde  gaa  igjen,  eller  jeg  forspildte  mig  selv  den  mig  som 
en  Gunst  tilstaaaede  halve  Time  og  gik  bort  ti  Gange  mere 
mismodig,  end  jeg  var  kommet. 

Med   Smerte   vaagnede  jeg   op  hver  Morgen    og 

mit  Hoveds  Leje  oversvømmede  jeg  med  Graad.  Hvad  Livet 
har  sødt  af  Elskov  og  Elskovskvide,  jeg  havde  følt  og  nydt 
det.    Nu  var  mit  Hjerte  tomt  og  øde». 

I  en  anden  Optegnelse  siges  der:  »Mine  Venner,  skri- 
ver Du,  lade  mig  hilse  fra  alle  Kanter  og  bede  mig  ikke  at 
blive  for  længe  borte.  De  have  Lyst  til  snart  at  begynde 
deres  Vintersamkvem  igjen,  sige  de,  og  jeg  maa  ikke  fattes. 

Gud  bevare  mig  fra  at  komme.  Dog:  sig  dem  ikke  dette; 
lad  mig  ikke  forstyrre  dem  Mindet  om  forrige  Vinter  ved  at 
lade  dem  vide,  hvor  ulykkelig  jeg  ofte  følte  mig,  naar  jeg 
sad  midt  iblandt  dem.  Jeg  véd  selv  næsten  ikke,  hvilken 
sælsom  Attraktion  der  var  i  deres  Kredse,  at  jeg  bestandig 
vilde  være  med  og  ikke  en  eneste  Gang  var  helt  tilstede  og 
af  Hjertens  Grund  . . .  Hvor  ofte  forekom  jeg  mig  saa  alene 
og  forladt,  naar  jeg  om  Natten  paa  Hjemvejen  samlede  mit 
Sind  fra  Aftenens  Adspredelser  under  den  stjernefulde  Him- 
mel   

Kalder   mig   ikke   utaknemlig.  I,  mine  sandere, 

nærmere,  trofaste  Kjære,  om  I  erfare,  at  jeg  kan  tale  saa- 
ledes.     Kalder  mig   ikke  utaknemlig,    fordi  jeg   er   fuld   af 

Fortvivlelse.  Sandelig  jeg  erkjender,  hvor  meget  jeg  maa 
takke  Eder,  at  I  optoge  mig  blandt  Eder  og  taalte  mig,  naar 
jeg  saa  mangen  Gang  sad  som  tilsluttet  imellem  Eder,  be- 
standig kun  modtog  og  sjeldent  havde  noget  ret  at  give. 
Hvor  takker  jeg  Eder,  at  jeg  hos  Eder  fandt,  hvad  mit 
Hjerte  trængte  til.  Se,  jeg  trængte  til  at  se  Mennesker,  der 
havde  fundet  et  Middelpunkt  for  deres  Liv,  der  vare  blevne 
til  noget  og  formaaede  at  yde  noget  og  kunde  gribe  rask  ind 
i  Livet  med  Daad  og  Felelse.  Og  jeg  har  set  Eder,  I,  som 
have  fundet  et  Middelpunkt  for  Eders  Liv,  I,  som  ere  blevne 
til  noget  og  formaa  at  yde  noget  og  rask  at  gribe  ind  i 
Livet  med  Daad  og  Felelse.  Og  min  Sjæl  takker  Eder  og 
stræber  hen  til  Eder,  og  mine  Ord  og  min  Barm  vilde  for 
længe  siden  have  trængt  sig  hen  til  Eder,  hvis  jeg  ikke  havde 
været  forviklet  i  disse  ulyksalige  Baand. 

Men  Dig  vil  jeg  frem  for  alle  takke.  Du,  min 

Sjæls  elskede,  Du  alle  mine  Lidelsers  Udspring!  Ja,  af  gan- 
ske Hjerte  vil  jeg  takke  Dig,  at  jeg  har  set  Dig  og  erkjendt 
Din  Sjæls  indre  Herlighed.  Gud  véd,  hvor  dybt  og  bittert 
jeg  føler  det,  at  Du  har  stedt  mig  fra  Dig,  at  Du  har  for- 
smaaet  alt,  hvad  hjælperigt,  glædeligt  og  trøsteligt  jeg  af  al 
Hu  atraaede  at  kunne  bringe  Dig,  saa  at  saa  mangen  Gang 
mit  vide  Hjerte  trangt  sammensnøredes,  naar  jeg  virkelig 
engang  med  opvakt  Lyst  kom  til  Dig.  Men  jeg  vil  holde 
fast  min  Kjærlighed  til  Dig  og  min  inderlige  Glæde  ved  Din 
Tilværelses  tryllende  Ynde,  ved  den  guddommelige  Renhed  i 
Dine  Træk  og  den  underfulde,  dybe  Energi  i  Din  Ketsindig- 
hed.  Intet  skal  forstyrre  mig  Dit  rene,  skjønne  Billede,  som 
jeg  saa  ofte  med  inderligt  Velbehag  prægede  ind  i  min  Sjæl. 
Ingen  Forfængelighed  eller  Opirring  skal  røve  mig,  hvad  en 
skyldfri  Himmel  engang  undte  mig  hos  Dig.  Nej,  af  Hjertet 
vil  jeg  takke  Dig,  kostelige  Hjerte,  at  Du  er  saa  smuk  og 
saa  retskaffen.  Og  naar  engang  igjen  min  vildsomt  søgende 
Forlængsel  driver  mig  ud  gjennem  Qerne  Lande,  da  skal  Du 
igjen  være  for  mig,   hvad  Du   engang   var   mig,    den  hulde 

Muse  for  mine  Fantasier,  den  Sol,  i  hvis  Straaler  Stæder  og 
Lande  hæve  sig  for  mig  og  lyse, 

Naar  jeg  tænker  paa  de  Tider,  da  jeg  saa  Dig  daglig, 
da  jeg  vandrede  med  Dig  i  den  store  Bøgeskov,  og  Du  i  den 
maaneklare  Aften  snart  nynnede  en  Sang  af  Goethe  for  mig, 
snart  ved  en  anden  prøvede,  om  Du  endnu  kunde  den  Ord 
for  Ord!  Jeg  sad  vel  ogsaa  stundom  med  Dig  i  Eneboer- 
hytten*)      og   læste  Odysseen  for  Dig   og   saa  med  Dig 

Tiresias's  Skygge  stige  frem,  og  vi  tabte  os  i  skjonne  Sam- 
taler, stille  og  med  rolig  Alvor.  Jeg  véd  det  vel:  der  var 
ikke  et  Ord  om  Kjærlighed  imellem  os,  og  dog  var  jeg  usige- 
lig lyksalig. 

Og  naar  jeg  da  atter  tænker  paa  de  sidste  Dage,  hvor- 
ledes jeg  kom  til  Dig  og  sad  dump  og  tilsluttet  mellem  Dine 
Venner,  Hjertet  sammen  snoret  i  Brystet,  ingen  fri  Tanke  i 
Sindet,  ingen  fri  Bevægelse  i  Fantasien,  ussel  og  nødlidende, 
bortdøet  fra  alle  skjønne  Følelser  —  da  løber  jeg  ud  og  maa 
raabe:  O  min  Gud,  har  jeg  da  tabt  det  alt,  maatte  jeg 
da  blive  saa  elendig?  — » 

Senere  hen  hedder  det:  «Det  er  i  Dag  tre  Aar,  siden 
jeg  tiltraadte  min  Rejse.  Det  var  en  herlig,  frisk  Efteraarsdag**). 
Vinden  blæste  rask ,  og  hurtig  svandt  Stadens  Taarne  for 
vore  tilbagevendte  Blik.  Men  inderlig  Glæde  gjennembævede 
mit  Bryst;  jeg  fornam  just  ved  Skilsmissen  allermest  den  hele 
Rigdom  af  alt  det,  jeg  besad,  og  en  underfuld  Forventning 
om  alt  det  herlige,  jeg  skulde  ile  ud  at  skue,  anspændte  mig. 
Hvilken  Lykke  at  kunne  rejse! 

Mindet  om  denne  Dag  har  vakt  hos  mig  længe  slum- 
rende Erindringer  om  de  skjønne  Dage,  jeg  havde  levet  med 
hende.  O,  med  denne  Dag  gik  de  til  Ende  for  aldrig  at 
vende  saaledes  tilbage  igjen.  Men  det  faldt  mig  ikke  ind  at 
befrygte  det». 


•)  Læseren  mindes  Lysthuset  i  Søndermarken. 
**)  Han  rejste  i  Begyndelsen  af  Åvgust. 

Et  andet  Sted  staar  der  saaledes:  »At  frembringe  noget, 
der  ret  kunde  være  hende  til  Pas  og  til  Velbehag,  noget,  der 
kunde  blive  hendes  Hjerte  kjært,  det  var  mit  Ønske  og  mit 
Maal.  Da  at  bringe  hende  det,  here  sede  Ord  af  hendes 
Mund  derover ,  ja ,  maaske  gjennemlæse  det  med  hende  og 
have  godt  af  hendes  Omdomme  og  hendes  Eaad  derved,  — 
o,  hvor  glædede  jeg  mig  ved  disse  Forestillinger  og  felte  mig 
rykket  nær  hen  til  hende.  Men  allerede,  naar  jeg  nu  følte 
mig  tilskyndet  til  at  ile  hen  til  hende  strax  for  at  meddele 
hende,  hvad  der  opfyldte  mig,  og  det  faldt  mig  ind,  hvor 
rimeligt  det  vilde  være,  at  jeg  gik  forgjæves,  jeg  vilde  enten 
ikke  faa  hende  at  se  eller  vilde  finde  hende  kold  og  sysselsat 
med  andet  og  uoplagt  til  det,  jeg  havde  at  bringe,  og  ikke 
heller  næste  eller  tredje  Dag  vilde  der  vise  sig  et  gunstigt 
øjeblik  til  en  lykkelig  Meddelelse,  —  da  greb  mig  Mistviv- 
lens kolde  Taagekulde,  og  jeg  forsagede  saa  sedt  et  Haab. 
•  Hvad  hjælper  det  Dig  at  gaa  til  hende?«,  sagde  jeg  til  mig. 
Alt  ofte  havde  jeg  erfaret,  hvor  fattig  paa  Ord,  hvor  nød- 
lidende paa  Tanker,  hvor  stump  paa  Følelse  jeg  mangen  Gang 
kunde  være,  naar  jeg  hos  hende  vilde  udtale,  hvad  der  dog 
ellers  kunde  fylde  og  hentage  mig.  Thi  alt  for  meget  var 
jeg  da  hildet  i  mig  selv  og  i  mit  Forhold  til  hende,  alt  for 
ængstelig  omkringskuende  efter  det,  der  særdeles  maatte  kunne 
behage  hende,  alt  for  vaklende  og  ustadig  til  at  kunne  give 
mig  hen  i  Tankernes  egen  Strøm. 

Slige  Erindringer  og  med  dem  ethvert  Minde,  der  be- 
vidnede min  Ulyksalighed,  stege  da  op  i  mig,  og  al  Lyst,  al 
Kraft  og  Evne  svandt.  At  frembringe  noget,  der  ret  kunde 
gjøre  hendes  Hjerte  vel,  det  mistvivlede  jeg  om,  og  noget 
andet  syntes  det  mig  ej  Umagen  værd  at  skrive.  Havde 
hun  ikke  været  til,  jeg  tror,  jeg  vilde  have  bragt  noget  til 
Ende.    Nu  hildede  mig  hendes  blotte  Tilvær. 

•  Haab  ikke  at  kunne  frembringe  noget,  der  kunde  be- 
hage hende,  naar  Du  selv  ikke  behager  hende  mere«,  sagde 
jeg  til  mig  selv,    og   var   nærved  at  græde  af  Medlidenhed 

med  mig  selv,  fordi  jeg  nu  ynkelig  maatte  beholde  og 
indeslutte  i  mig  alt  det,  jeg  fordum  plejede  strax  at  bringe 
hende,  saa  snart  det  levede  i  mig.  Ja,  al  Lyst  forgik  mig. 
Saa  foer  jeg  op  og  havde  kunnet  forbande  hende,  men  sank 
kun  desto  dybere  tilbage  i  de  Baand,  hvormed  hendes  Sjæl 
besnærede  min.  Ak,  hvor  fandt  jeg  vel  nogetsteds  igjen  saa 
dyb  en  Sands,  saa  klart  et  Omdømme,  saa  reelt  og  kraftigt 
et  Gemyt«. 


« Jeg  foresatte  mig  for  det  første  ikke  at  se  hende 

i  en  hel  Uge.  En  Gang  eller  to  forsøgte  jeg  det  ogsaa  vir- 
kelig. Jeg  blev  fra  hende  i  tre  Dage,  blev  imidlertid  ogsaa 
borte  fra  de  vante  Cirkler  og  besøgte  andre,  ældre  bekj endte. 
Men  da  vaagnede  jeg  den  fjerde  Morgen  i  den  yderste  Uro; 
jeg  kunde  have  ønsket  at  kunne  myrde  Tiden,  indtil  den 
Time  kom,  da  det  gik  an  at  ile  til  hende.  Al  hendes  usigelige 
Yndighed  opfyldte  igjen  alle  mine  Tanker.  Naturligvis  gik 
jeg  da  for  tidlig  derhen,  kom  ubelejlig,  de  opvakte  Følelser 
døede  hen,  og  jeg  gik  fra  hende  tom  og  øde  paa  Sjæl  og 
Tanker.    Og  nu  var  jeg  i  min  gamle  Tur  igjen 

Kun  det  Haab,  at  hendes  skjønne  Naturlighed  ikke 

har  ladet  hende  se  min  Unatur,  holder  mig  endnu  opret,  at 
jeg  ikke  synker  sammen  af  Skam  ved  den  blotte  Tilbage- 
tanke. 

....  Havde  der  ikke  boet  en  saa  sand,  saa  forunderlig 
herlig  Skjønhed  i  hendes  Sjæl  og  Væsen,  hun  kunde  ej  have 
øvet  denne  tryllende  Magt  over  mig«. 


, "Stundom  sad  hun  og  gjorde  saa  meget 

af  en  Veninde  eller  af  sin  kostelige  Broder  og  var  saa  kjær- 
lig og  sød  —  som  hun  just  ikke  altid  var  — ,  og  hendes 
huldsalige  Venlighed  og  hendes  yndefulde  Velvilje  udbredte 
sig  til  os  andre,   saa  at  ingen  blev  tilbage,    hvem   hun  ikke 

havde  givet  et  huldt  og  venligt  Ord.  Ogsaa  paa  mig  saa 
hun  da  fuld  af  Glæde  og  Tillid,  naar  hun  sagde  et  eller  an- 
det dybt  og  aandefuldt,  paa  hvilket  vist  ingen  var  mere  op- 
mærksom end  jeg.  Hendes  øjne  funklede  da,  at  de  uvil- 
kaarlig  mindede  mig  om  Sirius,  hvilken  jeg  Aftenen  i  For- 
vejen havde  set  tindre  i  den  klare  Frost.    Og  jeg  var  til  Mode, 

som  om  jeg,   hvad  Øjeblik  det  skulde  være,   kunde nej, 

lad  mig  ikke  udtale,  hvilket  Helvede  der  kunde  koge  op  i 
mig;  jeg  gyser  for  at  bringe  det  i  Ord.  Al  hendes  Yndighed, 
hendes  Godhed,  alt,  hvad  der  rørte  sig  i  hendes  opvakte 
Væsen,  ethvert  Øjekast  af  hendes  glimrende  Øjne,  alt  var 
som  et  bestandig  forfrisket  Incitament  for  mig  til  de  frygte- 
ligste Imagiuationer. 

Jeg  véd  ikke:  var  det,  fordi  hun  ved  al  sin  tryllende 
Hengivelse  sad  der  endnu  saa  selvegen,  karakterstreng,  ja 
næsten  stejl  og  utilgængelig;  eller  var  det  den  stærkt  op- 
irrede Bitterhed  i  den  Tanke,  at  jeg  engang  havde  tilegnet 
mig  alt  dette  og  besiddet  det  mere  umiddelbart  og  —  tabt 
det;  eller  var  det  den  rene  skjære  Jalousi,  fordi  jeg  ikke  var 
hende  mer  end  enhver  af  de  andre?  En  gruelig  Indeharme 
brusede  op  i  mig. 

Saa  blev  jeg  naturligvis  igjen  mod  i  Hu,  og  det  vilde 
have  været  mig  en  usigelig  Husvalelse,  om  jeg  i  et  saadant 
øjeblik  havde  kunnet  græde  mig  mæt  ved  hendes  Barm.  Ja, 
en  eneste  Time  havde  kunnet  gjere  mig  lykkelig  og  god 
igjen«. 


•  Denne  sande,  underfulde  Skjenhed  i  hendes  inderste  Væ- 
sens store  Grundtræk,  dette  indre,  uendelig  belgende  Liv 
af  Aand  og  Poesi  og  Ynde  og  Hjertelighed,  og  denne  Energi 
midt  i  denne  Sjælegratie,  o,  hvorledes  nævner  og  udtaler 
jeg,  hvad  der  gjer  denne  min  Sjæls  Atraa  til  hende  saa 
mægtig?  Hvor  ofte  forekom  det  mig,  som  om  jeg  saa  al 
Poesiens   og   Romantikens   og   Musikens   underfulde  Trylleri 

som  sammentrængt  i  én  fyldig  Blomst,  i  én  svulmende,  fin 
og  blød  og  ætherisk  Frugt,  naar  hun  sad  i  sit  Kabinet  i 
Ottomanen,  Lampen  under  Loftet  tændt  og  det  runde  Bord 
af  mørkt  Mahogni  foran  hende  med  den  nydelige  Kurv.  Og 
jeg?  O,  lad  mig  ikke  tænke  paa,  hvor  jeg  til  sidst  blev  uop- 
lagt og  forviklet  og  fattig  paa  Ord.  Hvilken  Himmel  af 
Aand  og  Ynde  var  her  at  leve  i,  men  disse  Yndighedens 
uendelige  Bevægelser  bleye  mig  til  lige  saa  mange  Incita- 
menter for  den  idelig  æggende  og  hildende  Begjærlighed. 
Med  rette  lod  hun  mig  fare;  thi  ingen  har  ennuyeret  hende 
mere  dræbende  end  jeg». 


«Jeg  kom  engang  hændelsesvis  ind  til  hende  og  fandt 
hende  tilbagesunken  og  sovende.  Da  saa  jeg  ret,  at 
det  var  Sjælen,  der  gjorde  hende  saa  skjøn,  saa  tillokkende. 
Hun  havde  tilbragt  det  meste  af  den  foregaaende  Nat  paa  et 
uvederkvægeligt  Bal,  hvor  hun  slet  ikke  hørte  hen.  Hendes 
Ansigt  —  nej,  hun  var  slet  ikke  smuk,  som  hun  laa  dér 
med  matte,  henfaldne  Træk.  Et  Par  Timer  efter  kom  jeg 
igjen,  og  hun  kom  mig  glad  og  fornøjet  imøde;  hun  havde 
noget  at  vise  mig.  En  Kurv  fuld  af  Blomster  var  bleven 
sendt  hende  til  Foræring,  og  hun  var  just  bleven  færdig  med 
at  sætte  dem  i  det  nydeligste  Blomsterglas  af  Verden.  Hvor 
spillede  Liv  og  Aand  og  Sjæl  i  hendes  Miner  og  Træk  og  i 
alle  de  Bevægelser,  hvormed  hun  omkrydsede  sine  Blomster 
og  stillede  en  eller  anden  anderledes.  Men  jeg  saa  ej  paa 
Blomsterne,  kun  paa  hende  og  maatte  tænke  paa,  med  hvil- 
ken Fylde  af  Skjønhed  den  tilbagevendte  Sjæl  havde  oplivet 
og  opfyldt  denne  Form ,  og  jeg  sagde  ved  mig  selv :  Langt 
herligere  end  den  Blomsterfylde,  Du  dér  betragter  med  saa 
megen  Sjæleglæde,  er  den,  vi  se  og  frydes  ved  i  Dig». 

Disse  Uddrag  af  «Gabrielis  Breve«  synes  mig  saa  klart 
og  fyldig  at  tegne  Sophie  ørsteds  Personlighed,  at  ingen,  der 
har  gjort  sig  fortrolig  med,  hvad  der  er  hende  eget,  vil  kunne 
drage  i  Tvivl,  at  hun  har  givet  Virkelighed  til  Skildringen. 
Deraf  kommer  den  Sandhed,  Anskuelighed  og  Konsekvens, 
hvormed  denne  Kvindes  Billede  her  træder  frem  for  os, 
maaske  nok  noget  loftet  op  i  Digtningens  Verden,  men  dog 
helt  igjennem  med  Historiens  træffende  Paalidelighed ,  som 
retfærdiggjør  den  her  gjorte  Anvendelse. 

Den  stærke  Lidelse,  som  finder  sit  Udtryk  gjennem  disse 
Breve,  havde  vel  forskjellige  Grunde.  Dels  vilde  Sibbern  natur- 
ligvis søge  at  dæmpe  en  Kjærlighed,  som  aldrig  kunde  føre 
til  et  skjønt  eller  godt  Resultat ;  dels  blev  Sophie  ørsted  og- 
saa  noget  køligere  imod  ham,  da  han  trættede  hende  ved  sin 
uafbrudte  Beundring;  derfor  siger  han  jo  ogsaa  selv:  »Med 
rette  lod  hun  mig  fare;  thi  ingen  har  ennuyeret  hende  mere 
dræbende  end  jeg«.  Forholdet  mellem  dem  var  jo  forresten 
aldrig  brudt;  men  han  var  fortvivlet,  naar  hun  kun  var  imod 
ham  som  imod  de  fleste  andre;  naar  han  ikke  var  den  sær- 
lig udvalgte,  følte  han  sig  som  intet. 


V. 

Den  Ven,  som  næst  efter  hendes  Mand  og  hendes  Bro- 
der paa  én  Gang  længst  og  med  stor  Trofasthed  havde  fulgt 
Sophie  Ørsted,  var  hendes  elskelige,  geniale,  højst  indtagende, 
paa  en  Gang  barnlige  og  dybsindige  Svoger  Hans  Christian 
Ørsted.  Førend  hun  blev  forlovet,  havde  hendes  nærmeste 
ikke  havt  Grund  til  at  tro,  at  det  mere  skulde  blive  med 
Broderen  end  med  ham;  thi  de  viste  begge  i  omtrent  lige 
høj  Grad  Interesse  for  hende;  men  hun  hunde  jo  kun  gifte 
sig  med  den  ene.  H.  C.  ørsted  passede  udmærket  til  Sophie, 
deres  Naturer  lignede  hinanden  meget,  deres  Sympathier  vare 
fælles,  og  derfor  levede  de  ogsaa  et  meget  rigt  Aandsliv  sam- 
men.    Lige  poetiske,  lige  umiddelbare,  lige  interesserede  i  al 


30  Sophie  Ørsted. 

aandelig  Frembringelse  havde  de  altid  Nydelse  af  at  tale 
sammen  og  altid  Stof  nok  til  deres  Samtale.  Han  var  som 
hjemme  i  det  Hus,  hun  og  Broderen  havde  skabt,  og  kunde 
ikke  let  undvære  det.  Han  skriver  derom  til  Oehlenschlæger: 
«Du  kan  ikke  tro,  hvilken  Glæde  det  foraarsager  mig  ret  at 

studere  ....  til  Bunds Men  man  maa   ofte   tabe   sig 

i  et  næsten  rædsomt  Detail.  Hvor  forfrisker  det  da  ikke  det 
indvendige  ^je  at  skue  ind  i  Poesien.  Denne  Nydelse  har 
jeg  næsten  altid,  liaar  jeg  kommer  til  Din  Søster  og  min 
Broder Jeg  læser  vel  ogsaa  Poesi  hjemme,  men  fuld- 
komment nyder  jeg  den  kun  i  Selskab  med  Folk,  som  kunne 
nyde  den  med.  Det  er,  som  om  Videnskaben  forfriskede  mig 
til  Kunstens,  Kunsten  til  Videnskabens  Nydelse«.  Det  var 
naturligvis  ikke  alene  hende,  der  var  meget  for  ham,  men 
det  omvendte  fandt  ogsaa  i  haj  Grad  Sted;  H.  C. -Ørsted  var 
Sophie  uundværlig.  Han  siger  om  sig  selv:  «Naar  nogens 
Sands  slumrer,  véd  jeg  maaske  at  røre  en  Stræng,  hvorved 
den  kan  vækkes ».  Det  havde  Sophie  mere  end  én  Gang  følt; 
hun  skyldte  ham  rig  Vækkelse  paa  mange  Omraader.  Han 
læste  meget  for  hende  og  forklarede  hende  meget.  Man  faar 
et  Begreb  om,  hvor  fortroligt  deres  Samliv  har  været,  naar 
man  læser  følgende  Udtalelse  fra  ham  til  hendes  Bro- 
der fra  den  5te  Avgust  1806:  «Din  Omgang  med  Fichte 
har  skaffet  mig  paa  en  vis  Maade  en  dobbelt  Nydelse;  thi 
jeg  fik  just  Efterretningen  derom,  da  jeg  læste  de  herlige, 
rige  Skrifter,  hvormed  han  har  beriget  vort  Aarhundredes 
Literatur.  Jeg  har  læst  en  Del  deraf  for  Din  Søster,  som 
ret  godt  kan  følge  hans  Gang.  Dersom  det  var  muligt  at 
helbrede  hende  for  en  vis  Hypochondri,  som  Du  véd,  at  hun 
nu  og  da  falder  til,  og  som  vel  tildels  grunder  sig  i  hendes 
Sygelighed,  men  dog  langt  mere  i  en  ikke  ganske  tilfreds- 
stillet Trang  til  noget  højere,  saa  vilde  Fichtes  rene  Aand 
udrette  det.  Ved  et  Sted,  som  talte  om  denne  Trang  til  det 
højere,  og  om  den  Følelse,  et  ædlere  Væsen  maa  have,  naar 
den  blev  utilfredsstillet,    brast  hun  uvilkaarlig  i  Taarer;    thi 

det  var  hendes  eget  Væsen,  som  var  afbildet.  Et  Fruen- 
timmer med  hendes  Sjæl  er  virkelig  langt  mindre  lykkeligt, 
end  vi,  som  ikke  nær  saa  meget  ved  udvortes  Forhold  hin- 
dres fra  at  omfatte  alt,  hvortil  vor  Sjæl  stræber«  *), 

At  der  mellem  Sophie  og  H.  C.  Ørsted  ogsaa  var  en 
spegende  Tone,  som  kun  ytrer  sig  mellem  sympathetiske,  rig- 
tig gode  Venner,  vil  man  kunne  se  af  følgende  Brev  og 
Brudstykker  af  Breve**): 

Til  Sophie. 
(Med  en  Garnvinde). 

Kjøbenhavn  den  16de  Juli  1809. 

Af  gammel  Erfaring  véd  jeg,  hvor  meget  det  glæder 
Dem  at  faa  godt  Folk  i  Deres  Garn.  At  se,  hvorledes  de 
maa  dreje  og  vende  sig,  eftersom  Deres  Vilje  forer  Traaden, 
er  Deres  største  Lyst.  Kommer  der  og  nu  og  da  en  Kurre 
derpaa,  saa  er  det  Deres  mindste  Sorg.  De  har  Deres  For- 
nøjelse af  at  se,  hvorledes  den  arme  Fange  trækkes  frem  og 
tilbage,  indtil  alt  igjen  kommer  i  Rigtighed.  Jeg  har  tidt 
beklaget,  at  de  i  mangen  ensom  Time  ingen  havde,  som  De 
saaledes  kunde  tyrannisere.  Jeg  sender  Dem  derfor  til  Deres 
Fødselsfest  to  sorte  Negere  med  smukke,  hvide  Tænder,  som 
altid  ere  rede  til  at  lyde  Deres  Bud.  Undertegnede  giver  sig 
for  øvrigt  den  Ære  at  forsikre,  at  han  fremdeles  er  villig  til 


*)  I  Begyndelsen  af  dette  Åarhondrede  vare,  som  bekjendt,  næsten  alle — 
Mænd  og  Kvinder  —  i  Kjøbenhavn  Fichtianere.  A.  S.  Ørsted,  som 
først  havde  været  Kantianer,  var  nu  ogsaa  g&aet  over  til  Fichte. 
Oehlenschlæger  gjorde  Fichtes  Bekjendtskab  i  Berlin,  og  derigjen- 
nem  fik  den  store  Filoiiof  saa  megen  Interesse  for  Danmark,  at  han 
rejste  hertil  og  kom  i  A.  S.  Ørsteds  og  den  gamle  Oeblenschlægers 
Hus.  Sophie  spadserede  med  ham  i  Søndermarken,  og  ved  det  norske 
Hus  brækkede  han  en  Grankvist  af  og  gav  hende  den,  »for  at  hun 
deraf  skulde  flette  sin  Broder  en  Krands^.  Fichte  erindrede  længe 
efter  med  Varme  Danmark  og  glemte  ikke  Sophie  lige  saa  lidt  som 
hendes  Mand. 

'*)  Se:  Breve  til  og  fra  H.  C.  Ørsted. 

at   leve   under   det    gamle   Tyranni   og   ønsker  Despoten  et 
langt  Liv  og  mange,  glade  Dage. 

Allerunderdanigst 
H.  C.  ørsted. 

Paa  sin  Udenlandsrejse  skriver  H.  C.  ørsted  den  29de 
Maj  1812  et  Brev  til  Sophie,  hvori  han  fortæller,  at  Wedel 
Simonsen  har  sagt  ham,  at  «der  Konig  in  Tule»  var  Valde- 
mar Atterdag,  hans  elskede  Dovelille  (den  lille  Due),  for 
hvem  han  havde  bygget  Gurre  Slot,  og  at  Historien  siger,  at 
hun  havde  foræret  ham  et  Bæger,  der  efter  hendes  Død  be- 
standig tryllede  ham  til  hendes  Minde  og  til  det  Sted,  hvor 
han  havde  levet  med  hende,  og  at  han  først  ved  at  kaste 
det  i  Gurre  Sø  kunde  løse  sig  fra  dette  Trylleri. 

Herpaa  svarer  Sophie: 

Frederiksberg  den  13de  Juli  18 12. 

De  kan  aldrig  tro,  kjære  Christian,  hvor  jeg  har  været 
vred  paa  Dem,  fordi  det  varede  saa  længe,  inden  De  lod  os 
høre  noget  fra  Dem.  Havde  jeg  kunnet  naa  Deres  kjære 
Næse,  da  var  den  sikkert  blevet  en  god  Del  spidsere,  kjender 
jeg  mine  Fingre  ret.  Nu  vil  De  vel  tænke,  at  jeg  af  Hævn- 
gjerrighed  har  blevet  saa  længe  med  at  svare  Dem ;  men  der^ 
har  De  i  saa  Fald  Uret;  kun  den  Uro,  der  stedse  følger  med 
enhver  Flytning,  og  en  Dumhed,  der  hos  mig  altid  er  stær- 
kest, naar  jeg  fryser,  hvilket  jeg  siden  min  Ankomst  i  min 
Villa  har  gjort  i  en  overnaturlig  Grad,  har  holdt  mig  fra  at 
skrive  Dem  til.  Vi  leve  i  det  hele  taget  godt.  I  Søndags, 
da  Vejret  var  saa  varmt  og  skjønt,  kjørte  vi  til  Dyrehaven 
for  at  se  Skoven  i  dens  skjønneste  øjeblik.  Dér,  hvor  vi  i  Fjor 
paa  min  Fødselsdag  holdt  vort  Maaltid,  gjorde  vi  det  samme 
den  Dag,  og  Deres  Skaal  blev  drukket  med  al  mulig  Kraft; 
vi  tænkte  alle  med  op'igtigt  Venskab  paa  Dem,  jeg  gik  end- 
ogsaa  lidt  videre,  jeg  længtes  efter  Dem,  ønskede  Dem  iblandt 
os  og  var  dog  i  det  samme  Øjeblik  glad  over,  at  De  var, 
hvor  det  ogsaa  var  værd  at  ønske  Dem. 

Det,  De  i  Deres  Brev  fortæller  mig  om  »der  Konig  in 
Tul»,  har  undret  mig;  jeg  har  stedse  tænkt  mig  samme 
Konge  længere  tilbage  i  Tiden  end  Valdemar;  det  er  imid- 
lertid stedse  interessant  at  erfare  sligt,  om  end  skjent  jeg  ej 
kan  lide,  at  det  var  den  gode  Mand  saa  meget  om  at  gjøre 
at  blive  en  Gave  kvit,  der  havde  den  Egenskab  at  trylle  ham 
tilbage  i  en  Forfatning,  som  havde  udgjort  hans  bedste  Glæde. 
Dog,  hvad  skal  man  sige?  Saadan  ere  I  gode  Mandfolk;  se, 
det  var  en  Skose«. 

Fjorten  Dage  efter  tilføjer  hun:  »Jeg  blev  afbrudt  midt 
i  min  Skrivelse,  kjære  Christian,  og  som  det  nu  stedse  gaar 
mig,  naar  jeg  først  bliver  standset,  saa  staar  jeg  til  Gavns. 
Bliv  kun  ej  kjed,  lille  Professor,  af  at  skrive  til  det  Skarn 
af  Svigerinde,  De  har;  thi  det  gjør  hende  saa  godt  at  faa 
Brev.  At  jeg  ikke  fortjener  denne  Godhed  af  Dem,  skal  De 
ikke  lade  Dem  forstyrre  af;  hvor  meget  godt  har  De  ikke 
alt  i  denne  Verden  bevist  mig  under  samme  Omstændigheder«. 

ørsteds  næste  Brev  er  fra 

Berlin  den  18de  Avgust  1812. 

«Naar  jeg  engang  skriver  en  Moral  in  Beispielen,  hvilket 
er  meget  mageligt,  naar  man  kun  har  Lov  til  at  laane  disse 
Beispiele  og  ikke  skal  levere  dem  selv  paa  egen  Bekostning, 
naar  jeg  skriver  en  saadan  Bog,  siger  jeg,  saa  skal  De  komme 
til  at  paradere  under  Kubriken  Tavshed.  Dog  skal  jeg  ret 
vide  at  forbitre  Dem  denne  Ære  ved  en  og  anden  Anmærk- 
ning om  den  Partiskhed,  hvormed  De  i  Særdeleshed  har  ladet 
mig  nyde  godt  af  denne  Dyd.  I  Berlin  staar  De  allerede  i 
et  slemt  Kygte  for  Deres  altfor  vidt  drevne  Tavshed.  Hver 
Postdag  spørger  man  mig,  om  jeg  ikke  har  hørt  noget  nyt 
fra  mit  Fædreland,  og  hver  Postdag  maa  jeg  svare  Nej. 
Derpaa  spørger  man  mig:  »Men  hvem  har  De  da  til  Korre- 
spondent?« Jeg  svarer  dertil:  »Min  Svigerinde,  som  jeg  for- 
trinlig har  udvalgt,  fordi  jeg  var  vis  paa,  at  hun  vilde  svare 
^^^  mig  igjen  flittigere  end  nogen  anden«.  Derpaa  gaar  det  da 
^Bles  paa  mit  stakkels  Fædrelaud,  som  her  ikke  er  meget  yn- 

^^m  Histurikk  Arcluv-.    187i.     U.  3 

det,  Og  man  agter  ikke  alt,  hvad  jeg  siger  til  dets  Forsvar; 
bestandig  svarer  man  mig:  «Hvad  kan  man  vel  vente  sig 
godt  fra  et  Land,  hvor  den  bedste  Korrespondent  ikke  skri- 
ver?« Alt  andet,  hvad  man  indvender  mig  imod  Danmark, 
véd  jeg  altid  at  svare  noget  paa,  men  til  dette  har  jeg  intet 
at  svare.  Jeg  kjender  Deres  Skarpsind.  Kunde  jeg  nu  af- 
presse Dem  et  eneste  Brev,  vilde  De  sikkert  hjælpe  mig  ud 
af  denne  Vaande.  Da  jeg  er  vant  til  at  haabe,  haaber  jeg 
endnu  det  bedste.  Ogsaa  min  gode  Anders  vilde  jeg  vel 
holde  en  Straffeprædiken,  dersom  jeg  havde  ham  fat,  dels 
fordi  han  ej  selv  skriver,  dels  fordi  han  ikke  formaar  Dem 
dertil  med  det  gode  eller  med  det  onde,  som  det  kunde  være 
fornødent.  Hils  ham,  at  han  skulde  dog  engang  vise,  at 
han  var  Herre  i  sit  eget  Hus". 

Den  Tavshed,  -Ørsted  her  i  en  spøgende  Form  bebrejder 
Sophie,  havde  en  sørgelig  Grund:  Sophie  var  selv  svag,  og 
hendes  Mand  var  meget  syg.  Denne  Sygdom  var  saa  meget 
mere  at  beklage,  som  den  berøvede  Orsteds  Indtægter,  de  ikke 
godt  kunde  undvære,  naar  de  skulde  kunne  leve.  Rigtignok  var 
•Ørsted  allerede  i  1802  bleven  Assessor  i  Hof-  og  Stadsretten, 
1810  R.  af  Dbg.  og  i  Slutningen  af  samme  Aar  Assessor  i 
Højesteret,  en  Plads,  som  han  havde  atraaet  Aaret  i  Forvejen, 
men  da  blev  en  anden  foretrukket  for  ham,  hvilket  han 
tog  sig  saa  nær,  at  han  blev  syg  deraf;  menskjønthan  saa- 
ledes  nu  var  kommet  temmelig  højt  til  Vejrs  i  Embedsstilling, 
maatte  han  dog  endnu  manuducere,  og  dette  Erhverv  kunde 
der  under  hans  svære  Sygdom  ikke  være  Tale  om.  Hans 
ædle,  højhjertede  Broder,  med  hvem  han  fra  de  tidligste  Dage 
til  de  seneste  altid  var  inderlig  forbunden,  og  med  hvem  han 
indtil  Aar  1800  altid  havde  havt  fælles  Kasse,  uden  at  de 
nogensinde  bleve  uenige,  kom  ham  nu  i  Møde  med  trofast 
Brodersind,  saaledes  som  det  vil  ses  af  følgende  Brev: 

Paris  den  Ilte  December  1812. 

«Jeg  véd  ikke,  hvad  det  er,  der  ligesom  ryster  mit  hele 
inderste,  naar  jeg  hører,  at  Du  er  syg;  det  er,  som  om  nogen 

var  i  Begreb  med  at  ville  rive  en  Del  af  mit  eget  Selv  fra 

mig Jeg  véd,  at  slige  Sygdomstilfælde  betage  Dig  ep 

væsentlig  Del  af  Dine  Indtægter.  Jeg  véd,  at  Du  altid  me^ 
største  Anstrængelse  søger  at  indhente  det  forsømte.  Jeg 
frygter  endelig,  at  en  saa  besværlig  Tid  som  den,  der  nu 
skal  være  i  Kjøbenbavn,  vil  bestemme  Dig  til  endnu  større 
Anstrængelser.  Jeg  véd  desuden,  at  Du  ikke  er  den  Mand, 
der  kan  overtale  sig  til  at  benytte  sin  velerhvervede  Kredit. 
Altsaa:  lad  mig  gjøre  Dig  et  Tilbud,  som  egentlig  burde 
forstaa  sig  af  sig  selv  imellem  os.  Benyt  min  Kasse.  Optag 
hos  Abrahamsen,  hvad  han  ikke  har  sat  i  Varer.  Behøves 
det,  lad  ham  sælge  noget.  Tag  de  Indtægter,  der  vanke  for 
mig  i  Vinter;  brug  dem,  som  om  det  var  Dine,  og  forslid 
Dig  ikke!  Disse  Penge  behøves  saa  lidet  for  et  lykkeligt 
Liv  for  mig,  at  jeg  ganske  kan  undvære  dem.  Jeg  kunde 
aldrig  gjøre  en  skjønnere  Anvendelse  af  dem  end  den  at 
sikre  min  Broders  Liv  og  Helsen;  ingen  Anvendelse  kunde 
være  mig  fordelagtigere.  Jeg  ser  et  helt,  skjønt,  virksomt 
Liv  ligge  udbredt  for  os;  dette  maa  vi  for  ingen  Pris  lade 
forstyrres.  Jeg  kjender  Din  Delicatesse  og  frygter,  at  den 
vil  gjøre  Betænkeligheder;  men  rigtig  forstaaet  bør  den  be- 
væge Dig  til  at  modtage  mit  Tilbud.  Skal  det  ikke  være 
tomme  Ord,  at  for  Venner  alt  timeligt  Gods  er  som  fælles, 
saa  mener  jeg,  at  Du  ikke  kan  afvise  mig;  thi  jeg  skulde 
tro,  at  dersom  Venskab  og  Broderkjærlighed  forbinde  to  Men- 
nesker, saa  ere  vi  saaledes  forbundne«. 

Herpaa  svarer  A.  S.  ørsted  den  29de  December  1812: 
«Dit  kjære,  velsignede  Brev,  som  jeg  først  i  Søndags 
modtog,  gjør  al  Opsættelse  umulig.  Hav  ret  inderlig  Tak 
for  dette  Brev;  det  gjorde  et  usigeligt  ludtryk  paa  mig;  der- 
som det  var  muligt,  at  min  Tro  paa  Din  Kjærlighed  og  Dit 
Brodersind  kunde  stige,  saa  maatte  det  være  sket  herved. 

Dersom  jeg  efter  min  Bestemmelse  kan  fra  Nytaar  over- 
tage mine  Manuduktioner,  behøver  jeg  ikke  det,  der  endnu 
er  at  oppebære. 

3* 

Det  gaar  forresten  langsomt  med  min  liestitution.  Paa 
de  sidste  3  Ugers  Tid  er  Appetit,  Fordøjelse,  kort,  alt  det 
animalske  i  sin  Orden;  men  Hovedet  er  endnu  saa  svagt,  at 
jeg  ikke  har  kunnet  nedskrive  disse  Linier  uden  flere  Gange 
at  afbryde. 

Sophie,  som  har  skrantet  af  og  til,  er  taalelig  vel.  Hun 
længes  meget  efter  at  underholde  sig  med  Dig,  men  har 
ej  i  min  Sygdom  kunnet  faa  Ro  og  Stemning  dertil.  Hvor 
meget  vi  begge  ved  denne  Lejlighed  have  savnet  Dig,  lader 
sig  ej  beskrive«. 

I  December  1812  skriver  ogsaa  Sophie  saaledes: 

(•Umuligt  kunde  jeg,  kjære  Christian,  ende  det  gamle 
Åar,  hvori  De  nærværende  og  borte  har  vist  mig  saa  meget 
godt,  uden  inderlig  i  mit  Hjerte  endnu  engang  at  takke  Dem 
og  tillige  sende  Dem  et  Par  Ord. 

De  véd,  hvad  der  er  foregaaet;  jeg  vil  ej  beskrive  Dem, 
hvad  vi  have  lidt;  nu  smiler  igjen  Haabet  sødt  til  os,  og 
det  overstandne  maa  altsaa  være  glemt;  men  én  Ting  bliver 
aldrig  glemt  af  mig;  det  er  den  inderlige  Overbevisning  om, 
hvor  vigtig  Deres  Nærværelse  er  for  mit  Livs  Tilfredshed 
saavel  i  Glæde  som  i  Sorg.  Gud  give,  De  var  her  igjen! 
Det  ønskede  jeg  min  Fødselsdag  midt  i  min  Glæde,  og  ved 
Deres  Broders  Sygeleje,  og  med  lige  Inderlighed  i  Dag,  da 
alt  omgiver  mig  med  den  gamle  Ro  og  Orden.  Vil  Gud,  at 
vi  atter  samles,  da  haaber  jeg,  at  vi  ret  skulle  føre  et  godt 
Liv  sammen.  —  I  øvrigt  leve  vore  Omgivelser  ved  det  gamle; 
megen  sand  og  behagelig  Deltagelse  har  mødt  os  fra  alle 
Kanter;  der  blev  i  fire  Uger  vaaget  over  Deres  Broder  af 
lutter  Mennesker,  der  udbade  sig  det  som  et  Gode«. 

Herpaa  svarer  H.  C.  ørsted  fra 

Paris  den  25de  Febr.  1813. 

cKjære  Sophie!  De  har  gjort  mig  en  stor  Fornøjelse 
ved  at  skrive  mig  til,  uagtet  De  ej  befandt  Dem  vel.  For- 
uden det,  at  jeg  derved  har  havt  den  Glæde,  at  De  har  talt 
med  mig,   har  jeg  oven  i  Kjøbet  den  Fordel,    at  erfare  ad- 

skillige  Ting.  For  det  første  véd  jeg  da  nu,  at  De  flytter  til 
Frederiksberggaden  op  til  Hjarup;  jeg  maa  vide  Nummeret. 
Tænk  Dem  min  Utaalmodighed,  dersom  jeg  skulde  trave  om 
i  Frederiksberggaden   og   spørge  efter  Hjarup  i  det  Øjeblik, 

naar  jeg  ilede  for  at  se  Anders  og  Dem « 

Snart  efter  at  ørsted  var  kommen  hjem  fra  sin  Rejse  i 
1814,  holdt  han  Bryllup,  og  han  fandt  altsaa  ikke  længer  sit 
daglige  Tilhold  og  Hjem  hos  sin  Broder  og  Sophie,  men  saas 
dog  endnu  særdeles  hyppig  i  deres  Hus.  Sophie  oplevede 
ikke  hans  Verdensberømmelse,  idet  han  forst  i  Aaret  1820  — 
to  Aar  efter  hendes  Død  —  gjorde  sin  Opdagelse  af  Elek- 
tromagnetismen. 


VI. 

Efter  at  Sophies  Broder  var  vendt  tilbage  fra  sin  store 
Udenlandsrejse,  har  jeg  ikke  videre  omtalt  hendes  Forhold 
til  ham.  Kort  efter  sin  Hjemkomst  fejrede  han  sit  Bryllup 
og  levede  ensomt  med  sin  Brud  ude  paa  Christiansholm. 
Sophie  maatte  da  sande  hans  egne  Ord  i  3dje  Akt  af 
»Kjartan  og  Gudrun«: 

«I  Førstningen  ung  Ægtemand  har  Søster  ej; 
Tilovers  faar  han  intet  af  sin  Kjærlighed 
For  Ægtekvinden,  der  forlanger  alting  selv». 
Men  glemme  Sophie,  det  kunde  Adam  ikke;    næst  efter 
hans  Hustru    stod  dog   hun    ham  nærmest.     Han  siger  selv 
paa  Rejsen  i  et  Brev  til  Christiane:     «Jeg  slutter  ikke  her, 
jeg  tager  fat  paa  min  Søsters  Brev;    thi  jeg  er  delt  imellem 
Eder».    Og  kort  efter  Brylluppet  siger  han:  «Hos  min  Søster, 
der  om  Sommeren  altid  boede  i  Frederiksberg  By,    hos  min 
Fader  paa  Slottet  og  hos  Rahbeks  paa  Bakkehuset  fornyede 
jeg  Mindet  om  kjære,  svundne  Dage  og  sang  med  Baggesen: 
«Ak,  Hjertet  aldrig  glemmer 
Sin  Unerdoms  første  Kreds«. 

iii  ;Skjønt  Sophie  -Ørsted,  som  det  vil  ses  af,  hvad  der  tid- 
l%e(re  'i  denne  Skildring  er  berettet  ona  hendes  Forhold  til 
Broderen,  var  ham  en  inderlig  tro  og  elskende  Søster,  saa 
htt-'^og  med  frit,  selvstændigt  Blik  og  overlegen,  fordomsfri 
Aand  paa  hans  Forfattervirksomhed;  hun  var  ingenlunde  en 
blilitd' Beundrer  af  ham  og  forstod  vel  at  skille  ham  ad  som 
Éift)der  og  Digter;  i  hans  sidste  Egenskab  saa  hun  endog 
^ffi 'Objektivt  paa  ham,  at  hun  benævnte  ham  «Oehlenschlæ- 
g^w.'ji  Flere  af  hendes  Udtalelser  om  hans  Digterværker  vidne 
omOfen  Upartiskhed,  hvormed  hun  bedømte  ham.  Saaledes 
steiliir  hun  f.  Ex.  til  Sibbern:  «I  Begyndelsen  af  Vinteren 
forsøgte  Oehlenschlæger  paa  at  skrive  et  Lystspil  (Kanarie- 
fuglen). De  undrer  Dem  vist  over,  at  jeg  kalder  det  et  For- 
søg; men  mig  synes  det  endog  at  være  et  mislykket.  Dog, 
De  skal  intet  tro  paa  mine  Ord;  men  jeg  finder  ikke  syn- 
derlig Behag  deri;  rigtignok  er  der  meget  snurrige  Steder 
Mf!if  men  én  Svale  gjør  ingen  Sommer,  og  det  hele  er  for 
fefégiét  Efterlignelse  af  Holberg  og  andre,  til  at  det  enten  er 
©i^iilalt  eller  egentlig  passer  til  den  Smag,  der  nu  burde 
hféiJéke«.  —  I  et  andet  Brev  til  Sibbern  skriver  hun:  «Jeg 
aftal"  skrive  Dem  om  « Stærkodder »  og  «Faruk»,  o.  s,  v.  Det 
første  Stykke  kjendte  De  jo,  inden  De  rejste,  og  dersom  jeg 
ret  erindrer  Deres  Dom  derover,  kan  jeg  indse,  at  min  i 
mange  Dele  vil  være  den  modsatte.  Jeg  vilde  næppe  have 
gjettet  paa  min  Broders  Navn  som  Forfatter,  naar  han  havde 
te^él  det  for  mig  uden  at  sige,  hvem  der  havde  skrevet  det. 
Mig  synes,  det  forholder  sig  til  «Axel  og  Valborg«  og  «Cor- 
r'éggiow  som  Coquelico  til  Carmoisin.  Dog,  De  tror  maaske, 
at  'det  alt  er  givet,  og  vil  høre  noget  om  Opførelsen;  men 
s'åSivi(3t  ere  vi  endnu  ej  komne.  «Faruk'>  derimod  blev  givet 
til  Kongens  Fødselsdag.  Det  gjorde  ingen  betydelig  Lykke, 
0^  om  end  skjønt  det,  hvorfor  Mængden  ej  leddet,  vistingen 
Fejl  er,  nemlig  det  overnaturlige  deri,  er  der  dog  noget  i 
det  hele  Stykke,  som  gjør  det,  Gud  forlade  mig  min  slemme 
Synd,   kjedsommeligt.     Det  mangler  Liv  og  Bevægelse;    det 


Sophie  Ørsted.  39 

vil  ej  afsted,  og  dog  sker  der  nok,  det  var  Synd  at  sige 
andet.  De  mange,  lange  Kor  i  den  sidste  Akt  gjere  ingen 
god  Efifekt,  og  Tonen  er  desuden  ej  ens  i  Stykket ;  den  sidste 
Akt  er  i  en  aldeles  anden  Stil  end  de  andre.  Musikken  er 
vist  skjen;  men  for  ret  at  nyde  den  maa  man  vist  have  en 
betydelig  Theori;  den  falder  ej  i  øret,  den  griber  ej;  man 
beundrer  og  glemmer  den;  jeg  havde  paa  Grund  af  det,  der 
ellers  var  mig  bekjendt  af  Weyse,  ventet  en  Søster  til  Mo- 
zarts guddommelige  Don  Juan,  men  det  slog  ind  i  en  anden 
Art.  At  dette  sidste  er  min,  kun  min  individuelle  Mening, 
kan  De  nok  indse«. 

Til  H.  C.  Ørsted  skriver  hun:  «Min  Broder  kom  i  Gaar 
ud  til  mig  og  sagde,  han  vilde  læse  noget  for  mig,  som  han 
havde  skrevet  over  Ewald,  og  som  var  bestemt  til  at  trykkes. 
Den  første  Del  deraf,  som  handler  om  Kritik  i  Almindelighed, 
om  Maaden  at  skrive  nogens  Historie  paa,  om  Poesiens  Frem- 
gang, Standsning  og  atter  Opvaagnelse  i  Norden,  om  Holberg 
og  meget  andet,  kan  jeg  ej  sige,  at  jeg  fandt  udmærket, 
lige  som  der  og  forekom  Ting  deri,  som  efter  min  Overbe- 
visning ej  vare  aldeles  rigtige.  Sproget  er  ofte  noget  for 
blomstrende ,  Billederne  vel  ofte  gjentagne  og  under- 
tiden ej  ret  passende.  Den  Del  derimod,  som  handler  om 
den  kjære  Ewald,  er  ved  Gud  fortræffelig.  Det  er  skrevet  i 
et  kraftigt,  hjerteligt  Sprog,  med  en  sjelden  Renhed  og  Ynde. 
Den  Kjærlighed,  Finhed  og  Skaansel,  hvormed  de  mangfoldige 
besynderlige  Tildragelser  og  Forsætter,  som  man  af  forskjel- 
lige  Kilder  véd  at  have  tilhørt  denne  sjeldne  Digter,  ere 
fremstillede,  fortjener  i  Sandhed  éns  hjertelige  Tak;  Uden  at 
udelade  noget  karakteristisk  nødvendigt  er  dog  det  uskjønne, 
som  Ewalds  egne  Fragmenter  sige  os  om  ham,  dels  forbi- 
gaaet,  dels  omtalt  paa  en  saa  mild  Maade,  at  man  tydelig 
ser  hans  Fejl,  ja  selv  hans  Laster,  om  jeg  tør  bruge  det 
stærke  Ord,  men  dog  aldrig  et  øjeblik  føler  sig  fristet  til  at 
overdrage  den  Modbydelighed,  disse  vare  i  Stand  til  at  vække 
hos  os,  paa  ham  selv.    Der  fremskinner  i  den  hele  Beretning 

et  kjærligt  Sindelag,  der  uden  at  borttage  det  skarpe  og  saa- 
rende,  der  triner  frem  i  denne  skjønne  Ruin,  alene  søger  at 
trække  en  Gren  af  en  ved  Siden  staaende  Blomst  derover 
og  saaledes  mildner  det  med  det  nærmeste  skjønne.  Et  højst 
sørgeligt,  ja  tragisk  Indtryk  gjør  denne  Biografi  paa  én.  Den 
ender  med  det  lille  skjønne  Digt,  De  alt  længe  har  kjendt 
over  Ewald'). 

Hvor  fint  og  træfi'ende  Sophie  Ørsted  her  har  udtalt  sig, 
vil  være  enhver  Læser  klart;  hun  har  været  en  god  Tilhø- 
rerinde  for,  efter  én  Gang  at  have  hørt  sin  Broders  Af- 
handling oplæse,  at  kunne  udtale  sig  som  her.  Han  satte 
ogsaa  megen  Pris  paa  hendes  Dom  og  læste  gjerne  for  hende, 
hvad  han  frembragte,  og  fortalte  hende  om  det  under  Udar- 
bejdelsen. Hun  siger  selv  engang:  «Der  er  ingen,  der  véd, 
om  han  nu  har  noget  under  Arbejde,  og  da  det  dog  ej  plejer 
at  gaa  saa  tavst  af,  naar  han  skri ver J noget,  er  jeg  nødt  til 
at  tro,  at  han  hviler  indtil  videre«.  Hendes  Dom  om  hans 
Værker  var  som  oftest  den,  Efterverdenen  har  udtalt;  kun  én 
Gang  véd  jeg,  hun  har  taget  storlig  fejl,  saa  meget  fejl,  at 
det  synes  ganske  uforeneligt  med  hendes  Natur.  Det  var,  da 
han  havde  begyndt  paa  « Aladdin«.  Han  fortæller  det  selv 
saaledes:  «Da  jeg  forelæste  min  Søster  og  nogle  gode  Venner 
de  første  Scener,  fandt  det  intet  Bifald  hos  dem.  Jeg  gik 
bedrøvet  hjem  med  mit  Manuskript  i  Lommen,  og  havde 
ikke  min  egen  Overbevisning,  at  det  var  godt,  sejret,  var 
"Aladdin«  aldrig  bleven  til,  og  saa  havde  jeg  ikke  havt  den 
Triumf  at  vinde  Bifald  med  Tiden,  selv  af  dem,  som  i  Først- 
ningen forsmaaede  Arbejdet«. 

Hun  havde  med  stor  Begejstring  modtaget  de  Tragedier, 
han  sendte  hjem  fra  Rejsen.  I  hendes  Dagligstue  var  det, 
at  Michael  Rossing  oplæste  « Hakon  Jarl » ;  faa  Dage  efter 
blev  det  igjen  oplæsi  dér  for  Stephan  Heger,  hans  Kone, 
Marie  Schmidt  og  Winkler,  hvilke  Oehlenschlæger  i  et  Brev 
havde  ønsket  skulde  høre  det,  og  da  de  ikke  vare  med  den 
egentlige  Fostaften,    inviterede  Sophie  dem  bagefter.    H.  C. 

Ørsted  forelæste  hende  «Palnatoke»,  og  hun  herte  den  »med 
stor  Fornejelse » *) ;  da  Theaterdirektionen  ikke  vilde  give  en 
bestemt  Sum  for  Stykket,  men  derimod  ønskede,  at  Oehlen- 
schlæger  skulde  tage  Indtægten  af  3dje  Aften,  paatog  Sophie 
sig  at  sælge  Billetterne  fra  sit  eget  Hjem.  —  »Axel  og 
Valborg«  h«rte  hun  forelæse  i  et  Selskab  af  Venner  hos  H. 
C.  Ørsted ;  dér  var  Sibbern  og  Grundtvig,  som  sad  ved  H.  C. 
ørsteds  Side  for  at  kunne  komme  ham  til  Hjælp,  hvis  han, 
der  havde  holdt  Forelæsninger  om  Formiddagen,  ikke  kunde 
udholde  hele  Oplæsningen.  —  Selv  læste  Sophie  meget  sin 
Broders  Ting,  hun  var  hjemme  i  alt,  hvad  han  havde  skrevet, 
hun  »glædede  sig  over,  at  hun  kunde  gaa  Tur  rundt  i  hans 
Digte  og  atter  begynde  forfra  lige  som  hos  Goethe«. 

Jeg  har  flere  Gange  hert  fortælle,  at  Sophie  ørsted  ofte 
skulde  have  undret  sig  over,  at  hendes  Broder  kunde  frem- 
bringe, hvad  han  gjorde;  hun  skulde  have  sagt:  »Adam  er 
det  dummeste  Menneske,  jeg  har  kjendt,  og  meget  uvidende ; 
han  har  heller  ikke  Begreb  om,  hvor  godt  eller  daarligt  det 
er,  han  frembringer,  og  hvor  stor  han  egentlig  er,  véd  han 
næsten  aldrig  paa  rette  Sted«.  Jeg  tror  ikke,  at  hun  for 
Alvor  har  sagt  dette;  dertil  var  hendes  Blik  for  frit,  og 
hendes  egen  Natur  sagde  hende  altfor  tydelig,  hvorledes  det 
var  fat  med  hans.  Hun  gav  aabenbart  Lessing  Ret,  naar 
han  siger:  »Geniet  er  det  tilladt  at  være  uvidende  om  tusinde 
Ting,  som  enhver  Skoledreng  véd«.  Hendes  egen  Broder 
siger  selv  (i  «De  italienske  Røvere«): 

•Tidt  snakker  han  fast  som  et  Barn  paa  ti, 

Og  saa  igjen  han  taler  saa  forstandig, 

Som  om  det  var  en  Karl  paa  fir'  og  tyve,  — 

Det  er  Geniets  Kjendemærke«. 
Hvad  det  angaar,  at  han  ikke  skulde  vide,  hvor  stor  han 
var,  siger  hans  Alkuin  i  1ste  Akt  af  Karl  den  store: 


•)  Denne  Tr^edie  var  dediceret  t Veninderne  Kamma,  Christiane 
og  Sophie-  samt  Rahbek  og  Carl  Heger  med  3  Digte  o:  Pahia- 
tokiana. 

«Det  er  et  Kjendemærke  for  det  store, 
At  det  er  ej  sin  Storhed  sig  bevidst 
Og  skatter  tidt  en  ringe  Hjælp  for  højt«. 
Herpaa  svarer  Karl: 

«Nej,  Alkuin,  min  Ven,   dér  fejler  Du, 
Hver  Virkekraft  maa  være  sig  bevidst, 
Thi  ellers  virked'  den  jo  kun  i  Blinde«. 
I  disse  Udtalelser  har  hun  været  enig  med  sin  Broder, 
og  selv  om  hun  saa  har  sagt  noget  lignende  som  det  oven- 
nævnte,   har  det  ikke  været  noget,    hun  egentlig  har  ment. 
Hun  vedblev  at  elske  ham  med  sandt  søsterligt  Sind,  og  hans 
Kjærlighed    til    hende    fandt  et   skjønt  Udtryk  i  Digtet    «Til 
min  Søster«),   som  2  Somre  før  hendes  Død  blev  til  som  en 
Del  af  den  smukke  Cyclus:    »Frederiksberg«,  der  blev  digtet, 
da    de   i    1816   laa   paa    Landet   derude.      Han   siger   saa- 
ledes  heri: 


«Se,  Aftensolen  flammer! 
Forlad  Dit  Kammer! 
Sophie,  med  hverandre 
Kom,  lad  os  vandre! 

Du,  som  med  mig  har  leget 
Saa  sødt  bevæget 
Vinter  og  Sommer  ene 
Bag  disse  Grene! 

Din  Fødselsdag  jeg  mindes; 
Min  Tanke  bindes 
Til  Sommermorgenstunden, 
Da  Du  blev  funden 

Paa  Slottet  af  Din  Broder 
Hos  elskte  Moder; 
I  Svøbet  blev  Du  tysset 
Og  ofte  kysset. 

Jeg  ser  Din  lysblaa  Trøje 
Med  Mindets  -Oje. 


Jeg  ser  Dig  hist  i  Marken 
Paa  Vinterparken. 

Glem  ej,  da  med  Din  Broder 
Du  saa  Din  Moder 
Den  sidste  Kval  at  lide, 
I  Døden  stride. 

Ved  hendes  hellige  Smerte 
Og  ved  det  Hjerte, 
Hvorunder  begge  baaret 
Til  Liv  er  kaaret: 

Kom,  lad  os  føle  sammen 
Den  første  Gammen! 
Som  Børn  os  atter  fryde, 
Violer  bryde. 

Følg  med  de  søde  Glutter, 
Som  aande  lutter 
Hellige  Uskylds  Glæder 
Paa  disse  Steder«. 

Sine  Bern,  som  han  hentyder  til  i  Slutningen  af  Digtet, 
vidste  han  at  indprente  Kjærlighed  til  deres  Faster,  og  14 
Aar  efter  hendes  Død  opkaldte  Charlotte  Phister  sin  Datter 

efter  hende. 

vn. 

Med  sin  Broder  delte  Sophie  den  mest  ubegrænsede 
Kjærlighed  til  Goethe.  Sibberu  sagde  om  hende:  »Jeg  tør 
ikke  sige,  hun  var  Kristen;  baade  religieust  og  socialt  var 
hun  Goethes  Discipel,  han  var  næsten  hendes  største  Trøst 
og  Glæde«.  Hun  sagde:  »Jeg  elsker  ham,  fordi  jeg  af  ham 
lærer  saa  meget  for  det  daglige  Liv,  for  mit  indre  Menneske«*). 
—  Paa  Sibberns  Rejse  skriver  hun  ham  ofte  til  om  Goethe, 
og  her  træder  hendes  Begejstring  for  ham  tydelig  frem,  saa- 
ledes,  naar  hun  siger:  »For  Goethe  (hans  Selvbiografis  1ste 
Del)  takker  jeg  Dem  tusinde  Gange,  kjære  S.,  den  har  gjort 
mig  ubeskrivelig  megen  Glæde.  Hvad  er  det  for  en  gud- 
dommelig Maade  at  udfolde  sig  paa  for  os;  den  Sandhed, 
Troværdighed  og  Klarhed,  hvormed  enhver  Ting  bliver  lagt 
os  for  øjet,  det  kan  man  kalde  en  Fremstilling«.  To  Aar 
efter  skriver  hun  til  ham :  »Goethes  «Aus  meinem  Leben«,  an- 
den Del,  har  jeg  læst  i  Vinter;  den  er  ubeskrivelig  herlig; 
det  var  ret  en  sand  Vederkvægelse  at  høre  den«.  —  I  et 
andet  Brev  skriver  hun:  »De  lykkelige  Menneske,  som  nu 
rejser  til  VTeimar.  Gud  velsigne  Dem!  Jeg  under  Dem  det 
af  mit  inderste  Hjerte.  Glem  ej  Deres  Løfte,  nemlig  at  tigge 
eller  stjæle  noget  fra  Goethe  til  mig. 

Førend    det   er   smukkere  om  mig  og  varmere  i 

mig,   læser  jeg   ej  »Wilhelm  Meister«;    jeg  opbevarer  mig 

*)  Hendes  Tanker  vare  i  den  Grad  beskæftigede  med  ham  om  Da- 
gen, at  hun  drømte  om  ham  om  Natten  og  ikke  alene  om  ham 
som  Digter,  men  om  hans  Person.  Da  svntes  det  hende,  at  han 
besøgte  hende,  og  en  Morgen  var  hun  meget  glad  over,  at  hun 
saa  tydelig  havde  set  ham  i  Drømme;  han  kom  ti!  hende  til  Mid- 
dag, og  da  han  holdt  meget  af  forloren  Skilpadde,  lavede  han  det  til 
ham,  og  det  smigrede  hende  meget,  at  den  smagte  ham  saa  udmærket. 

denne  Glæde,  til  jeg  kommer  ud  paa  Frederiksberg,  saa  vil 
jeg  bruge  den  som  en  styrkende  Kur  mod  indvortes  og  ud- 
vortes Mathed Jeg  har  i  Vinter  læst  mere  af  Schil- 
ler end  af  Goethe;  det  er  en  Del  blevet  foranlediget  ved  min 
Broders  Forelæsninger,  som  ere  over  Schiller.  Det  var  mig 
ogsaa  nødvendigt  ret  og  i  Omfang  at  kjende  ham,  og  vi  have 
nu  læst  alle  hans  første  Arbejder.  Skal  jeg  nu  sige  min  ret 
oprigtige  Mening,  har  han  baade  henrykket  og  ærgret  mig 
usigelig  meget,  og  det  sidste  netop  paa  Grund  af  det  første; 
dog  Gud  bevare  mig  fra  at  negte,  at  jeg  jo  i  mangfoldige, 
især  af  hans  seneste  Værker  har  fundet  en  herlig  Helhed  og 
Ro.  Men  til  min  Personlighed  passer  han  ej  saaledes  som 
Goethe;  den  Simpelhed,  Kraft  og  Fasthed,  den  ufattelige,  alt 
gjennemgribende  og  dog  saa  menneskelig  milde  Styrke,  der 
lig  Magneten  gjennem  Jorden  gaar  gjennem  hvert  nok  saa 
lille  Stykke  af  Goethe,  den  mangler  ham,  og  den  er  det  just, 
der  hos  Goethe  hæver,  trøster,  glæder  og  beroliger  mig«. 

De  Exemplarer  af  Goethes  Værker,  som  vare  i  Sophie 
•Ørsteds  Besiddelse,  bare  tydelig  nok  Præg  af  at  være  grun- 
dig gjennemforskede ;  de  vare  fulde  af  Understregninger  og 
Randgloser.  Betegnende  forekommer  det  mig,  at  hun  ved 
mange  Streger  nedenunder  og  i  Margenen  havde  udhævet  et 
Sted  af  "Hermann  und  Dorothea«,  som  i  hendes  Broders 
Oversættelse  lyder  saaledes: 

«Til  at  tjene  blev  Kvinden  dog  skabt,  dertil  maa  hun  vænnes, 
Kun  ved  Tjeneste  kan  hun  Herredømmet  erholde. 
Vinde  den  billige  Magt,  der  i  Huset  hende  tilkommer. 
Tjener  Søsteren  Broderen  ej?    Hun  Forældrene  tjener. 
Og  „hendes  hele  Liv  er  kun  en  Gaaen  og  Kommen, 
Eller  en  Bæren  og  Slæben,  en  Ordnen,  Skalfen  for  andre. 
Held  hende,  naar  til  besværlige  Pligt  hun  vænnes  i  Tide, 
Lytter  aarvaagen  om  Natten  og  færdes  om  Dagen,  saa  intet 
Arbejd  vorder  hende  for  smaat,  for  fin  ikke  Naalen, 
Men  at  hun  glemmer  ganske  sig  selv  og  lever  for  andre; 

Tbi  som  Moder  engang  behever  hun  alle  de  Dyder, 
Naar  det  diende  Noer  den  skrantende  vækker  og  Næring 
Af  den  Svage  forlanger;  saa  Sorgen  kommer  til  Smerten. 
Tyve  Mænd  udholdt  ej  en  saadan  kvindelig  Byrde; 
Og  de  skulle  det  ej;  men  taknemlig  de  hør  det  erkjende«. 

1  Sibbern  havde  hun  fundet  én,  der  delte  denne  Begej- 
string med  hende.  Han  skriver  til  hende:  »Hvorledes  have 
mine  Felelser  bevæget  sig  og  vexlet,  naar  jeg  tænkte  mig  at 
se  Goethe,  at  komme  ham  nærmere.  Det  er  mig,  som  drog 
jeg   hen    til   min  Sjæls  Elskede,    fuld   af  Angest  og  fuld  af 

Glæde,  fuld  afHaab  og  fuld  af  Frygt Jeg  er  i  Sandhed 

et  Barn,  et  rigtigt  Barn!  Hver  Gang  jeg  taler  med  nogen 
om  Goethe,  træder  han  mig  nærmere,  bliver  mig  mere  men- 
neskelig og  tilgængelig,  han,  der  dog  stod  som  en  stejl  Klippe 
for  min  Indbildningskraft.  Og  naar  jeg  da  betænker,  hvad 
jeg  bærer  i  mig,  som  kunde  st£)tte  mit  Haab,  at  komme  ham 
ret  nær  og  være  ret  med  ham,  saa  ter  jeg  ikke  se  dette 
Haab  ret  i  Ansigtet.  Hvad  enten  jeg  nu  vinder  eller  taber, 
vil  jeg  have  noget  at  tænke  paa  min  hele  Levetid.  Én  Sorg 
kun  beder  jeg  Gud  at  skaane  mig  for:  at  han  —  hvad  skal 
jeg  sige?  —  at  han  ikke  skulde  være  den  Mand,  som  var 
værd,  at  man  for  hans  Skyld  var  i  en  saadan  Følelsernes 
Bevægelse.    Men  nej!  Det  er  ikke  muligt !» 

Han  blev  ikke  skuffet  og  Sophie  saaledes  ikke  heller. 
Med  levende  Interesse  maa  hun  have  gjennemlæst  hele  den 
Skildring  af  Sibberns  Beseg  hos  Goethe,  der  bærer  et  saa  ud- 
mærket Virkeligheds  Præg,  en  Skildring,  man  kan  læse  efter 
i  hans  Breve.  Et  Sted  staar  der:  »Naar  jeg  nu  langt  borte 
saa  en  blaa  Frakke  og  en  hej,  anselig  Figur,  kom  jeg  strax 

i  Bevægelse Det  var  ligesom,  da  engang  forhen  et  gult 

Shawl  i  Frastand  kunde  vække  min  Glæde,  og  jeg  vedblev  at 
stirre  derpaa,  om  jeg  ogsaa  havde  kjendt,  at  det  ikke  var 
det  rette...   Sophie  ørsted  kunde  altsaase,  at  Sibbern  dog  ikke 

ventede  Goethe  med  større  Længsel  og  Glæde,  end  den,  hvor- 
med han  tidligere  havde  ventet  hende  selv. 

Det  ses  altsaa,  at  den  Digter,  der  havde  ydet  Sophie 
ørsted  mest,  var  Goethe;  men  hun  var  ikke  ensidig  i  sin 
Lekture,  og  der  skal  vel  vanskelig  kunne  findes  en  Kvinde, 
der  er  mere  hjemme  eller  saa  meget  hjemme  paa  alle  Læs- 
ningens Omraader,  som  hun  var.  I  de  forskjelligste  Literaturer 
og  baade  i  Videnskab  og  Poesi  var  hun  paa  sin  Post  efter 
aandelig  Næring.  Og  hun  læste  sikkert,  dybsindig,  begejstret 
og  fint,  hun  havde  en  frisk  Opfattelse  af  det  læste  og  be- 
varede det.  Kunde  hun  ikke  strax  forstaa  alt,  havde  hun  sin 
Mand  ved  Siden.  Vi  se  dem  hver  Søndag  Formiddag  ved 
Sommertid,  naar  -Ørsted  er  fri  for  sine  Forretninger,  sidde  i 
deres  lille  Have  paa  Frederiksberg  for  ret  at  have  Ko;  og  her 
læses  Ting,  der  kræve  Tænkning,  f.  Ex.  Fichtes  Værker.  Hun 
siger  om  sin  Mand:  «Han  forklarer  mig  da,  hvad  jeg  ikke  for- 
staar,  og  jeg  kan  aldrig  sige,  hvor  lykkelig  jeg  er,  naar  jeg  ret 
fatter  og  forstaar  det;  det  forekommer  mig,  som  jeg  havde  en 
Aabenbaring«.  —  Vi  have  hørt,  hvorledes  hun  læste  Winckel- 
manns  Kunsthistorie,  Tieck,  Don  Quixote,  Shakspere,  Galde- 
ren, Novalis,  de  gamle  Grækere  o.  s.  v.  Det  var  hendes  Bro- 
der, som  først  havde  draget  hende  mod  saadan  Læsning, 
eller  rettere:  han  havde  svaret  paa  den  Trang,  der  i  saa 
Henseende  var  i  hendes  ypperlige  Natur.  —  Det  vil  inter- 
essere at  høre  hende  udtale  sig  bestemt  om  nogle  enkelte  af 
de  Boger,  hun  læste.  Hun  skriver  til  Sibbern:  «Usigelig 
megen  Opbyggelse  har  jeg  havt  ved  at  hore  Lessings  Laokoon ; 
det  er  en  herlig  Bog,  alt  deri  er  saa  klart  og  gjennemtænkt, 
saa  grundigt,  skarpt  og  velment;  jeg  har  ret  faaet  meget  at 
vide  af  den  Bog,  og  meget,  som  alt  var  i  mig,  er  blevet 
ordnet  og  befæstet.  Hvor  det  er  prægtigt,  hvad  han  siger 
om  Helenes  Skjønhed  og  den  Maade,  den  i  Homer  bliver 
angivet  paa;  det  kan  man  kalde  at  træfife  Sømmet  paa  Ho- 
vedet; og  nu  den  ypperlige  Stil,  den  -Økonomi  og  Valg  af 
Billeder  og  Ord.     Ret  tjenligt  var  det  mig,    at  vi  saa  nylig 


Sophie  Ørsted.  47 

havde  læst  Homer«.  —  Schlegels  «VorlesuDgen»  *)  har  jeg 
ogsaa  hørt  (d.  v.  s.  forelæse).  Den  har  meget  interesseret 
mig,  besynderlig  det  første  deraf;  hvor  værdig  omtaler  han 
ej  den  herlige  Hermann.  Siden  og  allermest  til  Slutningen 
ser  man  altfor  tydelig  hans  Partiskhed;  dog  er  det  igjen 
meget  mærkværdigt,  saa  billig  han  behandler,  hvad  der  ej 
er  katholsk. 

Med  min  Ørsted  læser  jeg  i  denne  Tid  Milfords  græske 
Historie;  vi  ere  endnu  ej  komne  meget  langt,  men  jeg  tror, 
at  den  godt  lader  sig  læse«. 

Der  er  ikke  mange  Kvinder,  hvis  Breve  indeholde  Med- 
delelser om  saadan  Beskæftigelse,  heller  ikke  mange,  hvem 
man  kunde  svare  tilbage  og  spørge:  «Hvis  De  endnu  ikke 
har  læst  Tacitus,  skulde  De  prøve  derpaa  i  Vinter«. 

Men  det  var  ikke  alene  i  Literatur,  hun  var  saa  hjemme ; 
hun  var  ikke  fremmed  for  nogen  aandelig  Frembringelse. 
Theatret  var  hende  meget  kjært.  Musik  elskede  hun,  og  man 
vil  kunne  faa  et  Begreb  om,  hvor  grundig  og  kjærlig  hun 
saa  paa  Malerkunstens  Frembringelser,  som  hun  jo  selv  prak- 
tisk gav  sig  af  med,  naar  man  hører  hende  udtale  sig  om 
nogle  Billeder  af  Historiemaleren,  Professor  J.  L.  Lund  og 
et  af  Stub.  Hun  skriver  tilSibbern:  »En  Glæde  har  jeg  op- 
levet i  dette  Foraar,  som  jeg  dog  maa  melde  Dem ;  det  er  en 
virkelig  sand  Kunstnydelse.  Maler  Lund  opstillede  ved  dette 
Aars  Udstilling  paa  Charlottenborg  sit  store  historiske  Stykke, 
Grækernes  Seier  over  Troja.  I  Forgrunden  ses  Hectors  Grav; 
Andromache,  der  bortføres  af  Pyrrhus  som  Fange,  har  for 
sidste  Gang  ofret  ved  Hectors  Grav.  Overvældet  af  en  uen- 
delig dyb  og  ædel  Smerte  synker  den  Arm,  hvori  hun  holder 
det  Kar,  hun  har  brugt  ved  Ofringen,  til  Jorden,  kun  Tyng- 
den og  en  svag  Bøjning  af  hendes  Finger  gjør,  at  det  ej 
glider  ud  af  hendes  Haand;  der  kan  ej  tænkes  noget  yndigere 
og  afmægtigere  end  denne  Arm.   Den  anden  Arm  hviler  paa 


')  over  den  nyere  Historie. 

Graven,  hendes  hele  Figur  ligger  som  hengydet  over  den 
elskedes  Grav,  som  et  Offer  af  Guderne  for  dens  Indbyggers 
Kjærlighed  og  Mod.  Hendes  Søn  knæler  ved  Graven,  slyn- 
ger sin  ene,  lille  Arm  om  hendes  herlige  Nakke,  søger  hen- 
des Blik  med  en  vemodig,  ubeskrivelig,  elskelig,  barnlig  Uro, 
med  en  Fromhed  og  Klarhed,  der  overgaar  al  Beskrivelse; 
man  ser  saa  tydelig  paa  hans  Blik,  at  hans  Himmel  og  Sa- 
lighed boer  i  hendes.  Hun  skuer  med  en  urokkelig  Fasthed 
ned  i  Jorden;  dér  hviler  hendes  Glæde  og  Trast;  at  deres 
Blikke  forfejle  hinanden,  eller  rettere,  idet  de  søge  efter  ét, 
da  gaa  hinanden  forbi,  gjør  en  guddommelig  Virkning,  Den 
barnlige,  rødlige,  fyldige  Arm  om  hendes  fine,  hvide,  ja  næ- 
sten lidt  blege  Nakke  giver  et  Billede  paa  Fortid,  Nutid  og 
Fremtid,  det  ej  er  mig  muligt  at  forklare.  Pyrrhus  griber 
om  den  Arm  af  hendes,  der  hviler  paa  Graven,  hans  Mine 
er  rolig,  men  i  hans  Bevægelse  er  der  en  Længsel  efter  at 
afbryde  denne  Scene;  han  vil  hæve  hende,  men  hans  Haand 
udfører  ej  hans  Beslutning,  den  omfatter  ikkun  løselig  hen- 
des Arm.  Modsætningen  af  hans  brune  Farve  til  Barnets 
blomstrende  og  hendes  zarte  Kolorit  gjør  en  underlig  Virk- 
ning. Draperierne  ere  udtænkte  og  udarbejdede  med  en 
høj  Grad  af  Smag  og  Finhed.  Hovedfarven  i  Andromaches 
Dragt  er  ikke  skinnende,  men  dog  ren,  gul  Farve.  Astyanax 
er  i  en  grøn  Dragt,  Pyrrhus  i  en  mørkerød,  dog  ej  karmoi- 
sin, snarere  kirsebærrød.  I  Baggrunden  ses  det  brændende 
Troja,  hvor  ud  af  dets  Indbyggere  vandre  som  Fanger.  Blandt 
den  utallige  Mængde  af  Figurer  og  Grupper,  som  denne  Sværm 
frembyder  Ojet,  gjorde  især  en  kvindelig  Figur  med  et  Barn 
paa  Armen  og  et  andet  ved  Siden,  der,  trykkende  sin  Hus- 
gud op  til  sig,  holdt  sig  meget  nær  op  til  sin  Moder,  et 
stærkt  Indtryk  paa  mig;  hendes  øje  vendte  dels  tilbage  til 
den  brændende  Stad,  dels  til  Siden  til  den  nedsunkne  An- 
dromache;  i  hendes  Blik  laa  der  et  Udtryk  af  en  Følelse, 
man  sikkert  faar,  ved  at  se  det  største  og  skjønneste  i  Støv 
og  Aske.     Mod  Perspektivets  Rigtighed   i    dette  Stykke  har 

jeg  hørt  adskillige  Tvivl  og  oprigtig,  mig  synes  selv  For- 
mindskelsen af  Figurerne  alt  for  pludselig  at  tiltage;  dog 
meget  kan  bero  paa  Stedet  og  Belysningen:  at  derimod  de 
to  Figurer  i  Forgrunden  ere  fortræfifelige,  derom  tror  jeg  knap 
nogen  kan  være  af  en  anden  Mening.  Jeg  glæder  mig  usige- 
lig til  atter  at  se  det  ude  hos  Lund.  —  Et  dejligt  Landskab 
var  der  ogsaa  af  ham:  Egnen  ved  Simplon.  Det  har  aldrig 
saa  tydelig  staaet  for  mit  øje,  den  egentlige  Højde  af  en 
malet  Klippe,  som  her.  Klippen  rejser  sig  uden  at  være 
stejl  med  en  saadan  Kraft  til  Himlen;  man  føler,  at  man 
staar  i  en  Dal;  en  nylig  falden  Regn  har  forfrisket  alt  der  om- 
kring, Græsset  ser  saa  velsignet  frisk  og  fugtigt  ud,  og  de 
bortdrivende  Skyer  overskære  Klippen;  hvem  maa  da  ej  tænke 
paa:  «das  Maulthier  sucht  im  Nebel  seinen  Weg«.  Solen 
bryder  igjennem  og  oplyser  Dalen;  Klippens  Top  svæver  over 
Skyerne  i  det  klare,  rene  blaa.  Det  er  usigelig  vederkvæ- 
gende at  beskue  det  skjønne  Landskab.     «Dahin!  Dahin!« 

Af  Stub  er  der  ogsaa  et  udmærket  Stykke:  Alcione,  der 
paa  en  mosgroet  Klippe  mod  Havet,  efter  en  urolig  Drøm, 
ved  Solens  Opgang  sidder  og  venter  sin  Mands  Hjemkomst. 
Noget  sødere  end  dette  Stykke  lader  sig  ej  godt  tænke.  Om- 
givelserne, Vandet,  Belysningen  ere  uovertræffelig  skjønne. 
Der  er  i  den  hele  Komposition  en  saadan  Kjærlighed  og  Ynde, 
i  Udførelsen  saa  usigelig  megen  Fasthed  og  Blidhed,  i  Kolo- 
riten  en  saadan  Varme  og  Sødhed,  kort  det  er  et  velsignet 
Stykke;  men  Figuren  selv  er  ikke  i  den  Stil  som  Lunds  An- 
dromache;  især  forekom  -Ojet  og  Blikket  mig  langtfra  ej  at 
indeholde  det  uendelige,  som  ligger  i  Astyanaxes  og  Andro- 
maches's  Blikke«. 

Hvor  megen  Sjæl  og  Aand  er  der  ikke  ikke  i  disse  Be- 
skrivelser! Hvor  malende  ere  ikke  Billederne  gjengivne  i  disse 
Ord!  Hvor  udmærket  maa  hun  ikke  have  set  for,  nogen  Tid 
efter,  uden  at  have  Billederne  for  sig,  at  kunne  beskrive  dem 
med  den  Troskab  i  Detaillerne  og  i  Helheden  som  her?  Det 
smukkeste  Billede  er  maaske  det  at  se  Sophie  ørsteds  skjønne 

Skikkelse  staa  foran  disse  Billeder  i  aandfuld,  begejstret  Be- 
skuelse. Jeg  ser  hendes  øje  med  det  glade,  dybe,  iagtta- 
gende Blik,  jeg  ser  Aandens  Spil  om  hendes  Mund,  dens 
Glans  over  hendes  Aasyn,  den  frie,  kvindelige  Bøjning  af 
Legemet,  og  jeg  horer  de  enkelte,  stille  Ord,  gjennem  hvilke 
hendes  Glæde  fornemmes.  Det  er  vist,  hun  var  en  Kvinde 
som  faa,  Adams  ægte  Søster.  —  Jeg  ynder  særlig,  hvad 
hun  her  har  skrevet  om  disse  Billeder,  dels  fordi  man  ser 
saa  godt,  hvad  hun  skildrer,  men  mest  fordi  hendes  egen 
Natur  aabenbarer  sig  saa  fint  i,  hvad  hun  fortæller.  Det 
gjør  den  altid,  naar  hun  sætter  Pen  til  Papiret  og  skriver 
disse  her  ofte  benyttede  Breve,  som  Læseren  vist  med  H.  C. 
-Ørsted  vil  kalde  «skjønne  og  livfulde«;  men  næsten  mest 
beundrer  jeg  den  her  givne  Skildring,  og  gjør  min  Læser 
ligesaa,  vil  han  maaske  med  mig  istemme  Sibberns  Ord  til 
hende:  «Jeg  takker  Dem  af  ganske  Hjerte  for  Deres  Beskri- 
velse af  Malerierne;  det  er  skjønt  og  vederkvægende  at  læse. 
Giv  De  mig  altid  blot  saadanne  Efterretninger,  i  hvilke  De 
selv  er  fuldt  og  helt  tilstede«. 


VIIL 

Den  Omstændighed,  at  Sophie  Ørsted  samlede  saa  mange 
betydelige  Personer  om  sig  og  ofrede  dem  saa  meget  af  sit 
rige  Indhold,  og  endvidere  det,  at  hun  søgte  sin  indre  Trang 
tilfredsstillet  ved  Læsning  og  kunstnerisk  Beskæftigelse,  skyldtes 
meget  den  Tilskikkelse,  at  hun  ikke  havde  Børn.  Der  gik 
mange  utilfredsstillede  Længsler  gjennem  hendes  Hjerte,  dette 
Hjerte,  som  egentlig  aldrig  fandt  fuldt  Maal  for  sin  Higen, 
aldrig  stille  Fred  for  sit  Begjær;  men  størst  var  maaske  hen- 
des Savn  af  Børn  omkring  sig;  havde  hun  ejet  saadanne, 
var  hendes  Virken  og  Betydning  maaske  ikke  blevet  saa  stor 
udadtil,  men  rigere  og  frodigere  skulde  hendes  Væsen  have 
udfoldet  sig  i  det  stille.  Hun  elskede  Børn.  Vi  have  hørt 
hende  sige  om  sit  Navnebarn  Sophie  BuU:  «Det  er  en  Sand- 

hed,  at  jeg  ret  inderlig  har  sluttet  dette  Barn  i  mit  Hjerte«. 
Om  Johannes  Oehlenschlæger  skriver  hun:  »Min  Broder  har 
DU  ...  en  velsignet  lille  Dreng,  som  jeg  just  holder  af;  han 
er  kun  10  Aar  gammel,  men  har  det  lange,  sorte  Haar  paa 
Hovedet  og  mørke  Anlæg  til  øjenbryn«.  Hun  omtaler  Fru 
Zytphens  Drenge  som  »to  sande  Engle«.  Det  passede  rigtig 
for  hende  at  sidde  med  Børn  paa  Skjødet,  lege  med  dem  og 
kjæle  for  dem.  En  af  den  senere  Tids  Koryphæer,  Orla 
Lehmann ,  var  som  lille  Dreng  hendes  Yndling.  Han 
siger  i  sine  •Erindringer«:  «Jeg  kan  endnu  se  mig,  hvorledes 
hun drapperede  mig  med  et  rødt  Shawl  som  en  ægyp- 
tisk Sphinx«. 

Savnet  af  Børn  var  dog  ikke  hendes  eneste  ntilfreds- 
stillede  Længsel.  Ja,  hvordan  skulde  jeg  egentlig  kunne 
nævne  dem  alle?  Hun  fik  jo  egentlig  ikke  en  eneste  af  dem 
helt  tilfredsstillet.  Hun  havde  Vinger,  men  kunde  ikke  komme 
til  ret  at  udfolde  dem:  hun  var  en  Blomst,  men  kom  aldrig 
til  fuldt  Udspring  med  den  Frugt,  som  laa  i  Anlæget. 
Hun  vilde  ud  over  det  Dagligdags,  men  kom  det  kun  sjel- 
dent;  hendes  Natur  søgte  en  Næring,  som  den  egentlig  aldrig 
tilfulde  fandt.  Derfor  skriver  hun  ogsaa:  »Jeg  har  alle  Tider 
haabet,  at  der  dog  endelig  maatte  møde  mig  noget  nyt,  for 
ikke  at  sige  morsomt;  men  det  blev  bestandig  ved  det  gamle«. 
At  komme  ud  at  rejse:  «dahin!  dahin!«,  det  ønskede  hun 
af  ganske  Hjerte;  men  hun  kom  det  først  for  sent,  da  hun 
var  syg  og  svag;  og  det  var  ikke  den  Rejse,  som  hun  atraaede. 
un  maatte  tage  til  et  Bad.  Allerede  i  Vinteren  1813  led 
liun  meget,  og  Orsted,  som  hele  deres  Ægteskab  igennem 
var  svag,  og  med  hvem  det  varede  længe,  inden  han  »kom 
over  de  farlige  Aar«,  saa  »hans  Natur  kom  til  at  sætte  sig  i 
en  sundere,  jævnere  Gang«,  var  samme  Vinter  meget  syg. 
Hun  haabede  paa  Bedring  ved  «det  skjønne  Foraar,  der  varmt 
og  kvægende  brød  ind  paa  hende«;  men  næste  Vinter  blev 
hende  heller  ikke  god.  Hun  kunde  ikke  taale  Kulden,  og 
det  var  hende  ikke  muligt  at  komme  til  at  leve,    som    det 

var  hende  kjært  og  gavnligt.  Folk  besøgte  hende  for  meget 
og  lode  hende  ofte  ikke  i  Eo  endog  tidlig  paa  Formiddagen. 
Den  4de  April  1814  skriver  Sibbern  til  sin  Søster:  «Uden 
Tvivl  lever  Du  lykkeligere  end  Fru  -Ørsted,  der  i  det  hele 
har  lidt  meget  paa  sit  Humør  og  nu  ordenlig  bruger  Medicin 
daglig').  —  Hun  følte  sig  meget  træt,  og  man  traf  hende 
som  oftest  i  disse  Aar  liggende  paa  en  Sofa. 

Hendes  Baderejse  havde  ikke  nogen  videre  bedrende 
Indflydelse  paa  hende.  Dog  træffe  vi  hende  næste  Som- 
mer i  flere  Situationer,  som  vise,  at  hun  kunde  tage  Del  i 
Livet,  ørsted  fik  i  Anledning  af  Frederik  VFs  Kroning  paa 
én  Gang  af  Universiteterne  i  Kjøbenhavn  og  Kiel  Æresdiplom 
som  Dr.  juris,  hvilket  glædede  baade  ham  og  hende  meget. 
I  den  Anledning  gjorde  de  et  stort  Middagsselskab.  Omtrent 
samtidig  overværede  Sophie  ørsted  Kroningen  paa  Frede- 
riksborg. Sibbern  skriver  herom:  "Ørsteds  med  et  Par  an- 
dre, der  skulde  møde  til  Processionen,  benyttede  Lejligheden 
til  først  at  se  Dronninggaard,  og  jeg,  som  gik,  traf  sammen 
med  dem  der.  I  Frederiksborg  saa  jeg  Processionen  fra  Slots- 
altanen,  hvortil  man  skulde  have  Billetter,  tilligemed  Fru 
ørsted,  hvis  Fører  jeg  var  den  Dag,  da  hendes  andre  Be- 
kjendte  med  ørsted  maatte  være  i  Processionen,  men  hun  ej 
havde  villet  møde  paa  den  Maade».  Hun  havde  nemlig 
som  Etatsraadinde  siden  1813  Ret  til  at  være  med  blandt 
de  udvalgte. 

I  tidligere  Aar  havde  det  været  Sophie  ørsted  meget 
kjært  om  Sommeren  at  drage  lidt  rundt  i  Landet  og  nyde 
den  danske  Natur.  I  de  senere  Aar  « maatte  hun  lade  den 
Fugl  flyve » ;  dels  var  hun  for  svag,  dels  havde  ørsted  efter 
sin  Ansættelse  i  Kancelliet  ingen  Ferie  længer;  saa  maatte 
hun  lade  sig  nøje  med  sit  kjære  Frederiksberg. 

Om  Vinteren  træffe  vi  ørsteds  lige  indtil  1813  i  den 
Bolig  paa  Vestergade,  hvor  de  flyttede  ind  efter  deres  Bryl- 
lup. Den  var  hende  meget  kjær  og  ligesaa  hendes  nærmeste. 
Da  hendes  Broder   flyttede   fra  Bispegaarden  hen  i  Garver- 

gaarden,  siger  han:  "Vestergade  havde  noget  kjært  for  mig; 
dér  havde  jeg  i  min  Ungdom  boet  i  5  Aar,  skrevet  Aladdin 
og  mange  andre  Digtninger;  dér  havde  ørsteds  boet,  og  jeg 
havde  i  min  kjære  Søsters  Kreds  tilbragt  mange  glade  Ti- 
mer«. —  -Ørsteds  fik  nu  en  meget  bedre  Lejlighed  i  Frede- 
riksberggade; i  den  Anledning  siger  hun:  »Endskjont  det  er 
nok  for  at  bringe  mig  til  at  tage  den  Beslutning  at  flytte, 
saa  vil  det  dog  langtfra  ej  strække  til  for  at  beskytte  mig 
mod  mangen  en  hjertelig,  vemodig  Følelse,  der  ret  stærkt 
griber  mig,  naar  jeg  for  Alvor  erindrer,  at  jeg  snart  skal 
forlade  disse  gamle,  gode  Værelser,  hvori  jeg  har  nydt  og 
lidt  saa  meget«. 

Disse  "gamle,  gode  Værelser«  havde  været  Vidne  til  Ud- 
foldelse af  megen  Aand  og  Skjønhed;  man  kunde  vel  være 
misundelig  paa  dem;  de  have  set  Sophie  ^Ørsted  i  Ensomhed, 
og  de  have  set  hende  være  "Sjælen  i  en  udsogt Kreds«,  som 
Orla  Lehmann  siger.  Det  var  mest  Mænd,  som  flokkedes 
om  hende.  Hun  sagde  engang:  »Hvor  kan  det  være,  jeg 
har  saa  mange  Venner  og  næsten  ikke  en  eneste  Veninde?« 
Fordi  saa  faa  af  Datidens  Kvinder  stode  hende  nær  i  aande- 
lige  Evner  og  aandelig  Udvikling.  Men  Kamma  Kahbek  da? 
—  Jeg  spurgte  Sibbern  om  Forholdet  mellem  disse  to,  idet 
jeg  gjorde  opmærksom  paa  en  Ytring  i  Provst  Schmidts  Dag- 
boger om,  at  «Fru  Kahbek  f«3lte  Anger  ved  Sophies  Bortgang, 
uden  at  den  mellem  dem  opkomne  Misforstaaelse  var  bleven 
hævet«.  Sibbern  svarede:  «Jeg  tror  ikke,  der  var  noget 
egentligt  Brud  mellem  dem;  men  de  kunde  aldrig  rigtig 
med  hinanden,  da  de  begge  vilde  være  Centrum  i  Kredsen, 
de  vare  i,  og  de  vare  det  ogsaa;  men  saa  maatte  de  have  to 
forskjellige  Cirkler  at  bevæge  sig  i,  da  hver  Cirkel  jo  kun 
har  ét  Centrum«.  Derfor  kom  de  altsaa  ikke  meget  sammen. 
De  lignede  hinanden  i  flere  Henseender;  blandt  andet  havde 
Sophie  ørsted  ligesom  Kamma  Kahbek  og  Adam  Oehlen- 
schlæger  sin  store  Morskab  af  at  drille  Folk  paa  en  elskvær- 
dig Maade.   Kamma  kaldte  hende:  ..Eller  Sligt«,  fordi  Sophie, 


54  Sophie  Ørsted. 

naar  hun  talte,  ofte  benyttede  dette  Udtryk.  — Jeg  véd  dog 
at  nævne  én  Kvinde,  hvem  Sophie  Ørsted  plejede  .Omgang 
med,  og  som  ogsaa  i  mange  Maader  stod  hende  værdig  ved 
Siden;  det  var  Fru  Zytphen,  født  Baronesse  Pechlin.  Fru 
ørsted  siger  om  hende,  at  hun  «er  en  prægtig  Kone,  har 
Hjerte,  Aand  og  Smag;  hun  maa  kjende  det,  jeg  holder  af  i 
Verden«.  Det  ses  saaledes,  at  hun  følte  varmt  Venskab  for 
hende.  Fru  Zytphen  var  meget  smuk,  overlegen  forstandig 
og  rig  af  Hjerte,  tilmed  en  fin,  kvindelig  Natur.  Hendes  Læs- 
ning var  ligesaa  omfattende  som  Fru  ørsteds,  selv  produ- 
cerede hun  Digte  og  var  i  det  hele  talentfuld.  Hendes 
aandelige  Stof  overvældede  hende  ofte  i  den  Grad,  at  hun 
ved  Siden  af  sin  Seng  om  Natten  havde  Lys  og  Skrivemate- 
rialier  staaende  for  at  kunne  nedskrive,  hvad  hun  tænkte 
og  følte.  Hendes  Aand  arbeidede  uafladelig  og  saa  stærkt, 
at  Legemet  til  sidst  bukkede  under  for  det.  Hun  fortjener 
at  mindes  her  som  Sophie  ørsteds  Aandssøster,  og  da  det 
ikke  er  mange  Aar,  siden  hun  døde,  vil  hun  leve  frisk  og 
varmt  i  mange  nulevende,  ædle  Menneskers  Erindring. 

Den  betydelige,  interessante  Henriette  Hertz  i  Berlin 
kjendte  gjennem  Sibberns  Beskrivelse  nøje  Fru  ørsted,  men 
gjorde  aldrig  hendes  personlige  Bekjendtskab.  Det  var  lige 
ved  at  være  sket,  da  Sophie  Ørsted  var  paa  sin  Baderejse, 
men  hun  kom  ikke  til  Berlin.  Henriette  Hertz  skriver  til 
Sibbern:  "Hvorledes  kunde  ørsteds  dog  være  saa  nær  ved 
Berlin  og  ikke  besøge  det  . .  Hvor  ondt  maa  det  dog  ikke 
gjøre  mig  ikke  at  have  lært  Sophie  Ørsted  at  kjende . . . 
Hils  hende,  den  elskværdige!  Hvorfor  har  jeg  dog  ikke  lært 
hende  at  kjende!« 

Sophie  Ørsted  kom  i  mange  Kredse  og  ofte  i  Selskaber; 
hvor  hun  traadte  frem,  flokkedes  man  om  hende,  og  hun 
vidste  altid  med  Vittighed,  Lune,  Aand  og  Skjønhed  at  fængsle 
den  Kreds,  der  var  om  hende;  men  hun  søgte  aldrig  bevidst 
at  drage  Folk  til  sig;  de  kom  af  sig  selv.  Der  er  engang 
sagt:  (tjust  de  Mennesker,  hvem  der  er  noget  ved,  ere  gjerne 

Ofre  for  overvældende  Tilbøjelighed  og  overvældende  Mod- 
bydelighed».  Det  gjaldt  om  Sophie  Ørsted.  Vigtige  Men- 
nesker, tomme  Personer,  der  gave  sig  ud  for  noget,  trivielle 
Væsener  eller  Folk,  der  gave  noget  andet  end  sig  selv  og 
saaledes  vare  usande,  alle  saadanne  vare  hende  imod,  og  saa 
var  hun  meget  kold  og  tilbageholdende  overfor  dem.  Da  hun 
nu  gjorde  den  store  Lykke,  og  alle  gjerne  vilde  i  Lag  med 
hende,  er  det  forstaaeligt,  at  saadanne  bleve  misundelige, 
naar  de  saa  hende  beundret  og  bedaarende,  uden  at  de  fik 
Lov  at  beskinnes  af  hendes  Sol.  Saaledes  ere  nu  Folk,  saa 
ville  de  oftest  ikke  yde  Anerkjendelse,  medens  de  maaske 
vilde  ofre  allerstørst  Hyldest,  om  de  blot  fik  et  lidet  Glimt 
af  Naadens  Lys,  blot  fik  lidt  personlig  Anerkjendelse.  Derfor 
var  det  saa  klart,  at  Provst  Schmidt  i  sine  Dagbøger  maatte 
udtale  sig  saaledes  om  denne  »ørsteds  vidtberømte  Frue«, 
som  han  traf  i  et  Selskab  hos  Filosofen  Treschow:  »Fm 
ørsted  følte  jeg  endnu  mindre  Kald  til  at  indlade  mig  med, 
(end  med  Mad.  Marie  Heger).  Smuk  er  hun  rigtignok  og 
har  en  Del  af  Broderens  Træk;  men  jeg  følte  dog  ingen 
Tilbøjelighed  til  at  falde  paa  Knæ  for  hende.  Hendes  Geni 
og  Talenter  saa  og  herte  jeg  intet  af.  Hun  svæver  ligesom 
Broderen  for  det  meste  i  de  stores  Cirkler«. 

De  mange  Kvinder,  som  hun  forbigik,  vare  hende  under- 
tiden slemme;  hun  var  ofte  Gjenstand  for  en  streng  Kritik, 
og  man  søgte  ikke  sjeldent  at  kompromittere  hende.  Hun 
kunde  nok  give  Anledning  til  Rygter;  thi  hun  var  hensyns- 
løs, og  navnlig  brød  hun  sig  kun  lidet  om  tomme,  selska- 
belige Former.  Paa  ensomme  Steder  gik  hun  alene  i  dyb 
og  livlig  Samtale  snart  med  en  ung,  snart  med  en  ældre 
Mand,  Hun  kunde  ligge  i  et  aabent  Vindue  og  føre  liv- 
lig Konversation  med  en  eller  anden  Herre,  der  stod 
nede  paa  Gaden.  Hendes  Gjenboere  kunde  om  Aftenen  se 
hende  staa  i  Vinduet  med  en  eller  anden  Herre  og  pege 
ivrig  paa  Maanen  eller  Stjernerne;  saa  lukkede  hun  endelig 
Vinduet  op,   hvorpaa  ørsted  kom  hen,    klappede  hende  paa 

Skulderen  og  bad  hende  lukke  det,  fordi  han  vidste,  hun  ikke 
kunde  taale  den  kolde  Aftenluft. 

Sophie  ørsted  var  meget  dygtig  i  sit  Hus,  lavede  ypperlig 
Mad  og  satte  en  Ære  i  at  være  en  god  Husmoder;  men  hun 
brugte  ogsaa  meget  til  sin  Husholdning,  da  der  kom  mange, 
og  intet  var  for  godt  til  hendes  Gjæster;  «tidt  om  Aftenen  var 
det  med  « Kalkener«  og  saadant  noget,  der  koster  Penge«,  sagde 
en  gammel  Mand  til  mig.  Dog  var  den  materielle  Nydelse  ved 
Bordet  ikke  hendes  Hovedsag;  hun  sagde:  «Der  behøver  ikke 
at  være  meget  paa  Bordet;  naar  der  blot  er  mange  Lys,  saa 
er  det  godt«.  —  Hun  plejede  ørsted  trofast  og  smukt;  men 
han  trængte  til,  at  man  tog  sig  meget  af  ham  i  alle  smaa 
Enkeltheder,  og  det  passede  hun  jo  egentlig  slet  ikke  til.  — 
Der  var  ofte  smaa  Fester  dér  i  Huset,  saaledes  altid  til  Fød- 
selsdagene*), som  hun  satte  Pris  paa,  og  hun  mødte  altid  til 
dem  rundt  i  Familien;  men  hun  holdt  aldrig  af  at  blive  in- 
viteret; hun  vilde  komme  af  sig  selv. 

Almindelig  Menneskekjærlighed  havde  dette  varme  Hjerte 
nok  af,  Humanitet  havde  hun  lært  af  sin  Mester  Goethe. 
Hendes  Broder  fortæller  om  hende  et  skjønt  og  ædelt  Træk, 
der  vidner  om  begge  Dele.  Hendes  Moder  havde  havt  en 
ulykkelig  Broder,  der  var  død  bort  fra  en  Enke  med  flere 
Børn,  som  i  største  Nød  levede  paa  et  Tagkammer;  en  af 
disse  hendes  Kusiner  var  en  rask  og  særdeles  god  Pige   og 


*)  Til  sin  Mands  Fødselsdag  gav  hun  ham  Præsenter.  En  karakteristisk 
Historie  otn  Maaden,  hvorpaa  him  gav  dem,  kan  jeg  fortælle.  Op- 
taget af  sit  Arbejde  kom  Ørsted  en  Dag  ind  fra  sit  Værelse  og 
sagde:  «Her  er  en  Regning  paa  noget,  som  jeg  ikke  forstaaer«. 

Sophie:  Hvad  er  da  det? 

Ørsted:  Det  er  en  Sofa. 

Sophie:  Ja,  det  er  rigtigt,  det  var  den,  jeg  forærede  Dig  til 
Din  Fødselsdag. 

Ørsted:  Naa  saaledes,  ja  vist,  den  er  dejlig!« 

Herpaa  gik  han  atter  ud  for  at  hente  Pengene  og  betale 
Regningen. 

skulde,  da  hun  var  bleven  voxen,  ud  at  tjene.  Sophie  var  da 
nylig  bleven  gift,  og  Ørsted  maatte  jo  mest  leve  af  Manuduk- 
tion,  saa  de  havde  intet  tilovers.  For  at  gjere  den  fattige 
Kusine  saa  meget  godt  som  mulig  tog  Sophie  hende  i  sin 
Tjeneste  som  Pige;  thi  anderledes  kunde  hun  ikke  have 
hende.  Men  man  kan  ikke  forestille  sig,  hvor  der  var  et 
skjant  Forhold  mellem  Fruen  og  Pigen,  der  sagde  «Du»  til 
hinanden.  Aldrig  overtraadte  Pigen  Ærbødigheden  mod  sit 
Herskab;  aldrig  var  hun  utaknemlig  eller  misundelig ;  og  med 
den  ædelmodigste  Elskværdighed  behandlede  Sophie  hende  og 
bidrog  ved  Samtaler  og  ved  at  give  hende  Bøger  til  at  danne 
hende  uden  at  gjøre  hende  kjed  af  sin  Stand  eller  faa  hende 
til  at  skamme  sig  over  den.  Sophie  havde  den  Glæde,  at 
hun  blev  godt  gift. 

Som  Husmoderen  i  ethvert  godt  Hus  bør  være  den  le- 
dende Aand,  saaledes  var  Sophie  ørsted  det  i  sit,  men  ikke 
saaledes,  at  man  ubehagelig  mærkede  det,  heller  ikke  saa- 
ledes, at  hun  udelukkende  havde  Magten  og  ikke  vilde  høre 
andre.  Overfor  hendes  Mand  og  Tyende  som  overfor  alle, 
hun  kom  i  Berøring  med,  gjaldt  om  hende,  som  om  det  var 
sagt  med  Hentydning,  Goethes  Ord:  »Sikkert  og  vist  er  dén 
ene  og  alene  lykkelig  og  stor,  der,  for  selv  at  være  noget, 
hverken  behøver  at  byde  og  befale  eller  at  adlyde«. 

Skjønt  Sophie -Orsted  i  det  aller  meste  stod  over  de  fleste, 
var  hun  dog  aldrig  fornøjet  med  sig  selv;  det  blive  vel  aldrig 
de  ret  ideelle  Naturer;  thi  Maalet  flytter  sig  jo  stadig  med 
Udviklingen,  det  naas  aldrig.  Vi  tør  vel  altsaa  heller  ikke 
beklage  hende  eller  nogen  for,  at  de  ikke  vinde  til  det. 
Hendes  Broder  siger: 

•Daare,  véd 
Du  ej,  at  Livets  bedste  Fryd  netop  bestaar 
I  denne  Stræben.    Maalet ...  er  Din  Grav«. 

Denne  evige  Higen,  dette  uafbrudte  Arbejde  for  at  komme 
videre,  gav  hende  Liv  ogsaa  evig  Ungdom;  thi  gammel  blev 

hun  aldrig,  og  det  af  flere  Grunde;  hun  bevarede  sit  Hjertes 
Skjønhed,  hendes  Ideal  var  Ungdom  og  Skjønhed  som  hos 
Ydun  og  Freya. 


IX. 

Sophie  Ørsteds  Svaghed  tog  efterhaanden  til  i  en  sørge- 
lig Grad.  Siden  den  ulykkelige  Skarlagensfeber  i  hendes  For- 
lovelsesdage var  hendes  Legeme  svagt;  hendes  Munterhed  og 
Livskraft  holdt  det  oppe.  Sygdommen  samlede  sig  dog  mere 
og  mere  i  Underlivet  og  havde  som  al  Sygdom  i  Underlivet 
stor  Indflydelse  paa  hendes  Humør,  saa  det  til  sidst  kom 
meget  an  paa,  i  hvad  Stemning  man  saa  hende;  dog  var 
hun  lige  til  den  allersidste  Tid  Sjælen  i  sin  Kreds.  —  Hen- 
des Læge  Winkler  forberedte  hendes  nærmeste  paa,  at,  hvis 
hun  skulde  leve  længe,  vilde  han  komme  til  at  lide  meget 
og  dø  smertelig  hen.  Selv  haabede  hun,  at  det  ikke  maatte 
vare  længe,  da  hun  følte  sig  saa  livstræt.  I  Slutningen  af 
Januar  Maaned  1818  blev  hun  angrebet  af  en  hidsig  Feber. 
Onsdagen  den  4de  Februar  tog  Sygdommen  til  i  en  højst 
betænkelig  Grad.  Om  Torsdagen  begyndte  hun  at  fantasere 
stærkt,  og  dette  tog  Overhaand  om  Løverdagen.  -Orsted  var 
aldeles  utrøstelig,  saa  alle  de  nærmeste  foruden  med  at  pleje 
Sophie  havde  nok  at  gjøre  med  at  trøste  ham.  Der  var  idelig 
to-tre  hos  ham,  og  da  Winkler  havde  forudset  det  allersørge- 
ligste, var  der  strax  draget  Omsorg  for  at  faa  ham  hen  til  hans 
Broder,  hvis  Kone  var  belavet  paa,  at  Sophie  vist  vilde  dø. 
Ole  H.  Mynster  var  ogsaa  tilkaldt  som  Læge.  —  Mandag 
Eftermiddag  besøgte  Adam  Oehlenschlæger  sin  Søster;  hun 
sad  oprejst  i  Sengen  og  talte  vildt.  Da  han  vilde  gaa, 
sagde  han:  «Gud  velsigne  Dig,  min  gode  Søster!«  —  »Ja*, 
sagde  hun  og  stirrede  paa  ham,  «det  kunde  ikke  være  saa 
galto.  —  Han  gik,  men  troede  dog  endnu  ikke,  at  hun 
skulde  dø,  og  Mynster  støttede  ham  i  dette  Haab.  Han  gik 
vel  bedrøvet,    men  dog  rolig  hjem,    da  det  ikke  laa  i  hans 

Natur  at  slippe  Haabet,  førend  det  afgjort  forlod  ham.  Han 
vilde  efter  Sædvane  gaa  lidt  i  Theatret  for  at  adsprede  sig, 
da  der  i  det  samme  overfaldt  ham  en  rystende  Bedrøvelse. 
Han  gik  ind  i  sit  Værelse,  kastede  sig  paa  Knæ  og  raabte 
grædende:  «Ak,  min  elskede  Søster!  Nu  døer  Du  vist  i  dette 
Øjeblik.  Tak  for  al  Din  Kjærlighed  og  søsterlige  Hengiven- 
hed! Gud  glæde  Dig  i  sin  Himmel!«  En  Timestid  efter 
kom  hendes  Dødsbudskab;  hun  var  just  sovet  hen  i  det  øje- 
blik, Kl.  5V2.  Hun  døde  stille  hen  uden  at  tale,  da  Mælet 
allerede  var  forgaaet  hende.  Natten  forud  havde  hun  sovet 
4  Timer;  men  det  var  ligesom  kun  for  at  samle  Kræfter  til 
Døden;  omtrent  hele  Mandagen  laa  hun  rolig  hen  og  døsede, 
indtil  hun  langsomt  udaandede.  Om  Natten  vaagede  Sibbern 
og  hans  Søster  over  Liget.  Han  var  dybt  bedrøvet.  Et  Par 
Dage  efter  siger  han  i  et  Brev:  «Vi  have  alle  tabt  usigelig; 
alt,  hvad  der  hos  hende,  naar  man  saa  hende  i  de  gode  Ti- 
mer, glædede  Sind  og  Hjerte  saa  inderlig,  det  finde  vi  intet 
Steds  igjen.  Det  var  sødt  og  glædeligt  blot  at  vide,  at  hun 
var  til,  og  være  kjendt  af  hende.  Men  hendes  skjønne  Bil- 
lede, saaledes  især  som  vi  saa  det  for  flere  Åar  siden,  da 
hun  endnu  var  sundere  og  mere  sjælsmunter,  —  hendes 
skjønne  Billede,  det  beholde  vi  som  en  sand  Sjæleskat«. 

Hendes  Død  gik  den  hele  Kreds  af  Danmarks  ædleste  i 
den  Tid  nær  til  Hjertet.  J.P.Mynster  siger:  «Jeg  havde 
vel  ikke  kjendt  hende  saa  nøje  og  havde  kun  faa  Gange 
været  i  hendes  Hus,  men  hendes  Liv  var  saaledes  indflettet 
i  mine  Venners,  at  hendes  Død  afficerede  mig  meget«. 

Den,  som  lagde  Sophies  Lig  i  Kisten  og  sørgede  mest 
for  alt  i  hendes  gamle  Hjem  i  disse  Dage,  var  Jfr.  Mathilde 
Rogert,  som  i  de  sidste  Aar  havde  lært  Sophie  at  kjende  og 
yndede  hende  meget. 

Dagen  efter  Dødsfaldet  om  Tirsdagen  læstes  i  Adresse- 
avisen følgende  Dødsanmeldelse: 

«Det  har  behaget  den  uransagelige  Visdom  den9ded.  M. 
at  hjemkalde  min  ædle  og  trofaste  Hustru,  Sophie, Wilhelmine 


60  Sophie  Ørsted. 

Bertha,  f.  Oehlenschlæger,  i  hendes  Alders  36te  og  vort  Ægte- 
skabs 16de  Aar.  Enhver,  der  kjendte  hendes  rene,  himmel- 
ske Sjæl,  vil  skjænke  hendes  Minde  en  vemodsfuld  Taare,  og 
ingen,  der  har  nogen  Godhed  for  mig,  vil  uden  Deltagelse 
tænke  paa  den  Tomhed  og  bitre  Kummer,  som  et  saadant 
Savn  efterlader«. 

Kjøbenhavn  den  10de  Februar  1818. 

Anders  Sandøe  -Ørsted. 

Om  Lørdagen  den  14de  Februar  Kl.  12  blev  Sophie  ørsted 
begravet  fra  Frederiksberg  Kirke  og  lagt  midt  i  alle  sine 
rigeste  og  kjæreste  Minders  Egn  imellem  Kirken  og  Pile- 
alleen*). 


*)  Den  Sten,    som   blev   rejst  over  hendes  Grav,    er  nu  forandret  og 

den  oprindelige  Indskrift  udslettet  for   en  anden.      Vi    ville    derfor 

her  bevare  den  første,  som  lød  saaledes : 

Paa  Forsiden. 

Her  gjemmes  Støvet  af 

Sophie  Wilhelmine  Bertha  Ørsted, 

født  Oehlenschlæger. 

Hendes  jordiske  Liv  begyndte 

d.  16de  Juli  1782, 

endte  d.  9de  Februar  1818. 

Med  en  Aand,  som  følte  alt  det  Gode, 

Alt  det  Skjønne, 

Var  hun  Sjælen  i  sin  Kreds, 

Styrkte  med  sit  Retsind,  Tro  og  Kraft 

Mangt  et  Hjerte. 

Blid  velgjørende  husvaled'  hun 

Mangen  Lidende. 

Mens  hun  skabte  Andres  Held  paa  Jorden, 

Stræbte  Sjælen  længselsfuld  til  Gud. 

Glad  hun  gik,  da  hendes  Skaber  kaldte. 

Sexten  Aar  i  kjærligt  Ægteskab 

Glæded'  hun  sin  Husbond 

Anders  Sandøe  Ørsted, 

Der  med  Smerte 

Minder  sig  sin  elskede  Sophia, 

Ønsker,  at  hans  Støv  engang 

Her  maa  blande  sig  med  bendes, 

Ved  Graven  blev  der  afsunget  følgende  Vers  af  Rahbek : 


oNaar  Rosens  Purpurblad  hen- 
blegner, 
Naar  visner  nys  saa  favre  Lev, 
Naar   selve  Rosen  stormbrudt 

blegner, 
Henmuldnende  i  merke  Støv, 
Da  lyde  hejt  de  Sorgens  Ord: 
Kort  er  det  skjønnes  Tid  paa 
Jord. 

Men  er  da,  er  det  Hjem  her- 
neden  ? 

Dets  Liv  de  Blund,  vi  kalde 
Aar? 


Er  det  ej  skabt  for  Evigheden, 
For  Paradisets  Himmelvaar? 
Hvi  spilde  vi  da  Klageraab, 
Som  de,  der  ikke  kjende  Haab? 

Thi  lad  os  løfte  Sind  og  Hjerte 
Op  over  Tid  og  Død  og  Grav 
Og  ihukomme  i  vor  Smerte, 
At    Herren   tog,    hvad   Her- 
ren gav; 
Og  hvad  han  tog,   med  Al- 
magts Bliv, 
Fremkalder  han  til  bedre  Liv. 
K.B. 


I  Kjøbenhavns  Adresseavis  1818  Nr.  41  staar  følgende; 

Paa  Pladen: 
Sophie  Wilhelmine  Bertha  Ørsted 

født  Oehlenschlæger. 

Hun  saa  Lyset  første  Gang  den  16de  Juli  1782. 

Gud  kaldte  hende  d.  9de  Februar  1818. 

Hun  blomstrede  som  Regnbuen  i  Taarer 
Og  svandt  som  den,  da  Solen  brød  hendes  Sky. 


Trøstes  i  sin  Sorg  med  Haabet  om 
Sjælenes  Forening  hist. 


Salige  ere  de  Rene  af  Hjertet; 
Thi  de  skalle  see  Gad. 


Bag  paa  Stenen: 

Savnet  og  begrædt 

af 

En  Fader  og  en  Broder, 

Hviler  Sophia  her 

hos 

Sin  Moder,  Farmoder  og  Søster. 

«Hver  Sommer  drog  Du  til  Dit  Frederiksberg, 
Ej  langt  fra  Graven  virkte  Du  vor  Glæde! 
Nu  er  det  Vinter!     Sneen  dækker  Bjerg, 
Vi  følge  Dig  —  men  inderlig  vi  græde. 
Naar  Blomsten  kommer,  blomstrer  Du  ej  mer, 
Den  unge  Vaar  Dit  Kors  paa  Graven  ser.  — 
Da  røres,  sværmer  den  ved  Dig  at  mindes; 
Thi  Du  var  selv  en  Blomst,  som  sjeldent  findes. 
Sov  sødt.  Du  elskte  Støv!    Din  skjønne  Sjæl  er  fri, 
Nu  er  hun  karsk,  og  hisset  samles  vi«. 
Læseren  vil  vist  være  enig  med  F.  L.  Liebenberg,  naar 
han  siger:     « Disse  Linier   bære  ikke  Oehlenschlægers  Navn, 
men  de  bære  hans  Præg  i  den  Grad,   at   de   maaske  endog 
burde  være  optagne  i  hans  Værker«. 

I  Oehlenschlægers  samlede  Digte  1823,  2den  Del,  staar 
følgende  Digt: 

Sophias  Grav. 
«Du,  som  iler  med  Lyst  at  husvales  i  Bøgenes  Højsal, 
Vandrer,  stands  Dine  Fjed,  læs  den  begravedes  Navn! 
Thi  her  slumrer  et  Hjerte,  som  elskte  Naturen  og  Skjønhed 
Inderlig  varmt  som  Du  selv;  ak,  men  det  banker  ej  mer. 
Tidt  hun  sig  skyndte  forbi  til  vaarlige  Glæder; 
Engang  standse  Du  skal,  sænkes  i  Mulden  som  hun. 
Frederiksberg  var  den  Elskede  kjært;  nu  hviler  Sophia, 
Hvor  hun  bag  skyggende  Træer  følte  sin  Fryd  og  sin  Kval. 
Elskte  Søster!  hvergang  jeg  forbigaar,  falder  mit  øje 
Gjennem  den  sprinklede  Port  hen  paa  Din  Gravs  Monument. 
Frem  og  tilbage  Din  Broder  en  Tidlang  vandrer  i  Solskin 
Graven  forbi;  og  en  Dag  standser  hos  Dig  han  tilsidst». 


I  Arv  efter  sin  Søster  fik  Oehlenschlæger  hendes  Klaver, 
i  hvis  Toner  hun  saa  ofte  havde  udaandet  sine  Længsler  og 

Drømme.  Paa  dette  Klaver  spillede  han  tidt  i  Mørkningen 
for  sin  Hustru  og  sine  Bern,  der  stode  omkring  ham  i  lyttende 
Klynge.  Paa  sine  sidste  Aar,  da  han  blev  noget  forladt,  sad 
han  ofte  i  Ensomheden,  komponerede  og  sang  Melodier  ved 
dette  gamle  Klaver;  hvor  huldt,  hvor  mildt  og  virkende 
er  da  ikke  hendes  skjenne  Billede  dukket  op  i  hans  Erin- 
dring, baaret  paa  de  bløde  Toner,  han  vakte  til  Live! 

Flere  Aar,  inden  Sophie  Ørsted  døde,  skrev  Henriette 
Hertz  til  Sibbern:  «Naar  ørsteds  er  Dem  saadanne  Menne- 
sker, at  de  kunne  erstatte  Dem  Kjærlighed  og  Ægteskab  saa 
godt,  som  sligt  kan  erstattes,  saa  ønsker  jeg  Dem  til  Lykke 
til  den  sjeldne  Gave,  som  Gud  har  givet  Dem«.  Det  synes, 
som  om  disse  Ord  have  været  profetiske ;  thi  da  den  væsent- 
ligste Del  af  denne  Guds  Gave  blev  taget  bort  fra  Jorden, 
kunde  Sibbern  ikke  længer  leve  alene.  Han  holdt  Bryllup 
Aaret  efter  Sophie  ørsteds  Død,  den  29de  Maj  1819. 

Anders  Sandøe  Ørsteds  Hus  blev  nu  bestyret  af  den  før 
nævnte  Mathilde  Rogert.  Omtrent  et  Aar  efter  Sophies  Ded 
forlovede  ørsted  sig  med  hende.  Den  16de  December  1818 
fortæller  Sibbern  sin  Søster  det  saaledes:  »En  Nyhed,  der  vil 
forbavse  Dig,  har  jeg  til  Dig.  Etatsraad  ørsted  er  forlovet 
med  —  nu,  det  gjætter  Du  —  med  Mathilde  Rogert.  Jeg 
forudsaa  det  længe.  De  fleste  andre  kunne  endnu  ej  finde 
sig  saa  godt  deri  som  jeg.  Lidt  længere  maatte  rigtignok 
Deklarationen  gjerne  have  biet.  For  Resten  trænger  ørsted  i 
mange  Henseender  til  en  ny  Forbindelse.  Han  er  en  af  de 
Mænd,  der  mindre  end  andre  kunne  være  uden  Fruentimmer. 
Med  Jomfru  Rogert  vil  han  være  vel  tjent,  haaber  jeg.  Jeg 
kjender  hende  nok  til  at  haabe  det.  De  første  fordelagtige 
Tanker  gav  Sophie  ørsted  mig  om  hende,  da  hun  oftere  og 
gjerne  gjorde  opmærksom  paa  det  fortrinlige  hos  dem,  hun 
holdt  af.  Men  at  kalde  hende  Fru  ørsted  er  rigtignok  ej 
saa  hurtig  lært..  —  Brylluppet  stod  den  27de  Marts  1819. 
Kun  i  5  Aar  forundtes  det  dem  at  leve  sammen  i  et  Ægte- 

skab,    der  vel  ikke  var  saa  poetisk  som  Sophies  og  ørsteds, 
men  mere  roligt  og  ligeligt,   og  det  maatte  kaldes  lykkeligt. 


Naar  jeg  nu  til  Slutningen  ser  tilbage  paa  Helheden  af 
det  Liv,  som  jeg  her  har  søgt  at  skildre,  naar  jeg  kalder 
frem  for  mit  Øje  det  Væsen,  der  aabenbarer  sig  i  Sophie 
ørsteds  Person,  den  Individualitet,  der  træder  mig  i  Møde 
fra  hendes  Billede,  véd  jeg,  at  dette  var  det  evige  Liv  i 
hende,  og  det  er  ikke  forgaaet  og  skal  ikke  forgaa.  Bort- 
kaster jeg  alt  det  forkrænkelige  ved  hende,  alt  det,  der  tyn- 
gede og  hæmmede  hendes  Liv,  da  er  det  en  skjøn  Sommer- 
fugl, jeg  ser  hæve  sig  af  Støv -Hammen.  —  Og  har  nogen 
læst  denne  min  Skildring  med  Sympathi,  set,  hvorledes  hun 
var,  og  saaledes  er  kommet  til  at  holde  af  hende,  gid  de  da 
maa  tro  paa,  at  just  det,  der  var  det  elskelige  i  hende, 
skulle  vi  engang  komme  til  at  leve  sammen  med  i  hele  dets 
Udfoldelse,  i  dets  forklarede  Renhed  og  Skjønhed,  og  i 
denne  Fortrøstning  skal  det  lyse  over  os  fra  Sophie  ør- 
steds Minde. 

Nicolai  Bøgh. 


Johan  Wiclif/) 


JJer  ligger  nu  allerede  godt  og  vel  halvQerde  hundrede  Aar 
mellem  vor  Tid  og  Reformationens  Begyndelse,  hvilket  Tids- 
rum er  betydeligt  nok  til  at  tilstede  et  temmelig  frit  Over- 
blik. Vi  ere  derved  satte  i  Stand  til  at  overse  Reformatio- 
nens Virkninger,  skjønt  naturligvis  kun  for  saa  vidt,  som  de 
allerede  have  vist  sig.  Men  ved  det  frie  Overblik,  som  er 
vundet  ved  de  forlebne  Aarhundreder  og  den  fremskredne  Tid, 
er  det  tillige  blevet  muligt  for  os  at  lære  selve  Reformationen 
at  kjende  i  dens  Tilbliven,  at  se,  hvordan  der  blev  banet  Vej 
for  den,  og  hvordan  den  blev  forberedt  i  de  Aarhundreder, 
som  gik  forud  for  dens  Komme.  Ganske  vist  maa  vi 
ogsaa  paa  dette  Punkt  indrømme,  at  vor  Indsigt  har  sine 
Skranker;  en  senere  Tid  vil  uden  al  Tvivl  ogsaa  i  denne 
Henseende  faa  en  større  Synskreds  og  gjøre  dybere  Indblik, 
da  det  ikke  i  enhver  Betydning  er  sandt,  hvad  der  er  blevet 
sagt,  «at  det  forbigangne  staar  evig  stille".  Tvært  imod; 
Billedet  af  det  forbigangne  er  i  evig  Bevægelse  og  skifter, 
eftersom  den  Nutid  er  beskaffen,  hvori  det  spejler  sig.  «0g 
den  levende  har  en  Ret»;  han  har  Ret  til  Arven  efter  de 
Slægter,  som  have  været  fer  ham;  han  har  ogsaa  Ret  til  at 
sætte   den   svundne  Tids  Historie  i  Forhold  til  Nutiden  med 


•)  Bearbejdelse   efter:     Ootthard  Lechler:     Johann  v.   WieUf  und  die 
Vorgeschichte  der  Reformation.     Leipzig  1873. 
Histotitk  Aiehir.    1874.    U.  5 

dens  mange  Tidsspørgsmaal,  Begivenheder  og  Krav,  for  der- 
ved at  gjøre  den  mere  anskuelig  og  forstaaelig.  Kun  vor 
egen  Erfaring  formaar  at  fortolke  Historien.  Den  virkelige 
Erkjendelse,  som  vi  kunne  komme  til,  naar  overhovedet  kun 
saa  langt,  som  vor  Erfaring  strækker  sig.  Og  jo  grundigere 
og  mere  omfattende  den  Erfaring  er,  som  vi  have  til  vor 
Raadighed,  desto  dybere  og  rigtigere  vil  ogsaa  vort  Syn  paa 
det  forbigangne  blive. 

Netop  af  denne  Grund  ere  vi  nu,  da  halvfjerde  hundrede 
Aar  ere  forløbne  siden  Reformationens  Begyndelse ,  i  langt 
højere  Grad,  end  tidligere  Slægter  vare  det,  skikkede  og 
kaldede  til  at  udforske,  hvordan  der  efterhaanden  blev  banet 
Vej  for  det  nye,  som  sejrrigt  brød  frem. 

Vel  har  man  ogsaa  forhen  betragtet  saadanne  enkelte 
Mænd  eller  religiøse  Samfund,  som  optraadte  forud  for  Re- 
formationen og  syntes  at  have  nogen  Lighed  med  den.  Disse 
Strejftog  i  den  forreformatoriske  Historie  vare  naturligvis  af 
meget  forskjellig  Art,  ligesom  ogsaa  deres  Resultater  vare  det, 
eftersom  Undersøgelserne  skyldtes  Venner  eller  Modstandere 
af  Kirkefornyelsen.  Men  hvad  der  væsentlig  manglede,  var  en 
Paavisning  af  den  indre  Sammenhæng  mellem  de  forskjellige 
forreformatoriske  Mænd  og  Fænomener  samt  Opdagelsen  af 
et  fælles  Midtpunkt. 

Vi  mene  nu,  at  Johan  Wiclif  er  Knudepunktet  i  Refor- 
mationens hele  Forhistorie.  I  ham  samles  en  Mængde  af  de 
tidligere  Aarhundreders  Traade.  Og  fra  ham  udgaar  der 
mangfoldige  Virkninger,  Bølgeslag,  der  forplante  sig  til  for- 
skjellige Sider,  og  det  med  en  saa  varig  Kraft,  at  vi,  selv 
efter  at  den  tyske  Reformation  er  begyndt,  kunne  se  forskjel- 
lige Livsytringer,  som  umiddelbart  maa  føres  tilbage  til  Wic- 
lif. Og  naar  han  er  Midtpunktet  i  Reformationens  Forhi- 
storie, da  fortjener  ogsaa  hans  storartede  Personlighed  og 
banebrydende  Værk  at  skildres. 

I. 

I  det  trettende  Aarhundrede  havde  den  romerske  Kirke 
og  Pavedømmet  været  paa  Højdepunktet  ikke  blot  af  sin 
kirkelige,  men  ogsaa  af  sin  verdslige  Magt  og  havde  været 
den  første,  for  ikke  at  sige  eneste  evropæiske  Stormagt;  mod 
Aarhundredets  Slutning  skete  der  imidlertid  et  Omslag;  Boms 
Sol ,  som  hidtil  stedse  havde  været  i  Opgang ,  begyndte 
at  dale. 

I  1291  faldt  Akko  i  Saracenernes  Hænder;  det  var  den 
sidste  faste  Plads  i  det  hellige  Land,  som  de  vesterlandske 
Kristne  endnu  havde  i  deres  Magt.  Hermed  vare  Korstogene 
afsluttede,  som  allerede  gjennem  flere  Slægtrækker  vare  fore- 
tagne med  halvt  Mod  og  matte  Kræfter.  I  Forbindelse  med 
Korstogene  vare  de  romantiske,  gejstlige  Ridderordener  op- 
staaede;  men  21  Aar  efter  Akkos  Fald  blev  Tempelherrernes 
mægtige  og  stolte  Orden  ophævet  af  Paven  selv  for  at  føje 
en  despotisk  Fyrste.  Rum  Tid  i  Forvejen,  kun  fem  Aar  efter 
at  Akko  var  mistet,  var  Kampen  mellem  Filip  den  smukke 
af  Frankrig  og  Bonifacius  VIII  begyndt,  og  i  denne  Strid 
havde  Pavedømmet  faaet  et  uhelbredeligt  Saar.  En  middel- 
bar. Følge  af,  at  Frankrigs  Krone  afgjort  sejrede  over  Pavens 
tredobbelte  Krone,  var,  at  den  pavelige  Stol  blev  flyttet  fra 
Rom  til  Avignon  i  et  70-aarigt  »babylonisk  Fangenskab«. 

Paa  samme  Tid,  som  Brydekampen  mellem  den  franske 
Kongemagt  og  Pavedømmet  fandt  Sted,  kom  man  til  en  ny 
Opfattelse  af  Kirke  og  Stat,  og  tillige  fik  Nationalfølelsen  et 
kraftigt  Opsving.  Mellemevropas  forskjellige  Nationaliteter 
vaagnede  som  af  en  Vintersøvn  og  øvede  frie  og  glade  deres 
Vinger;  Folkesprogene  gjorde  overraskende  Fremskridt,  og 
Nationalliteraturerne  fremblomstrede.  Der  opgik  nye  Stjerner 
i  Aandens  Verden,  og  fra  de  forskjelligste  Sider  bebudedes 
næsten  samtidig  en  Tingenes  Forandring:  en  ny  Tid  var  i 
Frembrud. 

Vi  kunne  selvfølgelig  ikke  her  vidtløftig  udvikle,  hvordan 
det  nye  brød  frem,  vi  maa  nøjes  med  flygtig  at  antyde,  hvori 

det  nye  bestod.  Men  dette  hører  med  til  at  fuldstændiggjøre 
Billedet  af  Wiclif;  det  er  Baggrunden,  hvorpaa  han  træder 
frem.  Enhver  Mand,  selv  den  mest  begavede,  er  et  Barn  af 
sin  Tid  og  staar  i  Forhold  til  sin  Tids  Ideer,  derfor  maa 
man  først  søge  at  forstaa  disse. 

Der  var  da  først  en  ny  Opfattelse  af  Staten,  som  gjorde 
sig  gjældende.  I  de  tidligere  Kampe  mellem  Pavedømme  og 
Kejserdømme  havde  Paverne  sejret.  Den  romerske  Stols  An- 
seelse var  voxet  i  den  offentlige  Mening,  og  dens  Magt  var 
anerkjendt  for  at  være  Staten  overlegen.  Men  da  Boni- 
facius  VIII  stred  med  Filip  IV,  skete  der  et  Omslag.  Det 
franske  Kongedømme  var  længe  blevet  ligefrem  begunstiget 
af  Paverne,  som  troede,  at  de  her  havde  et  Støttepunkt.  Men 
da  Bonifacius  blandede  sig  i  Frankrigs  Politik,  var  Kongen  saa 
lykkelig  at  have  hele  sit  Lands  Kirke  paa  sin  Side,  og  Rigets 
samtlige  Stænder  støttede  Kronen.  Bonifacius  lod  sig  rive 
hen  af  Lidenskabelighed,  men  derved  blev  hans  Nederlag  kun 
endnu  mere  afgjort.  Og  dette  faste  Sammenhold  mellem  det 
franske  Folk  og  Kronen,  dette  Princip:  alle  for  én  og  én  for 
alle,  er  et  Tidens  Tegn,  som  stammer  fra  en  ny  Aand.  Ved 
hint  vældige  Sammenstød  mellem  Stat  og  Kirke  tændtes  der 
Tankegnister,  som  aldrig  senere  kunde  udslukkes.  Man  traadte 
op  mod  Pavedømmets  Overgreb  og  hævdede  Statens  Uafhæn- 
gighed i  alle  borgerlige  Retsforhold;  man  gjorde  Statens 
Værdighed  gjældende  som  jævnbyrdig  med  og  selvstændig 
ved  Siden  af  Kirken.  Kongedømmet  stammede  lige  saa  vel 
som  Præstedømmet  umiddelbart  fra  Gud,  og  i  mange  Ting 
navnlig  i  Henseende  til  Ejendom  stod  Kongedømmet  over 
Pavedømmet.  Ja,  den  Paastand  blev  fremsat,  at  de  pavelige 
Kirkelove  kun  skulde  holdes,  naar  de  vare  til  Gavn  for 
Staten. 

Paa  samme  Maade  arbejdede  man  hen  imod  at  komme 
til  en  klarere  Erkjendelse  af  Kirkens  sande  Væsen.  Pave- 
dømmet var  nedsunket  i  Verdshghed,  stundom  i  dyb  moralsk 
Fordærvelse;    store    Landstrækninger   tilhørte   den   romerske 

Stol,  for  hvem  det  var  en  Opgave  at  have  et  fuldt  Skatkam- 
mer —  ved  Johan  XXII's  Død  fandt  man  f.  Ex.  en  sammen- 
sparet Sum  af  25  Millioner  Guldstykker  dels  i  rede  Penge, 
dels  i  kostbare  Smykker;  o/  Pavens  Anmasselser  og  Indblan- 
ding i  alle  verdslige  Forhold  er  noksom  bekjendt.  Men  hvor- 
ledes kunde  det  Billede,  som  Kirken  paa  den  Tid  frembød, 
stemme  med  Jesu  og  hans  Apostles  Liv?  Og  hvorledes 
kunde  de  mangfoldige  Misbrug  forsvares?  Der  fremkom  ogsaa 
Modsigelse,  og  om  den  endnu  kun  lød  fra  enkelte  Mænd, 
til  hvilke  en  lille  Kreds  sluttede  sig,  saa  røbede  dog  dette, 
at  der  var  dem,  som  havde  et  aabent  øje  for  Frafaldet. 
Blandt  dem,  der  ikke  vare  tilfredse  med  det  bestaaende,  var 
Vilhelm  Ockam  af  Franciskanerordenen.  Han  hævdede,  at 
Kristi  Kige  ikke  havde  været  et  jordisk,  men  et  himmelsk  og 
evigt  Rige.  Han  erklærede,  at  det  var  fuldstændig  falsk  og 
fordærveligt  for  Sjælene  at  paastaa,  at  Paven  i  Følge  Jesu 
Befaling  skulde  være  i  Besiddelse  af  en  ubetinget  Fuldmagt, 
som  omfattede  alt  aandeligt  og  verdsligt.  I  saa  Tilfælde 
kunde  han  jo  efter  Behag  afsætte  Fyrster,  vilkaarlig  raade 
over  alles  Gods,  og  alle  vilde  derved  blive  hans  Slaver.  Paa 
samme  Maade  maatte  det  forholde  sig  med  det  aandelige: 
Kristi  Lo?  maatte  ellers  medføre  et  utaaleligt  Slaveri,  som  var 
langt  værre  end  det,  som  det  gamle  Testamente  havde  kjendt, 
medens  Jesu  Evangelium  netop  er  en  Frihedens  Lov.  End- 
videre siger  Ockam,  at  den  almindelige  Kirke  har  Magt  til 
at  dømme  Paven,  hvis  han  gjør  sig  skyldig  i  Kjætteri,  og  at 
den  da  har  Ret  til  at  afsætte  ham.  Thi  højt  over  Paven 
staar  Kristus  som  Kirkens  Hoved  og  Grundvold.  Det  er  for 
ham,  Ockam  strider,  han  forsvarer  den  kristne  Tro.  Disse 
og  lignende  Udtalelser  gik  ikke  hen  uden  Virkning  som  et 
flygtigt  Meteor;  de  vækkede  nyt  Liv.  En  endnu  halvt  drøm- 
mende Modvilje  mod  Pavedømmet  begynder,  men  den  har 
sit  Udspring  i  Troen  paa,  at  Kristus  er  Kirkens  eneste  Ho- 
ved.     Og   hvad    der  nu  begynder  at  dæmre,    udfoldes  i  de 

følgende  Menneskealdere  og  bidrager  sit  til  den  evangeliske 
Fornyelse. 

Men  der  er  endnu  et  Punkt  i  denne  Overgangstid,  som 
ikke  maa  glemmes.  En  af  de  Magter,  som  kom  til  at  virke 
med  i  Reformationens  Forhistorie,  er  Nationalitetsprincipet. 
Den  ungdommelig  friske  og  livsglade  Nationalaand,  som  i  Tysk- 
land og  Frankrig  fremmede  de  patriotiske  Bestræbelser  for  at 
hævde  Statens  Selvstændighed  i  Forhold  til  den  romerske 
Kirke,  har  fundet  sit  frieste  og  oprindeligste  Udtryk  i  Spro- 
get og  Literaturen.  Og  i  denne  Henseende  finder  den  største 
Udvikling  Sted  i  det  14de  Aarhundrede.  Italien  gaar  i  Spid- 
sen med  Dante,  hvis  Genialitet  baner  Vej,  i  det  han  med  ét 
Slag  lader  det  nyitalienske  Sprog  træde  frem  som  ægte  Folke- 
sprog i  en  fuldendt  Skikkelse.  Efter  ham  følge  Petrarca  og 
Boccaccio.  Exemplet  smittede,  og  Mellemevropas  Nationer 
vilde  ikke  staa  tilbage.  I  Tyskland  begyndte  en  folkelig  Digt- 
ning at  blomstre,  dels  i  Mestersangen,  dels  i  Folkevisen.  Og 
i  Frankrig  blev  i  det  14de  Aarhundrede  Folkesproget  mere 
og  mere  et  Fælleseje  for  alle  Stænder ;  endogsaa  kirkepolitiske 
Skrifter  bleve  oversatte  paa  fransk,  hvorved  alle  fik  Adgang 
til  dem. 

Naturligvis  havde  ogsaa  i  Middelalderens  tidligere  Tid 
Nationaliteternes  Forskjel,  de  Elementer,  hvoraf  Befolkningen 
bestod.  Landenes  geografiske  Beliggenhed  og  Naturforhold, 
Indvaanernes  vigtigste  Beskæftigelse  o.  s.  v.  stemplet  hvert 
enkelt  Folk  med  sit  særegne  Præg.  Til  en  vis  Grad  maatte 
en  ejendommelig  Opfattelse  gjøre  sig  gjældende  og  ytre  sig 
endogsaa  overfor  de  guddommelige  Ting,  saa  at  Forestillin- 
gerne om  den  usynlige  Verden  fik  et  nationalt  Anstrøg,  og  at 
det  var  saaledes,  kan  godtgjøres  af  gamle  Væggemalerier, 
farvede  Euder  og  Stenbillederne  i  Kirkenicherne.  Men  des- 
uagtet er  der  en  stor  Forskjel  paa,  om  den  nationale  Ejen- 
dommelighed er  til  Stede  næsten  ubevidst  og  upaaagtet,  eller 
om  den  træder  fri  og  dristig  frem  i  det  ofl'entlige  Livs  klare 
Lys  og  bliver  til  en  historisk  Magt.      Og  dette  var  det  nye, 

som  skete  i  det  14de  Aarhundrede.  Den  middelalderlige  Ver- 
dens aandelige  Tyngdepunkt  blev  flyttet.  Hidtil  havde  det 
udelukkende  ligget  i  Kirken,  nu  skulde  det  fra  Kirken  i 
snævrere  Forstand  flyttes  over  i  Guds  Rige,  og  af  dette  er 
Staten  og  Folkelivet  ogsaa  et  Led.  Isu  udvikledes  Folke- 
sprogene, saa  at  de  kunde  laane  Udtryk  til  alle  menneskelige 
Interesser,  til  de  højeste  Gjenstande  og  helligste  Tanker, 
og  der  skete  ogsaa  en  social  Forandring  derved,  at  de  dy- 
bere Lag  i  Folkene  hævede  sig  samtidig  med  deres  Sprog. 

Og  medens  der  saaledes  var  Gjæring  overalt,  og  det  nye 
var  i  Frembrud  paa  mangfoldige  Steder,  hvordan  stod  det  da 
til  med  den  øverste  kirkelige  Myndighed,  selve  det  pavelige 
Hof?  Efter  at  det  var  blevet  omplantet  til  Avignon,  havde 
det  ubetinget  tabt  endnu  mere  i  sædelig  Holdning  og  kriste- 
lig Værdighed.  Det  lod  til,  som  vilde  man,  efter  at  have 
givet  den  pavelige  Stols  Uafhængighed  til  Pris,  holde  sig 
skadesløs  ved  hul  Pragt,  umaadelig  Begærlighed  og  tøjlesløs 
Yppighed.  En  samtidig  —  Alvaro  Pelayo,  som  ubetinget  var 
Paven  hengiven  —  siger:  »Vi  se,  at  den  hele  kirkelige  Nid- 
kjærhed  ene  og  alene  gløder  for  at  opretholde  Værdigheden. 
Alt  for  Æren,  intet  eller  lidet  for  Andagt  og  Opbyggelse! 
Om  Guds  Velbehag  er  der  aller  sidst  Tale;  at  Sjælens  Frelse 
mistes,  volder  ingen  Betænkelighed.  Alt,  hvad  der  er  yd- 
mygt, regnes  blandt  Pavens  Hofl"olk  for  en  Skjændsel.  Guds- 
frygt anses  for  Dumhed  og  Taabelighed«.  Og  den  samme 
Mand  udtaler  sig  fremdeles  om  den  Aand,  som  herskede  i 
Avignon:  «...  Nutildags  kan  ingen  fattig  faa  Adgang  til 
Paven.  Han  kalder,  og  man  hører  ham  ikke,  fordi  han  ikke 
kan  betale.  Næppe  et  Bønskrift  bliver  befordret,  det  skulde 
da  være  ved  Hjælp  af  Mellemmænd,  som  ere  bestukne.  Og 
den  Udflugt,  ikke  at  have  vidst  dette,  vil  ikke  være  i  Stand 
til  at  undskylde  Paven  for  Gud«.  —  »Kirken  er  i  denne 
verdslige  Tid  formørket  paa  Hoved  og  Lemmer  som  Maanen 
ved  en  Maaneformørkelse.  Paverne  befordre  deres  gejstlige 
Slægtninge  ikke  blot  til  de  rigeste  Prælatposter,    men  endog 

til  Kardinalværdigheden,  og  deres  verdslige  Slægtninge  skaffe 
de  Jordejendomme,  Riddergodser  og  Grevskaber.  Hvor  ere  hine 
Paver,  der,  ligesom  Peter  og  andre  efter  ham,  vare  Martyrer 
og  Bekjendere,  og  som  med  Tro,  Haab  og  Kjærlighed,  med 
Ydmyghed,  Taalmod,  Mildhed  og  alle  Dyder,  med  hellig  Van- 
del plantede  og  hævede  Kirken?  I  rum  Tid  har  der  været 
Efterfølgere  til  deres  Værdighed,  men  som  ikke  ligne  dem  i 
Hellighed,  som  ophobe  Guld  uden  Grænse,  berige  deres  For- 
ældre, befordre  deres  Slægtninge  og  Venner  og  træde  andre 
under  Fødder,  leve  i  Nydelser  og  optræde  i  kostbare  Klæder 
med  talrigt  Følge  endog  af  bevæbnede.  Herligheden  er  flyttet 
fra  Israel!« 

Ligeledes  giver  Frans  Petrarca  i  sine  Breve  en  forfærdelig 
Skildring  af  Pavehoffet  i  Avignon.  Han  siger  blandt  andet: 
«Det  eneste  Haab  om  Frelse  beror  dér  paa  Guld;  med  Guld 
bliver  Himlen  aabnet,  for  Guld  bliver  Kristus  solgt!  Alt  godt 
gaar  dér  til  Grunde,  frem  for  alt  Friheden,  men  saa  i  Række- 
følge: Fred,  Glæde,  Haab,  Tro,  Kjærliglied  —  et  uhyre  Tab 
for  Sjælen!  Men  i  Havesygens  Rige  anses  intet  for  Ulykke, 
naar  kun  Guldet  bliver  frelst.  Jeg  siger,  hvad  jeg  har  set, 
ikke,  hvad  jeg  blot  har  hørt.  Jeg  véd  af  Erfaring,  at  dér 
findes  ingen  Fromhed,  ingen  Kjærlighed,  ingen  Tro,  ingen 
Ærefrygt  for  Gud,  intet  helligt,  intet  retfærdigt.  Det  er  en 
vidt  bekjendt  Sag,  som  ikke  behøver  at  bevises.  Jeg  beder, 
jeg  bønfalder  dig,  jeg  besværger  dig,  hvis  du  har  Omsorg  for 
din  Sjæl,  —  tænk  aldrig  mere  paa  at  gaa  derhen,  hvor  endnu 
aldrig  nogen  er  blevet  forbedret  ved  Exemplet,  men  hvor 
mangfoldige  ere  blevne  fuldkommen  fordærvede!  Haabet  om 
det  tilkommende  Liv  er  dér  et  tomt  Sagn,  og  hvad  der  for- 
tælles om  Helvede,  er  alt  fabelagtigt;  Kjødets  Opstandelse, 
Verdens  Ende  og  Kristi  Gjenkomst  til  Dommen  anses  for  et 
taabeligt  Eventyr.  Sandhed  er  dér  Vanvid,  Afholdenhed  Tøl- 
peragtighed, Blufærdighed  en  uhyre  Skam;  derimod  er  Fræk- 
hed i  at  synde  Aandsstorhed  og  glimrende  Frihed;  jo  mere 
besmittet  et  Liv  er,    desto  lysere  straaler  det,  jo  mere  For- 

brydelse,  desto  mere  Berømmelse.  —  Jeg  vil  tie  om  den 
umenneskelige  Grusomhed  og  Opblæsthed.  —  Men  hvem  kan 
lade  være  med  at  forbitres  paa  hine  frække  Oldinge,  som 
styrte  sig  saa  dybt  i  enhver  Skjændsel,  som  om  deres  hele 
Hæder  ikke  bestod  i  Kristi  Kors,  men  i  Fraadseri  og  Druk- 
kenskab, Løsagtighed  og  Uterlighed ;  de  trække  deres  flygtende 
Ungdom  tilbage  med  Hænderne  og  udføre  saadanne  Ting, 
som  Ynglinge  ikke  vilde  være  frække  nok  til». 

Dog,  dette  maa  være  nok;  disse  Udtalelser  vise  tilstræk- 
kelig, at  der  i  den  første  Halvdel  af  det  14de  Aarhundrede 
gik  praktisk  Materialisme,  ugudelig  Frækhed  og  ukristeligt 
Væsen  i  Svang  ved  Pavehoffet  i  Avignon;  og  desuagtet  var 
man  skinhellig  nok  til,  saa  godt  som  det  kunde  lykkes,  at 
udbrede  et  kristeligt  Helgenskjær  om  sig.  Dette  Frafald  og 
sædelig-religiøse  Forfald  virkede  selvfølgelig  smittende  til  alle 
Sider.  Vel  blev  der  gjort  enkelte  Forsøg  paa  at  afhjælpe 
Nøden ;  de  bleve  foretagne  af  nogle  Biskopper,  men  vare  langt 
fi^  tilstrækkelige.  Andre  Kræfter  maatte  medvirke  end  de, 
der  fendtes  hos  Kirkestyrelsen,  og  dette  skete  ogsaa.  En 
hel  Nation  sluttede  sig  sammen  med  alle  sine  Samfunds- 
klasser fra  Kongen  indtil  Bonden  for  at  gjøre  den  kirkelige 
Tilstand  bedre.  Dette  skete  i  England  før  og  under  Wiclifs 
første  Indgriben  i  Folkelivet. 

Der  var  i  England  henimod  Midten  af  det  14de  Aar- 
hundrede en  yderst  livlig  og  mangesidig  Bevægelse  i  alle 
Nationens  aandelige  og  sædelige  Kræfter.  Paa  Lærens  Om- 
raade  forfægtede  Bradwardin  kjækt  Guds  og  hans  frie  Naades 
Sag  imod  dem,  der  holdt  paa  Gjemingernes  Fortjenstlighed. 
Der  var,  baade  blandt  høje  og  lave,  Utilfredshed  med  Kirkens 
Misbrug  og  mange  Slags  Overgreb.  Der  blev  klaget  over 
Tiggermunkenes  hele  Færd,  over  Præsternes  Synder  og  deres 
Handel  med  Embeder.  Men  hvad  der  saaledes  rørte  sig  i 
England,  blev  baaret  af  den  Aand,  som  overhovedet  havde 
begyndt  at  udvikle  sig  i  Evropa.  Da  Paverne  holdt  Hof  i 
Avignon,    udbredte  den  Følelse  sig  stedse  mere  og  blev  dy- 

bere  og  dybere,  at  Pavedømmet  var  sunket  overordentlig;  og 
medens  Klagerne  bleve  almindeligere ,  samlede  de  sunde 
Kræfter  i  Kristenheden  sig;  det  gjaldt  om  efter  Evne  at 
værge  sig  mod  Fordærvelsen,  der  greb  om  sig. 

I  en  saadan  aandelig  bevæget  Tid  faldt  Wiclifs  Liv.  Det 
kunde  derfor  ikke  være  andet,  end  at  Nationaliteternes  ungdom- 
melige Fremadstræben,  Statens  Opvaagnen  til  Selvbevidsthed, 
denne  rige  Mangfoldighed  af  aandelig  Tænken  og  sædelig 
Stræben,  Oppositionen  mod  den  pavelige  Enevælde,  Forfær- 
delsen over  det  store  kirkelige  Fald  —  maatte  gjøre  det  dy- 
beste Indtryk  paa  en  kraftfuld  Personlighed,  som  tilmed  stod 
i  Ungdommens  rige  Udviklingstid. 

II. 

Den  første  Optegnelse,  man  har  om  Wiclifs  Fødested, 
lyder  saaledes:  «Man  siger,  at  Kjætteren  Johan  Wiclif  er 
født  i  Spreswell,  en  lille  Landsby  i  en  god  Mils  Afstand  fra 
Eichmond».  Rigtigheden  af  denne  Angivelse  blev  imidlertid 
længe  benægtet,  indtil  Sagen  endelig  for  faa  Aar  siden  er 
bleven  fuldkommen  klar.  Ikke  langt  fra  Floden  Tees,  som 
danner  Grænsen  mellem  den  nordlige  Del  af  Yorkshire  og 
Grevskabet  Durham,  laa  der  en  By,  som  hed  Gammel-Rich- 
mond.  Omtrent  en  engelsk  Mil  fra  denne  By  laa  der  endnu 
i  det  18de  Aarhundrede  umiddelbart  ved  Floden  en  lille 
Landsby,  Spreswell,  med  et  gammelt  Kapel.  Dette  styrtede 
dog  senere  sammen,  og  nu  gaar  Ploven  hen  over  Stedet,  hvor 
det  stod.  Kun  en  halv  Mil  fra  Spreswell  hgger  det  lille  Pa- 
storat Wycliffe,  hvis  Kirke  endnu  den  Dag  i  Dag  staar  paa 
Teesflodens  flade  Bred  uden  Taarn  og  til  dels  overgroet  med 
Vedbend,  og  paa  en  Høj  ikke  langt  fra  Kirken  ses  en  Byg- 
ning, som  én  Gang  tilhørte  Familien  Wycliffe.  Baade  Egnens 
Sagn  og  Familieoverleveringen  have  stedse  antaget,  at  Refor- 
mationens berømte  Forløber  stammede  fra  denne  Slægt.  Hans 
Fødested   har   altsaa  været  den  nordvestlige  Del  af  det  ud- 

strakte  Grevskab  York,  et  bjergfuldt  Hejland  med  yderst 
frugtbare  Dale  og  Affald.  Især  bliver  Tees  -  Dalen  navnlig 
omkring  Spreswell  skildret  som  en  Egn  af  stor  Skjenhed, 
med  dels  storartede,  dels  yndige  og  henrivende  Landskaber. 
Det  var  denne  karakteristiske  Egn,  som  den  Mand,  med  hvem 
vi  her  beskæftige  os,  havde  for  øje  i  sin  Barndom  og  i  sine 
Drengeaar. 

Befolkningen  i  Yorkshire  havde  bevaret  det  gammel- 
sachsiske  Element  renere  og  mere  ublandet,  med  større  Sejg- 
hed  og  Kraft  end  det  sydlige  Englands  Beboere.  Endnu  i 
vor  Tid  skal  der  findes  Familier,  som  uafbrudt  siden  den 
normanniske  Erobring  have  været  i  Besiddelse  af  deres  Land- 
ejendomme, og  Landbefolkningen  i  Yorkshire,  især  i  de 
afsides  liggende  Dale,  taler  endnu  en  gammeldags  Mundart, 
ligesom  deres  hele  Væsen  har  et  ældre  Tilsnit.  De  anses  i 
det  øvrige  England  for  djærve,  ærlige,  dygtige  Folk. 

Man  kan  af  gamle  Optegnelser  se,  at  Wiclifs  Slægt  for- 
dum maa  have  været  vidt  forgrenet  og  talrig.  Men  det  er 
mærkværdigt,  at  hans  Familie  selv  efter  Reformationens  Ind- 
førelse stadig  har  udmærket  sig  ved  særlig  Troskab  mod  den 
romerske  Kirke.  Det  ser  ud,  som  om  denne  Slægt  havde 
følt  sig  stillet  blot  ved  Wiclifs  dristige  Optræden  mod  Pave- 
dømmet og  nu  vilde  vise  sin  Iver  saa  meget  tydeligere.  Hvad 
for  øvrigt  Stavemaaden  af  Kavnet  angaar,  da  findes  dette 
skrevet  paa  over  tyve  forskjellige  Maader.  Men  det  er  godt- 
gjort, at  den  oprindelige  og  simpleste  Form  er:  Wiclif,  som 
vi  derfor  bruge  her. 

Kilderne,  hvoraf  vi  kunne  lære  Wiclifs  Ungdom shistorie 
at  kjende,  ere  langtfra  saa  udførlige,  som  man  kunde  ønske, 
og  mange  Spørgsmaal  maa  derfor  blive  ubesvarede.  Man 
véd  saaledes  ikke  med  Bestemthed,  naar  han  er  født.  I  Al- 
mindelighed nævnes  Aaret  1324,  men  det  er  muligt,  at  hans 
Fødselsdag  maa  sættes  et  Par  Aar  tidligere.  Saa  voxede  han 
op  blandt  den  sunde  og  kraftige  Befolkning,  som  han  tilhørte, 
og   dennes    historiske  Erindringer  og  Folkesagn  prægede  sig 

tidlig  i  Drengens  modtagelige  Sjæl.  Sin  ferste  Undervisning 
har  han  i  ethvert  Tilfælde  faaet  af  en  gejstlig,  mulig  har 
Landsbyens  Præst  selv  været  hans  første  Lærer.  Og  uden 
Tvivl  har  den  opvakte  Dreng  tilbragt  hele  Tiden  i  Hjemmet, 
indtil  han  kom  til  Oxford.  Thi  med  Undtagelse  af  Kloster- 
skolerne havde  man  ikke  den  Gang  nogen  Forberedelsesskole 
til  Universitetet,  som  selv  traadte  i  Stedet  for  Latinskoler, 
og  vi  vide,  at  mange  Drenge  under  fjorten  Aar  bleve  be- 
tragtede som  Medlemmer  ved  Universiteterne,  hvor  de  fore- 
løbig fik  en  forberedende  Undervisning.  Da  nu  Wiclifs  Hjem 
laa  langt  fra  Universitetsbyen  Oxford,  da  Rejsen  derhen  paa 
hin  Tid  baade  var  tidsspildende,  besværlig  og  farlig,  og  da 
hans  omhyggelige  Forældre  vel  nødig  altfor  tidlig  vilde  opgive  at 
have  Tilsyn  med  deres  Barn,  er  det  ikke  rimeligt,  at  Wiclif 
er  kommet  til  Oxford,  førend  han  var  14 — 16  Aar  gammel. 

Paa  den  Tid  var  der  fem  « Kollegier«  i  Oxford,  det  vil 
sige  Stiftelser,  som  oprindelig  gik  ud  paa  at  skaffe  fattige 
Lærlinge  deres  Underhold,  i  det  de  levede  under  en  Direk- 
tions Opsigt,  med  en  fastsat  Husorden.  I  et  af  disse  Kolle- 
gier blev  Wiclif  optaget.  Men  desuden  var  der  ved  Middel- 
alderens samtlige  Universiteter  de  saakaldte  "Nationer'),  hvor- 
ved man  forstod  sluttede  Samfund  af  studerende  efter  de 
forskjellige  Lande  eller  Provinser ,  som  de  tilhørte.  Ved 
Pariser  -  Universitetet  var  der  saaledes  fire  Nationer:  den 
franske,  engelske,  pikardiske  og  normanniske.  I  Oxford  var 
der  derimod  kun  to:  den  nordlige  og  den  sydlige  Nation. 
Wiclif  hørte  til  den  nordlige,  hvad  der  ikke  er  uden  Betyd- 
ning for  hans  hele  Aandsudvikling,  og  da  han  senere  traadte 
selvstændig  op  og  virkede  paa  andre,  forefandt  han  en  sluttet 
Kreds  af  ligesindede  Mænd. 

Hvorledes  studerede  nu  Wiclif?  I  Middelalderen  brugtes 
som  bekjendt  udelukkende  det  latinske  Sprog  som  Organ  for 
Videnskaben,  og  i  Reglen  vare  baade  Filosofer  og  Theologer 
ukyndige  i  græsk,  hvorved  den  videnskabelige  Ensidighed 
højlig  blev  fremmet.      Men  Wiclif  stod  ikke  i  denne  Hen- 

seende  over  sin  Tid :  det  græske  Sprog  var  og  blev  ham  fuld- 
stændig ubekjendt. 

Studierne  bleve  ogsaa  den  Gang  anlagte  paa  en  særegen 
Maade.  I  Modsætning  til  Nutiden,  hvor  de  egentlige  Fag- 
studier ere  overvejende,  tillagde  man  i  Middelalderen  ved 
Universiteterne  den  almindelige  videnskabelige  Dannelse  langt 
hajere  Værd.  Studiet  af  de  syv  «frie  Kunster »  tog  lang  Tid 
og  skulde  ske  paa  en  aldeles  bestemt  Maade.  Farst  kom 
Trivium  0:  Grammatik,  Dialektik  og  Rhetorik  (med  et  fælles 
Navn  kaldtes  dette  Logik),  saa  kom  Quadrivium  med  Årith- 
metik.  Geometri,  Astronomi  og  Musik  (dette  kaldtes  ogsaa 
Fysik).  Der  var  mange,  som  udelukkende  holdt  sig  til  Dia- 
lektiken  og  agtede  alt  andet  ringe  paa  Grund  af  den  store 
Rolle,  Disputerekunsten  spillede  i  Middelalderen,  og  Wiclif 
hengav  sig  ogsaa  med  Iver  til  dette  Studium,  som  var  en 
nødvendig  Betingelse  for  at  vinde  videnskabelig  Anseelse. 
Men  herover  glemte  han  ikke  de  mathematiske  Videnskaber, 
for  hvilke  han  havde  særligt  Anlæg,  og  som  øvede  overor- 
dentlig Tiltrækning  paa  ham.  Han  anvendte  endog  senere 
fysiske  og  kemiske  Love  og  optiske  Kjendsgjerninger  for  at 
tydeliggjare  sædelige  og  religiøse  Sandheder,  og  dette  skete 
ikke  blot  i  videnskabelige  Afhandlinger,  men  selv  i  sine  Præ- 
dikener brugte  han  saadanne  Exempler. 

Imidlertid  kunde  Naturvidenskaberne  ikke  fængsle  ham 
udelukkende  og  for  bestandig.  Fra  de  frie  Kunster  gik  han 
over  til  Theologien,  og  det  har  uden  Tvivl  fra  Begyndelsen 
været  hans  Forældres  Hensigt,  at  han  skulde  blive  Præst 
Præstestanden  var  den  højeste  efter  Tidsalderens  almindelige 
Mening  og  den  sikreste  Vej  til  at  opnaa  de  største  Værdig- 
heder endog  i  Staten.  Hvad  Wiclif  selv  angik,  da  drog  hans 
Drift  til  Kundskab  og  Tørst  efter  Sandhed  ham  med  saa 
meget  større  Iver  til  Theologien,  som  den  gjaldt  for  at  være 
Videnskabernes  Dronning,  og  med  Utrættelighed  lagde  han 
sig  efter  alle  de  forskjellige  Fag,  som  hørte  til  den  Tids 
theologiske  Studium.      Der  er  ganske  vist  forskjellige  Disci- 

pliner,  som  savnes  i  Middelalderens  Theologi,  men  til  Gjen- 
gjæld  breder  Stoffet  sig  langt  i  flere  Henseender;  og  Studiet 
af  den  vidtløftige  kanoniske  Ret  og  Læsningen  af  Kirkefæ- 
drenes og  Skolastikernes  Skrifter  maa  ikke  undervurderes. 
Men  en  Hovedfejl  ved  Studiet  var,  at  Biblen  kun  læstes  i 
Oversættelse,  som  altfor  meget  bar  Oversætterens  Præg,  og  at 
man  var  saa  afhængig  af  den  kirkelige  Overlevering,  at  der 
ikke  var  Tale  om  en  uhildet  Fortolkning.  Desuden  betrag- 
tedes det  bibelske  Studium  som  noget  underordnet,  som  et 
forberedende  Trin,  man  skulde  ud  over. 

Der  findes  ingen  Optegnelse  om,  hvor  længe  Wiclif  stu- 
derede, men  man  forhastede  sig  ikke  i  de  Tider,  og  der  er 
vist  mindst  hengaaet  en  halv  Snes  Aar,  førend  han  havde 
gjennemgaaet  de  forskjellige  Kursus.  Hermed  forlade  vi 
hans  Læreaar  og  Ungdomstid  og  gaa  over  til  hans  Mand- 
domsaar. 

Dog  er  der  atter  her  et  langt  Tidsrum  paa  mere  end 
tyve  Aar,  i  hvilket  der  kun  gives  os  sparsomme  Efterretninger 
om  Wiclif.  Han  udover  en  stille  Virksomhed,  og  Oxford  er 
Hovedskuepladsen  herfor.  I  denne  Tid  var  han  fuldtberet- 
tiget  Medlem  (fellow)  af  et  Kollegium,  en  Stilling,  i  Følge 
hvilken  man  skulde  tage  Del  i  Styrelsen  af  Kollegiet,  og  som 
man  først  tiltraadte  efter  at  have  tilbagelagt  visse  akademiske 
Stadier  og  ydet  bestemte  lærde  Arbejder.  I  Aaret  1361  blev 
han  desuden  beskikket  til  Præst  i  Fillingham,  en  lille  Landsby 
i  Grevskabet  Lincoln.  Men  derfor  forlod  Wiclif  ikke  Univer- 
sitetet for  at  hengive  sig  til  Præstegjerningen,  og  det  var 
heller  ikke  Meningen  med  Udnævnelsen.  Han  vedblev  efter 
den  Tids  Skik  og  Brug  at  være  Medlem  af  Universitetet  og 
havde  sit  egentlige  Ophold  i  Oxford,  medens  han  enten  lod 
Præsteembedet  bestyre  af  en  Medhjælper  eller  selv  tog  til 
Fillingham  i  Ferierne  for  personlig  at  sørge  for  sin  Menighed. 
Han  virkede  i  de  nævnte  20  Aar  dels  som  skolastisk  Lærd, 
dels  som  Medlem  af  Universitetsbesty reisen. 

Hvad  hans  videnskabelige  Gjerning  angik,  saa  holdt  han 
i  Begyndelsen  kun  Disputatser  og  Forelæsninger  over  filoso- 
fiske og  især  logiske  Emner.  Men  efter  at  han  var  blevet 
Bakkalaureus  i  Theologien,  stod  det  ham  ogsaa  frit  for  at 
holde  Forelæsninger  over  de  bibelske  Bager,  og  dette  var  af 
starste  Betydning  for  ham  selv,  da  han  derved  lærte  Skriften 
ret  at  kjende  og  ubevidst  blev  forberedt  til  sine  sildigere 
reformatoriske  Bestræbelser.  Ved  Siden  heraf  vandt  han 
ogsaa  Anseelse  for  den  Dygtighed,  han  viste  i  rent  praktiske 
Anliggender. 

En  kort  Tid  blev  han  ansat  som  Overhoved  for  et  ny- 
stiftet lille  Kollegium,  hvis  tidligere  Bestyrelse  havde  levet  i 
fortsat  Uenighed.  Men  da  der  kom  en  ny  Ærkebisp  i  Eng- 
land, blev  Wiclif  afsat,  og  det  hjalp  ikke,  at  han  appellerede 
til  Paven.  Processen  trak  i  Langdrag  og  endte  med,  at 
"Wiclifs  Afsættelse  blev  godkjendt. 

Endnu  ville  vi  blot  lægge  Mærke  til,  at  Wiclif  i  dette 
Tidsrum  ogsaa  bleu  Doktor  i  Theologien,  hvilket  var  den 
højeste  Grad  af  akademisk  Værdighed,  og  herved  fik  han  fuld 
Ret  til  at  holde  theologiske  Forelæsninger. 

in. 

I  1365  havde  Pave  Urban  V  paa  ny  forlangt,  at  Ed- 
vard III  skulde  betale  den  aarlige  Lensafgift  paa  1000  Mark, 
og  desuden  fordret  en  Efterbetaling  af,  hvad  der  ikke  var 
blevet  udredet  i  de  sidste  33  Aar;  i  saa  lang  Tid  var  der 
nemlig  ikke  fremkommet  nogen  Fordring  derpaa  fra  det 
pavelige  Hof.  Men  for  det  Tilfælde,  at  Kongen  vægrede  sig 
ved  at  udrede  denne  Sum,  blev  han  indstævnet  til  personlig 
at  fremstille  sig  for  Paven,  som  var  hans  Overlensherre.  Nu 
havde  imidlertid  Kong  Edvard,  siden  han  var  blevet  myndig, 
af  Princip  aldrig  betalt  denne  Skat,  og  da  Paven  mindede 
ham  derom,  handlede  han  saa  klogt  som  mulig:  han  fore- 
lagde sit  Parlament  Sagen.    Mange  Gange  havde  han  maattet 

forlange  Bevilling  til  højere  Skatter  af  Parlamentet;  desto 
kjærere  var  det  ham  nu  at  give  Landets  Repræsentanter 
Lejlighed  til  at  nægte  at  udrede  denne  uvante  Afgift.  Hvis 
Parlamentet  besluttede  sig  hertil,  var  Kronen  dækket  af  Lan- 
det. Selve  Skattebyrden  blev  imidlertid  ikke  gjort  til  Hoved- 
synspunktet, men  hvad  der  blev  taget  Hensyn  til,  var  Lan- 
dets Ære  og  Uafhængighed.  Den  engelske  Nationalaand  havde 
ved  den  franske  Krig  og  de  deri  vundne  Sejre  faaet  et  mæg- 
tigt Opsving*),  og  Folkets  politiske  Rettigheder  og  Friheder 
vare  blevne  betryggede  ved  de  Ofre,  som  vare  bragte. 

Parlamentet  traadte  sammen  i  Maj,  og  Kongen  forelagde 
det  strax  den  pavelige  Fordring.  Prælaterne  bleve  selvfølgelig 
bragte  i  den  vanskeligste  Stilling  og  udbade  sig  en  Dags 
Betænkningstid  for  at  kunne  raadslaa  indbyrdes.  Men  allerede 
den  følgende  Dag  erklærede  de  sig  enige  med  de  øvrige  Med- 
lemmer i,  «at  Kong  Johan  uden  Land  —  fra  hvis  Regerings- 
tid det  hele  Spørgsmaal  skrev  sig  —  havde  været  fuldstændig 
uberettiget  til  at  gjøre  Land  og  Folk,  uden  deres  Samtykke, 
afhængige  af  Pavens  Overherredømme,  og  at  han  derved 
havde  forbrudt  sig  mod  sin  Kroningsed;  dersom  Paven  vilde 
gjøre  Alvor  af  sin  Trusel  mod  Kongen,  saa  vilde  den  engel- 
ske Nation  anvende  alle  sine  Kræfter  og  Hjælpekilder  til  at 
beskytte  Kronen  og  dens  Værdighed".  Dette  Svar  kunde 
ikke  godt  misforstaas,  hvorfor  Urban  V  stiltiende  gav  efter. 

I  Anledning  af  denne  betydningsfulde  Nationalsag  op- 
træder ogsaa  Wiclif.  Han  offentliggjorde  et  Stridsskrift  om 
dette  statsretlige  Spørgsmaal,  i  samme  Aand  som  Parlamen- 
tets Erklæring,  og  Grunden  var  en  Slags  Udfordring  til  ham 
personlig,  som  kom  fra  en  unævnt  theologisk  Doktor,  der 
var  Medlem  af  en  eller  anden  Munkeorden. 

Naar  man  har  fulgt  Wiclifs  Livsudvikling,  som  den  er 
fremstillet  ovenfor,    kan  det  ikke   andet  end  overraske  at  se 


*)  Her    sigtes    til    den    første    Afdeling    af   de    hundredaarige   fransk- 
engelske  Krige,  jfr.  Hist.  Archiv  1869  I,  p.  11—29. 

ham  paa  én  Gang  træde  frem  paa  det  offentlige  Livs  Scene. 
Hidtil  have  vi  kun  lært  ham  at  kjende  som  en  Videnskabsmand 
og  stille  Lærd,  og  saa  viser  det  sig  med  ét,  at  han  tager  Del  i  sit 
Fædrelands  Anliggender,  ikke  saaledes  som  det  kunde  ske  fra 
hans  snævre  Værelse  i  Kollegiets  klosteragtige  Bygning,  men  han 
optræder  indgribende  og  handlende  i  en  kirkepolitisk  Sag. 
Det  er  ikke,  fordi  Wiclif  har  forandret  sig,  men  det  er  en 
hidtil  ikke  paaagtet  Side  af  hans  Væsen,  som  træder  frem. 
"Wiclif  var  en  betydelig  og  mangesidig  Åand,  som  ikke  blot 
levede  sig  ind  i  det,  der  bevægede  hans  Folk  og  Tid,  men 
som  ragede  frem  over  sin  Tidsalder.  Vi  maa  opfatte  alt, 
hvad  han  forenede  i  sig,  og  baade  have^je  for  hans  Væsens 
mangfoldige  Sider  og  for  dets  dybeste  Enhed;  først  da  ville 
vi  faa  et  rigtigt  Billede  af  hans  mægtige  Personlighed. 

Men  hvoraf  kom  det,  at  hin  anonyme  Doktor  netop  ka- 
stede Handsken  til  Wiclif  og  i  lidenskabelig  Ophidselse  for- 
drede, at  han  skulde  svare  paa  Modstandernes  Bevisgrunde? 
Sagen  er  rimeligvis  denne,  at  Wiclif  har  været  Medlem  af 
hint  Parlament,  idet  nemlig  fra  Slutningen  af  det  13de 
Aarhundrede  valgte  Repræsentanter  for  det  lavere  Præsteskab 
ogsaa  kunde  faa  Adgang  til  Parlamentet.  Da  hint  højst  vig- 
tige Spørgsmaal  stod  paa  Dagsordenen,  har  han  derfor  ud- 
førlig og  eftertrykkelig  kunnet  udvikle  sine  Anskuelser,  som 
stemme  med  den  endelige  Parlamentsbeslutning,  og  da  denne 
var  en  Torn  i  øjet  paa  den  unævnte  Munk,  angreb  han 
særlig  Wiclif  som  medskyldig  i  Beslutningen.  I  ethvert 
Tilfælde  har  Wiclif  taget  kraftig  og  virksom  Del  i  Ti- 
dens kirkepolitiske  Anliggender  og  ved  sin  Fremtræden 
vist  Uegennyttighed  og  uforfærdet  Mod.  Han  var  vist  nok, 
som  han  selv  siger,  en  lydig  Søn  af  den  romerske  Kirke  og 
vilde  ikke  træde  denne  for  nær;  men  Kronens  Eet  og  Ære 
og  Landets  Frihed  og  Velfærd  laa  ham  stærkt  paa  Sinde. 

Han  fik  senere  Lejlighed  til  atter  at  vise  dette.  I  Fe- 
bruar 1372  fik  England  Besøg  af  en  fransk  Agent  for  den 
pavelige  Stol,   Arnold  Garnier,  som  skulde  modtage  Afgifter 

til  det  apostoliske  Hof.  Manden  rejste  med  Tjenerskab  og 
sex  Heste,  blev  to  og  et  halvt  Aar  uafbrudt  i  England  og 
samlede  ikke  ubetydelige  Summer.  Imidlertid  fik  han  kun 
Regeringens  Tilladelse  til  at  indkræve  Pengene  imod  højtidelig 
at  aflægge  Ed  paa  en  Forpligtelsesformular,  hvorved  Kronens 
og  Landets  Kettigheder  og  Interesser  fuldstændig  bleve  sikrede. 
Men  Franskmanden  aflagde  uden  nogen  Betænkelighed  denne 
Ed  i  det  kongelige  Palads  i  Westminster. 

Imidlertid  var  der  mange  fædrelandskjærlige  Mænd  — 
og  Wiclif  hørte  med  til  disse  — ,  hvis  Bekymringer  ikke 
dæmpedes  herved.  Han  skrev  derfor  en  Afhandling,  som  gik 
ud  paa  at  klare,  om  ikke  Garnier  havde  aflagt  Mened,  da 
han  svor  paa  ikke  at  gjøre  Indgreb  i  Landets  Rettigheder  og 
Interesser;  dette  kunde  jo  ikke  undgaas,  naar  han  samlede 
en  Mængde  Penge  i  England  og  bragte  dem  ud  af  Landet 
0.  s.  V.  Men  i  selve  den  nærmere  Udvikling  af  dette  frem- 
træder Wiclif  som  en  kristelig  Patriot,  hos  hvem  vi  skimte 
Spirerne  til  den  kommende  kirkelige  Reformator.  Han  frem- 
hæver Landets  Velstand  og  Kampdygtighed,  i  hvilke  Ting 
man  ikke  skal  tillade,  at  der  gjøres  noget  Indgreb.  Han 
viser  et  stærkt  konstitutionelt  Sindelag  og  er  sig  bevidst  at 
udtale  det,  som  Flertallet  af  Befolkningen  føler  og  tænker. 
Men  endnu  betydningsfuldere  er  Forfatterens  ikke  blot  sædelig- 
religiøse, men  evangeliske  Sindelag.  Wiclif  opstiller  den 
Grundsætning,  at  Guds  Hjælp  er  usigelig  mere  værd  end 
Menneskehjælp,  og  at  Efterladenhed  i  at  forsvare  den  gud- 
dommelige Ret  er  en  større  Synd  end  Forsømmelse  af  den 
Pligt  at  forsvare  en  menneskelig  Ret.  Han  hævder,  at  Paven 
kan  synde,  derfor  behøver  ikke  alt,  hvad  Paven  bestemmer, 
at  være  rigtigt  og  have  Lovskraft,  men  han  mener,  at  Paven 
fortrinsvis  skal  være  Kristi  Efterfølger  i  sædelige  Dyder, 
navnlig  i  Ydmyghed,  Kjærlighed  til  Næsten  og  Taalmodighed. 
Desuden  antyder  han,  at  Præstedømmet  er  i  Forfald,  og  til- 
lige  at  den  hellige  Skrift  skal  være  Regel  og  Rettesnor  for 


Johan  WicM  83 

den  Kristne.  Vi  maa  anerkjende,  at  der  allerede  her  findes 
Antydninger  af  hans  senere  Reformbestræbelser. 

Kort  efter  Affattelsen  af  dette  Skrift  naar  Wiclif  Højde- 
punktet af  sin  kirkepolitiske  Indflydelse.  Parlamentet  klagede 
nemlig  paa  ny  (1373)  højt  og  lydelig  over  Pavens  fortsatte 
Overgreb.  Kongen  svarede,  at  han  havde  givet  sine  Udsen- 
dinge ,  som  den  Gang  stode  i  Fredsunderhandlinger  med 
Frankrig,  Befaling  til  med  det  samme  at  forhandle  med 
Kurien.  Men  Udfaldet  blev,  at  Paven  gav  nogle  Forsikringer, 
som  udtalte  almindelig  Velvilje  og  lovede  Imødekommen, 
men  heller  ikke  mere.  Næste  Aar  var  der  Fredskonferens  i 
Brygge  i  Flandern,  og  her  skulde  paa  ny  Forholdet  til  Paven 
drøftes.  Til  at  underhandle  med  de  pavelige  Afsendinge  om 
de  svævende  kirkeretslige  Spørgsmaal  valgte  den  engelske 
Konge,  foruden  flere  andre,  ogsaa  Johan  Wiclif.  Han  skulde 
være  med  til  at  sikre  den  hellige  Kirkes  Ære  og  opretholde 
Kronens  og  Landets  Rettigheder.  Det  var  en  stor  Hæder, 
som  blev  Wiclif  til  Del,  og  man  ser,  hvor  stor  Tillid  baade 
Regeringen  og  Landet  havde  til  hans  Indsigt  og  Sindelag, 
hans  Mod  og  Handlekraft.  Dagen  efter,  at  den  kongelige 
Fuldmagt  var  udstedt,  den  27de  Juli  1374,  indskibede  Wiclif 
sig  i  London  for  at  sejle  til  Flandern.  Det  var  første  Gang, 
han  skulde  gjæste  et  fremmed  Land. 

Brygge  var  i  hin  Tid  en  stor  By  paa  200,000  Indbyg- 
gere, med  betydelig  Industri,  udbredt  Handel,  Velstand  og 
Frihed  blandt  Borgerne.  En  anselig  Kongres  var  nu  samlet 
indenfor  Byens  Mure;  der  var  hajt  stillede  Mænd,  som  tilmed 
vare  betydelige  i  kirkelig  eller  politisk  Henseende ;  flere  Natio- 
naliteter vare  repræsenterede:  Italienere,  Spaniere  og  Fransk- 
mænd, og  med  mange  af  disse  skulde  Wiclif  forhandle  og 
pleje  Omgang.  Det  kunde  ikke  være  andet,  end  at  hans  Syn 
maatte  udvides  og  hans  Erfaringer  beriges  i  mange  Hen- 
seender, saa  at  Opholdet  her  fik  en  lignende  Betydning  for 
ham,  som  Besøget  i  Rom  1510  fik  for  Luther.  Desuden 
kom  han  her  i  nøjere  Forhold  til  sin  Landsmand,   Hertugen 

af  Lancaster,  som  plejede  at  kaldes  Johan  af  Gent.  Denne 
Prins  havde  allerede  da  stor  Indflydelse  paa  Regeringen,  og 
det  kom  til  at  spille  en  Rolle  i  Wiclifs  senere  Liv,  at  han 
havde  vundet  hans  Gunst. 

Kongressen  sluttedes  imidlertid  uden  noget  Resultat,  og 
skjønt  Paven  tilsyneladende  gjorde  nogle  Indrømmelser,  trak 
England  i  Virkeligheden  det  korteste  Straa.  Naturligvis  for- 
stummede Klagerne  ikke,  men  lød  højere  og  dristigere  end 
nogensinde,  da  Parlamentet  traadte  sammen  ved  Foraarstid 
1376.  Landets  Repræsentanter  antoge  sig  atter  Sagen  til 
saa  stor  Glæde  for  Folket,  at  dette  Parlament  længe  blev 
mindet  under  Navn  af  «det  gode  Parlament ».  Der  er  den 
største  Sandsynlighed  for,  at  Wiclif  ogsaa  nu  havde  Sæde  i 
Forsamlingen  og  har  havt  stærk  Indflydelse  paa  det  Skrift, 
som  blev  forelagt  Kongen,  hvori  man  gjenfinder  mange  af 
hans  Yndlingstanker.  Klageskriftet  gik  ud  paa  at  vise,  hvor 
trykkende  og  fordærvelig  den  romerske  Stols  Indgreb  virkede 
paa  Landet.  Pavens  Anmasselser  vare  Skyld  i,  at  England 
blev  fattigt.  Uhyre  Pengesummer  førtes  ud  af  Riget,  medens 
Herrerne  i  det  ryggesløse  Avignon  for  Guld  gave  mange 
jammerlige,  uvidende  og  uværdige  Personer  rige  Præbender. 
Disse  Udlændinge,  som  aldrig  havde  set  deres  Sognebørn 
eller  i  Qerneste  Maade  bekymrede  sig  om  dem,  bragte  Guds- 
tjenesten i  Foragt  og  tilføjede  Kirken  ubodelig  Skade.  Og 
dog  havde  Gud  betroet  sin  Hjord  til  den  hellige  Fader,  Pa- 
ven, for  at  han  skulde  vogte  den,  ikke  for  at  han  skulde 
kUppe  den.  Blev  et  Bispedømme  af  en  eller  anden  Grund 
ledigt,  greb  Paven  strax  Lejligheden  til  at  forflytte  fire-fem 
Biskopper,  blot  for  at  komme  i  Besiddelse  af  deres  første 
Embedsaars  Indtægt.  Og  de  pavelige  Skatteopkrævere,  som 
sendtes  ind  i  Landet,  vare  Fjender  af  Kongen  og  spejdede 
efter  alle  Slags  Hemmeligheder,  som  kunde  blive  til  Skade 
for  Riget.  En  saadan  Indkræver  levede  højt  i  London,  holdt 
Skrivere  og  Tjenere  og  kunde  aarUg  sende  20,000  Mark  ud 
af  Landet  til  Paven.     Alt  dette  skulde  man  se  paa,  og  det 

skete  naturligvis  af  lutter  Kjærlighed  til  Kongeriget  og  til  de 
engelske  Penge! 

Saaledes  led  i  Korthed  Besværingerne,  hvorigjennem  vi 
mene  tydelig  at  spore  Wiclifs  Aand.  Men  Kongen  svarede 
blot,  at  han  allerede  havde  truffet  Foranstaltninger  til  at 
afhjælpe  Klagerne  ad  Lovgivningens  Vej,  at  han  førte  For- 
handlinger med  Paven  og  vilde  fortsætte  disse  fra  Tid  til 
anden,  indtil  Sagen  var  bragt  i  Orden. 

IV. 

Just  paa  den  Tid,  da  Wiclif  stod  hejt  anset  og  med 
stor  Indflydelse  i  sit  Hjem,  brad  der  et  Uvejr  les  imod  ham. 
Han  var  bleven  udnævnt  til  Præst  i  Lutterworth,  hvilket  var 
et  Tegn  paa  hans  Konges  Naade;  men  i  Løbet  af  Aaret  1377 
blev  han  to  Gange  indstævnet  for  gejstlige  Dommere.  Dette 
stod  rimeligvis  i  Forbindelse  med  hin  Tids  Partistridigheder. 
Prælaterne  vare  nemlig  forbitrede  paa  Hertugen  af  Lancaster, 
som  af  al  Magt  arbejdede  paa  at  berøve  dem  deres  politiske 
Indflydelse.  Ham  selv  kunde  de  for  øjeblikket  ikke  komme 
til  Livs  paa  den  politiske  Arena,  men  med  desto  større  Be- 
gjærlighed  grebe  de  Lejligheden  til  middelbart  at  ydmyge 
Hertugen  paa  det  kirkelige  Omraade  gjennem  en  Theolog, 
som  stod  ham  nær. 

I  Februar  blev  da  Wiclif  opfordret  til  at  møde  for  det 
gejstlige  Parlament,  men  da  Opfordringen  maatte  antages  at 
udspringe  mere  af  politiske  end  af  kirkelige  Bevæggrunde,  ansaa 
Hertugen  det  for  sin  Pligt  at  tage  Wiclif  under  sin  mægtige 
Beskyttelse.  Han  besluttede  sig  til  i  egen  Person  at  ledsage 
ham  til  Prælaternes  Forsamling.  Torsdag  den  19de  Februar 
1377  samledes  Kirkens  øverste  Mænd  og  deres  underordnede  i 
Paulskirken  i  Londen.  Men  nu  optraadte  Hertugen  af  Lancaster 
som  Wiclifs  Ledsager  tillige  med  den  daværende  Stor-Mar- 
skalk.  Lord  Henry  Percy,  samt  andre  Venner  af  den  indstævnte 
og  et  bevæbnet  Følge.      Fire  videnskabelig  dannede  Tigger- 

munke  fulgte  med  for  i  paakommende  Tilfælde  at  staa  Wic- 
lif bi  med  deres  Lærdom.  Marskalken  gik  foran  for  at  bane 
Vej  for  Hertugen  og  Wiclif  gjennem  Menneskemassen.  Men 
det  var  vanskeligt  nok  og  skete  ikke  uden  en  Del  Forstyr- 
relse. Endelig  trængte  man  sig  frem  til  det  Kapel,  hvor 
Hertuger  og  Baroner  havde  taget  Plads  ved  Siden  af  Erke- 
biskoppen  og  andre  Bisper.  Her  stod  da  Wiclif  for  sine 
Dommere.  Hans  magre  Skikkelse  var  indhyllet  i  en  lang, 
let,  sort  Kappe  med  et  Bælte  om  Livet;  hans  stærkt  skjæg- 
gede  Hoved  havde  skarpe,  dristige  Træk,  hans  Blik  var  gjen- 
nemtrængende  og  klart,  de  fast  sammenpressede  Læber  vid- 
nede om  Bestemthed;  hans  hele  Fremtræden  var  fuld  af  dyb 
Alvor,  anselig  og  karakteristisk. 

Rigsmarskalken  vendte  sig  til  Wiclif  og  opfordrede  ham 
til  at  sætte  sig;  da  der  var  mange  Spørgsmaal,  som  han 
skulde  svare  paa,  kunde  han  behøve  at  hvile  sig.  Biskoppen 
af  London  blev  yderlig  forbitret  og  svarede,  at  det  var  hver- 
ken tilladeligt  eller  sømmeligt,  at  den  anklagede  satte  sig 
ned,  saa  længe  Forhøret  varede;  han  skulde  staa.  I  denne 
Anledning  udspandt  der  sig  den  heftigste  Ordstrid,  som  var 
i  den  Grad  spækket  med  gjensidige  Fornærmelser,  at  den 
tilstedeværende  Mængde  oprørtes.  Nu  begyndte  Hertugen  at 
angribe  Biskoppen  med  Hidsighed ;  denne  blev  ham  ikke  Svar 
skyldig,  hvorpaa  Hertugen  gik  over  til  Trusler:  han  skulde 
nok  tugte  ikke  blot  Biskoppen,  men  alle  Englands  Prælater 
for  deres  Overmod.  Bispen  svarede,  at  han  stolede  ikke  paa 
Mennesker,  men  paa  Gud  og  var  ikke  bange  for  at  tale  Sand- 
hed. Herpaa  hviskede  Hertugen  til  den,  der  stod  ham  nær- 
mest, at  hellere  end  at  lade  sig  noget  byde  af  Biskoppen 
vilde  han  slæbe  ham  ved  Haaret  ud  af  Kirken.  Nogle  lon- 
donske Borgere  hørte,  hvad  der  blev  hvisket;  de  kom  i  den 
største  Bevægelse  herover  og  raabte,  at  de  vilde  ikke  taale, 
at  deres  Biskop  blev  behandlet  med  en  saa  stor  Foragt;  de 
vilde  hellere  sætte  Livet  til  end  finde  sig  i,  at  han  blev  truk- 
ket ved  Haaret. 

Da  Forhandlingen  udartede  til  ørkesløs  Kiv  og  Larm,  før- 
end den  var  ret  begyndt,  blev  Forsamlingen  opløst  endnu 
før  Kl.  9  om  Formiddagen,  og  Wiclif  var  ikke  en  eneste 
Gang  kommet  til  Orde.  Borgerne  bleve  endnu  mere  op- 
bragte, da  det  samme  Dag  kom  paa  Tale  i  Parlamentet,  at 
det  var  bedst  at  beskikke  en  kongelig  Kommissær  i  City, 
hvorved  der  blev  gjort  Indgreb  i  deres  borgerlige  Selvstyrelse. 

Den  følgende  Dag  holdt  Borgerne  Eaadslagning  om,  hvad 
de  skulde  gjøre.  Og  da  de  just  fik  at  vide,  at  Lord  Percy 
holdt  en  Borger  fangen  i  sin  Bolig,  løb  de  efter  Vaaben, 
stormede  Marskalkens  Hus,  befriede  den  fangne  og  søgte 
overalt  efter  Lord  Percy  selv.  Da  han  ikke  var  til  at  finde, 
lob  de  hen  til  det  Sted,  hvor  Hertugen  af  Lancaster  boede, 
og  hvor  de  ventede  at  finde  begge  Venner.  Men  de 
traf  ikke  nogen  af  dem,  hvorfor  de  dels  lode  deres  Raseri 
gaa  ud  over  en  Præst,  som  de  mødte  undervejs  og  saarede 
dødelig,  dels  over  Hertugens  Vaaben,  som  de  reve  ned  fra 
Paladset  og  ophængte  omvendt  paa  en  af  Byens  offentlige 
Pladser  til  Tegn  paa,  at  han  var  en  Forræder.  De  havde 
desuden  den  største  Lyst  til  at  ødelægge  Hertugens  Palads, 
hvilket  dog  blev  forhindret,  og  der  kom  et  Forlig  i  Stand, 
hvorved  der  blev  gjort  Indrømmelser  fra  begge  Sider.  Blandt 
andet  blev  der  for  Stadens  Regning  kjøbt  en  uhyre  Voxkjerte, 
hvorpaa  det  hertugelige  Vaaben  blev  hængt,  for  at  bæres  i 
Procession  hen  til  St.  Paulskirken.  Der  blev  saa  Kjerten 
tændt  foran  Jomfru  Marias  Billede. 

Det  synes,  som  om  disse  Begivenheder  ikke  have  havt 
nogen  nærmere  Følge  for  Wiclif,  skjønt  det  maa  have  været 
pinligt  for  ham  mod  sin  Vilje  at  give  Anledning  til  saadanne 
Demonstrationer,  som  tilmed  begyndte  paa  et  helligt  Sted; 
men  man  kan  ikke  gjøre  ham  ansvarlig  for,  at  baade  hans 
Modstandere  og  Velyndere  benyttede  sig  af  hans  Person  til 
at  fremme  deres  Planer.  Han  havde  aabenbart  selv  helst 
ønsket  at  have  faaet  Lov  til  offentlig  at  forsvare  sig  mod  de 
Beskyldninger,  der  vare  rejste  imod  ham. 

Hans  Fjender  lode  det  ikke  blive  ved  denne  første 
Indstævning.  De  vilde  ham  til  Livs  og  henvendte  sig  derfor 
til  Paven  for  sikkert  og  grundig  at  ramme  ham.  Man  havde 
samlet  et  Antal  Sætninger,  som  Wiclif  havde  udtalt  offentlig, 
dels  i  Forelæsninger  ved  Universitetet,  dels  i  sine  Skrifter,  og 
som  man  ansaa  for  at  være  farlige  for  Kirke  og.  Stat.  Nu 
gjaldt  det  om  at  lægge  Traadene  til  rette  og  flette  dem  saa- 
ledes  sammen,  at  de  dannede  et  Net,  hvori  man  kunde  fange 
og  fastholde  Vildtet,  og  Opgaven  syntes  at  være  løst  med 
Snildhed,  idet  der  udgik  ikke  mindre  end  fem  pavelige  Bul- 
ler paa  én  Gang,  som  alle  toge  Sigte  paa  et  og  samme 
Punkt. 

Bullerne  henvendte  sig  til  mange  forskjellige  —  f.  Ex. 
Erkebispen  af  Canterbury,  Biskoppen  af  London,  selve  Kon- 
gen og  Kansleren  ved  Universitetet  i  Oxford  —  for  at  drage 
saa  mange  som  mulig  ind  med  i  Sagen  og  mistænkeliggjøre 
Wiclif  for  dem.  Bullen  til  Prælaterne  gav  dem  Fuldmagt 
til  at  erholde  Oplysning  om,  hvor  vidt  de  i  et  Bilag  anførte 
Sætninger  vare  af  Wiclif,  og  i  saa  Tilfælde  at  sikre  sig  hans 
Person,  indtil  de  fik  nærmere  Ordre  fra  Paven.  De  19  Sæt- 
ninger ,  som  vare  Skyld  i ,  at  han  anklagedes ,  angik  dels 
Ejendomsretten  i  Almindelighed,  dels  Kirkegodserne,  i  det 
han  mente,  at,  naar  Kirkens  Mænd  gjorde  sig  skyldige  i  Mis- 
brug, kunde  Konger  og  verdslige  Herrer  gribe  forebyggende 
ind;  endelig  angik  de  Misbrug  af  Kirketugten,  som  af  og  til 
fandt  Sted  for  at  sikre  Kirken  visse  Indtægter. 

Bullerne  bleve  undertegnede  i  Rom  i  Maj  1377,  men  de 
bleve  først  offentliggjorte  mod  Slutningen  af  Aaret.  Der  var 
nemlig  mange  Ting,  som  satte  Sindene  i  Bevægelse,  og  der- 
for mente  Pavens  Mellemmænd,  at  det  var  rigtigst  at  vente. 
Kong  Edvard  III  var  opgivet  af  Lfegerne  og  døde  den  21de 
Juni.  Saa  kom  Tronskiftet,  den  næppe  elleveaarige  Tron- 
arving holdt  sit  Indtog  i  London  og  kronedes  højtidelig  som 
Richard  II.  I  Avgust  gjorde  Franskmændene  Indfald  i  den 
sydlige  Del  af  Landet,  og  mod  Nord  var  der  truende  Bevæ- 

gelser  blandt  Skotterne.  I  Oktober  traadte  Parlamentet  sam- 
men, og  der  var  en  overvejende  Stemning  imod  Kom.  Alt 
dette  bidrog  sit  til,  at  Angrebet  paaWiclif  blev  udsat  noget; 
men  til  sidst  kom  det,  og  Wiclif  blev  atter  stævnet  til  at 
møde  for  sine  Dommere  i  Kapellet,  som  hørte  til  det  erke- 
biskoppelige  Palads  og  laa  paa  Themsens  højre  Bred. 

Denne  Gang  havde  Hertugen  af  Laneaster  ikke  Indflydelse 
nok  til  at  kunne  optræde  som  hans  Beskytter;  men  det  behø- 
vedes heller  ikke,  Wiclif  havde  Mod  til  ene  at  træde  i  Skranken 
for  sin  Sag.  Han  havde  til  Forsvar  for  sine  Sætninger  ud- 
arbejdet et  skriftligt  Indlæg,  som  skulde  tilstilles  Paven;  men 
heller  ikke  denne  Gang  gik  Forhandlingen  af  i  fuldkommen 
Ro.  Johanna,  Prinsesse  af  Wales,  som  var  Enke  og  Moder 
til  den  mindreaarige  Konge,  sendte  en  af  sine  tjenstgjorende 
Riddere  hen  til  Forsamlingen  for  i  hendes  Navn  at  forlange, 
at  der  ikke  maatte  fældes  nogen  endelig  Dom  over  den  an- 
klagede. Tillige  trængte  londonske  Borgere  ind  i  Kapellet 
og  toge  larmende  og  truende  Parti  for  den  Mand,  der  var  en 
saa  afholdt  og  anset  Fædrelandsven.  Den  gejstlige  Ret  kunde 
ikke  modstaa  dette  dobbelte  Tryk  fra  oven  og  fra  neden,  og 
for  dog  at  redde  Skinnet  forbød  man  Wiclif  for  Fremtiden 
at  anvende  de  omtvistede  Sætninger  i  Forelæsninger  og  Præ- 
dikener, da  de  kunde  vække  Forargelse  hos  Lægfolk  (altsaa 
ikke  fordi  de  i  sig  selv  vare  falske).  At  Roms  ivrige  Til- 
hængere vare  i  Bund  og  Grund  misfornøjede  med  dette  tar- 
velige Udfald  af  Sagen,  er  klart.  Men  Wiclif  selv  var  gaaet 
uskadt  ud  af  Kampen  og  havde  faaet  mange  Beviser  paa,  at 
han  var  anerkjendt  af  høje  og  lave,  og  at  hans  Bestræbelser 
&ndt  Gjenklang  i  mange  Hjerter. 

Snart  udviklede  Forholdene  i  den  vesterlandske  Kirke 
sig  saaledes,  at  en  alvorlig  og  frimodig  Aand  maatte  opflam- 
mes endnu  mere  til  af  al  Magt  at  arbejde  paa  en  Reform. 
Pave  Gregor  XI  døde  1378,  og  faa  Maaneder  efter  begyndte 
den  store  og  langvarige  Kirkespaltning,  som  havde  den  største 
Indflydelse  paa  Wiclifs  indre  og  ydre  Stilling.    Den  romerske 

Kirkes  sædelige  Anseelse  —  for  saa  vidt  den  endnu  havde 
nogen  —  blev  fuldstændig  rokket,  dens  Kraft  blev  lammet, 
og  den  Tanke  maatte  blive  dobbelt  stærk,  at  Kirkenøden 
maatte  afhjælpes.  Fra  nu  af  blev  Wiclif  egentlig  forst  ude- 
lukkende kirkelig  Reformator. 

V. 

Hvad  var  det  da,  som  bidrog  til,  at  Wiclif  atter  og  atter 
erklærede,  at  det  var  uundgaaelig  nødvendigt,  at  der  kom  en 
Reformation?  Og  hvilke  Midler  brugte  han  for  at  fremskynde 
denne?  Ja,  Svaret  paa  det  første  Spørgsmaal,  kan  gives  i 
Korthed:  Kirken  var  ikke,  hvad  den  skulde  være.  Den  var 
ikke  mere  i  Overensstemmelse  med  Guds  Ord,  der  var  ikke 
den  fjerneste  Lighed  med  den  oprindelige  apostoliske  Kirke. 
Det  ligger  i  Sagens  Natur,  at  vi  ikke  her  kunne  give  en 
vidtløftig  theologisk  Udvikling  af  Wiclifs  Lære  og  dens  Af- 
vigelser fra  den  romersk-katholske.  Vi  maa  holde  os  til  den 
mere  praktiske  Side  af  Sagen,  som  kan  gjøre  Regning  paa 
almindelig  Interesse. 

Hvad  han  da  forst  og  fremmest  dadlede,  var  den  hele 
udvortes  Gudstjeneste,  der  havde  et  afgjort  sanseligt  Præg. 
Han  saa,  hvordan  Billederne  i  Kirkerne  bleve  gjorte  til  Gjen- 
stand  for  Tilbedelse,  hvordan  de  betragtedes  som  levende 
Væsner,  og  hvordan  man  tilskrev  dem  undergjørende  Magt. 
Folket  gik  op  i  at  se  paa  den  kirkelige  Pragt,  høre  Klokkerne 
ringe  og  Orgelerne  spille  —  men  glemte  at  dyrke  Gud  i  Aand 
og  Sandhed.  Man  søgte  overhovedet  hellere  til  Helgener  end 
til  Gud  selv;  Antallet  paa  Helgenfester  voxede  utrolig,  «og 
dog»,  siger  Wiclif,  »kan  ingen  Kristen  tro  paa,  at  det  er 
nødvendigt  til  Frelse  at  antage  om  denne  eller  hin,  som 
Kirken  kalder  hellig,  at  han  netop  derfor  ogsaa  er  hellig«. 
Om  den  Relikvidyrkelse,  der  knytter  sig  til  hele  Helgen- 
uvæsnet, siger  han:  «Det  vilde  være  til  Ære  for  de  hellige 
og  tjene  til  Kirkens  Gavn,    naar  de  Kostbarheder,    hvormed 

Gravene  taabelig  smykkes,  uddeltes  til  de  fattige.  Imidlertid 
véd  jeg,  at  den,  der  skarpt  og  udfarlig  vilde  oplyse  om 
denne  Vildfarelse,  vilde  blive  anset  for  en  aabenbar  Kjætter 
af  dem,  der  tilbede  Tegn,  og  af  havesyge  Mennesker,  som 
drage  Fordel  af  saadanne  Grave ->.  Han  fremhæver  ogsaa,  at 
det  kristne  Folk  gjorde  bedre  i  at  blive  hjemme  og  der  op- 
fylde Guds  Bud  end  at  foretage  Valfarter  til  «de  helliges 
Dørtærskler«  og  bringe  Offergaver. 

WicUfs  Dom  over  Kristenhedens  sædelig -religiose  Tilstand 
falder  temmelig  ugunstig  ud.  Afguderi  og  Tilbedelse  af 
Skabningen  har  taget  Overhaand,  Tallet  paa  Navnekristne  er 
saare  stort.  Man  bukker  og  bojer  sig  for  denne  Verdens 
Rigmænd,  ikke  fordi  de  have  noget  sædeligt  Værd  eller  nogen 
aandelig  Berettigelse,  men  fordi  man  haaber  derved  at  faa 
verdslig  Ære  eller  timelig  Fordel  til  Len.  Menneskene  elske 
i  deres  Vantro  det  synlige  og  timelige  langt  mere  end  det 
usynlige,  og  de  have  langt  større  Glæde  af  Bygninger,  Klæ- 
der, Prydelser  og  andre  kunstig  forarbejdede  Ting  end  af  det, 
der  ikke  er  skabt.  Derfor  er  Menneskeheden  i  Færd  med  at 
synke  dybt.  Mænd  af  Folket  ere  onde,  de  verdslige  foresatte 
ere  værre,  men  de  kirkelige  Tilsynsmænd  ere  værst.  Det 
stod  aldeles  klart  for  Wiclif,  at  Kirken  truedes  langt  mere 
af  indre  end  af  ydre  Fjender,  fordi  Præsteskabet  var  en  Slave 
af  Gjerrigheden  og  Fjende  af  Kristi  Kors  og  Evangelium. 

Nu  er  som  bekjendt  det  første  Grundlag  for  den  romersk- 
katholske  Forfatning  en  Inddeling  af  Kirken  i  to  Stænder: 
Præsteskabet  og  Lægmændene,  de,  som  føre  Ordet,  og  de,  som 
høre  Ordet,  de,  som  byde,  og  de,  som  lyde.  Denne  Stands- 
eller  -ÉTa^feforskjel  har  Reformationen  hævet  ved  at  anerkjende 
de  troendes  almindelige  Præstedømme;  men  allerede  Wiclif 
er  langt  fra  at  miskjende  den  personlige  Ansvarlighed  og 
Menighedsmedlemmernes  Samvittighedsfrihed.  Han  fordrer, 
at  enhver  Kristen  skal  naa  til  Sandhedens  Erkjendelse,  og 
hvis  Præsterne  fare  vild  i  Lære  og  Liv,  kan  Lægfolket  bhve 
Sandheden  tro.     Der  var  ogsaa  Vildfarelser  nok  blandt  Præ- 

sterne.  Mange  forsømte  deres  første  Embedspligt,  at  prædike 
Guds  Ord,  eller  prædikede  kun  for  Vindings  Skyld;  deres 
Digten  og  Tragten  gik  ud  paa  det  jordiske;  Herretjeneste  gik 
forud  for  Gudstjeneste;  deres  Maal  var  at  samle  Penge  og 
faa  Tiden  til  at  gaa  hen  med  Jagter,  Gilder  og  Selskabelig- 
hed. Naturligvis  fælder  WicUf  ikke  den  samme  Dom  over 
alle  Præster.  Han  var  selv  en  samvittighedsfuld  Sjælesørger 
og  kjendte  sikkert  mange  trofaste  Embedsbrødre  trindt  om  i 
Landet ;  men  der  var  andre,  som  kun  af  Navn  vare  Hyrder ;  de 
varetoge  enten  deres  Embede  for  verdslig  Ros  og  Vindings  Skyld 
eller  forsømte  det  uden  dog  at  gjøre  nogen  Skade,  eller  ogsaa 
røvede  de  aabenlyst  alt,  hvad  de  fattige  ejede,  og  fremskyn- 
dede paa  mange  Maader  til  Synd.  Det  Løfte,  som  de  havde 
aflagt  om  at  leve  i  ugift  Stand,  fremkaldte  ogsaa  de  skjæn- 
digste  Udsvævelser. 

Som  W^iclif  havde  -Øje  for  Præsteskabets  Synder,  havde 
han  det  ogsaa  for  Pavedømmets  dybe  Fald.  Han  kunde  ikke 
finde  noget  mere  betegnende  Navn  derfor  end  at  kalde  det: 
antikristeligt  Væsen.  Han  ivrede  imod ,  at  Landskirkerne 
systematisk  udsugedes,  han  dadlede  den  pavelige  Styrelses 
hoffærdige  Stolthed  og  verdslige  Karakter  og  Fordringen  om 
et  præsteligt  Verdensherredømme,  som  tilmed  stod  i  Forbin- 
delse med  Anmasselsen  af  guddommelige  Egenskaber  og  Ret- 
tigheder. Pavens  Fordring  paa  omfattende  Fuldmagt,  saa  at 
han  kunde  sige:  «Vi  vil  det,  saa  skal  det  være!«,  var  guds- 
bespottelig.  Og  naar  man  saa,  hvordan  Sindelag,  Liv  og 
Lære  hos  Kirkens  Overhoved  stod  i  Strid  med  Kristus,  saa 
passede  Navnet  Antikrist  paa  ham.  Derfor  angreb  ogsaa 
Wiclif  Tiggermunkene,  som  vare  Pavens  trofaste  Svende  og 
villige  Redskaber,  skjønt  han  tillige  haabede,  at  en  lille  Flok 
af  disse  Mænd  kunde  oplyses  af  Gud  og  bidrage  med  til,  at 
Kirken  paa  ny  blev  opbygget. 

Det  er  derfor  intet  Under,  at  Wiclifs  Sjæl  var  fuld  af 
Længsel  og  Higen  efter,  at  der  skulde  ske  en  Kirkeforbedring, 
hvori  Gud  kunde  have  Velbehag.    Han  sætter  sin  hele  Kraft 

ind  paa  denne  Sag  og  er  fast  besluttet  paa  at  lide  Forføl- 
gelse og  Martyrdød,  om  det  saa  skal  være.  Og  baade  paa 
Grand  af  sin  Længsel  og  sin  Virksomhed  bliver  Wiclif  en  af 
Reformationens  Forløbere. 

Men  det  er  ikke  nok  for  en  reformatorisk  anlagt  Aand 
at  have  Blik  for  Tidsalderens  Fejl.  Det  gjælder  ikke  blot 
om  at  pege  paa  Anstødsstenene,  men  om  at  hjælpe  med  til 
at  løfte  og  Qerne  dem.  Derfor  bekæmpede  Wiclif  ikke  blot 
de  onde  Tilstande,  som  han  klart  saa,  i  videnskabelige  Fore- 
drag paa  Kathedret  i  Oxford,  heller  ikke  blot  i  lærde  Værker 
og  smaa  Flyveskrifter,  men  han  benyttede  sig  ogsaa  af  Præ- 
dikenen som  et  Middel  til  at  plante  sundt  kristeligt  Liv  og 
saaledes  efter  Evne  at  tjene  Kirken  og  sit  Folk.  Det  er 
karakteristisk  for  hans  hele  Færd,  at  han  i  denne  højst  vig- 
tige Sag  begyndte  med  at  gjøre  sin  Pligt  i  sit  personlige 
Kald  og  saa  først  virkede  ind  paa  videre  Kredse. 

Fremfor  alt  fremhæver  Wiclif  den  Sandhed,  at  det  at 
prædike  Guds  Ord  er  en  Gjerning,  som  særlig  tjener  til  Kir- 
kens Opbyggelse,  fordi  Guds  Ord  er  en  Sæd.  Men  jo  mere 
storartet  og  ophøjet  Prædikenens  Opgave  og  Virkekraft  stod  . 
for  Wiclifs  Sjæl,  desto  klarere  raaatte  han  kunne  se  de  Fejl, 
;om  Prædikanterne  paa  hans  Tid  begik.  Først  og  fremmest 
dadler  han  den  Uskik,  at  Guds  Ord  ikke  blev  prædiket,  men 
erstattedes  ved,  at  man  foredrog  Historier,  Sagn  eller  Digte, 
som  vare  fuldstændig  fremmede  for  Biblen.  Meningen  er  ikke, 
at  der  prædikedes  uden  nogen  Bibeltext  til  Grundlag,  skjønt 
man  ogsaa  har  Exempel  paa,  at  en  Erkebisp  af  Canterbury 
en  Gang  brugte  en  gammel  fransk  Dansevise  som  Text,  hvor 
han  udtydede  «den  skjønne  Alice«  og  alt,  hvad  der  blev  sagt 
om  hende,  om  den  hellige  Jomfru.  Men  Meningen  er,  at 
selv  om  Præsterne  for  en  Forms  Skyld  tog  en  Text  af  Biblen 
til  Udgangspunkt,  blev  dog  Hovedindholdet  af  Prædikenen 
ikke  øst  af  den  hellige  Skrift,  men  af  andre  Kilder.  Man 
benyttede  Verdens-  og  Naturhistorien,  Kirkens  Legendeskat, 
Middelalderens  brogede  Sagnverden,  ja  selv  de  hedenske  Gude- 

sagn.  Naar  en  Præst  paa  en  Festdag  for  en  eller  anden 
Helgen  fortalte  hans  Undergjerninger  efter  Legenden,  da 
gjorde  dette  dog  Fordring  paa  at  gjælde  for  at  være  et  Stykke 
hellig  Historie.  Men  man  brugte  som  sagt  alle  mulige  Ting 
om  end  ikke  til  Opbyggelse,  saa  dog  til  Underholdning  for 
Tilhørerne,  og  Trangen  til  at  underholdes  voxede  i  samme 
Forhold,  som  man  undlod  at  give  Sjælene  Guds  Ords  sunde 
Næring.  Netop  de  Mænd,  som  i  det  14de  Aarhundrede  sær- 
lig uddannede  sig  til  Folkeprædikanter,  fornemlig  Dominikaner- 
og  Franciskanermunkene,  hyldede  Tidens  fordærvede  Smag  og 
krydrede  deres  Foredrag  med  Historier  og  Narrestreger.  Naar 
Mængden  blot  fandt  en  øjeblikkelig  Morskab  i  at  høre  en 
saadan  Tiggermunk  og  var  parat  til  ofre  sine  Penge,  var 
Maalet  naaet,  og  «Skillingsprædikanten'>  kunde  rejse  fornøjet 
videre. 

Wiclifs  Hovedanke  gik  altsaa  ud  paa,  at  det  var  uved- 
kommende Ting,  som  bleve  prædikede,  og  ikke  Guds  Ord. 
Men  hans  anden  Indvending  var,  at,  selv  om  man  forkyndte 
Guds  Ord,  skete  det  ikke  paa  den  rette  Maade.  Dels  bleve 
de  bibelske  Tanker  udstykkede  i  de  mindste  og  fineste  En- 
keltheder med  uendehge  logiske  Distinktioner,  Definitioner, 
Divisioner  og  Subdivisioner.  Dels  anvendtes  al  Slags  Tale- 
kunster, ogsaa  Eim,  saa  at  Skriftordet  traadte  helt  i  Bag- 
grunden, og  Prædikantens  eget  Ord  udelukkende  lagde  Beslag 
paa  Opmærksomheden.  Det  var  ikke  andet  end  Forfænge- 
lighed, enhver  søgte  sit  eget,  vilde  prædike  sig  selv  og  ikke 
Jesus  Kristus.  Heraf  kom  den  aandelige  Død  i  Folket  og 
den  Magt,  som  det  onde  havde  over  Verden. 

Derfor  fordrer  Wiclif,  at  det,  der  prædikes,  skal  være 
Guds  Ord,  det  er  det  uundværlige,  styrkende  Brød.  Og  det 
skal  fremføres  i  en  jævn,  enfoldig  Form,  hvorved  selvfølgelig 
Skarpheden  ikke  er  udelukket ,  naar  den  blot  udspringer 
af  Kjærlighed.  Han  søgte  selv  at  efterkomme  disse  Fordrin- 
ger, i  det  han  tillige  varetog  sin  øvrige  Præstegjerning  med 
samvittighedsfuld  Troskab.      Men  han  vilde  ikke  nøjes  her- 

med,    han    vilde  fremme  Evangeliets   rette  Prædiken  overalt, 
og  dette  skulde  ske  ved  Hjælp  af  Rejsepræster. 

Vi  kunne  tænke  os,  at  Oxford  har  været  Vuggen  for 
denne  Institution.  Medens  han  prædikede  her,  sluttede  mange 
unge  Mænd  sig  til  ham,  og  derved  dannedes  en  Planteskole 
for  Prædikanter.  Disse  unge  Mænd,  som  delte  hans  An- 
skuelser, udsendte  han  som  frivillige  Rejsepræster,  og  da  deres 
Ord  fandt  Indgang  og  deres  Optræden  Tilslutning,  kom  der 
stedste  flere  og  flere  til.  I  Begyndelsen  udsendtes  kun  Præ- 
ster, men  senere  kom  der  ogsaa  Lægprædikanter  til.  Disse 
Mænd  gik  i  lange  rode  Kapper  af  grovt  Uldtøj,  barfodede  og 
med  Stav  i  Haand  for  at  tilkjendegive,  at  de  vare  Pilgrimme, 
og  at  deres  Eejse  var  en  Slags  Valfart;  det  grove  Uldtøj, 
hvoraf  deres  Dragt  bestod,  var  et  Tegn  paa  Fattigdom  og 
Arbejde.  Saaledes  gik  de  fra  Landsby  til  Landsby,  fra  Stad 
til  Stad,  fra  det  ene  Grevskab  til  det  andet  uden  Ko  og  Hvile 
og  prædikede,  lærte,  formanede,  hvor  som  helst  der  fandtes 
villige  Tilhorere,  snart  i  en  .Kirke  eller  et  Kapel  —  hvad  der 
kunde  ske  saa  meget  lettere,  naar  et  saadant  stod  aabent 
for  dem,  der  vilde  bede  eller  holde  stille  Andagt  —  snart 
paa  Kirkegaarden,  naar  man  fandt  selve  Kirken  lukket,  snart 
paa  et  Torv  eller  paa  Gaden.  De  forte  et  eftertrykkeligt  og 
indtrængende  Sprog,  baade  naar  de  direkte  arbejdede  paa 
Opvækkelse  og  sædelig  Fornyelse,  stillede  Evigheden  og  dens 
Fordring  frem  for  Sjælen  og  formanede  til  kristelig  Broder- 
kjærlighed,  Fredsommelighed  og  Mildhed,  og  naar  de  skil- 
drede de  herskende  Synder,  foreholdt  enhver  Stand  dens  Fejl 
og  Laster  og  især  brændemærkede  Gejstlighedens  Hykleri,  Ny- 
delsessyge, Gjerrighed  og  Herskelyst. 

Præsteskabet  blev  naturligvis  i  hojeste  Grad  opbragt, 
naar  de  ramtes  af  deres  Tales  skarpe  Eg;  de  sagde,  at  Eej- 
sepræsterne  ikke  forstode  andet  end  at  udskjælde  Prælaterne, 
naturligvis  bag  deres  Ryg,  at  de  undergravede  Kirkens  hele 
Bestaaeu  og  vare  Slanger,  som  udspyede  dodelig  Gift.  Wic- 
lif forsvarede  i  et  Flyveskrift  sine  Tilhængere  mod  disse  Be- 

skyldninger.  «Den  almægtige  Gud  har  befalet  sine  Profeter 
at  raabe  højt  og  uden  Skaansel  at  forkynde  Folket  dets 
svare  Synder.  Derfor  ere  tro  Mænd  ved  Guds  Befaling  for- 
pligtede til  at  raabe  saa  højt  som  mulig  imod  Prælaternes 
Synder,  fordi  disse  i  og  for  sig  ere  de  største  og  gjøre  Fol- 
ket mest  Skade«.  Saaledes  forsvarede  han  sine  Venner  skrift- 
lig; men  desuden  kom  der  forskjellige  Arbejder  fra  hans 
Haand,  som  skulde  bidrage  til  at  vejlede  de  unge  Mænd  og 
hjælpe  dem  under  deres  Gjerning. 

Men  den  Grundsætning,  at  Prædikenen  frem  for  alt 
maatte  bygges  paa  Guds  Ord,  forte  ogsaa  Wiclif  til  at  over- 
sætte Biblen.  Han  holdt  aldrig  af  at  blive  staaende  paa 
Halvvejen,  og  havde  han  én  Gang  erkjendt,  at  en  Sag  var 
rigtig,  saa  vilde  han  fuldt  og  helt  gjennemføre  den  paa  alle 
Punkter.  Derfor  vilde  han  ikke  nøjes  med,  at  Guds  Ord 
blev  prædiket  for  Folket;  den  hellige  Skrift  skulde  blive  alles 
Ejendom,  den  skulde  oversættes  i  Modersmaalet  og  udbredes 
blandt  Folket. 

Nogle  spredte  Forsøg  paa  at  oversætte  enkelte  bi- 
belske Bøger,  i  det  mindste  udtogsvis,  vare  vel  tidligere 
gjorte,  dog  ikke  nærmest  med  Folket,  men  med  Præsterne 
for  øje.  Men  det  er  Wiclifs  Fortjeneste  først  at  have  fattet 
Tanken  om  en  fuldstændig  Oversættelse  og  ved  sit  eget  Ar- 
bejde og  andres  Hjælp  at  have  virkeliggjort  sin  Plan.  Under 
de  Tiders  Forhold  var  det  et  voveligt  Foretagende,  og  han 
omtaler  derfor  kun  meget  sjeldent,  hvad  han  har  for;  men 
Arbejdet  skrider  fremad.  Da  Wiclif  ikke  kunde  græsk,  maatte 
han  gjengive  alt  efter  den  latinske  Oversættelse  (Vulgata). 
Han  begyndte  —  ligesom  Luther  —  med  det  nye  Testamente, 
medens  en  Ven  og  Medarbejder,  Nikolaus  Hereford,  arbejdede 
paa  det  gamle  Testamente,  og  der  blev  føjet  korte,  indledende 
Forklaringer  til  hver  enkelt  Bog.  Da  Oversættelsen  var 
færdig,  maatte  der  tilvejebringes  Afskrifter,  baade  af  hele 
Biblen,  de  enkelte  Bøger  og  de  Stykker,  som  særlig  angik 
Gudstjenesten.     Og  da  saa  det  hele  forelaa  og  blev  taget  i 


Johan  Wiclif.  97 

Brug,  viste  det  sig  snart,  at  der  var  mange  Fejl  at  rette, 
saa  at  Oversættelsen  nøje  maatte  eftergaas  paa  ny.  Tilskyndel- 
sen til,  at  dette  kunde  ske,  er  uden  Tvivl  udgaaet  fra  Wiclif, 
der  maaske  ogsaa  selv  har  lagt  Haand  paa  Værket.  Dog 
blev  Gjennemsynet  ikke  tilendebragt  før  nogle  Aar  efter  hans 
Døå.  Men  hvad  der  end  kan  indvendes  mod  den  først« 
Oversættelse:  saa  meget  staar  fast,  at  det  er  Wiclif,  som 
først  fattede  den  paa  hin  Tid  fuldkommen  nye  og  store  Tanke 
at  oversætte  hele  Biblen  og  at  oversætte  den  for  Folket. 


VI. 

I  Marts  1378  døde  Pave  Gregor  XI  i  Rom,  14  Maaneder 
efter  at  han  havde  holdt  sit  højtidelige  Indtog,  og  et  Par 
Uger  senere  valgtes  en  ny  Pave,  Urban  VI.  Det  sædelige 
Alvor,  hvormed  han  strax  optraadte,  gjorde  et  gunstigt  Ind- 
tryk paa  Wiclif,  der  hengav  sig  til  det  glade  Haab,  at  han 
energisk  vilde  fremme  den  Kirkereformation,  som  var  saa 
aødvendig.  Dog  Glæden  varede  kun  kort,  fordi  Pavens  velmente, 
men  hensynsløse  Iver  og  stolte  Væsen  stødte  mange  bort. 
De  franske  Kardinaler  forsamledes  derfor  i  Anagni  og  erklærede 
hans  Valg  for  ugyldig,  og  da  Urban  VI  selvfølgelig  intet 
Hensyn  tog  hertil,  valgte  de  en  Modpave,  Klemens  VII. 
Begge  Partier  havde  søgt  at  vinde  England,  som  imidlertid 
holdt  paa  Urban  VI.  Men  man  begyndte  snart  at  mærke 
Virkningerne  af  denne  forargelige  Spaltning,  hvorved  Troen 
paa  Kirkens  Enhed  og  Pavens  Hellighed  blev  undergravet, 
fordi  man  saa  Kristi  Statholdere  stride  paa  den  hadefuldeste 
Maade  om  Magt  og  Ære  og  Herredømme.  De  brugte  aUe 
Slags  Vaaben  og  Midler  imod  hinanden,  og  i  det  de  hver 
især  erklærede  deres  Modstander  for  en  falsk  Pave,  udelukkede 
de  ham  af  Kirken,  lyste  hans  Tilhængere  i  Ban,  opfordrede  til 
at  dræbe  dem,  der  hørte  til  det  modsatte  Parti,  og  gave  der- 
ved Anledning  til  Borgerkrig. 

At  en  Mand  med  Wiclifs  hele  Sindelag,  Iver  for  Guds 
Ære  og  Kirkens  Vel  blev  dybt  greben  ved  at  være  Vidne  til 
saadanne  Optrin,  behøver  næppe  at  siges.  Han  holdt  i  Be- 
gyndelsen pap  Urban  VI,  men  udtalte  uforbeholdent,  at,  naar 
han  afveg  fra  den  rette  Vej,  var  hans  Valg  ugyldigt,  og  det 
vilde  gavne  Kirken  meget  at  blive  befriet  for  begge  Paver. 
Men  efterhaanden  som  Spaltningen  antog  en  uhyggeligere 
Karakter,  optraad te  Wiclif  dristigere  og  kraftigere;  han  frem- 
skyndede netop  paa  denne  Tid  Bibeloversættelsen  og  ivrede 
for  at  uddanne  og  udsende  de  evangeliske  Rejsepræster. 

Ligesom  vi  imidlertid  tidligere  have  set,  at  Wiclif  blev 
gjort  til  Gjenstand  for  Angreb,  saaledes  gik  det  ogsaa  nu. 
Han  havde  i  længere  Tid  beskæftiget  sig  med  Læren  om 
Nadveren  og  var  kommet  til  den  Overbevisning,  at  den  ka- 
tholske  Forvandlingslære  var  ubibelsk,  ubegrundet  og  vild- 
farende. Han  udtalte  sin  Mening  uforbeholdent  baade  fra* 
Prædikestolen  og  paa  Universitetet  og  affattede  tolv  Sætninger, 
som  han  paatog  sig  at  forsvare.  De  vakte  uhyre  Opsigt  i  Ox- 
ford, hvor  man  paastod,  at  den  rettroende  Lære  blev  angrebet 
og  Folkets  Andagt  forringet.  Et  Antal  Doktorer  enedes  der- 
for om  at  erklære  Hovedindholdet  af  disse  Sætninger  for  at 
være  kjættersk,  og  man  forbød,  at  de  offentlig  maatte  frem- 
sættes og  forsvares,  i  det  man  truede  med  Afskedigelse,  det 
store  Ban  og  Fængselsstraf.  Da  Universitetstjenerne  traadte 
ind  i  en  af  Læsesalene  i  det  smukke  Augustinerkloster  i  Ox- 
ford for  at  oplæse  dette  Mandat,  stod  Wiclif  just  paa  Ka- 
thedret  og  talte  over  Nadveren.  Han  blev  overrasket  og 
grebet  ved  at  høre,  at  hans  Lære  fordømtes,  men  erklærede 
strax,  at  ingen  var  i  Stand  til  at  rokke  hans  Overbevisning, 
og  skjønt  han  ikke  mere  mundtlig  turde  foredrage  sin  Lære, 
blev  han  dog  ved  med  at  forsvare  den  i  sine  talrige  Skrifter. 

Det  følgende  Aar  skred  Kirkestyrelsen  ind  mod  Wiclif, 
i  det  man  tog  Anledning  af  den  store  engelske  Bondeopstand 
og  beskyldte  Wiclif  for  at  være  den  egentlige  Ophavsmand  dertil. 
Sagen  var  denne,  at  den  livegne  Bondestand  længtes  efter  mere 

Frihed  og  var  trykket  af  Skattebyrden.  Da  en  ny  Skat  nu  blev 
paalagt  og  indkrævet  med  oprørende  Hensynsløshed,  brød 
Misfornojelsen ,  som  længe  havde  ulmet,  ud  i  lys  Lue.  De 
oprørske  Hobe  forenede  sig  og  rykkede  med  en  Styrke  af 
100,000  Mand  mod  London,  medens  Bevægelsen  greb  om  sig 
i  Grevskaberne.  Herrernes  Ejendomme  ødelagdes  overalt,  alle 
Dommere  og  Ketslærde,  som  man  kunde  faa  fat  paa,  bleve 
dræbte.  Enhver  blev  opfordret  til  at  slutte  sig  til  Bønderne 
og  hævde  Friheden,  o:  omstyrte  alle  bestaaende  Love,  som 
værnede  om  de  besiddende  Klassers  Kettigheder.  Alle  Pa- 
pirer og  Gjældsbreve  bleve  opsøgte  og  tilintetgjorte,  for  at 
Lighed  og  Frihed  kunde  fremmes.  Værst  gik  det  til  den  13de 
Juni,  da  Bondehæren,  som  havde  faaet  Forstærkning  af  Lon- 
dons Pøbel,  stak  Ild  paa  Hertugen  af  Lancasters  pragtfulde 
Slot,  knuste  og  ødelagde  alle  Kostbarheder,  som  fandtes  deri, 
og  dræbte  Prinsen  in  effigie,  i  det  man  hængte  en  af  hans 
kostbare  Kapper  op  paa  en  Lanse  og  skød  til  Maals  efter 
den  med  Pile.  Den  næste  Dag  fangede  man  Erkebiskoppen 
af  Canterbury  og  nogle  andre  hejtstaaende  Mænd  og  hals- 
huggede dem ;  men  til  sidst  opmandede  Ridderne  og  Borgerne 
sig,  sloge  de  vilde  Horder  og  gjenoprettede  Orden  og  Ro. 
Hovedanførerne  henrettedes  tilligemed  Hundreder  af  deres 
Tilhængere. 

Wiclifs  Modstandere  hentydede  med  en  vis  skadefro  Til- 
fredshed til  disse  Begivenheder  og  gave  ham  Skylden  derfor. 
»Det  kom  der  ud  af  hans  reformatoriske  Stræben«,  sagde 
man.  Men  skjønt  han  ikke  i  Q erneste  Maade  stod  i  Forhold 
til  denne  demokratisk  -  socialistiske  Opstand,  benyttede  man 
dog  Lejligheden  til  at  angribe  ham.  Da  nemlig  den  tidligere 
Erkebisp  var  bleven  myrdet  i  Bondeoprøret,  udnævntes  Vil- 
helm Courtnay,  Biskop  af  London,  til  hans  Efterfølger.  Denne 
Mand  havde  allerede  ved  en  anden  Lejlighed  vist  sit  Qendt- 
lige  Sindelag  mod  Wiclif,  og  da  han  nu  med  sine  papistiske 
Interesser  og  sit  herskesyge  Sind  fik  den  øverste  kirkelige 
Stilling  i  England,   besluttede  han  ufortøvet  at  hindre  Wiclif 

Og  hans  Tilhængere  i  deres  Virksomhed.  Planen  blev  lagt 
med  Klogskab:  først  vilde  man  ramme  Modstandernes  Lære 
og  Grundsætninger,  dernæst  vilde  man  angribe  Personer,  og 
dersom  disse  ikke  kunde  bevæges  til  at  gjenkalde,  skulde  de 
skaanselsløst  forfølges. 

En  kirkelig  Forsamling  paa  73  Medlemmer,  som  vare 
anerkjendte  for  deres  papistiske  Sindelag,  blev  sammenkaldt 
i  London  og  gav  Møde  i  en  Sal  i  et  Dominikanerkloster. 
Under  Forhandlingerne  kom  der  et  stærkt  Jordskjælv,  som 
vakte  almindelig'Forfærdelse,  og  nogle  af  Medlemmerne  mente 
endog,  at  de  burde  afstaa  fra  deres  Forehavende.  Men  Erke- 
biskoppen  viste,  at  det  netop  var  et  opmuntrende  Tegn,  som 
betydede,  at  Vranglærerne  skulde  udryddes.  Derimod  mente 
Wiclif,  at  det  var  et  Kæmpeskrig,  som  Jorden  udstødte  over 
Menneskenes  ugudelige  Færd. 

Man  havde  samlet  24  Sætninger,  af  hvilke  de  ti  bleve 
fordømte  som  kjætterske,  de  fjorten  som  vildledende.  Hverken 
Wiclifs  eller  noget  af  hans  Venners  Navn  blev  nævnet,  men 
der  tilføjedes  nogle  almindelige  Bestemmelser,  som  angik  dem, 
der  holdt  fast  ved  Sætningerne.  For  at  give  Beslutningen 
større  Offentlighed  og  paavirke  Befolkningen  fik  man  en  høj- 
tidelig Procession  i  Stand  af  Præster  og  Lægfolk,  som  gik 
barfodede  gjennem  Londons  Gader;  det  skulde  være  en  Slags 
Bodsakt,  og  den  afsluttedes  med  en  Prædiken. 

Nu  skulde  Personerne  angribes,  men  hertil  maatte  man 
have  Statsmagtens  Hjælp.  Dog,  ogsaa  dette  lykkedes,  og 
Erkebiskoppen  fik  Fuldmagt  til  at  gribe  enhver,  som  hyldede 
de  forkastede  Sætninger,  og  holde  dem  i  Fængsel,  indtil  de 
angrede  og  gjenkaldte.  Saa  bleve  da  først  nogle  af  de  mest 
fremragende  blandt  Wiclifs  Tilhængere  indstævnede  og  an- 
klagede, og  de  bleve  lyste  i  Ban  paa  Kirkegaarden  ved  Pauls- 
kirken  i  London  med  alle  brugelige  Ceremonier:  der  blev 
oprejst  et  Kors,  Kjærter  antændtes,  udslukkedes  og  kastedes 
i  Støvet  0.  s.  V.  Derpaa  forfulgtes  Rejsepræsterne,  og  saa 
stor  Magt  havde  Pavedømmets  Tilhængere,  at  det  endte  med, 

at  de  banlyste  bestemte  sig  til  Underkastelse  og  formelig 
Gjenkaldelse,  førend  der  var  gaaet  ret  lang  Tid. 

Kun  én  stod  endnu  uanfægtet;  det  varWiclif  selv,  Par- 
tiets kjække,  utrættelige  Fører.  Ganske  vist  vare  hans  Lære- 
sætninger blevne  dømte  og  hans  Tilhængere  angrebne,  men 
hans  Person  var  endnu  bleven  urørt.  Men  det  har  vel  ligget 
i  Angrebsplanen,  at  man  først  vilde  søge  at  knække  hans 
Tilhængere  for  da,  naar  han  stod  ensom,  saa  meget  lettere 
at  overvinde  ham  selv.  Han  blev  ogsaa  i  November  1382 
indbudt  til  at  møde  for  en  Synode  i  Oxford,  og  der  er 
overvejende  Sandsynlighed  for,  at  han  her  med  Frimodighed, 
Troskab  og  Uforfærdethed  har  udtalt  og  forsvaret  sin  Over- 
bevisning; men  ingen  anfægtede  ham,  han  blev  ikke  dømt 
til  at  gjenkalde,  og  der  blev  ikke  tilføjet  ham  nogen  Overlast. 
Han  fik  Lov  til  at  vende  tilbage  til  sit  stille  Præstekald  i 
Lutterworth,  hvor  han  levede  endnu  i  to  Aar,  beskæftiget  med 
stille,  men  mangesidigt  Arbejde,  i  det  han  dog  frem  for  alt 
helligede  sig  med  samvittighedsfuld  Troskab  til  sin  Præste- 
gjerning.  Han  var  imidlertid  paa  Grund  af  sin  fremrykkede 
Alder,  og  fordi  hans  Sundhed  havde  lidt  ved  hans  anstræn- 
gende  Virksomhed,  nødsaget  til  at  have  en  Hjælpepræst  hos 
sig.  Desuden  havde  han  en  trofast  Ven  og  Aandsfrænde 
Johan  Purvey,  i  sit  Hus,  som  hjalp  ham  med  Gjennemsynet 
af  Bibeloversættelsen  og  desuden  samlede  og  opbevarede 
mange  af  hans  Prædikener. 

Foruden  sin  snævrere  Virksomhed  søgte  han,  saa  vidt 
det  endnu  lod  sig  gjøre,  at  virke  paa  Folket  ved  Rejsepræsterne, 
og  desuden  skrev  han  en  Del  korte,  enfoldige  Traktater  paa 
engelsk,  som  f.  Ex.  handlede  om  de  ti  Bud,  Barmhjertigheds- 
gjerninger.  Præsteembedet  o.  s.  v.  Han  kunde  overhovedet 
ikke,  naar  der  var  noget,  som  angik  hans  Fædreland  og  be- 
vægede Folket,  blive  uberørt  deraf,  hvorom  der  foreligger  et 
Vidnesbyrd  i  et  lille  Skrift:  »Korstoget  eller  imod  Præste- 
skabets Krige«. 

Der  udgik  nemlig  et  Korstog  fra  England  med  det  For- 
maal  at  forsvare  Urban  VI's  Sag  imod  den  avignonske  Mod- 
pave. I  Spidsen  for  Toget  stod  en  af  Kirkefyrsterne,  Bi- 
skoppen af  Norwich,  som  havde  vundet  Krigernavn  under 
Bondeopstanden.  Panserklædt  og  med  et  ubetydeligt  Følge 
af  Svende  med  Lanser  og  nogle  Bueskytter  var  han  gaaet 
mod  Oprørerne,  havde  fanget  og  halshugget  nogle  af  dem. 
Derved  satte  han  Mod  i  Ridderne  og  Borgerne,  og  med  en 
stor  Skare  havde  han  stormet  den  forskansede  Bondelejr.  Til 
Hest  og  med  Spyd  i  den  højre  Haand  havde  han  sprængt 
frem  under  Trompetklang,  afskaaret  Fjenderne  Tilbagetoget, 
nedhugget  en  Mængde  og  fanget  Anførerne.  Nogle  vare 
flygtede  og  havde  søgt  Tilflugt  i  Kirkerne,  men  de  bleve 
dræbte  endog  foran  Alteret. 

Paa  Grund  af  disse  Bedrifter  havde  Paven  overdraget 
Biskoppen  at  anføre  Korstoget  og  givet  ham  Magt  til  at 
skjænke  fuldstændig  Syndsforladelse  til  enhver  Deltager  eller 
enhver,  som  fremmede  Sagen.  Det  var  ikke  blot  levende, 
som  saaledes  kunde  faa  Aflad,  nej,  denne  kunde  ogsaa  gjælde 
døde.  Det  gik  fra  Mund  til  Mund,  at  en  af  Biskoppens 
Kommissionærer  havde  sagt,  at  paa  Pavens  Bud  stege  Eng- 
lene ned  for  at  udfri  Sjælene  fra  Skærsildens  Pine  og  strax 
føre  dem  ind  i  Himlen.  Det  var  mod  dette  Uvæsen,  at 
Wiclif  optraadte,  i  det  han  dristig  og  uforbeholdent  angreb 
dem,  som  selv  kaldte  sig  Kristne  og  paaførte  andre  Kristne 
Krig;  men  Korstoget  kom  dog  i  Stand,  og  han  havde  kun 
den  sørgelige  Tilfredsstillelse  at  se,  at  det  endte  med  et  jam- 
merligt Tilbagetog. 

Flere  af  Wiclifs  Biografer  have  fortalt,  at  han  i  samme 
eller  følgende  Aar  blev  indstævnet  for  Pavens  Domstol  i  Kom 
for  at  forsvare  sig,  men  at  han  skrev  til  Paven  for  at  und- 
skylde sig  med  sin  nedbrudte  Helbred  og  tillige  aflægge  en 
frimodig  Bekjendelse  om  sin  Overbevisning.  Der  er  nu  intet- 
somhelst,  som  kan  bevise  denne  Paastand,  og  den  omtalte 
Skrivelse  er  ikke  noget  Brev  til  Paven ;  men  alligevel  svævede 

Wiclif  dog  selv  i  sine  sidste  Aar  stedse  i  Fare.  Han  vidste 
det  og  var  beredt  paa  at  blive  endnu  mere  forfulgt  som  en 
Stridsmand  for  Kristi  Sag,  ja  at  ende  med  at  blive  Martyr; 
men  hans  Virkelyst  var  uformindsket  og  hans  Mod  urokket, 
og  han  blev,  under  inderlig  Tilslutning  fra  sin  Menigheds  og 
sine  Landsmænds  Side,  uforstyrret  i  sin  Embedsstilling  indtil 
sin  Døå. 

Den  28de  December  1384  var  han  gaaet  ind  i  sin  Kirke 
i  Lutterworth  for  at  overvære  Messen.  Men  midt  under 
Handlingen  blev  han  ramt  af  et  hæftigt  Slagtilfælde  og  faldt 
om.  Hans  Tunge  lammedes,  og  han  blev  bragt  hjem,  hvor 
han  endnu  laa  nogle  Dage  uden  at  kunne  tale.  Paa  Syive- 
sterdag  den  31te  December  1384  døde  Johan  Wiclif. 

Hans  Betydning  viser  sig  nu,  500  Aar  efter  hans  Død, 
ingenlunde  at  være  ringere,  end  den  viste  sig  at  være  for  hans 
samtidige.  Men  vi  lægge  Tyngdepunktet  for  hans  Personlighed 
og  hele  Virken  paa  et  andet  Sted,  end  hans  Tidsalder  gjorde.  Den 
Gang  blev  hans  videnskabelige  Dygtighed  og  Mesterskab  anset 
for  uforlignelig,  og  han  gjaldt  for  en  Stjerne  af  forste  Rang. 
Endnu  maa  vi  beundre  hans  Aands  Mangesidighed,  hans 
aabne  øje  for  de  mangfoldigste  Ting  og  hans  levende  In- 
teresse for  de  forskjelligste  Spergsmaal.  Vi  maa  ligeledes 
anerkjende  hans  kritiske  Aand,  der  vistnok  til  Dels  var  paa- 
virket af  Tidens  hele  Opfattelsesmaade,  men  som  dog  ikke 
kunde  slaa  sig  til  Ro  ved  en  Ting,  blot  fordi  den  nu  en 
Gang  var  saaledes  og  saaledes,  hans  Begavelse  tilskyndede  ham 
langt  snarere  til  at  prave  og  undersøge  Forholdene.  Alt 
dette  skal  anerkjendes,  og  dog  ligger  Wiclifs  største  Fortrin 
ikke  i  hans  Erkjendelse,  men  i  hans  Vilje  og  Karakter.  Hans 
hele  Tænkning  og  videnskabelige  Arbejde  er  for  ham  kun 
en  Vej  til  Maalet,  et  Middel  for  hans  sædelige  Stræben,  og 
heraf  komme  ogsaa  flere  svage  Punkter  i  hans  Skrifter. 

Der  er  jo  overhovedet  to  Slags  Naturer:  de  kunstnerisk 
fremstillende  og  de  praktisk  virkende.   Den  første  Slags  søger 

sin  Tilfredsstillelse  i  de  Værker,  som  de  frembringe:  Maleren 
i  sit  Billede,  Billedhuggeren  i  sine  plastiske  Skikkelser,  Mu- 
sikeren i  sit  Hav  af  Toner,  Digteren  i  sin  Digtning  og  Prosa- 
forfatteren i  sine  Aandsværker.  Al  deres  Stræben  gaar  ud 
paa,  at  hver  enkelt  Del  maa  gjøre  det  forønskede  Indtryk, 
og  at  det  hele  dog  maa  være  af  én  Støbning,  hvori  Form  og 
Indhold  fuldkomment  svare  til  hinanden.  Derfor  gjøres  der 
Udkast  paa  Udkast,  Forsøg  paa  Forsøg,  og  den  granskende 
Aand,  det  prøvende  Oje,  den  udbedrende  Haand,  den  glat- 
tende Fil  hviler  ikke,  førend  der  er  frembragt  et  fuldkomment 
Kunstværk.  Til  disse  kunstneriske  Naturer  hørte  Wiclif  ikke ; 
men  han  hørte  til  den  Klasse  Mænd,  der  ikke  særlig  lægge 
an  paa  Formens  Skjønhed,  paa  Harmonien  og  det  mest  fuld- 
endte Udtryk,  der  ikke  saa  meget  have  Værket  selv  for  øje, 
som  de  søge  Tilfredsstillelse  i  selve  Virksomheden,  i  at  tjene 
Sandheden,  fremme  det  gode,  arbejde  for  Menneskenes  Vel 
og  Guds  Ære.  Wiclif  stræbte  aldrig  efter  at  forme  sine 
Prædikener,  videnskabelige  Værker,  Folkeskrifter  o.  s.  v.  paa 
en  kunstnerisk  Maade.  Men  hvad  han  trængte  til,  var  at 
arbejde  i  Forening  med  andre,  at  meddele  sin  Overbevisning, 
at  gavne  sit  Fædreland  og  fremme  Kristi  Rige  og  Sjælenes 
Frelse.  Naar  hans  Tale  blot  blev  forstaaet,  naar  hans  mundt- 
lige Ord  blot  tændte  Ild,  naar  hans  skrevne  Ord  blot  kunde 
virke,  og  hans  Fremtræden  kunde  faa  en  eller  anden  Følge, 
var  det  ham  ligegyldigt,  om  hans  Fremstilling  var  ufuld- 
kommen, uskjøn,  ja  trættende;  han  havde  maaske,  naar  alt 
kommer  til  alt,  slet  ikke  selv  nogen  Forestilling  derom.  Han 
vilde  i  sine  Arbejder  give  sig  selv,  sin  hele  Personlighed. 

Hvad  var  da  det  ejendommelige  ved  hans  Personlighed? 
Det  var  først,  at  han  ikke  som  Luther  var  et  Gemytsmen- 
neske,  men  et  Forstandsmenneske  med  en  ren,  klar,  skarp, 
gjennemtrængende  Forstand.  Det  er,  som  om  man  hos 
Wiclif  mærker  den  friske,  kølige  Morgenluft  før  Solopgangen, 
medens  vi  hos  Luther  mærke    noget   af  Morgensolens   vel- 

gjørende  Varme;  men  i  Forbindelse  med  dette  Forstandselement 
møde  vi  en  mægtig,  fast  og  heltemodig  Vilje,  som  gjør  et 
overvældende  og  fængslende  Indtryk.  Derfor  er  det  ingen- 
lunde en  ensidig  Forstandsinteresse,  som  bevæger  ham.  Tvært 
imod  bekjender  han  aabenlyst,  at  Overbevisning  om  Sand- 
heden kommer  langt  snarere  ad  sædelig  end  videnskabelig 
Vej,  og  man  sporer  hos  ham  en  hellig  Alvor,  som  udspringer 
af  Samvittigheden  og  Sjælens  Dyb. 

'  Man  kan  ikke  simpelt  og  kort  betegne  Karakteren  i 
Wiclifs  Reformbestræbelser,  fordi  hans  Tanker  i  denne  Hen- 
seende udvikledes  i  samme  Forhold  som  hans  hele  Person- 
lighed. At  Kirken  ikke  var,  hvad  den  skulde  være,  dette 
var  og  blev  hans  Overbevisning;  men  i  sine  senere  Aar 
havde  han  en  anden  Opfattelse  end  tidligere  af,  hvad  der 
var  Kirkens  største  Ulykke,  og  hvordan  den  skulde  afhjælpes. 
Han  begyndte  med  at  tage  Sigte  paa  de  kirkepolitiske 
Spørgsmaal  om  Pavens  Overgreb,  Præstestandens  og  Mun- 
kenes verdslige  Sindelag  og  store  Fordærvelse;  men  han 
endte  med  baade  at  gaa  videre  og  dybere.  Han  prøvede 
Læren,  angreb  meget  deri  og  gjorde  gjældende,  at  ene 
den  hellige  Skrift  er  ubetinget  sand  og  den  eneste  Regel 
og  Rettesnor;  og  dette  ægte  protestantiske  Princip  førte  han 
ud  i  Livet  ved  den  bibelske  Rejseprædiken,  ved  Oversættelser 
af  den  hellige  Skrift  og  ved  sine  Folkebøger.  Med  Biblen  i 
Haanden  forsvarede  han  den  Sætning,  at  Kristus  ene  er  vor 
Midler  og  Frelser,  den  eneste,  som  styrer  sin  Kirke. 

Se  vi  hen  til  Kirkehistorien  i  dens  Helhed,  da  gjør 
WicUf  Epoke  som  den  første  reformatoriske  Personlighed. 
Før  ham  har  der  vel  opdukket  mange  Tanker  om  en  Re- 
form i  Kirken,  og  det  er  ogsaa  kommet  til  Aandskampe. 
Men  Wiclif  er  den  første  betydelige  Personlighed,  som  med 
en  overlegen  Aands  hele  Tankekraft,  og  en  kristelig  grebet 
Mands  fulde  Viljeskraft  og  Redebonhed  til  at  bringe  et 
Offer   indvier   sig  til  den  reformatoriske  Gjerning.    Han  har 

ikke  skjult  for  sig  selv,  at  evangeliske  Mænds  Bestræbelser 
paa  Forhaand  vilde  blive  bekæmpede,  forfulgte  og  trængte 
tilbage;  men  desuagtet  har  han  trøstet  sig  med,  at  Kirken 
til  sidst  vilde  blive  fornyet  i  Lighed  med  det  apostoliske 
Forbillede. 

Jakob  Paulli. 


r 


Mere  om  det  russiske  Hof  i  Horsens. 


Uette  Tidsskrifts  Læsere  mindes  mulig  endnu  en  lille  Af- 
handling, der  var  betitlet:  »Det  russiske  Hof  i  Horsens*  og 
findes  i  2det  Bind  af  Aarg.  1873  p.  521—29.  Denne  Af- 
handling, som  væsentlig  kun  er  en  Omarbejdelse  af  en  Ar- 
tikel i:  •  Buskaja  starina*,  omhandler  de  4  russiske  (eller 
brunsvig-lyneburgske)  Prinsers  og  Prinsessers  Ophold  i  Hor- 
sens fra  1780 — 1807  og  dvæler  særlig  ved  den  hensynsløse 
Opfersel*),  som  skal  være  udvist  af  det  danske  Hofpersonale 
mod  den  længstlevende  Prinsesse  Jekaterina;  det  russiske 
Tidsskrift  anfører  dog  som  Støtte  for  sine  haarde  Paastande 
kun  et  Brev,  dateret  den  *^.2s  Avgust  1803,  fra  samme  Prin- 
sesse til  Kejser  Alexander,  og  det  Eelgende  vil  vistnok  ogsaa 
vise,  at  den  russiske  Fremstilling  i  det  hele  savner  tilstræk- 
kelig Grund. 

I  den  ovenfor  omtalte  Artikel  blev  det  alt  udviklet,  at 
de  russiske  Prinser  og  Prinsesser  vare  Børn  af  Anton  Ulrik 
af  Brunsvig  og  saaledes  Søskendebørn  af  den  danske  Dron- 
ning Juliane  Maria,  paa  hvis  Forbøn  Kejserinde  Katerina  II 
lod  dem  tage  Bolig  i  Horsens,  hvor  de  ankom  i  Oktøber 
1780.  Deres  Etablering  skete  paa  det  russiske  Hofs  Bekost- 
ning;  to  af  de  anseligste  Gaarde  paa  Kirketorvet  bleve  ind- 


')  Det  russiske  Tidsskrifts  Ord  ere  laagt  stærkere:  »Nogle  af  Hoffol- 
kene viste  sig  som  yderlig  samvittighedsløse  og  egennyttige  Men- 
nesker, der  bestjal  den  ulykkelige  landsforriste  og  behændig  vidste 
at  skjule  deres  Streger  for  den  danske  Kongefamilie«. 

kjøbte  Og  sammenbyggede  til  et  Palæ  under  Ledelse  af  den 
berømte  Bygmester,  Professor  Harsdorf,  ligesom  den  hele 
Montering  og  Indretning  skete  under  Tilsyn  og  Ledelse  af 
en  kongelig  Generaladjudant.  Der  blev  i  det  hele  ikke  sparet 
for  at  indrette  et  passende  Opholdssted  til  de  kongelige  Slægt- 
ninge; flere  Breve  fra  Statsminister  Høegh-Guldberg  vise, 
hvor  ængstelig  man  overvejede  de  mindste  Enkeltheder,  me- 
dens man  samtidig  dog  ømmede  sig  ved  altfor  store  Udgifter; 
thi  der  skulde  gjøres  Rede  og  Rigtighed  for  hver  Skilling  til 
det  russiske  Hof.  Det  gjør  nu  til  Dags  et  eget,  underligt 
Indtryk  at  se  Statsministeren  træffe  Bestemmelser  om  det 
brune  og  det  sorte  Spænd,  som  Prinserne  og  Prinsesserne 
vexelvis  skulde  kjøre  med,  for  «at  de  to  sorte  og  de  to 
brune  kunne  hvile  hver  Dag.  Gehejmeraad  Rosenørn  har 
vel  sagt  Deres  Velbaarenhed  (o:  Generaladjudanten),  at  det  var 
godt,  at  Hestene  bleve  tilkjørte  i  deres  Geschir«.  Ligesaa 
afgjør  Høegh-Guldberg  nøjagtig,  at  ikke  »Kuskene,  men  kun 
Biløberne  maa  bruges  for  Materialvognene;  at  Arbejdskarlen 
vel  kan  anvendes  til  at  udkjøre  Urenlighed,  og  for  at  kjøre 
den  hæsligste  Urenlighed  ud  vil  jeg  raade  til  at  slutte 
med  nogen  i  Byen  Akkord,  siden  det  ej  vel  skikker  sig 
dertil  at  bruge  enten  Herskabets  Folk  eller  Vogne  og 
Heste«.  Endelig  forskrækkes  han  over  »de  meget  stora 
Paastande,  som  Kammerherre  GersdorfiF  har  gjort.  Jeg  tæn- 
ker, at  man  kunde  gjøre  af  Sejldug  et  Dække,  der  —  som 
paa  Komedien  —  kunde  falde  ned,  naar  Herskaberne  ville  stige 
i  Vognen  og  igjen  hidses  op,  naar  den  Tid  ej  var«.  Det  vil 
af  disse  korte  Antydninger  være  klart,  at  de  stakkels  frem- 
mede her  saa  vidt  mulig  bleve  behandlede,  som  det  sømmede 
sig  overfor  Kongehusets  nære  Slægtninge,  og  i  saa  Henseende 
maa  Opholdet  i  Horsens  dog  have  været  ulige  behageligere 
end  i  det  uhyggelige  Fort  i  Cholmogory  ved  den  nordlige 
Dvina,  under  Bevogtning  af  de  raa  russiske  Officerer. 

Man  maa  imidlertid  ikke  glemme,  at  Prinserne  og  Prin- 
sesserne vare  russiske  Statsfanger,  hvis  Bevogtning  efter  Over- 

enskomst    med   Kejserinde  Katarina   var   overdragen  til    det 
danske    Hof,    hvorfor   de   stadig   vedbleve   at   være    under- 
kastede visse  Indskrænkninger  med  Hensyn  til  deres  Frihed. 
Heraf  lader   det   sig   saaledes   forst   forklare,    hvorfor   man 
afskedigede  hele  det  russiske  Personale,    som   fulgte  med  fra 
Cholmogory.    Den  danske  Regering  skulde  jo  fra  nu  af  staa 
til  Ansvar  for  Prinsernes  og  Prinsessernes  hele  Forhold;  der 
var  jo  dog  endnu  altid  en  Mulighed  for,    at  ærgjerrige  eller 
misfornøjede  russiske  Stormænd   kunde   fatte    den  Tanke   at 
benytte  Ivan  VI's  Søskende  som  et  Skilt  for  Uroligheder  og 
Oprør;    naar   den  danske  Regering  imidlertid  skulde  hindre 
ethvert  saadant  Forsøg  paa  Stemplinger  med  de  fangne  Prin- 
ser og  Prinsesser,    maatte   den    betro  Tilsynet   med  dem  til 
Folk,  den  i  et  og  alt  kunde  stole  paa.      Man  ser  derfor  og- 
saa  Guldberg  forordne,  at  der  først  og  fremmest  skal  serges 
for  Bolig  i  Palæet  til  det  danske  Hofpersonale,  hvorimod  den 
russiske  Pope   og   Sangerne  (Kirkebetjentene)  af  Mangel   paa 
Plads  maa  nøjes  med  et  Aftrædelsesværelse  og  for  øvrigt  ind- 
logeres i  Byen  hos  Private  *).   Derfor  skriver  han  ogsaa  senere : 
•  Man  vil  ikke,  at  Russere  skulle  komme  til  Horsens,  og  min 
Ven  véd  Aarsagen.   Derfor  har  ej  heller  Brevet  maattet  blive 
afleveret  til  den  russiske  Minister«**).     Endelig  levede  Prin- 
serne og  Prinsesserne  i  Begyndelsen   noget   indskrænket  og 
under   temmelig   strængt    Opsyn;     saaledes    var    det    nægtet 
fremmede  Adgang  til  at  faa  dem  i  Tale,    og   først  da  Prin- 
sesse Elisabeth  og  Prins  Aleksiej  vare  døde  (1782  og  1787), 
indrømmede   man   efterhaanden  de  to  efterlevende  Søskende 
en    friere  Omgang   med   Byens   og  Omegnens  Beboere,     De 
Summer,    som  vare  udsatte  af  den  russiske  Regering,    bleve 
heller  ikke  udbetalte  direkte  til  dem,    men   til   den   danske 
Regering;  deres  Hofintendant  maatte  aarlig  aflægge  nøje  Rede 
og  Rigtighed   for  de  betroede  Summer  til  denne  ganske  som 


')  Brev  af  7de  Oktober  1780. 
•)  Brev  af  1ste  Februar  1783. 

enhver  anden  Embedsmand*),  og  Tilsynet  med  Hofholdningen 
førtes  af  Enkedronning  Juliane  Maria  og  efter  hendes  Død  af 
Sønnen,  Arveprins  Frederik,  altsaa  af  de  russiske  Prinsers  og 
Prinsessers  nærmeste  Slægtninge.  Ved  hele  denne  Anordning 
blev  det  meget  vanskeligt  at  begaa  Bedragerier  for  noget 
større  Beløb,  og  navnlig  maa  det  med  Bestemthed  erklæres 
for  en  Umulighed,  at  Prinsesse  Jekaterina  kan  have  Eet, 
naar  hun  i  sit  oftere  omtalte  Brev  udslynger  den  Beskyld- 
ning mod  sine  Hoffolk,  at  «de  bruge  alle  Pengene  til  egen 
Fordel,  og  for  vare  de  ganske  fattige  og  ejede  ingen  Ting,  og 
nu  ere  de  herved  blevne  rige».  Selv  om  man  nemlig  vil 
gaa  ud  fra  den  Forudsætning,  at  de  virkelig  grebe  enhver 
Lejlighed  til  at  berige  sig,  maa  man  billigvis  indrømme,  at 
der  dog  ikke  kunde  blive  store  Sager  til  overs,  naar  man 
erindrer,  at  den  hele  aarlige  Apanage  var  omtrent  28,000 
danske  Rigsdaler,  og  heraf  skulde  alle  Udgifterne  til  den  ikke 
ubetydelige  Hofholdning**)  bestrides.  Derfor  havde  allerede 
Guldberg,  endnu  før  Hoffets  Etablering,  udtalt:  «Det  vil  være 
en  stor  Kunst  at  holde  Priserne,  men  jeg  haaber,  at  Stedets 


*)  Et  saadant  Regnskab  med  tilhørende  Revision  og  Decision  for 
Aaret  1790  have  vi  havt  Lejlighed  til  at  undersøge.  Heraf  frem- 
gaar,  at  Regningerne  anvistes  til  Udbetaling  af  Hofchefen  (ved  denne 
Tid  Kammerherre  og  Generaladjudant  Tilemann  v.  Schenck)  og 
udbetaltes  mod  Kvittering  af  Hofintendanten  (ved  denne  Tid  Oberst- 
lientenant  v.  Lillienskjold,  den  samme  Mand,  mod  hvem  Beskyld- 
ningerne i  Prinsesse  Jekaterinas  Brev  nærmest  maa  antages  at  være 
rettet).  Åarsregnskabet  med  behørige  Bilag  indsendtes  derpaa  til 
Partikulier-Kassen,  hvor  det  blev  nøjagtig  revideret;  de  fornødne 
Antegninger  forelagdes  Enkedronningen  til  Approbation,  og  sluttelig 
blev  det  endelige  Regnskab  kvitteret  under  det  kongelige  Segl  og 
med  Kongens  (og  Kronprinsens^  egenhændige  Underskrift. 
••)  I  Begyndelsen  —  da  samtlige  Herskaber  vare  i  Live  —  var  der 
saaledes  3  Hofkavalerer  og  lige  saa  mange  Damer  samt  et  tilsva- 
rende Antal  lavere  Betjente  og  Domestiker.  Ved  1800  og  de  føl- 
gende Aar  bestod  det  danske  Hofpersonale  af  Kammerherre  Lil- 
lienskjold og  Kammerjunker  Andreas  Hauch  samt  Hofdamerne, 
Frøknerne  Kaas,  Sophie  Hauch  og  v.  Saldern. 

Beliggenhed  i  den  bedste  Egn  og  Deres  (o:  Hofchefen  v. 
Schencks)  kloge  Omhu,  som  jeg  i  alt  kjender,  vil  hjælpe«. 
Under  en  saa  neje  Kontrol  var  Hofholdningen,  at  der  tEi. 
udfordredes  Enkedronningens  Besolution  ved  Sporgsmaalet 
om  at  forhøje  den  aarlige  Understettelse  til  Byens  Kapellan 
med  10  RdL,  og  saa  lidet  rig  var  Oberst  Lillienskjold  endnu 
i  Åaret  1794,  at  Tilemann  v.  Schenck  dette  Åar  gjer  en 
Indstilling  til  Enkedronningen  om  et  Gratiale  paa  150  £dl. 
for  ham ;  men  et  forholdsvis  saa  ubetydeligt  Beleb  vilde  Hof- 
intendanten  vel  næppe  have  segt,  hvis  Prinsesse  Jekaterinas 
Beskyldning  var  nogenlunde  grundet  eller  med  andre  Ord, 
hvis  han  kun  behavede  at  gribe  til  for  at  tilegne  sig  det 
omspurgte  Beløb.  I  det  hele  maa  man  vistnok  overfor  de 
omtalte  Beskyldninger  fremhæve,  at  Hofholdningen  blev  godt 
bestyret,  hvad  til  Overflod  fremgaar  deraC  at  Herskaberne  endnu 
havde  Raad  til  hvert  Aar  at  give  Byens  Gejstlighed,  Skoler 
og  de  fattige  en  fast  Understøttelse  af  omtrent  300  Bdl.  for- 
uden et  lige  saa  stort  Beløb  til  Skolepenge  for  fettige  Børn 
og  Understøttelse  for  fattige  Enker  og  Skoledisciple  samt 
yderligere  betydelige  Gaver,  som  Prinserne  og  Prinsesserne 
uddelte  med  egen  Haand.  Kun  en  enkelt  Post  paa  Regn- 
skabet af  1790  kunde  synes  at  indeholde  en  Sla^  indirekte 
Bestyrkelse  for,  at  Prinsessens  Beskyldning  dog  muligvis  ikke 
savnede  al  Grund.  Naar  man  nemlig  finder  opført  et  Beløb 
paa  4,000  Bdl.  til  Garderoben,  synes  dette  aarlige  Beløb  dog 
virkelig  vel  højt  paa  en  Tid,  hvor'  der  kun  er  Tale  om  to 
Personer  (Prins  Peter  og  Prinsesse  Jekaterina);  imidlertid  folder 
ogsaa  denne  Indvending  bort;  thi  dels  fremgaar  det  af  de 
forskjellige  Skifter,  at  Herskabernes  Garderobe  virkelig  var 
fyrstelig,  dels  foretoge  Prinsesserne  aarlig  en  Uddeling  af 
deres  daglige  Tøj  og  anskaffede  nyt  tU  ^et  Brug*). 


*)  Kopi  af  Skifkefordefingen  efter  Prinsesse  Jekaterina  og  Meddelelse 
fira  Pastor  Braseh  i  Yemnietofte. 

Prinsesse  Jekaterina  anklager  yderligere  sine  Omgivelser 
for  at  have  tilegnet  sig  alle  Kostbarheder  efter  hendes  Brø- 
dres og  Søsters  Død  og  beskylder  dem  for  at  have  aftvunget 
hende  en  Skrivelse  til  det  russiske  Hof  om  Pension  for  dem; 
ved  sit  Brev  vil  hun  derfor  søge  at  formaa  den  russiske  Kej- 
ser Alexander  til  at  tilbageholde  de  tagne  Bestemmelser,  da 
det  er  sket  mod  hendes  Vilje,  hvorimod  Sølvtøjet  og  Garde- 
robepenge og  øvrige  Sager  bør  komme  til  St.  Petersborg,  da 
det  jo  altsammen  er  udført  fra  Rusland.  Ogsaa  her  kan 
man  ved  officielle  Dokumenter  fuldstændig  vise  disse  Beskyld- 
ningers Uholdbarhed.  Prinsesse  Elisabeths  Garderobe  blev 
ganske  vist  for  største  Delen  fordelt  mellem  Hofpersonalet  og 
Tjenerskabet  —  Prinsessen  fik  dog  ogsaa  til  Erindring  nogle 
Diamanter  og  Enkedronning  Juliane  et  Par  Diamants  øren- 
ringe — ;  men  dette  var  ingenlunde  noget  Ran  fra  hendes 
Hofs  Side;  thi  den  hele  FordeHng  skete  under  Enkedronnin- 
gens Approbation  og  egenhændige  Underskrift;  for  øvrigt  var 
det  da  ikke  særdeles  store  Rigdomme,  som  saaledes  tilfaldt  disse 
<«uærlige  Danske«;  Generaladjudant  Schenck  fik  saaledes  ved 
Prinsesse  Elisabeths  Død  kun  en  Daase  og  Oberstlieutenant  Lil- 
lienskjold  en  Diamants  Ring*).  Den  Forundring,  som  vækkes 
ved  Prinsessens  Brev,  bliver  imidlertid  endnu  større,  naar 
man  erfarer,  at  Kejserinde  Katerina  H  ved  Ukas  af  10de 
Marts  1796  alt  havde  cederet  og  overdraget  hendes  kongelige 
Majestæt,  Enkedronning  Juliane  Maria,  alle  de  Effekter,  som 
Prinsessen  og  hendes  Søskende  havde  ejet,  dog  med  fri  Dis- 
positions Ret  for  disse  i  deres  Levetid;  det  var  altsaa  et 
tidligere,  af  den  russiske  Regering  stadfæstet  Testamente,  til 
Fordel  for  Prinsessens  kjødelige  Tante  og  nærmeste  Slægt- 
ning —  den  eneste,  der  havde  gjort  nogen  virksom  Anstræn- 
gelse  for  at  lindre  hendes  og  Sjøskendes  sørgelige  Skæbne  — , 
som  Prinsesse  Jekaterina    nu    ved   sin  Skrivelse   vil   søge  at 


*)  Kopi    af  Skiftefordelingen   ved   Prinsesse  Elisabeths  Død,    vedføjet 
Fordelingen  paa  Skiftet  efter  Prinsesse  Jekaterina. 

bevæge  Kejser  Alexander  til  at  omstede;  men  ikke  nok  her- 
med; hun  havde  senere  selv  paa  den  mest  lovformelige  Maade 
fornyet  og  bekræftet  de  ældre  Bestemmelser;  ved  et  Testamente 
af  28de  Oktober  1802  indsætter  hun  nemlig  til  Universal- 
arving sin  kjære  Fætter,  hans  kongelige  Hajhed  Arveprins 
Frederik  og,  saafremt  denne  skulde  afgaa  ved  Døden  før 
hende,  —  han  døde  virkelig  før  sin  Kusine  i  December  1805 
—  da  dennes  Sønner*).  Der  kan  ikke  rejses  den  Qemeste 
Tvivl  om,  at  hun  ikke  skulde  have  vidst,  hvad  hun  gjorde, 
da  hun  underskrev  dette  Dokument.  Testamentet  indeholder 
den  i  Følge  dansk  Ret  nødvendige  Vidne  -  Underskrift :  »at 
dette  Dokument  af  hendes  Durchlautighed  i  vores  Nærværelse 
er  udferdiget,  ved  sin  fulde  Forstands  og  Legems  Kræfter 
bevidnes«  —,  og  Vitterlighedsvidnernes  Antal  og  deres  i  øvrigt 
bekjendte  Hæderlighed**)  udelukker  enhver  Tanke  om,  at  der 
skulde  være  anvendt  Tvang  mod  Prinsessen  for  at  formaa 
hende  til  at  underskrive.  Til  dette  Testament  er  nu  føjet 
en  Del  —  under  den  15de  Oktober  nedskrevne  —  Punkter 
til  Fordel  for  hendes  Hofstat,  og  hun  beder  Arveprins  Fre- 
derik sørge  for,  at  de  faa  den  russiske  Regerings  Approbation, 
Bestemmelser,  der  i  øvrigt  ere  Vidnesbyrd  om  Prinsessens 
kjærlige  Velvilje  for  hendes  samtlige  Omgivelser  og  saaledes 
danne  en  glædelig  Kontrast  til  det  uhyggelige,  10  Maaneder 
senere  Brev.  Ogsaa  disse  Punkter  ere  bekræftede  af  Vitter- 
lighedsvidnerne, og  Arveprinsen  lover  under  den  21de  Okto- 
ber, at  han  og  Arvinger  ville  nøjagtig  efterfølge  disse  Punk- 
ter og  Klausuler***);   først  da  hun  har  Prinsens  Bekræftelse 


')  Kaar  den  russiske  Afhandling  siger,  jfr.  hist.  Arcbiv  pag.  525 
øverst,  at  Arven  i  Følge  Testamentet  tilfaldt  Kronprinsen,  er  dette 
en  Fejltagelse  af  den  russiske  Forfatter;  Prins  Christian  —  den 
senere  Christian  VIII  —  og  Prins  Ferdinand  vare  Arvingerne. 

*)  De  ere  Kammerherre  Gersdorflf,  Generaladjudant  og  Oberst  Schmetto, 
Borgemester  Caroe,  Sekretae«  og  Eaadmand  Heiberg. 

•)  De  vigtigste  Punkter  ere:  1)  Hun  har  erfaret,  at  den  russiske  Re- 
gering alt  har  lovet  de  i  hendes  Tjeneste  staaende  Personer  en  Pen- 
HirtorUk  Archiv.    13T4.    U.  g 

Og  Segl  paa,  at  han  vil  efterkomme  hendes  ønske  overfor 
hendes  Omgivelser,  indsætter  hun  ham  til  Arving.  Kejser 
Alexanders  egenhændige  Brev,  der  lover  at  efterkomme  alle 
Prinsessens  ønsker  —  hvad  den  russiske  Regering  i  fuldeste 
Maal  ogsaa  har  efterkommet  — ,  er  dateret  den  30te  Juni 
1803,  og  nu  først,  da  alt  er  endelig  og  uigjenkaldelig  ordnet, 
faar  Prinsessen  Skrupler  og  afsender  under  den  28de  Avgust 
sit  Brev!  Der  kan,  som  vi  alt  engang  have  fremhævet,  ikke 
rejses  nogen  Tvivl  om  Rigtigheden  af  det  her  anførte;  men 
det  bliver  umuligt  hermed  at  forene  Prinsessens  Fremstilling, 
at  man  « havde  lukket  hende  inde  i  hendes  Værelse  med  en 
Sekretær,  da  hun  skulde  skrive  om  Pensionen,  og  de  tvang 
hende  til  at  skrive  mod  hendes  Vilje  og  Menings  er  der 
noget  som  helst  sandt  i  denne  Fremstilling,  maa  det  vel  re- 
ferere sig  til  et  senere  privat  Brev  til  Kejseren,  hvem  hendes 
Omgivelser  have  ønsket,  at  hun  skulde  tilskrive  samtidig  med 
den  danske  Regerings  officielle  Anmodning*);  men  efter  det 
foranstaaende  og  alt  øvrigt  oplyst  tro  vi  dog  at  kunne  for- 
sikre, at  alt  det  odiøse  i  Prinsessens  Brev  ogsaa  paa  dette 
Punkt  er  urigtigt,  maa  bero  paa  en  Misforstaaelse  eller  er 
en  ligefrem  Opdigtelse  af  den  Person,  som  staar  bag  ved 
Prinsessen. 

Prinsesse  Jekaterinas  Brev  har  altsaa  vist  sig  at  inde- 
holde falske  Beskyldninger  og  grove  Urigtigheder  paa  flere  og 
vigtige  Punkter.     Man  maa  saaledes  paa  Forhaand  nødven- 


sion  af  Vs  af  deres  Gage;  men  da  mange  af  disse  kun  nyde  150 
Edl.  og  andre  ikkun  50  Rdl.,  og  de  siden  ved  at  miste  ^/s  ikke 
vilde  kunne  leve,  beder  hun,  at  der  naadigst  maa  forlenes  dem  et 
lidet  Tillæg  og  Understøttelse.  —  Denne  hendes  Anmodning  gjæl- 
der  altsaa  kun  det  underordnede  Personale.  2)  At  Enkerne,  om 
hvilke  intet  er  bestemt  i  den  kejserlige  Resolution,  maa  nyde 
Pension  som  deres  Mænd.  3)  At  alle  hendes  Hofifolk  maa  nyde 
sædvanlig  Gage  otte  Uger  efter  hendes  Død  o  s.  v. 
*)  Kejser  Alexanders  Brev  til  Kronpj'insen  indeholder  dog  ingen  An- 
tydning af,  at  et  saadant  Brev  fra  Prinsesse  Jekaterina  er  kommet 
ham  i  Hænde. 


å 

digvis  blive  mistænksom  overfor  de  ivrige  Paastande,  som 
fremsættes  i  samme.  Vi  sigte  herved  til  den  uheflige  Adfærd 
og  Ligegyldighed,  som  hendes  Omgivelser  skulle  have  udvist 
mod  hende.  «De  ere  hver  Dag  ude  paa  Kjoreture,  og  jeg 
sidder  altid  alene  hjemme*),  og  naar  de  ere  hjemme,  saa 
komme  de  aldrig  til  mig,  og  ved  Bordet  tale  de  aldrig  med 
mig,  skjønt  de  kunne  tale  Russisk.  Og  naar  det  falder  dem 
ind,  saa  fere  de  en  stor  Mængde  fremmede  sammen  hos  mig, 
og  jeg  ser  til,  snart  paa  de  fremmede  og  snart  paa  Hoffol- 
kene, og  saa  gjøres  der  stor  Anretning,  men  ellers  krænke 
de  mig  og  holde  mig  knapt«.  Lige  over  for  disse  Sigtelser 
kunne  vi  imidlertid  stille  et  uforkasteligt  Vidnesbyrd  af  et 
samtidigt,  endnu  levende  Vidne,  nemlig  Hr.  Kammerherre, 
Baron  Juel-Kysensteen :  « Skjønt  jeg  paa  den  Tid  vel  endnu 
ikke  var  ganske  fuldvoxen,  erindrer  jeg  dog  ret  vel  ofte  at 
have  set  Prinsessen  og  hendes  Omgivelser,  hvilke  sidste  jeg 
baade  da  og  senere  har  kjendt  meget  nøje;  hverken  dengang 
eller  senere  har  jeg  hørt  tale  om,  at  Prinsesse  Katerina  var 
misfornøjet,  eller  at  der  kunde  være  noget  at  udsætte  paa 
hendes  Omgivelsers  Adfærd  mod  hende.  —  Prinsessen  op- 
traadte  øjensynlig  venlig  mod  de  vedkommende  og  med  mun- 
tert og  livligt  Udtryk,  hvor  hun  lod  sig  se.  —  Hun  gav 
Dinéer  og  Soiréer  og  var  om  Sommeren  oftere  til  Gjæst  paa 
Herregaardene  i  Nabolaget,  hvor  hun  modtoges  som  saare 
velkommen,  enten  anmeldt  med  sin  hele  Suite  til  Te,  eller 
indhuden  til  Middag  i  større  Selskab.  At  dette  f.  Ex.  var  Til- 
fældet hos  mine  Forældre,  kan  jeg  særlig  bevidne«.    Hermed 


*)  Hermed  stemmer  tildels  en  Note  af  den  russiske  Historiker  Dmitrij 
Bantysz-Kamenski :  •  Prins  Peter  og  Prinsesse  Jekaterina  holdt  af 
at  spille  Kort  med  Archimandriten  Josef:  andre  Fornøjelser  og 
Adspredelser  havde  de  efter  hans  Beretning  slet  ikke*.  Det  bør 
her  særlig  fremhæves,  at  Archimandriten,  der  opholdt  sig  i  8  Aar 
—  fra  1795—1803  —  som  Præst  ved  Hoffet  i  Horsens,  ikke  har 
fortalt  Kamenski  noget  om  en  ligegyldig  eller  krænkende  Behand- 
ling fra  Hofpersonalets  Side  overfor  Prinsessen. 

8* 

stemme  ogsaa  vel  yderligere  Meddelelser,  der  ad  anden  Vej 
ere  komne  til  vor  Kundskab.  «Hun  var  meget  godmodig  og 
afholdt  og  tillige  meget  selskabelig,  saa  hun  kom  meget  ud 
til  den  omboende  Adel  og  saa  mange  Gjæster  hos  sig  ved 
sit  Hof,  hvor  alt  gik  rigelig  til,  og  hvorvel  hun  ikke  talte 
med  sine  Gjæster,  løftede  hun  dog  sit  Glas  til  dem  og  drak 
deres  Skaal.  —  Uagtet  sin  fuldstændige  Døvhed  og  den  sør- 
gelige Livslod,  hun  havde  fristet,  skal  hun  dog  have  havt  et 
fornøjet  Sind»*).  Vi  ville  ikke  benægte,  at  der  kan  have 
hersket  en  Misstemning  og  en  —  efter  alt  det  nu  oplyste  — 
uberettiget  Misforhøjelse  hos  Prinsessen  mod  hendes  Omgi- 
velser; men  dette  ubehagelige  Forhold  kan  dog  ikke  have 
været  af  længere  Varighed.  Da  hendes  Hofdame,  Frøken 
Sophie  Hauch,  saaledes  i  Marts  1804  holdt  Bryllup  med 
Oberstheutenant  Frederik  A.  Hauch,  var  Prinsessen  ikke  alene 
tilstede  ved  Bryllupet  og  førte  Bruden  til  Altret,  men  beko- 
stede Bryllupet  og  Udstyret  og  forærede  Bruden  en  større 
Mængde  Sølvtøj,  ligesom  vistnok  ogsaa  Indskuddet  til  Enke- 
kassen blev  bestridt  paa  hendes  Hofkasses  Eegning  —  alt 
dog  med  Arveprinsens  Approbation**). 

Men  hvorledes  forholder  det  sig  nu  egentlig  med  det 
omhandlede  Brev?  Er  Brevet  ægte  og,  hvis  dette  maa  be- 
svares bekræftende,  hvorledes  har  Prinsessen  nogensinde  kunnet 
skrive  et  saadant  Brev?  Vi  mangle  tilstrækkelige  Data  til 
at  afgjøre  det  første  Punkt  med  Sikkerhed.  Vi  have  vel  lig- 
gende for  os  Koncepterne  til  2  Breve  fra  Prinsessen  til  Kej- 
serinde Katerina  H  og  Storfyst  Paul;  men  da  det  russiske 
Tidsskrift  ikke  meddeler  noget  Facsimile  af  det  meget  om- 
talte Brev,  kan  man  altsaa  ikke  ved  en  Sammenligning  mellem 


•)  Meddelelse  ved  Pastor  Chr.  H.  Brascli  i  Vemmeiofte. 

**)  Brev  af  27de  Marts  1804  fra  Arveprins  Frederik  til  Oberst  Lillienskjold 
og  Meddelelser  ved  Pastor  Brasch.  —  En  stor  Del  af  dette  Sølvtøj 
bevares  endnu  af  den  Hauchske  B^amilie,  som  ligeledes  er  i  Besid- 
delsn  af  en  Tegning  af  Slottet  i  Cholmogory  fra  Prinsessens  egen 
Haand  samt  et  Portræt  af  hende. 

Skrifttrækkene  ad  denne  Vej  komme  til  noget  Kesultat. 
Lige  saa  lidt  vil  man  kunne  afgjere  Sagen  med  fuld  Sikker- 
hed ved  indre  Kriterier.  Professor  C.  V.  Smith  erklærer,  se 
Hist.  Archiv  1873  II.  p.  515,  at  man  næppe  kan  gjengive 
Prinsessens  Brev  fuldkommen  ordret  paa  Grund  af  dets  Man- 
gel paa  klart  grammatisk  Sammenhæng;  de  to  os  i  Originalen 
foreliggende  Breve  forsynde  sig  end  mere  i  Henseende  til 
Mangel  paa  sund  Sammenhæng  og  ved  deres  Foragt  for  gram- 
matikalske Regler;  om  disse  Breves  Ægthed  lader  der  sig 
nu  ikke  rejse  nogen  Tvivl,  men  de  ere  paa  den  anden  Side 
kun  Koncepter,  og  af  deres  noget  sterre  Meningsløshed  og 
rkorrekthed  kan  man  dog  ikke  med  Sikkerhed  slutte,  at  det 
første  Brev  er  uægte;  thi  dels  kan  Prinsessen  have  gjort  sig 
mere  Umage  med  det  endelige  Brev,  og  dels  kan  hun  jo  have 
havt  Hjælp  med  det  omtvistede  Brev;  i  det  vi  saaledes  vist- 
nok maa  indrømme  Brevets  Ægthed,  ere  vi  komne  ind  paa 
det  andet  Spørgsmaal:  Hvorledes  har  Prinsessen  dog  kunnet 
skrive  et  saadant  Brev,  som  jo  staar  i  Modstrid  med  alt, 
hvad  der  ellers  er  oplyst?  Brevet  selv  giver  nu  visse  An- 
tydninger i  saa  Henseende.  Prinsessen  beklager,  at  man  ikke 
lod  Skriftefaderen  komme  til  hende,  da  hun  skrev  om  Pen- 
sionen; hun  tror,  at  Kejser  Alexander  vilde  have  fattet  Mis- 
tanke til  Brevet,  da  det  ikke  var  underskrevet  af  Præsten 
0.  s.  V.  Men  hvem  er  nu  denne  Præst,  som  idehg  og  idelig 
spøger  i  Prinsessens  Brev?  Det  er  ikke  Archimandrit  Josef, 
som  i  otte  Aar  var  Præst  ved  Hoffet  i  Horsens  og  først  for- 
lod Prinsessen  i  Aaret  1803;  medens  denne  Præst,  som  alt- 
saa  havde  havt  tilstrækkelig  LejUghed  til  at  kjende  Prinses- 
sens Omgivelser,  ikke  rejser  nogen  Klage  mod  disse,  er  det 
den  nye  Præst  Feofan,  om  hvem  Prinsessen  udtaler  sig  i  sit 
Brev.  Det  er  saaledes  umuhgt  at  værge  sig  mod  den  Mis- 
tanke, at  den  Person,  som  taler  gjennem  Prinsessens  Mund, 
er  Præsten  selv.  Det  ligger  saa  nær  for  en  fanatisk  og 
uvidende  Munk,  der  fra  Rusland  hensættes  i  kjættersk  Land, 
at  tænke  sig  alle  Personer  som  »Uærlige«,  »Bedragere«;  saa- 

ledes  kan  han  komme  til  at  tale  om  russiske  Penge  o.  s.  v., 
der  ber  vende  tilbage  til  Rusland  igjen;  naar  han  dernæst 
ser  disse  russiske  Penge,  som  tilhøre  Prinsessen,  forvaltes  af 
hendes  Omgivelser,  medens  hun  selv  kun  har  Kaadighed  over 
mindre  Summer,  falder  han  paa  Tanken  om  Underslæb,  Be- 
dragerier 0.  s.  v.,  og  medens  han  i  Virkelighed  er  aldeles 
uvidende  om  de  paagjældende  Forhold,  har  han  strax  sin 
Dom  fix  og  færdig;  naar  han  nu  endelig  hører,  at  der  er 
skrevet  om  Pension  og  Understøttelser  til  den  russiske  Kejser, 
er  Maalet  fuldt*).  Hans  Skriftebarn,  den  stakkels,  indskræn- 
kede Dame,  bearbejdes  paa  enhver  Maade;  hendes  Mistanke 
vækkes  mod  hendes  Omgivelser,  hvad  der  lod  sig  saa  meget 
lettere  gjere,  som  hun  jo  ved  sin  Davhed  og  ved  sin  Mangel 
paa  Sprogkundskab  var  udelukket  fra  alt  umiddelbart  og  paa- 
lideligt  Kundskab  til  de  stedfindende  Forhold.  Saaledes  kan 
hun  endelig,  under  Feofans  Paavirkning,  ja  maaske  endog 
efter  hans  Koncept,  bevæges  til  at  skrive  hint  Brev,  ikke  til 
sine  nærmeste  Slægtninge  og  Formyndere,  men  til  Kejseren. 
Hvem  skimter  dernæst  ikke  let  Præsten  bag  Prinsessens  plud- 
selig vaagnende  Lyst  til  at  vinde  Eo  og  Sjælefrelse  i  et  rus- 
sisk Nonnekloster,  et  ønske,  som  hun  aldrig  før  havde  ud- 
talt, og  som  i  øvrigt  staar  i  en  vis  komisk  Modsætning  til 
Prinsessens  Klager  i  samme  Brev  over,  at  hun  ikke  kommer 
ud  at  more  sig,  og  med  hvilken  List  søger  Feofan  endelig 
ikke  at  holde  sig  udenfor  hele  Sagen?  Brevet  er  ham  over- 
leveret af  Prinsessen  selv,  i  Kirken,  i  Vidners  Overværelse. 
Vor  Antagelse,    at   det  er  Popen,    som  staar  bag  hele 


*)  Læserne  mindes,  at  Prinsessens  Testament  er  skrevet  den  15de  og 
28de  Oktober  1802,  medens  Archimandrit  Josef  endnu  opholdt  sig 
i  Horsens.  Har  nu  Prinsessen  senere,  som  vi  ovenfor  antydede, 
skrevet  et  nyt  Brev  om  Pension  til  Kejseren,  eller  foreligger  der 
ogsaa  her  en  Forvanskning  af  Virkeligheden?  Skal  Kejseren  med 
andre  Ord  forledes  til  at  fatte  Mistanke  om  Testatrix's  fri  Vilje,  og  vil 
Brevet  ved  sin  Ubestemthed  dÉ)lge,  at  Feofan  ikke  var  tilstede  i 
Horsens  paa  hin  Tid? 


i 

denne  Sag,  støtter  sig  ikke  alene  paa  selve  Brevets  eget  Ind- 
hold. I  en  Meddelelse  hedder  det:  »Prinsessen  havde  en 
Pope,  som  yar  en  intrigant  Person,  hvis  Foregivender  og  Ind- 
blanding hos  Prinsessen  voldte  den  danske  Hofstat  mange 
Bryderier«.  Den  Forvirring,  som  Feofan  saaledes  voldte, 
har  endog  fremkaldt  Klager  over  ham  til  selve  Arveprinsen, 
som  jo  var  Prinsessens  Formynder,  Prinsen  skriver  saaledes 
under  den  27de  Marts  1804  til  Oberst  Lillienskjold:  «At 
Popen  nu  er  bleven  fornuftigere  i  visse  Henseender,  vil,  som 
De  og  haaber,  have  sin  Virkning,  og  saa  ønsker  jeg  det  sær- 
deles for  Prinsessens  egen  Rolighed,  der  dog  vist  efter  sin 
Tilstand  burde  have  en  fomejelig  og  glædelig  Alderdom*. 
Det  er  ret  betegnende,  at  samtidig  med  at  Popen  saaledes 
er  bleven  ••  fornuftigere  i  visse  Henseender«,  er  ogsaa  Prin- 
sessens gode  Forhold  til  hendes  Omgivelser  oprettet  paa  ny; 
paa  denne  Tid  fejrer  hun  netop  Frøken  Hauchs  Bryllup. 
Senere  synes  Forholdet  mellem  Hoffet  og  Præsten  at  have 
stillet  sig  mere  venskabelig,  i  det  mindste  saa  vidt  man  kan 
slutte  af  et  Brev  fra  J.  Bernstorff  til  Oberst  Lillienskjold*). 
Det  for  Prinsessens  Omgivelser  saa  kompromitterende  Brev 
kom  aldrig  til  nogen  af  disses  Kundskab;  der  var  aldrig  Tale 
om  nogen  Undersøgelse  i  saa  Henseende,  ikke  et  eneste  gra- 
verende Rygte  sneg  sig  om  i  Krogene,  ja  ikke  en  eneste  Sjæl 
i  Danmark  har  havt  en  Anelse  om  den  hele  Sag,  før  Brevet 
i  Fjor  fremkom  i  »Hist.  Archiv«.  Næsten  kunde  man  fristes 
til   at  tro,   at  den  russiske  Regering  heller  aldrig  har  faaet 


*)....  »Efter  de  os  bekjendte  venskabelige  Dispositioner  fra  Kon- 
gens Side  mod  Prinsessen  paatvivle  vi  ingenlunde,  at  Hs.  Majestæt 
i  Henseende  til  de  forskjellige  af  Dem  ommeldte  Gjenstande  og 
navnlig  dem,  som  hetraffe  den  russiske  Gejstlige,  jo  vil  være  meget 
tilbøjelig  at  gaa  hendes  Durchlanchtigheds  Ønsker  imøde,  saa  vidt 
Omstændighederne  paa  nogen  Maade  kunne  tillade  det.  Hvorom 
vi  henstille  til  Deres  Højvelbaarenhed  at  ville  give  de  foreløbige 
Forsikringer,  som  maatte  kunne  tjene  til  hendes  Beroligelse«. 
Departementet  for  de  udenlandske  Sager.  Kjøbenhavn  den  30te 
April  1806. 

Nys  om  dette  Brev,  i  det  mindste  har  den  aldrig  rettet 
nogen  Forespørgsel  i  saa  Henseende  til  den  danske  Rege- 
ring, men  er  derimod  vedbleven  at  udbetale  de  paagjældende 
Pensioner,  og  ikke  blot  til  de  vedkommende,  men  endogsaa 
efter  deres  Dod  til  deres  Børn  og  Søskende;  saa  vidt  vides, 
lever  der  endnu  i  Danmark  Personer,  som  af  denne  Grund 
nyde  godt  af  den  russiske  Regerings  Gavmildhed.  Naar  alt 
kommer  til  alt,  har  Feofan  maaske  ikke  engang  fundet  Lej- 
lighed til  at  afsende  bemeldte  Skrivelse,  men  taget  den  med 
sig  til  Rusland,  hvor  den  senere  —  uvist  hvordan  —  er 
kommen  til  offentlig  Kundskab;  det  russiske  Tidsskrift  op- 
lyser ikke,  hvorfra  det  har  sin  Visdom. 

Vor  Afhandling  er  hermed  til  Ende;  den  har  givet  et 
nyt  Exempel  paa,  hvor  vanskeligt  det  er  uden  nøjere  Un- 
dersøgelser at  ville  drage  almindelige  Slutninger  af  et  en- 
kelt, tilsyneladende  nok  saa  troværdigt  Aktstykke.  Vor  Un- 
dersøgelse har  endvidere  vist,  at  det  ikke  er  »nogen  for  vor 
Nationalære  uhæderlig  Sag,  som  der  herved  er  givet  det 
danske  Publikum  et  Indblik  i«.  Længe  efter  Prinsesse  Jeka- 
terinas  Død  fik  hendes  sidste  Hofchef  endnu  en  Lejlighed 
til  at  lægge  den  Hengivenhed  og  Troskab  for  Dagen,  som 
han  altid  havde  næret  for  den  afdøde;  hun  havde  ønsket, 
at  hendes  Kiste  sammen  med  hendes  Søskendes  maatte 
nedsænkes  i  en  muret,  underjordisk  Hvælving.  Krigsbegi- 
venhederne havde  lagt  Hindringer  i  Vejen  for  dette  ønskes 
Opfyldelse;  men  ti  Aar  efter  hendes  Død  fandt  den  nu  82- 
aarige  Oberst  Lillienskjold  Anledning  til  at  minde  Prins 
Christian  om  den  afdødes ,  paa  hendes  Dødsleje  udtalte, 
ønske.  Ganske  vist  var  Prinsesse  Jekaterinas  Skæbne  ikke 
blid,  men  fra  dansk  Side  blev  der  dog  intet  forsømt  for  at 
gjøre  hendes  Tilværelse  saa  taalelig  som  mulig,  og  der  er 
ingen  Grund  til  at  antage  andet,  end  at  hun,  som  hendes 
Fætter  skriver,   «har  efter  sin  Tilstand  havt  en  fornøjelig  og 

glædelig  Alderdom«. 

F.  C,  Granzow. 

S aar  man  i  vore  Dage  kaster  sit  Blik  paa  de  forenede  Konge- 
riger England  og  Skotland,  synes  de  i  den  Grad  sammen- 
voxede  til  en  Enhed,  at  man  vanskelig  kan  tænke  sig  disse 
tvende  Landes  Folk  staaende  saa  at  sige  som  Arvefjender 
overfor  hinanden;  og  dog  vil  det  mindste  Kjendskab  til  de 
nævnte  Landes  Historie  i  Middelalderen  og  den  nyere  Tids 
Begyndelse  vise  dem  staaende  i  det  mest  spændte  Forhold 
til  hinanden.  At  de  to  Folk,  skjent  oprundne  af  samme 
Blod  og  talende  det  samme  Sprog,  saa  at  der  mellem  Skotsk 
og  det  reneste  Engelsk   ikke   er  sterre  Forskjel  end  mellem 


*)  Kilder:  Labanoff:  Lettres  de  Marie  Stuart.  —  Af  andre  For- 
fattere nævnes  især:  Castelnaus  Memoirer  (Collection  des  mé- 
moires  particuliers  relatifs  å  l'hist .  de  France.  Tom.  XLI — XLII). — 
Brantome:    Dames  galantes  et  Dames  illustres.  —  Du  Thou. — 

I  Politz's  Jahrbiicher  der  Geschichte  und  Staatskunst.    1831.  Bd. 

II  findes  to  samtidige  Beretninger  om  Henrik  II's  Død  og  Frants  U's 
Kroning.  —  Chernel:  Marie  Stuart  et  Catherine  de  Medicis. 
1858.  —  Mignet:  Marie  Stuart.  —  Henri  Martin:  HisL  de 
France.  Tom.  VIII — IX.  —  Si  s  mon  di:  Hist.  des  Francjais.  Tom. 
XVn— XVHL  —  Tytler:  Hist.  of  Scotland.  Tom.  VL  —  Des- 
uden er  paa  flere  Steder  benyttet:  Sainte-Beuve:  Tableau  hi- 
storique  et  critiqne  de  la  poésie  fran^aise  au  seiziéme  siécle 
(2den  Del  indeholder  et  Udvalg  af  Ronsards  Digte).  —  Fonr- 
nier:  L'esprit  dans  ITiistoire,  samt  mindre  Stykker  af  St-Beuve 
i  Causeries  de  lundi,  af  Philaréte  Chasles  og  andre. 

de  engelske  Dialekter  i  Lancastershire  og  Somersetshire,  at 
de,  skjønt  Broderfolk  saa  godt  som  noget,  stode  fjendske 
overfor  hinanden  i  Middelalderen,  kan  dog  ikke  undre  nogen, 
da  selv  den  nyeste  Tid  kan  opvise  de  mangfoldigste  Exempler 
paa  noget  lignende.  Den  Enhed,  der  maa  betegnes  som  Refor- 
mationens politiske  Hovedvirkning  i  det  storbritanniske  Rige, 
traadte  her  afløsende  i  Stedet  for  en  Modsætning  mellem 
England  paa  den  ene  og  det  til  Frankrig  sig  støttende  Skot- 
land paa  den  anden  Side.  Det  var  de  to  sidstnævnte  Landes 
snevrere  Forbindelse,  der,  fremkaldt  ved  de  mangfoldige 
Kampe  mod  det  herskesyge  England,  spiller  Hovedrollen  i 
hele  Skotlands  tidligere  Historie.  Det  var  det  mod  Englands 
Udvidelsesplaner  fjendtlig  stemte  Skotland,  der  var  Frankrigs 
vigtigste  Hjælper  i  de  langvarige  engelsk  -  franske  hundrede- 
aarige  Krige,  og  det  var  skotske  Vaaben,  der  lode  de  første 
Solstraaler  fremskinne  i  Frankrig,  da  de  engelske  Sværd  her- 
skede i  hele  den  nordlige  Del  af  dette  Land,  det  gjennem 
Middelalderen  i  egentligste  Forstand  saakaldte  Frankrig.  Det 
var  skotske  Skarer,  der,  lokkede  af  Fortællingerne  om  Frank- 
rigs Rigdom  og  rigt  belønnede,  satte  over  til  Frankrig  og 
understøttede  « Kongen  af  Bourges«,  som  Englænderne  spot- 
tende kaldte  Karl  VH,  og  efter  ham  fortsatte  hans  Efter- 
følgere, hvad  der  allerede  før  ham  var  begyndt.  Skotske 
Tropper  fandt  velvillig  Modtagelse  i  Frankrig,  og  de  franske 
Kongers  berømte  Garde  af  skotske  Bueskytter  spiller  en  vig- 
tig Rolle  i  den  følgende  Tids  Historie. 

Det  spændte  Forhold  mellem  England  og  Skotland  viste 
sig  dog  især  i  Landene  selv.  Naar  Englænderne  satte  over 
Kanalen,  droge  skotske  Skarer  som  en  Stormvind  ind  over 
den  engelske  Nordgrænse,  «som  Floden  i  et  Digebrud  brøde 
de  med  stærke  Bølger  ind  over  det  værgeløse  Land«,  og 
skjønt  altid  slaaede  tilbage  have  disse  Indfald  stedse  bevaret 
et  Minde  i  de  skotske  Folkesange.  Englænderne  saa  ogsaa 
godt  dette  Forhold,    og   hos   Shakspere   anføres   det  som  et 

Ordsprog,  at  den,  der  vilde  vinde  Frankrig,  maatte  begynde 
med  Skotland. 

Inden  den  fælles  reformerede  Religion  forenede  de  to  i 
umindelige  Tider  fjendtlige  Folk  imod  den  fælles  Fjende, 
Katholicismen,  og  bevirkede  den  Enhed,  som  nu  hersker  imel- 
lem disse  Lande,  skulde  imidlertid  Spændingen  mellem  dem 
stige  til  det  hejeste  og  den  franske  Indflydelse  naa  et  Hejde- 
punkt  i  Skotland  —  saa  at  dette  næsten  aldeles  gik  i  den 
franske  Politiks  Ledebaand  —  for  derpaa  aldeles  at  falde  til 
Jorden.  Denne  Indflydelses  Kulmination  betegnes  ved  Marie 
Stuarts  Mindreaarighed ,  og  som  et  Bidrag  til  Fremstillingen 
af  denne  Periode  er  det,  vi  ville  forsege  en  Skildring  af  denne 
Dronnings  Ungdom,  der  er  saa  aldeles  modsat  hendes  senere 
Skæbne,  men  som  bestemt  maa  siges  at  have  fert  denne 
med  sig. 

Ikke  alene  ved  de  fælles  Interesser  over  for  Englænderne, 
men  ogsaa  ved  Kongehusenes  Slægtskabsforbindelser  vare  Skot- 
land og  Frankrig  forbundne  med  hinanden.  De  ferste  havde 
fremkaldt  de  sidste;  man  er  altfor  vant  til  at  se  Politiken 
spille  en  Rolle  ved  Ægteskabsforbindelser,  til  at  man  et  Øje- 
blik skulde  studse  derover.  I  Åaret  1537  begav  saaledes 
Kong  Jakob  V  af  Skotland  sig  til  Frankrig  for  at  ægte 
Frants  I's  Datter  Madeleine,  og  da  han  mistede  hende  faa 
Maaneder  efter  Bryllupet,  knyttede  han  en  ny  Forbindelse, 
idet  han  det  næste  Aar  ægtede  Marie  af  Lothringen,  Enke 
efter  Hertugen  af  Longueville  og  Søster  til  Frants  af  Guise. 
Den  skotske  Konge  havde  herved  tydelig  vist  den  Politik, 
han  fremtidig  vilde  felge  over  for  Religionens  nye  Rørelser 
og  over  for  den  mægtige  Adel,  der  kun  uvillig  fandt  sig 
i  Kongens  Autoritet.  Forfølgelser  mod  den  reformerte  Reli- 
gions Tilhængere  og  de  mægtigste  Adelsfamilier  betegnede 
hans  Regering,  og  da  en  Krig  udbrød  med  England,  nægtede 
de  skotske  Herrer  til  Gjengjæld  at  gribe  til  Vaaben  mod 
Fjenderne,  der  vare  trængte  ind  over  Skotlands  Grænser.  Da 
Kong  Jakob  ikke  desto  mindre  vilde  fortsætte  Kampen,  svig- 

tede  den  af  ham  samlede  Hær  og  tog  Flugten;  den  foretrak 
at  ydmyge  Kongen  ved  at  lide  et  Nederlag  fremfor  at  støtte 
hans  Sag  ved  at  hjembære  en  Sejr.  Kongen,  der  allerede 
var  syg,  før  denne  Skjænsel  var  tilføjet  ham,  kastedes  nu  paa 
Dødslejet  af  en  Feber,  der  den  14de  December  1542  gjorde 
Ende  paa  hans  Liv  i  en  Alder  af  kun  31  Aar. 

Nogle  Dage  forud  havde  man  bragt  ham  Budskabet  om, 
at  hans  Hustru  paa  Linlithgow  den  8de  December  1542  havde 
bragt  en  Datter  —  Marie  Stuart  —  til  Verden.  Kongens 
inderligste  ønske  havde  været  at  faa  en  Sen;  i  febrilsk  Til- 
stand havde  han  ventet  Tronarvingens  Fødsel,  og  det  var 
kun  med  Mismod,  at  han  paa  sit  Dødsleje  modtog  Efterret- 
ningen om,  at  det  var  en  Datter;  den  skotske  Historieskriver 
Robert  Keith  fortæller,  at  Kongen  ved  denne  Lejlighed  ud- 
brød: «Det  vil  ende,  som  det  begyndte;  Kronen  kom  ved  en 
Kvinde  og  vil  gaa  bort  ved  en  Kvinde;  Ulykker  nærme  sig 
dette  ulykkelige  Kongerige;  Kong  Henrik  vil  arbejde  paa  at 
gjøre  det  til  sit  ved  Vaaben  eller  ved  Giftermaab).  Det  var 
ingen  heldvarslende  Ord,  der  modtog  den  nyfødte  Kongedatter, 
og  den  Trone,  som  hun  strax  efter  Fødselen  skulde  modtage, 
havde  kun  sørgelige  Minder.  Kongernes  Indkomster  vare 
smaa,  og  de  vare  henviste  til  at  benytte  sig  af  de  store  Adels- 
herrer  mod  hverandre,  fratagende  den  ene,  givende  til  den 
anden,  for  derved  at  vinde  Støtte.  Af  de  fem  Konger,  der 
havde  regeret  før  Marie  Stuart,  vare  de  to,  Jakob  1  og  HI, 
myrdede,  og  to,  Jakob  II  og  IV,  faldne  i  Kampen,  medens 
den  femte  Jakob,  hendes  Fader,  var  død  i  Fortvivlelse,  svigtet 
af  sin  egen  Adel. 

Den,  der  nu  skulde  bestige  Tronen  i  dette  Land,  der 
kunde  lægge  Beslag  paa  en  Mands  højeste  Kræfter,  var  en 
Kvinde  og  et  Barn,  —  en  dobbelt  Svaghed.  Ved  den  Splid, 
der  herskede  i  Kirken,  fik  Adelen  let  Overhaand  over  Gejst- 
ligheden, og  dens  Chef,  James  Hamilton,  Greve  af  Arran, 
erholdt  af  Parlamentet  Regentskabet  over  Riget  og  Formyn- 
derskabet over  Dronningen,   som    man   lod   krone   den   9de 

September  1543,  inden  hun  endnu  var  et  Åar  gammel.  Al- 
lerede fer  Kroningen  havde  man  begyndt  at  lægge  Gifter- 
maalsplaner,  og  England  og  Frankrig  holdt  begge  Skotland 
for  en  smuk  Medgift.  Jakob  Vs  Ord  i  hans  Dødstime  gik 
aldeles  i  Opfyldelse;  Kong  Henrik  VIII  søgte  strax  at  benytte 
sig  af  Lejligheden  og  bad  om  Marie  Stuarts  Haand  for  sin 
Søn,  Prinsen  af  Wales;  men  da  han  i  sin  Iver  viste  sig  alt- 
for utaalmodig,  fordrede  at  have  den  unge  Dronnings  Opdra- 
gelse i  sine  Hænder  og  forlangte  flere  faste  Pladser  i  Landet, 
følte  Skotterne  sig  stærkt  stødte  tilbage,  og  først  da  han 
nedstemte  sine  Fordringer  og  indskrænkede  sig  til  at  for- 
lange, at  Marie  i  sit  tiende  Åar  skulde  sendes  til  England, 
for  da  senere  at  ægte  Prinsen,  kom  Skotterne  ham  i  Møde 
og  sluttede  en  Traktat  med  ham  den  1ste  Juli  1543.  Marie 
var  da  et  halvt  Aar  gammel. 

Men  Skotland  vilde  derved  komme  i  altfor  stor  Afhæn- 
gighed af  dets  sydlige  Naboland,  og  Nationalfølelsen  vendte 
det  mod  Frankrig;  Greven  af  Arran  nærmede  sig  den  skotske 
Enkedronning  og  derved  Frankrig,  og  midt  i  den  sjette  Maa- 
ned  efter,  at  man  havde  knyttet  en  saa  nøje  Forbindelse 
med  England,  brød  man  den  atter  og  undertegnede  den  15de 
December  i  Edinburgh  en  Traktat  med  Frankrig,  hvorved  alle 
de  Traktater,  der  vare  sluttede  med  dette  Rige  lige  siden 
Kong  Robert  Bruces  Tid,  ratificeredes.  Forbitret  herover  be- 
gyndte Henrik  VIII  en  Krig  mod  Skotland,  som  ikke  var 
endt  ved  hans  Død;  Hertugen  af  Somerset  fortsatte  den  for 
Edward  VI  og  trængte  efter  Slaget  ved  Pinkie,  hvor  Skotterne 
den  10de  September  1547  bleve  slaaede,  frem  indtil  Leith; 
men  det  var  ikke  ved  Vold,  at  man  skulde  vinde  Skotterne, 
og  disse  toge  nu  TUflugt  til  Frankrig.  Fremfor  alt  søgte 
man  at  bringe  den  unge  Dronning  i  Sikkerhed;  hun  havde 
hidtil  boet  paa  Slottet  Stirling  tilligemed  sine  to  Guvernører, 
Lorderne  Erskine  og  Livingstone;  men  efter  det  ovennævnte 
Slag  førtes  hun  til  Inch  -  Mahome ,  der  ligger  midt  i  Søen 
Menteith.   Enkedronningen  indsaa,  at  øjeblikket  var  gunstigt 

for  hende;  hendes  Plan  gik  ud  paa  først  at  sende  Datteren 
til  Frankrig  og  dernæst  at  forlove  hende  med  Daufinen,  en 
Plan,  der  grebes  med  lige  stor  Iver  af  den  skotske  Adel 
og  det  franske  Hof.  Det  skotske  Kongerige  vilde  vinde  en 
Forsvarer,  Enkedronningen  kunde  haabe  paa  Regentskabet,  og 
Frankrig  vilde  kunne  holde  England  i  Skak.  Naar  man  ser 
rigtig  til,  vilde  den  skotske  Adel  dog  vinde  mest,  thi  Marie 
Stuarts  Bortfjernelse  og  Giftermaal  i  det  fremmede  Land  vilde 
give  Adelen  overvejede  Spillerum  for  dens  ærgjerrige,  tøjles- 
løse Planer;  hvor  fin  en  Politiker  end  Enkedronningen  var, 
saa  beregnede  hun  dog  næppe  dette. 

Allerede  tre  Maaneder  efter,  at  Edward  VI  havde  besteget 
Englands  Trone,  sendte  Henrik  II  en  fransk  Flaade  tilForth; 
5 — 6,000  Mand  og  fortrinligt  Artilleri  vare  om  Bord,  og  flere 
Sendinger  fulgte  efter.  Lige  over  for  den  engelske  Lordpro- 
tektor, Hertugen  af  Somerset,  der  ved  Plyndringer  havde 
fjernet  Skotternes  Hjerter,  udtalte  den  franske  Anfører  sin 
Konges  Glæde  over  at  kunne  bringe  Skotland  Hjælp;  hans 
Konge,  ytrede  han,  følte  sig  lykkelig  over  at  kunne  opdrage 
den  skotske  Dronning  hos  sig  og  forpligtede  sig  til  at  re- 
spektere Kongerigets  Love  og  Friheder.  Forgjæves  forsikrede 
Englænderne,  at  de  ikke  vilde  krænke  Skotlands  Frihed;  de 
havde  kun  villet  ende  de  langvarige  Stridigheder  og  ved  et 
Giftermaal  forene  de  to  Lande,  som  af  Naturen  syntes  skabte 
til  at  være  ét,  under  Navnet  Storbritannien  paa  Grundlag  af 
en  fuldkommen  Lighed.  Efter  de  udviste  Fjendtligheder  løde 
Ordene  som  tomme  Forsikringer,  og  der  var  nu  intet  andet 
for  Lordprotektoren  at  gjøre  end  at  fortsætte  Kampen  og 
ved  at  udsende  en  Flaade  forsøge  at  hindre  Maries  Afrejse 
til  Frankrig.  Men  den  skotske  Enkedronning  anede  Faren, 
fremskyndede  Overrejsen  og  afvendte  herved  den  hendes  Datter 
truende  Fare.  Den  7de  Juli  1548  var  Giftermaalet  mellem 
Skotlands  Dronning  og  Frankrigs  tilkommende  Konge  blevet 
ratificeret  af  de  skotske  Stænder,  og  i  Dunbarton  vare  fire 
franske  Galejer  indtrufne  i  største  Hast  for  at  bringe  Marie, 

der  fra  Inch-Mahome  var  ført  herhen,  til  Frankrig.  Hendes 
tvende  Guvernører,  hendes  uægte  Broder,  James  Stuart,  og 
hendes  fire  Legesøstre,  de  fire  ilarier  af  Familierne  Fleming, 
Seaton,  Beaton  og  Livingstone,  fulgte  hende  til  hendes  nye 
Fædreland.  Den  7de  Avgust  stødte  den  lille  Eskadre  fra 
den  skotske  Kyst,  kort  førend  den  engelske  Flaade  viste  sig 
i  Farvandene  for  at  hindre  Overfarten,  og  efter  en  heldig 
Sejlads  landede  man  i  Brests  Havn.  Henrik  H  modtog  venlig 
sin  unge  tilkommende  Svigerdatter,  lod  hende  opdrage  som 
sit  eget  Barn  og  anviste  hende  en  hendes  Rang  værdig  Hof- 
holdning. 

Krigen  mellem  England  og  Skotland  fortsattes  endnu  i 
to  Aar;  mon  de  skotske  Vaaben  kæmpede  nu  med  større 
Held,  og  Englænderne  tabte  største  Delen  af  de  efter  Slaget 
ved  Pinkie  vundne  Fordele,  indtil  Freden  i  Boulogne  1550 
endte  Stridighederne.  Den  engelske  Indflydelse  havde  fore- 
løbig udspillet  sin  Rolle  i  Skotland,  og  Enkedronningen  og 
med  hende  det  franske  Parti  benyttede  sig  af  Lejligheden. 
Med  en  Klogskab,  der  var  lige  saa  stor  som  hendes  Ærgjer- 
righed  og  Lyst  efter  Herredømmet,  forstod  Enkedronningen 
snildt  at  manøvrere.  Hun  vandt  Henrik  H  for  sin  Plan,  og 
i  December  1553  skrev  den  franske  Konge,  tilskyndet  af 
Enkedronningen,  til  Skotlands  Styrer,  Greven  af  Arran,  og 
opfordrede  ham  til  at  opgive  Regentskabet;  Hertugdømmet 
Chåtellerault  stilledes  da  til  Gjengjæld  til  hans  Raadighed. 
Enkedronningen  havde  desuden  forstaaet  at  vinde  Adelen  ved 
at  gjøre  Ofre,  Protestanterne  ved  Tolerance.  I  Marts  blev 
han  i  Marie  Stuarts  Navn  opfordret  til  at  nedlægge  Regent- 
skabet, og  da  han  saa,  hvor  mægtigt  Enkedronningens  Parti 
var,  trak  han  sig  tilbage,  og  i  April  proklameredes  Marie  af 
Guise,  i  de  skotske  Stænders  Nærværelse  og  med  deres  Sam- 
tykke, i  sin  Datters  Navn  til  Regentinde.  Hun,  der  indsaa, 
hvor  meget  hun  trængte  til  Understøttelse,  forstod  ogsaa 
at  skaffe  sig  denne;  hun  forsmaaede  ikke  nogens  Hjælp  og 
vidste  at  vinde  de  Partier,    der  vare  hende  mest  Qendtlige, 

naar  hun  troede  at  kunne  benytte  dem  til  sin  Fordel.  Men 
hun  maatte  da  ogsaa  ofte  indrømme  de  Partier,  hvis  Hjælp 
hun  bejlede  til,  Fordele,  der  lode  dem  voxe  hende  selv  over 
Hovedet.  Det  var  saaledes  meget  mod  hendes  Vilje,  at  de 
reformerte  vandt  i  Tal  og  Magt  ved  den  Amnesti,  som  ud- 
stedtes for  dem.  I  sin  vanskelige  Stilling  viste  hun  sig  til- 
lige altfor  gunstig  mod  Franskmændene,  og  da  hun  betroede 
dem  flere  af  Rigets  hojeste  Embeder,  opvakte  hun  derved  kun 
den  skotske  Adels  Misundelse.  Skotterne  vilde  nok  modtage 
Hjælpetropper  fra  Frankrig,  men  de  vilde  ikke  vide  af  de 
franske  Herrer;  de  vilde  kun  have  Folk  at  befale  over,  thi 
herske  kunde  de  alle  sammen. 

Bruddet  kom  dog  ikke  strax;  dertil  var  Enkedronningen 
altfor  snild,  og  Forholdene  i  England  maatte  fjerne  Skot- 
terne fra  dette  Land.  Den  katholske  Marie  Tudor  (1553-58) 
gav  ved  sit  Giftermaal  med  Filip  H,  England  og  Spanien  en 
saa  forfærdelig  Overvægt  i  Evropa,  at  Skotterne  saa  at  sige 
vare  nødte  til  at  slutte  sig  til  Frankrig,  for  at  den  ene  Al- 
liance kunde  veje  op  mod  den  anden.  Den  skotske  Dron- 
nings og  Daufinens  Giftermaal  var  nu  af  lige  Vigtighed  for 
de  to  Riger. 


n. 

Trods  den  livlige  Forbindelse  mellem  Frankrig  og  Skot- 
land paa  denne  Tid  var  der  dog  den  største  Forskjel  paa 
Livet  i  hine  Lande.  Fra  det  mørke,  alvorsfulde  Skotland  var 
den  unge  Dronning  ført  til  et  glimrende  Hof.  Ved  Eenais- 
sancen  havde  Videnskaber  og  Kunster  fundet  et  Asyl  hos 
den  franske  Kongefamilie  Valois  og  havde,  uden  at  det  dybere 
Indhold  havde  formaaet  at  trænge  igjennem,  udbredt  et  glim- 
rende Skjær  over  denne  Fyrsteslægt.  Det  var  en  Leg  med 
Poesi,  en  Spillen  med  fremmede  Sprog,  en  Koketteren 
med  Versenes  Rythmer,  der  udspredte  denne  Glands,  langt 
mere  end  det  var  den  gjenoplevede  Oldtids  Aand,  der  havde 

formaaet  at  finde  Vej  til  Sjælen.  Denne  overfladiske  Lær- 
dom, der  kun  anvendtes  for  at  lade  Viddet  spille,  havde  den 
sørgeligste  Indflydelse  paa  Moralen.  Legemets  Skjønhed  skulde 
glimre  som  Aandens,  og  hele  den  Letfærdighed,  som  er  Sær- 
kjendet  for  Eenaissancens  senere  Periode,  vandt  kun  altfor 
stor  Udbredelse  ved  Hofl"et. 

Da  den  unge  skotske  Dronning  førtes  til  Frankrig,  havde 
Henrik  II  for  et  Par  Aar  siden  besteget  sin  Faders  Trone, 
udrustet  med  alle  Legemets  Evner:  han  var  den  dristigste 
Kytter,  den  hurtigste  Løber  og  den  dygtigste  Springer  ved 
Hoffet;  men  hans  Aand  var  paa  den  anden  Side  kun  lidet 
virksom.  Hans  smukke  Træk  vare  uden  Udtryk,  og  hans 
Ojne  rebede  kun  altfor  meget  hans  Flygtighed  og  Ubestan- 
dighed. Han  brugte  ikke  selv  at  tænke,  men  saa  alt  med 
deres  -Øjne,  som  beherskede  ham.  Dog  viste  han  her  en 
Bestandighed,  han  skiftede  ikke  Yndlinger  saa  ofte  som  de 
andre  Konger;  men  denne  hans  Bestandighed  bidrog  kun  til 
at  sløve  hans  Aand  og  gjøre  den  til  en  Slave  af  Vanen. 
Over  for  en  saa  svag  Karakter  var  det  let  at  indse,  hvem 
der  vilde  komme  til  at  herske.  Diana  besteg  Tronen  med 
sin  kongelige  Elsker;  den  48-aarige  Elskerinde  fortrængte 
den  26-aarige  Dronning,  Katharine  af  Medicis,  «der  skyldte 
sin  Titel  som  Dronning  alene  den  Ære  at  føde  de  kongelige 
Børn«.  Den  Tilbagetrængthed,  i  hvilken  Katharine  levede 
under  Dianas  Regimente,  kunde  ikke  andet  end  udvikle  hen- 
des kolde  Tilbageholdenhed,  hendes  bestandige  Forstillelse, 
hendes  Geni  til  at  spille  Intriger  og  til  hensynsløst  at  udføre 
Planer  og  Rænker  for  at  tilfredsstille  sin  umættelige  Ærgjer- 
righed;  men  hun  havde  tillige  vundet  et  virkeligt  Herredømme 
over  sig  selv.  Hævn  eller  Had  havde  kun  ringe  Del  i  hendes 
Handlinger,  den  moralske  Følelse  endnu  mindre  Indflydelse. 
Hun  forstod  at  beregne  og  vidste  at  lade  personlige  Inter- 
esser træde  tilbage;  Fjender  og  Venner  vare  for  hende  lige 
gode,  naar  hun  blot  kunde  naa  sit  Maal  ved  dem:  aldrig 
havde  Machiavelli  kunnet  ønske  sig  nogen  bedre  Lærling. 

Historisk  ÅTcUiv.     1874.     U.  9 


130  Marie  Stuart  i  Frankrig. 

Men  Katharine  viste  virkelig  ogsaa  flere  gode  Sider; 
hun  var  fra  sin  tidligste  Ankomst  til  det  franske  Hof  vant 
til  at  blive  tilsidesat;  hendes  Ægteskabs  ti  første  Aar  havde 
været  barnljøse,  og  der  var  allerede  Tale  om  at  udvirke  en 
Skilsmisse,  men  den  unge  Prinsesse,  der  grædende  stod  foran 
Frants  I,  rørte  hans  Hjerte,  og  han  erklærede,  at  det  vilde 
være  en  stor  Synd  at  sende  hende  bort.  Da  hun  endelig 
begyndte  at  føde  Børn,  indtog  en  anden  hendes  Plads  i  Hen- 
rik n's  Hjerte,  og  sin  hele  Kjærlighed  kastede  hun  nu  paa 
sine  Børn.  Dette  maa  anses  for  et  af  de  smukkeste  Træk 
hos  Katharine.  Hun  vilde  selv  opdrage  sine  Døtre  og  havde 
dem  bestandig  om  sig  i  de  nærmeste  Værelser,  thi  saalænge 
som  hun  levede,  sagde  hun,  skulde  hendes  Døtre,  indtil  de 
bleve  gifte,  ikke  staa  under  nogen  andens  Opsyn,  da  dette 
var  det  eneste  Middel,  hvorved  man  kunde  holde  dem  i  Frygt 
og  Lydighed.  Det  er  en  bekjendt  Anekdote,  at  Konnetablen 
af  Montmorency  sagde  til  Kongen,  at  det  var  forunderligt, 
at  ingen  af  hans  Børn  lignede  ham  undtagen  hans  uægte 
Datter  Diana,  der  var  gift  med  Konnetablens  Søn.  Denne 
Tvivl,  der  herved  er  rejst  mod  Dronningens  Troskab,  kunde 
vel  ikke  forundre  ved  et  saa  letfærdigt  Hof  som  det  davæ- 
rende franske;  men  det  maa  her  anføres  som  et  retfærdig- 
gjørende  Træk,  at  Ondskaben,  som  ellers  ikke  har  skaanet 
hende,  ikke  har  udpeget  nogen  som  hendes  Elsker,  og  saa 
længe  Henrik  II  levede,  var  hun  ham  bestandig  lydig.  Heller 
ikke  manglede  det  paa  Hentydninger  til  hendes  Families 
borgerlige  Herkomst;  »Kjøbmandsdatteren')  var  ikke  det  fran- 
ske Kongehus  jevnbyrdig,  og  hendes  Hovedrolle  falder  først, 
da  hendes  Sønner  efter  hverandre  bestege  Tronen. 

Ved  Hoffet  havde  hun  stor  Del  i  den  italienske  Aands 
Indflydelse.  Hun  opfandt  nye  Danse  og  Lege,  komponerede 
selv  Balletter,  ligesom  hun  virkede  for  Opførelsen  af  Skue- 
spil; men  det  var  ikke  saa  meget  Aanden  som  -Øjet,  der 
skulde  forlystes.  Hun  havde  en  smuk  og  yppig  Figur,  en 
stolt  Majestæt  var  udbredt  over  hendes  hele  Fremtræden,  og 


Marie  Stuart  i  Frankrig.  131 

hun  savnede,  hvis  man  kan  tro  Brantome,  ikke  en  vis  Ynde. 
Hendes  Ansigt  var  smukt  og  behageligt,  hvad  der  vel  ikke 
vil  sige  meget,  naar  man  ser  hen  til,  hvorledes  denne  For- 
fatter ødsler  med  Berømmelser  over  Skjønhed,  og  hvad  han 
i  øvrigt  fortæller  om  hendes  Ydre,  viser  mere  Yppighed  end 
Skjønhed:  denne  fyldige  Barm,  disse  smukt  skabte  Ben  og 
Fødder,  som  hun  holdt  af  at  iføre  smukt  Fodtøj.  Det  var  i 
Dansen,  som  hun  elskede  meget,  at  hun  viste  sin  Gratie, 
eller  naar  hun  jagede  til  Hest,  altid  iført  rige  og  prægtige 
Klæder.  Man  vil  da  ogsaa  kunne  forstaa,  at  den  langt  ældre 
Diana  af  Poitiers  kunde  være  langt  mere  tiltrækkende  for  den 
unge  Konge.  De  venetianske  Gesanter  berette  ogsaa  i  deres 
Relationer,  at  man  ikke  skulde  kunne  rose  Dronningens  Skjøn- 
hed; hun  havde  i  Følge  dem  store  6jne  og  fyldige  Læber, 
Sandselighedens  og  den  lavere  Naturs  sikreste  Kjendetegn. 

Det  var  denne  Kvinde,  som,  næret  af  den  italienske  Po- 
litik, ligegyldig  over  for  godt  og  ondt,  uden  religiøse  Prin- 
ciper, skulde  spille  en  saa  gjennemgribende  Rolle  i  Frankrigs 
bevægede  Historie;  som,  vant  til  at  skjule  og  skuffe  sig  selv, 
ogsaa  skulde  skuffe  andre,  og  som,  tilsyneladende  staaende 
udenfor  alle  Partier,  kunde  give  Ronsard  en  vis  Berettigelse 
til  at  benævne  hende  som  den,  ved  hvis  Naade  enhver  levede 
i  Fred ;  hende,  som  snart  splittede,  snart  forsonede  Partierne, 
men  for  hvem  katholske  og  reformerte  syntes  lige.  »Dødeere 
disse  Ord,  Papister  og  Huguenotter«,  synger  den  nævnte 
Digter  til  hende,  "Præsten  lever  i  rolig  Hvile,  den  gamle 
Soldat  holder  sig  til  sit  Hus,  Haandværkeren  synger  ved  sit 
Arbejde,  Vejene  opfyldes  af  rejsende,  Agerdyrkerne  besaa  uden 
Frygt  deres  Marker,  Hyrden  lever  ved  Kilden,  og  Sømanden  vover 
sig  ud  paa  Havet;  thi  paa  Landjorden  og  Havet  har  Du  formaaet 
at  berolige  alt».  De  hyppige  Fredsbrud  viste  dog  kun  altfor  godt^ 
hvor  lidet  hun  var  interesseret  i  Freden ;  det  var  kun  Magten,  det 
kom  hende  an  paa.  Samtiden  har  udpeget  som  hendes  Valg- 
sprog: "Del  og  bedrag".  Dette  var  virkeligt  ogsaa  det  eneste, 
der  lykkedes  hende;    men  hendes  Maal  var  Magten,    og  for 

saa  vidt  kunne  vi  tildele  hende  de  samme  Grundsætninger, 
som  de  gamle  Romere  hyldede.  «Divide  et  impera,  del  og 
hersk«,  kunde  hun  sige  som  disse;  kun  ville  vi  oversætte  det 
i  et  mere  moderne  Udtryk,  der  mere  minder  om  Kvinden: 
"Intrigér  og  hersk«. 

Ved  dette  Hof  blev  altsaa  Marie  optaget.  Vi  ville  her 
efter  authentiske  Aktstykker  fremsætte  nogle  Punkter  af  hen- 
des Ungdomshistorie,  der  ligesom  forbereder  og  udvikler  alle 
de  Sider  hos  hende,  der  har  ladet  hende  blive  Gjenstand  for 
saa  forskjellig  en  Bedømmelse,  snart  betynget  med  den  største 
Brøde,  snart  hævet  til  Skyerne,  snart  foragtet  og  udskjældt 
som  en  Jesabel,  snart  tilbedt  som  en  Martyr. 

Der  er  i  den  nyere  Tid  fremdraget  en  Mængde  Aktstyk- 
ker til  Marie  Stuarts  Historie.  Den  værdifuldeste  og  mest 
omfattende  Samling  af  disse  er  den  af  den  russiske  Fyrst 
Labanoff  foranstaltede  Udgave  af  Maries  egenhændige  Breve, 
af  Aktstykker  og  andre  Bidrag  til  hendes  Historie.  Man 
finder  her  Marie  Stuarts  ældste  Brev,  der  er  skrevet  i  Aaret 
1550,  altsaa  i  hendes  ottende  Aar;  det  næste  er  fra  1552. 
Hvor  udviklet  viser  hun  sig  ikke  allerede  da!  Hun  lover 
Moderen  fuldkommen  Tavshed  med  Hensyn  til  alt,  hvad 
denne  vil  meddele  hende.  Er  det  ikke,  ligesom  hun  fra  sin 
tidligste  Barndom  opdrages  til  at  deltage  i  Intriger.  «Hvad 
det  angaar,  som  I  har  gjort  ved  Greven  af  Hontélé,  saa  fore- 
kommer det  mig,  at  I  har  handlet  aldeles  rigtig  og  især  med 
Hensyn  til,  at  I  har  villet  Retfærdighed;  thi  efter  hvad  jeg 
har  kunnet  forstaa,  er  der  stor  Trang  dertil;  jeg  er  meget 
glad  over,  at  I  har  fundet  Lejlighed  til  at  forøge  Eders  Krone  •» . 
Enkedronningen  var  dengang  endnu  ikke  naaet  til  at  erholde 
Regentskabet  i  Skotland.  Omtrent  ved  samme  Tid  skriver 
Kardinalen  af  Lothringen,  hendes  Onkel,  om  hende  til  sin 
Søster:  « Eders  Datter  er  voxet  og  gaar  hver  Dag  saaledes 
frem  i  Væxt,  Godhed,  Skjønhed,  Visdom  og  Dyder,  at  hun 
er  den  fuldkomneste  og  mest  udviklede  i  alt  hæderligt  og 
dydigt,  som  der  kan  tænkes,  og  man  finder  for  øjeblikket  ikke 

hendes  Lige  i  hele  Kongeriget.  Kongen  finder  Behag  i  hen- 
des Selskab,  og  hun  véd  ogsaa  at  underholde  ham  med  saa 
gode  og  kloge  Svar  som  en  Dame  paa  25  Aar». 

Ved  Siden  af  disse  Dyder,  fortæller  Kardinalen  i  et  føl- 
gende Brev  (1553),  « nyder  hun  en  fuldstændig  Sundhed,  og 
Lægerne  spaa  hende  et  langt  Liv.  Dog  t«r  han  ikke  fordølge, 
at  hun  undertiden  har  en  Hjertesvaghed,  men  som  forresten 
kun  ytrer  sig,  naar  hun  en  Gang  imellem  spiser  for  meget; 
thi  hun  har  bestandig  en  saa  god  Appetit,  at  naar  hun  vilde 
spise  saa  meget,  som  hun  kunde,  vilde  hendes  Mave  ofte 
komme  til  at  lide  deraf«.  Det  var  vel  ikke  altid  den  letteste 
Sag  for  den  høje  Prælat  at  vogte  paa  den  unge  Dronning, 
der,  som  han  haabede,  engang  skulde  skaffe  ham  Magten. 

Bestandig  lode  Paalægene  til  hende  om  at  indsmigre  sig 
hos  Kongen.  «Jeg  anvender  al  min  Flid  paa  at  være  be- 
hagelig for  Kongen«,  skriver  Marie  1554,  og  to  Aar  efter 
kan  hendes  Onkel  Kardinalen,  der  udbreder  sig  over  sin 
Nieces  Dyder,  triumferende  udbryde:  "Hun  behersker  baade 
Kongen  og  Dronningen«.  Med  Hensyn  til  den  sidste  bliver 
det  dog  et  Spørgsmaal,  om  han  ikke  har  taget  fejl.  Meget 
tidlig  var  hun  ført  til  Regeringsforretninger ;  et  Brev  fra 
hendes  12te  Aar  bærer  Vidne  derom  og  viser  en  Fasthed, 
som  man  ikke  skulde  vente.  Allerede  nu  viser  hun  en  vis 
Myndighed:  "Jeg  beder  Eder  ydmygst«,  skriver  hun  til  Mo- 
deren, «at  ville  tilgive  mig  og  ikke  tage  mig  ilde  op,  naar 
jeg  ved  Styrelsen  af  mit  Kongerige  tager  Exempel  efter  Kon- 
gen, som  aldrig  giver  noget  Beneficium  bort  før  efter  dens 
Død,  som  er  Besidder  deraf,  paa  Grund  af  de  Ubehagelig- 
heder, som  kunne  opstaa  deraf«.  Hun  havde  givet  Ansøgeren 
det  samme  Svar,  forsikrende  ham  om  ikke  at  glemme  ham 
ved  kommende  Lejlighed  til  Gjengjæld  for  de  Tjenester,  han 
altid  havde  ydet  hendes  Moder  og  hende.  Hun  taler  her 
som  en  gammel  Statsmand,  selv  om  hun  hidtil  kun  af  Navn 
var  Skotlands  Dronning  og  lod  Moderen  besørge  alt.  Da  hun 
saaledes  fik  en  Del  Breve  tilsendte  fra  Skotland,  lod  hun  dem 

alle  overgive  til  Moderen,  for  at  denne  kunde  besvare  dem  og 
lod  i  denne  Anledning  medfølge  en  Del  Blanketter  under- 
tegnede dels  »Marie«)  alene,  dels  »ganske  Eders  Marie«  eller 
endelig  »Eders  gode  Søster  Marie ».  Moderen  kunde  selv  lade 
dem  udfylde. 

De  to  anførte  Exempler  vise  Marie,  som  hun  var  nu,  og 
som  hun  vedblev  at  være  sit  hele  Liv.  Snart  gav  hun  en 
anden  den  mest  uindskrænkede  Frihed  til  at  handle  i  sit 
Navn,  og  snart  holdt  hun  fast  ved  sin  Mening  uden  at  lade 
sig  rokke  af  nogen;  begge  Dele  ere  uadskillelige  fra  Kvin- 
dens Natur,  og  Marie  var  Kvinde  saa  godt  som  nogen. 

Marie  var  tidlig,  maaske  kun  altfor  tidlig,  udviklet.  Hun 
stod  i  sit  15de  Aar  i  Gin  fulde  Skjønhed,  der  var  i  Stand  til 
at  henrykke  hele  det  franske  Hof,  just  ikke  nogen  let  Sag  i 
en  saa  blaseret  Tid.  De  franske  Damer  havde,  i  Følge  Bran- 
tome,  i  de  sidste  halv  hundrede  Aar  tilegnet  sig  saa  megen 
Anstand,  Elskværdighed,  ungdommelig  Yndighed  og  Finhed, 
men  tillige  saa  megen  Letfærdighed,  de  havde  saa  meget  lagt 
sig  efter  at  udvikle  sig,  at  de  i  enhver  Henseende  overgik 
alle  andre,  hvilket  selv  fremmede  indrømmede.  Brantome, 
der,  som  en  nyere  Literærhistoriker  siger,  var  ligegyldig  over 
for  Lasten  eller  Dyden,  hvis  Forskjel  han  aldrig  havde  be- 
grebet, saa  med  Glæde  denne  paatagne  Ynde  og  den  stigende 
Letfærdighed ;  de  vellystige  Ord  fandt  han  i  det  franske  Sprog 
og  i  de  franske  Damers  Mund  endnu  mere  lokkende  og  vel- 
klingende end  i  ethvert  andet  Sprog,  just  ikke  noget  godt 
Tegn  paa  Tidens  Sædelighed,  der  i  øvrigt  heller  ikke  undlod 
at  fremkalde  de  bitreste  Satirer. 

I  de  mest  begejstrede  Udtryk  skildrer  Brantome  Maries 
ungdommelige  Skjønhed,  der  var  som  det  fuldeste  Dagslys, 
og  som  endogsaa  fordunklede  Solen,  naar  den  skinnede  kla- 
rest. Hvor  aandfulde  og  lysende  vare  ikke  hendes  -Øjne? 
Hvor  blændende  hvid  og  fin  var  ikke  hendes  Ansigtsfarve,  og 
hvad  kunde  sammenlignes  med  hendes  smukke,  hvide  Haand 
og  disse  saa  smukt  dannede  Fingre?     Hendes  Væxt  var  høj 

Og  slank,  hendes  Holdning  elegant;  hele  denne  yndefulde 
Skabning  syntes  kun  skabt  til  at  fortrylle.  Katharine  af  Me- 
dicis,  der  manglede  al  Maries  Finhed  og  Kvindelighed,  sagde 
derfor  ogsaa  skinsyg:  «Vor  lille  skotske  Dronning  behøver 
kun  at  smile  for  at  fordreje  alle  disse  franske  Hoveder«. 
Utallige  Tilbedere  give  tilstrækkeligt  Bevis  for  dette  af  Dig- 
tere besungne  Trylleri,  der  omgav  hende,  og  selv  den  alvor- 
lige Kantsier  l'Hopital  har  givet  Vidnesbyrd  om  hendes 
uimodstaaelige  Forføreriskhed:  »Man  skulde  tro,  at  der  i 
hende  boede  en  Guddom,  saa  stor  en  Ynde  var  der  i  hendes 
Ansigt,  og  hvor  stor  var  ikke  hendes  kongelige  Majestæt?« 
Den  hvide  Pande  ombølgedes  af  de  blonde,  rige  Lokker. 
Konsard  omtaler  hendes  Lokkers  Guld;  efter  et  Portræt  at 
dømme  skulde  Haaret  endogsaa  have  et  rødligt  Anstrøg;  for 
Walter  Scott  staar  det  som  mørkebrunt,  og  vi  vide  meget 
vel,  at  nyere  endogsaa  have  paastaaet,  at  det  var  sort.  Men 
det  blonde  var  dengang  Modefarven;  Brantome  omtaler  hen- 
des Lokker  som  "saa  smukke,  saa  blonde,  saa  bløde«,  og  vi 
tro  med  St.  Beuve  at  turde  anse  denne  Middelvej  som  den 
rette.  Hvad  nu  Sjælens  Skjønhed  angaar,  da  var  denne  i 
Følge  Brantome  lige  saa  stor  som  Legemets.  Hun  var  kyndig 
i  Latin,  og  i  en  Alder  af  13-14  Aar  fremsagde  hun  i  Kong 
Henriks,  Dronningens  og  hele  Hoffets  Nærværelse  i  Louvres 
Sal  en  latinsk  Tale,  som  hun  selv  havde  forfattet,  og  i  hvilken 
hun  paastod  og  tvært  imod  den  almindelige  Mening  forsvarede, 
at  det  var  meget  passende  for  Kvinder  at  kjende  Videnska- 
berne og  de  frie  Kunster.  Sammen  med  Henrik  H's  og  Ka- 
tharines  Døtre  og  under  Kongens  Søsters,  den  lærde  Mar- 
guerites øjne  blev  hun  indviet  i  Videnskaberne.  Alle  de 
unge  Prinsesser  ved  dette  helt  igjennem  literære  Hof  vare 
vel  bevandrede  i  de  skjønne  Videnskaber.  Elisabeth,  den 
senere  Dronning  af  Spanien,  hvis  smukke,  hvide  Teint  frem- 
hævedes af  det  sorte  Haar  og  gjorde  hende  saa  indtagende 
for  de  spanske  Grander,  som  senere  ikke  vovede  at  betragte 
hende  for  ikke  at  blive  forelskede  og  derved  opvække  hendes 

grusomme  Gemals,  Filip  IFs  Skinsyge,  denne  Elisabeth  elskede 
meget  Poesien,  og  Claudia,  der  senere  blev  gift  med  Hertugen 
af  Lothringen,  lignede  meget  sin  Tante  Marguerite,  der  be- 
standig levede  i  Studier ,  gjerne  sogte  Videnskabsmænds 
Selskab  og  derfor  hædredes  som  deres  Skytsgudinde.  Hen- 
rik IV's  senere  GemaUnde,  den  yngre  Marguerite,  hvis  Brude- 
fest saa  sørgelig  er  knyttet  til  Bartholomæusnattens  Rædsler, 
kunne  vi  her  heller  ikke  forbigaa,  skjønt  hun  kun  var  et 
Barn,  medens  Marie  Stuart  opholdt  sig  i  Frankrig;  hende, 
der  som  alle  Valois'er  var  lærd,  saa  at  hun  f.  Ex.,  da  polske 
Gesanter  fremstammede  deres  daarlige  Latin,  strax  forstod 
flydende  at  tiltale  dem  paa  dette  Sprog,  og  som  i  sine  Me- 
moirer, i  det  mindste  hvad  Stilens  Finhed  angaar,  tør  stilles 
saa  højt  som  nogen  af  hendes  Samtidige.  Man  kan  vel  tænke 
sig,  at  det  maatte  vække  Beundring  at  se  den  unge,  af  alle 
tilbedte  Dronning  Marie  Stuart  tale  hint  klassiske  Sprog; 
Ordene  maatte  faa  en  ganske  anden  Klang  og  Ynde  i  hen- 
des Mund.  Det  franske  Sprog  fandt  de  samtidige  Forfattere, 
at  hun  talte  skjønnere  end  nogen  indfødt,  og  selv  hendes 
Hjemlands  Sprog,  der  ellers  forekom  de  franske  Øren  saa 
haardt,  saa  ildeklingende ,  forstod  hun  ved  sin  Ynde  at  af- 
lokke en  blidere  Klang. 

Saa  længe  hun  var  i  Frankrig,  anvendte  hun  daglig  to 
Timer  til  Læsning,  og  hun,  der  gjerne  havde  Omgang  med 
Digtere  som  Ronsard  og  du  Bellay,  skrev  ogsaa  selv  Vers, 
der  vare  smukke,  siger  Brantome,  og  som  aldeles  ikke  lignede 
dem,  man  senere  tillagde  hende  at  have  skrevet  til  Bothwel. 
Brantome  undrer  sig  over,  hvorledes  man  har  kunnet  udgive 
disse  saa  plumpe  og  slet  polerede  Vers  som  hendes,  og 
Konsard  istemmer  her  aldeles  hans  Mening.  Hendes  Stemme 
var  blid,  og  man  fandt  ikke  noget  skjønnere  end  at  høre 
hende  synge,  akkompagnerende  sig  paa  Luthen  med  denne 
smalle,  fine  Haand. 

Men  hvor  stor  en  Fare  er  der  ikke  for  dem,  der  besidde 
denne  henrykkende  Ynde,    dette  Talens  Liv,    som   river  alle 

med,  denne  uimodstaaelige  Tiltrækningskraft?  Hvor  stor  en 
Fristelse  ligger  der  ikke  til  at  benytte  sig  af  dem?  Marie 
viste  tidlig  disse  forfereriske  Evner,  og  hun  forstod  vist  ogsaa 
tidlig  at  benytte  dem.  Forstod  hun  ikke,  naar  nogen  var 
imod  hende,  at  benytte  sig  af  denne  Ynde  for  at  afvæbne 
ham?  »Hvorledes  skal  et  stakkels  Hjerte  forsvare  sig,  naar 
to  smukke  -Øjne  angribe  det?  Hjertet  er  ene,  vaabenLest, 
blottet  og  ømt,  og  Øjnene  ere  væbnede  med  Lyst»,  havde 
allerede  for  hundrede  Aar  siden  den  ved  sit  langvarige  en- 
gelske Fangenskab  bekjendte  Karl  af  Orleans  sunget.  Hvilke 
sade  og  kjælne  Ord  forstod  Marie  ikke  at  lægge  i  sin  Mund, 
og  hvor  bedende  kunde  ikke  hendes  øjne  være,  —  hvem 
formaaede  da  at  modstaa  hende?  Om  end  langtfra  i  den 
Grad  som  Katharine  af  Medicis  var  Marie  Stuart  vist  ikke 
den,  der  undlod  at  benytte  sig  af  sin  Skjenhed,  hvor  den 
kunde  være  hende  til  Nytte.  Man  behøver  kun  at  nævne 
denne  Koketteren  med  de  forskjellige  Klædedragter.  Det  var 
noget,  som  var  saa  almindeligt  dengang,  og  som  overalt  fin- 
des omtalt.  Naar  Marie  var  ifert  sin  skotske,  maleriske 
Dragt,  var  hun  maaske  allerskjønnest;  men  her  var  det  alene 
hende,  der  formaaede  at  hæve  denne  nationale  Klædning,  der 
dengang  saa  lidet  var  paa  Moden.  Men  hvad  kunde  man  da 
ikke  vente,  naar  hun  var  iført  sin  rige  Pynt  og  de  Dragter, 
som  man  dengang  satte  højest,  være  sig  efter  fransk  eller 
spansk  Skik;  naar  hun  paasatte  sig  hin  lette,  italienske  Ho- 
vedbedækning, naar  hun  ftilgte  en  af  alle  disse  øvrige  Moder, 
som  alle  klædte  hende,  eller  naar  hun  stod  iført  sin  dybeste 
Sorgs  hvide  Dragt,  hvor  det  hvide  Slør  maatte  bekæmpe  Ren- 
heden af  hendes  Ansigts  Sne? 


k 


m. 


Som  en  Modvægt  mod  den  spansk-engelske  Giftermaals- 
alliance  fremskyndede  man  Marie  Stuarts  Forbindelse  med 
Daufinen.    Hun  var  endnu  ikke  15  Aar,  da  Henrik  II  i  Slut- 

ningen  af  Oktober  1557  skrev  til  Skotlands  tre  Stænder  for 
at  indbyde  dem  til  at  sende  Deputerede,  der  kunde  forhandle 
om  Betingelserne  for  deres  Dronnings  Giftermaal  og  overvære 
Bryllupet.  Da  de  tre  Stænder  den  14de  December  vare  for- 
samlede i  Parlamentet,  udvalgte  de  ni  Mænd,  der  skulde 
indtræde  i  denne  Deputation,  tre  af  Gejstligheden,  de  øvrige 
sex  af  den  højeste  Adel.  De  skulde  overensstemmende  med 
deres  Instruktioner  fordre  Dronningens  og  Daufinens  Løfte 
om  at  bevare  Rigets  Integritet,  dets  Love  og  Friheder.  Den 
skotske  Enkedronning  gav  sin  Moder,  Antoinette  af  Bourbon, 
Fuldmagt  til  at  repræsentere  hende  ved  Bryllupet,  og  da 
Marie  endnu  var  umyndig,  bleve  de  ni  skotske  Herrer  tillige- 
med Bedstemoderen  udnævnte  til  paa  hendes  Vegne  at  be- 
stemme Betingelserne  for  dette  Giftermaal.  Den  19de  April 
1558  undertegnede  man  paa  de  af  Skotterne  gjorte  Betin- 
gelser Marias  og  Frants's  Ægteskabskontrakt  i  Louvre;  men 
hvor  lidet  Marie  agtede  at  overholde  dem,  fremgaar  af  nogle 
hemmelige  Diplomer,  som  hun  fjorten  Dage  tidligere  havde 
udstedt.  I  disse  skjænkede  Marie  Stuart,  dersom  hun  døde 
barnløs.  Kongeriget  Skotland  og  al  hendes  Ret  til  Englands 
Krone  til  Henrik  II  og  hans  Efterfølgere.  Hun  gav  endvidere 
sit  Samtykke  til,  at  alle  dette  Riges  Indtægter  overlodes  til 
Henrik  II,  indtil  den  fuldstændige  Betaling  af  de  Summer 
—  en  Million  i  Guld  — ,  der  skyldtes  Frankrig,  var  ydet. 
Hun  havde  derom  raadført  sig  med  sine  bedste  Venner, 
Kardinalen  og  Hertugen  af  Guise,  og  hun  ledsagede  dem  med 
en  formel  Gjenkaldelse  af  alle  de  Erklæringer,  som  hun  kunde 
blive  tvungen  til  at  gjøre  paa  de  skotske  Herrers  Bøn;  thi 
hun  vilde  binde,  forene,  sammenknytte  og  gjøre  til  ét  Konge- 
rigerne Skotland  og  Frankrig.  Hun  havde  derved  forud  annu- 
leret  den  Traktat,  Skotterne  fjorten  Dage  senere  sluttede. 
Ved  det  franske  Hof  lærte  hun  tidlig  den  Dobbelthed  og 
det  Bedrageri,  som  senere  blev  hende  saa  ødelæggende. 

Skotterne,    der  aldeles  ikke  anede  dette,    overgav  med 
Glæde  deres  unge  Dronning  til  Daufinen,  og  den  24de  April 

1558  fejredes  deres  Bryllup  med  den  sterste  Pragt  i  Notre- 
Dame  i  Paris.  Kardinalen  af  Bourbon  velsignede  dem  i 
Kongehusets  og  Højadelens  Nærværelse,  og  umiddelbart  der- 
efter hilsede  Dronningen  sin  unge  Ægtefælle  som  Skotlands 
Konge,  og  hendes  Exempel  fulgtes  af  det  skotske  Parlaments 
Deputerede.  Naar  man  ser  hen  til  den  Bolle,  Marie  her  har 
spillet  lige  over  for  dem,  kan  man  ikke  i  hendes  Mund  finde 
noget  mere  underfundigt,  end  naar  hun  skriver  til  Moderen, 
at  hun  ikke  vil  undlade  at  bevidne  hende  om  den  gode  Pligt- 
opfyldelse, som  de  skotske  Afsendinge  havde  vist  hende  ved 
hendes  Bryllup.  De  skotske  Herrer  begave  sig  nu  hjem;  en 
af  dem,  Bispen  af  Orkneyeerne,  døde  paa  Hjemrejsen. 

Det  var  ikke  nok,  at  man  opstillede  det  ene  Giftermaal 
mod  det  andet,  at  man  ved  en  hemmelig  Traktat,  der  skulde 
forene  Frankrig  og  Skotland,  vilde  danne  en  Modvægt  mod 
Filip  H's  Planer,  der  vilde  forene  England  og  Nederlandene 
under  den  Arving,  han  haabede  af  sit  Ægteskab  med  Marie 
Tudor.  Vaabnene  maatte  tillige  drages,  og  det  var  i  denne 
Kamp,  at  Franskmændene  vandt  Caiais,  Englændernes  sidste 
Besiddelse  paa  denne  Side  Kanalen,  hvis  Tab  smertede  Marie 
Tudor  i  den  Grad,  at  hun  døende  udbrød,  at  hvis  man  aab- 
nede  hendes  Hjerte,  vilde  man  finde  Byens  Navn  indskrevet 
i  det;  hun  overlevede  virkelig  kun  kort  Tid  dette  Tab,  og 
med  hendes  Død  var  denne  engelsk  -  spanske  Alliance  brudt. 

En  Kvinde  skulde  atter  bestige  Englands  Trone;  det  var 
Elisabeth.  Hun  erklæredes  imidlertid  for  illegitim,  og  i  saa 
Tilfælde  var  Marie  Stuart  nærmest  til  Arvefølgen.  Henrik  II 
befalede  ogsaa  strax  den  unge  skotske  Dronning  og  hendes 
Ægtefælle  at  antage  det  engelske  Kongeriges  Titel ;  men  Marie 
formaaede  ikke  at  gjøre  sin  Eet  gjældende  og  blev  som  Med- 
bejlerinde  kun  Gjenstand  for  Elisabeths  bitreste  Misundelse 
og  Had.  Den  15de  Januar  1559  kronedes  Elisabeth  i  Eng- 
land med  alle  den  katholske  Religions  Ceremonier;  men  der- 
med var  ogsaa  denne  Tros  Rolle  udspillet  i  England,  hvor 
allerede  i  Marts    den   reformerte  Kirke  atter  gjenoprettedes. 

Der  var  ikke  længer  Grund  til  Krig,  og  i  de  første  Dage  af 
April  1559  undertegnede  man  Fredstraktaterne  i  Cateau- 
Cambresis. 

Ved  den  ægteskabelige  Forbindelse  mellem  Frankrigs  og 
Skotlands  Kongehuse  var  den  franske  Indflydelse  i  det  sidst- 
nævnte Land  stegen  til  det  højeste,  men  samtidig  var  den 
ogsaa  omtrent  forsvunden.  Det  skotske  Parlament  bestemte 
vel,  at  for  "Fremtiden  skulde  alle  Akter  afgjøres  i  Maries  og 
Frants's  Navn ;  men  det  engelske  Parti  havde  rejst  sig  til  en 
høj  Magt.  Under  Krigen  nægtede  flere  høje  Baroner  ligesom 
i  Kong  Jakob  Vs  sidste  Dage  at  gaa  angrebsvis  frem  mod 
England;  det  var  ej  i  deres  Interesse ;  det  vilde  være  tilstræk- 
keligt, mente  de,  at  gribe  Forsvarsvaaben,  naar  Fjenden  gjorde 
Indfald  i  Skotland. 

Strax  efter  Fredsslutningen  i  Cateau  -  Cambresis  havde 
Marie  fra  Fontainebleau  skrevet  til  Elisabeth  og  udtrykt  sin 
Glæde  over  Freden.  Hun  udtalte  sit  ønske  om  en  evig 
Alliance  og  haabede  kun  paa  en  Lejlighed  for  at  vise  Oprig- 
tigheden deraf.  I  et  følgende  Brev  udtalte  hun  det  samme, 
og  det  var  vist  ikke  uden  Grund,  at  hun  nærmede  sig  denne 
sin  Rivalinde.  Da  det  reformerte  Parti  var  kommet  til  Mag- 
ten i  England,  maatte  der  ske  et  stort  Omslag  i  det  skotske 
Oppositionsparties  Forhold  til  dette  Land;  havde  dette  Parti 
før  vist  sig  gunstigere  stemt  mod  England,  end  man  ellers 
var  vant  til  det  i  Skotland,  maatte  det  nu  af  al  Magt  søge 
Englands  Venskab.  Det  var  det  katholske  Frankrig,  hvis  Ind- 
flydelse man  nu  vendte  sig  fjendtlig  imod.  Da  Regentinden 
i  Skotland  saa,  hvorledes  det  reformerte  Partis  Magt  og  An- 
seelse Dag  for  Dag  voxede,  hvorledes  det  blev  mere  og  mere 
udfordrende,  mærkede  hun,  at,  hvis  Regeringen  ikke  anvendte 
sin  hele  Myndighed  mod  det,  vilde  hun  snart  ikke  mere  være 
i  Stand  til  at  styre  Landet;  hun  satte  haardt  imod  haardt 
og  udstedte  en  Befaling,  i  Følge  hvilken  det  paabedes  alle 
Skotter,  af  hvilken  Stand  de  end  vare,  at  bekjende  sig  til 
den  katholske  Religion  og  at  opfylde  alle  dens  Pligter;    men 

herved  var  kun  Tegnet  til  den  almindelige  Rejsning  givet. 
De  adelige  Herrer  af  det  reformerte  Parti  samlede  sig  strax 
og  sendte  som  deres  Ordførere  Greven  af  Argyle  og  Lord 
James  Stuart  til  Enkedronningen.  De  forestillede  hende,  at 
hun  ikke  uden  at  vise  den  største  Uretfærdighed  kunde  for- 
urolige dem  i  deres  Religion;  hun  havde  jo  selv  tilladt  dens 
Dyrkelse  eller  i  det  mindste  taalt  dens  Udavelse.  De  vare 
rede  til,  vedbleve  de,  at  ofre  deres  Liv,  hellere  end  de  vilde 
forandre  deres  Tro.  Regentinden  var  dog  nu  engang  bestemt 
paa  ikke  at  hare  dem,  og  da  hun  intet  Hensyn  tog  til  deres 
Forestillinger,  forbandt  alle  den  nye  Rehgions  Tilhængere  sig 
i  en  Kongregation ;  Vaabnene  grebes,  og  man  begyndte  at 
ødelægge  Kirker  og  Klostre,  storme  Helgenbilleder  o.  s.  v. 
Snart  optraadte  man  erobrende,  i  det  man  den  25de  Juni 
bemægtigede  sig  Perth,  dengang  en  vigtig  Plads. 

Freden  i  Cateau-Cambresis  blev  fulgt  af  Giftermaal,  der 
skulde  knytte  de  forsonede  Magter  endnu  nærmere  til  hin- 
anden. Det  vigtigste  af  disse  var  Filip  H's  med  den  unge 
franske  Prinsesse  EUsabeth.  Man  havde  ferst  havt  i  Sinde 
at  give  hende  til  Filips  San  Don  Carlos ;  de  vare  begge  fadte 
1545  og  altsaa  fjorten  Aar  gamle.  Men  Filip,  der  var  32 
Aar  gammel,  satte  sig  selv  i  sin  Sans  Sted.  Rige  Tourne- 
ringer  forherligede  disse  Festligheder;  fra  den  27de  til  den 
29de  Juni  havde  man  holdt  disse  Ridderspil,  men  Henrik  H 
havde,  utrættelig  som  han  var  i  alle  den  Slags  Legemsavelser, 
ladet  alle  Herrerne  tilsige  til  et  nyt  den  30te  Juni.  Han 
havde  allerede  vundet  alle  Æresprisene,  og  Labene  vare  til- 
ende, da  han  bemærkede  to  hele  Lanser,  af  hvilke  han  bad 
Gardekaptainen  Montgomery  at  tage  den  ene,  medens  han 
selv  greb  den  anden.  De  to  kæmpende  foer  imod  hinanden, 
og  Montgomerys  Lanse  trængte  ind  i  Kongens  øje.  Henrik 
begyndte  at  vakle,  men  da  han  var  af  en  kraftig  Legems- 
bygning, forsagte  han  atter  at  mande  sig  op.  Kræfterne 
svigtede  ham  imidlertid  snart,   han  laa  i  ti  Dage  uden  Be- 

vidsthed,  og  endelig  den  10de  Juli  om  Morgenen  udaan- 
dede  han. 

Efter  Kongens  Død  beviste  man  ham  ikke  mindre  Ær- 
bødighed, end  da  han  levede,  og  man  udøvede  alle  de  sæd- 
vanlige Hoftjenester,  som  man  ellers  ydede  hans  Person. 
Man  rakte  ham  Vand,  satte  Spise  og  Drikke  hen  for  ham 
o.  s.  V.,  hvilket  man  derpaa  alt  uddelte  til  fattige  Folk.  Man 
havde  udskaaret  et  Træbillede  og  iklædt  dette  den  kongelige 
Dragt,  paasat  det  Kronen  og  lagt  det  paa  en  Seng  med 
Hænderne  foldede  og  Ansigtet  vendt  mod  Himlen,  som  om 
det  bad;  paa  den  højre  Side  laa  det  kongelige  Scepter  og 
paa  den  venstre  Retfærdighedens  Symbol.  Ved  Billedets  Fød- 
der stod  et  Fad  med  Vievand,  med  hvilket  enhver  maatte 
bestænke  dets  Fødder;  det  var  et  Middel  mod  Skjærsildens 
Kvaler.  Den  Ilte  Avgust  bragtes  Liget  til  Notre-Dame  og 
den  næste  Dag  til  St.  Denis  gjennem  Gader,  i  hvilke  der 
udenfor  hvert  Hus  var  plantet  en  Fakkel.  Fra  et  Vindue  i 
en  af  disse  Gader  saa  Frants,  Marie  Stuart,  Katharine  af  Me- 
dicis  og  andre  af  Kongefamiliens  Medlemmer  Toget  drage 
forbi,  da  Ceremoniellet  forbød  dem  at  deltage  i  Ligfærden. 
Da  man  i  St.  Denis  havde  begravet  Liget,  traadte  den  næste 
Dag  en  Herold  frem  i  Kirken  og  holdt  en  Sørgetale  over 
Kongens  Død.  Han  nævnede  forskjellige  Embedsmænd  ved 
Navn,  og  efter  at  være  opraabte  gik  disse  hen  og  nedlagde 
deres  Embede  paa  den  kongelige  Grav.  Tre  Gange  udraabte 
Herolden  Kongens  Død;  da  han  fjerde  Gang  gjorde  det,  knæ- 
lede han  ned  og  opfordrede  alle  de  tilstedeværende  til  Bøn. 
Et  Ojeblik  efter  sprang  han  pludselig  op,  og  med  glad 
Stemme  udraabte  han  Frants  H  som  Konge  under  Trompeters 
og  Pavkers  Lyd.  Som  en  Slutning  paa  hele  denne  Ceremoni 
sønderbrød  Konnetablen,  Frankrigs  højeste  Embedsmand,  sin 
Stav;  den  unge  Konge  skulde  frit  modtage  sit  Rige. 

Den  nye  Konges  Kroning,  den  Ceremoni,  der  i  Folkets 
øjne  først  gav  den  kongelige  Magt,  fulgte  snart  efter.  Erke- 
bispen  af  Reims  havde  fra  gammel  Tid  Hævd  paa  at  udføre 

denne  Handling,  og  man  afveg  heller  ikke  denne  Gang  fra 
Fædrenes  Skik.  Raadet  i  Reims  red  som  sædvanlig  Kongen 
i  Møde  og  bød  ham  velkommen,  og  allerede  længe  før  hans 
Ankomst  havde  man  begyndt  at  afskyde  Glædessalver.  Ved 
hans  Ankomst  til  Porten  traadte  tre  unge  Piger  frem  og 
overrakte  ham  tre  gyldne  Nagler.  Man  havde  ved  denne 
Lejlighed  heller  ikke  glemt  Folket;  foran  Kirken  stod  en 
Brønd  med  tre  Kvindefigurer,  ud  af  hvis  Barm  der  flød  rød 
eller  hvid  Vin. 


IV. 

Den  første  Følge  af  Henrik  H's  Død  maatte  være  Diana 
af  Poitiers's  og  Konnetablen  af  Montmorencys  Fjernelse.  Men 
der  var  et  tilstrækkeligt  Antal,  der  bejlede  til  Magten  i  deres 
Sted.  Frants  H,  kun  IS^eAar  gammel,  var  ligesom  Faderen 
af  en  ubestemt,  vaklende  Karakter.  Formælet  i  en  altfor 
ung  Alder  var  han  aldeles  en  Slave  af  sin  unge  Dronning. 
Maries  Indflydelse,  det  Herredømme,  som  hun  udøvede  over 
Kongen,  vilde  have  været  meget  heldigt,  hvis  hun  havde  havt 
duelige  Raadgivere  omkring  sig;  men  det  traf  sig  saa  uhel- 
digt, at  der  ved  hendes  Side  stode  to  saa  at  sige  selvskrevne 
Raadgivere,  knyttede  til  hende  ved  Blodets  Baand;  det  var 
hendes  tvende  Onkler,  Kardinalen  af  Lothringen  og  Hertug 
Frants  af  Guise.  Denne  Slægt,  en  yngre  Linie  af  det  lo- 
thringske  Hus,  havde  hurtig  forstaaet  at  hæve  sig.  Dets 
Hoved  Claudius  havde  opnaaet  at  faa  sit  Stammegods  Guise 
ophøjet  til  et  Hertugdømme,  medens  hans  Broder  var  Kar- 
dinal. To  af  den  førstnævntes  Sønner  vare  bestemte  til  at 
spille  en  endnu  højere  Rolle;  den  ældste  af  dem,  Frants,  var 
Metz's  Forsvarer  og  Calais"s  Erobrer ;  den  anden,  Charles,  der 
efter  sin  Onkel  havde  erholdt  Kardinalhatten,  havde  drevet 
det  til  at  beklæde  ikke  mindre  end  tolv  Bispestole,  hvoraf 
de  tre  endogsaa  vare  Erkebispestole.  De  havde  i  lang  Tid 
ventet  paa  det  øjeblik,  da  Marie  Stuart  skulde  blive  Frank- 

rigs  Dronning,  og  med  den  storste  Omhu  havde  de  vaaget 
over  hende;  «det  er  utroligt'),  siger  Marie  selv,  «hvor  de  ere 
omhyggelige  for  mig».  Det  var  en  herskesyg  Slægt,  hvis 
Planer  vare  umaadelige;  men  det  eneste,  der  lykkedes  dem, 
siger  Castelnau,  var  at  ryste  Evropa,  i  det  de  styrtede  deres 
eget  Hus  i  Undergang. 

Naar  Marie,  der  beherskede  Kongen,  atter  beherskedes 
af  disse  de  snildeste  og  ærgjerrigste  af  alle  Hofmænd,  var 
det  ikke  for  Katharine  af  Medicis  at  tænke  paa  at  komme 
til  nogen  Magt  uden  ved  at  slutte  sig  til  dem.  Da  Parla- 
mentet i  Paris  henvendte  sig  til  Kongen  med  Lykønskninger 
og  spurgte,  til  hvem  man  i  Fremtiden  skulde  henvende  sig 
for  at  erfare  hans  Vilje,  lod  han  svare,  at  han  havde  over- 
givet Styrelsen  af  alt  til  Kardinalen  af  Lothringen  og  Her- 
tugen af  Guise.  Det  var  i  Virkeligheden  saaledes;  den  første 
bestyrede  alle  de  civile,  den  sidste  de  militære  Sager;  Enke- 
dronningen havde  vel  erholdt  en  hørj  Titel,  men  det  var 
ogsaa  alt. 

Det  ligger  her  udenfor  vor  Plan  at  gjennemgaa  Frank- 
rigs indre  Stridigheder  i  denne  Tid,  Hele  Interessen  hviler 
i  det  Forhold,  hvori  Marie,  opdragen  i  Frankrig  og  ved  et 
katholsk  Hof,  maatte  komme  til  at  staa  til  de  nye  kirkelige 
Rørelser  i  Skotland  og  til  dette  Lands  gamle  Fjende  England; 
thi  i  hendes  Øjne  maatte  det  betragtes  som  et  dobbelt  For- 
ræderi, naar  man  fefrst  faldt  fra  den  katholske  Tro  og  dernæst 
sluttede  sig  til  Englænderne,  i  hvis  Land  den  reformerte 
Kirke  havde  sejret. 

Urolighederne  i  Skotland,  som  vi  nys  have  omtalt,  for- 
voldte, i  Følge  en  Udtalelse  i  et  Brev,  Marie  megen  Sorg  og 
Mishag.  Hun  betragtede  Bevægelserne  som  Uforskammet- 
heder og  store  Skandaler  og  takker  Hertugen  af  Chåtellerault 
for  den  gode  Tjeneste,  han  havde  vist  hende  ved  at  støtte 
Regentinden.  Men  han,  der  havde  maattet  vige  fra  Regent- 
skabet for  Enkedronningen,  var  kun  en  lunken  Ven  af  hende, 
og  det  varede  ikke  længe,  førend  han  sluttede  sig  til  Oppo- 

sitionen.  I  Stirling  havde  de  reformerte  Skotter  været  forsam- 
lede den  1ste  Avgust  1559  og  besluttet  at  søge  Englands  Støtte, 
og  et  Par  ilaaneder  efter  trængte  de  ind  i  Edinbm-gh,  fra 
hvilken  By  Enkedronningen  maatte  rømme  for  at  indeslutte 
sig  i  Leith.  Hun  ventede  i  denne  Edinburghs  Havnestad  paa 
de  franske  Tropper,  som  hendes  Brødre,  Guiserne,  havde  lovet 
hende  fra  Frankrig.  Men  dette  viste  altfor  tydelig,  at  Skot- 
land, saa  længe  Guisernes  Søster  var  Eegentinde,  maatte  be- 
tragtes som  staaende  under  fransk  Formynderskab.  De  re- 
formerte, der  saa  saavel  deres  Religion  som  politiske  Uafhæn- 
gighed truet,  samlede  sig  da  og  erklærede  paa  Knox's  Forslag, 
at  Undersaatterne  havde  Ret  til  at  sætte  sig  op  imod  tyran- 
niske Fyrster  og  afsætte  dem,  og  som  Følge  heraf  afsatte  de 
strax  enstemmig  Enkedronningen  fra  Regentskabet.  Vel  havde 
de  reformerte  intet  Held  i  deres  Krigsforetagender ;  de  bleve 
to  Grange  slaaede  tilbage  foran  Leith,  deres  Finantser  vare 
udtømte,  og  de  saa  sig  endogsaa  nødte  til  at  forlade  Edin- 
burgh; men  de  havde  udtalt  en  Sætning,  som  tillod  og  ret- 
færdiggjorde Oprør.  Tillod  Macchiavellis  Lære  Fyrsterne  at 
benytte  sig  af  ethvert  Middel  for  at  opnaa  det  uindskrænkede 
Herredømme,  findes  her  det  aldeles  modsatte  System  gjort 
gjældende,  at  Folket  skulde  have  Ret  til  at  afsætte  den  Fyrste, 
der  handlede  mod  Folkets  Vilje. 

Da  Skotterne  af  Kongregationen  saaledes  ikke  formaaede 
at  udrette  noget  mod  Regentinden  paa  Grund  af  de  franske 
Tropper,  besluttede  de  at  henvende  sig  om  Hjælp  til  Elisa- 
beth. Denne,  der  kjendte  Marie  Stuarts  Fordringer  paa  den 
engelske  Krone  og  vidste,  at  hun  vilde  blive  støttet  af  hele 
det  katholske  Parti  i  England,  saa  i  de  franskes  Nærværelse 
i  Skotland  en  Forpost,  der  hvert  øjeblik  kunde  iværksætte 
et  Angreb  paa  England,  og  allerede  før  Skotterne  henvendte 
sig  til  hende,  havde  hendes  Flaade  krydset  i  de  skotske  Far- 
vande. Ved  Traktaten,  som  Elisabeth  sluttede  med  Kongre- 
gationen,   lovede  hun  Skotterne  at  hævde  deres  Religion  og 

politiske  Frihed;  hendes  Tropper  skulde  rømme  Skotland,  saa- 
snart  de  franske  havde  trukket  sig  tilbage  derfra. 

Marie  Stuart  maatte  krænkes  dybt  ved  sine  Skotters 
Frafald;  hun  skrev  til  Moderen,  at  hun  haabede,  at  denne 
vilde  være  i  Stand  til  at  føre  dem  tilbage  til  Gud  og 
deres  Pligt,  og  lovede  hende  franske  Hjælpetropper.  De 
franske  i  Leith,  3,00()  Mand  stærke,  viste  vel  en  tapper 
Modstand  mod  Elisabeth,  men  man  indsaa  Umuligheden  af 
at  fortsætte  Kampen.  Den  1ste  April  1560  gav  man  i  Am~ 
boise  Sirerne  Montlui,  Pelvé  og  la  Brosse  det  Hverv  at  gaa 
til  Skotland  for  at  oprette  Freden.  Skjønt  Majestæterne, 
siges  der  i  Brevet,  med  de  Midler,  det  havde  behaget  Gud 
at  lægge  i  deres  Haand,  let  kunde  tvinge  Oprørerne,  foretrak 
de  dog  efter  deres  sædvanlige  Mildbed  at  forsøge  ad  mildere 
Veje  at  føre  deres  ulydige  Undersaatter  tilbage  til  Fornuft  og 
at  vise  Naade  mod  dem;  enhver,  der  vendte  om,  vilde  de  op- 
tage i  Naade,  glemmende  det,  der  var  sket.  Gesandterne 
havde  tillige  Fuldmagt  til  at  underhandle  med  Englænderne, 
dersom  det  var  nødvendigt,  og  den  30te  Maj  undertegnede 
de  franske  Udsendinge  Montlui  og  Randan  i  Berwick  Prelimi- 
nærerne  til  en  Fredstraktat  mellem  Frankrig,  Skotland  og 
England. 

Under  alle  disse  Stridigheder  og  Forhandlinger  døde 
Regentinden  af  Skotland  i  Edinburgh;  paa  sit  Dødsleje  til- 
raadede  hun  paa  en  Gang  at  bortsende  de  franske  og  engelske 
Tropper  som  det  eneste  Middel  til  at  hævde  Skotlands  Uaf- 
hængighed. Paa  dette  Grundlag  kom  den  endelige  Fred  og- 
saa  i  Stand  i  Edinburgh  den  6te  Juli  1560:  saavel  de  franske 
som  de  engelske  Tropper  skulde  rømme  Skotland,  hvis  Par- 
lament erholdt  alle  sine  gamle  Rettigheder  bekræftede  og 
endogsaa  fik  nye  i  Tilgift;  Skottorne  skulde  selv  overtage 
hele  Kongerigets  Styrelse,  og  en  almindelig  Amnesti  blev 
udstedt.  Frants  og  Marie  skulde  i  Følge  Traktaten  tillige 
anerkjende  Elisabeth  for  den ,  hvem  Englands  og  Irlands 
Kroner  med  rette  tilhørte,    samt  forpligte  sig  til  at  ophøre 

med  at  fere  disse  Rigers  Titler  og  Vaaben,  en  Forpligtelse, 
som  Marie  imidlertid  vægrede  sig  ved  at  opfylde.  Englæn- 
derne havde  vundet  umaadelig  ved  denne  Fredsslutning,  og  de 
engelske  Gesandter,  som  overværede  Forhandlingerne,  skreve  til 
Dronning  Elisabeth:  « Denne  Traktat  vil  endelig  forskalBfe 
Eder  den  Erobring  af  Skotland,  som  ingen  af  Eders  Forfædre, 
trods  alle  deres  vundne  Slag,  nogensinde  har  kunnet  erholde, 
idet  den  skjænker  Eder  Adelens  Hjerter  og  gode  Vilje,  som 
ville  gavne  England  mere,  end  selve  Indtægterne  af  Kronen 
vilde  kunne  det«.  Franskmændene  smigrede  sig  derimod  med, 
at  Maries  Medgift  havde  bragt  Skotland  til  dem  og  derved 
bevirket,  hvad  Vaaben  ikke  vilde  kunne  have  bevirket.  Det 
viste  sig  imidlertid,  at  det  var  Englænderne,  der  her  havde 
regnet  rigtig. 

Samtidig  med  disse  Uroligheder  i  Skotland  havde  de 
reformerte  i  Frankrig  rejst  sig.  Protestanterne  vare  her 
blevne  undertrykte,  og  Guiserne  havde  vundet  en  Sejr,  men 
en  af  disse  Sejre,  som  paa  Grund  af  den  Rædsel,  deres  Gru- 
somhed maa  vække,  svækker  langt  mere,  end  den  styrker. 
Katharine  af  Medicis,  som  forstod,  hvad  man  hviskede  hende 
i  jørene,  »at  der  i  alle  disse  Bevægelser  var  langt  mere  Mis- 
fornøjelse end  Huguenotteri«,  benyttede  sig  af  Lejligheden 
og  lod  Kantslerposten  overdrage  til  Michel  THopital,  en  af 
de  ædleste  Skikkelser  i  denne  Tidsalder,  udhuggen  som  af 
antikt  Marmor,  en  anden  Cato  Censorius.  «Hvad  skulle  vi 
med  alle  disse  Baal  og  Pinsler?"  spurgte  han;  «det  er  væb- 
nede med  Dyd  og  værnede  af  gode  Sæder,  at  vi  skulle  mod- 
staa  Kjætteriet').  Ediktet  af  Romorantin,  som  han  lod  ud- 
stede, overgav  Undersogelsen  af  Forbrydelser  for  Kjætteri  til 
Bispernes  Domstol,  en  vel  alt  andet  end  gunstig  Bestemmelse 
for  de  reformerte,  men  en  Bestemmelse,  som  var  langt  at 
foretrække  for  alle  disse  Inkvisitionstribunaler,  der  overalt 
rejste  sig  i  Spanien  og  opvakte  selv  de  italienske  Katholikers 
Rædsel. 

10* 

V. 

Under  alle  disse  Bevægelser  døde  Frants  II  efter  sytten 
Maaneders  Regering  den  5te  December  1560.  Hans  min- 
dreaarige  Broder  Karl  IX  besteg  Tronen,  og  Katharine  af 
Medicis  tilrev  sig  strax  Regentskabet.  Marie  Stuart  havde 
ikke  mere  nogen  Indflydelse,  og  med  hende  maatte  Guiserne 
falde.  Katharine  af  Medicis  var  altfor  utaalmodig  efter  at 
hævne  sig  paa  dem,  der  havde  Qernet  hende  under  den  tid- 
ligere Regering,  og  Konnetablen  af  Montmorency  var  det 
Redskab,  hun  nu  benyttede  sig  af  for  at  styrte  dem.  Denne 
blev  gjenindsat  i  alle  sine  tidligere  Funktioner,  og  snart  mod- 
toge Guiserne  Ordre  til  at  forlade  Hoffet. 

Kort  Tid  efter  Frants  IFs  Død  skrev  Marie  til  de  skot- 
ske Stænder  for  at  underrette  dem  om  denne  hendes  Sorg 
og  forsikre  dem  om  Alliancens  Vedbliven  mellem  de  to  Lande. 
Denne  Forsikring  satte  en  stor  Del  af  Skotterne  just  ikke 
stor  Pris  paa,  og  Kongregationen  kande  ved  Efterretningen 
om  Kongens  Død  ikke  holde  overordentlige  Glædesytringer 
tilbage,  en  Glæde,  som  den  forresten  havde  tilfælles  med  de 
franske  Trosbrødre,  der  ikke  undsaa  sig  ved  at  udsende 
Spottedigte  over  deres  afdøde  Konge.  Marie  lod  de  skotske 
Stænder  kalde  sammen  for  at  forhandle  om  Fornyelsen  af 
denne  Alliance,  hun  lovede  Forglemmelse  af  alle  Fornærmelser 
og  vilde  komme  til  Skotland,  saa  snart  Omstændighederne 
tillode  det.  Hun  vilde,  vedblev  hun,  være  Skotterne  meget 
taknemlig,  naar  de  vilde  sende  nogle  til  hende,  som  kunde 
være  hende  behjælpelige  med  Ordningen  af  hendes  Sager. 
Det  katholske  Parti  satte  sig  strax  i  Bevægelse  og  afsendte  i 
April  Lesly  for  at  opfordre  hende  til  at  drage  til  Aberdeen, 
hvor  de  stode  under  Vaaben. 

Hendes  uægte  Broder  James  Stuart  indfandt  sig  hos 
hende  den  4de  April,  efter  at  han  paa  Rejsen  i  London  havde 
forsikret  Elisabeth  om,  at  han  holdt  fast  ved  den  nye  Religion. 
Det  katholske  Parti  bad  hende  indstændig  om  at  lade  James 
fængsle  i  Frankrig;    men  Marie,   som  derved  selv  vilde  have 

givet  Tegnet  til  Oprør,  var  klog  nok  til  ikke  at  følge  dette 
Raad,  da  hun  vidste,  at  Katholikerne  vare  i  Minoritet.  I  sit 
Brev  til  det  skotske  Raad  havde  hun  jo  tillige  udtalt  sin 
Forglemmelse  af  alle  Fornærmelser;  hun  vilde  ikke  ved  at 
støtte  sig  til  en  enkelt  Part  svække  sig  endnu  mere,  men  søgte 
tvært  imod  hele  Verdens  Støtte.  Marie  forsøgte  derfor  tvært 
imod  at  drage  James  Stuart  over  paa  sit  Parti;  man  tilbød 
ham  Kardinalshatten  og  rige  Beneficier  i  Frankrig;  men  han 
afslog  dette  uden  Nølen,  ja  holdt  endog  saa  fast  paa  sin  Al- 
liance med  Elisabeth,  at  han  meddelte  hendes  Gesandt  Trock- 
morton  alt,  hvad  der  var  foregaaet  mellem  ham  og  Søsteren, 
og  uovertalt  vendte  han  den  4de  Maj  tilbage  til  Skotland 
efter  at  have  taget  det  Løfte  af  Marie,  at  hun  snart  vilde 
vende  hjem  til  sit  Fødeland. 

Giftermaalspolitiken  spillede  en  altfor  stor  Rolle  dengang, 
til  at  man  skulde  undlade  at  tænke  paa  en  ny  Forbindelse. 
Guiserne  kunde  i  deres  Fjernelse  fra  Hoffet  udtænke  alle 
mulige  Planer  for  at  hæve  deres  Magt.  Den  sikreste  Vej 
syntes  dem  at  være  et  Giftermaal  mellem  Marie  og  Don 
Carlos,  og  allerede  i  Januar  1561,  en  Maaned  efter  Frants  IFs 
Død,  drev  man  Underhandlinger  derom;  men  Katharine  af 
Medicis  satte  sig  af  al  Magt  imod  dette  og  skrev  til  sin 
Gesandt  i  Spanien,  Biskoppen  af  Limoges,  bydende  ham  at 
forhindre  denne  Forbindelse,  da  hun  selv  vilde  vove  alt  for 
at  hindre  den.  Hun  tog  ligeledes  sin  Tilflugt  til  Prinsen  af 
Eboli  for  at  paakalde  hans  Hjælp  til  at  modsætte  sig 
dette  Giftermaal.  Hun  vandt  endogsaa  Elisabeth  af  England 
for  sig,  og  da  Filip  H  ikke  vovede  at  optage  den  dobbelte 
Kamp  med  Frankrig  og  England,  sejrede  Katharine  for  saa 
vidt,  som  Giftermaalsplanerne  bleve  opgivne  eller  i  alt  Fald 
udsatte;  thi  Guiserne  opgave  ikke  denne  Tanke,  men  optoge 
den  1563.  Derimod  var  Katharine  uheldig  i  sine  egne  Be- 
stræbelser; thi  det  Ægteskab,  som  hun  havde  foreslaaet  mel- 
lem Don  Carlos  og  Marguerite  af  Valois,  kom  ikke  i  Stand, 
lige  saa  lidt  som  Forbindelsen  mellem  Elisabeth  os  Karl  IX. 

Den  unge  Konge  erholdt  af  Elisabeth  det  Svar,  at  han 
var  altfor  stor  med  Hensyn  til  Magt  og  altfor  lille  af  Alder. 
Lige  over  for  Marie  sad  paa  Englands  Trone  en  Kvinde, 
der  i  hende  saa  en  Medbejlerinde.  Vi  have  allerede  anført, 
at  Marie  Stuart  efter  Marie  Tudors  Død  for  sig  og  sin  Ægte- 
fælle havde  antaget  Titlen  som  Englands  Dronning  og  Konge. 
Dette  havde  givet  Elisabeth  Anledning  til  Klage,  og  hun 
undlod  ikke  ved  enhver  Lejlighed  at  fornye  denne.  Ved  den 
Tournering,  der  holdtes  i  Anledning  af  Filip  li's  Giftermaal 
med  Elisabeth  af  Frankrig,  havde  Englands  og  Irlands  Vaa- 
ben  været  ophængte  paa  Tribunen  som  Tegn  paa  Maries 
Fordringer  paa  disse  Lande,  og  Elisabeths  Bebrejdelser  lode 
ikke  vente  paa  sig.  Endelig  havde  man  ved  Maries  Ankomst 
til  Chåtellerault  den  23de  November  1559  set  en  saadan  Ind- 
skrift: «Nu  samles  Maries  Medgift,  Gallerne  og  alle  de  over 
Jordkredsen  spredte  Briter,  til  ét  Herredømme.  I  Fred  for- 
maar  Du,  Frants,  hvad  dine  Tusinder  af  Forfædre  ikke  have 
formaaet  ved  Vaaben  o.  s.  v.«  Disse  Vers  troede  Elisabeth 
ikke  at  kunne  taale,  og  i  et  Brev  af  15de  April  1560  klagede 
hun  til  Marie  derover.  Ved  Edinburgher  Traktaten  havde 
Maries  Gesandter  anerkjendt  Elisabeth  Ket  til  de  omstridte 
Kroner,  og  det  var  i  den  bestemt,  at  Marie  og  Frants  skulde 
ophøre  at  bære  Englands  og  Skotlands  Titler  og  Vaaben; 
men  Marie  nægtede  at  ratificere  denne  Traktat.  Da  Bedford 
paa  Elisabeths  Vegne  kondolerede  Marie  i  Anledning  af 
Frants's  Død,  spurgte  han  om  Katifikationen.  Hun  ønskede, 
svarede  hun,  at  leve  i  Fred  sammen  med  Elisabeth:  «Vi  ere 
begge  fra  samme  ø,  tale  samme  Sprog,  ere  de  nærmeste 
Slægtninge  og  begge  Dronningers ;  men  hun  kunde  ikke  rati- 
ficere Traktaten,  før  hun  havde  talt  med  sin. Onkel  Kardi- 
nalen og  især  raadspurgt  sin  Adel  og  sit  Parlament.  Hun 
bad  om  Elisabeths  Portræt  og  ønskede  at  trælle  sammen  med 
hende,  men  med  Katifikationen  trak  hun  det  bestandig  i 
Langdrag.  Engelske  Gesandter  vedbleve  at  trænge  paa  hende, 
men  hun  kunde  ikke  gjøre  det,   før  hun  havde  talt  med  sit 

Raad.  Marie  vedblev  derfor  stedse  at  være  mistænkt  i  Eli- 
sabeths Øjne;  han  var  for  Elisabeth  en  farlig  Fjende,  da  hele 
det  katbolske  Parti  i  England  stod  rede  til  at  slutte  sig  om 
hende,  og  hertil  kom  endnu  den  Jalousi,  som  næsten  er 
uadskillelig  fra  Kvinder. 

Elisabeth  var  en  hejt  begavet  Aand,  men  herskesyg  og 
ærgjerrig,  og  hun  besad  dertil  en  mageløs  Energi.  Under 
Marie  Tudors  Kegering  var  hun  bleven  fængslet  og  kun  fri- 
givet paa  Filip  Ifs  Forben,  da  denne  Fyrste  havde  til  Hen- 
sigt at  ægte  hende,  hvis  Marie  skulde  dø  uden  Børn.  Mis- 
tænkt og  allevegne  bevogtet  havde  hun  vænnet  sig  til  For- 
stillelse; hendes  levende  Aand  gjorde,  at  alt  lykkedes  for 
hende.  Da  hun  fra  Undertrykkelse  steg  op  paa  Tronen,  frem- 
kaldte denne  Omskiftelse  ikke  den  mindste  Forlegenhed  hos 
hende.  Hun  antog  en  Politik,  som  hun  bestandig  fulgte,  og 
som  blev  hendes  Regerings  Storhed.  Medens  Marie  Tudor 
havde  været  Katholik  af  Overbevisning,  saa  handlede  Elisabeth 
som  i  Politiken  saaledes  ogsaa  i  Religionen  efter  Beregning. 
Det  reformerte  Parti  havde  Overvægten,  og  EUsabeth  sluttede 
sig  til  det ;  ivrig  Protestant  var  hun  ikke,  men  hun  var  imod 
Kathohcismen,  for  saa  vidt  som  den  havde  undertrykt  hende 
i  hendes  Ungdom.  Calvin  havde  hun  ikke  læst,  men  derimod 
Kirkefædrene;  der  var  kun  én  Kristus  og  én  Tro,  og  alt  det 
øvrige,  som  man  disputerede  om,  var  kun  Smaating.  Hun 
befalede  og  gjorde  alt,  hvad  hun  vilde,  lige  saa  absolut  som 
hendes  Fader,  (^  det  er  betegnende,  at  Englænderne  tillægge 
hende  det  Udtryk,  som  senere  i  saa  lang  Tid  er  lagt  i  Lud- 
vig XIV's  Mund:  »Staten,  det  er  mig»,  der  lader  Folkets 
hele  Selvstændighed  forsvinde  i  Fyrstens  Vilje.  Elisabeth 
sagde  ogsaa  selv,  at  hun  vilde  lade  Verden  vide,  at  der  i 
England  var  en  Kvinde,  der  handlede  som  en  Mand  og  ikke 
havde  Hjælp  nødig  af  en  Konnetable  af  Montmorency,  som 
Kongen  af  Frankrig,  eller  af  en  Biskop  af  Arras,  som  Filip  H 
havde.  Elisabeth  var  en  Kvinde;  hendes  Medbejlerske  til 
Tronen   var   den   af  alle  for  sin  Skjenhed  beundrede  Marie. 

I  dette  Punkt  kunde  Elisabeth  ikke  maale  sig  med  hende. 
En  venetiansk  Gesandt,  Giovanni  Michele,  siger  1556  om  Eli- 
sabeth, at  hendes  Ansigt  var  mere  behageligt  end  smukt. 
Hun  var  høj  og  velskabt,  og  hendes  Teint  havde  en  vis  Glans, 
skjønt  den  var  noget  gulagtig.  Hun  havde  smukke  øjne  og 
en  prægtig  Haand,  som  hun  holdt  meget  af  at  vise  frem.  Eli- 
sabeth var  ni  Aar  ældre  end  Marie,  men  dog  ung  nok  til  at 
være  koket  og  til  gjerne  at  ville  holdes  for  smuk.  Hun 
spurgte  derfor  en  Dag  den  skotske  Gesandt  Melvil,  hvem  der 
var  den  smukkeste,  hun  eller  Marie.  Melvil  svarede  da:  «I 
England  De,  men  i  Skotland  Marie ».  Noget  fortrydelig  over 
dette  Svar  vedblev  Elisabeth  da:  «Men  i  det  mindste  er  hun 
ikke  saa  stor  som  jeg«.  Melvil  troede  sig  imidlertid  for- 
pligtet til  at  tilstaa,  at  Marie  var  en  lille  Smule  større,  og 
Elisabeth  kunde  nu  kun  ærgerlig  give  til  Svar:  «Men  saa  er 
hun  altfor  stor«.  Hun  yndede  ligesom  den  skotske  Dronning 
at  klæde  sig  i  fremmede  Dragter  og  var  en  stor  Ynder  af 
Dans  og  Musik.  Hun  fortalte  senere  til  en  fremmed  Gesandt, 
at  hun  selv  komponerede  Balletter  og  Musikstykker,  og  at 
hun  i  sin  Ungdom  havde  danset  meget  godt.  Men  ved  Siden 
af  disse  kvindelige  Svagheder  havde  hun  den  Karakterfasthed, 
som  hendes  skotske  Medbejlerinde  savnede;  hendes  Kund- 
skaber i  fremmede  Sprog  vare  grundige,  og  hendes  mandige 
Aand  syntes  at  aabenbare  sig  allerede  i  den  Vane,  hun  havde 
ved  en  Ed  at  forhøje  sit  Udsagns  Kraft.  Den  kvindelige 
Ynde,  som  indtog  alle  for  Marie,  manglede  hun,  men  der  var 
hos  hende  noget,  som  paa  en  Trone  mange  Gange  kunde 
opveje  denne  Mangel;  det  var  den  Kraft,  der  besejrede  Filip  H, 
som  agtedes  af  Henrik  IV  og  beundredes  af  Sixtus  V. 

Det  Øjeblik,  i  hvilket  Frants  II  udaandede  sit  Liv,  var 
Enden  paa  Marie  Stuarts  «beaux  jours».  I  det  hun  mistede 
sin  Ægtefælle,  mistede  hun  alt  i  Frankrig.  Hun  erfarede 
snart,  at  en  Enkedronning  uden  Børn  spillede  en  sørgelig 
Rolle.  Ved  hans  Død  syntes  hun  nogen  Tid  utrøstelig.  Naar 
hun   imidlertid   i  længere  Tid  holdt  sig  inde  og  endogsaa  i 

nogen  Tid  ikke  saa  Dagslyset,  opfyldte  hun  kun  en  For- 
dring, som  Kituellet  fordrede  af  den  kongelige  Enke.  Men 
der  er  ingen  Tvivl  om,  at  hendes  Sorg  var  oprigtig,  det 
fremgaar  af  flere  af  hendes  Breve.  Til  Filip  II  skrev  hun, 
forsikrende  ham  om,  at  han  havde  mistet  den  bedste  Broder 
og  trestet  den  mest  bedrøvede  Kvinde  under  Himlen  ved  sit 
Brev:  »Gud  har  berøvet  rnig  alt  det,  som  jeg  elskede  og 
havde  kjært  i  denne  Verden  og  ikke  ladet  mig  nogen  som 
helst  Trøst,  uden  naar  jeg  ser  nogen,  som  beklager  hans 
Skæbne  og  min  altfor  store  Ulykke.  Gud  hjælpe  mig  at 
bære  det,  som  han  tilskikker  mig,  med  Taalmodighed«. 

I  Begyndelsen  af  sin  Enkestand  blev  Marie  ved  Hoffet; 
men  hun  mærkede  snart,  at  Katharine  af  Medicis  betragtede 
hende  med  onde  ^jne;  Marie  maatte  oftere  gjøre  den  Er- 
faring, at  Kvinder  aldrig  tilgive  hinanden.  Hun  besluttede 
derfor  lidt  efter  lidt  at  trække  sig  tilbage,  og  i  Marts  begav 
hun  sig  til  Join ville,  hvor  hun  traf  Hertugen  af  Guise,  der 
havde  trukket  sig  tilbage  hertil,  samt  besøgte  Hertugen  af 
Lothringen  i  Nancy.  Hun  maatte  endnu  overvære  Karl  IX's 
Kroning  i  Reims  den  15de  Maj  og  vendte  derpaa  i  Slutnin- 
gen af  Juni  tilbage  til  Hoffet  for  at  tilkjendegive  det  som 
sin  Beslutning  at  tage  hjem  til  Skotland.  Hun  havde  hen- 
vendt sig  til  Elisabeth  og  søgt  om  hendes  Tilladelse  til  gjen- 
nem  England  at  vende  hjem  til  sit  Land,  men  erholdt  et 
Afslag.  Fortørnet  herover  udtalte  Marie  til  Trockmorton, 
Elisabeths  Gesandt:  o  Sig  Elisabeth,  at  intet  bedrøver  mig  mere 
end  at  have  nedværdiget  mig  til  at  bede  Eders  Herskerinde 
om  en  Gunst,  som  jeg  har  nødvendig.  Lad  Eders  Hersker- 
inde vide,  at  det  skal  holdes  for  et  Særsyn  blandt  Kristen- 
hedens Fyrster  og  Stater,  at  hun  var  den  første,  der  arbejdede 
paa  at  ophidse  mine  Undersaatter  mod  mig,  og  at  hun,  nu  da 
jeg  er  Enke,  stræber  at  forhindre  mig  fra  at  vende  tilbage  til 
Skotland.  Jeg  vil  kun  hendes  Venskab,  jeg  bringer  ikke  Oprer 
i  hendes  Stater,  jeg  holder  ikke  hemmelige  Anslag  med  hendes 
Undersaatter,    og  dog  véd  jeg,    at  der  findes  dem  i  hendes 

Rige,  som  ere  rede  til  at  modtage  de  Tilbud,  som  kunde 
blive  gjorte  dem.  Alle  have  ikke  hendes  Følelse  i  Reli- 
gion og  andre  Ting.  Eders  Dronning  siger,  at  jeg  er  ung  og 
mangler  Erfaring;  jeg  har  tilstrækkelig  Alder  og  Erfaring  til 
at  opføre  mig  venlig  og  loyal  mod  mine  Slægtninge  og  Al- 
lierede. -Jeg  haaber,  at  min  Klogskab  aldrig  vil  svigte  mig 
i  dette  Punkt,  saa  at  Lidenskaben  skulde  henrive  mig  til  at 
bruge  et  andet  Sprog  end  det,  som  skyldes  en  Dronning  og 
min  nærmeste  Slægtning«. 

Hun  besluttede  imidlertid  alligevel  at  begive  sig  til  Skot- 
land trods  Elisabeths  fjendtlige  Holdning,  Den  21de  Juli 
forlod  hun  Paris  og  tilbragte  derpaa  nogle  Dage  i  St.  Ger- 
main  en  Laye  tilligemed  Kongerne  af  Frankrig  og  Navarra, 
Katharine  af  Medicis,  Guiserne  og  den  største  Del  af  den 
lothringske  Fyrsteslægt.  Den  25de  Juli  tog  hun  Afsked  med 
det  franske  Kongehus  og  begav  sig  paa  Vejen,  ledsaget  af 
Kardinalen  og  Hertugen  af  Guise  samt  andre  Personer  af  den 
højeste  Rang.  Den  2den  Avgust  var  man  i  Beauvais,  den 
7de  i  Ab  beville,  og  den  9de  naaede  man  Caiais,  hvor  to  Ga- 
lejer ventede  hende.  Det  var  kun  en  ubetydelig  Flaade,  naar 
man  tager  Hensyn  til,  hvor  foruroliget  Søen  dengang  var  af 
Sørøvere,  en  Omstændighed,  som  Elisabeth  ikke  undlod  at 
benytte  sig  af,  idet  hun  udsendte  nogle  Krigsskibe,  tilsyne- 
ladende for  at  beskytte  Handelsskibe,  men  i  Virkeligheden 
med  den  hemmelige  Ordre  at  passe  paa  den  skotske  Dron- 
ning og  ikke  tillade  hende  at  slippe  over  Havet. 

Her  fra  Caiais  udsendte  Marie  den  Ilte  Avgust  Lord 
Henry  Stuart  til  Elisabeth,  angivende  de  Grunde,  hvorfor  hun 
ikke  kunde  ratificere  Edinburgher-Traktaten,  og  den  15de  var 
fastsat  til  Afrejsen.  Hun  havde  tre  Uger  tidligere  ytret  til 
Trockmorton:  «Jeg  haaber,  at  Vinden  vil  være  mig  gunstig, 
saa  jeg  ikke  behøver  at  lande  paa  Englands  Kyst;  dersom 
jeg  lander  der,  Hr.  Gesandt,  vil  Eders  Dronning  have  mig  i 
sine  Hænder  og  vil  kunne  gjøre  med  mig,  hvad  hun  vil. 
Dersom  hun  er  saa  grusom,  at  hun  vil  min  Død,  lad  hende 

da  haodle  efter  sin  Fornajelse ;  lad  hende  da  ofre  mig.  Maa> 
ske  vilde  denne  Skæbne  være  bedre  for  mig  end  Livet.  Guds 
Vilje  ske!-> 

Hvor  tungt  var  det  ikke  for  hende  at  skilles  fra  Frank- 
rig; ofte  udtalte  hun,  at  hun  betragtede  denne  Rejse  som 
Dåden.  Hun  vilde  hundrede  Gange  hellere  leve  i  Frankrig 
som  Enke  end  gaa  til  dette  vilde  Land.  Ikke  mindre  sørgede 
de  Venner,  som  hun  havde  fundet  i  Frankrig.  Brantome 
trøstede  sig  med  en  Beklagelse  over  Karl  IX's  Ungdom; 
havde  denne  Fyrste  været  noget  ældre,  havde  han  aldrig  la- 
det hende  rejse,  men  ægtet  hende.  Bonsard  synger:  »Naar 
dette  hvide  Elfenben,  Eders  bølgende  Barm,  naar  Eders 
lange,  slanke  og  fine  Haand,  naar  Eders  Figur,  der  ligesom 
gjengiver  et  himmelsk  Billede,  naar  Eders  vise  Ord  og  Eders 
blide  Stemme,  der  vilde  kunne  bevæge  Klipper  og  Træer, 
ikke  mere  er  her,  hvorledes  skulle  da  Digterne  synge,  naar 
ved  Eders  Bortgang  Muserne  ere  forstummede?  .  .  .  Den 
Dag,  da  Eders  Sejl  bugnede  for  Vinden  og  skjulte  Eders  ^jne 
for  vore,  der  vare  taarevædede,  den  Dag  bortførte  det  samme 
Sejl  fra  Frankrig  de  Muser,  som  plejede  at  bo  der».  Kan 
man  tænke  sig  nogen  større  Forskjel  end  paa  disse  Afskeds- 
vers,  der  visselig  vare  følte,  og  ^e  krænkende,  vi  kunne  sige 
raa  Bespottelser,  hun  blev  Gjenstand  for  i  Skotland. 

Skjønt  Elisabeths  Afslag  nærede  Maries  hemmelige  øn- 
ske om  at  blive  i  Frankrig,  besluttede  hun  dog  at  rejse.  »Jeg 
er  undsluppen  Broderen  (Edvard  VI)  ved  Overfarten  til  Frank- 
rig, og  jeg  undslipper  vel  ogsaa  Søsteren  paa  Tilbagerejsen 
til  Skotland«.  Kardinalen  af  Lothringen  foreslog  at  lade 
hendes  Ædelstene  blive  tilbage:  «Naar  jeg  vover  mit  Liv», 
svarede  hun,  »skulde "jeg  da  frygte  for  mine  Juveler?« 

Da  man  eiter  sex  Dages  Ophold  i  Caiais  havde  taget 
Afsked  med  den  store  Skare  —  5  til  600  Adelsmænd  — , 
som  havde  ledsaget  hende,  gik  Marie  om  Bord,  fulgt  af  Gui- 
serne.  Hertugen  af  Aumale,  en  Del  skotske  og  franske  Her- 
rer  saasom  Dam\ille,    der  næsten  var  afsindig  af  Elskov  til 

hende,  Brantome  og  Castelnau.  I  det  man  vilde  sejle  ud  af 
Havnen  og  begyndte  at  bevæge  Aarerne,  saa  Marie  et  Skib 
forlise  og  den  største  Del  af  Søfolkene  drukne.  «Ak,  min 
Gud'),  udbrød  hun,  »hvilket  et  ondt  Varsel«.  Man  naaede 
ud  af  Havnen,  en  frisk  Brise  hævede  sig,  og  man  satte  Sejl 
til.  Rorkarlerne  begyndte  allerede  at  gaa  til  Ro,  men  hun 
sad  bestandig  i  Galejens  Bagstavn  ved  Siden  af  Rorpinden 
og  begyndte  at  græde,  stedse  skuende  tilbage  til  Kysten 
og  stadig  udbrydende:  »Farvel  Frankrig,  Farvel  Frankrig«. 
Han  vedblev  med  dette  i  henved  sex  Timer,  indtil  Mørket 
faldt  paa.  Det  er  disse  Ord,  der  har  givet  Anledning  til 
den  bekjendte  Sang,  som  imidlertid  ikke  er  forfattet  af  hende, 
hvad  man  har  set  anført  indtil  den  nyeste  Tid.  Man 
søgte  at  faa  hende  bort  og  bad  hende  om  at  nyde  noget, 
men  da  fordobledes  hendes  Taarer:  «Det  er  vel  nu,  mit 
kjære  Frankrig,  den  sidste  Gang,  jeg  ser  Dig,  siden  den 
mørke  Nat,  ikke  undende  mig  den  Tilfredsstillelse  at  se  Dig 
saa  meget,  som  jeg  vilde  kunne,  drager  et  sort  Slør  for 
mine  øjne  for  at  berøve  mig  et  saadant  Gode.  Farvel  da 
mit  kjære  Frankrig,  som  jeg  aldeles  taber  af  Syne,  jeg  vil 
aldrig  faa  Dig  mere  at  se«.  Hun  vilde  ikke  stige  ned  i 
Kahytten,  og  man  maatte  «da  berede  hende  et  Leje  paa  Ga- 
lejens Bagstavn,  og  hvilende  der  en  Smule,  bestandig  under 
Graad  og  Sukke,  bød  hun  Rorgængeren  at  vække  hende, 
saa  snart  det  blev  Dag,  hvis  han  endnu  saa  Land.  Lykken 
stod  hende  her  bi,  thi  Vinden  lagde  sig,  og  henvist  til  at 
benytte  Aarerne  tilbagelagde  man  ingen  Vej  denne  Nat. 
Ved  Daggry  saa  man  endnu  den  franske  Kyst,  og  Maries 
øjne  vendte  sig  ikke  derfra;  men  Galejen  Qernede  sig  be- 
standig mere  og  mere,  medens  hun  sendte  Frankrig  sine 
klagende  Afskedshilsener.  Brantome  mener  endogsaa,  at  hun 
ønskede,  at  et  engelsk  Skib  skulde  tvinge  hende  til  at  vende 
tilbage  og  søge  Havnen,  hvorfra  de  vare  dragne  ud. 

En  stærk  Taage  lagde  sig  under  Overrejsen  over  Havet, 
saa  at  man  ikke  kunde  se  fra  For-  til  Bagstavnen,   og  man 

maatte  bestandig  have  Loddet  ude  for  ikke  at  løbe  paa 
Grund.  Farst  efter  et  Døgns  Forløb  lysnede  det,  og  man 
saa  da,  at  man  allevegne  var  omringet  af  Skjær.  Taagen 
havde  for  saa  vidt  været  heldig,  da  Marie  derved  undgik 
Elisabeths  Krydsere.  Et  af  Skibene,  paa  hvilket  Jarlen  af 
Eglinton  befandt  sig,  blev  opfanget  af  Englænderne;  men 
saa  snart  disse  opdagede,  at  Marie  ikke  var  der  om  Bord, 
lode  de  det  sejle  videre.  Man  saa  snart  Skotlands  Kyst 
tone  frem;  man  mærkede,  at  det  var  et  taagefuldt  og  koldt 
Land,  der  skulde  afløse  hendes  tidligere  Hjem  i  Syden. 
Taagen  var  Skyld  i,  at  man  fra  Land  ikke  havde  kunnet 
iagttage  hendes  Ankomst,  og  de  ivrige  reformerte  undlode 
ikke  heri  at  se  et  ondt  Varsel.  Hun  landede  uventet  i 
Leith;  men  snart  rygtedes  hendes  Ankomst,  og  man  strøm- 
mede til  fra  alle  Sider  for  at  møde  hende.  Adelen  kom 
for  at  føre  hende  til  Edinburgh  til  hendes  Fædres  Palads,  og 
under  almindelig  Jubel  fra  alle  Klasser,  under  en  Begej- 
string, i  hvilken  al  Splid  var  forglemt,  førtes  hun  til  Holy- 
rood.  Hendes  mageløse  Skjønhed  og  hendes  Bevægelsers 
Ynde  skaffede  hende  Folkets  Kjærlighed.  Marie  selv  var 
rørt  over  den  kjærlige  Modtagelse,  uden  at  hun  just  følte 
nogen  Glæde  derved.  Hun  kunde  ikke  afholde  sig  fra  Sam- 
menligning, og  hvor  fattigt  var  ikke  dette  Land  mod  Frank- 
rigs Rigdom  og  Glans.  Dronningen  selv  var  ved  Indtoget 
i  Edinburgh  til  Hest,  medens  hele  hendes  Følge  red  paa 
Skotternes  smaa  Bjergpasgængere ,  og  Marie  kunde  ikke 
holde  sine  Taarer  tilbage  ved  dette  ynkelige  Optog.  Slottet 
derimod,  fandt  Brantome,  var  en  ganske  smuk  Bygning,  som 
aldeles  ikke  havde  nogen  Lighed  med  det  øvrige  Land. 

Om  Natten,  da  hun  vilde  gaa  til  Sengs,  kom  Edinburghs 
Borgere  i  et  stort  Optog  til  Slottet  for  at  fejre  hendes  An- 
komst. Det  var  simpelt,  men  ærlig  ment.  De  vilde  bringe 
I  hende  en  Hilsen,  5  til  600  Mand  stærke,  ledsagende  deres 
Psalmesang    med   Lyden    af  skrigende    Strengeinstrumenter. 

Men  hvor  slet  var  ikke  Sangen,  og  hvor  slet  blev  den  ikke 
akkompagneret!  Lyden  af  den  skurrende  Musik,  denne 
strenge  Gudsdyrkelses  alvorlige  Sange  forøgede  kun  Maries 
Bedrøvelse  ved  hendes  Ankomst  til  et  Land,  hvor  hun  følte 
sig  fremmed.     Dets  Sæder  og  dets  Tro  vare  ikke  hendes. 

H.  Johansen. 


Jakobæa  af  Bayem.*) 

Et  Billede  af  den  nederlandske  Historie. 


I. 

Ue  frugtbare  Strækninger  omkring  Rhinens  og  Maas's  Bred- 
der ved  disse  Floders  Udlob,  -Øerne  i  de  brede  Flodmundin- 
ger, de  flade  Strande,  der  skyde  sig  saa  langt  og  saa  jævnt 
skraanende  ud  i  Oceanet,  vare  allerede  i  den  tidlige  Mid- 
delalder et  frugtbart,  velbefolket  og  rigt  Land.  Mange  Be- 
tingelser forenede  sig  for  at  frembringe  et  saadant  Resultat. 
Havets  Gaver,  de  fede,  lave  Enge,  hvor  det  milde  Kystklima 
fremmer  en  yppig  Græsvæxt,  ernærede  store  Hjorder  af  Kvæg 
og  Faar;  man  forarbejdede  Ulden,  man  udførte  Kjedet.  Ha- 
vet bragte  Fisk,  og  snart  var  Fangsten  saa  stor,  at  Befolk- 
ningen lærte  at  tilberede  Fisken  paa  særegen  Maade  for  at 
bevare  og  sælge  den.  De  store  Floder  vare  bekvemme  Han- 
delsveje. 

Havet  var  Landets  Ven  —  dog  ikke  altid.  Stormene  fra 
Vest  dreve  Bølgerne  frem  for  sig  ind  over  det  flade  Land; 
de  toge,  hvad  de  havde  givet;  hele  Strækninger  forsvandt  i  én 
Nats  Uvejr;  hvad  der  havde  været  landfast,  blev  O,  hvad  der 
var  opdyrket  og  bebygget,  uigjenkaldelig  ødelagt.    Ogsaa  mod 

Fiskerbaadene  foer  Havet  ikke  med  Lempe;  den  maatte  være 
en  dygtig  Sømand,  dristig,  udholdende,  viljestærk,  som  skulde 
sætte  sit  Liv  ind  paa  Kampen  med  det  voldsomme  Element; 
men  Landets  Beboere,  Frieserne,  vare  en  Stamme,  der  besade 
eller  hos  hvem  Forholdene  i  hojeste  Maal  kunde  udvikle  disse 
Egenskaber.  Rolige,  langsomme  af  Begreb  og  selvbevidste 
holdt  de  med  ubøjeligt  Stivsind  fast  ved  deres  engang  an- 
tagne Grundsætninger  og  Traditioner.  Hver  var  Herre  paa 
sin  Jord,  hver  var  fribaaren  og  uafhængig  —  ve  de  adelige 
Herrer,  som  troede  at  kunne  bøje  de  friesiske  Bønder  under 
deres  hovmodige  Vælde  — ;  det  kom  dem  dyrt  til  at  staa; 
de  holstenske  Grever  maatte  mere  end  én  Gang  sande  det  i 
Ditmarsken,  de  hollandske  Hertuger  i  Friesland.  Fra  Schel- 
des  Munding  og  hele  Landet  opad  mod  Nord  boede  Frieserne. 

Sydøst  for  disse  Landstrækninger,  hvor  de  sidste  Udlø- 
bere af  Ardennerbjergene  efterhaanden  tabe  sig,  boede  og  bo 
Vallonerne,  keltisk-frankiske  Stammer,  der  i  et  og  alt  syntes 
at  danne  en  Modsætning  til  den  nordlige  Stamme.  Talrige 
adelige  Slægter  havde  delt  Landet  imellem  sig,  saa  at  kun 
faa  Fribønder  havde  undgaaet  at  give  sig  ind  under  en  Borg- 
herres Myndighed  for  af  ham  at  blive  skærmet  mod  de  an- 
dres Eøvertog;  de  vare  livlige,  krigerske  og  pragtelskende, 
nærmede  sig  saaledes  Franskmændene  meget  i  Væsen  og  Op- 
træden; i  Hennegau,  Liittich,  Namur  og  Luxembourg  fandt 
Trouvererne  villige  Tilhørere,  her  glimrede  Riddervæsenet  med 
sin  fulde  Pragt,  Fester,  Jagter,  Tourneringer  og  Fejder. 

Midt  imellem  begge  disse  Nationaliteter  har  der  dannet 
sig  en  blandet  Befolkning:  Flamlænderne.  Germansk  Ind- 
vandring fra  -Øst,  friesisk  fra  Nord,  vallonsk  fra  Syd  dan- 
nede en  Stamme,  dygtig  til  Handel,  Søfart  og  Krig;  store 
Byer  opstøde.  Landet  blev  omhyggelig  dyrket,  overalt  var 
Velstand  og  Driftighed.  Men  de  uensartede  Elementer  kunde 
ikke  rigtig  smelte  sammen;  modsatte  Vaner,  modsatte  Tilbøje- 
ligheder skabte  modsatte  Partier  — ,  saa  stod  ofte  By  imod 
By,    Lav  imod  Lav,    Familie  mod  Familie;    saa  fejdede  de 

mægtige  mod  hverandre,  Efterkommerne  fortsatte  Fejden,  og 
den  blev  Tradition,  der  nedarvedes  i  Generationerne,  til  en 
eller  begge  Slægter  vare  udryddede;  saaledes  kunde  en  indtræn- 
gende Fjende  finde  Befolkningen  spaltet  i  to  Dele,  hvoraf 
den  ene,  glemmende  Forsigtighed  og  Fædrelandskjærlighed, 
sluttede  sig  til  de  fremmede  for  at  faa  Hævn  over  den 
anden. 

øerne  i  Mundingen  af  Rhin  og  Maas  og  Strækningerne 
der  omkring  kaldtes  Holland,  maaske  fordi  Landet  her  var 
«hohl»  o:  usikkert,  gyngende;  frugtbare  vare  de  imidlertid,  dertil 
godt  beliggende,  da  alle  Skibe,  som  kom  eller  gik,  maatte 
her  forbi.  Saa  grundlagde  en  adelig  Slægt  i  Holland  ved 
en  af  Snævringerne  Byen  Dordrecht;  Friesere  og  Flamlændere 
strømmede  til,  Byen  voxede,  blev  stor  og  mægtig  og  udvidede 
sit  Herredomme  over  det  omliggende  Land;  naturligvis  leb 
det  ikke  af  uden  Rivninger  med  omliggende  Grevskaber  og 
Byer;  men  efter  et  hundrede  Aar,  tilbragte  i  Fejde,  var  det 
unge  Grevskab  stærkere  end  sine  Naboer  og  tvang  dem  efter- 
haanden  til  Rolighed.  Senere  erhvervedes  Zeeland  fra  Flan- 
dern, og  efter  at  Havet  i  det  trettende  Aarhundrede  ved  at 
indskære  Zuidersøen  havde  skilt  øst-  og  Vestfriesland  fra 
hinanden,  ogsaa  det  sidste;  Ostfri esland  vedblev  at  være 
uafhængigt.  Af  Navn  stod  Grevskabet  Holland  under  den 
tyske  Kejsers  Lenshojhed,  men  Kejseren  var  langt  borte  og 
Greven  mægtig;  han  forstod  saare  vel  at  gjore  sin  Lenspligt 
saa  lidet  trykkende  som  mulig.  Indad  til  havde  han  under- 
tiden haardere  Kampe  at  bestaa;  Vasallerne,  de  mægtige 
Adelsfamilier,  de  fribaarne  Bønder  stræbte  i  det  mindre  at 
stille  sig  lige  over  for  hans  Magt,  som  han  stillede  sig  over 
for  Kejserens;  der  fordredes  megen  Kløgt  og  Styrke  i  Forening 
for  at  hævde  sig  som  Overherre.  Mange  af  de  adelige  Fami- 
lier havde  ikke  engang  deres  Ejendom  til  Len  af  Greven;  de 
vare  komne  ind  i  Landet  samtidig  med  hans  Slægt,  havde 
taget  Jord  og  Besiddelse  og  tiltroede  sig  lige  Ret  med  ham. 
Fest  og  fremmest   gjaldt   det  da  for  Fyrsten  at  formaa  dem 

til  at  blive  hans  Lensmænd  ved  at  stille  Gunstbevisninger  og 
forøget  Rigdom  i  Udsigt.  Som  Lensmændene  stode  i  Forhold 
til  Fyrsten,  havde  de  igjen  deres  Vasaller.  De  frie  Bønders 
Tal  aftog  derimod  bestandig;  hver  Ridderborg  blev  efterhaan- 
den  omgiven  af  de  undergivne  Bønders  Marker  og  Enge. 
Nødig  nok  opgave  Bønderne  i  Holland  deres  Frihed;  men 
Herrerne  forstode  at  lokke  og  true:  Kun  for  et  Syns  Skyld, 
kun  med  en  ubetydelig  aarlig  Afgift  skulde  de  være  Riddernes 
Mænd;  men  vilde  de  det  ikke,  kom  der  Plyndringstog, 
Overfald  og  Ildsvaade  fra  de  nærliggende  Borge.  Herrerne 
gjorde  sig  en  Fornøjelse  af  at  staa  hverandre  bi,  naar  det 
gjaldt  at  hævde  Standen;  sukkende  føjede  den  ene  Bonde 
sig  efter  den  anden.  I  Begyndelsen  blev  det  ved  den  blot 
tilsyneladende  Ufrihed,  den  ubetydehge  Afgift,  snart  blev 
Byrden  tungere,  Ufriheden  mere  og  mere  virkelig;  endelig 
kulminerede  den  hele  Udvikling  i  Kejser  Fredrik  H's  Love 
om  Stavnsbundethed. 

Kun  ét  Middel  gaves  der  for  Folket  til  at  befri  sig  fra 
de  trykkende  Forhold  i  Hjemmet:  at  flytte  med  Familie, 
med  Gods  og  Ejendom  til  de  opblomstrende  Stæder.  Lyk- 
kedes det  en  Bonde  hemmelig  at  unddrage  sig  fra  sin  Hjem- 
stavn, at  tage  Ophold  i  en  By,  var  han  fri;  thi  Stæderne 
havde  en  Lov,  der  gav  den,  som  i  Aar  og  Dag  havde  opholdt 
sig  indenfor  deres  Mure,  Ret  som  fri  Borger.  Byerne  optoge 
dem  gjerne,  thi  deres  Kraft  forøgedes  ved  de  tilstrømmende 
Skarer;  de  frie  Borgere  vare  kun  det  fælles  Overhoved,  Fyr- 
sten, Lydighed  skyldig,  og  i  Reglen  stode  Byerne  paa  god 
Fod  med  Fyrsten ;  de  vare  naturlige  Fjender  af  Adelsherrerne, 
der  med  fornem  Uvilje  saa  ned  paa  det  ringe  Folk,  som  vovede 
at  unddrage  sig  deres  Heredømme,  ja  endog  fordrede  Magt  og  Be- 
tydning i  Staten  ved  Siden  af  dem;  men  ogsaa  Fyrsten  faldt  de 
mægtige  Undersaatter  ofte  til  stort  Besvær;  Fyrste  og  Borgere 
sluttede  sig  da  sammen  mod  den  fælles  Modstander.  Derfor  kap- 
pedes Fyrsterne  om  at  give  Borgerne  og  Byerne  Privilegier  og 
Frihedsbreve,  og  Stæderne  understøttede  Herskeren  med  Folk  og 

med  Penge — ,  og  Penge  trængte  man  altid  til  ved  Hoffet,  da  man 
først  sent  lærte  at  regulere  et  Skattesystem,  og  Fyrsten  kun 
havde  Indtægterne  af  sine  Godser  og  Ejendomme.  Rigtignok 
vare  disse  Besiddelser  større  end  nogen  andens,  men  Hofhold, 
Fester  og  Gaver  opslugte  Indtægterne ;  Tiden  var  ikke  sparsom- 
melig, intet  Ord  hørtes  hyppigere  end  Heroldernes :  « Largesse, 
largesse!«    Ridderlighed  og  Gavmildhed  kunde  ikke  skilles  ad. 

I  Slutningen  af  det  trettende  Aarhundrede  kom  det  i 
Holland  efter  mange  mindre  Sammenstød  til  en  blodig  Af- 
gjørelse  mellem  Borgerne  og  Adelen.  Grev  Florenz  V  var 
Borgernes  Ven:  han  indsaa,  at  Handelen  var  Landets  Frem- 
tid og  begunstigede  dem  paa  alle  Maader;  de  adeliges  ul- 
mende Forbitrelse  slog  ud  i  lys  Lne,  de  samlede  sig  til  Op- 
rør; det  blev  dæmpet  med  Strenghed,  saa  myrdede  de  Greven 
ved  Forræderi.  Nu  rejste  Byerne  sig  som  én  Mand,  og  der 
begyndte  en  forfærdelig  ødelæggelse;  Landet  var  i  fuld  Bor- 
gerkrig, da  Grev  Florenz's  Son,  den  sidste  af  den  hollandske 
Grevefamilie,  døde.  Den  nærmeste  Slægtning  var  Hennegaus 
Greve,  men  hans  Magt  var  ikke  stor;  han  sluttede  For- 
bund med  Byerne  og  vandt  ved  deres  Hjælp  Landet;  men 
forinden  var  Adelen  fra  Namur,  Luttich  og  Brabant  strømmet 
til  for  at  hjælpe  sine  Standsfæller;  alligevel  kunde  de  ikke 
holde  det  rasende  Folk  Stangen ;  efter  7  Aars  Krig  var  Ade- 
lens Magt  for  største  Delen  knækket,  utallige  Borge  brændte 
og  sløjfede,  mange  store  Familier  helt  udryddede;  den  kunde 
ikke  mere  bestaa  som  Stand  ved  sig  selv  og  sin  egen  Magt; 
fra  nu  af  havde  den  kun  politisk  Betydning  i  Forbindelse 
med  Stæderne. 

Nogle  Adelsfamilier  fik  Syn  paa,  at  Tidsaanden  bar  Bor- 
gernes Sag  frem;  de  sluttede  sig  til  dem,  delte  deres  Ne- 
derlag og  deres  langt  hyppigere  Sejre;  selvfølgelig  bleve  de 
hadede  af  deres  Standsfæller  som  Overløbere  og  Forrædere. 
Saaledes  kom  der  Spaltning  i  Adelspartiet;  men  heller  ikke 
Stæderne  nøde  i  Eo  deres  Sejr.  Ogsaa  der  begyndte  stridende 
Lidenskaber  at  gjøre  sig  gjældende;  Borgerne  holdt  ikke  mere 

11* 

saa  enige  sammen,  som  da  de  havde  en  fælles  Fjende  at  be- 
kæmpe. Fra  Begyndelsen  af  vare  Byerne  grundlagte  af  fri 
Mænd,  lavere  adelige  eller  uafhængige  Godsbesiddere.  De 
mange  ufri,  som  strømmede  til,  da  Borgerne  havde  sat  den 
Ret  igjennem:  »'Byluft  gjør  fri»,  og  som  i  utrolig  kort  Tid 
havde  gjort  Byerne  mandsstærke  og  kraftige,  vare  i  Begyn- 
delsen vel  tilfredse  med  at  turde  leve  i  Fred  og  Ro;  de  for- 
langte ingen  andre  Rettigheder,  ingen  Del  i  Byens  Styrelse, 
i  Embeder  eller  Æresposter.  Alt  sligt  overlodes  til  de  gamle 
Familier,  som  havde  grundlagt  Byen,  og  som  i  Reglen  for- 
uden deres  Handelsrigdom  endnu  besade  Jordegods,  der  gav 
Berettigelse  til  at  optræde  som  de  adeliges  Ligemænd;  men 
efterhaanden  som  de  senere  ankomne  selv  erhvervede  Rigdom 
og  Anseelse,  og  efter  at  de  ved  Patriciernes  Side  havde  kæm- 
pet mod  Baronerne,  knurrede  de  over  Patricierfamiliernes 
Overherredømme.  « Samme  Ret  for  alle  Borgere«  blev  Løse- 
net; men  de  gamle  Familier  opgave  ikke  godvillig  deres  Ret- 
tigheder til  Fordel  for  det  navn-  og  aneløse  Proletariat; 
mange  af  dem  toge  atter  Bolig  paa  deres  Jordegodser,  forbandt 
sig  med  Resterne  af  Adelspartiet  og  bragte  dette  en  be- 
tydelig Forstærkning  af  Mandskab  og  Rigdom.  Nu  stode  alt- 
saa  ikke  mere  Lensadel  og  Byer  lige  over  for  hinanden; 
Striden  førtes  imellem  to  andre  store  Principer:  Demokrati 
og  privilegerede  Stænder.  Atter  var  Nationen  delt  i  Qendt- 
lige  Partier,  som  kun  ventede  paa  en  Anledning  udefra,  der 
skulde  give  Stødet  til  Afgjørelsen  ved  Sværdet. 

Anledningen  kom,  da  den  sidste  hennegauske  Greve  i 
Midten  af  det  fjortende  Aarhundrede  (1345)  faldt  paa  et  Krigstog 
mod  de  uafhængige  Friesere.  Han  døde  barnløs;  hvem 
skulde  arve  Landet?  Hans  to  Søstre  vare  gifte,  den  ene, 
Margrethe,  med  Kejser  Ludvig  af  Bayern,  den  anden,  Filippa, 
med  den  engelske  Kong  Edvard  HL  Begge  Hoffer  nærede  stor 
Begj ærlighed  efter  de  rige  Grevskaber.  Adelspartiet  var  stemt  for 
Kejserinden,  Demokratiet  knurrede  og  mente,  at  man  havde 
en  dygtig  Fyrste  nødig;  Tiderne  vare  for  vanskelige  for  Kvinde- 

regimente.  Allerede  stredes  og  kæmpede  man  paa  Raadhuse 
og  foran  Landsbykirkerne;  man  samledes  med  sine  Venner 
og  traf  Aftaler:  En  stor  Afgjorelse  var  nær.  Kejseren  skyndte 
sig  at  forlene  sin  Hustru  med  «Kys  og  Scepter«*),  og  Kej- 
serinden rejste  til  Nederlandene.  Her  valgte  hun  sine  Raad- 
givere  udelukkende  blandt  Baronerne,  og  Stæderne  sluttede 
sig  sammen  imod  hende  tilligemed  nogle  enkelte  Adelsfamilier, 
hvoriblandt  Arkels,  Egmonds  og  Borsselens  vare  de  mægtig- 
ste. Efter  et  halvt  Aars  Forlob  blev  Kejserinden  tvungen  til 
at  trække  sig  tilbage  og  indsætte  sin  Sen  Vilhelm  til  Stat- 
holder for  sig;  men  da  han  for  at  frigjere  sig  fra  Adelens 
Formynderskab  brød  med  disse  og  tog  Parti  for  Stæderne, 
vendte  Moderen  tilbage,  og  der  opstod  en  blodig  Krig,  under 
hvilken  hele  Landet  skiltes  i  Qendtlige  Lejre.  Kejserinden 
kunde  regne  paa  største  Delen  af  Adelen  og  de  Stæder,  hvor 
de  gamle  Patricierfamilier  havde  Overhaand,  Vilhelm  paa  et 
overvejende  Antal  Byer  og  enkelte  Adelsfamilier.  Og  efter- 
som det  jo  meget  mindre  var  Fyrsternes  end  deres  egen 
Strid,  Partierne  her  udkæmpede,  gave  de  snart  hinanden 
Navne,  som  tydelig  nok  pegede  hen  paa,  hvilke  Interesser 
der  her  stode  •  paa  Spil  og  ligesom  Partierne  holdt  sig  i 
Menneskealdere,  efter  at  Kejserinde  Margrethe  og  hendes  Søns 
Strid  var  bilagt  og  glemt  eller  i  alt  Fald  ikke  mindedes  som 
andet  end  den  tilfældige  Aarsag,  der  havde  draget  halvandet- 
hundredaarig  Splid  og  Borgerkrig  efter  sig. 

Disse  Partinavne  vare:  Hoek  og  Kaheljau.  Oprindelsen 
til  dem  er  dunkel;  hvert  Sagn  bringer  sin  Udtydning.  Ka- 
beljauerne  —  de  store,  fede  Fisk  —  vare  de  rige  Byherrer 
med  deres  mere  materielle  Interesser,  med  deres  forsigtige 
Beregning  af  Fordel  og  Tab,  deres  vægtigere,  men  langsom- 
mere Beslutninger;  Hoek'erne,  (Fiskekrogene)  vare  den  store 
Hob  Adelsmænd,  af  hvilke  de  fleste  vare  blevne  fattige  i  den 


*)  Det  var  Skik,    at   den  lensgivende    rejste   den  knælende  Vasal  op 
og  kyssede  ham  som  Tegn  paa  sin  Velvilje. 

tidligere  store  Kamp  mod  Stæderne,  men  som  nu  sloge  paa 
deres" Sværd  og  satte  alt  paa  ét  Kast:  deres  nedarvede  Ret, 
deres  Tapperhed  og  krigerske  Begejstring;  de  dorske  Kabeljauer 
skulde  tage  sig  i  Agt  — ,  endelig  var  Tiden  kommen  til  Gjen- 
gjæld!  Hvert  Parti  tog  tilsidst  Navnet  som  et  Hæderstegn 
og  gjorde  sig  til  af  de  Egenskaber,  det  antydede.  Saa  opkom 
Kjendetegn  foruden:  Hoek'erne  bare  en  rød  Barret;  det  betød 
Ridderlighed  og  Mod;  Kabeljauerne  optoge  alle  som  én  den 
simple,  graa  Filthat,  Smaaborgernes  tarvelige  Hovedbedækning, 

Nogle  Landskaber,  Byer,  Familier  vare  ligesom  saramen- 
menvoxede  med  det  ene  af  Partierne;  i  andre  vexlede  de, 
eller  pludselig  blev  en  enkelt  By  i  en  Egn,  et  enkelt  Medlem 
af  en  Familie  den  almindelige  Overbevisning  utro  — ,  saa 
gjaldt  intet  Hensyn,  ingen  Overbærelse;  Død  og  Ødelæggelse 
var  overalt  Løsenet.  De  store  Stæder,  Dordrecht,  Amsterdam, 
Delft,  Leyden,  hvor  der  altid  var  ny  Tilstrømning,  Gjæringog 
Uro,  vare  Demokratiets  Hjem:  de  hørte  til  Kabeljaupartiet. 
De  mindre,  uheldigere  stillede  Byer,  hvor  Smaaborgerne  ikke 
havde  været  talrige  nok  til  at  tage  Magten  fra  de  oprindelige 
Familier,  stode  i  Forbund  med  Hoek'erne.  Kabeljauerne 
stræbte  at  omdanne  Forholdene  efter  Tidens  og  Udviklingens 
Tarv,  Hoek'erne  kæmpede  for  deres  traditionelle  Rettigheder; 
men  det  er  nu  engang  Livets  Lov,  at  Magt  gaar  for  Ret, 
eller  snarere  at  Fremskridtet  maa  bane  sig  Vej  over  Tradi- 
tionen og'  ikke  kan  paatage  sig  Ansvar  for  henfarne  Tiders 
Forpligtelser. 

Efter  en  fireaarig  Krig  forenedes  endelig  Moder  og  Søn; 
kort  derpaa  døde  Kejserinden,  efterladende  Vilhelm  de  sam- 
lede Grevskaber.  Saaledes  var  den  bayerske  Families  Intro- 
duktion i  Nederlandene ;  til  den  uddøde  —  med  Jakobæa  — , 
skulde  Hoek  og  Kabeljau  ikke  ophøre  at  staa  fjendtlige  imod 
hinanden,  snart  i  private  Fejder,  snart  —  og  det  hyppigst  — 
i  aaben  Kamp,  der  fyldte  Landet  med  Krigslarm  og  For- 
styrrelse. 

Da  Hertug  Vilhelm  kort  efter  sin  Tronbestigelse  blev 
uhelbredelig  sindssyg,  fulgte  hans  yngre  Broder  Albrecht  ham 
paa  Hertugtronen,  dog  ikke  ferend  han  havde  bestaaet  en 
haard  Kamp  mod  Kabeljaupartiet,  der  forlangte  Vilhelms 
Hustru,  den  engelske  Prinsesse  Mathilde,  til  Kegentinde. 
Albrecht  regerede  længe  og  dygtig;  sterste  Delen  af  sit  Liv 
vidste  han  at  gjøre  sig  til  Herre  over  Partierne,  saa  de 
maatte  nøjes  med  at  kølne  deres  Had  i  Smaafejder  eller  i 
den  fredeligere  Strid  om  Hertugens  Gunst.  Den  ene  af  hans 
Døtre  blev  gift  med  en  burgundisk  Prins.  Netop  ved  denne 
Tid  begyndte  Huset  Burgund  at  udvide  sig  og  blive  mægtigt; 
Filip  den  dristige  havde  giftet  sig  med  Arvingen  til  Flandern; 
nu  ægtede  hans  Søn  Johan*)  Hertug  Albrechts  Datter,  og 
Albrechts  Søn  Vilhelm  tog  Filips  Datter  til  Hustru.  Saaledes 
bleve  alle  Nederlandene  samlede  under  to  Fyrstelinier,  der  knyt- 
tedes til  hinanden  ved  inderlige  Forbindelser;  beskyttende  — 
saaledes  var  Tanken  —  skulde  det  ene  Hus  staa  det  andet 
bi  i  ydre  og  indre  Kampe. 

Efter  en  mere  end  trediveaarig  Regering  i  forholdsvis 
Fred  skulde  Hertug  Albrecht  endnu  i  sine  sidste  Aar  se 
Partihadet  blusse  op.  I  den  senere  Del  af  sin  Regeringstid 
havde  han  sluttet  sig  mere  til  Kabeljaupartiet.  Om  hans 
Søn  Vilhelm,  der  var  ung,  lidenskabelig  og  begejstret  for 
Ridderlighed  og  Krigerhæder,  samlede  derimod  Hoek'erne  sig. 
Den  unge  Prins  holdt  ikke  ud  at  sidde  ørkesløs  hjemme; 
hvor  der  var  Krig  paa  Færde,  drog  han  afsted  med  sin  glim- 
rende Ridderskare;  maatte  han  holde  Fred,  gik  Tiden  med 
Turneringer  og  Fester,  ved  hvilke  Trouvérerne  flokkedes,  thi 
den  unge  Fyrste  var  bekjendt  for  sin  aabne  Haand.  De  sang 
om  hans  berømmelige  Aner  og  deres  ædle  Bedrifter,  og  Vil- 
helm brændte  af  Længsel  efter  ogsaa  at  gjøre  sit  Navn  vær- 
dig til  at  besynges.     Ridderslaget  fik  han  af  sin  Svigerfader, 


*)  Den  senere  i  Frankrigs  Historie  saa  bekjendte  Johan  den  uforfær- 
dede —  sans  peur  (f  1419). 

Filip  den  dristige  af  Burgund,  da  han  drog  med  ham  mod 
Byen  Gent,  som  havde  gjort  Oprør  mod  sin  Greve,  fordi 
denne  havde  givet  sin  Datter  og  hendes  Arv,  Flandern,  til 
den  burgundiske  Hertug.  Flamlænderne  hadede  Burgunderne 
dels  paa  Grund  af  Nationalitetsforskjel,  dels  og  navnlig  fordi 
Hertugen  begunstigede  Briigge  paa  Gents  Bekostning.  Da 
denne  Krig  var  endt,  drog  Vilhelm  med  den  tyske  Orden  til 
Kamp  mod  de  hedenske  Preussere.  Han  stiftede  et  Broder- 
skab til  den  hellige  Georgs  Ære,  hvis  Valgsprog  var:  «Ret 
bringer  Sejr«.  Det  holdt  Kabeljauerne  ikke  af  at  høre,  thi 
Eetten,  det  vil  sige  de  nedarvede  Rettigheder,  bekæmpede  de 
netop  til  sidste  Blodsdraabe. 

Var  Vilhelm  saaledes  Qendtlig  stemt  mod  Kabeljauerne, 
havde  de  desto  mere  Magt  over  Hertug  Albrecht  selv.  Dennes 
Hustru  var  dod,  og  en  ung,  smuk  og  klog  Dame,  Adelhejd  af 
Poelgeest,  opvakte  en  heftig  Lidenskab  hos  den  aldrende 
Fyrste.  Hendes  Familie  hørte  til  Kabeljauerne,  og  hun  selv  var 
ærgjerrig;  snart  fortrængtes  Hoek'erne  fra  alle  indflydelsesrige 
Poster;  Kabeljaupartiets  Fører,  Johan  af  Arkel,  blev  Stat- 
holder og  fik  saa  godt  som  hele  Styrelsen  i  sin  Haand,  da 
Hertugen  kun  levede  for  Adelhejd  og  glemte  Rige  og  Land 
for  at  holde  Fester  og  Turneringer  til  Ære  for  den  skjønne. 

Hoek'erne  forbitredes;  skulde  nu  Kabeljauerne  ganske 
vinde  Overherredømmet  og  det  ved  Hjælp  af  en  Kvinde? 
Albrecht  havde  allerede  i  nogen  Tid  givet  Vilhelm  Myndig- 
hed som  en  Slags  Medregent;  man  stiftede  nu  et  Forbund, 
der  havde  til  Hensigt  helt  at  fortrænge  den  gamle  Hertug, 
saa  skulde  Vilhelm  og  Hoekpartiet  regere.  Mere  og  mere 
lod  Albrecht  sig  bestemme  af  Adelhejds  Vilje,  det  syntes 
umuligt  at  frigjøre  ham  fra  hendes  Magt  — ,  de  hoekiske 
Sammensvorne  myrdede  hende,  og  dette  Mord  var  Signalet 
til  Oprør  i  hele  Landet.  Ved  det  ublide  Slag  vaktes  Hertug 
Albrecht  af  sin  Dvale;  rundt  om  drog  hans  Ilbud  og  stævnede 
til  Kampen  mellem  Fader  og  Søn,  Hoek'ernes  Borge  bleve 
indtagne  og  sløjfede;    selv    drog  Hertugen  mod  sin  Søn  og 

hans  Hær.  Tilsidst  gav  Vilhelm  efter,  maaske  ængstet  ved 
Tanken  om  at  stride  mod  sin  egen  Fader;  han  maatte  gaa  i 
Landflygtighed  og  med  ham  de  ædleste  og  berømteste  af 
Hoekpartiet.  Fattig  og  forstødt  flakkede  Vilhelm  om  i  frem- 
mede Lande,  indtil  det  endelig  lykkedes  de  burgundiske  Slægt- 
ninge at  udvirke  Forsoning  og  Tilgivelse.  Vilhelm  fik  Tilla- 
delse til  at  vende  tilbage  og  blev  nu  af  sin  Fader  strax 
sendt  paa  Krigstog  mod  Frieserne.  Denne  Krig  bragte  uagtet 
sine  mange  Sejre  ikke  det  ringeste  Ubytte;  efter  hvert  Felt- 
tog, naar  den  hollandske  Flaade  og  Hær  drog  bort,  brøde 
friesiske  Skarer  frem  fra  hemmelige  Smuthuller,  overfaldt 
Besætningerne  i  Forterne,  dræbte  og  forjagede  alt,  som  bar 
hollandske  Farver.  Nærmest  var  vel  ogsaa  Krigen  begyndt  af 
Hertug  Albrecht  for  at  give  de  stridende  Partier  Lejlighed 
til  at  kølne  deres  Kampiver  mod  ydre  Fjender,  i  Stedet  for 
at  ødelægge  sig  selv  og  Landet  indbyrdes.  Efter  Frieser- 
krigen  trak  Hertug  Albrecht  sig  mere  og  mere  tilbage,  Vil- 
helm blev  den  egentlige  Hersker,  og  det  varede  ikke  længe, 
førend  Forskjellen  mellem  hans  og  Faderens  Regeringsprin- 
ciper  traadte  frem  med  stor  Tydelighed.  Hertug  Albrecht 
havde  villet  forene  begge  Partier  og  staa  over  dem,  Vilhelm 
havde  fra  Ungdommen  af  et  grundigt  Had  til  Kabeljauerne; 
han  mente  at  kæmpe  for  Ære  og  Ret  ved  paa  alle  Maader 
at  undertrykke  og  kue  dem ;  paa  enkelte  af  dem,  som  Fami- 
lien Arkel,  havde  han  personlige  Krænkelser  at  hævne.  I 
Aaret  1404  døde  Hertug  Albrecht,  og  Vilhelm  var  nu  Hertug 
af  Holland,  Hennegau  og  Zeeland;  i  Burgund-Flandern  her- 
skede hans  Svoger  Johan,  dennes  Broder  Anton  styrede  Bra- 
bant  og  Limburg.  Alle  disse  unge  Fyrster  brændte  af  Iver 
efter  at  knække  Borgernes  Overmod;  overalt  havde  Hoekpar- 
tiet gode  Tider.  Naturligvis  kunde  Hertug  Vilhelm  ikke 
ødelægge  Kabeljaupartiet,  det  havde  været  det  samme  som 
at  gjøre  Landet  fattigt  og  afmægtigt;  men  kuet  og  bojet 
blev  det,  Hertug  Vilhelm  havde  en  Vilje  af  Staal  og  enHaand 
af  Jern. 

Vilhelms  yngre  Broder  Johan  herskede  i  Liittich.  Denne 
By  var  et  Bispesæde;  men  Johan  var  ikke  indviet  til  Gejst- 
lig; sexten  Aar  gammel  var  han  bleven  valgt  til  «Elect»,  ud- 
valgt Fyrste,  og  denne  Titel  havde  han  siden  beholdt.  Liit- 
ticherne  vare  et  uroligt  Folkefærd;  der  fandtes  i  deres  By  et 
mægtigt  patricisk  og  et  lige  saa  mægtigt  demokratisk  Parti, 
som  bestandig  laa  i  Ufred  med  hinanden.  Det  var  vanskeligt 
at  hævde  sig  der,  tilmed  da  Liitticherne  vare  utilfredse,  fordi 
Johan  ikke  vilde  lade  sig  indvie  til  Biskop;  men  hver  Gang 
der  klagedes  til  ham  over  dette  Forhold,  svarede  Johan,  at 
han  ikke  behevede  at  staa  sine  Undersaatter  til  Eegnskab; 
de  gejstlige  Forretninger  besorgede  hans  Vikar,  for  øvrigt  var 
det  en  Sag,  som  kun  vedkom  Paven.  At  være  gejstlig  var 
ikke  efter  Johans  Tilbøjelighed;  hans  Hu  stod  til  Krig  og 
skjønne  Kvinder,  desuden  var  han  ærgjerrig  af  Natur  og 
vilde  ikke  afskære  sig  Muligheder,  der  kunde  tilbyde  sig.  Med 
Liitticherne  trak  Striden  sig  hen  en  Del  Aar;  snart  maatte 
Johan  føje  sig,  snart  vandt  han  Magten  over  sine  stridige 
Undersaatter.  Men  de  misfornøjedes  Parti  voxede  stadig,  og 
1409  kom  det  til  aabent  Oprør  over  hele  Stiftet.  Johan  be- 
holdt af  sit  hele  Land  kun  Byen  Maestricht  tilbage.  Snart 
fik  han  imidlertid  Hjælp  af  sin  mægtige  Slægt,  Vilhelm  af 
Holland,  Johan  af  Burgund  og  Anton  af  Brabant.  Hele 
Adelspartiet  havde  givet  Møde;  det  hilste  med  Glæde  Lejlig- 
heden til  engang  at  knække  Borgernes  Mod.  Og  de  adelige 
fik  deres  -Onske  opfyldt.  I  aabent  Slag  foran  Byen  bleve 
Lutticberne  overvundne,  og  Fyrsterne  toge  en  frygtelig  Hævn 
over  dem.  Der  gaves  ingen  Pardon,  alle  Fanger  bleve  ned- 
huggede; hvem  man  senere  fik  fat  paa  af  de  flygtede  eller  af 
dem,  der  havde  skjult  sig  i  Byen  og  dens  Omegn,  lod  Johan 
af  Bayern  drukne  i  Maasfloden  eller  halshugge  paa  Byens 
Torv.  Fra  den  Tid  hæftede  der  sig  et  Tilnavn  til  de  to  Fyr- 
ster, Johan  af  Bayern  og  Johan  af  Burgund;  Burgunderen, 
der  lige  havde  fuldbyrdet  Mordet  paa  sin  Fætter,  Hertugen 
af  Orleans,   hed    «c?m  uforfærdede ^^    (sans  peur),    fordi   han 

ubetynget  af  Samvittighedsnag  var  ilet  fra  Mordet  til  Blod- 
dommen; Johan  af  Bayern,  som  uden  Medlidenhed  havde 
raset  mod  sine  egne  Undersaatter,  fik  Navnet  »den  ubarm- 
hjertigen  (sans  pitié). 

II. 

Det  var,  som  sagt,  ikke  alene  ungdommelig  Livslyst  og 
Kjærlighed  til  Frihed,  der  bevægede  Johan  af  Bayern  til  saa 
haardnakket  en  Modstand  mod  den  præstelige  Indvielse;  der 
laa  en  dybere  Tanke  til  Grund.  Johan  var  yngre  end  Her- 
tug Vilhelm,  mellem  ham  og  Arven  stod  kun  et  eneste  spædt 
Liv:  Hertug  Vilhelms  Datter,  Jakobæa. 

Den  hollandske  Hertugs  eneste  Barn  var  fedt  1401,  den 
25de  Juli;  da  det  var  St.  Jakobs  Dag,  gav  man  hende  Nav- 
net Jaqueline  eller  Jakobæa.  Hertug  Vilhelm  var  i  Tide  be- 
tænkt paa  at  sikre  sin  lille  Datter  mægtige  allierede:  Knapt 
5  Aar  gammel  var  hun  Hovedpersonen  ved  de  Giftermaals- 
forhandlinger,  der  fertes  mellem  Hofferne  i  Burgund,  Holland 
og  Frankrig.  Endelig  havde  de  beslægtede  Fyrster  fundet  en 
Prins,  der  syntes  dem  en  passende  Ægtefælle  for  Jakobæa, 
nemlig  den  franske  Kong  Karl  Vl's  næstældste  Sen,  den  niaarige 
Johan,  Hertug  af  Touraine.  Hertug  Vilhelm  stillede  kun  som 
Betingelse,  at  den  unge  Prins,  der  jo  var  bestemt  til  at 
beherske  Holland -Hennegau,  skulde  leve  hos  sin  Svigerfader 
og  opdrages  under  hans  Opsyn;  det  franske  Hof  rejste  heller 
ingen  Vanskeligheder  herimod  og  bestemte  en  stor  aarlig  Sum 
til  Prins  Johans  Hofhold. 

Det  unge  Par  blev  altsaa  opdraget  sammen.  Som  oftest 
havde  Hoffet  Ophold  i  det  skjenne,  ridderlige  Hennegau;  her 
var  Skov  og  Bjerg,  her  var  Overflødighed  af  Vildt;  det  var 
Jagtlidenskabens  Tid,  og  Jakobæa  lærte  at  felge  sin  Fader  i 
det  vilde  Ridt;  hendes  unge  Forlovede  havde  allerede  sit  eget 
Jagthold,  og  det  var  ikke  alene  Hjort  og  Harer,  Hejrer  og 
Vagtler,  man  jagede,  ogsaa  Vildsvin  og  Ulve  fandtes  hyppig, 

Ulvene  bleve  endog  tidt  besværlige  Gjæster,  især  ved  Vinter- 
tide. Imidlertid  optoges  den  unge  Fyrstindes  Tid  ogsaa  af 
andre  Beskæftigelser.  Meget  maatte  den  lære,  der  engang 
skulde  styre  Land  og  Rige.  Landets  Sprog  maatte  hun  for- 
staa  for  at  tale  klart  og  fyndig,  ogsaa  i  det  franske  Tunge- 
maal  maatte  hun  være  hjemme  og  kunne  betjene  sig  af  det 
med  Finhed  og  Lethed.  Nogen  Kundskab  i  Latin  hørte  med 
til  en  regerende  Fyrstindes  Uddannelse.  Dertil  kom  Studierne 
af  den  bibelske  Historie;  anden  historisk  Kundskab  fordrede 
Tiden  ikke,  men  naturligvis  maatte  en  Prinsesse  være  inde  i 
alle  sit  Hus's  Traditioner,  kjende  sine  Forfædre  og  deres  Be- 
drifter og  vide  Besked  med  sin  Slægts  fjerneste  Forgreninger; 
desuden  var  det  nødvendigt,  at  Landets  Retsvæsen,  Fyrstens 
og  Folkets  indbyrdes  Forhold,  forklaredes  og  lærtes  den  til- 
kommende Regentinde,  Besværligst  af  alt  syntes  Studiet  af 
de  indviklede  Etiketteregler  at  være;  maatte  Ridderne  gjen- 
nemgaa  en  lang  Læretid,  inden  de  vare  bevandrede  i  alt,  hvad 
der  fordredes  af  en  «preux  chevalier«,  var  der  sandelig  ikke  min- 
dre for  Damerne  at  iagttage.  Den  mindste  Forskjel  i  Rang 
krævede  særegne,  bestemte  Høflighedsformer,  den  tilkjende- 
gaves  ved  utallige  Skjelnemærker  i  Dragt  og  Optræden;  en 
Fyrstinde  turde  ikke  begaa  den  mindste  Fejl  imod  de  af  Skik 
og  Brug  fastsatte  Regler.  Hertug  Vilhelm  omgav  sig  med 
et  glimrende  Hof;  han  selv  gjaldt  for  et  Mønster  paa  Rid- 
derlighed, og  omkring  ham  samledes  berømte  Riddere  ikke 
alene  fra  Nederlandene,  men  ogsaa  fra  Nordfrankrig,  England 
og  Tyskland.  Jakobæas  barnlige  Sind  fyldtes  af  Beundring 
for  Faderen,  som  bar  Slægtens  Traditioner  saa  højt;  hun 
lyttede  til  Trouvérernes  Sange  om  de  berømte  Kvinder  af  det 
bayerske  Hus,  om  Kejserinde  Margarethe,  om  Dronning  Filippa  af 
England;  naar  hendes  Tanke  beskæftigede  sig  med  Fremtiden, 
stode  disse  Damer  som  Idealerne,  hun  skulde  stræbe  at  ligne. 
I  Aaret  1415,  da  Jakobæa  var  14  og  hendes  Brudgom 
18  Aar  gammel,  fejredes  deres  Bryllup.  Det  unge  Par  be- 
svor at  ville  regere  Landet,   naar  det  efter  Hertug  Vilhelms 

Ded  tilfaldt  dem,  efter  gammel  Sædvane  og  Ret,  at  tage 
Tjenere  og  Kaadgivere  blandt  Landets  Indfødte;  dertil  føjede 
de  nyformælede  en  Erklæring:  at  eftersom  de  havde  lagt  sig 
Hertug  Vilhelms  Aand,  Anxisninger  og  Lærdomme  inderlig 
paa  Sinde,  vilde  de  styre  og  ordne  alle  Ting  efter  hans  Vilje 
og  efter  det  Exempel,  som  var  givet  dem  ved  deres  kjære 
Faders  Regering. 

Saaledes  stod  altsaa  Jakobæa  fuldt  rustet  til  at  tage  Arv 
efter  sin  Fader:  opdragen  i  hans  Grundsætninger,  udelukkende 
omgivet  og  paavirket  af  hans  Venner  og  Tilhængere,  begej- 
stret for  den  Sag,  han  havde  gjort  til  sin;  —  Hoekpartiet 
glædede  sig  i  Visheden  om,  at  Datteren  vilde  fortsætte,  hvad 
Faderen  havde  begyndt. 

Da  hændte  en  Begivenhed,  som  pludselig  syntes  at  aabne 
en  anden  og  videre  Horisont  for  de  unge  Ægtefæller:  den 
franske  Kronprins  Louis's  Død.  Nu  stode  Jakobæa  og  hendes 
Gemal  nærmest  til  den  franske  Trone;  de  antoge  Titel  af 
Daufin  og  Daufine. 

I  Frankrig  herskede  ved  denne  Tid  den  største  og  mest 
trostesløse  Forvirring.  Kong  Karl  VI  var  vanvittig,  og  i 
hans  Navn  stredes  to  Partier:  Orleans  og  Burgund,  om  Herre- 
dømmet, medens  den  engelske  Kong  Henrik  V  paa  ny  gjorde 
de  engelske  Kongers  gamle  Fordringer  paa  Frankrig  gjæl- 
dende*)  og  nylig  havde  tilføjet  den  franske  Adelshær  det  af- 
gjørende  Nederlag  ved  Azincourt  (1415).  Striden  mellem  de 
to  Partier  bilagdes  end  ikke  ved  dette  uhyre  Nederlag;  tvært 
imod  nærmede  Johan  den  uforfærdede  af  Burgund  sig  endog 
den  engelske  Konge.  Det  orleans'ske  Parti  havde  imidlertid 
endnu  Overhaand  i  Frankrig;  den  vanvittige  Konge  var  i  dets 
Magt,  Dronning  Isabelle  havde  sluttet  sig  til  det,  og  Greven 
af  Armagnac,  Partiets  Hoved,  herskede  med  Kraft  og  Gru- 
somhed i  Paris.  Fra  Hovedstaden  sendtes  der  Bud  paa  Bud 
efter  den  nye  Daufin,    men  Hertug  Vilhelm  vilde  nødig  give 


*)  Jfr.  Hist.  Archiv  1869  1,  p.  11  og  flg. 

Slip  paa  sin  unge  Svigersøn  og  sin  Datter  og  lade  dem  blive 
en  Kastebold  i  den  vilde  Partikamp.  Derimod  søgte  han  at 
faa  Kampen  mellem  England  og  Frankrig  bilagt  ved  tysk 
Mægling,  og  da  Kejser  Sigismund  gjennem  Frankrig  var  rejst 
til  England,  kom  Hertugen  ogsaa  til  London  for  at  fremme 
Fredsunderhandlingerne  og  hyldede  ved  denne  Sammenkomst 
Kejseren  som  sin  Lensherre.  Det  gode  Forhold  mellem  Her- 
tug Vilhelm  og  Sigismund  blev  dog  snart  afbrudt;  Hertugen 
forlangte,  at  Kejseren  skulde  sikre  Jakobæa  Arvefølgen  i 
Holland  -  Hennegau  -  Zeeland  ved  at  anerkjende  hende  som 
Hertuginde;  men  Sigismund  vægrede  sig,  dels  fordi  det  var 
Brug  at  inddrage  Kigsien  under  Kronen,  naar  Lensbesidderens 
Mandslinie  uddøde,  dels  fordi  det  syntes  ham  upolitisk  at 
overlade  disse  rige  Lande  til  en  Prins  af  det  franske  Konge- 
hus, der  allerede  igjennem  de  burgundiske  Hertuger  havde 
faaet  fast  Fod  i  Nederlandene.  Kejseren  afslog  altsaa  Hertug 
Vilhelms  Begjæring,  medens  man  paa  ny  i  England  rustede 
af  al  Magt  mod  Frankrig,  det  Land,  der  skulde  kalde  Jakobæa 
Dronning.  Fuld  af  Uvilje  rejste  Hertug  Vilhelm  hemmelig 
fra  London  med  sit  Følge,  enhver  Tanke  om  fredelig  Over- 
enskomst var  opgivet.  Saa  snart  han  var  kommen  hjem  til 
Holland,  stævnede  han  til  almindelig  Landdag.  Der  kom  da 
Afsendinge  fra  Byerne  og  Adelsmænd,  Nord  og  Syd  fra; 
Hoek'erne  vare  i  overvejende  Antal,  thi  dels  havde  de  alle 
Embeder  og  Myndighedsposter  inde  —  og  kun  disse  gave  Bor- 
gerne Ret  til  at  indfinde  sig  ved  en  Rigsdag  — ,  dels  vare 
mange  af  Kabeljaupartiets  Førere  i  Landflygtighed  eller  holdt 
det  for  raadelig  ikke  at  træde  offentlig  op.  Denne  Forsam- 
ling fik  Hertugen  altsaa  let  til  at  gaa  ind  paa  sine  6^nsker, 
og  den  forpligtede  sig  for  alle  tre  Landes  og  for  hvert  enkelts 
Vedkommende  til  at  « hylde  og  erkjende  Fru  Jakobæa  af 
Bayern,  deres  naadigste  Fyrstinde,  for  rette  Arving  og  Efter- 
følger af  deres  kjære  og  naadige  Herre,  Hertug  Vilhelm  af 
Bayern,  Greve  af  Holland,  Hennegau,  Zeeland,  Friesland  — 
at  lyde  bemeldte  Fru  Jakobæa  og  hendes  retmæssige  Ægte- 


i  Jakobæa  af  Bayern.  175 

fælle  i  Underdanighed  og  efter  gammel  Skik,  uden  at  nogen 
derimod  skulde  have  noget  at  indvende,  at  forsvare  Fru 
Jakobæa  og  hendes  retmæssige  Ægtefælle  og  staa  dem  bi  med 
Liv  og  Gods  mod  deres  Fjender  og  enhver,  der  vilde  tilføje 
ovennævnte  Fyrstinde  og  hendes  Ægtefælle  ondt  eller  For- 
K,  træd,  samt  til  alle  Tider  at  forblive  Fru  Jakobæa  af  Bayerns 
^  tro  og  kjærlige  Undersaatter,  holde  og  bevare  alt,  hvad  hende 
skyldtes  af  tro  Mænd  og  Riddere«. 

Et  Dokument  med  dette  Indhold  blev  den  15de  Avgust 
1416  besvoret  ved  højtidehg  Edsaflæggelse  af  hele  Forsam- 
lingen, dernæst  bragt  rundt  til  de  enkelte  Byer  og  Baroner, 
som  ligeledes  aflagde  Ed  og  underskrev«;  om  Kejserens 
Overhøjhed  og  Eet  taltes  ikke.  Hertug  Vilhelm  var  bestemt 
paa  i  Nødsfald  med  Magt  at  udfri  sig  fra  Lensforholdet  til 
det  tyske  Eige. 

Imidlertid  var  Kejser  Sigismund  og  Henrik  V  rejste  fra 
London  og  ankomne  til  Caiais,  hvor  Hertugen  af  Burgund, 
som  mere  og  mere  hældede  til  den  engelske  Å.lliance,  snart 
efter  indfandt  sig,  dog  ikke  førend  Henrik  V  havde  sendt 
sin  yngre  Broder,  Humphrey  af  Glocester,  som  Gesandt  eller 
snarere  som  Gidsel  til  det  burgundiske  Hof,  en  Sendelse, 
som  siges  at  have  lagt  Grunden  til  det  senere  Fjendskab 
mellem  Humphrey  og  Filip,  den  burgundiske  Prins;  thi  da 
Filip,  som,  skjønt  kun  20  Aar  gammel,  allerede  var  vel  for- 
faren i  ridderlig  Skik  og  Ceremoniel,  Morgenen  efter  Hum- 
phrey's  Ankomst  besøgte  denne,  vendte  Glocester,  der  just 
talte  med  en  af  de  engelske  Adelsmænd,  sig  næppe  om  imod 
ham,  besvarede  hans  Hilsen  skjødesløst  og  vedblev  sin  Sam- 
tale med  Englænderen  —  en  Mangel  paa  Høflighed,  som  i 
høj  Grad  fornærmede  den  unge  Prins  af  Charolais,  og  som 
han  aldrig  glemte. 

Henrik  V  lovede  Johan  den  uforfærdede  Guld  og  grønne  Skove, 

^^P  i  Fald  denne  vilde  anerkjende  hans  Fordringer  paa  Frankrigs 

Krone;  Hertugen  af  Burgund  tøvede  vel  med  at  gaa  ind  herpaa, 

men  det  gode  Forhold  mellem  Fyrsterne   blev  dog  ikke  for- 

styrret;  foreløbig  forpligtede  Burgundereu  sig  kun  til  ikke  at 
kæmpe  mod  England,  da  han  ikke  vilde  eller  kunde  lade  det 
komme  til  aabenlyst  Brud  med  sin  Svoger,  Hertugen  af  Hol- 
land. Denne  anmodede  nemlig  paa  det  indstændigste  Hertugen 
af  Burgund  om  at  indfinde  sig  i  Valenciennes  til  Familieraad ; 
ogsaa  Daufinen  skrev  med  Bøn  og  Befaling,  og  snart  sam- 
ledes virkelig  i  Valenciennes  Jakobæa  og  bendes  Ægtefælle 
med  Fyrsterne  af  Holland  og  Burgund  tilligemed  en  Mængde 
ansete  og  fornemme  Herrer  fra  Burgund  og  det  tro  Hennegau ; 
da  Jakobæa  rejste  igjennem  Mons,  havde  Borgerskabet  der  til 
Tegn  paa  sit  loyale  Sindelag  overrakt  hende  en  kostbar  Po- 
kal af  Guld,  prydet  med  Ædelstene. 

Saaledes  Ansigt  til  Ansigt  med  sin  Svoger  og  sin  rette 
Lensherre  syntes  Johan  den  uforfærdede  villig  til  at  antage 
sig  deres  Sag;  han  lovede  højtidelig  ikke  at  træde  i  venska- 
belig Forbindelse  med  Englænderne,  medens  Daufinen  til 
Gjengjæld  lovede  at  forsone  ham  med  Dronning  Isabella,  der 
jo  havde  sluttet  sig  til  Greven  af  Armagnac.  Efter  denne 
Sammenkomst  rejste  Hertug  Vilhelm  med  Daufinen  til  St. 
Quentin,  hvor  han  haabede  at  møde  Dronningen;  men  hun 
afslog  at  rejse  dem  saa  langt  i  Møde,  og  de  fortsatte  deres 
Vej  til  Compiégue,  hvor  Dronningen,  hendes  yngre  Sønner, 
en  Mængde  Adelsmænd  og  Udsendinge  fra  Universitetet  og 
Parlamentet  i  Paris  mødte  og  hilste  Prins  Johan  som  Daufin. 
Dronningen  drog  derpaa  med  sit  Følge  tilbage  til  Paris, 
hvorhen  Hertug  Vilhelm  fulgte  hende,  medens  Daufinen  for- 
blev i  Campiégne,  hvorfra  han  sendte  aabne  Breve  omkring 
i  Landet  for  at  paabyde  Fred  og  Uordenernes  Ophør.  Un- 
derhandlingerne i  Paris  havde  dog  ikke  Fremgang;  Dronnin- 
gen, som  hadede  Johan  den  uforfærdede,  vilde  ikke  tillade 
ham  at  komme  til  Paris,  og  Hertug  Vilhelm  svor  paa,  at 
kun  i  Følge  med  Hertugen  af  Burgund  skulde  Daufinen 
holde  sit  Indtog  i  Hovedstaden.  Armagnacpartiet  overtalte 
nu  Dronningen  til  at  lade  Hertug  Vilhelm  kaste  i  Fængsel, 
men  denne  fik  i  Tide  Underretning  om  Planen,   flygtede  og 

kom  efter  en  Dags  uafbrudte  Ridt  til  Compiégne.  Her 
fandt  han  alt  i  største  Bestyrtelse  og  Forvirring:  Daufinen 
Tar  syg,  dødssyg,  som  det  angaves  af  en  ondartet  Halsbyld; 
overalt  sagdes  det  imidlertid,  at  han  var  bleven  forgiftet, 
Faa  Dage  efter  var  han  død. 

Dybtsørgende  stod  den  16-aarige  Enke  med  sine  For- 
ældre ved  sin  Ægtefælles  Grav;  Fremtidens  gyldne  Lofter, 
Drømmene  om  Magt  og  Hæder  ved  en  kjærlig  Husbonds 
Side,  alt  var  brudt  og  forsvundet  — ;  men  Hertug  Vilhelm 
saa  med  bange  Anelser  ind  i  Fremtiden;  fra  nu  af  truede 
der  Jakobæa  Farer  fra  mange  Sider  og  ikke  mindst  fra  hen- 
des egen  Slægt. 

Bekymringerne  og  de  heftige  Sindsængstelser  bidroge  til 
at   svække   den   i   øvrigt   saa   kraftige  Fyrstes  Sundhed;   en 
Svulst  paa  Knæet,    foraarsaget  ved  Bid  af  en  Hund,    tog  til 
og  blev   snart   af  faretruende  Betydning.     Med  Forfærdelse 
tænkte  Hertugen  paa  sin  Datters  Stilling,    naar   hun   i   sin 
unge  Alder  alene  skulde  hævde  sig  mod  saa  mange  ydre  og 
indre  Fjender;  med  en  døendes  Klarsyn  angrede  han  at  have 
gjort  sig  til  Partihøvding  i  Stedet  for  at  forene  de  stridende 
Partier   i    sit    Land    til    Lydighed    under   den    fælles    Herre. 
Navnlig   laa   hans  Adfærd    mod    den  Arkelske  Familie  ham 
tungt  paa  Sinde.   Dens  By  og  Hovedsæde  Gorkum  (Gorinchem) 
havde  han  indtaget,  afbrændt  og  sløjfet  dens  Borg;  den  gamle 
Johan  Arkel,  Hertugens  Fjende  fra  Ungdomsaarene,  havde  i 
Aaringer  vansmægtet  i  Lænker  i  Hertugens  mørkeste  Fæng- 
sel; de  øvrige  Medlemmer  af  Familien  tilligemed  de  med  dem 
besvogrede  Egmonds  levede  i  Landflygtighed,  medens  Jakobæa 
havde   maattet  love  sin  Fader  aldrig  at  lade  en  Arkel  eller 
Egmond  vende  tilbage  til  Holland  eller  komme  i  Besiddelse 
af  sine  Ejendomme.     Det  skete  ved  Landdagen  1416  —  nu, 
Aaret  efter,   havde  Fyrsten  skiftet  Sind;    nu   sagde   han   til 
Herrerne  af  sit  Raad:  »Gik  det  efter  min  Vilje,  gav  jeg  min 
Datter  den  unge  Arkel  til  Ægtefælle« ;    thi  om  end  det  Ar- 
kelske Familiegods  i   Holland  var   inddraget  under  Fyrstens 

Ejendomme,  besad  den  unge  Vilhelm  Arkel  endnu  Godser  og 
Kigdomme  nok  til  at  kunne  være  en  Fyrstes  Svigersøn; 
desuden  var  han  bestemt  til  at  være  sin  barnløse  Onkel, 
Fyrsten  af  Jiilich-Gelderns  Efterfølger.  Uagtet  sin  Hustrus 
Modstand,  der  for  enhver  Pris  vilde  søge  Jakobæa  en  Ægte- 
fælle blandt  de  med  det  burgundiske  Hus  beslægtede  Fyrste- 
sønner, uagtet  sit  Eaads  Bestyrtelse  —  det  bestod  jo  af 
Hoekpartiets  Førere  —  sendte  Hertug  Vilhelm  en  af  sine 
fortrolige  til  den  unge  Arkel  for  at  stemme  ham  til  Fordel 
for  Planen;  men  det  var  for  silde.  Et  Lune  af  Hertugen 
kunde  ikke  udslette  Mindet  om  Aartiers  Krænkelser  og  Ulyk- 
ker. Hertug  Vilhelm  maatte  indse,  at  hans  sene  Anger  ikke 
kunde  oprette  et  helt  Livs  Fejlgreb;  mere  end  nogen  anden 
var  lian  Skyld  i,  at  Fjendskabet  mellem  Hoek  og  Kabeljau 
splittede  Kigets  Kræfter  paa  en  Tid,  da  det  var  ham  af 
største  Vigtighed  at  samle  dem  alle  til  stærkt  og  enigt  Værn 
for  sin  unge,  hjælpeløse  Datter.  En  Brudgom  maatte  imid- 
lertid findes  til  Jakobæa,  og  ingen  syntes  da  mere  passende 
end  hendes  Fætter,  den  unge  Hertug  Johan  af  Brabant. 
Eigtignok  var  denne  næsten  endnu  en  Dreng,  yngre  end 
Jakobæa,  dertil  svag  paa  Legeme  og  Sjæl,  allerede  ødelagt 
ved  alle  Laster  og  fuldkommen  i  Smigreres  og  Yndlinges 
Magt.  Stakkels  Jakobæa!  Det  havde  syntes,  som  om  Tanken 
om  den  unge  Arkel,  en  ædel,  berømt  og  ridderlig  Herre, 
havde  været  hende  velkommen;  nu  skulde  hun  finde  sig  i 
at  blive  en  taabelig,  aandssvag  Drengs  Hustru;  men  hun 
havde  intet  Valg;  i  Landet  selv  truede  det  urolige  Kabeljau- 
parti,  udenfra  Onkelen  i  Liittich,  som  endnu  stedse  vægrede 
sig  ved  at  lade  sig  vie  til  Gejstlig,  samt  Kejseren,  der  for- 
drede sit  Len  tilbage;  imod  saa  mange  Fjender  kunde 
kun  den  samlede  burgundiske  Magt  veje  op,  og  Johan  af 
Burgund,  Hertugen  af  Brabants  Onkel,  saavel  som  Jako- 
bæas  Moder,  hans  Tante,  talte  ivrig  til  Gunst  for  dette 
Ægteskab.     Jakobæa   underkastede   sig   den   døende   Faders 

Ønske;   den  30te  Maj   1417    havde  Hertug  Vilhelm  ophørt 
at  leve. 


m. 

Efterretningen  om  Hertug  Vilhelms  Død  trak  som  en 
Uvejrssky  hen  over  Landet.  Overalt  vakte  den  Uro  og  Gjæ- 
ring;  Partierne  rustede  sig,  Byerne  lukkede  deres  Porte  og 
anlagde  i  Hast  nye  Fæstningsværker.  Hoekpartiets  Ferer, 
Herren  til  Brederode,  sendte  Ilbud  rundt  til  de  trofaste,  at 
de  skulde  indfinde  sig  til  Raadslagning;  andre  droge  fra  By 
til  By,  fra  Borg  til  Borg,  samlede  Venner  og  Frænder,  ind- 
kjebte  Proviant  og  hvervede  Krigsfolk;  man  bragte  Archiverne 
og  Pengeforraadene  samt  Statsfangen,  den  gamle  Arkel,  fra 
Haag  til  den  stærkere  By  Gouda;  Spioner  droge  om  i  Geldern 
for  at  udforske  den  unge  Arkels  og  hans  Venners  Planer. 

Men  heller  ikke  Kabeljauerne  vare  uvirksomme;  overalt 
havde  Egmond  og  Arkel  deres  Underhandlere  ude;  i  mange 
Byer,  navnlig  i  Amsterdam,  forkyndte  Opleb  og  Uroligheder 
den  nære  Fare.  Da  kom  den  vigtige  Efterretning:  de  forviste 
Egmonds  vare  vendte  tilbage  i  Følge  med  en  Hær,  havde 
bemægtiget  sig  deres  gamle  Stammesæde,  Byen  og  Borgen 
Ysselstein  i  Nærheden  af  Utrecht;  Utrechts  Borgere,  der  fra 
gammel  Tid  hadede  de  rivaliserende  Ysselsteinere,  havde  samlet 
sig  til  Belejring  udenfor  denne  Bys  Mure;  Brederode  drog 
dem  til  Hjælp  med  en  Skare  udvalgte;  det  gjaldt  at  kue 
Opstanden,  inden  den  fra  sit  Arnested  fik  spredt  sine  Gnister 
over  hele  Landet. 

Midt  under  denne  Uro  —  eller  maaske  til  Dels  paa 
Grund  af  den  —  besluttedes  det,  at  Jakobæa  skulde  foretage 
sin  Hyldingsrejse  rundt  i  Landet,  en  Skik,  der  samvittig- 
hedsfuldt iagttoges  af  enhver  tiltrædende  Fyrste,  i  det  den 
saavel  betegnede  Fyrstens  officielle  Besiddelsestilegnelse  som 
ogsaa,  og  det  hovedsagelig,  det  gjensidige  Forpligtelsesforhold, 
hvori  Fyrste  og  Folk  for  Fremtiden  skulde  staa  til  hinanden; 

thi  paa  sin  Rundrejse  maatte  Fyrsten  i  hver  By,  foran  hver 
kirkelig  Stiftelse,  til  hvert  Gesandtskab  fra  et  privilegeret  Sam- 
fund love  og  besværge  at  ville  agte  og  bevare  Byens,  Stif- 
telsens, Foreningens  Rettigheder  og  særegne  Privilegier;  et- 
hvert Løfte  eller  Tilsagn,  som  den  foregaaende  Fyrste  havde 
givet,  og  som  man  omhyggelig  havde  nedskrevet,  maatte  den 
nyvalgte  stadfæste,  undertiden  forøge  med  nye;  først  efter 
denne  Troskabsed,  som  Fyrsten  aflagde,  svore  Borgerne  at 
være  «tro  og  lydige  Mænd«.  Derfor  fejredes  en  saadan  Hyl- 
ding  med  Pragt  og  Glæde,  og  den  fik  sit  eget  Retsnavn: 
«La  joyeuse  entrée«  —  et  Navn,  der  senere  gik  over  til  at 
betegne  selve  de  Rettigheder,  som  Undersaatterne  paa  denne 
Maade  erhvervede  sig.  Faa  Dage  efter  Faderens  Død  til- 
traadte  da  Jakobæa  sin  Hyldingsrejse,  først  i  det  kjære  Hen- 
negau,  der  var  opfyldt  af  hendes  Tilhængere,  Hoek'ernes 
Borge.  Hennegaus  Adel  var  berømt  fra  gammel  Tid,  den 
havde  glimret  i  Korstogene,  i  Krigene  mod  Hedningerne,  i 
eventyrlige  Farter  af  enhver  Art;  intet  Land  havde  i  For- 
hold saa  mange  adelige  Slægter,  saa  mange  høje  gejstlige  og 
kirkelige  Stiftelser  at  opvise,  derfor  vare  til  Gjengjæld  Byerne 
faa  og  kun  enkelte  af  dem  af  nogen  Betydenhed;  gjennem- 
gaaende  holdt  de  med  Hoekpartiet.  Hvor  Jakobæa  kom  hen, 
blev  hun  modtaget  med  Jubel  og  Højtidelighed.  I  nogen 
Afstand  fra  hver  By  hilstes  hun  først  af  en  Skare  Krigsfolk. 
Det  var  Kastellanen,  der  havde  Byens  Fæstning  inde,  med 
sit  Følge  af  Soldater;  derpaa  aabnede  Byens  Porte  sig,  og 
et  langt  Tog,  gejstlige  med  Kors  og  Relikvier,  Stadsmyndig- 
hederne  og  de  fornemste  Borgere,  Lavene  med  deres  Faner 
og  Bannere,  bevægede  sig  imod  Fyrstinden;  det  sluttede  sig 
til  hendes  Følge,  og  under  Klokkeklang  og  Trompetstød  holdt 
hun  sit  Indtog  i  de  blomsterbestrøede  Gader,  hvis  Huse  vare 
smykkede  med  Tæpper  og  Løv;  Flag  vajede  fra  alle  Taarne, 
Blomsterguirlander  vare  spændte  fra  Gjenbo  til  Gjenbo,  ogsaa 
hist  og  her  sølv-  og  guldbroderede  Tæpper  og  Tøjer,  der 
dannede  som  et  Tag  over  Fyrstindens  Hoved.    Ved  Vinduerne 

stode  straalende  og  skjeone  Adelsfruer  og  Damer  og  sang  til 
hendes  Ære.  Men  tæt  til  hende  trængte  sig  en  Skare,  som 
sagte  at  berare  hendes  Klæder  eller  Hestens  rige  Selelaj; 
det  var  landsforviste,  som  sagte  Beskyttelse  hos  den  nye 
Herskerinde,  og  som  i  Ly  af  hendes  Nærværelse  turde  vove 
sig  tilbage  til  det  Hjem,  der  havde  udstedt  dem. 

Toget  gik  til  Byens  Hovedkirke;  her  knælede  Jakobæa 
for  Alteret,  kyssede  Eelikvierne  og  lovede :  at  holde  og  bevare 
alle  Skikke  og  Rettigheder,  at  beskytte  Kirken  og  de  værge- 
lase,  at  ave  Eet  og  straffe  Uret.  Paa  Borgen  aflagde  hun 
dernæst  Ed  paa  Byens  Privilegier,  uddelte  og  bekræftede  bor- 
gerlige og  gejstlige  Udnævnelser;  derpaa  gik  Toget  tilbage 
til  Kirken,  hvor  den  hejtidelige  Hylding  foregik.  Jakobæa 
sad  paa  en  Tronstol,  der  var  hævet  i  Vejret,  saa  at  Fystinden 
kunde  overse  og  ses  af  den  forsamlede  Mængde;  rundt  om 
hende  stode  Eepræsentanter  for  de  Adelsfamilier,  i  hvilke 
Hofembederne  gik  i  Arv:  Marskal,  Jægermester,  Køgemester 
og  Mundskjænk  —  altsammen  nu  kun  Titler,  der  ikke  med- 
førte personlig  Tjeneste,  men  som  vare  betegnende  for  den 
Maade,  hvorpaa  disse  Slægter  oprindelig  vare  blevne  knyttede 
til  Fyrstehuset;  kun  paa  Hyldingsdagen  optraadte  de  for  en 
Forms  Skyld  som  harende  til  Fyrstens  Husstand.  Farst  af- 
lagde Storkantsleren  og  Eaadet  Troskabseden;  derpaa  fulgte 
Kastellanen,  de  avrige  Embedsmænd  og  de  gejstlige  Magt- 
havere; til  sidst  kom  Byboerne:  farst  Borgemester  og  Kaad, 
Dommere  og  Bisiddere,  saa  de  privilegerede  Familier,  endelig 
Lavsmestrene.  Iblandt  By-Patricierne  som  imellem  Land- 
adelen optraadte  enkelte  med  starre .  Pragt ;  Skarlagen  og 
Guld  vare  de  fremherskende  Farver  i  deres  Dragt;  det  var 
de  egentlige  Eiddere;  thi  langt  fra  alle  adelige  vare  Riddere 
eller  havde  erholdt  Ridderslaget;  dette  gaves  nemlig  som 
Belanning  for  Daad  eller  Valfart,  og  den,  der  var  slaaet  til 
Ridder,  behandledes  med  særegen  Udmærkelse  og  nød  særlige 
Friheder  lige  over  for  Herskeren  og  Landets  Myndigheder. 
Mangen  en  beramt  Adelsmand   lod   sig   aldrig  give  Ridder- 

slaget,  ofte  af  den  Grund,  at  der  fordredes  en  vis  højere 
Grad  af  Pragt  og  Kigdom  til  en  virkelig  « Ridders«  Optræden. 
Efter  den  højtidelige  Hyldingshandling  fulgte  Festligheder, 
undertiden  ledsagede  af  Tourneringer.  Byer  og  rige  Stiftelser 
gave  i  Reglen  kostbare  Foræringer  ved  slige  Lejligheder, 
deriblandt  en  anselig  Hob  Guldstykker  paa  Fade  af  Sølv. 
Store  Summer  brugtes  og  bortskjænkedes  saaledes;  ikke  sjel- 
dent  forherligedes  la  joyeuse  entrée  paa  en  Maade,  som  længe 
efter  sporedes  i  Borgernes  Pengekasser. 

Under  Rundrejsen  i  Hennegau  modtog  Jakobæa  indtræn- 
gende Opfordringer  fra  Hoek'erne  i  Holland  om  at  begive  sig 
til  dette  Land;  Hyldingsrejsen  maatte  foretages  jo  før  jo 
hellere,  hed  det,  for  at  de  trofaste  kunde  samles  om  hende 
og  det  begyndende  Oprør  kues.  Altsaa  forlod  Jakobæa  Hen- 
negau, ledsaget  af  mange  stolte  Baroner  og  adelige  Herrer, 
der  gjorde  sig  en  Ære  af  at  danne  hendes  Følge.  Næppe 
var  hun  kommet  til  Haag,  førend  der  indløb  Efterretning 
om,  at  Fæstningen  Ysselstein  havde  maattet  overgive  sig  til 
hendes  Tilhængere.  Dens  Besætning  havde  overgivet  sig  paa 
Betingelse  af  at  maatte  drage  bort  med  frit  Lejde;  atter 
vandrede  altsaa  Herren  til  Egmond  i  Landflygtighed ;  Borgerne 
i  Ysselstein  mente  at  slippe  med  at  hylde  Jakobæa  og  betale 
Pengebøder;  men  mange  af  dem  fængsledes,  en  Del  førtes 
bort  af  Johan  af  Liittich,  der  havde  indfundet  sig  ved  Belej- 
ringen. Byen  selv  gav  Jakobæa  i  Utrech ternes  Magt,  dens 
Mure  bleve  nedrevne  og  dens  Privilegier  tilintetgjorte.  Alt 
dette  skete  efter  deres  Raad,  som  nu  samlede  sig  i  Haag  om 
den  unge  Fyrstinde;  thi  alle  disse  Riddere  og  Baroner,  som 
havde  omgivet  Hertug  Vilhelm,  saa  nu  i  hans  Datter  den, 
der  skulde  føre  Hoek'ernes  Sag  mod  de  forhadte  Kabeljauer; 
derfor  raadede  de  hende  til  at  begynde  sin  Regering  med 
Strenghed,  for  at  de  fejge  Borgere  kunde  forvisses  om,  at  i 
hende  boede  Faderens  Aand ,  og  for  Jakobæa  syntes  intet 
skjønnere  end  Tanken  om  at  naa  op  til  Faderen  i  Viljes- 
styrke  og  Mod  — ;  at  han  i  sin  sidste  Stund  havde  gjort  et 

Skridt  tilbage,  fordi  han  indsaa,  at  en  enkelt  ikke  kunde 
tvinge  Tiden,  forstod  hun  ikke  eller  oversaa  det  i  sin  ung- 
dommelige Iver.  Derfor  blev  Opraret  dæmpet  medHaardhed; 
derfor  tillodes  det  Utrechterne  at  nedrive  Ysselstein,  den 
stærke  Fæstning,  hvorved  der  ikke  alene  tilføjedes  Slægten 
Egmond  en  Fornærmelse,  som  aldrig  kunde  glemmes,  men 
ogsaa  Borgerne  i  Staden  gjordes  til  Jakobæas  svorne  Fjender; 
derfor  voxede  Mistilliden  i  de  store,  folkerige  Stæder,  og  de 
aabnede  hemmelige  Underhandlinger  med  de  forviste,  mægtige 
Kabeljaufamilier,  der  snege  sig  omkring  ved  Landets  Grænser, 
haabende  paa  Oproret,  som  skulde  drage  Næring  af  Fyrst- 
indens Heftighed  og  Hensynsløshed.  Saaledes  stode  Tidens  to 
store  Modsætninger,  Fremskridtet  og  Romantiken,  rustede  til 
den  afgjørende  Kamp.  Som  Jakobæa  begejstredes  af  Tanken 
om  at  være  det  skjønnes,  det  højbaarnes,  det  ædles  Bærer 
imod  det  ringe  og  materielle,  saaledes  var  hun  selv  i  højeste 
Maal  skikket  til  at  samle  om  sig  alle,  der  følte  for  Ridder- 
lighedens Ideer.  En  Kvinde,  ung,  skjøn,  ubeskyttet,  dristig  af 
Sind  og  varmtfølende,  for  hendes  Sag  løftedes  den  allerede 
synkende  Riddertid  til  en  sidste,  fortvivlet  Kamp. 

At  Forholdene  stillede  sig  anderledes  i  Holland  end  i 
Hennegau,  kunde  imidlertid  selv  Jakobæas  mest  begejstrede 
Tilhængere  ikke  skjule  for  sig.  Hvormange  tapre  Herrer  der 
end  samlede  sig  om  Fyrstinden,  vare  dog  de  rige  Stæder  dem 
overlegne  i  Magt;  af  disse  Stæder  vare  de  vigtigste  følgende: 
Amsterdam,  Rotterdam,  Schiedam,  Harlem,  Leyden,  Gouda 
og  Oudewater.  Kun  de  to  sidste  vare  overvejende  hoekisk- 
sindede;  i  de  øvrige  spillede  Kabeljaupartiet  Mester,  dog  kun 
i  de  tre  første  uden  en  anselig  Modvægt  af  Jakobæas  Til- 
hængere. Alle  vigtige  Fæstninger  og  Borge  holdt  Hoekpartiet 
besatte ;  mange  af  de  rige  og  mægtige  Familier  vare  i  nærmere 
eller  fjernere  Grad  beslægtede  med  Jakobæa;  Bastarder  af  den 
hertugelige  Familie,  Jakobæas  Halvbrødre  og  Onkler,  vare 
spredte  overalt  i  Landet.  Hvor  selvbevidst  Stæderne  op- 
traadte,  fik  Jakobæa  snart  et  Bevis  paa;    da  hun  kom  foran 

Dordrecht's  Mure,  vægrede  Borgerne  sig  ved  at  aabne  deres 
Porte  for  hende;  thi,  sagde  de,  endnu  var  det  ikke  afgjort, 
om  hun  var  den  rette  Arving  til  Land  og  Rige;  Kejserens 
Udsagn  vilde  de  først  afvente. 

Hvilken  anden  Arving  kunde  der  da  komme  i  Betragt- 
ning? En,  der  rigtignok  endnu  ikke  officielt  var  optraadt 
som  Jakobæas  Eival,  men  hvis  hele  Liv  havde  været  en  lang 
Forberedelse  henimod  dette  Maal;  en,  som  besad  alle  Betin- 
gelser undtagen  Rettens;  som  var  klog,  energisk,  hensynsløs, 
en  farlig  Medbejler  for  en  hvilken  som  helst  moden  Mand, 
end  sige  da  for  den  16-aarige  Prinsesse  —-  Jakobæas  Onkel, 
Johan  af  Liittich. 

Med  Kejser  Sigicmund,  som  Hertug  Vilhelm  havde  gjort 
sig  til  Uven,  stod  Johan  af  Liittich  paa  den  bedste  Fod ;  han 
havde  forligt  sig  med  sin  Hovedstad  ved  at  tilbagegive  den 
nogle  af  de  gamle  Rettigheder;  Kabeljaupartiet  opfordrede 
ham  snart  forblommet,  snart  aabenlyst  til  at  gjøre  sin  Ret 
som  mandlig  Arving  gjældende.  Kejseren  havde  jo  sagt,  at 
Holland  intet  Kvindelen  var;  vilde  han  være  dets  Fører, 
skulde  de  snart  faa  Magt  over  Jakobæa  og  Hoek'erne, 
mente  de. 

Men  endnu  vaklede  Johan  af  Liittich.  Endnu  stod  jo 
største  Delen  af  Landet  paa  Jakobæas  Side;  endnu  var  ogsaa 
Faderens  Bøn  og  inderlige  ønske  for  levende  i  Folkets  Munde; 
han  besluttede  foreløbig  at  optræde  fredelig,  ikke  at  hindre 
Hyldingsrejsen  og  for  øvrigt  ganske  i  Mindelighed  at  tilbyde 
sin  Hjælp  ved  Ordningen  af  vigtige  Spørgsmaal.  Hans  Til- 
bud blev  modtaget.  Jakobæas  Raadgivere  holdt  det  for  klogt 
ikke  at  støde  den  farlige  Ven  bort;  de  indrømmede  ham  Del 
i  Magten,  saaledes  at  han,  Jakobæa  og  hendes  Moder  i 
Forening  skulde  styre  Landet;  sammen  skulde  de  underskrive 
Dokumenter,  besætte  Embeder  og  uddele  Len.  At  Johan  af 
Liittich  blev  den  egentlige  regerende  i  dette  Triumvirat,  føl- 
ger af  sig  selv.  Sin  store  Indflydelse  benyttede  han  til  at 
drive  en  Sag  igjennem,    som  syntes   ham  af  stor  Vigtighed: 

Jakobæas  Giftennaal  med  Hertogen  af  Brabant.  Jakobæa 
vaklede  imidlertid;  atter  dvælede  hendes  Tanker  ved  den  unge 
Vilhelm  af  Arkel;  hun  havde  dengang  kun  fojet  sig  for  den 
deende  Faders  Onske;  men  Hertogen  af  Burgond  og  Jako- 
bæas Moder  forenede  deres  Bestræbelser  med  Johan  af  Lut- 
tich's;  fra  Brabant  selv  kom  prægtige  Gesandtskaber;  de  bra- 
bantske  Herrer  haabede  paa  den  Magt,  som  Jakobæa  ved  Hjælp 
af  sin  Skjonhed  og  faste  Vilje  vilde  faa  over  deres  uduelige 
Fyrste,  og  som  "skulde  bevare  jham  fra  at  gaa  aldeles  til 
Grunde.  Jakobæa  blev  nødt  til  at  give  efter.  Den  31de  Juli 
blev  den  hojtidelige  Forlovelse  fejdet  i  Biervliet,  en  lille  By 
paa  Grænsen  af  Flandern;  her  forhandledes,  foruden  de  ved 
Trolovelser  sædvanlige  Penge-  og  Ejendomsspergsmaal  for 
Tilfælde  af  Troskabsbrod  eller  Død,  forskjellige  Artikler  i 
Ægteskabskontrakten ,  i  Følge  hvilke  Hertugen  af  Brabant 
skulde  tage  Jakobæas  Lande  til  Len  af  Kejseren,  for  deres 
Vedkommende  beholde  Johan  af  Luttich  som  Medregent  samt 
tilsikre  denne  uhindret  Besiddelse  af  de  Godser  og  Rettig- 
heder, som  vare  blevne  ham  skjænkede  af  hans  Fader  og 
Broder,  den  afdøde  Hertug  af  Holland.  Saa  vidt  var  alt  i 
Orden.  Men  førend  Ægteskabet  kunde  holdes,  maatte  dog 
en  vigtig  Hindring  Qernes.  De  trolovede  vare  Søskendebørn; 
imellem  saadanne  var  Ægteskab  forbudt;  der  maatte  indhentes 
pavelig  Dispensation,  og  det  blev  paalagt  Brudgommen  at 
skaffe  denne  inden  næste  Paasketid. 

Jakobæa  rejste  strax  efter  den  officielle  Handling  tilbage 
til  sit  Slot  QuesnoY  i  Hennegau  for  her  at  nyde  sin  Friheds 
sidste  Dage ;  men  Freden  var  ikke  af  lang  Varighed.  Hoek'erne 
forstode,  at  Johan  af  Bayern  hældede  til  det  fjendtlige  Parti ; 
de  toge  sig  for  at  benytte  Magten,  medens  den  endnu  var 
deres.  Den  Statholder,  som  skulde  styre  Landet  i  Jakobæas 
og  Johan  af  Bayerns  Fraværelse  paa  Grund  af  Forhandlin- 
gerne i  Biervliet,  var  en  fanatisk  Hoek;  han  benyttede  sin 
Stilling  til  at  fortrædige  Kabeljauerne  paa  alle  Maader.  Be- 
standig lydeligere  bleve  Kabeljauernes  Klager,  bestandig  fastere 

deres  Sammenhold;  de  flokkede  sig  om  Johan  af  Bayern  ved 
hans  Hof  i  Liittich,  og  til  deres  fristende  Løfter  og  Tilbud 
kom  endnu,  at  Jakobæa  ikke  opfyldte  sine  Løfter  om  visse 
Gaver  og  Rettigheder,  som  skulde  tilflyde  ham,  og  at  hun 
tog  Bestemmelser  paa  egen  Haand  uden  at  søge  Raad  hos 
Onkelen,  da  dennes  personlige  Nærværelse  ikke  længer  ud- 
øvede sit  Tryk.  I  sit  Hjerte  betragtede  hun  ham  nemlig  som 
en  Forræder  imod  sin  og  Traditionernes  hellige  Sag;  i  Stedet 
for  at  staa  hende  bi  i  Kampen  understøttede  han  jo  hendes 
Fjender  og  gav  dem  Tilhold  og  Beskyttelse  i  sit  Land.  Mere 
og  mere  spændt  blev  Forholdet;  de  landflygtige  samlede  sig  i 
store  Skarer  ved  Grænserne,  og  Johans  Ærgjerrighed  fik  Over- 
haand  over  alle  Hensyn ;  fra  Dordrecht  lod  han  udgaa  et  aabent 
Brev,  hvori  det  hed:  at  han  for  Fredens  Skyld  og  for  at 
vaage  over  Eet  og  Retfærdighed  havde  paataget  sig  at  regere 
i  Fællesskab  med  sin  Broderdatter  og  hendes  Moder,  at  der 
fra  alle  Kanter  af  Landet  indkom  Besværinger  over  aabenbar 
Uret  og  Partiskhed;  at  han  var  kommet  til  Dordrecht  for  at 
raade  Bod  paa,  hvad  skadeligt  og  urigtigt  der  maatte  være 
sket;  at  han  opfordrede  alle  gode  Stæder  og  Borgere  til  at 
værne  om  hans  aabenbare  Ret  som  Landets  Skytsherre,  saa 
længe  hans  Broderdatter  var  uden  Ægtefælle  og  lovlig  Værge  — 
hendes  Rettigheder  for  øvrigt  uantastede. 

Afskrifter  af  dette  Brev  bleve  sendte  til  alle  Byer  med 
Paabud  om,  at  alle  Borgere,  ikke  -Øvrigheden  alene,  skulde 
gjøres  bekjendte  med  dets  Indhold. 

Saa  snart  Jakobæa  fik  Nys  om  det  skete,  sammenkaldte 
hun  en  Landdag  i  Schoonhoven.  Onkelen  indfandt  sig  der 
og  paaberaabte  sig  sin  Ret  som  Værge.  Jakobæa  svarede,  at 
vel  havde  hun  tidligere  anerkjendt  ham  som  sin  Formynder 
og  Værge;  men  nu  var  hun  kommet  til  Skjelsaar  og  Alder, 
hun  var  gaaet  ind  paa  at  regere  i  Fællesskab  med  ham; 
andet  Værgemaal  kunde  og  vilde  hun  ikke  underkaste  sig. 
Johan  af  Bayern  forlangte  nu  enten  at  blive  anerkjendt  som 
Formynder   eller   at   regere  som  befuldmægtiget  i  Jakobæas 

Navn,  hvilket  Jakobæa  afslog  med  de  Ord:  «Hun  indsaa  in- 
gen Grund  til  at  forandre  de  i  Biervliet  trufne  Bestemmelser; 
hvad  andre  Fordringer  han  maatte  have  at  stille,  skulde  blive 
forelagte  hendes  Onkel  i  Burgund  og  hendes  tro  Kaad». 

Efter  den  Besked  stillede  Johan  af  Bayern  sig  aabenlyst 
i   Spidsen    for   Kabeljaupartiet.     Fra   Dordrecht   sendte   han 
Jakobæa    endnu   en   sidste  Opfordring   til   at  væge  imellem 
hans  Formynderskab  og  Krigen;    hun   valgte   selvfølgelig  det 
sidste.    Man  rustede  af  al  Magt  fra  begge  Sider.   Om  Johan 
af  Bayern  samlede  Egmonds  sig  med   deres  Tilhængere,    den 
unge  Arkel  hvervede  Tropper  i  Geldern  for  at  stede  til  ham, 
fra  alle  Kanter  strømmede  de  forviste  eller  forarmede  Kabel- 
jauer  til.      Johan  erklærede  dem  fri  og  frank  for  Forvisning 
og  Straf  og  indsatte  dem  igjen  i  deres  Værdigheder  og  Ejen- 
domme.   Kabeljaupartiet  hoverede;  nu  havde  de  en  Forer  af 
selve   det   hertugelige    Hus ,    deres  Skarer  alene  dannede  en 
ganske   anselig  Hær.     Byen  Dordrecht   hyldede  Johan    som 
»Formynder,    Skytsherre  og  Værge   for  deres  kjære  Frue  og 
naadige  Fyrstinde«;    Staden  Briel  gjorde  det  samme,   og  Jo- 
han antog  nu  Titel  af  Hertug  og  »Formynder  for  vor  kjære 
Broderdatter   og   hendes   Lande,    Holland,    Zeeland  o.  s.  v.» 
Skyndsomt   traf  han    derpaa  Anstalter  til  at  forhindre  Ud- 
førelsen af  det  Ægteskabsprojekt,    som    han  kort  forud  saa 
ivrig  havde  fremmet;  paa  Konciliet  i  Konstanz  overrakte  saa- 
vel  han  som  Kejser  Sigismund  Erklæringer,   der  paa  det  be- 
stemteste fraraadede  at  give  Jakobæa  af  Holland  og  Johan  af 
Brabant  Dispensation  til  Ægteskab,    «da  en   saadan  Forbin- 
delse vilde  fremkalde  Borgerkrig  og  stor  Ulykke  for  Landet, 
eftersom  den  sigtede   til  at  berøve  den  rette  og  af  Kejseren 
anerkjendte  Arving,   Johan  af  Bayern,    hans  Anr  og  lovlige 
Rettigheder«. 

Det  gjaldt  at  afskære  Jakobæa  fra  Forbindelse  med  det 
mægtige  Burgund;  desuden  —  saa  længe  hun  « hensad  i 
ugift  Stand«  —  havde  Johan  af  Bayern  en  Grund  mere  til 
at  optræde  som  »Formynder  og  Værge«.     Men   heller   ikke 

Jakobæa  tøvede  uvirksomt.  Saa  ung  hun  var,  havde  Tidens 
og  Begivenhedernes  haarde  Skole  tidlig  udviklet  hendes  med- 
fødte Evner;  hun  besad  et  klart  Blik  og  snarraadig  Forstaaelse 
af  Forholdenes  Krav.  Walram  af  Brederode,  den  mægtigste 
og  berømteste  Riddersmand  i  Landet,  der  havde  tjent  hendes 
Fader  tro  i  saa  mangen  en  Dyst,  udnævnte  hun  til  sin  Hær- 
fører; alle  Fæstninger  bleve  forsynede  med  Materiel  og  Sol- 
dater; om  alle  aabne  Byer  lod  hun  i  Hast  anlægge  Mure  og 
Grave;  rundt  i  hele  Landet  gik  Opbud  til  alt  vaabendygtigt 
Mandskab.  Ogsaa  fra  Brabant  kom  Krigsfolk,  anført  af  for- 
nemme Herrer,  thi  som  ærlig  Ridder  maatte  Hertugen  af 
Brabant  komme  sin  Dame  til  Hjælp. 

Den  første  Kamp  gjaldt  Rotterdam.  Men  denne  By  var 
stærkt  befæstet,  dens  Besætning  bestod  af  udvalgte  Tropper; 
førend  det  lykkedes  Johan  af  Bayern  at  faa  dens  Mure  skudte 
ned,  kom  der  Undsætning  fra  Brabant,  og  han  maatte  drage 
bort  med  uforrettet  Sag.  Anderledes  gik  det  med  Byen  Gor- 
kum,  der  ligger  omtrent  i  samme  Afstand  Øst  for  Dordrecht 
som  Rotterdam  Nord  for  den.  Gorkum  hørte  den  Arkelske 
Familie  til;  Hoekpartiet  havde  vel  en  en  Del  Tilhængere 
indenfor  dens  Mure,  men  i  Hjertet  vare  Borgerne  Qendtlig 
sindede  imod  Jakobæa.  Derfor  skete  det,  at  de  af  dem,  der 
vare  blevne  deres  gamle  Herre  tro,  en  Novembernat  tyst  aab- 
nede  Byens  Porte  for  den  anden  Kabeljauhøvding,  Egmond, 
der  laa  udenfor  med  sin  Styrke;  knapt  var  han  naaet  ind, 
førend  Byen  gjenlød  af  Raabet  «Arkel,  Arkel'.s  og  Jakobæas 
trofaste  maatte  over  Hals  og  Hoved  flygte  ind  i  Borgen,  der 
stod  som  en  næsten  uindtagelig  Fæstning  i  Udkanten  af  Byen, 
hvis  Mure  udgik  fra  den;  dens  anden  Side  beskyttedes  af 
Floden.  Da  imidlertid  den  unge  Arkel  hørte,  at  hans  Ven- 
ner havde  erobret  hans  Fædrenestad  tilbage,  drog  han  med 
vajende  Faner  og  Trompetstød  i  Spidsen  for  sine  Tropper 
ind  i  den  gjenvundne  By;  Hertug  Johan  kom  fra  Dordrecht 
og  havde  lange  Samtaler  med  ham. 

Men  kun  i  Byen  selv  havde  Vilhelm  af  Arkel  Magten, 
ligesom  kun  den  tilhørte  ham  med  retslig  Adkomst.  Borgen 
havde  Hertug  Vilhelm  ladet  bygge  til  et  Værn  for  sin  Magt  midt 
i  sin  Dodsfjendes  By.  Arkel  lod  da  grave  en  dyb  Grav 
imellem  Byen  og  Fæstningen;  der  blev  ikke  foretaget  noget 
Angreb  paa  Borgen ;  kun  naar  dens  Besætning  gjorde  Udfald, 
værgede  man  sig  imod  den.  Dette  besynderlige  Maadehold 
skulde  udstrække  sig  endnu  videre.  Da  Jakobæa  drog  hid 
med  sin  Hær  for  at  undsætte  sine  Venner,  opstod  der  stor 
Forvirring  og  Trængsel,  da  hendes  Skibe  samlede  sig  om 
Borgens  smalle  Landingsplads;  den  unge  Arkel  lod  Tropperne 
uforstyrret  stige  i  Land  og  rert«  sig  end  ikke,  da  de  utrect- 
ske  Hjælpetropper  brøde  ind  fra  en  anden  Side;  rolig  saa  han 
paa,  at  Jakobæa  kom  ud  fra  Borgen  i  Spidsen  for  sine  Rid- 
dere og  stødte  sin  Fane  i  Jorden,  medens  hendes  Skarer 
ordnede  sig  for  at  tage  imod  det  forventede  Angreb.  Rygtet 
gik,  at  Jakobæa  endnu  engang  og  paa  egen  Haand  havde 
forsøgt,  hvad  hendes  Fader  havde  maattet  opgive  som  ugjør- 
ligt:  at  stifte  Fred  mellem  Partierne  ved  et  Ægteskab,  som 
skulde  forbinde  den  mægtigste  Kabeljau  med  den  fornemste 
Hoeks  Datter;  at  Vilhelm  af  Arkel  stred  en  haard  Kamp 
mellem  Minderne  om  sin  Slægts  Forurettelser,  om  den  gamle 
Fader  i  Fængslet  paa  Gouda  Slot  og  de  nye,  glimrende  Løf- 
ter, som  Fremtiden  i  den  unge  Fyrstindes  Skikkelse  bød. 

Hvorledes  det  nu  end  forholdt  sig,  ved  Middagstid  kom 
en  Herold  fra  Arkels  Hær,  at  hans  Herre  agtede  at  kæmpe 
med  dem  den  næste  Dag.  Ligesom  det  blev  regnet  for  util- 
børligt af  en  Ridder  at  angribe  sin  Fjende  uden  foregaaende 
Undsigelse,  saaledes  var  det  Skik  at  melde  sin  Modstander, 
paa  hvilken  Dag  man  agtede  at  kæmpe  med  ham,  en  Skik, 
som  den  unge  Arkel,  der  i  alle  Maader  var  et  Mønster  paa 
Ridderlighed  og  ædel  Tænkemaade,  aldrig  undlod  at  iagttage; 
men  Jakobæas  Riddere  sendte  Herolden  tilbage  med  den  Be- 
sked, at  deres  Hu  stod  til  at  kæmpe  strax;  Slaget  begyndte. 
Forud  gik   en   hejtidelig  Handling;   i   begge  Hære  fik  ædle 

Herrer  Kidderslaget ,  deriblandt  Vilhelm  af  Årkel  selv  og 
paa  Jakobæas  Side  den  ædle  Brederode;  thi  det  var  ofte  saa, 
at  Ridderslaget  blev  givet,  naar  en  stor  og  afgj ørende  Kamp 
var  i  Udsigt,  og  mange,  selv  hejtfortjente,  afventede  en  saa- 
dan  Lejlighed  og  ansaa  det  for  en  Ære  paa  denne  Maade  at 
knytte  deres  Navn  til  Mindet  om  en  berømmelig  Dag.  Den 
unge  Arkel  var  imidlertid  bestandig  forunderlig  uvirksom; 
han  tillod,  at  Jakobæas  Tilhængere  svømmede  over  den  dybe 
Grav  imellem  Borgen  og  Byen;  han  hindrede  dem  ikke  i  at 
stige  i  Land  paa  Byens  Territorium ;  først  da  de  havde  sam- 
let sig  og  rykkede  frem  i  sluttet  Linie,  lod  han  sin  Hær 
ordne  sig  til  Modstand. 

Denne  Hensyntagen  eller  Vaklen,  hvad  det  nu  var,  kom 
ham  dyrt  at  staa.  Da  det  blev  Aften,  var  hele  Arkels  Hær 
sprængt  og  ødelagt;  selv  faldt  han,  og  da  man  bragte  Jako- 
bæa hans  Lig,  brast  hun  i  heftig  Graad.  Ogsaa  hendes  Felt- 
herre, den  erfarne  Krigsmand  Brederode,  var  falden;  vistnok 
havde  hun  mere  Grund  til  at  sørge  over  dette  Tab,  thi  en 
Anfører  som  Brederode  var  ikke  let  at  erstatte.  Alligevel 
var  det  en  stor  Sejr,  og  begge  de  fjendtlige  Adelsfamilier 
vare  i  det  mindste  for  en  Tid  gjorte  uskadelige;  med  den 
unge  Arkel  uddøde  hans  Slægt,  og  begge  Egmonds,  Fader  og 
Sen,  førte  Utrechterne  med  sig  som  Fanger. 

Johan  af  Bayern  syntes  at  blive  betænkelig.  Under- 
handlere kom  fra  ham  til  Jakobæa,  rigtignok  altid  med  det 
gamle  Forlangende,  men  dog  mildere  formuleret;  men  nu 
mindre  end  nogensinde  var  Jakobæa  tilbøjelig  til  at  opgive 
sin  Ret.  Dordrechterne  erklærede  hun  fredløse,  hendes  Skarer 
droge  om  i  de  fjendtligsindede  Egne,  brandskattede  og  plyn- 
drede; ogsaa  Kabeljauerne  sloge  ned  for  Fode,  erobrede  Borge 
og  nedbrændte  Smaabyer;  Borgerkrigen  var  i  fuld  Gang. 
Noget  større  blev  dog  ikke  foretaget  fra  nogen  af  Siderne; 
begge  Parter  oppebiede  Afgjørelsen  af  det  svævende  Spørgs- 
maal:    Jakobæas  Ægteskab  med  Fætteren  af  Brabant. 

I  et  Fjerdingaar  havde  det  brabantske  Gesandtskab  ved 
Kirkemodet  i  Konstanz  anvendt  dels  Veltalenhed,  dels  andre 
Overtalelsesmidler  for  at  opnaa  en  Erklæring  til  bedste  for 
sit  ønske;  men  man  havde  der  saa  mange  vigtige  Sager  at 
forhandle,  man  var  indviklet  i  saa  heftige  Partistridigheder, 
at  Herrerne  ikke  havde  havt  Held  med  sig;  dog  kronedes 
deres  Bestræbelser  endelig  med  Held;  den  paa  Konciliet 
valgte  Pave,  Martin  V,  undertegnede  den  22de  December  1417 
den  ønskede  Dispensation ;  men  Sagen  var  dog  hermed  langt- 
fra afgjort;  thi  Kejser  Sigismund  gjorde  Paven  heftige  Be- 
brejdelser, kaldte  Ægteskab  mellem  Søskendebørn  Kjætteri, 
erklærede:  at  Paven  »havde  at  tilgive,  men  ikke  at  tillade 
syndige  Handlinger«,  og  Qorten  Dage  efter  Dispensationsbul- 
lens  Udstedelse  tilbagekaldte  Paven  den  og  ledsagede  sin 
Tilbagekaldelse  med  følgende  Undskyldning:  «Han  havde  paa 
hin  Tid  givet  efter  for  mange  højtstaaende  Personers  inder- 
lige Onske,  men  at  fejle  var  menneskeligt,  og  nu  havde  Kej- 
serens Forestillinger  saavel  som  andre  troværdige  Vidnesbyrd 
overbevist  ham  om,  at  dette  Ægteskab  vilde  være  Kilden  til 
mange  Farer  for  alle  Nederlande,  hvorfor  denne  Sag  udfor- 
drede nøjere  Overlæg«. 

Dette  Omslag  i  Pavens  Stemning  havde  dog  ikke  alene 
sin  Grund  i  Kejserens  Vrede.  Da  Johan  af  Bayern  fik  at 
vide,  at  Paven  havde  givet  Dispensation  til  Jakobæas  Ægte- 
skab, sendte  han  Gesandter  til  Konstanz,  der  1)  meldte  hans 
Udtrædelse  af  den  gejstlige  Stand  og  stillede  Bispesædet  i 
Luttich  som  ledigt  til  Pavens  Disposition;  2)  udbad  sig  den 
kejserlige  Anerkjendelse  af  hans  Lensret  til  Holland-Hennegau- 
Zeeland  som  nærmeste  Arving;  3)  anholdt  om  Kejserens 
Kiéce,  Elisabeth  af  Gørliz,  Enkehertuginden  af  Brabant.  Denne 
Dame,  Johan  af  Brabants  Stifmoder,  var  nemlig  i  Uenighed 
med  Stifsønnen  paa  Grund  af  utilfredsstillede  Krav  paa  Ind- 
tægter og  Ejendomme,  der  vare  tilfaldne  hende  som  Enkegods; 
ved  at  ægte  hende  skaffede  Johan  af  Bayern  sig  lovlig  Ad- 
komst til  at  gribe  ind  i  Brabants  indre  Forhold.     Kejseren 

opfyldte  gjerne  begge  Johan  af  Bayerns  ønsker;  men  Paven 
tøvede  med  at  sætte  sit  Segl  under  Tilbagekaldelsen  og  sende 
den  ud.  Da  lykkedes  det  Johan  af  Bayern  at  skaife  sig 
en  Afskrift  af  den,  hvorpaa  den  i  mange  Exemplarer  blev 
sendt  rundt  til  Hofferne,  ogsaa  til  Jakobæas  og  det  i  Bryssel. 
Her  vare  nu  gode  Kaad  dyre.  Vistnok  havde  Jakobæa  gjerne 
føjet  sig  efter  den  nyeste  pavelige  Vilje  og  opgivet  det  paa- 
tænkte Ægteskab,  men  Moderen  befalede  og  bønfaldt,  og  det 
burgundiske  Hof  truede  med  at  unddrage  hende  sin  Bistand 
imod  Onklen;  hun  føjede  sig  efter  deres  Raad,  som  skyndte 
paa  Ægteskabets  Fuldbyrdelse;  endnu  havde  man  jo  kun  set 
en  Afskrift  af  Tilbagekaldelsen,  ikke  Bullen  selv ;  hvem  vidste, 
om  den  nogensinde  vilde  komme  til  Syne;  skete  det  efter 
fuldbragt  Vielse,  kunde  man  i  alt  Fald  paaberaabe  sig  at 
have  handlet  i  Følge  den  tidligere  givne  Tilladelse. 

Den  10de  Marts  1418  stod  Bryllupet  i  Haag.  En  Uge 
igjennem  fejredes  Begivenheden  med  Fester  og  Tourneringer; 
saa  begyndte  det  unge  Par  sin  Rundrejse  i  Holland,  for  at 
den  sædvanlige  Hylding  af  en  regerende  Fyrstindes  Ægteherre 
kunde  finde  Sted.  Men  imedens  de  nyformælede  vare  beskæfti- 
gede paa  denne  Maade,  indløb  der  Skrivelser  saavel  fra  Kejseren 
som  fra  Paven,  der  i  haarde  Udtryk  dadlede  deres  Færd  og 
truede  med  strenge  Straffe;  Kejseren  sendte  endvidere  et 
aabent  Brev  til  alle  -Øvrigheder  og  Stæder  i  Holland-Hennegau, 
hvori  han  erklærede  Johan  af  Bayern  for  rette  Arving  og 
Lensbesidder,  paalagde  dem  kun  at  hylde  og  lyde  ham  og 
løste  Undersaatterne  fra  deres  Troskabsed  til  Jakobæa.  Jako- 
bæa og  hendes  Ægtefælle  lode  sig  imidlertid  ikke  forstyrre 
heraf  og  fortsatte  Hyldingsrejsen  gjennem  Jakobæas  Lande, 
hvorpaa  de  droge  ind  i  Brabant,  hvor  den  samme  Ceremoni 
gjentoges  for  Jakobæas  Vedkommende.  Paven,  som  i  Brevene 
havde  erklæret  dette  Ægteskab  for  ugyldigt  og  hjemfaldent 
til  Kirkens  Straf,  sendte  et  Par  Maaneder  senere  et  hemme- 
ligt Budskab  til  Bryssel:  De  nyformælede  skulde  være  ved 
godt  Mod,  han  havde  kun  af  Frygt  for  Kejseren  tilbagekaldt 

sin  første  Bulle;    saa   snart  Sigismund  vel  var  borte,    vilde 
han  bekræfte  og  godkjende  Dispensationen. 

Medens  alt  dette  gik  for  sig,  havde  Krigen  hvilet.  Nu 
sendte  Johan  af  Bayern  aabne  Breve  til  alle  Byer,  hvori  han 
opfordrede  dem  til  at  hylde  sig  som  retmæssig  Hertug  og 
Kejserens  Lensmand.  Der  blev  svaret  afslaaende;  i  de  fleste 
Byer  i  Holland  bestod  øvrigheden  af  Hoek'er,  fra  Hennegau 
kom  endog  en  Erklæring,  at  det  som  frit  Rigsland  ikke  kunde 
indrømme  Kejseren  nogen  Ret  til  at  befale  eller  træffe  Be- 
stemmelser over  det  angaaende  Arvefølgen.  Johan  af  Bayern 
svarede  med  at  hjemsøge  Kysterne  og  spærre  Floderne,  og  de 
store  Handelsstæder,  hvis  Livsaare  Vandvejene  vare,  begyndte 
snart  at  blive  betænkelige  og  rokkes  i  deres  ikke  meget  be- 
gejstrede Loyalitet.  Johan  af  Bayern  fik  stadig  flere  Tilhæn- 
gere, hemmelige  og  aabenbare;  forgjæves  skærpedes  Straffene 
mod  Forræderi  og  Overløbere,  Hertug  Johans  Løfter  vejede 
mere  end  Jakobæas  Trusler;  da  besluttede  Hoekpartiet  at 
vove  et  Hovedslag.  Dordrecht,  det  fjendtlige  Hovedkvarter, 
vilde  man  belejre  og  tvinge  til  Overgivelse;  havde  Oprøret 
først  intet  Tilholdssted  i  Landet  selv,  vilde  det  være  let  at 
kue.  Altsaa  gik  Opbud  til  Jakobæas  Undersaatter  om  «at 
ruste  sig  og  holde  sig  beredte  til  at  tvinge  Dordrecht;  da  og 
ikke  før  vilde  Landet  faa  Ro»;  ogsaa  i  Brabant  rustedes  der, 
men  rigtignok  ikke  med  den  Iver,  som  alene  kunde  gjøre  det 
heldige  Udfald  af  et  saadant  Foretagende  mulig.  Jakobæa 
havde,  stolt  og  energisk  som  hun  var,  strax  skaffet  sig  Fjen- 
der ved  Hoffet  i  Bryssel.  Hun  vilde  ryste  sin  sløve  Ægte- 
fælle op  af  den  Døs,  hvori  hans  Yndlinge  \idste  at  holde 
ham  fangen;  hun  vilde  tvinge  ham  til  at  tænke  selv,  til  at 
understøtte  hende  i  hendes  Kamp  for  sin  Ret;  intet  Un- 
der da,  at  de  Mænd,  som  forstode  at  drage  personlig  Fordel 
af  Hertugens  Viljeløshed  og  svage  Evner,  hadede  den,  som 
forsøgte  at  unddrage  ham  deres  Magt.  De  modarbejdede 
hende  paa  alle  Maader;  Hertugen  selv  ønskede  intet  hellere 
end  uforstyrret  at  turde  fortsætte  det  gamle  Liv.     Jakobæas 

Formaninger  og  skarpe  Ord  gjorde  ham  kun  tilbojelig  til  at 
slutte  sig  sammen  med  hendes  Fjender. 

Alligevel  havde  Jakobæa  ogsaa  Venner  i  Brabant;  paa 
en  Landdag  i  Antwerpen  erklærede  Stænderne:  "Landets  og 
Fyrstens  Ære  fordrede,  at  Fyrstindens  Sag  skulde  understottes, 
og  dertil  vilde  de  staa  hende  bi  med  Liv  og  Gods«.  Man 
frygtede  nemlig  i  Brabant  Johan  af  Bayerns  voxende  Magt; 
blev  han  Hertug  af  Holland,  var  det  ikke  usandsynligt,  at 
han  vilde  benytte  sine  Fordringer  i  Anledning  af  sit  Ægteskab 
og  frarove  den  svage  Hertug  Herredømmet,  og  de  store  Han- 
delsstæder  i  Brabant,  der  vare  i  Besiddelse  af  en  høj  Grad  af 
kommunal  Selvstændighed,  tænkte  med  Rædsel  paa  at  faa 
saa  myndig  en  Herre  som  Johan  den  ubarmhjertige.  Dertil 
kom,  at  mange  brabantske  Adelsfamilier  med  Glæde  grebe 
Lejligheden  til  at  hævne  sig  paa  deres  Hertug  og  hans  Fa- 
voriter, af  hvilke  de  fleste  oprindelig  vare  af  lav  Stand  og 
derfor  æggede  Hertugen  til  at  ringeagte  Adelens  Lensrettig- 
heder. 

Johan  af  Bayern  havde  imidlertid  fejret  sit  Bryllup  med 
Enkehertuginden  af  Brabant;  da  han  erfarede,  at  man  agtede 
at  angribe  ham  i  Dordrecht,  udstedte  han  en  offentlig  Er- 
klæring, hvorved  han  forpligtede  sig  til  at  antage  sig  Stæ- 
derne og  Kabeljaupartiets  Sag;  Erklæringen  indeholdt  blandt 
andet  følgende  Punkter:  Det  tillodes  Borgerne,  saa  snart  de 
havde  hyldet  Hertug  Johan,  at  forsamle  sig,  naar  det  fandtes 
nødvendig,  til  Kaadslagning  og  Bestemmelse  over  Landets 
Anliggender.  De  fire  Hovedstæders  og  Kaadets  Samtykke  ud- 
fordredes ved  Forandringer  af  Pengeforholdene  i  Holland. 
Ret  og  Lov  i  Sydholland  skulde  forblive  i  uforandret  Stand, 
med  mindre  Dordrechts  Borgere  gave  deres  Samtykke  til  de 
Ændringer,  der  maatte  blive  foreslaaede.  Der  tilstodes  Byen 
Dordrecht  en  Del  Rettigheder,  som  Selvforsvarsret,  Toldfrihed, 
Markedstilladelser,  Ret  til  at  optage  fjerntboende  som  Borgere 
i  Byen  o.  s.  v. 

Dette  var,  hvad  Kabeljauerne  i  maoge  Aar  havde  ønsket 
og  forgjæves  stræbt  at  opnaa.  En  Fyrste,  som  tilstedte  Bor- 
gerne stadig  Forsamlings-  og  Medbestemmelsesret,  som  gjorde 
Mønt-  og  Lovgivningsvæsenet  afhængig  af  deres  Vilje,  som 
tillod  dem  at  give  ogsaa  fjerntboende  Borgerbrev  og  paa 
denne  Maade  unddrage  mange,  som  ikke  kunde  eller  vilde 
flytte  til  Byen,  Adelens  Overherredømme  — ,  for  en  saadan  Fyr- 
ste, som  ligefrem  repræsenterede  Fremskridtet  og  den  skar- 
peste Modsætning  til  den  gamle  feudale  Ordning,  var  det  vel 
værd  at  udholde  en  Belejring.  Dordrechterne  hyldede  ham 
uden  Betænkning  og  enstemmig  som  deres  rette  Herre  og 
Hertug,  idet  de  skøde  sig  ind  under  Kejserens  Udsagn,  at 
Jakobæa  ikke  af  ham  var  bleven  forlenet  med  Landene  og 
altsaa  ikke  kunde  arve  dem. 

Sidst  i  Juni  rykkede  to  Hære  frem  imod  Dordrecht;  den 
ene  ført  af  Jakobæa,  fra  Norden,  den  anden  med  Hertugen 
af  Brabant  og  hans  Broder,  Greven  af  St.  Paul,  i  Spidsen 
fra  Syd.  Alle  ridderlige  og  fornemme  Slægter  i  Holland  og 
Brabant  vare  her  forsamlede  i  et  broget,  prægtigt  Tog;  hver 
af  de  mægtige  førte  sin  egen  Skare,  der  skiltes  fra  de  andres 
ved  særegen  Dragt,  Bevæbning,  Bannere  og  Feltraab.  I 
Spidsen  for  Toget  rede  de  stolte  Baroner;  om  deres  Faner 
samledes  foruden  de  fødte  Vasaller  en  Mængde  vel  bevæbnede 
Lejetropper,  idet  den  ene  søgte  at  overgaa  den  anden  ved 
sine  Soldaters  Mængde  og  gode  Udrustning;  betydelige  Sum- 
mer udkrævedes  til  at  underholde  saa  storartet  et  Følge,  og 
for  disse  Summer  pantsattes  mangt  et  Slot,  mangt  et  adeligt 
Gods  til  de  rige  Borgere.  Derefter  kom  de  ringere  adelige, 
hver  maatte  i  det  mindste  ledsages  af  to  velbevæbnede  Svende. 
Bannerne  flagrede  i  Vinden  og  de  forskjelligfarvede  Skjærf  og 
Hjelmbuske  afgave  et  straalende  Skue;  men  hver  af  de  store 
Herrer  fulgte  sin  egen  Vilje;  om  nogen  Underordning  under 
en  fælles  Anfører  var  der  ikke  Tale  hos. dem;  hver  kæmpede 
paa   sin  Maade    og   paa    det  Sted,    der   tiltalte   ham   mest, 

ofte  alene  i  den  Hensigt  at  opgjøre  Regning  med  en  person- 
lig Fjende. 

Efter  disse  Skarer  kom  de  fyrstelige  Lejetropper,  ordnede 
til  en  regelmæssig  Hær;  det  var  som  oftest  unge  Borgersøn- 
ner, vel  ogsaa  uafhængige  Bønder,  der  lovede  sig  Ære  og 
Gods  ved  at  tage  Del  i  Krigen;  thi  noget  af  det  gjorte  Bytte 
tilfaldt  Soldaterne,  og  som  Løsepenge  for  Fanger  udbetaltes 
store  Summer  til  de  sejrende.  Blandt  Lejetropperne  vare 
Skytter  med  Bøsser  og  Buer  og  Rytteri  med  harniskklædte 
Heste.  Dernæst  fulgte  Bybefolkningens  Korpser,  hver  By  med 
sit  Banner,  de  rige  Borgere  i  ridderlig  Rustning;  Hellebarder 
og  lange  Lanser,  brede  Knive  og  -Øxer  udgjorde  deres  Be- 
væbning. Med  sig  førte  de  Byernes  Stolthed,  det  svære  Skyts, 
der  kjørtes  paa  Vogne,  trukne  af  16-20  Heste;  dertil  hørte 
Stenkugler  saa  store  og  tunge,  at  ingen  Mur  kunde  modstaa 
mere  end  nogle  saadanne  Skud;  men  rigtignok  sprang  Kano- 
nen ofte,  førend  man  havde  affyret  det  tilstrækkelige  Antal 
Kugler.  Disse  Kanoner  vare  overordentlig  kostbare,  og  kun 
rige  Byer  formaaede  at  anskaffe  sig  dem,  ligesom  ogsaa  For- 
færdigelsen  og  Behandlingen  af  dem  ansaas  for  en  vigtig  og 
vanskelig  Gjerning.  Tilsidst  kom  de  frie  Bønder,  bevæbnede 
efter  Formue  og  Lejlighed  med  Hammere,  Morgenstjerner, 
Stridsøxer  o.  s.  v. 

Den  brabantske  Hær  bevægede  sig  kun  langsomt;  den 
manglede  Forsyning,  og  dens  Befalingsmænd  vare  uenige; 
endelig  indtog  den  sin  Plads  ved  Waalflodens  sydlige  Arm, 
medens  den  hollandske  Hær  bevogtede  den  nordlige.  Be- 
lejringen begyndte,  efter  at  Undsigelsesbreve  vare  givne  og 
modtagne  paa  begge  Sider.  Dordrecht  var  imidlertid  alt- 
for stærkt  befæstet  til,  at  man  kunde  vove  en  Storm  —  kun 
ved  en  regelmæssig  og  langvarig  Belejring,  der  skulde  for- 
anledige Hungersnød  i  Byen,  kunde  man  vente  at  blive  Herre 
over  den.  Men  Johan  af  Bayern  var  ikke  den,  der  lod  sig 
overraske  af  Begivenhederne ;  han  havde  sørget  for  udmærket 
Forsyning  med  Krigsmateriel  og  Proviant,  havde  lejet  Krigs- 

folk  Og  forstærket  Fæstningsværkerne,  Byen  var  fortrinlig  be- 
vogtet, og  han  havde  Spioner  overalt,  selv  rundt  i  den  Qendt- 
lige  Lejr.  Hver  Dag  havde  han  lagt  en  ny  Plan  til  Baghold 
eller  Angreb,  de  belejrede  foruroligedes  og  fortrædigedes  paa 
alle  Maader,  saaledes  at  deres  Anlæg  kun  rykkede  langsomt 
frem.  Alligevel  lykkedes  det  dem  endelig  at  fuldføre  et  saa- 
kaldet  Bolværk,  en  Jordvold  besat  med  Blokhuse  og  omgiven 
med  Grave  og  Palissader,  hvorfra  Byen  skulde  beskydes.  Da 
bestemte  Johan  af  Bayern  sig  til  et  Hovedslag.  Han  lod 
oftere  foretage  Udfald  og  gjorde  Brabanterne  trygge  ved  nogle 
letvundne  Fordele;  da  de  atter  en  Gang  forfulgte  hans  paa 
Skremt  flygtende  Skarer,  aabnede  Byens  Porte  sig  for  en  hel 
Hær,  anført  af  ham  selv,  der  faldt  over  Brabanterne,  joge 
dem  paa  Flugt  og  forfulgte  dem  nu  selv  til  deres  Skibe,  som 
han  bemægtigede  sig ;  med  rigt  Bytte  og  mange  Fanger  vendte 
han  triumferende  tilbage  til  sin  By.  Og  vel  havde  han  Grund 
til  at  triumfere.  Thi  saa  modløse  bleve  de  brabanter  Herrer 
over  hans  Held,  at  de  bestemte  sig  til  at  opgive  dette  Fore- 
tagende, der  var  begyndt  med  saa  store  Forberedelser;  Hæren 
drog  bort,  Blokhusene  bleve  stukne  i  Brand,  og  hoverende 
saa  Dordrechts  Borgere,  hvorledes  den  ene  Fjende  drog  bort 
med  Skam  og  Skjændsel,  medens  der  kom  Uro  og  Forvirring 
i  den  anden  Lejr  paa  Grund  af  den  uventede  Ulykke.  Den 
hollandske  Hær  havde  naturligvis  holdt  sig  bedre  end  den 
brabantske;  men  den  lange  resultatløse  Belejring  sløvede: 
mange  af  Tropperne  forlangte  at  drage  hjem,  da  deres  sex 
Ugers  Pligttjeneste  var  ydet;  nu  da  Forbundsfællen  svigtede, 
sank  Modet  fuldstændig.  I  kort  Tid  blev  der  endnu  arbejdet 
paa  de  hollandske  Bolværker,  Blokhusene  vare  just  blevne 
færdige,  da  Hæren  fuldkommen  opløste  sig,  og  hver  drog  til 
sit.  Kun  dens  Anfører,  Jakobæas  Onkel  Adrian,  blev  med 
en  udvalgt  Skare  i  Blokhusene,  hvorfra  de  gjorde  Dordrech- 
terne  megen  Skade,  til  disse  endelig  stormede  og  nedbrændte 
Anlægene,  medens  Adrian  og  hans  Folk  bleve  nedhuggede 
til  sidste  Mand.    Saaledes  endte  denne  Belejring  med  Hertug 

Johans  fuldstændige  Sejr.  Overalt  rejste  Kabeljaupartiet  sig; 
Kotterdam  og  andre  Byer  sluttede  sig  til  ham,  Hoekernes 
Planer  bleve  gjennemskuede,  deres  Angreb  tilbageslaaede, 
deres  Tilhængere  fralokkede  dem  eller  fangne;  selv  Jakobæa 
tabte  Modet.  Hendes  egne  Hjælpekilder  svandt,  fra  Brabant 
var  ingen  Understottelse  at  vente.  Kejseren  truede,  hun  lyt- 
tede til  det  burgundiske  Hofs  Forestillinger.  Det  laa  i  Bur- 
gunds  Interesse  at  forhindre  Johan  af  Bayern  fra  at  sætte  sig 
altfor  fast  i  de  hollandske  Lande,  da  han  var  nøje  knyttet 
til  den  tyske  Kejser,  Burgundernes  Fjende;  Filip,  Fyrste  af 
Charolais,  kom  som  sin  Faders  befuldmægtigede  til  Holland 
for  at  mægle  mellem  de  stridende,  og  Johan  af  Bayern,  som 
vel  ikke  troede  sig  i  Stand  til  at  trodse  den  burgundiske 
Magt,  syntes  villig  til  at  slutte  Fred.'  I  den  lille  By  Wor- 
kum  kom  da  Gesandterne  sammen.  Flere  Uger  varede  Un- 
derhandlingerne, saa  gik  der  Bud  til  Fyrsterne,  Herrerne  og 
Stæderne,  at  de  skulde  komme  til  den  store,  almindelige 
Fredsslutning.  Her  kom  Johan  af  Bayern  og  blev  modtaget 
af  sine  to  Neveuer  af  Burgund  og  Brabant;  en  efter  anden 
fulgte  de  adelige  Herrer,  alle  de  forviste  Kabeljauer  indfandt 
sig  og  bare  deres  Hoved  højt;  saa  kom  Borgemestre  og  Raads- 
herrer  fra  Byerne,  og  de  stode  ikke  tilbage  for  de  adelige  i 
Pragt  og  hovmodig  Optræden.  Saa  mange  droge  ind  i  den 
lille  By,  at  den  ikke  havde  Plads  til  dem  alle;  men  disse 
Herrer  havde  jo  ogsaa  hver  for  sig  private  Fredsslutninger 
at  stifte  med  den  eller  den,  som  var  bleven  undsagt,  eller 
med  hvem  de  laa  i  Fejde,  og  det  var  et  besværligt  og  lang- 
varigt Arbejde  at  undersøge  og  bestemme,  hvor  mange  Bøder 
der  skulde  gives  for  Drabs-  og  Voldsgjerninger,  hvor  meget 
der  var  sket  i  ærlig  Fejde,  og  hvor  meget  paa  lumsk  og 
uridderlig  Vis  o.  s.  v.  Faldt  endelig  Afgjørelsen,  aabnede  den 
i  Reglen  Døren  for  en  uendelig  Række  Fortolkninger,  hvoraf 
der  opvoxede  en  lige  saa  uendelig  Række  Tvetydigheder, 
Klager  og  Fordringer;  ofte  var  det  heller  ikke  med  de  stri- 

dendes  Vilje,  at  den  arvelige  Familiefejde  skulde  bilægges 
eller  forsvares. 

Endelig,  den  13de  Februar  1419,  bragte  den  udkaarne 
Voldgiftsmand  og  Dommer,  Filip  af  Charolais,  Freden  i  Stand 
paa  følgende  Betingelser;  Hertug  Johan  skulde  beholde  til 
Arv  og  Eje  Stæderne  Dordrecht,  Rotterdam  og  Gorkum  med 
deres  tilstødende  Gebeter,  dog  saaledes  at  han  tog  disse 
Lande  til  Len  af  Jakobæa  og  hendes  Ægtefælle;  i  de  øvrige 
Dele  af  Holland-Hennegau-Zeeland  skulde  han  i  de  næste  5 
Aar  regere  i  Fællesskab  med  Jakobæa;  i  Tilfælde  af,  at  Ja- 
kobæa døde  barnløs,  tilfaldt  hendes  Lande  ham.  Hertugen 
og  Hertuginden  af  Brabant  forpligtede  sig  til  at  betale  Her- 
tug Johan  en  Sum  af  100,000  Rosenobler.  Endelig  skulde 
Jakobæa  folge  med  sin  Ægtefælle  og  tage  Ophold  i  Brabant. 

Dette  sidste  opbragte  især  Jakobæa.  Af  Navn  i  det 
mindste  var  hun  endnu  Herskerinde  over  sin  Faders  Lande, 
og  dog  skulde  hun  forvises  fra  dem,  forlade  sine  trofaste  og 
overgive  dem  til  den  ubønhørlige  Onkels  Hævn;  men  hendes 
Modstand  var  forgjæves,  Forholdene  tvang  hende  til  Efter- 
givenhed; med  et  tungt  Sind  begav  hun  sig  paa  Vejen  til 
sin  Ægtefælles  Hovedstad,  det  rige,  overmodige  Bryssel. 

rv. 

Mere  end  i  nogen  anden  Del  af  Nederlandene  havde  i 
Brabant  de  store  Stæder  forstaaet  at  gjøre  sig  uafhængige  af 
Adelens  og  tilDels  af  Fyrstens  JSIagt.  Løwen  havde  tidligere 
været  den  vigtigste  By,  men  senere  aftog  dens  Folkemængde, 
medens  Bryssels  voxede;  til  sidst  flyttede  ogsaa  det  hertuge- 
lige Hof  dertil,  hvilket  yderligere  bidrog  til  Løwens  Forfald. 
Omkring  Slottet,  der  laa  paa  en  Høj,  og  foran  det  ned  ad 
Højens  Skraaninger  havde  Bryssels  Patricierfamilier  deres 
Huse  og  Gaarde;  her  boede  ogsaa  Prælaterne,  og  Gaden 
strakte  sig  ned  til  Byens  Torv,  hvor  Kaadhuset  og  Lavsbyg- 
ningerne  stode ;  paa  den  modsatte  Side  af  Torvet,  i  den  lavere 

Del,  boede  Haandværkerne ;  af  Haandværk  dreves  Linned-  og 
Uldvæveri,  Guldsmede-,  Sværdfeger-  og  Farverhaandteringen; 
rigtignok  rivaliserede  engelske  Tøjer  og  Tæpper  allerede  paa 
en  farlig  Maade  med  de  nederlandske  Produkter,  og  da  Fabri- 
kationen af  disse  Sager  tidligere  havde  været  de  brabantske 
Kjøbmænds  vigtigste  Rigdom,  var  det  ikke  underligt,  at  de 
nærede  grundig  Uvilje  imod  alt,  hvad  engelsk  var.  Hvert 
Haandværk  havde  slaaet  sig  ned  i  en  bestemt  Del  af  Byen, 
og  derved  dannedes  Lavene  ganske  af  sig  selv;  Haandvær- 
kerne vare  velhavende,  stode  heller  ikke  tilbage  i  Tidens 
Dannelse  og  spillede  en  vigtig  Rolle  i  alle  offentlige  Anlig- 
gender; sluttede  de  sig  sammen  til  Modstand  overfor  Patri- 
cierne, hvad  ofte  skete,  vare  de  disse  overlegne  i  Antal  og 
Styrke.  Alligevel  var  den  egentlige  Magt  i  den  gamle  By- 
adels  Haand,  alene  af  den  valgtes  Borgemestre  og  Raad, 
Folkets  Masse  havde  ingen  Del  i  Styrelsen;  nogen  Uro  her- 
over rørte  sig  vel  af  og  til,  men  til  Voldsomheder  var  det 
endnu  ikke  kommet. 

Da  den  brabantske  Hertugfamilie  i  Slutningen  af  det 
14de  Aarhundrede  uddøde,  lykkedes  det  en  Prins  af  det 
franske  Kongehus  at  blive  antagen  i  Søns  og  Arvings  Sted  af 
den  afdøde  Hertugs  Enke.  Han  regerede  nogle  Aar  med 
temmelig  Vilkaarlighed  og  uden  at  tage  Hensyn  til  sit  Lands 
Friheder  og  Sædvaner;  da  udbrød  Krigen  mellem  Frankrig 
og  Henrik  V  af  England,  Hertugen  af  Brabant  drog  sit  Føde- 
land til  Hjælp  og  faldt  ved  Azincourt.  Han  efterlod  en  Enke, 
Elisabeth  af  Gørliz,  og  to  umyndige  Sønner,  hvoraf  Johan 
som  den  ældste  blev  hyldet  som  Hertug;  da  han  imidlertid 
kun  var  13  Aar  gammel,  indsattes  der  et  Regentskab  be- 
staaende  af  elleve  Mænd,  udvalgte  blandt  gejstlige,  Baroner, 
Land-  og  Byadelen.  Dette  Regentskab,  hvis  Antal  senere 
forringedes  til  sex,  var  indsat  paa  7  Aar,  dog  saaledes  at 
Hertugen  efter  2  Aars  Forløb  selv  kunde  overtage  Regeringen, 
medens  de  sex  Herrers  Underskrift  fordredes  for  at  gjøre 
Dokumenter,  Udnævnelser  og  Anordninger  lovgyldige.    Imid- 

lertid  havde  et  Par  ikke  videre  ansete  Adelsmænd,  Friherren  til 
Åssche  og  Vilhelm  von  der  Berge,  trængt  sig  .ind  blandt  Fyr- 
stens Omgivelser;  de  gjorde  sig  snart  uundværlige  for  ham 
og  fik  ham  ægget  til  inden  Udløbet  af  de  to  Aar  at  tilrive 
sig  Magten,  idet  han  paa  egen  Haand  gav  de  to  Yndlinge 
vigtige  Poster  at  forvalte:  Assche  blev  Overdommer  i  Bryssel 
og  V.  der  Berge  Landets  Skatmester.  Denne  sidste  hand- 
lede nu  paa  det  uforsvarligste  med  Landets  Finantser;  alle 
Indtægter  gik  til  Hoffets  Luxus  eller  til  Gaver  til  Skatme- 
sterens Kreaturer;  da  Krigen  med  Johan  af  Bayern  blev  er- 
klæret, fandtes  ingen  Penge  til  Forsyninger;  da  Hæren  brod 
op  og  drog  hjem  fra  Dordrecht,  raabte  Alverden  paa  For- 
ræderi, og  det  sagdes  almindelig,  at  v.  der  Berge  stod  i  Johan 
af  Bayerns  Sold.  Paa  en  Landag  fremsattes  offentlig  An- 
klage imod  ham ,  men  v.  der  Berge  var  altfor  sikker  paa  sin 
Magt  over  Hertugen  til  at  frygte ;  han  ophidsede  kun  Fyrsten 
til  «iere  haardnakket  Modstand  overfor  Adelen  og  Jakobæa. 
Paa  hans  Kaad  forbød  Hertugen  Herrerne  af  Regentskabet 
at  komme  til  Hoffet  eller  i  sin  Nærhed;  da  anklagede  Stæn- 
derne Skatmesteren  paa  ny  og  dømte  ham  til  Landsforvisning, 
men  ikke  desto  mindre  beholdt  Fyrsten  ham  hos  sig,  og 
Hoffet  blev  forlagt  til  Hennegau;  de  tro  Hennegauere  viste 
uden  Sky  deres  Foragt  og  Had  imod  v.  der  Berge,  hvem  de 
tilskreve  Skylden  for  deres  Fyrstindes  Nederlag.  En  Dag,  da 
Fyrsteparret  var  paa  Jagt,  medens  v.  der  Berge  paa  Grund  af 
Sygdom  var  bleven  tilbage  paa  Slottet,  trængte  to  ubekjendte 
—  hvoraf  dog  den  ene  efter  nogles  Sigende  var  Hertugindens 
Halvbroder  —  ind  til  Skatmesteren,  som  laa  til  Sengs,  og 
gjennemborede  ham  med  Kaardestik:  en  fornem  hennegausk 
Adelsmand  var  tilfældig  til  Stede,  men  forholdt  sig  frivillig 
eller  tvungen  som  passiv  Tilskuer. 

Jakobæa  beklagede  ikke  sin  Fjendes  Død,  og  efter  at 
Hertugen  en  kort  Tid  havde  jamret  og  raset  over  sin  Ynd- 
lings sørgelige  Skjæbne,  lod  han  sig  stille  tilfreds  og  sluttede 
sig  nu  mere  til  sin  Hustru.     Et  Par  Maaneder  syntes  alt  at 

tilsmile  Jakobæa;  hendes  Fjender  holdt  sig  rolige,  hendes 
Ægtefælle  lod  sig  aldeles  beherske  af  hendes  Vilje;  men  snart 
fik  Modpartiet  atter  Selvtillid  og  stiftede  Komplotter  for  at 
skille  Ægtefællerne  ad.  En  smuk  og  intrigant  Dame  vidste 
at  faa  Hertugen  i  sine  Garn,  og  han  var  fra  nu  af  ganske  i 
hendes  og  hendes  Ægtefælles  Magt;  denne  Ægtefælle  var  den 
nye  Hofmarskal,  Ridder  Eberhard  T'Serclaes,  der  efter  v.  der 
Berges  Død  var  Sjælen  i  det  Parti,  som  holdt  med  Johan  af 
Bayern  og  Kabeljauerne.  Det  varede  ikke  længe,  forend  Her- 
tugen fandt  et  Paaskud  til  at  fjerne  sig  fra  Jakobæas  Nær- 
hed; næppe  var  det  sket,  forend  han  i  Forening  med  T'Serclaes 
og  fire  andre  af  samme  Parti  udfærdigede  et  Dokument, 
hvorefter  der  foretoges  en  fuldstændig  Omordning  af  Hof- 
holdet, saaledes  at  alle  af  Hofpersonalet,  der  vare  Jakobæa 
hengivne,  fjernedes,  medens  Posterne  besattes  med  T'Serclaes's 
Tilhængere.  Endogsaa  Jakobæas  Damer,  som  havde  fulgt 
hende  fra  Holland,  berøvedes  hende,  og  man  gav  hende  i 
deres  Sted  indfødte  Brabanterinder,  iblandt  hvilke  til  yderligere 
Krænkelse  T'Serclaes's  Hustru  befandt  sig.  Jakobæas  Protester 
og  Vredesudbrud  hjalp  ikke;  alligevel  beholdt  hun  et  Par 
Ungdomsveninder  imod  Hofmarskallens  og  Hertugens  Vilje. 
Fra  den  Tid  af  dannede  der  sig  en  uoverstigelig  Kløft  mellem 
de  hertugelige  Ægtefæller.  Jakobæa  hadede,  som  naturligt 
var,  T'Serclaes  og  hans  Parti  og  foragtede  Hertugen ;  hun  lagde 
ikke  Skjul  paa  nogen  af  disse  Følelser,  og  snart  gik  Partiets 
Tragten  ud  paa  ganske  at  befri  sig  fra  hendes  Nærværelse, 
som  alene  hindrede  dem  fra  aabent  at  slutte  sig  til  Johan 
af  Bayern  og  Kabeljauerne;  thi  kun  Jakobæa  knyttede  endnu 
de  mægtige  Adelsfamilier  til  Hoffet,  hvor  de  dog  udøvede 
nogen  Indflydelse  paa  den  let  paavirkelige  Hertug;  var  hun 
borte,  vilde  ogsaa  disse  trække  sig  tilbage,  og  man  havde  da 
frit  Spil. 

Til  at  naa  dette  Maal  udtænkte  T'Serclaes  et  sindrigt 
Middel.  Uagtet  Hofpersonalet  flere  Gange  var  blevet  fornyet, 
havde  Jakobæa  stadig  beholdt  de  omtalte  hollandske  Damer; 

nu  besluttede  T'Serclaes  at  fordrive  dem  og  Jakobæa  ved  — 
at  udsulte  dem.  Det  var  Skik,  at  Hofpersonalet  samledes  ved 
Middagsmaaltidet,  medens  de  evrige  Maaltider  serveredes  i 
hver  enkelts  Værelser.  Henad  Paasketid  erholdt  de  hollandske 
Damer  intet  mere  til  Morgen- eller  Aftensmaaltidet;  paa  selve 
Paaskedagen  var  Taflet  særlig  festligt  og  rigt  forsynet,  Tje- 
nerne forsynede  alle  de  tilstedeværende  med  de  lækreste 
Ketter,  kun  de  hollandske  Damers  Tallerkener  og  Bægre  for- 
bleve  tomme;  denne  Scene  gav  naturligvis  Anledning  til 
megen  Spot  over  Jakobæa  og  hendes  Hollændere.  Hertug- 
inde Margrethe  kom  til,  hun  talte  vrede  Ord  til  sin  Sviger- 
søn, han  tav  og  lod  T'Serclaes  svare  i  sit  Sted;  da  forlod  den 
stolte  Burgunderinde  Slottet  og  raadede  sin  Datter  til  at 
følge  sit  Exempel.  Jakobæa  vilde  bort,  men  der  kom  hver- 
ken Vogn  eller  Heste  for  at  befordre  hende  afsted;  saa  gik 
Fyrstinden  til  Fods  og  grædende  gjennem  Bryssels  Gader  til 
sin  Moders  Slot;  den  næste  Morgen  forlede  begge  Hertug- 
inder Brabant  og  droge  til  Hennegau,  fulgte  af  mange  af  Lan- 
dets første  adelige,  der  glødede  af  Uvilje  over  den  Krænkelse, 
som  var  tilføjet  deres  Fyrstinde  og  deres  Parti. 

Sagtens  havde  man  ikke  vovet  at  optræde  saa  hensyns- 
løst imod  Jakobæa,  hvis  der  ikke  i  Frankrig  var  indtruffet 
en  Begivenhed,  som  virkede  tilbage  paa  Forholdene  i  Neder- 
landene. Johan  den  uforfærdede  blev  myrdet  (1419),  hans 
Søn  Filip  sluttede  sig  nøje  til  den  engelske  Konge,  Henrik  V 
og  havde  kun  Tanke  for  at  hævne  sin  Faders  Mord  paa  det 
orleanske  Parti  og  den  unge  Daufin,  som  var  medskyldig  i 
Drabet.  Saaledes  dristede  Kabeljaupartiet  i  Nederlandene  sig 
nu  til  at  røre  sig  friere,  og  Johan  af  Bayern  traadte  aldeles 
aabenlyst  frem  med  sine  Planer.  Det  varede  ikke  længe, 
førend  han  tillod  Kabeljauerne  i  Holland  at  krænke  og  for- 
urette Hoek'erne  paa  alle  Maader.  Snart  foranstaltedes  Op- 
løb og  Overfald  i  Byerne,  i  Leyden  f.  Ex. ;  klagede  de  dræbtes 
Slægtninge  og  fordrede  Straf  over  Urostifterne,  gik  der  Dom 

over  hele  Byen,  at  den  skulde  betale  høje  Bøder,  medens  de 
skyldige  fik  Lov  at  undslippe ;  snart  var  det  en  enkelt  Adels- 
mand som  Brederode,  der  paa  aaben  Landevej  og  uden  fore- 
gaaende  Undsigelse  blev  overfaldet  af  sin  Dødsfjende  Egmonds 
Folk,  og  hans  Klager  bleve  ikke  engang  besvarede ;  snart  var 
det  Skibe  fra  Utrecht  og  det  hoekisksindede  Amersfort,  der 
bleve  udplyndrede  og  ødelagte.  Da  Tilstanden  saaledes  var 
bleven  utaalelig,  traadte  en  Del  Adelsmænd  sammen  til  et 
Forbund  med  Byerne  Leyden,  Utrecht  og  Amersfort,  der  var 
rettet  mod  «Kabeljaupartiets  Førere,  dets  Venner  og  Hjælpere 
af  enhver  Art,  og  hvor  de  maatte  findes«.  Nu  havde  Johan 
af  Bayern  Hoek'erne,  hvor  han  vilde.  Selv  havde  de  begyndt 
Krigen,  Landsfyrsten  maatte  bekæmpe  Oprøret;  nu  syntes  det 
ham  Tid  at  optræde  som  Herre  ogsaa  af  Navn,  og  hans  Til- 
hængere ved  Hoffet  i  Brabant  fik  Ordre  til  at  bringe  deres 
Fyrste  til  en  Sammenkomst  med  ham,  der  skulde  finde  Sted 
hos  Ridderen  af  Borsselen,  en  af  Johan  af  Bayerns  ivrigste 
Tilhængere.  Paa  dette  Møde  undertegnede  begge  Fyrster  et 
Dokument,  hvorefter  Johan  af  Brabant  afstod  sin  Gemalindes 
Lande  Holland-Zeeland-Friesland  til  hendes  Onkel  som  Pant 
for  den  store  resterende  Del  af  den  Sum,  der  i  Følge  Wor- 
kumer-Forliget  skulde  udbetales  ham.  Dokumentet  var  ud- 
stedt i  Hertugen  og  Hertuginden  af  Brabants  Navn;  en 
Klausul  erklærede  det  for  bindende  for  den  første,  selv  om 
Hertuginden  skulde  vægre  sig  ved  at  underskrive.  Indtraadte 
dette  Tilfælde,  skulde  Hertugen  af  Bayern  i  Kraft  af  de  pave- 
lige og  kejserUge  Dokumenter,  der  anerkjendte  hans  Rettig- 
heder som  Lensbesidder,  dog  beholde  de  ovennævnte  Lande, 
til  den  resterende  Sum  og  endnu  20,000  Kroner  vare  blevne 
ham  udbetalte. 

Selve  Jakobæas  Retskrav,  som  tilsyneladende  vare  blevne 
anerkjendte  i  Freden  i  Workum,  bleve  her  altsaa  dragne  i 
Tvivl,  idet  der  henvistes  til  den  kejserlige  Forlening,  uagtet 
Onklen  dengang  havde  givet  Afkald  paa  enhver  Fordring,  der 
støttede  sig  til  denne  Berettigelse.     Nu  kunde  endelig  Johan 

af  Bayern  rolig  betragte  Jakotæas  Lande  som  sin  Ejendom; 
at  Hoffet  i  Brabant  nogensinde  skulde  udbetale  de  store 
Summer,  for  hvilke  de  vare  satte  i  Pant,  var  en  Eventualitet, 
der  aldeles  ikke  kunde  komme  i  Betragtning.  Imidlertid  droge 
Hoek'erne  plyndrende  og  hærgende  gjennem  Landet,  lagde 
Rhinens  Bredder  øde  og  afbrændte  Byen  Goudas's  Forstæder ; 
men  Hertug  Johan  forholdt  sig  endnu  rolig,  han  underhand- 
lede med  Byen  Leyden,  der  havde  vægret  sig  ved  at  bøje  sig 
for  hans  Dom  i  Anledning  af  de  fjendtlige  Sammenstød  mel- 
lem Partierne  i  dens  Gader.  I  Leyden  opholdt  sig  Jakobæas 
ivrigste  Tilhængere,  Brederode,  Wassenaar  o.  fl.  a. ;  de  beslut- 
tede at  lade  det  komme  an  paa  en  Belejring  og  om  mulig 
at  hævne  Nederlaget  for  Dordrecht.  Leyden  var  fortræffelig 
befæstet;  rundt  om  den  laa  mangfoldige  Borge  og  faste  Slotte, 
som  alle  tilhørte  Hoek'er,  og  det  ansaas  for  givet,  at  Her- 
tugen vilde  splitte  sin  Magt  ved  at  sende  mindre  Troppe- 
afdelinger  mod  disse,  medens  han  selv  belejrede  Leyden. 
Men  Hertug  Johan  bar  sig  ad  paa  anden  Vis.  Med  hele  sin 
Hær  og  alt  sit  Skyts  belejrede  han,  et  efter  andet,  de  for- 
skjellige  fjendtlige  Slotte  i  Omegnen;  først  da  det  sidste  var 
jævnet  med  Jorden,  kom  han  med  Hær  og  Belejringsapparat 
for  Leyden.  For  rigelig  Tilførsel  og  Forsyning  havde  han 
sørget;  nyt  Mandskab  stødte  til,  hver  Gang  det  tidligeres 
Tjenestetid  var  omme;  de  belejrede  derimod  spejdede  forgjæves 
efter  Hjælp  fra  deres  Venner  og  Forbundsfæller;  thi  overalt 
havde  Hertug  Johan  vidst  at  skaffe  sig  allierede;  Utrechterne 
havde  nok  at  gjøre  med  Gelderns  Hertug,  der  truede  deres 
By;  fjendtlige  Skarer  viste  sig  for  Amersfort,  fra  alle  Sider 
kom  Hjælpetropper  og  angreb  alt,  hvad  der  stod  i  Forbin- 
delse med  Hoekpartiet;  Leyden  maatte  kæmpe  Kampen  ud 
alene,  enhver  havde  nok  at  gjere  med  at  forsvare  sig  selv. 

Efter  to  Maaneders  Belejring  maatte  Byen  overgive  sig. 
Hertug  Johan  sprængte  med  sit  Følge  ind  i  Staden,  hørte 
Messen  i  Hovedkirken  og  skred  derpaa  til  Fredsforhandlin- 
gerne  med    de    underdanige  Borgere.      En  af  Betingelserne 

var,  at  alle  Hoek'er  skulde  afgive  deres  Embeder  og  Værdig- 
heder, og  Herren  til  Wassenaar  skulde  for  bestandig  give  Afkald 
paa  Borggrevskabet  i  Leyden,  som  fra  nu  af  skulde  staa  di- 
rekte under  Hertugens  Myndighed;  den  gamle  Wassenaar  gik 
i  Landflygtighed  og  døde  7  Aar  efter  i  største  Armod,  for- 
ladt af  sin  Søn,  der  havde  taget  Parti  for  Hertugen.  Kabel- 
jauerne  huserede  i  Byen ;  inden  ret  lang  Tid  vare  alle  Hoek'er 
forjagede  eller  dræbte  —  Leyden,  som  i  saa  lang  Tid  havde 
været  et  af  Hoekpartiets  Samlingspladser,  var  nu  forvandlet 
til  et  Opholdssted  foi:  Hertug  Johans  ivrigste  og  underdanigste 
Tjenere.  Derpaa  vendte  Hertug  Johan  sig  mod  Hoek'ernes 
anden  faste  Borg,  Gertrudenberg  ved  Brabants  Nordgrænse. 
Borgerne  i  Byen  aabnede  villig  deres  Porte  for  Hertugen; 
men  Kommandanten  paa  Borgen  sendte  Besked,  at  han  vel 
skulde  vide  at  bevare  Fæstningen  for  sin  Fyrstinde,  og  Byen 
vilde  han  brænde  af  over  Borgernes  Hoveder  til  Tak  for 
deres  Forræderi.  Hertugen  angreb  Fæstningen,  men  den  var 
stærk  og  velforsynet;  pludselig  fik  den  Undsætning  af  Jako- 
bæa selv. 

I  Brabant  havde  nemlig  Forholdene  forandret  sig  siden 
Jakobæas  Afrejse.  Den  Maade,  paa  hvilken  hun  var  bleven 
behandlet,  Afstaaelsen  af  hendes  Lande,  Rygterne  om,  at  man 
havde  i  Sinde  ogsaa  at  afstaa  Dele  af  selve  Brabant  —  alt 
dette  havde  sat  Sindene  i  Oprør,  som  havde  til  Følge,  at 
en  Del  Byer  med  Løwen  i  Spidsen  og  næsten  alle  de  store 
Familier  sluttede  sig  sammen  til  et  Forbund  mod  Fyrsten; 
som  første  Skridt  nægtede  man  at  betale  de  forlangte  Skatter, 
« fordi  det  var  til  at  befrygte,  at  Fyrsten  vilde  anvende  disse 
Penge  til  Landets  Skade  og  Fordærv«.  Efter  dette  bevægede 
T'Serclaes  og  Hertugen  af  Brabants  andre  fortrolige  ham  til 
et  hemmeligt  Forbund  med  nogle  adelige  og  Byer,  hvoraf 
Hertogenbusch  var  den  vigtigste;  Form aalet  var  tilsyneladende 
at  hævde  Hertugens  Magt,  i  Virkeligheden  var  Hertugen  kun 
et  Skilt  for  de  sammensvorne,  medens  deres  Bestræbelser  gik 
ud   paa   ved  Johan  af  Bayerns   Hjælp   at  tilrive   sig   deres 

Modstanderes  Ejendomme  og  Værdigheder.  Hele  Landet 
delte  sig  i  to  Partier,  i  Bryssel  kom  det  til  vilde  Scener. 
Det  saas  imidlertid  snart,  at  starste  Delen  af  Landet  frygtede 
Johan  af  Bayern  og  var  beredt  til  alt  for  at  slippe  for  hans 
Herredømme;  Hoffet  maatte  give  efter  og  som  Pant  paa 
Freden  sende  Gesandter  til  Jakobæa  for  at  forsone  hende  og 
bevæge  hende  til  at  vende  tilbage  til  Brabant. 

I  sin  tro  Hovedstad  Mons  havde  Jakobæa  imidlertid 
gjennemtænkt  og  overvejet  alt,  hvad  der  var  foregaaet,  siden 
hun  havde  ladet  sig  overtale  til  at  indgaa  det  ulykkelige 
Ægteskab  med  sin  Fætter.  Hun  saa  Johan  af  Bayerns  vox- 
ende  Magt;  denne  Forbindelse  gjorde  det  endnu  lettere  for 
ham  at  berove  hende  alt  under  et  Skin  af  Ret;  hun  grublede 
over  et  Middel  til  at  befri  sig  fra  de  Lænker,  hvori  hendes 
Moders  kortsynede  Politik  havde  hildet  hende.  Hvorledes 
stod  det  egentlig  til  med  dette  Ægteskabs  Gyldighed  ?  Paven 
havde  givet  Dispensation,  havde  taget  den  tilbage  og  lovet 
atter  at  forny  den;  men  dette  Lofte  var  ikke  blevet  opfyldt. 
Jakobæa  besluttede  at  fordre  en  endelig  Afgjorelse.  I  den 
Anledning  erklærede  hun  de  forsamlede  Stænder  i  Mons,  at 
hun,  da  hendes  Gemal  ikke  havde  erholdt  den  Dispensation, 
som  han  havde  forpligtet  sig  til  at  tilvejebringe,  ikke  fandt 
sig  beføjet  til  at  vende  tilbage  til  ham,  med  mindre  den  om- 
talte pavelige  Tilladelse  kom  til  Syne  inden  næste  Jul.  Stæn- 
derne mente  dog,  at  det  ikke  var  raadeligt  paa  denne  Maade 
at  fastsætte  en  Termin,  men  billigede,  at  der  blev  gjort  yder- 
ligere Skridt  for  at  tilvejebringe  Dispensationen.  Strax  sendte 
Jakobæa  nogle  gejstlige  og  Adelsmænd  til  Bryssel  med  For- 
langende om,  at  der  fra  Hoffet  i  Brabant  maatte  afgaa  et 
Gesandtskab  til  Rom. 

Da  de  Hennegauer  Herrer  imidlertid  kom  til  Bryssel, 
traf  de  Staden  i  fuldt  Opror  paa  Grund  af  en  Embedsbesæt- 
telse,  som  Hertugen  paa  ulovlig  Maade  havde  foretaget  imod 
Borgernes  Vilje.  Lowen  og  de  med  den  forbundne  Byer  og 
adelige  grebe  det  gunstige  øjeblik  og  anmodede  Jakobæa  om 

at  vende  tilbage  til  Brabant;  de  vilde  da  antage  sig  hendes 
Sag  imod  Johan  af  Bayern.  Da  Forholdene  stillede  sig  saa- 
ledes,  opgav  Jakobæa  foreløbig  sine  andre  Planer;  hendes 
ivrigste  -Onske,  Krig  imod  Onklen,  syntes  jo  nu  at  ville  gaa 
i  Opfyldelse.  Ledsaget  af  sin  Moder  begav  hun  sig  ufortøvet 
til  Løwen;  her  blev  hun  modtaget  paa  det  herligste  og  ære- 
fuldeste; hun  lod  udgaa  aabne  Breve,  i  hvilke  hun  erklæ- 
rede at  ville  antage  de  forsamlede  Stænder  til  Forsvarere  af 
sin  Ære  og  Ret  — ,  en  Erklæring,  der  var  Forsamlingen  me- 
get velkommen,  da  den  retfærdiggjorde  deres  Optræden  overfor 
Hertugen;  tillige  skrev  hun  til  Johan  af  Brabants  Broder, 
Greven  af  St.  Paul,  og  bad  ham  begive  sig  fra  sit  Opholds- 
sted Paris  til  hende,  da  hun  trængte  til  hans  Raad  og  Bi- 
stand. St.  Paul  kom,  han  og  Jakobæa  toge  Ophold  i  Mecheln, 
hvor  der  derpaa  blev  holdt  Eaadslagning  med  Stænderne; 
St.  Paul  rejste  frem  og  tilbage  mellem  Mecheln  og  Bryssel, 
hvor  hans  Broder  opholdt  sig,  og  søgte  at  bringe  Forstaaelse 
til  Veje.  Endelig  blev  det  bestemt,  at  begge  Parter  skulde 
mødes  paa  en  almindelig  Landdag  den  20de  September  i  den 
lille  By  Vilvoorden  mellem  Mecheln  og  Bryssel. 

Hertugens  Parti  havde  imidlertid  andet  i  Sinde.  I  Stedet 
for  paa  den  bestemte  Dag  at  indfinde  sig  med  deres  Herre 
flygtede  de  med  ham  til  Grænsen,  hvor  de  samledes  med  en 
Del  af  deres  medsammensvorne  og  en  Mængde  tyske  Her- 
rer og  adelige,  der  forbandt  sig  med  dem  i  Haab  om  at 
gjøre  Bytte  af  Penge  og  Ejendom  i  det  rige  Brabant;  ved 
deres  Hjælp  mente  man  at  kunne  undertvinge  Landet  med 
Vaabenmagt.  Da  man  i  Vilvoorden  erfarede,  at  Hertugen  hem- 
melig var  flygtet,  indsattes  højtidelig  St.  Paul  til  Regent. 
Stænderne,  den  nye  Regent  og  Jakobæa  begave  sig  til  Brys- 
sel, hvorfra  der  derpaa  udstedtes  Krigserklæring  imod  Johan 
af  Bayern.  Efter  fjorten  Dages  Forløb  havde  Hæren  samlet 
sig,  fuld  af  Haab  drog  Jakobæa  i  Kampen;  det  gjaldt  at 
undsætte  Gertrudenberg ;  saa  meget  den  brabantske  Hær  nu 
end  stormede  og  beskød  Byen,  vilde  det  dog  ikke  lykkes  at  ind- 

tage  den;  endnu  vajede  Jakobæas  Banner  fra  Borgen,  men 
Hertug  Johans  Hær  holdt  Byen  mod  alle  Angreb.  Allerede 
tiende  Dagen  efter  Ankomsten  maatte  Jakobæa  se  paa,  at 
hendes  Hær  opgav  Belejringen  og  med  den  ethvert  Forsøg 
paa  at  tilbageerobre  hendes  Lande.  Den  opløste  sig  og  drog 
bort;  for  anden  Gang  havde  Onklen  tilføjet  hende  et  smerte- 
ligt og  ydmygende  Nederlag. 

Imidlertid  havde  man  i  Bryssel  gjort  Forsøg  paa  at  for- 
sone sig  med  Hertugen,  der  opholdt  sig  i  Maastricht,  og  denne 
var  tilsyneladende  kommet  de  forsonlige  i  Møde.  Ikke  desto 
mindre  beholdt  han  de  Mænd  hos  sig,  som  Landet  forlangte 
Qernede;  det  var  tydeligt,  at  Forsoningen  ikke  var  ærlig 
ment;  Jakobæa  indsaa  det  umulige  i  at  tvinge  Onklen  ved 
brabantsk  Hjælp,  endnu  i  December  samme  Aar  drog  hun 
med  sin  Moder  tilbage  til  Mons. 

Længe  skulde  Jakobæas  Fjender  i  Brabant  dog  ikke 
glæde  sig  over  hendes  Nederlag.  Den  tyske  Lejehær,  som 
Hertugen  havde  samlet  om  sig  og  indkvarteret  i  Bryssel, 
ængstede  og  foruroligede  Befolkningen;  Sindene  ophidsedes 
ved  Kygter  om,  at  Hertugen  havde  paatænkt  ved  Hjælp  af 
disse  Tropper  at  befri  sig  fra  sine  Modstandere  og  tilintet- 
gjøre  Raadets  Friheder.  Lavene  samledes  bevæbnede  paa 
Torvet  i  Bryssel  og  forlangte  Hovedmændene  for  Komplottet 
udleverede.  Hertugen  blev  bange  og  udleverede  —  dog  kun 
paa  Skrømt  —  sine  Venner,  og  der  blev  nedsat  en  Ret  til 
at  dømme  de  skyldige.  Borgerne  beroligedes  og  nedlagde 
Vaabnene.  Da  indtraf  der  en  Efterretning,  som  atter  satte 
Sindene  i  den  heftigste  Bevægelse:  Jakobæa,  Hertuginden  af 
Brabant,  var  hemmelig  flygtet  til  England,  havde  der  givet  sig 
under  Henrik  V's  Beskyttelse  og  trolovet  sig  med  hans  Bro- 
der, Hertug  Humphrey  af  Glocester.  Forbitrelsen  vendte  sig 
paa  ny  mod  de  fangne  Kabeljauer;  denne  Forhaanelse,  at 
Fyrstinden  havde  forladt  Landet  for  bestandig,  at  hun  søgte 
Hjælp  hos  de  forhadte  Englændere,  havde  de  bragt  over  Lan- 
det — ;  atter  samledes  Lavene  paa  Torvet,  larmede  og  truede, 

men  denne  Gang  fordrede  man  de  skyldiges  Hoveder;  den 
ene  Dag  henrettedes  3,  deriblandt  T'Serclaes,  den  næste  Dag 
14  af  de  sammensvorne.  Hertugen  blev  tvunget  til  at  over- 
være det  skrækkelige  Skuespil;  det  angreb  hans  svage  Natur 
i  den  Grad,  at  han  aldrig  senere  ret  kom  til  Samling  igjen. 

(Forts.) 

O.  L. 


Begyndelsen  af  lapoleon  I's  militære  løtetane.*) 


I. 

Ved  at  betragte  Kejser  Napoleon  Ts  Labebane  forledes  man 
let  til  at  antager,  at  hans  Geni  forst  aabenbarede  sig,  da  han 
fik  Overanførselen  over  den  italienske  Hær.  Hans  Giftermaal 
med  Josefine  faar  da  en  stor  Betydning,  da  dette  skal  have 
bragt  ham  Udnævnelsen  ved  Hjælp  af  Barras,  som  var  Med- 
lem af  Direktoriet,  og  Heldet  fojer  sig  da  uforstaaelig  til 
Geniets  Gave  for  at  frembringe  det  mærkværdige.  Vel  be-' 
høver  man  ikke  at  være  uvidende  om ,  at  han  havde 
store  Fortjenester  af  Toulons  Erobring,  at  han  havde  under- 
trykt en  Opstand  i  Paris,  og  at  flere  Personer  allerede  havde 
faaet  øje  for  hans  sjeldne  Begavelse;  men  man  mener  dog, 
at  hans  Geni  udfoldede  sig  paa  én  Gang,  at  han  saa  at  sige 
sprang  fuldt  udrustet  ud  af  Evighedens  Skjød  og  hurtig  og 
let  svang  sig  i  Vejret  under  Revolutionens  Omvæltninger. 
Man  har  ikke  øje  for,  at  ogsaa  han  var  underkastet  de  al- 
mindelige dødeliges  Lod  at  maatte  vente,  lære,  arbejde,  ar- 
bejde sig  frem  Dag  for  Dag  og  Skridt  for  Skridt  overvindende 
den  Modstand,  der  var  optaarnet  omkring  ham.  Og  dog  er 
det  af  stor  Betydning  at  gjøre  sig  dette  tydelig;  thi  derved 
bringes  Flid,  Arbejde,  den  menneskelige  Selvvirksomhed  nær- 

i 

^"  •)  Correspondance  de  Napoleon  I.  —  Memorial  de  Saint-Htiléne  par 
las  Casas.  —  Mémoires  de  Saint-Héléne  par  Montholon.  — 
Mémoires  de  Saint-Héléne  par  Gourgaud. 

mere  til  Geniet,  den  guddommelige  Begavelse.  Jordens  He- 
roer blive  derved  mere  menneskelige;  Lykken,  der  uddeler 
sine  Gaver  i  Blinde,  bliver  da  ikke  den  eneste  Kilde  til  Stigen 
eller  Dalen,  og  Livets  Gang  med  dets  Omvexlinger,  dets  Lys 
og  Skygge,  dets  Medgang  og  Modgang,  bliver  da  ikke  saa 
meget  et  Spil  af  Hændelser,  som  det  tvært  imod  fremgaar 
af  det  selvbevidste  Arbejde  og  bekræfter  det  gamle  Ord: 
Enhver  er  sin  egen  Lykkes  Smed. 

At  paavise,  hvorledes  Napoleon  Bonaparte  selv  tilkæm- 
pede sig  Pladsen  som  Overgeneral  for  den  italienske  Hær, 
skal  da  være  Opgaven  for  det  efterfølgende. 

Iblandt  de  Byer,  som  i  Sydfrankrig  gjorde  Oprør  imod 
Nationalkonventet  i  1793,  fordi  det  havde  d(^mfældt  Girondi- 
nerne,  var  ogsaa  Toulon.  Med  de  Tropper,  som  Eegeringen,  den 
bekjendte  Velfærdskomité  med  Kobespierre  i  Spidsen  kunde 
samle,  og  som  hovedsagelig  bestod  af  Afdelinger  fra  Hæren 
paa  Grænsen  af  Italien  og  Frankrig,  bleve  Oprørerne  nødte 
til  at  rømme  det  aabne  Land  og  indeslutte  sig  i  Byerne. 
Efter  at  Marseille  var  betvunget,  viste  Tropperne  sig  udenfor 
Toulon.  Det  var  Divisionerne  Carteaux  og  Lapaype,  i  alt 
kun  14,000  Mand  stærke.  Toulons  Indvaanere,  som  kunde 
vente  sig  alt  af  deres  Fjenders  Blodtørst,  dersom  Byen  blev 
indtaget,  overleverede  den  med  Magasiner,  Arsenal  og  hele 
Flaaden  til  Spanierne  og  Englænderne.  Disse  lagde  en  blan- 
det Besætning  ind  i  den,  som  bestod  af  Englændere,  Spaniere 
og  Neapolitanere,  og  som  i  Slutningen  af  September  Maa- 
ned  talte  omtren  14,000  Mand.  Fra  Flaaden  blev  nu  Byen  og 
Besætningen  forsynet  med  Levnetsmidler  og  alle  Krigsgjen- 
stande. 

Velfærdskomiteen  udnævnte  General  Carteaux,  som  havde 
Æren  af  at  have  erobret  Marseille  —  en  skal  jo  altid  have 
den  —  til  øverstbefalende  og  saa  sig  derpaa  om  efter  en 
Artilleriofficer  til  at  kommandere  Belejringsartilleriet.  Under 
de  indre  Uroligheder,  hvoraf  Frankrig  var  hjemsøgt,  og  under 
de  store  Krav,  som  de  talrige  Hære  stillede  til  Personer  med 

militær  Uddannelse,  kunde  Valget  ikke  være  stort,  og  det 
faldt  da  paa  Artillerikapitain  Napoleon  Bonaparte,  der  var 
ansat  ved  et  Eegiment  i  Sydfrankrig  og  bekjendt  som  en 
dygtig  Officer  og  en  god  Patriot,  hvorom  et  lille  Skrift,  der 
i  dette  Aar  blev  trykt  i  Marseille,  endnu  bærer  Vidne. 

Den  12te  September  ankom  Napoleon  til  Hæren  og  fore- 
fandt ved  denne  kun  48  Stykker  Skyts,  hvoraf  4  vare  Be- 
lejringskanoner  og  2  Morterer,  der  manglede  alt.  Hvad  Materi- 
ellet angik,  da  var  det  overalt  i  den  mest  grænseløse  Uorden, 
og  at  bringe  Orden  i  det  var  næsten  uoverkommeligt,  da 
Hæren  frembød  en  talrig  Samhng  af  uvidende  Befalingsmænd 
og  Soldater.  Der  blev  sendt  10  Tommers  Morterer  til  Hæ- 
ren, men  dertil  12  Tommers  Bomber,  Kanoner  uden  Kugler 
og  omvendt;  man  manglede  ganske  Spader,  Skovle,  Hakker, 
Heste,  Oxer ;  Haandværkere  fandtes  der  ingen  af,  og  de  kom- 
manderende Officerer  havde  flere  Ord  og  lange  Taler  om 
Patriotisme  at  fremvise  end  gode  Gjerninger.  Imidlertid  gav 
Napoleon  sig  til  Arbejdet,  der  først  maatte  bestaa  i  at  skabe 
et  Materiel  og  Personel.  Der  blev  rekvireret  Kanoner  fra 
Lyon,  Grenoble  og  den  italienske  Hær,  der  hverken  kunde 
have  Brug  for  24lt's  Kanoner  eller  Morterer;  fra  Marseille 
fik  han  Heste,  Lærred,  Tov,  Tømmer,  o.  s.  v.;  der  blev  op- 
rettet Smedier  og  Værksteder  i  Alliaule;  Skansekurve,  Fa- 
skiner og  Palissader  bleve  forfærdigede  og  5,000  Sandsække 
bestilte  i  Marseille.  Det  nærmestliggende  Jernværk  blev  sat 
i  Stand  til  at  støbe  Kugler  og  Kardætsker  og  endog  forsøge 
sig  paa  Morterer,  og  saaledes  lykkedes  det  Napoleon  lidt  efter 
lidt  at  faa  sine  Ting  i  Orden.  Men  han  var  ogsaa  utrættelig, 
var  alle  Vegne  tilstede,  optog  Kort,  byggede  selv  Batterier,  da 
Hæren  manglede  Ingenieurer,  ordnede  paa  Hærens  Opstilling, 
sov  undertiden  ved  sine  Kanoner  og  havde  snart  vundet  Sol- 
daternes Tillid.  Omtrent  midt  i  Oktober  havde  han  det 
Materiel,  han  havde  foresat  sig  at  skaffe  til  Veje,  henved  100 
Kanoner  og  Morterer  med  Tilbehor,  før  han  begyndte  at 
anlægge    sine  Batterier   for  Alvor.     Den  19de  Oktober  blev 

han  udnævnt  til  Oberst,   som   det  synes  paa  Grund  af  hans 
Kommandos  Størrelse. 

Toulon  er,  som  bekjendt,  beliggende  ved  Middelhavet. 
Den  ydre  Red  strækker  sig  ud  til  det  aabne  Hav,  men  yder 
dog  noget  Læ  paa  Qrund  af  to  stærkt  fremspringende  Land- 
tunger. Den  indre  Red,  som  er  over  Va  Mil  lang  og  ^/e 
Mil  bred  og  dannes  ved  to  fremspringende  Landtunger,  er 
fuldstændig  sikker  og  yder  Plads  selv  for  store  Flaader. 
Imellem  Landtungerne  er  der  kun  en  Afstand  af  4,000  Fod, 
saa  at  Batterier,  der  ere  anlagte  paa  disse  Punkter  eller  kun 
paa  den  ene,  kunne  forbyde  enhver  Gjennemgang,  ligesom  man 
ogsaa  derfra  vil  kunne  beskyde  den  største  Del  af  Reden. 
Imod  Landsiden  udstrækker  Klippepartiet,  Mont  Faron,  sig 
med  næsten  uindtagelige  Stillinger,  omtrent  en  halv  Mil  fra 
Byen,  midt  for  denne  og  i  en  Længde  af  en  halv  Mil.  Fra 
de  yderste  Punkter  af  dette  Parti  gik  en  Række  Forter  ind 
til  Byens  Fæstningsværker  og  tvang  saaledes  Fjenden  til  at 
lade  Mellemrummet  imellem  de  tvende  Rækker  frit,  idet  han 
kun  vilde  kunne  angribe  fra  -Øst  eller  fra  Vest,  og  kun  den 
ene  Række  ad  Gangen,  med  mindre  han  skulde  være  Forsva- 
reren ganske  betydelig  overlegen.  Fra  enhver  Side  frembød 
et  Angreb  store  Vanskeligheder. 

Udenom  Byen  laa  nu  den  franske  Hær,  Divisionen  Car- 
teaux  Vest  for  Forterne,  Divisionen  Lapaype  øst  for  dem; 
Hovedkvarteret  var  Vest  for,  i  Byen  Alliaule,  hvor  Belejrings- 
parken  med  Værksteder  o.  s.  v.  ogsaa  fandtes.  Imod  Slut- 
ningen af  September  blev  der  afholdt  et  Krigsraad  for  at 
bestemme,  fra  hvilken  Side  Angrebet  skulde  finde  Sted.  Det 
var  kun  en  Gjentagelse  af  de  Samtaler  desangaaende,  som 
daglig  fandt  Sted;  thi  man  var  endnu  langtfra  i  Stand  til  at 
begynde  Belejringen.  Stemningen  var  dog  for  at  rette  An- 
grebet fra  Vest,  da  dette  syntes  lidt  lettere  end  fra  Øst. 
Arbejderne  vedbleve  at  gaa  deres  Gang.  Fra  Øst  erobrede 
man  Landtungen  imellem  den  ydre  og  indre  Red;  paa  den 
vestlige  Side   befæstede   man   sine  Stillinger,   og   her  havde 

Napoleon  først  i  Oktober  allerede  to  Batterier  færdige,  hvis 
Ild  tvang  den  engelske  Flaade  til  at  remme. en  stor  Del  af 
den  indre  Red.  For  at  adelægge  disse  Batterier  gjorde  de 
belejrede  et  Udfald  den  14de  Oktober.  Napoleon  ilede  strax 
til;  han  var  neje  kjendt  med  Lokaliteterne,  og  Soldaterne, 
der  allerede  havde  modtaget  Indtrykket  af,  at  han  forstod  sig 
bedre  paa  at  fere  Krig  end  deres  umiddelbare,  talende  og 
pohtiserende  Anferere,  forlangte  med  heje  Raab  at  blive  farte 
af  ham.  Under  hans  Ledelse  blev  derpaa  Udfaldet  slaaet 
tilbage. 

Under  sin  Virksomhed  maatte  Napoleon  ikke  alene  kæmpe 
imod  den  Mangel  paa  brugbare  Kræfter,  som  herskede,  men 
ogsaa  imod  utilberlig  Indgriben  fra  Folkerepræsentanternes 
eller  den  midende  Overgenerals  Side,  en  Indgriben,  som  dels 
bestod  i,  at  paabudte  Foranstaltninger  bleve  forhindrede,  og 
dels  i,  at  hele  Myndigheden  blev  lagt  i  Vægtskaalen  for  at 
gjennemføre  ufornuftige  Ordrer.  Han  var  tvungen  til  daglig 
at  se  Overgeneralen,  og  denne,  som  trodsede  paa  sin  Avto- 
ritet,  vilde  kun  nedig  lade  sig  overbevise,  ja  han  segte  end- 
ogsaa  at  sige  sin  Kone  imod,  Borgerinden  Carteaux,  som  var 
fulgt  med  Lejren  og  hyppig  tog  Napoleons  Parti,  idet  dennes 
livlige  Ord  og  Gestus  overbeviste  hende  om,  at  han  havde 
Ret  overfor  hendes  opblæste  og  forfængelige  Ægteherre.  Al- 
lerede faa  Dage  efter  sin  Ankomst,  da  Napoleon  undersøgte 
Hærens  StiUing,  havde  han  faaet  Øje  for,  at  man  burde  af- 
skære Toulon  fra  Forbindelsen  med  den  engelske  Flaade, 
derfor  besætte  den  vestre  af  de  forhen  omtalte  Landtunger 
imellem  den  indre  og  den  ydre  Red,  saaledes  angribe  Byen 
bagfra  ved  at  overskære  dens  Livsaare  og  maaske  erobre 
den  uden  at  løsne  et  Skud  imod  den.  Han  meddelte  denne 
Plan  til  Generalen,  som  imidlertid  ikke  formaaede  at  fatte 
den  og  kun  paa  Napoleons  indtrængende  Forestillinger  til  sidst 
lod  sig  bevæge  til  at  besætte  denne  Pynt,  TEguillette,  med 
400  Mand.  Englænderne  opdagede  dog  snart  deres  Forsam- 
melse,  udskibede  Tropper  paa  Pynten  og  forjog  den  hlle  fran- 

ske  Styrke,  hvorpaa  de  gave  sig  til  at  opkaste  Fortet  Mur- 
grave.  Forgjæves  vedblev  Napoleon  at  bestorme  Overgene- 
ralen med  Bønner  om  at  tage  Fortet,  medens  det  endnu  var 
Tid.  Han  fandt  kun  døve  øren,  Englænderne  vedbleve  at 
befæste  sig  og  kunde  snart  med  Stolthed  kalde  deres  Værk 
for  «det  lille  Gibraltar«,  da  det  var  saa  stærkt,  at  det  alene 
vilde  udfordre  en  Slags  Belejring  for  at  falde. 

Den  15de  Oktober,  Dagen  efter,  at  Englændernes  Udfald 
var  blevet  tilbageslaaet,  blev  der  afholdt  et  nyt  Krigsraad. 
Velfærdskomiteen  længtes  nemlig  efter  at  se  Byen  erobret, 
især  da  den  troede,  at  Hæren  var  60,000  Mand  stærk  (den 
var  i  Virkeligheden  kun  20,000  Mand),  og  havde  nu  sendt  tre 
Kommissærer,  hvoriblandt  Barras  og  Gasparin,  til  Belejrings- 
hæren  for  at  paaskynde  Operationerne  og  forelægge  en  An- 
grebsplan ,  der  var  udarbejdet  af  Ingenieurkorpset  i  Paris. 
Krigsraadet  blev  ført  under  Gasparins  Forsæde,  men  Planen 
som  gik  ud  paa  at  bemægtige  sig  det  faste  Punkt,  Mont 
Faron,  vandt  ikke  Bifald,  og  nu  fremlagde  Napoleon  sin  Plan. 

I  denne  udviklede  han  med  Iver,  hvorledes  det  kun  kom 
an  paa  at  afspærre  Byens  Forbindelse  med  Havet,  da  Eng- 
lænderne ikke  vilde  forsvare  den,  naar  Forbindelsen  var  af- 
brudt, og  den  saaledes  vilde  falde  af  sig  selv.  Vilde  nemlig 
Englænderne  lade  en  Garnison  blive  tilbage  i  den,  saa  vilde 
den  dog  blive  nødt  til  at  kapitulere  om  4,  6  eller  8  Uger 
og  for  at  faa  nogenlunde  taalelige  Betingelser  love  at  over- 
levere al  offentlig  Ejendom  i  uskadt  Stand.  Dette  indsaa 
Englænderne  meget  godt,  og  de  vilde  derfor  foretrække  at 
indskibe  deres  Tropper,  bortføre  den  franske  Flaade,  opbrænde 
Skibe,  Beddinger  og  Magasiner  og  sprænge  Arsenalet  i  Luf- 
ten, hvorpaa  de  vilde  sejle  bort,  overladende  Byen  til  Kon- 
ventets Hævn.  Men  dette  Maal  vilde  netop  kunne  naas,  ved 
at  man  bemægtigede  sig  Fort  Murgrave.  Englænderne  vilde 
da  ikke  kunne  holde  sig  paa  den  indre  Ked,  og  man  havde 
jo  allerede  set,  hvor  meget  de  bleve  generede  af  de  to  Bat- 
terier,  som  de  søgte  at  skaffe  sig  fra  Halsen  den  14do  Ok- 

tober.  Det  vilde  ikke  Tære  let  at  bemægtige  sig  Fortet;  man 
kunde  have  havt  Pynten  for  en  Spotpris  for  en  Maaned  siden, 
dersom  man  havde  fulgt  hans  Raad;  det  havde  man  ikke, 
nu  var  Skoven  om  hugget  og  hele  Terrænet  forskanset,  tildels 
ved  Hjælp  af  Materiale  fra  Skoven.  At  fordrive  Fjenden  ved 
et  heftigt  Angreb  vilde  være  et  altfor  dristigt  Foretagende, 
men  ad  Belejringens  Vej  kunde  det  nok  lykkes;  thi  det  meget 
Træ,  som  var  anvendt  ved  Befæstningen,  kunde  let  skydes 
i  Splinter,  og  naar  dette  var  gjort,  og  saa  Værkernes  Indre 
blev  bekastet  med  Morterer,  kunde  man  let  storme  efter  en 
48  Timers  heftig  Beskydning,  og  saa  \ilde  Toulon  overgive 
sig  inden  to  Dage.  Endelig  vilde  man  da  ogsaa  herved  spare 
en  fransk  By  for  -Ødelæggelse  og  ikke  opofre  mange  brave 
Patrioters  Liv  til  ingen  Nytte.  Denne  Plan  fremkaldte  en 
heftig  Diskussion,  og  tilsidst  gik  den  kun  igjennem,  fordi  de 
tilstedeværende  lugenieurofncerer,  der  samtidig  vare  ankomne 
fra  Paris,  erklærede  det  for  at  være  en  nødvendig  foreløbig 
Foranstaltning  at  isolere  Byen  fra  Flaaden. 

Tilfreds  med  den  tvivlsomme  Anerkjendelse,  som  hans 
Plan  havde  fundet,  gav  Napoleon  sig  nu  til  at  anlægge  sine 
Batterier:  3  imod  selve  Fortet,  300  Alen  borte,  2  til  at 
flankere  disse,  noget  længere  tilbage,  og  endelig  1  til  at  holde 
Englænderne  i  Skak  paa  en  Pynt,  hvorfra  de  kunde  forurolige 
de  Franskes  Arbejder.  Overgeneralen  blandede  sig  paa  ny  i 
hans  Anordninger,  og  Napoleon  bad  da  om  at  maatte  faa 
hans  Hovedanskuelser  skriftlig  meddelte,  idet  han  lovede,  at 
han  i  saa  Fald  vilde  rette  sig  efter  dem,  haabende  derved  at 
blive  fritagen  for  fremtidige  Indblandinger  i  Detaillen.  Car- 
teaux  skrev  da,  at  hans  Angrebsplan  nu  var  fastslaaet  og  var 
følgende:  Artillerikommandøren  skal  beskyde  Toulon  i  tre 
Dage,  hvorpaa  jeg  angriber  den  i  tre  Kolonner  og  erobrer 
den.  Denne  simple  Plan  bilagde  Napoleon  med  en  Memoire, 
hvori  han  med  haarde  Ord  omtalte  den  tykke  Uvidenhed, 
han  havde  at  bekæmpe  foruden  Fjendens  Kanoner,  og 
atter  udviklede,  hvad  der  burde  gjøres  for  at  betvinge  Byen, 

hvorpaa  han  sendte  Skrivelserne  til  Gasparin,  der  lode  dem 
gaa  videre  til  Paris.  Her  bestemte  man  sig  til  at  afskedige 
Carteaux  og  erstatte  ham  med  Dappet,  der  havde  Æren  af 
at  have  indtaget  Lyon. 

Efterhaanden  som  Napoleon  fik  sine  Batterier  færdige, 
lod  han  dem  strax  aabne  Ilden  for  at  forhindre  Englænderne 
i  at  befæste  sig  yderligere.  Derfor  bestemte  disse  sig  til  i 
Tide  at  gjøre  et  Udfald,  og  den  8de  November  angrebe  de 
da  begge  Fløj  batterierne.  Det  lykkedes  at  forsvare  det  ene 
Batteri,  men  det  andet  faldt  i  deres  Hænder,  og  Kanonerne 
bleve  fornaglede.  Faa  Dage  efter  blev  det  erobret  tilbage, 
Kanonerne  ombyttedes  derpaa  i  Belejringsparken. 

Dappet  havde  ført  General  Duteil  med  sig,  for  at  denne 
skulde  overtage  Kommandoen  over  Artilleriet;  men  da  Napo- 
leons Udnævnelse  skrev  sig  fra  selve  Regeringen,  beholdt  han 
Kommandoen,  hvad  ogsaa  Duteil,  som  var  en  godmodig  og 
fornuftig  Mand,  med  Glæde  fandt  sig  i,  da  han  var  aldeles 
ukyndig  i  Artillerividenskaben.  Den  12te  November  gave 
Tropperne  sig  til  af  egen  Drift  til  at  storme  Fort  Murgrave. 
Fjenden  havde  nemlig  taget  en  frivillig  til  Fange,  og  da 
dennes  Bataillonskammerater  saa,  hvorledes  han  blev  mis- 
handlet i  deres  Paasyn,  samlede  de  sig  og  rykkede  frem.  Et 
Eegiment  fulgte  efter,  og  for  ikke  at  lade  disse  Tropper  i 
Stikken  lod  Divisionsgeneralen  hele  Divisionen  engagere  sig. 
Den  heftige  Gevær-  og  Kanonild  bragte  Bud  til  Hovedkvar- 
teret om,  at  der  var  noget  usædvanligt  paa  Færde.  Napoleon, 
der  befandt  sig  ved  dette,  søgte  strax  Dappet,  men  denne 
vidste  ikke  noget,  og  begge  ilede  derfor  til  Kamppladsen. 
Her  foreslog  Napoleon  at  gjennemføre  Angrebet,  da  « Vinen 
burde  drikkes,  siden  nu  Flasken  var  bleven  trukken  op»,  og 
det  desværre  vilde  være  forbundet  med  større  Tab  at  trække 
sig  tilbage.  General  Dappet  gav  ham  da  Tilladelse  til  at 
sætte  sig  i  Spidsen  for  Angrebet.  Snart  havde  Tirailleurerne 
omspændt  hele  Landtungen  og  ganske  omringet  Fortet,  som 
skulde  stormes  med  to  Kolonner  Grenaderer.    Disse  vare  al- 

lerede  i  Færd  med  at  ordne  sig  for  at  trænge  ind  fra  Stru- 
ben, da  Dappet,  ved  hvis  Side  en  Adjutant  ilev  dræbt,  end- 
skjønt  han  opholdt  sig  langt  tilbage,  lod  Signalet  til  Tilbagetog 
blive  blæst.  Der  kom  herved  en  Standsning,  Tirailleurerne 
trak  sig  tilbage,  Kolonnen  blev  raadvild  staaende,  og  Angre- 
bet blev  afslaaet.  Med  et  let  Saar  i  Ansigtet  og  uhyre  op- 
bragt vendte  Napoleon  tilbage  til  Generalen  og  udbrød:  »Gid 
Pokker  havde  den,  som  blæste  det  Signal.  Vi  ere  derved 
gaaede  glip  af  Toulon».  Soldaterne,  der  vare  forbitrede  over 
de  lidte  Tab,  spurgte  om,  naar  Regeringen  vilde  ophøre  med 
at  sætte  Malere  og  Doktorer  til  at  kommandere  dem,  og 
tænkte  endog  paa  med  Magt  at  bortQerne  Overgeneralen. 
Det  lykkedes  dog  at  berolige  dem,  og  Napoleon  lod  sig  ikke 
af  dette  mislykkede  Angreb  rokke  i  sine  Anskuelser,  men 
udviklede  igjen  i  en  Skrivelse  af  14de  November  til  Krigs- 
ministeren sin  Plan  i  alle  dens  Enkeltheder,  indestod  for 
Udfaldet,  men  kunde  ikke  undlade  at  beklage  sig  over  Sa- 
gernes Gang  i  Almindelighed  og  General  Dappets  Opførsel 
den  12te  November  i  Særdeleshed. 

I  Paris  har  man  vel  fundet  hans  Bemærkninger  rigtige, 
thi  Dappet  fik  strax  sin  Afsked,  og  den  20de  November  blev 
Dugommier  udnævnt  til  Overgeneral.  Med  de  Forstærkninger, 
han  bragte  med  sig,  talte  Hæren  nu  30,000  Mand;  men  sam- 
tidig hermed  ventede  den  engelske  General  O'Hara  en  For- 
stærkning paa  14,000  Mand  og  smigrede  sig  med,  naar  denne 
var  ankommen,  at  kunne  tvinge  Fjenden  til  at  ophæve  Be- 
lejringen, og  saaledes  nærmede  Sagerne  sig  nu  til  en  Af- 
gjørelse. 

I  General  Dugommier  havde  Napoleon  endelig  faaet  en 
Foresat,  der  forstod  at  paaskjønne  ham,  om  han  end  ligesom 
de  øvrige  Officerer  ikke  troede,  at  Fort  Murgraves  Erobring 
alene  vilde  medføre  Toulons  Overgivelse.  Baade  han  og 
Gasparin  vare  velvillig  stemte  for  Napoleon  og  indsaa,  at  det 
var  umuligt  at  gjøre  mere,  end  der  blev  gjort.  Men  ander- 
ledes var  Stemningen  i  Sydfrankrig  og  især  i  Marseille,   hvis 

Handel  led  meget  ved  de  fjendtlige  Flaaders  Nærværelse. 
Her  troede  man,  at  Toulon  vanskelig  kunde  erobres,  og  fryg- 
tede desuden  for  at  se  Alpehæren  blive  kastet  tilbage  og  hele 
Provence  oversvømmet  af  Fjenden.  Stemningen  blev  end 
mere  trykket  ved  de  daglige  og  pinlige  Ængstelser,  som  en 
Dyrtid  medførte,  og  nu  talte  man  med  høje  Ord  om  det 
latterlige  i  at  kalde  det  at  belejre  Toulon,  naar  ikke  en 
Løbegrav  var  aabnet  imod  Byen,  og  Fjenden  var  i  ubestridt 
Besiddelse  af  Terrænet  mellem  Fortrækkerne  og  Mont  Faron. 
Hvad  havde  Hæren  dog  bestilt  i  tre  Maaneder?  Hvad  skulde 
det  gavne  at  angribe  en  Redoute  paa  en  Landpynt  over  en 
halv  Mil  bagved  Byen?  Det  var  da  tydeligt,  at  Belejringen 
var  forfejlet,  og  tilsidst  foreslog  da  ogsaa  Folkerepræsentan- 
terne i  Marseille  (Barras  og  Freron)  Velfærdskommiteen  at 
ophæve  Belejringen,  rømme  Provence,  for  at  lade  Fjenden 
føde  Indbyggerne  i  Vinterens  Løb,  og  saa  vende  stærkere  og 
mere  frygtelige  tilbage  om  Foraaret.  De  samme  Anskuelser 
ytrede  sig  i  Hæren,  men  mindre  tydelig,  da  man  her  var 
noget  bedre  underrettet  og  saa,  at  Dagene  ikke  forløb  i  Le- 
diggang, men  Napoleon  havde  dog  al  sin  Kraft  fornøden  for 
at  holde  Belejringen  gaaende  i  det  engang  valgte  Spor. 

Ved  General  Dugommiers  Ankomst  var  man  saa  vidt 
fremskreden,  at  man  kunde  tænke  paa  at  sætte  Angrebet  i 
Scene.  I  et  Krigsraad,  der  blev  afholdt  den  25de  November, 
satte  Napoleon  igjennem,  at  man  for  at  demonstrere  imod 
Fjenden  paa  flere  Punkter  skulde  forberede  et  Angreb  imod 
Byen  og  Mont  Faron  fra  øst,  anlægge  et  Morterbatteri  imod 
Byen  paa  Vestsiden  og  her  tillige  i  al  Hemmelighed  anlægge 
et  Batteri  imod  Fort  Malbasquet,  bestemt  til  at  aabne  sin 
Ild,  Dagen  efter  at  Fort  Murgrave  var  taget.  Med  stor 
Kraft  forsvarede  han  det  sidste  Anlæg;  thi,  sagde  han,  naar 
det  lille  Gibraltar,  Fjendens  Stolthed,  er  faldet,  vil  han  sik- 
kert afholde  et  Krigsraad  for  at  overveje,  hvad  han  nu  skal 
gribe  til,  og  naar  der  da  indløber  Melding  om,  at  Ilden  er 
aabnet  imod  Fæstningen  fra  et  ganske  andet  Punkt,  vil  dette 

kunne  have  den  aller  sterste  Betydning  under  Situationens 
Alvor  og  medføre  uberegnelige  Resultater.  Anlæget  blev  da 
bestemt  og  udfort,  uden  at  Fjenden  anede  det,  da  det  blev 
skjult  ved  Gjærder  og  Grene,  nedstukne  1  Jorden  foran.  Men 
den  29de  November  kom  Folkerepræsentanterne,  idet  de  spa- 
serede omkring,  til  Batteriet,  saa  det  i  fuldfærdig  Tilstand 
med  8  Kanoner  og  4  Morterer  og  spurgte  Artilleristerne, 
hvorfor  man  ikke  aabnede  Ilden.  Disse  svarede,  at  Artilleri- 
kommandøren havde  forbudt  det.  Folkerepræsentanterne  kunde 
ikke  finde  nogen  Grund  til  et  saa  utilgiveligt  Smøleri  og  gave 
derfor  i  Fædrelandets  Navn  Artilleristerne  Ordre  til  at  aabne 
Dden.  Med  Jubel  toge  de  strax  fat  paa  Arbejdet,  Kanonerne 
dundrede.  Overraskelsen  blev  rebet,  Napoleon  blev  vred  og 
klagede  ejeblikkelig  til  Generalen,  Repræsentanterne  und- 
skyldte sig  med,  at  «det  havde  de  jo  ikke  kunnet  vide»  — 
og  Resultatet  var,  at  den  begaaede  Fejl  ikke  kunde  gjøres 
god  igjen. 

Men  herved  havde  Englænderne  faaet  Øjnene  op,  og 
næste  Dag  gjorde  6  å  7,000  Mand  et  Udfald  under  General 
O'Haras  personlige  Ledelse.  De  bortjoge  Forposterne,  kastede 
de  foranstaaende  Tropper  tilbage,  toge  Batteriet  og  trængte 
frem  paa  Vejen  til  Hovedkvarteret  og  Belejringsparken.  Du- 
gommier  trak  sine  Reserver  frem,  og  Napoleon  lod  alt  Felt- 
artilleriet tage  en  dækkende  Opstilling,  hvorpaa  han  begav 
sig  saa  nær  hen  til  det  tabte  Batteri  som  mulig.  For  at 
kunne  anlægge  Batteriet  uden  at  vække  Fjendens  Opmærk- 
somhed havde  Napoleon  anlagt  en  dækket  Adgang  til  det  fra 
en  Sænkning  i  Terrænet  og  ligeledes  skjult  denne  Vej  med 
Gjærder  og  Grene.  Nu  opdagede  han  Englænderne  staaende 
temmelig  rolig  nær  ved  Batteriet,  tog  derfor  en  nærstaaende 
Bataillon  med  sig,  sneg  sig  frem  ad  den  skjulte  Vej,  naaede 
Fjenden  ubemærket  og  stormede  strax  frem,  hvorved  Batte- 
riet blev  tilbageerobret,  og  O'Hara  selv  blev  fanget.  Paa 
samme  Tid  rykkede  General  Dugommier  frem,  Fjenden  kunde 
ikke  holde  de  erobrede  Positioner  og  blev  med  et  betydeligt 

Tab  (400  Døde  og  Saarede  og  200  Fanger)  kastet  tilbage  til 
Fæstningen.  En  fransk  Afdeling,  der  af  Heldet  lod  sig  for- 
lede til  at  forsøge  at  tage  Fort  Malbasquet,  maatte  dyrt  bøde 
for  sin  Dristighed. 

Endelig  var  alt  beredt  til  Stormen,  og  med  45  Stykker 
Skyts  aabnedes  Ilden  den  16de  December  imod  Fort  Mur- 
grave,  samtidig  med  at  Fort  Malbasquet  blev  heftig  beskudt. 
I  tre  Døgn  vedblev  Ilden  ustandset,  Fjendens  Kanoner  bleve 
demonterede,  Palissaderne  bleve  bortskudte.  Skulderværnene 
tildels  jævnede  med  Jorden  og  en  Del  af  Besætningen  i  Fort 
Murgrave  tvungen  til  at  forlade  Fortet  og  søge  Dækning 
længere  tilbage,  i  det  mindste  om  Natten.  Det  blev  derfor 
bestemt  at  udføre  Angrebet  om  Morgenen  Kl.  1  for  at  naa 
Fortet,  før  Besætningen  kunde  nærme  sig  til  det,  og  om 
Eftermiddagen  den  18de  satte  Tropperne  sig  da  i  Bevægelse 
fra  Lejren  til  de  anviste  Steder.  I  flere  Dage  havde  det  været 
Kegnvejr,  og  da  nu  Stormen  ogsaa  rasede,  foresloge  Folke- 
repræsentanterne og  flere  Officerer  i  sidste  -Øjeblik  at  holde 
inde  med  Angrebet,  men  Napoleon,  der  dømte,  at  Uvejret 
ogsaa  vilde  genere  Fjenden  og  maaske  gjøre  en  Overraskelse 
mulig,  indestod  for  Udfaldet  og  traf  alle  sine  Dispositioner. 
Der  blev  dannet  fire  Kolonner:  to  mindre  til  at  dække  Flan- 
kerne og  to  større,  hvoraf  den  ene  skulde  holdes  i  Keserve, 
til  at  udføre  Stormen.  Kl.  1  satte  Tropperne  sig  i  Bevægelse 
med  Dugommier  og  Napoleon  i  Spidsen.  Det  var  Bælgmørke, 
og  da  alle  Veje  og  Adgange  vare  barrikaderede,  fik  Englænderne 
Tid  til  at  gribe  til  Vaaben  og  besætte  Fortet.  Man  blev 
nødt  til  at  udvikle  flere  og  flere  Tirailleurer  fra  Kolonnerne, 
og  den  hele  Bevægelse  blev  forsinket.  Kampen  var  haard, 
og  det  viste  sig  umulig  at  faa  fast  Fod  i  Fortet.  Da  blev 
Keservekolonnen  ført  frem,  og  omtrent  Kl.  3  lykkedes  det 
fra  to  Sider  at  trænge  ind  i  Fortet  igjennem  Skydeskaarene. 
Blokhuset,  hvorfra  Fjenden  før  havde  fordrevet  de  enkeltvis 
indtrængende  Franskmænd,  blev  forladt  af  Forsvarerne,  der 
samlede  sig  paa  en  Høj  i  Nærheden,  hvorfra  de  forsøgte  flere 

Modangreb.  Omtrent  Kl.  5  førte  de  ogsaa  Feltartilleri  frem, 
men  i  Mellemtiden  havde  de  franske  Artillerister  ikke  heller 
været  ledige,  saa  at  det  i  Mulm  og  Merke,  i  Storm  og  Regn, 
under  de  diendes  Jamren  og  midt  i  den  frygteligste  øde- 
læggelse var  lykkedes  dem  at  faa  6  af  Fortets  Kanoner  vendte 
imod  Fjenden.  Disse  faa,  men  angstfulde  Timer  afgjorde  Tou- 
lons  Skjæbne;  thi  da  Kanonerne  aabnede  deres  Ild,  trak  Eng- 
lænderne sig  ganske  tilbage.  Kort  efter  gryede  Dagen,  og 
nu  kom  Folkerepræsentanterne  til  for  med  store  Ord  og  svin- 
gende Sabler  at  lykønske  Soldaterne  til  den  udførte  Bedrift. 
Efter  faa  Timers  Ophold,  der  benyttedes  til  at  ordne  Trop- 
perne og  bringe  Feltartilleri  frem,  rykkede  man  derpaa  videre 
frem  og  tvang  Englænderne  til  at  indskibe  sig.  To  mindre 
Værker,  der  dækkede  Indskibningen,  bleve  besatte,  og  ved 
Middagstide  var  man  i  ubestridt  Besiddelse  af  Landtungen. 
Franskmændenes  Tab  var  i  alt  1,000  Mand  og  Englændernes 
2,500.  Napoleon,  der  selv  fik  et  Bajonnetstik  i  Laaret,  æn- 
sede det  ikke,  men  gav  sig  strax  i  Færd  med  at  anlægge 
Batterier  imod  den  engelske  Flaade,  der  nu  lettede  Anker 
for  i  Tide  at  søge  ud  af  den  Fælde,  hvori  den  befandt  sig. 
Allerede  henimod  Aften  kunde  nogle  Kanoner  aabne  deres 
Ild  og  skyde  mangfoldige  Baade  og  et  større  Krigsskib  i 
Sænk.  Da  Anlæget  var  vel  i  Gang,  skyndte  Napoleon  sig 
til  Batterierne  foran  Fort  Malbasquet  og  sagde  til  de  her 
forsamlede  Officerer:  «I  Morgen  eller  senest  i  Overmorgen 
skulle  De  spise  til  Aften  i  Toulon«.  Skjønt  alle  vare  glade 
over  de  vundne  Fordele  og  ønskede,  at  Forudsigelsen  maatte 
gaa  i  Opfyldelse,  turde  de  dog  ikke  fæste  Lid  til  den,  men 
rystede  vantro  paa  Hovedet. 

Den  største  Bestyrtelse  herskede  i  Toulon,  hvor  Fjenden 
nu  afholdt  Krigsraad.  Protokollen  over  dette,  som  faldt  i  de 
Franskes  Hænder  ved  Indtagelsen ,  bekræftede  fuldstændig 
Eigtigheden  af  Napoleons  Slutninger.  I  Protokollen  hedder 
det,  at  Krigsraadet  adsprugte  Artilleri-  og  Ingenieurofficererne, 
om    der  var  noget  Punkt   paa   den  lille  Ked,    hvor  Flaaden 

kunde  ankre  uden  at  være  udsat  for  at  blive  truffen  af  glo- 
ende Kugler  fra  Batterierne  paa  TÉguillette  Pynten,  men  at 
det  enstemmige  Svar  herpaa  var  et  Nej.  Paa  Spørgsmaalet 
om,  hvor  stor  Besætning  der  burde  efterlades  i  Toulon,  og 
hvor  længe  den  kunde  holde  sig,  naar  Flaaden  havde  forladt 
Eeden,  blev  der  svaret,  at  der  udfordredes  18,000  Mand, 
som  i  det  højeste,  og  det  kun  under  Forudsætning  af,  at  der 
var  Levnetsmidler  nok,  vilde  kunne  holde  sig  i  40  Dage. 
Paa  det  tredje  Spørgsmaal,  om  det  ikke  vilde  være  mest 
overensstemmende  med  de  allieredes  Interesse  strax  at  forlade 
Toulon,  idet  der  blev  sat  Ild  paa  alt,  hvad  der  ikke  kunde 
medføres,  vedtog  Krigsraadet  enstemmig  strax  at  rømme  Byen ; 
« fordi  den  Garnison,  der  efterlades,  ikke  har  nogen  Retraite 
aaben,  fordi  den  ikke  kan  modtage  Hjælp  og  snart  vil  mangle 
de  nødvendigste  Krigsfornødenheder,  og  fordi  den  14  Dage 
før  eller  senere  maa  overgive  sig  og  da  vil  blive  tvungen 
til  at  udlevere  Arsenal,  Flaade  og  Magasiner  i  urørt  Stand«. 
Om  Natten  sprængte  da  Fjenden  et  af  Forterne  i  Luften 
og  rømmede  de  øvrige  (undtagen  la  Malgue,  nærmest  Reden), 
der  bleve  besatte  næste  Dag  af  Franskmændene,  som  nær- 
mede sig  til  Byens  Volde  og  hele  Dagen  kastede  Bomber  ind 
i  den.  Reden  var  opfyldt  af  Baade  og  Smaaskibe,  der  søgte 
ud  til  Flaaden,  hvor  de  stærkest  kompromitterede  Borgere  søgte 
Tilflugt.  En  heftig  Ild  rettedes  imod  dem,  og  mange  Fartøjer 
bleve  skudte  i  Sænk.  Om  Aftenen  sprængtes  de  største 
Magasiner  i  Luften,  paa  4  Punkter  blev  der  sat  Ild  i  Arse- 
nalet, og  i  Havnen  opbrændte  Fjenden  9  Linieskibe  og  4 
Fregatter.  Lysskæret  var  saa  stærkt,  at  man  kunde  se  saa 
klart  som  ved  højlys  Dag;  de  Franske  rykkede  frem,  ordnede 
sig  paa  Glaciet,  og  Kl.  10  om  Aftenen  rykkede  de  første 
Tropper  ind  i  Byen.  Napoleon  ilede  med  sine  Artillerister 
og  Haandværkere  til  Arsenalet  og  Skibsværfterne  for  at  slukke 
Ilden,  og  efter  4  Dages  Anstrængelser  vare  de  ganske  frelste. 
Næste  Dag  rykkede  hele  Hæren  ind  i  Byen;  store  Uordener 
bleve  begaaede  og  kunde  kun  efterhaanden  standses;  alEjen- 

dom,  som  tilharte  de  bortflygtede,  omtrent  14,000,  blev  be- 
slaglagt, et  Par  hundrede  Personer  bleve  skudte,  og  Byen 
var  nu  igjen  under  Robespierres  Herredømme. 

Toulons  Erobring  i  det  Øjeblik,  da  man  mindst  ven- 
tede det,  frembragte  stor  Bevægelse  i  Frankrig  og  Evropa, 
Konventet  vedtog  den  25de  December  at  fejre  den  som  en 
NationaJfest,  og  Napoleons  Ros  var  i  alles  Munde.  I  Hæren, 
der  var  30,000  Mand  stærk,  og  som  havde  set  ham  i  flere 
Maaneder  færdes  og  virke  i  sin  Midte,  var  der  kun  én 
Mening  om  hans  Dygtighed,  som  ogsaa  havde  vist  sig  for 
alle  nærliggende  militære  Afdehnger,  for  Folkerepræsentan- 
terne, og  hvorpaa  man  i  Velfærdskomiteen  og  i  Krigsmini- 
steriet havde  skriftlige  Beviser.  Dugommier  var  uudtømmelig 
i  Lovtaler  over  ham  fortalte  alle,  hvorledes  det  engelske 
Krigsraad  havde  raisonneret,  ganske  som  Napoleon  tre  Maane- 
der i  Forveien  havde  sagt,  at  det  vilde  gjøre,  og  skrev  til 
■  Regeringen:  »Beløn  og  forfrem  denne  unge  Mand;  thi  der- 
som I  ere  uretfærdige  imod  ham,  vil  han  stige  ved  sin  egen 
Kraft«.  Regeringen  udnævnte  ham  da  til  Brigadegeneral  og 
gav  ham  Ordre  til  at  befæste  Middelhavets  Kyster  for  derefter 
at  overtage  Kommandoen  over  Artilleriet  ved  den  itali- 
enske Hær. 


n. 

I  Kysternes  Forsvar  havde  der  forhen  ikke  været  nogen 
Plan.  Batterierne  vare  for  største  Delen  byggede  af  Architek 
ter  og  frembøde  mangfoldige  Mangler,  idet  der  sjeldent  var 
taget  Hensyn  til  en  fornuftig  Beliggenhed  af  Vagtstuer, 
Krudtmagasiner,  Materialskure,  Glødeovne,  o.  s.  v.,  og  Beskyt- 
telsen selv  var  ringe,  da  Batterierne  ofte  manglede  Flanke- 
dækning, om  endogsaa  Brystværnet  var  stærkt  nok.  Med  sit 
store  organisatoriske  Talent  bragte  Napoleon  strax  Orden 
til  Veje  og  fastslog  de  Principer,  hvorefter  han  senere  som 
Kejser   befæstede  alle  sit  uhyre  Riges  Kyster  og  Flodmun- 

dinger.  Han  inddelte  Batterierne  i  tre  Klasser:  dem,  som 
skulde  forsvare  større  Havne  og  beskytte  Eskadrer ,  dem, 
som  skulde  beskytte  Handelshavne,  Handelsskibe  og  Konvoier, 
og  endelig  saadanne,  som  kun  skulde  sikre  Kystfarten.  De 
første,  som  kunde  være  udsatte  for  Angreb  af  Landgangs- 
tropper, bleve  lukkede  mod  Landsiden ,  fik  mange  og  svære 
Kanoner  og  fik  dækkede  Eum  til  60  Mand  med  Levnetsmid- 
ler  for  14  Dage,  Glødeovne,  o.  s.  v. ;  de  næste  fik  færre  Ka- 
noner og  kun  Bygninger  til  30  Mand;  de  sidste  fik  kun  faa 
Kanoner  og  dækkede  Rum  til  Vagtstue  og  Krudtmagasin. 

En  betydelig  Vanskelighed  havde  Napoleon  at  kæmpe 
med  derved,  at  han  stedse  skulde  blive  enig  med  de  lokale 
Avtoriteter  og  de  permanente  Folkeforsamlinger,  som  alle  vilde 
have  saa  mange  og  saa  svære  Kononer  som  mulig  til  For- 
svar, selv  om  det  kun  var  et  Par  Huse,  der  skulde  beskyttes, 
og  som  stedse  havde  Beskyldninger  paa  rede  Haand  imod 
Napoleon  for  Mangel  paa  Patriotisme  og  Forstaaelse  med 
Englænderne,  naar  han  ikke  vilde  opfylde  deres  Forlangender. 
Ogsaa  Personellet  frembød  Vanskeligheder,  da  det  for  stør- 
ste Delen  bestod  af  Søfolk,  som  ikke  kunde  faa  Hyre.  Na- 
poleon udtalte  kort  og  godt,  at  »Matrosen  duer  kun  til  Søs», 
og  fik  dem  da  ogsaa  efterhaanden  erstattede  med  Natio- 
nalgardister og  kun  én  Artillerist  ved  hver  Kanon  som  første 
Mand;  thi  om  at  faa  Underofficerer  kunde  der  ikke  være 
Tale. 

Toulon  blev  sat  i  fuldstændig  Forsvarsstand  imod  Sø- 
siden ligesom  Marseille  og  Khonetiodens  Mundinger.  Paa  de 
nødvendige  Steder  anlagdes  Batterier  helt  hen  til  Nizza,  og 
paa  sine  Inspektionsrejser  kom  Napoleon  mere  end  én  Gang 
til  Fréjus  og  Cannes  og  erhvervede  herved  et  Kjendskab  til 
denne  Kyst,  som  senere  kom  ham  til  stor  Nytte.  Byerne 
ligge  nær  ved  hinanden,  men  kun  den  første  tik  Batterier, 
og  derfor  valgte  Nopoleon  at  lande  her,  da  han  kom  tilbage 
fra  Ægypten  og  skulde  sikre  sin  Flotille  imod  Angreb  fra 
Englænderne,    ligesom  han  i  1815  landede  ved  Cannes,    da 


Napoleon  Fs  militere  Løbebane.  227 

det  gjaldt  om   ubemærket  og  uden  Hindringer  at  kunne  ud- 
skibe sig. 


I  de  første  Dage  af  Marts  Maaned  ankom  Napoleon  til 
den  italienske  Hærs  Hovedkvarter  i  Mzza  og  tilbragte  nu 
Tiden  indtil  April  med  at  bese  alle  Stillinger  og  sætte  sig 
ind  i  Forholdene,  idet  han  søgte  Underretning  om,  hvilke 
Kampe  der  havde  fundet  Sted  i  det  forløbne  Aar,  hvori 
Krigen  var  bleven  ført.  Hæren  var  ved  denne  Tid  30,000 
Mand  stærk. 

Krigen  var  bleven  ført  paa  Søalpernes  sydlige  Skraaning 
med  afvexlende  Held,  i  det  begge  Hære  indtoge  en  Stilling 
omtrent  tværs  over  den  Vej,  som  over  Col  di  Tenda  fører 
fra  Nizza  til  Turin,  og  afvexlende  trængte  hinanden  et 
Stykke  tUbage  uden  at  opnaa  store  Resultater.  Napoleon  saa 
strax,  at  Fjendens  Stillinger  vare  stærke,  og  at  det  overhove- 
det kommer  an  paa  ved  Krigsførelse  i  Bjergegne  at  manøv- 
rere Fjenden  ud  af  hans  Stillinger  og  tvinge  ham  til  at  an- 
gribe, hvorved  den  angrebne  er  i  Fordelen,  da  der  altid 
i  Bjergegne  vil  findes  naturlige  stærke  Stillinger.  1  et  Krigs- 
raad  forelagde  Napoleon  derefter  en  Plan,  som  gik  ud  paa  at 
omgaa  Fjendens  venstre  Fløj,  fordi  denne  var  af  Naturen  den 
svageste,  da  Sø^lperne  tabe  sig  imod  øst,  fordi  man  ikke 
løb  Fare  for  selv  at  se  sin  svækkede  venstre  Fløj  angreben, 
da  Bjergene  her  frembøde  stærke  Stillinger,  og  fordi  man  der- 
ved vilde  faa  et  større  Stykke  af  Kysten  i  sin  Magt,  noget, 
som  var  ulige  bedre  end  at  vinde  et  Par  Bjergtroppe  flere, 
og  som  havde  sin  store  Betydning  for  Handelen,  der  skulde 
afhjælpe  den  Mangel,  som  herskede  i  Provence,  samt  endelig 
fordi  man  ved  at  drive  Fjenden  tilbage  og  naa  Alpernes 
Toppe  vilde  vinde  en  Linie,  som  paa  Grund  af  de  naturlige 
Forhold  vilde  være  lettere  at  forsvare  end  den,  man  for 
øjeblikket   indtog.      Det  Ry,    der   var   fulgt   med  Napoleon 

fra  Toulon,  gjorde,  at  Diskussionen  blev  kort  og  Planen 
antagen.  Den  6te  April  begyndte  Udførelsen  af  den  paabudte 
Bevægelse,  og  efter  en  Eække  mindre  Kampe,  hvori  Fjenden 
mistede  2  befæstede  Punkter,  3,000  Fanger  og  60  Kanoner, 
var  Alpelinien  den  8de  Maj  i  de  Franskes  Magt.  Den  vundne 
Linie  viste  sig  let  at  forsvare.  Kysthandelen  foregik  med 
Lethed,  enhver  Forudsigelse  var  gaaet  i  Opfyldelse,  og  alle- 
rede nu  talte  man  om,  at  Napoleon  burde  afløse  General 
Dumerbion  i  Overanførselen  over  Hæren. 

Ved  Operationerne  i  Bjergegnene  havde  det  vist  sig  nød- 
vendigt at  forbedre  Artillerimateriellet ,  og  herpaa  havde 
Napoleon  sin  Opmærksomhed  rettet  med  saa  meget  Held,  at 
baade  det  lettere  Bjergartilleri  og  det  sværere  Reserveartilleri 
snart  tilfredsstillede  alle  billige  Fordringer.  Da  det  viste  sig, 
at  Besættelsen  af  Alpetoppene  medførte  flere  Sygdomme  og 
større  Strabadser  end  paaregnet,  blev  der  megen  Tale  om 
at  trænge  ned  i  Pedalen.  Dette  vilde  dog  være  fuldstændig 
ugjørligt,  naar  ikke  Alpehæren,  der  stod  paa  venstre  Fløj  af 
den  italienske  Hær,  henne  ved  Sturafloden,  medvirkede  hertil, 
og  Napoleon  blev  derfor  sendt  til  dens  Hovedkvarter  i  Cal- 
mars  (en  lille  By  omtrent  øst  for  Gap).  Han  udarbejdede 
da  nu  en  fuldstændig  Plan  for  Fremrykningen  (dateret  21de 
Maj  og  20de  Juni),  der  endnu  findes  i  det  franske  depot  de 
la  guerre  og  udmærker  sig  ved  en  Klarhed,  Forudseenhed  og 
Omhu,  der  gjør  den  til  et  Mesterstykke  af  efi  Operationsplan. 
Vi  tør  ikke  her  nærmere  gaa  ind  paa  Enkelthederne  af  denne 
Plan,  som  aldrig  kom  til  Udførelse,  da  de  kun  have  militær 
Interesse,  men  skulle  kun  anføre,  at  Napoleon  foreslaar  at 
erobre  Sturadalen  og  trænge  frem  til  Coni  med  17,000  Mand 
i  7  Kolonner  af  Alpehæren  og  28,000  Mand  i  5  Kolonner 
af  den  italienske  Hær,  og  at  det  er  disse  12  Kolonners 
Marscher,  som  ere  kombinerede  med  en  Dygtighed,  der  ikke 
noksom  kan  beundres. 

Imedens  Napoleon  saaledes  paatog  sig  at  udarbejde  to 
Hæres  Operationsplaner    foruden    at  sørge    for  sit  Artilleri, 

glemte  han  ikke  Kysternes  Inspektion,  men  foretog  flere 
Eejser  i  denne  Anledning  og  holdt  fra  Nizz.a  streng  Justits 
imellem  sine  underordnede.  Flere  Ordre  til  »Borger  Berlier« 
vise,  at  det  ikke  var  let  at  have  ham  til  kommanderende, 
og  følgende  Billet  af  27de  Juni  er  altfor  karakteristisk,  til 
at  den  ikke  burde  meddeles:  « Borger  Berlier!  Du  maa  ikke 
kalde  øen  Marguerite  for  Pelletier,  men  skal  kalde  den  for 
Marguerite  og  den  anden  ø  for  Honorat.  Der  skal  en  Lov 
til  fra  Konventet  for  at  forandre  Stednavne.    Bonaparte«. 

Sommeren  over  var  Stillingen  uforandret,  og  forst  da 
Fjenden  i  Begyndelsen  af  September  Maaned  gjorde  Mine  til 
at  ville  angribe  Savona,  toge  Franskmændene  Initiativet  paa 
Napoleons  Eaad  og  kastede  Fjenden  tilbage  i  Træfningerne 
ved  Montenotte  og  Millesimo,  hvorpaa  de  forskansede  sig  i 
de  nye,  endnu  mere  udstrakte  Stillinger.  Det  var  det  Kjend- 
skab,  som  Napoleon  herved  fik  til  denne  Egn,  der  satte  ham 
i  Stand  til  i  1796  for  tredje  og  sidste  Gang  at  udstrække  sin 
højre  Fløj,  bryde  Fjendens  Stilling  og  begynde  sin  lysende 
Feltherrebane. 

Som  bekjendt  havde  Napoleon  været  arresteret  en  Qorten 
Dages  Tid  i  Avgust  Maaned  i  den  lille  By  Antibes  og  af 
en  Aarsag,  der  stedse  er  forbleven  uoplyst*).  Værre  Udsigter 
aabnede  sig  for  ham,  da  der  paa  en  Inspektionsrejse,  som 
han  foretog  til  Marseille,  udkom  et  Dekret  om  at  arrestere 
ham  og  føre  ham  for  Skranken.  Han  var  nemlig  beskyldt 
for  at  have  villet  befæste  Fortet  St.  Nicolas  ved  Marseille 
imod  Patrioterne  i  denne  By.  Det  vilde  næppe  have  frelst 
ham,  at  han  kunde  bevise,  at  det  var  gjort  efter  Begjæring 
af  Folkerepræsentanten  Maignet,  og  at  Hensigten  kun  var  at 
sikre  Krudtmagasinerne  og  Vaabenbcholdningen  imod  et  An- 
greb af  Pøbelen;  men  af  større  Virkning  var  det,  at  Folke- 


')  Den  sandsynligste  Grund  er  den,  at  han  var  anset  for  at  være  en 
varm  Tilhænger  af  Brødrene  Eobespierre,  der  kort  i  Forvejen  vare 
blevne  styrtede. 

repræsentanterne  ved  den  italienske  Hær,,  der  netop  nu 
—  som  forhen  omtalt  —  truedes  med  et  Angreb,  skreve  til 
Kegeringen,  at  Napoleon  var  uundværlig  ved  Hæren.  An- 
klagen blev  derfor  tagen  tilbage. 

Endnu  ved  to  andre  Lejligheder  spillede  Napoleon  højt 
Spil  overfor  den  blinde  og  brusende  Folkevilje.  Til  Toulon 
blev  der  indbragt  en  Prise,  hvor  der  befandt  sig  nogle  franske 
Emigranter  om  Bord.  Den  ophidsede  Folkemængde  vilde 
strax  hænge  dem.  Folkerepræsentanterne  søgte  at  tage  dem 
i  Forsvar,  men  udsatte  sig  derved  kun  for  at  dele  deres 
Skæbne.  Da  kom  Napoleon  til,  og  da  der  i  .Folkehoben 
befandt  sig  flere  Artillerister,  som  havde  staaet  under  hans 
Befaling  Aaret  i  Forvejen  ved  Toulons  Belejring,  skaffede  disse 
ham  endelig  ørenlyd,  og  det  lykkedes  ham  da  at  dæmpe 
Ophidselsen  ved  at  love  Mængden  at  lade  Emigranterne  blive 
dømte  den  næste  Dag.  Men  om  Natten  førte  han  dem 
ud  af  Byen  i  nogle  tomme  Rustvogne  og  lod  dem  udskibe 
sig  et  Sted  paa  den  aabne  Kyst.  I  det  andet  Tilfælde  angik 
hans  Opposition  en  paatænkt  Plan,  der  gik.  ud  paa  at  gjøre 
Landgang  i  Kirkestaten  for  at  straffe  Mordet  paa  den  franske 
Gesandt.  Fra  et  militært  Synspunkt  paaviste  Napoleon  i  et 
Krigsraad  i  Toulon  i  Februar  Maaned  1795  det  overordentlig 
farlige  i  at  foretage  et  saadant  Tog  med  for  ringe  Styrke  og 
uden  at  være  sikker  paa  at  have  Overvægten  paa  Søen. 
Hans  Mening  gik  af  med  Sejren,  og  Udfaldet  gav  ham  senere 
Ret,  da  Flaaden  løb  ud  uden  Tropper  om  Bord,  men  blev 
angreben  af  Englænderne  og  tvungen  til  med  Tab  at  søge  Havn ; 
men  den  tilstedeværende  Folkerepræsentant  var  meget  misfor- 
nøjet derover,  og  det  er  sandsynligt,  at  denne  Uoverensstem- 
melse medvirkede  til,  at  Napoleon  kort  efter  blev  sat  ud  af 
Virksomhed. 

I  Foraaret  1795  maatte  Napoleon  nemlig  afgive  sin  Kom- 
mando til  General  Kellermann  og  blev  selv  forsat  til  Fod- 
folket, hvor  der  ikke  var  Plads  til  ham.  Han  rejste  strax  til 
Paris  og  klagede  herover.    Svaret  var,  at  han  blev  sendt  til 


å 


I 

Hæren  i  Vende  som  Brigadekomm ånder.  Istedenfor  at  afrejse 
meldte  Napoleon  sig  syg  og  blev  i  Paris,  hror  alle  Militære, 
som  kjendte  hans  Fortjenester,  lydelig  omtalte  den  begaaede 
Uretfærdighed.  Regeringen  havde  dog  deve  -Øren,  indtil 
General  Kellermann  blev  slaaet  af  Østerrigerne  i  Juni  Maaned 
og  forlangte  Hjælp  for  at  holde  sig.  Velfærdskomiteen  søgte 
da  Underretning  om  Sagernes  Tilstand  hos  de  Deputerede, 
der  havde  været  ved  den  italienske  Hær,  og  disse  raadede 
til  at  søge  Hjælp  hos  Napoleon,  som  derpaa  blev  forsat 
tilbage  til  Artilleriet  og  ansat  til  Tjeneste  i  Ministeriet. 
Her  anviste  han  General  Kellermann  ■Borghetto  Linien«  til 
Forsvarslinie,  og  i  to  Memoirer  og  tre  Instruktioner,  der 
endnu  haves,  udviklede  han  hele  den  Felttogsplan ,  som  han 
selv  udførte  Aaret  efter.  Han  angav  tydelig  det  berømte 
Gjennembrud  ved  Mondovi,  Ceva,  Millesimo  og  Dego,  angav 
Marschen  over  Acqui  til  Turin,  Mailands  og  Mantuas  Erobring 
og  Indtrængelsen  i  Tirol.  Endnu  holdt  han  fast  paa 
Medvirkningen  af  Alpehæren,  idet  denne  skulde  trænge  ned  i 
Sturadalen;  men  alle  hans  Forskrifter  og  Planer  nyttede 
ikke,  naar  den  kommanderende  ikke  var  i  Stand  til  at  udføre 
dem.  Velfærdskomiteen  indsaa  ogsaa  dette  og  betroede 
derfor  den  italienske  Hær  til  General  Scherer.  Paa  samme 
Tid  tillod  Freden  med  Spanien  at  forøge  den  italienske  Hær 
med  15,000  Mand  fra  den  spanske  Grænse  (ogsaa  efter  Napoleons 
Raad);  men  da  den  østerrigske  Hær  nu  modtog  Forstærkninger, 
forblev  dog  Forholdet  uforandret,  saa  at  der  stod  omtrent  45,000 
Fjender  overfor  35,000  Franskmænd. 

Napoleons  Arbejden  i  Ministeriet  tilfredsstillede  ham, 
og  ved  denne  Tid  var  det  ogsaa,  som  om  Frankrig  og  Paris 
paa  ny  begyndte  at  trække  Vejret.  Rædselsregeringens  tunge 
Tid  syntes  at  være  en  ond  Drøm,  der  Gud  ske  Lov  var  forbi, 
man  sang,  dansede  og  lo,  og  med  Vaabnenes  Held  og  Freds- 
slutningerne med  Spanien  og  Preussen  vendte  Tillid,  Velvære 
og  Luxus  tilbage.  Damerne  begyndte  atter  at  spille  deres 
store  Rolle,    Paris  blev  atter  den  glade  Verdenstad,    og  den 

25-aarige  Napoleon,  som  var  Gjenstand  for  en  vis  Hyldest, 
var  selv  opfyldt  af  uklare  Tilbøjeligheder  til  at  gifte  sig  og 
sætte  Bo.  I  mange  Breve  fra  denne  Tid  taler  han  om,  at 
det  i  « Livets  korte  Drøm«  kun  kommer  an  paa  at  more  sig 
og  bevare  Sundhed,  Glæde  og  Munterhed;  men  som  altid 
hos  Napoleon  var  der  en  Modsætning  tilstede,  og  for  at  faa 
en  større  Virkekreds  søgte  han  den  30de  Avgust  Regeringen 
om  at  maatte  blive  sendt  til  Tyrkiet  for  at  organisere  Sul- 
tanens Artilleri.  Regeringen  vilde  ikke  miste  ham,  ind- 
satte ham  derfor  atter  i  hans  Numer  i  Artilleriet  og  stillede 
ham  Forfremmelse  i  Udsigt. 


III. 

Imidlertid  var  Loven  om  Direktorialregeringen  (Kon- 
stitutionen af  Aar  III)  bleven  offentliggjort,  vedtagen  ved 
Folkeafstemninger  trindt  om  i  Landet  og  proklameret  den 
23de  September.  Sektionerne  i  Paris  rejste  sig  imod  den, 
i  det  mange  kongeligsindede  paa  Skrømt  toge  Parti  med  de 
radikale  og  stiftede  en  Forening,  der  samlede  sig  i  Odeon. 
Den  2den  Oktober  blev  den  sprængt  af  Tropperne,  Odeon 
blev  lukket,  og  der  blev  dekreteret,  at  den  mest  oprørske 
Sektion,  Sektionen  le  Pelletier,  skulde  afvæbnes.  Om  Aftenen 
den  4de  Optober  forsøgte  General  Menou  herpaa,  men 
hverken  han  eller  de  tre  tilstedeværende  Regeringskommissærer 
formaaede  at  skaffe  Loven  Lydighed,  og  nu  udbredte  Oprørs- 
aanden  sig.  Napoleon,  der  var  i  Theatret,  forlod  dette,  da 
Rygtet  om  de  stedfundne  Uroligheder  udbredte  sig,  og  gik 
til  Konventet,  hvor  der  herskede  stor  Bestyrtelse.  Skjult 
imellem  Tilhørerne  var  han  Vidne  til,  hvorledes  det  blev 
bestemt  at  arrestere  Menou,  og  hvorledes  man  vedtog  at  give 
Napoleon  Kommandoen  over  Regeringens  Tropper.  Det  gjaldt 
for  ham  om  at  træffe  et  Valg;  efter  kort  Betænkningstid 
stillede  han  sig  paa  Regeringens  Side  og  begav  sig  til 
Velfærdskomiteen ,    hvor   han    som  Betingelse  for  at  modtage 

Anførselen  stillede  Fordring  om  at  blive  fri  for  Kegerings- 
kommissærerne,  der  havde  vist  sig  ligesaa  skyldige  som  Menou. 
Kegeringen  var  i  stor  P'orlegenhed,  da  .den  ikke  turde  krænke 
Kommissærerne,  og  den  paa  den  anden  Side  ikke  vilde  give 
Slip  paa  Napoleon.  Tilsidst  fandt  den  paa  at  give  Barras, 
der  var  Medlem  af  Eegeringen,  Overanførelsen  af  Navn  og 
stille  Napoleon  under  ham,  saa  at  Kommissærerne  herved 
bleve  borteliminerede. 

Napoleon  forlod  strax  Velfærdskomiteen,  søgte  General 
Menou,  konfererede  med  ham,  modtog  alle  nødvendige 
Oplysninger  og  sikrede  sig  samme  Nat  Artilleriparken,  40 
Kanoner,  som  Eskadronschefen  Murat  i  sidste  øjeblik.  Kl.  5 
om  Morgenen,  førte  til  Tuilerierne.  Alle  Adgange  hertil  bleve 
nu  besatte  med  Kanoner,  Artillerister  samledes,  hvorfra  man 
kunde  faa  dem,  et  sikkert  Retraitepunkt  blev  dannet  udenfor 
Paris  paa  Højderne  ved  St.  Cloud  og  Meudon,  Tropperne 
bleve  fordelte  paa  passende  Steder,  og  800  Geværer  med 
tilhørende  Patroner  uddeltes  iblandt  Konventets  Medlemmer. 
I  Dagens  Løb  samlede  Oprørerne  sig.  Om  Eftermiddagen 
lidt  efter  Kl.  4  faldt  de  første  Skud,  men  i  de  snævre 
Gader  gjorde  Kanonerne  en  frygtelig  Virkning,  og  efter  to 
Timers  Kamp  havde  Regeringens  Tropper,  kun  5,000  Mand, 
vundet  Sejr  over  Oprørerne,  som  mistede  et  Par  hundrede 
Mand.  Hele  Natten  igjennem  løde  enkelte  Kanonskud  imod 
de  Barrikader,  der  byggedes,  og  næste  Dag  blev  den  sidste 
Modstand  brudt  næsten  uden  Blodsudgydelse,  hvorpaa  de  to 
mest  oprørske  Sektioner,  le  Pelletier  og  Teatre  Fran^ais, 
bleve  afvæbnede. 

Faa  Dage  efter  blev  Napoleon  udnævnt  til  øverstkom- 
manderende for  Hæren  i  det  indre.  General  Menou  blev  stillet 
for  en  Krigsret  og  skulde  dømmes  til  at  miste  Livet;  men 
Napoleon  erklærede,  at  hvis  han  skulde  lide  denne  Straf, 
skulde  ogsaa  de  tre  Regeringskommissærer  det,  og  at  man 
skulde  begynde  med  at  henrette  dem,  ellers  vilde  han  ikke 
straffe  Menou,    og  denne  Mellemkomst   frelste  Menous  Liv. 

Napoleon  reorganiserede  nu  Nationalgarden,  dannede  Direk- 
torialgarden  og  den  lovgivende  Forsamlings  Garde,  netop  de 
samme  Tropper,  med  hvilke  han  tilrev  sig  Magten  den  18de 
Brumaire.  Ligesom  det  havde  vist  sig  ved  Toulon,  viste  det 
sig  her,  at  de  Tropper,  som  havde  staaet  direkte  under 
Napoleon  blot  i  ét  Fjerdingaar,  ikke  glemte  ham,  men  altid 
vare  villige  til  at  baje  sig  for  ham.  I  sin  høje  Stilling,  der 
bragte  ham  ligesaa  meget  sammen  med  Parises  Befolkning 
som  med  Kegeringens  Medlemmer,  udvidede  han  ikke  alene 
sit  Kjendskab  til  Folkets  og  Borgernes  Meninger,  Onsker  og 
hele  Optræden,  men  ogsaa  til  de  ledende  Personers  Dygtighed 
og  Anskuelser,  og  da  især  til  Barras  og  Siéyes,  der  fik  Sæde 
i  Direktorial regeringen. 

Imidlertid  vare  de  bestemte  Forsta^rkninger  indtrufne 
til  den  italienske  Hær,  og  i  November  Maaned  havde  General 
Scherer  bibragt  Østerrigerne  et  føleligt  Tab  i  Slaget  ved 
Loano;  men  han  forholdt  sig  nu  rolig  og  bad  vedblivende 
om  Tropper  og  Penge.  Regeringen  kunde  hverken  sende 
ham  det  ene  eller  det  andet,  og  da  nu  Scherer  truede  med 
at  trække  sig  tilbage,  henvendte  Regeringen  sig  igjen  til 
Napoleon  for  at  bede  ham  om  Raad.  I  en  Note  af  19de 
Januar  1796  sagde  da  Napoleon,  at  det  var  den  simpleste 
Ting  af  Verden  at  slaa  Østerrigerne;  man  skulde  blot  handle 
strax,  gaa  hurtig  imod  Ceva,  hvor  Sardinierne  stode,  inden 
østerrigerne  kunde  ile  disse  til  Hjælp  fra  Acqui,  og  dersom 
de  skulde  faa  øjnene  op  ved  de  Forberedelser,  som  man 
maatte  træffe,  skulde  man  gaa  imod  østerrigerne,  kaste  dem 
tilbage  fra  Acqui,  derpaa  vende  sig  om,  gaa  imod  Sardi- 
nierne ved  Ceva,  tage  Ceva,  tage  Coni  og  saa  gaa  lige  løs 
paa  Turin.  Saa  vilde  Kongen  af  Sardinien  bede  om  Fred, 
men  Generalen  skulde  svare  herpaa,  at  den  maatte  sluttes  i 
Paris,  og  saa  vilde  Kongen  afslutte  en  Vaabentilstand  og, 
medens  der  gik  Bud  frem  og  tilbage  imellem  Paris  og  Turin, 
give  de  Franske  ethvert  ønskeligt  Pant  paa,  at  Freden  blev 
dem  gunstig.    Man  skulde  derpaa  ikke  bryde  sig  om  Tortona 

Og  AUessandria,  men  marschere  lige  imod  Mailand.  Det  var 
ganske  simpelt,  naar  man  blot  lagde  Mærke  til,  at  man 
maatte  forandre  Plan  hver  Maaned  paa  Grund  af  de  klimatiske 
Forholds  Indvirkning  paa  Terrainet,  hvis  Afbenyttelse  forandrede 
sig  overordentlig  meget  med  Vandstanden  i  Floderne.  Men 
heraf  fulgte,  at  Regeringen  maatte  have  en  General,  paa 
hvem  den  trygt  kunde  stole,  og  saa  samtidig  give  ham  aldeles 
frie  Hænder  o.  s.  v.  I  sin  Nød  vidste  Regeringen  ikke  bedre 
end  at  give  Napoleon  selv  Overanførselen  over  den  italienske 
Hær,  hvorved  den  ogsaa  blev  befriet  for  altid  at  skulle  søge 
hans  Raad  og  føle  hans  Overvægt.  Den  4de  Marts  1796 
fik  Napoleon  den  Kommando,  under  hvilken  han  grundlagde 
sit  Verdensry,  en  Stilhng,  som  kun  var  Lønnen  for  halv- 
tredje Aars  utrættelige  Anstrengelser  og  udmærkede  Tjenester. 

August  Wolff. 


En  Eortælling  fra  Frederik  den  stores  Tid. 


1  Kredsen  Plesz  i  en  Afstand  af  to  smaa  Mil  fra  Staden 
Myslowitz,  der  er  det  østligste  Grænsepunkt  i  Provinsen 
Schlesien,  ligge  to  Landsbyer,  Gammel-  og  Ny-Anhalt,  som 
danne  en  fornøj elig  Modsætning  til  Nabolandsbyerne  ved 
deres  nette  Bygninger,  velholdte  Haver  og  i  det  hele  ved 
Indbyggernes  højere  Standpunkt.  Disse  Byer  bleve  først 
grundede  i  Aaret  1770  af  den  daværende  Besidder  af  Fri- 
herskabet Plesz,  Fyrst  Frederik  Erdmann  af  Anhalt-Køthen; 
disse  Kolonier  bleve  anlagte  midt  i  de  omliggende  store 
Skovstrækninger  og  dannede  tyske  Menigheder  midt  i  den 
slaviske  Befolkning.  Maaden,  hvorpaa  disse  to  Sogne  bleve 
grundede,  er  imidlertid  betegnende  for  Preussens  daværende 
politiske  Forhold  til  det  polske  Rige,  som  allerede  laa  i  sine 
sidste  Krampetrækninger;  den  viser  os  paa  én  Gang,  hvor  ringe 
en  Grad  af  Agtelse  Nabolandene  viste  Polen,  og  hvor 
hensynsløst,  men  energisk  Frederik  den  store  optraadte  i 
alle  Anliggender,  der  gave  en  lovende  Udsigt  til  at  fremme 
hans  Lands  Vel. 

Efterat  Syvaarskrigen  var  sluttet,  blev  der  lagt  en  Eska- 
dron af  det  gamle  brune  Husarregiment  i  Garnison  i  Staden 
Plesz.  To  Gange  om  Aaret  fik  denne  Troppeafdeling  i  kirkelige 
jØjemed  Besøg  af  den  kongelige  Stabspræst,   Joh.  Gottl.  Ad. 

Schleyermacher,  en  Fader  til  den  beramte  Theolog  af  samme 
Navn.  Denne  Lejlighed  til  at  høre  en  evangelisk  Prædiken 
og  nyde  Nadveren  efter  den  reformerte  Eitus  blev,  saa  vidt 
mulig,  benyttet  af  den  evangeliske  Befolkning  i  Seyffersdorf, 
BU  til  Dags  kaldes  Polsk  -  Kozy,  en  Landsby,  som  ligger  3 
Mil  sydøst  for  Plesz  imellem  Biala  og  Kenty,  i  det  nuvæ- 
rende Galizien,  paa  hin  Tid  imidlertid  i  det  polske  Eige. 
Befolkningen  i  bemeldte  Landsby  bestod  af  reformerte  Tyskere, 
som  først  omtrent  hundrede  Aar  tidligere  vare  indvandrede 
i  Galizien.  Endnu  i  Slutningen  af  forrige  Aarhundrede  kunde 
de  ældste  i  Sognene  Anhalt  fortælle  om  denne  Indvandring, 
men  hvor  deres  ældste  Hjem  havde  været,  det  var  gaaet  dem 
ad  Glemme;  de  vare  dog  rimeligvis  udvandrede  fra  Schlesien; 
i  det  mindste  finder  man  i  den  Bialaske  Kirkekrønike,  som 
er  forfattet  1766,  at  flere  evangeliske  og  calvinske  Menig- 
heder efter  Trediveaarskrigen  bleve  forjagede  fra  Schlesien 
og  i  Aaret  1652  flygtede  til  Polen  i  det  Haab  her  at  finde 
fri  Religionsudøvelse  og  et  tarveligt  Udkomme.  Bønderne 
nedsatte  sig  i  flere  Landsbyer  i  Omegnen  af  Biala,  blandt 
andet  i  Seyflersdorf,  hvorimod  Haandværkerne  grundede 
Kaminiec  og  lode  de  i  Landsbyerne  boende  Emigranter  væve 
Lærred,  for  hvis  Afsætning  de  derpaa  selv  droge  Omsorg 
og  saaledes  skaffede  sig  og  Fabrikbefolkningen  en  taalelig  Vel- 
stand. Befolkningen  i  Seyffersdorf  var  saaledes  Schlesiere, 
som  bragte  Lærredsind ustrien  til  deres  nye  Hjem  i  Galizien. 
Naar  man  er  kjendt  med  den  schlesiske  Landsbefolknings 
Dragt,  Sæder  og  Dialekt,  vil  man  heller  ikke  have  Vanskelig- 
hed med  at  gjenfinde  alt  dette  hos  Byerne  Anhalts  Beboere, 
ja  netop  paa  Grund  af  deres  Afsondrethed  have  de  i  høj  Grad 
bevaret  deres  første  Hjemstavns  Ejendommeligheder.  Grun- 
den til  hin  første  Udvandring  maa  utvivlsomt  søges  i  religiøse 
Undertrykkelser,  hvorimod  Udvandrerne,  som  den  ovennævnte 
Krønike  beretter,  i  Galizien  fandt  -Øvrighedens  Beskyttelse 
og  bleve  uanfægtede  og  ukrænkede  med  Hensyn  til  deres 
Tro,    skjønt    de    gode  Tider  fra  den    svage  Sigismund  Ul's 

Tid  (t  1632)  jo  rigtignok  allerede  vare  forbi  for  Dissidenterne, 
det  fælles  Navn  i  Polen  for  Lutheranere  og  Reformerte;  dog 
indrømmede  Rigsdagen  i  Warsjav  1632  endnu  lige  kirkelige 
og  statsborgerlige  Rettigheder  for  Dissidenterne.  De  fremmede 
følte  sig  saaledes  snart  som  hjemme,  og  det  bjergfulde  Land- 
skab, der  opfyldes  af  Karpathernes  yderste  Forgreninger, 
mindede  dem  i  meget  om  den  forladte  Hjemstavn;  de  fik  sig 
snart  deres  egen  Kirke  og  egen  reformerte  Præst. 

Denne  Sagernes  Stilling  forandredes  dog  snart;  allerede 
Kurfyrst  Frederik  August  maatte  træde  over  til  den  katholske 
Religion  for  at  skaffe  sig  den  polske  Trone,  og  paa  en  over- 
ordentlig Rigsdag  i  Aaret  1717  fratog  man  Dissidenterne  — 
de  gik  og  gjaldt  for  Svenskere  ~  deres  to  hundrede  Aar  gamle 
Rettigheder,  som  yderligere  vare  garanterede  dem  ved  Freden 
i  Oliva.  De  blodige  Begivenheder  i  Thorn,  hvor  efter  en 
Folkeopstand  m.od  Jesuiterkollegiet  de  to  Borgemestre  maatte 
dø  paa  Skafottet,  beviste,  at  den  gamle  Fordrageligheds  Aand 
imellem  Katholiker  og  Dissidenter  nu  var  fuldkommen  for- 
svunden. Missionærer  af  Jesus- Selskabet,  der  fandt  en  ivrig 
Befordrer  og  Beskytter  af  deres  Bestræbelser  i  Kong  Stanislaus, 
begyndte  deres  Omvendelsesforsøg  i  Seyffersdorf.  Først  gik 
de  frem  med  List.  «Man  førte  de  evangeliske«  —  saaledes 
hedder  det  i  den  ovenanførte  Krønike  —  «ind  i  den  katholske 
Kirke,  udelod  Messen  og  andre  romerske,  for  de  Reformerte 
dobbelt  anstødelige  Skikke;  prædikede  Tysk  og  vilde  derved 
faa  dem  til  at  tro,  at  de  to  Religioner  i  Virkelighed  ikke 
vare  synderlig  forskjellige».  Dette  Middel  slog  imidlertid 
Klik,  og  man  forsøgte  det  da  med  Magt,  tog  deres  Kirker 
fra  dem,  fordrev  deres  Præster  og  tillod  dem  i  det  hele  slet 
ingen  offentlig  Gudsdyrkelse.  Dette  skete  omtrent  ved  Aaret 
1720.  Om  det  Tryk,  der  den  Gang  blev  udøvet  imod  de 
evangeliske,  faar  man  en  Forestilling,  naar  man  hører,  at 
endnu  ind  i  dette  Aarhundrede  paaviste  man  i  Seyffersdorf 
det  gamle  Lindetræ,    hvor  den    sidste  reformerte  Præst,    da 

Kirken  alt  var  frarøvet  dem,  paa  sin  Flugt- for  sidste  Gang 
døbte  et  af  Menighedens  Børn;  man  trængte  endogsaa  ind  i 
Husene  for  at  tage  Biblerne  fra  den  stakkels  Befolkning; 
man  skilte  Børnene  fra  deres  Forældre,  overgav  dem  til 
katholske  Skoler  og  søgte  snart  ved  Trusler  og  snart  ved 
Smigrerier  at  Qerne  dem  fra  deres  Fædres  Tro.  Dog  naaede 
Nøden  vel  først  sit  Højdepunkt,  da  den  katholske  Godsejer 
Josef  V.  Jordan  for  omtrent  100  Aar  siden  tog  fat  paa  Om- 
vendelsesværket.  Det  var  paa  de  Tider,  da  den  fanatiske 
Biskop  Soltyk  residerede  i  Krakau  —  Biala  hører  til  Krakaus 
Stift—,  og  da  den  polske  Konføderation  i  Bar  i  Dissidenter- 
nes Udryddelse  troede  at  finde  den  eneste  Frelse  for  det 
dybtrystede  polske  Rige.  o  De  evangeliske  Undersaatter,  som 
vare  aldeles  retløse,  bleve  paa  hine  Tider  hele  Ugen  igjennem 
trykkede  med  det  tungeste  Hoveri;  der  maatte  ikke  synges 
Psalmer  over  de  afdøde,  ja  paa  Grund  af  den  katholske 
Sognepræsts  Vægring  ved  at  besørge  Begravelsen  maatte  Li- 
gene ofte  hele  Uger  igjennem  ligge  ubegravede,  indtil  Biskopen 
af  Krakau  endelig  selv  af  Medlidenhed  gav  Tilladelse  dertil.« 
At  det  heller  ikke  manglede  paa  Spot  og  Haan,  viser  det 
Sagn,  at  den  katholske  Sognepræst  holdt  to  Hunde,  som  han 
kaldte  Luther  og  Calvin. 

Hvem  kan  under  saadanne  Forhold  undre  sig  over,  at 
de  evangeliske  i  SeyfFersdorf,  der  uagtet  alle  disse  Forfølgelser 
holdt  fast  ved  deres  Fædres  Tro,  tænkte  paa  at  vende  tilbage 
til  Schlesien,  hvor  enhver  jo  efter  den  preussiske  Erobring 
kunde  blive  »salig  paa  sin  Fa9on»?  Saadanne  Planer  havde 
Befolkningen  vel  alt  længe  næret  i  Stilhed,  men  de  fik  først 
en  fastere  Form,  da  den  ovennævnte  Feltpræst  Schleyermacher 
venlig  antog  sig  de  forfulgte  og  lovede  dem  Understøttelse 
ved  en  Overflytning  paa  preussisk  Grund  baade  hos  sin 
Regering  og  hos  Herren  af  Plesz.  Den  sidste  viste  sig  liieget 
beredvillig  til  at  skaffe  Udvandrerne  Hus  og  Jord,  og  Re- 
geringen gjorde  Indberetning  til  Kongen.     Denne  følte  strax 

en  levende  Interesse  for  de  undertrykte,  hvortil  kom,  at  han 
ventede  Fordel  for  Staten  ved  en  Indvandring  af  de  flittige 
og  i  Lærredsmanufakturerne  velbevandrede  Seyffersdorfere. 
Ved  Krigs-  og  Domænekamret  i  Breslau  lod  Frederik  den 
store  derfor  Seyffersdorferne  love  følgende  Belønninger:  1) 
Frihed  for  Hvervning  for  dem,  deres  Sønner  og  deres  med- 
bragte Karle.  2)  Frit  Tømmer  for  deres  Huse  eller  en 
Byggehjælp  i  Penge.  3)  Ti  Eigsdaler  for  hver  Bygning,  som 
blev  opført  paa  øde  Steder.  4)  Fritagelse  for  Kontribution 
og  Bygningsskat  i  5  Aar.  5)  Tilladelse  til,  saa  fremt  Kolonien 
blev  sammen,  at  vælge  en  Byfoged,  til  at  holde  en  Præst  af 
deres  Religion  og  til  at  bygge  en  Kirke,  hvortil  der  skulde 
indrømmes  en  eller  to  Collecter.  6)  Tretten  Rigsdaler  i  Du- 
ceur  til  enhver  Fabriksejer  for  det  første  Barn  fra  Provinsen, 
som  blev  udlært  hos  ham.  Tillige  fik  Landraaden  af  Kam- 
ret —  aabenbart  efter  Kongens  Forordning  —  et  Paalæg 
om  « under  Haanden  at  meddele  alle,  der  ved  denne  eller  lig- 
nende Lejlighed  skulde  vise  Lyst  til  at  komme  over  og  ned- 
sætte sig,  Underretning  om,  hvilke  Fordele  der  vilde  blive 
indrømmet  dem  i  Preussen ,  hvorfor  han  ogsaa  fremdeles 
skulde  lade  sig  det  være  magtpaaliggende  at  hiddrage  saa- 
danne  Fabrikanter«. 

Det  var  dog  ikke  saa  let  at  sætte  denne  Udvandring  i  Gang; 
thi  Seyffersdovferne  vare  ikke  alene  Undersaattere  af  det 
polske  Rige,  men  ogsaa  af  Godsejeren.  Det  var  klart,  at  en 
aabenlys  Udvandring  ikke  lod  sig  iværksætte;  men  heller 
ikke  en  hemmelig  Bortflytning  kunde  let  gaa  for  sig,  dels  fordi 
Seyfferdorfs  Afstand  fra  den  preussiske  Grænse  var  altfor  stor, 
dels  fordi  Beboerne  ikke  gjerne  vilde  lade  deres  rørlige  Gods 
i  Stikken ;  de  evangehske  udbade  sig  derfor  en  militær 
Bedækning  for  uden  Fare  at  kunne  iværksætte  deres  Flytning 
over"  den  preussiske  Grænse.  Der  blev  igjen  gjort  Indbe- 
retning herom  til  Kongen.  Under  Syvaarskrigen  vare  russiske 
Tropper  mere  end  én  Gang  marscherede  gjennem  Polen  i  alle 

Retninger   uden   nogen   forud   indhentet  Tilladelse   fra   eller 
Anmeldelse  til  den  polske  Regering ;  desuagtet  tog  Frederik  i 
Betænkning  midt  under  Freden   at    "give  Anledning   til   en 
Eclat«,    der   kunde    medføre  militære   Konflikter;    men    da 
Seyffersdorferne    efter    Kongens   Afslag    opgave    deres    Flan 
eller  dog  erklærede  at  maatte   opsætte    den   til   en   gunstig 
Lejlighed,    besluttede   Kongen   sig   hurtig   til   en   afgjørende 
Handling.    Den  20de  Maj  1770  fik  Kommandanten  for  de  i 
Plesz  garnisonerende  Husarer,   Hr.  v.  Woyrsch,    en   kongelig 
Kabinetsordre,  paa  hvis  Konvolut  der  stod  de  Ord:  «at  aabne 
den  25de  Maj  indeværende  Aar  Kl.  3  om  Morgenen«.    Paa 
den    bestemte   Tid    brød  Officeren  Seglet   og   læste    omtrent 
følgende   Ord:     «I   Medfør    heraf    vil   Lieutenant    Woyrsch 
lade  Eskadronen  blæse  sammen   og  ufortøvet  stige  til  Hest, 
derpaa   ile   over  Weichsel  til  Seyffersdorf  og  føre  de  refor- 
merte Beboere  med  deres  Kvæg  og  rørlige  Ejendom  tilbage 
til  Herskabet  Plesz;  dog  maa  dette  ske  uden  stor  Eclat,    der 
maa  ikke  krummes  et  Haar  paa  noget  Menneske,   og  enhver 
reformert    Beboer    maa     lykkelig    bringes    over    Weichsel. 
Lieutenant  Woyrsch  indestaar  med  sit  Hoved  for  Udførelsen.« 
Eskadronen  brød  ufortøvet  op,   ledsaget  af  300  Vogne,   som 
i  al  Hast  bleve  bragte  til  Veje  i  Staden  og  de  Landsbyer, 
man   passerede;   efter   at  have  ladet  en  Afdeling  tilbage  for 
at   dække   Tilbagetoget   gik   Lieutenanten  over  Weichsel   og 
ilte  nu  rastløs  frem  i  det  fremmede  Land.    Alt  ved  Solop- 
gang naaede  man  Seyffersdorf,  de  Reformerte  beredte  sig  ilsomt 
til  Opbrud,  og  inden  nogen  Modstand  var  mulig  fra  Gods- 
ejerens  eller  Regeringens  Side,    tiltraadte  man   ved  Middags 
Tid  Marschen  til  den  preussiske  Grænse;    Officeren    førte  i 
alt  64  Familier  paa  313  Sjæle  tilbage  med  sig,    kun  Lands- 
byens Møller  havde,  skjønt  han  var  reformert,  vægret  sig  ved 
Bortflytningen,  hvorimod  en  katholsk  Familie  sluttede  sig  til 
de    bortdragende   Landsbyfæller;    endnu   samme   Aften    gik 
Toget  over  Weichsel  og  overnattede  i  den  preussiske  Grænseby 

Miedzna;  den  følgende  Dag  ved  Middags  Tid  naaede  man 
til  det  Sted,  Fyrst  Frederik  Erdmann  havde  bestemt  til 
Udvandrernes  nye  Hjem. 

Frederik  den  store  blev  ikke  skuffet  i  sine  Forventninger; 
thi  disse  Nypreussere  have  bidraget  overordentlig  meget  til  at 
hæve  Kredsen  Plesz.  Paa  den  Plet,  hvor  nu  de  to  venlige 
Landsbyer  Gammel-  og  Ny-Ånhalt  ligge  mellem  frugtbare 
Marker  og  blomstrende  Haver  —  Antallet  af  Sjælene  er 
steget  til  1,000—,  fandtes  der  før  Indvandringen  blot  Skove 
og  Sumpe;  kun  stod  der  her  en  af  Fyrstens  Ladegaarde, 
der  med  tilhørende  500  Tønder  Land  blev  skjænket  Ind- 
vandrerne. Ved  Regeringens  og  Fyrstens  Understøttelse  lyk- 
kedes det  snart  Familierne  ikke  blot  at  bygge  Huse  til  sig 
og  Stalde  til  deres  Kvæg,  men  ogsaa  en  Kirke  og  en  Skole. 
Den  samme  Schleyermacher,  der  havde  erhvervet  sig  saa 
megen  Fortjeneste  af  Menighedens  Forflyttelse  til  Preussen, 
blev  i  1778  valgt  til  dens  første  Præst;  hans  i  Aaret  1768 
i  Breslau  fødte  Søn  Frederik  tilbragte  her  sine  Barndomsaar, 
indtil  han  i  1783  blev  optaget  i  Brødremenighedens  Op- 
dragelsesanstalt i  Mesky. 

Angaaende  disse  Sognes  senere  Udvikling  finder  man  i 
en  Beretning  af  1815  fra  deres  Pastor,  den  senere  Skole-  og 
Kegeringsraad  Richter,  følgende  Ytringer:  « Staten  har  vun- 
det meget  ved  disse  Kolonister;  thi  1)  de  ere  alle  flittige 
og  dygtige  Haandværkere,  som  ved  Lærredsfabrikationen  have 
forhøjet  Egnens  Velstand  og  Skatteevne.  2)  Medens  Rekrutterne 
fra  Nabobyerne  søge  at  desertere  fra  Krigstjenesten,  indfinde 
Anhalterne  sig  frivilhg  og  uden  Tvang.  I  Aaret  1806  stødte 
næppe  en  Tredjedel  af  det  udskrevne  Mandskab  til  Regimentet, 
men  samtlige  Anhaltere  indfandt  sig  uden  Undtagelse  ved 
deres  Faner.  Derhos  afgive  de  ved  deres  dadelløse  Opførsel 
og  bedre  Skoledannelse  et  brugbart  Emne  til  Underofficerer 
for  de  øvreschlesiske  Regimenter.  I  Menigheden  findes 
ingen  Tigger,    Dranker  eller  Lediggænger.«      Interessant   er 

ogsaa  den  Bemærkning,  at  Anhalterne  i  Modsætning  til  de 
andre  Øvreschlesiere  villig  toge  imod  Indpodningen  med  Ko- 
kopper, og  at  siden  disses  Indførelse  er  ingen  Anhalter  bleven 
angrebet  af  Kopperne,  hvor  frygtelig  denne  Sygdom  end  af 
og  til  har  raset  i  deres  nærmeste  Nabolav.  —  Det  samme 
gode  Ky  have  de  bemeldte  Sogne  vidst  at  bevare  til  vore 
Dage. 

R. 


16^ 

I. 

Jlifter  al  Sandsynlighed  vil  der  ikke  hengaa  mange  Aar,  inden 
den  nuværende  alderstegne  Paves  Dad  vil  gjere  et  nyt  Pave- 
valg nødvendig.  I  hvis  Lod  det  da  vil  falde  at  blive  den 
katholske  Kirkes  Overhoved,  derom  kan  der  kun  opstilles  mere 
eller  mindre  holdbare  Gisninger.  Om  Pius  IX's  Efterfølger 
vil  blive  valgt  paa  samme  Maade,  som  han  og  den  lange 
Eække  af  Paver  før  ham,  af  det  under  Navn  af  Conclavet 
forsamlede  Kardinalkollegium,  kan  maaske  være  Tvivl  under- 
kastet; men  hvad  enten  Conclaverne  ville  fortsættes  i  Frem- 
tiden eller  ikke,  have  de  bestaaet  længe  nok  til  at  have 
historisk  Interesse,  og  en  Fremstilling  af  Conclavernes  Hi- 
storie vil  maaske  derfor  heller  ikke  være  uvelkommen  for 
Læserne  af  et  historisk  Tidsskrift. 

Vi  maa  gaa  temmelig  langt  tilbage  i  Tiden  for  at  komme 
til  det  Tidspunkt,  de  Pavevalget  bliver  lagt  i  Hænderne  paa 
Kardinalkollegiet;  denne  Ordning  skyldes  nemlig  den  Mand,  som 
gav  St.  Peters  Stol  i  Rom  en  Magt,  for  hvilken  de  verdslige 
Fyrster  maatte  bøje  sig  i  Støvet.  Dog  var  det  mange  Aar, 
før  Gregor  VH  selv  blev  Pave,  at  han  fik  Pavevalget  over- 
draget til  Kardinalerne;  denne  mægtige  Mand,  der  som  den 
simple  Munk  Hildebrand   var   fulgt   med   Leo  IX   til  Rom, 

var  fra  den  Tid  af  Pave  af  Gavn,  om  ikke -af  Navn.  Sex 
Paver  droge  Fordel  af  denne  store  Mands  Hjælp  og  Vejledning, 
inden  han  selv  vilde  modtage  Paveværdigheden.  Han  havde 
imidlertid  ikke  blot  udført  Pavens  Gjerning  i  et  Tidsrum 
af  25  Aar  uden  selv  at  bære  Pavenavnet,  men  han  havde  i 
dette  Tidsrum  ogsaa  sørget  for  at  faa  Paver  paa  St.  Peters 
Stol,  som  vilde  lade  sig  lede  af  ham  og  styre  Kirken  mod 
det  Maal,  han  tilsigtede.  Dette  havde  til  Følge,  at  det 
tusculanske  Parti  engang  fik  en  Pave  valgt,  som  skulde 
emandpere  sig  fra  Hildebrands  Indflydelse  og  Ledelse;  men 
deres  Sejr  var  kun  kort;  thi  deres  Pave  Benedikt  maatte 
efter  meget  kort  Tid  vige  Pladsen  for  Nicolaus  H,  der  blev 
valgt  i  Florents  1058  ved  Hildebrands  Indflydelse,  og  for 
nu  i  Fremtiden  at  undgaa  saadanne  Forstyrrelser ,  som 
kun  kunde  svække  Kirkens  Magt  over  Staten,  besluttede 
Hildebrand  at  gjere  Pavevalget  uafhængig  af  Statens  Indfly- 
delse og  vælge  et  eget  Kollegium,  til  hvilket  Pavevalget  skulde 
overdrages.  Ikke  længe  efter,  at  Nicolaus  var  bleven  Kirkens 
Overhoved,  udstedte  denne  Pave  en  Bulle,  hvori  det  hedder, 
•at  Valget  af  Paven  tilfalder  først  Kardinal-Biskopperne,  som 
ere  ansatte  ved  Hovedstadens  Kirker,  dernæst  Kardinal-Diako- 
nerne, og  at  den  øvrige  Gejstlighed  blot  skal  give  deres 
Samtykke  til  Valget,  saa  at  Ledelsen  ved  Valget  af  en  Pave 
alene  overdrages  Kardinalerne,  medens  de  andre  blot  skulle  følge 
disse«.  Denne  nye  Tingenes  Ordning  var  lig  et  tveægget 
Sværd  —  den  vilde  saare  paa  to  Steder;  thi  det  kunde  ikke 
undgaas,  at  den  vilde  fremkalde  Harme  hos  Roms  Befolkning, 
saavel  hos  Lægfolk  som  hos  Gejstligheden,  der  saa  sig  den 
Forrettighed  berøvet,  som  de  hidtil  havde  glædet  sig  over, 
at  have  aktiv  Del  i  Valget  af  Paven.  Men  ogsaa  Kejseren, 
som  havde  gjort  Fordring  paa  Stemme  og  Indflydelse  ved 
Pavevalget,  og  som  under  Henrik  lIFs  Regering  havde  sat 
igjennem  at  faa  en  tysk  Biskop  paa  Pavestolen,  kunde  kun 
blive  ubehagelig  berørt  ved  den  forandrede  Bestemmelse,  der 
gjorde  Kardinalerne  til  Pavens  Vælgere.     For  at  mildne  lidt 

paa  den  bitre  Stemning,  som  den  nye  Bestemmelse  om  Pa- 
vens Valg  sandsynligvis  vilde  fremkalde  paa  ovennævnte  to 
Steder,  blev  der  givet  det  romerske  Folk  den  Forrettighed,  at 
Paven  skulde  vælges  af  den  romerske  Kirkes  Midte,  og  kun 
saafremt  ingen  passende  Person  fandtes  her,  maatte  Paven 
vælges  andet  Steds  fra.  Ved  denne  Indrømmelse  skulde  Eo- 
merfolket  berolige?,  og  Kejseren  søgte  man  at  formilde  ved 
følgende  lille  smigrende  Passus:  « med  Undtagelse  af  den  Ære 
og  Ærbødighed,  som  tilkommer  vor  elskede  Søn  Henrik,  for 
Tiden  Konge,  der,  som  vi  haabe,  vil  blive  Kejser  af  Guds 
Naade  ligesom  alle  hans  Efterfølgere ,  der  personlig  ville 
modtage  denne  Eet  fra  den  apostoliske  Stol«. 

Den  Eet,  som  saaledes  var  overdraget  til  Kardinalerne, 
blev  ikke  udøvet  uden  megen  Strid  og  Kamp,  og  dog  hengik 
der  mere  end  et  Aarhundrede,  inden  den  nye  Bestemmelse 
om  Pavevalget  modtog  nogen  Forbedring,  som  kunde  bidrage 
til  at  gjøre  Stridighederne  om,  hvem  der  havde  Eet  til  at 
kalde  sig  Pave,  mindre  hyppige.  Det  var  Pave  Alexander  III 
(1159—81),  Kejser  Frederik  Barbarossas  ubøjelige  Modstan- 
der og  de  lombardiske  Byers  Beskytter,  som  igjennem  mange 
Kampe  og  Trængsler  naaede  til  sin  høje  Stilling,  der  maatte 
erfare,  at  den  af  Nicolaus  II  givne  Bestemmelse  ikke  var  til- 
strækkelig til  at  sikre  Pavevalget  mod  politisk  Indflydelse. 
Af  de  22  Aar,  i  hvilke  han  var  Pave,  maatte  han  tilbringe 
mere  end  Halvdelen  i  Landflygtighed,  og  under  det  atten- 
aarige  Skisma,  som  begyndte  med  hans  Ophøjelse  til  Pave, 
havde  han  havt  tre  Modpaver,  der  gjorde  samme  Fordring 
som  han  paa  at  være  Kirkens  Overhoved.  Grunden  til,  at 
dette  Skisma  fremkom,  var,  at  de  to  Partier,  som  repræsen- 
terede Kejserdømmet  og  Pavestolen,  havde  fundet  Vej  til 
Kardinalkollegiet.  Da  derfor  det  Parti,  som  repræsenterede 
Gejstligheden,  med  stor  Majoritet  vilde  udraabe  Alexander  til 
Pave,  fremstod  det  kejserlige  Partis  Leder,  Kardinal  Octavius, 
rev  Purpuret  af  den  nye  Pave  og  kastede  det  over  sine  egne 
Skuldre.    Conclavet  blev  hævet  under  stor  Forvirring,   Octa- 

vius  blev  baaret  til  Laterankirken  af  sine  Vennep  og  der  indsat 
til  Pave,  medens  den  retmæssig  valgte  Pave,  efter  at  være 
undsluppen  af  Fængslet  ved  Odo  Frangipanis  Hjælp,  flygtede 
fra  Rom  og  lod  sig  indvie  til  Pave  i  den  lille  Kirke  i  Ninfa, 
denne  underlige,  forladte  By,  der  endnu  staar  i  de  pontinske 
Sumpe  uden  at  have  en  enest«  Beboer,  overgroet  med  denne 
yppige,  men  pestagtige  Egns  frodige  Plantevæxt.  Men  da 
Alexanders  Landflygtighed  fik  Ende,  da  han  som  Sejrherre 
og  befriet  for  Modpave  var  gaaet  ud  af  den  lange  Kamp  og 
kunde  se  ud  over  Kirken  som  dens  eneste  Overhoved,  søgte 
han  strax  at  tage  Forholdsregler  imod  saadanne  Forstyrrelser 
ved  fremtidige  Pavevalg.  Han  sammenkaldte  en  Forsamling 
i  Lateranpaladset ,  som  var  Pavernes  officielle  Residents,  og 
fik  her  den  Bestemmelse  vedtaget,  at  intet  Pavevalg,  som 
ikke  havde  -3  af  de  afgivne  Stemmer,  skulde  være  gyldigt, 
en  Bestemmelse,  som  altid  er  vedbleven  at  staa  ved  Magt 
siden  den  Tid. 

Ved  denne  Bestemmelses  Overholdelse,  at  der  udfordredes 
-3  af  de  tilstedeværende  Kardinalers  Stemmer  for  at  være  en 
retmæssig  valgt  Pave,  blev  det  gjort  vanskeligere  for  to  eller 
flere  at  blive  anerkjendte  som  Paver  paa  samme  Tid:  men 
denne  Bestemmelse  medførte  igjen  andre  Ulemper.  Det  blev 
vanskeligt  at  faa  saa  mange  Stemmer  samlede  om  én  Person, 
og  derved  kunde  Valget  af  en  Pave  trækkes  ud  i  en  utillade- 
lig lang  Tid.  Pavevalget  var  jo  rigtignok  lagt  i  Hænderne 
paa  Kardinalerne,  men  indenfor  Kardinalkollegiet  dannede  sig 
ogsaa  Partier,  der  ofte  traadte  skarpt  og  Qendtlig  op  imod 
hinanden,  naar  de  skulde  vælge  Kirkens  Overhoved.  Dette 
viste  sig  især,  da  et  fransk  Dynasti  var  kommet  til  Rege- 
ringen i  Neapel  med  Karl  af  Ånjou,  hvorved  den  romerske 
Curie  deltes  i  to  Partier.  Det  ene  Parti  saa  med  gunstige 
6jne  paa  Franskmændene,  det  andet,  som  var  imod  Karl  af 
Anjou,  repræsenterede  de  nationale  Sympathier  i  Modsætning 
til  de  fremmede.  Den  uundgaalige  Følge  af  denne  Tvedeling 
blev  Pavevalg,  hvor  der  kæmpedes  heftig  og  længe,  og  i  For- 

bindelse  hermed  stod  som  oftest  et  Interregnum,  under  hvilket 
der  herskede  en  Forvirring  og  Lovløshed,  der  næppe  levnede 
den  pavelige  Myndighed  Skygge  af  Magt.    Denne  beklagelige 
Tilstand  naaede  sit  Højdepunkt,  da  Kardinalerne  samledes  i 
Viterbo  for  st  vælge  Clemens  IV's  Efterfølger.      Denne  Pave 
døde  i  Viterbo  den  29de  November  1268,   en  Maaned  efter, 
at   den  sidste  Hohenstaufer   var   bleven    henrettet  i  Neapel, 
og  paa  det  Sted,    hvor  Paven  døde,    skulde  hans  Efterfølger 
vælges.    I  Viterbo  samledes  altsaa  Kardinalerne,  atten  i  Tal, 
og  Viterbo  var  nu  i  to  Aar  og  ni  Maaneder  det  Sted,   paa 
hvilket  den  hele  Kristenhed  fæstede  -Øjet  med  stedse  stigende 
Spænding,    om    hvem    der   da  skulde  blive  valgt  til  at  være 
Kirkens  Overhoved.     De  Scener,  som  Viterbo  i  denne  lange 
Tid   blev  Vidne  til,    vare   frygtelige.      I  Haab  om  bedre  at 
kunne   paalægge    de   modstræbende  Kardinaler  Tvang  opslog 
Karl   af  Anjou  sin  Residents  i  Viterbo  og  troede   derved  at 
skulle  faa  en  Pave  overensstemmende  med  sine  ønsker;  men 
hans  Nærværelse  havde  ganske  andre  Følger;  den  syntes  kun 
at   gyde  Olie   til  Ilden   og   gjøre   Kampen   endnu   heftigere. 
Tilsidst  optraadte  selve  Borgerne  i  Viterbo  imod  denne  utaa- 
lelige  Tilstand,  som  truede  med  at  forvandle  Byen  til  en  ved- 
blivende Kampplads   for   uudslukkelige  Lidenskaber,    og  som 
ikke  sjeldent  fremkaldte  Slagsmaal  og  Blodsudgydelser  i  dens 
Gader.     Med  deres  Borgemester  i  Spidsen  gik  de  i  Proces- 
sion til  Paladset,  hvor  de  haardnakkede  Kardinaler  vare  sam- 
lede, og  reve  Taget  af  Huset,    saa  at  de,  som  vare  indenfor, 
bleve  udsatte  for  Vind  og  Vejr.      Men  selv  denne  energiske 
Optræden  af  Borgerne   viste   sig  ligesaa  frugtesløs  som  Fyr- 
sternes Forestillinger;  thi  selv  efter  den  Tid  fortsattes  Kampen 
endnu  i  over  et  Aar.     Endelig   lykkedes  det  Franciskaneren 
Bonaventura   ved    sin  indtrængende  Tale  at  bevæge  dem  til 
at  gaa  ind  paa,    at  Valget  overdroges   til   sex,   som    skulde 
vælges  af  de  tilstedeværende,    og  at  de  øvrige  skulde  aner- 
kjende  det  Valg,  som  hine  sex  maatte  blive  enige  om.    Dette 
var  første  Gang,   at  en  Pave  blev  valgt  ved  den  Valgmaade, 

som  blev  kaldet  Compromis,  en  Fremgangsmaade,  som  ofte 
senere  har  fundet  Anvendelse  ved  Pavevalget.  Den  1ste  Sep- 
tember 1271  faldt  disse  sex  Kardinalers  Valg  paa  Theobald 
Visconti,  Archidiakon  fra  Lyttich;  det  var  altsaa  ingen  Kar- 
dinal, som  blev  valgt  denne  Gang,  og  som  blev  Pave  under 
Navn  af  Gregor  X.  Det  var  med  dyb  Smerte  og  Bekymring, 
at  Gregor  X,  der  var  en  Mand  værdig  til  den  ophøjede  Stil- 
ling, hvortil  han  var  bleven  valgt,  saa  tilbage  paa  det  sørge- 
lige Skue,  som  Kirken  havde  udfoldet  under  det  lange  Inter- 
regnum. Han  sammenkaldte  derfor  strax  et  Concilium  i 
Lyon,  hvor  der  blev  taget  Bestemmelser  af  de  forsamlede 
gejstlige  for  i  Fremtiden  at  sikre  Kirken  mod  saa  beklage- 
lige Scener,  som  det  sidste  Pavevalg  havde  givet  Anled- 
ning til. 

I  det  mindeværdige  Dekret,  som  blev  vedtaget  paa  dette 
Concilium,  blev  for  første  Gang  den  Bestemmelse  slaaet  fast, 
at  Kardinalerne  skulde  lukkes  inde,  saa  længe  Valghandlingen 
varede.  Valget  skulde  først  begynde  ti  Dage  efter  Pavens 
Død,  i  Løbet  af  disse  ti  Dage  maatte  Kardinalerne  sørge  for 
at  give  Møde;  men  selv  om  ikke  alle  mødte,  var  det  lov- 
mæssigt at  de,  som  vare  mødte,  konstituerede  Conclavet. 
Mødestedet  var  det  samme  Palads,  i  hvilket  Paven  var  død; 
var  Pavens  Død  indtraadt  i  den  By,  hvor  det  pavelige  Hof 
havde  sit  Sæde,  maatte  Kardinalerne  kun  ledsages  af  én  Led- 
sager hver;  kun  i  særegne  Tilfælde  kunde  Indrømmelsen  ud- 
vides til  to  Ledsagere.  Kardinalerne  med  deres  Ledsagere 
skulde  bebo  et  Rum  i  Fællesskab,  som  ikke  maatte  deles  i 
flere  ved  Mure  eller  Tæpper;  dette  Rum  skulde  være  lukket 
til  alle  Sider,  saa  at  ingen  kunde  komme  hverken  ud  eller 
ind.  Skulde  nogen  fordriste  sig  til  at  kige  ind  til  Kardina- 
lerne, saa  længe  Valget  stod  paa,  vilde  Exkommunikation  blive 
Straffen.  Bleve  derimod  alle  de  forsamlede  Kardinaler  enige 
om,  at  det  var  nødvendigt  for  dem  at  underhandle  med  en 
Person  udenfor  om  Ting,  som  angik  Valget,  da  kunde  saa- 
dant  tilstedes.      Værelset,   hvori  de  vare  forsamlede,    maatte 

kun  have  ét  Vindue,  som  var  saa  stort,  at  de  fornødne 
Levnetsraidler  kunde  føres  igjennem  det,  hvorimod  det  under 
Straf  af  Exkommunikation  var  forbudt  at  benytte  denne  Aab- 
ning  til  at  lade  menneskelige  Væsner  gaa  ud  eller  ind. 
Skulde  det  ske,  «hvad  Gud  afværge«,  at  ingen  Pave  bliver 
valgt  i  Løbet  af  tre  Dage,  skulle  Kardinalerne  afknappes  til 
én  Eet  Mad  til  Middag  og  Aften  i  de  næste  fem  Dage,  og 
skulde  St.  Peters  Stol  endda  forblive  ubesat,  skulle  de  for 
den  øvrige  Tid,  i  hvilken  Conclavet  er  samlet,  ikke  have  an- 
det end  Brød,  Vin  og  Vand.  Det  var  tillige  fastsat,  at  ingen 
Kardinal  under  Interregnet  kunde  faa  noget  ledigt  Embede, 
heller  ikke  kunde  nogen  Kardinal,  som  havde  forladt  Con- 
clavet før  dets  Slutning,  faa  Adgang  til  det  igjen,  med  min- 
dre han  havde  maattet  gaa  bort  af  Helbredshensyn.  Men 
skjønt  der  aabnedes  Adgang  for  dem,  der  vendte  tilbage  som 
helbredede  for  en  Sygdom,  og  ligeledes  for  dem,  der  ej  havde 
været  tilstede,  da  Forsamlingen  konstituerede  sig,  saa  var  det 
udtrykkelig  fastsat,  at  Fraværelse  af  de  nævnte  to  Grunde 
ikke  kunde  gjøre  noget  som  helst  af,  hvad  der  var  sket  under 
Fraværelsen,  ugyldig.  Var  Paven  død  paa  et  andet  Sted  end 
Kesidentsen,  skulde  Kardinalerne  samles  i  den  By,  hvor  han 
var  død,  med  mindre  Byen  skulde  være  under  Interdikt. 
Stedets  borgerlige  Myndigheder  maatte  i  dette  Tilfælde  sørge 
for,  at  de  fornødne  Skridt  til  Sammenkaldelsen  af  Conclavet 
bleve  foretagne;  forsømtes  dette,  vilde  Forsømmelsen  blive 
straffet  med  Exkommunikation.  Saaledes  gjengive  de  tre  Lov- 
bestemmelser af  Nicolaus  II  (1059),  Alexander  III  (1179)  og 
Gregor  X  (1271)  de  væsentligste  Træk  af  hele  Maskineriet, 
som  endnu  stedse  sættes  i  Gang  ved  Valget  af  en  Pave,  og 
den  Maade,  hvorpaa  Paverne  ere  blevne  valgte  indtil  vore 
Dage,  er  i  det  væsentlige  den  samme,  som  har  været  gjæl- 
dende  fra  Gregor  X's  Dage. 

Kun  én  Gang  har  Kirken  tilladt  sig  en  Afvigelse  fra  de 
Principer,  som  vare  slaaede  fast  ved  de  ovennævnte  tre  Pavers 
Lovbestemmelse,    og  dette  skete  ved  det  Pavevalg,  der  fandt 

Sted  som  en  Følge  af  de  paa  Conciliet  i  Konstanz  vedtagne 
Kesolutioner.  Grunden  til  denne  Afvigelse  kan  kun  søges  i, 
at  Romerkirken  aldrig  har  været  udsat  for  Farer  af  den  Na- 
tur, som  gjorde  Sammenkaldelsen  af  Conciliet  i  Konstanz  nød- 
vendig. Den  har  vel  i  Tidens  Løb  havt  Vanskeligheder  af 
ikke  ringe  Betydning  at  bekæmpe,  men  disse  have  alle  mere 
bevdret  Karakteren  af  at  have  deres  Oprindelse  udenfra,  hvor- 
imod de  Farer,  som  truede  Kirken  før  Conciliet  i  Konstanz. 
havde  deres  Oprindelse  fra  selve  Kirkesamfundet.  Selve  Sam- 
menkaldelsen af  dette  Concilium  var  derfor  ogsaa  forskjellig 
fra  den  Maade,  hvorpaa  Concilier  ellers  sammenkaldtes.  Det 
var  ikke  efter  en  Paves  Opfordring,  at  det  kom  i  Stand,  men 
snarere  som  et  almindeligt  ønske  af  Samfundet  i  dets  Helhed, 
der  var  truet  af  de  mange  Onder,  som  det  store  Skisma 
førte  med  sig,  og  som  sukkede  efter  Hvile  fra  den  alminde- 
lige Forstyrrelse  og  Forvirring.  Det  var,  som  om  alle  Lov- 
lighedens Grænseskjel  vare  blevne  flyttede ;  et  ægyptisk  Mørke 
indhyllede  hele  Samfundet,  hvori  man  ikke  mere  kunde  skjelne 
Ket  fra  Uret;  den  ene  eft^r  den  anden  gjorde  Fordring  paa 
at  have  Eet  til  Pavedømmet,  og  det  syntes,  som  om  det  var 
umuligt  at  komme  til  en  Afgjørelse  af,  hvilken  af  disse  Præ- 
tendenter der  var  den  retmæssige  og  hvilke  de  falske.  Imod 
denne  Tingenes  Tilstand  var  det,  at  Kirken  ligesom  instinkt- 
mæssig følte  sig  kaldet  til  at  gjøre  Indsigelse,  og  for  at 
denne  Indsigelse  kunde  gjøres  kraftig  og  eftertrykkelig,  sam- 
ledes det  glimrende  og  talrige  Concilium  i  Konstanz,  der 
talte  18,000  gejstlige  foruden  et  stort  Antal  Fyrster  og 
adelige. 

Paa  dette  Concilium  (1415),  som  gjengav  Kirken  Fred 
og  Ro,  og  hvis  Bestemmelser  uden  Protest  bleve  anerkjendte 
som  lovlige  af  Kirkens  Myndigheder,  bleve  to  Paver  (Johan 
XXIU  og  Gregor  XII),  tvungne  til  at  resignere,  og  i  deres 
Sted  valgtes  en  ny  Pave,  Martin  V,  efter  en  ny,  for  denne 
specielle  Anledning  vedtagen  Valgmaade.  Det  var  kun  den 
store  Fare,  der  truede  Kirken  med  fuldstændig  Opløsning  og 

Forvirring,  som  kunde  lade  en  saadan  Fremgangsmaade  blive 
stemplet  som  gyldig.  Vi  maa  ikke  glemme,  at  de  to  Paver, 
som  bleve  afsatte  af  Conciliet,  oprindelig  vare  blevne  aner- 
kjendte  som  lovmæssig  valgte,  og  derfor  vedblive  de  endnu 
at  hævde  deres  Plads  i  den  Paverække,  som  opstilles  af  den 
romerske  Kirke.  Heller  ikke  maa  vi  glemme,  at  den  Ret, 
som  Kardinalerne  havde  til  at  vælge  en  Pave,  havde  dengang 
staaet  ved  Magt  i  næsten  400  Aar  uden  at  finde  Modsigelse. 
Men  hvorledes  kunde  da  Conciliet  i  Konstanz  danne  et  nyt 
Valg-Kollegium,  der  var  sammensat  af  Kardinalerne  og  fem 
gejstlige  fra  hver  af  de  tilstedeværende  Nationer,  hvorledes 
kunde  Kirken  slaa  sig  til  Ro  ved  en  saadan  Bestemmelse, 
og  hvorledes  blev  det  muligt,  at  den  Pave,  som  blev  valgt 
paa  en  saa  exceptionel  Maade,  dog  blev  i  Stand  til  at  gjore 
en  Ende  paa  den  store  Forvirring,  som  saa  længe  havde  hærjet 
Kristenheden?  Vi  maa  vel  sige,  at  de  særegne  vanskelige 
og  forstyrrede  Forhold  krævede  særegne  Forholdsregler,  og 
derfor  var  der  ikke  andet  for  Kirken  at  gjere  end  at  frasige 
sig  den  almindelige  Regel  og  for  et  enkelt  Tilfælde  ty  til 
Undtagelsen;  thi  skjønt  Lovligheden  af  Fremgangsmaaden 
ved  Conciliet  i  Konstanz  ikke  bestrides,  lægges  der  dog  me- 
gen Vægt  paa,  at  hvad  der  skete,  var  en  Undtagelse.  Men 
kunde  Undtagelsen  én  Gang  blive  hævet  til  at  have  lige  Ret- 
tighed med  Reglen,  saa  bor  vi  deraf  slutte,  at  skulle  lignende 
forstyrrede  Tilstande  igjen  ryste  Romerkirken,  da  vil  denne 
ikke  vige  tilbage  for  at  bruge  en  fra  den  almindelige  Regel 
afvigende  Valgmaade,  hvis  den  derved  troer  at  kunne  skaffe 
Kirken  Fred  og  Enighed. 


Dog  vi  vende  igjen  tilbage  til  Conclavet,  og  skjønt  der 
ikke  er  blevet  tilføjet  væsentlige  Forandringer  til  de  Bestem- 
melser, som  have  staaet  ved  Magt  siden  Gregor  X's  Dage, 
er  der  dog  i  Tidens  Løb  udkommet  forskjellige   Buller  med 

Hensyn  til  Pavevalget.  Den  eneste  af  disse  mange  pavelige 
Buller,  som  har  nogen  sterre  Betydning,  er  en  Bulle,  som 
blev  udstedt  af  Gregor  XV  1621  og  Aaret  efter  blev  fulgt 
af  en  meget  nøjagtig  Forskrift  angaaende  det  Ceremoniel, 
som  endnu  stedse  iagttages;  hvori  dette  bestaar,  vil  det  fel- 
gende  vise  os. 

Saasnart  Pavens  Tilstand  viser  umiskj endelige  Tegn  paa 
en  snart  indtrædende  Død,    er  det  den  Kardinals  Pligt,    som 
kaldes  Statssekretær  eller  Minister,  at  raadslaa  med  Diakonen 
for  det  hellige  Kollegium,  for  at  deres  Embedsbredre  Kardi- 
nalerne   kunne   tilsiges  at  ile   til   den   daende    Paves  Resi- 
dents.    Pavens  nær  forestaaende  Død   maa  ogsaa  meldes  til 
Kardinal-Vikaren,  der  som  Direktør  for  den  gejstlige  Politi- 
styrke i  Rom  maa  udstede  Ordre  til,  at  der  holdes  offentlige 
Bønner  i  Kirkerne.     Kardinalpønitentiarius  har  den  Forplig- 
telse tilligemed  Konfessionarius   at   være   hos  Paven  i  hans 
sidste  øjeblikke.     Naar  Døden   er   indtraadt,    anmeldes   det 
øjeblikkelig  til  Kardinal  -  Kammerherren  af  Statssekretæren, 
som  da  maa  afholde  sig  fra  alle  Embedsforretninger,  og  hans 
Embede  staar  nu  ledig,  indtil  de  forsamlede  Kardinaler  have 
konstitueret  Conclavet,  hvorpaa  de  vælge  en  ny  Statssekretær, 
som  ikke  maa  være  Medlem  af  Conclavet.     Kardinal  -  Kam- 
merherren  indtager   i   Følge    sin    Rang    en    af    de    højeste 
Værdigheder  ved  det  pavelige  Hof  og  indtager  derfor   ogsaa 
under   Interregnet    en    meget    fremragende  Plads    ved   Af- 
gjørelsen  af  alle   Statsanliggender.     Han  betragtes  som  den, 
der  repræsenterer  den  Prælats  Værdighed,  som  i  tidligere  Tid 
havde  Titel  af  Vestiarius,  og  til  hvem  Forvaltningen  af  Kir- 
kens Ejendom  var  overdragen.    Indtil  den  nyere  Tid  vedblev 
Kardinal-Kammerherren  at  være  en  meget  mægtig,  sandsyn- 
ligvis den  mægtigste  Mand   næst  efter  Paven  i  Kirkestaten, 
og  hertil  bidrog  ikke  lidet,  at  Forvaltningen  over  det  pavelige 
Skatkammer   var   lagt   i   hans   Haand.      Men   eftersom    det 
pavelige  Hofs  mange  Embedsmænd  efterhaanden  bleve  redu- 
cerede  til  Paven   med  Statssekretæren  eller  Ministeren,    gik 

ogsaa  Kardinal  -  Kammerherrens  tidligere  Storhed  over  til  at 
blive  et  blot  Skin.  I  Stedet  for  at  være,  hvad  han  tidligere 
var,  Diktator,  saa  længe  Interregnet  varede,  Konge  i  Rom  i 
Tidsrummet  fra  Pavens  Død  til  hans  Efterfølgers  Valg,  er 
Kammerherrens  Magt  og  Myndighed  nu  indskrænket  til  at 
udføre  et  intetsigende  Ceremoniel.  Saa  snart  han  har  mod- 
taget Anmeldelsen  om  Pavens  Død,  gaar  han,  ledsaget  af  et 
stort  Følge,  til  det  pavelige  Palads  for  at  anstille  en  retlig 
Undersøgelse  om  det  anmeldte  Dødsfald.  Naar  han  er  kom- 
men til  Døren  af  det  Værelse,  hvor  Døden  indtraadte,  slaar 
han  paa  Døren  med  en  forgyldt  Kølle  og  kalder  paa  Paven 
ved  Navn.  Naar  intet  Svar  høres,  gaar  han  ind  i  Værelset, 
berører  Ligets  Pande  med  en  Sølvkølle,  og  i  det  han  falder 
paa  Knæ  foran  det  livløse  Legeme,  udraaber  han,  at  Paven 
er  i  Sandhed  ikke  mere.  Derpaa  sendes  der  Bud  til  Sena- 
toren, som  maa  sørge  for,  at  der  bliver  ringet  med  den 
store  Klokke  i  Kapitoliet,  hvilket  er  Tegnet  for  Roms  Befolk- 
ning paa,  at  deres  Overhoved  er  afgaaet  ved  Døden.  Denne 
Klokke,  som  alene  ringer  ved  denne  Lejlighed,  og  naar  Kar- 
nevalet aabnes,  har  en  mærkelig  Historie.  Den  tilhørte  op- 
rindelig Byen  Viterbo;  men  imellem  denne  By  og  Rom  her- 
skede der  i  det  12te  Aarhundrede  bitre  Fjendtligheder,  som 
endte  med  Viterbos  Nederlag  i  Aaret  1200.  I  Følge  de  ved 
Kapitulationen  fastsatte  Betingelser  fik  Romerne  som  Trofæer 
foruden  en  Bronce-Port,  som  kaldtes  St.  Peters  Port,  og  som 
Viterbo  havde  taget  fra  Rom  1167,  en  Kjæde  og  en  Port- 
nøgle, som  vare  ophængte  i  Gallienus's  Bue,  og  den  oven- 
nævnte Klokke,  som  fra  den  Tid  blev  ophængt  i  Kapitoliet. 
Den  fik  Tilnavnet  «la  Paterina »,  et  Navn,  som  sandsynlig 
stammer  fra  «Paterini»,  en  Sekt,  hvoraf  der  til  en  Tid  levede 
en  stor  Mængde  i  Viterbo. 

Fra  dette  øjeblik  af  suspenderes  hele  Regeringsmaskine- 
riet  og  forbliver  saaledes,  indtil  Valget  af  en  Pave  kalder  det 
til  Live  igjen.  Næsten  alle  Regeringshandlinger  standse,  selv 
Domstolene  sættes  ud  af  Virksomhed,    og  i  enhver  Retning 

overlades  der  ikke  mere  Virksomhed  til  den  udøvende  Magt, 
end  hvad  der  er  hejst  nødvendigt  for  at  undgaa  en  fuld- 
stændig SamfQuds-Opløsning.  Denne  Tingenes  Tilstand  har 
sin  Grund  i  de  paa  alle  Maader  indskrænkede  Forskrifter, 
som  de  pavelige  Dekreter  paalægge  de  interimistiske  Myndig- 
heder, hvis  Magt  ikke  strækker  sig  længere,  end  Interregnet 
varer.  Ved  disse  Indskrænkninger  har  man  villet  søge  at 
Qerne  al  Fristelse  for  den  midlertidige  Regering  til  at  trække 
Interregnet  ud  længere  end  nødvendig.  Hovedet  for  denne 
af  Pavernes  Skinsyge  saa  stærkt  indskrænkede  Regering  er 
Kardinal-Kammerherren,  hvis  første  Regeringshandling  bestaar 
i,  at  han  paa  det  første  Møde,  som  holdes  af  Kardinalerne 
Dagen  efter  Pavens  Død,  brækker  dennes  Ring  (anulus  pis- 
catorius),  hvorpaa  er  indgravet  et  Billede  af  St.  Peter,  træk- 
kende et  Fiskervaad.  Den  næste  Pligt,  som  paahviler  ham, 
efter  at  han  har  overdraget  Omsorgen  for  Pavens  Lig  til 
Pønitentiarierne  ved  Vatikanets  Basilika,  er  at  optage  en  For- 
tegnelse over  alle  de  Gjenstande,  som  findes  i  det  pavelige 
Palads,  en  Skik,  som  minder  om,  at  der  var  en  Tid,  da  Plyn- 
dring hørte  til  Dagens  Orden  i  Rom  under  Interregnet,  og 
da  Pøbelen  betragtede  det  som  en  Ret  at  plyndre  Pavens 
Residents.  For  nu  at  forhindre,  at  ikke  noget  af  Pavens 
Ejendom  paa  ulovlig  Maade  Qernes,  bliver  Kammerherren 
boende  i  Paladset,  indtil  alt  er  blevet  nøjagtig  optegnet, 
hvorpaa  han  tager  Nøglen  til  Pavens  Værelser  med  sig  og 
begiver  sig  i  Gaia  tilbage  til  sin  Privatbolig,  ledsaget  af  Pa- 
vens Livgarde,  der  vedbliver  at  gjere  Tjeneste  hos  ham,  ind- 
til en  ny  Pave  er  bleven  valgt.  Alle  Regeringens  Skrivelser, 
som  udkomme  under  Interregnet,  ere  undertegnede  af  Kam- 
merherren, og  de  Mønter,  som  slaas  i  denne  Tid,  ere  for- 
synede med  hans  Vaaben.  Men  allerede  paa  dette  Stadium 
møde  vi  kontrollerende  Foranstaltninger,  hvis  Anvendelse 
tydelig  vidner  om,  at  man  ved  dem  vilde  værge  sig  imod 
den  Mulighed,  at  en  eller  anden  ærgjerrig  Kardinal  skulde 
tilrane   sig   en   Magt,    som  alene  tilkom  Paven.      Saa  snart 

Kammerherren  har  naaet  sin  Bolig,  ser  man  tre  Kardinaler 
ankomme,  de  ældste  Medlemmer  fra  de  tre  Klasser,  Biskop- 
perne, Presbytererne  og  Diakonerne,  hvori  Kardinalkollegiet 
er  delt.  Disse  skulle  forbhve  hos  ham  i  de  ni  Dage,  som 
skulle  hengaa,  inden  Conclavet  kan  konstituere  sig,  og  med 
ham  danne  en  særegen  Forsamling,  som  repræsenterer  Statens 
exekutive  Magt.  Denne  Forsamlings  Kettigheder  ere  imid- 
lertid atter  indskrænkede  ved  det  samlede  Kardinalkollegiums 
Beslutninger.  Dette  Kollegium  holder  Møde  hver  Dag,  og 
dets  første  Forretning  er  at  træffe  Forberedelser  til  Pavens 
Begravelse  samt  til  Conclavets  Ordning  og  sørge  for  Udnæv- 
nelsen af  forskjellige  Embedsmænd.  De  fleste  højere  Embeds- 
mænd ved  det  pavelige  Hof  have  ikke  deres  Embede  længere 
end  Pavens  Levetid.  Pavens  Død  medfører  derfor  en  Del 
Vakancer,  som  Kardinalerne  maa  sørge  for  at  faa  udfyldte, 
og  i  tidligere  Tid,  da  Tumult  og  Oprør  hørte  til  Dagens 
Orden  under  Valgsaisonen ,  var  Udnævnelsen  af  den  mihtære 
Embedsmand,  som  under  Titel  af  den  hellige  Kirkes  Lieute- 
nant  var  Kommandant  i  Fortet  St.  Angelo,  af  særlig  Vig- 
tighed, da  han  i  Forening  med  «Bargello»,  Anføreren  for 
Byens  Politistyrke,  de  saakaldte  Sbirrer,  maatte  sørge  for  at 
holde  Orden  i  Byen,  og  særlig  var  Trasteverner-Kvarteret, 
hvor  Vatikanet  ligger,  og  hvor  Conclaverne  dengang  samledes, 
overgivet  til  hans  Beskyttelse.  I  alt,  hvad  denne  Forsamling, 
i  hvilken  Kammerherren  har  Forsædet,  foretager,  er  den  ude- 
lukket fra  selv  at  tage  Initiativet ;  denne  saavel  som  den  store 
Forsamling  af  samtlige  Kardinaler  er  bunden  ved  Forskrifter 
og  Indskrænkninger,  som  tydelig  vise,  af  hvilken  aandløs 
Formalisme  selve  Systemet  er  gjennemtrængt.  De  skulle 
holde  Møde  hver  Dag  i  de  ni  Dage,  som  gaa  forud  for  Con- 
clavets Aabning,  men  der  er  intet  andet  ved  disse  Moder  at 
gjøre  end  at  gjennemgaa  nogle  betydningsløse  Ceremonier, 
som  det  dog  udtrykkelig  er  befalet  ikke  at  forsømme,  ikke 
at  overskride,  endnu  mindre  at  afvige  fra.  Forsamlingen  har 
ikke  mindste  Magt  til  at  raade  over  Kirkens  Ejendom;   ikke 

engang  Gjæld,  som  er  stiftet  fer  den  sidste  Paves  Død,  maa 
betales;  det  eneste,  hvortil  der  maa  tages  Penge  af  Skatkam- 
ret, er  til  Lønning  af  de  Embedsmænd,  som  udgjere  det 
pavelige  Hof  og,  som  det  hedder  i  en  Bulle  af  Pius  IV,  « til, 
hvad  der  maatte  fordres  til  Landets  og  Kirkens  Forsvar«. 
Skjønt  Pavernes  Skinsyge  saaledes  har  gjort  sig  al  Umage  for 
at  binde  Hænderne  paa  den  midlertidige  Regering  og  berøve 
den  saa  godt  som  al  Selvstændighed,  er  dog  tilføjet  den  Be- 
mærkning i  den  ovennævnte  Bulle,  at  i  Tilfælde,  hvor  der 
maa  antages  at  være  «Fare»  til  Stede,  maa  det  være  tilladt, 
naar  -,'3  af  de  forsamlede  Kardinaler  blive  enige,  at  afvige 
fra  den  bogstavelige  Opfyldelse  af  de  mange  Indskrænkninger. 
Denne  lille  Klausul  viser,  at  der  trods  alle  Lovbud  og  de 
mange  smaalige  Bestemmelser  og  Indskrænkninger  dog  er 
bleven  en  lille  Dør  aabnet ,  hvorigjennem  den  personlige 
Frihed  kan  slippe  ud  og  komme  til  sin  Ret,  naar  den  føler 
sig  altfor  indsnevret  og  nær  ved  at  kvæles  af  de  mange  Baand, 
som  det  har  været  Pavernes  Opgave  at  lægge  paa  dem, 
der  skulle  styre  Staten  og  Kirken,  medens  Pavens  Trone 
staar  ledig. 

n. 

I  vore  Dage  har  Interregnet  ikke  nogen  betydelig  Ind- 
flydelse paa  Samfundsforholdene  i  Rom;  alt  gaar  omtrent  sin 
sædvanlige  Gang,  men  saaledes  var  det  ikke  tidligere.  En 
Forfatter,  som  levede  paa  det  Conclaves  Tid,  som  var  samlet 
1621,  og  som  endte  med  Valget  af  Gregor  XV,  skriver: 
•Lad  ingen  sige,  at  han  har  været  i  Rom,  som  ikke  har 
været  der  paa  en  Tid,  naar  den  apostoUske  Stol  er  vakant«. 
Langt  ned  i  Tiden  var  Indtrædelsen  af  et  Interregnum  i  Rom 
synonymt  med  Indtrædelsen  af  et  Tidsrum,  hvor  Plyndring 
og  Lovløshed  gjorde  Roms  Gader  lige  saa  usikre  som  de  af 
Røvere  opfyldte  Landeveje.  Og  denne  lovløse  Tilstand,  som 
havde  vundet  Hævd  i  Tiden,    blev   betragtet   som   lige   saa 

nødvendig  henhørende  til  et  Conclave  som  Maskeringen  til 
Karnevalstiden.  Ville  vi  nu  spørge  om  Oprindelsen  til  denne 
mærkelige  Fremtoning,  da  maa  den  uden  Tvivl  søges  i  den 
Mangel  paa  Disciplin,  der  var  fremherskende  i  deArmekorp- 
ser,  som  Staterne  holdt  i  Middelalderen,  og  da  i  Særdeleshed 
blandt  de  Tropper,  som  Paven  holdt.  Disse  Tropper  vare 
ikke  andet  end  Lejesvende,  som  helst  vilde  tage  sig  selv  til 
Rette,  og  som  med  Begjærlighed  grebe  enhver  Lejlighed  til  at 
følge  deres  naturlige  Tilbøjelighed  til  Plyndring  og  lovløs 
Færd.  Dertil  kom,  at  deres  Lønning  sjeldent  blev  betalt 
dem  i  rette  Tid,  og  derfor  indlededes  deres  tøjlesløse  Hand- 
linger gjerne,  hver  Gang  en  Pave  døde,  med  Fordringen  om 
at  faa  deres  Tilgodehavende,  da  de  i  modsat  Fald  vilde 
negte  Lydighed.  Disse  Folk,  der  vare  et  Skrabsammen  fra 
alle  Verdens  Kanter,  Eventyrere  af  det  reneste  Vand,  vare  en 
Skræk  for  alle,  først  for  Kardinalerne,  som  ikke  kunde  und- 
være deres  Hjælp  og  maatte  søge  at  sikre  sig  deres  Bistand 
ved  Penge,  dernæst  for  Borgerne,  som  vare  fuldstændig  af- 
hængige af  deres  Naade  og  Barmhjertighed.  Derfor  frembød 
ogsaa  Rom  under  Interregnet  Skuet  af  en  By,  som  var  hærget 
af  Borgerkrig.  Enhver  Adelsmand  tiltog  sig  uden  videre  den 
Ret  at  bevæbne  sit  Tyende  og  at  afspærre  sit  Palads  og  den 
nærmeste  Del  af  Gaden,  hvori  det  laa,  med  Jernkjæder,  lige- 
som han  ogsaa  tilrev  sig  den  Ret  at  holde  det  Kvarter  af 
Byen,  hvor  han  boede,  frit  for  alt  Politi  med  Undtagelse  af 
sine  egne  Folk.  Nogle  Familier  søgte  end  ogsaa  Statens 
Bekræftelse  paa  denne  tiltagne  Ret,  der  blandt  andre  blev 
givet  Familien  Mattens,  hvem  det  overdroges  at  holde  Broerne 
San  Sisto  og  Qvattro  Capi  med  det  mellemliggende  Kvarter 
Getto  besat,  og  den  Dag  i  Dag  ser  man  paa  Hjørnet  af 
de  Gader,  som  løbe  i  Retning  med  Mattei  Paladset,  Stenpæle, 
forsynede  med  Ringe,  der  brugtes  til  at  trække  Jernkjæder 
igjennem  paa  Conclavernes  Tid.  Hvad  der  end  mere  bidrog  til 
at  forøge  Forstyrrelsen  var,  at  Politiets  Overbestyrelse  var 
lagt  i  Hænderne  paa  to  forskjellige  Befalingsmænd,   der  be- 

tragtede  hinanden  med  Skinsyge.  Den  ene  af  disse  var  »Bar- 
gellos  Direktøren  for  Byens  regulære  Politi,  Sbirrerne;  den 
anden  var  den  hellige  Kirkes  Lieutenant,  som  var  Overbefa- 
lingsmand over  Soldaterne,  Guvernør  for  Leontinerstaden,  og 
hvis  Myndighed  kun  varede  under  Interregnet.  Til  ham  var 
det  særegne  Hverv  overdraget  at  sikre  Kardinalerne  mod 
Overfald,  og  til  den  Ende  var  det  blevet  Skik  og  Brug  at 
bygge  Barrikader  paa  Leontinerstadens  Grænser,  hvorved  al 
fri  Færdsel  igjennem  denne  blev  forhindret  for  alle,  som  ikke 
vare  forsynede  med  en  speciel  Tilladelse.  Et  af  de  mest 
tumultuariske  Valg  skal  have  været  det,  som  fandt  Sted,  da 
Urban  VIII  blev  beklædt  med  Paveværdigheden.  En  sam- 
tidig, Gigli,  giver  i  sin  Dagbog  felgende  Fremstilling  a£ 
denne  Tid. 

•Ingen  Dag  forløb,  uden  at  man  hørte  om  Klammeri, 
Baghold  og  Mord.  Mænd  og  Kvinder  fandtes  ofte  dræbte 
paa  forskjellige  Steder,  nogle  uden  Hoveder,  nogle  druknede 
i  Tiberen.  Indbrud  og  Plyndring  vare  almindelige;  overalt 
hørtes  om,  at  Kvinder  mishandledes,  myrdedes  og  bleve 
krænkede.  Af  de  Sbirrer,  som  søgte  at  holde  Orden,  bleve 
nogle  dræbte,  andre  lemlæstede  og  saarede.  Kommandanten 
i  Trastevere-Kvarteret  blev  snigmyrdet  en  Nat,  da  han  gjorde 
Bunden  i  sit  Distrikt,  og  enhver  Befalingsmand,  som  søgte 
at  virke  for  Ordenens  Opretholdelse,  var  stadig  udsat  for  at 
miste  Livet.  Mange  af  disse  lovløse  Handlinger  og  voldelige 
Overfald  udførtes  af  de  Soldater,  der  udgjorde  de  forskjellige 
Adelsmænds  og  Fyrsters  Vagter,  og  især  syntes  Kardinalen  af 
Savoyeus  Garde  at  gjere  sig  bemærket  i  denne  Henseende. 
Kort,  Ondet  voxede  saaledes  fra  Dag  til  Dag,  at  dersom  Val- 
get af  en  ny  Pave  var  blevet  udsat  saa  længe,  som  Kardi- 
nalernes Uenighed  fra  Begyndelsen  lod  formode,  kunde  der 
have  været  Grund  til  at  befrygte  de  sørgeligste  Følger«. 

Imod  en  saa  almindelig  Lovløshed  og  Uorden  kunde  den 
Forholdsregel,  at  enhver  Husejer  skulde  hænge  en  Lygte 
udenfor  sit  Hus,    saa  længe  Interregnet  varede,    kun  formaa 

lidet.  Selv  i  vore  Dage  er  Eom  af  alle  Evropas  Hovedstæder 
den  By,  hvis  Gader  det  er  mindst  behageligt  at  befærde  ved 
Aften;  men  den  nuværende  lidet  sikre  og  tilfredsstillende 
Tilstand  er  kun  en  svag  Skygge  af  den  Tilstand,  hvortil 
Sikkerheden  var  reduceret  i  forrige  Tider  under  Conclavernes 
Samling. 

En  anden  Udskejelse,  hvortil  Conclaverne  gave  Anledning, 
var  Væddemaal.  Pave  Pius  IV  udstedte  1562  en  Bulle,  hvori 
han  forbyder  forskjellige  Misbrug,  og  hvori  det  blandt  andet 
ogsaa  hedder:  «Vi  forbyde  ogsaa,  at  der  indgaas  Væddemaal, 
quas  excomissas  vocant,  ved  det  kommende  Pavevalg  og 
dekretere,  at  dersom  nogen  skulde  indgaa  Væddemaal  mod 
dem,  som  allerede  ere  gjorte,  da  skulle  Domstolene  erklære 
dem  for  ugyldige,  og  at  de,  som  handle  herimod,  ville  blive 
straffede,  som  det  maa  behage  den  tilkommende  Pave». 
Det  kunde  synes  underligt,  at  Væddemaal  fandtes  værdige  til 
at  omtales  iblandt  de  Bestemmelser,  som  en  Pave  finder  sig 
beføjet  til  at  meddele  med  Hensyn  til  Valget  af  hans  Efter- 
følger. Men  hvorfor  der  tillægges  disse  Væddemaal  en  saa 
stor  Betydning,  ses  let,  naar  vi  lægge  Mærke  til  de  Omstæn- 
digheder, hvoraf  de  ofte  vare  ledsagede.  Det  var  ikke  Ube- 
tydeligheder, hvorom  der  væddedes,  men  hele  Formuer  bleve 
satte  paa  Spil  iblandt  de  rige  og  fornemme.  Det  var  imid- 
lertid ikke  til  de  rige,  at  Lysten  til  at  vædde  om,  hvem  der 
skplde  blive  Pave,  indskrænkedes.  Haandværkere,  Kjøbmænd, 
kort  enhver  Stand  deltog  i  disse  Væddemaal  med  en  Liden- 
skab, som  ikke  var  ulig  den,  hvormed  Folk  i  vore  Dage 
spekulere  i  Aktier.  Saa  snart  en  Pave  havde  draget  sit  sidste 
Suk,  forvandledes  Gaderne  Banchi  Vecchii  og  Nuovi,  som  udgaa 
fra  den  lille  Plads,  der  ligger  foran  St.  Angelo  Broen,  til  en 
impoviseret  Bors,  hvor  Kandidaternes  Chancer  noteredes  og 
diskonteredes  under  en  Bevægelse,  som  ofte  ledsagedes  af 
Opløb.  Her  boede  de  store  Kjøbmænd,  i  Særdeleshed  Guld- 
smedene, af  hvem  Kvarteret  har  faaet  sit  Navn;  thi  i  Rom 
som   overalt   gjorde  Guldsmedene   paa  den  Tid  især  Forret- 

ninger  som  Vexelerere  og  Bankiers.  Pius  IVs  Bulle  for- 
maaede  imidlertid  ikke  at  standse  den  almindelige  Hang  til 
Væddemaal,  som  herskede  blandt  Befolkningen  i  Banchi,  og 
til  Trods  for  Pavens  Trusler  bleve  Chancerne  ved  det  fore- 
staaende  Pavevalg  gjorte  til  Gjenstand  for  Væddemaal,  som 
fierte  til  hyppige  Brud  paa  Fred  og  Orden.  Hvorledes  For- 
holdene i  saadanne  Tider  have  været  i  dette  Kvarter  i  Rom, 
belyses  godt  i  et  af  de  mange  værdifulde  Papirer,  som  op- 
bevares i  de  vatikanske  Archiver.  Et  af  disse  indeholder  en 
Eapport  fra  Hertugen  af  Sermoncta,  som  under  Interregnet 
1590  var  den  hellige  Kirkes  Lieutenant,  hvori  der  meddeles 
de  nærmere  Omstændigheder  ved  et  morderisk  Sammenstød 
mellem  hans  egne  Soldater,  som  vare  paa  Vagt  i  Banchi,  c^ 
en  Patrouille  af  Sbirrerne.  Banchi  laa  indenfor  Bargellos 
Omraade,  men  paa  Kjøbmændenes  Opfordring  havde  Lieute- 
nanten  posteret  en  Vagt  af  sine  Soldater  i  Gaden.  Her  havde 
han  nu  af  en  Fejltagelse  forbudt  en  Patrouille  af  Sbirrer  at 
passere,  hvorpaa  Bargelloen  var  ilet  til  Stedet  for  at  gjøre 
Paastand  paa,  at  her  havde  han  Ret  til  at  befale.  Men  Sol- 
daterne modtoge  hans  Tilrettevisninger  med  Haanlatter,  hvor- 
paa et  Sammenstød  fulgte.  Soldaterne  gave  Ild,  og  flere  bleve 
saarede  og  dræbte.  Bargelloen  søgte  Retræte  i  Guvernøren 
af  Roms  Palads,  medens  Hertugen,  som  tilfældigvis  stod  i 
Borgporten,  da  Tumulten  begyndte,  ilede  over  Broen  for  at 
berolige  de  kæmpende  og  trække  sine  oprørske  Soldater  til- 
bage til  Borgo.  I  denne  Rapport  anbefaler  han  nu  Forholds- 
regler, som  bør  iagttages  for  at  forhindre  Gjentagelsen  af 
slige  Scener  og  angiver  tillige,  hvad  der  har  fremkaldt  dem: 
"Jeg  har»  —  skriver  han  —  « sendt  et  andet  Kompagni  paa 
Vagt  i  Banchi;  men  det  maa  anses  for  raadeligst  paa  Grund 
af,  hvad  der  har  fundet  Sted,  aldeles  at  fjerne  denne  Post, 
da  det  er  Vexelererne  og  Kjøbmændene,  som  bade  om  den, 
fordi  den  yder  dem  Beskyttelse  til  at  indgaa  deres  Vædde- 
maal, og  det  er  dem,  som  udsaa  Tvedragtens  Sæd  mellem 
Soldaterne  og  Sbirrerne.   Dersom  denne  Vagt  blev  taget  bort 

fra  Banchi,  vilde  Bargelloen  faa  Lejlighed  til  at  passere  frit, 
og  saaledes  vilde  der  blive  gjort  en  Ende  paa  alle  disse  Væd- 
demaal,  fra  hvilke  alle  Opløb  have  deres  Oprindelse«.  At 
gjøre  Valget  af  en  Pave  til  et  Hjælpemiddel  for  at  tilfreds- 
stille den  almindelige  Spillelyst  hos  Folket  er  i  vore  Dage 
blevet  afløst  af  et  Spil  af  en  anden  Art,  nemlig  af  et  Slags 
Lotteri.  Man  tilfredsstiller  endnu  sin  Spillelyst,  men  det 
gaar  til  paa  en  mere  fredelig  Maade,  og  den  menneskelige 
Skarpsindighed  glæder  sig  ved  at  danne  allehaande  Kombi- 
nationer af  Tal,  som  angive  de  forskjellige  Kardinalers  Aldere 
eller  lignende.  En  lille  Bemærkning,  som  findes  optegnet  i 
Stendhals  "Promenades  dans  Kome»,  hvor  han  beskriver 
Conclavet  i  1829,  s'iser  os,  at  denne  Lyst  til  at  deltage  i  det 
almindelige  Lotterispil  endogsaa  finder  Deltagelse  hos  selve 
Conclavets  Medlemmer.  Han  skriver  nemlig:  «Efter  at  vi 
havde  inspiceret  to  eller  tre  Middagsmaaltider  og  vare  i  Be- 
greb med  at  trække  os  tilbage,  kjede  af  disse  Kjøkkenforret- 
ninger,  saa  vi  en  lille  Billet  komme  igjennem  Hjulet,  som 
drejes  rundt  inde  fra  Conclavet,  med  Numrene  17  og  25  og 
med  den  Begjæring  at  sætte  dem  i  Lotteriet.  Disse  Numre 
kunde  betyde,  at  ved  Morgenens  Stemmegivning  havde  den 
Kardinal,  som  beboede  Værelset  Nr.  25,  faaet  17  Stemmer 
eller  en  anden  lignende  Kombination.  Numrene  bleve  trolig 
afleverede  til  Kardinal  P.'s  Tjener«. 

En  Bulle  af  Clemens  XII  (1730—40),  som  bærer  Præg 
af  økonomiske  Tendentser,  byder  Afskaffelsen  af  Guvernør- 
posten i  Leontinerstaden  tilligemed  Nedlæggelsen  af  et  stort 
Antal  Embeder.  Disse  reformerende  Bestræbelser  for  at  fri- 
gjøre  sig  fra  den  gamle  ødselhed,  som  tidligere  karakteri- 
serede Pavehoffet,  ere  fortsatte,  saa  at  den  paveløse  Stad  for 
Tiden  alene  er  overladt  til  Beskyttelsen  af  Monsignor  Govo- 
natore,  som  med  sine  Gensdarmer  i  moderne  Uniform  er  traadt 
i  Stedet  for  de  tidhgere  Embedsmænd,  Bargello  og  den  hellige 
Kirkes  Lieutenant.  Det  eneste  Spor,  som  endnu  er  tilbage 
af  Fortidens  Pragt   og  ødselhed,    er   den  Pomp  og  Pragt, 

hvormed  Conclavets  Marskal  er  omgivet.  Denne  Embedsmand 
er  et  Medlem  af  Pavens  fornemste  Aristokrati,  og  hans  For- 
retning er  at  være  de  samlede  Kardinalers  Slutter  og  som 
saadan  sarge  for,  at  de  holdes  samvittighedsfuldt  afsondrede 
fra  al  Berørelse  med  Yderverdenen.  I  Virkeligheden  er  denne 
Værdighed  nu  alene  overdraget  til  Familien  Chigi,  hvor  den 
gaar  i  Arv  fra  Slægt  til  Slægt,  dog  saaledes,  at  Værdigheden 
bliver  den  enkelte  til  Del  ved  Udnævnelse.  Dette  Embedes 
Tilblivelse  skriver  sig  fra  Gregor  X's  Ophøjelse  til  Pave  Aar 
1271.  Innocens  VI  (1352-62)  gav  Embedet  til  den  fornemme 
Familie  Savelli,  hvor  det  gik  i  Arv  fra  Fader  til  Son  indtil 
1712,  da  Huset  uddøde,  og  herfra  gik  det  saa  over  til  Familien 
Chigi.  Der  var  en  Tid,  da  dette  Embede  var  beklædt  med 
en  stor  Myndighed,  som  ikke  var  knyttet  tillnterregnet  alene ; 
thi  Marskallen  havde  Dommermyndighed  over  alle  Lægmed- 
lemmerne af  Pavehoffet,  som  vare  henviste  til  hans  specielle 
Domstol  og  kun  kunde  optages  i  hans  Fængsel.  Dette  Privi- 
legium ophørte  under  Innocens  X  (1644-55),  i  hvis  Edikter 
det  hedder,  at  flere  Misbrug  gaa  i  Svang  ved  denne  Dom- 
stol, og  at  Fængslerne  ere  i  en  skandaløs  Tilstand.  Til  Trods 
for  denne  Indskrænkning  af  hans  Magt  har  Marskallen  be- 
holdt alle  de  ydre  Tegn  paa  sin  høje  Rang  og  indtager,  saa 
længe  Conclavet  varer,  den  højeste  Plads  næst  efter  Kam- 
merherren. Eangen  er  ogsaa  omtrent  det  eneste,  som  er 
tilbage  af  hans  tidligere  Magt  og  Myndighed,  og  den  eneste 
Handling,  der  staar  som  en  Levning  af  hans  tidligere  Myn- 
dighed, er,  at  han  endnu  har  Tilladelse  til  at  lade  slaa  Skille- 
mønt af  Sølv  og  Guld.  I  »Diario  di  Roma»  gives  en  Be- 
skrivelse af  den  Pragt,  hvormed  den  første  Marskal  af  Familien 
Chigi  optraadte,  da  han  første  Gang  viste  sig  som  Marskal 
efter  Clemens  XFs  Død  1721.  Det  hedder  nemlig:  « Foran 
hans  Palads  i  Piazza  Colonna  var  der  opstillet  et  Kompagni 
Soldater  paa  100  Mand  i  en  smuk  blaa  Uniform,  der  tillige- 
med Officererne  holdtes  paa  Fyrstens  egen  Bekostning.  Der- 
næst ledsagedes  hans  Excellence  af  et  Kompagni  Fiskehand- 

lere,  klædte  i  Gaia,  i  hvidt  og  blaat  Kalliko  med  hvide  Fjer 
i  Hatten.  Efter  dem  fulgte  en  Skare  Eosenkrandssælgere,  og 
endelig  en  anden  Skare  fra  Kvarteret  la  Eegola.  Alle  disse 
gik  som  et  samlet  Korps  foran  de  store  Faner  med  hans 
Excellences  Vaaben  og  marscherede  igjennem  hele  Strada 
Papale  til  St.  Peterskirken  og  trak  paa  Vagt  foran  Fyrstens 
eget  Værelse,  som  ligger  ved  den  store  Trappe  af  Vatikanets 
Basilika ». 

Under  et  Conclave  boer  Marskallen  endnu  altid  i  den 
Bygning,  hvor  Conclavet  samles,  for  at  han  kan  holde  et 
vaagent  -Øje  med  Kardinalernes  Afspærring,  og  det  er  tillige 
hans  Pligt  nøje  at  undersøge  alt,  hvad  der  gaar  igjennem  de 
Hjul,  som  maa  passeres  af,  hvad  der  gaar  ud  og  ind.  Dette 
er  saa  godt  som  alt,  hvad  Marskallen  nu  har  at  gjore,  og 
hans  tidligere  glimrende  Følge  er  blevet  indskrænket  ligesom 
hans  Gjerning;  thi  siden  Clemens  Xni's  (1758-69)  Dage  er 
den  fordums  kostbare,  glimrende  Garde  bleven  reduceret  til 
en  lille  Afdeling  af  Pavens  regulære  Tropper. 

HI. 

At  opregne  Ceremonierne  for  hver  af  de  9  Dage,  som 
gaa  forud  for  Conclavets  Samling,  vilde  kun  være  at  trætte 
Læseren.  De  tre  første  Dage,  der  særlig  ere  helligede  Pavens 
Begravelse,  turde  derimod  nok  gjøre  Regning  paa  almin- 
delig Interesse.  Stendhal,  som  var  i  Rom  ved  Leo  XH's 
Død,  giver  os  i  sine  « Promenades«  en  fortrinlig  Beskrivelse 
af,  hvad  der  finder  Sted  ved  denne  Lejlighed.  Han  skriver 
blandt  andet  saaledes:  «I  Dag  begyndte  Pavens  Bisættelse  i 
St.  Peterskirken,  og  vi  vare  der  fra  Kl.  11  om  Formiddagen. 
Pavens  Katafalk  var  bleven  opstillet  i  Korets  Kapel,  omgivet 
af  Kardinalerne,  iførte  deres  meget  smukke  skarlagenrøde 
Uniform.  Pavens  Lig  var  der  ikke  endnu;  foran  Katafalken 
blev  der  læst  Messe  af  Kardinal  Pacca.  Efter  Messen  trak 
Kardinalerne  sig  tilbage  for  at  besørge  Statssager  i  den  saa- 

kaldte  Kapitelsal  i  St.  Peter.  Medens  Kardinalerne  vare  be- 
skæftigede med  Statens  Affærer,  gik  Gejstligheden,  som  er 
ansat  ved  St.  Peterskirken,  bort  for  at  hente  LeoXIPs  Lig  i 
det  Kapel,  hvor  det  havde  været  udstillet.  Saa  snart  Liget 
var  bragt  hen  til  det  Sted,  hvor  Katafalken  stod,  vendte 
Kardinalerne  tilbage.  Liget  var  ifert  en  skinnende  hvid  Lig- 
dragt; med  stor  Hejtidelighed  og  i  nøje  Overensstemmelse 
med  et  meget  indviklet  Ceremoniel  blev  det  iført  et  Skrud 
af  purpurrødt  Silke,  der  var  besat  med  Broderi  og  Guldfrynd- 
ser.  I  Kisten  blev  der  lagt  tre  Poser  med  Mønter  og  en  Per- 
gamentrulle, hvorpaa  Pavens  Historie  var  optegnet.  Gar- 
dinerne bleve  trukne  for  den  store  Laage  i  Kapellet,  men 
nogle  begunstigede  fremmede  bleve  hemmelig  indsmuglede 
paa  Sangernes  Tribune«. 

Den  samme  Forfatter  tilføjer:  «En  begrundet  Mistænk- 
somheds Aand  gaar  igjennem  alt,  hvad  der  udføres  ved  en 
Paves  dødelige  Afgang;  thi  den  stakkels  afdøde  har  ingen 
Slægtninge  omkring  sig,  og  de,  hvis  Pligt  det  er  at  vælge 
hans  Efterfølger,  kunde  maaske  gjerne  begrave  en  Pave  le- 
vende«. Mange  Pavers  Dødsleje  have  i  Sandhed  været  Vidne 
til  rystende  Scener  af  Forladthed,  tilligemed  en  afskyelig,  ofte 
usømmelig  Behandling  af  Liget.  Hvilket  Billede  kan  saa- 
ledes  være  mere  mørkt  og  hæsligt  end  det  ryggesløse  Slags- 
maal  imellem  drukne  Soldater  og  Præster  ved  Alexander  VI's 
Lig  (1503),  hvilket  Burckhardt  beskriver  paa  følgende  Maade: 
•Liget  blev  baaret  ind  i  St.  Peterskirken  af  fire  Tiggere,  me- 
dens Gejstligheden  gik  i  Spidsen  og  Kanikerne  ved  Siden  af 
Baaren.  Da  man  kom  midt  i  Kirken,  blev  Liget  sat  ned, 
og  man  ventede  paa  Oplæsningen  af  «Non  intresin  judicium«, 
men  da  man  ikke  kunde  finde  Bogen,  begyndte  Gejstligheden 
at  synge  Svaret:  «LiberaDomine».  Under  Sangen  toge  nogle 
Soldater  Faklerne  fra  nogle  af  Præsterne,  hvorpaa  de  andre 
Præster  begyndte  at  forsvare  deres  Kolleger  med  de  Fakler, 
som  de  havde  i  Haanden.  Soldaterne  grebe  til  Vaaben,  og 
Præsterne,  som  bleve  bange,  flygtede  ind  i  Sakristiet,  Sangen 

standsede,  og  Liget  stod  overladt  til  sig  selv.  Jeg  og  nogle 
andre  toge  Baaren  og  bare  den  hen  foran  Højalteret«.  Er 
den  Udskejelse,  som  her  beskrives,  vel  enestaaende,  saa  have 
mange  Pavers  Begravelser  dog  været  ledsagede  af  Optrin, 
som  have  staaet  i  den  mest  skjærende  Modsætning  til  den 
høje  Værdighed,  de  beklædte  i  deres  Levetid. 

Naar  de  ni  Dage  ere  forløbne,  maa  alt,  hvad  der  hører 
til  Forberedelserne,  være  fuldendt,  Conclavet  maa  være  ind- 
rettet til  at  tage  mod  sine  Beboere,  og  disse  maa  alle  være 
valgte.  Et  Conclave  omfatter  ikke  blot  Kardinalerne,  men  en 
hel  Skare  af  Mennesker,  som  skulle  være  de  høje  Eminencers 
tjenende  Åander.  Der  er  forst  den  saakaldte  Maggiordomo, 
Konfessionarius,  Læger,  Barberer,  Snedkere,  Skorstensfejere 
med  flere,  som  alle  ere  valgte  i  Overensstemmelse  med  de 
til  den  Ende  udstedte  pavelige  Forskrifter  af  det  samlede 
Kardinalkollegium.  De  saakaldte  Conclavister,  som  ere  Kar- 
dinalernes private  Ledsagere,  vælges  af  hver  enkelt  Kardinal. 
Disse  Conclavister  have  ofte  spillet  en  meget  stor  Rolle  ved 
Pavevalgene,  og  mangen  Pave  har  havt  deres  Virksomhed  at 
takke  for  sit  Valg.  Hver  Kardinal  kan  medtage  en  eller  to 
Conclavister,  der  ikke  maa  være  Handelsmænd  eller  Hushov- 
mestere  for  en  eller  anden  Fyrste,  ej  heller  beklæde  nogen 
verdslig  Domstol,  ikke  være  Brødre  eller  Fættere  til  den 
Kardinal,  som  de  skulle  følge  til  Conclavet,  og  i  h\is  Hus  de 
maa  have  havt  Ophold  12  Maaneder  før  Conclavets  Begyn- 
delse. Man  gjenfinder  i  disse  Bestemmelser  den  samme  skin- 
syge Åand  som  i  alle  de  andre  Regler,  der  iagttages  ved 
Pavevalget,  og  der  vaages  med  den  største  Forsigtighed  over 
deres  Overholdelse.  I  Aaret  1758  hændtes  det  saaledes,  at 
Kardinal  Malverri  forsøgte  at  indsmugle  en  af  sine  Yndlinge, 
en  Kanik  Bologhini,  men  havde  den  Krænkelse,  at  Kollegiet 
negtede  ham  Adgang,  fordi  han  ikke  havde  været  Medlem  af 
Kardinalens  Husstand  i  den  foreskrevne  Tid.  Samme  Gang 
fandt  en  anden  mærkelig  Udelukkelse  Sted:  den  Mand,  som 
man  havde  bestemt  at  vælge  til  Overlæge  for  Conclavet,   en 

Dr.  Guattani,  blev  i  det  sidste  øjeblik  forkastet,  fordi  Kar- 
dinal York  fremsatte  som  sin  Faders  ønske,  at  Kollegiet 
vilde  føje  ham  i  ikke  at  vælge  denne  Mand  til  Læge. 

Conclavisterne  dannede  og  danne  endnu  stedse  et  Sam- 
fand,  som  er  sig  sin  Magt  bevidst,  og  som  er  forlenet  med 
flere  anerkjendte  Privilegier.  Fra  den  tidligste  Tid  synes  de 
at  være  blevne  belønnede  med  betydelige  Gaver,  som  senere 
ere  gaaede  over  til  at  blive  lovlige  Rettigheder.  De  havde 
endogsaa  indbyrdes  vedtaget  en  Slags  Lovbog,  som  hentydede 
til  alle  deres  Sportler,  og  disse  Forskrifter  maatte  enhver  Con- 
clavist  forpligte  sig  til  at  følge,  skjent  saadanne  Bestemmel- 
ser stode  i  aabenbar  Strid  med  pavelige  Buller.  En  gammel 
vedtaget  Misbrug  blandt  dem  var,  at  den  nyvalgte  Paves 
Celle  skulde  plyndres  af  Conclavisterne.  Dette  Privilegium 
forekom  dog  selve  Conclavisterne  at  være  mindre  passende, 
og  ved  et  Made,  som  holdtes  i  det  Sixtinske  Kapel  den  13de 
[  Maj  1513,  blev  det  forhandlet,  hvor  vidt  man  skulde  vedblive 
at  gjøre  Anvendelse  af  denne  Rettighed.  Det  blev  da  ved- 
taget, at  man  i  Stedet  for  alle  at  kaste  sig  over  Byttet  skulde 
overlade  Cellens  Indhold  til  én  Conclavist,  mod  at  han  betalte 
sine  Kolleger  1,500  Dukater  til  Deling.  Trods  denne  Ved- 
tagelse vedblev  dog  i  mange  senere  Conclaver  den  gamle 
Plyndring  af  alle  Conclavister. 

Hvorledes  Conclavisterne  søgte  at  gjøre  deres  Indflydelse 
gjældende  ved  Pavevalget  paa  en  ofte  mindre  hæderlig  Maade, 
ses  af  følgende  Smaatræk.  Da  der  ved  et  Conclave  var  stor 
Sandsynlighed  for,  at  Valget  vilde  falde  paa  Kardinal  Cervini, 
gjorde  Conclavisterne,  af  hvem  han  ikke  var  yndet,  sig  al 
mulig  Umage  for  at  hindre  Valget.  De  vidste,  at  han  heller 
ikke  stod  i  Yndest  i  Rom,  og  ved  at  udsprede  Rygtet,  at 
han  sikkert  vilde  blive  valgt,  fik  de  fremkaldt  en  Bevægelse 
mod  hans  Valg,  som  virkede  saa  godt  paa  Kardinalerne,  at 
de  valgte  Marcellus.  En  anden  Gang  havde  Kardinal  Tor- 
res's  List  nær  berøvet  Pius  IV  (1559)  Paveværdigheden. 
Torres  var  Kardinal  Cuevas  Conclavist,    og  for  at  faa  denne 

valgt  udfandt  han  følgende  List.  Han  henvendte  sig  til  hver 
af  Kardinalerne  og  bad  om  deres  Stemme  for  sin  Kardinal, 
for,  som  han  sagde,  blot  at  vise  Cueva  denne  Æresbevisning. 
Da  hver  af  Kardinalerne  troede,  at  Torres  ikke  havde  talt  til 
flere  end  til  én  af  dem,  lykkedes  det  paa  denne  Maade  at  faa 
32  Stemmer  af  de  42,  og  Torres  lo  allerede  indvendig  ved 
Tanken  om  den  Forbavselse,  der  vilde  staa  malet  i  Kardi- 
nalernes Ansigter,  naar  de  hørte,  at  Cueva  var  bleven  Pave. 
Men  inden  Stemmerne  vare  afleverede,  opdagedes  Listen  af  Kar- 
dinal Capo  di  Ferri,  som  tilfældigvis  spurgte  sin  Nabo,  hvem 
han  havde  stemt  for,  og  da  denne  fortalte  ham,  at  han  vilde 
give  Cueva  sin  Stemme  for  at  vise  ham  en  lille  Æresbevis- 
ning, fattede  Capo  di  Ferri,  som  havde  lovet  Torres  det  samme. 
Mistanke,  og  Planen  blev  forstyrret.  Skjønt  Plyndringen  af 
den  nyvalgte  Paves  Celle  kan  spores  saa  langt  ned  i  Tiden 
som  til  Alexander  VII  (1655),  forsvinder  den  dog  senere,  og 
nu  tilfalder  Indholdet  af  denne  Celle  en  af  den  nyvalgte 
Paves  Husfolk,  som  kaldes  «Kameriere».  Conclavisterne  lide 
imidlertid  ikke  noget  pekuniært  Tab  ved  denne  Forandring; 
thi  de  modtage  som  Løn  for  deres  Arbejde,  naar  Valget  er 
sket,  15,000  Scudi  til  Deling.  Foruden  denne  Betaling  gives 
der  dem  Eet  til  at  tage  Bolig  i  hvilken  som  helst  By  inden- 
for Pavens  Lande  med  fulde  Borgerrettigheder;  de  ophæves 
desuden  i  Eang  med  Adelen,  og  dersom  de  ere  Medlemmer 
af  en  eller  anden  religiøs  Orden,  have  de  Ret  til  at  bort- 
testamentere  deres  Ejendom  uden  for  den  Orden,  hvortil 
de  høre. 


Det  har  i  den  senere  Tid  været  Gjenstand  for  Omtale  i 
Eom,  hvorvidt  de  foreskrevne  ni  Dages  Forberedelse  kan  an- 
ses for  bindende,  og  om  man  ikke  kan  frigjøres  for  dem  ved 
en  i  rette  Tid  truff'en  Bestemmelse  af  Paven.  Der  gives 
endogsaa  Mænd,  hvis  Udtalelser  fortjene  Opmærksomhed,  som 

ere  af  den  Mening,  at  der  allerede  existerer  et  saadant  Akt- 
stykke af  Paven,  som  fritager  Kardinalerne  for  at  iagttage 
den  sædvanlige  Form  ved  et  eventuelt  Valg,  og  som  bemyn- 
diger dem  til  at  skride  til  Valget  af  en  Pave  «coram  cadavem. 
Skjønt  dette  Rygte  kunde  synes  noget  usandsynligt,  er  det 
dog  blevet  fortalt  med  en  Sikkerhed,  som  tyder  paa,  at  man 
er  overbevist  om,  at  et  saadant  Dokument  virkelig  er  til. 
At  man  vil  indrømme  Paven  Myndighed  til  at  udstede  en 
saadan  Befaling,  kan  der  ikke  være  Tvivl  om,  saa  meget  mere 
som  han  har  flere  Precedentser  at  støtte  sig  til  i  denne  Hen- 
seende. Vi  behøve  blot  at  minde  om  Adrian  V  (1276),  som 
kun  regerede  en  Maaned  og  nogle  Dage,  men  som  afskaffede 
sin  Forgænger  Gregor  X's  Bulle,  og  denne  Ophævelse  ved- 
blev at  staa  ved  Magt  under  de  sex  følgende  Valg,  indtil  de 
skandaløse  Optrin,  som  denne  Ophævelse  havde  ført  med  sig, 
bevægede  Coelestin  V  (1294)  til  at  kalde  Gregor  X's  Lov  til 
Live  igjen.  Endnu  mere  fremtrædende  er  Gregor  XFs  (1370) 
Fremgangsmaade  paa  en  Tid,  da  den  apostoliske  Stol  havde 
tilbragt  mere  end  60  Aar  i  Landflygtighed  i  Avignon.  Det 
føltes  af  alle  gudfrygtige  Sjæle,  at  den  Tilstand,  hvori  Kir- 
ken var  kommen  ved  dette  Skridt,  var  ødelæggende  for  dens 
sande  Interesser.  Paven  selv,  skjønt  han  var  en  Franskmand, 
følte  godt,  at  det  eneste  uundgaaelige  Middel  til  at  frelse 
Kirken  og  tilfredsstille  dens  Medlemmer  var  at  føre  St.  Peters 
Stol  tilbage  til  Kom.  Det  var  imidlertid  ikke  let  for  en  Pave 
paa  den  Tid  at  udføre  denne  Beslutning,  selv  om  han  var 
overbevist  om,  at  Kirkens  Vel  og  Bestaaen  krævede  det;  den 
saakaldte  "Camarilla«,  et  sandt  Net  af  Rænker  fra  de  for- 
skjellige  Hoffer,  vilde  gjøre  Opgavens  Losning  vanskelig. 
Selv  om  Paven  med  de  Personer,  som  udgjorde  det  hellige 
Kollegium,  flyttede  til  Rom,  kunde  han  vente,  at  man  efter 
hans  Død  vilde  gjøre,  hvad  man  allerede  tidligere  havde  gjort, 
flytte  tilbage  til  Avignon  igjen,  og  paa  den  Maade  vilde  intet 
være  opnaaet.  Det  var  derfor  ikke  nok,  at  den  pavelige  Rej 
sidents  flyttedes  tilbage  til  Rom,  men  der  maatte  for  at  sikre 

dens  Forbliven  dér  gjøres  væsentlige  Forandringer  med  Hen- 
syn til  Bestemmelserne  for  det  eventuelle  Pavevalg ;  Gregor  XI 
tog  derior  heller  ikke  i  Betænkning  at  gjøre  saadanne  For- 
andringer. I  en  Bulle,  dateret  19de  Marts  1378,  ophævede 
han  ved  ét  Pennestrøg  alle  de  Bestemmelser,  som  vare  givne 
med  Hensyn  til  Valget  af  en  Pave,  fritog  Kardinalerne  for 
alle  de  Forpligtelser,  hvortil  de  vare  bundne  ved  Ed,  og 
bemyndigede  dem  til  at  møde  efter  hans  Død,  naar  de  maatte 
finde  det  belejlig,  og  at  vælge  ved  simpel  Stemmeflerhed. 
Denne  Vilkaarlighed,  hvortil  den  pavelige  Myndighed  førte, 
er  aldrig  bleven  bestridt  som  utilladelig  eller  erklæret  for  et 
Overgreb;  tvært  imod  blev  den  af  alle  Kirkens  Myndigheder 
anerkjendt  som  fuldkommen  berettiget.  Denne  Handling  staar 
som  et  Sidestykke  til,  hvad  Conciliet  i  Konstanz  gjorde;  men 
skjønt  de  begge  staa  "som  en  vilkaarlig  Overskridelse  af  de 
gjældende  Lovbestemmelser,  forte  disse  Handlinger  dog  begge 
Gange  den  katholske  Kirke  tilbage  til  en  Ko  og  Orden,  som 
det  vilde  have  været  vanskeligt  at  bringe  til  Veje  paa  anden 
Maade.  Foruden  disse  to  anførte  Tilfælde  skal  der  være  endnu 
et  af  nyere  Datum,  hvortil  Pius  IX  kunde  støtte  det  Akt- 
stykke, som  han  i  Følge  fleres  Antagelse  skal  have  udfær- 
diget*).   Moroni  fortæller  nemlig  i  sin  «EcclesiasticaI  Ency- 


•)  I  Følge  Køln.  Zeitung  skal  der  findes  en  pavelig  Konstitution  af 
28de  Maj  1873,  som  gaar  ud  fra,  at  det  under  Kirkens  nuværende 
Farer  og  dens  Fjenders  Frækhed  i  at  skade  den  fri  Udøvelse  af 
den  hellige  Myndighed  var  nødvendigt  at  drage  Omsorg  for,  at 
det  Conclave,  som  i  sin  Tid  skal  vælge  Pius  IX's  Eftermand,  ikke 
forhindres  og  forstyrres.  Efter  sin  apostoliske  Magtfuldkommenhed 
har  Paven  besluttet  ikke  blot  at  ophæve  de  tidligere  bestaaende 
kirkelige  Love  om  Stedet  for  Conclavets  Afholdelse,  men  ogsaa 
dem,  der  fastsætte  de  Ceremonier  og  Sædvaner,  som  tidligere  brug- 
tes ved  Valget,  men  nu  erklæres  ikke  at  høre  med  til  et  kanonisk 
Valg.  De  bestaaende  Regler  ere  vel  affattede  med  stor  Klogskab 
og  Fuldstændighed,  men  da  Forholdene  have  forandret  sig  saaledes, 
at  man  kan  befrygte  alt  baade  af  de  slette  Mennesker,  som  kalde 
sig  Katholiker,  og  af  selve  Kjætterne,  vil  Paven  løse  sine  Brødre 
Kardinalerne    baade    enkeltvis    og   samlede  fra  den  Forpligtelse  til 

clopædiaw:  Da  Pius  VI  (1755-1799)  var  Statsfange  i  Florents, 
siges  han  at  have  afgivet  til  Monsignor  Odeschalchi,  dengang 
Nuntius  i  Byen,  en  Bulle,  som  fritog  Kardinalerne  fra  at 
mede  til  Conclave  i  Kom  og  ophævede  alle  de  bestaaende 
Forskrifter  med  Hensyn  til  Formen  for  at  gjøre  Valget  lettere 
og  hurtigere  paa  en  Tid,  da  Kirken  var  truet  af  mange  Farer. 
Ved  Pius  VFs  Bøå  skal  Monsignor  Caracciolos  Kameriere 
være  bleven  afsendt  til  Venedig  og  Neapel  for  at  gjore  Kar- 
dinalerne bekjendt  med  det  pavelige  Aktstykke.  Conclavet  i 
Venedig  udmærkede  sig  imidlertid  hverken  ved  Korthed  eller 
Enighed,  og  om  end  derfor  Pius  VPs  Fremgangsmaade  kunde 
tjene  Pius  IX  til  Precedents,  kan  det  ikke  afgive  noget  godt 
Varsel. 


IV. 

Pius  VII  døde  i  Qvirinalet  (1823),    og   da   det  var  af- 
gjort   i  Lovbestemmelserne,    som  angik  Conclavet,    at   dette 


at  adlyde  og  overholde  de  tidligere  Regler,  som  de  under  Ed  have 
paataget  sig. 

Derpaa  opregnes  de  Hovedpunkter,  i  hvilke  der  for  Frem- 
tiden skal  gives  Kardinalerne  fuld  Frihed  til  at  handle  tvært  imod, 
hvad  der  tidligere  har  været  gjældende  og  er  blevet  strengt  over- 
holdt. Saaledes  have  de  Ret  til  i  Pavens  levende  Live  at  raadslaa 
om  alt,  hvad  der  vedrører  Valget  af  hans  Efterfølger,  og  forud  at 
overveje,  hvad  der  kan  gjøres  for  at  fremskynde  det  uden  at  ofre 
dets  hellige  Karakter,  altsaa  at  fastsætte  Dagen,  undlade  de  fore- 
skrevne Klauser  (o:  Kardinalernes  Udelukkelse  fra  Omverdenen  og 
indbyrdes),  og  til  at  forlægge  Valget  til  Monaco ,  Malta  eller  en 
fransk  By,  saa  fremt  de  kun  kunne  nyde  den  Uafhængighed,  som 
kræves  for  at  fuldende  det  hellige  Værk.  Kun  om  selve  Personen, 
der  skal  vælges,  maa  Kardinalerne  ikke  raadslaa. 

De  klerikale  Tidender  have  vel  rejst  heftige  Indsigelser  mod 
denne  Meddelelse,  men  dog  ikke  ret  dristet  sig  til  ganske  at  be- 
nægte dens  Rigtighed,  og  den  synes  ogsaa  —  efter  alt  det  frem- 
komne —  i  mange  Punkter  at  stemme  overens  med  en  virlig  exi- 
sterende  pavelig  Bulle,  som  imidlertid  i  sin  Ordlyd  først  vil  komme 
frem  ved  selve  det  nye  Pavevalg.  Red.'s  Anm. 

skulde  holdes,  hvor  Paven  døde,  samledes  Kardinalerne  dér. 
Siden  den  Tid  er  man  vedbleven  at  samles  dér,  og  Vatikanet, 
hvor  Conclaverne  tidligere  samledes,  er  blevet  forladt.  Det 
er  imidlertid  ikke  blot  til  disse  to  Steder,  at  Conclavernes 
Historie  er  knyttet.  Flere  bekjendte  Paver  ere  blevne  valgte 
i  Minerva- Kirken;  selv  St.  Sabina,  som  staar  i  højtidelig 
Ensomhed  paa  de  ubefolkede  Højder  af  det  ubeboede  Aven- 
tinerbjerg,  var  engang  Vidne  til  heftige  Kampe  efter  Hono- 
rius  IV's  Død.  Det  ældste  af  de  Conclaver,  der  omtales  som 
afholdte  i  Vatikanet,  er  det,  som  holdtes  1303,  og  først  1378 
ved  Urban  VI's  Valg  samledes  Conclavet  her  for  anden  Gang. 
Derpaa  fulgte  igjen  en  Række  Conclaver,  afholdte  paa  tbr- 
skjellige  Steder,  indtil  der  i  Aaret  1455  begyndte  en  Række 
Vatikan-Conclaver  med  Calixtus  HI,  som  først  afbrødes  med 
Samlingen  i  Qvirinalet  1823. 

Skjønt  Conclaverne  siden  den  Tid  have  været  fjernede 
fra  Vatikanet,  er  Conclavernes  tidligere  Historie  dog  saa  nøje 
knyttet  til  dette  Sted,  at  det  maatte  anses  for  en  utilladelig 
Forbigaaelse  ikke  at  omtale  den  Maade,  hvorpaa  Conclaverne 
holdtes  dér.  Hele  første  Sal  i  det  pavelige  Palads  blev  ved 
denne  Lejlighed  strengt  aflukket  og  overladt  til  Bekvemme- 
lighed for  Kardinalerne  med  deres  store  Følge  af  forskjellige 
Personer,  der  vare  udvalgte  til  at  dele  Indespærringen  med 
dem.  Hver  Kardinal  havde  et  lille  Aflukke  for  sig  selv,  der 
blev  kaldet  en  Celle;  disse  Celler  vare  delte  i  to  Stokværk, 
af  hvilke  Kardinalen  beboede  det  nederste,  hans  Ledsagere 
det  øverste,;  de  Kardinaler,  der  vare  udnævnte  af  den  sidst 
afdøde  Pave,  havde  deres  Celler  betrukne  med  violet  Klæde 
til  Tegn  paa  Sorg,  medens  de  andre  Celler  vare  betrukne 
med  grønt.  Var  Kollegiet  saa  talrigt,  at  der  var  Mangel 
paa  Plads,  blev  Galleriet  over  Vestibulen  i  St.  Peter  overladt 
Kardinalerne  til  Beboelse,  og  dette  var  Tilfældet  ved  Con- 
clavet i  Aaret  1740.  Cellerne  bleve  fordelte  mellem  Kardinalerne 
ved  Lodkastning.  Det  store  Værelse  ved  Enden  af  Scala 
Reggia,    der  er  Vestibule  for  det  Sixtinske  og  det  Paulinske 

Kapel,  stod  altid  tomt  og  var  overladt  de  indelukkede  Kar- 
dinaler til  Spadseregang.  I  det  Paulinske  Kapel  plejede 
man  at  bygge  sex  Reserve  -  Altere ,  ved  hvilke  Kardinalerne 
med  deres  Conclavister  forrettede  den  daglige  Messe;  i  det 
Sixtinske  Kapel  fandt  derimod  Stemmegivningen  Sted,  og  den 
beskadigede  Tilstand,  hvori  de  fleste  Malerier  forefindes  i 
dette  Kapel,  skal  for  en  stor  Del  være  foranlediget  ved  Regen 
af  de  mange  Stemmesedler,  som  her  bleve  brændte  efter  hver 
Stemmegivning,  der  faldt  uheldig  ud.  Udenfor  dette  aflukkede 
Omraade  kunde  det  ikke  tillades  nogen  Kardinal  at  sætte  sin 
Fod,  saa  længe  Conclavet  varede,  og  at  det  ikke  kunde  være 
nogen  hyggelig  Tilværelse,  som  her  førtes,  er  let  at  forstaa, 
naar  vi  vide,  at  hvert  Vindu,  hver  Dør  og  hver  Aabning  var 
omhyggelig  tilmuret.  Kun  ét  Vindu  forblev  utilmuret,  for  at 
det  nødvendige  Lys  kunde  trænge  ind;  men  for  at  ingen 
skulde  benytte  det  til  paa  ulovlig  Maade  at  se  ind  ad  det, 
blev  der  hængt  Voxdug  for  Ruderne.  Dørene  for  Enden  af 
Scala  Reggia,  som  føre  ind  til  det  store  Værelse  mellem  de 
to  tidligere  nævnte  Kapeller,  bleve  ikke  tilmurede;  igjennem 
dem  førtes  de  Kardinaler- ind  til  Conclavet,  som  kom,  efter 
at  Arbejderne  vare  begyndte,  ligesom  det  ogsaa  var  tilladt 
kongelige  Personer,  som  besøgte  Rom  paa  Conclavets  Tid,  at 
feres  ind  ad  denne  Vej  for  at  se  den  for  den  øvrige  Verden 
afspærrede  Forsamling.  For  at  imidlertid  ingen  uvedkom- 
mende skulde  slippe  ind  gjennem  disse  Døre,  vare  de  for- 
synede med  fire  Laase,  to  paa  den  udvendige  Side,  hvortil 
Marskallen  havde  Nøglerne,  og  to  paa  den  indvendige  Side, 
hvis  Nøgler  opbevaredes,  den  ene  af  Kardinal-Kammerherren 
og  den  anden  af  Ceremonimesteren.  Ved  Siden  af  disse  Døre 
var  der  anbragt  to  Hjul,  som  kunde  drejes  rundt,  og  igjen- 
nem hvilke  man  sendte  en  Del  af  de  mange  Nødvendigheds- 
artikler, som  et  saa  stort  Antal  Mennesker  behøvede  for  at 
kunne  leve;  at  faa  alt  sendt  ind  igjennem  disse  to  Hjul 
vilde  have  været  umuligt,  og  der  var  derfor  paa  andre  Steder 
anbragt  sex  lignende,  der  ligesom  hine  to  bleve  nøje  bevog- 

Hutomk  Aicliiv.    1874.    n.  |g 

tede.  Udenfor  Paladset  var  der  opstillet  Soldater  langs  med 
Murene  og  ved  hver  Indgang,  og  ingen  havde  Tilladelse  til 
at  passere  de  Skranker,  som  vare  oprejste  paa  St.  Angelo 
Broen,  med  mindre  han  var  forsynet  med  Pas. 

Paa  det  Sted,  hvor  Conclavet  nu  samles,  behøver  man 
ikke  længere  at  opføre  Træskur  som  i  Vatikanet.  Den  Del  af 
Qvirinalet,  som  er  anvist  Kardinalerne  til  Opholdssted  under 
Conclavet,  er  en  Korridor,  vistnok  den  længste  i  Verden,  som 
med  lige  Mellemrum  er  forsynet  med  Døre  i  hele  sin  Længde, 
og  hver  af  disse  Døre  fører  ind  til  en  lille  Lejlighed  paa  tre 
eller  fire  Værelser.  Disse  smaa  Lejligheder  fordeles  ligesom 
Cellerne  mellem  Kardinalerne  ved  Lodtrækning;  ved  Inde- 
spærringen iagttages  de  samme  Kegler  som  fordum  i  Vati- 
kanet. Den  samme  strenge  Udelukkelse  fra  al  Forbindelse 
med  Omverdenen  overholdes  med  Undtagelse  af  den  lille 
Indrømmelse,  at  en  Kardinal  kan  faa  Tilladelse  til  gjennem 
Hjulet  at  samtale  med  en  Person,  som  staar  udenfor,  dog 
saaledes  at  deres  Samtale  kan  høres  af  de  vagthavende  Em- 
bedsmænd. Han  kan  ogsaa  modtage  Breve,  men  de  maa 
ogsaa  først  læses,  inden  Modtageren  faar  dem.  Uagtet  alle 
disse  Forholdsregler  har  det  dog  ikke  været  muligt  at  for- 
hindre Kardinalerne  fra  at  staa  i  en  levende  og  uafbrudt 
Forbindelse  med  deres  Venner  udenfor. 

Naar  alle  Forberedelser  ere  gjorte,  samles  Kardinalerne 
i  St.  Sylvesterkirken ,  de  høre  en  Messe  for  den  Helligaand 
samt  en  Prædiken,  efter  hvilken  de  med  hele  deres  Følge 
gaa  i  Procession  over  Piazzaen  og  holde  deres  Indtog  i  Con- 
clavet, som  dog  først  lukkes  sent  samme  Aften.  Indtil  Luk- 
ningen finder  Sted,  frembyder  Conclavet  Skuet  af  den  trav- 
leste Virksomhed.  Det  er  nemlig  Skik,  at  alle  Rangspersoner 
i  Kom  hilse  paa  hver  Kardinal  i  hans  Celle,  og  den  Avdients, 
som  her  finder  Sled,  adskiller  sig  kun  fra  andre  hgnende 
Modtagelser  ved,  at  Kvinderne  ere  udelukkede  fra  den.  Det 
er  imidlertid  ikke  blot  Høflighedsformler,  som  her  udvexles; 
Gesandter   og  politiske  Agenter  ere  ivrige  for  at  gjøre  deres 

Indflydelser  gjældende  for  denne  eller  hin  Kardinal,  hvem  deres 
Hof  særlig  maatte  anske  valgt.  Tre  Timer  efter  Solned- 
gang ringes  der  tre  Gange,  og  ved  den  tredje  Kingning  træder 
Ceremonimesteren  frem  og  udraaber  med  høj  Røst:  «Extra 
omnes«,  hvilket  er  Tegnet  til  Opbrud  for  alle,  som  ikke  ere 
Medlemmer  af  Conclavet.  Saasnart  de  hellige  Enemærker 
ere  forladte  af  alle  uvedkommende,  tilmures  alle  Indgange 
med  Undtagelse  af  Døren  ved  Enden  af  Hovedtrappen,  der 
aflaases  og  stænges  i  Marskallens,  Kammerherrens  og  hans 
tre  Kardinalers  Paasyn,  og  hermed  erklæres  da  den  højtide- 
lige Afspærring,  der  efter  Loven  skal  vare,  indtil  en  ny  Pave 
er  valgt,  for  begyndt. 

V. 

Skjønt  Kardinalerne  indtage  den  højeste  Kang  i  den  ka- 
tholske  Kirke,  hersker  der  selv  inden  for  den  romerske  Kirke 
stor  Uklarhed  med  Hensyn  til,  hvad  der  egentlig  udfordres 
for  at  kunne  være  Kardinal.  At  Lægmænd  ere  blevne  ud- 
nævnte til  Kardinaler,  er  almindelig  bekjendt;  men  spørger 
man  om  Forskjellen  mellem  de  Kardinaler,  som  ere  Lægmænd, 
og  saadanne,  som  ere  traadte  ind  i  den  gejstlige  Stand,  vil 
man  i  Almindelighed  kun  faa  uklare  og  forvirrede  Svar  paa 
dette  Spørgsmaal.  Den  eneste  Maade  at  faa  nogen  Oplysning 
om  dette  Punkt  er  ved  at  gaa  til  de  pavelige  Edikter.  I 
Følge  en  Regel,  som  har  staaet  ved  Magt  siden  1585,  skal 
Kardinalkollegiet  bestaa  af  70  Personer,  af  hvilke  6  skulle 
være  Biskopper,  50  Presbyterer  og  14  Diakoner.  Men  for  at 
blive  valgt  til  Kardinal  udfordres  i  Grunden  ikke  anden  Kvali- 
fikation end  at  være  i  ugift  Stand.  Enhver  Mand,  som  ikke 
er  gift,  kan  ophojes  til  en  Kardinals  Rang,  hvad  øjeblik  det 
behager  Paven  at  meddele  ham  den.  Denne  Rang  paalægger 
ham  da  at  gaa  over  i  den  gejstlige  Stand;  men  det  fremgaar 
igjen  af  Historien,  at  Kardinalerne  med  Pavens  særlige  Til- 
ladelse  igjen  have   kunnet  træde  ud  af  den  gejstlige  Stand. 

18- 

Det  er  ikke  et  Tilfælde,  som  forekommer  saa  sjeldent,  at  en 
Kardinal  har  faaet  Tilladelse  til  at  aflægge  den  gejstlige 
Værdighed  for  at  kunne  indgaa  Ægteskab.  En  saadan  Tilla- 
delse blev  givet  Ferdinand  Medici  i  Aaret  1588,  for  at  han 
kunde  blive  Storhertug  af  Toskana;  i  1642  gjordes  samme 
Indrømmelse  til  Kardinal  Maurice  af  Savoyen,  for  at  han 
kunde  faa  en  Kone  og  et  Hertugdømme.  Da  Kong  Ladislaus 
af  Polen  døde,  fik  hans  Broder  Casimir,  som  var  Medlem  af 
Jesu  -  Selskab  og  var  bleven  udnævnt  til  Kardinal  1646, 
ikke  blot  Tilladelse  til  at  aflægge  den  gejstlige  Værdighed, 
men  ogsaa  til  at  ægte  sin  Svigerinde,  den  afdøde  Konges 
Enke,  Maria  Gonzaga.  Af  disse  Exempler  fremgaar  det,  at 
Kardinalerne  betragtedes  som  gejstlige  og  ikke  som  Læg- 
mænd. Der  gaves  imidlertid  ogsaa  Tilfælde,  hvor  Kardinaler 
ere  blevne  udnævnte  for  ét  Aar  og  i  den  Tid  vare  forpligtede 
til  at  lade  sig  ordinere  til  Diakoner;  men  saa  snart  Aaret  var 
omme,  kunde  Udnævnelsen  fornyes,  og  en  saadan  Fornyelse 
kunde  gjentages,  saa  ofte  det  skulde  være.  For  at  Kardina- 
lerne kunde  faa  Adgang  til  Conclavet,  maatte  de  som  en 
Kegel  være  indtraadte  i  den  gejstlige  Stand.  Dette  var  og- 
saa bestemt  baade  i  Pius  IV's  og  i  Gregor  XV's  Bulle, 
og  kunde  der  end  ske  Undtagelser  herfra,  saa  var  dette 
dog  ingenlunde  almindeligt.  Et  Exempel  paa,  at  en  Kardinal 
har  faaet  Adgang  til  Conclavet  uden  at  være  ordineret,  af- 
giver Erkehertug  Albert,  der  deltog  i  Valget  af  Sixtus  V 
(1585).  Erkehertugen  ilede  i  største  Hast  fra  Innsbruck  til 
Eom,  fremviste  sin  Udnævnelse  fra  den  afdøde  Pave  og  fik 
lige  Rettighed  med  de  andre  Kardinaler,  skjønt  det  var  vit- 
terligt, at  han  ikke  var  ordineret.  For  øjeblikket  findes  der 
ingen  Lægfolk  i  Kardinalkollegiet,  fordi  den  nuværende  Pave 
for  ikke  mange  Aar  siden  udtalte  det  ønske,  at  de  Kardi- 
naler, som  ikke  vare  ordinerede,  skulde  indtræde  i  den  gejst- 
lige Stand.  Iblandt  dem,  som  efterkom  dette  ønske  af  Pa- 
ven, var  Kardinal  Antonelli. 

En  ny  Kardinal  maa  ogsaa  underkaste  sig- et  Slags  No- 
viciat,  i  hvilken  Tid  han  siges  at  være  «cum  ore  clauso«  (med 
lukket  Mund),  og  saa  længe  Noviciatet  varer,  maa  han  uagtet 
sin  Rang  ikke  tage  aktiv  Del  i  noget,  som  falder  indenfor 
Kardinalernes  Omraade.  Først  efter  at  Paven  højtidelig  har 
aabnet  hans  Mund,  har  han  Tilladelse  til  at  være  aktiv  Del- 
tager. Denne  Prøvetid  har  imidlertid  nu  mistet  sin  Betyd- 
ning, da  Lukningen  og  Aabningen  foregaar  samtidig.  Paa 
en  Tid,  da  denne  Prøvetid  virkelig  fandt  Sted,  var  det  af 
Vigtighed  at  faa  afgjort,  hvorvidt  Noviciatet  udelukkede  en 
Kardinal  fra  Deltagelse  i  Pavevalget  eller  ikke.  Eugenius  IV 
(1431 — 47)  forbød  Kardinaler,  der  ikke  havde  tilendebragt 
Noviciatet,  at  deltage  i  Pavevalget.  Dette  Forbud  blev  senere 
ophævet  af  Pius  IV  og  Gregor  XV,  der  bestemte,  at  enhver, 
som  var  udnævnt  til  Kardinal,  havde  en  ubestrideUg  Ket  til 
at  deltage  i  Conclavet.  Denne  Bestemmelse  fandt  senere 
praktisk  Anvendelse  ved  Conclavet,  som  samledes  efter  Cle- 
mens IX's  Død  1670.  Paa  den  Tid  talte  KardinalkoUegiet 
syv  Kardinaler  «cum  oribus  clausis«;  de  fik  alle  Adgang  til 
Conclavet  og  en  af  dem,   Altuci,  forlod  Conclavet  som  Pave. 

Den  Ret,  som  Kardinalerne  have  til  at  afgive  deres 
Stemme  ved  Pavevalget,  anses  for  saa  heUig,  at  hverken  Dom, 
Suspension  eller  Interdikt,  end  ikke  Exkommunikation  kan 
berøve  dem  den.  At  en  saadan  Bestemmelse  er  bleven  ved- 
taget og  fulgt,  skyldes  vistnok  et  Overgreb,  som  Bonifacius 
VIII  gjorde  sig  skyldig  i.  Denne  Pave  lod  sig  forlede  til, 
ophidset  af  sin  Lidenskab,  at  exkommunicere  og  afsætte  Kar- 
dinalerne Jacob  og  Peter  Colonna.  Denne  Fremgangsmaade, 
som  alene  var  fremkaldt  af  Familiehad  fra  Pavens  Side  uden 
at  være  begrundet  i  nogen  Uret  fra  Prælaternes  Side,  frem- 
kaldte megen  Bevægelse.  Man  saa  tydelig,  at  det  var  Boni- 
facius om  at  gjøre  at  bruge  sin  Magt  til  at  udslette  Fami- 
lien Colonnas  Indflydelse,  ja  maaske  tænkte  han  endog  paa 
Slægtens  Tilintetgj øreise.  Da  Kardinalerne  efter  Bonifacius's 
Død  forgjæves  søgte  hans  Efterfølger  om  at  blive  indsat  i  de 

Eettigheder,  som  de  paastode  vare  dem  fratagne  imod  al 
Eetfærdighed,  blev  Følgen  heraf  et  bitert  Fjendskab  til  Kir- 
ken, hvilket  paa  Grund  af  Colonna-Familiens  store  Magt  ikke 
var  uden  Fare.  Man  følte  Nødvendigheden  af  at  forhindre 
en  Pave  af  lignende  Haardnakkethed  som  Bonifacius  fra  at 
udsætte  Kirken  for  Fare  blot  for  at  tilfredsstille  sine  person- 
lige Tilbøjeligheder.  Dette  drev  da  Kirken  over  til  den 
modsatte  Yderlighed,  som  fremsattes  i  en  Bulle  af  Clemens  V, 
hvor  det  blandt  andet  hedder:  «Vi  befale,  at  ingen  Kardinal 
udelukkes  fra  Deltagelse  i  Pavevalget  paa  Grund  af  Exkom- 
munikation.  Suspension  eller  Interdikt«.  Denne  Bestemmelse 
er  senere  bleven  bekræftet  af  Pius  IV  og  Gregor  XV  saa 
fuldstændig,  at  der  ingen  Tvivl  er  bleven  tilbage  angaaende 
dette  Punkt.  Vi  have  derfor  ogsaa  siden  den  Tid  Exempler 
paa,  at  Kardinaler,  der  have  været  anklagede,  dømte  og  straf- 
fede, desuagtet  have  deltaget  i  Conclaverne.  Saaledes  var 
der  paa  Leo  X's  Tid  flere  Kardinaler,  som  vare  fængslede, 
fordi  de  havde  sammensvoret  sig  mod  Pavens  Liv.  En  af 
disse,  Kardinal  Petrucci,  blev  hængt  i  Fortet  St.  Angelo  den 
6te  Juni  1517,  Kardinalerne  Saoli  og  Soderini  bleve  der- 
imod dømte  til  at  miste  deres  Eang  saavel  som  aktiv  og 
passiv  Stemme  i  Conclavet,  hvilket  betyder,  at  de  hverken 
kunde  vælge  eller  vælges;  men  Dommen  blev  ophævet,  førend 
den  ved  Pavens  Død  fik  nogen  virkelig  Betydning  for  de 
dømte.  Under  Leos  Efterfølger  blev  Soderini  igjen  anklaget 
for  Deltagelse  i  en  Sammensværgelse  og  fængslet  i  St.  An- 
gelo; men  tiende  Dagen  efter  Pavens  Død  lod  Kardinalkolle- 
giet ham  slippe  ud  af  Fængslet,  og  i  Conclavet  stemte  han 
for  Clemens  VII,  der  tilbagegav  ham  hans  tidligere  Eang  og 
Værdighed.  Det  meste  slaaende  Exempel  paa  Pavens  Afmagt 
lige  over  for  de  mest  afskyede  og  haardest  anklagede  Kardi- 
naler afgiver  den  berygtede  Kardinal  Coscia.  Han  var  Bene- 
dict  XIII's  Yndling;  men  da  han  var  Gjenstand  for  almin- 
delig Foragt  paa  Grund  af  sin  Uretfærdighed  og  Laster, 
flygtede  han  strax  efter  Pavens  Død  til  Cisterna  for  at  und- 

gaa  Folkets  Hævn.  Hertugen  af  Sermota,  som  residerede 
der,  og  hos  hvem  han  søgte  Beskyttelse,  skriver  i  et  Brev  til 
Kardinal  Barberini,  at  han  var  mere  død  end  levende,  da  han 
ankom  der.  Herfra  stjal  han  sig  imidlerlid  tilbage  til  Con- 
clavet,  da  Kardinalkollegiet  havde  lovet  at  tage  imod  ham. 
Den  nye  Pave  Clemens  XH  kunde  imidlertid  ikke  vægre  sig 
ved  at  høre  paa  de  Klager,  som  der  allevegne  fra  rejstes 
imod  Coscia.  Han  maatte  lade  ham  stille  for  en  Domstol, 
hvor  han  anklagedes  for  Bedrageri  og  Underslæb  af  den  skan- 
daløseste  Art.  Der  blev  ført  fuldstændige  Beviser  for  Kla- 
gens Rigtighed,  og  han  blev  dømt  til  en  Bode  af  200,000 
Kroner,  til  ti  Aars  Fængsel  i  St.  Angelo  og  til  at  miste  sin  Bi- 
spestol i  Benevento,  sin  Rang  og  sine  Privilegier  som  Kardinal. 
Ikke  længe  derefter  fik  Paven  Betænkehgheder  over  den  af- 
sagte Dom  og  udstedte  en  Skrivelse,  dateret  den  Ilte  De- 
cember 1734,  hvori  han  søger  at  formilde  Coscias's  Straf. 
Han  ophæver  den  Bestemmelse  i  Dommen,  i  Følge  hvilken 
et  Pavevalg,  hvori  Coscia  tog  Del,  skulde  være  ugyldigt.  Der 
gjøres  blot  den  Indskrænkning  ved  hans  Stemmegivning,  at 
hans  Stemme  ikke  maa  være  tilstrækkelig  for  at  faa  en  gyl- 
dig Majoritet  af  '-,3  Stemmer  ved  et  eventuelt  Valg,  ligesom 
det  ogsaa  formenes  ham  at  kunne  vælges.  Det  samme  Bind, 
som  indeholder  denne  Skrivelse  af  Clemens  XII,  indeholder 
tillige  et  Brev  fra  Kardinal  Coscia,  dateret  den  6te  Februar 
1740  i  Fortet  St.  Angelo,  hvori  han  gjor  Fordring  paa  at 
sættes  paa  fri  Fod  og  faa  Adgang  til  Conclavet,  hvilket  og- 
saa strax  blev  indrømmet  ham.  Den  samme  Frygt  for  at 
berøve  en  Kardinal  Rettigheder  og  Rang,  kan  ogsaa  paavises 
hos  den  nuværende  Pave.  I  Aaret  1864  forlod  Kardinal  An- 
drea nemlig  Rom  uden  Pavens  Tilladelse  og  bosatte  sig  i 
Neapel  under  Paaskud  af,  at  hans  Helbred  krævede  denne 
Forandring  af  Opholdssted.  I  Følge  en  Bulle  af  Innocens  X 
skal  en  Kardinal,  som  forlader  Rom  uden  Pavens  Tilladelse 
miste  de  Indtægter,  han  har  havt  af  de  Embeder,  som  han 
har  beklædt.     De  politiske  Anskuelser,  som  den  bortrømte 

Kardinal  saa  tydelig  havde  lagt  for  Dagen,  fremkaldte  imid- 
lertid ønsket  hos  Pius  IX  om  at  udvide  Straffen  til  at  berøve 
ham  hans  Eang  som  Kardinal.  Der  var  en  Tid,  da  Rygtet 
gik  i  Rom,  at  Paven  havde  holdt  Møder  for  at  faa  en  saadan 
Dom  udtalt  over  den  ulydige  Kardinal ;  men  Rygtet  er  aldrig 
blevet  bekræftet,  og  Paven  er  bleven  staaende  ved  den 
Straf,  som  er  udtalt  i  Innocens  X's  Bulle.  Frygten  har  vel 
ogsaa  her  standset  en  Dom,  som  Paven  vel  næppe  vilde 
have  holdt  tilbage,  hvis  han  havde  turdet,  da  den  jo  kunde 
have  bidraget  til  at  forringe  hans  allerede  nok  som  svækkede 
Myndighed. 


VI. 

Da  Qvirinal-Paladset  kun  har  ét  Kapel,  maa  dette  ind- 
rettes saaledes,  at  det  kan  tjene  Kardinalerne  baade  til  Messe 
og  Stemmegivning.  Denne  sidste  finder  Sted  i  Presbyteriet, 
hvis  Gulv  er  belagt  med  et  grønt  Tæppe  og  bragt  i  lige 
Højde  med  Foden  af  den  pavelige  Trone,  som  er  taget  bort. 
Paa  den  modsatte  Side  af  Alteret  er  der  sat  en  Stol  til  den 
nye  Pave,  fra  hvilken  han  kan  modtage  Kardinalernes  Hyl- 
ding  umiddelbart  efter  Valget.  Indenfor  Presbyteriets  Stok- 
værk staa  Kardinalernes  Stole,  hver  forsynet  med  en  Tron- 
himmel, grøn  for  de  ældres  Vedkommende  og  violet  for  dem, 
som  ere  valgte  af  den  sidst  afdøde  Pave.  Foran  hver  Kar- 
dinal staar  et  Bord  med  Skrivematerialer,  desforuden  sex 
særskilte  Borde,  som  kunne  benyttes  af  de  Kardinaler,  der 
maatte  befrygte,  at  det  vilde  ses,  dersom  de  skrev  ved  deres 
eget  Bord.  Midt  foran  Alteret  staar  et  stort  Bord  med  Kal- 
ken, der  bruges  som  Urne  for  Stemmesedlerne;  bagved  Al- 
teret er  en  Kamin,  paa  hvilken  Stemmesedlerne  brændes  efter 
hver  resultatløs  Stemmegivning,  og  hver  Gang  denne  Kamins 
Skorsten  udsender  Røg,  véd  den  store  Mængde,  som  i  denne 
Tid   samles  paa  bestemte  Tider  af  Dagen  paa  Piazzaen,    at 

dette  er  et  Tegn  paa,    at  Rom   endnu   er  uden  Hersker  og 
Kirken  uden  Overhoved. 

I  Følge  Gregor  XV's  Bulle,  som  hovedsagelig  følges  i 
alt,  hvad  der  angaar  Pavevalget,  gives  der  tre  Maader,  paa 
hvilke  en  Pave  lovlig  kan  vælges,  nemlig  ved  Inspiration, 
Kompromis  og  Stemmegivning.  Den  første,  som  kun  an- 
vendes, naar  alle  Vælgere  uden  foregaaende  Aftale  samtidig 
kaare  den  samme  Person  til  Pave,  er  vel  i  Virkelighed  aldrig 
bleven  anvendt  til  Trods  for  den  Liste,  som  den  romerske 
Kirke  giver  over  Paver,  valgte  paa  denne  Maade.  Den  anden 
Maade,  som  kaldes  Kompromis,  bestaar  i,  at  det  hele  Kardi- 
nalkollegium overdrager  det  til  nogle  enkelte  Kardinaler  at 
vælge  den  nye  Pave.  Denne  Fremgangsmaade  maatte  man 
ty  til  1304,  og  Clemens  V,  som  blev  valgt  paa  denne  Maade, 
var  den  Pave,  der  flyttede  Pavens  Residents  fra  Rom  til 
Avignon.  Den  almindehgste  Valgmaade  er  Stemmegivning. 
Der  afgives  Stemmer  to  Gange  daglig,  om  Morgenen  og  om 
Eftermiddagen.  Den  Valgakt,  som  foregaar  om  Eftermid- 
dagen, kaldes  Accessis  og  bestaar  i,  at  enhver  Vælger  kan 
tage  den  Stemme  tilbage,  som  han  har  givet  om  Morgenen 
og  overføre  den  paa  hvilken  som  helst  af  dem,  der  ved  Af- 
stemningen om  Morgenen  have  erholdt  én  Stemme.  Stemme- 
sedlerne ere  firkantede  og  sammenlagte  saaledes,  at  der  er 
en  forseglet  Del  i  hver  Ende;  i  den  ene  Ende  staar  Væl- 
gerens Navn,  i  den  anden  et  eller  andet  Skriftsted,  der  ikke 
maa  forandres,  og  midt  paa  Stemmesedlen  den  Kandidats 
Navn,  paa  hvem  der  stemmes.  Hver  Kardinal  lægger  selv 
sin  Stemmeseddel  i  Kalken,  og  medens  han  gaar  op  til  Al- 
tret, paa  hvilket  Kalken  staar,  skal  han  fremsige  en  stille 
Bøn  og  sværge  højt  paa,  at  den  Stemme,  han  afgiver, 
gives  efter  samvittighedsfuld  Overbevisning.  Efter  at  alle 
Stemmesedler  ere  afleverede,  gaar  man  til  Undersøgelsen  af 
disse,  hvilket  udføres  af  tre  Kardinaler,  valgte  ved  Lodkast- 
ning.  Skulde  det  ske,  at  en  Kandidat  har  faaet  netop  % 
at  Stemmerne,    da   maa    den    ene   Ende  af  Stemmesedlerne 

aabnes,  for  at  man  kan  overbevise  sig  om,  at  det  fornødne 
Antal  Stemmer  ikke  skyldes,  at  Kandidaten  har  stemt  paa  sig 
selv;  thi  det  er  ikke  lovligt,  at  en  Paveaspirant  medvirker 
til  sit  eget  Valg.  Er  den  lovbefalede  Majoritet  ikke  opnaaet, 
brændes  Stemmesedlerne,  og  Valgakten  gjentages  næste  Dag 
og  saaledes  fremdeles,  indtil  et  Kesultat  er  opnaaet. 

De  tre  ,Stater  Østerrig,  Spanien  og  Frankrig  have  til- 
taget sig  den  Ret,  hver  for  sig,  ved  en  befuldmægtiget  Kar- 
dinal at  nedlægge  Indsigelse  mod  en  ilde  set  Kandidat,  hvis 
Valg  er  sandsynligt.  Indsigelsen  maa  ske,  forend  Kandidaten 
har  faaet  -/s  af  Stemmerne,  og  kan  kun  gjøres  én  Gang  i 
hvert  Conclave.  Hvorledes  de  have  erhvervet  sig  denne  Eet, 
kan  ikke  paavises,  men  at  den  anerkjendes  af  Rom,  er  godt- 
gjort ved,  at  den  flere  Gange  er  bleven  anvendt  og  taget  til 
Følge.  Udelukket  paa  denne  Maade  blev  saaledes  Kardinal 
Giustiniani,  mod  hvis  Valg  Spanien  nedlagde  Indsigelse  paa 
en  Dag,  da  han  havde  faaet  21  Stemmer,  og  29  vilde  have 
været  tilstrækkelige  til  at  skaffe  ham  op  paa  den  pavelige 
Trone.  «Semel  exclusus,  semper  exclusus«  (én  Gang  udelukket, 
for  stedse  udelukket)  er  en  Talemaade,  som  ikke  har  vist  sig 
troværdig  i  Praxis;  thi  Clemens  VIII  var  bleven  udelukket  i 
tre  Conclaver  af  Spanien,  og  Innocens  X  blev  valgt  uagtet 
Indsigelse  fra  Frankrigs  Side.  I  Følge  et  romersk  Ordsprog 
er  der  tre  Gader,  som  føre  lettest  til  Vatikanet,  nemlig  Co- 
ronari  (Rosenkranssælgernes),  Argentieri  (Guldsmedenes)  og 
Longara  (den  lange  Gade);  Betydningen  heraf  er,  at  megen 
udvortes  Hellighed,  store  Pengeopofrelser  og  en  flittig  Klav- 
ren  op  ad  den  gejstlige  Routines  Stige  ere  de  tre  sikreste 
Midler  for  at  naa  op  paa  den  pavelige  Trone. 

Saa  snart  en  Kandidat  har  opnaaet  den  lovbefalede  Majo- 
ritet, og  han  selv  har  modtaget  Valget,  erklæres  Conclavet 
for  hævet.  Dørene  aabnes,  og  i  Kapellet,  hvor  alle  Tron- 
himle sænkes  undtagen  den  over  den  nyvalgte  Pave,  modtager 
Paven  den  første  Hylding  af  de  forsamlede  Kardinaler,  hvilket 
kaldes   den   første  Adoration.    Fra  det  aabnede  Balkonvindu 

udraaber  den  ældste  Kardinal- Diakon  den  nye  Pave,  og  det 
forsamlede  Folks  Aklamation  træder  i  Stedet  for  den  almin- 
delige Valgret.  Siden  Conclaverne  ere  blevne  afholdte  i 
Qvirinalet,  har  det  været  Skik  at  udsætte  de  felgende  Cere- 
monier til  næste  Dag.  Paven  bæres  da  først  til  det  Sixtin- 
ske  Kapel  og  derpaa  til  St.  Peterskirken  for  at  modtage  den 
anden  og  tredje  Adoration.  Siddende  paa  Altret  bliver  han 
kysset  paa  Haand  og  paa  Fod  af  samtlige  Kardinaler;  efter 
at  denne  Ceremoni  er  tilende,  lyser  Paven  Velsignelse  over 
den  forsamlede  Mængde  og  vender  derpaa  tilbage  til  sin  Re- 
sidents. Faa  Dage  derefter,  sædvanlig  den  næste  Søndag, 
finder  Intronisationen  Sted  i  St.  Peterskirken,  hvor  han  bliver 
kronet  med  den  tredobbelte  Krone,  Tiaraen.  Efter  at  have 
taget  Plads  paa  Tronen  modtager  han  Hyldest  af  hele  Gejst- 
ligheden, som  er  ansat  ved  Kirken.  Derpaa  føres  han  op  til 
St.  Gregors  Kapel,  og  saa  snart  han  træder  ud  herfra,  kommer 
Ceremonimesteren  ham  imøde  og  holder  en  Tot  Hør,  der  er 
fastgjort  paa  en  Stok  af  Sølv,  frem  for  ham.  Hørtotten  an- 
tændes af  en  af  de  hosstaaende  gejstlige,  medens  Ceremoni- 
mesteren udsynger  med  høj  Eøst:  «Sancte  Peter,  sic  transit 
gloria  mundi".  Denne  Handling,  der  skal  minde  Paven  om 
den  jordiske  Forgængelighed,  gjentages  to  Gange.  Foran 
Højaltret  iføres  han  Palliet,  og  naar  Messen  er  tilende,  bæres 
han  i  Procession  op  paa  en  Balkon,  hvor  han  kan  ses  af  det 
forsamlede  Folk,  og  i  hvis  Paasyn  Tiaraen  sættes  paa  hans 
Hoved  af  den  næstældste  Kardinal- Diakon,  som  udraaber  de 
Ord:  »Accipe  tiaram  tribus  coronis  ornatam,  et  scias  te  esse 
patrem  principum  et  regum,  rectorem  orbis,  in  terra  vicarium 
Salvatoris  nostri  Jesu  Christi,  cui  est  honos  et  gloria  in  sæ- 
cula  sæculorum«.  (Modtag  den  tredobbelte  Krone  og  vid,  at 
Du  er  Fyrsternes  og  Kongernes  Fader,  Verdens  Styrer,  og 
paa  Jorden  Statholder  for  vor  Frelser,  Jesus  Kristus,  hvis 
Hæder  og  Ære  varer  fra  Evighed  til  Evighed).  Hermed  er 
Kroningen  endt,  og  derefter  følger  den  pavelige  Velsignelse. 
Den  sidste  Ceremoni,   som  paahviler  den  nyvalgte  Pave,    er 

at  tage  Laterankirken  i  Besiddelse,  der  ikke  blot  betragtes 
som  Roms,  men  som  hele  Verdens  Hovedkirke,  hvilket  Ind- 
skriften over  dens  Indgang  kan  fortælle  os.  Ved  denne  Lej- 
lighed drager  Paven  i  højtidelig  Procession  igjennem  hele 
Rom,  ledsaget  af  alle  Kardinaler  og  den  hele  Stab  af  gejst- 
lige Embedsmænd,  som  hører  til  Paveholfet.  Indtil  den 
allersidste  Tid  var  det  Skik,  at  Paven  foretog  denne  Proces- 
sion til  Hest,  ledsaget  af  hele  Kardinalkollegiet,  ligeledes  til 
Hest.  Pius  IX  ønskede  ogsaa  at  tage  til  Lateranet  paa  denne 
Maade,  men  da  Forslaget  mødte  Modstand  hos  de  mange 
alderstegne  Kardinaler,  blev  Planen  opgivet.  Tidligere  var 
det  Skik,  at  Jøderne  i  Rom  paa  denne  Dag  stillede  sig  i 
Række  fra  Titus-Buen  til  Coliseum  og  som  et  Tegn  paa  Hyl- 
dest overrakte  Paven  en  Afskrift  af  deres  Lov ;  dette  har  dog 
ikke  fundet  Sted  siden  Pius  VI's  Dage. 

Hermed  er  da  endelig  Pavevalget  til  Ende,  og  skjønt  der 
vistnok  endnu  kunde  meddeles  meget,  som  kunde  falde  ind 
under  Titelen  Conclaverne,  vil  det  allerede  meddelte  være 
tilstrækkeligt  til  at  vise,  at  Systemet  trods  den  strenge  Lov- 
bundethed dog  har  vist  sig  meget  elastisk,  og  at  Romerkirken 
flere  Gange  har  tilsidesat  de  almindelig  gjældende  Bestem- 
melser ved  Valget  af  sit  Overhoved.  Skulde  Kirken  derfor 
ved  et  eventuelt  Valg  finde  de  Bestemmelser,  som  paalægges 
Kardinalerne  ved  Valget  af  en  Pave,  uhensigtsmæssige, 
vil  man  vist  næppe  vige  tilbage  for  den  Eventualitet  at  følge 
et  andet  System,  som  antages  for  mere  tidssvarende  og  held- 
bringende  for  den  romersk-katholske  Kirke. 

G.  E.  Becker. 


Smaatiiig. 

Doktorpromotioner  i  det  sextende  Aarhondrede.  Efter  Lu- 
cas Geizkoflers  Selvbiografi,  der  ferst  i  Aaret  1873  er  udgiven 
i  sin  Helhed,  ville  vi  her  hidsætte  en  Skildring  af  de  Cere- 
monier 0.  s.  V.,  som  vare  forbundne  med  en  Doktorpromotion, 
saaledes  som  denne  foregik  i  det  sextende  Aarhundrede.  Til 
Oplysning  om  Forfatteren  skulle  vi  anføre,  at  Geizkofler,  der 
afgik  ved  Deden  i  Aaret  1620,  hørte  til  en  anset  og  vel- 
staaende  tirolsk  Patricierfamilie  og  var  en  hejt  begavet  Mand 
og  anset  Jurist;  hans  hele  Levnetsbeskrivelse  er  fnld  af  in- 
teressante og  for  Tidsalderen  karakteristiske  Træk. 

Det  var  ejendommeligt  for  den  Tids  Studenter  at  drage 
om  til  de  forskjelligste  Universiteter  i  Ind-  og  Udlandet,  alt 
efter  som  man  blev  lokket  ved  det  Ry,  som  gik  af  en  eller 
anden  Professor.  Saaledes  besøgte  vor  Forfatter  to  Gange 
Akademiet  i  Dole,  som  ligger  i  det  nuværende  franske  Land- 
skab Franche-Comté,  der  imidlertid  paa  den  Tid  tilhørte  Spa- 
nien. Ved  hans  første  Besøg  blive  vi  bekjendte  med  følgende 
komiske  Skik.  Foraarstiden  og  særlig  Majmaaned  blev  anset 
som  en  for  den  ægteskabelige  Kjærlighed  særlig  gunstig  Tid, 
hvorfor  enhver  Ægtemand,  der  ved  denne  Tid  i  Gjerningen 
forgreb  sig  paa  sin  Ægtehalvdel,  ansaas  hjemfalden  til  en 
særlig  streng  Straf.  Da  det  var  en  Kvinderne  vedkommende 
Sag,  havde  Præsident-Statholderens  Gemalinde  Jurisdiktions- 
Eet  i  saadanne  Sager,  og  hun  domfældte  hvert  Aar  en  saa- 
dan  ulykkelig  Mand  til  at  ride  omkring  i  Staden,  siddende 
omvendt  paa  et  Æsel  og  forfulgt  af  Piger  og  Drenge;  var 
der  ingen  virkelig  Delinkvent,   lod  der  sig  vel  for  Penge  op- 

drive  en  eller  anden  Proletarier,  som  maatte  tjene  til  et  ad- 
varende Exempel.  Geizkoflers  andet  Ophold  i  Dole  var  kun 
af  kortere  Varighed,  da  hans  Øjemed  væsentlig  blot  var  at 
erhverve  sig  Værdigheden  som  Doktor  i  begge  Retter;  det  er 
ved  denne  Lejlighed,  at  han  indvier  os  i  alle  de  Ceremonier, 
Taler,  Gjæstebud,  Optog  o.  s.  v.,  som  vare  forbundne  med  en 
saadan  Promotion. 

Kandidaten  havde  først  at  fremstille  sig  for  Rektor  mag- 
nificus og  Professorerne  i  vedkommende  Fakultet,  hvorpaa 
han  først  ved  offentlige  Opslag  gjode  nogle  Theses  bekj endte 
og  tilbød  sig  at  disputere  offentlig  for  dem.  Nogle  Dage 
senere  fandt  Disputatsen  Sted,  og  efter  samme  anmodede 
Kandidaten  Ræktoren  og  Fakultetet  om  at  meddele  sig  Gra- 
den som  Baccalaureus ,  hvad  der  sædvanligvis  skete  uden 
videre  Prøvelse ;  men  for  at  opnaa  den  følgende  Grad,  Licen- 
tiatgraden, udfordredes  to  Prøver;  inden  Kandidaten  imid- 
lertid blev  stedet  til  disse,  maatte  han  forpligte  sig  til  at 
udrede  en  vis  Summa  til  Universitetet;  vi  erfare,  at  der  ved 
det  juridiske  Fakultet  i  Dole  gaves  tre  forskjellige  Taxter: 
18,  23  og  30—40  Kroner,  hver  Krone  =  3  Franks;  den 
sidste  Taxt  betaltes  kun  af  særdeles  rige  Doktoranter;  den 
første  kunde  fattige,  men  dygtige  Kandidater  slippe  med; 
den  midterste  var  den  almindelige. 

Derpaa  begav  Kandidaten  sig  til  de  første  Professorer  i 
den  kanoniske  og  den  verdslige  Ret,  hos  hvem  han  hentede 
sig  de  Themaer,  hvorover  han  skulde  tale  ved  sin  første  Ex- 
amen.  Til  Forberedelse  fik  han  24  Timer,  Natten  iberegnet, 
hvorpaa  han  havde  at  indfinde  sig  for  en  Kommission  af  tre 
ordentlige  Professorer.  Siddende  og  med  bedækket  Hoved 
holdt  Kandidaten  først  et  sammenhængende  og  paa  skolastisk 
Vis  ordnet  Foredrag  over  de  ham  tilstillede  Themaer,  hvor- 
paa Examinatorerne  efter  Tur  begyndte  at  udspørge  ham, 
forelagde  ham  vanskelige  Beviser  og  indviklede  Tilfælde,  ja 
vel  ogsaa  søgte  at  forvirre  ham  og  lignende  andet.  Svarede 
Kandidaten   imidlertid   tilfredsstillende,    meddelte   den  første 

Professor  ham  i  en  kort  Tale,  at  han  havde  bestaaet  og  kunde 
stedes  til  den  anden  Prøve,  dog  ikke  fer  han  havde  erlagt 
sine  23  Kroner.  Nu  gik  Kandidaten  til  Universitetets  Kants- 
ler,  ansøgte  om  Licentiatværdigheden  og  udbad  sig  et  Thema 
til  denne  anden  Examen,  som  blev  aflagt  en  Dag  senere  for 
det  samlede  Fakultet  og,  hvorvel  den  kaldtes  den  strenge 
(rigorosum),  dog  i  Reglen  var  mildere  end  den  første,  saa- 
fremt  denne  var  bestaaet  godt. 

Havde  nu  ogsaa  den  anden  Examen  føaet  et  godt  Ud- 
fald, kunde  der  ufortøvet  skrides  til  Promotionen,  der  — 
ligesom  endnu  i  vore  Dage  ved  de  tyske  Universiteter  — 
væsentlig  var  en  Forms  Sag.  Rektoren  begav  sig  i  et  høj- 
tideligt Optog  med  hele  Kollegiet  og  et  Følge  af  Adelsmænd, 
Doktorer  og  Studenter  til  Doktorantens  Bolig  for  at  afhente 
ham.  Sled  Pibere  og  Fløjtespillere  foran  begav  man  sig  i 
en  højtidelig  Marsch  til  Aulaen,  hvor  enhver  indtog  den  ham 
tilkommende  Plads,  Kandidaten  i  Midten  ved  et  særligt  Bord, 
Rektoren  og  Professorerne  i  deres  Embedsdragt.  Derpaa  holdt 
Rektoren  først  en  kort  Tale  og  opfordrede  Kantsleren  til  at 
udnævne  Kandidaten  til  Licentiat;  dette  gik  derpaa  for  sig, 
efter  at  Kandidaten  først  med  en  højtidelig  Ed  havde  for- 
sikret at  ville  vise  Landsherren  og  Universitetet  den  skyldige 
Ærbødighed,  særlig  at  han  ikke  paa  noget  andet  Sted  vilde 
søge  at  erhverve  den  tilsvarende  Grad. 

Nu  fulgte  den  egentlige  Promotion.  Som  Festtegn  blev 
der  til  Professorerne,  Doktorerne  og  de  fornemste  Studenter 
uddelt  smaa  Grene  med  Agern  af  Sukker,  hvilke  de  havde  i 
Hænderne  under  det  paafølgende  Tog  til  Kirken.  Kandidatens 
Medhjælper  holdt  derpaa  en  længere  Tale  om  hans  Herkomst, 
Uddannelse  og  Kundskaber,  hvorpaa  Kandidaten  selv  greb 
Ordet  og  tilbød  at  disputere  over  to  af  ham  selv  opstillede 
Theses.  Efter  Aftale  optraadte  der  nu  Opponenter  og  gjorde 
Indvendinger,  hvorpaa  Disputator  svarede;  dog  afbrødes  og 
forhindredes  Disputatsens  Fortsættelse  for  det  meste  ved  Stu- 
denternes Støjen.      Nu    kom  Turen  til  Kandidaten   at  holde 

en  Tale,  der  maatte  være  lært  udenad  og  for  det  meste 
drejede  sig  om  det  valgte  Studiums  Værd,  undertiden  ogsaa 
om  Universitetets  Hæder,  Grundlæggelse,  Alder  o.  s.  v.  Nu 
rejste  Kektor  sig  og  holdt  en  Tale  om  Værdien  af  viden- 
skabelig Dannelse  i  det  hele  taget  eller  over  et  lignende  al- 
mindeligt Thema  og  opfordrede  til  Slutningen  Kantsleren  til 
at  meddele  Kandidaten  Doktorværdigheden,  hvilket  da  gik  for 
sig  under  forskjellige  Ceremonier.  Derpaa  gik  Toget  til  Kir- 
ken i  følgende  Orden:  først  kom  Musikanterne,  derpaa  Rek- 
tor, den  nye  Doktor  og  Kantsleren  med  sine  Adjunkter, 
derpaa  Professorerne  efter  deres  Eang,  saa  det  hele  Følge  af 
Doktorer,  Adelsmænd  og  Studenter.  I  Kirken  dvælede  man 
saa  længe,  til  man  havde  fremsagt  sit  Fader  vor,  og  dermed 
var  Festligheden  til  Ende. 

Man  ser,  at  Promotionerne  dengang  vare  langt  højtide- 
ligere end  i  vore  Dage  og  hver  Gang  maatte  vække  en  be- 
tydelig Opsigt;  men  dengang  satte  man  ogsaa  langt  højere 
Pris  paa  en  Doktorgrad,  og  den  blev  erhvervet  sjeldnere  og 
med  større  Vanskelighed  end  nu  til  Dags.  Naturhgvis  kunde 
der  herved  ikke  være  Mangel  paa  adskillige  Gjæstebud,  som 
betydelig  fordyrede  den  hele  Historie.  Kandidaten  maatte 
holde  alle  sine  Medhjælpere  og  Følgemænd  frit  og  efter  Pro- 
motionen give  baade  dem.  Rektor  og  Professorer  passende 
Gaver,  ved  hvilken  Lejlighed  Sukker,  som  dengang  endnu 
var  en  sjelden  og  dyr  Vare,  spillede  en  vis  Rolle.  Efter  Kan- 
didatens Udnævnelse  til  Baccalaureus  gav  Rektor  efter  Skik 
og  Brug  en  Frokost,  men  efter  Promotionen  maatte  den  nye 
Doktor  først  give  hele  Fakultetet  et  splendid  Maaltid  og 
senere  gjøre  et  nyt  Gjæstebud  for  sine  særlige  Landsmænd. 


Jakobæa  af  Bayem. 

Et  Billede  af  den  nederlandske  Historie. 
(Slutning). 


V. 

Ua  Jakobæa  for  anden  Gang  forlod  Brabant,  stod  den  Be- 
slutning fast  i  hendes  Sind  ikke  nogensinde  at  ville  vende 
tilbage  dertil.  Den  pavelige  Dispensation  viste  sig  ikke ;  mere 
og  mere  hengav  hun  sig  til  Tanken  om  fuldstændig  Befrielse 
fra  det  forhadte  Baand,  der  knyttede  hende  til  den  næsten 
idiotiske  Gemal;  forgjæves  sendte  Filip  af  Burgund  Opfor- 
dringer og  Befalinger  om  at  rejse  til  den  forhadte  Ægtefælle ; 
forgjæves  bestormede  han  Jakobæas  Moder  med  Paamindelser 
om  Ægteskabets  Hellighed  og  Ukrænkelighed ;  Jakobæa  mente 
at  gjennemskue  hans  Planer.  Overalt  i  isederlandene  vare 
Fyrstehusene  uden  Livsarvinger;  det  var  Tilfældet  i  Brabant, 
Namur,  Luxemburg,  Geldern,  og  heller  ikke  Johan  af  Bayern 
havde  ægte  Bom ;  Filip  af  Burgund  var  enten  beslægtet  med 
disse  Fyrster  eller  havde  sikret  sig  Arvefølgen  ved  Traktater 
og  Forlig;  han  betragtede  sig  vistnok  allerede  som  almindelig 
Arvetager;  det  var  derfor  intet  Under,  at  han  vilde  tvinge 
hende  til  at  forblive  i  det  barnløse  Ægteskab,  hvis  Lænker 
hun  vilde  bryde.    Hendes  Beslutning  stod  fast. 

Den  16de  Februar  kaldte  hun  Stænderne  i  Hennegau 
sammen  og  erklærede  for  dem,  at  hendes  Ægteskab  med 
Hertugen  af  Brabant  var  ugyldigt  og  det  af  fire  Grunde:  De 

vare  Sødskendebørn;  hendes  afdøde  Gemal  Daufinen  var  be- 
slægtet med  Hertugen;  hendes  Moder  var  hans  Gudmoder, 
og  Pavens  Dispensation  var  tilbagekaldt,  da  Ægteskabet 
sluttedes. 

Dermed  var  Broen  kastet  af  bag  Jakobæa.  Efter  denne 
offentlige  Erklæring  kunde  ingen  Forsoning  finde  Sted,  de 
mere  besindige  af  hendes  Eaadgivere  trak  sig  tilbage,  de 
voldsommere  trængte  sig  om  hende  og  dreve  hende  videre  paa 
den  farlige  Vej,  paa  hvilken  hun  var  slaaet  ind.  Åt  blive 
staaende  herved,  sagde  de,  var  halvgjort  Gjerning;  alene 
kunde  Fyrstinden  ikke  hævde  sin  Ket  eller  beskytte  sine  tro- 
faste, dertil  behøvedes  kraftig  Hjælp,  saaledes  som  en  dygtig 
og  modig  Ægtefælle  kunde  yde  den;  var  det  ene  Ægteskab 
ugyldigt,  kunde  det  ikke  hindre,  at  et  andet  blev  indgaaet. 

De  havde  endogsaa  et  Navn  paa  rede  Haand,  der  skulde 
lokke  Jakobæa  ved  sin  Glans  og  Berømmelse:  den  ridderlige, 
mandig  skjønne,  højtdannede  Hertug  af  Glocester,  Kongen  af 
Englands  tredje  Broder.  Foruden  Tapperhed  og  andre  rid- 
derlige Fuldkommenheder  besad  Humfrey  af  Glocester  endnu 
en,  som  i  særegen  Grad  gjorde  ham  bemærkelig;  han  yndede 
Videnskab  og  Kunst;  til  ham  dedicerede  de  engelske  Lærde 
og  Digtere  deres  Arbejder,  han  var  vel  bevandret  i  klas- 
sisk Filosofi  og  Digtekunst,  saaledes  som  den  bragtes  til 
de  evropæiske  Hofi'er  af  græske  Flygtninge.  En  Englæn- 
der, som  opholdt  sig  ved  Jakobæas  Hof,  var  utrættelig  i 
at  berømme  Hertugen  af  Glocester;  mere  og  mere  over- 
talte Fyrstinden  sig  til  at  tro  paa  sin  Ket  til  selv  at  gribe 
Lykken,  idet  hun  bittert  mindedes  den  sørgelige  Skæbne,  som 
andres  egenkj  ærlige  og  fordærvelige  Eaad  havde  bragt  over 
hende.  Desuden  —  Kong  Henrik  var  hendes  Slægtning;  paa 
mødrene  Side  nedstammede  han  jo  fra  det  samme  bayerske 
Hus,  som  herskede  i  Nederlandene. 

Tre  af  Jakobæas  mest  betroede  Mænd  rejste  hemmelig 
til  London  for  at  anraabe  Kong  Henrik  om  Beskyttelse  for 
deres  Herskerinde.     Den  engelske  Konge  tilstod  den  villig; 

at  faa  fast  Fod  i  de  rige  Nederlande  var  en  Tanke,  der  maatte 
friste  hans  ærgjerrige  Sind;  desuden  var  der  her  et  fortræffeligt 
Udgangspunkt  for  hans  Hære  i  den  franske  Krig.  Jakobæas 
Ky  var  naaet  til  London,  den  ulykkelige  Fyrstinde  og  hendes 
Bedrifter  vare  Gjenstand  for  Ballader  og  Folkesange;  Glocester, 
lidenskabelig  og  ærgjerrig  som  han  var,  greb  Planen  med 
stor  Iver;  den  skjonne  Hertuginde  og  hendes  Lande,  Udsig- 
ten til  at  blive  uafhængig  Hersker,  medens  han  i  England 
kun  var  den  Qerde  i  Rækken,  ansporede  ham  til  at  anvende 
al  sin  Indflydelse  for  at  stemme  sin  Broder  til  Gunst  for  den 
skjonne  bønfaldende. 

Saaledes  gik  det  til,  at  Jakobæa  i  Begyndelsen  af  Marts 
hemmelig  forberedte  sig  til  det  afgjerende  Skridt.  Det  hed 
sig,  at  hun  vilde  foretage  en  Eejse  til  Ponthieu,  hendes  Enke- 
sæde som  Daufine;  men  pludselig  fik  hun  Underretning  om, 
at  Filip  af  Burgund  havde  faaet  Nys  om  hendes  egentlige 
Plan  og  nu  nærmede  sig  med  en  Hær  for  at  sikre  sig  hen- 
des Person,  øjeblikkelig  brod  Jakobæa  op;  fra  Valenciennes 
gik  det  til  Hest  igjennem  det  af  burgundiske  Tropper  besatte 
Land  til  Caiais.  Her  var  hun  i  Sikkerhed;  den  engelske 
Kommandant  og  hans  Officerer  viste  Jakobæa  al  mulig  Ær- 
bødighed, og  et  Bud  blev  sendt  over  Kanalen  med  Efterret- 
ning om  hendes  Komme.  Henrik  V  sendte  et  Skib  tilbage 
med  den  formelige  Indbydelse,  Jakobæa  steg  om  Bord  og 
sejlede  afsted;  da  man  nærmede  sig  den  engelske  Kyst,  lede 
Trompetfanfarer,  som  bleve  besvarede  fra  Skibet,  der  var 
smykket  med  Vimpler  og  Flag;  paa  Strandbredden  ventede 
Humfrey  af  Glocester,  omgivet  af  et  talrigt  og  glimrende  Rid- 
derskab; glædestraalende  red  Jakobæa  ved  hans  Side  ad  Lon- 
don tU. 

I  London   beredtes   der   hende   en   prægtig  Modtagelse. 
Kongen  tilsagde  hende  offentlig  sin  Beskyttelse,    og  Jakobæa 
udstedte   atter  en  Erklæring  om  sit  Ægteskabs  Ugyldighed 
der,  som  det  var  Skik,  blev  opslaaet  paa  Kirkedørene  i  Cam- 
bray,   Utrecht,   Luttich  og  Køln.     Hun   gav  sig  derpaa  for- 

melig  under  den  engelske  Konges  Værgemaal  og  Beskyttelse, 
og  efter  at  hun  i  en  hemmelig  Traktat  havde  indsat  Humfrey 
til  Arving  af  sine  Lande,  erklærede  Henrik  V  sin  Broder  for 
hendes  Trolovede  og  tilkommende  Ægtefælle.  For  første 
Gang  i  lang  Tid  følte  Jakobæa  sig  i  Sikkerhed  og  blandt 
Mennesker,  der,  medens  de  selv  stode  paa  Magtens  og  Lykkens 
Tinde,  behandlede  hende  med  Udmærkelse  og  Kjærlighed. 
Hendes  Naturs  Livlighed  og  Varme  udfoldede  sig  i  denne 
blide  Atmosfære,  hun  knyttede  sig  til  den  trolovede  Brudgom 
med  en  lidenskabelig  Kjærlighed,  som  først  mange  og  haarde 
Slag  skulde  være  i  Stand  til  at  slukke. 

Det  varede  dog  ikke  længe,  inden  der  kom  Skyer  paa 
denne  tilsyneladende  saa  klare  Himmel.  I  Burgund,  i  Bra- 
bant  og  i  Holland  havde  Efterretningen  om  Jakobæas  Flugt 
vakt  et  ubeskriveligt  Køre ;  alle  Vegne  fra  kom  der  Gesandter 
til  London.  Hertugen  af  Brabant  fordrede  sin  Hustru,  der 
tilhørte  ham  efter  guddommelig  og  menneskelig  Ret;  Johan 
af  Bayern  truede  med  Kirkens  Straf  og  nedkaldte  Himlens 
Forbandelser  over  den  utro  Hustru.  Filip  af  Burgund  er- 
klærede rent  ud,  at  en  saadan  Fornærmelse  krævede  Hævn. 
Filip  havde  virkelig  dobbelt  og  tredobbelt  Grund  til  Harme. 
Der  havde  allerede  tidligere  været  ført  Forhandlinger  om  et 
Ægteskab  mellem  Hertugen  afGlocester  og  Filips  Søster  Anna ; 
nu  var  hun  forsmaaet  for  Jakobæa;  denne  havde  haanet  hans" 
Magt  ved  egenraadig  at  forlade  sin  Gemal,  hans  Fætter; 
endelig,  naar  hendes  Lande  kom  i  Humfreys  Hænder,  hvor 
var  da  hans  Haab  om  Overherredømme,  om  Arv?  Strax 
efter  Jakobæas  Flugt  havde  Filip  indfundet  sig  i  Bryssel  for 
at  formaa  Hertugen  af  Brabant  til  at  lægge  Beslag  paa  hen- 
des rørlige  Ejendom,  medens  hans  egen  Hær  besatte  Hennegau. 
Kong  Henrik  blev  betænkelig.  At  Fihp  af  Burgund  skulde 
tage  Sagen  saa  hæftig,  havde  han  maaske  ikke  ventet;  det 
gik  ikke  an  at  støde  den  mægtige  allierede  bort;  Jakobæas 
Lande,  som  oven  i  Kjøbet  først  maatte  fratages  den  faktiske 
Besidder,  vare  ingen  Erstatning  for  Frankrig,  og  fra  Frankrig 

kom  just  da  den  Efterretning,  at  Kongens  Broder,  Hertugen 
af  Clarence,  havde  tabt  et  Slag  i  Anjou:  han  var  falden  og 
med  ham  Blomsten  af  Englands  Adel.  Nu  mindre  end  no- 
gensinde kunde  Henrik  V  bryde  med  Burgund;  han  svarede 
de  burgundiske  Sendebud,  at  ingen  Ufred  maatte  opstaa  i 
Anledning  atf  Jakobæa;  hendes  Sag  skulde  ikke  Vaabnene, 
men  den  kanoniske  Ket  afgjere.  Humfrey  blev  sendt  til 
Frankrig;  derhen  drog  ogsaa  Kong  Henrik  selv  med  nye 
Troppestyrker;  Jakobæa  blev  alene  tilbage,  utaalmodig,  ude 
af  Stand  til  at  at  foretage  noget  Skridt  i  den  ene  eller  anden 
Ketning,  men  fejret  af  det  engelske  Hof  og  hædret  paa  en- 
hver Maade;  da  Kongeparrets  Sen,  den  senere  ulykkelige 
Henrik  VI,  kom  til  Verden,  var  Jakobæa  den,  som  holdt  Ar- 
vingen til  Frankrigs  og  Englands  Kroner  over  Daaben. 

Fra  Holland  kom  mærkelige  og  bedrøvelige  Efterretnin- 
ger. Først  rygtedes  det,  at  Johan  af  Bayern  bekrigede  Utrecht ; 
dernæst  fik  man  at  høre,  at  han  for  bedre  at  kunne  omgaa 
og  tvinge  Utrechterne  havde  sendt  Hære  op  i  det  fra  Arilds 
Tid  opsætsige  øst-Friesland,  endelig  at  det  var  lykkedes  ham 
at  undertvinge  dette  Friesland,  der  havde  været  saa  mangen 
hollandsk  Hertugs  Ødelæggelse.  To  Omstændigheder  havde 
hidført  dette  Resultat.  Johan  af  Bayern  var  en  Mester  i 
Statsklogt,  han  truede  eller  erobrede  ikke,  han  kom  som  Ven 
og  udbredte  sin  Magt  snarere  ved  List  end  ved  Vold;  der- 
næst førte  Tiden  det  med  sig,  at  der  ogsaa  her,  i  de  frie 
Bønders  Land,  var  opstaaet  Partier,  der  i  det  væsentlige  lig- 
nede dem,  som  delte  Holland  i  Qendtlige  Lejre.  De  uafhæn- 
gige, mindre  Ejendomsbesiddere,  de  rige  Kjøbmænd  og  Bor- 
gere i  Kyststæderne,  det  var  de  samme  Modsætninger,  kun 
Navnene  vare  forskjellige.  Det  ene  af  Partierne  henvendte 
sig  til  Johan  af  Bayern  og  lovede  at  anerkjende  ham  som 
Herre,  naar  han  vilde  bringe  dem  Hjælp  imod  deres  Fjender. 
Paa  den  Maade  fik  Hertug  Johan  Indpas  i  Landet,  og  skjønt 
Partierne  senere  undertiden  forligedes  indbyrdes  til  Oprør 
imod  ham,  forstod  han  at  ægge  Partihadet  paa  ny,   til  Lan- 

det  var  for  udmattet  til  at  kunne  modstaa  ham.  Da  Friesland 
var  undertvunget,  fornyede  Johan  af  Bayern  Krigen  mod 
Utrecht,  hvis  Biskop  var  en  Modstander,  der  trods  sin  Stand 
og  sin  høje  Alder  gav  Johan  nok  at  bestille.  Biskoppens 
Folk  foretoge  Strejftog  langt  ind  i  Holland;  selv  fulgte  han 
med  til  Vogns,  da  han  formedelst  sin  Alder  ikke  kunde  taale 
at  ride;  paa  et  saadant  Strejftog  under  Biskoppens  Ledelse 
indtog  de  en  lille  By  i  Geldern,  plyndrede,  dræbte  og  tog  til 
Fange;  tilsidst  brændte  de  Byen  af  og  droge  hjem  for  at 
holde  Takkegudstjeneste.  Hvad  ondt  der  skete  de  med 
Utrechterne  forbundne  Hoeker,  gjengjældte  Biskoppen  strax 
mod  de  fangne  Kabeljauer;  da  saaledes  i  Leyden  5  Hoeker 
vare  blevne  henrettede,  tog  Biskoppen  Eepresailler  ved  at  lade 
5  fangne  Hollændere  halshugge.  Alligevel  havde  Utrecht  vist- 
nok ikke  længe  formaaet  at  modstaa  Johan  af  Bayern,  om 
ikke  en  forfærdelig  Ulj^kke  havde  hjemsøgt  dennes  Lande: 
en  uhyre  Oversvømmelse,  som  i  November  1421  brød  ind 
over  hele  Hollands  Vestkyst,  begravende  store  Strækninger 
Land  for  bestandig  og  ødelæggende  Hundreder  af  Landsbyer, 
Borge  og  adelige  Godser.  Ved  denne  Vandflod  kom  Dor- 
drecht,  der  hidtil  havde  været  landfast  med  det  øvrige  Hol- 
land, til  at  ligge  paa  en  Q.  Hele  Nordholland  forarmedes; 
Hertug  Johan  gik  i  Spidsen  for  Understøttelsesforetagenderne 
og  solgte  endog  sine  og  sin  Gemalindes  Juveler  for  at  skaffe 
de  nødvendige  Summer  til  Veje.  Hoekpartiet  begyndte  at 
røre  sig  i  Holland.  Byer  som  Haarlem  og  Ziriekzee  gjorde 
Oprør,  Johan  af  Bayern  kuede  det  med  stor  Strenghed;  men 
det  var  tydeligt,  at  Hoekerne  siden  Jakobæas  Flugt  havde 
faaet  nyt  Mod  og  kun  ventede  paa  Fuldbyrdelsen  af  hendes 
Ægteskab  med  Hertugen  af  Glocester  for  at  tænde  Oprørs- 
flammen  over  hele  Landet.  Eigtignok  rykkede  Jakobæa  kun 
langsomt  sit  Maal  nærmere;  halvandet  Aar  havde  hun  op- 
holdt sig  i  England,  Paven  havde  ladet  hendes  Proces  under- 
søge paa  ny;  men  derved  var  det  blevet,  og  Kong  Henrik 
havde  jo  tilsikret  Filip  af  Burgund,  at  Humfreys  og  Jakobæas 

Ægteskab  kun  skulde  finde  Sted,  hvis  Paven  godkj  endte  hen- 
des Skilsmisse  fra  Johan  af  Brabant.  Og  vel  kunde  Hertug 
Filip  stole  paa  Kong  Henriks  skaanselsløse  Vilje,  naar  Ær- 
gjerrigheden  kom  med  i  Spillet;  men  hvad  han  ikke  havde 
taget  i  Betragtning,  var  den  Mulighed,  at  Kongen  i  sin 
kraftigste  Manddomsalder  skulde  bukke  under  for  den  eneste 
Fjende,  som  jordisk  Magt  ikke  kunde  betvinge.  Og  dog  var 
det  saa.  Efter  en  kortvarig  Sygdom  felte  Kongen  Døden 
nær,  han  lod  sin  ældste  Broder,  Hertugen  af  Bedford,  kalde 
til  sig,  overdrog  ham  Regentskabet  over  Frankrig  og  bestemte 
Glocester  til  Regent  i  England,  indtil  Henrik  VI  havde  naaet 
Myndighedsalderen;  derpaa  lagde  han  Bedford  paa  Hjerte  at 
bevare  Alliancen  med  Burgund,  ytrede,  at  det  havde  været 
hans  Agt  at  befri  det  hellige  Land  fra  de  Vantro,  og  drog 
kort  efter  sit  sidste  Suk;  dette  skete  den  31te  Avgust  1422. 
Kun  faa  Maaneder  endnu,  og  hans  ivrigste  ønske  vilde  være 
blevet  opfyldt;  thi  efter  dette  Tidsrum  døde  Karl  VI,  og  i 
F«lge  det  med  Burgund  sluttede  Forlig  skulde  Henrik  da 
krones  som  Frankrigs  Konge. 
\k.  Kong  Henriks  Død   ^ernede  de  Hindringer,    der   hidtil 

*  havde  stillet  sig  i  Vejen  for  Humfreys  og  Jakobæas  Ønsker; 
Formælingen  bestemtes  til  at  finde  Sted,  saa  snart  Sørgeugerne 
vare  tilende.  Engelske  Retslærde  afgave  en  Erklæring,  at 
Jakobæas  Ægteskab  med  Hertugen  af  Brabant  var  ugyldigt  *) ; 
i  Oktober  1422  foretoges  dernæst  Ægtevielsen,  og  Humfrey 
kaldte  sig  fra  nu  af  Herre  til  Holland,  Hennegau  og  Zeeland. 
Strax  efter  Formælingen  havde  Humfrey  skrevet  til  Her- 
tugerne af  Burgund  og  Brabant  og  fordret  Jakobæas  Lande; 
desuden  samlede  han  en  Hær  for  at  være  i  Stand  til  at  give 
sine  Fordringer  Eftertryk  ved  Vaabenmagt  I  Hennegau  be- 
fæstedes Byerne,    og  Hertugindens  Tilhængere   holdt  sig  be- 


')  Efter  Barante  og  Martin  havde  Jakobæa,  da  Martin  V  ikke  syntes 
stemt  til  Gunst  for  hende,  henvendt  sig  til  den  afsatte  Pave,  Be- 
nedikt Xin,  der  endnu  levede  i  Aragonien,  og  af  ham  erholdt  et 
Svar,  der  fremmede  hendes  Ønsker. 

redte  til  Kampen;  thi  at  det  vilde  komme  til  Kamp,  syntes 
uundgaaeligt.  De  to  Fyrster,  hvis  Planer  her  krydsede  hin- 
anden, havde  ikke  faa  Egenskaber  til  fælles;  men  Humfrey 
var  hastig  og  lidenskabelig,  Filip  kold  og  beregnende,  i  ube- 
stridt Besiddelse  af  Magten,  medens  Humfrey  forgjæves  kæm- 
pede for  at  naa  til  Uafhængighed  og  Herredomme;  thi  da 
Humfrey  i  Folge  Henrik  V's  sidste  Bestemmelse  vilde  over- 
tage Regentskabet  over  England,  stillede  en  Mand  sig  imod 
ham,  hvis  Ærgjerrighed  var  lige  saa  hensynsløs  som  hans 
egen,  men  som  bedre  forstod  at  forklæde  den,  og  som  var 
Hertugens  Fjende  saavel  paa  Grund  af  Rivaliteten  som  af 
personlig  Uvilje.  Denne  Mand  var  Humfreys  Onkel,  Kardi- 
nalen af  Winchester,  den  engelske  Klerus's  Hoved,  en  snedig 
Prælat,  som  ved  smudsige  Pengeforretninger  havde  erhvervet 
sig  uhyre  Rigdomme,  af  hvilke  han  laante  Henrik  V  Summer, 
der  aldeles  bragte  denne  Konge  i  hans  Magt.  Humfreys 
modtagelige  Sind  var  ikke  blevet  uberørt  af  Wiclifs  og  hans 
Skoles  Åand;  han  benyttede  enhver  Lejlighed  til  at  spotte 
Gejstligheden  og  havde  paa  denne  Maade  paadraget  sig  Kar- 
dinalens Fjendskab.  Da  Humfrey  paaberaabte  sig  sin  Broders 
Vilje,  erklærede  Winchester,  at  ingen  Konge  havde  Ret  til 
at  bestemme  over  England  efter  sin  Død;  Parlamentet  gav 
ham  Medhold  og  indsatte  et  Raad  paa  16  Medlemmer,  hvis 
Formand  Winchester  blev,  medens  Glocester  fik  Titel  af  Pro- 
tektor, dog  kun  saa  længe  den  ældre  Broder,  Bedford,  opholdt 
sig  udenfor  Landet.  Glocester  anstrengte  sig  forgjæves  for 
at  tage  Magten  fra  Raadet;  paa  hans  Fordring  om  Hjælp  til 
den  hollandske  Krig  svarede  man  ham,  at  England  behøvede 
alle  sine  Stridskræfter  imod  Frankrig,  og  at  det  vilde  være  i 
højeste  Grad  uklogt  at  stille  sig  i  et  fjendtligt  Forhold  til 
den  burgundiske  Forbundsfælle.  Humfrey  saa  sig  altsaa  hen- 
vist til  sine  egne  og  Jakobæas  Midler;  da  disse  ikke  syntes 
ham  tilstrækkelige,  og  han  heller  ikke  kunde  bestemme  sig 
til  at  rejse  bort  og  helt  overlade  Onkelen  Valpladsen,   fandt 

Filip  af  Burgunds  forsonlige  Ord  et  ikke  uvilligt  -Ore  hos 
ham.  Sagen  var,  at  Forholdene  havde  forandret  sig  paa 
Grund  af  de  to  Kongers  Død.  Englændernes  Mod  var  sun- 
ket, Daufin  Karl  optraadte  som  Konge,  mange  af  de  franske 
Stormænd,  der  hidtil  havde  fulgt  Karl  VI's  Befaling  og  Ex- 
empel,  forlode  de  fremmedes  Parti  for  at  slutte  sig  til  den 
indfødte  Fyrstes.  —  Filip  vilde  afvente  Begivenhedernes  Gang 
og  foreløbig  opnaa,  at  de  af  Humfrey  hvervede  Tropper  skulde 
forblive  i  Uvirksomhed  og  tære  paa  hans  og  Jakobæas  Hjælpe- 
kilder. Planen  lykkedes;  der  blev  udnævnt  Voldgiftsmænd 
til  at  fælde  Dom  mellem  de  stridende  Parter,  men  Dommen 
bragte  kun  en  fornyet  Henvisning  til  den  pavelige  Afgjørelse. 
For  atter  at  knytte  Hertugen  af  Burgund  til  Englands  Sag 
anholdt  Hertugen  af  Bedford  om  den  burgundiske  Prinsesse, 
der  havde  været  bestemt  for  Humfrey.  Endnu  en  Søster  til 
Filip  ægtede  Hertugen  af  Bretagne,  og  de  tre  Svogre  kom 
sammen  i  Amiens  og  lovede  evigt  Forbund  og  Venskab.  Ved 
denne  Sammenkomst  drøftedes  atter  Jakobæas  Anliggender, 
og  Johan  af  Bayern  havde  indfundet  sig  ved  Mødet  tillige- 
med Afsendinge  fra  Brabant.  Filip  forstod  at  gjøre  det  ind- 
lysende for  Hertug  Johan,  at  dennes  Mellemværende  med 
Jakobæa  var  i  Færd  med  at  tage  en  kritisk  Vending;  han 
bevægede  Onklen  til  at  indsætte  ham  til  Arving  af  alle  sine 
Lande  og  Ejendomme  —  sandsynligvis  til  Løn  for  et  hem- 
meligt Løfte  om  Bistand.  Imidlertid  kom  der  endelig  fra 
Kom  et  Slags  Afgjørelse:  en  Bulle  med  Forbud  imod  Jako- 
bæas og  Humfreys  ægteskabelige  Samliv.  Afskrifter  af  den 
blev  slaaet  op  paa  alle  Kirkedøre,  som  Skik  og  Brug  var, 
men  kort  Tid  efter  saas  ved  Siden  af  disse  pavelige  Skrivelser 
andre,  hvori  Jakobæas  Ægteskab  med  Johan  af  Brabant  ud- 
trykkelig blev  erklæret  ugyldigt,  og  det  ny  engelske  Ægteskab 
ligesaa  udtrykkelig  tillodes.  Ingen  vidste,  til  hvilke  af  dem 
man  skulde  fæste  Lid;  det  syntes  ligesaa  antageligt,  at  Paven 
kunde   have   tilbagekaldt  sin  sidste  Tilbagekaldelse,    som  at 

dette  var  sket  med  den  første*).  Hermed  var  altsaa  intet  af- 
gjort; Bedford,  den  burgundiske  Hertug,  det  engelske  Parla- 
ment forlangte,  at  Glocester  og  Jakobæa  skulde  underkaste 
deres  Sag  Bedfords  og  Filips  endelige  Dom.  Nødtvungen 
gav  Humfrey  og  hans  Hustru  efter,  atter  hengik  lang  Tid, 
der  blev  ført  endeløse  Forhandlinger,  de  pavelige  Buller  bleve 
vejede  imod  hinanden;  tilsidst  gjentoges  den  gamle  Udtalelse: 
Paven  skulde  afgjøre.  Da  brast  endelig  Humfreys  Taalmo- 
dighed,  andre  vilde  ikke  skaffe  ham  Eet,  saa  vilde  han  paa 
egen  Haand  tilvejebringe  en  Afgjørelse,  der  maatte  respek- 
teres: var  han  først  Herre  i  Jakobæas  Lande,  skulde  hverken 
engelsk  eller  burgundisk  Magt  formaa  at  fravriste  ham  den 
opnaaede  Besiddelse.  Med  stor  Iver  samlede  han  atter  Mand- 
skab og  Skibe,  en  Mængde  unge  adelige  strømmede  til  hans 
Faner,  bestandig  kom  ny  Forstærkning  fra  Jakobæas  trofaste: 
en  af  de  første  Dage  i  Oktober  1424  landede  Humfrey  og 
Jakobæa  efter  en  lykkelig  Overfart  i  Caiais.  Paa  Efterretningen 
herom  sluttede  Filip  af  Burgund  øjeblikkelig  Vaabenstilstand 
med  den  franske  Konge;  Bedford  søgte  i  sin  Bestyrtelse  at  formilde 
ham  ved  Løfter  om  store  Landstrækninger  og  andre  Gaver; 
men  Filip  blev  ved  sit:  Englænderne  maatte  ikke  gjøre  et 
Skridt  imod  Jakobæas  Land ;  atter  blev  der  forhandlet  mellem 
Bedford  og  Filip;  men  da  Gesandterne  kom  til  Hertugen  og 
Hertuginden  af  Glocester,  svarede  disse  rent  ud,  at  Hertug 
Filips  Bestemmelser  angaaende  den  franske  Krig  vedkom  ikke 
dem;  de  skulde  vide  at  erobre  deres  Lande  med  deres  eget 
gode  Sværd.  Da  Filip  hørte  den  Besked,  svor  han  at  hjælpe 
sin  Fætter  af  Brabant  af  al  Magt  og  Vilje;  det  gjaldt  hans 
Huses  Ære. 

Imidlertid  rykkede  Humfrey  og  Jakobæa  ind  i  Hennegau; 
overalt  kom  man  dem  jublende  i  Møde,  Hertuginde  Margrethe 


*)  Det  vides  ikke,  om  disse  sidste  pavelige  Erklæringer  vare  falske, 
i  hvilket  Tilfælde  de  maa  tilskrives  Hertugen  af  Glocester;  mulig 
have  de  været  en  Benyttelse  af  den  før  omtalte  Dispensation  fra 
Benedikt  XIII. 

modtog  sin  Datter  og  Svigersøn  med  stor  Hejtidelighed 
og  Glæde,  i  hendes  Følge  kom  alle  de  landflygtige  Hoeker, 
der  havde  fundet  Tilhold  ved  hendes  Hof,  ogsaa  mange  andre 
Adelsmænd  havde  forsamlet  sig  for  at  hylde  den  afholdte 
Fyrstinde.  Selv  Statholderen  i  Hennegau,  der  var  indsat  af 
Johan  af  Brabant,  gik  over  til  Jakobæas  Parti  og  søgte  paa 
alle  Maader  at  fremme  hendes  Sag.  Det  unge  Par  holdt  sin 
joyeuse  entrée  i  Hovedstaden  Mons;  Adelsmænd  og  Borgere 
kom  i  Deputation  til  Modtagelseshilsen ,  og  den  næste  Dag 
foranstaltedes  Fest  i  Byens  offentlige  Have  til  Ære  for  Fyr- 
steparret. Dagen  derpaa  forsamledes  Stændernes  udvalgte  i 
Slottet,  og  Subprioren  holdt  en  Tale,  hvori  han  opregnede 
de  noksom  bekjendte  Grunde  til  det  tidligere  Ægteskabs  Op- 
hævelse og  i  Jakobæas  Navn  forlangte,  «at  hendes  Gemal 
skulde  anerkjendes  som  Regent  og  Skytsherre  over  hendes 
Land  Hennegau«.  Efter  en  Kaadslagning,  der  varede  i  tre 
Dage,  erklærede  Stænderne:  at  Fyrstindens  Forlangende  var 
retfærdigt  og  billigt;  de  underskreve  derpaa  et  Brev  til  Her- 
tugen af  Brabant,  hvori  de  opsagde  ham  Huldskab  og  Tro- 
skab. Glocester  hyldedes  nu  paa  sædvanlig  Maade  som  Greve 
af  Hennegau  og  Regent  i  Fyrstindens  Navn,  og  fra  Mons 
begyndtes  derpaa  Rundrejsen  til  de  øvrige  Hennegauer  Byer, 
af  hvilke  kun  en  eneste  nærved  Grænsen,  som  Johan  af  Bra- 
bant havde  forsynet  med  en  stærk  Besætning,  afslog  at  aabne 
sine  Porte  for  Fyrsteparret;  deres  Tropper  gjorde  Strejftog 
ind  i  Brabant  og  sejrede  i  flere  Smaatræfninger,  Endelig 
syntes  Lykken  at  tilsmile  Jakobæa,  og  som  om  alt  skulde 
vende  sig  til  hendes  Held,  indtraf  pludselig  et  Dødsfald,  der 
syntes  at  jevne  Vejen  til  Opfyldelse  af  hendes  ønsker.  Det 
havde  allerede  været  paafaldende,  at  Hertug  Johan  af  Bayern 
saa  rolig  havde  ladet  sin  Broderdatter  og  hendes  Ægtefælle 
tage  Hennegau  i  Besiddelse;  endnu  besynderligere  syntes  det, 
at  han  uvirksom  tillod  deres  Tropper  at  trænge  ind  i  Bra- 
bant. Men  denne  Uvirksomhed  forklaredes  snart  paa  en 
uventet  Maade.     Hertugen  var  syg,  dødsyg,  viste  det  sig;  i 

sin  kraftige  Alder  —  han  var  kun  noget  over  50  Åar  —  tæredes 
han  langsomt  hen,  til  Døden  gjorde  Ende  paa  hans  Lidelser 
i  Begyndelsen  af  Aaret  1425.  Som  ved  alle  pludselige  Døds- 
fald hed  det  sig  ogsaa  her,  at  han  var  bleven  forgivet;  en 
af  hans  tidligere  Tilhængere,  Johan  af  Vliet,  der  var  falden 
i  Unaade  og  havde  sluttet  sig  til  Hoekerne,  blev  anklaget  og 
dømt  for  Forbrydelsen;  det  sagdes  almindelig,  at  Hertugen 
var  bleven  myrdet  paa  Anstiftelse  af  Jakobæas  Parti.  Vist 
er  det,  at  Johan  af  Vliet  var  gift  med  en  Halvsøster  til  Ja- 
kobæa, og  at  denne  altid  havde  været  Fyrstinden  hengiven. 

Ved  Efterretningen  om  deres  mægtige  Beskytters  Død 
ilede  Kabeljaupartiets  Førere  til  Haag  og  holdt  Kaad.  Endnu 
vare  de  i  Besiddelse  af  den  faktiske  Magt  i  Landet;  de  sam- 
menkaldte en  Landdag,  som  erklærede  Johan  af  Brabant  for 
Jakobæas  Ægtefælle,  deres  rette  Fyrste  og  Herre;  Greven  af 
Egmond  indsattes  til  Statholder,  og  i  største  Hast  gik  Sende- 
bud til  Hertugen  af  Brabant,  der  skulde  anmode  ham  om  at 
komme  til  Holland. 

Sendebudene  traf  Hertug  Johan  syg  og  sengeliggende; 
alligevel  blev  han  tvungen  til  at  følge  dem  til  Holland,  hvor 
han  paa  ny  blev  hyldet  i  de  fleste  Byer.  Han  bekræftede 
Egmonds  Udnævnelse  til  Statholder,  indsatte  den  anden  af 
Kabeljauernes  Førere,  Borsselen,  til  Skatmester  og  overøste 
i  det  hele  Partiet  med  Gunst  og  Gaver.  Bagved  alle  disse 
Forholdsregler  stod  Filip  af  Burgund,  der  strax  efter  Johan 
af  Bayerns  Død  havde  sendt  nogle  betroede  Mænd  til  Haag 
for  derfra  at  lede  Modstanden  mod  Glocester.  Alligevel  holdt 
nogle  af  Byerne,  som  Gouda  og  Schoonhoven,  sig  forsigtig 
tilbage  og  erklærede  ikke  at  ville  hylde  nogen  af  Fyrsterne, 
førend  det  var  blevet  klart  bevist,  hvem  der  ejede  Retten; 
de  forviste  og  landflygtige  Hoeker  kom  tilbage,  deres  Smaa- 
skibe  viste  sig  i  stedse  voxende  Antal  ved  Kysterne  og  Flod- 
mundingerne; Jakobæas  og  Humfreys  aabne  Breve  fandt  Vej 
omkring  i  Holland  og  Zeeland,  uagtet  Johan  af  Brabant  satte 
Dødsstraf  paa  at  modtage  og  beholde  et  saadant  Brev  eller 

paa  at  yde  en  Hoek  Husly  og  Beskyttelse  og  endog  udlovede 
en  Belønning  for  hver  fangen  eller  dræbt  Hoek. 

Pludselig  rygtedes  det,  at  Hoekerne  havde  bemægtiget 
sig  Schoonhoven;  denne  By  blev  fra  nu  af  deres  Samlings- 
plads og  det  Punkt,  hvorfra  de  haabede  at  trænge  videre  ind 
i  Holland. 

Men  heller  ikke  Filip  lod  Tiden  gaa  ubenyttet  hen.  Mere 
og  mere  nærmede  han  sig  den  franske  Konge  og  viste  sig 
lunken  i  Forbundet  med  Hertugen  af  Bedford;  i  hele  sit  Rige 
lod  han  Udraabere  opbyde  alt  vaabenført  Mandskab :  « til  Kamp 
imod  Humfrey  af  England,  saa  tappert  og  ivrig  de  formaaede 
det».  Filip  optraadte  som  Kirkens  og  Moralens  Stridsmand, 
han  fremstillede  Humfrey  som  en  Kjætter,  der  krænkede 
Kirken  og  ringeagtede  Loven,  idet  han  offentlig  havde  taget 
en  andens  Hustru  til  Ægte;  og  eftersom  det  var  Hussiter- 
krigenes  Tid,  greb  et  saadant  Ord  dybt  og  satte  Sindene  i 
stor  Bevægelse.  Overalt  dannedes  Partier,  der  holdt  med 
eller  imod  Humfrey,  og  da  Sporgsmaalet  om  de  pavelige 
Bullers  Ægthed  endnu  stod  aabent,  tjente  disse  begge  Parter 
til  Vaaben  og  forøgede  Usikkerheden.  I  Burgund  dannede 
de  unge  adelige  et  Selskab,  der  til  Mærke  bar  en  Plade  af 
Sølv  med  Solens  Billede  paa  deres  højre  Arm  til  Tegn  paa, 
at  saa  straalende  som  Solen  var  den  Sag,  de  kæmpede  for: 
Ægteherrens  Ret  over  sin  Hustru  og  alt,  hvad  hendes  var; 
men  ogsaa  til  Jakobæas  Hær  kom  foruden  de  ivrige  Parti- 
gængere  og  de  lejede  Tropper  mange  frivillige.  Da  rykkede 
Filips  Hær  ind  i  Hennegau,  dens  Størrelse  overgik  alt,  hvad 
man  endnu  havde  set,  og  bestandig  drog  han  nye  Tropper 
til  sig,  medens  han  paaberaabte  sig,  at  Jakobæa  og  hendes 
Ægtefælle  ikke  havde  villet  tage  imod  mindelig  Afgjerelse 
eller  Mægling;  dette  opbragte  i  højeste  Grad  Humfrey  og 
Jakobæa;  thi  alene  af  Hensyn  til  Burgund  havde  man  jo 
ventet  og  forhalet  Tiden  i  det  uendelige,  fra  den  ene  Vold- 
giftskjendelse  til  den  anden;  desuden  gik  Humfreys  Krav  jo 
kun  ud  paa  Regentskabet  i  Jakobæas  Levetid;    efter  hendes 

Ded  var  Filip  af  Burgund  Arvetager;  kunde  det  da  ikke  være 
ham  ligegyldigt,  om  Johan  af  Brabant  eller  Humfrey  af 
England  bestyrede  hendes  Lande,  saa  længe  hun  levede?  Op- 
fyldt af  disse  Tanker  skrev  Humfrey  et  Brev  til  Hertug  Filip, 
hvori  han  bebrejdede  ham  hans  falske  Beskyldninger  og  Fjend- 
skab imod  hans  Slægtning  og  Forbundsfælle;  FiUp  besvarede 
det  imidlertid  paa  en  Maade,  som  var  beregnet  paa  at  ind- 
vikle Humfrey  i  en  Mængde  Fortrædeligheder.  Paa  Grund 
af  den  omtalte  Beskyldning  for  Falskhed  udfordrede  han 
nemlig  Glocester  til  Tvekamp;  derved  bandt  han  denne  til 
forholdsvis  Uvirksomhed,  da  det  ikke  ansaas  for  Eidderskik 
at  foretage  Skridt  imod  en  Fjende,  naar  man  havde  modtaget 
hans  Opfordring  til  at  lade  Gudsdommen  afgjøre  Striden. 
Derimod  var  den  brabantske  Hær  under  Anførsel  af  St.  Paul 
saa  meget  desto  virksommere;  den  belejrede  Byen  Brain,  der 
var  stærkt  befæstet  og  havde  en  Besætning  af  engelske  Trop- 
per. Noget  derfra  havde  den  burgundiske  Hær  lejret  sig, 
Humfrey  stod  i  Nærheden,  men  af  den  omtalte  Grund  tavede 
han  med  at  indlade  sig  i  Kamp.  Under  denne  Tøven  indtog 
imidlertid  St.  Paul  Brain,  og  saa  forbitrede  vare  Brabanterne 
paa  Englænderne  og  alt,  hvad  der  holdt  med  dem,  at  de 
imod  de  tilstaaede  Betingelser  for  Overgivelsen  lode  Besæt- 
ning og  Borgere  springe  over  Klingen  og  nedbrændte  Byen. 
Efter  dette  syntes  det,  som  om  det  skulde  komme  til  Slag 
mellem  Hærene ;  men  det  blev  ved  foreløbige  Smaafægtninger, 
Herolder  rede  frem  og  tilbage  og  forkyndte  Vaabenstilstand ; 
thi  Hertugen  af  Glocester  havde  i  et  Brev  underrettet  Her- 
tugen af  Burgund  om,  at  han  var  villig  til  at  møde  ham  i 
Enekamp.  Paa  St.  Georgs,  Englændernes  Skytspatrons  Dag, 
skulde  den  finde  Sted;  Mødestedet  var  St.  Omer  i  Flandern. 
Med  stor  Pragt  og  Forsynlighed  beredte  Filip  sig  til  den 
forestaaende  Kamp.  Vidt  og  bredt  fra  kom  de  berømteste 
Fægtemestre,  Vaabensmede  og  Herolder  til  Burgund,  selv 
øvede  han  sig  daglig  til  endnu  større  Færdighed  i  Fægtekun- 
sten,   og  mange  adelige  Herrer  rustede  sig  ligeledes  paa  det 

bedste  i  Haab  om  at  faa  Tilladelse  til  at  udfordre  engelske 
Biddere,  naar  Tvekampsdagen  kom;  thi  det  var  ofte  Skik,  at 
Venner  og  underordnede  ledsagede  Hovedpersonerne  i  Hand- 
lingen og  paa  egen  Haand  udfægtede  personlige  Stridigheder 
med  Herrer  af  Modpartens  Følge.  Overalt  imedesaa  man 
den  store  Dag  med  Utaalmodighed  og  Længsel;  fra  alle  Kan- 
ter strømmede  man  til  for  at  overvære  denne  Kamp  mellem 
to  Fyrster,  begge  unge  og  med  Ry  for  Mesterskab  i  al  ridderlig 
Skik  og  Færd,  dertil  med  saa  vigtig  en  Sag  afhængig  af 
Kampens  Udfald;  thi  ingen  kunde  skjule  for  sig  selv,  at  det 
her  gjaldt  Frankrigs  Existents  meget  mere  end  Jakobæa  og 
hendes  Lande.  Derfor  søgte  ogsaa  den  udvalgte  Kampdom- 
mer, Bedford,  ved  aUe  mulige  Midler  at  bringe  Modstanderne 
til  at  opgive  deres  Forsæt;  han  sendte  Formaninger  og  Bøn- 
ner til  Fihp;  Trusler  og  Bebrejdelse  til  Humfrey.  Intet  syn- 
tes imidlertid  at  frugte;  Filip  erklærede  sig  bunden  ved  sin 
Ære  til  at  kæmpe,  og  Humfreys  lidenskabelige  Sind  var  helt 
opfyldt  af  Tanken  om  at  hævne  sig  paa  den  snedige  Bur- 
gunder, der  overalt  traadte  ham  i  Vejen. 

Borgerne  i  Hennegau  havde  imidlertid  snart  faaet  nok 
af  de  engelske  Hjælpetropper,  som  de  i  Begyndelsen  havde 
modtaget  med  saa  megen  Glæde.  Sejrvante  og  overmodige, 
som  Englænderne  vare,  behandlede  de  Landet  som  Fjende- 
land og  efter  den  Maade,  hvorpaa  Krigen  førtes  i  Frankrig; 
de  plyndrede,  hvor  de  kom  hen,  stjal,  hvor  de  ikke  havde 
Magt  til  Voldsdaad,  og  det  lige  indtil  Vandledningsrørene  og 
Klokkerne  fra  Kirketaarnene.  Dertil  forholdt  de  sig  uvirk- 
somme, hvor  det  gjaldt  at  forsvare  Borgerne  mod  Fjendens 
Angreb;  navnlig  havde  Brauis  Skæbne  gjort  et  forfærdeligt 
Indtryk  paa  Befolkningen.  End  videre  kom  just  paa  denne 
Tid  en  paveUg  Bulle,  der  erklærede  hine  for  falske,  som 
havde  indeholdt  BiUigelsen  af  det  engelske  Ægteskab;  som 
naturligt  var,  gjorde  dette  stor  Opsigt  og  skræmmede  mange 
bort  fra  Jakobæas  Parti.  Landet  var  omringet  af  ijendtlige 
Tropper,  Handelen  var  standset,  til  den  almindeUge  Nød  kom 

endnu  den,  som  de  rovbegjærlige  engelske  Tropper  foraar- 
sagede.  Glocester  forstod,  at  han  ikke  kunde  holde  sig  i 
Hennegau  mod  Borgernes  Vilje.  Hoekerne  i  Holland  opfor- 
drede ham  til  at  begive  sig  til  dem;  men  han  foretrak  at 
vende  tilbage  til  England  for  nu  ogsaa  paa  sin  Side  at  for- 
berede sig  paa  Tvekampen.  Forgjæves  bønfaldt  Jakobæa  ham 
om  at  blive;  da  det  ikke  hjalp,  vilde  hun  rejse  med  ham, 
men  Raadet  i  Mons  Bevægede  hende  ved  sine  Bønner  til  at 
blive  hos  dem;  sagtens  haabede  Borgerne,  at  Fyrstindens 
Nærværelse  skulde  hjælpe  dem  til  gunstigere  Betingelser  for 
Forlig  med  Burgund.  Humfrey  lod  Borgerne  sværge,  at  de 
vilde  bevare  og  værne  om  Fyrstinden  som  om  deres  dyrebareste 
Skat;  han  efterlod  en  Del  Kanoner  og  Krigsmateriel  og  drog 
derpaa  bort  med  sine  Tropper.  Jakobæa  ledsagede  ham  et 
Stykke  af  Vejen  og  skiltes  fra  ham  under  bitre  Taarer;  hun 
havde  mere  end  én  Grund  til  Ængstelse,  thi  imellem  Følget, 
der  vendte  tilbage  til  England  med  Hertugen,  befandt  sig  en 
af  hendes  engelske  Hofdamer,  den  skjønne  og  rænkefulde 
Eleanor  af  Cobham ;  det  var  ikke  undgaaet  Jakobæas  Opmærk- 
somhed, at  denne  Dame  søgte  at  vække  en  fordærvelig  Li- 
denskab i  Hertugens  letfængelige  Sind,  og  at  denne  ikke 
ugjerne  lod  sig  indvikle  i  hendes  Snarer. 

Jakobæa  turde  imidlertid  ikke  hengive  sig  til  sine  personlige 
Bekymringer;  snart  krævede  vigtige  Hændelser  hele  hendes  Op- 
mærksomhed. Som  ovenfor  berettet  havde  Hoekerne  bemæg- 
tiget sig  Byen  Schoonhoven,  men  som  det  sædvanlig  gik, 
holdt  Borgen  sig  længe  efter,  at  Byen  var  indtaget,  og  for 
at  befri  den  lagde  Hertugen  af  Brabant  sig  med  en  anselig 
Troppemængde  udenfor  Byen  og  forsøgte  at  tage  den  med 
Storm.  Det  mislykkedes,  Brabanterne  formaaede  ikke  engang 
at  skaffe  Forsyning  ind  i  Fæstningen,  og  den  overgav 
sig  til  sidst  af  Mangel  paa  Proviant.  Hoekerne  vendte  nu 
trilimferende  al  deres  Kraft  mod  Belejrerne  udenfor  og  gjorde 
dem  megen  Skade  ved  deres  Udfald  og  natlige  Tog,  ligesom 
ogsaa  Bønderne  i  Omegnen   holdt  med  Hoekerne  og  fortræ- 

digede  Belejringshæren  ved  Gjennem brydning  af  Dæmninger, 
Overfald  paa  Proviantforsendelser  o.  s.  v.  Hoekerne  lode  sig 
ikke  noje  med  Angreb  paa  Hæren;  om  Natten  sejlede  de  paa 
deres  smaa,  raske  Skibe  opad  Leckfloden  til  Kotterdam,  kap- 
rede en  Del  Fartøjer,  der  vare  fragtede  med  Levnetsmidler 
og  Gods,  og  skyndte  sig  afsted  med  deres  Bytte.  Eotter- 
damerne  styrtede  efter  dem  med  deres  Skibe,  og  det  blev  en 
rigtig  Jagt  ned  ad  Floden,  til  man  befandt  sig  i  Nærheden  af 
Schoonhoven;  her  bleve  de  forfulgte  med  ét  til  Angribere; 
fra  Byen  kom  Forstærkning,  og  Rotterdamerne  maatte  med 
Skam  og  Skade  redde  sig  hjem.  Belejringshæren  tabte  Mo- 
det, Tropperne  knurrede  og  vilde  hjem,  medens  Gouda,  op- 
muntret ved  Hoekernes  Held,  aabenlyst  sluttede  sig  til  dem. 

Imidlertid  var  St.  Georgsdagen  kommet  og  gaaet,  og 
Humfrey  havde  ikke  indfundet  sig  til  det  ridderlige  Stævne- 
made;  som  Filip  vistnok  havde  beregnet  og  forudset,  indvik- 
ledes han  ved  sin  Ankomst  til  England  i  saa  mange  Stridig- 
heder og  Fortrædeligheder,  at  han  helt  slap  de  nederlandske 
Anhggender  af  Tankerne;  Tvekampen  blev  udsat.  Tiden 
syntes  derfor  Filip  belejlig  til  at  bemægtige  sig  den  forladte 
Jakobæa;  var  hun  først  i  hans  Magt,  vilde  hendes  Lande  falde 
til  Foje,  og  det  vilde  være  ham  en  let  Sag  at  holde  den  for- 
hadte Englænder  Stangen.  Han  opmuntrede  altsaa  sin  Fætter 
af  Brabant  til  at  drage  sine  Tropper  bort  fra  Holland  og  i 
Forening  med  ham  at  overfalde  Jakobæa  i  selve  hendes  Ho- 
vedstad Mons. 

I  Mons  var  der  til  Jakobæas  Ulykke  et  ikke  ringe  kabel- 
jauisk  Parti,  med  hvilket  Filip  af  Burgund  selvfølgelig  strås 
havde  vidst  at  sætte  sig  i  Forbindelse,  og  som  voldte  Fyrst- 
inden megen  Bekymring  og  Ærgrelse.  Da  nu  Belejringshæren 
nærmede  sig,  bleve  Borgerne  ængstelige,  Jakobæas  Fjender 
fik  Overhaand  og  nødte  hende  til  at  indlade  sig  paa  Under- 
handlinger med  Filip.  Gesandterne  bragte  det  Forslag  til- 
bage: begge  Hertuginderne  skulde  begive  sig  til  Hertug  Filip, 

han  vilde  tage  dem  og  Landet  under  sin  Beskyttelse;  Jako- 
bæa afslog  det,  og  Belejringen  begyndte. 

Mons  havde  siden  Brains  Fald  belavet  sig  paa  en  saadan 
Mulighed;  man  havde  afbrudt  de  Broer,  der  førte  til  Byen, 
ryddet  Skovene  i  Nærheden,  og  Jakobæa  havde  skjænket  den 
en  stor  Kanon  foruden  fem  mindre.  Til  alt  Uheld  fandt  og 
ødelagde  Fjenden  strax  Vandledningen,  der  forsynede  Byen; 
dette  følelige  Savn,  Uenigheden  imellem  Borgerne,  den  Om- 
stændighed, at  alle  andre  Byer  i  Hennegau  havde  sluttet  sig 
til  Fjenden,  den  lovede  Hjælps  Udeblivelse,  skjønt  Humfrey 
havde  givet  Løfte  om  snarlig  Undsætning,  alt  dette  gjorde, 
at  Jakobæa  snart  stod  ene  med  nogle  faa,  der  vare  hende 
hengivne  i  Liv  og  Død.  Saaledes  blev  hun  tvungen  til  nye 
Underhandlinger;  men  Hertug  Filip  forlangte  først  og  frem- 
mest at  faa  Jakobæa  i  sin  Magt,  hvorpaa  man  ikke  vilde  ind- 
lade sig.  Efter  lange  Forhandlinger  kom  man  til  følgende 
Resultat:  Til  Pavens  Dom  faldt,  skulde  Fihp  være  Eegent  i 
Jakobæas  Lande  i  hendes  Navn  —  hun  beholdt  Indtægterne; 
Landet  skulde  hjdde  Filip  som  Arving,  hvis  Jakobæa  døde 
barnløs.  Filip  slog  til;  han  indsaa,  at  mere  kunde  han  ikke 
opnaa  af  Stædernes  Afsendinge  og  Hertuginde  Margarethe, 
der  ledede  Forhandlingerne;  men  han  opgav  derfor  ikke  sin 
Plan.  Paa  hans  Forlangende  kom  Johan  af  Brabant  til  ham 
i  Douay,  og  her  sluttedes  en  Overenskomst  mellem  begge 
Hertuger,  der  gik  ud  paa,  at  Johan  af  Brabant  som  Jakobæas 
Ægteherre  anviste  hende  Ophold  i  Burgund,  til  hendes  Proces 
var  endt  ved  Dom  eller  Dødsfald;  Holland  og  Zeeland  over- 
gaves til  Filip  af  Burgund ;  i  Hennegau  udnævnte  begge  Her- 
tuger en  Statholder. 

Altsaa  var  Fihp  faktisk  Besidder  af  alle  Jakobæas  Lande. 
Nu  stod  kun  tilbage  at  berøve  hende  hendes  Frihed.  Da 
Gesandterne  kom  til  Mons  med  Afskrifter  af  Overenskomsten 
mellem  de  to  Hertuger,  opstod  en  forfærdelig  Ophidselse  i 
Staden.  Jakobæa  selv  hengav  sig  til  den  vildeste  Smerte  og 
Lidenskab,   og  Partiernes   gjensidige  Uvilje    opflammedes  til 

nstyrligt  Had.  Jakobæa  begav  sig  til  Raadhuset,  banfaldt 
Borgerne  om  Beskyttelse  og  mindede  dem  om  deres  Lafte 
til  Hertugen  af  Glocester:  man  raabte  til  hende,  at  Byen 
ikke  kunde  eller  vilde  beskytte  hende  mere,  nogle  trofaste 
samlede  sig  om  hende  og  udtalte  Ordet  Forræderi;  de  bleve 
omringede  af  de  rasende  Borgere,  en  engelsk  Høvedsmand 
blev  greben,  tvungen  til  at  knæle  foran  Jakobæa,  og  hans 
Hoved  rullede  for  hendes  Fødder.  Bevæbnede  trængte  ind  i 
Husene,  slæbte  Fyrstindens  Tilhængere  ud  og  kastede  dem  i 
Fængsel;  de,  der  satte  sig  til  Modværge,  bleve  nedhuggede. 
Alt  Haab  var  ude  for  Jakobæa;  man  erklærede,  at  hvis  hun 
ikke  rejste  frivillig,  vilde  man  udlevere  hende  med  Magt. 
Forfærdeligst  af  alt  syntes  det  hende  at  komme  i  Burgun- 
derens Vold;  i  sin  Fortvivlelse  og  Hjerteangst  bønfaldt  hun 
om  8  Dages  Frist,  og  saa  gribende  var  Synet  af  hendes 
Kummer,  at  de  ophidsede  Borgere  tilstode  hende  denne  Naade. 
Hun  skrev  da  til  Humfrey  et  rørende,  kjærlighedsfuldt,  yd- 
mygt Brev,  skildrede  ham  sin  StiUing  og  besvor  ham  at 
redde  hende  af  Burgunderens  Hænder;  ogsaa  til  sin  Slægt- 
ning, Pfalzgreve  Ludvig,  skrev  hun  med  Bøn  om  Hjælp  eller 
Mægling;  intet  af  disse  Breve  naaede  sit  Bestemmelsessted, 
de  bleve  opsnappede  og  bragte  til  Hertug  Filip,  som  lod  dem 
forelæse  til  Morskab  for  sit  Hof.  Fristen  forlab,  paa  Dagen 
til  Afrejsen  kom  en  prægtig  Skare  fra  Hertug  Filip  for  at 
afhente  Fyrstinden;  Byens  Hovedport,  gjennem  hvilken  hun 
skulde  ride  ud,  var  bevogtet  af  en  stærk  Troppeafdeling ;  men 
Jakobæa  red  pludselig  fra  sit  Følge  ud  ad  en  anden  Port 
lige  ind  i  den  brabantske  Hær;  hun  vilde  endnu  gjøre  et 
sidste  Forsøg  paa  at  undslippe  den  frygtede  Fætter.  Da  hun 
fik  øje  paa  nogle  af  sine  fordums  Venner  blandt  de  bra- 
bantske Stormænd,  græd  hun  og  bad  dem  gaa  i  Forbøn  hos 
Hertugen  af  Brabant,  at  hun  maatte  faa  Tilladelse  til  at  bo 
i  hans  Lande,  hvor  som  helst  han  vilde  tilstaa  hende  et  Op- 
holdssted; de  opfyldte  hendes  Bøn,  men  Johan  af  Brabant 
fanut  Hævnen  sød  eller  vovede  ikke  at  sætte  sig  op  imod  sin 

Fætters  Vilje.  Altsaa  maatte  Jakobæa  forlade  sine  sidste 
Venner  og  begive  sig  med  det  burgundiske  Følge  til  Hertug 
Filip.  Paa  Vejen  forsøgte  en  Skare  Hoeker,  der  havde  lagt 
sig  i  Baghold,  at  befri  hende;  de  bleve  imidlertid  slaaede 
tilbage.  Gent  var  Rejsens  Maal,  her  blev  der  anvist  Jakobæa 
Bolig  paa  en  gammel,  mørk,  stærkt  befæstet  Borg,  der  tid- 
ligere havde  været  de  flanderske  Grevers  Opholdssted,  men 
nu  benyttedes  til  Tøjhus  og  Kaserne. 

Hertug  Filip  huserede  ret  efter  sin  Lyst  i  Holland  og 
Zeeland.  Alligevel  lykkedes  det  ham  ikke  fuldstændig  at 
slaa  Hoekpartiet  til  Jorden;  Gouda  og Schoonhoven  holdt  sig 
endnu;  men  paa  mange  Steder  begyndte  man  at  faa  øjnene 
op  og  ængstes  for  den  store  Magt,  der  efterhaanden  samledes 
af  én  Fyrste.  Selv  den  forsigtige  Bedford  tillod,  at  de  unge 
Adelsmænd  samlede  sig  om  Humfrey  og  tilbøde  ham  deres 
Bistand  til  at  befri  Jakobæa;  desuden  sendte  han  Gesandter 
til  Filip  med  Forlangende  om,  at  han  skulde  udlevere  Jako- 
bæa og  lade  en  Voldgiftsret  dømme;  men  samtidig  havde 
Hertug  Filip  modtaget  et  andet  Gesandtskab,  en  Del  mægtige 
Kabeljauer,  som  kom  for  at  bede  Hertugen  personlig  overtage 
Regeringen  i  de  ubeskyttede  Lande.  Sagen  var,  at  Kabel- 
jauerne  i  Holland  ængstedes  ved  Rygterne  om  Englændernes 
Forbitrelse  og  ventede  Glocester  og  hans  Hær;  imod  ham 
vilde  de  sikre  sig  Hertug  Filips  mægtige  Bistand.  Intet 
kunde  være  Filip  mere  kjærkomment,  denne  Henvendelse  fra 
Folket  selv  gav  ham  jo  en  Retsgrund,  hvorpaa  han  kunde 
bygge  sine  Erobringer;  han  var  imidlertid  snild  nok  til  at 
lade  sig  bede  længe,  inden  han  lovede  at  opfylde  deres  øn- 
ske; men  mindre  end  nogensinde  var  han  nu  til  Sinds  at 
give  Slip  paa  Jakobæa.  Han  besluttede  at  lade  hende  føre 
til  et  sikrere  Sted,  inden  han  drog  til  Holland  for  at  lade 
sig  hylde. 

Lille  blev  bestemt  til  at  være  det  nye  Fængsel;  men 
Jakobæa  fik  Underretning  om,  hvad  der  var  i  Gjære;  det 
lykkedes  hende  at  faa  sendt  et  Budskab  om  den  Fare,   der 

truede  hende,  til  en  af  hendes  trofaste  Tilhængere,  Herren  til 
Merwede;  denne  samlede  Hoekerne  til  Raadslagning.  Da 
traadte  to  Riddere  frem  og  tilbøde  at  vove  deres  Liv  for  at 
befri  Fyrstinden.  Forklædte  som  Kjebmænd  og  med  fire  Heste 
belæssede  med  Varer,  kom  de  til  Gent  og  toge  Ophold  i 
Staden;  to  Pageklædninger  førte  de  med  sig.  Snart  lykkedes 
det  dem  at  give  sig  til  kjende  for  Jakobæa;  Planen  til  Und- 
vigelsen blev  lagt  og  skyndsomt  bragt  til  Udførelse.  Paa 
den  bestemte  Aften  lod  Jakobæa  sit  Badeværelse  varme  og 
belyse;  medens  Alverden  troede  hende  indenfor  de  oplyste 
Vinduer,  undveg  hun  med  sin  Pige,  forklædt  i  den  omtalte 
Pagedragt.  Udenfor  Byens  Port  holdt  Ridderne  med  deres 
Heste,  man  red  hele  Natten,  om  Morgenen  glimtede  den 
brede  Scheldeflod  Flygtningene  i  Møde,  og  Antwerpens  Taarne 
skimtedes.  En  Baad  laa  fastbunden  ved  Bredden;  i  Ant- 
werpen havde  Ridderne  en  Vogn  beredt  og  Dragter,  saaledes 
som  de  bares  af  Kvinder  af  Borgerstanden.  Først  efter  endnu 
et  Døgns  uafbrudt  Rejse  undte  Flygtningene  sig  en  kort 
Hvile ;  men  endnu  var  Fyrstinden  ikke  ude  af  Qendtligt  Ter- 
ritorium. Den  Qerde  Dags  Morgen  naaede  man  endelig  en 
hoekisk  By.  Borggreven  knælede  for  Jakobæa  og  kyssede 
hendes  Haand,  i  hans  Hus  blev  hun  optaget  og  plejet  paa 
det  bedste.  Her  hørte  hun  nye  Efterretninger,  som  opfyldte 
hende  med  Mod  og  Haab:  Schoonhoven  var  fri,  den  sidste 
Kabeljau  var  dragen  bort  fra  dets  Mure,  flere  store  Cyer 
havde  vægret  sig  ved  at  hylde  den  burgundiske  Hertug; 
vistnok  vilde  Hoekerne  snart  samle  sig  til  kraftig  Daad,  naar 
Fyrstinden  atter  var  i  deres  Midte. 

Da  hun  havde  udhvilet,  sejlede  Jakobæa  nedad  Leckfloden 
til  Schoonhoven,  hvor  hun  blev  modtaget  med  den  største 
Jubel;  derpaa  drog  et  mægtigt  Tog  med  Jakobseas  Skib  i 
Spidsen  til  Gouda,  Byen  hyldede  hende  paa  ny  med  højtide- 
lige Eder;  det  samme  skete  i  Oudewater;  Utrecht  og  Amers- 
foort.  Nordholland  og  de  overijsselske  Stæder  sluttede  sig  til 
Hoekpartiet.   Triumferende  kunde  Jakobæa  nu  skrive  til  Her- 

tugen  af  Glocester:  han  skulde  hurtig  komme  med  gode 
Tropper;  meget  af  Landet  var  i  hendes  Magt,  snart  vilde  det 
hele  overgive  sig  i  deres  Hænder. 


VI. 

I  Filips  Sind  kæmpede  Bestyrtelse  og  Harme  om  Herre- 
dømmet; en  Kvinde  havde  overlistet  ham,  havde  gjort  ham 
til  Spot  for  hele  Verden  —  det  maatte  hævnes,  om  han  saa 
skulde  anvende  sine  sidste  Kræfter  derpaa;  alle  Tropper,  alle 
Forsyninger  og  Forraad  droges  fra  Frankrig  til  Krigsskue- 
pladsen i  Nederlandene;  de  vidtgaaende  Planer  med  Hensyn 
til  Erobringer  i  Frankrig  syntes  helt  forglemte  for  det  mere 
nærliggende  Maal :  at  bevare  sin  Magt  og  Anseelse  i  de  hol- 
landske Provinser.  Paa  Grund  af  sine  Kigdomme  var  Filip 
Jakobæa  overlegen  i  Mængden  af  Tropper  og  disses  Udstyring; 
Hoekerne  gave  vel  uden  Betænkning  deres  sidste  Ejendom  hen 
for  den  gode  Sag,  .men  lang  Tids  Tryk  havde  allerede  tæret 
meget  paa  deres  Hjælpekilder;  derimod  havde  de  i  de  tre 
stærke  Fæstninger,  Schoonhoven,  Gouda  og  Oudewater  med 
det  forbundne  Utrecht-Amersfoort  ved  Grænsen,  en  Position, 
som  Fjenderne  ikke  let  vilde  kunne  blive  Herre  over. 

Imidlertid  begyndte  Hertug  Filip  sin  Hyldingsrejse  i 
Sydholland,  idet  han  øste  Gunst  og  Naade  ud  med  begge 
HæniStler,  dog  kun  til  saadanne,  som  forpligtede  sig  til  ikke 
at  yde  nogen  Hoek  Ly  eller  Beskyttelse.  Sex  Uger  rustede 
man  endnu  paa  begge  Sider,  Filip  opholdt  sig  i  Rotterdam, 
medens  der  fra  Leyden  blev  foretaget  det  første  Angreb;  det 
gjaldt  Alfen,  en  lille  By  et  Par  Mil  østen  for  Leyden  ved 
Ehinen,  som  var  et  vigtigt  Punkt  med  Hensyn  til  Forbin- 
delsen med  Indlandet  op  ad  Floden;  var  Alfen  erobret,  stod 
Vejen  aaben  til  Gouda.  En  kabeljauisk  -  burgundisk  Hær 
droges  altsaa  sammen  imellem  Leyden  og  Alfen;  Jakobæa 
besluttede  ikke  at  afvente  dens  Angreb,  men  om  muligt  at 
overraske  den  ved  et  dristigt  Overfald.   I  de  uforudsete  Over- 

fald,  de  dristige  Vovespil  vare  jo  netop  Hoekerne  Mestere; 
ved  den  regelmæssige  Krig,  i  Slagene,  hvor  Lejetroppernes 
sluttede  Linie  brad  deres  løsere  Slagorden,  kunde  derimod 
deres  personlige  Mod  og  Begejstring  i  Eeglen  ikke  veje  op 
mod  hines  bedre  Disciplin. 

Ved  Hoekernes  uventede  Overrumpling  forvirredes  Hæren 
ved  Alfen,  men  samlede  sig  atter  til  Modstand,  alligevel  var 
den  sædvanlige  Orden  ikke  til  Stede,  Masserne  ængstedes, 
følte  sig  paa  usikker  Grund,  og  Hoekernes  andet  stormende 
Angreb  havde  til  Følge,  at  Hæren  vendte  sig  ad  Leyden  til 
for  der  at  samle  sig  og  vinde  Fatning.  Men  saa  langt  naaede 
den  ikke.  Sejren  gav  Hoekerne  dobbelt  Kraft,  de  faldt  over 
de  vigende,  Tilbagetoget  blev  til  en  vild  Flugt,  Sejrherrerne 
gjorde  en  Mængde  Fanger,  erobrede  alle  Faner  og  Bannere 
og  et  rigt  Bytte.  Stolt  drog  Jakobæa  atter  ind  i  Gouda,  i 
alle  Kirker  blev  sunget  Tedeum,  og  Hovedkirken  prydedes 
med  Sejrstegnene ;  saa  stort  et  Indtiyk  gjorde  denne  ferste 
Vaabendaad,  at  ikke  faa  Kabeljauer  gik  over  til  Fyrstindens 
Parti;  overalt  i  Holland  triumferede  Hoekerne,  og  Kabeljauerne 
tabte  Modet  trods  den  mægtige  Forbundsfælles  Trøst  og 
Løfter.  Men  ikke  alene  i  Holland  vakte  Efterretningen  om 
Jakobæas  Sejr  stor  Opsigt;  i  England  havde  den  en  næsten 
større  Virkning,  Englænderne  jublede  ved  Tidenden  om,  at 
deres  Fyrstinde  havde  tilføjet  den  troløse  Burgunder  et  føle- 
ligt Nederlag;  i  London  samledes  Folk  paa  Gaderne  og»til- 
raabte  hverandre  Efterretningen  som  et  Glædesbudskab,  og 
Humfrey  besluttede  at  benytte  den  øjeblikkelige  Stemning, 
der  var  ham  saa  gunstig.  I  Spidsen  for  en  Skare  bevæbnede 
Borgere  omringede  han  ved  Nattetid  Winchesters  Palads; 
denne  havde  imidlertid  i  Tide  forsynet  sig  med  Krigsfolk, 
allerede  knaldede  Skud  fra  begge  Sider,  da  Erkebiskopperne  af 
Canterbury  og  Bath  ilede  til  for  at  holde  de  kæmpende  til- 
bage. Det  lykkedes  dem  at  tilvejebringe  en  Slags  Vaaben- 
stilstand  indtil  Hertugen  af  Bedfords  Tilbagekomst  fra  Frank- 
rig.   Kardinalen  stolede  imidlertid  ikke  paa  Freden  og  holdt 

sig  en  stund  skjult  i  Tower;  saa  længe  havde  Humfrey  frie 
Hænder  og  benyttede  Fristen  til  at  skaffe  sig  Penge  og  Trop- 
per. Mange  frivillige  meldte  sig,  og  24  store  Skibe  laa  snart 
beredte  til  at  fare  Hæren  til  Holland.  Selv  drog  Humfrey 
sandsynligvis  af  Frygt  for,  at  Onklen  i  hans  Fraværelse  atter 
skulde  blive  eneraadig  i  Parlamentet,  dog  ikke  med. 

Den  engelske  Flaade  kom  lykkelig  over  Nordsøen,  men 
ved  de  hollandske  Kyster  mødte  der  den  et  uforudset  Uheld: 
de  store  Skibe  vare  for  dybtgaaende  for  de  grundede  Far- 
vande, for  de  snævre  Kanaler,  for  de  dyndopfyldte  Flodmun- 
dinger, i  hvilke  de  uforsigtig  styrede  ind;  derfor  hændtes  det 
ofte,  at  et  eller  flere  Skibe  bleve  beskadigede  eller  kom  paa 
Grund,  derfor  gik  Farten  saa  langsomt,  at  Filip,  uagtet  den 
første  Efterretning  om  den  engelske  Flaades  Tilsynekomst 
havde  overrasket  ham,  fik  en  udsøgt  Hær  og  Flaade  beredt 
til  at  modtage  den.  Englænderne  fandt  endelig  en  god  An- 
kerplads ved  den  lille  By  Brouwershaven ,  noget  nordlig  for 
Zierikzee.  Her  forsynede  de  sig  med  Levnetsmidler  og  laa 
nogle  Dage  stille  i  Forventning  om,  at  Jakobæas  Flaade 
skulde  støde  til  dem.  Da  dette  imidlertid  ikke  skete,  be- 
sluttede man  at  begive  sig  op  ad  Floderne  og  Kanalerne  til 
hendes  Opholdssted  Gouda.  En  Del  af  de  engelske  Skibe 
lettede  strax  Anker,  men  disse  Farvande  vare  endnu  mere 
ubekjendte  og  forræderiske;  en  burgundisk  Flaade  lurede  paa 
et  muligt  Uheld,  og  dette  indtraf;  da  de  engelske  Skibe  en- 
gang ved  Ebbetid  sade  fuldkommen  fast  i  de  løse  Sandban- 
ker, stormede  Fjendernes  lette  Fartajer  ind  paa  dem;  forgjæves 
bestræbte  Englænderne  sig  for  at  faa  deres  Skibe  af  Grundene, 
forgjæves  søgte  de  at  forlade  dem  og  faa  Fodfæste  i  det  gyn- 
gende Sand  —  ikke  en  eneste  undslap  Død  eller  Fangenskab. 
Efter  denne  Sejr  varede  det  ikke  længe,  førend  Filip  selv  an- 
greb Resten  af  den  engelske  Hær  med  sin  Hovedstyrke.  En 
Søndag  Morgen  kom  pludselig  hans  Flaade  for  Brouwershaven, 
Trompeterne  blæste  til  Angreb,  og  Englænderne  strømmede 
frem   af  Byen  og  stillede  sig  op  i  deres  berømte  Slagorden. 

Forrest  stode  de  navnkundige  Bueskytter:  naar  det  ene  Geled 
havde  afskudt  sine  Pile,  knælede  det  ned  og  gav  Plads  for 
det  næste;  saaledes  gik  det  bestandig,  koldblodig  og  som  i 
Takt;  Kabeljauerne  kunde  ikke  holde  sig  mod  denne  Pileregn, 
flere  af  Anførerne  saaredes,  deres  Hær  begyndte  at  vige;  da 
rev  Hertug  Filip  sig  los  fra  dem,  der  vilde  holde  ham  tilbage, 
sprang  fra  sit  Skib  op  paa  Bredden  og  styrtede  sig  med 
Eaabet:  «Hvo,  der  har  mig  kjær,  følger  mig!»  midt  ind  i 
Kamptrængselen.  Fremad  gik  det  nu  til  Kampen  Mand  imod 
Mand,  Filip  var  i  overhængende  Fare,  da  blev  han  reddet 
af  en  vældig  Ridder,  Jean  af  Villain,  en  Kæmpe  i  Væxt  og 
Styrke,  som  alt  en  Gang  tidligere  havde  frelst  hans  Liv  ved 
en  lignende  Lejlighed.  Med  fornyet  Raseri  stormede  Bur- 
gunderne frem;  fra  den  anden  Side  kom  den  kabeljauiske 
Landhær,  som  var  naaet  op  til  Valpladsen,  Englænderne  vak- 
lede, deres  Rækker  opløstes ;  bestandig  heftigere  trængte  Bur- 
gunderne paa,  Kabeljauerne  sloge  og  myrdede  som  rasende, 
af  den  hele  engelske  Hær  reddedes  kun  tre  Hundrede;  med 
Englænderne  vare  mange  Hoeker  faldne.  Dagen  efter  Slaget 
drog  Filip  ind  i  Brouwershaven,  holdt  en  højtidelig  Takkebøn 
og  foranstaltede  Takkegudstjenester  over  alle  sine  Lande. 

Det  første  Resultat  for  Filip  af  denne  Sejr  var  Zeelands 
og  Byerne  Zierikzees  og  Briels  Underkastelse.  Dette  var  et 
haardt  Slag  for  Jakobæa;  men  hvad  der  paafulgte,  ramte 
endnu  smertehgere;  thi  Efterretningen  om  Englændernes  Ne- 
derlag bevægede  Paven  til  at  afsige  Kjendelsen  i  hendes 
Proces  saa  lydende:  <« Da  Jakobæa  imod  Ret  og  Pligt  har  for- 
ladt sin  Gemal,  fordrer  Billighed,  at  hun  vender  tilbage  til 
ham,  dog  har  Paven  af  vigtige  Grunde  indtil  videre  bestemt 
Sekvestration  (Beslaglæggelse)  af  hendes  Person,  saaledes  at 
Hertugen  af  Savoyen  er  bestemt  til  Sekvestrator ;  til  ham  har 
hun  derfor  at  begive  sig  og  forblive  i  Forvaring,  til  den  ende- 
lige Afgjørelse  kan  træffes«. 

Denne  Dom  frakjendte  hende  Retten  til  at  modsætte  sig 
Filip,  eftersom  Hertugen  af  Brabant  havde  overdraget  denne 

hendes  Lande;  at  den  ogsaa  beravede  hende  den  personlige 
Frihed,  var  foreløbig  en  afmægtig  Trusel ;  det  stærkt  befæstede 
Gouda  og  hendes  tro  Riddere  vilde  vel  bevare  hende  for  at 
falde  i  sine  Fjenders  Hænder.  Desuden  —  Humfrey  maatte 
jo  komme  med  sine  Englændere  for  at  hævne  Nederlaget  ved 
Brouwershaven ,  og  den  tyske  Kejser  vilde  ventelig  i  hende 
understøtte  en  Forbundsfælle  imod  den  voxende  burgundiske 
Magt.  Dog  Humfrey  kom  ikke;  Bedford  bilagde  Striden 
imellem  ham  og  Winchester  saaledes,  at  Kardinalen  drog  paa 
en  Rejse  til  det  hellige  Land,  medens  Glocester  til  Gjengjæld 
forpligtede  sig  til  ikke  at  forlade  England,  og  Kejseren  var 
ude  af  Stand  til  at  hjælpe,  selv  om  han  havde  villet  glemme, 
at  Jakobæa  egentlig  imod  hans  Vilje  fastholdt  Besiddelsen  af 
sin  Faders  Lande;  Tyrker-  og  Hussiterkrige  beskæftigede 
alle  hans  Tanker  og  Kræfter.  Et  helt  Aar  gik  hen  uden 
noget  betydeligt  Foretagende,  da  stod  atter  en  Hær  under 
Vaaben  for  Jakobæa. 

Befolkningen  i  Vestfriesland,  det  nuværende  Nordholland, 
var  i  det  hele  gunstig  stemt  for  Jakobæa.  Af  Byerne  Nord 
for  Haarlem  havde  kun  Hoorn  og  Alkmaar  nogen  Betydning; 
hos  Landbefolkningen  fandt  Jakobæas  Agenter,  der  lovede 
store  Friheder  og  Rettigheder,  i  Reglen  et  villigt  Øre.  Hun 
var  jo  dog  den,  der  var  født  til  at  herske  i  Landet,  Burgund 
laa  saa  fjernt;  man  nærede  desuden  noget  Nag  til  Filip, 
fordi  han  havde  aftvunget  Bøder,  da  Befolkningen  ikke  vilde 
hjælpe  til  at  belejre  Schoonhoven.  I  Alkmaar  begyndte  Op- 
standen; Bønderne  fra  Omegnen  samlede  sig  en  Langfredag, 
strømmede  ind  i  Byen,  dræbte  Hertug  Filips  Foged  og  dreve 
alle  Kabeljauer  paa  Flugt.  Derpaa  tændtes  Blus  paa  alle 
Sandbanker  og  Klitter;  Friesernes  Skarer  samlede  sig,  og 
Jakobæa  drog  ud  fra  Gouda  med  sine  sidste  Stridskræfter,  et 
Par  Tusinde  Mand,  indskibede  sig,  sejlede  gjennem  de  smalle 
Kanaler  fra  gamle  Rhin  til  Haarlemerhavet  og  landede  Syd 
for  Haarlem  i  nogen  Afstand  fra  Byen.  Nordfra  kom  Frie- 
serne,  og  Belejringen  begyndte.    Haarlem  var  efter  Dordrecht 

den  betydeligste  By  i  hele  Holland  og  Zeeland;  skjent  Ka- 
beljauerne  havde  Overmagten  indenfor  dens  Mure,  husede  den 
et  ikke  ringe  Antal  Hoeker,  hvorfor  Filip  havde  givet  den  en 
stærk  Besætning  og  forsynet  den  paa  det  bedste;  Byen  for- 
svarede sig  da  ogsaa  tappert,  men  Borgerne  begyndte  dog  at 
blive  betænkelige,  da  begge  Belejringshære  angrebe  den  paa 
en  usædvanlig  voldsom  Maade,  og  der  tilsyneladende  ingen 
Undsætning  var  at  vente;  da  kom  en  Dag  en  Betler  til  Ja- 
kobæas  Lejr,  og  da  man  undersogte  ham,  fandtes  han  i  Be- 
siddelse af  et  Brød,  indeholdende  en  Seddel,  som  han  skulde 
bringe  til  Haarlems  Borgere,  og  hvorpaa  der  var  skrevet,  at 
Hertug  Filip  havde  sendt  en  Hær  til  Leyden,  som  skulde 
spærre  Hertuginden  Tilbagevejen  til  Gouda  og  undsætte  dem, 
hvorfor  de  skulde  være  ved  godt  Mod.  Da  man  havde  læst 
dette,  indsaa  Hoekerne,  at  Belejringen  maatte  opgives;  endnu 
samme  Nat  afsejlede  deres  Skibe  og  naaede  om  Morgenen 
Alfen.  Her  havde  imidlertid  Kabeljauernes  Flaade  samlet 
sig,  den  laa  i  Uorden  og  god  Eo,  mindst  ventende  et  Over- 
fald; Jakobæa  angreb  den,  hendes  Skib  var  midt  i  Kamp- 
tummelen, Kabeljauerne  bleve  fuldstændig  slaaede  og  deres 
Skibe  ødelagte.  For  anden  Gang  havde  Jakobæa  vundet  en 
Sejer  ved  Alfen  og  drog  ind  i  Gouda  med  det  erobrede 
Bytte;  men  Haarlem  fik  alligevel  Undsætning,  og  snart  opgav 
Bondehæren  Belejringen  og  spredtes  ad. 

Dette  skete  i  Maj  1426.  I  Juni  kom  Hertug  Filip  med 
en  ny  Hær  til  Holland,  og  hans  første  Foretagende  var  at 
straffe  de  oprørske  Frieser;  der  paalagdes  dem  Pengebøder, 
toges  Gisler  og  udskreves  Mandskab  til  Krigstjeneste,  men  i 
Stedet  for  at  knække  Frisernes  Mod  forbitredes  deres  Sind 
ved  disse  Forholdsregler  i  den  Grad,  at  de  besluttede  at  vove 
det  sidste,  førend  de  underkastede  sig.  Atter  blussede  Baa- 
lene  og  gave  Tegn  fra  Landsby  til  Landsby,  Filips  Borge  ind- 
toges. Byer  stormedes,  til  sidst  samledes  de  vilde  Bander  for 
Byen  Hoorn,  der  havde  taget  Parti  for  Hertugen.  Der  stod 
en  Kamp  foran  Byen,  i  hvilken  Bønderne  bleve  Sejrherrer; 

men  da  Filip  kort  efter  selv  angreb  med  en  stor  Troppe- 
styrke, sprængtes  de  til  alle  Sider,  Anføreren  faldt,  og  Hoorns 
Borgere  toge  en  Mængde  Fanger,  der  paa  Filips  Befaling 
bleve  nedhuggede  til  sidste  Mand.  Hertugen  drog  derpaa  om 
for  at  kue  den  sidste  Rest  af  Opstanden;  Landet  forarmedes 
fuldstændig  under  de  svære  Bøder,  som  paalagdes;  dertil  for- 
bødes det  at  eje  Harnisk  eller  Vaaben,  og  der  paalagdes  en 
Afgift  for  hvert  Hus  eller  Jordstykke,  saa  at  de  uafhængige 
Frieser  næsten  bleve  stillede  paa  lige  Fod  med  ufri. 

Efter  disse  Sejre  drog  Filip  tilbage  til  Flandern,  og  flere 
Maaneder  hengik  paa  ny,  uden  at  det  ene  Parti  vandt  nogen 
betydelig  Fordel  over  det  andet;  men  Hertugen  lod  imidler- 
tid drage  en  stedse  snævrere  Kreds  af  Blokhuse  og  Forter 
rundt  om  den  Egn,  der  fra  Gouda  beherskedes  af  Jakobæa. 
Det  var  til  at  forudse,  at  Hoekerne  snart  vilde  blive  afskaarne 
fra  Forbindelsen  med  Sydholland,  og  at  Vandvejene  vilde  blive 
lukkede  for  dem.  For  at  afværge  dette  sluttede  Hoekerne  en 
of-  og  defensiv  Alliance  med  den  ene  af  to  Fyrster,  som  i 
Nabolandet  Utrecht  kæmpede  om  Overherredømmet.  Stiftet 
Utrecht  var  ligesom  de  øvrige  Nederlande  ikke  blevet  uberørt 
af  Partistridigheder,  og  hver  Gang  et  nj't  Bispevalg  skulde 
foretages,  havde  disse  givet  Anledning  til  Ufred.  Ved  det 
sidste,  i  1423,  var  Rudolf  af  Diepholt  bleven  valgt  til  Biskop ; 
men  Johan  af  Bayern,  som  dengang  endnu  var  i  Live,  havde 
bevæget  Paven  til  at  kassere  dette  Valg  og  udnævne  en  vis 
Sweder  af  Kuilenberg,  som  stod  i  Forbund  med  ham.  Imel- 
lem Rivalerne  havde  der  derefter  udviklet  sig  en  aarelang 
Kamp,  og  eftersom  Sweder  efter  Johan  af  Bayerns  Død 
indgik  Forbund  med  Filip  af  Burgund,  var  Rudolfs  Sag  bleven 
identisk  med  Jakobæas.  Det  lykkedes  Hoekerne  i  Forening 
med  Rudolf  at  fordrive  Sweder  fra  Utrecht  og  Amersfoort,  de 
to  vigtigste  Byer  i  Stiftet,  og  denne  Omstændighed  skaffede 
hende  nu  ikke  alene  Tilførsel  af  Mandskab  og  Forsyning, 
men  gav  ogsaa  bekvem  Adgang  til  Havet,  hvorfra  Hoekerne 
siden  Frieslands  Underkuelse  saa  godt  som  havde  været  af- 

spærrede,  og  dette  var  saa  meget  vigtigere,  som  deres  Hoved- 
styrke bestod  i  Flaaden.    Fra  Åmersfoort  lab  deres  Skibe  ad 
Eemefloden  ud  i  Zuidersoen;  Ijssel  og  Leck  forte  fra  Utrecht 
forbi    Jakobæas   Stæder  Gouda,    Schoonhoven   og  Oudewater; 
disse  Vandveje  afspærredes  paa  denne  Maade  aldeles  for  Ka- 
beljauerne.     Foruden  disse  tre  Byer,    der   skare   sig  som  en 
Fæstnings  Trekant   midt   ind   i   det   Qendtlige  Land,    havde 
Hoekerne  endnu  en  Fæstning  sydpaa:  Sevenbergen  ved  Bra- 
bants  Grænse.     Sevenberger-Slottet  beskyttedes  paa  den  ene 
Side  af  Ijsselflodens  brede  Udløb;    Byen    laa   lavt  og  rundt 
omgivet  af  sumpet  Land,  som  en  stor  Del  af  Aaret  kun  var 
til  at  passere  ad  smalle  Dæmninger,    som   Éørte   til  Staden. 
Disse  Veje  vare  lette  at  bevogte,   desuden   kunde   man   ved 
Sluser   sætte   hele   Egnen    under  Vand,    og  Byens  Mure  og 
Grave  vare  af  den  fortrinligste  Art.    En  Mængde  af  Jakobæas 
Tilhængere,    Hoeker   og  Englændere,    havde   samlet    sig   om 
Herren  til  Sevenbergen  og  tilføjede  herfra  Kabeljauerne  megen 
Skade  ved  deres  Plyndringstog  paa  Floden ;  ingen  af  de  store 
Stæder  vare  sikre  for  Angreb,   intet  Handelsskib  turde  vove 
sig  ud  uden  sikker  Beskyttelse,  rundt  om  paa  Kysterne  hær- 
gede Hoekerne  og  berigede  sig  med  Bytte.    I  Vinteren  1427 
samlede  Filip    da  atter  en  Hær;    det   gjaldt   at   undertvinge 
Sevenbergen;    men   efter  som  den  gik  for  at  være  en  af  de 
stærkeste  Fæstninger  i  Nederlandene,    bragtes  en  usædvanlig 
Mængde  svært  Skyts  til  Veje;  Filip  havde  udtænkt  en  mær- 
kelig Plan,  som  virkelig  skaffede  ham  Sejren  i  Hænde.    Rundt 
om  Sevenbergen   lagde  sig  en  Flaade  af  Blokskibe  og  Tom- 
merflaader,  indbyrdes  forbundne  med  Jernkjæder,    paa  hvilke 
Kanonerne  anbragtes  og  der  opførtes  Huse;  herved  opnaaede 
Filip  at  kunne  bringe  Belejringsapparaterne  helt  nær  til  Byen 
og  at   bevare   sine  Tropper   imod  Oversvømmelse  og  Kulde. 
Næsten  et  Fjerdingaar  varede  Belejringen;  efter  den  Tid  op- 
stod der  Misfornøjelse  i  Staden,  Forraadene  slap  op,  burgun- 
disk  Guld  fandt  Vej  indenfor  Murene  —  en  Opstand  i  selve 
Byen  tvang  Herren  af  Sevenbergen  til  at  overgive  sig;    Filip 

skjænkede  ham  Livet,  men  overgav  ham  til  et  treaarigt  Fan- 
genskab, efter  hvilken  Tid  Ridderen  fik  sin  Frihed  og  snart 
døde  i  stor  Mangel  og  Elendighed.  Det  havde  været  Filips 
Hensigt  efter  Sevenbergens  Fald  at  vende  sig  mod  Utrecht; 
men  han  forandrede  imidlertid  denne  Beslutning,  dels  paa 
Grund  af  sit  eget  store  Tab  af  Mandskab,  dels  paa  Grund 
af  vigtige  Nyheder  fra  Brabant. 

Hertug  Johan  havde  tilsyneladende  siden  Brysseler-Blod- 
badet*)  helt  forandret  Natur.  Medens  Filip  af  Burgund  i 
hans  Navn  bekrigede  Jakobæa,  havde  hendes  Mand  forholdt 
sig  aldeles  rolig;  han  var  bleven  from,  besøgte  flittig  Kirken 
og  gav  store  Almisser.  I  øvrigt  beskæftigede  han  sig  kun 
med  at  smedde  eller  gaa  paa  Jagt  efter  Eæve  og  Grævlinger, 
i  Statssager  føjede  han  sig  efter  Stændernes  og  sin  Broders 
Vilje.  Hans  Helbred  havde  i  lang  Tid  været  vaklende,  da 
der  indtraf  en  Begivenhed,  som  rystede  den  yderhgere:  Opda- 
gelsen af  et  Komplot  imod  hans  Person,  sandsynlig  stiftet  af 
Jakobæas  Moder,  Hertuginde  Margrethe.  En  vis  Jean  Che- 
valier  fra  Hennegau  fængsledes  og  tilstod  ved  det  pinlige 
Forhør,  at  man  havde  havt  i  Sinde  at  overfalde  og  bortføre 
Hertugen,  derpaa  tvinge  ham  til  at  fraskrive  sig  Jakobæas 
Lande  og,  hvis  det  syntes  nødvendigt,  at  bringe  ham  til  Eng- 
land i  Fangenskab.  Forbryderen  dømtes  til  Døden,  men  Her- 
tugen benaadede  ham;  førend  Chevalier  imidlertid  blev  sat  i 
Frihed,  døde  Hertugen  pludselig,  og  Hertug  Johans  Broder, 
St.  Paul,  som  fulgte  denne  paa  Tronen,  lod  ham  øjeblikkelig 
henrette. 

Hertugen  af  Brabants  Død  syntes  pludselig  at  have  for- 
andret Sagernes  Stilling.  Hvorpaa  beroede  Filips  Ret,  naar 
Jakobæas  Gemal,  den  eneste,  som  foruden  hun  selv  kunde 
fordre  Lydighed  i  hendes  Lande,  var  død?  Upaatvivlelig 
maatte  hun  som  Enke  være  Eneherskerinde  i  sine  arvede  Be- 
siddelser —  men  Filip  var  ikke  til  Sinds  at  opgive,  hvad  han 


•)  Se  ovenfor  Side  209—210. 


Jakobæa  af  Bayern.  319 

bavde  erhvervet  med  saa  stor  Møje;  Pavens  Sekvestrations- 
dom  var  en  ypperlig  Basis,  hvorpaa  han  kunde  grunde  nye 
Krav;  i  Følge  den  var  Jakobæa  jo  egentHg  Fange,  og  en 
Fange  kunde  ikke  styre  Laud  og  Eige;  som  nærmeste  Slægt- 
ning og  naturlig  Formynder  for  sin  Kusine,  naar  hun  var 
uden  Gemal  eller  Værge,  maatte  Hertugen  af  Burgund  træde 
i  hendes  Sted.  Efter  at  have  opholdt  sig  et  Par  Dage  i 
Bryssel  traf  Filip  sammen  med  Hertugen  af  Bedford  og  af- 
talte med  ham  Sagens  videre  Forleb;  derpaa  rejste  han  til 
Holland  og  lod  sig  paa  ny  hylde.  I  Holland  havde  Kabel- 
jauerne  Magten ;  besværligere  var  det  at  bringe  Hennegauerne 
til  at  anerkjende  ham  som  Landsherre.  Stænderne  samtyk- 
kede dog  til  sidst  i  at  hylde  ham  som  Regent  —  dog  kun  i 
Tilfælde  af,  at  Jakobæa  vægrede  sig  ved  Skilsmisse  fra  Her- 
tugen af  Glocester,  hvem  Landet  paa  Grund  af  Ægteskabets 
Ulovlighed  ikke  vilde  anerkjende  som  Herre;  fandtes  hun 
derimod  villig  til  at  give  Afkald  paa  den  engelske  Gemal, 
skulde  Landet  øjeblikkelig  overleveres  i  hendes  Besiddelse. 

Jakobæa  havde  imidlertid  sendt  flere  Breve  til  London, 
til  Glocester  og  Parlamentet,  hvori  hun  berettede  om  de  store 
Lidelser,  der  var  overgaaet  hende  paa  Grund  af  hendes  Tro- 
skab mod  Englænderne;  hun  mindede  om  den  afdøde  Konges 
Tilsagn  om  Beskyttelse,  men  i  Stedet  for  Svar  fra  Humfrey 
kom"  to  Gesandter  fra  Hertugen  af  Bedford,  som  formanede 
til  at  slutte  Fred  og  tilbøde  Mægling  ved  eventuelle  Forhand- 
linger. Disse  indlededes  virkelig  af  de  engelske  Sendebud; 
men  da  Hertug  Filip  paa  hendes  Begjæring  om  uforstyrret 
Besiddelse  af  sine  Arvelande  svarede  med  at  fordre,  at  hun 
skulde  opgive  Titlen  af  Hertuginde  af  Glocester  og  love  al- 
drig mere  at  træde  i  Forbund  med  Humfrey  eller  Englæn- 
derne, ligesom  hun  skulde  anerkjende  Filip  for  sin  retmæssige 
Arving,  førte  Underhandlingerne  ikke  til  noget  Resultat.  Ja- 
kobæa sendte  da  et  sidste  Brev  til  London,  hvori  hun  be- 
brejdede Parlamentet  dets  Adfærd  imod  hende  og  sluttede 
med  den  Erklæring,   at  skjønt  hun  aldrig  af  fri  Vilje  kunde 

slutte  Forlig  med  Hertugen  af  Burgund,  vilde  hun  se  sig 
tvungen  dertil,  om  de,  glemmende  deres  Løfter  og  Englands 
Ære,  undlode  at  sende  Hjælp;  fik  hun  Tilsagn  om  snarlig 
Understøttelse,  vilde  hun  lide  og  taale  alt  for  at  bevare  sine 
Lande  for  sig  og  dem,  i  modsat  Fald  maatte  hun  skille  sin 
Sag  fra  deres,  og  det  var  da  ikke  hendes  Skyld,  naar  Bur- 
gunds  Overmagt  blev  England  til  stor  Skade  og  Fordærv. 

Bedford  og  Winchester  vare  borte  fra  London;  den  en- 
gelske Nationalfølelse  æggedes  ved  hendes  Brev,  Parlamentet 
besluttede  at  understøtte  hendes  Sag  og  bevilgede  Humfrey 
betydehge  Summer  til  Krigsførelsen;  Greven  af  Sahsbury, 
der  i  den  franske  Krig  havde  erhvervet  sig  stort  Ky  som 
Feltherre,  tilbød  sin  Tjeneste  og  samlede  Tropper  om  sin 
Fane  til  Kampen  imod  Filip,  der  var  ham  personlig  forhadt 
i  Anledning  af,  at  denne  ved  en  tidligere  Lejlighed  altfor 
aabenlyst  havde  givet  sin  Beundring  for  den  skjønne  Grev- 
inde af  Salisbury  til  Kjende.  I  Jakobæas  Sind  voxede  Haabet 
om  at  gjense  den  elskede  Gemal  og  befri  sig  og  sine  Lande 
af  Burgunderens  Hænder;  over  hele  Holland  kom  alt  i  Be- 
vægelse; Hoekerne  arbejdede  paa  at  bringe  Folket  til  at  rejse 
sig  mod  Hertug  Filips  uretmæssige  Besiddelsestilegneke.  Det 
gjærede  rundt  om,  og  Hertugen  af  Bedford  forfærdedes;  i 
Frankrig  gik  Englændernes  Sag  snarere  tilbage  end  frem,  og 
dette  særlig  paa  Grund  af  de  idelige  Stridigheder  mellem 
Burgund  og  Glocester ;  kom  det  nu  til  aaben  Krig,  vilde  ikke 
alene  Burgund  understøtte  Frankrig,  men  Englands  bedste 
Tropper  drages  til  de  nederlandske  Valpladse.  Bedford  be- 
sluttede at  anvende  et  sidste  Middel  for  at  skille  sin  Broder 
fra  Jakobæa.  Alverden  vidste,  at  Humfrey  ved  en  energisk 
Optræden  allerede  tidligere  havde  kunnet  sætte  sin  Vilje 
igjennem;  men  Alverden  var  ogsaa  vidende  om  Grunden  til 
hans  Ubestemthed  og  Vaklen.  Jakobæas  Hofdame  Eleanor 
af  Cobham,  der  havde  fulgt  Hertugen  paa  hans  Tilbagerejse 
til  England,  havde  siden  ikke  sluppet  ham  af  sine  Garn;  det 
var  en  offentlig  Hemmelighed,   at  Humfrey  fuldkommen  lod 

sig  beherske  af  hende,  og  at  hun  arbejdede  pSa  at  blive  hans 
Hustru.     Denne  Dame  gjorde  Bedford  til  sin  Forbundsfælle; 
han  lod  hende  forstaa,  at  han  ikke  længere  vilde  hindre  hen- 
des Ægteskab   med  Humfrey,    hvis   det   lykkedes    hende   at 
holde  ham  tilbage  fra  Toget  mod  Holland.    Hojtbegavet  som 
hun  var  ved  Skjonhed,    Aand   og  Kundskaber,    overstraalede 
hun  den  fraværende  Hustrus  Billede  i  Humfreys  letbevægelige 
Sind;  lokket  og  truet,  blændet  af  Lidenskab  og  rokket  i  Over- 
bevisningen om  sin  Ret  ved  Bedfords  indtrængende  Forestil- 
linger  om  Pligterne  imod  Kongen,    for   hvem   han   engang 
skulde  aflægge  Regnskab,  naar  Frankrig  ved  hans  Skyld  gik 
tabt  for  Kronen,    tøvede  og  overvejede  Humfrey  og  gav  en- 
delig sit  Samtykke  til  en  Vaabenstilstand.    Forgjæves  sendte 
Jakobæa  Brev  paa  Brev,  forgjæves  formanede,  bebrejdede  og 
klagede   hun;    Glocester  var   lænket,   hendes  lidenskabehge 
Udbrud  saarede   kun   hans  Forfængelighed  og  opvakte  hans 
Uvilje.     Alene,    uden  Hær,    med   formindsket   Landomraade 
maatte  Jakobæa  paa  ny  optage  Kampen  mod  den  ubarmhjer- 
tige Forfolger.    Endnu  en  Ulykke  kom  til,  hendes  sidste  Til- 
flugt, Flaaden,  ødelagdes  i  et  morderisk  Slag  ved  Wieringen ; 
Anføreren  Brederode  toges  til  Fange  og  med  ham  en  Mængde 
af  hendes  tapreste  Riddere,  hvoraf  Filip  lod  80  dræbe.   Efter 
denne  Sejr  drog  Filip  mod  hendes  Hjælpere  i  Utrecht,  og  Bi- 
skop Sweder,  der  imidlertid  havde  hvervet  en  anseUg  Troppe- 
styrke, stødte  til  ham;  sammen  drog  Hærene  til  Belejringen 
af  Amersfoort.     Denne  By  syntes  svagt  befæstet,  dens  Mure 
vare  lave  og  ikke  synderlig  tykke;    Filip  af  Burgund  beslut- 
tede  at   tage  den  med  Storm   og  gav  Ordre  til  at  angribe; 
men  han  vidste  ikke,  at  der  bag  Murene  befandt  sig  stærke 
Jordvolde,    bevoxede  med  tæt  Tjørnekrat,    og  at  Utrech terne 
havde   sendt   Amersfoort  300   udvalgte   Bueskytter   til    For- 
stærkning; de  stormende  indviklede  sig  i  de  tornede  Hækker, 
Forsvarerne  skjøde  dem  ned  fra  sikkert  Læ,  Kvinder  og  Børn 
styrtede  Sten  og  kogende  Vand  ned  over  Angriberne ;  to  Gange 
tilbagesloges   Stormen,    tredje    Gang   var   Hertug  Filip   selv 

mellem  de  kæmpende,  men  uden  bedre  Resultat.  Efter  fem 
Timers  Kamp  trak  den  burgundiske  Hær  sig  tilbage  efter  at 
have  lidt  frygtelige  Tab,  kort  efter  opløste  den  sig,  og  Felt- 
toget mod  Utrecbt  syntes  opgivet.  For  Utrecht  vandt  Hoe- 
kerne  ligeledes  en  Sejr  mod  Biskop  Sweder,  og  Kabeljauerne 
begyndte  at  tabe  Modet,  medens  Befolkningen  i  Burgund  og 
Flandern  knurrede  over  de  idelige  Udskrivninger  af  Mandskab 
og  Penge.  Hertug  Filip  greb  da  til  et  fredeligere  Middel; 
de  pavelige  Udsagn  havde  hidtil  kun  været  foreløbige  Afgjø- 
relser,  da  engelsk  Indflydelse  bestandig  havde  modarbejdet  den 
burgundiske.  Nu  modsatte  Bedford  sig  imidlertid  ikke  læn- 
gere, at  Jakobæas  Ægteskab  med  Humfrey  erklæredes  ugyldigt; 
som  Følge  heraf  offentliggjordes  en  pavelig  Erklæring,  der 
lød  paa,  at  Ægteskabet  mellem  Jakobæa  af  Bayern  og  Johan 
af  Brabant  i  alle  Maader  havde  været  lovligt,  kanonisk  og 
gyldigt,  da  en  Dispensation  forelaa  i  Sagens  Akter ;  et  hvilket 
som  helst  andet  Ægteskab,  afsluttet  af  hende  i  bemeldte 
Gemals  Levetid,  var  selvfølgelig  ugyldigt  og  uden  Betydning. 
Denne  Dom  blev  som  sædvanlig  slaaet  op  paa  alle  Kirke- 
døre; men  pavelige  Buller  havde  i  hin  Tid  ikke  stort  Værd, 
og  navnlig  i  denne  Sag  var  der  saa  ofte  dømt  frem  og  lil- 
bage,  at  dette  sidste  Udsagn  ikke  bevægede  Gemytterne  syn- 
derlig; for  sjette  Gang  opbød  Filip  da  alle  vaabenføre  Mænd 
til  Krigstog  i  Holland  og  skrev  til  sine  Byer  i  Flandern  og 
Burgund:  endnu  denne  Gang  maatte  de  understøtte  ham 
med  al  deres  Kraft;  til  Gjengjæld  vilde  han  love  dem,  at 
dette  Felttog  skulde  blive  det  sidste;  paa  den  ene  eller  den 
anden  Maade  vilde  han  tilendebringe  Krigen.  Han  havde  hid- 
til undgaaet  at  angribe  Jakobæa  personhg;  nu  førte  han  sin 
sidste  Hær  imod  Gouda,  Hoekernes  stærke  Tilflugtssted,  som 
de  ventelig  vilde  forsvare  med  Fortvivlelsens  Kraft;  foran 
denne  By  gjaldt  det  at  tabe  eller  vinde  alt.  Langsomt  ryk- 
kede den  burgundiske  Hær  frem;  allerede  var  den  saa  nær, 
at  man  fra  Goudas  Taarne  kunde  skimte  dens  Bannere  og 
blanke   Rustninger;    da   kom    Gesandter   fra  Jakobæa   med 

Tilbud  om  Vaadenstilstand  og  Fred;  paa  én  'Gang  og  uden 
Blodsudgydelse  var  Sejren  i  de  nylig  saa  forsagte  Kabel- 
jauers  Hænder. 


VII. 

Et  Ægteskab  havde  bevirket  dette  uventede  Omslag  i 
Jakobæas  Stemning.  Fra  England  var  der  kommet  Under- 
retning om,  at  Hertugen  af  Glocester  havde  ladet  sig  vie  til 
Eleanor  af  Cobham ;  de  engelske  Tropper,  som  Salisbury  skulde 
føre  til  Holland,  vare  afsendte  til  Caiais.  Altsaa  var  der 
ingen  Hjælp  at  vente  fra  England;  altsaa  havde  hendes  el- 
skede Ægtefælle  offentlig  erklæret  deres  Forbindelse  for  ulov- 
lig og  forladt  hende  og  hendes  Sag! 

Jakobæas  Energi  og  Modstandskraft  var  brudt.  Forgjæves 
rasede  de  fanatiske  Hoeker;  forgjæves  pegede  de  paa  Bur- 
gunds  mislige  Stilling,  dets  knurrende  Folk,  dets  udtømte 
Hjælpekilder;  Jakobæa  længtes  efter  Hvile  for  at  kunne  hen- 
give sig  til  sin  Sorg;  hun  lyttede  til  de  saa  længe  foragtede 
Paamindelser  om  Landets  ødelagte  Tilstand,  om  Folkets  Trang 
til  Fred  og  ordnede  Forhold.  Den  29de  Juni  1428  kom 
Hertug  Filip  og  Jakobæa  sammen  i  Delft  for  at  afslutte  en 
Vaabenstilstand,  3  Dage  senere  undertegnedes  Freden.  Be- 
tingelserne lede  ret  antagelige,  dog  havde  FiUp  under  Ven- 
skabs Maske  forstaaet  at  sikre  sig  alt,  hvad  han  havde  kæm- 
pet for  at  erholde.  Jakobæa  tog  den  Appel  tilbage,  hun 
strax  efter  den  pavelige  Doms  Forkyndelse  havde  indsendt  til 
Rom,  og  underkastede  sig  altsaa  Kirkens  Afgjerelse.  Derpaa 
anerkjendte  Fihp  hende  for  Herskerinde  i  Hennegau-Holland- 
Zeeland-Friesland,  hvorimod  han  erklæredes  for  rette  Arving 
samt  Regent  i  hendes  Lande,  saa  længe  hun  hensad  i  ugift 
Stand.  Landets  Indkomster  tilfaldt  Jakobæa;  hun  uddelte 
Len,  og  af  gejstlige  og  verdslige  Embeder  skulde  hun  besætte 
Halvdelen,  medens  Filip  udnævnte  de  øvrige  Embedsmænd. 
Et  Regeringsraad,    bestaaende   af  9  Medlemmer,   indsattes  i 

Holland;  af  disse  udnævnte  Filip  de  6.  Jakobæa  turde  ind- 
gaa  nyt  Ægteskab,  dog  kun  med  Filips,  sin  Moders  og  Stæn- 
dernes Samtykke;  skete  det  paa  anden  Maade,  skulde  Under- 
saatterne  ikke  hylde  hendes  Ægtefælle,  men  Hertug  Filip 
som  Landets  Herre.  Efter  Fredslutningen  rejste  Jakobæa 
med  Filip  rundt  til  Hylding.  Derpaa  drog  Fyrsteparret 
sammen  til  Hennegau;  der  foranstaltedes  Fester  til  Ære  for 
Freden  og  Hertuginden,  men  helst  nød  Jakobæa  de  saa  længe 
savnede  Jagtglæder  i  sit  Barndomshjems  Skove,  og  hele  Hø- 
sten og  Vinteren  rejste  Hoffet  fra  Sted  til  andet,  hvor  der 
var  Vildt,  medens  Bidderne  kappedes  om  at  vise  Fyrstinden 
deres  Ærefrygt  og  at  hylde  hende  paa  ægte  Kiddervis.  Her- 
tug Filip  foregik  dem  heri  med  sit  Exempel;  ingen  skulde 
have  tænkt,  siger  en  samtidig,  at  Hertugen  og  Hertuginden 
nogensinde  havde  fejdet  imod  hinanden,  saa  meget  syntes 
den  ene  at  være  betænkt  paa  den  andens  Glæde  og  Behag. 

Den  første  Brug,  som  Jakobæa  gjorde  af  sine  gjenvundne 
Indtægter,  var  at  erstatte  sine  trofaste  Riddere  deres  Udlæg 
og  de  Tab,  som  de  havde  lidt  for  hendes  Skyld;  men  efter 
som  Landet  var  saa  forarmet  og  affolket,  indkom  Skatter  og 
Afgifter  alt  andet  end  regelmæssig  eller  tilstrækkelig,  og  Ja- 
kobæa saa  sig  derfor  snart  nødt  til  at  afgive  flere  af  sine 
Prærogativer,  hvorved  Filip  definitivt  kom  i  Besiddelse  af 
Magten;  mod  en  aarlig  Sum  overlod  hun  ham  saaledes  alle 
Afgifter,  Domæner,  Toldindtægter,  Møntretten  o.  s.  v.,  og  Her- 
tug Filip  var  nu  endelig  naaet  til  fuldstændigt  Herredømme 
over  Holland  -  Hennegau  -  Zeeland ;  snart  skulde  hans  store 
Besiddelser  forøges  yderligere.  Allerede  tidligere  havde  han 
for  rede  Penge  afkjøbt  Elisabeth  af  Gorlitz  Arveretten  til 
Luxemburg  og  Chiny;  disse  Lande  tilligemed  Namur,  som 
var  erhvervet  paa  lignende  Maade,  tilfaldt  ham  i  1429. 
Samme  Aar  ægtede  Filip  sin  tredje  Hustru,  Isabelle  af  Por- 
tugal, og  til  Ære  for  hende  og  de  store  Resultater,  som  hans 
Vaaben  og  PoUtik  havde  tilvejebragt,  fejredes  Fester,  der  i 
Pragt  og  Herlighed  overgik  alt,  hvad  man  hidtil  havde  set  i 

det  pragtelskende  Burgnnd.  Ved  denne  Lejlighed  stiftedes 
Ordenen  »det  gyldne  Vliesz«,  hvormed  Hertugen  hædrede  24 
burgundiske  Riddere,  der  særlig  havde  udmærket  sig  i  de 
franske  og  hollandske  Krige.  Tegnet,  det  gyldne  Vædder- 
skind, som  Ordensridderne  skulde  bære  i  et  Halsbaand  af  Guld 
og  ædle  Stene,  udtydedes  paa  mange  Maader:  det  mindede 
om  Jason  eller,  som  Gejstligheden  i  Hast  oversatte  det,  om 
Gideon;  det  ledede  Tanken  hen  paa  de  flamske  Uldvæverier, 
Filips  Guldgrube ;  det  fortolkedes  endelig  som  Symbol  paa  de 
burgundiske  Damers  blonde  Lokker,  der  mere  end  én  Gang 
havde  blændet  Hertug  Filip  med  deres  Guldskjær,  og  som  van 
Eyck,  der  opholdt  sig  ved  Hertugens  Hof,  saa  meget  yndede 
at  fremstille.  —  Åaret  efter,  1430,  tilfaldt  ved  den  unge 
Hertug  af  Brabants  Død  ogsaa  dette  frugtbare  og  rige  Land 
Hertugen  af  Burgund.  Jakobæa  viste  sig  ikke  ved  disse  Filips 
Fester.  Hun  levede  temmelig  stille  og  tilbagetrukket,  mest 
i  Eesidentstaden  Haag;  dog  gjorde  hun  om  Sommeren  ofte 
Rejser  og  opholdt  sig  meget  paa  Qeu  Syd  -  Beveland  i  Byen 
Goes,  til  hvilken  hun  skjænkede  betydelige  Gaver.  Hendes 
Lidenskab  for  Jagt  og  Vaabenovelser  aftog  ikke ;  ofte  lod  hun 
afholde  Kapskydninger,  og  saa  godt  forstod  hun  at  omgaas 
med  Bue  og  Pil,  at  det  engang  ved  en  saadan  Skyttefest 
lykkedes  hende  at  ramme  den  som  Skive  til  en  lioj  Stang 
befæstede  Papegøje,  saaledes  at  den  faldt  ned,  og  hun  erklæ- 
redes for  Fugledronning. 

Paa  Syd-Beveland  havde  den  mægtige  Borsselenske  Slægt 
sit  Slot  og  udstrakte  Besiddelser.  Borsselerne  indtoge  ube- 
stridelig den  første  Plads  blandt  Zeelands  Adelsfamilier; 
Sagnet  gik,  at  den  engang  havde  besiddet  hele  Syd-Beveland, 
og  vist  er  det,  at  Slægten,  uagtet  den  ikke  havde  skaanet 
sig  i  Krigen,  endnu  besad  fyrstelige  Rigdomme.  Borsselerne 
havde  i  flere  Generationer  været  ivrige  Kabeljauer;  den  nu- 
værende Ridder,  Frants  af  Borsselen,  havde  Hertug  Filip  til 
Tak  for  hans  store  Tjenester  indsat  til  Statholder  over  Hol- 
land og  Zeeland.    Som  Statholder  og  Medlem  af  Raadet  kom 

han  nu  ofte  i  Jakobæas  Nærhed,  og  uagtet  sin  Uvilje  imod 
denne  sin  bitreste  Fjende  maatte  Jakobæa  snart  blive  op- 
mærksom paa  denne  Mand,  der  i  Forening  med  en  impone- 
rende Skikkelse  besad  Egenskaber,  som  gjorde  ham  almin- 
delig agtet  og  anset.  Hans  anerkjendte  Ketskaffenhed,  hans 
mandige  og  ridderlige  Optræden,  hans  Berømmelse  som  Stats- 
mand og  Kriger  indgød  Fyrstinden  en  stedse  voxende  Ag- 
telse og  Beundring;  Ridderen  bevægedes  paa  sin  Side  af  den 
ulykkelige  Fyrstindes  Skjønhed,  Ynde  og  Aand,  og  en  Hæn- 
delse gav  ham  snart  Lejlighed  til  at  lægge  sit  forandrede 
Sindelag  for  Dagen.  En  Dag  kom  Sendebud  til  Jakobæa  fra 
hendes  Moder  med  Gaver  af  Klenodier  og  ædle  Heste.  Skik 
og  Brug  fordrede,  at  Sendebudene  belønnedes  fyrstelig,  men 
Jakobæa  formaaede  ikke  at  skaffe  de  nødvendige  Summer  til 
Veje;  hun  sendte  Bud  til  flere  af  sine  fordums  Tilhængere 
med  Bøn  om  Laan  eller  Forskud,  men  fik  til  Svar,  at  Gods 
og  Ejendom  havde  de  ofret  for  hende  i  Krigen  og  kunde  nu 
ikke  hjælpe  hende  yderligere.  Grædende  klagede  Fyrstinden 
over  at  maatte  staa  beskæmmet  overfor  sin  Moders  Sende- 
bud, hvorpaa  en  af  hendens  Raadsherrer  foreslog  hende  at 
henvende  sig  til  Ridderen  af  Borsselen  og  tilføjede,  at  denne 
vistnok  ikke  vilde  vægre  sig  ved  at  hjælpe.  Skjønt  Jakobæa 
mente,  at  dette  vistnok  var  usandsynligt,  efter  som  hun  aldrig 
havde  vist  Ridderen  Godhed  eller  været  ham  naadig,  tillod 
hun  dog,  at  Forslaget  blev  bragt  til  Udførelse,  og  Frants  af 
Borsselen  opfyldte  ikke  alene  øjeblikkelig  hendes  Bøn,  men 
bød  Sendebudet  sige,  «at  Fyrstinden  kunde  stole  paa  hans 
Hjælp,  i  hvad  hun  end  maatte  komme  til  at  behøve ».  Efter 
denne  Begivenhed  droges  Jakobæa  mere  og  mere  til  sin  nye 
Ven  og  det  med  en  Følelse,  som  skjønt  vidt  forskjellig  fra 
hendes  Ungdoms  brusende  Lidenskab,  slog  dybe  Rødder  i 
hendes  ved  Ulykken  modnede  Sind.  Snart  bleve  Omgivelserne 
opmærksomme  paa  hendes  og  Borsselens  gjensidige  Tilbøje- 
lighed og  begyndte  at  bygge  Planer  derpaa.  En  stor  Del  af 
Folket   var   misfornøjet  med  det  fremmede  Overherredømme 

Og  længtes  efter  Frihed  og  Selvregering;  til  at  stifte  varig 
Fred  mellem  Partierne  syntes  intet  Middel  bedre  skikket  end 
netop  et  Ægteskab  mellem  Fyrstinden  og  Bidder  Frants,  thi 
som  Vilhelm  af  Arkel  for  15  Aar  siden  var  han  nu  Hovedet 
for  Kabeljaupartiet;  han  var  desuden  agtet  af  Venner  og 
Fjender,  alt  lod  sig  vente  af  en  Forbindelse,  der  paa  saa 
heldig  Maade  forenede  begge  Partiers  Interesse.  Det  var  at 
vente,  at  Stænderne  saa  vel  som  Hertuginde  Margarethe  be- 
redvillig vilde  give  deres  Samtykke ;  derimod  kunde  man  være 
sikker  paa,  at  Hertugen  af  Burgund  vilde  nægte  sin  Indvil- 
ligelse til  et  Ægteskab  mellem  sin  fyrstelige  Kusine  og  en 
Vasal,  en  simpel  Eidder;  kunde  imidlertid  Holland  og  Zee- 
land  enige  og  uden  Partistridigheder  optræde  imod  ham,  var 
det  sandsynligt,  at  han  vilde  falde  til  Foje,  efter  som  paa 
den  Tid  forskjeliige  Anliggender  antoges  at  lægge  Beslag  paa 
hans  Kræfter,  saaledes  Oproret  i  Gent,  den  fornyede  Krig 
med  Frankrig  og  endelig  Englændernes  stadig  voxende  Mis- 
tillid og  Uvilje.  Jakobæa  og  Frants  af  Borsselen  besluttede 
et  hemmeligt  Ægteskab  for  derpaa  i  Forening  at  kunne  træde 
frem  for  Folket  med  en  fuldbragt  Kjendsgjerning,  der  maatte 
overbevise  om  Partiernes  Forsoning;  i  Sommeren  1432  fandt 
Vielsen  Sted  paa  Fyrstindens  Slot  i  Haag.  I  al  Stilhed  ru- 
stedes og  forberedtes  alt  for  i  fornødent  Fald  at  aftvinge  Filip 
hans  Samtykke  til  den  skete  Handling,  og  det  med  saa  meget 
større  Eftertryk,  som  Ære,  Liv  og  Gods  stode  paa  Spil  for  de 
Nyformælede,  hvis  Foretagendet  mislykkedes.  Jakobæa  havde 
handlet  imod  Bestemmelserne  i  Fredslutningen;  men  Frants 
af  Borsselen  tilsidesatte  sin  Lenspligt  ved  uden  Lensherrens 
Vidende  og  Vilje  at  ægte  dennes  Slægtning,  hvorfor  han  som 
oprørsk  Vasal  var  hjemfalden  til  den  strengeste  Straf. 

Længe  varede  det  ikke,  førend  Fihps  Spioner  fik  Xvs 
om  det  forefaldne  og  berettede  det  til  deres  Herre;  øjeblik- 
kelig forlod  Hertugen  St.  Omer,  hvor  han  havde  opholdt  sig 
og  begav  sig  til  Haag,  tilsyneladende  for  at  gjøre  sin  Slægt- 
ning et  Besøg.    Men  ved  Nattetid  overfaldt  hans  Folk  Bors- 

selen,  toge  ham  til  Fange  og  farte  ham  til  et  stærkt  befæstet 
Slot  i  Flandern.  Alle  Jakobæas  Planer  om  Opstand  og  Be- 
frielse vare  tilintetgjorde,  i  sin  Ængstelse  for  sin  Ægtefælles 
Skæbne  afstod  hun  det  sidste,  der  endnu  var  i  hendes  Be- 
siddelse: sin  Fyrstekrone  og  den  formelle  Eet  i  sine  Arve- 
lande. Filip  gav  Borsselen  Frihed,  og  i  April  1433  paafulgte 
Jakobæas  formelige  Abdikation.  Kun  nogle  Landstrækninger, 
hvoriblandt  Borsselens  Stammeslot  paa  Beveland,  skulde  hun 
beholde  til  fri  Ejendom.  Endnu  forbeholdt  Jakobæa  sig  fri 
Jagtret  overalt  i  Riget  og  Arveret  for  sig  og  sine  Efterkom- 
mere, hvis  Filip  døde  uden  Arvinger. 

Et  Par  Aar  levede  Jakobæa  efter  disse  Begivenheder  i 
Fred  med  sin  Ægtefælle.  Hendes  kjæreste  Beskjæftigelse  var 
Jagt,  Fiskeri  og  Musik;  som  oftest  boede  hun  paa  Borsselens 
Slot,  men  ogsaa  i  Haag  og  Gouda  knytter  Sagnet  Jakobæas 
Nærværelse  til  mange  Mindesmærker,  der  bevares  og  holdes 
i  Ære. 

I  Jakobæas  sidste  Levetid  samlede  der  sig  endnu  et 
truende  Uvejr  mod  Hertug  Filip,  som  han  uagtet  al  sin  Kløgt 
kun  til  Dels  formaaede  at  afvende.  Hertugen  af  Bedford  var 
pludselig  død  i  September  1435,  og  Humfrey  havde  den 
største  Indflydelse  paa  den  unge  Konge  —  endelig  formaaede 
han  at  køle  sit  Had  mod  sin  mangeaarige  Fjende.  England 
sluttede  Forbund  med  den  tyske  Kejser  imod  Burgund,  Breve 
sendtes  til  de  hollandske  og  zeelandske  Stæder  for  at  opfordre 
dem  til  at  rejse  sig  imod  den  fremmede  Hersker.  Ogsaa  til 
Jakobæa  kom  to  Breve  skrevne  i  Kongens  Navn,  hvori  han 
kaldte  hende  sin  kjære  Gudmoder  og  Tante  og  forsikrede  om  sin 
Beredvillighed  til  alt,  hvad  hun  maatte  ønske,  eller  som 
kunde  bringe  hende  Glæde  og  Ære;  Jakobæa  modtog  Over- 
bringerne høflig,  men  besvarede  ikke  Skrivelserne. 

I  Midten  af  1436  rykkede  Filip  imod  Caiais,  som  han 
vilde  bemægtige  sig,  inden  Englænderne  landede.  Men  Fæst- 
ningen holdt  sig.  Hæren  var  utilfreds  og  knurrede,  og  da  endelig 
den  engelske  Flaade  var  i  Sigte,   overfaldt  en  panisk  Skræk 

Belejringshæren ,  den  flygtede  fra  Lejrpladsen,  fra  Telte  og 
Forraad,  og  Englænderne  gjorde  et  nhyre  Bytte  af  Kanoner 
og  Proviant.  Derpaa  faldt  de  ind  i  Flandern  og  plyndrede 
og  brændte  i  dette  Land  i  6  Uger;  engelske  Flaader  strej- 
fede de  nederlandske  Kyster,  hærgede  og  plyndrede,  kun 
til  Jakobæas  Besiddelser  kom  de  ikke;  men  Jakobæa  havde 
ikke  mere  Tanke  for  Krigen  eller  de  skæbnesvangre  Begiven- 
heder, der  udfoldede  sig  rundt  om  hende;  hun  laa  paa  sit 
Dadsleje,  og  hendes  Sind  var  fyldt  af  fromme  Forestillinger  og 
taknemlig  Omhu  for  dem,  der  havde  staaet  hende  nær. 
Alle  hendes  Tjenere,  Kiddere,  Hofdamer  erholdt  Legater  og 
Graver,  ligesom  fattige.  Stiftelser  og  Kirker  betænktes  rigelig. 
Søndagen  den  9de  Oktober  1436  dede  Fyrstinden;  Svindsot 
havde  i  et  halvt  Åar  tæret  paa  hendes  i  Forvejen  vaklende 
Sundhed,  Begravelsen  fandt  Sted  med  stor  Pragt  i  Haag. 
Hendes  Gemal  overlevede  hende  i  næsten  en  Menneskealder, 
til  det  sidste  æret  og  skattet  af  Fyrste  og  undergivne;  ofte 
stod  han  Fihp  bi  med  Raad  og  Daad  og  udøvede  senere  en 
betydelig  Indflydelse  paa  dennes  Søn,  Karl  den  dristige. 


I  Holland  kom  det  endnu  flere  Gange  til  blodige  Sam- 
menstød mellem  Hoeker  og  Kabeljauer,  men  Filip  vidste 
efterhaanden  at  drage  Adelen  til  sig  og  indskrænke  Borgernes 
Friheder,  til  de  tabte  Modet  og  Magten  til  indbyrdes  Fejde. 
Derimod  blomstrede  Handel  og  Haandværk,  Orden  og  Fred 
under  hans  kraftige  Herredømme,  der  mere  og  mere  Qemede 
sig  fra  det  feudale  Ideal  og  stræbte  henimod  en  nyere  Tids 
Statsorden,  den  absolute  Magt,  omgivet  af  indbyrdes  lige- 
stillede Undersaatter. 

o.  L. 

ilet  er  ikke  let  for  os,  som  leve  under  ganske  andre  Forhold, 
at  fælde  en  retfærdig  Dom  om  saadanne  ridderlige  Skikkelser 
som  Frants  af  Sickingen,  Gotz  af  Berlichingen  og  lignende 
Mænd.  Vi  staa  Fare  for  enten  at  stille  dem  for  højt  eller 
for  lavt.  Det  første  er  Tilfældet,  naar  vi  kun  kjende  til  dem 
i  ren  Almindelighed,  det  sidste  derimod,  naar  vi  kjende  be- 
stemte Enkeltheder  om  dem;  thi  i  sidste  Tilfælde  forsvinder 
den  Indbildning  ganske,  at  hine  Riddere  i  Eeglen  skulde 
have  draget  Sværdet  for  at  hæve  de  undertrykte  og  handlet 
af  lutter  Kjærlighed  til  Friheden  og  de  forurettede;  de  staa 
for  os  ikke  alene  som  raa,  men  ogsaa  som  beregnende  og 
egennyttige.  I  deres  Fejder  oprøres  vi  ikke  alene  over  deres 
Ubarmhjertighed,  deres  Lyst  til  Plyndring  og  Vold,  men 
endnu  mere  forbavser  det  os,  hvorledes  dette  bliver  en  ren 
Erhvervskilde,  hvor  Berigelse  ved  Løsepenge  eller  Bytte  er 
det  eneste  Formaal,  og  den  formentlige  Fornærmelse,  man 
har  lidt  af  en  Adelsmand,  en  By  o.  s.  v.,  som  oftest  kun 
tjener  til  Paaskud  for  at  kunne  brandskatte  Modpartens  Bøn- 
der og  nedhugge  hans  Kjøbmænd.  Da  Sickingens  Liv  er  en 
Række  af  saadanne  Foretagender,  er  han  for  saa  vidt  kun 
en  Typus  for  en  hel  Art  af  Datidens  Riddere,  der  søgte 
at  bane  sig  Vej  fremad  snart  i  Forbindelse  med,  snart  ved  at 


*)  H.  Ulmann:  Franz  von  Sickingen.    Lpz.  1872. 

stride  mod  sine  egne,  snart  ved  Hjælp,  snart  paa  Bekost- 
ning af  Stædernes  og  Fyrsternes  Magt,  uden  at  gjere  sig 
mange  Betænkeligheder  over,  hvad  der  var  Ret,  men  brugende 
ethvert  tjenligt  Paaskud  i  den  Formening,  at  han  havde 
værnet  om  sin  Ridderære,  naar  han  blot  havde  ladet  et  Fejde- 
brev gaa  forud  for  Angrebet.  Og  dog  var  Sickingen  ikke 
nogen  almindelig  Landevejsridder,  der  røvede  og  myrdede  af 
Mordlyst  eller  blot  for  Vindingens  Skyld;  thi  om  end  Pen- 
gene have  havt  deres  Del  i  alle  hans  Foretagender,  viser 
hans  Livs  Historie,  hans  Deltagelse  f.  Ex.  i  Reuchlins  Skæbne 
og  Reformationen,  at  han  ogsaa  kunde  have  uegennyttige 
Ideer,  der  hævede  ham  hjøjt  over  største  Delen  af  hans  Lige- 
mænd. Kjender  man  derhos  noget  til  Tysklands  Historie, 
til  det  daværende  løse  Sammenhold  af  det  hele  Rige,  hvor 
ingen  vilde  lyde  og  alle  vilde  byde,  i  det  hver  enkelt  Ridder 
følte  sig  som  en  selvstændig  Magt,  der  alene  lod  sig  lede  af 
Hensyn  til  egen  Fordel,  ville  mange  af  hans  Handlinger  ses  i 
et  mildere  Lys,  ja  man  vil  end  ikke  uden  Interesse  kunne 
følge  en  Mand,  hvis  Livskamp  det  var  at  værne  om  den 
Stands  Anseelse,  han  selv  tilhørte,  og  som  paa  en  tragisk 
Maade  bukkede  under  for  denne  Opgave,  der  endog  var  en 
Sickingens  Kræfter  for  stor.  Men  under  alle  Omstændigheder 
var  Sickingen  en  betydelig  Mand,  og  Billedet  af  den  resolute 
Borgherre,  hvis  Træk  paa  saa  mange  Punkter  smelter  sammen 
med  den  Tid,  han  levede  i,  er  i  hvert  Fald  tegnet  saa  an- 
skuelig af  ovennævnte  Forfatter,  at  Læserne  af  Historisk 
Archiv  vistnok  med  Interesse  ville  læse  den  følgende  Udsigt 
over  dette  daadrige  Liv. 

I. 
Sickingens  Familie.    Haus  ferste  Fejder  mod  Worms  og  Hesseo. 

Den  sickingske  Families  Stamtræ  naar  langt  længere  til- 
bage end  til  det  15de  Aarhundrede,  men  fra  dette  Aarhun- 
dredes  Begyndelse  faar  Familien  mere  Betydning,   og  mange 

af  dens  Medlemmer  ere  ansatte  i  mere  fremragende  Stillinger. 
En  af  dem,  Reinhard  v.  Sickingen,  der  ligesom  hans  Fædre 
stod  i  pfalzisk  Tjeneste,  fik  Tilladelse  til  at  indløse  den  Del 
af  Slottet  Ebernburg,  der  tilhørte  Pfalzgreven,  for  en  Sum  af 
1,200  Gylden,  som  udbetaltes  til  Slottets  daværende  Pant- 
havere. Paa  denne  Tid  holdt  altsaa  Familien  sit  Indtog  paa 
Ebernburg,  der  tilligemed  Slægtens  anden  Stamborg  Sickin- 
gen dannede  Kjærnen  i  Familiens  Ejendomme,  Centrummet 
for  et  Landomraade,  der  strakte  sig  langt  udenfor  Kurpfalz, 
hvor  Sickingens  Stamborg  laa. 

Allerede  Reinhard  forstod  godt  at  drage  sig  Forholdene 
til  Nytte  og  ved  Kautioner  og  Laan  at  udvide  sine  Besiddel- 
ser; men  endnu  bedre  forstod  Sønnen,  Schwicker  den  yngre, 
det.  Velset,  som  han  var,  ved  Hoffet  i  Hejdelberg,  fik  han 
under  de  mange  Krige,  som  Pfalz  paaførte  sine  Naboer,  rig 
Lejlighed  til  at  gjøre  sig  Kurfyrsten  forbunden,  indtil  denne 
mod  et  Laan  paa  24,000  Gylden  overdrog  ham  Slottet  Ebern- 
burg og  Dalen  deromkring  med  al  Magt  og  Herlighed,  som 
deraf  flød.  Lykken  begunstigede  ham  altsaa,  og  da  dens 
Gaver  sjelden  komme  enkeltvis,  faldt  der  kort  efter  en  endnu 
federe  Mundfuld  i  Ridderens  Skjød,  idet  han  ved  Giftermaalet 
med  Margrethe  Puller  indlemmede  Familien  Hohenburgs  an- 
selige Besiddelser  i  sin  Ejendom.  Lægger  man  dertil  de 
utallige  Forleninger,  som  forskjellige  omboende  Fyrster  over- 
droge ham,  har  man  allerede  her  et  ret  anseligt  Komplex  af 
Godser,  hvis  eneste  Mangel  det  var,  at  de  efter  Datidens 
Skik  ikke  vare  afrundede,  men  laa  spredte  i  en  vid  Omkreds. 
At  Schwicker  i  øvrigt  ikke  var  en  Fredens  Mand,  forstaar 
sig  af  sig  selv;  tvært  imod  var  Frants  v.  Sickingens  Fader 
en  ægte  Soldat,  der  for  et  godt  Ord  trak  Sværdet,  og  med  hvis 
hele  Aandsretning  Tidens  Raahed  stemmede.  Da  Byen  Koln 
saaledes  en  Gang  havde  fordristet  sig  til  at  afkræve  Ridderen 
som  enhver  besøgende  hans  Dolk,  laa  den  Tanke  ham  saa 
nær  at  svide  Byen  af  til  Straf  for  dens  Uforskammethed,  at 
Koln   sikkert  vilde  være  gaaet  op  i  Luer,   hvis  ikke  Raadet 

havde  foretrukket  at  forsone  den  vrede  Achilles  med  en  god 
Slump  Dukater;  for  denne  Pris  gav  han  Kjab. 

Som  han  var,  var  Schwicker  den  yngre  imidlertid  en  af 
Himlen  begunstiget  Mand.  Hans  Formue  og  hans  Familie 
forøgedes  paa  én  Gang,  og  da  Himlen  endelig  den  2den  Marts 
1481  skjænkede  ham  en  Sen,  syntes  hans  Lykke  komplet. 
Denne  Sen  var  Frants  v.  Sickingen,  Helten  i  vor  Fortælling, 
ham,  der  bragte  Slægtens  Ry  ud  over  det  Halvmørke,  hvori 
den  med  alt  dette  endnu  stod. 

Af  Ydre  var  Frants  kraftig,  men  ikke  h^j  af  Væxt,  og 
hvad  Karakter  angik,  var  han  voldsom  og  ærgjerrig  som  sin 
hele  Slægt,  saa  at  det  sagtens  ikke  har  været  nogen  let  Sag 
at  opdrage  ham.  Om  hans  Opdragelse  véd  man  i  øvrigt 
ikke  meget.  Er  han  opvoxet  hjemme,  eUer  blev  han  efter 
Datidens  Skik  sendt  til  en  fremmed  Riddersmand  for  at  tjene 
sig  op  fra  Page?  Ingen  véd  det.  Kun  saa  meget  staar  fast, 
at  hans  boglige  Dannelse  har  været  saare  ringe.  Livet  og 
Erfaringerne  have  opdraget  ham,  og  Hutten  har  Ret,  naar 
han  kalder  ham:  homo  sine  literis.  Men  trods  Manglen  af 
boglig  Dannelse,  der  kunde  have  givet  hans  politiske  og  reli- 
giøse Anskuelser  et  solidere  Grundlag,  var  han  ingenlunde 
uden  Vid  og  Dømmekraft,  og  ved  legemlige  Færdigheder 
søgte  han  tidlig  at  bede  paa  Aandens  Brøst;  Sickingen  var 
en  sikker  Mand  ved  Turneringerne  og  Fægteskolerne.  Da 
Faderens  Stilling  tilmed  gav  ham  rig  Lejlighed  til  at  færdes 
i  de  højeste  Kredse,  var  hans  Udvikling  paa  ingen  Maade 
at  foragte,  men  netop  saadan  som  den  passede  sig  for  en 
Mand,  der  var  bestemt  til  at  spille  hans  Rolle. 

Efter  en  Rejse  til  det  helhge  Land,  hvorfra  han  kom 
tilbage  i  Aaret  1496,  giftede  han  sig  efter  Faderens  -Onske 
med  en  Slægtning  af  den  Flershejmske  Familie,  Ottilia  v. 
Flershejm,  der  i  Schwickers  levende  Live  skjænkede  ham  en 
Søn,  Sickingens  ældste,  der  bar  Bedstefaderens  Navn,  og  med 
denne  Tilvæxt  til  Familiens  Lykke  var  Schwickers  Livstraad 
udløben;   men  som  det  sømmer  sig  en  saadan  brav  Ridder, 

var  det  en  Fejde  og  ikke  Straadeden,  der  gjorde  Ende  paa 
hans  Liv.  Da  Euprecht  af  Pfalz  og  Hertugerne  af  Bayern 
nemlig  stredes  om  Hertugen  af  Landshuts  Lande,  beklædte 
Schwicker  den  yngre  en  anselig  Post  i  Pfalzgrevens  Hær,  og 
i  denne  Eamp  skal  han  efter  Sigende  være  bleven  fangen  og 
halshuggen  paa  Slottet  Koppenstein,  medens  andre,  som  det  synes 
bedre  underrettede,  paastaa,  at  han  er  vendt  hjem  og  kort 
efter,  omtrent  i  Aaret  1505,  er  død.  Hvorledes  dette  nu  end 
forholder  sig,  staar  det  fast,  at  Sickingens  Fader  ved  denne 
Dodsmaade  betydelig  har  forøget  sin  Søns  Arv,  idet  han  ved 
sine  Fortjenester  gav  Frants  ny  Fordring  paa  Pfalzgrevens 
Gunst.  Denne  udeblev  heller  ikke;  men  da  Sickingen  med 
alt  det  var  en  Mand,  vilde  han  hellere  skylde  egen  Ihærdighed 
sin  Lykke,  og  næppe  vare  Faderens  ^jne  derfor  lukkede,  før 
han  skyndte  sig  at  bygge  op  paa  den  Grund,  Schwicker  havde 
lagt.  Ebernburg,  Slægtens  faste  Tilhold,  hvis  Værd  var  steget 
i  Besidderens  -Øjne,  siden  den  pfalziske  Fejde  havde  vist  ham, 
hvor  nødvendige  Fæstninger  ere  i  Krigstid,  blev  ved  Natur 
og  Kunst  omdannet  til  et  efter  Tidens  Mening  uindtageligt 
Kastel,  hvorhos  han,  tro  imod  sit  Valgsprog,  at  Enigheden 
styrker,  fik  et  gjensidigt  Forbund  i  Stand  mellem  sine  Stands- 
fæller,  der  under  Fejderne  mod  Worms  og  Trier  kom  ham 
prægtig  til  Nytte.  I  Bestyrelsen  af  sit  Gods  fulgte  han  der- 
imod ganske  Faderens  Grnndsætninger,  og  da  Pfalzgreven  i 
Aaret  1505  gav  ham  Ret  til  at  drive  Bjergværkerne  i  Om- 
egnen af  Ebernburg,  trillede  der  mangen  en  kjøn  Skilling 
ned  i  hans  Lomme,  der,  ligesom  den  løse  Sne  sætter  sig  om 
Lavinen,  forøgede  hans  i  Forvejen  anselige  Ejendomme.  Her 
altsaa  var  den  anden  Nervus,  der  lagde  saa  stor  en  Kraft  i 
Sickingens  Vilje,  Pengene,  som  han  forstod  at  haandtere  saa 
godt,  at  de  omboende  Magthavere  snart  fik  øje  paa  hans 
Pengeskrin  og  saa,  hvortil  det  kunde  bruges:  til  i  en  kort 
Tid  at  stille  en  velrustet  Hær  paa  Benene.  Saaledes  blev 
Sickingen  de  stores  Ven. 

Hvad  i  evrigt  hans  huslige  Liv  angaar,  ?aa  er  der  os 
ikke  meget  bekjendt  derom.  Ottilia  var  en  brav  Hustru  og 
skjænkede  ham  6  Arvinger,  3  Sanner  og  3  Døtre,  af  hvilke 
Døtrene  bleve  godt  gifte,  medens  Sønnerne  voxede  op  til 
Mænd,  der  nok  kunde  give  Faderen  en  Haandsrækning  i  hans 
Fejder.  Men  skjønt  Sickingen  var  en  Helt,  der  havde  sit 
Kogger  fuldt  af  Pile,  skjød  han  dem  endnu  ikke  ud,  men 
levede  fredelig  bag  sin  Borgs  Mure,  uden  at  nogen  Sjæl  læste 
ham  hans  Tanker  ud  af  Panden,  til  Ottilia  v.  Flershejm  døde 
i^Foraaret  1515.  Med  hendes  Død  indtraadte  der  et  Omslag 
i  hans  Liv,  og  ved  Begivenhedernes  Magt  lige  saa  meget 
som  ved  sin  egen  Tilbøjelighed  droges  han  nu  ind  paa  en 
Bane,  der  er  ligesaa  glimrende  som  kortvarig,  idet  der  næppe 
gik  8  Aar,  før  den  Mand,  til  hvis  Gunst  Kejsere  og  Konger 
havde  bejlet,  laa  slagen  for  sine  Fjenders  Fod,  medens  hans 
Borge  nedbrødes,  hans  Børn  forvistes  og  hans  Gods  konfi- 
skeredes. Stammens  Kraft  var  udtømt  i  den  ene  Skikkelse. 
Efter  Frants  var  der  i  det  mindste  ingen,  der  traadte  frem 
af  det  Halvmørke,  hvori  Slægten  levede.  Men  mindes  skal 
det  ogsaa,  at  efter  Frants  v.  Sickingens  Død  havde  Tiderne 
forandret  sig,  saa  at  der  nu  ikke  længer  var  Plads  for  en 
Ridderskikkelse  som  hans.  Det  16de  Aarhundrede  var  nem- 
lig for  Tyskland  som  for  den  hele  Verden  en  Omvæltningens 
og  Fornyelsens  Tid,  og  det  var  kun  i  en  saadan  Overgangstid, 
hvor  Grundvolden  for  den  nye  Retstilstand  ikke  var  fæstnet, 
at  en  Mand  som  Sickingen  kunde  fødes  og  virke.  For  at 
forstaa  dette  maa  man  erindre  sig,  at  Særkjendet  for  det 
16de  Aarhundrede  var  dette,  at  en  Mængde  Smaamyndigheder 
kæmpede  om  den  højeste  Magt  mod  en  Fællesregering,  der 
endnu  var  i  sin  Vorden  og  som  saadan  altfor  svag  til  at 
lede  Udviklingen.  Under  saadanne  Forhold  maatte  den  Stand 
komme  ovenpaa,  der  mest  ihærdig  styrede  mod  sit  Maal,  og 
da  de  mange  verdslige  og  gejstlige  Fyrster  i  Tyskland  netop 
paa  den  Tid  vare  med  Held  slaaede  ind  paa  en  Konsolidering 
af  deres  Magt  ved  en  Afrunding  af  deres  Territorier,   er  det 

klart,  at  al  Magten  efterhaanden  samledes  hos  disse  2  Stæn- 
der, der  gnede  sig  i  Hænderne,  medens  Smaaadelen  og  Bor- 
gerne nappedes.   Foj  nu  dertil  den  hele  nyere  Maade  at  fere 
Krig  paa,    der  gjorde  Fodfolket  og  ikke  Kytteriet  til  Hærens 
Kjærne,  og  man  vil  forstaa,  at  det  var  kritiske  Tider,  Sickin- 
gen fødtes  i,  ikke  blot  for  ham  selv,  men  for  den  hele  Klasse, 
han  tilhørte.  Landadelsmanden,  der  netop  paa  denne  Tid  stod 
Fare   for  at  sluges  med  Hud  og  Krop  af  de  mægtige  Rigs- 
stænder.    Men  uanset  disse  rent  private  Interesser,    der  dog 
med  alt  det  udgjorde  et  Spørgsmaal  om  at  være  eller  ikke  være, 
kunde   der   for   en   behjertet  Mand  være  Grunde  nok  til  at 
gribe  ind  i  Begivenhedernes  Gang,  og  deriblandt  den,  at  paa 
samme  Tid  som  Fyrsternes  Magt   steg   og  den  lavere  Adels 
StiUing  blev  forrykket,  tabte  den  øverste  Myndighed  i  Riget, 
Centralregeringen,    ethvert  Spor  af  Indflydelse,    hvorved   det 
maatte  blive  Pligt  for  den,  der  havde  Magten,   at  skaffe  Lo- 
vene Agtelse  og  begrunde  en  Retstilstand,  der  var  nogenlunde 
taalelig.     At   noget   saadant   har   foresvævet    Sickingen ,    er 
utvivlsomt,  og  dertil  kunde  Tyskland  i  det  16de  Aarhundrede 
ogsaa  højhg    trænge;    thi  Landefreden    af  1495    bragte    saa 
langt  fra  Freden,  at  der  tvært  imod  intet  Tidsrum  er,  som  i 
den  Grad  er  gjennem vævet  af  Mord  og  Vold  som  dette  Re- 
formationens Aarhundrede.     Næveretten   stod   i    sit   fuldeste 
Flor,  paa  Veje  og  Stræder  mylrede  det  af  Stimænd,  der  for- 
fægtede  tysk   Uafhængighed   ved   at   plyndre  Naboens  Ejen- 
domme.    Fejder   hørte  til  Dagens  Orden,    og  med  dem  gik 
det  meget  uordentlig  til.      En  Borger  var  af  en  eller  anden 
Ret  dømt  til  at  betale  en  eller  anden  Bøde,    som  han  ingen 
særdeles  Lyst  havde  til  at  betale.   Han  gav  sig  da  ind  under 
en  mægtig  Herres  Beskyttelse,    der   nu   overtog   sin  Khents 
Sag.    Et  Dokument  blev   opsat  og  oversendt  det  Raad  eller 
den  By,    af  hvilken  den  dømte  var  Borger,    og  dersom  Er- 
statning ikke  strax  indløb,  erklæredes  Fejden.     Et  Fejdebrev 
skulde  rigtignok  udstedes,  men  om  dets  Grunde  vare  vægtige, 
og  om  det  indtraf  før  eller  efter  Overfaldet,    derom  spurgte 

ingen  saa  neje,  da  det,  hvorpaa  det  kom  an,  var  at  over- 
rumple Modstanderen  og  indjage  ham  en  saa  gavnlig  Skræk, 
at  han  gav  Kjeb,  hvorhos  Ridderen,  der  havde  sat  den  hele 
Aktion  i  Scene,  stak  Gevinsten  i  Lommen.  Denne,  som  i  de 
fleste  Tilfælde  var  anselig,  var  Fejdens  egentlige  Bevæggrund; 
men  saa  længe  Krigen  stod  paa,  var  der  lagt  Bom  over  en- 
hver Landevej,  laa  der  Spioner  i  ethvert  Baghold,  som  lurede 
paa  de  uskyldige  vejfarende,  hvorfor  enhver,  der  havde  Livet 
og  Pengene  kjær,  foretrak  at  blive  hjemme  fremfor  at  falde 
i  Hænderne  paa  en  Fjende,  der  ikke  skaanede  sin  Modstander 
og  især  ikke.  naar  denne  Modstander  var  en  borgerlig,  der 
ved  sin  Rigdom  havde  indladt  sig  i  Kappestrid  med  den  for- 
armede Adelsmand. 

Hvor  dybt  disse  Fejder  grebe  ind  i  Tidens  politiske  og 
sociale  Udvikling,  kan  kun  den  vide,  der  ret  er  fortrolig  med 
det  16de  Aarhundredes  Historie,  men  enhver  maa  kunne 
indse,  hvor  ulidelig  en  Byrde  disse  evige  Skjærmydsler  vare  for 
den  næringsdrivende  Borger,  der  Aar  for  Aar  maatte  se  sin 
Bedrift  standset  og  til  sidst  kun  havde  den  Udvej  at  krybe  til 
Korset,  efter  som  hans  Fjende,  der  havde  Tilhold  i  hver  nær- 
liggende Borg  og  en  Forbundsfælle  i  hver  omboende  Ridders- 
mand, var  ham  altfor  overlegen.  Men  derfor  vil  det  ogsaa 
forstaas,  at  der  i  disse  Fejder  laa  en  bred  Vej  til  Magt  og 
Ros  for  en  Mand  som  Sickingen,  der  hurtig  kom  i  Folke- 
munde, fordi  han  fremfor  nogen  anden  havde  Raad  til  at 
drive  dette  Væsen  i  stirre  Stil  og  vel  ogsaa  lettere  end  mangen 
anden  satte  sig  ud  over  de  Hensyn  til  Ret  og  Skjel,  som 
han  dog  vilde  have  Skin  af  at  forsvare.  Var  en  Fejde  da 
erklæret,  gik  der  Bud  paa  Bud  til  de  omliggende  Borge  for 
at  faa  Tilladelse  til  at  aabne  Angrebet  derfra,  og  var  denne 
givet,  stod  kun  Hvervingen  tilbage ;  men  heller  ikke  her- 
med havde  det  nogen  Vanskelighed,  da  Sickingen  var  en  god 
Betaler,  og  der  navnlig  paa  de  Tider  var  Folk  nok,  hvem 
Modet  brændte  i  Brystet,  og  som  ved  Siden  deraf  havde  en 
uimodstaalig  Trang  til  Bytte  og  det  frie  Liv,  Krigen  førte  med 

sig.  Saaledes  strømmede  der  Tusinder  til  Hververnes  Faner, 
og  det  kom  nu  kun  an  paa  at  organisere  de  sammenløbne 
Masser ;  men  ogsaa  heri  var  Sickingen  en  Mester ,  ingen 
forstod  som  ban  at  samle  Eytteriet  og  Fodfolket  til  veludførte 
taktiske  Bevægelser,  og  i  den  Kunst  at  virke  med  store 
Masser  eller  ved  pludselige  Overrumplinger  havde  han  ikke 
sin  Lige.  Kommer  dertil,  at  han  i  det  mindste  i  sine  første 
Fejder  var  heldig  i  at  udse  sin  Fjende  saa  vel  som  i  Valget 
af  det  Punkt,  hvorfra  han  aabnede  Angrebet,  bliver  det  be- 
gribeligt, at  den  ubekj endte,  om  end  rige  Landadelsmand  i 
faa  Aar  svang  sig  op  til  en  Magtstilling,  som  ingen  af  hans 
samtidige  havde  vovet  at  attraa. 

Vi  skulle  nu  se,  hvad  det  var  for  Grunde,  der  bevægede 
ham  til  først  at  angribe  Worms. 

Denne  By,  der  ved  Kejser  Maximilians  Gunst  var  bleven 
udstyret  med  alle  en  Fristads  Rettigheder,  havde  ogsaa  i 
kirkehg  Henseende  villet  gjøre  sig  fri  ved  at  afryste  den  bi- 
skoppelige Enevælde,  der  saa  tungt  havde  hvilet  paa  den,  og 
var  derved  kommen  i  en  skjæv  Stilling  til  Kurpfalz,  inden 
hvis  Magtomraade  den  laa.  Men  ikke  nok  hermed,  næst 
efter  at  gjøre  sig  Kurfyrsten  til  Fjende  vanskeliggjorde  Worms 
end  yderligere  sin  Stilling  ved  en  Splid,  der  var  opstaaet 
mellem  Borgerne  indbyrdes  i  den  befriede  By.  Raadet  blev 
gjentagende  Gange  af-  og  indsat,  uden  at  Partierne  derved 
kom  til  Eo.  Da  gjorde  endelig  Kejseren  Udslaget  og  lod  ved 
sin  Landfoged,  Jacob  v.  Mørsburg,  dekretere,  at  det  gamle 
Raad  skulde  gjenindsættes,  og  ved  denne  Lejhghed  bleve  ikke 
mindre  end  21  misfornøjede  anklagede,  af  hvilke  6  bleve  hen- 
rettede, 3  undergivne  Tortur  og  flere  jagede  i  Landflygtighed. 
Blandt  de  sidste,  de  proskriberede,  var  en  vis  Balthaser  Schlør, 
Notar  hos  den  afsatte  Bisp,  der  paa  den  Tid,  Proskriptionen 
foregik,  var  paa  Rejser,  og  som  først  ved  sin  Hjemkomst  er- 
farede, at  han  var  bragt  til  Bettelstaven.  Fra  ham  indløb 
nu  den  ene  Klage  efter  den  anden,  og  da  ingen  Klage  nyt- 
tede,  tog  den  fordrevne  sin  Tilflugt  til  Sickingen,   traadte  i 

hans  Tjeneste  og  overgav  samtidig  sine  Fordringer  paa  Byen 
i  sin  nye  Herres  Haand,  der  ikke  tøvede  med  at  benytte  sig 
af  de  Kort,  Skæbnen  havde  spillet  i  hans  Haand.  Forgjæves 
tilbød  Worms  at  underkaste  sig  Kurfyrsternes  Voldgiftskjen- 
delse,  forgjæves  skød  den  sig  ind  under  Kigskammerretten, 
der  forbød  den  opbragte  Kidder  at  foretage  sig  noget  Skridt 
mod  Byen ;  Frants  var  fast  bestemt  paa  at  benytte  Wormser- 
fejden  som  den  Trappe,  ad  hvilken  han  vilde  stige  op  til 
Magt  og  Hæder;  til  den  Ende  lod  han  gaa  Bud  til  Vennerne 
i  Steinkallenfels  og  Wartenberg,  som  fra  deres  Borge  beher- 
skede den  gjenstridige  By,  for  at  bede  om  Tilladelse  til  at 
aabne  Angrebet  derfra.  Da  den  var  givet,  betragtede  han 
Fejden  som  aabnet  og  glædede  sig  paa  Forhaand  til  at  give 
«det  overmodige  Kræmmerpak  i  Worms«  en  ordentlig  Lek- 
tion. Lejligheden  udeblev  ikke;  thi  da  en  Del  Wormserbor- 
gere  en  skjøn  Dag  drog  ned  ad  Rhinen  i  den  Tro,  at  der 
var  Fred  og  ingen  Fare,  mente  Sickingen  sig  forpligtet  til 
at  sikre  sig  Opfyldelsen  af  sine  Forlangender  i  disse  Borgeres 
Person.  Da  Skibet  altsaa  naaede  Poch,  en  lille  By  mellem 
Gerns  og  Oppenhejm,  brød  han  frem  af  sit  Baghold  og  be- 
skød de  rejsende,  der  kort  efter  saa  sig  tvungne  til  Over- 
givelse. Det  Sølv  og  Guld,  de  førte  med  sig,  blev  bragt  i  Sik- 
kerhed, og  de  fangne  selv  bleve  under  stærk  Bevogtning  bragte 
til  Ebernburg,  hvor  Frants,  hvis  Wormsererklæringerne  staa 
til  troende,  skal  have  anvendt  Tortur  mod  en  af  de  opsnap- 
pede Raadsherrer.  Først  samme  Eftermiddag  blev  Fejdebrevet 
overgivet  i  Worms. 

At  et  saadant  røverisk  Overfald  end  ikke  i  Tider  som 
disse  kunde  gaa  uænset  hen,  forstaar  sig  af  sig  selv,  og  i 
Virkeligheden  var  der  ogsaa  strax  en  Mængde  Fredsmæglere 
paa  Færde,  hvoriblandt  Kejseren  som  den  ivrigste.  Han,  der 
ellers  bittert  beklagede  sig  over  « disse  Kræmmersjæle,  der 
satte  Himmel  og  Jord  i  Bevægelse  for  en  Sæk  Pebers  Skyld, 
men  vendte  det  døve  -Øre  til,  naar  Rigets  Vel  og  Ve 
stod  paa  Spil»,  udstedte  allerede  i  Aprilmaaned  en  Aktserklæ- 

ring  mod  Sickingen  og  hans  Hjælpers  Hjælpere,  og  da  Frants 
i  kjæk  Tillid  til  sin  egen  Kraft  svor  paa,  at  han  endda  ikke 
vilde  holde  op  med  Fejden,  før  Worms  igjen  var  en  god  bi- 
skoppelig By,  fulgte  der  i  Maj  1515  en  ny  Aktserklæring, 
som  i  endnu  strengere  Udtryk  fordømte  Overfaldet.  I  dette 
Dokument  blev  «han,  der  bærer  Navnet  Sickingen,  paa  Grund 
af  Majestætsforbrydelse  paa  egne  og  Børns  Vegne  berøvet  al 
adelig  Navn  og  Slægt,  Hjelm  og  Skjold  samt  hvad  Gods, 
rørligt  eller  urørligt,  han  maatte  være  i  Besiddelse  af,  og 
han  selv  blev  udstødt  af  Adelen  til  de  æreløse  Mennesker  og 
umælende  Dyrs  Kækker,  som  han  selv  har  sat  sig  i  Klasse 
med».  Det  var  Ord,  som  nok  kunde  forbløffe  en  Mand,  der 
var  mindre  haardfør  end  Sickingen,  og  havde  Maximilian 
havt  Magt,  som  han  havde  Vilje,  kunde  det  have  set  galt 
nok  ud  for  Frants,  men  han  havde  intet  mindre,  og  langt  fra 
at  lade  sig  skrække  af  disse  stolte  Ord  drev  Sickingen  kun 
sine  Rustninger  i  større  Maalestok,  og  da  der,  som  sagt,  var 
Udsigt  til  et  godt  Bytte,  fattedes  det  ham  ikke  paa  Folk,  der 
havde  Lyst  til  at  brandskatte  de  enkelte  Borgere  og  den  hele 
Provins,  hvor  Krigen  nu  vilde  komme  til  at  staa.  For  Gjen- 
gjæld  frygtede  han  ikke;  dertil  vare  hans  egne  Besiddelser 
for  smaa,  og  da  han  altsaa  hverken  paalagde  sig  selv  eller 
sine  Kampfæller  altfor  store  Hensyn,  er  det  intet  Under,  at 
6,000  Fodfolk  og  400  Ryttere  i  et  Nu  støde  som  stampede  op 
af  Jorden,  indøvede  og  befalede  af  Krigere  som  Harmut  v. 
Kronborg,  Gotz  v.  Berlichingen  o.  il.,  med  hvilke  Hr.  Frants 
drog  for  Worms  i  den  Tro,  at  Byen  snart  vilde  overgive  sig. 
Men  heri  tog  han  fejl;  thi  ikke  alene  udholdt  Worms 
i  Dagene  mellem  den  23de  og  25de  Juni  et  heftigt  Bombar- 
dement, men  saa  endog  med  Ro  paa,  at  Korn-  og  Vinmar- 
kerne, Byens  rigeste  Indtægtskilde,  i  vid  Udstrækning  øde- 
lagdes ,  uden  at  nogen  Overgivelse  paafulgte.  Da  greb 
Sickingen  til  det  sidste  Middel,  han  overskar  Byens  Vand- 
render og  troede  derved  at  skulle  overvinde  Fjendens  Mod- 
stand.   Men  Worms  holdt  Stand,    og  til  dens  Ros  skal  det 

siges,  at  den  aarvis  bar  Belejringens  Byrder  med  den  fuld- 
stændige Lammelse  af  Handel  og  Vandel,  saa  at  der  til  sidst 
ikke  var  andet  for  Sickingen  at  gjere  end  at  permittere  sine 
Folk  og  i  øvrisrt  se  Tiden  an. 


Af  Kejserens  Aktserklæring  og  det  Opbud,  han  havde 
ladet  gjere,  blev  der  imidlertid  slet  ingen  Ting,  og  det  af 
den  Grund,  at  enhver  Stand  eller  Kreds,  han  henvendte  sig 
til,  frygtede  for  at  tage  Tyren  ved  Hornene  eller  at  slaa  et 
Slag  mod  Sickingen,  hvis  Hævn  de  med  al  Grund  frygtede. 
Saa  stod  da  kun  en  Appel  til  Rigshæren  tilbage,  men  at  det 
vilde  gaa  langsomt  med  den,  vidste  enhver,  og  navnlig  her- 
paa  grundede  nu  Frants  sit  Haab  om  at  give  denne  Sag, 
som  han  havde  taget  noget  for  overilet  fat  paa,  en  for  sig 
gunstig  Vending;  saaledes  var  den  belejrede  By  da  Aar  for 
Aar  henvist  til  sine  egne  Hjælpekilder,  der  maatte  holde  for, 
indtil  enten  Forholdene  kom  den  til  Hjælp,  eller  det  maatte 
behage  den  overmodige  Angriber  af  fri  Tilskyndelse  at  for- 
lade Byen. 

Dette  skete  nu  vistnok  ikke,  men  imidlertid  indtraadte 
der  i  Wormserfejden  et  Intermezzo,  der  for  en  Tid  gav  Worms 
Fred.    Og  hermed  gik  det  saaledes  til. 

I  Lothringen,  som  paa  den  Tid,  vor  Fortælling  foregaar, 
søgte  at  løsrive  sig  fra  sine  tyske  Forbindelser,  herskede  netop 
den  Gang,  da  Fejden  mod  Worms  stod  paa,  en  vis  Hertug 
Anton,  som  under  Frants  Fs  Kampe  mod  Tyskland  havde 
stillet  sig  paa  Frankrigs  Side.  Mellem  denne  Anton,  der  i 
øvrigt  var  en  krigerisk  Herre,  som  med  stor  Berømmelse  havde 
deltaget  i  de  større  Krige,  der  paa  den  Tid  rystede  Evropa, 
og  en  vis  Fyrste  af  Geroldseck  var  der  efter  Tidens  Sædvane 
opstaaet  en  af  disse  uendelige  Privatfejder,  der  denne  Gang 
drejede  sig  om  Besiddelsen  af  en  Sølvmine,  som  begge  Herrer 
gjorde  Fordring  paa.      For  at  støtte  sin  Sag  drog  Gangolf 

af  Geroldseck  Sickingen  ind  i  Sagen,  og  da  den,  der  gjerne 
vil  hoppe,  er  let  at  lokke,  stod  Herren  til  Ebernburg  kort 
efter  med  en  anselig  Hær  i  Lothringen  og  gav  derved  Worms 
et  ufrivilligt,  men  velkomment  Pusterum.  Den  ene  Borg 
efter  den  anden  faldt,  og  da  Lothringen  paa  denne  Maade 
blev  saa  gyselig  medtaget,  ønskede  Anton  intet  hellere  end 
at  slutte  Fred.  Freden  blev  virkelig  ogsaa  undertegnet,  men 
paa  saadanne  Betingelser,  at  Sickingens  Ky,  der  i  Forvejen 
var  stort,  end  yderligere  steg,  idet  Hertugen  ikke  blot  be- 
talte ham  Krigsomkostningerne,  men  ved  en  aarlig  Pension 
søgte  at  binde  denne  farlige  Modstander  til  sit  Parti.  Om- 
slaget var  som  overalt  i  hine  Tider  hurtig  gjort,  men  ved 
denne  Fejde  og  dette  Forlig  havde  Sickingen  i  enhver  Hen- 
seende vundet.  Worms  holdt  han  endnu  fast  i  sine  Kloer; 
den  kunde  ikke  undslippe,  og  den  Dristighed,  hvormed  han 
her  var  gaaet  frem,  sikrede  ham  paa  samme  Tid  alles  Beun- 
dring. Nu  hed  det  sig  overalt  i  Tyskland,  at  den  burde  bære 
Kronen,  som  var  Kronen  værd,  og  vist  er  det,  at  Modsæt- 
ningen mellem  den  magtesløse  Kejser  og  den  resolute  Lande- 
vejsridder ved  denne  Lejlighed  var  saa  stor  som  blot  mulig. 
Men  ogsaa  i  andre  Henseender  havde  Affæren  med  Lothrin- 
gen Pølger,  der  bleve  afgjørende  nok  for  Sickingens  Fremtid. 
Anton  af  Lothringen  var  nemlig  ikke  den  eneste  af  de  bur- 
gundiske  Fyrster,  der  havde  stillet  sig  i  et  fjendtligt  Forhold 
til  Tyskland,  og  da  Frants  først  var  traadt  over  paa  det 
lothringske  Parti,  droges  han  nu  mer  og  mer  ind  i  den  Kreds 
af  Fyrster,  som  for  at  hæve  deres  egen  Magtstilling  stode  det 
habsburg  -  østerrigske  Hus  imod.  Blandt  andre  kastede  og- 
saa Greverne  af  Mark  deres  øjne  paa  den  drabelige  Land- 
adelsmand, indtil  de  i  ham  havde  vundet  en  trofast  alUeret 
i  deres  Kampe  mod  det  habsburgske  Hus.  Grevskabet  Mark, 
der  ligesom  Lothringen  laa  som  et  Tvistens  Æble  mellem  to 
store  og  mægtige  Riger,  var  paa  én  Gang  frygtet  paa  Grund 
af  sit  Magtomraade  og  sine  krigeriske  Fyrster;  foruden  Her- 
skabet Sedan    stod   ogsaa  Bispedømmet  Luttich   og  Hertug- 

dømmet  Bouillon  under  Greven  af  Marks  Herredomme.  Den 
daværende  Fyrste,  Eobertll,  var  ligesaa  berømt  som  berygtet 
for  sit  Mod  og  sine  Foretagender.  I  sit  Skjold  bar  han  et 
Vildsvin  med  Devisen:  «Hjælper  Gud  ikke,  hjælper  Djævlen », 
og  svigtede  disse,  havde  han  endnu  sine  tre  Sønner  at  stole 
paa,  af  hvilke  navnlig  den  ældste,  »Seigneur  de  Fleurange« 
eller  "lejeuneadventureux«,  var  bekj  endt  som  en  dristig  Even- 
tyrer, men  alle  fire  i  Forening  forstode  de  godt  til  Slægtens 
Fordel  at  drage  Fordel  af  de  usikre  Ketstilstande ,  der  her- 
skede paa  Grænsen  af  Frankrig  og  Tyskland.  Mellem  dem 
og  Sickingen  var  der  nu  et  naturligt  "Wahlverwandschaft«, 
og  deres  Interesser,  der  vare  solidariske,  bragte  snart  de 
tvende  Herrer  sammen.  Om  det  var  Sickingen,  der  søgte 
Kobert  af  Mark,  eller  omvendt,  gjør  ikke  stort  til  Sagen;  vist 
er  det,  at  Alliancen,  der  blev  tilbudt  fra  den  ene  Side,  med 
stor  Begjærlighed  blev  greben  fra  den  anden,  og  som  om 
Eobert  ikke  havde  gjort  nok  ved  at  slaa  til,  skaffede  han 
kort  Tid  efter  sin  nye  Forbundsfælle  en  ny  og  langt  mæg- 
tigere Alliance,  end  Eidderen  selv  turde  haabe;  det  var  ikke 
nogen  mindre  end  Frants  I  af  Frankrig.  Ved  den  franske 
Partigænger  Seigneur  de  Fleuranges  Mægling  kom  der  i 
Høsten  1516  en  personhg  Sammenkomst  i  Stand  mellem 
Frants  af  Frankrig  og  Frants  af  Sickingen,  og  skjønt  Kongen 
ikke  endnu  kunde  forhandle  med  Kidderen  som  Ligemand, 
havde  den  sidste  dog  ingen  Grund  til  at  beklage  sig  over 
Modtagelsen.  Fra  Slottet  i  Amboise,  hvor  Mødet  blev  holdt, 
droge  Sickingen  og  hans  Tilhængere  belæssede  med  gyldne 
Kinge  og  Kjæder,  hvorhos  han  endogsaa  ved  en  rundelig  Aar- 
penge  var  bleven  bevæget  til  at  træde  i  Frankrigs  Sold.  Paa  denne 
Maade  bleve  Tærningerne  kastede,  de  Baand,  der  bandt  Rid- 
deren til  Fædrelandet,  bleve  i  et  Nu  huggede  over,  og  han 
lod  sig  uden  Betænkning  tage  paa  Slæbetov  af  den  fremmede 
Magt  af  den  ene  praktiske  Grund,  at  han  ved  at  isolere  sig 
hele  sit  Liv  igjennem  vilde  være  bleven  dømt  til  en  simpel 
Landadelsmands  EoUe,  medens  hans  hele  Tragten  nu  gik  ud 

paa  at  svinge  sig  op  til  en  fri  Kigsstands  Magt,  en  Stræben, 
som  Omstændighederne  syntes  at  begunstige. 

Næppe  var  Sickingen  nemlig  kommen  tilbage  til  Tysk- 
land, før  Worms  paa  ny  blev  indesluttet,  og  styrket  ved  det 
nye  Forbund  var  han  nu  mer  end  nogensinde  betænkt  paa 
at  sætte  sin  Krig  igjennem.  Forlig  bleve  foreslaaede  og  Over- 
enskomster aftalte,  men  alle  strandede  de  paa  Angriberens 
Ubojelighed,  og  da  ethvert  Mæglingsforsøg  saaledes  var  stran- 
det, havde  Byen  kun  én  Udvej:  at  bede  Kejseren  om  Hjælp, 
og  denne,  der  netop  nu  havde  faaet  sine  Hænder  frie  i  Ita- 
lien, havde  heller  intet  imod  at  give  den  indesluttede  By  en 
Haandsrækning.  Fra  Hagenau  forkyndte  han  allerede  i  De- 
cembermaaned  sin  Plan  at  bekrige  Sickingen,  og  en  Befaling 
udgik,  hvorefter  hver  enkelt  Kigsstand  den  12te  Marts  skulde 
have  sit  Kontingent  færdigt  i  Worms,  for  at  Exekutionen 
mod  Ebernburg  strax  kunde  gaa  for  sig.  Det  saa  nu  meget 
farligt  ud ;  men  Frants,  der  kjendte  det  tyske  Krigsmaskineri, 
og  som  vidste,  at  Maximilian  ikke  red  den  Dag,  han  sadlede, 
var  endda  ikke  saa  meget  angst,  og  i  Virkeligheden  resol- 
verede ogsaa  de  to  Kredse,  der  laa  Sickingens  Besiddelser 
nærmest,  den  kursaxiske  og  den  overrhinske,  at  de  hver  for 
sig  intet  kunde  gjøre,  hvorved  det  blev  klart  for  den  hele 
Verden,  at  Kejseren  havde  skudt  Maalet  forbi  og  maatte  se 
sig  om  efter  nye  Midler  til  at  føre  Sagen  igjennem.  Nu  var 
Sickingen  ovenpaa,  og  da  han  for  ikke  at  forsømme  noget  i 
Mellemtiden  havde  skrevet  til  sin  franske  Forbundsfælle  og 
af  denne  faaet  det  beroligende  Svar,  «at  Kongen  nok  skulde 
se  til,  at  Kejseren  ikke  gjorde  ham  noget »,  synes  dette  Brev 
i  Forbindelse  med  Maximilians  Forlegenhed  at  have  givet 
Ridderen  nyt  Blod  paa  Tanden  og  ægget  hans  Lyst  til  en 
Extraspas,  der  paa  én  Gang  kunde  give  ham  Penge  i  Pungen 
og  tjene  hans  Tilhængere,  der  kjedede  sig  efter  den  lange  Be- 
lejring, til  forønsket  Adspredelse.  Den  25de  Marts  om  Mor- 
genen Kl.  9  overfaldt  altsaa  et  Hold  af  hans  Soldater  ved 
den  lille  By  Weiszenau  7  Vogne,   som  med  fuld  Oppakning 


Frants  af  Sickingen.  345 

af  Varer  og  deslige  bevægede  sig  ad  Worms  -til.  Varerne, 
der  tilharte  forskjellige  Kjebmænd  i  Augsburg,  Nurnberg  og 
UliQ,  vare  af  pfalziske  Tropper  eskorterede  lige  til  Weiszenau, 
og  med  -Ønsker  om  en  lykkelig  Rejse  vendte  Bedækningen 
tilbage,  da  Overfaldet  skete  saa  at  sige  for  Næsen  af  de  til- 
bagevendende Ryttere,  idet  Ejermændene  flygtede  og  lode  deres 
Ejendom  i  Stikken,  som  nu  ved  højlys  Dag  blev  transporteret 
til  Mainz  og  henlagt  udenfor  Byens  Porte,  uden  at  en  Haand 
rarte  sig  for  at  tage  Byttet  tilbage. 

Overfaldet,  der  saa  ganske  var  i  Tidens  Stil,  gjorde  dog 
denne  Gang  ualmindelig  Opsigt,  og  tusinde  Penne  satte  sig 
i  Bevægelse  for  at  reklamere  det  røvede  Gods.  Det  pfalz- 
grevelige  Kancelli  strømmede  over  af  Skrivelser  fra  de  gode 
Borgere  i  Augsburg,  der  kun  kunde  tænke  sig  én  Grund  til 
den  Medfart,  de  havde  lidt,  at  de  havde  talt  Worms's  Sag 
varmere  for  Kejseren,  end  Sickingen  ønskede  det;  men  fra 
Klage  til  Sagsanlæggelse  var  der  et  langt  Skridt,  og  dermed 
beroligede  Frants  sig,  da  han  tilmed  vidste,  at  af  de  mange, 
der  gjerne  vilde  have  hængt  Bjælden  om  Kattens  Hals,  var 
der  ikke  en  eneste,  som  havde  Mod  til  at  befæste  den.  Og 
saaledes  trak  da  Tingene  hen,  til  han  ved  et  nyt  Overfald 
paa  Landau,  der  ved  et  Kup  blev  taget  for  at  forhindre 
Herrerne  i  den  overrhinske  Kreds  fra  at  lægge  Raad  op  imod 
ham,  paa  en  Maade  udfordrede  den  kejserlige  Sendrægtighed 
til  at  gjøre  en  Ende  paa  Sagen.  I  Virkeligheden  brød  en 
Horde  hvervede  Tropper  nu  ogsaa  op  fra  Elsaz  og  erobrede 
undervejs  Slottet  Hohenburg,  men  med  denne  Bedrift  syntes 
ogsaa  deres  Mod  udtømt,  og  da  det  ulykkelige  Pfalz  nu  var 
saa  ilde  tilredt  af  begge  de  kæmpende  Parter,  at  de  fou- 
ragerende Tropper  vilde  have  havt  ondt  nok  ved  at  opdrive 
en  Høne  i  mange  Miles  Omkreds,  stod  kun  den  Udvej  til- 
bage for  Kejseren  at  slaa  ind  paa  en  fredelig  Vej. 

Det  skete  i  Virkeligheden  ogsaa.  I  Foraaret  1517  drog 
han  til  Skibs  op  ad  Rhinen  for  at  naa  Mainz,  hvor  en  Rigs- 
dag paa  hans  Befaling  var  udskreven  for  at  raadslaa  om  det 

sickingske  Anliggende,  men  under  Sejladsen  op  ad  Floden 
erfarede  han,  «at  det  ikke  var  saa  ganske  sikkert  i  hans 
Kiges  vestlige  Provinser«,  hvorfor  han  ved  Oberlahnstein  gik 
fra  Bord  for  ad  en  Omvej  at  nærme  sig  Mainz,  som  han 
endda  ikke  naaede,  da  han  i  Mellemtiden  havde  fundet  det 
•'fordelagtigst  og  sikrest*  at  lægge  Vejen  om  ad  Franken  og 
Schwaben  til  og  mulig  faa  det  schwabiske  Forbund  vundet 
for  sine  Interesser.  Imidlertid  aabnedes  saa  Kigsdagen  i 
Mainz  under  Forsæde  af  kejserlige  Kommissærer.  Men  her 
viste  det  sig  atter,  at  Stænderne  ikke  vare  saa  meget  villige 
til  at  hjælpe  Kejseren,  og  som  det  gik  hans  Kommissærer  i 
Mainz,  gik  det  ham  selv  i  Schwaben.  Forbundet  erklærede, 
at  man  foreløbig  intet  kunde  gjere,  men  i  øvrigt  vilde  slutte 
sig  til  den  Beslutning,  som  de  fælles  Rigsstænder  maatte 
vedtage  i  Mainz.  Det  var  saa  meget  som  at  sige,  at  man 
intet  vilde  gjore,  og  da  Maximilian  var  klog  nok  til  at  indse 
dette,  bleve  pludselig  alle  Underhandlinger  med  Forbundet  af- 
brudte, og  Kejseren  gav  sig  personlig  til  at  underhandle  med 
Sickingen,  til  hvem  der  midt  i  Juni  Maaned  afgik  en 
egenhændig  Skrivelse  med  Indbydelse  til  under  kejserligt  Lejde 
at  mede  for  de  tre  Kurfyrster  af  Pfalz,  Mainz  og  Branden- 
burg og  for  denne  Domstol  forsvare  sin  Sag.  Efter  dette 
Møde,  hed  det,  skulde  en  Vaabenhvile  paa  8  Dage  indtræde, 
efter  hvilken  Tid  den,  saafremt  intet  Forlig  kom  i  Stand,  fra 
begge  Sider  kunde  opsiges.  Den  26de  Juni  1517  mødte 
Sickingen  altsaa  for  de  tre  Fyrster,  til  hvem  han  «til  den 
kejserlige  Majestæts  bedre  Information«  indgav  en  Fremstil- 
ling af  Worm serfej dens  Aarsag  og  Følger,  hvis  Opgave,  at 
vælte  al  Skylden  over  fra  sine  paa  Worms's  Skuldre,  efter 
Omstændighederne  var  løst  saa  fortræffelig  som  mulig,  saa  at 
der  egentlig  kun  stod  ét  Sporgsmaal  tilbage  at  klare,  dette 
nemlig,  hvorfor  Ridderen  foruden  Worms  ogsaa  havde  draget 
saa  mange  af  dens  Naboer  med  i  dette  tvivlsomme  Foretagende, 
paa  hvilket  Spørgsmaal  Svaret  laa  nær,  at  Foretagendets 
Vanskelighed  havde  nødt  Sickingen  til  at  udstrække  Angrebet 

videre  end  paatænkt  for  at  skille  « Kræmmerbyen"  fra  dens 
Forbundsfæller,  hvilken  Fremgangsmaade  den  kejserlige  Maje- 
stæt, der  var  saa  kjendt  med  Krigens  Praxis,  sikkert  vilde 
billige.  Forhøret  endte  derpaa  med  den  Erklæring  afSickin- 
gen,  at  intet  naturligvis  kunde  være  ham  kjærere  end  at 
have  en  naadig  Kejser,  men  at  denne  Naade  vilde  blive 
Eidderen  mest  indlysende,  naar  Kejseren  og  Stænderne  ganske 
vilde  overlade  Sagen  i  hans  Haand,  da  der  saa  ingen  Tvivl 
var  om,  at  den  vilde  faa  det  gunstigste  Udfald.  Paa  Vaa- 
benhvilen  derimod  vilde  han  slet  ikke  gaa  ind,  da  det  «for 
en  fattig  Kidder,  som  han  var,  umulig  kunde  betale  sig  i  saa 
lang  Tid  at  holde  en  ledig  Hær  paa  Benene«,  og  da  Under- 
handlingerne nær  vare  strandede  paa  dette  Punkt,  var  det 
alt,  hvad  Kurfyrsterne  kunde  faa  ud  af  ham,  at  han  vilde 
opgive  den  Andel  af  Byttet,  der  i  de  8  Dage  tilfaldt  ham 
personlig,  medens  hans  Forbundsfæller  og  den  Del  af  Trop- 
perne, der  før  Mødet  var  sendt  ud  paa  Togt,  i  enhver  Hen- 
seende maatte  have  frie  Hænder. 

Saadanne  vare  de  Betingelser,  som  den  anklagede  stillede 
for  et  Forhg;  da  Kurfyrsterne  imidlertid  ikke  mindre  end 
Kejseren  ønskede  Fred,  var  Freden  snart  sluttet.  Maximilian 
erklærede  sig  tilfreds;  den  17de  Juli  samme  Aar  tilbagekaldte 
han  ikke  blot  Aktserklæringen ,  der  var  udstedt  mod  Frants 
og  hans  Tilhængere,  men  lod  ham  opfordre  til  ved  et  for- 
meligt Brud  med  Frankrig  offentlig  at  træde  over  paa  Kej- 
serens Side  og  støtte  ham  i  den  Krig,  der  nylig  var  udbrudt 
mellem  ham  og  Wtirtemberg.  Her  laa  Sagens  egentlige 
Tyngdepunkt;  de  politiske  Forhold  i  Tyskland  havde  forandret 
sig,  og  Maximilian,  der  ivrigere  end  nogen  anden  havde 
manet  til  Krig  mod  Sickingen,  manede  nu  ligesaa  ivrig  til 
Fred,  da  han  trængte  til  enhver  Arm,  som  kunde  staa  ham 
bi  under  de  nye  Forviklinger.  Heraf  benyttede  Sickingen  sig, 
heraf  det  dristige  Sprog,  han  under  det  hele  Forlig  havde 
talt,  og  heraf  igjen  de  ublu  Fordringer,  han  stillede,  hvis 
han  efter  Kejserens  ønske  skulde  gjøre  Skridtet  helt  ud  og 

træde  i  det  østerrigske  Huses  Tjeneste.  Skulde  Springet 
gjøres,  mente  Frants,  skulde  det  ogsaa  betales  godt,  og  da 
han  saa,  at  Kejserens  Pung  var  aaben,  gjorde  han  omkring 
med  den  samme  Sindets  Lethed  og  den  samme  Præcision  i 
Udførelsen,  hvormed  han  tidligere  havde  støttet  sig  til  Frank- 
rig. Naar  en  Alhance  ikke  længer  duer,  er  det  let  gjort  at 
finde  et  Paaskud  til  at  bryde  den,  og  at  det  gik  let  fra 
Haanden  for  Sickingen,  skulle  vi  selv  se,  naar  vi  først  have 
optaget  Traaden  i  vor  Fortælling. 

Den  16de  Avgust  erklærede  Frants  altsaa  for  sig  og  sine 
Tilhængere,  at  der  var  sluttet  en  14  Dages  Vaabenhvile  med 
Worms,  samt  at  han  paa  Grund  af  den  Naade,  der  var 
bevist  ham,  var  villig  til  at  undertegne  en  Traktat,  der  for- 
pligtede ham  til  at  yde  Kejseren  Hjælp  mod  Wiirtemberg, 
og  nogle  Maaneder  efter,  det  var  i  Foraaret  1518,  indløb 
der  derpaa  fra  den  kejserlige  Hoflejr  en  ny  Skrivelse  til  ham 
om  personlig  at  møde  i  Innsbruck  for  at  ordne  det  videre 
med  Eigsøversten  selv.  Det  var  det  afgjørende  øjeblik,  og 
Sickingen  vaklede  en  Stund ;  men  da  han  selv  lige  saa  meget 
som  hans  Venner  indsaa  Fordelene  ved  Tilbudet,  var  hans  Be- 
slutning snart  fattet,  og  ved  Paasketid  1518  befandt  han  sig 
i  Innsbruck.  Det  var  den  anden  Kejse,  han  i  faa  Aar  foretog 
sig  til  et  kejserligt  Hof,  og  Modtagelsen  skulde  snart  vise 
ham,  at  han  ikke  var  mindre  velkommen  her  end  i  Amboise. 
Næppe  var  han  ankommen,  før  hans  Hus  blev  bestormet  af 
Venner  og  Fjender.  Selv  hans  ivrigste  Modstander,  Maximi- 
lians  Raadgiver,  Hr.  Nicolaus  Ziegler,  sendte  ham  et  Fad 
Wittbacher  Most  med  Tilføjende,  at  naar  Fadet  var  tømt, 
var  der  mer,  hvor  det  kom  fra,  og  med  lidt  Kjendskab  til 
Frants's  og  hans  Følgesvendes  Færdighed  i  den  Retning,  er 
der  ingen  Tvivl  om,  at  der  ikke  er  gaaet  alt  for  lang  Tid 
hen,  inden  han  gjorde  Brug  af  det  venlige  Tilbud.  Nok  er 
det,  at  han  næste  Dag  blev  stedet  til  Avdients,  og  Kejseren 
viste  sig  ved  denne  Lejlighed  som  en  rigtig  naadig  Kejser. 
Ikke  blot  hørte  han  med  Venlighed  paa  Ridderens  Undskyld- 

ninger,  men  i  det  han  fortrolig  slog  ham  paa  Skulderen,  lod 
han  de  Ord  falde,  at  sket  var  sket,  men  at  de  Misforstaael- 
ser,  der  havde  været  imellem  dem,  ikke  skulde  afholde  ham 
fra  i  Fremtiden  at  være  Frants  bevaagen,  naar  han  nu  vilde 
vie  sin  Kraft  til  Fædrelandets  Tjeneste,  og  da  dette  Lofte 
ikke  faldt  Sickingen  svært,  blev  det  aftalt,  at  de  videre  For- 
handlinger mellem  begge  skulde  feres  ved  en  Mellemmand, 
Kaadsherren  Hans  v.  Rennez,  og  saaledes  blev  det.  Kort 
efter  kom  Kennez  til  Sickingen,  og  ved  en  af  de  ferste  Sam- 
menkomster blev  allerede  den  fuldstændige  Traktat  under- 
tegnet. Frants  skulde  bryde  med  Frankrig  og  i  Stedet  derfor 
træde  i  Kejserens  Sold,  og  som  Løn  derfor  erholdt  han  en 
Pension  paa  600  Gylden  samt  2,000  Gylden  i  rede  Penge, 
for  hvilken  Sum  han  til  bestemt  Tid  skulde  holde  et  Rytter- 
kontingent i  Beredskab.  Om  Wormserfejden  taltes  der  ikke 
et  Ord,  hvorimod  Kejseren  af  særegen  Naade  lagde  300  Du- 
kater  til  den  ovennævnte  Sum,  samtidig  med  at  han  skrev 
til  sin  Sønnesøn,  den  senere  Kejser  Karl  V,  at  det,  for  at 
vinde  Sickingen  og  faa  Ende  paa  den  fatale  Fejde,  ikke  var 
for  dyrt  at  betale  Worms  en  20,000  Gylden  i  Skadeserstat- 
ning, hvilke  Sickingen  aldrig  i  Verden  vilde  rykke  ud  med. 

Saaledes  stod  da  kun  Bruddet  med  Frankrig  tilbage,  og 
det  var  hurtig  gjort.  En  Handelsmand,  hvem  Frants  Fs  Un- 
dersaattere,  Mailænderne,  havde  forurettet,  solgte  Sickingen 
sin  Fordring,  hvilken  denne  inddrev  ved  at  opsnappe  nogle 
Majlændere,  som  med  deres  Varer  droge  gjennem  Tyskland. 
Paa  den  Klage,  som  disse  indsendte  til  Kongen,  svarede 
Sickingen  ikke,  og  da  Frants  I  derpaa  inddrog  den  Pension, 
der  var  tilstaaet  Ridderen,  hvad  behøvedes  der  saa  mere  til 
at  opsige  et  Forbund,  der  var  trykkende  for  begge  Parter? 
De  to  Forbundsfæller  vare  nu  kvit,  og  den  ene  af  dem,  den 
svageste  tilsyneladende,  bandt  da  for  anden  Gang  sin  lille 
Baad  fast  til  et  stolt  Skib,  det,  som  i  sit  Flag  forte  alle  de 
Vaaben,  der  dannede  det  østemgske  Hus's  Skjoldmærke.  Om 
Frants  nu  vilde  forstaa  at  bjerge   sit  beskedne  Fartøj  i  den 

mægtige  Galejs  Farvand,  maatte  Tiden  vise,  nu  for  .Øjeblikket 
havde  han  Medbør,  og  deraf  kom  det  sagtens,  at  Worms 
endnu  i  nogle  Aar  blev  som  Musen  i  Ridderens  Klo,  indtil 
det  endelig  i  Aaret  1519  lykkedes  Maximilian  at  faa  en  Fred 
i  Stand,  hvorefter  Byen  igjen  maatte  gaa  under  Biskoppens 
Aag,  saa  at  Herren  til  Ebernburg  dog  til  sidst  satte  sin  Krig 
igjennem  og  af  dette  sit  Held  i  sit  første  Foretagende 
jøste  Mod  til  nye  og  større  Bedrifter.  « Raster  Du,  ruster  Du », 
det  var  Ord  talte  ud  af  Sickingens  Hjerte.  En  rastløs,  Ær- 
gjerrighed  drev  ham  til  bestandig  at  vove  et  nyt  Spil,  naar 
det  gamle  var  vundet,  og  saaledes  var  der  da  ikke  gaaet  ret 
mange  Dage  hen,  efter  at  Forliget  med  Kejseren  var  sluttet, 
førend  vi  se  ham  udkaste  Planen  til  et  nyt  og  mere  forvovent 
Tog  end  det  foregaaende.  Vanskeligheden,  som  dette  Fore- 
tagende frembød,  æggede  netop  hans  Mod  til  at  vove  Dysten, 
og  i  Tanken  nød  han  allerede  den  Triumf,  som  Sejren  over 
en  saa  mægtig  Fjende  vilde  bringe  ham,  da  hans  Modstander 
denne  Gang  hverken  var  nogen  almindelig  Ridder  eller  en  Haand- 
fuld  værgeløse  Borgerfolk,  men  ingen  mindre  end  Hovedet  for  et 
af  Tysklands  ældste  Fyrstehuse,  den  unge  Landgrev  Filip  af 
Hessen.  Spørger  man,  hvad  Udstaaende  Sickingen  havde  med 
Hessen,  er  det  vanskeligt  at  svare  derpaa.  Alt,  hvad  der  kan 
siges,  er  dette,  at  Filips  Fader,  Wilhelm  af  Hessen,  havde 
været  en  temmelig  myndig  Fyrste,  der  holdt  af  at  klippe  sine 
undergivnes  Negle  lovlig  tæt,  saa  at  det  i  mangen  en  Rid- 
ders øjne  kunde  synes  et  fortjenstligt  Foretagende  i  Sønnens 
Person  at  give  den  afdøde  en  ordentUg  Lektion,  og  da  nu 
Forholdene,  hvorunder  Filip  tiltraadte  Regeringen,  tilmed  vare 
meget  vanskelige,  har  Sickingen  sagtens  heri  set  Grund  nok 
til  at  begynde  en  Fejde,  der  tegnede  til  at  sprede  en  endnu 
stærkere  Glans  om  hans  Navn  end  den,  det  i  Forvejen  havde. 
Af  den  Grund  holdt  han  i  Eftersommeren  1518  en  kamp- 
færdig Hær  paa  Benene  for  som  altid  at  kunne  gribe  en 
heldig  Chance  og  ved  en  uventet  Krig  falde  Modstanderen  i 
Ryggen.    I  Virkeligheden  var  Fejdebrevet  næppe  udstedt,  før 

Sickingen  i  hurtige  Marscher  rykkede  frem  mod  Rhinen 
eller  rettere  mod  det  Punkt  af  Rhinen,  hvor  Main  falder  i 
den,  og  hvor  en  Del  af  det  hessiske  Fodfolk  og  Rytteri,  un- 
der Kurtz  V.  Waldensteins  Anførsel,  var  ilet  til  for  at  dække 
denne  vigtige  Stilling,  medens  et  andet  hessisk  Troppekorps 
under  Hermann  v.  Riedesel  havde  skudt  stærke  Detachementer 
frem  mod  det  i  Flodvinklen  beliggende  Gernsheim.  Paa  dette 
Punkt  stødte  de  to  Hære  sammen,  da  Sickingen  den  15de 
September  var  gaaet  over  Rhinen,  og  alt  tydede  nu  paa,  at 
det  var  Fjendens  Plan  saa  længe  som  mulig  at  holde  dette 
Punkt  for  enten  at  forhindre  eller  i  det  mindste  forhale  Rid- 
derens Fremrykning,  indtil  der  andet  Steds  fra  kunde  komme 
Hjælp.  Desto  større  Forundring  vakte  det,  da  der  nogle 
Dage  efter  blev  sendt  Ordonnanser  fra  den  belejrede  By  med 
Spørgsmaal  om,  i  hvilket  øjemed  Sickingen  kom.  Han  lod 
svare,  at  det  var  Landgreven,  ikke  Ridderskabet,  han  be- 
kæmpede, og  at  han  for  enhver  Pris  vilde  indtage  sin  Mid- 
dag i  Gernsheim.  Dette  Svar,  der  var  saa  klogt  beregnet, 
bragte  Splid  i  Forsvarernes  Rækker,  skyndsomt  trak  de  sig 
tilbage  bag  Darmstadts  Mure,  og  skjent  den  ulykkelige  Land- 
befolkning bad  dem  om  at  blive,  varede  det  ikke  længe,  inden 
det  skyndsomme  Tilbagetog  udartede  til  en  vild  Flugt,  hvor- 
ved hele  Masser  af  Korn  og  1,000  Stykker  Kvæg,  der  vare 
bestemte  til  Darmstadts  Proviantering ,  faldt  i  Sejrherrens 
Hænder. 

Man  kan  tænke  sig,  hvad  Indtryk  denne  letvundne  Sejer 
gjorde  paa  Sickingen  og  hans  Tropper.  -Øjeblikkelig  lagde 
han  Beslag  paa  Rhintolden,  der  opkrævedes  i  Gernsheim,  og 
udstrakte  sine  Operationer  saa  vidt  og  saa  rask,  at  han  alle- 
rede Dagen  efter  stod  ved  Darmstadt.  Byen  med  Blomsten 
af  det  hessiske  Ridderskab  blev  hurtig  indesluttet,  medens 
det  aabne  Land  i  mange  Miles  Omkreds  hjemsøgtes  i  den 
Grad,  at  det  hele  Grevskab  syntes  fortabt,  hvis  der  ikke  kom 
hurtig  Hjælp.  Og  Hjælp  kom  der  ikke,  da  Kejseren,  som  skulde 
have  talt  Landgrevens  Sag,  havde  taget  Sickingen  i  sin  Tje- 

neste  og  nu  ikke  kunde  vende  sig  imod  ham,  da  han  aller- 
mest trængte  til  hans  Hjælp,  medens  Filips  egne  Undersaatter, 
de  anselige  Adelsætter,  ikke  fandt  det  tidssvarende  at  staa  en 
Modstander  som  Sickingen  imod  blot  for  at  frelse  et  Fyrste- 
hus, hvis  eneste  Fortjeneste  var,  at  det  efter  Evne  havde 
plukket  dette  Eidderskabs  Fjer.  Og  saaledes  skete  det  da, 
at  næppe  var  Belejringen  af  Darmstadt  begyndt,  før  der  var 
Fredsplaner  i  Gjære,  som  Filip,  der  under  hele  Fejden  havde 
opholdt  sig  i  Gieszen,  med  eller  mod  sin  Vilje  maatte  under- 
skrive. I  disse  Fredsbetingelser  fastsattes  det,  at  Sickingen 
foruden  nogle  Landstrækninger  ved  Northeim  skulde  have 
35,000  Gylden,  som  inden  3  Uger  skulde  udbetales  ham  i 
Mainz,  en  Fordring,  der  endda  ikke  kunde  synes  saa  ublu, 
hvis  der  ikke  hertil  var  kommet  Udbyttet  af  de  Brandskat- 
ninger,  hans  Folk  havde  foretaget,  samt  en  Sum  paa  1,000 
Gylden,  der  tilflød  hans  Klient,  Konrad  v.  Hattstein,  i 
hvis  Navn  den  hele  Fejde  var  begyndt.  Heller  ikke  kunde 
Markgreven  af  Baden,  ved  hvis  Mellemkomst  Præliminærerne 
vare  komne  i  Stand,  forhindre,  at  der  i  Traktaten  blev  op- 
taget Bestemmelser,  som  vare  endnu  mere  krænkende  for  den 
landgrevelige  Regering,  deriblandt  den,  at  de  af  den  hessiske 
Adel,  der  følte  sig  brøstholdne  ved  den  afdøde  Greves  adels- 
fjendtlige  Fremfærd,  skulde  holdes  skadesløse,  ligesom  det 
endelig  blev  bestemt,  at  80  af  de  hessiske  Riddere  solidarisk 
skulde  hefte  for  de  35,000  Gylden.  Havde  Trods  dikteret 
Sickingen  den  første  Bestemmelse,  indgav  Forsigtighed  ham 
den  anden,  og  i  Virkeligheden  hørte  der  ikke  megen  Kløgt 
til  at  indse,  at  Fyrsten,  tvungen  som  han  var  ved  Omstæn- 
dighedernes Magt,  vilde  søge  enhver  Udvej  for  at  bryde  en 
Traktat,  der  havde  kostet  hans  Land  en  Sum  af  300,000 
Gylden  i  alt  og  hans  Krone  saa  følelige  Indskrænkninger. 
Faktisk  udebleve  heller  ikke  nye  Forviklinger,  og  den  Strid, 
der  var  begyndt  med  Sværdet,  udartede  til  sidst  til  en  lang- 
varig Pennefejde,  i  hvilken  Sickingen  og  hans  Modstander 
overvældede  hinanden  med  Skjældsord  og  Bebrejdelser;    men 

dette  uanset  havde  Frants  god  Grund  til  at  være  foraøjet  med 
Udfaldet.  Æren  var  reddet,  ja  forøget,  og,  hvad  bedre 
var,  Pengene  vare  gledne  ned  i  Sickingens  Lomme  og  havde 
givet  den  virkelystne  Mand  nye  Midler  til  andre,  storre 
Projekter;  men  det  var  den  overmodige  Kidder  en  ganske 
særegen  Fornøjelse  for  anden  Gang  at  konstatere  det  Faktum, 
at  i  Tyskland  gjaldt  alene  den  stærkestes  Vilje. 

Og  hvilken  Tysker  kunde  nu  for  Tiden  maale  sig  med 
Sickingen?  Kejseren,  Kigsstænderne  og  deriblandt  den  myn- 
dige Erkebisp  af  Trier,  der  før  nogen  anden  indsaa,  hvad  det 
vilde  føre  til,  hvis  man  lod  Smaaadelen  saadant  frit  Spil  mod 
Fyrsterne,  havde  slaaet  Knips  i  Lommen,  medens  Frants  ved 
sin  Resoluthed  tvang  Begivenhederne  til  at  følge  den  Strøm, 
han  vUde,  og,  før  nogen  af  de  forskrækkede  Rigsmyndigheder 
kunde  kny,  var  hans  Magtstilling  en  Kjendsgjerning,  der  ikke 
længer  kunde  rokkes. 

Men  negtes  skal  det  heller  ikke,  at,  medens  Frygten  for 
hans  Navn  steg,  tabte  det  i  Anseelse,  idet  det  nu  ikke  sjel- 
den  fandtes,  at  hans  stigende  Selvtillid  lod  ham  overse  selv 
den  synligste  Brøst  ved  en  Sag,  han  paatog  sig  at  føre,  lige- 
som det  ikke  er  urimeligt,  at  den  Tryghed,  hans  Held  ind- 
gød ham,  lod  ham  overvurdere  hans  egne  Hjælpekilder  og 
navnlig  Tilliden  til  hans  befæstede  Borge,  Ebernburg  og 
Landstuhl.  I  denne  Overvurdering  og  denne  vidtdrevne  Tryg- 
hed laa  Spirerne  til  hans  senere  Fald. 

(Forts.) 
V.  Andresen. 

Grev  Camillo  Benso  di  Cavour  blev  født  i  Turin  den  10de  Avgust 
1810.  Faderen,  Marchese  di  Cavour,  var  af  en  gammel  adelig 
Slægt,  som  efter  en  Familietradition  nedstammede  fra  en 
Tysker  ved  Navn  Benz,  der  ledsagede  Kejser  Frederik  Kod- 
skjæg  paa  dennes  Tog  til  Italien  og  til  sidst  bosatte  sig  der ; 
Moderen,  en  født  di  Sellon,  var  fra  Genf.  Han  blev  holdt 
over  Daaben  af  Kejser  Napoleon  I's  Søster  Pavline  og  hendes 
Ægtefælle,  Prins  Camillo  Borghese,  og  fik  efter  denne  sidste 
sit  Fornavn,  et  Navn,  der,  som  en  af  hans  Biografer  bemær- 
ker, var  værdigt  til  at  blive  baaret  af  den  Mand,  som  skulde 
gjengive  Italien  dets  Uafhængighed  og  udjage  de  fremmede, 
ligesom  M.  Furius  Camillus  havde  gjort  i  det  gamle  Rom. 
Allerede  i  sin  tidligste  Barndom  gav  han  utvetydige  Prøver 
paa  en  skarp  Forstand  og  en  kraftig  og  ubøjelig  Vilje.  Hr. 
de  la  Rive,  Cavours  Fætter,  der  har  skrevet  en  Bog  om  sin 
berømte  Slægtning,  fortæller  følgende  karakteristiske  Tildra- 
gelse. I  Aaret  1816  kom  Familien  Cavour  til  Genf  og  til- 
bragte nogen  Tid  paa  de  la  Rives  Landsted  Présinge.  Den 
Gang  var  Camillo  en  livlig  og  smuk  sexaarig  Dreng,  fuld  af 
barnlig  Munterhed  og  som  oftest  iført  en  noget  afstikkende 
rød  Dragt.  Da  Familien  ankom  til  de  la  Rives  Landsted, 
var  den  lille  Fyr  meget  opbragt  over,  at  Postmesteren  i  Genf 


")  Giuseppe  Mas  sari:    il  conte  di  Cavour,    ricordi  biografici,    llda 
edizione.    Torino  1873. 

havde  leveret  et  yderlig  slet  Forspand  til  hans  Forældres 
Vogn,  og  forlangte  af  Hr.  de  la  Rive,  at  denne  skulde  afsætte 
Postmesteren  fra  hans  Embede,  Da  Hr.  de  la  Rive  hertil 
bemærkede,  at  det  havde  kun  den  første  Syndikus  i  Genf 
Magt  til,  raabte  den  lille  Knægt  strax:  »Nu  vel,  saa  vil  jeg 
have  Avdients  hos  første  Syndikus!«  —  «Det  skal  Du  faa  i 
Morgen«,  svarede  de  la  Rive  og  sendte  strax  en  Billet  til 
den  nævnte  Embedsmand,  Hr.  Schmidtmeyer,  som  var  hans 
fortrolige  Ven,  hvori  han  bad  ham  om  den  følgende  Dag  at 
give  o  en  vakker  lille  Mandsling«  Avdients.  Dette  skete.  Den 
sexaarige  SoUicitant  blev  modtagen  med  mange  Ceremonier, 
som  imidlertid  ingenlunde  bragte  ham  ud  af  Fatning;  han 
bojede  sig  tre  Gange  dybt  for  øvrighedspersonen,  forebragte 
med  boj  og  tydelig  Stemme  sin  Klage  og  forlangte  Postme- 
sterens Kassation.  Da  han  derpaa  ved  at  vende  sig  om  fik 
-Øje  paa  Hr.  de  la  Rive,  raabte  han  til  denne:  «Se  saa,  nu 
bliver  han  afsat!« 

Det  var  dette  Barn,  der  i  en  Alder  af  sex  Aar  viste  en 
saa  kraftig  Vilje,  som  en  Gang  i  Tiden  skulde  blive  den  store 
Statsmand,  der  ved  sin  sejge  Udholdenhed  og  ubøjelige  Vilje 
skulde  omstyrte  alle  Hindringer,  som  stillede  sig  i  Vejen  for 
ham,  og  udføre  en  af  de  berømmehgste  Gjerninger,  Historien 
véd  at  melde  om :  Skabelsen  af  en  Nation, 

Iblandt  den  piemontesiske  Adel  er  det  Skik  og  Brug,  at 
den  yngste  Søn  i  Familien  gaar  den  militære  Vej,  og  i  Over- 
ensstemmelse hermed  blev  derfor  i  Aaret  1820  den  unge 
Cavour  Elev  af  Militærakademiet  eller  Kadetskolen  i  Turin. 
Her  fik  han  en  streng,  men  baade  for  Legemet  og  Aanden 
gavnlig  og  styrkende  Opdragelse.  Hans  udmærkede  Evner  og 
Iver  for  sine  PUgters  Opfyldelse  gjorde  ham  snart  bemærket, 
og  inden  lang  Tids  Forløb  blev  han  anset  for  en  af  Akade- 
miets flittigste  og  intelligenteste  Lærlinge.  Især  lagde  han 
sig  efter  Mathematikens  Studium  og  gjorde  hurtige  Frem- 
skridt i  denne  Videnskab,  hvorved  han  kom  i  stor  Yndest 
hos  den  lærde  Mathematiker  Giovanni  Plana,   der  siden,   da 

hans  Elev  var  bleven  en  af  Verdens  berjømteste  Mænd,  altid 
med  Stolthed  mindedes  at  have  været  den  store  Cavours 
Vejleder,  ligesom  den  almægtige  Minister  altid  med  Taknem- 
lighed omtalte  sin  fordums  Lærer.  Studiet  af  de  exakte 
Videnskaber  havde  en  betydelig  Indvirkning  paa  Ynglingens 
Aand,  som  ved  dem  opnaaede  den  Klarhed  i  Udtrykket  og 
den  logiske  Stringents,  der  ere  uundværlige  for  den  sande 
Statsmand.  «Fra  at  gruble  over  Triangler  og  algebraiske 
Formler«,  plejede  han  senere  at  sige,  «er  jeg  gaaet  over  til 
at  tænke  over  Menneskene  og  Tingene;  jeg  indser  nu  helt 
vel,  hvor  nyttigt  Studiet  af  hint  har  været  mig  for  Studiet 
af  dette«. 

Cavour  var  kun  sexten  Aar  gammel,  da  han  tog  sin 
Officersexamen  paa  en  saa  glimrende  Maade,  at  han  umid- 
delbart derefter,  altsaa  4  Aar  fer  det  efter  de  militære  An- 
ordninger ellers  kunde  ske,  blev  udnævnt  til  Uffiziale  eller 
UnderHeutenant  ved  Ingeniørerne.  Tillige  blev  han  efter 
Skik  og  Brug  Page  ved  Hoifet.  Disse  tvende  for  de  fleste 
sextenaarige  Ynglinge  saa  misundelsesværdige  Stillinger  vare 
imidlertid  altfor  ubetydelige  til  at  tilfredsstille  hans  mægtige 
Aand;  navnlig  var  Page  tjenesten,  som  han  kaldte  Mulæsel- 
slid  i  Lakaj  uniform ,  ham  imod.  Denne  og  flere  lignende 
uforsigtige  Ytringer  kom  snart  hans  foresatte  for  øre  og  be- 
virkede, at  man  paa  højere  Steder  betragtede  ham  som  et 
Brushoved.  Til  Garnisonssted  anviste  man  ham  først  Venti- 
miglia,  derpaa  LeisilUon  og  endelig  Genua.  I  denne  sidste 
By  førte  han  en  behagelig  Tilværelse  og  skaffede  sig  snart 
mange  hengivne  Venner,  som  hverken  Tidens  Flugt  eller  Be- 
givenhedernes Gang  nogensinde  formaaede  at  vende  hans 
Hjerte  fra.  Opholdet  i  det  skjønne  Genua  frembragte  i  den 
unge  Ingeniørs  Sjæl  et  lignende  Indtryk  som  det,  Vittorio 
Alfieri  fornam,  da  det  prægtige  Panorama  af  denne  store  By 
første  Gang  mødte  hans  beundrende  Blik;  han  bevarede  altid 
Mindet  om  de  skjønne  Ungdomsdage,  han  tilbragte  her,  i 
kjærlig  og  taknemlig  Erindring,  og  intet  smertede  ham  i  hans 


Cavours  Ungdom.  357 

modnere  Aar  mere,  end  at  han  som  den  store  og  berømte 
Minister  skulde  se  Deputerede  fra  denne  af  ham  saa  hejt 
elskede  By  i  Oppositionens  Rækker. 

Cavour  laa  endnu  i  Garnison  i  Genua,  da  Efterretningen 
om  Julirevolutionen  i  Paris  kom  til  Italien.  lesuiteme,  som 
den  Gang  udavede  en  betydelig  Indflydelse,  og  for  hvem  denne 
Eevolution  ingenlunde  var  kjærkommen,  gjorde  alt,  hvad  der 
stod  i  deres  Magt,  for  at  reducere  denne  store  verdenshisto- 
riske Begivenhed,  som  de  kaldte  Julioplobet  (parapiglio  de 
luglio),  til  en  Ubetydelighed,  hvad  der  til  en  vis  Grad  og  for 
en  Tid  kunde  lade  sig  gjere  i  de  Dage,  hvor  man  ikke  havde 
nogen  elektrisk  Telegraf  og  kun  en  hejst  langsom  og  man- 
gelfuld Postbefordring,  men  Sandheden  trængte  snart  igjennem 
og  opvakte  almindelig  Henrykkelse  blandt  Italiens  frisindede 
Ungdom.  Cavour  navnlig  følte  en  levende  Glæde  over  de 
store  Begivenheder  i  Paris,  og  hans  patriotiske  og  skarpsindige 
Aand  fattede  allerede  nu  det  Haab,  at  Frihedens  og  Uafhæn- 
gighedens Principer  ogsaa  en  Gang  vilde  sejre  Syd  for  Al- 
perne, et  Haab,  som  han  med  Kraft  og  Fyrighed  udtalte  ved 
forskjellige  Lejligheder.  Men  Talefrihed  fandtes  der  ikke  i 
Italien  den  Gang;  aller  mindst  kunde  det  tillades  kongelige 
Officerer  højt  og  lydelig  at  sværge  til  Frihedens  Fane,  og 
Cavour,  som  desuden  med  Spot  havde  udtalt  sig  om  Ordens- 
tegn og  andre  fyrstelige  Xaadesbevisninger,  hvad  slette  Kamme- 
rater havde  sat  Prinsen  af  Carignano  i  Kundskab  om,  blev, 
betynget  med  Regeringens  Vrede,  beordret  til  at  gjøre  Tje- 
neste ved  Garnisonen  i  Fortet  Bard.  Han  adlød  og  begav 
sig  til  den  nævnte  hlle  Alpefæstning,  som  behersker  Passet 
over  Store  St.  Bernhard;  men  da  han  vel  indsaa,  at  den 
militære  Løbebane  for  Fremtiden  var  lukket  for  ham,  for- 
langte og  fik  han  sin  Afsked: 

Hvem  skulde  vel  den  Gang  have  sagt,  at  de  Ord,  som 
den  unge  Ingeniørheutenant  i  Genua  saa  ofte  plejede  at  gjen- 
tage:  »Hvis  jeg  var  Minister,  skulde  alt  blive  anderledes-, 
saa  snart  skulde  gaa  i  Opfyldelse.     Hvor   mange,    som    da 

hørte  den  unge  Officers  Hjerteudgydelser,  have  ikke  smilet 
deraf  og  trukket  paa  Skuldrene?  Og  efter  tyve  Aars  Forløb 
var  det  dog  sket,  da  var  Cavour  Minister  og  holdt,  hvad  han 
havde  lovet,  ja  mere  end  det;  thi  ikke  alene  beskjærmede 
han  Friheden  med  Kraft,  men  ved  hans  vise  og  udholdende 
Statsklogt  opnaaede  Italien  den  saa  længe  eftertragtede  Enhed 
og  Uafhængighed,  en  ny  og  stor  Nation  fremstod  i  Evropa. 


Efter  at  have  taget  sin  Afsked  fra  Militærtjenesten  (1831) 
opholdt  Cavour  sig  paa  et  Landgods  ved  Vercelli  og  benyttede 
sit  Otium  dels  til  Studiet  af  de  ham  saa  kjære  mathematiske 
Videnskaber,  dels  til  at  skaffe  sig  grundige  Kundskaber  i 
Statsjøkonomi  og  Agerdyrkningslære.  Sin  Vederkvægelse  efter 
anstrengende  Arbejde  søgte  han  i  hengivne  Venners  Selskab 
og  paa  gjentagne  Rejser  til  Schweiz,  Frankrig  og  England. 
At  han  i  disse  Lande,  som  i  alle  Henseender  stode  saa  højt 
over  hans  Fædreland,  har  indsamlet  mangfoldige  nyttige  Er- 
faringer, hvilke  han  senere  som  Itahens  højtbetroede  Minister 
anvendte  til  sine  Landsmænds  Vel,  er  en  Selvfølge.  Hvorvidt 
han  allerede  den  Gang  havde  nogen  Anelse  om  den  store 
Rolle,  han  var  kaldet  til  at  spille  paa  Verdens  Skueplads, 
kan  ikke  afgjøres;  men  saa  meget  er  vist,  at  han  ved  stedse 
at  udvide  sin  Kundskabskreds  og  ved  grundigt  Studium  i 
Erfaringens  Skole  af  al  Magt  stræbte  at  gjøre  sig  brugbar 
til  Fædrelandets  Tjeneste.  Hans  Forkjærlighed  for  liberale 
Reformer  var  ikke  nogen  Hemmelighed  for  nogen;  sin  poli- 
tiske Overbevisning  udtalte  han  ved  enhver  Lejlighed  højt  og 
lydelig  og  lagde  intet  Dølgsmaal  paa  sit  Haab  om  en  Gang 
at  se  hele  den  italienske  Halvø  forenet  til  et  eneste  stort 
Rige,  mægtigt  ved  Fredens  og  Frihedens  Velsignelser.  Men 
klogere  og  lykkeligere  end  saa  mange  af  sine  Landsmænd 
vogtede  han  sig  vel  for  at  begynde  sin  politiske  Løbebane 
som  Deltager  i  nogen  af  de  den  Gang  i  Italien  saa  hyppige 

Sammensværgelser  mod  det  bestaaende;  vel  vedkjendle  han 
sig,  som  anført,  de  nationale  og  liberale  Grundsætninger; 
men  han  optraadte  ikke  som  Partigænger  og  bevarede  derved 
den  fuldkomneste  Handlefrihed,  hvad  der  senere  blev  til  sterste 
Gavn  for  ham  og  endnu  mere  for  Italie'-.- 

For  en  Mand  med  Cavours  Jernflid  og  store  Evner  var 
Piemont,  hvor  han  for  det  meste  opholdt  sig,  i  videnskabelig 
Henseende  just  det  rette  Land.  Det  Stød  til  en  forøget 
aandelig  Virksomhed,  som  Alfieri  i  Slutningen  af  det  attende 
Aarhundrede  havde  givet,  havde  bragt  Theologi  og  Filosofi, 
Mathematik  og  Filologi,  Historie  og  Naturvidenskaberne  til 
en  høj  Grad  af  Blomstring.  Den  theologiske  Skole  i  Turin 
blev  over  hele  Italien  betragtet  som  et  Mønster  paa  Lærdom 
og  havde  allerede  den  Gang  frembragt  Vincenzo  Gioberti; 
de  historiske  Videnskaber  kunde  fremvise  Dyrkere  som  Balbo, 
Provana,  Sauli,  Sclopis,  Pietro  di  Sta.  Rosa  o.  fl.;  i  Mathe- 
matiken  var  Plana  almindelig  erkjendt  som  en  Avtoritet  af 
første  Rang  ogPeyron  anset  som  en  af  Verdens  første  Orien- 
talister  og  Filologer.  Bekjendtskabet  med  disse  berømte 
Mænd  blev  af  største  Betydning  for  Cavours  Uddannelse; 
jævnsides  med  sine  økonomiske  og  agronomiske  Studier  ud- 
videde han  i  de  nævnte  lærdes  Selskab  sine  Kundskaber  i 
mange  Retninger  af  den  menneskelige  Viden,  og  hans  Skrifter, 
navnlig  fra  en  noget  senere  Tid,  bære  Vidnesbyrd  om,  at 
Filosofien,  som  han  af  og  til  gjør  sig  lystig  over,  ingenlunde 
gik  aldeles  sporløst  hen  over  hans  Hoved,  men  at  han  tvært 
imod,  maaske  uden  selv  at  vide  det  og  uden  at  gjere  filoso- 
fiske Studier,  selv  blev  et  Stykke  af  en  Filosof  og  det  endda 
ikke  af  de  ringeste. 

Under  sit  Ophold  i  Piemont  optraadte  Cavour  forste 
Gang  som  Forfatter,  i  det  han  i  det  ansete  Tidsskrift  <«Bi- 
bliothéque  universelle«,  som  udkommer  i  Genf,  leverede  nogle 
mindre  Afhandlinger  over  agrariske  og  økonomiske  Emner. 
Det  mærkeligste  af  disse  Smaaskrifter  offentliggjordes  i  1844 
i  det  nævnte  Værks  Januar-  og  Februarhefte   under  Titelen: 

« Betragtninger  over  Irlands  nuværende  Tilstand  og  over  dets 
Fremtid«.  Denne  Afhandling,  som  var  skreven  paa  Fransk, 
og  som  endnu  i  vore  Dage  kan  læses  med  Fornøjelse  og 
Nytte,  undlod  naturligvis  ikke  at  vække  stor  Opmærksomhed 
i  England,  hvor  just  den  Gang  Daniel  O'Connell  med  stor 
Energi  drev  sin  Repealagitation.  Cavour  kunde  ikke  negte 
den  berømte  Irlænders  Mod  og  Viljestyrke  sin  Beundring, 
men  erklærede  sig  i  øvrigt  overbevist  om,  at  han  intet  af 
Betydenhed  vilde  udrette,  og  at  Eobert  Peel  og  hans  Efter- 
følgere ved  at  skride  frem  paa  den  af  Lord  Melbourne  paa- 
viste  Vej,  Reformernes,  vilde  kunne  besværge  Uvejret,  i  det 
mindste  for  lang  Tid.  Artiklen  i  sin  Helhed  blev  vel  op- 
tagen og  omtalt  med  Kos  af  forskjellige  kompetente  Dommere 
som  den  engelske  Landøkonom  Senior,  Hertugen  af  Broglie 
og  Pellegrino  Kossi,  og  Cavours  Navn  som  politisk  og  stats- 
økonomisk Skribent  havde  fra  den  Tid  af  en  god  Klang. 

De  literære  Sysselsættelser  havde  imidlertid  ikke  hindret 
Cavour  i  at  tilfredsstille  sin  Rejselyst,  og  det  saa  meget  min- 
dre, som  han  fuldtvel  indsaa,  hvilket  mægtigt  Dannelsesmid- 
del  Rejser  i  fremmede  Lande  afgive.  Det  Land,  han  foretrak 
frem  for  alle  andre,  sit  solklare  Fædreland  undtaget,  var 
England,  hvis  politiske  Frihed  og  Agtelse  for  Loven  han  be- 
undrede, hvis  store  Statsmænd  og  berømte  Talere  han  elskede. 
For  William  Pitt  nærede  han  den  største  Højagtelse;  af  sam- 
tidige Statsmænd  satte  han  Robert  Peel  højest;  ogsaa  Richard 
Cobden  og  Manchesterskolen  ydede  han  stor  Anerkjendelse. 

Det  var  i  Selskab  med  sin  fortrolige  Ven,  Ridder  Pietro 
di  Sta.  Rosa,  at  han  besøgte  England,  Frankrig  og  Belgien. 
I  Briissel  blev  han  gjennem  sin  Ven  forestillet  for  Vincenzo 
Gioberti,  som  i  denne  Stad  havde  fundet  den  ædleste  Gjæst- 
frihed.  Cavours  vindende  Personlighed  og  forstandige  Tale 
behagede  i  høj  Grad  den  berømte  Filosof,  og  under  7de  Juli 
1835  skriver  denne  til  Grev  Theodor  di  Sta.  Rosa,  en  Fætter 
til  Cavours  Ven:     «Jeg   har   havt  stor  Glæde  af  at  samtale 

med  Din  Fætter   og   hans  udmærkede  Rejsefælle,    hvem  jeg 
anser  det  for  en  Lykke  at  have  gjort  Bekjendtskab  med». 

Cavours  offentlige  Liv  begyndte  omtrent  samtidig  med, 
at  den  nationale  Aand  kraftig  begyndte  at  røre  sig  i  Italien. 
Hovedsædet  for  denne  Bevægelse  var  Piemont,  hvor  Tilstede- 
værelsen af  et  nationalt  og  medgjerligt  Dynasti,  af  en  egen 
Hær,  af  historiske  Traditioner  og  af  en  betydelig  Videnska- 
belighed banede  Vej  for  Tilkjendegivelse  af  ønsker  og  For- 
haabninger,  som  intet  Steds  ellers  i  Italien  bleve  taalte,  og 
som  i  alle  andre  Egne  paadroge  den  uforsigtige,  der  vovede 
at  tale  hojt  om  Frihed  og  Enhed,  Fængsel,  Landflygtighed 
og  Forfølgelse.  I  Piemont  derimod  fandt  Forkæmperne  for 
Italiens  Enhed  —  om  end  ikke  Frihedens  Talsmænd  —  et 
aabent  Øre  hos  Regenten,  Karl  Albert,  og  en  Skare  af  be- 
rømte Lærde  og  dygtige  Publicister  udtalte  sig  i  denne  Ret- 
ning med  stedse  voxende  Kraft.  Vincenzo  Gioberti  gjorde 
Begyndelsen  med  et  i  1843  i  Brussel  udkommet  Skrift, 
hvori  han  med  fyndig  Veltalenhed  lyser  de  nye  Friheds-  og 
Enhedsprinciper  i  Kuld  og  Kjøn;  Cesare  Balbo,  Massimo 
d'Azeglio  o.  a.  traadte  i  hans  Fodspor  og  bidroge,  støttede 
af  Pius  IX's  første  Regeringshandlinger,  mægtig  til  at  kon- 
stituere de  Ideer,  de  kæmpede  for,  som  et  politisk  Program. 
I  Begyndelsen  af  1847  fik  tvende  Tidsskrifter  Tilladelse  til  at 
udkomme  iTurin;  vel  vare  de  Censur  underkastede,  men  den 
Lemfældighed,  hvormed  man  gik  til  Værks  imod  dem,  viste 
tilstrækkelig,  at  Regeringen  sympathiserede  med  de  i  dem 
udtalte  Anskuelser  om  Nødvendigheden  af  Italiens  Enhed; 
det  ene  var  Ugebladet  «il  mondo  illustrato»,  det  andet  Maa- 
nedsskriftet  »rantologia«.  Blandt  de  Skribenter,  der  leverede 
Bidrag  til  disse  Blade,  maa  nævnes  Balbo,  Azeglio,  Buon- 
compagni,  Promis  og  endelig  Cavour,  kvilken  sidste  med  stor 
Sagkundskab  behandlede  forskjellige  økonomiske  Spørgsmaal 
og  drog  i  Marken  for  de  Grundsætninger,  han  efter  nogle 
Aars  Forløb  gjennemførte  i  den  italienske  Lovgivning. 

Men  en  endnu  langt  større  Betydning  som  Publicist  op- 
naaede  Cavour  noget  senere,  da  man,  i  Følge  den  af  Karl 
Albert  i  Oktober  1847  tilstaaede  større  Frihed  for  Pressen, 
efter  Korns  og  Florents's  Exempel  begyndte  at  udgive  Dag- 
blade, hvori  politiske  Spørgsmaal  behandledes.  Et  af  de  første 
af  disse  i  Turin  var  «il  risorgimento»>  (Gjenfødelsen,  Gjenop- 
rejsningen);  dette  Blads  ledende  Aand  var  Cavour,  som  kraf- 
tig støttedes  af  Balbo,  Scialoia,  Sta.  Eosa,  Azeglio  og  andre 
udmærkede  Mænd.  Ogsaa  Advokaten  Mich.  Angelo  Castelli, 
der  som  Publicist  havde  erhvervet  sig  et  stort  Navn,  tilsagde 
Cavour  sin  Understøttelse,  og  fra  denne  Tid  skriver  sig  det 
trofaste  Venskab  mellem  disse  to  Mænd,  som  først  Døden 
gjorde  Ende  paa. 

Da  Cavour  ved  sin  Journalistvirksomhed  begyndte  sit 
politiske  Liv,  var  han  sig  tilfulde  bevidst,  hvilket  betydeligt 
Ansvar  han  paatog  sig  lige  over  for  sine  Venner  og  sine 
Medborgere,  men  tillige,  at  han  var  udrustet  til  sin  Gjerning 
som  faa.  Hans  økonomiske  og  sociale  Studier,  hans  grundige 
Kjendskab  til  Evropas  daværende  politiske  Tilstand,  hans  ved 
hyppige  Kejser  og  ved  Omgangen  med  de  mest  fremragende 
Mænd  i  Schweiz,  Belgien,  Frankrig  og  England  uddannede 
Menneskekundskab  gjorde  ham  i  høj  Grad  skikket  til  det 
Hverv,  han  havde  paataget  sig.  Hertil  kom,  at  han  nu  havde 
naaet  den  Alder,  hvor  Fornuften  behersker  Lidenskaberne. 
Han  stod  nu  i  sin  fulde  Kraft,  rig  paa  Kundskaber  og  Er- 
faring, ikke  afhængig  af  nogen,  besjælet  af  en  ubøjelig  Vilje 
og  en  grundfast  Overbevisning  om,  at  det,  han  kæmpede  for, 
var  Fædrelandets  Vel,  og  man  vil  kunne  forstaa,  at  hans  fine 
og  skarpsindige  Pen  maatte  udsaa  Frøkorn  til  alle  Sider, 
som  Tiden  og  Omstændighederne  snart  lode  spire  frodig  frem. 
Sin  Virksomhed  som  Publicist  regnede  Cavour  altid  blandt 
det  ypperste,  han  havde  ydet;  selv  da  han  som  Italiens  be- 
undrede Minister  stod  paa  Magtens  Tinde,  plejede  han  at 
sige:  "Skribentvirksomheden  er  en  Skole,  hvori  man  hver 
Dag  gjør  rivende  Fremskridt.   Var  jeg  ikke  bleven  Journalist, 

var  jeg  aldrig  bleven  Statsmand,  og  ingensinde  skal  jeg  fra- 
gaa,  hvad  jeg  skylder  min  Virksomhed  som  Medarbejder  ved 
•il  risorgimento»».  Man  tør  haabe,  at  den  italienske  Dags- 
presse, der  aldrig  har  været  saa  hædret  og  indflydelsesrig  som 
i  de  Dage,  heller  aldrig  vil  glemme,  hvad  den  skylder  ham 
og  Medarbejdere  som  Cesare  Balbo,  Massimo  d'Azeglio,  Vin- 
cenzo  Salvagnoli  og  Marco  Minghetti. 

Endskjønt  de  nævnte  store  Mænd  levede  og  virkede  i  et 
Land,  hvis  Kegent,  i  det  mindste  tidligere,  havde  lagt  libe- 
rale Grundsætninger  for  Dagen,  og  hvis  Borgere  vare  de  af 
alle  Italienere,  som  vare  mest  modne  for  Friheden,  havde 
dog  ingen  af  dem  endnu  slet  og  ret  forlangt  en  Konstitution. 
Dette  var  derimod  sket  i  Toskana,  hvor  Marchese  Don  Neri 
Corsini  di  Lajatico  havde  paavist,  at  det  konstitutionelle  Sy- 
stem var  det  eneste  Middel  til  at  raade  Bod  paa  de  Ulemper 
i  Staten,  som  alle  saa  og  følte,  og  til  at  frembringe  en  anden 
og  bedre  Tilstand  i  dette  af  Naturen  saa  rigt  udstyrede  Land. 
Men  den  toskanske  Patriots  Ejøst  blev  ikke  hørt  og  endnu 
mindre  vurderet  efter  Fortjeneste ;  selv  Salvagnoli  skrev 
om  hans  Forslag,  at  det  var  en  sublim  Utidighed;  men  i 
enkelte  udkaaredes  Hjerte  fandt  Corsinis  Ord  den  dybeste 
Gjenklang,  og  til  disse  udkaarede  hørte  først  og  fremmest 
Cavour.  Det  varede  ikke  længe,  før  denne  fik  Lejlighed  til 
med  større  Kraft  end  sin  Forgænger  at  udtale  det  for  Dati- 
dens Fyrster  saa  frygtelige  Ord :  Konstitution.  I  Januar  1848 
var  nemlig  i  Genua  Forbitrelsen  mod  Jesuiteme  stegen  til 
det  højeste,  og  man  forlangte  dem  med  høje  Kaab  udviste 
af  Byen.  Det  lykkedes  imidlertid  veltænkende  og  ansete 
Borgere  at  berolige  Sindene  saa  vidt,  at  man  afholdt  sig  fra 
Voldsomheder  og  nøjedes  med  at  sende  en  Deputation  til 
Turin  for  at  tolke  Genuesernes  Onsker  for  Regeringen  og 
forlange  de  hellige  Fædre  udviste.  Da  Efterretningen  om 
Begivenhederne  i  Ligurien  kom  til  Hovedstaden,  traadte  en 
stor  Del  af  de  besindigste  og  mest  formaaende  Borgere,  — 
der  i  øvrigt  ganske  delte  Genuesernes  Forbitrelse  mod  Jesu- 

Selskab  — ,  sammen  og  besluttede  at  sammenkalde  et  offent- 
ligt Møde  for  at  enes  om  mere  hensigtssvarende  Forholds- 
regler til  at  berolige  de  oprørte  Sind  end  at  udjage  Jesuiterne 
og  om,  medens  det  endnu  var  Tid,  at  træde  kraftig  op  mod 
et  saa  yderligtgaaende  Middel,  som  blot  kunde  være  til  Skade 
for  den  nationale  Sag.  Mødet  blev  afholdt,  og  Cavour  var 
en  af  Hovedtalerne.  Han  paaviste,  at  der  skulde  ganske  an- 
dre og  virksommere  Midler  end  Jesuiternes  Forjagelse  til  for 
at  tilfredsstille  Folkets  berettigede  Krav,  og  at  man  derfor 
burde  stille  andre  og  større  Fordringer  til  Eegeringen.  «Jeg 
foreslaar«,  saaledes  endte  han  sin  Tale,  «at  vi  af  Eegeringen 
forlange  en  offentlig  Diskussion  i  hele  Landets  Paasyn,  en 
Diskussion,  hvor  alle  Meninger,  alle  Interesser,  alle  Nationens 
ønsker  og  Fordringer  kunne  blive  drøftede  og  vejede;  jeg 
foreslaar,  at  vi  forlange  en  Konstitution!«  Dette  dristige  For- 
slag blev  modtaget  med  hejst  forskjellige  Følelser  af  den 
forbavsede  Tilhørerkreds:  nogle  —  som  Sta.  Rosa,  Giacomo 
Durando  og  den  radikale  BrofFerio  —  jublede  og  vilde  øje- 
blikkelig afsende  en  Deputation  til  Kongen  for  at  meddele 
ham  Forsamlingens  Ønske,  andre  vilde  se  Tiden  an  endnu 
en  Stund,  atter  andre  erklærede  en  Fordring  af  den  Natur 
for  Galmandsgjerning.  Den  følgende  Dag,  den  8de  Januar, 
fortsattes  Forhandlingerne,  men  heller  ikke  da  kunde  man 
komme  til  Enighed,  hvad  der  selvfølgelig  mere  end  nogen- 
sinde er  nødvendigt,  naar  Undersaatter  stille  et  Forlangende 
af  den  Natur  til  deres  Suveræn,  og  Cavours  Forslag  blev 
saaledes  henlagt.  Men  desuagtet  kunde  han  med  rette  være 
stolt  af  sin  Optræden  ved  denne  Lejlighed;  han  havde  hand- 
let som  en  god  Borger  og  en  sand  Frihedsmand;  han  havde 
gjort,  hvad  der  stod  i  hans  Magt,  for  at  yde  sine  Landsmænd 
og  Italien  en  udmærket  Tjeneste,  og  han  havde  derfor  Grund 
til  i  senere  Aar  med  berettiget  Stolthed  at  mindes  Folke- 
mødet i  Turin,  hvor  han  med  Kraft  og  Mod  udtalte  Ordet 
Konstitution,  saa  det  gav  Gjenlyd  over  hele  Italien.  Heller 
ikke  skulde  der  gaa  lang  Tid  hen,  inden  Begivenhederne  med 

uimodstaaelig  Magt  skabte  den  lovbundne  Borgerfrihed,  som 
Cavour  i  Aanden  havde  set,  og  som  Landets  ypperste  Mænd 
forlangte  med  stedse,  stærkere  og  stærkere  Eost. 

Det  blev  imidlertid  hverken  Piemont  eller  Toskana,  de 
to  Stater  i  Italien,  hvor  der  dog  fandtes  nogen  politisk  Mo- 
denhed, der  forst  fik  en  Konstitution,  men  det  vankundige 
Neapel.  Hvad  Corsinis  og  Cavours  vise  Tale  ikke  havde 
kunnet  udrette,  bevirkede  den  tyranniske  Ferdinand  II,  meget 
imod  sin  Vilje,  ved  sin  blinde  og  haardnakkede  Modstand 
mod  alle  Keformer.  De  voldsomme  Frihedsrørelser  paa  Sici- 
lien, der  foreløbig  forte  til  Messinas  Bombardement  og  Rug- 
giero  Settimos  Udnævnelse  til  provisorisk  Eegent,  affødte  i 
Neapel  en  Opstand,  som  bevirkede,  at  Kongen  den  26de 
Januar  (1848)  gav  Løfte  om  en  Konstitution,  som  nogle  Uger 
senere  blev  bekjendtgjort.  Efterretningen  om  disse  Begiven- 
heder udbredte  sig  lynsnart  over  hele  Italien,  og  alle  Vegne 
holdt  Regeringerne  det  for  klogest  at  give  efter  —  i  det 
mindste  foreløbig  —  for  Folkenes  ønsker.  I  Florents  pro- 
klameredes den  17de  Februar  en  Konstitution  efter  fransk 
Mønster,  i  Rom  maatte  Pius  IX  den  14de  Marts  udstede  det 
berømte  Grundstatut,  i  Sardinien  gav  Karl  Albert  den  4de 
Marts  en  fri  Forfatning,  og  det  første  konstitutionelle  Mini- 
sterium dannedes  under  Grev  Cesare  Balbos  Forsæde.  Denne 
berømte  Mands  Navn  var  et  fuldstændig  politisk  Program; 
Forfatteren  af  »le  speranze  d'Italia«  kunde  kun  kæmpe  for 
sit  Fædrelands  Uafhængighed  af  de  fremmede. 

Det  varede  ikke  mange  Dage,  fer  Balbos  Ministerium 
herlig  bestod  sin  Prøve.  I  det  lombardisk-venetianske  Kon- 
gerige havde  man  allerede  far  1848  ventet  en  Opstand  mod 
■Østerrigerne,  og  Hadet  mod  disse  havde  nu  naaet  sit  Højde- 
punkt. Blodige  Sammenstød  mellem  Borgerne  og  Soldaterne 
hørte  til  Dagens  Orden,  og  i  Februar  1848  forkyndtes  Belej- 
ringstilstand og  Standret  over  alle  jøsterrigs  italienske  Be- 
siddelser. Men  denne  jernhaarde  Strenghed  førte  ikke  til  det 
forønskede  Maal.     Den  13de  Marts   udbrød   der   nemlig   en 

Kevolution  i  'Wien,  hvorved  Kejseren  nødtes  til  at  indrømme 
den  forlangte  Konstitution  og  afskedige  den  forhadte  Metter- 
nich.  Disse  voldsomme  Bevægelser  i  Hovedstaden  forplantede 
sig  selvfølgelig  ogsaa  til  Kejserrigets  italienske  Provinser. 
Milano  rejste  sig  først,  og  Feltmarschal  Kadetzky  maatte  med 
sine  østerrigere  søge  Beskyttelse  under  Veronas  Kanoner.  I 
Turin  forlangte  Borgerne  med  høje  Eaab,  at  man  skulde 
understøtte  Kejsningen,  og  ingen  tilraadede  dette  med  større 
Varme  endCavour.  1  sit  Blad  «risorgimento»  skrev  han  den 
23de  Marts:  « Timen  er  kommen!  En  eneste  Vej  staar  nu 
aaben  for  Folket,  for  Kegeringen,  for  Kongen:  Krigen,  Kri- 
gen strax,  øjeblikkelig,  uden  mindste  Tøven!« 

Ministerraadet  var  ikke  længe  om  at  fatte  sin  Beslut- 
ning; det  befalede  de  piemontesiske  Tropper  at  overskride 
Ticino:  det  var  Italien,  som  erklærede  sine  Undertrykkere 
Krig  paa  Liv  og  Død.  Ganske  vist  saa  man  snart,  at  Sar- 
dinien ikke  var  i  Stand  til  alene  at  besejre  de  fremmede, 
og  enhver  véd,  at  det  var  Frankrigs  Legioner  og  en  talent- 
fuld Eventyrers  Sværd,  hfvem  Italien  for  en  væsentlig  Del  kom 
til  at  skylde  sin  Uafhængighed;  men  ikke  desto  mindre  var 
Begyndelsen  gjort,  Tærningerne  vare  kastede  og  intet  Til- 
bagetog mere  muligt. 

Cavour,  der  ved  sin  Avtoritet  og  sit  Kaad  havde  bidraget 
saa  meget  til  at  fremkalde  Ministeriets  afgjørende  Beslutning, 
havde  den  Sorg  i  et  af  de  første  Sammenstød  at  miste  en 
af  sine  kjære.  I  Træfningen  ved  Goito  den  30te  Maj  faldt 
hans  ældre  Broder  Gustaves  Søn,  Agosto  Cavour,  UnderUeu- 
tenant  i  Garderegimentet,  gjennemboret  af  østerrigske  Kugler ; 
den  faldne  Ynglings  blodige  Uniform  lod  Cavour  indfatte  i 
en  Eamme  og  henstille  i  sit  Studereværelse. 

I  Maj  blev  der  for  første  Gang  udskrevet  Valg  til  den  sardinske 
Rigsdag.  Cavour  optraadte  som  Kandidat,  men  faldt  igjennem, 
formodentlig  fordi  han  havde  bekæmpet  den  almindelige  Valgret 
og  derved  tabt  noget  i  Popularitet ;  men  allerede  den  26de  Juni 
faldt  et  Eftervalg  i  Turin  paa  ham.    Samtidig  var  han  bleven 

valgt  i  Monforte,   Cigliano  og  Iglesias   (paa  øen  Sardinien), 
men   foretrak   selvfølgelig  at  tage  Sæde  paa  Rigsdagen  som 
sin  Fedebys  Repræsentant.     Han  sluttede  sig  til  Højremæn- 
dene,   blandt   hvilke  han  gjenfandt  de  fleste  af  sine  Venner 
og  Medarbejdere.     Sin  første  Tale  holdt  han  den  4de  Juli  i 
Anledning  af  Lovforslaget  om  Lombardiet  og  Venetiens  For- 
ening med  de  sardinske  Stater,  men  var  ikke  synderlig  hel- 
dig, ikke  fordi  det  skortede  ham  paa  Tanker  og  Ideer,   men 
fordi  han  den  Gang   endnu   ikke  havde  Ordet  tilstrækkelig  i 
sin  Magt  til  at  gjøre  Virkning,  og  fordi  hans  uskjønne  Tale- 
stemme  ingenlunde   virkede   sympathetisk.      Dertil   kommer 
endnu,   at  han,    der   i   sin  Ungdoms  ledige  -Øjeblikke  løste 
vanskelige  mathematiske  Opgaver  i  Hovedet,  ikke  havde  gjort 
tilstrækkelige  humanistiske  Studier,  hvad  der  er  saa  nødven- 
digt for  en  politisk  Taler.    Foruden  sin  piemontesiske  Patois 
var  han  kun  fuldstændig  hjemme  i  Fransk.     Hans  Ven  Ca- 
stelli  fortæller,  at  Cavour  i  1847  ofte  rakte  ham  en  af  ham 
paa  Italiensk  skreven  Artikel  med  de  Ord:  «Gjør  mig  det  til 
Italiensk!«     Dante  og  Ariost  har  han  aldrig  læst,    Macchi- 
avelh  og  Guicciardini  først  i  Efteraaret  1859.     Helteskikkel- 
serne i  Alfieris  Dramaer  har  han   aldrig   gjort   Bekjendtskab 
med,  og  af  Historien  kjendte  han  kun  den  nyere,  særlig  den 
franske  Revolutions.   Den  imponerende  og  kraftige  parlamen- 
tariske Veltalenhed,    som   vi  beundre   hos  de  store  engelske 
Statsmænd,    og   som    for   en   meget   stor  Del  skyldes  disses 
grundige  klassiske  og  alsidige  Dannelse,  —  den  Cavour  mang- 
lede — ,  kom  han  derfor  aldrig  til  at  besidde ;   at  han  senere 
som  Taler  mange  Gange   frembragte   en  overordentlig  Virk- 
ning,  skylder  han,  næst  øvelse  og  anstrengt  oratorisk  Stu- 
dium,   sin  uendelige  Livsfriskhed  og  ungdommelige  Aands- 
elasticitet,    sin  skarpe  Logik  og  sin  ualmindelige  Vittigheds- 
fylde,  hvorfor  han  allerede  som  ungt  Menneske  var  bekjendt, 
og  som  paa  hans  politiske  Løbebane  sjeldent  undlod  at  bringe 
hans  Modstandere  til  Tavshed. 

Paa  et  hængende  Haar  nær  havde  Cavour  faa  Dage  efter 
sin  første  Tale  paa  Rigsdagen  ombyttet  sine  journalistiske  og 
parlamentariske  Vaaben  med  Sværdet.  Kadetzky  havde  nem- 
lig sat  sig  i  Bevægelse  og  truede  nu  den  sardinske  Hær,  som 
Karl  Albert  i  flere  Uger  havde  holdt  ubevægelig  i  en  vidt- 
strakt Stilling  mellem  Peschiera  og  Mantova.  Under  disse 
Omstændigheder  forlangte  den  piemontesiske  liegering  nye 
Stridskræfter  og  nye  Opofrelser  af  Nationen,  og  Cavour  stod 
just  i  Begreb  med  at  melde  sig  til  Tjeneste  i  Hæren,  da 
Efterretningen  indtraf  om  Nederlaget  ved  Custoza  og  Vaaben- 
stilstanden  den  9de  Avgust  og  bragte  ham  til  at  opgive  sin 
Beslutning,  da  han  indsaa,  at  Fædrelandet  nu  trængte  mere 
til  hans  Pen  og  hans  Ord  end  til  hans  Sværd. 

En  umiddelbar  Følge  af  Nederlaget  ved  Custoza  og  den 
derpaa  følgende  Vaabenstilstand  var,  at  det  daværende  pie- 
montesiske Ministerium  Casati  indgav  sin  Afskedsbegjæring. 
Præsident  for  det  nye  Ministerium,  der  dannedes,  var  først 
Marchese  Cesare  Alfieri  di  Sostegno  og  derpaa  General  Per- 
rone,  og  dets  ypperste  Taler  var  Advokaten  Pier  Dionigi  Pinelli. 
Trods  disse  Mænds  uomtvistelige  Talenter  befandt  Ministeriet 
sig  paa  Grund  af  Tiden  og  Omstændighederne  i  en  højst 
vanskelig  Stilling  lige  over  for  Kamrene  og  Folket,  hvis  ene 
Halvdel  raabte  paa  Fred,  og  hvis  anden  Halvdel  forlangte 
Krigen  fortsat  til  det  yderste.  Ministeriet  ansaa  det  for  ret- 
test ikke  at  forhaste  sig  med  at  gjenoptage  Fjendtlighederne, 
men,  alt  imedens  man  af  al  Magt  arbejdede  paa  at  forøge 
og  bedre  organisere  Hæren,  at  oppebie  et  gunstigt  øjeblik  til 
med  Udsigt  til  mere  Held  end  før  at  kunne  gjenoptage  Kam- 
pen med  Ø'sterrige,  og  Cavour  støttede  Ministeriet  med  største 
Iver,  i  Kamret  ved  sin  Tale,  i  Publikum  ved  sit  Blad; 
men  des  uagtet  blev  det  dog  snart  indlysende,  at  Oppositionen, 
som  lededes  af  Vincenzo  Gioberti,  voxede  Ministeriet  over 
Hovedet.  Denne  store  Filosof  og  hans  Meningsfæller  fandt, 
at  Ministeriet  manglede  Daadskraft,  at  det  underhandlede  for 
meget  og  kæmpede  for  lidt,   og  hans  moralske  Avtoritet  og 

den  store  Yndest,  han  stod  i  hos  Folket,  ^orde  ham  til  en 
hejst  farlig^  Modstander.  Gioberti  havde  havt  Sæde  i  det 
afgaaede  Ministerium  Casati,  og  det  var  navnlig  som  Folge 
af  Cavours  indtrængende  Forestillinger  hos  General  Giacinto 
di  Collegno,  hvem  Kongen  havde  overdraget  Dannelsen  af  det 
nævnte  Ministerium,  at  den  berømte  Filosof  havde  faaet  Sæde 
i  Karl  Alberts  Raad.  Da  Gioberti  efter  Vaabenstilstanden 
den  9de  Avgust  tilligemed  sine  Kolleger  nedlagde  sin  Port«- 
feuille,  overdrog  Kongen  ham  og  Grev  Ottavio  di  Revel  at 
danne  et  nyt  Ministerium ;  men  da  dette  ikke  lykkedes,  traadte 
Gioberti  i  Spidsen  for  Oppositionen,  hvis  Rækker  han  nu 
ferte  til  Kamp  mod  Ministeriet  og  mod  sin  politiske  Mod- 
stander og  personlige  Ven  Cavour.  Kampen  var  lang  og 
haardnakket  og  endte  med,  at  Ministeriet  maatte  indgive  sin 
Demission,  og  at  det  overdroges  Gioberti  at  danne  et  nyt, 
hvis  Medlemmer  den  16de  December  for  første  Gang  gave 
Møde  i  Parlamentet;  kort  Tid  efter  blev  de  Deputeredes 
Kammer  oplast  og  nye  Valg  udskrevne.  Cavour  stillede  sig 
igjen  i  Turins  første  Kreds  og  havde  til  Modkandidat  en  god 
gammel  Mand  ved  K^vn  Pansoya:  denne  fik  ved  Afstemningen 
nogle  faa  Stemmer  mere  end  Cavour,  der  saaledes  var  over- 
vunden, et  Udfald  af  Valghandlingen,  som  højlig  overraskede 
alle,  men  ingen  mere  end  den  skikkelige  Pansoya. 

Giobertis  Ministerium  blev  ikke  af  længere  Varighed  end 
hans  Forgængers.  Under  Italiens  daværende  Tilstand,  hvor 
Friheden  blødende  bukkede  under  overalt,  hvor  den  ikke  af- 
fgdte  det  voldsomste  Anarki,  undfangede  Gioberti  den  Plan, 
at  Piemont  skulde  skride  ind  for  at  beskytte  Konstitutionen 
i  Toskana  og  Pavestaten  og  tilintetgjøre  Anarkiet,  '■om  hjem- 
søgte disse  Lande,  for  paa  denne  Maade  at  skaffe  sig  Evro- 
pas  Sympathi  og  maaske  kraftig  Hjælp  i  den  Kamp  mod 
østerrige,  som  om  kort  Tid  paa  ny  maatte  udbryde.  Men 
denne  Plan,  der  vel  billigedes  af  Frankrig  og  England,  maatte 
være  bleven  holdt  mere  hemmelig,  end  Tilfældet  var,  hvis 
den   skulde   have   ringeste  Udsigt   til  at  lykkes;   østerrige, 

Storhertug  Leopold  og  PiusIX  fik  N5^s  om  Sagen;  Efterret- 
ningen om,  hvad  Gioberti  havde  i  Sinde,  udbredte  sig  lyn- 
snart i  Turin,  det  Parti,  han  havde  berøvet  Magten,  rejste 
sig  imod  ham  og  raabte  paa  Forræderi,  og  efter  voldsomme 
Kampe  i  Parlamentet  maatte  Gioberti  indgive  sin  Demission. 
Den  store  Filosof  havde  villet  frelse  Friheden  og  ved  selv  at 
intervenere  befri  Italien  for  de  fremmedes  Intervention;  nu 
bukkede  Friheden  under  overalt,  -Østerrigerne  vendte  tilbage 
til  Legationerne,  til  Markerne,  til  Hertugdømmerne;  de  be- 
satte Toskana,  som  før  havde  været  forskaanet  for  dem,  me- 
dens de  franske  indtoge  Rom  og  Spanierne  landede  paa 
Kirkestatens  Kyst.  Italien  var  længere  borte  fra  Frihed  og 
Uafhængighed  end  nogensinde! 

Cavour,  der  havde  været  en  Modstander  af  Gioberti,  da 
denne  var  Oppositionens  Hoved  og  Gjenstand  for  en  umaade- 
lig  Popularitet,  var  en  af  hans  varmeste  Forsvarere,  da  han 
maatte  opgive  sine  Planer  til  Fædrelandets  bedste  og  ned- 
lægge sin  Portefeuille.  Den  af  Gioberti  undfangede  Tanke 
om  en  piemontesisk  Intervention  i  de  forvirrede  mellemitalienske 
Forhold  havde  fundet  Cavours  fulde  Bifald,  og  han  kæmpede 
med  Kraft  for  den  i  sit  Blad,  lige  som  han  vilde  have 
gjort  det  i  Repræsentanternes  Kammer,  hvis  han  havde  havt 
Sæde  der. 

Imidlertid  var  Piemonts  og  dets  Konges  Skæbne  fore- 
løbig bleven  afgjort.  Vaabenstilstanden  blev  opsagt  den  12te 
Marts  1849,  og  allerede  den  23de  Marts  ødelagde  Radetzky 
aldeles  den  sardinske  Hær  ved  Novara,  hvilket,  som  bekjendt, 
medførte  Karl  Alberts  Tronfrasigelse  og  en  haard  og  ydmy- 
gende Fred  med  -Østerrige,  hvorom  senere.  Cavour  og  alle 
patriotiske  Piemontesere  sørgede  inderhg  over  Fædrelandets 
Ulykke  og  over  de  haarde  Straffedomme,  som  udgik  over  de 
underkuede  lombardisk -venetianske  Stater,  der  mishandledes 
af  den  barbariske  Haynau,  denne  »Brescias  Hyæne«,  det  eneste 
Menneske,  hvem  Cavour  nogensinde,  efter  sit  eget  Udsagn, 
har  hadet.    Men  Cavour  og  hans  Meningsfæller  opgave  under 

deres  patriotiske  Sorg  ingenlande  Haabet  om  bedre  Tider;  de 
vare  overbeviste  om,  at  Friheden  og  Natinalitetsprincipet  ad 
Aare  maatte  sejre,  og  Balbo  gav  denne  deres  Overbevisning 
det  kraftigste  Udtryk  i  sin  berømte  Ytring:  « Denne  Fred 
med  østerrige  er  en  Vaabenhvile;  vi  ville  være  heldigere 
næste  Gang  (l'altra  volta,  ikke  mi'altra  volta,  en  anden 
Gang)!" 

Det  nye  Ministeriums  Sammensætning  bidrog  en  Del  til 
at  berolige  Sindene  og  vække  Haabet  om  bedre  Tider.  I 
Spidsen  for  det  traadte  Massimo  Taparelli  Marchese  d'Azeglio, 
medens  Bidder  Pier  Dionigi  Pinelli  blev  Indenrigsminister  og 
Vincenzo  Gioberti  Minister  uden  Portefeuille.  Disse  tre  Mænds 
Navne  afgave  tilstrækkelige  Garantier  baade  for,  at  Forfat- 
ningen vilde  blive  samvittighedsfuldt  overholdt,  og  for,  at  den 
nationale  Sag  ikke  vilde  blive  opgiven.  Ved  de  nye  Valg 
optraadte  Cavour  atter  som  Kandidat,  og  to  Kredse  valgte 
ham  til  Repræsentant,  nemlig  Turins  første  og  Finalborgo- 
kredsen,  og,  som  rimeligt  var,  modtog  han  den  Plads,  som 
hans  Fødeby  tilbød  ham. 

En  af  de  første  Sager,  der  kom  under  Behandling  i  det 
nye  Parlament,  var  den  ovenfor  nævnte  Fredstraktat  med 
østemge.  De  haarde  og  ydmygende  Vilkaar  forblindede  Op- 
positionen i  den  Grad,  at  den  uden  at  tænke  paa  den  over- 
hængende Fare  for  Krigens  Fornyelse  foreslog  at  udsætte 
Godkjendelsen  af  Traktaten  under  Paaskud  af,  at  der  ikke 
var  sørget  tilstrækkelig  for  Indbyggerne  i  de  Provinser,  der 
havde  været  forenede  med  Piemont.  Men  en  saadan  Udsættelse 
af  Traktatens  Godkjendelse  var  selvfølgelig  ensbetydende  med 
Krigens  øjeblikkelige  Fornyelse,  hvad  der  under  de  for  Haan- 
den  værende  Omstændigheder  kun  kunde  ende  medPiemonts 
fuldstændige  Undergang.  Ministeriets  Venner  bekæmpede  der- 
for dette  farlige  Lovforslag  af  yderste  Evne  og  ingen  med 
større  Fynd  end  Cavour,  navnlig  i  Møderne  den  13de,  15de 
og  16de  November.  «Vi  vide  ikke»,  sagde  han  blandt  andet, 
•hvilke  politiske  Følger  denne  Udsættelse  vil  have;   men  saa 

meget  er  vist,    at  vi,   hvis  Traktaten  ikke  bliver  ratificeret, 
ville  befinde  os  i  de  mest  fortvivlede  Omstændigheder  .... 
Her  tales  saa  meget  om  Ære  og  Værdighed;  jeg  for  min  Del 
tror  ikke,   at  vor  Værdighed  og  Ære  vinder  ved,   at  vi  for- 
længe denne  Diskussion,  da  vi  dog  alle  maa  være  overbeviste 
om,  at  al  vor  Tale  ikke  i  nogen  som  helst  Maade  er  i  Stand 
til   at   forandre  en  Tøddel  i  denne  børgelige  Traktat  .... 
Aller  mindst  bør  vi  gjøre  en  Partisag  ud  deraf! »    Men  hver- 
ken den  øjensynlige  Fare  eller  Ministeriets  Forestillinger  eller 
Cavours  Logik  og  Veltalenhed  kunde  afvæbne  den  exalterede 
Opposition;    med   en   ringe    Majoritet    vedtog   Kamret   den 
foreslaaede  Udsættelse.    Under  disse  betænkelige  Omstændig- 
heder raadførte  Massimo  d'Azeglio   sig  med  nogle  af  de  er- 
farneste  og  besindigste  Deputerede,   deriblandt  ogsaa  Cavour. 
Denne  raadede  til  at  opløse  Kamret   og  appellere  til  Folket, 
som  ved  de  nye  Valg  ikke  vilde  undlade  at  udtale  sin  Vilje. 
Dette  Skridt  var  ingenlunde  uden  Fare,    og   navnlig  nærede 
Cavours  Ven  Sta.  Rosa,  som  havde  Sæde  i  Ministeriet,  store 
Betænkeligheder  derved;   men  efter  moden  Overvejelse  fandt 
man   dog,   at  det  var   det   fornuftigste,    der   kunde   gjøres. 
Kamret  blev  altsaa    opløst,    skjønt   Sessionen    kun    havde 
varet  et  Par  Maaneder,    og  nye  Valg  udskrevne.     Men  før 
Folket  ved  disse  gav  sin  Vilje  til  Kjende,  besluttede  Ministe- 
riet, for  under  disse  betænkehge  Omstændigheder  ikke  at  for- 
sømme noget  Middel,  som   kunde  bringe  Oppositionen  og  de 
radikale,  der  siden  Begivenhederne  i  Paris  havde  udfoldet  en 
stor  Virksomhed,  til  Fornuft,  at  lade  Nationen  høre  sin  Kon- 
ges Stemme.    Som  en  Følge  heraf  udstedte  Viktor  Emanuel 
den  berømte  Moncalieriproklamation,   som  Cavour  senere  er- 
klærede for  at  have  frelst  Fædrelandet,  i  det  Kongens  Budskab, 
der  i  alvorlige  og  værdige  Ord  lagde  Vælgerne  Fædrelandets 
kritiske  Tilstand  paa  Hjerte,  aabnede  øjnene  paa  mangfoldige. 
Trods  en  Del  Oppositionsmænds  febrilske  Virksomhed  og  trods 
de  radikales  Hyl   sejrede   dog  Folkets  sunde  Fornuft,    skjont 
mange  frygtede  for  indvortes  Uroligheder.   En  fornem  Fransk- 

mand,  som  opholdt  sig  i  Turin,  sagde  en  Dag  til  Cavour, 
idet  han  pegede  paa  Sneen,  som  faldt  usædvanlig  rigelig: 
•  Se,  Greve,  det  er  rød  Sne,  der  kommer!«  Men  Cavoar 
svarede  smilende:  «Lad  den  knn  være  rød,  saa  meget  De 
vil;  den  vil  snart  blive  hvid,  det  er  mine  Landsmænds  smide 
Fornuft  mig  Borgen  for!» 

Cavours  Tillid  til  hans  Medborgeres  Fornuft  blev  ikke 
skuffet.  De  nye  Valg  faldt  afgjort  ud  til  Ministeriets  Fordel, 
og  Turins  første  Kreds  valgte  paa  ny  Cavour  til  sin  Repræ- 
sentant. Næppe  vare  de  Deputerede  traadte  sammen,  før 
Fredstraktaten  blev  forelagt  og  efter  en  kort  Diskussion  ved- 
tagen. En 'tung  Sten  faldt  herved  fra  Cavours  Hjerte:  nu 
varPiemont  og  Friheden  frelst;  den  nationale  Enhed  saa  han 
i  Aanden,  at  Fremtiden  snart  vilde  bringe.  «Der  er  ingen 
Grund  til  at  tabe  Modet«,  skrev  han  noget  senere  til  sin  Ven 
Vincenzo  Salvagnoli,  »Friheden  bestaar  i  en  Krog  af  Halv- 
øen; fra  denne  Krog,  Piemont,  vil  den  udbrede  sig  over  hele 
Italien,  og  vort  Land,  som  har  vidst  at  holde  sig  fri  baade 
for  Despotisme  og  Anarki,  vil  kunne  arbejde  kraftig  paa 
det  store  Fædrelands  Gjenfødelse!« 

Det  bedste  Middel  hertil  var  at  støtte  Ministeriet  i  dets 
Bestræbelser  for  at  læge  Landets  Saar,  bringe  Finantserne  paa 
Fode  igjen  og  reorganisere  Hæren,  og  Cavour  gorde  alt, 
hvad  der  stod  i  hans  Magt,  for  at  understøtte  Regeringen, 
hvad  han  af  Fædrelandskjærlighed  vilde  have  gjort,  selv  om 
ikke  Krigsministeren,  General  Alfonso  la  Marmora,  og  Fi- 
nantsministeren.  Grev  Giovanni  Nigra,  havde  været  hans  per- 
sonlige Venner.  For  den  sidstes  Vedkommende  var  Cavours 
Bistand  især  af  stor  Betydning,  da  denne  som  Statsøkonom 
nød  en  velfortjent  Anseelse.  Han  var  saaledes  Ordfører  for 
den  Kommission,  der  var  nedsat  for  at  erklære  sig  over  Re- 
geringens Forlangende  om  at  blive  bemyndiget  til  at  emittere 
nye  Rentes  til  Beløb  af  4  Millioner  Lire,  og  tog  under  Be- 
handlingen af  dette  Lovforslag  gjentagne  Gange  Ordet  for 
dets  Fremme. 

Denne  Cavours  kraftige  Deltagelse  i  de  parlamentariske 
Arbejder  lod  ham  daglig  vinde  mere  Terræn;  hans  Indflydelse 
var  i  jævn  og  stadig  Tiltagende,  han  gjorde  betydelige  Frem- 
skridt som  Taler,  og  hans  Venner  regnede  ham  allerede  med 
Glæde  iblandt  de  Mænd,  som  havde  ydet  det  frisindede  Parti 
og  hele  Landet  de  største  Tjenester,  medens  hans  Modstan- 
dere, som  i  Begyndelsen  af  hans  parlamentariske  Løbebane 
næppe  havde  villet  høre  ham,  saa  smaat  begyndte  at  yde 
ham  fortjent  Anerkjendelse.  Hertil  bidrog  især  hans  Be- 
tænkning i  det  den  18de  Februar  1850  indbragte  Lovforslag 
om  Postvæsenets  Omordning,  et  Arbejde,  som  endnu  i  vore 
Dage  kan  læses  med  Udbytte,  ligesom  de  deri  udtalte  Grunde- 
sætninger  forlængst  have  staaet  deres  Prøve.  Lovforslaget 
gik  igjennem  trods  nogen  Modstand,  som  Cavour,  der  gjen- 
tagne  Gange  havde  Ordet,  med  Lethed  besejrede,  da  Forsla- 
gets Nytte  var  indlysende. 

Til  en  endnu  større  Højde  som  Statsmand  og  parlamen- 
tarisk Taler  hævede  Cavour  sig  paa  den  Dag,  da  han  for- 
svarede det  af  Seglbevareren  Giuseppe  Siccardi  indbragte  Lov- 
forslag om  Afskaffelsen  af  Gejstlighedens  særlige  Værneting 
(det  gejstlige  Forum).  Det  var  den  7de  Marts  1850,  at  han 
fejrede  denne  sin  første  store  Triumf. 

Nødvendigheden  af  at  bringe  den  gejstlige  Lovgivning  i 
Overensstemmelse  med  den  verdslige  og  med  Tidens  Krav 
overhovedet  havde  man  allerede  længe  følt,  men  Krigsbe- 
givenhederne havde  hidtil  gjort  det  umulig  at  tage  fat  paa 
denne  vigtige  Sag.  Nu  var  der  imidlertid  sluttet  Fred  og 
ingen  Grund  til  yderligere  Tøven,  saa  meget  mindre,  som 
denne  Reform  vilde  være  et  talende  Vidnesbyrd  om  Sand- 
heden af  det  konstitutionelle  Regimente  og  et  uomstødeligt 
Bevis  paa,  at  alle  nu  vare  lige  for  Loven.  Det  piemontesiske 
Kabinet  gik  til  Værks  med  stor  Klogskab  i  denne  vanskelige 
Sag:  det  lod,  først  ved  Pinelli  og  derpaa  ved  Siccardi  selv, 
foretage  Skridt  hos  det  romerske  Hof  for  at  bevæge  dette  til  ikke 
at  lægge  Hindringer  i  Vejen  for  denne  vigtige  Reform;  men 

disse  Forsøg  strandede  paa  Kuriens  Modstand,  og  man  maatte 
i  Piemont  beslutte  sig  til  at  opgive  alle  Tanker  om  Under- 
handlinger med  Pavehoffet  og  gjennemfere  Reformen  ved  den 
lovgivende  Magts  Hjælp.  Paa  Cavours  Kaad  blev  Siccardi 
udnævnt  til  Justitsminister,  og  denne  energiske  Retslærde 
forelagde  kort  efter  sit  Forslag,  hvorved  hele  den  gejstlige 
Lovgivning  blev  forandret,  og  hvori  navnlig  det  særlige  gejst- 
lige Forum,  der  gjorde  en  mod  al  Frihed  og  Retfærdighed 
stridende  Forskjel  paa  gejstlige  og  verdslige,  erklæredes  af- 
skaffet. Men  en  stor  Del  Deputerede  bleve  yderst  betænke- 
lige ved  Siccardis  Lovforslag;  de  saa  deri  et  fornærmeligt 
Angreb  paa  Kirkens  Særrettigheder;  selv  Balbo  var  tilbøjelig 
til  i  denne  Sag  at  stemme  mod  Ministeriet,  og  hans  Avtoritet 
drog  en  stor  Del  af  Kamret  med.  Lige  over  for  denne 
Modstand  begyndte  Ministeriet  allerede  at  tabe  Modet;  men 
Cavour  saa,  at  øjeblikket  var  afgjørende  for  det  konstitu- 
tionelle System  og  for  hele  den  Politik,  han  havde  helliget 
sine  Kræfter,  og  ilede  op  paa  Talerstolen.  «I  Fredstid«, 
sagde  han,  « tænker  den  sande  Statsmand  paa  at  gjennemføre 
gavnlige  Reformer.  Det  foreliggende  Lovforslag  vil  have  den 
Virkning,  at  det  gjør  det  indlysende  for  alle  Venner  af  en 
sund  fremadskridende  Udvikling,  at  der  han  gjøres  Fremskridt 
i  vore  konstitutionelle  Institutioner.  Jeg  tror,  at  denne  Re- 
form udtrykker  baade  Ministeriets  og  Kongens  sande  og  vir- 
kelige Tanker.  Denne  Betragtning  er  for  mig  af  en  saadan 
Vægt,  af  en  saa  gjennemgribende  Betydning,  at  den  alene 
vilde  være  tilstrækkelig  til  at  bestemme  mit  Votum.  Xaar 
denne  Reform  bliver  gjennemført  i  Tide,  vil  den  i  Stedet  for 
at  svække  Regeringens  Avtoritet  bevirke  det  modsatte ;  i  Stedet 
for  at  forøge  den  revolutionære  Aands  Kraft  vil  den  gjøre 
den  fuldstændig  afmægtig.  Jeg  siger  derfor  til  de  Herrer 
Ministre:  efterligner  frejdig  det  Exempel,  som  Hertugen  af 
Wellington,  Lord  Grey  og  Sir  Robert  Peel,  hvem  Historien  vil 
nævne  som  vor  Tids  første  Statsmænd,  have  givet  os,  skrider 
kraftig  frem  paa  Reformernes  Vej  og  frygter  ikke  for,  at  man 

skal  erklære  Reformer  for  unødvendige;  frygter  ikke  for,  at  I 
derved  skulle  svække  den  Trones  Magt  og  Majestæt,  som  er 
betroet  til  Eders  Varetægt  j  I  ville  tvært  imod  styrke  den,  I 
ville  tvært  imod  bevirke,  at  denne  Trone  slaa  saa  dybe 
Kødder  i  vort  Land,  at  den  vil  staa  urokkelig,  selv  om  Re- 
volutionens Storme  tude  omkring  den;  at  den  ved  sin  Fod 
vil  samle  hele  Italiens  Kraft  og  føre  vor  Nation  frem  til  det 
høje  Kald,  der  er  bestemt  den!«  Det  Indtryk,  som  denne 
Tale  frembragte,  var  overordentligt.  For  første  Gang  i  den 
Tid,  Cavour  havde  havt  Sæde  i  Paladset  Carignanos  Sal,  saa 
man  Deputerede  af  alle  Partier  ile  til,  da  han  steg  ned  af 
Talerstolen,  trykke  hans  Hænder  med  Varme  og  overøse 
ham  med  de  mest  smigrende  Lykønskninger.  Hans  Tale 
havde  i  Virkeligheden  været  ikke  alene  en  oratorisk  Triumf, 
men  en  stor  politisk  Begivenhed:  fra  dette  jØjeblik  af  var 
han  uomtvistelig  Hovedlederen  for  det  liberale  Parti. 

Hvilken  Forandring  i  Løbet  af  nogle  faa  Maaneder! 
Hvilken  Forskjel  mellem  den  Cavour,  hvem  man  den  4de  Juli 
næppe  vilde  høre  paa,  og  den  ghmrende,  beundrede,  lovpriste 
Taler  fra  den  7de  Marts.  Cavours  Navn  var  i  alle  Munde; 
de  talrige  i  Turin  boende  landsforviste  fra  alle  italienske 
Stater  saa  op  til  ham  med  Glæde  og  Tillid,  og  alle  følte,  at 
lian  var  en  Mand,  som  af  Forsynet  var  bestemt  til  at  udrette 
store  Ting. 

Den  5te  Åvgust  døde  i  Turin  Cavours  Ven,  Riddar  Pie- 
tro Derossi  di  Sta.  Rosa,  Minister  for  Agerdyrkning,  Handel 
og  Industri,  og  da  baade  Kongen,  Ministeiiet  og  hele  det 
oplyste  Publikum  enstemmig  erklærede,  at  ingen  anden  end 
Cavour  burde  være  hans  Efterfølger,  tog  denne  Sæde  i  Viktor 
Emanuels  Raad. 


Efter  at  vi  nu  have  fulgt  Cavour  fra  hans  tidligste  Barn- 
dom til  hans  Udnævnelse  til  Minister,  ere  vi  til  Ende  med 
vor  Beretning  om  denne  første  og  for  Almenheden  mindst  be- 

kjendte  Del  af  den  store  Statsmands  Liv.  At  han  efter  at 
have  faaet  Sæde  i  Kabinettet  snart  blev  dets  ledende  Aand, 
derpaa  dets  Hoved  og  endelig  hele  Italiens  elskede  og  beun- 
drede Minister,  at  han  mere  end  nogen  anden  bidrog  til  at 
befri  sit  skjønne  Fædreland  fra  de  fremmedes  Tyranni,  hvor- 
under det  i  Aarhundreder  havde  sukket,  at  han  af  dets  mange 
Smaastater  skabte  et  eneste  stort  og  mægtigt  Rige,  at  han  ved 
sin  vise  Statskunst  sammensmeltede  Eomere  og  Neapolitanere, 
Lom  bardere  og  Toskanere  til  den  italienske  Nation,  —  det  er 
endnu  i  frisk  Minde  og  skal  aldrig  glemmes;  men  en  Frem- 
stilling af  disse  hans  udødelige  Fortjenester  ligger  uden  for 
denne  Afhandlings  Phn. 

Fr.  Jrtnjs  Mbier. 


Smaating. 

To  Brere^  Tedkommeude  det  russiske  Hof  i  Horsens.     Vi  ere 

endnu  en  Gang  nødte  at  komme  tilbage  til  det  russiske  Hof 
i  Horsens,  idet  vi  ere  blevne  satte  i  Stand  til  at  meddele 
følgende  Uddrag  af  to  Breve  fra  Kammerherre,  Oberst  Lillien- 
skjold  til  Grev  Bernstorff,  som  ved  dette  Aarhundredes  Be- 
gyndelse forestod  Departementet  for  de  udenlandske  Sager, 
under  hvilket  Departement  Overtilsynet  med  det  russiske  Hof 
blev  henlagt  efter  Arveprins  Frederiks  Død.  De  to  Breve, 
som  findes  i  Originalen  i  Udenrigsministeriets  Archiv,  med- 
deles her  —  fraset  enkelte  Forandringer  i  Ordstillingen  og 
Retskrivningen  —  omtrent  ordrette;  selve  Brevene  kræve  i 
øvrigt  ingen  videre  Forklaring. 

1.  (Uddrag  af  en,  vistnok  fortrolig,  Skrivelse  fra  Hofchef, 
Oberst  Lillienskjold  til  Grev  Bernstorff). 
....  Da  det  er  min  Pligt  at  give  Deres  Excellence 
Underretning  om  alt,  hvad  dette  Hof  er  vedkommende,  saa 
maa  jeg  nu  berøre  den  vigtigste  Post  af  alle,  som  har  gjort 
og  endnu  daglig  gjør  vort  Hof  her  alle  mulige  Chikaner 
og  Ærgrelser,  nemlig  de  kjære  russiske  Munke  og  Præster, 
som  man  i  al  Sandhed  kan  kalde  en  ægyptisk  Plage.  De 
løgnagtige  og  uforskammede  Rygter,  som  disse  Folk  stedse 
udbrede  over  dette  Hof,  er  det  mindste;  men  deres  hykle- 
riske,  interesserede   og   uanstændige   Opførsel  imod   hendes 

Darchlauchtigheds  høje  Person  selv  skulde  vel  ingen  tro 
kunde  være  mulig,  naar  man  ikke  vedExempler  kunde  stad- 
fæste Sandheden.  Efter  den  Tid,  da  den  sidste  af  de  høj- 
salige Prinser,  Prins  Peter,  afgik  ved  Dåden,  hvem  de  dog 
havde  nogen  Agtelse  for,  begyndte  strax  den  daværende  Munk, 
Joseph,  at  udbrede  falske  Eygter  og  Bagtalelser  over  dette 
Hof,  som  siden  ved  Vidners  Undersøgelse  bleve  tilintetgjorte, 
og  blev  der  lovet  Hoffet  Satisfaktion,  men  det  blev  herved. 
Efter  denne  Munk  fik  Hoffet  en  ved  Navn  Theophan,  som 
vaj'  den  værste  af  alle,  hvis  Stolthed,  Ærgjerrighed  og  Ufor- 
skammethed den  højsalige  Arveprins  selv  ved  sin  høje  Nær- 
værelse her  paa  Palæet  havde  Prøve  paa  ved  en  Samtale 
med  ham,  da  denne  Munks  Uforskammethed  og  Dristighed 
gik  saa  vidt,  at  hans  kgl.  Højhed  af  Ærgrelse  maatte  feje 
sig  op  udi  sit  Kabinet  for  at  lade  sig  give  et  Glas  Vand  af 
sin  Kammertjener.  Nogle  af  denne  Munks  lumske  og  slette 
Handlinger  mod  hendes  Durchlauchtigheds  egen  høje  Person 
kunne  medfølgende  Exempler  stadfæste.  Da  hendes  Durch- 
lauchtighed  som  sædvanlig  paa  sin  Navnedag  gav  denne  Munk 
tvende  Ti-Eigsdalers  Sedler,  rev  han  dem  strax  itu  for  hen- 
des øjne  og  sagde:  « I  Rusland  giver  Kejseren  100  Rigsdaler«. 
Af  Fr}gt  fordoblede  den  gode  Prinsesse  stedse  sine  Gaver, 
saa  hendes  private  Kasse  stedse  maatte  forøges  med  et  Hun- 
drede Rigsdaler  efter  det  andet.  Det  gik  saa  vidt,  at  han, 
naar  han  vilde  tilvinde  sig  flere  Penge,  gjorde  Væddemaal 
med  hendes  Durehlauchtighed,  saa  jeg  for  saadant  efter  Prin- 
sessens Forlangende  har  betalt  denne  nedrige  hundrede  Rigs- 
daler. Ved  hans  Bortrejse  herfra  maatte  hendes  Durehlauch- 
tighed, for  at  han  kunde  gjøre  alting  i  Penge,  betale  150 
Rigsdaler  for  nogle  russiske  Bøger.  Hendes  bedste  Guld- 
daase,  med  Diamanter  besat,  tog  han  med  sig  og  sagde,  han 
vilde  gjøre  Kejseren  en  Present  dermed  paa  hendes  Durch- 
lauchtigheds Vegne;  lige  saa  gik  det  ogsaa  med  en  Diamants 
Guldring  med  Brillanter  samt  med  et  lille  Crucifix  af  Guld, 
som  tilhørte  en  af  Helgenerne  i  Prinsessens  Værelse ;  det  gik 

saa  vidt,  at  endnu  den  sidste  Dag,  da  han  tog  Afsked  med 
hendes  Durchlauchtighed,  og  der  stod  en  liden  Sølv- Lyseplade 
paa  hendes  Natbord,  aftog  han  Lysestumpen  af  samme  og 
stak  Pladen  i  Lommen. 

Den  nuværende  Præst,  Orlofsky,  er  ikke  bedre  end  hans 
Forgængere,  er  gift,  maltrakterer  sin  Kone  med  Hug  og  Slag, 
saa  hun  med  Børn  adskillige  Gange  er  løbet  fra  ham,  ligger 
i  Strid  med  sin  Vært  og  jager  sine  Tjenestepiger  bort,  en 
efter  anden,  saa  at  Magistraten  selv  har  lagt  sig  derimellem. 
Denne  Mand,  som  kom  saa  fattig  herhid,  at  kan  knap  havde 
Klæder  til  sig  og  sine,  har  hendes  Durchlauchtighed  opklædt. 
Jeg  forskaffede  ham  strax  af  Hoffets  Kasse  100  Rigsdaler  at 
sætte  sig  istand  med;  hendes  Durchlauchtighed  gjorde  ham 
af  sine  egne  Penge  en  Present  af  Sølvtøj  for  80  Rigsdaler  og 
lod  ved  hans  Kones  Nedkomst  forfærdige  og  sende  Børnetøj. 
Jeg  forskaffede  ham  frit  Brænde  og  Lys,  medens  Prinsessen 
betalte  af  sin  egen  Lomme  for  hans  Middagsmad;  desuden 
er  han  af  Hoffets  Kasse  forstrakt  med  300  Rigsdaler,  har 
1000  Rigsdaler  i  Gage  og  derhos  Foræringer  ved  hendes 
mange  Festdage,  hvad  for  hele  Aaret  igjennem  kan  beløbe 
sig  til  over  200  Rigsdaler,  og  med  alt  dette  vil  han  nu  ikke 
blive  længere  hos  Højstsamme,  men  derimod  i  Stedet  for  at 
skulle  vedkjende  sig  disse  Velgjerninger  blamerer  han  Hoffet 
og  hendes  Durchlauchtighed  med,  ja  han  driver  sin  Uforskam- 
methed saa  vidt,  at  da  den  gode  Prinsesse  sendte  hans  lille  Barn 
en  Kage  og  lagde  en  Fem -Rigsdalers  Seddel  under  den,  blev 
han  saa  forbitret,  at  han  sendte  hende  Sedlen  tilbage  og  lod 
derhos  sige:  om  dette  var  noget  at  tilbyde  ham.  Ligesaa 
med  et  Par  nye  sorte  Silkestrømper,  som  hun  til  Erindring 
paa  sin  salig  Broders  Dødsdag  forærede  ham,  hvilke  han  an- 
saa  med  største  Foragt.  Nu  da  han  vil  bort,  har  han  for  at 
gjøre  alting  til  Penge  efter  sin  Formands  Exempel  presset 
hendes  Durchlauchtighed  en  Del  gamle  russiske  Bøger  paa, 
som  jeg  efter  Højstsammes  Befaling  har  maattet  betale  ham 
med  113  Rigsdaler,  skjønt  de  efter  min  Formening  ikke  ere 


Smaaling.  3gl 

20  Rigsdaler  værd.     Og   saaledes  kunne  disse  gjerrige  Folk 
handle  uden  at  blive  tiltalte  eller  ansete  derfor. 

Deres  Excellence  ville  heraf  naadigst  kunne  bedømme 
disse  Mennesker?  slette  Handlemaade,  og  hvad  Fortrædelig- 
heder jeg  som  Hoffets  Chef  har  at  udstaa  for  at  raade  Bod 
paa  disse  Uordener.  En  delikat  Sag  for  mig,  Deres  Excellence, 
at  staa  i  Gabet  mellem  en  ilsindet  og  pengegjerrig  Munk  og 
en  svag,  let  til  Overtro  forledet  Dame;  hvilke  Ulykker  og 
Fortrædeligheder  bringer  ikke  saadant  med  sig,  da  hendes 
Duchlauchtighed  fuldt  og  fast  troer,  at  disse  Mennesker  ere 
lutter  Engle  og  frie  for  alle  menneskelige  Skrøbeligheder  I 

Jeg  ser  for  mig  altsaa  ingen  anden  Udvej  end  under- 
danigst at  bede  Deres  Excellence  naadigst  at  ville  antage  sig 
Hoffets  Sag  og  hos  den  russiske  Minister  eftertrykkelig  for- 
anstalte, det  blev  disse  Munke  alvorlig  forbudt  under  den 
største  Straf  at  være  saa  paatrængende  imod  hendes  Durch- 
lauchtighed,  at  plage  Højstsammes  ømme  Samvittighed  eller 
under  Religionens  Maske  at  tilvende  sig  utilladelig  Fordel. 
Jeg  har  saa  tidt  anmodet  den  russiske  Minister  om,  at  han, 
naar  der  skete  Forandring  med  Præst,  som  nu  snart  fore- 
staar,  da  vilde  foranstalte  det  saaledes,  at  disse  Folk  ikke 
fik  hinanden  i  Tale,  da  derved  meget  kunde  forebygges;  men 
dette  har  ikke  været  at  erholde.  Lige  saa  ønsker  jeg  og,  at, 
eftersom  disse  Præster  erholde  deres  Kostpenge  godtgjorte  af 
Hoffets  Kasse,  det  da  ikke  maa  tillades  dem  hver  Dag  at 
spise  ved  det  fyrstelige  Taffel  undtagen  om  Søndagen,  som 
det  forhen  har  været  Brug  .... 

2.  (Udtog  af  et  Brev  af  9de  September  1806  fra  Hofchef, 
Kammerherre  Lillienskjold  til  Departementet  for  de  uden- 
landske Sager). 

Jeg  har  med  sidste  Post  modtaget  et  Brev  fra 

den  russiske  Minister  i  Kjøbenhavn,  hvor  under  han  tilmelder, 
at  han  ventede  ved  ferste  Lejlighed  en  ny  Munks  Ankomst 
for  at  afløse  den  herværende  Præst  Orlofsky.  Alle  de  For- 
trædeligheder, Chikaner  og  Løgnagtigheder,  som  disse  umo- 

ralske  Mennesker  udbrede  over  dette  Hof,  kunne  ikke  nok 
som  med  Pennen  beskrives.  I  Særdeleshed  gaar  deres  Om- 
gangsmaade  og  interesserede  Væsen  med  at  tilvende  sig  al 
mulig  Fordel  over  alle  Grænser,  og  trods  alt  det  gode  og  de 
mange  Velgjerninger,  hendes  Durchlauchtighed  overøser  dem 
med,  ere  de  dog  utaknemlige  og  ville  ikke  blive,  men  efter 
at  have  samlet  en  Del  Penge  søge  de  deres  Rappel.  Nu  da 
denne  Præst  ventes  at  komme  bort,  har  han,  for  at  gjøre 
alting  i  Penge,  formaaet  hendes  Durchlauchtighed  til  at  af- 
kjøbe  ham  nogle  russiske  Bøger,  hvorfor  jeg  efter  hendes 
Begjæring  har  maattet  udbetale  ham  98  Rigsdaler.  Ved  sin 
Bortrejse  har  han  nu,  som  det  stedse  har  været  Brug,  af 
Hoffets  Kasse  faaet  udbetalt  300  Rigsdaler  udi  Rejsepenge, 
hvilket  jeg  formoder  det  høje  Departement  til  Udgift  som 
sædvanlig  lader  passere.  Da  nu  en  ny  Munk  er  i  Vente,  øn- 
skede jeg  ret  inderlig,  at  det  høje  Departement  vilde  udvirke 
hos  den  russiske  Minister,  at  han  ret  alvorlig  og  under  højeste 
Straf  vilde  forbyde  disse  Munke  i  ringeste  Maade  at  være 
hendes  Durchlauchtighed  paatrængende  med  deres  grænseløse 
Begjærlighed,  da  de  desforuden  have  deres  mere  end  rigelige 
Udkomme;  hvis  de  derimod  med  Bilhghed  havde  noget  at 
fordre,  at  de  da  maa  ganske  alene  henvende  sig  til  Hofche- 
fen som  den,  der  eneste  har  med  slige  Anliggender  at  be- 
stille  

De  to  foranstaaende  Breve  tale  for  sig  selv,  og  Læserne 
ville  vistnok  nu  kunne  afgjøre,  mod  hvem  Beskyldningerne 
for  Uredelighed  og  Uforskammethed  bør  rettes;  man  vil  nu 
ogsaa  fuldstændig  kunne  forstaa,  hvad  Motiv  Munken  Feofan 
har  havt  til  at  faa  Prinsessen  til  at  skrive  det  saa  meget 
omtalte  Brev  med  de  haarde  Beskyldninger  mod  hendes 
danske  Hoffolk.  De  to  Breve  bestyrke  saaledes  i  et  og  alt 
den  tidligere  Afhandling  i  indeværende  Bind  af  « Historisk 
Archiv),  til  hvilken  vi  altsaa  henvise  dem  af  vore  Læsese,  som 
ønske  yderligere  Oplysninger*). 


•)  Se  ovenfor  Side  107—120. 

For  paa  ét  Sted  at  samle  alt,  hvad  der  vedkommer  de 
russiske  Prinser  og  Prinsesser,  ville  vi  endnu  blot  anføre,  at 
deres  Liv  og  Skæbne  nylig  i  Rusland  har  fundet  en  Biograf; 
Professor  A.  Briickner  har  nemlig  i  Russische  Revue  leveret 
en  længere  Afhandling  over  dette  Emne*).  Det  fremgaar  af 
denne  Afhandling,  at  man  allerede  kort  efter  Statskupet  1762 
og  Rejserindens  Tronbestigelse  har  beskæftiget  sig  med  det 
Sporgsmaal,  hvad  man  nu  skulde  stille  op  med  den  bruns- 
vigske Familie.  Hertugen  af  Buckingham  beretter,  at  flere 
af  de  mest  indsigtsfulde  og  besindige  blandt  Katarinas  Raad- 
givere  indtrængende  havde  tilraadet  Kejserinden  at  lade  hele 
Familien  tage  Bolig  i  Udlandet;  men  denne  Plan  strandede 
paa  den  Modstand,  som  den  mødte  hos  Flertallet  af  Mini- 
strene. Aaret  efter  dukkede  den  Plan  op  kun  at  skjænke 
Hertug  Anton  Ulrik  Friheden,  men  holde  hans  Børn  tilbage ; 
men  Faderen  nægtede  at  modtage  Friheden  uden  sine  Børn. 
Aaret  1764  tildrog  sig  Katastrofen  med  den  ældste  Søn,  Ex- 
kejser  Ivan  VI;  han  blev  myrdet  i  Schliisselborg.  Imidlertid 
viste  denne  Begivenhed  og  de  Rygter,  der  gik  fra  Mund  til 
Mund  —  "kort  Tid  efter  tilhviskede  man  i  Rusland  hver- 
andre, at  Kejserens  ulykkelige  Fader  pludselig  var  død,  hvil- 
ket  ikke   vilde   være   saa  meget  underligt« ,    «der  er  al 

Rimelighed  i,  at  den  ulykkelige  Fader  ikke  længe  har  over- 
levet sin  ulykkelige  Søn«  — ,  viste  noksom,  at  man  iblandt 
det  store  Publikum  stadig  endnu  nærede  nogen  Medfølelse 
for  de  stakkels  forviste,  skjønt  man  ikke  havde  nogen  nøjere 
Kundskab  til  de  rette  Forhold.  De  omtalte  Planer  døde 
derfor  efterhaanden  hen;  forgjæves  havde  Anton  Ulrik  flere 
Gange  skrevet  til  Katerina  som  tidligere  til  Elisabeth ;  blind  gik 
han  i  Graven,  uden  nogen  Lettelse  i  sit  haarde  og  ensformige 
Fangenskab  (1774),  og  først  6  Aar  senere,  da  Kejserindens 
Trone  var   befæstet   ved   glimrende  Sejre   over  Tyrkerne   og 

*)  Die  Familie  Braunschweig  in  Rusland  im  achtzehnten  Jahrhundert. 
I.  Die  Schicksale  der  Åeltem  und  Geschwister  des  Kaisers  loann. 
Russische  Revue,  III  p.  97 — 147. 

ved  Polens  første  Deling,  vovede  man  at  aabne  Fængslets 
Døre  for  de  fire  stakkels  Fanger,  Herom  og  om  Behand- 
lingen i  Cholmogory  m.  m.  indeholder  nu  Briichners  Afhand- 
ling mange  Enkeltheder;  men  hvad  de  foreliggende  Spørgs- 
maal  angaar,  har  Forfatteren  dog  ikke  meddelt  noget  som 
helst  nyt,  men  har  indskrænket  sig  til  at  pjentage  de  gamle 
Beskyldninger,  ene  støttende  sig  paa  det  saa  meget  omtalte 
Brev.  —  End  videre  findes  enkelte  Meddelelser  om  det  rus- 
siske Hof  i  Horsens  i  Rektor  J.  H.  Taubers  Dagbøger;  dog 
dvæles  her  væsentlig  kun  ved  den  Omvæltning  og  Forstyr- 
relse i  det  daglige  tarvelige  Liv,  som  foraarsages  i  den  lille 
By  ved  Oprettelsen  af  et  helt  Hof  med  en  Sværm  af  Hoffolk, 
Hofbetjente,  Hofmester,  Livlæge  o.  s.  v.,  de  Bekostninger,  der 
herved  forvoldes  og  lignende;  derimod  findes  her  ingen  Op- 
lysninger om  det  Spørgsmaal,  som  nærmest  interesserer  os, 
hvorvidt  Prinsesse  Jekaterina  i  nogen  som  helst  Maade  er 
bleven  forulempet  af  sine  Omgivelser,  men  denne  Tavshed 
har  en  meget  gyldig  Grund,  thi  Tauber  blev  alt  i  1781  for- 
flyttet til  Odense. 


Erants  af  Sickingen. 

(Slutning). 

II. 

Sickingen  i  kejserlig  Tjeneste.    Haus  Stilling  til  Reformationen  og 
det  tyske  Ridderskab. 

At  Sickingen  allerede  nu  havde  vundet  en  Betydning,  der 
gik  langt  ud  over,  hvad  hans  Stilling  berettigede  ham  til  at 
haabe,  er  der  ingen  Tvivl  om.  En  mindre  ærgjerrig  vilde 
hermed  have  slaaet  sig  til  Ko,  men  ikke  saaledes  med  Frants, 
hvis  nagende  Orm  Ærgjerrigheden  var.  Ene  af  den  Grund 
allierede  han  sig  med  Kejseren,  skjønt  Gud  skal  vide,  at 
Maximilian,  hvem  Folkevittigheden  kaldte  «Kong  Baglængs«, 
mindst  af  alle  var  skikket  til  at  kaste  Glans  paa  sine  Va- 
saller; ja.  Forholdet  mellem  de  to  var  maaske  endog  blevet 
inderligere,  om  ikke  Døden  havde  kaldt  denne  Skinkejser 
bort  fra  Skuepladsen  ved  et  brat  Endeligt,  som  indtraf  den 
12te  Januar  1519.  Hvem  skulde  nu  være  romersk  Kejser? 
Det  var  det  store  Spergsmaal,  som  i  Foraaret  1519  satte 
alle  Sind  i  den  heftigste  Bevægelse.  Der  meldte  sig  ikke 
mindre  end  tre  Kandidater,  Frants  I  af  Frankrig,  Karl  af 
Nederlandene  og  Henrik  VIII  af  England,  af  hvilke  navnlig 
de  to  forste  vare  ivrig  betænkte  paa  at  vinde  Sickingen.  Af 
denne  Kappestrid  benyttede  den  ædle  Ridder  sig,  og  naar 
Frankrig  heå  2,000  Livres,  forlangte   hans  Agenter  3,000  af 

Karl,  der  var  klog  nok  til  at  slaa  til  for  at  vinde  en  saa 
mægtig  Forbundsfælle.  Overenskomsten  mellem  ham  og  Kej- 
seren var  da  fornyet,  uden  at  noget  direkte  Hverv  var  ham 
overdraget.  Men  hertil  hjalp  Hertugen  af  Wiirtemberg  ham. 
Denne  Fyrste,  der  allerede  én  Gang  paa  en  saa  heldig  Maade 
havde  fremmet  Sickingens  Planer,  inkorporerede  netop  paa 
denne  Tid  Rigsstaden  Reutlingens  Gebet  og  vakte  derved  et 
sandt  Ramaskrig  mod  sig  i  Tyskland,  og  dette  Raab  blev  saa 
stærkt,  at  det  førte  Sickingen  og  Greven  af  Fiirstenberg  syd- 
paa  i  Retningen  af  de  wiirtembergske  Stater.  Paa  kejserlig 
Befaling  satte  de  og  det  Hjælpekorps,  de  førte  med,  sig  i 
Bevægelse  over  Hanau,  og  skjønt  de  saa  at  sige  kom  post 
festum,  eftersom  Hertugen  af  Wiirtemberg  allerede  var  sat 
til  Dørs  af  det  schwabiske  Forbund,  kastede  det  korte  Felt- 
togs Udgang  ogsaa  sin  Glans  over  Sickingen,  ligesom  det 
hævede  ham  i  Kong  Karls  Øjne,  at  han,  mens  Aftalen  mellem 
begge  stod  paa,  standhaftig  modstod  de  franske  Tilbud,  der 
nu  vare  løbne  op  til  den  fabelagtige  Sum  af  30,000  Kroner 
strax  og  8,000  i  aarlig  Pension.  Man  ser,  i  hvilken  Grad 
Frants's  Aktier  vare  stegne,  men  man  ser  ogsaa,  at  andre 
Hensyn  end  Pengene  stundom  ledte  denne  Mand,  der  nu  saa 
fuldt  som  nogen  sluttede  sig  til  den  nationale  Strømning, 
der  netop  da  gik  igjennem  Tyskland  og  en  Tid  forbandt  de 
stridende  Partier,  Adel  og  Borgere,  i  det  ene  Maal  at  af- 
værge Valget  af  en  fremmed  Kejser. 

Men  medens  Sickingen  og  hans  Ven  Hutten  gik  om- 
kring i  det  erobrede  Stuttgarts  Gader  og  besøgte  deres 
Ven  Reuchlin*),  blev  det  et  Spørgsmaal,  som  Karl  maatte 
afgjøre,  hvad  man  imidlertid  skulde  gjøre  med  den  Hær,  som 


*)  Reuchlin,  en  af  det  16de  Aarhundredes  ypperste  Humanister,  havde 
ved  sin  Forkjærlighed  for  de  gamle  Sprog  paadraget  sig  en  lang- 
varig Proces  med  Inkvisitionskollegiets  Formand,  Hogstraten,  som 
ved  Frants's  Mellemkomst  ikke  blot  maatte  betale  Processen,  men 
ogsaa  nødtes  til  at  lade  den  ulykkelige  Mand  i  Fred  for  Resten 
af  hans  Liv. 


Frants  af  Sickingen.  387 

Tilfældet  saa  at  sige  havde  stillet  paa  Benene.  Afskedige 
den  syntes  ikke  klogt,  nu  da  Valgagitationernes  Bølger  gik 
højere  end  nogensinde,  og  den  syntes  nærmest  ved  Maalet, 
der  havde  det  solideste  Rygstød  at  støtte  sig  til;  altsaa 
blev  det  besluttet,  at  den  skulde  blive  sammen  som  det 
sikreste  Middel  til  at  drive  det  Valg  igjennem,  hele  Tyskland 
ønskede,  og  paa  den  Maade  fik  Sickingen  sit  andet  Hverv  i 
Karls  Tjeneste:  med  et  Troppekorps  paa  12,000  Mand  Fod- 
folk og  2,000  Ryttere  at  nærme  sig  Frankfurt,  det  Sted,  hvor 
Valghandlingen  skulde  foregaa,  men  paa  en  saadan  Maade, 
at  den  hele  Diversion  ikke  fik  Udseende  af  et  Qendtligt,  mod 
Valgherrerne  rettet  Foretagende.  Altsaa  blev  han  foreløbig 
i  Wurtemberg,  benyttede  Lejligheden  til  at  staa  sin  fangne 
Kampfælle,  Gotz  v.  Berlichingen,  bi  og  marscherede  først  den 
12te  eller  14de  Juni  mod  Hochst,  hvor  Rytteriet  blev,  medens 
Fodfolket  under  Frundsbergs  Befaling  gik  til  Mainz  for,  som 
det  hed,  herfra  at  dække  Valgstaden. 

Med  denne  Dækning  vare  Kurfyrsterne  i  Frankfurt  der- 
imod ingenlunde  tilfredse,  de  spurgte  ikke  uden  Grund,  hvad 
Hensigten  var  med  dette  Korps,  der  saa  at  sige  belejrede 
den  fri  By,  og  med  Svaret,  at  den  ikke  var  der  for  at  an- 
gribe, men  som  Forsvar,  vilde  Valgherrerne  og  navnlig  de 
fransksindede  slet  ikke  føle  sig  tilfredse.  De  raabte  paa,  at 
Hæren  skulde  trække  sig  tilbage,  for  at  Valget  kunde  foregaa 
frit;  men  dette  var  lettere  sagt  end  gjort.  Havde  endda  de 
Tropper,  som  den  franske  Prætendent  trak  sammen  i  Cham- 
pagne, staaet,  hvor  Sickingen  stod!  Som  Sagerne  nu  stode, 
kunde  baade  Richard  Pace,  Englands  Gesandt  og  Kurfyrst 
Ludvig  af  Pfalz,  Karls  heftigste  Modstander,  se,  hvad  Udfald 
Valget  vilde  faa.  Han  og  de  andre  Kurfyrster  sadlede  da  i 
Tide  om,  og  saaledes  blev  Karl  V's  Valg  enstemmig  ved- 
taget den  28de  Juni  1519. 

Men  da  Sickingen  nu  anden  Gang  havde  staaet  det 
habsburgske  Hus  saa  mægtig  bi,  udeblev  heller  ikke  Lønnen ; 
et  kejserligt  Brev,  udstedt  i  Bryssel  i  Oktober  1519,  udnævnte 

ham  til  tysk  Raadsherre  og  kejserlig  Befalingsmand,  ligesom 
det  fastsatte  de  Betingelser,  under  hvilke  han  definitivt  skulde 
træde  i  Karls  Tjeneste.  De  vare  yderst  fordelagtige,  og  ved 
at  gaa  ind  paa  dem  beseglede  Sickingen  nu  den  Politik,  han 
havde  ført  siden  Fejden  med  Wiirtemberg,  en  Politik,  der 
skilte  ham  fra  hans  tidligere  Beskyttere  og  deriblandt  Pfalz- 
grev  Ludvig,  men  som  til  Gjengjæld  stillede  ham  større 
Fordele  i  Udsigt.  At  nu  Frants  kunde  lade  sig  lokke,  er 
ikke  saa  underhgt,  thi  Kejseren  var  virkelig  meget  naadig; 
ikke  blot  indbød  han  Sickingen  til  sin  Kroning  i  Aachen, 
men  den  mægtige  Herre  til  to  Verdensdele  nedlod  sig  end- 
ogsaa  til  at  laane  20,000  Gylden  af  den  fattige  Ridder  til  et 
eller  andet  rigsnyttigt  Foretagende.  Et  Spørgsmaal  er 
det  dog,  om  Frants,  hvis  han  havde  været  en  Smule  mindre 
kortsynet,  ikke  kunde  have  set,  hvor  unaturlig  denne  Alliance 
egentlig  var  mellem  ham  og  Kejseren,  hvis  Interesser  og 
Aandsretning  gik  i  en  hel  anden  Retning  end  Sickingens. 

For  saaledes  at  forbigaa  alt  andet,  hvor  forskjellig  var 
ikke  deres  Stilling  til  Reformationen?  Og  dog  var  det  de 
reformatoriske  Ideer,  der  nu  frem  for  alt  arbejdede  sig  frem, 
efter  at  Kejservalget  var  bestemt,  og  det  nationale  Parti,  der 
havde  sat  det  igjennem,  følte  sin  Styrke  saa  betydelig  for- 
øget, at  det  mente  at  kunne  sætte  ogsaa  sine  religiøse  An- 
skuelser igjennem.  For  at  naa  dette  Maal  trængte  man  kun 
til  en  Mand,  der  kunde  forene  de  mange  spredte  Kræfter, 
som  følte  sig  grebne  af  Luthers  Lære.  Men  saadan  en  Mand 
var  Sickingen  netop.  Vare  hans  religiøse  Meninger  fra  Be- 
gyndelsen af  ikke  meget  udprægede  —  man  fortæller  jo,  at 
han  i  sit  Ægteskabs  første  Dage  skal  have  tænkt  paa  at 
bygge  Barfodmunkene  et  Kloster  — ,  klarede  hans  Samliv 
med  de  reformatoriske  Mænd,  navnlig  med  Hutten,  dog  ogsaa 
hans  Blik  i  saa  Henseende.  Dette  Bekjcndtskab  skrev  sig 
fra  den  wurtembergske  Fejde;  fra  det  øjeblik  sluttede  de  to 
Mænd  sig  nøje  til  hinanden,  og  Bekjendtskabet,  der  var  gjort 
under  Vaabnenes  Klirren,  afbrødes  ikke,  men  inderliggjordes. 


Frants  af  Sickingen.  389 

da  de  i  Efteraarets  Leb  traf  hinanden  paa  Ebemburg.  i 
dette  »Retfærdighedens  Herberge«,  der  foruden  Hutten  og 
Eeuchlin  havde  skjærmet  saa  mangen  en  Martyr  for  Sand- 
heden, fortsattes  Samtalerne,  der  vare  begyndte  om  Foraaret, 
og  her  lod  Hutten  sig  det  være  magtpaaliggende  at  fremstille 
Luthers  Ideer  saaledes  for  Sickingen,  at  de  i  Nødsfald  kunde 
finde  en  væbnet  Beskytter  i  ham"^).  Som  bekjendt  lykkedes 
det  ham  saa  godt,  at  Herren  til  Ebemburg  indbød  Luther 
til  at  gjæste  sin  Borg  og  staa  Last  og  Brast  med  ham 
Reformationens  Sag,  og  om  end  Luther  af  let  forstaaelige 
Grunde  afslog  dette  Tilbud,  staar  det  ikke  des  mindre  fast,  at 
Frants  ved  Huttens  Hjælp  ikke  blot  var  bleven  den  nye  Lære 
bjertelig  hengiven,  men  endogsaa  var  saa  bevandret  i  de  ofte 
subtile  Stridsspørgsmaal,  at  han,  naar  det  kneb,  kunde  op- 
træde som  Apologet.  Den  samme  Mand,  hvis  Eet  altid  sad 
i  Sværdodden,  viste  sig  her  som  en  skarp  Tænker,  der  ud  af 
aUe  Omsvøb  ved  et  mærkeligt  Instinkt  vidste  at  gribe  Sagens 
Kjærne.  Da  Luther  derfor  i  Aaret  1521  drog  til  Worms 
spillede  Sickingen  og  hans  Borg  en  fremragende  Rolle  i  dette 
vigtige  Afsnit  af  Reformatorens  Liv.  Ikke  blot  samledes 
her  en  Kommission,  hvis  Opgave  det  var  at  bringe  et  Forlig 
i  Stand,  men  mellem  Worms  og  Ebemburg  førtes  der  en 
stadig  Brevvexling,  der  paa  det  nøjagtigste  satte  Frants  ind 
i  hver  enkelt  Dags  Begivenheder,  og  greb  han  end  ikke,  som 
Hutten  ønskede  det,  direkte  ind  i  Sagernes  Gang,  lagde  han 
dog  saa  lidt  Dølgsmaal  paa  sin  Sympathi  for  Luther,  at  Al- 
verden, da  Rigsdagen  var  endt,  troede  ham  bragt  i  Sikkerhed 
hos  Sickingen,  og  ikke,  som  det  senere  viste  sig,  paa  Wart- 
burg. 

Forholdt  dette  sig  nu  end  ikke  saa,  indførte  Frants  dog 
kort  efter  Rigsdagsafskeden  protestantisk  Gudstjeneste  paa  sin 
Borg   og   gjorde  Øcolampadius   til  sin  Kapellan,    som   vilde 


•)  Om  Ulrich  von  Hutten,  jfr.  Hist.  Archiv  1872,    I  pag.  504,    særlig 
om  Forholdet  til  Sickingen  pag,  521  og  flg. 

han  derved  manifestere,  at,  naar  Tiden  kom,  skulde  han  ikke 
vægre  sig  ved  at  slaa  et  Slag  for  den  Sag,  han  ansaa  for 
den  rette. 

Saa  vidt  var  det  imidlertid  ikke  kommet,  og  snart  lagde 
ogsaa  nye  krigeriske  Foretagender  Beslag  paa  hans  Tid.  Me- 
dens Kigsdagen  i  Worms  stod  paa,  var  nemlig  Spændingen 
mellem  Frankrig  og  Tyskland  stadig  tiltagen,  og  alt  tydede 
paa,  at  en  afgjorende  Krig  stod  for  Døren,  der  skulde  sikre 
Huset  Valois  eller  Huset  Habsburg  Overmagten  i  Evropa. 
Frankrig,  der  siden  den  Dag,  da  Karl  havde  sat  Kastiliens  og 
Aragoniens  Krone  paa  sit  Hoved,  fremfor  alt  maatte  se  til, 
at  det  ikke  blev  omspændt  af  det  uhyre  Magtcomplex,  der 
samlede  sig  under  Kejserens  Hænder,  havde  nu  kun  én  Op- 
gave, at  forhindre  Italien  fra  at  falde  Habsburgerne  til  Fode, 
medens  Kejseren  paa  sin  Side  intet  hellere  saa,  end  at  Fransk- 
mændene bleve  fordrevne  fra  Majland,  hvorved  et  Sammen- 
stod blev  uundgaaeligt.  Da  Beslutningen  altsaa  var  tagen, 
gjaldt  det  blot  at  spille  sine  Kort  saa  fint,  at  ingen  af  Par- 
terne, naar  Eustningerne  vare  til  Ende,  i  Evropas  øjne  skulde 
faa  Udseende  af  Angriberen ,  og  saaledes  blev  da  Verden, 
som  saa  ofte  ved  en  stor  Krigs  Udbrud,  Vidne  til  det 
sælsomme  Skuespil,  at  to  Magter,  der  inderlig  gjerne  vilde  i 
Totterne  paa  hinanden,  officielt  forte  et  Sprog,  som  strøm- 
mede over  af  Venskabsforsikringer,  paa  samme  Tid  som  de 
hemmelig  rustede  til  Krig.  At  en  saadan  Politik  imidlertid 
ikke  var  holdbar,  forstaar  sig  af  sig  selv,  og  virkelig  behø- 
vedes der  ogsaa  kun  en  Gnist,  for  at  Krigens  Flammer  skulde 
slaa  ud.  Den,  der  tændte  den,  var  Kobert  af  Mark,  Herren 
til  Sedan,  som  igjen  havde  faaet  et  Anfald  af  sine  franske 
Sympathier,  der  kom  Frants  I  yderst  belejligt,  eftersom  det 
berøvede  Kejseren  en  mægtig  Forbundsfælle  og  hans  neder- 
landske Besiddelser  deres  naturlige  Eygstød.  Anledningen 
til  dette  Frafald  var  meget  dagligdags.  En  af  Roberts  Slægt- 
ninge, Fyrsten  af  Chimay,  stredes  med  en  Standsfælle,  Herren 
til  Emery,  om  Besiddelsen  af  en  lille  Borg.     Da  Retten  til- 

dømte  Fyrsten  den,  og  Herren  til  Emery  paa  ingen  Maade 
vilde  baje  sig,  men  truede  med  voldelig  at  tage  sin  for- 
mentlige Ejendom  tilbage,  tabte  »Vildsvinet  i  Ardennerne«,  som 
Robert  kaldtes,  som  det  sig  en  ret  Ridder  her  og  bor,  saa 
ganske  Taalmodigheden,  at  han  en  skjon  Dag  sendte  sine  Mænd 
ind  i  det  Luxemburgske  for  at  øve  Gjengjældelsens  Ret. 
Virton,  en  lille  luxemburgsk  By,  blev  erobret,  og  med  denne 
Erobring  lod  han  sig  mærkelig  nok  naje.  Krigen,  der  hurtig 
var  begyndt ,  døde  ligesaa  hurtig  hen ,  og  om  ellers 
nogensinde  saa  var  der  her  gjort  stor  Støj  for  en 
Omelettes  Skyld.  Men  Larnsen,  der  var  vakt,  dode  ikke 
hen,  og  Karl,  der  godt  saa,  hvis  Kastanier  Greven  af  Mark 
var  sat  til  at  rage  ud,  erklærede  øjeblikkelig  Roberts  Anfald 
paa  Luxemburg  for  et  Brud  paa  tidligere  Overenskomster, 
hvad  der  i  Følge  den  Stilling,  hvori  I\Iark  stod  til  Frants  I, 
var  det  samme,  som  at  erklære  Frankrig  Krig.  Hvad  det 
altsaa  nu  gjaldt  om  for  Karl,  var  først  og  fremmest  at  sikre 
sig  den  vigtige  Position  mellem  Maasfloden  og  Ardennerskoven. 
Til  at  dække  denne  Stilling  blev  Grev  Henrik  af  Nassau  ud- 
set, en  Mand,  der  hidindtil  mere  havde  udmærket  sig  som 
Diplomat  end  Feltherre,  men  som  nu  i  April  Maaned  brød 
op  for  i  Messincourt  at  forene  sig  med  sin  Underbefalings- 
mand, Werdenberg.  Da  Foreningen  var  iværksat,  bøjede  Hæren, 
i  Stedet  for  at  gaa  mod  Nord  til  Sedan,  af  imod  Syd  for  at 
angribe  Jametz,  som  man  antog  for  uforberedt.  Da  dette  ikke 
var  saa,  og  baade  Nassau  og  Werdenberg  indsaa,  at  en  Be- 
lejring vilde  strande  paa  Hr.  de  Fleuranges's  tapre  Forsvar, 
drejede  Hæren  nok  en  Gang  af  mod  Didenhofen,  der  overgav 
sig  ligesaa  hurtig  som  den  endnu  fastere  Plads  Bouillon,  saa 
at  Greven  af  Mark  efter  4  Maaneders  Forlob  ikke  havde  an- 
det tilbage  af  sit  Land  end  Jametz  og  Sedan. 

Saadan  stode  Sagerne,  da  Sickingen  blev  delagtig  i  Affæ- 
ren. Midt  i  Juni  Maaned  modtog  han  en  kejserlig  Befaling 
til  at  møde  i  Didenhofen  med  2,000  Ryttere  og  15,000  Fod- 
folk, som  han  vel  at  mærke  selv  maatte  rejse,  da  Kejserens 

Status  for  øjeblikket  ikke  tillod  ham  nogen  anden  Eund- 
haandethed  end  med  Lofter,  som  han  heller  ikke  spa- 
rede paa,  af  Hensyn  til  den  Hjælp,  han  ventede  sig  af  Sick- 
ingen. I  Slutningen  af  Juli  brød  da  denne  op ,  og  i 
Begyndelsen  af  Avgust  vare  de  forskjellige  Troppekorps  sam- 
lede i  det  Luxemburgske;  men  skjønt  Frants  saaledes  kom 
sent,  kom  han  dog  ikke  for  sent  til  at  faa  Del  i  Æren  for 
Felttogets  lykkelige  Udfald.  Robert,  der  efter  de  forefaldne 
Gjenvordigheder,  havde  faaet  nok  af  Krigens  Glæder,  var  villig 
til  Forlig,  og  ved  Sickingens  Mellemkomst  blev  en  Fred 
sluttet,  der  for  de  kejserlige  havde  det  store  Fortrin,  at  den 
satte  Mod  i  Folkene  paa  samme  Tid,  som  den  skaffede  Sejr- 
herren en  ikke  ringe  Mængde  letvundne  Lavrbær. 

Da  Aanden  i  Hæren  altsaa  var  god,  og  enhver  brændte 
af  Kamplyst,  blev  det  næste  Spørgsmaal,  der  skulde  besvares, 
dette,  hvad  man  skulde  gjøre  med  den  kampberedte  Hær. 
Sende  den  hjem  var  umuhgt,  og  beholde  den  uden  at  anvende 
den  var  lige  saa  umuligt,  og  altsaa,  enten  man  vilde  eller 
ikke  vilde,  maatte  man  løs  paa  Frankrig.  Sickingen  og  Nas- 
sau fik  nye  Instruktioner,  og  Kejseren,  der  havde  set  saa  gode 
Frugter  af  deres  tidligere  Samvirken,  lovede  sig  endnu  større, 
da  Foretagendet  udvidedes,  og  Skuepladsen  for  deres  Virk- 
somhed forøgedes  saa  betydelig.  At  han  imidlertid  forregnede 
sig,  viste  Begivenhederne  snart.  Sickingen  var  her  kun  den 
anden  Mand,  og  denne  Aand,  der  var  saa  frugtbar  paa  Planer, 
hvor  det  gjaldt  selv  at  undfange  dem,  forstod  ikke  at  underordne 
sig  eller  at  støtte  en  Plan,  en  anden  havde  lagt.  Sickingen 
var  som  Ilden,  Nassau  kold  som  Vandet,  de  to  forstod  ikke 
hinanden,  og  deraf  kom  det  uheldige  Udfald,  som  Felttoget 
fik.  Da  Terningerne  imidlertid  vare  kastede,  gik  begge  Hæ- 
rene med  frisk  Mod  ind  paa  fransk  Territorium.  De  rettede 
deres  Marsch  mod  Mouzon,  hvis  Kommandant  overgav  sig 
mod  fri  Afmarsch  for  Tropperne,  og  da  Lykken  saa  uventet 
begunstigede  dem,  traadte  det  Spørgsmaal  strax  i  Forgrunden, 
der  blev  det  afgjørende  for  hele  Felttoget,  Spørgsmaalet  om, 

hvorhen  man  nu  skulde  gaa,  om  man,  som  Sickingen  mente, 
fra  Mouzon  skulde  trænge  frem  til  Frankrigs  Hjerte,  eller 
om  man  systematisk  skulde  fortsætte  Belejringen  af  Grænse- 
fæstningerne og  først  derefter  drage  frem  mod  Paris.  Denne 
sidste  forsigtigere  Anskuelse  delte  Nassau,  og  den  gik  igjen- 
nem;  men  heri  laa  Spiren  til  en  Strid  mellem  de  to  Hær- 
førere, der  havde  den  mest  indgribende  Betydning  for  det 
hele  Felttogs  Udfald.  Efter  Nassaus  Vilje  fulgte  Hæren  nu 
Maases  Løb  til  Méziéres.  Faldt  ogsaa  dette  Bolværk  i  de 
kejserliges  Hænder,  stod  Vejen  til  Champagne  aaben;  men 
paa  at  forsvare  denne  Fæstning  satte  Frankrig  nu  ogsaa  al 
sin  Kraft.  Frants  I,  som  for  at  dække  Maaslinien  havde 
draget  en  Hær  sammen  paa  30,000  Fodfolk  og  2,000  Ryttere, 
mente  ikke,  at  den  bedste  Kommandant  var  for  god  til  Mé- 
ziéres, og  saaledes  kom  da  Bayard,  Ridderen  uden  Frygt  og 
Dadel,  derhen.  Afset  fra  den  Vigtighed,  som  Udfaldet  af 
Kampen  havde,  kunde  intet  Sammenstød  frembyde  større 
Interesse  end  Mødet  mellem  de  to  højst  forskjellige  Mænd, 
Sickingen  og  Bayard.  Bayard  var  Franskmand  og  Adelsmand 
fra  Isse  til  Fod,  tapper  og  ædelmodig,  men  tillige  noget  forfæn- 
gelig og  talesyg;  Sickingen  var  mere  tavs,  men  langt  mindre 
uegennyttig  end  sin  Modstander,  der  var  Huset  Valois  urok- 
kelig hengiven  og  aldrig  forbandt  saa  meget  som  et  Skin  af 
en  Bagtanke  med  sine  mandige  Idrætter.  I  Modsætning 
dertil  var  Sickingen  snu  og  beregnende,  og  nu  skulde  Kam- 
pen afgjøre,  hvilken  af  de  to  Modstandere  der  var  den  anden 
overlegen.  I  Virkeligheden  havde  Bayard  næppe  sat  sin  Fod 
indenfor  Méziéres's  Mure,  før  alt  fik  et  andet  Udseende.  Paa 
hans  Opfordring  kastede  en  Flok  forvovne  unge  Mennesker 
sig  ind  i  Fæstningen  og  toge  saa  alvorlig  fat  paa  dens  Udbe- 
dring, at  den  i  faa  Dage  blev  forvandlet  til  en  uindtagelig 
Stilling,  styrket  ved  Kunst  og  sikret  ved  sin  heldige  Belig- 
genhed paa  Spidsen  af  en  Halvø,  der  løber  ud  i  Maas.  Ikke 
desto  mindre  gjorde  Tyskerne  alt,  hvad  de  kunde,  for  at  tage 
den.   Medens  Nassau  tog  Stilling  øst  for  Byen,  laa  Sickingen 

paa  den  vestlige  Bred  af  Floden,  der  skilte  hans  Tropper  fra 
den  øvrige  Hærafdeling.  Et  Bombardement  blev  forsøgt, 
men  gjorde  ingen  Virkning,  før  der  blev  ført  sværere  Skyts 
hid.  Da  gjorde  Sickingens  Kanoner  en  saadan  Breche  i 
Murene,  at  Nassau  gav  Befaling  til  en  Storm,  der  dog  af  en 
eller  anden  Grund  ikke  blev  udført.  Da  de  belejrede  imid- 
lertid heller  ikke  havde  været  ledige,  men  gjort  Udfald  paa 
Udfald  for  at  sikre  Fæstningen  Proviant,  da  navnlig  Robert 
af  Mark,  som  igjen  var  gaaet  over  paa  fransk  Side,  havde 
opsnappet  en  betydelig  Transport,  der  gav  Méziéres  Henstand 
for  lang  Tid,  og  da  endelig  Alverden  vidste,  at  Frants  I  i 
September  Maaned  var  brudt  op  med  Forstærkning,  maatte 
en  afgjørende  Beslutning  tages.  Medens  Disciplinen  i  Hæren 
vaklede,  og  de  belejrendes  Stilling  Dag  for  Dag  blev  mere 
mislig,  fattede  Kejseren  den  fornuftige  Beslutning  at  opgive 
Stormen,  mod  at  den  retirerende  Hær  skulde  tilbyde  Hjælpe- 
korpset, der  nærmede  sig,  et  Slag  i  aaben  Mark.  Hvorfor 
blev  denne  Plan  ikke  udført?  Ingen  véd  det.  Den  rime- 
ligste Forklaring  laa  maaske  i  Troppernes  Ulyst  til  at  kæmpe ; 
men  Eygtet,  der  aldrig  hviler,  havde  imidlertid  travlt  med  en 
anden  Forklaring.  Et  Brev,  saa  hedder  det,  der  røbede  Ly- 
ster hos  Greven  af  Nassau  til  at  gaa  over  i  Fjendens  Lejr, 
faldt  i  Sickingens  Hænder,  og  han,  der  i  Forvejen  følte  sig 
alt  andet  end  vel  i  sin  isolerede  Stilling  hinsides  Maas,  skal 
deri  have  set  et  Forsøg  paa  at  lade  ham  i  Stikken.  Faktum 
er,  at  han  mellem  den  20de  og  26de  September  skyndsomt 
førte  sit  Korps  tilbage  over  Maas.  Derved  brød  den  Uenig- 
hed, der  før  havde  ulmet  mellem  de  to  Feltherrer,  ud  i  lys 
Lue,  og  hvad  Operationerne  angik,  blev  det  nu  en  fuldkom- 
men Umulighed  at  foretage  noget  til  Krigsplanens  Fremme. 
Belejringen  maatte  opgives,  om  Slag  var  der  ikke  længer 
Tale,  og  Nassau  fulgte  nu  Kejserens  Befalinger;  i  hurtige 
Marscher  retirerede  han  mod  Valenciennes,  hvor  KarlV  ven- 
tede. Herfra  veg  Kejseren  da,  forfulgt  af  den  franske  Hær, 
Fod  for  Fod  tilbage  til  Hennegau,   hvorefter  Kampen  blev 

forlagt  til  en  anden  Scene,  hvor  Sickingen  ikke  optraadte. 
Sandsynligvis  er  han  falden  i  en  Slags  Unaade,  og  ikke  nok 
hermed,  hans  Navn,  der  blev  sat  i  Forbindelse  med  Snak  om 
Forræderi,  tabte  for  en  Tid  sin  Anseelse,  samtidig  med  at 
hans  Kredit  led  ved  Kejserens  Forsømmelighed  med  at  be- 
tale Soldaternes  Sold. 

Hvad  havde  han  altsaa  vundet  ved  Forbundet  med  Kej- 
seren? At  han  fra  en  rig  var  bleven  en  forholdsvis  fattig 
Mand,  der  maatte  prise  sin  Lykke,  da  Margrethe  af  Neder- 
landene satte  sine  Juveler  i  Pant  hos  ham  og  gav  ham  Anvis- 
ning paa  Indtægterne  af  Provinsen  Brabant  som  et  Afdrag 
paa  hendes  Broders  Gjæld,  og  dernæst  den  Erfaring,  at  det 
for  en  fribaaren  Mand  som  Sickingen  var  langt  fordelagtigere 
at  kunne  have  Armene  fri  og  bruge  dem  i  sin  egen  Tjeneste 
end  at  være  kejserlig  Kæmmerér  og  Kaadsherre. 

Det  var  første  og  sidste  Gang,  han  traadte  i  Habsburgs 
Tjeneste;  men  derfor  maa  man  ikke  tro,  at  Frants,  der  stod 
i  sin  kraftigste  Alder,  og  hvis  Aandsevner,  skjønt  han  var 
legemlig  lidende,  endnu  altid  stode  ham  bi,  vilde  lægge  sig 
paa  den  lade  Side.  Tvært  imod,  store  Planer  gjærede  i  hans 
Hoved,  deriblandt  Planen  til  en  Reform  af  Kirken  og  det 
tyske  Ridderskab,  og  disse  Planer  modnedes  nu,  da  han  i 
Efteraaret  vendte  tilbage  til  Tyskland. 

Her  var  den  lavere  Adel  i  den  stærkeste  Ophidselse,  og 
Grunden  til  denne  Bevægelse  laa  i  den  Forandring,  som 
i  de  sidste  Aar  var  foregaaet  i  denne  Stands  Kaar.  I 
samme  Forhold,  som  Fyrsternes  Magt  i  disse  Aaringer  steg, 
aftog  Ridderskabets  Betydning.  Hos  Fyrsterne,  der  alene 
droge  Fordel  af  Tidsforholdene  i  egen  Faveur,  fandt  den 
lavere  Adel  ingen  Sympathi,  og  at  Borgerstanden,  der 
havde  lidt  saa  meget  under  Riddernes  Udpresninger,  skulde 
ynde  den,  var  endnu  mindre  sandsynligt,  og  saaledes  kom 
da  det  gabende  Svælg,  der  var  mellem  Samfundslagene,  j 
disse  Krigsaar  kun  saa  meget  tydeligere  tilsyne.  Landefreden, 
der  skulde  raade  Bod   paa   disse  Tilstande    ved  at  sætte   en 

Stopper  for  de  evige  Fejder  og  Røverier,  havde  ikke  bragt 
Borgerne  Fred,  men  kun.  tjent  til  at  gjere  Kløften  mellem 
Fyrsterne  og  Ridderskabet  større.  Tydeligere  og  tydeligere 
følte  dette,  hvor  ubehageligt  det  er  at  skulle  bøje  sig  under 
Love,  man  ikke  selv  har  medvirket  til,  og  denne  Nødven- 
dighed frembød  sig  nu  hver  Dag.  Højere  og  højere  bleve 
da  ogsaa  Adelens  Klager  over  den  Afgift,  der  blev  lagt  paa 
det  skattefri  Riddergods,  naar  det  ved  Salg  gik  over  i  bor- 
gerliges Hænder,  og  som  vedblev  at  hvile  paa  Ejendommen, 
naar  den  kom  i  adeliges  Hænder  igjen,  eller  over  den  Ind- 
skrænkning, der  paalaa  Fyrsterne  i  Overdragelsen  af  Len  til 
Adelens  yngre  Sønner,  Indskrænkninger,  hvorved  Riddergod- 
sets Værd  tabte  lige  saa  meget,  som  Ridderens  hele  pekuniære 
Status  led.  Lægger  man  dertil  Dyrtiden,  som  Krigen  frem- 
bragte, og  som  forhøjede  Prisen  paa  hver  enkelts  Livsfornø- 
denheder,  maa  man  indrømme,  at  det  slet  ikke  var  misun- 
delsesværdige Kaar,  denne  Stand  levede  under,  medens  Jord- 
bunden saa  at  sige  Dag  for  Dag  blev  tagen  bort  under  dens 
Fødder.  Mod  al  denne  Nød  var  der  kun  ét  Middel,  at  tage 
sig  selv  til  Rette,  og  saaledes  florerede  da  Næveretten  i  den 
mest  udstrakte  Maalestok,  medens  Landefreden  stod  paa  og 
Kejseren  gjorde  alt  for  at  faa  den  ulykkelige  Fred  respekteret. 
Til  den  Ende  havde  man  udtænkt  en  Plan,  der  i  enhver  Hen- 
seende var  fortrinlig,  hvis  den  blot  kunde  udføres.  I  For- 
aaret  1517,  endnu  medens  Worm serfej den  stod  paa,  sammen- 
kaldte Maximilian  en  Rigsdag,  hvis  egentlige  Opgave  det  var 
at  indordne  det  hele  Ridderskab  og  Fyrsterne  under  en  højeste 
Fællesregering,  samtidig  med  at  der  skulde  stilles  den  lavere 
Adel  Garantier  for  dens  Rettigheder  ved  Oprettelsen  af  en 
kombineret  Domstol,  der  var  kompetent  til  at  dømme  Fyr- 
sterne og  Ridderne  imellem  i  enhver  opstaaende  Sag,  en  for- 
træffeUg  Plan,  der  kun  havde  én  Fejl,  at  den  strandede  paa 
Ridderskabets  afgjorte  Antipathi  mod  Underordnelse  og  dets 
aabent  udtalte  Afsky  for  enhver  Retsorganisation  samt  dets 
ligesaa  aabenlyst  udtalte  Forkjærlighed  for  de  bestaaende  an- 

arkiske  Tilstande.  Deres  Svar  var  altsaa  afslaaende,  men 
dette  skulde  de  fortryde.  En  Overenskomst,  som  den,  Maxi- 
milian  havde  tilbudt  dem,  bødes  dem  aldrig  igjen;  thi  da 
Karl  V  besteg  Tronen,  forstod  han  ganske  anderledes  at 
spille  op  med  Ridderskabet,  end  Maximilian  nogensinde  havde 
vovet.  Skjønt  det  var  den  tyske  Adel,  der  havde  sat  hans 
Valg  igjennem,  havde  denne  myndige  Mand  dog  ingen  anden 
Maade  at  vise  sin  Tak  paa  end  at  lægge  øxen  ved  Roden  af 
Ridderskabets  hele  politiske  Stilling.  Det  var  ham,  der  ud- 
stedte Forbud  mod  enhver  Forening  af  de  separate  Stænder, 
der  havde  et  rigsfjendsk  Formaal,  og  ham  var  det,  der  kaldte 
den  gamle  Kredsordning  til  Live  igjen,  der  altid  havde  været 
og  'navnlig  nu  var  Smaaadelen  en  Torn  i  -Øjet.  Det  var 
Draaben,  der  fik  Bægeret  til  at  flyde  over,  det  Slag,  der 
gjorde,  at  Ridderskabet  nu  længselsfuldt  saa  sig  om  efter  en 
Mand,  der  kunde  samle  Modstanden  mod  den  nye  Retsorden. 
Hertil  var  Sickingen  selvskreven.  Ingen  havde  som  han  et 
Navn,  der  indgød  Modstanderne  Respekt,  ligesom  ingen  var 
mere  interesseret  end  han  i  den  Sag,  der  nu  blev  det  hele 
Ridderskabs  fælles  Schibolet;  herom  var  Meningen  saa  udelt, 
at  det  Parti  slet  ikke  kunde  komme  til  Orde,  der  frygtede 
hans  alt  for  udprægede  Personlighed  og  den  Vane,  han  havde, 
at  filtre  sine  Privatinteresser  sammen  med  det  almene  Vel. 
At  der  imidlertid  var  en  saadan  Opposition,  vidner  om,  at 
Sickingens  paafølgende  Plan  mod  Trier  allerede  nu  var  trængt 
udenfor  hans  nærmeste  Kreds,  og  maaske  var  det  ogsaa  af 
Hensyn  hertil,  at  han  lod  næsten  et  halvt  Aar  gaa  hen  efter 
sin  Tilbagekomst  til  Tyskland,  inden  han  personlig  greb  ind 
i  Begivenhedernes  Gang.  Først  da,  i  Avgust  1522,  fandt 
den  store  Sammenkomst  i  Landau  Sted,  der  fuldendte  Rid- 
derskabets Organisation  og  stillede  Sickingen  i  Spidsen  for 
dets  samlede  Kræfter.  Som  øverste  Grundsætning  for  det 
nye  Forbund  gjaldt  det,  at  ingen  Medlemmer  af  Forbundet 
hemmelig  eller  aabenlyst  maatte  bekrige  hinanden.  Skete 
det,   at   de   som   fjendtlige  Fyrsters  Lensmænd   kom  til  at 

kæmpe  imod  hinanden,  forbød  Loven  al  unødvendig  Streng- 
hed, og  efter  endt  Fejde  indtraadte  enhver  i  sine  gamle  For- 
pligtelser. Forbundets  Hoved  skulde  Sickingen  være,  men 
tolv  Tillidsmænd,  der  vare  valgte  af  de  forskjellige  Kredse, 
bleve  ham  tilforordnede  som  et  Slags  staaende  Udvalg,  der 
bestandig  skulde  varetage  den  enkelte  Kreds's,  den  enkelte 
Ridders  Interesser.  Dernæst  skulde  der  aarlig  finde  en  al- 
mindelig Sammenkomst  Sted,  og  til  de  Beslutninger,  som  her 
toges,  vare  ogsaa  de  fraværende  bundne.  Saaledes  vare  Grund- 
trækkene i  denne  ejendommelige  Organisme,  der  end  yder- 
ligere karakteriserede  sig  ved  den  Bestemmelse,  at  lige  saa 
lidt  som  en  gejstlig  maatte  optages  i  Samfundet,  lige  saa  lidt 
var  det  noget  Medlem  tilladt  at  appellere  til  den  fyrstelige 
Landret.  Hermed  var  Forbundets  Maal  tydelig  angivet;  det 
var  paa  én  Gang  en  Kamp  imod  Kirken  og  Staten,  og  nu 
da  det  efter  mange  Forhandlinger  endelig  var  kommet  i  Stand, 
er  det  et  Spørgsmaal,  hvem  der  mest  glædede  sig,  Sickingen 
eller  Bidderne. 

Nogle  paastaa  det  første,  og  deres  Grund  er  den,  at,  da 
Frants  allerede  under  Belejringen  af  Méziéres  havde  besluttet 
at  angribe  Trier,  havde  han  sat  den  hele  Aktion  i  Scene  for 
i  Ridderskabet  at  skaffe  sig  en  dygtig  Støtte  til  dette  for- 
vovne Tog;  andre  mene,  som  det  synes  rettere,  at,  skjønt 
Frants  i  Forbundet  saa  en  velkommen  Forøgelse  af  sin  Styrke, 
følger  dog  ikke  deraf,  at  Fejden  mod  Trier  var  et  Foster  af 
Sammenkomsten  i  Landau,  og  herfor  taler  det  unægtelig,  at 
den  endelige  Redaktion  af  Landauerbestemmelserne  først  fuld- 
byrdedes et  Par  Maaneder  efter ,  altsaa  paa  en  Tid ,  da 
Sickingens  Planer  mod  Trier  for  længst  vare  strandede. 

Men  saa  meget  er  vist,  at  Forbundets  Tilblivelse  var  en 
velkommen  Begivenhed,  for  Sickingen.  Saa  meget  tryggere 
gik  han  nu  sin  Skæbne  i  Møde.  Sejrede  han,  var  denne 
foreløbige  Organisation  af  Standsfællerne  et  Middel,  der 
kunde    bruges   til   større   Ting,    og   sejrede   han   ikke,    var 

enhver   af  dets   Medlemmer   ved   Ed   forpligtet   til   at   staa 
ham  bi. 

III. 
Fejden  mod  Trier.    Sickingeus  Endeligt. 

Vi  mindes,  at  Sickingen  efter  at  være  bleven  bekjendt 
med  Luthers  Lærdomme  ikke  strax  i  et  og  alt  vilde  slutte 
sig  til  ham.  Saa  ivrig  Hutten  var,  tevede  han  dog  endnu, 
indtil  det  rette  øjeblik  syntes  ham  at  være  kommet.  Dette 
Tidspunkt  var  nu  indtraadt.  Gjennemtrængt  af  Forestillingen 
om  den  evangeligske  Frihed  maa  Sickingen  nu  have  ment, 
at  Tiden  var  moden  til  at  foretage  en  Keform  i  Kirken,  til 
ved  et  Brud  med  den  katholske  Kirkes  hierarkiske  Institu- 
tioner at  befri  Tyskland  i  kirkelig  og  politisk  Henseende. 
For  at  naa  dette  Maal,  en  fri  Forkyndelse  af  Guds  Ord  og 
en  ny  Fordeling  af  Magten  mellem  de  tyske  Stænder,  vilde 
han  sætte  sit  Liv  ind,  idet  han  som  en  anden  Ziska  tænkte 
paa  at  fere  Kirken  tilbage  til  dens  oprindelige  Bestemmelse  ved 
at  sekularisere  dens  Godser  og  berøve  Gejstligheden  dens 
verdslige  Magt.  I  nær  Sammenhæng  hermed  stod  Angrebet 
paa  Trier.  Var  det  først  lykkedes,  vilde  hans  Plan  udforme 
sig  af  sig  selv;  men  saa  vidt  var  det  endnu  ikke  kommet. 
For  øjeblikket  var  hans  Sind  kun  optaget  af  én  Tanke,  at 
ydmyge  en  gejstlig  Fyrste,  hvis  Selvtillid  mere  end  én  Gang 
havde  udæsket  Frants's  og  hans  Standsfællers  Harme,  og 
negtes  skal  det  ikke,  at  skulde  det  gaa  løs  mod  Kirken,  var 
det  ikke  upolitisk  først  at  vende  sig  mod  Erkebispen  af  Trier, 
der  var  Gjenstand  for  dobbelt  Had,  Hadet  for  religiøs  Intolerance 
og  for  Mangel  paa  patriotisk  Aand.  Af  den  sidste  Grund  navn- 
lig, for  hans  franske  Sympathiers  Skyld,  der  saa  aabenlyst 
lagde  sig  for  Dagen  under  Kejservalget,  var  han  Folket  en 
Tom  i  øjet,  medens  mangen  fattig,  men  brav  Ridder  har- 
mede sig  over  den  Pragt,  den  stolte  Prælat  udviklede,  lige- 
som Sickingen  selv  havde  et  lille  privat  Anliggende  at  afgjore 

med  ham,  der  gik  saa  langt  tilbage  i  Tiden  som  til  Rigs- 
dagen i  Augsburg  1518.  Her  var  Eicliard  af  Trier  den 
eneste,  der  aabenlyst  havde  udtalt  sin  Misbilligelse  af  Frants's 
Færd  mod  Hessen,  og  denne  hans  Aabenhjertighed  havde 
Sickingen  ikke  glemt.  Ved  at  angribe  netop  denne  Mand 
troede  han  saaledes  paa  én  Gang  at  støtte  den  offentlige 
Mening  og  at  skaffe  sig  selv  en  privat  Hævn,  han  inderlig 
længtes  efter,  samtidig  med  at  han  paa  en  Maade  gjorde 
Kejseren  til  Behag,  da  det  ikke  kunde  være  denne  uvelkomment, 
at  hin  franske  Partigænger  fik  en  passende  Lektion.  Disse 
Grunde  talte  for  Planen.  At  der  dog  ogsaa  var  Grunde,  som 
talte  imod  den,  følger  af  sig  selv.  For  det  første  var  Eichard 
af  Trier  ingen  Aarsunge,  men  en  paastaaelig  Karakter,  en 
haard  Hals  som  Sickingen  selv,  og  dernæst  havde  han  allie- 
rede, der  vilde  støtte  ham,  hvis  hans  egen  Kraft  ikke  slog 
til,  eftersom  Fællesskab  i  Interesser  forlængst  havde  dre- 
vet Fyrsterne  til  det  samme  Skridt  som  Ridderskabet,  til 
en  Sammenslutning  for  det  fælles  Forsvars  Skyld,  saa  at  den, 
der  angreb  Trier,  ogsaa  vilde  faa  med  Kurfyrsten  af  Pfalz  og 
Landgreven  af  Hessen  at  gjore.  Alt  dette  vidste  Sickingen, 
og  Planen  maa  altsaa  være  drøftet  fra  fiere  Sider,  førend  han 
skred  til  den  afgjørende  Kamp,  men  med  alt  det  dog  ikke 
tilstrækkelig  drøftet,  eftersom  Udfaldet  viste,  at  han  langt 
havde  undervurderet  Triers  Magt  og  Hjælpekilder.  Hvad  han 
ved  denne  Lejlighed  stolede  paa,  var  mere  end  noget  andet 
den  bekjendte  Langsomhed,  hvormed  Fyrsterne  paa  den  Tid 
mobiliserede.  Efter  hans  Plan  skulde  Trier  forlængst  være 
falden,  før  Landgreven  og  Kurfyrsten  kunde  komme  Erke- 
biskoppen  til  Hjælp;  men  heri  forregnede  han  sig.  Baade 
Pfalz  og  Hessen  maa  have  set,  at  der  var  «periculum  in  mora« ; 
med  ukjendt  Iver  efterkom  de  deres  Forbundspligter,  hvor- 
ved den  Magt,  Sickingen  fik  at  kæmpe  imod,  steg  til  det 
tredobbelte.  Det  var  hans  første  Uheld ;  men  hans  andet  var 
dette,  at  det  Troppekorps,  hvormed  han  selv  rykkede  i  Felten, 
var  betydelig  mindre,   ond  han  havde  ment,   da  mange  af 

hans  Venner,    der  fra  Begyndelsen  af  havde  fraraadet  Toget 
som  altfor  dumdristigt,  udebleve,  medens  andre  paa  Grund  af 
særegne  Lokalhindringer   ikke   saa    sig  i  Stand  til  at  tilfore 
ham  de  Tropper,  de  havde  ensket.    Saaledes  var  det  da  kun 
med  Kjærnen  af  sine  Kampfæller,    at  han  aabnede  Bataillen, 
medens  hans  Hververe,    længe   efter  at  Fejden   var  begyndt* 
flakkede  om  ved  Khinens  Bredder,   ja  endog  i  de  Ijerne  Ne- 
derlande for  at  skaffe  Folk  til  at  udfylde  de  tynde  Rammer 
i  Sickingens  Hær.     Alligevel   var  det  ingen  uanselig  Skare, 
der  drog  i  Felten  med  ham.    Under  hans  Faner  rede  Mænd 
som  Greverne  af  Fiirstenberg  og  Lowenstein,  Hutten,   Kron- 
berg,  Flersheim  og  Dahlberg,  Riddere,  hvis  Bryst  hævede  sig 
ved  Tanken  om  at  skulle  binde  an  med  en  af  Kirkens  mest 
udprægede  Lensmænd.   Men  havde  de  glædet  sig  til  en  Dyst, 
saa   fandt   de   ogsaa   i   Richard    af  Trier   den   rette   Mand. 
Langt  fra  at   forsage  ved  Efterretningen  om,    at  Sickingen  i 
Avgust  Maaned  var  brudt  op  og  havde  taget  en  fast  Stilling 
ved  Rhinen,   ilede   han   kun  tilbage  til  sin  Hovedstad  for  at 
love  sine  Borgere,  at  han  vilde  kæmpe  og  åø  med  dem.    Da 
han  kom  her,    stod  Sickingen   rigtignok  for  Trier,    men  ved 
uforsigtig  at  tove  gav  han  Byen  et  Forspring,    og   disse   faa 
Dage,  mellem  den  5te  og  den  8de  September,  benyttede  Ind- 
byggerne saa  vel,  at  Frants,  da  han  kom,  fik  med  en  befæstet 
By  at  gjøre  i  Stedet  for  med  en  aaben  Stad.     Erkebispen, 
der  i  Grunden    langt  mere  var  Kriger  end  Præst,    følte    sig 
ret  i  sit  Es,   da  han  red  omkring  Byens  Mure  i  Spidsen  for 
en  Skare  Stridsmænd,  der  førte  Sværdet  ved  Siden  og  Strids- 
oxen  i  Haanden.     Nu,   mente  han,   var  endelig  Tiden  kom- 
men,   da   han  kunde  vise  Tyskland  Sandheden  af  sin  sunde 
Læresætning,   at  i  Tider  som  disse  var  den  fejge  Eftergiven- 
hed og  de  halve  Forholdsregler  det  sletteste  Raad,    medens 
det  bedste,  en  angreben  Mand  kunde  gjøre,  var  at  gaa  Fjen- 
den i  Møde  med  usvækket  Kraft.    Efter  dette  Princip  hand- 
lede han;  intet  blev  forsømt  af,  hvad  der  kunde  styrke  Byen 
og  sætte  Mod  i  Befolkningen,    og  da  alt  var  gjort,    dristede 

han  sig  til  at  forsvare  Hovedstaden,  til  der  kom  Hjælp  andet 
Steds  fra.  At  den  ikke  lod  vente  paa  sig,  have  vi  allerede 
hørt.  Ludvig  af  Pfalz,  hvem  Sickingen  havde  været  naiv  nok 
til  at  indvie  i  sine  Planer  i  det  forfængelige  Haab  derved  at 
vinde  sin  gamle  Lensherre  paa  ny,  havde  deri  en  dobbelt 
Grund  til  at  skynde  sig  for  i  Tide  at  krydse  Ridderens  Pla- 
ner, og  en  lignende  Opfordring  fandt  Filip  af  Hessen  i  sit 
Had  til  Sickingen,  der  endog  lod  ham  overbyde  Kurfyrsten  i 
Iver  for  at  komme  Trier  til  Hjælp.  Næst  efter  en  indstændig 
Opfordring  til  Erkebispen  om  ikke  at  indlade  sig  paa  noget 
Forlig  med  deres  fælles  Fjende  sendte  han  strax  et  Par  hun- 
drede Mand  afsted  med  Løfte  om,  at  han  selv  vilde  komme 
med  flere.  Ja,  som  om  Hadet  skærpede  hans  Sans,  lykkedes 
det  ham  endog  gjentagende  Gange  at  afskære  Tropper,  der  vare 
bestemte  for  Frants,  ved  en  enkelt  Lejlighed  endogsaa  1,500 
Mand  paa  én  Gang,  et  Tab,  der  var  ligesaa  foleligt  for  Be- 
lejrerne som  velkomment  for  den  belejrede  og  en  mægtig 
Loftestang  til  at  hæve  den  angrebne  Bys  Mod.  I  Virkelig- 
heden følte  Borgerne  i  Trier  ingen  overdreven  Angst;  thi 
dels  havde  Byen  i  Tide  provianteret  sig,  og  dels  følte  enhver, 
at  de  i  Erkebispen  havde  en  Forsvarer,  de  kunde  forlade  sig 
paa.  Ingen  kunde  da  heller  være  ivrigere  end  Eichard;  fra 
den  tidlige  Morgen  til  sent  paa  Aftenen  var  han  paa  Færde, 
nedbrydende  her,  opbyggende  hist,  og  overalt  med  et  sikkert 
■Oje  opdagende  ethvert  Hul,  der  kunde  afgive  et  Støttepunkt 
for  Fjendens  Angreb.  Af  den  Grund  maatte  Abbediet  Set. 
Maximin  falde,  der  laa  lige  udenfor  Triers  Volde  og  ved  sine 
tykke  Mure  vilde  have  ydet  Sickingens  Folk  en  sikker  Dæk- 
ning. Paa  Biskoppens  Befahng  demoleredes  først  en  Del  af 
Ringmuren,  og  da  de  fjendtlige  Tropper  dernæst  om  Aftenen 
til  Jomfru  Marias  Fest  saas  at  stige  ned  ad  Højderne,  der 
omgive  den  snevre  Moseldal,  betænkte  Richard  sig  end  ikke 
et  øjeblik  paa  at  stikke  den  hele  Bygning  i  Brand  for  at 
tilintetgjøre  de  Forraad,  der  ellers  vilde  være  faldne  i  Frants's 
Hænder.     Med    en    brændende    Fakkel    i   Haanden   styrtede 

han  til  Munkenes  store  Forfærdelse  i  Spidsen  for  sine  Folk 
ind  i  det  hellige  Rum  og  lod  sig  kun  nødtvungen  fravriste 
Faklen  af  en  Soldat,  der  gjorde  ham  opmærksom  paa,  at  en 
slig  Forretning  bedre  anstod  sig  ham  end  Biskoppen.  Men 
Bisp  eller  Kriger,  Richard  var  i  hvert  Tilfælde  netop  den 
hensynsløse  Karakter,  der  i  Øjeblikket  udfordredes  til  at  for- 
svare Trier. 

Da  derfor  Sickingens  Tropper  den  8de  September  om 
Aftenen  nærmede  sig  Byen,  saa  han  strax,  at  hans  Hær  ikke 
formaaede  fuldstændig  at  indeslutte  den.  En  Overrumpling 
maatte  da  forsøges,  og  da  han  ved  Spejdere  havde  erfaret,  at 
den  vestlige  Del  af  Byen  gav  den  bedste  Chance  for  et  Over- 
fald, lod  han  ved  Nattetid  sit  Skyts  opstille  der,  en  List,  der 
kunde  have  havt  de  værste  Falger,  hvis  ikke  Biskoppen,  der 
havde  en  ligesaa  fin  Næse,  ved  et  belejligt  Udfald  havde 
gjennemkrydset  hans  Plan.  Af  Overfald  blev  der  altsaa  intet 
den  Gang,  og  ikke  bedre  gik  det  Sickingen,  da  han  nogle 
Dage  efter  igjen  havde  faaet  sit  Skyts  opstillet  i  Ly  af  Ab- 
bediets Frugthaver;  de  Kugler,  der  faldt,  reve  ikke  Triers 
Mure  ned,  og  saaledes  stod  der  da  kun  én  Udvej  tilbage,  at 
bombardere  Byen.  Ikke  langt  fra  Trier  paa  Moselens  estlige 
Bred  ligger  der  en  Haj,  som  endnu  den  Dag  i  Dag  kaldes 
Franzenskoppchen.  Her  stillede  han  sit  Artilleri;  med  usige- 
lig Møje  blev  et  Stykke  efter  det  andet  slæbt  derop,  og  da 
Ildsvælgene  endelig  aabnede  sig  og  slyngede  Kugle  paa  Kugle 
ind  over  Voldene,  var  der  sagtens  flere  end  Sickingen,  der 
troede,  at  nu  var  Triers  sidste  Time  kommen.  Men  nej. 
Djævlen  maatte  staa  i  Pagt  med  denne  Bisp,  paa  hvem  Over- 
rumplinger, Trusler  og  gloende  Kugler  virkede  som  Vand 
paa  en  Gaas.  En  saadan  Modstander  havde  Sickingen  aldrig 
truffet,  og  nu  begyndte  det  at  angre  ham,  at  han  havde  givet 
sig  i  Kast  med  en  Fjende,  hvem  han  hemmelig  maatte  agte, 
og  hvis  Kraft  han  nu  vurderede  saa  godt,  at  han  kun  havde 
ét  Valg,  enten  at  tilintetgjøre  Richard  eller  selv  gaa  under. 
Hans  Valg  var  naturligvis  ikke  tvivlsomt,    og   da  Rigsrege- 

ringen  manede  ham  til  Fred,  havde  han  følgelig  intet  andet 
Svar  at  give  end  dette,  at,  om  Kejseren  ønskede  Fred,  skulde 
han  bedre  paase  sine  undergivnes  Kettigheder  og  i  ethvert 
Fald  først  feje  for  sin  egen  Dør  ved  at  betale  fattige  Folk 
de  Penge,  han  skyldte  dem.  Dermed  sigtede  han  til  en 
Gjældsforskrivning  paa  60,000  Gylden,  som  Karl  V  havde 
udstedt  til  ham;  men  at  et  saadant  Argument  ikke  kunde 
være  Kejseren  behageligt,  forstaar  sig  af  sig  selv,  og  Sickin- 
gen indsaa  ogsaa  meget  vel,  at  han  spillede  højt  Spil  og 
denne  Gang  for  egen  Regning, 

Det  begyndte  Foretagende  maatte  nu  bringes  til  Ende, 
og  da  selv  en  Mand  som  Frants  intet  kan  udrette  uden  Krudt, 
Proviant  og  Penge,  da  Triers  Stilling  Dag  for  Dag  styrkedes, 
medens  hans  egen  forværredes,  var  han  klog  nok  til  ikke  at 
løbe  Panden  mod  Muren,  men  i  Tide  at  bryde  af.  Den  14de 
September  brød  han  altsaa,  rigtignok  i  yderste  Vrede,  op  med 
Lejren,  drog  ned  ad  Mosel  og  afskedigede,  endnu  førend  han 
stod  paa  egen  Grund,  den  hvervede  Hær  for  i  Ly  af  Ebern- 
burgs  Mure  at  udruge  nye  Planer  mod  Bispen. 

Hvad  havde  bestemt  ham?  Frygt?  Næppe!  Dertil  var 
Sickingen  en  altfor  erfaren  Mand.  Snarere  har  Forstanden 
sagt  ham,  at  et  Tilbagetog  var  klogt,  ligesom  en  vis  Fiffighed 
kan  have  ledet  ham.  I  det  mindste  skrev  han  endnu  før 
den  14de  til  Kegentinden  af  Nederlandene,  at  han  brød  op 
fra  Trier  for  med  sin  Hær  at  stille  sig  til  hendes  Broders 
Tjeneste.  Men  var  det  hans  Hensigt  hermed  at  vinde  Kej- 
seren, saa  glippede  ogsaa  denne  Plan.  Karl  V  lod  for  Tiden 
Frankrig  i  Fred,  og  for  Sickingen  var  der  ingen  Brug. 

Derimod  hørte  han  til  sin  store  Sorg  paa  Ebernburg,  at 
næppe  var  han  brudt  op  fra  Trier,  før  Kichard  var  fulgt  efter 
ham,  og  at  Set.  Wendel,  den  eneste  Erobring,  han  havde 
gjort  i  den  korte  Krig,  den  24de  September  var  falden  i 
Erkebispens  Hænder. 

Det  var  intet  godt  Varsel.  Ved  at  blive  rolig  i  sin  Borg 
Vinteren  over  havde  han  nu  rigtignok  givet  sine  Fjender  en 

Anvisning  til  ogsaa  at  forholde  sig  rolige:  men  at  de  vilde 
felge  den,  var  efter  alt,  hvad  der  var  foregaaet,  ikke  meget 
rimeligt.  I  Oberwesel  toge  de  deres  Beslutning,  ikke  direkte 
at  angribe  Sickingen,  men  ved  Udsendelsen  af  spredte  Deta- 
chementer saa  vidt  mulig  at  udelukke  ham  fra  Omverdenen, 
at  afskære  hans  Forbindelser  og  vanskeliggjere  hans  Rust- 
ninger. Til  den  Ende  blev  det  besluttet  at  opsøge  og  af- 
straffe hans  Hjælpere  og  Hjælperes  Hjælpere,  i  hvilken  Ret- 
ning navnlig  Hessen  gik  vidt,  i  det  Landgreven,  støttet  af 
sine  Forbundsfæller,  endnu  i  Oktober  Maaned  angreb  Slottet 
Kronberg,  Frants's  tro  allierede.  Efter  en  kort  Beskydning 
maatte  det  overgive  sig,  og  i  flere  Decennier  var  nu  denne 
den  kronbergske  Families  Stamejendom  indlemmet  i  de  hes- 
siske  Godser.  Ikke  bedre  gik  det  Albrecht  af  Mainz,  som 
maatte  rykke  ud  med  en  Bøde  paa  25,000  Gylden  til  Straf 
for,  at  han  ikke  i  Tide  var  mødt  med  sit  Kontingent,  men 
derimod  ved  sit  Hof  havde  huset  Sickingens  hemmelige  Agent, 
Frowin  v.  Hutten.  Paa  samme  Maade,  som  Hessen  gik  frem, 
tog  nu  ogsaa  Kurfyrst  Ludvig  fat,  i  det  han  for  Retten  ind- 
stævnede alle  dem,  der  havde  spillet  under  Dække  med  Sick- 
ingen, og  ikke  lod  dem  slippe,  uden  at  de  spyttede  ordentlig 
i  Bøssen,  en  Fremgangsmaade,  der  saa  afgjort  stred  mod 
Rigsforfatningen ,  at  der  hørte  tre  saa  sejrrige  Fyrster  til  at 
iværksætte  den  som  Herrerne  til  Trier,  Hessen  og  Pfalz,  som 
nu  oven  i  Kjøbet  for  end  yderligere  at  kunne  trodse  denne  Ri- 
gets øverste  Domstol  forbandt  sig  til  et  nyt  Forbund,  Frank- 
furterforbundet af  20de  Oktober,  hvis  eneste  Løsen  var:  uaf- 
hængig af  enhver  Myndighed  at  udplyndre  Sickingen  til  Skin- 
det og  dele  hans  Borge  imellem  sig.  Det  var  Fyrsternes 
Planer,  og  paa  sin  Side  søgte  Frants  nu  at  dække  sig  imod 
dem  ved  at  opbyde  al  den  Modstand,  hvorover  han  raadede. 
Ebernburg,  der  hidtil  havde  været  et  fredeligt  Tilflugtssted 
for  Sandhedens  Martjrrer,  antog  Dag  for  Dag  mere  Udseendet 
af  en  befæstet  Lejr,  gjennem  hvis  Volde  der  nu  og  da  rede 
Skarer  af  bevæbnede  ind,   ligesom    det   blev   en  Opgave  for 


406  Frants  af  Sickingen. 

Frants  at  befæste  Landstuhl  og  Hohenburg  saa  godt,  som 
det  efter  Omstændighederne  lod  sig  gjare.  Men  medens 
Sickingen  saaledes  fulgte  Ordsproget:  «si  vis  pacem,  para 
helium »,  oplevede  han  Sandheden  af  et  andet  Ordsprog,  der 
siger,  at  ét  Uheld  sjelden  kommer  alene.  Saaledes  skete  det, 
at  man  en  Dag  i  Vinterens  Hjerte,  da  han  var  ivrig  beskæf- 
tiget med  sine  Rustninger,  bragte  ham  hans  San,  Hans,  bleg 
og  liggende  paa  en  Baare,  som  Folkene  i  en  Fart  havde 
maattet  lave  for  at  bringe  deres  saarede,  unge  Herre  i  Behold  til 
Landstuhl.  Dette  Budskab  gjorde  et  dybt  Indtryk  paa  Sick- 
ingens  Hjerte;  dog  stolte,  som  de  begge  vare,  undertrykkede 
de  deres  Smerte,  til  de  dybe  Saar  endelig  vare  saa  vidt 
lægte,  at  Hans  paa  ny  kunde  deltage  i  Kampen.  Men  imid- 
lertid var  den  Undsætning,  som  Sønnen  vilde  have  tilført 
Frants,  afskaaren  af  Kurfyrstens  Tropper.  Det  var  et  stort 
Tab,  der  blev  føleligere  derved,  at  det  overhovedet  paa  denne 
Tid  Dag  for  Dag  blev  vanskeligere  for  Frants  at  rekrutere 
sin  Hær,  efterhaanden  som  den  Kreds  blev  snevrere,  de  tre 
forbundne  droge  om  hans  Lejr.  Forgæves  flakkede  Sickingens 
Venner,  deriblandt  Harmuth  v.  Kronberg,  om  i  det  fjerne 
Bohmen  for  at  øge  sin  Vens  Hær;  alle  Løfter  havde  tabt 
deres  Tillokning,  saa  at  Sickingen  til  sidst  ikke  havde  andet 
at  gjøre  end  at  henvende  sig  til  sine  Standsfæller,  den  lavere 
Adel,  hvis  Fører  han  i  Landau  var  bleven.  I  Virkeligheden 
traadte  ogsaa  en  Herredag  sammen  i  Schweinfurth  for  at 
drøfte  Sagen,  men  da  et  kejserligt  Reskript  samtidig  advarede 
Herrerne  mod  at  alliere  sig  med  Frants,  der  selv  havde  stillet 
sig  i  Rigets  Akt,  var  dermed  Herredagens  Holdning  angiven, 
og  da  Borgerstanden,  til  hvem  Ridderen  nu  rakte  en  Haand, 
kort  efter  paa  Landdagen  i  Speier  fattede  den  samme  Beslut- 
ning at  være  neutral,  var  Sickingen  endelig,  som  man  fra 
Begyndelsen  af  kunde  have  vidst,  henvist  til  sine  egne  Hjæl- 
pekilder og  de  faa  Venner,  som  det  ikke  var  lykkedes  Fyr- 
sterne ved  Trusler  eller  Løfter  at  berøve  ham.  Da  han 
derfor  ud  paa  Foraaret  modtog  den  sidste  Hjobspost,  at  Erke- 

bispen  af  Trier  havde  inddraget  de  60,000  Gylden,  som  Kej- 
seren skyldte  ham,  forstod  han,  at  det  her  gjaldt  en  Kamp 
om  at  være  eller  ikke  være,  efter  som  Fyrsterne  vare  fast  be- 
stemte paa  at  ruinere  ham  og  kun  havde  én  Bekymring, 
hvorledes  de  skulde  faa  Lov  til  at  dele  Kagen,  uden  at  nogen 
fjerde  Mand  tog  sin  Part  af  den.  Vilde  de  faa  Lov  hertil? 
Det  var  det  store  Spørgsmaal,  der  afhang  ikke  blot  af  Kej- 
serens og  hans  Broder  Kong  Ferdinands  Befindende,  men 
først  og  fremmest  af  Rigsregeringen  i  Niirnberg.  Hvad  Kej- 
seren mente,  vidste  imidlertid  ingen;  rygtevis  fortaltes  det, 
at  Sickingen  gik  hans  Ærinde,  og  hvad  Ferdinand  og  Rigs- 
regeringen  angaar,  var  det  i  Grunden  ligegyldigt  at  vide, 
hvad  de  mente,  da  de  ingen  Magt  havde  til  at  sætte  deres 
Meninger  igjennem.  Faktum  viste  ogsaa,  at  tre  Fyrsters 
Egenraadighed  var  nok  til  at  annulere  alt,  hvad  der  siden 
Rigsdagen  i  Worms  var  gjort  for  at  befæste  Rigets  Enhed. 
Ved  at  ville  være  upartisk,  ved  for  enhver  Pris  at  hævde  sin 
Stilling  over  Partierne  opnaaede  man  intet  andet,  end  at 
baade  Sickingen  og  Trier  afsloge  ethvert  Forlig,  og  at  de  for- 
bundne Fyrster,  da  de  saa,  at  man  paa  hejeste  Sted  vilde 
modarbejde  dem,  kun  styrkede  deres  Sammenhold  end  mere 
ved  en  ny  Alliance  med  det  schwabiske  Forbund.  Denne 
Forening,  der  kom  i  Stand  i  Dlm  den  18de  Marts  1523,  var 
i  høj  Grad  afgjørende  for  Sickingens  Skæbne,  efter  som  den 
konstaterede  det  Faktum,  at  ingen  Magt  paa  Jorden  vilde 
være  stærk  nok  til  at  hindre  Fyrsterne  i  deres  egenmægtige 
Fremfærd.  Men  fra  det  Øjeblik  skiftede  Rigsregeringen  og- 
saa Politik,  dens  Sympathi  vendte  sig  til  Sickingen,  da  det 
stod  klart  for  den,  at  hans  Undergang  vilde  være  ensbety- 
dende med  dens  Fald. 

Og  saaledes  havde  man  da  det  Skuespil,  at,  medens 
Kampen  mod  den  fredløse  stod  paa,  vare  Rigsregeringens  øjne 
med  den  største  Opmærksomhed  fæstede  paa  Ebernburgs  Mure, 
da  Timerne  i  dens  Liv  maatte  beregnes  efter  Fastheden  af 
disse;   med   andre  Ord,    man  havde  det  sælsomme  Syn,    at 

Sickingen,  da  han  drog  i  Kamp  for  sin  Arne,  stod  forladt  af 
alle  dem,  han  havde  regnet  paa,  og  kun  fandt  en  Ven  der, 
hvor  han  havde  ventet  at  finde  sin  bitreste  Fjende. 

Saa  forviklede  vare  Tiderne,  og  saa  vanskeligt  var  det  at 
følge  Politikens  Traade  for  enhver,  der  havde  et  mindre 
skarpt  Syn  paa  Forholdene  end  den  Mand,  hvis  Liv  vi  her 
have  paataget  os  at  skildre.  Men  Sickingen,  der  paa  dette 
Tidspunkt  af  sit  Liv  ikke  var  mere  end  42  Åar  gammel,  saa 
endnu  klart,  og  hændes  kan  det,  at  den  Fare,  der  fra  alle 
Sider  taarnede  sig  op  imod  ham,  paa  én  Gang  har  fordoblet 
hans  naturlige  Snarraadighed  og  Udholdenhed  under  alle 
Forhold.  Ubøjelig  som  altid  havde  han  brudt  med  sin  gamle 
Lensherre  og  vilde  nu  for  ingen  Pris  bede  om  Fred.  Kolig 
fandt  han  sig  da  i,  at  hans  Son  blev  fangen;  rolig  saa  han 
paa  de  talrige  Fjender,  der  nu  paa  én  Gang  mylrede  frem 
imod  ham.  »Mange  Fjender,  megen  Ære«  var  hans  Valg- 
sprog, og  aldrig  har  han  holdt  Fanen,  hvorpaa  dette  Valg- 
sprog var  skrevet,  højere  over  sit  Hoved  end  nu,  da  det  hele 
Kobbel  af  Hunde  var  sluppet  løs  mod  ham.  Medens  Ebern- 
burg  blev  befæstet,  som  skulde  den  for  Evighed  betrygge 
hans  Liv,  drog  Frants  selv  til  Landstuhl  i  den  Tro,  at  han 
derved  skulde  kunne  skuffe  sine  Modstandere  og  forhale  Ud- 
faldet, og  hvem  véd,  hvilken  Vending  Fejden  havde  taget, 
hvis  Forsøget  var  lykkedes;  men  desto  værre  vare  Fyrsterne 
bedre  underrettede,  og  da  de  den  22de  April  stødte  sammen 
i  Kreuznach,  var  Krigsraadets  første  Beslutning  at  omringe 
Landstuhl.  For  at  maskere  denne  Plan  saa  godt  som  mulig 
brøde  kun  300  Ryttere  op  med  et  tilsvarende  Antal  Lans- 
knægte,  som  gjaldt  det  kun  at  konvoyere  det  pfalziske  Skyts. 
Først  derefter  brøde  Fyrsterne  op  ad  tre  forskjellige  Veje  i 
den  Hensigt  senere  at  mødes  ved  Landsthul.  Den  24de 
April  var  Foreningen  fuldført,  og  da  de  tre  Herrer  ankom, 
vare  Skanserne  allerede  anlagte  og  Feltskytset  opstillet.  Be- 
lejringen begyndte,  uagtet  ingen  var  paa  det  rene  med,  om 
Sickingen  var  paa  Borgen,  eller  om  han  var  dragen  derfra  med 

sin  yngste  Sen  Hans,  der  med  vigtige  Værdipapirer  var  sendt 
bort,  saa  snart  Fjenden  var  i  Opmarsch.  Fornuftigst  vilde  det 
maaske  ogsaa  have  været,  om  Fader  og  Sen  havde  fulgtes  ad; 
men  ingen,  der  kjender  Frants's  Karakter,  ni  formode,  at 
han  skolde  lade  sin  Rede  i  Stikken  for  at  bjerge  Livet,  selv  om 
denne  Rede  var  tusinde  Gange  svagere,  end  den  efter  Sickingens 
Formening  var.  Svag  var  nu  Landstuhl  vistnok  ikke.  Den 
laa  paa  den  vestlige  Rand  af  en  Hojderyg,  der  gaar  fra  Øst 
til  Vest.  Den  estligste  Del  af  denne  Ryg  var  det  svageste 
Punkt,  til  hvis  Dækning  Frants  derfor  havde  ladet  bygge  et 
Taarn  med  20  Fod  tykke  Mure  og  opført  i  forskjellige  Stok- 
værk, hvis  regelmæssig  ordnede  Skydeskaar  gav  Skytset  en 
ypperlig  Stilling.  Som  det  var,  beherskede  det  fuldstændig 
det  underliggende  Terræn,  saa  at  det  syntes  en  Umulighed, 
at  Fjenden  skulde  ville  angribe  herfra.  Lignende  Batterier, 
der  stode  i  Række  over  hinanden,  beherskede  i  vestlig  Ret- 
ning Flækken  Landstuhl,  der  laa  ved  Foden  af  Bjerget.  Men 
overdreven  var  dog  alligevel  den  Ide,  Sickingen  gjorde  sig 
om  denne  Fæstnings  Styrke,  og  dette  viste  sig  allerede  paa 
Belejringens  første  Dag,  da  de  600  Skud,  der  bleve  rettede 
mod  Taarnet,  saa  fuldstændig  demolerede  det,  at  der  kun 
blev  en  Hob  rygende  Ruiner  tilbage,  som  i  deres  Fald  ind- 
hyllede de  belejrede  i  en  saadan  Sky  af  Støv,  at  Borgen  i 
lang  Tid  blev  usynlig  for  begge  de  kæmpende  Parter.  Ogsaa 
den  lange  Mur  imod  Syd  blev  hurtig  nedfejet,  saa  at  den 
første  Dag  bragte  Sickingen  et  Tab,  han  ikke  havde  ventet 
sig  i  fire  Uger.  Fortsattes  Beskydningen  efter  samme  Maale- 
stok,  vilde  Borgen  snart  være  jævnet  med  Jorden,  og  ved  en 
Storm  maatte  de  faa  Forsvarere  uomtvistelig  ligge  under  for 
Angribernes  tætfylkede  Hær.  Saaledes  saa  Frants,  der  svæ- 
vede i  den  Vildfarelse,  at  han  kun  havde  med  Fjendens  For- 
trop at  gjøre,  sig  strax  skuffet  baade  med  Hensyn  til  Styrken 
af  den  Magt,  han  havde  for  sig,  og  med  Hensyn  til  den  Mod- 
stand, Landstuhl  kunde  yde.  Men  afgjerende  blev  Nederlaget 
dog  først  fra  den  Dag,    Sickingen  selv  blev  saaret.    Hermed 

gik  det  saaledes  til.  Da  Frants  paa  Belejringens  tredje  Dag, 
ledsaget  af  et  lille  Følge,  begav  sig  ud  af  Fæstningen  for 
personlig  at  tage  Ødelæggelsen  i  -Øjesyn,  faldt  et  Skud,  der, 
i  det  det  affyredes,  splintrede  en  Bjælke  paa  saadan  Vis,  at 
Splinten  med  en  Kugles  Kraft  borede  sig  ind  i  Ridderens 
Side.  Bevidstløs  faldt  han  til  Jorden ,  og  var  Saaret  end 
ikke  dødeligt,  forhindrede  det  ham  dog  i  at  lede  Forsvaret. 
Halvt  afmægtig  blev  han  bragt  op  i  sit  Værelse,  og  da  Fjen- 
dens Skyts  end  ikke  her  lod  den  saarede  i  Ro,  blev  han  fra 
sit  sammenskudte  Kammer  ført  ned  i  en  skudfri  Klippe- 
hvælving, der  drog  sig  hen  under  Borgens  østlige  Side,  og 
som  endnu  den  Dag  i  Dag  er  at  se.  Der  laa  nu  Tidens 
uroligste  Hoved  bundet  til  sit  Smertens  Leje.  Ingen  Lys- 
straale  trængte  sig  ind  til  ham,  medens  Larmen  af  de  fjendt- 
lige Kugler  afpressede  ham  det  ene  Udraab  efter  det  andet. 
Alligevel  opgav  han  ikke  Modet.  Hindret,  som  han  var  i  at 
lede  Forsvaret  af  sin  egen  Arne,  satte  han  saa  meget  sikrere 
Haab  til  den  Undsætning,  der  maatte  komme,  og  denne  Til- 
lid udtalte  han  i  Breve,  som  netop  paa  denne  Tid  bleve 
skikkede  ud  fra  Borgen.  I  et  af  dem  stod,  at,  skjønt  Stor- 
men havde  indbragt  ham  « et  lille  Saar«,  havde  det  dog  intet 
at  betyde,  efter  som  hans  Folk  endnu  vare  ved  godt  Mod,  saa 
at  Landstuhl,  naar  hver  gjorde  sit,  med  Guds  Hjælp  vilde 
holde  sig,  en  Tillid,  der  bliver  dobbelt  gribende,  naar  man 
betænker,  at  dette  Brev  blev  en  medvirkende  Aarsag  til  at 
fremskynde  Sickingens  Fald.  Det  faldt  nemlig  i  Fyrsternes 
Hænder,  som  derved  fik  Vished  om,  «at  Ræven  var  i  sin 
Hule«,  og  deraf  toge  Anledning  til  at  hidkalde  den  afgjørende 
Katastrofe.  Den  7de  Maj  skulde  Stormen  gaa  for  sig.  Borg- 
herren laa  i  sit  mørke  Indelukke  og  droges  nu  virkelig  med 
Døden.  Hjælpen,  han  ventede  paa,  udeblev,  og  da  Ekkoet 
af  Belejrernes  Stemmer  allerede  trængte  ind  i  hans  under- 
jordiske Tilflugtssted,  frembød  en  Kapitulation  paa  taalelige 
Betingelser  sig  som  den  eneste  Udvej  for  den  døende  Mand. 
Den  6te  Maj   fandt  der  en  Sammenkomst  Sted  mellem  Om- 

bud  fra  begge  Lejre.  Fyrsternes  Fordringer  vare  saa  ublu. 
som  Omstændighederne  farte  det  med  sig:  Sjckingen  og  alle 
hans  Mænd  skulde  overgive  sig  som  Krigsfanger,  og  Frants  skulde 
med  retsgyldig  Underskrift  overgive  alle  sine  Borge  og  alt  sit 
Gods  i  de  forbundnes  Hænder,  et  Forlangende,  der  i  den 
Grad  æggede  hans  Stolthed,  at  et  Afslag  allerede  var  un- 
dervejs, indtil  Forholdenes  Magt  paa  ny  ovede  sit  sergelige 
Tryk  paa  Sickingens  Sind,  saa  at  han  selv  opfordrede  sine 
Kampfæller  til  at  slutte  Fred.  Derefter  handlede  man  da. 
Landstuhl  med  alt,  hvad  der  var  i  den,  skulde  tilfalde  Fyr- 
sterne, Frants  og  hans  adejige  Fæller  skulde  være  Fanger 
paa  Æresord,  saaledes  at  Mand  udvexledes  mod  Mand,  medens 
Fodfolket,  der  havde  afgivet  Vaabnene,  fik  Lov  til  at  drage 
bort  med  den  Forpligtelse,  at  de  ikke  i  tre  Maaneder  maatte 
kæmpe  mod  de  forbundne  Fyrster.  Paa  disse  Betingelser  gik 
Fyrsterne  ind,  og  Dagen  derefter,  den  7de  Maj,  holdt  de  deres 
hejtidelige  Indtog  paa  Borgen.  Sickingen,  som  var  lænket 
til  Dødslejet,  maatte  de  selv  opsoge.  Med  Herolden  foran 
sig  og  fulgt  af  et  anseligt  Antal  Riddere  stege  de  tre  Herrer 
ned  ad  de  brede  Trapper,  der  førte  til  den  underjordiske 
Hvælving,  som  fik  et  sparsomt  Lys  fra  nogle  enkelte  Fakler. 
Her  laa  Frants  paa  et  kummerligt  Leje,  men  i  fuld  Paaklæd- 
ning  og  med  den  røde  Barret  paa  sit  Hoved.  Først  traadte 
Landgreven  af  Hessen  til,  men  Sickingen  lagde  slet  ikke 
Mærke  hertil,  og  det  var  ferst,  da  hans  Omgivelser  gjorde 
ham  opmærksom  derpaa,  at  han  svarede  Greven,  der  spurgte 
til  hans  Saar.  Derpaa  gik  Ludvig  af  Pfalz  frem,  Frants's 
forrige  Lensherre.  Da  Sickingen  fik  det  at  vide,  tog  han  sin 
Barret  af  og  søgte  at  rejse  sig  for  at  hilse  paa  sin  Herre. 
Paa  hans  Læber  svævede  der  en  Ketfærdiggjørelse,  som  han 
ikke  fik  udtalt.  Ludvig  opfordrede  ham  godmodig  til  at  sætte 
Baretten  paa  og  blive  liggende,  men  i  det  samme  traadte 
Richard  af  Trier  hen  til  Dødslejet  og  spurgte  i  Ord,  der  vare 
højst  ejendommelige  for  den  gejstlige  Mand,  hvad  i  Alverden 
der  havde  fristet   ham  til  at  binde  an  med  Trier   og  falde 


412  Frants  af  Sicldngen. 

som  en  Ulv  over  hans  uskyldige  Land,  hvorpaa  den  døende 
svarede,  at  dertil  kunde  der  være  god  Grund,  og  da  endelig 
en  af  de  tilstedeværende  for  at  bøde  paa  den  haarde  Tale, 
han  nys  havde  hørt,  sagde  ham  et  Par  trøstende  Ord,  sva- 
rede den  tiltalte,  at  hans  Død  var  den  ringeste  Sorg,  hvor- 
med han  vilde  antyde,  at  det  var  Eidderskabet,  der  vilde 
komme  til  at  bøde  for,  hvad  han  havde  lidt.  Heri  havde 
han  ikke  Uret,  men  førend  vi  omtale  disse  Virkninger  af 
Sickingens  Død,  maa  vi  følge  ham  i  de  sidste  Timer  af 
hans  Liv. 

Da  altsaa  Herrerne  havde  mættet  deres  Skue-  og  Spørge- 
lyst, gik  de  atter  bort  den  Vej,  de  vare  komne,  og  Frants 
blev  alene.  Ved  Bøn  beredte  han  sig  til  Døden,  og  da  denne 
nærmede  sig,  gik  Kapellanen  bort  for  at  berede  ham  Sakra- 
mentet, hvilket  Sickingen  dog  ikke  nød,  da  han  var  død, 
inden  Præsten  kom  tilbage.  Saa  stille  løb  alt  af;  men  desto 
smerteligere  maa  han  have  følt  det,  at  ingen  kjærlig  Haand 
trykkede  hans  øjne  til.  Han  døde  paa  sin  Borg,  men  næ- 
sten ligesaa  ensom,  som  Krigeren  dør  paa  Slagmarken.  Hans 
Kone  og  Børn  vare  døde,  fangne  eller  i  Landflygtighed,  hans 
bedste  Venner  borte,  og  de  faa,  der  til  det  sidste  havde  holdt 
ud  med  ham,  ventede  paa  Sejrherrernes  Bestemmelse.  Kunde 
Livets  Omskiftelighed  fremstilles  bedre  end  ved  en  Død  som 
denne,  eller  fandtes  der  en  bedre  Kommentar  til  Frants's 
Endeligt  end  de  Ord,  hvormed  han  sluttede  sit  Liv:  « Derfor 
forlade  ingen  sig  paa  Gods  eller  Venner,  men  alene  paa 
Gud«? 

Næppe  var  han  død,  før  Kapellanen  bragte  de  tre  Herrer 
denne  vigtige  Melding.  Pfalzgrev  Ludvig  skal  da  have  givet 
sit  Minde  til,  at  Liget  blev  bragt  til  Kreuznach  for  at  jordes  ved 
Otiliav.  Flersheims  Side;  men  Kapellanen  bemærkede  takkende, 
at  Frants  havde  sagt,  at  paa  det  Sted,  han  døde,  vilde  han 
begraves.  Og  saaledes  skete  det.  Uden  al  Pragt  blev  Liget 
den  7de  Maj  om  Aftenen  nedsat  i  en  simpel  Kiste  i  Flæk- 
ken Landstuhls  Kapel.   Af  hans  Kampfæller  fulgte  ingen,  og 

af  Fjender  stod  kun  Rejnhard  v.  Neuneck  ved  hans  Baare. 
Tarveligere  eller  ilsommere  kunde  det  da  vel  ikke  været  gaaet 
til,  om  en  af  Frants's  Lansknægte  og  ikke  Borgherren  selv 
var  bleven  begraven. 

Men  vi  kunne  forstaa  Fyrsternes  Hastværk ;  thi  saa  længe 
Sickingens  afsjælede  Legeme  var  indenfor  Landstuhls  Mure,  var 
hans  Aand  endnu  raadende,  og  ferst  da  Borgherrens  St^v 
havde  forladt  Borgen,  der  havde  givet  ham  Ly,  følte  Fjen- 
derne sig  som  Herrer  og  kunde  uden  at  paalægge  sig  det 
ringeste  Hensyn  lægge  Haand  paa  Byttet.  At  de  ikke  have 
efterladt  noget,  der  kunde  feres  med,  for§taar  sig  af  sig  selv, 
og  er  endda  en  eller  anden  Kostbarhed  bleven  levnet,  maa 
Grunden  kun  søges  i  det  Hastværk ,  Herrerne  havde  med  at 
smede,  medens  Jernet  var  varmt.  Efter  et  Par  Dages  Forløb 
brøde  de  op  fra  Landstuhl,  og  næppe  vare  de  dragne  bort, 
før  Drachenfels,  Hohenburg  og  Liitzelburg  havde  overgivet 
sig,  medens  kun  én  af  Sickingens  Borge,  Stamgodset,  hvor- 
fra Slægten  var  gaaet  ud,  gjorde  nogen  virkehg  Modstand. 
Den  25de  Maj  indesluttedes  den,  og  Ernst  v.  Tautenberg, 
der  førte  Kommandoen,  afslog  ethvert  Forslag  om  Overgivelse 
med  den  Forsikring,  at,  om  alle  Sickingens  Borge  faldt,  skulde 
dog  Ebernburg  holde  sig  som  en  Arv  til  hans  Sønner.  Mod- 
standen, der  kom  uventet,  var  Herrerne  højst  uvelkommen, 
men  Landgreven  af  Hessen,  der  saa  godt  vidste  at  føre  sine 
Forbundsfæller  an,  fandt  ogsaa  her  paa  Raad.  Beskydningen 
begyndte,  og  efter  fire  Dages  Bombardement  maatle  Tau- 
tenberg indlede  Underhandlinger.  Borgen  blev  udleveret,  og 
med  den  fulgte  som  et  velkomment  Bytte  dens  pragtfulde 
Udstyr.  Kun  hvad  der  tilhørte  Damerne  af  det  sickingske 
Hus,  blev  med  et  Slags  ridderUgt  Galanteri  skaanet,  medens 
de  kostbare  Tapeter,  Sølvtøjet  og  Skytset  faldt  i  Sejrherrernes 
Hænder,  deriblandt  den  berømte  »Nattergal«,  en  Kanon  paa 
14^'i  Fods  Længde  og  70  Centner  tung,  paa  hvis  Sider  Frants 
og  Hustru  med  deres  otte  Ahner  vare  fremstillede  i  Bronce. 
Med  denne  Kanons  Udlevering,  Sindbilledet  paa  den  sickingske 

Families  Adel  og  Magt,  var  Slægten  ligesom  ophørt  at  exi- 
stere;  Frants,  der  ved  sit  Snille  havde  øget  dens  Glans,  var 
død,  hans  Sønner  landflygtige  og  hans  Fjender  saa  stærke, 
at  ingen  kunde  forhindre  dem  i  at  dele  det  Bytte,  de  med 
kraftig  Haand  havde  taget.  Da  Delingen  altsaa  var  foretagen, 
sluttede  de  endnu  foran  Ebernburgs  Ruiner  et  nyt  Forbund, 
hvis  Hensigt  var  at  sikre  dem  det  erhvervede  Bytte  og  at 
muliggjøre  en  Udvidelse  deraf  ved  Angreb  paa  de  af  Sickin- 
gens  Venner,  der  endnu  ikke  havde  skattet  tilstrækkelig  til 
de  forbundne;  men  hellere  end  at  følge  dem  paa  dette  deres 
Tog  gaa  vi  tilbage  i  Tiden  for  at  kaste  et  sidste  Blik  paa 
Betydningen  af  Frants  v.  Sickingens  Liv  og  de  Følger,  hans 
Død  medførte  for  de  enkelte  Stænder  som  for  Tyskland  i 
Almindelighed. 

Hvad  det  første  Spørgsmaal  angaar.  Betydningen  af  dette 
sælsomt  omvexlende  Liv,  maa  det  vistnok  indrømmes,  at 
Sickingen  hverken  som  Partifører,  Statsmand  eller  Feltherre 
indtager  nogen  fremragende  Plads,  men  at  hans  Livsbane 
faar  sin  egentlige  Interesse  af  den  Forbindelse,  hvori  hans 
Skæbne  stod  med  det  tyske  Folks  mægtigste  Livsinteresser, 
blandt  hvilket  Folk  han  igjen  stod  som  et  sjelden  fuldblo- 
digt Exemplar  af  den  Art  grovkornede  Ridderskikkelser,  hvor- 
paa  Tyskland  altid  har  været  saa  rigt.  Det  forstaar  sig 
da  af  sig  selv,  at  en  Mand  som  Frants  ikke  kunde  træde 
ud  af  Livets  Rækker  uden  at  fremkalde  de  mest  modsatte 
Domme.  Medens  hans  Beundrere  endnu  længe  efter  hans 
Bortgang  sørgede  over  den  afdøde  som  et  Retfærdighedens 
Skjold  og  Værge  og  en  Banebryder  for  Reformationen,  er  det 
intet  Under,  at  hans  Fjender  i  den  katholske  Lejr  jublede, 
efter  som  hans  Liv  nok  som  viser,  hvilken  Frygt  man  paa 
hine  Steder  nærede  for  dette  Tugtens  Ris,  der  under  visse  Om- 
stændigheder kunde  være  bleven  Kirken  saa  farlig.  At  man 
her  raabte:  Korsfæst  og  hist:  Leve  for  Sickingen  er  da  ikke 
saa  vidunderligt.  Men  trænge  vi  fra  disse  højere  Regioner, 
hvor  Partilidenskab   farvede  Anskuelserne,    ned  til  de  lavere 

Og  mere  fredelige  Regioner  af  Folket,  tjener  det  unegtelig 
til  Sickingens  Ære,  at  her  var  hans  Ros  etfstemmig.  Han 
var  Hærens  Afgud,  og  det  er  disse  raa  Soldater,  der  omgave 
hans  Faner  og  paa  hans  Vink  ilede  til  for  at  udfare  de  Ideer, 
der  tumlede  sig  i  deres  Ånferers  Hoved,  som  have  sat  ham 
det  smukkeste  Monument  i  en  Sang,  der  paa  den  Tid  var 
paa  alles  Læber.    Deri  hed  det: 

Er  hat  die  Landsknecht  all  geliebt 

hat  ihnen  gemacht  gut  geschirr, 

darumb  ist  er  zu  loben; 

sein  samen  ist  noch  bei  uns  hie, 

es  pleibt  nicht  ungerochen,  ungerochen  *), 
Ord,  der  i  bogstavelig  Forstand  vare  Sandhed,  efter  som  Frants 
i  alle  sine  Fejder  dels  af  Klogskab,  dels  af  naturlig  Forkjær- 
lighed  for  denne  Stand  havde  været  som  en  Fader  for  sine 
Folk,  der  faldt  fra  hinanden  som  Stykkerne  i  en  Maskine, 
efter  at  han,  der  havde  sat  disse  Masser  i  Bevægelse,  var 
gaaet  bort.  Og  føltes  Tabet  af  Frants  i  disse  Kredse  som 
Tabet  af  et  Hjul,  der  var  gaaet  ud  af  Tidens  Urværk,  hvor 
meget  mere  indgribende  maatte  da  ikke  hans  Død  blive  i  de 
Kredse,  han  ved  Fødselen  og  Opdragelsen  herte  til?  Her  var 
der  ingen,  der  ikke  paa  forskjellig  Vis  blev  mer  eller  mindre 
paavirket  deraf.  Smaaadelen  og  Ridderskabet  følte  nu  først 
ret,  hvilken  Daarskab  de  havde  begaaet  ved  ikke  at  ile  deres 
Formand  til  Hjælp,  da  han  saa  tappert  drog  til  Felts  for  sine 
egne  og  deres  Rettigheder.  Muligheden  af  at  rejse  denne 
Stand  var  nu  uigjenkaldelig  tabt,  og  førend,  ja  længe  førend 
nogen  havde  anet  det,  gik  Sickingens  Spaadom  i  Opfyldelse, 
at  hans  Død  paa  én  Gang  vilde  være  Signalet  til  Ridder- 
skabets Underkuelse  og  Fyrstevældens  Grundlæggelse,  en  Spaa- 
dom, hvis  Sandhed  Historien  forlængst  har  stadfæstet.  Næppe 
havde   nemlig  denne  Adelens  Forkæmper  lukket  sine  øjne, 


')  Jfr.  Liliencron:  Die  historischen  Volkslieder.   III.    Det  i  Verset  ud- 
talte Haab  om  Hævn  ved  hans  Afkom  bristede  imidlertid  faldkommen. 

fer  Fyrsternes  Overmod,  som  vi  alt  have  set,  bortryddede 
enhver  Hindring  for  den  Hævnkrig,  de  havde  begyndt,  indtil 
det  sidste  Bolværk,  der  kunde  have  skaffet  Retfærdigheden 
Gehør,  Rigsregeringen,  endelig  faldt  og  ved  sit  Fald  satte 
Sickingens  Virksomhed  et  uforglemmeligt  Minde. 

Men  i  avrigt  trængte  en  Mand  som  Frants  ikke  til  det 
Slags  Mindesmærker;  hans  Spor  var  traadt  saa  dybt  ind  i  det 
Folks  Jordbund,  til  hvilket  han  herte,  at  hans  Navn  vilde 
være  forplantet  ogsaa  uden  Historiens  Aarbeger.  Og  saaledes 
gik  der  da  ikke  lang  Tid  hen,  inden  Partihadet,  der  havde 
kastet  sit  uhyggelige  Lys  over  Sickingens  Grav,  kelnedes,  og 
en  retfærdigere  Opfattelse  af  hans  Livs  Med  gjorde  sig  gjæl- 
dende.  Allerede  1542  gjenindsattes  hans  Slægt  delvis  i  Fa- 
derens Besiddelser,  og  har  Familien  end  ikke  siden  spillet 
nogen  betydelig  Rolle,  var  dens  Navn  dog  lige  til  1750  knyttet 
til  Ebernburg  og  Landstuhl.  Her  blev  kort  efter  Gjenindsæt- 
telsen  det  14  Fod  høje  Monument  opsat,  der  endnu  den  Dag  i 
Dag  rejser  sig  over  Ridderens  Grav,  og  gjennem  de  Revner 
og  Brud,  som  Tidens  Tand  har  slaaet  i  Stenen,  kan  den 
rejsende,  der  om  Sommeren  drager  op  ad  Rhinen,  læse  sig 
til  Trækkene  i  det  Ansigt,  som  saa  dybt  har  indgravet  sig  i 
Folkets  Erindring,  og  som  selv  paa  den  fremmede  gjer  et 
overmægtigt  Indtryk  af  djærv  Aabenhed  og  mandig  Bestemthed. 

V.  Andresen. 


Julianiis  Apostatas  Ungdom 
(Julian  som  Cæsai).*) 


i  Historien  er  der  ingen  brat  Overgang  fra  den  ene  Epoke 
til  den  anden.  De  nye  Ideer  og  Sandheder,  som  skulle  afløse 
de  gamle,  som  skulle  blive  af  afgj ørende  Betydning  for  Men- 
neskelivet og  gribe  dybt  ind  deri,  fremkomme  ikke  pludselig, 
men  indledes  og  bebudes  ved  forudgaaende  Tegn;  enkelte 
overlegne  Åander  forberede  dem  og  udtak  dem  for  deres 
Tidsalder,  som  endnu  ikke  er  moden  til  at  opfatte  og  tilegne 
sig  dem.  Men  det  sker  ogsaa  undertiden,  skjønt  sjeldnere, 
at  store  og  kraftige  Karakterer,  indtagne  af  det  gamle  og 
umodtagelige  for  det  nye,  forsøge  at  tilbageføre  en  Tilstand, 
som  har  vist  sig  forældet  og  uholdbar,  idet  de  endnu  engang 
med  Fynd  udtale  de  Tanker,  som  have  overlevet  sig  selv  og 
ikke  mere  have  Magt  over  Sindene;  det  gamle  og  det  nye 
træder  da  endnu  engang  i  Kamp  og  viser  atter  sin  Modsæt- 
ning til  hinanden  i  skarpe  og  levende  Omrids.     Men  aldrig 


')  Kilder:  Ammianus  Marcellinns:  (14—25  Bog  Kap.  4).  —  Zo- 
simus:  Historia  nea  (3.  Bog).  —  Libanias:  Orationes.  —  Ja- 
li  an  i  Epistolæ  (Heylers  Udgave).  —  Jnliani  opera.  Paris  1630. 
(Petavius's  Udgave).  —  Gibbon:  History  of  the  decline  and  fall 
of  the  Roman  empire.  III— IV-  —  Brogli:  l'eglise  et  l'empire 
Romain  au  IV  siécle.  2*'"«  partie  1—2.  Paris  1859.  —  Neander: 
Julianus  Apostata  1812.  —  Au  er:  Jullanus  Apostata.  Wien  1855. 
—  Strauss:  Julianus  der  Abtriinnige  (der  Romantiker  auf  dem 
Throne  der  Cæsaren).  1846.  —  Zeidler:  Julianus  Apostata. 
1871.  —  Paulj:  Realencyclopædie  (Julianus  Apostata). 

kundgjør  Verdensaanden  sin  usynlige  Magt  klarere  og  tyde- 
ligere end  ved  at  vise,  hvorlidet  den  enkelte  formaar  at  kæmpe 
mod  Tidernes  Strøm,  mod  den  evige  Raadslutning,  som  leder 
og  danner  Menneskets  Tanker. 

Et  Exempel  herpaa  afgiver  Kejser  Julianus  med  Tilnavnet 
Apostata  (den  frafaldne),  som  af  Kjærlighed  til  den  gamle 
Religion  og  af  Had  mod  Kristendommens  nye  Lære  søgte  at 
stille  Hedenskabets  Polytheisme  i  den  forklarede  Skikkelse, 
som  den  antog  før  sin  fuldstændige  Undergang,  mod  den 
nye  Tro  og  igjen  fastslaa  den  som  en  Magt  i  Staten. 

Constantin  den  store  havde  i  sin  30-aarige  Regering 
søgt  at  lade  de  kristelige  Læresætninger  gjennemtrænge  det 
romerske  Statssamfund.  Han  havde  rakt  den  betrængte  Kirke 
sin  mægtige  Haand,  og  hans  kraftige  Vilje  havde  paatrykt 
den  Enighed  og  Lydigbed.  Saa  længe  han  levede,  rørte  der 
sig  ingen  Bevægelse  paa  det  politiske  eller  rehgiøse  Om- 
raade,  der  ikke  udgik  fra  Hoffet  i  Constantinopel  som 
sit  Centrum.  Ikke  saaledes  under  hans  Sønner !  Uden  at 
have  arvet  deres  store  Faders  Herskergave  og  Klogskab  vare 
de  uden  Evner  og  Dygtighed,  kun  overmodige  Despoter,  ube- 
tydelige Mennesker,  som  vare  hjemfaldne  til  en  barnagtig 
Forkjærlighed  for  tomme  og  indholdsløse  theologiske  Kjævlerier. 
Begunstiget  af  de  tre  Brødres  indbyrdes  Fjendskab  og  Mis- 
undelse hævede  der  sig  snart  i  den  kristne  Kirke  en  Tve- 
dragtsaand,  som  længe  havde  ulmet  under  Asken  af  de  ned- 
revne hedenske  Templer;  der  udbrød  Stridigheder,  som  voxede, 
forplantede  sig  og  toge  til  i  Bitterhed  og  Galde.  Medens 
Constantinus,  Constantius  og  Constans  kæmpe  med  hverandre 
en  Kamp  paa  Liv  og  Død,  blive  Kirkens  Debatter  saa  støj- 
ende, voldsomme  og  heftige,  at  den  civile  Magt  maa  skride 
ind.  I  anarkisk  Forvirring  synes  alt,  saavel  Kirken  som  Reli- 
gionen, Staten  som  Folkene  at  løsne  sig  i  sine  Sammenføj- 
ninger og  falde  fra  hinanden. 

Virkningen  af  de  rasende  Kampe,  saavel  med  Sværd  som 
Pen,  udebliver  ikke;   den  kristelige  Kirkes  Anseelse  forsvin- 

der  under  de  spidsfindige  Dogmestridigheder  ^  og  Folkenes 
Sands  sløves  for  dens  Læres  velgjørende  Indflydelse.  En 
Menneskealder  er  ikke  hengaaet  siden  Constantin  den  stores 
Død,  før  den  hedenske  Eeligion,  der  i  Modgangens  Skole  og 
ved  dens  Sejrherrers  Fejl  synes  at  have  gjenvundet  sin  gamle 
Kraft,  med  det  sidste  Skud  af  den  constantinske  Race  paa 
ny  bestiger  den  romerske  Kejsertrone. 

I. 

Julian  nedstammede  fra  en  ædel  Slægt  og  er  født  i  Aaret 
331  efter  Kristus  i  Constantinopel.  Hans  Fader  var  Julius 
Constantius,  en  Broder  til  Kejser  Constantin  den  store,  og 
hans  Moder  Basilina,  som  døde  kort  efter  hans  Fødsel,  var 
en  Datter  af  en  kejserlig  Statholder  Julianus.  Zonaras 
fortæller,  at  Basilina  før  sin  Nedkomst  dremte,  at  hun 
fjødte  Achilles;  efter  sin  Onkel,  som  tilhørte  den  flaviske 
Familie,  fik  Drengen  Navn  og  blev  i  den  kristelige  Daab, 
som  han  modtog,  kaldt  Julianus  Flavius  Claudius.  Han  blev 
opdraget  i  Constantinopel  indtil  Onkelen  Constantin  den  stores 
Døå,  der  indtraf  i  Aaret  337.  Den  afdøde  Kejser  havde  i  sit 
Testamente  udtalt  den  Mistanke,  at  han  var  bleven  forgiftet 
af  sine  Brødre,  og  havde  besværget  sine  Sønner  at  sørge  for 
deres  egen  Sikkerhed  ved  at  straffe  de  skyldige.  Virkningen 
af  denne  højtidelige  Erklæring  var  skrækkelig;  begge  Con- 
stantin den  stores  Brødre,  Julius  Constantius  og  Annibalianus, 
og  syv  af  deres  Sønner  bleve  myrdede.  Den  lille  Julian,  som 
dengang  var  sex  Aar  gammel,  og  hans  ældre  Halvbroder 
Gallus,  som  Julius  Constantius's  første  Gemalinde  Galla  havde 
født  ham,  vare  de  eneste  af  Slægten,  som  reddedes  fra  den 
truende  Død,  den  første  paa  Grund  af  sin  unge  Alder,  den 
sidste  formedelst  Sygdom  (en  haabløs  Feber). 

Julian,  der  hverken  havde  Fader  eller  Moder  og  talte 
sine  værste  Fjender  mellem  sin  egen  Slægt,  blev  overgivet 
til  Mardonius,    en  gammel  Slave  (Eunuk),   som  med  saa  stor 

Hengivenhed  tog  sig  af  den  forladte  Dreng,  at  Julian  hele 
sit  Liv  ihukom  ham  med  sønlig  Taknemlighed.  Julians  Bed- 
stefader paa  mødrene  Side  havde  taget  sig  af  denne  sjeldne 
Tjener  og  dannet  ham  til  at  lede  Julians  Moder  Basilinas 
Undervisning.  Mardonius  opdrog  nu  igjen  sin  Herres  Datter- 
søn fjernt  fra  det  rænkefulde  Hofs  Laster  og  indpodede  tidhg 
det  modtagelige  Barn,  hvem  Naturen  havde  udrustet  med 
overordentlige  Evner,  Sands  for  det  store  og  ædle  ved  flittig 
Læsning  af  Homer  og  gribende  Exempler  fra  den  gamle  Hi- 
storie. Julian  lærte  alt  med  forbavsende  Hurtighed,  og  lige- 
saa  let  hans  Fatteevne  var,  ligesaa  fast  og  sikker  var  hans 
Hukommelse.  Det,  han  engang  havde  lært,  forglemte  han 
aldrig.  Hans  Sind  fik  tidlig  ved  Mardonius's  Vejledning  den 
Retning,  hvortil  det  var  anlagt  af  Naturen. 

Dette  aabenbarede  sig  allerede  i  den  uudviklede  Alder  i 
betydningsfulde,  karakteristiske  Træk.  «En  heftig  Længsel« 
—  vi  ville  anføre  hans  egne  Ord  ~  « efter  Guden  Helios's 
Glans  var  mig  indplantet  fra  min  Barndom.  Synet  af  Solens 
himmelske  Lys  foraarsagede  mig  en  saadan  Glæde,  at  jeg 
forsøgte  at  betragte  det  med  ufravendte  øjne.  I  klare,  sky- 
løse Nætter  gik  jeg  ofte  ud  for  at  betragte  Stjernehimlens 
Skjønhed  uden  at  tænke  paa  mig  selv  og  uden  at  høre,  at 
man  kaldte  mig  en  Drømmer  og  en  Stjernetyder«. 

En  Aand  som  Julians,  paa  én  Gang  kraftig  og  energisk, 
ærgjerrig  og  højtstræbende,  drømmende  og  fantasirig,  kunde 
ikke  kues  og  slappes  i  den  trykkede  Stilling,  hvori  han  var, 
bestandig  omgivet  af  truende  Farer.  Snarere  maatte 
hans  Længsel  efter  Frihed,  hans  Stræben  mod  det  store,  det 
overordentlige  lutres,  rodfæstes  og  forstærkes  ved  hans  ydre 
Livs  skjærende  Modsætning  til  hans  Gemyts  inderste  Natur. 
Der  maatte  i  hans  tankerige,  dybe  Sjæl  fødes  en  Higen  efter 
at  søge  udenfor  Livet,  hvad  han  ikke  fandt  i  Livet  selv. 

Mardonius  lærte  sin  Plejesøn  altid  at  slaa  Ojnene  ned, 
aldrig  gaa  i  Theatret  og  foragte  Cirkus's  Glæder.  Fremfor 
alt   lærte   han    ham   at  beherske  sine  Lidenskaber  og  aldrig 

anse  det  for  en  Lykke  at  tilfredsstille  dem.  Maaske  var  det 
ogsaa  denne  mærkelige  Mand,  der  lagde  de  første  Spirer  i 
den  unge  Sjæl  til  Afsky  og  Foragt  for  Kristendommens  Lære, 
der  dannede  Grundlaget  for  Julians  senere  Udvikling. 

Constantin  den  store  havde  delt  sit  Rige  mellem  sine 
tre  Sønner;  men  det  varede  ikke  længe,  før  det  paa  ny  blev 
samlet  under  ét  Overhoved,  den  yngste  Broder  Constantius, 
som  dengang  var  21  Aar  gammel.  Det  var  den  af  Brødrene, 
som  synes  at  have  arvet  mest  af  Faderens  Egenskaber.  Han 
var  lille  af  Væxt,  næsten  vanskabt  med  sine  korte  og  krumme 
Ben.  Han  besad  den  samme  Behændighed  som  Faderen  i 
Militærøvelser  og  den  samme  Udholdenhed  under  Strabadser; 
hans  Tarvelighed  i  Spise  og  Drikke,  hans  Afholdenhed  var 
den  samme.  I  Forkjærlighed  for  Literaturen,  især  Theologien, 
og  Veltalenhed  stod  han  heller  ikke  tilbage;  men  det  Talent 
og  Geni,  som  hos  Faderen  dannede  det  solide  Grundlag  for 
de  ydre  Gaver  og  mildnede  hans  Fejl,  manglede  Sønnen 
ganske.  Der  var  ingen  Storhed  i  Constantius's  Ideer,  ingen 
virkelig  Fasthed  i  hans  Beslutninger,  ingen  Ædelmodighed  i 
hans  Følelser.  Hadefuld  og  misundelig  paa  enhver,  der  syntes 
at  kunne  fordunkle  ham,  var  han  paa  Bunden  af  sin  Sjæl 
svag  og  uselvstændig,  et  Bytte  for  sine  underordnede  Om- 
givelsers hemmelige  Indflydelser.  En  uklar  Bevidsthed  om 
egen  Udygtighed  stak  igjennem  hans  latterlige  Hovmod,  og 
mere  end  én  af  Samtidens  Skribenter  har  moret  sig  over 
hans  paatagne  gravitetiske  Alvorlighed.  Han  vovede,  fortælle 
de  os,  hverken  at  røre  sig  eller  hoste  eller  spytte  af  Frygt 
for,  at  en  naturlig  Bevægelse  skulde  vansire  hans  høje  kej- 
serlige Værdighed! 

Blandt  Monarkens  Omgivelser  indtoges  den  fornemste 
Plads  af  Eunukerne,  hvis  gamle  Aag  Constantin  den  store 
havde  unddraget  sig.  Af  disse  havde  Eusebius,  hans  første 
Kammerherre,  som  havde  arvet  alle  denne  ulykkelige  Menne- 
skeklasses Laster,  den  største  Magt  og  Indflydelse  hos  sin 
Herre.   Han  indblandede  sig  bestandig  i  de  gejstlige  Stridig- 

heder  og  deltog  med  Lidenskab  i  de  arianske  Prælaters 
Kampe  med  de  orthodoxe  Katholiker. 

Kejser  Constantius  skjænkede  Julian  sin  Moders  Godser 
tilbage  —  de  myrdede  Prinsers  Formue  og  Ejendomme  vare 
inddragne  under  Kronen  —  og  overgav  hans  Opdragelse  til 
Eusebius,  Biskop  af  Nicomedia,  en  Neveu  til  den  oven  for 
nævnte  almægtige  Eunuk  ved  Kejserhoffet.  Det  var  en  streng 
Arianer,  som  med  ængstelig  Samvittighedsfuldhed  oplærte 
ham  i  Kristendommens  Lærdomme  og  (i  Modsætning  til  hans 
første  Lærer  Mardonius)  afholdt  ham  fra  al  Berøring  med 
Hedenskabet. 

Julian  tilbragte  denne  Tid  af  sit  Liv  dels  i  Nicomedia, 
dels  paa  et  Landgods  i  Bithynien,  som  han  havde  arvet  fra 
sin  Bedstefader  paa  mødrene  Side;  her,  fortælles  der,  anlagde 
han  et  Vinbjerg  med  egen  Haand.  Jo  mere  de  to  Brødre 
Julian  og  Gallus  voxte  til,  og  jo  ældre  de  bleve,  desto  mere 
skarpsynet  og  mistænksom  blev  Kejseren  mod  sine  Fætre. 
Ean  angrede  ofte,  at  han  havde  sparet  deres  Liv  og  saa  i 
dem  farlige  Medbejlere  til  Tronen. 

Da  Julian  havde  fyldt  14  Aar,  lod  Constantius  ham  til- 
ligemed den  ældre  Broder,  som  hidtil  havde  levet  i  Land- 
flygtighed, indespærre  i  et  Bjergslot  Marcellum  i  Kappadocien 
ikke  langt  fra  Byen  Cæsarea.  Paa  dette  Sted  tilbragte  de 
to  ulykkelige  Prinser,  forfulgte  af  deres  grusomme  og  mis- 
tænksomme Slægtnings  Aarvaagenhed,  6  Aar  (fra  344 — 350 
efter  Kristus)  i  et  Slags  glimrende  Fængsel,  et  forgyldt  Fan- 
gebur. Man  omgav  dem  med  hele  den  ydre  Glans,  som  deres 
Rang  krævede,  og  tog  alle  de  Forsigtighedesregler  mod  dem, 
man  anvendte  mod  Statsfanger.  De  tilbragte  Tiden  med  at 
læse  og  studere  —  Kejseren  havde  givet  dem  kristne  Lærere  — , 
besøge  Kirkerne  og  de  kristne  Martyrers  Grave  og  høre  den 
hellige  Skrift  offentlig  oplæse.  Indtil  det  20de  Aar  syntes 
det,  at  Julian  har  været  om  end  ikke  nogen  inderlig,  saa 
dog  en  oprigtig  Kristen.  Han  omtaler  det  selv  i  sit  berømte 
Brev  til  Alexandrinerne. 

Gallus  Og  Julian,  der  havde  samme  Fader,  men  vare 
fødte  af  forskjellige  Mødre,  vare  ligesaa  'ulige  i  Karak- 
ter som  i  Ydre.  Gallus  var  af  en  skjøn  og  majestætisk 
Legemsbygning;  hans  lange,  blonde  Hovedhaar  —  et  Sær- 
kjende  i  den  Constantinske  Slægt  —  faldt  ned  over  hans 
Skuldre.  Han  Træk  vare  regelmæssig  smukke,  men  de  bare 
Udtryk  af  hans  sandselige  Lidenskaber.  Han  var  af  en  heftig, 
ustyrlig  Karakter,  let  optændelig  til  Vrede.  Men  han  var 
uden  Forstillelse  og  besad  den  frimodige  Aabenhjertethed  og 
Godmodighed,  som  ofte  tilhører  de  voldsomme  og  hidsige 
Naturer. 

Den  yngre  Broder,  hvis  Historie  vi  her  skulle  forsøge  at 
fortælle  i  korte  Træk,  var  af  en  stærk  Legemsbygning,  med 
brede  Skuldre  og  svær  Hals*);  hans  Ansigtstræk  vare  ikke 
smukt  formede  som  Broderens;  Næsen  var  smuk  og  lige, 
men  den  altfor  store  Mund  og  nedhængende  Underlæbe 
(labro  inferiøre  demisso)  vansirede  dem.  Men  vare  hans  Træk 
ikke  regelmæssige  og  smukke,  saa  var  hans  hele  Fysiognomi 
interessant,  livlig  og  beaandet.  Under  de  skjønne  Øjenbryn 
funklede  levende  Øjne  med  en  usædvanlig  Ild.  Daadskraft 
og  Energi,  et  rigt  Sjælelivs  indre  Fylde  aabenbarede  sig  i 
det  snart  urolige  og  brændende,  snart  drømmende  og  tanke- 
fulde Blik. 

Medens  den  strenge  Bevogtning  og  Tilbagetrukkenhed, 
under  hvilken  begge  Brødrene  havde  levet,  mere  havde  op- 
rørt end  tæmmet  Gallus's  aabne,  men  vilde  Sind,  havde  den 
hos  den  yngre,  af  Naturen  rigt  begavede  Julian  frembragt  et 
tavst,  indadvendt  Væsen  og  en  forsigtig  Tilbageholdenhed,  som 
lignede  Forstillelse.  Modgangen  havde  tidlig  vænnet  ham  til 
at  gjemme  sine  Tanker  og  under  et  roligt  og  alvorligt  Ydre 
at  skjule  sin  brændende  Sjæl,  som  kun  forraadte  sig  i  heftige 
Bevægelser  og  urolige  Øjekast. 

*)  Hameris  vastis  et  latis,  opima  et  incurva  cervice,  siger  hans  Bio- 
graf Åmmianus  Marcellinus,  der  fulgte  ham  paa  hans  Tog  og  øste 
sin  Beretning  af  sin  egen  Livserfarings  Kilder. 

Da  Constantius  delte  Kiget  med  sine  to  Brødre,  havde 
han  modtaget  den  østlige  Del  som  sin  Arvelod,  men  Con- 
stantin  (den  yngre),  som  herskede  i  Gallien  og  Britannien, 
tabte,  kæmpende  med  Constans,  hvem  Italien,  Illyrien  og 
Afrika  vare  tilfaldne,  i  Aaret  340  Slag  og  Liv  ved  Aqvileja,  og 
Constans  ombragtes  10  Aar  efter  paa  Magnentius's  Anstiftelse 
i  Pyrenæerne.  Da  saaledes  Constantius  i  Aaret  350  ufor- 
modet blev  Enehersker  i  det  vidtudstrakte  Eige,  og  Regerin- 
gens Byrde  hvilede  tungt  paa  hans  Skuldre,  saa  han  sig  om 
efter  en  Medhjælper,  efter  en  Mand,  som  kunde  styre  -Østen, 
medens  han  selv  drog  mod  Oprøreren  Magnentius  i  Vesten. 
I  sit  Ægteskab  med  Eusebia,  en  ædel  og  mild  Fyrstinde,  der 
skulde  udøve  en  mægtig  Indvirkning  paa  Julians  Liv  og 
blive  hans  gode  Genius,  havde  Kejseren  ingen  Børn;  hendes 
Bestræbelser  skyldtes  det,  at  hans  haarde  Hjerte  blev  for- 
mildet, og  at  han  henvendte  sin  Opmærksomhed  paa  de  to 
fyrstelige  Statsfanger  i  Kappadocien. 

Constantius  udnævnte  den  femogtyveaarige  Gallus  til 
Cæsar  i  Orienten  og  formælede  ham  med  Constantin  den 
stores  Datter,  Constantina.  Ogsaa  Julian  fik  Kejserens  Tilla- 
delse til  at  forlade  sit  Forvisningssted  og  begive  sig  til  Con- 
stantinopel  for  under  dygtige  Lærere  at  dyrke  sine  Yndlings- 
studier. Medens  den  raa  Gallus,  uden  Livserfaring  og  uden 
Statsklogskab,  som  han  var,  begav  sig  til  Antiochia  for  i  sin 
Residents  at  gribe  de  uvante  Regeringstøj  ler  i  -Østen,  styrede 
den  unge  Julian  sine  Skridt  mod  Nord  til  sit  Fødested,  Con- 
stantin den  stores  berømte  Hovedstad,  for  af  Sofisternes  kyn- 
dige Haand  at  vejledes  og  uddannes.  De  to  Brødre,  som 
vare  saa  ulige  i  Væsen,  Ydre  og  Karakter,  men  synes  at  have 
næret  en  oprigtig  Godhed  for  hinanden,  toge  en  broderlig 
Afsked.    De  skulde  aldrig  mere  gjenses. 

Da  Constantin  den  store  satte  Korsets  Tegn  i  sit  Banner, 
forkyndte  han,  at  Kristendommens  Lære  efter  sin  trehundred- 
aarige  Forfolgelse  og  Undertrykkelse  havde  vundet  Sejr  over 
den  gamle  hedenske  Keligion.  Gudernes  Templer  vare  sunkne 
i  Grus,  men  endnu  var  Hedenskabets  Kraft  ikke  brudt.  Endnu 
udøvede  den  en  hemmelig  Magt  over  Sindene  i  de  politiske 
Traditioner,  i  Samfundslivets  Vaner,  i  Sproget  og  Literaturen ; 
endnu  trodsede  de  gamle  stærke  Levninger  den  nye  Aands 
Indgang;  den  gamle  tusindaarige  Eg  var  ramt  afLynstraalen, 
der  havde  splintret  dens  Krone,  men  endnu  udstrakte  dens 
Rødder  sig  dybt  under  Jorden.  Modgang  nedslaar  og  be- 
døver, men  den  lutrer  og  forædler  ogsaa;  overvundet  af  den 
kristne  Tro  tog  Hedenskabet  sig  sammen  og  beredte  sine 
sidste  Dage  nye  Hjælpekilder,  saa  at  dens  Dødskamps  sidste 
Krampetrækninger  fik  et  kortvarigt  Udseende  af  en  ny  Gjen- 
opstandelse. 

Det  var  fornemlig  til  Cirkus  og  Amfitheatret,  hvor 
Gladiatorkampene  holdtes,  og  til  de  literære  og  filosofiske 
Skolers  Helligdom,  at  det  forskudte  Hedenskab  eller  rettere 
Hellenismen  flygtede.  Den  Lidenskab  for  Lege,  som  fra 
Grækenland  havde  udbredt  sig  til  Kom  og  fra  Rom  ud  over 
den  hele  romerske  Verden,  var  en  af  de  alvorligste  Hindrin- 
ger, som  endnu  mødte  Udviklingen  af  den  nye  Religion. 
Saadanne  raa  Forlystelser,  hvor  Synet  af  Blod,  af  menneske- 
lig Kval  og  Dødskamp  forhærdede  Følelsen,  hvor  nøgne  Le- 
gemer, kaade  Stillinger  og  erotiske  Sange  opflammede  til 
Sandselighed  og  Vellyst,  strede  mod  den  kristne  Lov,  den 
kristelige  Undseelse  og  Blufærdighed. 

Medens  Folkets  Masser  ikke  vilde  give  Afkald  paa  Cir- 
kus's og  Theatrets  vante  Glæder,  og  Kirkefædrene  forgæves 
anvendte  hele  deres  Veltalenhed  derimod  —  den  sidste  Gla- 
diatorkamp afholdtes  i  Aaret  404  efter  Kristus  af  Kejser 
Honorius  ~,  tyede  den  dannede  Hellenisme  til  Veltalenhedens 
Skoler  og  holdt  sig  her  længe  oppe.     Selv  kristne  Forældre 

sendte  deres  unge  Sønner  herhen  for  at  fuldende  deres  viden- 
skabelige Studier,  og  her  tilbragte  de  unge  ofte  flere  Aar  af 
deres  Liv  under  duelige  Læreres  Vejledning.  Disse  Lærere, 
« Sofister«,  som  de  kaldte  sig,  —  en  Benævnelse,  som  de 
laante  fra  det  græske  Folks  skjønne  Dage  — ,  vare  ikke  pe- 
dantiske og  blege  Stuelærde.  De  havde  midt  under  Kejser- 
dømmets Tryk  bevaret  en  Levning  af  det  gamle  Akademis 
og  Stoas  frie  Aand,  de  uddannede  deres  Elever  mere  ved 
fortrolige  Samtaler  og  Spadsereture  end  ved  regelmæssige 
Læretimer;  de  søgte  at  udvikle  deres  Karakter  og  skærpe 
deres  Evner,  og  de  indgød  dem  ofte  en  dyb  Begejstring  for 
Muserne  og  disses  Dyrkere.  Paa  deres  Rejser  fra  By  til  By 
i  Grækenland  og  Asien  bleve  de  overalt  festlig  modtagne  og 
lode  deres  veltalende  Tunge  høre  for  deres  beundrende  Til- 
hørere. De  bare  den  antike  Videns  hele  Encyklopædi  i  deres 
Hoved  og  vare  ligesaa  fortrolige  med  Homer  som  med  Pla- 
ton og  Aristoteles;  deres  Disciple  kunde  ikke  gjøre  dem  noget 
Spørgsmaal,  som  de  ikke  tiltroede  sig  Dygtighed  til  at  besvare, 
og,  praktiske  som  de  vare,  gaves  der  intet  Livsforhold, 
som  de  ikke  forstode  at  lede.  En  Sofist  var  dengang  lige 
saa  godt  Mængdens  Yndling  som  velset  i  høje  Embeder  og 
ved  Kejserhofifet. 

Det  var  til  disse  Sofister  og  deres  Skoler  i  Constanti- 
nopel,  at  den  unge  Julian  med  Kejserens  Tilladelse  begav  sig. 
Nicokles,  en  Ven  af  Datidens  første  Rhetor,  Libanius,  »So- 
fisternes Konge«,  forklarede  og  fortolkede  ham  Homer,  som 
han  allerede  flittig  havde  læst  lige  fra  sin  Barndora.  Den 
allegoriske  Fortælling,  som  havde  sin  Oprindelse  fra  den  ny- 
platoniske  Filosofi  og  dengang  herskede  i  Literaturskolerne, 
tiltalte  ganske  hans  fyrige  Fantasi.  Skjønt  Julian  gjorde  sig 
Umage  for  ikke  at  skille  sig  fra  sine  Medstuderende  og  ikke 
gav  sig  nogen  fyrstelig  Mine,  maatte  dog  den  videbegjærlige, 
højtbegavede  Prins,  der  tilhørte  det  regerende  Kejserdynasti, 
ved  sin  Begejstring  for  Filosofien,  ved  sin  Flid,  sit  beskedne 
Væsen  vække  en  uhyre  Opsigt  i  den  store  By.    Mange  Men- 

nesker  strømmede  sammen  om  ham  og  overvældede  ham  med 
Beundring,  Hajagtelse  og  Ærbødighed;  man  hviskede  ham  i 
Oret,  at  han  var  værdig  til  Kejsertronen,  og  man  sammen- 
lignede ham  med  Marcus  Aurelius. 

Skjønt  Julian  var  ganske  uskyldig  i  denne  Opsigt  og  i 
saadanne  Ytringer,  vovede  Kejser  Constantius,  som  var  under- 
rettet om  alt  og  stod  i  Begreb  med  at  forlade  Constantinopel 
for  at  drage  mod  Oprøreren  Magnentius  i  Vesten,  dog  ikke 
at  lade  sin  Slægtning  blive  tilbage  i  Hovedstaden,  hvor  han 
var  saa  meget  til  Skue.  Derfor  sendte  han  ham  til  Nico- 
media,  en  lille  By  i  Bithynien  ved  Propontis's  Bredder,  hvor 
de  literære  Studier  paa  denne  Tid  blomstrede.  Den  navn- 
kundige Libanius  opholdt  sig  i  denne  By  og  havde  aabnet 
en  Skole  her.  Denne  Mand  var  født  i  Antiochia  og  havde 
ved  sin  Flid  og  Begavelse  erhvervet  sig  et  stort  Ry  for  sine 
Kundskaber  og  Veltalenhed;  han  var  først  optraadt  i  Athen, 
Mindernes  By  og  de  lærde  Studiers  Fædreland  og  derpaa  i 
Constantinopel,  som  frembød  en  større  Skueplads  for  hans 
Virksomhed.  Allerede  som  ung  Khetor  vandt  han  hurtig  ved 
sin  glimrende  Veltalenhed  Ære  og  Hæder;  i  mindre  end  en 
Maaned  talte  han  80  Elever;  man  flokkedes  i  den  kristne 
Hovedstad  om  den  hedenske  Taler  og  forlod  Hesteveddeløb 
og  Theater  for  at  høre  hans  bevingede  Ord.  Hans  store  Be- 
rømmelse opvakte  Misundelse  og  Fjendskab  imod  ham,  og 
hans  Modstandere,  hvis  Læresale  stode  tomme,  fordreve  ham 
fra  Byen  ved  den  ondskabsfulde  Bagvaskelse,  at  han  skyldte 
Trolddom  og  magiske  Kunster  sin  Lykke.  Libanius  begav  sig 
da  til  Nicomedia,  hvor  han,  som  han  selv  fortæller,  tilbragte 
de  lykkeligste  Aar  af  sit  Liv,  i  en  ærefuld  og  anset  Stilling, 
baaret  paa  Hænderne  af  de  rige,  elsket  af  de  fattige.  Paa 
Byens  Gader,  siger  han,  sang  man  Begyndelsesordene  af  hans 
Taler  som  Omkvæd  til  Folkeviser!  Hans  Ry  var  saa  stort, 
at  man  kom  fra  fjerne  Lande  for  at  høre  ham  og  raadspørge 
ham;  hans  talrige  Forbindelser,  hans  uhyre  Brevvexling  til 
alle  Verdensrigets  Dele  med  sine  gamle  Disciple,    som  stege 

op  til  de  højeste  Værdigheder  i  Staten,  gjorde  ham  til  en 
mægtig  og  politisk  vigtig  Personlighed ,  der  udøvede  den 
største  Indflydelse  paa  sin  Samtid. 

Julian  hrændte  i  sin  ungdommelige  Begejstring  efter  at 
lære  denne  Mand  at  kjende;  men  Kejseren  havde,  da  han 
sendte  ham  til  Nicomedia  og  frygtede  den  hedenske  Libanius's 
Indvirkning  paa  sin  kristne  Slægtning,  strengt  forbudt  ham 
at  høre  den  berømte  Mand,  hvis  Ry  opfyldte  hele  Osten,  og 
Prinsen  vovede  ikke  aabenlyst  at  trodse  det  kejserlige  Forbud. 
Da  han  altsaa  ikke  kunde  nyde  den  store  Sofists  personlige 
Omgang,  udfandt  han  et  hemmeligt  Middel  til  at  tilegne  sig 
hans  Sprog,  hans  Stil  og  hans  Veltalenhed.  Medens  den 
fyrstelige  Elev  fulgte  en  kristen  Professors  Forelæsninger, 
skaffede  han  sig  i  Smug  Afskrifter  af  Libanius's  Taler  og 
tilbragte  sine  Nætter  med  at  studere  dem ;  han  studerede  og 
efterlignede  dem  saa  længe,  til  fine  Kjendere  ikke  kunde  skjelne 
Efterligningen  fra  Originalen. 

Den  Iver  og  Inderlighed,  hvermed  Julian  fordybede  sig 
i  den  græske  Poesi  og  Histories  Mesterværker,  vendte  hele 
hans  Opmærksomhed  bort  fra  Kristendommen  hen  mod  en 
Religion,  som  dybere  tiltalte  hans  fantasifulde  Sind  og  i  højeste 
Grad  egnede  sig  til  at  nære  hans  tænkende  Åand.  De  tomme 
og  indholdsløse  Spidsfindigheder,  som  dengang  herskede  i 
den  kristne  Kirke,  bidroge  kun  til  at  vække  hans  Modbyde- 
lighed for  en  Tro,  som  var  ham  paatvungen  fra  hans  Barn- 
dom og  aldrig  havde  slaaet  dybe  Rødder  i  hans  Sjæl.  Kri- 
stendommens Grundtanke,  det  guddommelige  skjult  i  det  ringe 
og  lave  (i  Tjenerskikkelsen)  paa  Jorden,  havde  aldrig  kunnet 
gribe  hans  søgende  Aand,  der  tragtede  efter  det  store,  over- 
ordentlige og  glimrende. 

Dybere  og  dybere  nedsænkede  han  sig  i  den  nyplatoniske 
Religions  Mysterier,  der  talte  til  ham  om  Sjælens  Natur  og 
Herkomst,  om  dens  Fangenskab  og  Befrielse,  om  Guders  og 
Dæmoners  Indvirkninger  paa  den  menneskelige  Natur.  Nu 
lærte  han  at  forstaa  sin  Sjæls  dunkle  Anelser  i  sin  Barndom, 

hans  Længsel  mod  den  straalende  Sol,  mod  Guden  Helios, 
der  forbandt  den  synlige  med  den  usynlige  Verden ;  her  fandt 
han  glimrende  Symboler,  rigt  Stof  for  sin  fyrige  og  letbevæ- 
gelige Fantasi,  sælsomme,  gaadefulde  Hemmeligheder,  der  ikke 
som  den  kristelige  Religion  satte  hans  Gransken  Grænser; 
her  fandt  han  ikke  afblegede  Billeder  af  lidende  hellige,  som 
ikke  havde  udrettet  noget  i  Verden,  men  kraftige  Helteskik- 
kelser, som  opflammede  til  Bedrifter  og  Stordaad. 

Julian  havde  ikke  opholdt  sig  længe  i  Nicomedia,  da  der 
allerede  udbredte  sig  dunkle  Rygter  om  den  hellensksindede 
Prins,  som  droge  mange  hedenske  Lærde  og  Filosofer  dertil; 
man  saa  i  ham  en  Gjenopretter  af  den  gamle  Tro.  I  den 
hedenske  Verden  circulerede  der  paa  denne  Tid  Spaadomme 
og  Sagn  om,  at  Kristendommen  snart  vilde  fortrænges  og 
Korset  synke  (snart  hed  det  sig  i  Aaret  365,  snart  i  399), 
og  at  der  vilde  fremstaa  en  Mand,  som  vilde  redde  den 
gamle  Religion  fra  Undergang,  oprejse  de  sunkne  Guder  og 
Templer  og  beherske  det  romerske  Rige.  Var  Julian  denne 
bebudede  Frelser?  Maatte  ikke  hans  Livs  underfulde  Tilskik- 
kelser, hans  Redning  fra  Død  og  Fare,  hans  overordentlige 
Evner,  hans  hele  Væsen  og  Karakter,  endelig  hans  brændende 
Begejstring  for  den  hellenske  Oldtid  —  maatte  ikke  alt  forene 
sig  for  her  at  tro  paa  den  forjættedes  Komme? 

Denne  Tanke  rørte  sig  hos  Julian  selv;  den  blev  klarere 
og  tydeligere  i  ham,  jo  ældre  han  blev  og  udtales  med  be- 
stemte Ord  i  hans  Skrifter.  Medens  Prinsen  tilsyneladende 
med  større  Iver  end  tilforn  hyldede  den  kristne  Religions 
Lærdomme,  medens  han  lod  sit  Hoved  kronrage,  gik  i  Munke- 
dragt  og  overtog  et  oflfentligt  Erabede  som  kristelig  Oplæser 
(Lektor)  ved  Hovedkirken  i  Nicomedia,  havde  den  enthusia- 
stiske  Tilhænger  af  den  polytheistiske  Religion  i  sit  Hjertes 
Inderste  allerede  ganske  brudt  med  Kristendommen  og  brugte 
den  kun  som  en  Maske  for  at  skjule  sin  virkelige  Tro. 

Skjønt  han  saaledes  gjorde  alt  for  at  skjule  sine  hedenske 
Sympathier,    kunde  han  dog  ikke  forhindre,    at  der  fremkom 

Rygter  om  Sandheden,  som  endogsaa  naaede  til  Broderen 
Gallus.  Vi  besidde  endnu  fra  denne  Orientens  Cæsar,  som 
var  en  oprigtig  Kristen,  en  Skrivelse  til  den  yngre  Bro- 
der, hvori  han  formaner  Julian  til  at  forblive  i  den  Religion, 
hvori  han  var  født  og  opdragen.  Gallus  gjorde  endnu  mere; 
han  sendte  en  Præst  Aétius,  en  Arianer,  fra  sit  Hof  for  at 
undersøge  Broderens  Tro;  men  den  snilde  Julian  forstod  ved 
sin  stadige  Kirkegang  og  hyppige  Besøg  ved  Martyrernes 
Grave  at  fare  denne  gejstlige  saaledes  bag  Lyset,  at  han  ved 
Gallus's  Hof  gav  ham  det  bedste  Vidnesbyrd  om  et  kristeligt 
Sindelag. 

Julian  nød  de  bedste  Frugter  af  sit  Hykleri  og  sin  be- 
regnede Forstillelse,  hvis  Retfærdiggjørelse  maa  søges  i  hans 
nøje  udtænkte  og  gjennemførte  Plan  ved  ethvert  Middel  at 
holde  sig  oppe  hos  sin  mistænksomme  Slægtning,  indtil  Tidens 
Fylde,  Øjeblikket  til  at  kaste  Masken,  var  kommen.  Con- 
stantius  syntes  at  have  ladet  sine  Argusøjne  dysse  i  Søvn 
ved  dette  fine  Spil;  i  hans  begavede  Fætters  ivrige  Syslen 
med  den  græske  Literatur  anede  han  intet  ondt  og  saa  ingen 
Grund  til  Mistanke;  han  opfordrede  ham  endogsaa  til  at 
fortsætte  sine  Studier  og  opgav  ham  Emner  til  at  behandle 
for  sine  Taler,  saaledes  en  Lovprisning  over  Constantinopels 
Skjønheder.  Julian  fik  kejserlig  Tilladelse  til  at  bevæge  sig 
med  større  Frihed;  han  gjorde  endog  en  Rejse  fra  Nicomedia 
til  de  berømte  Byer  i  Lilleasien,  til  Pergamum  og  Ephesus, 
gjorde  her  nærmere  Bekjendtskab  med  Filosoferne  af  den 
alexandrinske  Skole,  Ædesius,  Chrysanthes,  Maximus,  og  slut- 
tede et  fortroligt  Venskab  med  disse  Mænd. 

I  Pergamum  opholdt  sig  dengang  den  gamle  Ædesius, 
Neoplatonikeren  Jamblichus's  kjære  Elev,  der  paa  én  Gang 
havde  taget  i  Arv  sin  Lærers  Berømmelse  og  den  forunder- 
lige Blanding  af  Overtro  og  Videnskab,  som  Neoplatonismen 
trods  Porphyrius's  Modstand  havde  tilegnet  sig  i  den  alex- 
andrinske Skole,  Denne  nye  Retning  gik  ud  paa  en  Sam- 
mensmeltning  og  mæglende  Forbindelse  mellem  den  gamle 

Kultus  Og  den  græske  Filosofis  forskjellige  Former,  mellem 
Tro  og  Viden,  for  derved  paa  ny  at  gjenføde  Hedenskabet, 
sikre  det  en  større  Udbredelse  og  endnu  engang  rejse  en  for- 
tvivlet Kamp  med  dens  farlige  Modstander,  Kristendommen. 
Ædesius  var  en  klog  Olding,  som  foruroligedes  af  Tidens  Aand; 
han  var  advaret  ved  sin  Kollega,  den  hedenske  Filosof  Sopa- 
tras's  voldsomme  Død  —  fanatiske  Folkehobe  havde  sønder- 
revet denne  i  Constantinopels  Gader  —  og  vilde  ende  sine 
Dage  i  Fred.  Han  smigredes,  men  ængstedes  af  den  vide- 
begjærlige  og  heftige  Julians  Iver  efter  at  indvies  i  Neopla- 
tonisffiens  Hemmeligheder;  han  frygtede  for,  at  lian  ved  at 
belære  Julian  om  Extasen  og  Theurgien  skulde  synes  at  over- 
skride den  hedenske  Filosofis  endnu  tilladte  Territorium  og 
betræde  Trolddommens  og  Fortryllelseslærens  strengt  forbudte 
Enemærker.  Ædesius  viste  sig  derfor  meget  tilbageholden 
imod  ham  og  henviste  ham  til  sine  yngre  Medbrødre.  »Du 
Visdommens  elskelige  Barn«,  sagde  den  graanede  Filosof  til 
Julian,  »lad  mig  kalde  Dig  saaledes  —  thi  jeg  ser  i  Dig  dens 
Billede  —  Du  kjender  min  Sjæl,  men  Du  ser  ogsaa,  hvor  nær 
dette  skrøbelige  Legeme,  Sjælens  Redskab,  er  sin  Opløsning. 
Om  føje  Tid  vil  det  vende  tilbage  til  den  Materie,  hvorfra 
det  er  udgaaet.  Skaan  min  Alderdom  og  henvend  Dig  til 
mine  Disciple,  Maximus  eller  Priscus,  Eusebius  eller  Chry- 
santhes.  De  ville  belære  Dig  og  give  Dig  tilfredsstillende 
Oplysninger. 

Julian  henvendte  sig  nu  til  Eusebius  og  Chrysanthes,  som 
dengang  boede  i  Pergamum ;  Maximus  var  i  Ephesus,  Priscus 
i  Grækenland.  Ædesius's  to  Disciple  holdt  lange  og  vidt- 
løftige, rent  filosofiske  Foredrag  for  den  fyrstelige  Elev.  Un- 
der tusinde  forskjellige  Former  afhandlede  de  for  ham  Theo- 
rien  om  Triaden,  som  Neoplatonikerne  stillede  imod  den 
kristelige  Treenighedslære,  dens  forskjellige  Egenskaber  og 
den  hellige  Begejstring,  som  frembringes  af  Dyden  og  Sand- 
heden. «Se  det  er  det,  som  er  sikkert  og  fast«,  sagde  de 
til  ham.      »Hvad  det  øvrige  angaar,  er  det  Sanseillusion  og 

Gjøgleri,  som  maa  overlades  til  dem,  der  have  Samkvem  med 
de  materielle  Magter«.  Denne  Tilbageholdenhed  æggede  endnu 
mere  den  utaalmodige  Elevs  Nysgjerrighed;  han  trængte 
heftigere  ind  paa  sine  Lærere,  og  de  fortalte  ham  da, 
hvorledes  deres  Kollega  Maximus  havde  ført  dem  ind  i 
Hecates  Tempel  og  indbudt  dem  til  at  tage  Sæde.  Medens 
de  sade  her  og  tilbade  Gudinden,  medens  Virakskyer  opfyldte 
Luften  og  Hymner  tonede  gjennem  Templet,  havde  Gudindens 
Statue  pludselig  begyndt  at  smile  til  dem.  Et  ^fjeblik  efter 
slog  et  Lyn  ned  og  antændte  de  Fakler,  som  Gudinden  bar 
i  sine  Hænder.  « Dette  Vidunder,  som  mere  hører  hjemme  i 
Theatret'i,  sagde  de  til  ham,  « satte  os  vel  i  nogen  Bevægelse, 
men  opvakte  snart  vor  Tvivl  og  gjorde  os  tilbageholdne. 
Gjør  Du  ligesaa;  lad  det  ikke  forføre  Dig.  Der  er  intet 
stort  i  Verden  uden  Sjælens  Renselse«.  Disse  Ord  grebe 
Julian  dybt,  men  anderledes,  end  de  tænkte;  «Bliv  I  ved 
Eders  Bøger«,  udraabte  han  heftig,  «jeg  har  fundet  den  Mand, 
jeg  søger«. 

Hvis  denne  Beretning,  som  Eunapius  meddeler  i  sin  Bog, 
Sofisternes  Levnet,  er  fuldkommen  sandfærdig,  hvorom  der 
vel  kan  rejses  Tvivl,  viser  eller  antyder  den  os,  at  Julian 
midt  i  sin  Kjærlighed  til  den  græske  Oldtid,  i  sin  Begejstring 
for  Homer  og  Plato  ikke  var  født  til  at  leve  i  Ly  af  en  filosofisk 
Skole  eller  i  Tilbedelsen  af  en  overlevet  Literatur.  Han  var 
ikke  alene  anlagt  til  en  Ordets,  men  ogsaa  til  en  Handlingens 
Mand;  han  var  sit  Aarhundredes  og  sin  Families  ægte  Barn. 
Constantius's  Helteblod  løb  varmt  gjennem  hansAarer;  Rhe- 
toriken  og  Metafysiken  vilde  ikke  i  Længden  med  sine  tørre 
og  blodløse  Abstraktioner  have  kunnet  tilfredsstille  hans 
brændende  Sjæls  Handlekraft. 

Julian,  saaledes  vedbliver  Eunapius  i  sin  Fortælling,  be- 
gav sig  da  til  Ephesus,  hvor  Maximus  opholdt  sig.  Det  var 
en  imponerende  Personlighed,  denne  Maximus,  med  sine  funk- 
lende Ojne,  sit  lange,  hvide  Skjæg  sin  stærke,  velklingende 
Røst,  sit  talende  og  poetiske  Sprog.    Han  indviede  den  unge 


Jaliaaus  Apostatas  Ungdom.  433 

Julian  i  alle  Magiens  og  Trylleriets  Hemmeligheder;  i  en 
underjordisk  Grotte,  hvori  han  nedsteg  med  ^in  Elev,  lod  han 
overnaturlige  Aander,  alle  Hedenskabets  Guder  fremstige  for 
den  fortryllede  Julians  Blik.  De  kristne  Skribenter  fortælle 
uden  dog  at  indestaa  for  Fortællingens  Sandhed,  at  Julian 
forfærdedes,  da  han  første  Gang  var  tilstede  ved  en  saadan 
Aandebesværgelse.  Da  en  rædsom  Larm  gjenled  i  Hulen,  da 
Taager  og  Dampe  udbredte  sig  rundt  omkring  ham  og  Ild- 
aander  svang  sig  igjennem  Luften,  gav  han,  saa  siges  der, 
efter  for  en  gammel  Vane  og  gjorde  mekanisk,  saaledes  som 
han  var  vant  til  fra  sin  Barndom,  Korsets  Tegn  for  sit  Bryst! 
—  Under  denne  Lærer  fordybede  Julian  sig  mere  og  mere  i 
disse  Mysterier,  der  halvt  tilhørte  den  hedenske  Kultus,  halvt 
Filosofien. 

Efter  en  anden,  mere  sikker  og  paalidelig  Beretning,  Ju- 
lians egen,  havde  ikke  alene  Maximus,  men  ogsaa  den  oven- 
nævnte Chrysanthes,  der  ikke  som  hin  elskede  ydre  Glans  og 
Pragt  og  var  af  en  ædlere  og  besindigere  Karakter,  betydelig 
Indflydelse  og  Indvirkning  paa  Prinsen.  Chrysanthes  søgte 
at  lede  hans  Sind  bort  fra  den  blændende  og  tomme  Magi 
til  dybere,  filosofiske  Ideer  og  at  mildne  hans  heftige,  bræn- 
dende Sjæl  ved  Filosofiens  Lægemidler.  «Han  Qernede  det 
lidenskabelige  og  vilde  hos  mig»,  skriver  Julian  senere,  «og 
søgte  at  gjøre  mig  rolig  og  besindig;  han  lærte  mig  frem  for 
alt  at  gjøre  det  gode  og  antage  Guderne  for  Åarsag  til  alt 
godt»).  I  henved  fire  Aar,  fra  sit  21de— 25de  Aar,  havde 
den  unge  Prins  ført  dette  indadvendte,  beskuende  og  gran- 
skende Liv,  der  svarede  saa  godt  til  hans  hele  Tilbøjelighed, 
og  i  disse  vigtige  Læreaar  hemmelig  udviklet  og  dannet  sig 
saaledes,  som  han  senere  viste  sig  for  sin  Samtid.  Han  havde 
efter  Libanius's  Ord  «som  en  Løve  brudt  de  Baand,  der  om- 
snoede  ham,  og  kastet  den  Æselshud,  han  saa  længe  havde 
baaret  for  at  hengive  sig  til  det  sande  i  Stedet  for  det 
usande,  til  den  ægte  Religion  i  Stedet  for  den  uægte »,  da 
i  Aaret  355  en  pludselig  Omvexling  indtraadte  i  hans  Liv. 

III. 

Constantius  havde,  som  oven  for  er  omtalt,  antaget  Ju- 
lians ældre,  denne  saa  ulige  Halvbroder  til  Medregent,  og 
Gallus  beherskede  fra  sin  Hovedstad,  det  rige  og  blomstrende 
Åntiochia  i  Syrien,  de  estlige  Provinser;  men  den  unge,  raa 
og  udannede  Fyrste  forstod  ikke  at  regere.  Pludselig  løftet 
fra  et  Fængsel  op  paa  en  Trone,  tænkte  han  kun  paa  at  til- 
fredsstille sine  Lidenskaber  og  hengive  sig  til  Nydelser  af 
enhver  Art,  som  hans  hoje  Stilling  let  kunde  forskaffe  ham. 
Hans  gode  Egenskaber,  hans  ukunstlede  Aabenhed  og  Jævnhed 
forsvandt  hurtig  under  den  pludselige  Lykkes  fordærvelige 
Indflydelse;  hans  medfødte  Anlæg  til  Grusomhed  udviklede 
sig  mere  og  mere  og  gjorde  ham  til  en  virkelig  Tyran.  Denne 
Grusomhed  næredes  ved  hans  Lidenskab  for  Cirkuslege,  hvor 
Blodet  flød  i  Strømme,  og  hvor  han  kunde  mætte  sig  med 
Synet  af  menneskelig  Dødskamps  Kvaler. 

Ved  hans  Side  stod  en  Gemalinde,  der  ikke  egnede  sig 
til  at  bekæmpe  og  mildne  hans  heftige  og  grusomme  Sind. 
Constantina  skildres  ikke  som  en  Kvinde,  men  som  en  Furie, 
der  kun  tørstede  efter  Menneskeblod*).  Hans  Regering  blev 
efter  Kildernes  Beretning  et  fuldstændigt  Sidestykke  til  Do- 
mitians;  ethvert  Hus  i  Åntiochia  var  omgivet  af  Cæsars  Spej- 
dere, og  han  selv  forsmaaede  ikke  for  desto  sikrere  at  ramme 
sine  Ofre  at  snige  sig  omkring  i  denne  lave  Forklædning. 
Marter-  og  Torturredskaber  fyldte  hans  Palads,  og  de  mange 
Voldsgjerninger  udbredte  almindelig  Skræk  fra  Åntiochia  ud 
over  de  tilgrænsende  Lande.  Kejser  Constantius  var  under- 
rettet om  alt;  men  optaget  og  beskæftiget,  som  han  var  i 
Vesten,  havde  han  rolig  set  til  i  to  Aar.  Da  i  Aaret  354 
Magnentius's  Oprør  fuldstændig  var  kuet  og  dæmpet,  be- 
sluttede han  Gallus's  Fald;    dog   gik  han  ikke  aabenlyst  til 


•)  »Megæra  qvædam  mortalis,  humaui  cruoris  avida  nihil  mitius  qvam 
maritus«,  ere  Ammians  Ord. 

Værks,  men  med  Forsigtighed  og  Underfundighed,  som  det 
laa  i  hans  fejge  og  frygtfomme  Karakter. 

Under  Venskabs  Maske  lod  han  sin  Fætter  med  udsøgt 
Høflighed  indbyde  til  et  Besøg  i  Mailand,  hvor  Kejseren  den- 
gang opholdt  sig  med  sit  Hof."  Løven  lod  sig  fange;  Gallus 
tiltraadte  skjønt  med  indre  Modstræben  den  skæbnesvangre 
Kejse.  Da  han  kom  til  Adrianopel,  modtog  han  en  bydende 
kejserlig  Skrivelse,  hvori  det  betydedes  ham  at  lade  sit  Følge 
tilbage  og  ufortøvet  begive  sig  til  Mailand;  paa  denne  Rejse 
mærkede  Gallus  af  sine  Ledsageres  eller  snarere  Bevogteres 
hovmodige  Adfærd,  at  han  var  overlistet.  Han  anklagede  sig 
selv  og  forbandede  sine  Misgjerninger;  efterhaanden  som  man 
nærmede  sig  Italien,  behandlede  man  ham  strengere,  man 
berøvede  ham  endog  de  cæsariske  Udmærkelsestegn.  Da  man 
naaede  Pola  i  Dalmatien,  blev  han  kastet  i  Fængsel,  og  her 
indfandt  sig  Eunuken  Eusebius,  Kejserens  almægtige  Minister, 
Gallus's  Dødsfjende  og  tog  ham  i  Forhør.  Gallus  fordulgte 
intet,  tilstod  alt,  endog  de  højforræderiske  Planer,  han  be- 
skyldtes for;  Dødsdommen  blev  hurtig  undertegnet,  og  Julians 
Broder  blev  som  en  lav  Forbryder  med  bagbundne  Hænder 
halshugget  i  sit  Fængsel! 

Saaledes  var  der  af  det  constantinske  Hus's  én  Gang  saa 
frodige  Stamme,  foruden  den  regerende  Kejser,  kun  ét  Skud 
tilbage,  og  dette  Skud  var  Julian.  Det  saa  ud,  som  ogsaa 
han  var  bestemt  til  at  dø.  Som  den  forbryderiske  Gallus's 
Broder  og  formentlige  Deltager  i  hans  oprørske  Planer  blev 
han  under  streng  Bevogtning  fra  sit  Opholdssted  i  Jonien 
ført  til  Mailand.  Med  sin  ulykkelige  Broders  Skæbne  for  øje 
ventede  han  her  hvert  øjeblik  Døden;  det  hed  sig,  at  Kejse- 
ren og  hans  Eaad  havde  besluttet  den.  I  denne  Dødsfare, 
medens  Damoklessværdet  hang  i  et  Haar  over  hans  Hoved, 
tilbragte  Prinsen  6  Maaneder,  paa  alle  Sider  omringet  af 
Spejdere,  som  belurede  ethvert  af  hans  Skridt. 

Men  Faren  og  Ulykken  udviklede  Julians  store  Egen- 
skaber;  der   hørtes   ingen  Klage,   intet  Forsvar  lød  fra  dø^ 

kloge  Læber;  en  urokkelig  Fasthed,  Rolighed  og  Værdighed 
var  udbredt  over  hele  hans  Væsen.  I  Forhørene  var  hans 
Sprog  klart  og  fyndigt,  uden  overdreven  Smiger  mod  Kejse- 
ren, og  uskyldig,  som  han  var,  kunde  intet  af  hans  Ord  af- 
give noget  Vaaben  mod  ham.  Denne  værdige,  kloge  og  be- 
stemte Optræden  imponerede  og  afvæbnede  hans  Fjender  og 
forskaffede  ham  den  blide  og  gode  Kejserinde  Eusebias  Ven- 
skab og  Bevaagenhed;  hun  var  ikke  uden  Indflydelse  hos  den 
kejserlige  Ægteherre,  og  det  var  hende,  der  som  en  Frelsens 
Engel  holdt  sin  skjærmende  Haand  over  Julians  Hoved.  Det 
var  virkelig  sandt,  at  Constantius's  Omgivelser  havde  raadet 
ham  til  ikke  at  opføde  en  Slange,  der  kunde  blive  ham  far- 
lig, i  sit  eget  Hus,  og  Kejseren  var  kun  altfor  tilbøjelig  til  at 
følge  dette  Eaad;  men  Eusebia  talte  Julians  Sag  med  en 
saadan  Varme  og  Inderlighed,  at  hun  fik  Planen  tilintetgjort 
og  kuldkastet. 

Eørt  af  de  Prøvelser,  som  den  unge,  kloge  og  talentfulde 
Prins  havde  gjennemgaaet,  bevægede  hun  endogsaa  sin  Ge- 
mal til  at  tilstaa  ham  en  privat  Audients.  Julian  gjorde  ved 
sin  ædle  Fremtræden  og  sine  kloge  Svar  et  gunstigt  Indtryk 
paa  den  frygtelige  Fætter,  og  denne  Sammenkomst,  som  ikke 
gjentoges,  —  Eunuken  Eusebius  frygtede  enhver  fremmed 
Indflydelse  hos  Monarken  —  fik  et  heldigt  Udfald.  Prinsen 
erholdt,  hvad  han  atraaede.  Det  tillodes  ham  at  begive  sig, 
ikke  til  Asien,  hvor  man  frygtede  hans  mange  Forbindelser, 
men  til  Grækenlands  Hovedstad,  Pallas  Athenes  By,  der  i 
hine  Dage  var  et  Sæde  for  Lærdom,  ikke  for  Politik.  Det 
var  i  Foraaret  355,  at  Julian  begav  sig  til  denne  By. 

L  dette  Musernes  Sæde,  ved  Foden  af  Akropolis  og  Par- 
thenon,  i  det  Tempel,  som  havde  gjenlydt  af  Sophokles's  Vers 
og  Demosthenes  veltalende  Tunge,  indaandede  Julian  for  første 
Gang  i  sit  Liv  med  Henrykkelse  en  Luft,  som  kvægede  hans 
Sanser  og  beroligede  hans  ængstede  Sjæl.  En  broget  Blan- 
ding af  lærelystne  og  muntre  unge  Mennesker,  der  vare 
strømmede   herhen  fra  alle  det  vidtstrakte  Kiges  Lande  for 

at  uddanne  sig  ved  lærde  Studier,  Kristne  saavel  som  Hed- 
ninger, befolkede  den  berømte  Stads  Gader.  '  Man  blandede 
Alvor  med  Skjæmt,  literært  Arbejde  med  Legemsøvelser  og 
Lege,  med  Udskejelser  og  muntre  Fester.  Hver  Skole  havde 
sit  Overhoved,  og  mellem  de  forskjellige  Skoler  forefaldt,  som 
nu  til  Dags  i  Tyskland,  Kampe  og  Voldsomheder,  hvor  Stad- 
politiet maatte  skride  ind.  Her  var  Prøver,  som  den  nysan- 
komne maatte  bestaa  for  at  optages  i  Skolen,  kortsagt,  Athen 
frembød  dengang  et  træffende  Billede  paa  en  Studenterby  i 
vore  Dage. 

I  kort  Tid  blev  Julian  lige  saavel  ved  sin  Eang  som 
ved  sine  Talenter  Helten  i  disse  glimrende  Skoler  for  fin  og 
kunstfuld  Veltalenhed.  Sofister,  Rhetorer  med  deres  Elever  — 
alle  strømmede  sammen  omkring  Kejser  Constantius's  næ:e 
Slægtning.  Det  var  for  enhver  en  uventet  Nydelse  at  høre 
Digternes  og  Veltalenhedens  Sprog  blive  talt  med  Ynde  og 
Værdighed  af  en  fyrstelig  Mund,  at  kappes  i  Veltalenhed,  at 
afhandle  filosofiske  Emner  med  en  Prins! 

Under  disse  for  ham  saa  kjære  Sysler  gled  Tiden  hurtig 
hen,  medens  han  omgikkes  med  Mænd,  som  dannede  hans 
Aand  og  udviklede  den  Sjæleadel,  der  slumrede  i  ham.  Blandt 
disse  Omgangsvenner  maa  fremfor  alle  nævnes  Gregorius  fra 
Nazianz  og  Basilius,  de  senere  saa  berømte  Kirkefædre,  hvis 
første  Bekjendtskab  han  allerede  havde  gjort  i  Kappadocien. 
I  dybe  Drag  indaandede  Julian  Attikas  poetiske  Luft,  beun- 
drede Templerne  og  udgød  Taarer  paa  deres  Ruiner.  Mild 
og  folkelig,  som  han  var  af  Naturen,  erhvervede  han  sig  snart 
baade  de  indfødtes  og  fremmedes  Kjærlighed  og  Hengivenhed. 
Ikke  6  Maaneder  vare  saaledes  hurtig  forløbne,  da  pludselig 
en  kejserlig  Ordre  paa  ny  stævnede  ham  til  Hoffet  i  Mailand. 
Hvad  var  Aarsagen  til  denne  uventede  Kaldelse?  Hvad  ven- 
tede ham  ved  Constantius's  Hof?  Var  det  Døden  eller  maa- 
ske  Kronen,  man  bestemte  ham.  Julian  kjendte  Kejseren  og 
havde  Gallus's  Skæbne  i  frisk  Minde:  med  lige  Eet  kunde 
han  vente  begge  Dele. 

Det  var  med  Vemod,  Prinsen  forlod  det  kjære  Athen.  I 
sin  dybe  Smerte  tog  han  det  atheniensiske  Folk  til  Vidne 
paa  den  Sorg,  hans  pludselige  Bortkaldelse  foraarsagede  ham: 
"I  vide,  hvilke  Taarer  jeg  udgød«,  skriver  han  i  sit  berømte 
Brev  til  Athenienserne;  « Jeg  løftede  paa  Akropolis  mine  Hæn- 
der mod  Himlen  og  bad  til  Eders  Gudinde  Minerva,  at  hun 
vilde  frelse  sin  Tjener«.  Julian  indskibede  sig,  uvis  om  den 
Skæbne,  der  forestod  ham,  og  med  blandede  Følelser  betraadte 
han  Italiens  Jordbund. 

Constantius  var  efter  Gallus's  Mord  paa  ny  bleven  Ene- 
hersker i  det  uhyre  Verdensrige  og  følte  sig  igjen  ikke  stærk 
nok  til  at  styre  det  alene.  Hvert  Aar  bragte  nye  Forlegen- 
heder og  Farer;  medens  østen  krampagtig  trak  sig  sammen 
under  den  grusomme  arianske  Forfølgelses  Eædsler,  vaklede 
Vestens  Grænsemur  under  Trykket  af  de  barbariske  Horders 
bølgende  Masser,  som  stadig  gik  over  Rhinen  og  truede  Ri- 
get fra  denne  Kant.  Intet  Under  derfor,  at  den  svage  Kejser 
paa  ny  begyndte  at  se  sig  om  efter  en  Medhjælper.  Den 
aandrige  og  lærde  Kejserinde  Eusebia  havde  ikke  forglemt 
Julian,  medens  han  sad  fordybet  i  sine  Bøger  i  Athen;  hun 
havde  ikke  hørt  op  med  at  rose  sin  Yndling  for  Kejseren  og 
omtale  ham  som  den  Mand,  der  vilde  være  bedst  skikket  til 
at  hjælpe  ham  med  at  bære  Tronens  tunge  Byrde.  Julian, 
sagde  hun,  var  vidt  forskjellig  fra  sin  ældre  Broder  Gallus; 
han  var  mild  og  beskeden:  hans  Troskab  mod  sin  Kejser 
vilde  endnu  mere  sikres  ved  Purpurets  Gave.  Kejseren  gav 
endelig  efter;  han  besluttede  at  skjænke  sin  Fætter  i  Athen 
Titel  af  Cæsar,  formæle  ham  med  sin  Søster  Helene  —  i  den 
kejserlige  Familie  gik  politisk  Alliance  og  Ægteskab  bestandig 
Haand  i  Haand  —  og  overdrage  ham  de  vanskeligste  Pro- 
vinser, Gallien  paa  den  anden  Side  af  Alperne. 

Da  Julian  ankom  til  Mailand,  blev  han  venlig  modtaget 
af  Kejserinden.  Den  unge  Filosof  viste  i  Begyndelsen  ingen 
stor  Tilbøjelighed  til  at  modtage  den  kongelige  Gave  og  for- 
lade sine  Bøger   for   at   modtage   en  Krone.     Eusebia  søgte 

derfor  at  sprede  disse  Betænkeligheder  ved  mange  Fornuft- 
grunde ;  Prinsen  fortæller  selv,  at  han  bestod  'en  indre  Kamp, 
førend  han  bestemte  sig.  Han  gav  omsider  efter  for  Euse- 
bias's  Forestillinger,  da  han  troede,  at  det  saaledes  var  Gu.- 
dernes  Vilje.  »Hvis  de  Ting,  som  Du  ejer«,  sagde  han  til 
sidst  til  sig  selv,  «hvis  din  Hest,  dit  Faar  og  din  Oxe  ikke 
negte  Dig  deres  Tjeneste,  naar  Du  trænger  til  dem,  vil  da 
Du,  som  ikke  vil  være  noget  almindeligt  Menneske,  men 
frem  for  alt  en  Mand,  der  er  tro  mod  sine  Pligter,  unddrage 
Guderne  din  Person,  naar  de  ville  gjere  Brug  af  den?  Er  det 
at  tjene  Guderne?    Er  det  at  være  vis  og  modig?« 

Han  blev  nu  ført  til  Paladset  for  at  stedes  for  Kejserens 
jøjne;  men  først  maatte  hans  Ydre  undergaa  en  Forandring. 
Man  afragede  ham  hans  lange  Skjæg,  som  han  efter  Filoso- 
fernes  Skik  igjen  havde  ladet  voxe,  og  kastede  en  Soldater- 
kappe  over  hans  Skuldre.  I  denne  uvante  Dragt  tog  den 
ukrigerske  Julian  sig  kejtet  og  ubehjælpsom  ud,  og  hans  An- 
strengelser for  at  betvinge  sin  indre  Bevægelse  forøgede  endnu 
mere  hans  Forlegenhed.  Med  nedslagne  Øjne  og  en  Lærds 
pedantiske  Manerer  nærmede  han  sig  Kejseren,  medens  Hof- 
folkene havde  Møje  med  at  dæmpe  deres  Latter.  Paa  en 
Tribune,  der  var  oprejst  foran  de  forsamlede  Tropper,  modtog 
Constantius  sin  Fætter;  Kejseren  tog  den  bly  og  beskedne 
Prins  i  Haanden  og  henvendte  sig  derpaa  til  sine  Soldater  i 
et  glimrende  Foredrag;  thi  Constantius  besad  en  ikke  ringe 
Grad  af  Veltalenhed.  Med  levende  Farver  skildrede  han  de 
Farer,  som  omringede  Riget  fra  alle  Sider,  og  paaviste  dem 
Nødvendigheden  af  dette  Skridt,  at  udnævne  en  ny  Cæsar. 
Han  nævnte  Julians  Navn  og  syntes  at  standse  et  øjeblik 
for  at  lægge  Mærke  til,  hvorledes  Legionerne  optoge  hans 
Valg.  Der  lød  en  Bifaldsmumlen  gjennem  Krigernes  Kækker. 
Soldaterne,  fortæller  osAmmian,  der  selv  var  Soldat  og  havde 
deltaget  i  Julians  Felttog,  saa  i  den  lille  Mand  med  det  for- 
legne Væsen,  de  levende  Øjne,  de  dristige  og  dog  blide  An- 
sigtstræk »med  indre  Forudanelser  det  vordende  Feltherregeni*. 

Kejseren  gik  videre  i  sin  Tale  og  rettede  sluttelig  til  Julian, 
der  stod  ved  hans  Side  med  tavse  og  sørgmodige  Miner, 
disse  hyklerske  Ord:  «Del  mit  Arbejde!  Modtag  af  min 
Haand  det  Hverv  at  beskytte  Gallien ;  min  Naade  skal  ledsage 
Dig;  vi  ville  arbejde  sammen  og,  hvis  det  behager  den  Gud, 
som  vi  begge  paakalde,  ville  vi  beherske  Verden  i  Fred,  med 
lige  Fromhed  og  Maadehold«. 

Da  Constantius  havde  endt  sin  Tale,  brøde  Soldaterne 
ud  i  høje  Bifaldsraab  og  Glædesskrig,  idet  de  efter  Kriger- 
skik med  en  skingrende  Larm  sloge  yderes  Skjolde  mod  deres 
Knæ.  Ved  denne  uvante  Krigslyd  sitrede  den  unge  Cæsar; 
en  Gysen  foer  gjennem  hans  Sjæl,  en  Drøm  om  Krigerdaad 
og  Heltebedrifter  stod  for  hans  indre  øje.  Han  hævede  med 
Stolthed  sit  bøjede  Hoved  og  kastede  et  funklende  Blik  ud 
over  den  talrige  Forsamling,  medens  et  Smil  spillede  om  hans 
alvorsfulde  Læber.  Da  Soldaterne  saa  denne  pludselige  For- 
andring i  hans  Holdning  og  Miner  og  sympathetisk  forstode 
den*),  stege  deres  Jubelskrig  til  en  sand  Begejstrings  Højde. 
Med  Heftighed  trængte  man  sig  om  den  Vogn,  hvori  Julian 
steg  op  med  Kejseren,  og  Tilbagetoget  var  et  sandt  Triumf- 
tog. Prinsen  havde  hurtig  bekæmpet  sin  pludselige  Bevægelse 
og  lod  sig  ikke  bedaare  af  den  glimrende,  men  farlige  Stil- 
ling. Da  han  under  Soldaternes  Glædesskrig  steg  ind  i  Vognen 
ved  Siden  af  sin  kejserlige  Fætter,  mumlede  han  for  sig  selv 
dette  homeriske  Vers,  som  passede  til  Situationen:  »Frelst  af 
Hephaistos  han  blev,  som  i  Mulm  ham  hylled  og  redded*. 

I  de  følgende  Dage  afløste  den  ene  Fest  den  anden,  og 
nu  allerede  fejredes  Julians  Bryllup  med  Prinsesse  Helena, 
som  han  knap  havde  set.  Kejserinde  Eusebia  overøste  de 
Nyformælede  med  Gaver  og  Foræringer,  blandt  andet  forærede 
hun  Julian  et  rigt  Bibliothek  af  de  bedste  Forfattere.    Den 


*)  Oculos  cum  venustate  terribiles  vultumque  diu  multumque  contuen- 
tes,  qui  futurns  esset,  colligebant. 

Dye  Cæsar  gjengældte  Høflighed  med  Hoflighed;  med  Flid 
og  Omhu  forfattede  han  en  Lovtale  over  Kejser  Constantius, 
hvori  han  efter  de  traditionelle  Former  skildrede  hans  Dyder 
og  Bedrifter  med  stærke  og  sminkede  Farver.  Trods  de  gjen- 
sidige  Smigrerier  vedvarede  dog  Mistilliden  under  Høflighedens 
Maske  mellem  de  to  Slægtninge;  under  Paaskud  af  at  for- 
syne ham  med  et  Hof  og  Falge  afskedigede  man  hans  tid- 
ligere Tjenerskab  og  lod  ham  kun  beholde  Oribasus,  hans 
Læge  og  Ungdomsven,  der  hemmelig  delte  hans  hellenske 
Sympathier.  Saaledes  udrustet  eller  snarere  bevogtet  —  hans 
Følge  bestod  af  kejserlige  Spioner  —  afrejste  Julian  fra  Mai- 
land til  sine  Provinser;  Kejseren  ledsagede  ham  et  Stykke 
udenfor  Byen:  det  var  den  1ste  December  i  Aaret  355. 

Et  halvt  Aarhundrede  var  forløbet,  siden  den  regerende 
constantinske  Kejserfamilies  Stifter  som  Flygtning  havde  sat 
Foden  paa  den  galliske  Jordbund.  Dengang  var  han  uvidende 
om  sin  kommende  Storhed  og  anede  ikke,  at  det  var  ham 
beskikket  engang  at  plante  det  foragtede  og  forfulgte  Kors 
paa  Templernes  Ruiner;  nu  drog  hans  Kaces  sidste  Skud, 
i  samme  Alder,  efter  de  samme  udstaaede  Farer  den  samme 
Vej!  Og  dog  hvor  forskjellige!  Onklen  havde  ladet  de  he- 
denske Templer  synke  i  Grus,  og  Brodersønnen,  der  overalt 
paa  sin  Vej  saa  Korset  blinke  sig  imøde  og  overalt  fandt 
Kirker  og  Altere  fyldte  med  Gaver  til  den  nye  Gud,  for- 
bandede i  sit  Hjerte  sin  store  Onkels  Værk.  Havde  Julian 
Ret  eller  Uret?  Udgik  ikke  det  samme  Suk,  maaske  endnu 
dybere  og  mere  klagende,  fra  de  Kristnes  Forfølgelser  mod 
deres  Trosbrødre  som  fordum  fra  deres  Forfølgelse  af  Hed- 
ningerne? Syntes  ikke  den  kristne  Tro  at  paalægge  sine  Be- 
kjendere  de  samme  Lidelser,  som  de  havde  gjennemgaaet  i 
Kirkens  første  Aarhundreder?  En  sørgelig  Lære  for  Kristus- 
haderen  Julian! 

(Forts.). 
Christian  Stremjds. 

(En  Episode  af  den  hollandske  Uafhængighedskamp). 


Um  Aftenen  den  22de  Maj  1572  herskede  der  en  ualmindelig 
Travlhed  i  den  lille  By  Bussigny,  som  ligger  tæt  ved  Frank- 
rigs daværende  Nordgrænse.  Næsten  hele  Befolkningen  var 
paa  Benene  og  havde  samlet  sig  vest  for  Byen  for  at  være 
Vidne  til  Samlingen  af  en  anselig  Skare  Ryttere  og  Fodfolk, 
der  i  Løbet  af  de  sidste  Dage  fra  forskjellige  Sider  vare  an- 
komne til  Byens  Omegn  og  havde  taget  Kvarter  i  de  nær- 
mest liggende  Gaarde  og  Huse.  Det  var  øjensynligt,  at  disse 
Tropper  havde  faaet  Bussigny  anvist  som  Samlingspunkt  til 
et  Foretagende,  der  imidlertid  var  og  blev  en  uudgrundelig 
Hemmelighed  for  de  gode  Beboere,  skjønt  man  uvilkaarlig 
følte  sig  fristet  til  at  sætte  det  i  en  vis  Forbindelse  med  de 
Uroligheder,  der  i  den  senere  Tid  havde  hjemsøgt  de  neder- 
landske Provinser.  Det  eneste,  man  vidste,  var,  at  Sagen 
blev  ledet  af  Grev  Ludvig  af  Nassau,  Prinsen  af  Oraniens 
tapre  Broder. 

Forinden  vi  nærmere  gaa  ind  paa  dette  hans  Forehavende, 
ville  vi  et  -Øjeblik  dvæle  ved  denne  interessante  Personlighed, 
om  hvem  Motley  saa  smukt  siger:  « Ludvigs  Løbebane  er 
kun  kort,  naar  den  regnes  efter  Livsaar;  maales  den  derimod 


*)  Efter  Lodewijk  Mulder:   »De  verrassing  van  Bergen  in  1572. — 
Dr.  L.  Beijnen:  Lodewijk  van  Nassau  in  de  jaren  1565  en  1566. 

efter  alt,   hvad  han  udrettede,   vil  den  næsten  komme  en  af 
af  de  jødiske  Stamfædres  lange  Liv  nær». 

Prins  Ludvig  var  fedt  1538;  i  Modsætning  til  Prins 
Vilhelm,  hans  fem  Aar  ældre  Broder,  var  har  lige  fra  sin 
første  Ungdom  Reformationen  inderlig  hengiven,  rimeligvis 
fordi  hans  Moder  Juliane,  der  var  meget  ivrig  luthersksindet, 
havde  stor  Indflydelse  paa  ham.  Til  Trods  for  sin  Religion 
drog  han  dog  til  Bryssel  for  der  at  gjøre  sin  Lykke  ved 
Hoffet,  hvor  Prins  Vilhelm  som  Medlem  af  Statsraadet  ind- 
tog en  høj  Stilling.  Kong  Filip  II  fandt  Behag  i  Ludvig  og 
tog  ham  med  paa  Felttoget  imod  Frankrig,  hvor  han  ud- 
mærkede sig  ved  Erobringen  af  St.  Quentin.  Efter  at  Filip 
var  dragen  til  Spanien,  begav  Ludvig  sig  atter  til  Dillenburg, 
og  det  er  ret  betegnende  for  hans  hele  Standpunkt,  at  han 
allerede  i  1563  herfra  skrev  til  Prinsen  af  Oranien:  "Udvirk, 
at  jeg  bliver  Kredsøverste  i  den  neder  -  westfalske  Kreds,  saa 
vil  jeg  fra  Køln  altid  kunne  være  ved  Haanden,  hvis  man  i 
Holland  skulde  behøve  en  væbnet  Magt«.  Planen  mislykke- 
des, men  han  vedblev  at  staa  i  stadig  Forbindelse  med  de 
misfornøjede  nederlandske  Adelsmænd,  som  i  ham  saa  deres 
naturlige  Anfører,  hvis  det  engang  skulde  komme  til  et  Brud 
med  den  lovlige  Regering.  I  Eftersommeren  1565  kom  han 
til  Badestedet  Spa  og  drøftede  her  med  sin  nærmeste  Om- 
givelse Planen  til  at  danne  et  Forbund,  der  skulde  modsætte 
sig  den  spanske  Regerings  voldsomme  Fremgangsmaade  mod 
alle  Ikke-Katholiker.  Ved  Kongens  Brev  af  20de  Oktober  til 
Statholderinden  Margaretha,  hvori  det  erklæredes,  at  Kjæt- 
terne  skulde  forfølges  til  det  yderste,  og  at  Oprettelsen  af 
Inkvisitionen  derfor  var  nødvendig,  var  Landet  nemlig  kom- 
met  i  den  voldsomste  Bevægelse*).     I  Anledning  af  Vlies- 


*)  Statholderinden,  som  fomdsaa  Virkningen  af  Brevet,  tnrde  ikke 
offentliggjøre  det  og  forelagde  Statsraadet  det  til  Betænkning. 
Præsidenten  Viglius  ansaa  det  heller  ikke  for  raadeligt,  men  Prin- 
sen af  Oranien,  Greverne  Egmont  og  Hoom  mente,  at  Sagen 
skalde  gaa  sin  Gang,  og  Brevet  blev  forkyndt. 

ordnens  Stiftelsesfest  den  30te  November  vare  en  Mængde 
Eiddere  komne  til  Brj^ssel,  og  da  nu  Ordenskantsleren  Viglius 
mindede  Ridderne  om  deres  Forpligtelse  til  at  beskytte  Kir- 
kens og  Fyrstens  Avtoritet,  fandt  Ludvig  Øjeblikket  gunstigt 
til  at  fremme  sin  Plan  og  samledes  derfor  paa  Festaftenen 
med  nogle  og  tyve  Adelsmænd  hos  Greven  af  Culemburg  for 
at  drøfte,  hvad  der  i  Anledning  af  Religionens  Forfølgelse 
skulde  gjøres.  Dette  var  Frøkornet,  hvoraf  Nederlandenes  Uaf- 
hængighedskamp  skulde  udvikle  sig;  thi  nogle  Dage  efter 
undertegnede  Ludvig,  Brederode,  Grev  Karl  van  Mansveldt 
og  flere  Adelsmænd  det  bekjendte  Compromis,  hvorved  Del- 
tagerne forpligtede  sig  til  at  forsvare  Landets  Frihed  imod 
nogle  fremmede,  som  ved  altfor  ivrig  at  haandhæve  Katholi- 
cismen  tilsidesatte  Kongens  Interesser. 

Compromis'et  fremkaldte  navnlig  ved  Grev  Ludvigs  Ind- 
flydelse —  thi  at  han  var  Sjælen  i  Bevægelsen,  fremgaar  klart 
af  hans  Brevvexling  med  Prinsen  af  Oranien,  Brederode,  Gre- 
verne Egmont  og  fl.  —  det  bekjendte  Bønskrift,  som  over- 
raktes Statholderinden  i  1566  af  300  Adelsmænd;  allerede 
dette  Skridt  stod  paa  Lovlighedens  yderste  Grænse,  men  da 
saa  Billedstormen*)  brød  løs,  var  ogsaa  fra  Regeringens 
Side  Krigen  paa  Liv  og  Død  erklæret,  og  Statholderinden 
opfordrede  allerførst  Grev  Ludvig  til  at  forlade  Landet;  han 
søgte  nu  Hjælp  i  Tyskland  for  derfra  med  væbnet  Magt  at 
fortsætte  Striden  imod  det  spanske  Voldsherredømme,  og  i 
Spidsen  for  en  lille  Skare  rykkede  han  i  1568  ind  i  Provinsen 
Groningen  og  tilkæmpede  sig  Sejren  ved  Heiligerlee,  hvor- 
med Hollands  firsindstyveaarige  Kamp  kan  antages  at  be- 
gynde; men  da  han  kort  efter  af  Albas  Tropper  blev  slaaet 
ved  Jemmingen,  maatte  han  paa  ny  rømme  Landet,  og  ude  af 
Stand  til  foreløbig  at  gjøre  mere  for  sine  Trosfæller  i  Holland 
vendte  han  sig  til  Frankrig,  hvor  han  tilbød  Huguenotterne 
sin  Tjeneste  og  vandt  glimrende  Lavrbær  i  Slagene  ved  Jar- 


•)  Jfr.  Hist.  Årchiv  1870.     I,  537  og 

nac  Og  Moncontour;  efter  Forliget  imellem  Huguenotterne  og 
Guiserne  i  St.  Germain'en  Laye  1570  forstod' han  endogsaa 
at  vinde  Kong  Karl  IX's  Yndest  og  benyttede  denne  til  at 
paavirke  Kongen  til  Gunst  for  sine  undertrykte  Trosfæller  i 
Nederlandene,  hvilket  atter  foranledigede  Muligheden  af  Mons's 
Overrumpling,  hvortil  vi  nu  ville  vende  tilbage. 


Prinsen  af  Oranien  havde  allerede  i  lang  Tid  panset  paa 
i  sin  Kamp  mod  Hertug  Alba  at  drage  Fordel  af  den  gun- 
stige Stemning,  som  det  franske  Hof  efter  Freden  i  St.  Ger- 
main  nærede  imod  Huguenotterne.  Han  gjorde  sig  nemlig 
Haab  om  fra  den  franske  Grænse  at  kunne  foretage  et  over- 
raskende Angreb  mod  et  af  de  nærmest  liggende  faste  Punk- 
ter i  de  sydlige  Nederlande,  hvorved  han,  hvis  det  lykkedes, 
vilde  opnaa  dels  at  drage  Albas  Opmærksomhed  bort  fra  de 
nordlige  Provinser,  hvor  en  Opstand  blev  forberedt,  og  dels  at 
komme  i  en  let  Forbindelse  med  Frankrig,  som  han  haabede 
snart  at  se  i  Krig  med  Spanien.  At  denne  Krig  ikke  kunde 
undgaas,  naar  franske  Tropper  under  franske  Anførere  del- 
toge i  Erobringen  af  en  befæstet  By,  beliggende  paa  Kongen 
af  Spaniens  Omraade,  mente  Prins  Vilhelm  at  turde  gaa  ud 
fra;  thi  et  saadant  Skridt  vilde  ligefrem  være  et  Bevis  for 
Kong  Karl  IX's  Sympathi  for  Spaniens  Fjender  og  for  Med- 
delagtighed i  deres  Krigsoperationer. 

Endnu  vare  ikke  alle  Forberedelserne  til  et  saadant  An- 
greb trufne ,  da  Prinsen  modtog  det  uventede  Budskab 
om  Brielles  Erobring  af  Sogeuserne  den  1ste  April  1572,  og 
det  gjaldt  saaledes  om  snarest  mulig  at  benytte  sig  af  den 
gunstige  Vending,  som  Begivenhederne  ved  dette  dristige 
Overfald  havde  taget.  Ved  Spioner  bragte  man  i  Erfaring, 
at  Alba  i  Begyndelsen  af  Maj  havde  blottet  Byen  Mons,  der 
var  meget  kongeligsindet,  for  alt  Artilleri,  da  det  skulde  an- 
vendes ved  Belejringen  af  Vlissingen,  som  ligeledes  var  falden 

i  Søgeusernes  Hænder,  og  saaledes  henlededes  Tanken  netop 
paa  denne  By,  som  desuden  i  Følge  ældre  Privilegier  ikke 
havde  spansk  Garnison,  men  kim  forsvaredes  af  en  Borger- 
væbning. 

Foruden  Mons  skulde  man  tillige  forsøge  at  erobre  Va- 
lenciennes,  og  Planens  Udførelse  blev,  som  allerede  omtalt, 
overdraget  Ludvig  af  Nassau,  der  paa  Grund  af  sin  Deltagelse 
i  Huguenotternes  Kampe,  sit  udbredte  Kjendskab  til  deres 
Anførere  og  sit  Forhold  til  det  franske  Hof  var  særdeles 
egnet  dertil.  Uden  at  vække  den  mindste  Opsigt  lykkedes 
det  ham  at  samle  en  betydelig  Krigsstyrke,  bestaaende  dels 
af  gamle,  hvervede  tyske  Soldater,  men  dels  ogsaa  for  en  stor 
Del  af  hollandske  Flygtninge,  hvem  Alba  havde  berøvet  Gods 
og  Ejendom,  eller  hvis  Slægtninge  vare  faldne  som  Ofre  for 
Inkvisitionen ;  endelig  sluttede  et  stort  Antal  Huguenotter  un- 
der deres  prøvede  Anførere:  La  Noue,  Genlis,  de  Roveres, 
Norraand  o.  fl.,  sig  til  Expeditionen,  som  havde  faaet  Bussigny 
anvist  som  Foreningspunkt.  Her  var  det  altsaa,  at  den 
lille  Skare  efter  blæst  Appel  samlede  sig  hin  Aften  paa 
en  Mark  udenfor  Byen,  og  efter  at  Grev  Ludvig  havde 
mønstret  baade  Fodfolket  og  Rytteriet  —  det  sidste  bestod 
af  9  Afdelinger,  hver  paa  100  Mand  — ,  gav  han  Ordren  til 
Opbrud,  Kolonnen  formerede  sig,  en  Snes  Ryttere  sendtes 
forud  som  Patrouiller,  og  da  Mørket  faldt  paa,  var  hele  Skaren 
paa  Marsch  i  nordlig  Retning  og  snart  af  Syne  for  Bussignys 
forbavsede  Indbyggere,  Toget  bevægede  sig  imidlertid  kun 
langsomt  fremad,  thi  det  laa  i  Sagens  Natur,  at  det  ikke 
maatte  komme  paa  Hovedvejene,  og  det  vilde  saaledes  have 
været  vanskeligt  nok  at  finde  den  rette  Vej,  hvis  man  ikke 
havde  havt  en  paalidelig  Fører  i  en  vis  Antonie  Olivier. 
Denne  Mand,  som  var  en  af  de  mange  nederlandske  Prote- 
stanter, med  hvem  Grev  Ludvig  stod  i  stadig  Forbindelse, 
boede  i  Mons  og  var  Maler  eller  Korttegner  af  Profession. 
Han  havde  flakket  meget  rundt  i  Omegnen,  dels  for  at  tage 
Prospekter,    dels  for  at  tegne  Kort   og  var  derfor  udmærket 

lokaliseret;  han  havde  i  den  Grad  forstaaet  at  skjule  sin  Sym- 
pathi  for  Frihedens  Sag,  at  Hertug  Alba,  hvem  han  under- 
tiden havde  leveret  Kort,  havde  paalagt  ham  at  rejse  til 
Frankrig  for  at  udspionere  Grev  Ludvigs  Skridt;  men  i  Stedet 
derfor  udkastede  han  alle  Detailler  i  Overrumplingsplanen  og 
var  Expeditionen  til  stor  Nytte. 

Efter  en  besværlig  Marsch  naaede  Kolonnen  den  næste 
Morgen  en  skjult  beliggende  Dal  imellem  le  Quesnoy  og 
Maubeuge,  hvor  den  uden  Fare  kunde  gjøres  Holdt  for  at 
samle  Kræfter  til  den  videre  Fremmarsch  og  for  at  udsende 
en  Rekognoscerings-Patrouille  imod  det  2  Mil  vestenfor  lig- 
gende Valenciennes.  Kl.  6  om  Morgenen  blev  der  atter  givet 
Befaling  til  Opbrud,  men  Kolonnen  delte  sig  nu  i  to  Dele,  i 
det  de  la  Noue  og  Famars  med  400  franske  Ryttere  sloge 
ind  paa  Vejen  til  Valenciennes  for  at  bemægtige  sig  denne 
By  og  dernæst  ved  Hjælp  af  Borgerne  det  derværende  Slot, 
medens  Ludvig  med  Hovedstyrken,  500  Ryttere  og  1000  Mand 
Fodfolk,  fortsatte  Vejen  imod  Nord  for  at  naa  Mons.  Efter 
en  yderst  besværlig  Marsch  igjennem  tætte  Skove  under  Dæk- 
ning af  smaa  Patrouiller,  der  skulde  tage  enhver  forbigaaende 
til  Fange  for  at  forhindre,  at  Fæstningen  erholdt  Underret- 
ning om  den  sig  nærmende  Fare,  naaede  man  endelig  om 
Eftermiddagen  et  Sted,  som  i  3  Fjerdingvejs  Afstand  fra 
Byen  laa  udmærket  skjult  i  en  tæt  Skov.  Ved  Hjælp  af  de 
trufne  Foranstaltninger  kunde  man  være  sikker  paa,  at  ingen 
i  Byen  havde  nogen  Formodning  om  den  Fare,  som  truede. 

Henimod  Aftenen  var  øjeblikket  kommet  til  at  begynde 
Udferelsen  af  den  dristige  Plan.  Tolv  forvovne  Karle,  hvor- 
iblandt Olivier,  som  stillede  sig  i  Spidsen  for  dem,  ombyttede 
Harnisken  med  en  Klædestroje  eller  Lærredsbluse,  Storm- 
hatten med  en  laadden  Hue,  og  med  en  Kjæp  i  Haanden  og 
en  Dolk  skjult  i  Bæltet  begave  de  sig  som  fredelige  Kjeb- 
mænd  paa  Vejen  til  Mons.  Uden  at  vække  nogen  Mistanke 
naaede  de  ind  i  Byen,  fer  Porten  var  bleven  lukket,  og  en 
halv  Time   senere   sade    de   i  et  Værtshus  ved  et  veldækket 

Bord  ivrig  i  Samtale  med  Værten,  hvem  de  fortalte,  at  de 
vare  Vinhandlere;  de  havde  efterladt  en  Vogn  med  Vin  i 
Nærheden  af  den  franske  Grænse,  men  da  de  ikke  havde  Lyst 
til  at  spasere  om  Natten  ved  Siden  af  Vognen,  vare  de  tagne 
forud  for  at  komme  under  Tag.  Paa  Spørgsmaalet  om,  hvad 
Tid  Porten  blev  aabnet  om  Morgenen,  da  de  helst  vilde  føre 
Vinen  ind  i  Byen,  medens  det  endnu  var  køligt,  frem  for 
senere  paa  Dagen,  svarede  Værten:  »Klokken  fire,  men  for 
en  Drikkeskilling  bliver  den  ogsaa  lukket  tidligere  op ».  Mere 
ønskede  de  ikke  at  vide,  og  de  begave  sig  snart  for  en  kort 
Stund  til  Ro. 

Længe  forinden  Morgendæmringen  hin  24de  Maj  var 
brudt  frem,  forlod  den  lille  Skare  Værtshuset  og  begav  sig 
til  Berlaimmer-Porten.  Vægteren  var  strax  villig  til  imod  at 
erholde  en  god  Drikkeskilling  at  lade  Vognen  med  Vin  komme 
indenfor,  men  næppe  havde  han  skudt  den  sidste  Slaa  til 
Side,  førend  to  Mænd  grebe  fat  i  ham,  og  da  han  begyndte 
at  raabe  om  Hjælp,  stødte  de  ham  ned.  De  øvrige  ilede  nu 
ud  af  Porten,  lode  Klapbroen  falde  ned  og  gave  et  aftalt 
Signal,  hvorpaa  omtrent  40  Ryttere  med  Grev  Ludvig  i  Spid- 
sen, som  havde  opholdt  sig  skjult  paa  den  anden  Side  af 
Graven,  i  flyvende  Fart  rede  hen  over  Broen,  gjennem  Porten 
og  videre  ind  i  Byen,  hvis  Tilgang  de  saaledes  havde  bemæg- 
tiget sig. 

Hermed  var  første  Akt  tilende,  men  nu  kom  det  an  paa 
at  hindre  Fjenden  i  at  samle  sig  og  atter  at  forjage  den 
lille  Skare  i  den  Tid,  der  kunde  gaa  hen,  inden  Hovedkorpset 
kom  ind  i  Byen.  Ludvig  vidste  ikke  bedre  end  at  fordele 
sin  Styrke  i  smaa  Afdelinger,  som  sendtes  ind  i  alle  Gader 
under  Raabet:  »Frihed,  Frankrig,  Prinsen  af  Oranien  kom- 
mer« og  stadig  knaldende  med  Bøsserne  for  ved  dette  Spek- 
takel at  bringe  Borgerne  til  at  tro,  at  de  havde  en  stor 
Styrke  lige  over  for  sig.  Var  der  nogen,  som  vovede  sig  ud 
paa  Gaden,  blev  han  strax  skudt  ned,  og  saaledes  lykkedes 
det  en  Tid  lang  at  kue  al  Modstand,  medens  man  i  øvrigt 

haabede,  at  Prinsens  hemmelige  Tilhængere  vilde  komme  frem 
og  slutte  sig  til  Angriberne.  Dette  skete  imidlertid  ikke,  og 
hvad  der  var  mere  betænkeligt,  Hovedstyrken  blev  endnu 
stedse  borte,  medens  den  frembrydende  Morgendæmring  med 
hvert  Minut  kunde  røbe  Angribernes  ringe  Styrke,  hvorved 
Borgerne  snart  vilde  have  gjenvundet  deres  Fatning.  Strax 
efter  at  Rytterskaren  var  sprængt  ind  i  Byen,  havde  Grev 
Ludvig  sendt  et  Bud  til  Hovedstyrken  om  at  paaskynde  Mar- 
schen,  men  dette  Bud  blev  borte;  ængstelig  stirrede  han  oppe 
fra  Porten  ud  gjennem  Morgentaagen  for  at  opdage  det: 
men  det  blev  lysere  og  lysere,  og  intet  viste  sig,  ingen  Lyd 
lod  sig  høre.  Inde  fra  Byen  modtog  han  derimod  den  ene 
Melding  efter  den  anden  om,  at  Borgerne  begyndte  at  samle 
sig  og  viste  mere  og  mere  Tegn  til  at  gjore  Modstand;  det 
var  ikke  længere  muligt  at  drive  Grupperne  fra  hverandre, 
da  de  fleste  Byttere  havde  bortskudt  deres  Krudt.  Tilstanden 
blev  mere  og  mere  uholdbar,  thi  det  var  en  Umulighed  for 
de  40  Byttere  alene  at  hævde  sig  i  Byen. 

I  sin  Fortvivlelse  satte  Grev  Ludvig  sig  atter  til  Hest, 
og,  kun  fulgt  af  en  fransk  Officer,  sprængte  han  ud  af  Porten 
efter  at  have  givet  en  Kaptain  Befaling  til  at  holde  ud  til 
det  yderste  og  hævde  Portens  Besiddelse.  Allerede  mere  end 
en  halv  Time  var  den  kjække  Anforer  redet  omkring  og 
havde  gjennemsogt  den  nærmeste  Omegn,  men  intet  Steds 
viste  sig  Spor  af  hans  Tropper.  Flere  Gange  var  han  paa 
Nippet  til  at  vende  tilbage  til  Fæstningen  for  at  komme  den 
betrængte  Skare  til  Hjælp,  dog  hvad  kunde  det  nytte,  naar 
han  ikke  bragte  Forstærkning  med  sig?  Og  atter  styrtede  han 
fremad.  Da  Lerte  han  endehg  en  forvirret  Lyd  i  det  Qerne, 
det  raslede  i  de  nærmeste  Grene,  og  en  Skikkelse  stod  for- 
skrækket foran  de  to  Byttere,  som  strax  i  ham  gjenkjendte 
en  af  deres  egne;  Manden  herte  til  en  lille  Patrouille,  der 
var  sendt  ud  til  Siden,  og  han  forte  dem  nu  strax  til  Ho- 
vedkorpset, hvor  Grev  Ludvig  fik  Forklaring  paa  Kolonnens 
Forsinkelse.   Den  var  brudt  op  fra  Lejrpladsen  henimod  Mid- 

nat,  men  Førerne  havde  taget  fejl  af  Vejen,  hvilket  dog  først 
var  blevet  opdaget,  da  Dagen  brød  frem,  og  da  var  man 
kommen  langt  bort  fra  den  Vej,  der  skulde  være  bleven  fulgt. 
Der  var  dog  ikke  Tid  til  lange  Forklaringer,  det  gjaldt  om 
hurtigst  mulig  at  naa  Byen;  men  man  var  endnu  ikke  kom- 
men paa  Landevejen,  og  da  denne  omsider  blev  naaet,  vare 
Hestene  saa  udasede,  at  i  det  mindste  et  øjebliks  Hvile  var 
nødvendig,  for  at  de  kunde  samle  nogle  Kræfter.  Forinden 
Kolonnen  paa  ny  var  brudt  op,  opdagedes  henimod  Mons  en 
lille  Rytterskare,  hvis  Tilstedeværelse  kun  kunde  forklares 
som  Fortroppen  af  en  spansk  Styrke.  En  Patrouille  sendtes 
forud,  men  denne  vendte  snart  tilbage,  fulgt  af  den  formentlig 
fjendtlige  Eyttergruppe.  Stor  var  derfor  Grev  Ludvigs  Over- 
raskelse, da  han  gjenkjendte  de  la  Noue,  som  han  troede  i 
Valenciennes;  nogle  faa  Ord  opklarede  snart  den  gjensidige 
Situation.  Valenciennes  var  virkelig  bleven  overrumplet,  men 
Slottet  var  bleven  i  Fjendens  Besiddelse,  da  han  havde  været 
stærkere,  end  man  havde  troet.  Angriberne  havde  dernæst 
paa  bedste  Maade  besat  Byen,  men  det  var  aldeles  nødven- 
digt at  komme  i  Besiddelse  af  noget  Skyts  for  at  kunne  tage 
Slottet,  og  uden  dette  kunde  Byen  ikke  holdes.  De  la  Noue 
havde  derfor  overgivet  Befalingen  til  Famars  og  var  nu  paa 
Vejen  til  Mons  for  at  raadføre  sig  med  Grev  Ludvig.  Han 
kunde  ikke  nægte,  at  Foretagendet  egentlig  var  mislykket, 
da  Eytterne  næppe  vilde  kunne  holde  sig  længe  i  Byen,  en 
Frygt,  som  ogsaa  5  Dage  senere  viste  sig  at  være  kun  altfor 
grundet. 

Den  Efterretning,  de  la  Noue  bragte,  var  saaledes  ikke 
gunstig;  men  desto  mere  maatte  man  anstrenge  sig,  for  at 
ikke  det  andet  Foretagende  ligeledes  skulde  mislykkes.  Der 
var  nu  ingen  Tid  at  spilde  mere.  De  500  Ryttere  bleve  for- 
delte i  smaa  Afdelinger,  som  grupperede  sig  bag  hverandre, 
og  hver  af  Rytterne  fik  bag  paa  Hesten  en  af  de  mindst 
svært  bevæbnede  Fodknægte.  Det  gik  derpaa  fremad,  først 
i  kort  Trav,   men  derefter  i  Galop,   og  inden  et  Kvarter  var 

forlibet,  havde  man  naaet  Udenværkerne,  hvor  den  heftige 
Skydning  indenfor  Porten,  som  nu  kunde  hares,  tydede  paa 
Vennernes  betrængte  Stilling,  saa  meget  mere  som  Volden  i 
Nærheden  af  Porten  alt  var  besat  af  Borgerne.  I  vild  Car- 
riére  styrtede  Rytterne  fremad,  kun  endnu  50  Skridt  vare  de 
forreste  Qernede  fra  Porten  —  da  ilede  en  af  Borgerne  ud  af 
denne  og  tog  fat  i  Kjæden,  hvormed  Klapbroen  blev  trukken 
op;  langsomt  begyndte  Klappen  at  hæve  sig,  endnu  et  øje- 
blik —  og  Adgangen  til  Byen  vilde  være  afskaaren.  Da  sprængte 
en  af  Rytterne  frem  af  den  forreste  Række;  under  det  vilde 
Raab:  «France,  France!«»  stødte  han  sin  Dolk  ind  i  Siden 
paa  sit  ædle  Dyr,  det  gjorde  et  Spring  og  lige  som  fløj  op 
paa  det  sig  alt  hævende  Brodække,  og  ved  sin  Vægt  tvang 
Rytteren  dette  atter  ned,  saa  at  de  bagved  værende  Ryttere 
kunde  fare  hen  over  det  og  trænge  ind  gjennem  Porten. 
Guitoy  de  Chaumonts  dristige  Spring,  hvorved  han  har  for- 
eviget sit  Navn  i  Hollands  Historie,  havde  reddet  Byen  for 
Grev  Ludvig. 

Da  Grev  Ludvig  først  med  hele  sin  Rytterstyrke  var 
kommen  indenfor,  var  Borgernes  Modstand  snart  brudt,  og 
de  trak  sig  overalt  tilbage,  medens  Erobrerne  samledes  paa 
Torvet,  hvor  der  strax  blev  sadlet  af;  Folkene  vare  saa  trætte, 
at  de  strax  lagde  sig  ned.  Kort  efter  indfandt  Fodfolket  sig, 
Portene  bleve  lukkede.  Poster  udsatte  paa  Voldene  og  Slottet 
samt  Raadhuset  besat,  hvorpaa  Byens  Magistrat  og  øverste 
Gejstlighed  blev  sammenkaldt  til  at  give  Møde  paa  dette 
sidste  Sted.  Efter  at  Grev  Ludvig  med  sit  Følge  havde  ind- 
fundet sig,  fik  de  Genlis  først  Ordet,  sandsynligvis  for  at 
borttage  det  uheldige  Indtryk,  som  et  Overfald  fra  Frankrig 
havde  foraarsaget,  og  han  udtalte  da,  at  det  aldeles  ikke 
var  hans  Herres  og  Konges  Hensigt  at  gjøre  Erobringer  i 
Hennegau;  dernæst  talte  Grev  Ludvig,  som  i  milde  Udtryk 
og  med  stor  Veltalenhed  forklarede  Magistraten,  hvorledes  han 
ikke  var  kommen  som  Herre,  men  paa  sin  Broder,  Prins 
Vilhelms  Vegne  som  Forløser  af  det  forhadte  spanske  Tyranni; 

29* 

han  foreslog  derfor,  at  Hertug  Alba  skulde  erklæres  for  afsat. 
Kun  de  færreste  i  Forsamlingen  gave  deres  Samtykke  dertil, 
de  fleste  holdt  fremdeles  aabenlyst  med  den  bestaaende  Ee- 
gering  og  nægtede  at  tage  Ludvigs  Tropper  i  Sold;  den  lavere 
Del  af  Befolkningen  sluttede  sig  derimod  snart  til  Prinsen  af 
Oraniens  Parti,  allerede  den  næste  Dag  meldte  sig  en  Mængde 
frivillige  for  at  forsvare  Byen  mod  Spanierne,  og  flere  rige 
Fabrikanter  tilbøde  at  stille  en  Del  Krigsfolk  paa  Benene. 
Borgervæbningen,  som  i  Følge  et  gammelt  Privilegium  fra 
1357  skulde  gaa  bevæbnet,  beholdt  sine  Geværer;  ingen  blev 
forfulgt  for  Religionens  Skyld,  tvært  imod  blev  den  katholske 
Religion  tagen  under  speciel  Beskyttelse,  hvad  man  senere 
bebrejdede  Ludvig,  da  Katholikerne  gjengjældte  denne  Mild- 
hed ved  at  træde  i  Forbindelse  med  Fjenden.  Forresten  skete 
der  saa  godt  som  ingen  Forandring  i  Byens  Bestyrelse,  selv 
Magistraten  blev  i  sine  Funktioner,  efter  at  den  omsider  havde 
aflagt  Eden  til  Prinsen  af  Oranien  som  Kong  Filips  Stat- 
holder. Ludvigs  Hovedopmærksomhed  var  imidlertid  henvendt 
paa  at  sætte  Byen  i  den  bedst  mulige  Forsvarstand.  De  Genlis 
blev  sendt  til  Kongen  af  Frankrig,  dels  for  at  meddele  ham 
Udfaldet  af  Expeditionen  og  dels  for  at  minde  ham  om  sit 
Løfte  fremdeles  at  støtte  Foretagendet;  allerede,  inden  tre 
Dage  vare  forløbne,  vare  endnu  to  Tusinde  Mand  Fodfolk, 
mest  Franskmænd,  rykkede  ind  i  Byen  for  at  forøge  dens  svage 
Besætning ;  hvor  nødvendig  en  saadan  Hjælp  var,  skulde  snart 
vise  sig. 

Efterretningen  om,  at  Mons  var  bleven  taget  ved  en 
Overrumpling,  ramte  Hertug  Alba  som  en  Lynstraale.  Den 
24de  Maj  var  den  til  Spanien  bestemte  Kurer  i  Færd  med 
at  stige  til  Hest,  da  der  indløb  flere  Efterretninger  om  Op- 
standen i  de  nordlige  Provinser,  hvilke  han  endnu  skyndsomst 
vilde  meddele  sin  kongelige  Herre,  og  lige  da  han  havde 
sluttet  hermed,  kom  Budskabet  om  Mons's  Fald.  «I  det 
øjeblik,  da  jeg  vil  undertegne  dette  Brev« ,  skriver  han  i  et 

Postscriptum,  «faar  jeg  at  vide,  at  Grev  Ludvig  af  Nassau  har 
bemægtiget  sig  Mons«. 

Han  havde  modtaget  Budskabet  med  et  Udbrud  af  Ra- 
seri,  som  man  ikke  var  vant  til,   og  som  dannede  en  stærk 
Kontrast   til  det  rolige:    «no  es  nada»,   hvormed  han  ellers 
modtog  daarlige  Tidender.     Farst  havde  han  ikke  villet  tro 
Efterretningen;   Ludvig  af  Nassau   var  jo   i  dette  øjeblik  i 
Paris,  saaledes  havde  hans  Spioner  for  nylig  berettet;  men  da 
han   ikke   kunde  tvivle   længere,    kastede  han   i   Vrede   sin 
Hat  paa  Gulvet  og  traadte  den  i  Stykker  under  de  heftigste 
Udfald   mod  Maria  de  Medicis,   hvis   hemmelige   Fjendskab 
han  ikke   med  urette   tilskrev  Expeditionens  heldige  Udfald. 
•Jeg  skal  give  hende  spanske  Tidsler  for  de  florentinske  Li- 
lier, hun  har  sendt  mig»,  udbrød  han.    I  dette  øjeblik  ven- 
tede han  med  Vished  et  Fredsbrud  med  Frankrig,  noget,  han 
dog  meget  frygtede.    Det  store  Spergsmaal  for  Hertugen,  af 
hvis  Besvarelse  saa  meget  kunde  afhænge,   var  nu,    hvorhen 
han  farst  skulde  vende  sig  med  sin  Stridsmagt,    enten  imod 
Nord,  hvor  Opstanden  hver  Time  vandt  Terræn,    eller   mod 
Mons,  som  i  Hænderne  paa  en  af  de  mest  energiske  Oprørere 
kunde  blive  Udgangspunktet  for  en  lignende  Opstand  i  Sy- 
den.   Det  gjaldt  lige  som  i  1568,  da  han  kuede  Opstanden 
ved  med  hele  sin  Magt   at   vende   sig  mod  Grev  Ludvig  i 
Groningen,  om  at  træffe  et  rigtigt  Valg;  thi  hans  Stridsmagt, 
højst  40,000  Mand  stærk,  var  for  ringe  til  at  deles,  og  Mons's 
Belejring  vilde  udkræve  en  Styrke  paa  25—30,000  Mand. 

Hertugen  sammenkaldte  etKrigsraad,  hvori  Anskuelserne 
vare  meget  delte.  Den  dygtige  Chiappin  Vitelli,  Sejrherre 
fra  1568  ved  Jemmingen,  stemte  for  et  Tog  mod  Holland  og 
Zeeland.  Noircarmes,  Stor-Baljuwen  i  Hennegau,  var  der- 
imod rasende  over,  at  Hovedstaden  i  hans  Provins  var  bleven 
overrumplet,  og  hævdede  paa  det  bestemteste  Nødvendigheden 
af  at  vende  sig  mod  Mons,  og  Hertug  Alba  tiltraadte  denne 
Anskuelse,  hvorefter  han  strax  gjorde  de  nødvendige  Skridt 
for  at  bringe  Beslutningen  til  Udførelse. 

Denne  Beslutning  kunne  Nederlandene  i  en  væsentlig  Grad 
tilskrive  deres  Uafhængighed;  thi  det  har  siden  vist  sig,  at 
Alba  traf  et  fejlt  Valg,  uden  at  man  dog  kan  gjøre  ham 
nogen  Bebrejdelse  i  saa  Henseende,  da  Omstændighederne 
for  en  stor  Del  vare  Aarsag  deri.  Havde  han  kunnet  ane, 
at  det  franske  Hof,  som  nu  hjalp  Ludvig  af  Nassau,  ikke  tre 
Maaneder  efter  skulde  vise  sit  virkelige  Sindelag  modHugue- 
notterne  ved  Bartholomæusnatten,  vilde  Alba  naturligvis  have 
ladet  Ludvig  [for  en  Stund  være  i  Fred  i  Mons  imellem  en 
Befolkning,  som  vistnok  ikke  var  spansksindet,  men  dog 
næppe  havde  gjort  Oprør,  naar  de  nordlige  Provinser  vare 
blevne  underkuede,  og  at  dette  var  blevet  Tilfældet,  hvis  Alba 
paa  det  Tidspunkt  havde  anvendt  hele  sin  Stridsmagt  dertil, 
kan  næppe  betvivles.  I  Maj  Maaned  kunde  Alba  derimod 
ikke  forudsætte  andet,  end  at  en  Krig  med  Frankrig  stod  for 
Døren,  da  han  kjendte  de  Underhandlinger,  der  gik  ud  paa 
at  bringe  nogle  af  de  sydlige  nederlandske  Provinser  under 
Frankrig  som  Løn  for  den  Hjælp,  Opstanden  erholdt  derfra; 
desuden  vidste  han,  at  Prinsen  af  Oranien  i  Tyskland  hver- 
vede en  Hær,  som  skulde  søge  at  forene  sig  med  de  franske 
Stridskræfter,  og  hvis  dette  lykkedes,  vilde  han  være  kommen 
imellem  en  dobbelt  Ild  og  i  meget  vanskelige  Forhold. 

Alt  dette  bevægede  Alba  til  at  vende  sig  imod  Mons, 
som  nu  strax  blev  indesluttet  fra  alle  Sider  for  at  hindre 
Tilførselen  af  videre  Forstærkning.  To  franske  Afdelinger, 
som  vare  paa  Vejen  til  Fæstningen,  bleve  saaledes  tagne  til 
Fange.  En  Del  af  Folkene  bleve  hængte,  Kesten  derimod 
sendtes  til  Rupelmonde  for  at  blive  druknede  i  al  Stilhed, 
«thi'),  skriver  Hertug  Alba,  «det  er  ikke  værdt  at  give  vore 
Naboer  nogen  Grund  til  Misfornøjelse,  og  jeg  er  fast  besluttet 
paa  ikke  for  nogen  Pris  selv  at  begynde  Fjendtlighederne 
med  Kongen  af  Frankrig«. 

Befalingen  over  Belejringstropperne  blev  overdraget  Albas 
Søn,  Don  Frederik,  som  i  Slutningen  af  Juni  havde  samlet 
en  betydelig  Magt  omkring  Mons  og  var  begyndt  paa  Byg- 

ningen  af  Belejringsbatterier,  Skanser  o.  s.  v.  Det  er  dog 
ikke  Yor  Hensigt  nærmere  at  dvæle  ved  selve  denne  Belej- 
ring, da  denne  lille  Skitse  kun  skal  henlede  Opmærksom- 
heden paa  en  af  de  stolte  Bedrifter  fra  den  hollandske  Fri- 
hedskrigs Begyndelse;  derimod  ville  vi  endnu  til  Slutning 
med  et  Par  Ord  berere  de  nærmest  paafelgende  Begivenheder, 
som  stode  i  direkte  Forbindelse  dermed. 

De  Genlis,  som  var  sendt  til  Paris,  blev  modtaget  af 
Kong  Karl  IX  med  den  sterste  Forekommenhed,  og  det  lyk- 
kedes ham  derved  at  samle  en  Styrke  paa  7,000  Mand  Fod- 
folk og  400  Byttere,  hvormed  han  allerede  i  Begyndelsen  af 
Juli  kunde  drage  ind  i  de  sydlige  Nederlande.  Tiltrods  for 
Grev  Ludvigs  Advarsel  om  at  være  forsigtig  og  ikke  at  gaa 
frem  mod  Mons,  men  forene  sig  med  Prinsen  af  Oranien,  der 
var  i  Anmarsch  fra  Tyskland,  besluttede  Genlis  at  vove  et 
Anfald  paa  Belejringshæren,  hvilket  fandt  Sted  den  19de  Juli. 
Spanierne  stode  under  Anførsel  af  Vitelli,  som,  skjent  haardt 
saaret,  lod  sig  bære  rundt  i  en  Bærestol;  han  lokkede  de 
uforsigtig  fremrykkende  Franskmænd  i  et  Baghold  og  tilføjede 
dem  et  fuldkomment  Nederlag;  næsten  hele  Hæren  maatte 
paa  selve  Slagmarken  springe  over  Klingen,  og  de,  som  und- 
kom, myrdedes  af  Landbefolkningen.  Genlis  selv  blev  tagen 
til  Fange  og  ført  til  Antwerpen,  hvor  han  næste  Aar  paa 
Albas  Befaling  blev  kvalt  og  begravet  under  Galgen. 

Prins  Vilhelm  derimod,  som  med  Opofrelse  af  næsten  hele 
sin  disponible  Formue  havde  hvervet  en  Hær  paa  24,000  Mand 
i  Tyskland,  drog  i  Begyndelsen  af  Juli  Maaned  over  Rhinen. 
Den  23de  indtog  han  med  Storm  Eoermond:  men  Penge- 
mangel opholdt  ham  her  i  en  Maaned,  saaledes  at  han  ferst 
den  27de  Avgust  kunde  passere  Maasfloden.  Hertug  Alba 
havde  imidlertid  indfundet  sig  for  Mons  med  hele  sin  Styrke, 
og  saaledes  stode  de  to  Modstandere  atter  i  Marken  lige  over 
for  hinanden.  Medens  Spanierne  brændte  af  Længsel  efter 
at  komme  i  Kamp  med  Kjætterne,  besluttede  Alba  at  følge 

det  samme  System,  som  fire  Aar  tidligere  havde  baaret  saa 
gode  Frugter:  nemlig  ikke  at  forlade  sine  stærke  Stillinger, 
men  tvinge  Prins  Vilhelm  til  enten  at  angribe  ham  i  disse 
eller  at  ligge  hen  i  Uvirksomhed,  hvortil  Prinsen  dog  ikke 
havde  de  fornødne  Midler. 

Prinsen  haabede  dog  stadig  paa  et  godt  Udfald  af  sit 
Foretagende,  hans  Hær  var  talrig  nok  til  at  kunne  optage 
Kampen  med  Alba,  og  Mons  kunde  endnu  i  lang  Tid  for- 
svare sig;  i  de  nordlige  Provinser  udbredte  Opstanden  sig 
mere  og  mere,  og  fra  Frankrig  kom  kun  gode  Efterretninger. 
Endnu  den  Ilte  Avgust  skrev  Cohgny  saaledes,  at  Kong  Karl 
stadig  var  gunstig  stemt  mod  Prinsen,  og  selv  haabede  han 
inden  faa  Dage  at  støde  til  ham  med  15,000  Mand. 

Under  disse  Omstændigheder  var  Efterretningen  om  Bar- 
tholomæusnattens  Rædsler  en  frygtelig  Skuffelse  for  Prins 
Vilhelm,  som  med  ét  saa  hele  sin  Plan  tihntetgjort.  Vistnok 
holdt  han  sig  endnu  nogle  Uger  i  Marken,  men  da  hans  Hær 
Natten  imellem  den  Ilte  og  12te  September  blev  overfaldet 
af  Spanierne,  hvorved  han  mistede  flere  Hundrede  Mand,  og 
han  selv  med  Nød  og  næppe  og  kun  ved  sin  Hunds  Agtpaa- 
givenhed  undgik  det  almindehge  Blodbad,  blev  han  nødsaget 
til  atter  at  trække  sig  tilbage  over  Maasfloden  og  at  opløse 
hele  sin  Hær;  kun  ledsaget  af  enkelte  fbrtroUge  begav  han 
sig  derefter  til  Holland,  fast  besluttet  paa  herfra  at  fortsætte 
den  hellige  Kamp  eller,  som  han  skrev  til  sin  Broder  Jan, 
der  at  finde  sin  Grav. 

Fra  nu  af  var  Mons's  Forsvar  blevet  aldeles  haabløst,  og 
da  Grev  Ludvig,  der  var  falden  i  en  heftig  Sygdom,  kort 
efter  Underretningen  om  sin  Broders  Bortmarsch  fik  et  ære- 
fuldt Tilbud  fra  Hertug  Alba  om  at  drage  uhindret  bort, 
naar  Fæstningen  blev  overgivet,  besluttede  han  den  19de 
September  paa  dette  Grundlag  at  kapitulere.  Under  khngende 
Spil  forlod  han  den  paafølgende  Dag  med  sine  Tropper 
den  haardt  betrængte  By,  som  han  i  4  Maaneder  havde  for- 


Byen  Mons's  Overmmpling  i  1572.  457 

svaret  under  de  vanskeligste  Forhold*),  hvorefter  han  med  en 
spansk  Bedækning  blev  Cert  til  den  tyske  Grænse.  Saaledes 
kom  Hertugen  af  Alb^  att^r  i  Besiddelse  af  Mons,  hvis  kjække 
Erobring  og  haardnakkede  Forsvar  var  af  saa  stor  Betydning 
for  Hollands  Frihedskamp.  Da  Grev  Ludvig  plantede  Ora- 
niens  Fane  paa  Mons's  Volde,  stod  Hertugen  af  Alba  netop  i 
Begreb  med  at  knuse  Holland  og  Zeeland,  hvis  Frihedsraab 
havde  skurret  i  Tyrannens  Qre.  I  fire  Maaneder  maatte  han 
derimod  nu  opholde  sig  i  de  sydlige  Provinser  med  sin  hele 
Styrke  for  at  gjenvinde  en  enkelt  By,  men  imidlertid  udbredte 
Opstanden  sig  fra  Scheldefloden  til  det  nordlige  Groningen 
og  vandt  en  saadan  Fasthed,  at  det  aldrig  senere  lykkedes 
at  faa  Bugt  med  et  Folk,  som  elskede  Frihed  og  Uafhæn- 
gighed over  alt. 

Endnu  engang  skulde  det  forundes  Grev  Ludvig  at  be- 
kæmpe de  forhadte  Spaniere.  Da  Byen  Lejden  i  1574  blev 
haardt  trængt,  besluttede  Prins  Vilhelm  for  at  komme  den 
til  Hjælp  at  lade  Grev  Ludvig  med  en  Hærstyrke  rykke  ind 
i  Holland  fra  Ost;  medens  han  selv  marscherede  fra  Middel- 
burg, skulde  de  søge  at  forene  sig  og  derved  tvinge  Spani- 
erne til  at  hæve  Lejdens  Belejring.  Foretagendet  mislykkedes 
dog  aldeles ;  thi  paa  Mookerheden  blev  Grev  Ludvig  angreben 
af  d'Avila,  den  unge  Prins  lod  sit  Liv  for  Hollands  Frihed, 
og  Slaget  blev  fuldstændig  tabt. 


*)  Der  var  løsnet  det  for  de  Dage   meget   store  Antal  af  femten  Tn- 
sinde  Kanonskud  mod  Fæstningsværkerne. 

P.  N.  XiErwrENTiris. 


De  scliweiziske  Skovkantoners  ældste  Historie 
og  Edsforbundets  Stiftelse. 


I. 

Oe  tre  SkoTkantouers  Befolkning. 

uentralalpernes  mægtige  Kjæde  danner  i  det  hele  en  naturlig 
Grænse  mellem  Schweiz  og  Italien,  i  det  kun  et  enkelt 
Schweizerkanton,  det  italiensk  talende  Tessino,  ligger  syd  for 
Hovedkjæden;  Midtpunktet  i  det  hele  Bjergsystem  er  St. 
Gotthards  kolossale  Bjergknude  med  dens  talrige  haje  Tinder 
og  Horn,  hvorfra  Berner  -  Alpernes,  Vierwaldstådter  -  Alpernes 
og  Glarus-Alpernes  Forgreninger  udgaa  i  forskjellige  Retnin- 
ger. Noget  nord  for  St.  Gotthards  Bjergmasse  ligger  en  dyb 
Alpesø,  hvis  langtstrakte  Bækken  ligesom  falder  i  flere  Dele; 
tre  større  Dale,  der  skilles  fra  hverandre  og  fra  andre  Nabo- 
egne ved  høje,  stejle  Bjerge,  aabne  sig  ud  mod  denne  Sa. 
Dalene  vandes  af  vilde  Bjergstramme  og  ubetydelige  Bække; 
hver  Dal  deler  sig  igjen  i  Sidedale,  og  fra  Søens  Bredder 
stiger  man  opad  Bjergenes  Skraaninger,  fra  Engene  og  Skovene 
over  Alpegræsgangene  og  Fjeldurternes  Højsletter  til  den 
evige  Snes  Rige;  kun  ganske  enkelte  Strækninger  egne  sig 
til  Agerdyrkning.  Hele  dette  Territorium,  som  kun  er  50  D  M. 
og  kun  tæller  90,000  Indbyggere,  indesluttes  som  i  en  snever 
Ramme  af  Titlis's,  Tødi's  og  Claridernes  høje  Isbræer,  af  Pi- 
latus's  kæmpemæssige,  takkede  Tinder,  af  Rigis  grønne  Skræn- 

ter  Og  Mythens  Pyramider.  Dette  Omraade  er  det  schwei- 
ziske Edsforbunds  Vugge;  Saen  er  Viencaldstådtérseen,  de  tre 
Dale  ere  Schwiz^   Uri  og   Untencalden. 

Disse  tre  Kantoner  bleve  i  Modsætning  til  starste  Delen 
af  det  arrige  Schweiz  farst  sent  befolkede.  Man  har  hidindtil 
her  ikke  kunnet  paavise  noget  Spor  af  de  Pælebygninger,  som 
ere  fundne  i  saa  rigelig  Mængde  i  den  helvetiske  Hajslettes 
mange  Saer;  man  har  lige  saa  lidt  fundet  nogen  Oldtids- 
levning, der  kan  henfares  til  de  keltiske  (helvetiske)  Folkeslag, 
som  beboede  det  avrige  Schweiz,  og  de  helvetiske  Stammer 
strakte  sig  derfor  næppe  længere  end  til  Alpernes  Fod,  hvor- 
imod Bjergkjædens  nordlige  Skraaning  var  ubeboet.  Fra 
Cæsars  Tid  (Åar  58  far  Kristus)  kom  Schweiz  under  Romer- 
nes Herredamme,  for  hvem  dette  Land  blev  af  en  betydelig 
Vigtighed,  da  to  store  Militær-  og  Handelsveje  farte  her 
igjennem  tU  Gallien  og  Sydtyskland;  det  er  derfor  ogsaa  let 
forklarligt,  at  man  kan  paavise  betydelige  Levninger  af  den 
romerske  Kultur,  især  i  den  vestlige  Del  af  Landet,  men 
Skovkantonerne  bleve  aldeles  •  uberarte  heraf.  Den  vigtigste 
romerske  Vej  gik  over  det  nuværende  Store  St.  Bernhards 
Pas  (Mons  Jovis  eller  Poeninus),  fulgte  dernæst  Ehonefloden 
til  Genfersaen  og  gik  nu  langs  den  vestlige  Del  af  Højsletten 
over  Byerne  Aventicum  (Viflisburg  eller  Avenches)  og  Vin- 
donissa  (Windisch)  til  Basilea  (Basel)  ved  Rhinknæet;  fra 
Kejser  Septimius  Severus's  Tid  (Aar  196  efter  Kristus)  blev 
denne  Vej  sat  i  Forbindelse  med  en  anden  Vej  over  Simplon 
og  derfra  langs  hele  Rhones  avre  Lab;  men  ingen  af  disse 
to  Veje  berarte  de  tre  Skovkantoners  Lande,  lige  saa  lidt  som 
dette  var  Tilfældet  med  den  store  astlige  Vej,  der  farte  over 
de  rhætiske  Alper  og  langs  Rhinen  til  Bodensaen*).  Ingen 
romersk  eller  græsk  Forfatter  omtaler  dernæst  disse  Stræk- 
ninger; man  finder  ikke  en  eneste  romersk  Milesten,  ikke  en 


*)  Jfr.  Dr.  H.  Meyer:    Die  romischen  Alpenstraszen  in  der  Schweiz. 
(Mittheilongen  der  antiqvarischen  Gesellschaft  in  Ziirich.  XIII). 

romersk  Indskrift,  intet  som  helst  Spor  af  romersk  Kultur  i  de 
tre  Lande;  det  hele,  man  har  opdaget,  er  et  Par  Møntfund  i 
Schwiz,  ellers  intet  videre.    Man  er  derfor  vistnok  berettiget 
til  at  erklære,    at  disse  Lande   gjennem    hele   den  romerske 
Periode,    det   er   lige   til  cirka  Aar  400  efter  Kristus,   stode 
fuldstændig  ode  og  ubeboede,    som   de  udgik  fra  Skaberens 
Haand.   Dette  lader  sig  ogsaa  let  forklare.    Schweiz  var  un- 
der den  romerske  Periode  i  det  hele  taget  kun  tyndt  befolket, 
og  for  Komerne  selv  havde  Landet  væsentlig  kun  Betydning 
som  Forbindelsesled  med  de  nordligere,  rigere  Provinser;  over 
St.  Gotthard  førte  dernæst  ingen  Vej;   hvad  skulde  da  friste 
Komerne   til   at   vove   sig  ind  mellem  de  uvejsomme  Bjerge 
med  deres  ufremkommelige  Skove?   Hvad  Helvetierne  angik, 
da   holdt   dette  Folk  i  det  hele  ikke  af  at  bebo  Bjergegne; 
det  er  jo  bekjendt  nok,    at   de   paa  Cæsars  Tid  fandt  deres 
Land  for  trangt,  og  dog  udgjorde  hele  Befolkningen  ikke  en- 
gang 400,000  Sjæle;  de  foretrak  da  at  udvandre  i  Stedet  for 
at  søge  at  opdyrke   de  mindre  frugtbare  Dale  mellem  Bjer- 
gene eller  søge  deres  Underhold  ved  Kvægavl  paa  Alpegræs- 
gangene.   Cæsar  drev  imidlertid  Udvandrerne  tilbage,  og  det 
ydmygede  Folk  maatte  indtage  sine  gamle  Boliger,  som  nu  i 
længere  Tid  vistnok  vare  vidtløftige  nok,  da  Folket  var  smeltet 
sammen  til  110,000  Sjæle.    Kun  100  Aar  senere  blev  Lan- 
det  næsten   lagt  øde  ved  VitelUus's  Marsch   mod  Rom  (Aar 
69),    og  200  Aar  vare  ikke  forløbne,    før  Landet  atter  blev 
frygtelig  hjemsøgt  af  Alamannerne  (ca.  Aar  260);  vel  lykkedes 
det  endnu  engang  Eomerne  under  dygtige  Kejsere  som  Dio- 
cletian  (ca.  300  eft.  Kr.)  at  tilbageerobre  Landet  og  at  gjen- 
opføre   de   ødelagte  Vagtposter  og  Fæstninger,   men  Landet 
opblomstrede  ikke  mere,    de   senere  Kejsere  som  Juhan  den 
frafaldne.  Valentinian  I  og  Gratian  kæmpede  allerede  ikke  saa 
meget   for   at  forsvare  selve  det  ødelagte  Land  som  for  at 
bevare  Forbindelsen  med  de  østlige  Provinser,  og  saaledes  laa 
det  romerske  Helvetien   som   i   en  Dødskamp  til  Slutningen 
af  det  fjerde  Aarhundrede,  men  under  disse  Omstændigheder 

kan  det  vel  nu  ikke  længere  undre  os,  at  det  ikke  faldt 
Landets  Befolkning  ind  at  opdyrke  de  Landstrækninger,  som 
i  vore  Dage  udgjøre  Skovkantonerne ;  disse  vare  altsaa  endnu 
ved  Slutningen  af  det  romerske  Herredomme  fuldstændig 
ubeboede. 

Med  Slutningen  af  det  fjerde  Aarhundrede  indtraf  endelig 
den  længe  truende  Katastrofe;  Kom  blev  nødt  til  at  kalde 
sine  Legioner  bort  fra  Rhinen  for  at  beskytte  Italien.  Lan- 
dene nord  for  Alperne  vare  saaledes  prisgivne,  og  ved  Aar 
407  paafulgte  en  almindelig  Fremtrængen  af  alle  de  germa- 
niske Stammer.  I  Helvetien  var  der  ingen,  som  kunde  rejse 
nogen  Modstand,  og  Burgunder  og  Alamanner  nedsatte  sig  i 
Landet  mellem  Rhinen  og  Alperne*):  som  Grænse  mellem 
disse  Stammer  kan  nærmest  sættes  Floden  Aar,  og  fra  denne 
Tid  er  Helvetien  delt  mellem  disse  to  Folk.  Den  vestlige 
Del  af  Landet  var  stærkest  befolket,  og  her  bevaredes  endnu 
betydelige  Rester  af  den  romerske  Kultur;  det  blev  derfor 
her  det  erobrende  Folk,  som  maatte  antage  de  overvundnes 
Sprog,  Sæder  og  Skikke,  og  den  Dag  i  Dag  er  det  vestlige 
Schweiz  jo  ogsaa  fransk.  Alamannerne  fandt  derimod  kun 
svage  Levninger  af  en  fortrykt  Befolkning,  som  derhos  aldrig 
var  bleven  egentlig  romaniseret;  hvad  der  af  denne  Befolk- 
ning ikke  blev  dræbt,  forjaget  eller  gjort  til  Trælle,  smeltede 
sammen  med  Erobrerne,  hvis  Sprog,  Skikke  og  hedenske 
Gudsdyrkelse  overalt  bleve  herskende. 

Alamannerne  havde  i  højere  Grad  end  noget  andet  af 
de  germanniske  Folk  bevaret  den  oprindelige  Raaheds  og 
Vildheds  Tilstand,  som  Tacitus  har  skildret  os  i  sin  Ger- 
mania.  De  udfoldede  den  for  alle  Barbarer  fælles,  vilde  Tap- 
perhed, de  vare  besjælede  af  en  stærk  Frihedsfølelse  og  Kjær- 
lighed til  deres  Stamme  og  Folk;  men  deres  Sæder  vare  raa, 
deres  Gudsdyrkelse  vild,    de   hadede  Byer  som  Fængsler  og 


*)  Jfr.  Th.  Mommsen:     Die  Schweiz  in  der  romischen  Zeit.      (Mit- 
theilungen  der  antiqvarischeu  Gesellschaft  in  Ziirich.    IX). 

beskæftigede   sig   kun  med  Jagt,   Kvægavl  og  nogen  Ager- 
dyrkning. 

Da  Alamannerne  nedsatte  sig  i  det  østlige  Helvetien,  fik 
hver  fri  Mand  sin  Jordlod  til  Ejendom,  men  var  herfor  for- 
pligtet til  at  gjøre  Krigstjeneste  og  betale  enkelte  Skatter  til 
Staten;  Landet  deltes  i  Herreder  (Hundreder)  og  Grevskaber 
(Gauen);  Befolkningen  dømte  selv  i  civile  og  kriminelle  Sa- 
ger, hvorimod  Greven  var  pligtig  at  exekvere  de  fældede 
Domme  og  i  Krigstid  skulde  føre  Grevskabets  Tropper.  For- 
uden den  fri  Befolkning  var  der  en  talrig  Mængde  Slaver  og 
frigivne,  som  dyrkede  de  mægtigere  Familiers  vidtstrakte 
Ejendomme.  Saaledes  som  her  skildret,  finde  vi  Tilstanden 
under  de  alamanniske  Love,  der  rigtignok  først  ere  nedskrevne 
ved  Aar  630,  men  dog  tydehg  bære  Sporet  af  en  ældre  Op- 
rindelse. 

Alamannerne,  der  egentlig  langt  snarere  vare  et  Forbund 
af  beslægtede  Stammer  end  et  enkelt  Folk,  vare  heller  ikke  i 
Stand  til  i  Længden  at  hævde  deres  Uafhængighed.  Allerede 
før  Aar  500  maatte  Stammerne  ved  Main  og  Rhinen  bøje 
sig  for  Frankerkongen  Clodevig,  40  Aar  senere  maatte  Resten 
af  Alamannerne  friste  den  samme  Skæbne,  og  Frankernes 
Herredømme  udbredte  sig  nu  over  hele  Helvetien.  Alaman- 
nerne bevarede  dog  i  lang  Tid  en  betydelig  Selvstændighed; 
de  beholdt  deres  egne  Love  og  styredes  af  indfødte  Fyrster 
med  Navnet  Hertuger;  under  de  sidste  Merovingerkongers 
svage  Herredømme  var  deres  Afhængighed  næsten  kun  et 
Skin,  men  dette  Forhold  forandredes  under  Karolingerne; 
Pepin  den  lille  ophævede  den  hertugelige  Værdighed,  Ala- 
mannerne maatte  dele  Lod  med  hele  det  øvrige  frankiske 
Rige,  og  saaledes  blev  Karl  den  stores  Provinsbestyrelse  med 
dens  kongelige  Sendebud  (missi  dominici)  ogsaa  gjældende  i 
Helvetien;  den  østlige  Del  af  dette  Land,  heri  indbefattet  de 
tre  Kantoner,  udgjorde  Grevskabet  Thurgau*). 


Om  Alamannerne  jfr.  især  Stalin:    Wirtembergische  Geschichte  I, 
114—233. 

Vi  have  dvælet  noget  længe  ved  Alamannerne;  thi  fra 
dette  Folk  og  knn  fra  dette  Folk  nedstammer  i  Virkeligheden 
de  tre  Kantoners  Befolkning;  de  alamanniske  Love  ere  de 
herskende,  og  Karl  den  stores  og  hans  Efterfølgeres  Bestem- 
melser gjælde  i  deres  Hovedtræk  til  Udgangen  af  det  13de 
Aarhundrede;  hermed  er  dog  ikke  givet,  at  de  tre  Kantoner 
bleve  befolkede  samtidig  med  det  øvrige  Helvetien ;  tvært  imod 
taler  alt  for,  at  de  endnu  i  flere  Aarhundreder  henlaa  øde  og 
ubeboede.  Landenes  Eyddeliggjørelse  og  Bebyggelse  tager, 
efter  hvad  man  med  temmelig  Sikkerhed  tør  sætte,  først  sin 
Begyndelse  ved  det  ottende  Aarhundrede,  og  Dalenes  Opdyr- 
kelse  skrider  ganske  langsomt  og  sukcessivt  fremad.  At  dette 
virkelig  forholder  sig  saaledes,  lader  sig  godtgøre  paa  mere 
end  én  Maade.  Man  kan  med  Sikkerhed  paa  vise,  at  store 
Strækninger  af  det  Helvetien,  som  tidligere  havde  været  op- 
dyrket, nu  under  Alamannernes  Herredømme  i  Aarhundreder 
laa  hen  som  Udørkener.  Ved  Bodensøen  strakte  sig  saaledes 
store  Skove,  fulde  af  Bjørne  og  hele  Flokke  Ulve,  langs  med 
den  gamle  romerske  Vej;  noget  lignende  gjælder  ogsaa  om 
Zurichersøen,  hvor  vidtstrakte  Skove  endnu  i  det  ottende 
Aarhundrede  dækkede  hele  Omegnen,  og  da  den  hellige  Meinrad 
noget  efter  Karl  den  stores  Tid  stiftede  et  Kapel  ved  Søens  Sydside 
og  tæt  ved  Grænsen  af  det  senere  Kanton  Schwiz  —  dette  Kapel 
er  Begyndelsen  til  det  saa  berømte  Benediktinerkloster  Einsiedeln 
—  fik  det  netop  sit  Navn  af  de  vidstrakte,  øde  Omgivelser; 
ved  samme  Tid  vare  ogsaa  Berner-Oberland  og  Glarus  endnu 
fuldstændig  ubeboede,  ^de  Landstrækninger  omgave  saaledes 
de  tre  Kantoner  paa  alle  Sider,  og  det  er  derfor  ogsaa  aldeles 
forklarligt,  at  disse  selv  heller  ikke  vare  opdyrkede.  Det 
samme  lader  sig  end  videre  godtgjøre  ad  anden  Vej.  Da  Ala- 
mannerne toge  deres  nye  Boliger  i  Besiddelse,  vare  de,  som 
vi  have  hørt,  endnu  Hedninger;  vi  se  derfor  ogsaa  i  det 
femte  og  sjette  Aarhundrede  Sværme  af  kristne,  særlig  irske, 
Missionærer  og  Munke  med  Iver  prædike  langs  Rhinens 
Bredder,   og   rundt   omkring  rejse  sig  Klostre,   Kapeller  og 


464  De  schweiziske  Skovkantoners  ældste  Historie. 

Eneboerhytter;  det  samme  gj ælder  ogsaa  om  det  nordlige, 
vestlige  og  sydøstlige  af  det  nuværende  Schweiz;  men  intet 
Steds,  hverken  i  selve  de  tre  Kantoner  eller  i  deres  umid- 
delbare Nabolav,  træife  vi  —  end  ikke  i  det  ottende  Aar- 
hundrede  —  Spor  til  noget  saadant;  det  ældste  Kloster  i 
Kantonernes  Nabolav  er  Luzern,  og  dette  stiftedes  forst  813. 
Denne  fuldstændige  Mangel  paa  gejstlige  Stiftelser,  denne 
Tavshed  i  alle  Missionsberetninger  om  de  herhen  horende 
Landstrækninger  taler  mere  end  noget  andet  for,  at  disse 
Egne  endnu  vare  aldeles  ubeboede.  Vi  skulle  endnu  tilføje, 
at  man  heller  ikke  hos  nogen  anden  samtidig  Forfatter  vil 
finde  Navnet  paa  en  Flod,  et  Bjerg,  en  Egn  eller  lignende 
fra  de  herhen  hørende  Landstrækninger*). 

Denne  vor  Fremstilling  af  de  tre  Skovkantoners  Bebyg- 
gelse og  Beboernes  Nedstammen  fra  Alamannerne  vil  mulig 
vække  Betænkelighed  hos  mange  af  vore  Læsere.  Ikke  faa 
ville  fra  Schillers  Wilhelm  Tell  —  (anden  Akts  anden  Scene) 
—  kjende  Sagnet  om  Befolkningens  Nedstammen  fra  Norden, 
andre  ville  være  vidende  om,  at  Geijer  sætter  Indvandringen 
i  Forbindelse  med  et  formentligt  Krigstog  af  Kagnar  Lodbrok 
og  hans  Sønner  til  Vestschweiz,  hvor  de  skulle  have  ødelagt 
Viflisburg;  endelig  har  Professor  Schiern**)  søgt  at  sætte 
Befolkningen  i  Forbindelse  med  -Østgotherne ,  hvad  allerede 
Petermann  Etterlin  i  Begyndelsen  af  det  16de  Aarhundrede 
tildels  har  antaget.  De  to  sidste  Forfattere  gjendrives  imidlertid 
tilstrækkelig  ved  vor  Paavisning  af,  at  Kantonerne  endnu  fiere 
Aarhundreder  senere  henlaa  ubeboede;  Geijers  Fremstilling 
hviler  paa  upaalidelige  islandske  Sagaer,  og  dens  Urigtighed 
fremgaar  tilfulde  ved  det  Faktum,  at  de  tre  Skovkantoner  ved 
Aar  880  i  det  mindste  tildels  vare  bebyggede,  jfr.  nærmere 
nedenfor  i  det  tredje  Afsnit.    Skovkantonernes  Befolkning  af- 


*)  Jfr.  om  Kantonernes  Bebyggelse  m. m.  især  J.  R.  Burckhardt: 
Untersuchungen  iiber  die  erste  Bevolkerung  des  Alpeugebirgs. 
(Ai'chiv  flir  Schweiz.     Geschichte  IV,  4 — 115). 

'•)  Jfr.  Hist.  Studier  I,  102—109. 

viger  dernæst  hverken  i  Sprog,  Love,  Retssædvaner  eller  Skikke 
fra  Befolkningen  i  det  øvrige  alamanniske  Helvetien,  navnlig 
da  ikke  fra  Beboerne  i  de  tilstedende  Bjergkantoner :  Luzern, 
Zug,  Glarus,  Appenzell,  om  hvis  nordiske  Oprindelse  der  dog 
aldrig  har  været  Tale.  Naar  indtil  Dato  saa  mange  Forfat- 
tere imidlertid  dog  have  været  tilbøjelige  til  at  hævde  Skov- 
kantonernes  Befolkning  en  særlig  og  da  navnlig  en  nordisk 
Oprindelse,  have  de  i  denne  deres  Opfattelse  vel  nærmest 
ladet  sig  paavirke  af  de  Sagn,  som  den  Dag  i  Dag  kunne 
høres  paa  Folkets  Læber,  og  som  man  har  været  saa  til- 
bøjelig til  at  lillægge  en  ældgammel  Oprindelse;  saaledes 
siger  allerede  Zuricheren  Stumpf  1548  i  sin  Krønike,  at  Sagnet: 
•  Bey  den  Schwiizern  sey  je  und  je  gewesen«.  Nu  træffer 
det  sig  imidlertid  saa  uheldig,  at  de  paagjældende  Saga 
ganske  vist  kunne  paavises  hos  gamle  Forfattere,  men  stadig 
kun  i  saa  forvirrede  og  meningsløse  Fremstillinger  og  med 
saa  grove  og  haandgribelige  Crigtigheder,  at  man  ikke  kan 
nære  Qerneste  Tvivl  om,  at  disse  Forfattere  selv  have  opdigtet 
Fortællingerne;  men  herved  bortfalder  altsaa  enhver  Argu- 
mentation fra  disse  Sagn;  de  skyldes  kun  den  for  mange  af 
Middelalderens,  ja  selv  for  det  16de  og  syttende  Aarhundre- 
des  Forfattere  ejendommelige  Nationalfølelse  at  ville  give 
deres  Land  eller  By  en  saa  ældgammel  og  fornem  Oprindelse 
som  mulig;  man  søgte  helst  helt  tilbage  til  Noah  og  hans 
Sønner,  til  Gomer,  Gog  og  Magog,  til  Nimrud  og  Assur  o.  s.  v., 
eller  man  knyttede  i  det  mindste  sin  Fortælling  til  et  eller 
andet  særlig  berømt  Folk,  i  det  en  tilfældig  Navnelighed 
hyppig  kom  til  at  gjøre  Udslaget.  Denne  Forfatternes  Frem- 
stilling har  i  det  her  foreliggende  Tilfælde  ret  særlig  slaaet 
Kod  i  selve  Befolkningens  Bevidsthed,  da  den  smigrede  dens 
Nationalfølelse ;  Sagnets  Udbredelse  giver  det  derfor  ikke  nogen 
som  helst  større  Styrke  som  historisk  Bevis,  men  er  kun  et 
nyt  Bevis  for,  hvor  usikker  en  Grundvold  Folkenes  saakaldte 
Traditioner  afgive.     Schweiz's  ældre  Historie  er  i  saa  Hen- 

fUstorisk  Archis-.    1874.     n.  3Q 

seende  netop  særlig  lærerig,  og  vi  ville  i  det  følgende  mere 
end  én  Gang  komme  til  at  optræde  kritisk  afvisende  overfor 
saakaldte  Folkesagn. 

II. 
Skoykautonernes  Opdyrkelse  og  de  forskjelllge  Klasser  Beboere*). 

Vi  have  i  det  foregaaende  Afsnit  udviklet,  at  de  tre  Skov- 
kantoner lige  til  det  ottende  Aarhundredes  Begyndelse  hoved- 
sagelig laa  hen  som  et  fuldstændig  ubeboet  Omraade.  Op- 
kaster man  nu  det  Spørgsmaal,  hvem  disse  ubeboede  Egne  i 
privatretlig  Henseende  da  tilhørte,  maa  dette  Spørgsmaal 
besvares  efter  de  karolingiske  Rigslove,  og  herefter  vare  alle 
ubeboede  Egne  som  Heder,  Skove,  Alpegræsgange  o.  s.  v. 
enten  Kronens  eller  Kongens  Ejendom.  Baade  Karl  den  store 
og  hans  nærmeste  Efterfølgere  opmuntrede  imidlertid  af  al 
Magt  Opdyrkningen  af  saadanne  øde  Egne.  Dels  foreskreve 
de  Kongens  Embedsmænd  at  lade  Skovene  bortrydde  paa 
Landstrækninger,  som  egnede  sig  til  Opdyrkning,  dels  søgte 
de  at  opmuntre  indfødte  eller  fremmede  Kolonister  til  at 
ryddeliggjøre  og  opdyrke  Skovstrækninger,  som  da  bleve  deres 
frie  Ejendom,  dels  endelig  uddelte  de  større  Landstrækninger 
til  verdslige  Stormænd  eller  gejstlige  Stiftelser,  hvilke  da  igjen 
enten  selv  besørgede  Opdyrkningen  ved  deres  Slaver  og  Liv- 
egne eller  ogsaa  efter  Regenternes  Exempel  uddelte  mindre 
Strækninger  til  fremmede  Kolonister,  som  nu  dyrkede  disse 
Strækninger  og  besade  dem  med  en  Slags  indskrænket  Ejen- 
domsret, navnlig  skulde  de  ved  hvert  Ejerskifte  betale  en  vis 
Kjendelse,   den  saakaldte  Herlighedsret  (laudemium);    de  liv- 


•)  Jfr.  især  Fr.  de  Gingins-La-Sarraz:  Essai  sur  l'état  des  per- 
sonnes et  la  condition  des  terres  dans  le  pays  d'Ury  au  13e  siécle 
(Årchiv  fur  schw.  Gesch.  I,  17 — 66).  —  Blumer:  Staats-  und 
Rechtsgescliichte  der  schweizerischen  Demokratien  I.  —  Hunger- 
biihlei:  Etude  sur  les  traditions  relatives  aux  origines  de  la  con- 
fédération  Suisse,  p.  14—18. 

egne  Besiddere  maatte  derimod  udrede  mange  og  forskjellige 
Afgifter  til  Herren. 

Vende  vi  os  nu  til  selve  Skovkantonerne,  da  finde  vi 
efter  disses  Bebyggelse  en  Retstilstand,  som  i  et  og  alt  svarer 
til  det  her  udviklede;  man  er  altsaa  berettiget  til  at  antage, 
at  selve  Opdyrkelsen  er  sket  i  Henhold  til  disse  Love.  Imid- 
lertid er  der  dog  en  karakteristisk  Forskjellighed  mellem  de 
tre  Lande.  Uri  fremtræder  strax  i  Historien  som  en  konge- 
lig Besiddelse,  der  Aar  853  bortskjænkes  til  Nonneklosteret  i 
Zurich,  Schwiz  fremtræder  væsentlig  som  beboet  af  frie  Mænd, 
og  Unterwalden  ejes  af  en  Mængde  verdslige  Herrer  og  gejst- 
lige Stiftelser,  hvorhos  der  her  tillige  findes  en  stor  Mængde 
simple  Riddere,  men  meget  faa  frie  Bønder.  I  Unterwalden 
findes  heller  ikke  som  i  de  to  andre  Lande  sterre  Stræknin- 
ger udlagte  i  Fællig,  saaledes  at  Benyttelsesretten  tilkom  alle 
Beboere;  saadanne  Almindinger  findes  derimod  baade  i  Uri 
og  Schwiz,  hvilket  tydelig  viser  hen  til  en  fælles  og  sam- 
tidig Opdyrkelse.  Det  maa  imidlertid  vel  fastholdes,  at  vi  kun 
have  talt  i  al  Almindelighed.  Schwiz's  Beboere  vare  vel 
hovedsagelig  frie  Bender,  men  ved  Siden  heraf  findes  baade 
enkelte  Stormænd  og  gejstlige  Stiftelser  med  deres  Fæstebønder, 
Livegne  og  egentlige  Trælle.  Omvendt  udgjor  ikkun  største 
Delen  af  Uris  Land  oprindelig  en  Kongsgaard  og  er  som  saadan 
indbefattet  i  Gaven  til  Nonneklosteret  i  Zurich;  der  findes 
ogsaa  her  baade  simple  frie  Mænd,  f.  Ex.  Bønderne  i  Schå- 
chenthal,  og  enkelte  Stormænd  som  Herrerne  til  Raprechts- 
wile  og  til  Attinghusen  med  deres  undergivne. 

Maa  Ejendomsforholdene  i  de  tre  Kantoner  saaledes  ses 
i  Belysning  af  den  almindelige  Retstilstand  i  det  store  fran- 
kiske Rige,  maa  noget  lignende  gjælde  om  de  forskjellige 
Klasser  af  Beboere.  Befolkningen  deltes  her  som  i  det  øvrige 
Rige  i  frie  ^lænd  og  i  ufrie  Mænd  eller,  hvad  der  kommer 
ud  paa  ét,  i  store  og  smaa  Grundejere  og  i  Folk,  der  maatte 
opdyrke  andres  Ejendomme.  Her  som  andet  Steds  finder  man 
igjen   den   store  Klasse  frie  Mænd   delt   i   flere,    mere   eller 

mindre  tydelig  fremtrædende  Underafdelinger.     Ved  Lensvæ- 
senets  senere  fuldkomne  Uddannelse  kan  man  skjelne  mellem: 

1.  Den  høje  Adel,  som  bestod  af  selve  Kronens  Vasaller 
og  igjen  kunde  have  frie  Mænd  under  sig  som  Vasaller. 

2.  Den  lave  Adel,  som  var  Vasaller  af  de  højere,  verds- 
lige og  gejstlige  Herrer  og  bundne  til  disse  deres  Herrer 
ved  Troskabsed. 

3.  Ministerialerne,  som  stode  i  et  egentligt  Tjenesteforhold 
til  deres  adelige  Herrer,  det  være  sig  nu,  at  de  havde 
militære,  økonomiske  eller  andre  civile  Pligter  at  vare- 
tage. 

4.  De  frie  Bønder  eller  mindre  Grundejere.  Det  er  karak- 
teristisk for  denne  Klasse,  at  de  foruden  deres  særlige 
Gaarde  tillige  havde  en  Brugs-  og  Benyttelsesret  til  en 
Alminding  (Gemeinmark,  Allmende);  Lodejerne  ejede 
den  i  Fællig  og  bestemte  visse  Regler,  som  skulde 
iagttages  ved  Brugen  og  Benyttelsen.  —  Denne  Klasse 
frie  Mænd  var  særlig  udsat  for  Tidernes  Ugunst  og  af- 
tog i  de  fleste  Egne  med  rivende  Hurtighed;  en  Del 
hævede  sig  til  den  højere  Klasse,  Ministerialerne,  men 
en  ulige  større  Mængde  sank  ned  i  den  følgende 
Klasse. 

5.  Bønder  med  ufuldkommen  Ejendomsret  {Arvefæste)^  som 
enten  for  Sjælebod  eller  for  at  vinde  Beskyttelse  havde 
afstaaet  deres  Ejendomme  til  Kirken  eller  en  verdslig 
Stormand,  men  atter  faaet  dem  overdraget  igjen  mod 
at  betale  Kirken  eller  deres  Beskytter  en  aarlig  Af- 
gift. 

Lige  over  for  disse  Klasser  frie  Mænd  stod  den  talrige 
Klasse  Trælle  eller  Livegne.  Deres  Kaar  vare  i  Begyndelsen 
sørgelige  nok;  de  vare  i  et  og  alt  privat  Ejendomsret  under- 
givne, kunde  sælges  o.  s.  v. ;  længere  frem  i  Tiden  kunde  de 
dog  ikke  sælges  enkeltvis,  men  kun  sammen  med  den  Jord, 
de  dyrkede;  dette  Forhold  svarer  altsaa  til  Vornedskabet  efter 
dansk  Eet.     De   Livegnes  Kaar   forbedredes   dog  lidt   efter 

lidt;  der  udvikledes  en  særlig  Gaordsret  (EofrecM),  som  nær- 
mere ordnede  deres  Rettigheder,  Pligter  og  Præstationer;  dog 
var  Udviklingsgangen  ikke  ganske  den  samme.  De  Livegne, 
som  vare  afhængige  af  Klostrene  samt  Kronens  Livegne,  de 
saakaldte  Fiscalini,  havde  i  Eeglen  langt  bedre  Kaar  og  en 
sterre  Frihed  end  de  Livegne,  som  tilhørte  de  verdslige 
Stormænd.  De  sluttede  sig  oftere  sammen  i  Samfund  til 
Beskyttelse  af  fælleds  Jordinteresser  (de  saakaldte  Markgenos- 
senschaften),  saaledes  som  Tilfældet  var  med  de  frie  Bønder, 
hvorimod  intet  saadant  kunde  finde  Sted  hos  de  Livegne,  der 
tilhørte  en  verdslig  Herre. 

De  større  Godskomplexer  deltes  i  mindre  Godser,  hvis 
samtlige  økonomiske  Forhold  bestyredes  af  en  Godsforvalter, 
den  saakaldte  Mejer;  undertiden  træffe  vi  i  Mejerens  Sted 
blot  en  simpel  Minister  eller  Ammann.  Hvert  enkelt  afsluttet 
Gods  udgjorde  sit  særlige  iJ^rfc  eller  Retterting;  alle  de  ufrie, 
som  hørte  under  et  Birk,  maatte  to  Gange  aarlig  indfinde 
sig  paa  samme  for  saaledes  faktisk  at  lægge  for  Dagen,  at 
de  anerkjendte  deres  Afhængighed  af  vedkommende  Herre. 
Ved  disse  Forsamlinger  bleve  tillige  de  forefaldne  civile  Rets- 
sager afgjorte  og  mindre  Forbrydelser  paadømt«.  Mejeren 
førte  Forsædet. 

Hvad  større  Forbrydelser  angik ,  kunde  Dommene  i 
saadanne  Sager  kun  afsiges  ved  selve  Grevskabet  {Gau^ 
pagus);  Sagerne  paadømtes  af  Grevskabets  frie  Mænd,  men 
Straffen  skulde  exekveres  af  Cheven,  hvis  Pligt  det  var  at 
præsidere  ved  Forsamlingerne.  Greverne  skulde  i  øvrigt  og- 
saa  anføre  Grevskabets  Kontingent  af  Soldater  samt  opbe- 
bære  de  kongelige  Skatter. 

Kirkens  Ejendomme  vare  i  Reglen  fritagne  for  at  st^a 
under  Grevernes  Myndighed.  Den  Ret,  som  Greverne  skulde 
have  udøvet  i  de  dem  vedkommende  Sager,  blev  overdraget 
en  særlig  Dommer,  den  saakaldte  KastoogU 

Vi  vare  nødte  til  at  forudskikke  disse  retshistoriske  Be- 
mærkninger, for  at  vore  Læsere  ret  skulde  kunne  fatte  den 
følgende  Udvikling.  De  gjælde  i  Almindelighed  om  hele  det 
store  frankiske  Rige,  men  Retstilstanden  i  de  tre  smaa  Kan- 
toner danner  i  ingen  Henseende  nogen  Undtagelse  fra  det 
Bvrige  Rige,  ligesom  Forholdene  senere  hen  udviklede  sig 
her  paa  samme  Maade  som  i  det  tyske  Rige,  hvoraf  de 
ved  Forliget  i  Verdun  (843)  kom  til  at  udgjiøre  en  forsvin- 
dende Bestanddel.  De  delte  Skæbne  med  dette  Rige  og  om- 
tales kun  hist  og  her  aldeles  i  forbigaaende ;  deres  Hi- 
storie i  de  første  tre,  fire  Aarhundreder  er  derfor  paa  mange 
Punkter  indhyllet  i  Mørke;  vi  have  kun  enkelte  Retsdoku- 
menter,  og  støttende  os  paa  disse  og  paa  Analogislutninger 
fra  Forholdene  i  det  øvrige  Rige  kunne  vi  fastslaa  enkelte 
Hovedpunkter,  men  en  virkelig  fyldig  Historie  maa  vi  ikke 
vente.  Fremfor  alt  maa  vi  aldeles  opgive  Haabet  om  at 
gjøre  Bekjendtskab  med  store  Personligheder  eller  udprægede 
Individualiteter,  der  lige  som  paa  deres  Skuldre  bære  en  hel 
historisk  Udvikling  fremad;  vi  kunne  til  Nød  og  i  store  Træk 
skrive  de  tre  Skovkantoners  Specialhistorie ;  men  vi  have 
her  at  gjøre  med  en  demokratisk  Udvikling;  Personlighe- 
derne gaa  op  i  Massen. 

HI. 

Be  tre  Skovkantoners  Historie  til  det  ældste  Frihedsbrer. 

De  tre  Skovkantoner  bleve  altsaa,  som  vi  have  paavist, 
lidt  efter  lidt  opdyrkede  under  saa  forskjelligartede  Forhold, 
at  der  ikke  let  kunde  opstaa  nogen  nærmere  Forbindelse 
mellem  deres  Befolkning.  Lige  som  vi  have  forkastet  den 
gamle  Paastand,  at  Kantonerne  havde  en  fra  det  øvrige 
Schweiz  forskjellig  Befolkning,  og  lige  som  vi  have  paavist, 
at  Retsforholdene  her  i  ét  og  alt  maa  bedømmes  efter  de  i 
det  øvrige  tyske  Rige  gjældende  Love,  saaledes  maa  vi  nu 
bestemt   udtale   os   mod   en  lige  saa  almindelig  udbredt  og 

ivrig  forsvaret  som  ubevislig  Paastand,  at  de  tre  Kantoner 
fra  Arilds  Tid  udgjorte  et  særligt  Ketsomraadé  indenfor  det 
tyske  Rige;  man  har  endog  villet  hævde,  at  Befolkningen 
kun  hørte  under  det  tyske  Rige  af  eget  frit  Valg  og  kun 
gjorde  den  almindelige  Krigstjeneste  for  dette,  men  i  øvrigt 
styrede  sine  egne  Anliggender  med  en  saa  stor  Uafhængighed, 
at  Landene  endog  i  en  lang  Tidsrække  aldeles  unddroge  sig 
fra  Rigets  Overherredemme,  da  Kejseren  vilde  træde  deres 
Rettigheder  for  nær.  En  nøjagtig  Undersøgelse  af  de  faa 
Oplysninger,  som  vi  kunne  skaffe  om  hine  Qerne  Aarhun- 
dreder,  godtgjør  til  fulde,  at  en  slig  Opfattelse  i  ét  og  alt  er 
urigtig;  særlig  er  den  Paastand,  at  de  tre  Lande  fra  æld- 
gammel Tid  stadig  skulde  have  hørt  sammen  og  altid  staaet 
Last  og  Brast  sammen ,  greben  ud  af  Luften.  De  tre 
Lande  havde  i  mange  Tider  intet  som  helst  fælles  og 
stode  ikke  i  nærmere  Forbindelse  med  hverandre  indbyrdes 
end  med  andre  Dele  af  det  store  Rige;  de  første  Spor  til  en 
saadan  Forbindelse  gaa  ikke  længere  tilbage  end  til  Midten 
af  det  trettende  Aarhundrede.  Vi  maa  derfor  i  dette  Afsnit 
gjennemgaa  hver  enkelt  af  de  tre  Kantoners  ældste  Historie 
for  sig  og  begynde  med  l'ri,  det  Kanton,  der  tidligst  omtales. 
Dette  lille  Kanton  nævnes  første  Gang  i  Aaret  732  og 
da  kun  aldeles  i  forbigaaende  som  et  Forvisningssted;  af  denne 
Omstændighed  er  man  nærmest  berettiget  til  at  tænke  sig 
Landet  som  en  afsides  liggende,  lidet  tilgængelig  og  lidet  be- 
boet Egn.  Der  gaar  nu  over  et  Hundrede  Aar,  før  Landet 
atter  nævnes.  I  Aaret  853  vilde  Karl  den  stores  Sønnesøn, 
Ludvig  den  tyske,  give  Nonneklosteret  i  Ztirich,  hvor  de  hel- 
lige Martyrer,  Sancta  Felii's  og  Sancta  Regula's  Ben  hvile, 
et  Tegn  paa  sin  kongelige  Gunst,  saa  meget  mere  som  hans 
Datter  Kildegårde  var  Abbedisse  her.  Ludvig  forærede  derfor 
bemeldte  Kloster  sin  Kongsgaard  i  Zurich  med  alt  Tillæg  og 
Tilbehør.  Heri  var  indbefattet  »det  lille  Distrikt  Uri  (pagellus 
Uroniæ)  med  Kirker,  Huse,  Trælle  af  begge  Kjøn,  Jorder, 
dyrkede   og   udyrkede.    Skove,    Enge,    Græsgange,   Vande   og 

Vandløb  og  alt  øvrigt  Tilliggende  med  Afgifter  og  Indkom- 
ster, kort  sagt  alt,  hvad  der  for  Tiden  paa  disse  Steder  er 
undergivet  vor  Ejendomsret  og  tjener  til  vort  Brug«.  Kon- 
gen tilføjer  yderligere,  at  hans  højtelskede  Datter  Kildegårde 
bør  anvende  al  sin  Omhu  paa  at  forbedre  og  forege  de  Ejen- 
domme, som  ere  hende  overladte,  hvilket  tydelig  viser,  at 
Gaven  ikke  omfattede  hele  Uri,  men  kun  en  væsentlig  Del  af 
samme.  Vi  kjende  derfor  ogsaa  et  senere  større  Kjøb  af 
Jordegods  til  Klostret,  lige  som  vi  allerede  ovenfor  have  gjort 
opmærksom  paa,  at  der  baade  fandtes  verdslige  Stormænd  og 
andre  Klostre,  som  havde  Ejendomme  i  Landet. 

Det  kejserlige  Nonnekloster,  som  blev  stiftet  ved  denne 
Gave,  er  forsvundet  for  tre  Hundrede  Aar  siden,  men  det 
lille  Land,  som  udgjorde  en  Del  af  Gaven,  er  ikke  alene  til 
endnu,  men  det  kan  endog  med  rette  udlede  Spiren  til 
sin  Uafhængighed  og  Frihed  fra  denne  kongelige  Gave.  Det 
omtalte  Gavebrev  indeholder  nemlig  endnu  en  meget  vigtig 
Bestemmelse;  Ludvig  den  tyske  forbyder  « enhver  Dommer, 
være  sig  en  Greve  eller  anden  offentlig  Embedsmand,  paa 
bemeldte  Steder  at  tiltage  sig  Jurisdiktions-Myndighed  i  no- 
gen som  helst  Sag  og  det  uden  Hensyn  til,  om  det  er  frie 
eller  ufrie,  som  bo  der;  lige  saa  lidt  maa  de  af  Beboerne  for- 
dre Kautionsforpligtelser,  Skatter  eller  Bøder,  efter  som  paa 
bemeldte  Steder  alle  Ting  bør  forblive  under  den  kongelige 
Beskyttelse  og  under  Bestyrelse  af  de  indsatte  Fogeder ». 
Kong  Ludvig  gjorde  saaledes  Klostret  til  et  særligt  Retsdi- 
strikt  indenfor  Grevskabet,  og  dette  Gavebrev,  som  fritog 
Klosterets  undergivne  fra  at  staa  under  Grevernes  Myndighed, 
var  ikke  blot  et  Privilegium  for  Abbedissen  og  hendes  Non- 
ner, men  gav  selve  Uris  Beboere  en  særlig  og  begunstiget 
Stilling  fremfor  Grevskabets  øvrige  Beboere.  Det  laa  nemlig 
i  Tidernes  Aand,  at  Greverne  og  andre  offentlige  Embeds- 
mænd mere  og  mere  misbrugte  deres  Stilling,  afpressede 
deres  undergivne  trykkende  Byrder,  søgte  at  gjøre  Embederne 
arvelige  og  saaledes  lidt  efter  lidt  forvandle  deres  Landom- 

raader  til  smaa  Fyrstendømmer  og  Rigets  Undersaatter  til 
deres  Mænd.  Under  saadanne  Forhold  var  den  enkelte  frie 
Mand  magtesies  over  for  sin  Greve  og  saa  med  Misundelse 
paa  Klostermændenes  begunstigede  Stilling;  mangen  simpel 
fri  Bonde  følte  sig  fristet  til  at  opgive  en  Del  af  sin  Uaf- 
hængighed, der  ved  given  Lejlighed  dog  ikke  gav  ham  nogen 
behørig  Fordel,  mod  at  vinde  Del  i  Klostrets  Beskyttelse,  og 
vi  finde  derfor  i  Uri  ikl:e  mindre  end  andet  Steds  Mænd, 
som  frivillig  overdrage  deres  Ejendomme  til  Klosteret  mod  at 
erholde  det  tilbage  igjen  som  en  Art  Arvefæste  (det  saakaldte 
precaria). 

Medens  frie  Mænd  ved  at  stille  sig  i  et  Afhængigheds- 
forhold til  Klostret  saaledes  gjorde  et  Skridt  nedad,  maatte 
omvendt  Udviklingsgangen  med  Hensyn  til  Trællestanden  gaa 
i  den  modsatte  Retning.  Ved  de  privilegerede  Klostre  havde 
Trællene,  eller  —  som  vi  her  maaske  rettere  bør  kalde  dem  — 
de  Livegne  Rettigheder,  der  kunde  gjøres  gjældende  endog 
for  Domstolene;  de  kunde  gifte  sig,  kjøbe  og  sælge;  deres 
Ejendomme  gik  i  Arv  ikke  blot  i  nedstigende  Linie,  men  og- 
saa  i  Sidelinierne,  kort  sagt  de  Livegne  nærmede  sig  i  mange 
Punkter  de  frie  Mænd  og  maatte  efterhaanden  smelte  sam- 
men med  de  lavere  Klasser  af  disse.  Saaledes  vare  Forholdene 
ogsaa  i  Uri.  De  Livegne  ikke  mindre  end  de  frie  Kloster- 
mænd  stode  i  alle  Spørgsmaal  vedrørende  Ejendomsretten, 
Besiddelsen  og  Benyttelsen  af  Jorderne  under  Abbedissen  i 
Zurich  og  hendes  Mejere;  disse  sidste  opbebare  Klostrets 
Indtægter,  indkrævede  Tienderne,  Hoveribyrdeme  og  øvrige 
sædvansmæssige  Rettigheder  og  dømte  i  alle  her  hen  hørende 
Sager.  Man  dømte  efter  sædvansmæssig  Ret  og  alle  Kloster- 
mændene  (Gotteshausleute),  frie  og  ufrie,  vare  til  Stede. 

Som  selve  Gavebrevet  for  Klostret  udviser,  stod  Uri  i 
andre  Retsforhold  under  en  Foged  (advocatus,  Kastvogt),  hvis 
Embede  senere  blev  arvelig  i  Hertugerne  af  Zåhringens  Slægt. 
Fogeden  skulde  paa  den  ene  Side  varetage  Abbedissens  Ret- 
tigheder, paa  den  anden  Side  beskytte  Klostermændene ;  navnlig 

var  det  hans  Pligt  at  repræsentere  dem  ved  saadanne  enkelte 
Lejligheder,  hvor  de  skulde  møde  udenfor  deres  Hjem,  f.  Ex. 
for  Greverne  eller  ved  Kejserens  Hof.  To  Gange  om  Aaret 
skulde  Fogeden  dernæst  mede  i  selve  Uri  og  holdt  da  offentlig 
Retsforsamling  under  Lindetræet  i  Byen  Altorf ;  Klostrets  Va- 
saller og  Mænd  vare  her  samlede  som  Edsvorne  og  dømte  i 
vigtigere  civile  og  kriminelle  Sager;  men  Dommen  afsagdes 
og  exekveredes  af  Fogeden,  der  til  Gjengjæld  opbebar  en  Del 
af  Eettergangsbødcrne. 

Dette  er  omtrent  alt,  hvad  vi  vide,  eller  rettere,  hvad  vi 
med  nogen  Sikkerhed  kunne  slutte  os  til,  om  Retsudviklingen 
i  Uri.  I  de  halvfjerde  Hundrede  Aar,  som  hengaa  fra  Klo- 
strets Stiftelse  til  Udgangen  af  Aar  1200,  maa  vi  hensætte 
den  omtalte  Udvikling  hos  de  Livegne,  der  udgjorde  Hoved- 
massen af  Befolkningen,  fra  deres  oprindelige  Ufrihedstilstand 
til  en  Stilling  omtrent  som  frie  Mænd;  i  denne  Tid  falder 
dernæst  Sammensmeltningen  af  de  forskjellige  Klasser  Beboere 
og  en  nøjere  Sammenknytning  af  de  tidlige  enkelte  Bestand- 
dele, saa  at  Befolkningen  i  Uri  efterhaanden  kan  optræde 
som  en  Enhed.  Hvad  den  politiske  Stilling  angaar,  da  er 
denne  ved  Aar  1200  endnu  den  samme  som  ved  Aar  853; 
Befolkningen  staar  endnu  under  Klostrets  Foged  og  Mejere; 
men  Abbedissen  var  en  Dame,  hvem  man  naturligvis  turde 
byde  meget,  som  en  verdslig  Herre  ikke  havde  taalt;  Fogeden 
boede  dernæst  fjernt  og  kom  kun  enkelte  Gange  til  Uri. 
Hvad  Under  da,  om  der  lidt  efter  lidt  dannede  sig  Spirer  til 
en  komunal  Forfatning  med  en  vis  Selvstændighed  i  egne 
Sager?  Et  Udgangspunkt  i  saa  Henseende  havde  man  i  de 
ovenfor  berørte  Markgenossenschaften.  Vi  have  da  ogsaa  et 
Par  Dokumenter,  som  vidne  om  en  ret  betydelig  Selvstæn- 
dighedsfølelse  hos  Befolkningen  og  en  vis  Selvstyrelse. 

Ved  Midten  af  det  tiende  Aarhundrede  synes  der  at  være 
foregaaet  en  større  Opdyrkning  af  hidtil  ubenyttet  Areal,  og 
Klostrets  Foged,  Burchard,  fordrede  nu  af  Dalens  Beboere,  at 
de  skulde  underkaste  sig  en  ny  Ansættelse  af  Tienden,    som 

han  havde  foranstaltet.  Herimod  protesterede  Klostermæn- 
dene imidlertid;  thi  efter  Fædrenes  Skik  tilkom  det  dem 
selv  at  foretage  denne  Vurdering.  De  godtgjorde  denne 
Paastands  Bigtighed  for  Fogeden,  og  efter  derpaa  at  have 
konstateret  Forpligtelsens  Omfang  lovede  de  selv  at  ville 
bringe  Tiendedelen  af  det  Hø,  som  var  indsamlet  paa  Ste- 
der ,  hvor  man  ikke  kunde  komme  til  med  Karrer  og 
Heste,  hen  til  en  Lade  og  her  opfede  Tiendelammene  til 
Midten  af  Maj.  Det  andet  Dokument,  som  er  fra  1196, 
vedrerer  en  Strid  mellem  Beboerne  af  Uri  og  af  Glams  om 
Grænserne  mellem  deres  respektive  Græsgange  og  en  Afgje- 
relse  af  denne  Strid  ved  Pfalzgreve  Otto  af  Burgunds  Mæg- 
ling. Denne  Mand  —  en  Sen  af  Kejser  Frederik  Barbarossa 
—  bekræfter  som  Glarus's  Foged  dette  Forlig,  hvorimod  Do- 
kumentet ikke  omtaler  nogen  saadan  Bekræftelse  fra  Uris 
Fogeds  Side,  og  Befolkningen  synes  saaledes  virkelig  her  at 
optræde  med  en  vis  Selvstændighed. 

Under  det  milde  gejstlige  Regimente  glædede  Uris  Be- 
folkning sig  saaledes  ved  en  beskeden  Selvstændighed,  men 
med  Åar  1200  blev  Befolkningen  udsat  for  den  truende  Fare  at 
miste  selv  denne  beskedne  Frihed  og  alligevel  komme  ind  under  en 
verdslig  Herre,  som  vel  skulde  have  vidst  at  sætte  en  Stopper 
for  alle  Frihedslyster.  Hertug  Berthold  V  af  Zåhringen  be- 
gyndte nemlig  efter  andre  Fogeders  Exempel  at  misbruge  sin 
Myndighed  baade  over  for  selve  Klostret  og  dets  Undersaatter; 
han  stræbte  at  bringe  Landet  under  sit  eget  Herredømme, 
han  talte  allerede  om  »sit  Nonnekloster«  o.  s.  v. ,  da  han  til 
Held  for  Uri  døde  1218.  Med  ham  uddøde  Zåhringens  Stamme. 
Kejser  Frederik  H  tog  derpaa  Landet  under  sin  umiddelbare 
Beskyttelse  og  tiltog  sig  selv  den  gejstlige  Fogedmagt,  som 
fra  nu  af  stadig  skulde  tilkomme  haus  Efterfølgere.  Hvis 
Kejseren  havde  gjort  Alvor  af  denne  Erklæring,  havde  Uris 
Befolkning  kunnet  ønske  sig  til  Lykke ;  thi  det  Faktum  umid- 
delbart at  staa  under  Kejserdømmet  var  i  Virkeligheden  saa 
godt  som  at  være  selvstændig;  men  Uri  skimtede  kun  denne 

Lykke,   thi  umiddelbart  derpaa  overdrog  Kejseren  « Besiddel- 
sen')*) af  Dalen  Uri  til  Huset  Habsburg. 

Huset  Habsburg,  som  hidtil  ikke  havde  spillet  nogen 
videre  stor  Kolle,  begyndte  ved  Aar  1200  at  hæve  sig  til  en 
betydeligere  Magt.  Grev  Albrecht  den  rige  havde  dels  ved 
Arv,  dels  ved  Forlening  erhvervet  Landgrevskabet  øvre-Elsasz, 
Fogedmyndighederne  over  Glarus  og  Luzern  samt  Grevskabet 
Zurich;  foruden  alle  disse  offentlige  Myndigheder  besad  han 
sine  Familiegodser  omkring  Slægtens  beskedne  Vugge,  men 
havde  dernæst  ved  Arv  og  Kjøb  erhvervet  en  Mængde  mere 
og  mindre  betydelige  Godser  rundt  omkring  i  Midten  af  selve 
Helvetien,  særlig  i  Schwiz  og  Unterwalden.  Hele  denne  be- 
tydelige Magt  gik  i  Arv  til  hans  eneste  San  Eudolf  den 
gamle,  som  baade  med  Vaaben,  Pengelaan  og  Kautions- 
forpligtelser støttede  Frederik  H  ved  hans  første  Optræden 
mod  Kejser  Otto  IV,  og  Kejser  Frederik  overdrog  nu  1218 
Grev  Kudolf  Besiddelsen  af  Uri  enten  i  Pant  eller  som 
en  Forlening.  Den  samme  Fare,  der  havde  truet  Uri  fra 
Zåhringen,  truede  det  nu  fra  Habsburg;  thi  det  var  at 
forudse,  at  dette  Hus,  hvis  Magt  var  i  Fremvoxen,  snart 
vilde  samle  alle  sine  Besiddelser  til  et  halvsuverænt  Fyr- 
stendømme, der  kun  stod  under  Rigets  svage  Overherre- 
domme. Havde  Hubsburgerne  Lykken  med  sig  i  denne  Be- 
stræbelse, der  ganske  laa  i  Tidens  Aand,  vilde  Uris  Skæbne 
være  afgjort;  dets  Befolkning  maatte  synke  ned  til  Habsbur- 
gernes  Undersaatter.  En  pludselig,  uventet  Vending  forandrede 
imidlertid  atter  Uris  Stilling;  i  Aaret  1231  udløste  Kej- 
ser Frederik  IFs  unge  Søn  Henrik,  der  i  Faderens  Navn 
styrede  Tyskland,  Landet  Uri  af  Habsburgernes  Magt,  og 
ved  Dokument  af  26de  Maj  1231  forpligtede  han  sig  over 
for   alle   Dalen   Uris   Mænd    til   for   stedse   at    bevare   dem 


*;  Ordet  »Besiddelse«  maa  her  tages  i  sin  politiske  Betydning.  Den 
øverste  Rigsmyndighed,  som  Kejseren  havde  forbeholdt  sig  selv,  samt 
Fogedmyndigheden  gik  over  til  Habsburgerne;  Landet  fik  en  Herre ; 
derimod  skete  der  ingen  Forandringer  i  de  private  Ejendomsforhold. 

umiddelbart  under  Rigets  Overherredømme  og  ingensinde  at  løsne 
dem  fra  Kiget  enten  ved  Forlening  eller  Pantsættelse.  Hvilke 
Grunde  der  kunne  have  medvirket  ved  Kejsersønnens  Beslutning, 
er  os  ganske  ubekjendt;  man  har  gjættet  paa,  at  Henrik  allerede 
ved  denne  Tid  pønsede  paa  Oprør  mod  Faderen  og  derfor 
vilde  stille  det  vigtige  Bjergpas  St.  Gotthard  under  sin  direkte 
Myndighed ;  man  har  i  selve  Dokumentets  Ord  troet  at  finde 
Spor  til  en  oprørsk  Rejsning  i  Uri  mod  habsburgske  Fogeders 
Tyranni.  Alt  dette  er  kun  Gjetværk;  men  fast  staar  det,  at 
Dokumentet  af  1231  er  Uris  Frihedsbrev  og  Begyndelsen  til  det 
helvetiske  Forbund.  Af  de  tre  Kantoner  naaede  Uri  først 
den  eftertragtede  Uafhængighed  under  Kronens  Overhøjhed 
og  kom  ingensinde  mere  tilbage  under  et  andet  Herredømme*). 


Schwii  omtales  første  Gang  i  et  Dokument  af  Aar  970, 
hvor  der  er  Tale  om  nogle  Ejendomme,  som  det  berømte 
Benediktinerkloster  Einsiedeln  tilbytter  sig  in  Suuiies.  Dette 
Kanton  herte  til  Grevskabet  Zurich  og  stod  først  under  Gre- 
verne af  Lenzburg,  senere  under  Greverne  af  Habsburg,  i  det 
Frederik  Barbarossa  forlenede  Albrecht  den  rige  hermed.  Som 
vi  alt  have  anført  bestod  Befolkningen  for  sterste  Delen  af 
frie  Bønder;  mindre  Dele  af  Landet  tilhørte  enkelte  Klostre, 
lige  som  Habsburgerne  ved  Arv  vare  komne  i  Besiddelse  af 
et  Par  betydelige  Godser.  Den  frie  Bondebefolkning  stod 
umiddelbart  under  Zurichergreven,  der  havde  Eet  til  enkelte  Af- 
gifter og  personlige  Byrder,  lige  som  de  skulde  møde  for 
hans  eller  hans  befuldmægtigede  Embedsmænds  Domstole.   Om 


'»  Jfr.  om  dette  A&nit  af  Uris  Historie:  J.  E.  Kopp:  Geschichte  der 
eidgenossischen  Bunde  II,  237 — 81.  —  A.  Huber:  Die  Waldstatte 
bis  zar  festen  Begriindung  ihrer  Eidgenossenschafl,  pag  39 — 41.  — 
A.  Rilliet:  Les  origines  de  la  Confédération  Suisse,  pag.  27 — 42. 
—  H.  Escher:  Die  Verbåltnisse  der  freien  Gottesbaosleate,  Ar- 
chiv  fur  Schweiz.  Geschichte  VI  Band. 


478  De  schweiziske  Skovkautoners  ældste  Historie. 

Schwiz's  Historie  i  denne  Periode  vide  vi  kun,  at  Befolknin- 
gen laa  i  Grænsestridigheder  med  Einsiedeln,  der  fortsattes 
gjennem  Aarhundreder,  og  den  Haardnakkethed,  hvormed 
Schwizerne,  f^rst  i  Forening  med  Greverne  af  Lenzburg  og 
senere  paa  egen  Haand,  hævdede  deres  virkelige  eller  ind- 
bildte Rettigheder  over  for  dette  mægtige  Kloster,  vidner  om 
en  betydelig  Selvstændigheds-  og  Uafhængigheds- Følelse. 

Striden  drejede  sig  om  Alpegræsgange  ved  Alpbachs  og 
Sihls  Kilder  hinsides  Bjerget  Mythen;  Munkene  i  Einsiedeln 
paastode,  at  Kejser  Henrik  II  havde  skjænket  dem  disse  Græs- 
gange, der  tilhørte  ham  med  rette,  da  de  paa  hine  Tider 
henlaa  øde  og  ubenyttede;  men  herimod  rejste  Schwizerne 
Indsigelser.  Disse  Stridigheder  synes  forst  at  være  opstaaede 
efter  Aar  1100,  og  vi  have  her  et  nyt  Bevis  paa,  hvor  lang- 
somt disse  Landstrækninger  bleve  bebyggede,  siden  endog 
vigtige  Græsgange  lige  til  denne  Tid  laa  unyttede  hen.  Rets- 
tvisten kom  første  Gang  for  Henrik  V's  Domstol,  der  i  Over- 
værelse af  Hertugen  af  Schwaben  og  mange  andre  Stormænd 
paadømte  Tvisten  efter  allamannisk  Ret;  Sagen  gik  Schwi- 
zerne imod,  og  deres  Greve,  Rudolf  af  Lenzburg,  som  selv 
havde  taget  Part  i  Sagen  for  sine  Mænd,  blev  idømt  en  Bøde 
af  100  Pund.  Hermed  var  Sagen  dog  endnu  ikke  afgjort;  i 
Aar  1144  maatte  Munkene  atter  sagsøge  Grev  Ulrich  af  Lenzburg 
i  Forening  med  Schwizerne  og  fik  atter  deres  Modparter  idømte 
en  Erstatning.  De  stridbare  og  paastaalige  Schwizere  gave 
dog  endnu  ikke  tabt ;  men  fulde  halvQerdsindstyve  Aar  senere 
begyndte  Tvisten  paa  ny  og  udartede  nu  til  en  treaarig  Krig, 
under  hvilken  Herrerne  til  Raprechtswile,  som  vare  Fogederne 
for  Einsiedeln,  og  Schwizerne  gjensidigen  hjemsøgte  hverandres 
Landomraade  med  Manddrab,  Brand  og  Plyndringer.  Endelig 
lykkedes  det  Grev  Rudolf  den  gamle  i  Aaret  1217  at  tilveje- 
bringe et  Forlig,  som  tog  større  Hensyn  til  Schwizernes  -Øn- 
sker end  Kejser  Konrad  IIPs  Dom  af  1144.  Imidlertid  var 
selv  denne  Afgjørelse  ikke  nogen  endelig;  vi  ville  tvært  imod 

i   det    følgende    endnu   flere  Gange  komme  tilbage  til  disse 
Stridigheder. 

I  Forliget  af  Aar  1217  kalder  Grev  Eudolf  den  gamle 
sig  »efter  Arveretten  Foged  og  lovlig  Beskytter  for  Folkene  i 
Schwiz«,  og  paa  et  andet  Sted  siger  han,  »at  Folkene  i 
Schwiz  grædende  kom  til  ham,  deres  Foged  og  lovlige  Beskytter^ 
og  klagede  over,  at  man  forgreb  sig  paa  deres  Arverettigheder 
og  deres  Frihed«.  Vi  vide  nu  med  Sikkerhed,  at  Habsbur- 
j-gerne  vare  Grever  i  Zuriehgau,  altsaa  ogsaa  over  Schwiz; 
red  Ordet  »Foged«  maa  her  være  tænkt  paa  noget  andet  end 
lans  Grevemyndighed,  og  hojst  rimeligt  sigtes  der  til  et  Be- 
skyttelsesforhold,  som  Schwizerne  havde  anmodet  Greverne  af 
Lenzburg  om  at  overtage  i  deres  Ketstvistigheder  med  Ein- 
siedeln,  og  det  er  dette  Beskyttelsesforhold  og  denne  Foged- 
myndighed (Schirmvogtei),  som  ved  Arv  er  gaaet  over  til 
Habsburgerne.  Foruden  Magten  som  Greve  havde  Rudolf 
saaledes  i  dette  Beskyttelsesforhold  et  nyt  Middel  til  lidt  efter 
lidt  at  tilvende  sig  den  suveræne  Myndighed  over  Schwizerne ; 
vi  mindes,  at  han  ganske  kort  derpaa  (1218)  ogsaa  fik  Fo- 
gedmyndigheden over  Uri,  og  saaledes  vare  Habsburgerne 
godt  paa  Veje  til  at  samle  hele  Ostschweiz  under  deres  Vælde. 
Muligvis  have  Schwizerne  allerede  begyndt  at  fole  Trykket  af 
denne  fremadstræbende  Magt,  muligvis  fik  de  mere  end  én 
Grund  til  med  Misundelse  at  se  paa  Uris  Befolkning,  der 
oprindelig  for  en  stor  Del  kun  vare  Livegne,  men  ved  denne 
Tid  (Aar  1231)  naaede  at  komme  umiddelbart  under  Riget. 
Kok  er  det,  at  Schwizerne  søgte  at  gribe  den  ferste  Lejlighed 
til  at  anmode  Kejseren  om  at  meddele  dem  Rigsumiddelbar- 
heden  og  ogsaa  for  en  kort  Stund  opnaaede  dette;  men  de 
nærmere  Omstændigheder  herved  ville  vi  meddele  i  det  fel- 
gende  Afsnit*). 


*)  J£r.  om  Schwizes  Historie  især:  J.  E.  Kopp:  Geschichte  der  eid- 
genossJschen  Bunde  H,  p.  298 — 336.  —  A.  Huber:  Die  Waldstatte 
pag.  43 — 47. — A.  Rilliet:  Les  origines  de  la  Confédération  Soisse 
pag.  43 — 50. 


480  ^^  schweizislje  Skovkantoners  ældste  Historiet 

Hvad  det  tredje  Konton,  Unterwalden,  angaar  er  der  kun 
lidet  at  føje  til,  hvad  alt  ovenfor  er  meddelt.  Grevemyn- 
digheden  tilhørte  Habsburgerne,  der  tillige  ejede  betydelige 
Dele  af  Kantonet ;  andre  Dele  tilhørte  Klostret  i  Luzern,  Ab- 
bedierne Muri  og  Miinster  i  Aargau  samt  Klostret  Engelberg 
i  selve  Unterwalden,  hvorhos  der  ogsaa  fandtes  en  stor  Del 
ringere  Adelsmænd.  Landet  var  saaledes  i  højeste  Del  ad- 
splittet, og  det  er  egentlig  en  Anakronisme  at  tale  om  et 
Land  Unterwalden  før  i  Begyndelsen  af  det  fjortende  Aarhun- 
drede.  Kantonet  bestod  i  Virkeligheden  af  de  to  bestemt 
adskilte  Dale:  Stanz  og  Samen;  men  i  ingen  af  disse  Dale 
findes  der  endnu  ved  Midten  af  det  trettende  Aarhundrede  noget 
som  helst  Spor  til  en  begyndende  kommunal  Selvstændighed 
eller  Selvstyrelse;  saa  meget  mindre  kan  der  da  være  Tale 
om  nogen  Sammenknytning  mellem  Landets  to  Halvdele. 
Unterwalden  stod  saaledes  med  Hensyn  til  Frihed  og  politisk 
Udvikling  langt  tilbage  for  de  to  andre  Kantoner. 

(Forts.) 

F.  C.  Graijzow. 


Julianus  Apostatas  Ungdom 
(Julian  som  Cæsar). 

(Forts.) 


IV. 

Ijallerae,  der  engang  havde  været  Roms  farligste  Fjender, 
havde,  letbevægelige  i  Aand  og  Karakter,  under  det  romerske 
Aag  hurtig  glemt  deres  Sprog,  deres  Sæder  og  Guder.  Af 
den  gamle  Uafhængighedsaand  var  der  kun  tilbage  en  Lyst 
til  at  leve  for  sig  selv  og  beherskes  af  en  Herre,  som  de  kunde 
agte  og  se  op  til.  Intet  Steds  i  de  barbariske  Lande  havde 
den  romerske  Civilisation  slaaet  dybere  Rødder  end  her;  Gal- 
lerne efterlignede  Romerne  med  Forkjærlighed  i  alt.  Medens 
det  hellenske  østen  slavisk  havde  underkastet  sig  det  frem- 
mede Herredømme,  men  bevaret  og  paatrykt  Sejrherrerne 
sin  fine  Dannelse  og  blødagtige  Sæder,  havde  Gallien,  da  det 
gik  ud  af  Barbariets  Nat,  bevaret  en  Erindring,  et  Haab  om 
Friheden.  Gallerne  havde  forstaaet  at  drage  Fordel  af  Rigets 
Deling,  da  det  fra  Kejser  Diocletians  Tid  i  Stedet  for  én  fik 
flere  Herrer.  Den  ædle  Constantius  Chlorus,  Julians  Bedste- 
fader, ogConstantin  den  store  i  sin  Ungdom  havde  ikke  for- 
inaaet  at  vinde  denne  Proviuds's  Hjerte  uden  ved  at  antage 
en  Særstilling  som  galliske  Cæsarer.  Den  kloge  Julian  indsaa, 
at  han  maatte  følge  det  samme  Spor  og  den  samme  Politik 
som  Bedstefaderen,  hvem  han  lignede  saa  meget. 

Gallien    skulde   dog   ikke   alene   regeres   og   styres,  det 
skulde  ogsaa  forsvares  og  beskyttes.     Det  var  ikke  noget  let 

Arbejde;  aldrig  havde  Barbarernes  Indfald  været  hyppigere 
end  paa  denne  Tid,  og  intet  Steds  havde  de  gjort  frygteligere 
Stod  mod  den  romerske  Skillemur  end  her.  Nedrerhinen,  der 
mod  Nord  og  øst  dannede  Grænselinien  for  de  galliske  Pro- 
vinser, afgav  kun  en  svag  Skranke  for  det  uhyre  Terræn, 
hvor  Germanernes  og  Sarmaternes  utallige  Stammer  og  Folke- 
slag i  idelig  Bevægelse  væltede  sig  som  Bølgerne  paa  et  op- 
rert  Hav;  den  ubetydeligste  Svækkelse  i  denne  Grænselinies 
Bevogtning  var  nok  til  at  fremkalde  et  Indfald. 

Blandt  alle  de  barbariske  Folkeslag,  hvormed  Romerne 
havde  at  kæmpe,  havde  ét  især  ved  sin  Tapperhed  og  sin 
særegne  Stilling  til  Kristendommen  ikke  ophørt  med  at  til- 
drage sig  almindelig  Opmærksomhed.  Det  var  Goterne,  som 
fra  ældgammel  Tid  beboede  det  sorte  Havs  nordlige  Bredder, 
efter  at  de  havde  besejret  Sarmaterne,  der  havde  gjort  dem 
disse  Egne  stridige.  Kristne  Præster  og  Fanger,  fremfor  alt 
Biskop  Ulphilas,  havde  bibragt  dem  et  Anstrøg  af  kristen 
Civihsation  og  saaledes  givet  dem  et  Vaaben  mere  i  Hænde 
mod  Eomerne.  Det  var  især  under  Hermanarik,  «Nordens 
Alexander«,  at  Goterne  indtoge  en  bydende  og  frygtet  Stil- 
ling til  Verdensriget;  han  samlede  de  adspredte  Stammer  til 
et  mægtigt  Forbund  og  beherskede  en  stor  Del  af  de  Lande, 
der  svare  til  det  nuværende  Rusland  og  Tyskland.  Hans 
Magt  var  saa  stor,  at  Constantin  den  store  traadte  i  Forbund 
med  ham. 

De  gotiske  Erobreres  Tryk  paa  de  omboende  Folk,  der 
ikke  vilde  falde  tilføje,  lod  sig  føle  paa  det  evropæiske 
Fastlands  yderste  Punkter.  Qvader,  Vandaler,  Bojer,  Marco- 
manner.  Burgunder  og  mange  andre  Stammer,  der  fandt  deres 
Bevægelser  mod  -Østen  hindrede  ved  den  uventede  Skranke, 
bølgede  mod  Vest,  i  det  den  ene  Horde  skød  den  anden 
frem.  Ved  den  nordligste  Del  af  Rhingrænsen  (mellem  Rhi- 
nen, Mainz  og  Weser)  havde  et  andet  mægtigt  Folkeforbund 
lejret  sig.  Frankerne,  der  i  Romernes  Øjne  gjaldt  for  dristi- 
gere og  mere  energisk  end  noget  andet.   For  et  Aarhundrede 

siden  var  frankisk  Tapperhed  bleven  besungen  i  romerske 
Soldaters  Krigssange;  dtt  var  især  dette  Folk  eller  Folkefor- 
bund, der  følte  det  Tryk,  som  stammede  fra  de  gotiske  Folks 
Erobringer;  derved  bleve  de  idelig  drevne  ind  paa  de  galliske 
Sletter,  hvis  Kornrigdom  og  Frugtbarhed  frembøde  en  Åar- 
sag  mere  til  oftere  at  besøge  dem. 

Den  første  galliske  By,  hvor  den  nye  Cæsar  holdt  sit 
Indtog,  var  Vienne  ved  Ehonen.  Julian  syntes  bedrøvet  og 
tankefuld  i  det  fremmede  Land,  hvor  han  havde  modtaget  et 
saa  vanskeligt  og  farefuldt  Hverv  at  fuldføre.  Dog  snart  for- 
joges hans  melankolske  Stemning,  da  han  saa  Befolknin- 
gen stramme  sammen,  anstille  Fester  og  oprejse  Triumf- 
buer til  hans  Ære.  Lykkelige  Varsler  beroligede  hans  over- 
troiske Aand.  I  den  første  Gade  i  Vienne,  som  han  betraadte, 
faldt  en  Levkrands,  der  hang  i  et  Vindu,  ned  og  lagde  sig 
ligesom  af  sig  selv  om  hans  Hoved  under  Befolkningens  Jubel. 
Det  fortælles  ogsaa,  at  en  gammel  blind  Kone,  der  hørte 
Larmen  ved  Indtoget,  spurgte,  hvad  der  var  paa  Færde;  man 
meddelte  hende,  at  det  var  Cæsaren  Julian,  der  holdt  sit 
Indtog  i  Byen.  «.Aa,  det  er  ham»,  udraabte  den  gamle, 
•  som  vil  gjenopbygge  Gudernes  Templer«. 

Galliens  Tilstand  afgav  paa  den  Tid  et  sørgeligt  Skue. 
En  samtidig  udtrykker  sig  saaledes,  at  der  ikke  fandtes  an- 
det i  Landet  end  »SukogTaarer«,  Utallige  Stæder  og  Lands- 
byer laa  i  Aske;  om  deres  Ruiner  sværmede  de  byttelystne 
Germaner,  som  langs  med  den  venstre  Rhinbred  holdt  et  8 
Mil  bredt  Bælte  besat,  hvorfra  de  foretoge  deres  Plyndringstog 
ind  i  Landet.  Agrene  vare  ødelagte  i  den  Grad,  at  de  ikke 
engang  duede  til  Græsgange;  Frankerne,  der  ingen  Modstand 
fandt,  vare  allerede  rykkede  frem  til  Bourgognes  Sletter. 

Julian  førte  ingen  Soldater  med  sig,  og  de  romerske 
Tropper,  som  fandtes  i  Gallien,  vare  uduehge  og  uden  Disci- 
plin. Det  var  ham  paalagt,  uvidende  og  uerfaren  som  han 
var  i  Krigskunsten,  intet  at  foretage  sig  uden  de  Generalers 
Minde,  som  kommanderede  dem ;  men  det  varede  ikke  længe» 

før  Prinsens  naturlige  Klogskab  sagde  ham,  at  de  Medhjæl- 
pere, Kejseren  havde  givet  ham,  være  udygtige  Mænd,  som 
ikke  agtede  at  sætte  deres  Liv  i  Fare  og  havde  hemmelige 
Ordrer  til  at  bevogte  ethvert  af  hans  Skridt;  de  behandlede 
ham  som  en  Dreng,  der  nylig  var  kommen  af  Skole  og  søgte 
kun  at  inddysse  ham  i  en  falsk  Sikkerhed.  Julian  følte  da, 
at  han  ikke  havde  noget  andet  Kaad  at  støtte  sig  til  end  sit 
eget;  han  havde  heldigvis  Vinteren  for  sig  og  spildte  den  ikke. 
Om  Dagen  øvede  han  sig  i  Lejren  med  utrættelig,  brændende 
Iver,  og  om  Natten  læste  han  i  sine  Bøger.  Hans  Lyst  til 
at  lære  indtog  snart  alle  for  ham.  Uvant,  som  han  var,  i 
alle  materielle  og  mekaniske  Dele  af  Krigshaandværket,  var 
han  den  første  til  at  le  over  sin  egen  Ukyndighed.  Da  han 
som  en  simpel  Rekrut  aller  først  maatte  lære  at  marschere 
efter  Lyden  af  et  Krigsinstrument,  sagde  han  smilende:  «Jeg 
ligner  en  Oxe,  som  skal  bære  en  Sadel«*).  Under  de  stive, 
mekaniske  Militærøvelser  udraabte  han  ofte:  «0!  Plato!  hvil- 
ket et  Kald  for  en  Filosof!« 

Den  unge  Prinses  ædle  Iver  rørte  de  Mænds  Hjerter, 
som  man  havde  sat  til  hans  Oppassere.  Hans  Kammerherrer, 
hans  Officerer,  fremfor  alle  Eutherius  og  Sallustius,  satte  sig 
hurtig  i  god  Forstaaelse  med  ham.  Hans  Skatmester  Ur- 
sulus,  som  havde  Befaling  til  at  forsyne  ham  sparsomt  med 
Penge  for  at  hindre  ham  i  at  vinde  Soldaterne  for  sig  ved 
Gaver,  forstrakte  ham  hemmelig  med  alt,  hvad  han  ønskede. 
Saaledes  understøttet  og  hjulpen  af  alle,  havde  han  ved  sit 
medfødte  Geni  i  Løbet  af  6  Maaneder  omskabt  en  Del  af  sin 
Hær  og  kunde  allerede  bede  om  kejserlig  Tilladelse  til  at 
vise  Fjenden  de  romerske  ørne. 

Allerede  i  Juni  Maaned  Aaret  356  var  han  paa  Marsch 
mod  Byen  Autun,  som  belejredes  af  Barbarerne.  Da  han 
kom  der  hen,  vare  disse  forsvundne;  men  Julian  forfulgte 
dem  ilsomt  og  besejrede  dem  i  en  heldig  Træfning,  hvor  han 


*)  Clitellæ  bovi  impositæ  sunt:  plane  non  est  nostrum  onus. 

for  første  Gang  havde  Lejlighed  at  vise  sit  overordentlige 
personlige  Mod  og  ved  sine  hurtige  Bevægelser  gav  sit  vor- 
dende Feltherregeni  tilkjende. 

Dette  første  Felttog,  hvor  Julian  ledsagedes  af  et  uvant 
Held,  vakte  stor  Begejstring  for  ham  blandt  Soldaterne.  Trods 
dette  følte  dog  ingen  bedre  end  den  unge  Cæsar,  hvor  ufuld- 
stændigt Resultatet  var.  »Sagerne  gik  slet  det  forste  Aar», 
skrev  han  senere,  og  han  havde  Ret.  Barbarernes  Mod  var 
langtfra  knækket ;  Overløbere  fra  de  romerske  Tropper  under- 
rettede dem  stadig  om,  hvad  der  foregik  i  den  romerske  Lejr. 
De  havde  endog  Dristighed  nok  til  at  belejre  Prinsen  i  hans 
Vinterkvarter  i  Byen  Sens,  skjent  hans  Ryttergeneral  Mar- 
cellus var  i  Nærheden.  Denne  Marcellus  kom  ikke  den  be- 
trængte Cæsar  til  Undsætning;  Julian  stævnede  ham  for  sig, 
da  Barbarerne  vare  dragne  bort,  men  den  ulydige  Officer 
indfandt  sig  ikke  og  tog  uden  videre  Forklaring  Vejen 
til  Kejserhoffet  i  ^lailand.  Her  bagvaskede  han  Julian  hos 
Constantius.  »Prinsens  Vinger  voxe«,  sagde  den  listige,  i  det 
han  i  Kejserens  Miner  læste  Virkningen  af  sine  Ord,  »og  han 
vil  snart  tage  en  højere  Flugt ». 

Efter  ilarcellus's  Flugt  sendte  Julian  øjeblikkelig  den 
ovennævnte  Eutherius  til  Kejseren,  for  at  han  skulde  retfær- 
diggjøre  hans  Adfærd.  Det  var  en  Armenier,  der  oprindelig 
havde  hørt  til  hans  Følge,  en  dannet  og  oplyst  Mand,  med  hvem 
Prinsen  havde  gjenoptaget  sine  Yndlingsstudier.  Denne  udmær- 
kede Mand,  der  var  sin  nye  Herre  af  Hjertet  hengiven,  afvendte 
den  truende  Fare.  I  Avdientsen  hos  Kejseren,  hvor  ogsaa 
Marcellus  maatte  være  tilstede,  beviste  han  ved  paalidelige 
Dokumenter  den  troløse  Generals  Usandfærdighed  og  godt- 
gjorde, hvorledes  han  ved  sin  ulydige  Adfærd  havde  skadet 
Romernes  Herredømme  i  Gallien.  Eutherius's  veltalende  For- 
svar fandt  en  Støtte  i  den  milde  Kejserinde  Eusebia,  som 
ikke  havde  glemt  Julian;  hun  forstod  ved  sin  blide  Røst  at 
dysse  Kejserens  voxende  Skinsyge  mod  sin  Slægtning  i  Søvn 
i    det   mindste  for  Ojeblikket.      Marcellus  fik  sin   fortjente 

Straf;  han  blev  paa  Kejserens  Befaling  forvist  og  Severus 
indsat  i  hans  Sted.  Eusebias  Indflydelse  maa  det  ogsaa 
tilskrives,  at  Julians  Fodfolk  blev  forstærket  med  25,000  Mand 
under  en  General  Barbations  Kommando. 

Dette  Udfald  af  Sagen  gik  over  Prinsens  Forventning, 
og  i  sin  Glæde  herover  bevidnede  han  Kejseren  og  Kejser- 
inden sin  Erkjendtlighed,  denne  Gang,  saa  synes  det,  med 
mere  Oprigtighed  end  ellers.  Førend  han  paa  ny  begyndte 
sine  Krigsforetagender,  ombyttede  han  et  øjeblik  sin  Kaarde 
med  sin  Pen,  gjenkaldte  sig  sine  klassiske  Erindringer  fra 
Homer  og  Virgil,  hvis  Værker  aldrig  forlode  ham  paa  hans 
Krigstog,  og  forfattede  to  Lovtaler  over  sine  hoje  Slægtninge, 
hvori  han  sammenligner  Constantius  med  Illadens  Helte  og 
Eusebia  med  Andromache  og  Penelope. 

Det  var  Helena,  Julians  Gemalinde,  der  overbragte  disse 
Veltalenhedsarbejder;  hun  ledsagede  Kejseren  paa  hans  Rejse 
fra  Mailand  til  Rom.  Helena  havde  nylig  bragt  et  dødfødt 
Barn  til  Verden;  i  Arméen  hed  det  sig,  at  Jordemoderen,  der 
havde  forløst  hende,  havde  dræbt  Barnet  efter  højere  Befaling. 
Da  hun  senere  igjen  befandt  sig  i  velsignede  Omstændigheder, 
gik  det  Rygte,  at  Eusebia,  der  selv  var  uden  Børn,  i  sin 
Skinsyge  havde  ladet  Helena  give  en  Drik,  som  skulde  fordrive 
Fosteret.  Denne  Beretning,  som  den  naive  og  næppe  altid  tro- 
værdige Ammian  har  opbevaret  os,  stemmer  saa  lidet  med  den 
dydige  Eusebias  øvrige  Egenskaber,  at  vi  ikke  kunne  skjænke 
den  Tiltro;  dog  er  det  ikke  umuligt,  at  der  ligger  noget  sandt 
derunder;  mulig  har  Constantius  med  en  tyrannisk  Eneherskers 
Grumhed  virkelig  givet  en  Befaling  til,  at  Julians  Afkom 
skulde  ryddes  af  Vejen;  Ammian  synes  selv  at  antyde  dette. 
I  øvrigt  var  Julians  Ægteskab  med  den  ham  paatvungne 
Helena,  om  hvis  Karakter  og  Væsen  Kilderne  i  øvrigt  ingen 
Oplysning  give,  ulykkeligt,  og  han  bevarede  bestandig  en  is- 
nende Kulde  lige  over  for  Constantius's  Søster. 

V. 

Julian  havde  endt  den  Skrivelse,  hvori  han  takkede  Kej- 
seren, med  de  Ord:  »Men  jeg  savner  Tid  til  længere  at  dyrke 
Muserne;  det  er  paa  Tiden,  at  jeg  igjen  vender  tilbage  til 
mit  Arbejde«.  Vaabengnyet  begyndte  atter  i  Foraaret  357. 
Som  Herre  over  to  Arméer  havde  han  udkastet  en  Krigsplan, 
hvoraf  han  lovede  sig  et  stort  Resultat.  Frankerne  vare  for 
Øjeblikket  bragte  til  Ro  efter  Erobringen  af  Køln  (Colonia 
Agrippina)  i  det  foregaaende  Krigsaar.  Det  var  denne  Gang 
mod  de  alamanniske  Horder,  der  huserede  i  de  helvetiske 
Alper,  at  den  unge  Heros  vilde  føre  et  Hovedslag.  Han 
havde  i  Sinde  med  sine  to  Armeer  at  indeslutte  dem  fra  alle 
Kanter,  afskære  dem  fra  Germanien  og  tvinge  dem  til  Kamp 
for  at  undslippe  fra  denne  *  Knivtang«  (forcipis  specie).  Hans 
Plan  syntes  at  ville  lykkes;  han  mødte  Barbarernes  Fortropper 
paa  Saones  Sletter  i  Nærheden  af  Byen  Lyon.  De  vege  sky 
tilbage  og  trak  sig  ind  i  Helvetien  ikke  uden  paa  Vejen  at 
lide  store  Tab,  som  Julians  Baghold  bibragte  dem.  De  bleve 
saaledes  jagede  derhen,  hvor  Barbation,  der  kom  med  For- 
stærkningstropperne fra  Italien,  skulde  vente  dem.  For  at 
være  sikker  paa  sin  Krigsplans  nøjagtige  Udførelse  udsendte 
Julian  et  Rytterkorps  under  de  to  Tribuner  Bagnobaudes  og 
Valentinians  Kommando ,  af  hvilke  den  sidste  senere  skulde 
bestige  den  romerske  Trone;  men  disse  bleve  midt  under 
deres  Marsch  standsede  af  en  Officer  fra  Barbations  Armé, 
der  overbragte  den  Melding  fra  deres  Herre,  at  Barbarerne 
allerede  vare  ude  af  Sigte.  Barbation  havde  nemlig  med  paa- 
taget Ligegyldighed  ladet  Alamannerne  passere  forbi  lige  un- 
der sine  ^jne.  De  havde  kastet  sig  ind  i  Germanien,  i  det 
de  fulgte  Saones  Bredder. 

Det  var  anden  Gang,  at  Julian  var  Offer  for  sine  Offi- 
cerers Forræderi  og  maatte  se  paa,  at  hans  Bytte  slap  ham 
af  Hænderne;  han  tabte  dog  ikke  Modet.  I  Ilmarscher  brød 
han  op  for  at  indhente  de  undslupne  Fjender  og  naaede  dem 
virkelig  i  de  Sletter,  der  strække  sig  mellem  Rhinen  og  Vo- 

geserne.  Deres  Masse  var  overordentlig  stor,  og  de  havde 
bemægtiget  sig  alle  de  -Øer  i  Rhinfloden,  hvoraf  den  her  er 
opfyldt.  Saasnart  de  fik  Underretning  om  den  romerske  Hærs 
Nærmelse,  spærrede  de  Bjergpasserne  med  store,  fældede  Ege- 
stammer.  Denne  uventede  Barrikade  blev  snart  fjernet,  og 
Eomerne  saa  nu  ikke  uden  Skræk  den  store  Flod  tæt  besat 
med  Barbarernes  Baade,  der  vare  fulde  af  Mænd,  Kvinder 
og  Børn;  fra  alle  Sider  lade  rasende  Skrig  og  vilde  Brøl  dem 
i  Møde.  Julian  vilde  angribe  denne  Masse,  medens  de  i 
Uorden  trak  sig  tilbage  til  deres  øer  i  Floden,  men  han 
savnede  Skibe.  Han  forsøgte  da  at  lade  Soldaterne  vade 
gjennem  Floden,  der  paa  Grund  af  den  tørre  Aarstid  var 
mindre  dyb.  Det  lykkedes;  snart  svømmende,  snart  vadende 
med  Vandet  lige  til  Skuldrene,  satte  de  letbevæbnede  Trop- 
per over  Floden  og  begyndte  Angrebet  paa  Alamannerne. 
Blodbadet  var  forfærdeligt.  Alle  flyede  i  vild  Uorden ;  og  kun 
en  Del  naaede  den  anden  Flodbred  og  trak  sig  ind  i  Hel- 
vetien. 

Julian  forskansede  sig  nu  i  en  fast  Plads,  Tres  Tabernæ 
(Saverne),  for  herfra  at  kunne  trodse  Barbarernes  Indfald  og 
oppebiede  her  Tilførsel  af  Levnetsmidler  fra  de  sydlige  Pro- 
vinser ;  men  Barbation,  hvem  dette  Hverv  var  overdraget,  spil- 
lede ham  igjen  et  Puds  og  holdt  Tilførselen  tilbage;  man 
maatte  proviantere  fra  Germanernes  Kornmarker.  Forbitrel- 
sen mod  Barbation  var  stor  mellem  Soldaterne;  man  sagde 
ganske  højt,  at  han  havde  hemmelige  Ordrer  til  at  lokke  Cæ- 
sar i  en  Fælde  og  lade  ham  omkomme.  Det  var  endnu  ikke 
alt.  Den  troløse  og  udygtige  General  havde  mødt  Barbarerne, 
da  de  stormede  ind  i  Germanien  fra  Rhinflodens  Bølger,  var 
bleven  besejret  af  dem  og  havde  mistet  Bagage,  Heste  og 
Tros.  Da  han  efter  dette  Nederlag  ikke  vovede  at  udsætte 
sig  for  Julians  Vrede,  lod  han  sine  Tropper  drage  i  Vinter- 
kvarter i  Gallien  og  begav  sig  selv  til  Mailand  for  lige  som 
sin  Forgænger  paa  én  Gang  at  retfærdiggjøre  sig  selv  og  an- 
klage Cæsar.    Dette  store  Tab  satte  igjen  Mod  i  Barbarerne. 

En  Overløber  underrettede  dem  om,  at  Julians  Hær  nu  ikke 
beleb  sig  til  mere  end  30,000  Mand.  øjeblikket  syntes  gun- 
stigt til  med  forenede  Kræfter  at  vove  et  nyt  Hovedslag. 

Cnodomarius,  en  af  deres  Konger,  som  allerede  i  Mag- 
nentius's  Dage  havde  hærget  og  plyndret  i  Germanien,  en 
Kriger  af  prøvet  Tapperhed,  udrustet  med  et  Kæmpelegerae  og 
et  barsk  Ansigt  med  vældige  -Øjenbryn,  begav  sig  tilligemed 
nogle  andre  Fyrster  til  Alamannernes  Hovedkvarter.  Her 
fremviste  han  Breve,  forsynede  med  kejserligt  Segl,  der  gave 
ham  Eet  til  at  nedsætte  sig  i  Ehinens  Naboprovinser.  I 
•Kraft  af  disse  Dokumenter  —  maaske  falske,  maaske  ægte; 
thi  Constantius  var  i  Stand  til  det  —  besluttede  man  at 
sende  et  Gesandtskab  til  Julian  og  forbyde  ham  for  Frem- 
tiden at  sætte  sin  Fod  i  et  Land,  der  tilhørte  dem. 

Alamannernes  Sendebud  fandt  Cæsaren  i  Færd  med  at 
besigtige  de  nye  Mure  i  Tres  Tabernæ,  den  nye  Fæstning, 
han  lod  bygge.  Han  modtog  dem  med  Stolthed.  »Aldrig«, 
udraabte  han,  »har  en  barbarisk  Fyrste  været  saa  fræk  at 
sende  saadant  et  Bud  til  en  Kejser«.  Papirerne  erklærede 
han  for  uægte  og  lod  Sendebudene  fængsle  som  Spioner. 
Derpaa  forsamlede  han  alle  sine  Tropper,  opstillede  dem  i 
Slagorden  og  opfordrede  dem  til  at  sætte  sig  i  Bevægelse. 
I  én  Dagsmarsch,  sagde  han  til  dem,  maatte  de  tilbagelægge 
de  21  romerske  Mile.  som  skilte  dem  fra  Floden  Rhinen« 
Julians  ædle  Sprog,  hans  mandige  Eest,  Erindringen  om  hans 
Sejre  fyldte  Soldaterne  med  Tillid;  et  Begejstringsraab  hævede 
sig,  og  fra  alle  Sider  gav  man  sin  Glæde  tilkjende  ved  at 
slaa  med  Spydene  paa  Skjoldene.  «Lad  os  drage  afsted !» 
udraabte  en  Fanebærer;  »gaa  foran  os,  lykkelige  Cæsar,  og 
følg  den  Lykke,  der  ledsager  Dig.  I  Dig  se  vi  Tapperheden 
og  Klogskaben,  som  kæmper  for  os». 

Marschen  begyndte  strax  —  det  var  i  Avgust  Maaned  i 
Aaret  357  —  og  den  var  hurtig,  men  forsigtig;  thi  Julian 
frygtede  Baghold.  Af  en  barbarisk  Soldats  Mund  erfarede 
man,    at  Alamannerne   i  3  Dage  og  3  Kætter   havde   over- 

skredet  Floden  Khinen.  Kampen  var  altsaa  uundgaaelig,  og 
man  beredte  sig  derpaa.  Prinsen  opstillede  Rytteriet  og  de 
svære  Tropper  paa  den  hejre  Flaj,  som  han  selv  vilde  kom- 
mandere, de  lette  Tropper,  som  førtes  af  Severus,  paa  venstre 
Fløj ;  Legionerne  dannede  Centrum.  Cnodomarius  opstillede  sin 
Hær  ganske  paa  tilsvarende  Maade,  og  red  foran  den  venstre 
Fløj  paa  en  stolt  Ganger.  Hans  vældige  Legeme  var  dækket 
af  en  rig  Rustning,  paa  Hjelmen  vajede  en  brusende  Fjerbusk, 
og  i  Haanden  svang  han  en  lang  Sabel. 

Ved  den  første  Lyd  af  Krigsluren  satte  Severus  sig  i  Be- 
vægelse, men  standsede  pludselig;  thi  han  havde  ikke  gjort 
nogle  hundrede  Skridt  fremad,  før  han  bemærkede,  at  der 
var  skjult  Baghold  i  Gravene.  Denne  Tøven  bragte  Forvir- 
ring i  Krigernes  Rækker.  Julian  saa  Faren  og  kastede  sig 
øjeblikkelig  med  200  Ryttere  mod  det  forskrækkedep  Centrum. 
I  det  han  jog  gjennem  Rækkerne,  tiltalte  han  dem  med  faa 
opmuntrende  Ord.  « Dagen  er  kommen,  mine  Venner!*  raabte 
han  til  nogle,  «som  I  have  ønsket  saa  meget.  Foran  os  ere 
Barbarerne,  hvem  afsindigt  Raseri  driver  til  deres  egen  Under- 
gang, og  hvem  Eders  Arm  skal  fælde«.  Til  andre  sagde  han: 
«Lad  os  afvaske  vor  Skam;  kun  paa  den  Betingelse  har  jeg 
samtykket  i  at  være  Cæsar«.  Medens  han  talte,  lod  han 
Tropperne  gjore  Front  mod  det  fremrykkende  fjendtlige  Fod- 
folk. Da  Barbarerne  saa  Kong  Cnodomarius  til  Hest  gjen- 
nemfare  deres  Rækker,  troede  de,  at  han  havde  forsynet  sig 
med  et  Middel  til  Flugt  i  Tilfælde  af  et  Nederlag.  Fra  alle 
Sider  hævede  der  sig  et  Skrig,  at  han  skulde  stige  ned  og 
kæmpe  til  Fods.  Den  kjække  Kriger  lod  sig  dette  ikke  sige 
to  Gange,  sprang  ned  af  Hesten  og  gav  de  øvrige  Befalings- 
mænd sit  Exempel  til  Efterfølgelse. 

Kampen  begyndte  med  lige  Hidsighed  fra  begge  Sider. 
Det  var  et  morderisk  og  frygteligt  Slag ;  aldrig  havde  Romerne 
paa  saa  nært  et  Hold  set  Barbarerne  med  deres  flyvende  Haar 
og  funklende,  grønlige  -Øjne.  Det  romerske  Rytteri  trængtes 
haardt  af  de  germaniske  Lanser  og  Pile,    der  som  en  Hagl 


Jalianus  ApostatHS  Ungdom.  491 

regnede  ned  mellem  deres  murfaste  Rækker.  Mange  romer- 
ske Officerer  faldt  som  Ofre  for  det  germanske  "Fodfolk,  der 
midt  under  Kamptumlen  forstod  at  føre  et  dræbende  Hug 
mod  Hestenes  Bug.  De  romerske  Eskadroner  begyndte  alt 
at  vakle  og  kastede  sig  i  Uorden  mod  Legionerne  i  Armeens 
Centrum,  hvor  Julian  befandt  sig.  Som  en  Stormvind  satte 
han  afsted  mod  den  truede  hejre  Fløj.  Synet  af  hans  vel- 
bekjendte  Fane  —  det  var  en  purpurrød  Drage,  ærefuldt  lem- 
læstet paa  Valpladsen  —  standsede  Flygtningene;  Officererne, 
der  paa  én  Gang  vare  blege  af  Frygt  og  røde  af  Skamfølelse, 
opstillede  paa  ny  deres  Afdelinger.  Det  var  paa  den  yderste 
Tid.  Fjenden,  der  fulgte  Rytteriets  tilbagegaaende  Bevægelse, 
havde  allerede  styrtet  sig  mod  Romernes  Centrum,  og  Legion- 
soldaterne trykkedes  paa  en  Gang  mellem  Angriberne  og 
Flygtningene.  De  Soldater,  der  udholdt  dette  nye  Angreb, 
vare  heldigvis  de  illyriske  Kornuter  og  galliske  Brakater,  Ju- 
lians Kjærnetropper,  udmærkede,  uovervindelige  Krigere.  Uden 
at  vige  en  Fodsbred  istemmede  disse  tapre  deres  Nationalsang, 
den  saakaldle  Barritum,  der  begyndte  som  en  sagte  Hvisken, 
gradvis  tiltog  og  tilsidst  endte  som  en  Brølen  lig  Havets 
Bølger  i  Orkanen.  I  det  de  istemmede  dette  Krigsskrig,  løf- 
tede de  deres  Skjolde  over  Hovedet  og  dannede  derved  den  be- 
kjendte  Skildpaddeslagorden  (testudo),  hvormed  de  modtoge  den 
første  heftige  Pile-  og  Lansercgn.  Kampen  rasede  endnu  i 
flere  Timer  med  vaklende  Held.  Til  sidst  syntes  de  romerske 
Legioner  at  vige;  der  opstod  Brecher  i  deres  Rækker.  Da 
troede  Barbarernes  Høvdinger  øjeblikket  kommet  til  at  føre 
et  sidste  afgjørende  Stød  mod  Romerne.  De  kastede  sig  mod 
den  saakaldte  prætorianske  Del  af  Centrum,  hvor  do  ventede 
at  finde  Armeens  Skatkammer.  Dette  var  en  Bevægelse,  der 
bragte  Heldet  igjen  paa  Romernes  Side  og  blev  Barbarernes 
Undergang.  Disse  traf  nemlig  her  paa  friske  romerske  Trop- 
per, som  lidet  eller  slet  ikke  havde  været  i  Kampen;  den  uven- 
tede Modstand,    som   Barbarerne  mødte,    forvirrede  dem  og 

bragte  Skræk  i  deres  Rækker:  i  et  Nu  var  hele  den  barba- 
riske Hær  paa  Tilbagetoget  henimod  Rhinens  Bredder. 

Med  Triumfskrig  styrtede  Romerne  afsted  for  at  forfølge 
deres  Fjender,  og  baade  Sejrherrer  og  Flygtninge  naaede  paa 
samme  Tid  Floden.  Den  romerske  Armé  talte  dristige  Svøm- 
mere mellem  sine  Rækker;  disse  forlangte  med  Heftigbed  af 
Julian  Tilladelse  til  at  sætte  efter  Barbarerne,  der  bestandig 
flygtede  afsted,  som  de  bedst  kunde,  nogle  svømmende,  andre 
siddende  paa  deres  Skjolde  eller  i  de  Baade,  som  havde  ført 
dem  over  Floden.  Den  kloge  og  besindige  Julian,  som  ikke 
vilde  udsætte  sine  udmattede  Tropper  for  nye  Farer,  forbød 
det  og  tillod  dem  kun  at  sende  deres  Pile  efter  de  flygtende. 
«Man  var  lige  som  i  et  Theater» ,  udbryder  Ammian  ved 
denne  Lejlighed,  «hvor  man  uden  Fare  kunde  se  store  Sce- 
ner«. Floden  var  bedækket  med  Svømmere,  som  kom  frem 
og  derpaa  forsvandt,  nogle  forsætlig  for  at  undgaa  Pileregnen, 
andre  slugte  af  den  rivende  Strøm  for  aldrig  at  ses  mere, 
medens  Bølgerne  rullede  afsted  med  et  blodigt  Skum.  Kort 
efter  bragtes  Kong  Cnodomarius  som  Fange ;  man  havde  fundet 
ham  i  en  Sump ;  et  talrigt  Følge  ledsagede  Kongen ;  de 
havde  kunnet  flygte,  men  foretrak  at  dele  Skæbne  med  ham. 
Den  gamle  Høvding  nærmede  sig,  bleg,  med  bøjet  Hoved, 
bedende  om  Naade. 

Da  Armeen  om  Aftenen  efter  dette  blodige  Slag,  som 
forefaldt  i  Nærheden  af  Strassburg  (Argentoratum),  trak  sig 
tilbage  til  sit  Kvarter  over  Valpladsen,  som  bedækkedes  af 
Germanernes  Lig*),  naaede  Troppernes  Begejstring  for  deres 
heltemodige  Feltherre,  hvem  Æren  for  Kampens  heldige  Re- 
sultat med  rette  tilkom,  sin  højeste  Spids.  Da  han  gik  forbi, 
fulgt  af  sin  kongelige  Fange,  hørtes  der  Stemmer  mellem 
Soldaterne,  som  hilste  ham  med  Navnet  « Augustus«.  Prinsen 
vendte  sig  hurtig  om   til  disse  ukloge  med  de  skarpe  Ord: 


')  Ammian  angiver  Germanernes  Tab    til    6,000  faldne,    Zosimus  der- 
imod sætter  Mandefaldet  paa  begge  Sider  til  60,000  Mand. 

•Jeg  forlanger  ikke  denne  Titel  og  haaber  den  ikke».  Den 
fel^ende  Dag  lod  han  Cnodomar  afrejse  til  Hoffet  i  Mailand 
tilligemed  de  Sendebud,  som  skulde  melde  hans  Sejr. 

Kejser  Constantius  var  netop  i  Begreb  med  at  vende 
tilbage  fra  sin  Festrejse  til  Rom  for  at  begive  sig  til  Sir- 
mium  i  Pannonien;  med  Utaalraodighed  ventede  han  Efter- 
retninger fra  sin  Fætter  i  Gallien.  Tidligere  havde  hans  Hof- 
folk, visse  paa  at  behage  ham,  moret  sig  over  Julians  De- 
pecher, som  med  nejagtig  Udførlighed  indberettede  alle  de 
Smaatræfninger,  han  havde  leveret  Fjenden;  man  havde  spot- 
tende givet  ham  øgenavnet  Victorinus  (den  lille  Sejrherre). 
Denne  Gang  kunde  det  dog  ikke  bestrides,  at  den  lille  Sejr- 
herre havde  vundet  en  stor  Sejr.  Constantius  mente  ikke 
at  kunne  gjøre  bedre  end  at  tilegne  sig  den  selv;  han  sendte 
den  fangne  Germanerkonge  til  Rom  og  anviste  ham  Bopæl 
paa  Mons  Coelius,  hvor  han  snart  efter  døde.  Derpaa  lod 
han  sine  Undersaatter  i  Osten  tilkjendegive,  at  han  selv 
havde  vundet  en  stor  Sejr  ved  Rhinens  Bredder  og  beskrev 
nærmere  Slagets  Enkeltheder;  Julians  Navn  blev  ikke  nævnt. 
Senatet  i  Constantinopel  skyndte  sig  med  at  ønske  Kejseren 
til  Lykke  og  sendte  sin  berømte  Taler  Themistius  afsted 
for  ved  smigrende  Ord  at  aflægge  Constantius  offentlig  Tak- 
sigelse for  at  have  hævnet  Barbarernes  Fornærmelser  mod 
Romerne. 

Julian,  der  vidste,  at  Krigsberømmelse  ikke  kjøbes  ved 
officielle  Dokumenter,  skjænkede  sin  kejserlige  Fætters  latter- 
lige Adfærd  kun  liden  Opmærksomhed  og  higede  kun  efter 
nye  Lavrbær  paa  Valpladsen.  I  dette  Felttog  ventede  der 
ham  endnu  en  Fare,  hvorfra  han  trak  sig  ud  med  lige  saa 
stort  et.  Held  som  fra  alle  de  andre.  En  Horde  af  600  Fran- 
kere (Libanius  nævner  1,000)  havde  benyttet  de  romerske 
Troppers  Fraværelse  og  udbredt  sig  paa  de  omkring  Floden 
Mosel  liggende  Sletter.  Da  Galhens  Cæsar  ankom  hertil, 
havde  Frankerne,  da  de  ingen  Udvej  saa  til  at  undslippe 
kastet  sig  ind  i  to  Fæstninger,  der  laa  ved  Flodens  Bredder 

Og  som  vare  forladte  af  de  romerske  Tropper.  De  haabede, 
at  Kulden,  der  tiltog  hver  Dag,  skulde  lægge  Floden  til,  saa 
at  de  kunde  slippe  over  Isen;  men  Julian,  der  gættede  deres 
Plan,  tilintetgjorde  den  ved  hver  Dag  at  lade  det  Islag,  som 
om  Natten  havde  dannet  sig  paa  Floden,  opbryde.  Saaledes 
maatte  Frankerne,  plagede  af  Hunger,  til  sidst  bekvemme  sig 
til  at  overgive  sig.  Det  var  noget  nyt  og  overordentligt  paa 
denne  Tid  for  Komerne  at  se  frankiske  Fanger.  Julian  sendte 
dem  uden  videre  Forklaring  til  Constantius.  Den  misundelige 
Kejser  kunde  ved  dette  levende  Vidnesbyrd  om  sin  Slægtnings 
store  Gaver  som  Feltherre  og  Kriger  ikke  tilbageholde  sin 
Forundring  og  udbrod  ved  Synet  af  de  sjeldne  Fanger:  "Det 
er  da  en  Gave!«  Derpaa  indlemmede  han  disse  Folk,  som 
holdtes  for  uovervindelige,  i  sine  romerske  Legioner. 


VI. 

Vinteren  var  allerede  indtraadt  i  hele  sin  Strenghed  — 
det  var  i  Begyndelsen  af  Aaret  358  — ,  da  Juhan  vendte  sig 
fra  Rhingrænsen  for  at  tage  Vinterkvarter  i  det  indre  af 
Gallien.  Han  valgte  dertil  en  By,  der  laa  ved  Samraenlabet 
af  de  to  Floder  Seine  og  Marne,  en  Plads,  der  allerede  den- 
gang var  vigtig  for  Handelen  og  Sejladsen,  og  hvorfra  han  mente 
bekvemt  at  kunne  iagttage  og  holde  Barbarerne  i  Temme. 
Det  var  Lutetia  Parisiorum  (det  nuværende  Paris),  en  gallisk 
By,  anlagt  af  Parisernes  Stamme  paa  en  ø  i  Seinefloden. 
Den  liMe  By  havde  allerede  fordum  spillet  en  Kolle  under  de 
sydlige  galliske  Provinsers  Kamp  med  Cæsars  Næstkomman- 
derende Labienus.  De  3  Religioner,  som  én  efter  anden  her- 
skede i  Gallien,  havde  her  efterladt  sig  synlige  Minder.  Ved 
Siden  af  et  Jupiterstempel,  der  var  prydet  med  rige,  men 
bisarre  Basrelieffer  og  Statuer  af  Vulcan,  Castor,  Pollux  og 
de  keltiske  Guddomme,  stod  et  kristent  Kapel,  der  gjemte 
Martyrben  og  Relikvier.  Under  Borgerkrigene  var  Lutetia 
bleven   et  yndet  Opholdssted  for  de  galliske  Herskere.     Paa 

den  hejre  Seinebred  lige  for  Byen  havde  Constantius  Chlorus 
bygget  et  stort  Kesidentsslot,  som  Julian  ogsaa  valgte  til  sin 
Bolig.  Ogsaa  han  fik  snart  en  stor  Forkjærlighed  for  dette 
Sted  og  dets  Beboere.  Alt  behagede  ham  her,  Folkets  Jævn- 
hed, det  blide  Klima,  det  rene  Drikkevand,  den  velsmagende 
Vin.  Her  nad  han  med  indre  Tilfredshed,  men  uden  Beru- 
selse de  første  Frugter  af  sin  voxende  Berømmelse,  af  sit 
allerede  nu  store  Navn. 

Fra  sin  Barndom  og  tidligste  Ungdom  oplært  i  Filosofiens 
Lærdororae,  havde  han  med  sin  Naturs  oprigtige  Inderlighed 
tilegnet  sig  Porphyrius's  strenge  Forskrifter,  som  han  sam- 
vittighedsfuldt fulgte.  At  rense  sin  Sjæl  fra  alt  lavt  og  urent, 
at  bringe  den  saa  nær  Guddommen,  som  det  var  nogen  dødelig 
tilladt,  det  var  Julians  Livsopgave.  Han  vilde  vise  sig  som 
en  Filosof  paa  Tronen;  Epaminondas  og  Cato  den  yngre, 
fremfor  alle  Marcus  Aurelius  vare  de  Idealer,  som  han  aldrig 
tabte  af  Syne,  Mod  dette  Maal  styrede  han  med  hele  sin 
brændende  og  stolte  Sjæls  fulde  Energi.  Hvis  der  i  hans  Iver 
blandede  sig  skjult  Ærgj enighed  og  Higen  efter  at  herske, 
dulgte  han  det  for  sig  selv  og  overlod  sig  aldrig  til  denne 
Tanke. 

Lige  fra  den  Dag,  han  betraadte  Galliens  Jordbund,  var 
hans  Levevis  strengt  ordnet  efter  Forskrifter  og  Eegler.  Hans 
Afholdenhed,  Aarvaagenhed  og  Kyskhed  fandt  ikke  sin  Lige. 
Constantius  havde  skriftlig  ordnet  Prinsens  Hofholdning  lige- 
ned  til  de  mindste  Enkeltheder,  selv  hans  Maaltider.  Julian 
lod  sig  forevise  denne  Spiseseddel,  som  den  kejserlige  Haand 
havde  skrevet.  Han  fandt  der  udsøgte  Lækkerier  fra  det 
romerske  Kjøkken,  Fasaner  og  Svinemaver;  disse  fine  Retter 
udstrøg  han  strax  og  befalede,  at  man  skulde  bringe  ham 
den  menige  Soldats  tarvelige  Kost.  Hans  Seng  var  et  sim- 
pelt Leje,  hans  Overdyne  et  Dyre  skind.  Her  saa  man  ham, 
siger  hans  Biograf,  hver  Aften,  uden  Tvivl  for  at  forhindre 
Savnen  fra  at  sløve  hans  Sanser,  paakalde  Mercurius,  den 
bevægeligste  af  Guderne,    hvem    den  symbolske  Filosofi  op- 

fattede  som  Verdens  levende  Sjæl,  der  meddelte  alle  levende 
Væsener  Liv  og  Bevægelse. 

Julians  Hvile  var  ikke  lang  og  udgjorde  kun  en  kort 
Del  af  Natten.  Medens  han  vaagede  i  Nattens  stille  Timer, 
gjennemlæste  han  alle  Ansøgninger,  undertegnede  alle  offent- 
lige Dokumenter  og  skrev  eller  dikterede  sine  Breve  med  en 
Hurtighed,  som  hans  Sekretærer  knapt  kunde  følge.  Naar 
han  var  færdig  med  alle  Statssager,  tog  han  sine  Bøger  frem. 
Filosofi,  Rhetorik,  Poesi  og  Historie  —  alt  beskæftigede  ham 
efterhaanden,  og  i  alt  fordybede  han  sig.  Han  skjænkede  og- 
saa  det  latinske  Tungemaal,  som  taltes  i  Gallien,  og  som 
han  selv  ikke  havde  talt  siden  sin  Barndom,  nogen  Opmærk- 
somhed. Han  tilegnede  sig  det  ganske,  men  fandt  aldrig 
saa  megen  Smag  deri  som  i  Søstersproget.  Julian  var  Græker 
saavel  af  Tilbøjelighed  som  af  Fødsel.  I  Fantasien  var  han 
altid  ved  Attikas  gyldne  Kyster. 

Det  Værelse,  hvori  han  sov  og  arbejdede  om  Natten,  var 
uden  Opvarmning,  skjønt  det  var  forsynet  med  en  Ovn,  en 
Indretning,  som  han  ikke  kjendte  fra  østen,  og  som  i  Begyn- 
delsen satte  ham  i  Forundring.  Én  Gang  var  dog  Kulden 
saa  stærk,  at  han  tillod,  at  man  bragte  ham  nogle  gloende 
Kul,  men  han  anbragte  dem  saa  ubehændig  i  Værelset,  at 
Dampen,  der  steg  op  omkring  ham,  kastede  ham  i  en  Slags 
Bedøvelse.  Hans  Tjenere  bemærkede  den  Fare,  hvori  deres 
bevidstløse  Herre  svævede,  og  slæbte  ham  hurtig  ud  af  Væ- 
relset. Man  gav  ham  et  let  Brækmiddel  og  udrev  ham  saa- 
ledes  fra  en  Fare,  hvis  Natur  man  i  disse  fjerne  Tider  ikke 
kjendte;  allerede  den  følgende  Dag  var  Fyrsten  igjen  ved  sit 
Arbejde. 

Julian  anvendte  megen  Tid  paa  at  ordne  Landets  An- 
liggender, gav  mange  Avdientser  og  hørte  alle  Klager.  Hans 
Styrelse  var  mild  og  retfærdig;  men  den  synes  ikke  som  tid- 
ligere Constantins  at  have  været  frugtbar  paa  nyttige  Love. 
Ingen  vigtig  Forandring,  ingen  af  disse  Minder,  som  skriver 
sin  Skrift  i  Landets  Jordbund,  daterer  sig  fra  ham.    Det  var 

ikke  den  virksomme,  undertiden  hastige,  ofte  lidenskabelige 
Constantin;  ensom  og  hensunken  i  filosofiske  Spekulationer, 
naar  han  ikke  færdedes  paa  Valpladsen,  syntes  denne  mær- 
kelige Mand  i  sin  Regering  snarere  at  have  forfulgt  et  ab- 
strakt, ophøjet  Betfærdighedsideal,  som  lyste  Nat  og  Dag  for 
hans  indre  -Øje  med  en  uudslukkelig  Glans,  end  at  have  styret 
henimod  et  praktisk  Maal.  Retten  gik  sin  lovlige  Gang,  og 
de  havesyge  Embedsmænd  holdtes  i  Tømme.  Den  dybe  For- 
dærvelse, som  herskede  mellem  disse,  oprørte  ham,  og  han 
skaanede  dem  ikke.  »Sel«,  sagde  han  en  Dag,  i  det  han 
betragtede  en  [Embedsmand  (agens  in  rebus),  som  styrtede  sig 
frem  for  at  faa  sin  Len  udbetalt  i  det  hule  af  sin  Haand  i 
Stedet  for,  som  det  var  Skik  og  Brug,  at  udstrække  en  Flig 
af  sin  Kappe,  «det  er  at  rive  til  sig;  disse  Folk  forstaa  ikke 
at  modtage*. 

Denne  upartiske  Retfærdighed  bragte  ham  snart  i  Strid 
med  Prætorpræfekten  i  Gallien,  Florentius,  hvem  det  i  Kraft 
af  hans  Embede  tilkom  at  paalægge  Provinsen  Skatter  og  for- 
dele dem  mellem  de  forskjellige  Lag  i  Samfundet.  Da  Flo- 
rentius nemlig  dette  Aar  (358)  foruden  de  sædvanlige  Afgifter, 
der  ikke  vare  faa,  oven  i  Kjebet  vilde  paåligne  Galliens  Be- 
boere en  extraordinær  Skat,  gjorde  Julian  indtrængende  Fore- 
stillinger derimod.  »Hellere  dø»,  udraabte  han,  «end  sam- 
tykke deri  I »  Florentius  spurgte  ham,  om  han  tvivlede  om 
en  Mands  Redelighed,  hvem  Augustus  selv  havde  valgt;  men 
Julian  viste  ham  ved  Beregninger,  at  den  almindelige  Skat 
ikke  alene  dækkede,  men  ogsaa  oversteg  de  sædvanlige  Ud- 
gifter. Da  Florentius,  som  kjendte  Constantius,  ikke  desto 
mindre  nogen  Tid  efter  præsenterede  ham  den  extraordinære 
Skat  til  Undertegning,  blev  Julian  saa  harmfuld  herover,  at 
han  kastede  Papiret  til  Jorden.  Florentius  beklagede  sig  nu 
for  Kejseren,  men  Julian  sendte  denne  en  yderligere  Bereg- 
ning, der  klart  godtgjorde,  at  Skatten  var  unyttig.  Constan- 
tius gav  hverken  den  ene  eller  den  anden  Part  Ret.  Han 
dadlede  Julian,  fordi  han  kastede  sin  Mistanke  paa  hansEm- 

bedsmænd,  men  overlod  sin  Fætter  Beskatningen  af  den  Del 
af  Gallien,  som  endnu  ikke  var  taxeret.  Denne  førte  Julian 
ved  sin  paa  en  Gang  blide  og  faste  Fremgangsmaade  lykke- 
lig tilende  uden  at  behøve  at  gribe  til  voldsomme  Forholds- 
regler. Under  hans  kloge  Bestyrelse  sank  Afgiften  i  hele 
Galliens  Udstrækning  ned  fra  25  til  7  Guldstykker.  Overalt 
greb  han  ind  med  streng  Retfærdighed;  snart  domfældte  han 
en  Statholder,  der  var  anklaget  for  Underslæb  og  frikjendt  af 
Florentius,  snart  en  lejet  Anklager,  som  fremførte  Beskyld- 
ninger mod  en  Embedsmand,  der  ikke  var  velset  hos  sine 
foresatte.  Undertiden  mildnede  han  Constantius's  strenge 
Love.  « Lad  Retfærdigheden«,  sagde  han,  »anklage  min  Mild- 
hed, hvis  den  vil;  en  Hersker  maa  have  Ret  til  at  staa  uden- 
for Loven » *).  Ved  denne  kloge,  milde,  retfærdige  Fremgangs- 
maade vandt  Galliens  Cæsar  ganske  og  aldeles  Landets  Hen- 
givenhed og  Kjærlighed;  medens  de  romerske  Embedsmænd, 
som  vare  vante  til  at  skalte  og  valte  efter  Behag,  at  berige 
sig  paa  ulovlig  Maade,  saa  skjævt  til  denne  sjeldne  Uegen- 
nyttighed, velsignede  Folket  ham  i  deres  Hjerter. 

Det  var  ikke  blot  Gallerfolket,  der  saa  op  til  sin  Be- 
hersker med  Tillidsfuldhed  og  Hengivenbed ;  ogsaa  mellem  sine 
nærmeste  Omgivelser,  sit  Hofpersonale,  der  for  største  Delen 
bestod  af  Kejserens  Spioner,  havde  Julian  forstaaet  at  skaffe 
sig  Venner,  trofaste,  oprigtige  Venner,  til  hvem  han  med 
Tillid  kunde  betro  sin  Sjæls  hemmeligste  Tanker.  Af  disse 
maa,  foruden  den  føromtalte  Eutherius,  nævnes  3  Mænd,  Læ- 
gen Oribasus,  Afrikaneren  Euhemenes  og  en  gallisk  Officer 
ved  Navn  Sallustius.  Med  Oribasus,  som  af  og  til  var  fra- 
værende, førte  han  en  livlig  Brevvexling;  medens  Fyrsten 
meddelte  sin  Ven  de  mange  Besværligheder,  som  Statssty- 
reisen forvoldte  ham,  sine  idelige  Stridigheder  med  de  romer- 
ske Embedsmænd,  betroede  Oribasus  ham  alle  sine  viden- 
skabelige Tanker  og  Ideer.    I  et  af  disse  Breve,  som  vi  endnu 


*)  Imperatorem  legibus  præstare  decet. 

besidde,  gav  Julian  sin  Læge  en  mærkelig  Dram  at  tyde: 
•Fyrsten  havde  set  to  Træer  voxe  ved  Siden  af  hinanden, 
det  ene  hejt  og  stolt,  det  andet,  skjønt  det  udgik  fra  samme 
Rod,  lille  og  lavt,  men  allerede  besat  med  Blomster.  Hvad 
skete!  Faa  -Øjeblikke  efter  laa  det  vældige  Træ  paa  Jorden, 
medens  det  lille  endnu  som  fer  stod  paa  sin  forrige  Plads«. 
Constantius  havde  maaske  bedre  end  Oribasus  forstaaet  at 
tyde  dette  Drømmesyn,  som  virkelig  gik  i  Opfyldelse,  og 
det  var  en  Lykke  for  Julian,  at  Brevet  ikke  blev  opsnappet 
Julian  havde  i  sin  nye  Stilling  i  Gallien  ikke  forglemt 
sine  gamle  Venner  i  Gr»kenland  og  Lilleasien,  Rhetorerne  og 
Filosoferne,  en  Libanius  og  Maximus,  Prisens  og  Chrysan- 
tiiius.  Ogsaa  med  disse  vedligeholdt  han  en  livlig  Forbin- 
delse; snart  sendte  han  dem  et  af  sine  Arbejder,  som  han  i 
Nattens  Timer  havde  udarbejdet,  og  bad  om  deres  Dom,  snart 
besøgte  de  deres  gamle  Elev  i  Gallien  og  fik  der  den  ven- 
ligste Modtagelse;  men  der  var  dog  mellem  de  fire  ovenom- 
talte Mænd  én,  ved  hvem  Julian  hængte  med  sin  hele  Sjæl, 
det  var  Galleren  Sallustius.  Han  var  opfyldt  af  den  samme 
Lyst  til  Sværdet  og  til  Bogen  som  hans  fyrstelige  Ven,  han 
delte  hans  Tro  og  hans  Religion;  men  Sallustius  var  lykke- 
ligere end  Julian;  han  behøvede  ikke  at  skjule  sit  Hjertes 
Stemme  og  forstille  sig  som  en  Kristen.  Medens  den  galliske 
Cæsar  med  et  Suk  maatte  undertegne  de  kristne  Love,  som 
forviste  Augurerne  fra  hans  Rige,  kunde  Sallustius  af  hele  sit 
Hjertes  Lyst  være  en  Græker.  Maaske  laa  netop  heri  den 
store  Tiltrækningskraft,  som  den  galliske  Officer  udøvede  paa 
sin  unge  Herre.  De  to  Venner  vare  altid  sammen,  saavel  i 
Lejren  som  i  Studerekamret.  Det  var  et  af  disse  Ven- 
skaber i  den  græske  Stil,  hvorfor  Julian  sværmede  saa  meget, 
og  hvis  Forbilleder  vare  en  Orestes  og  Pylades,  en  Achilles 
og  Patroclus,  en  Epominondas  og  Pelopidas.  Sallustius  var 
ligesom  Julian  en  Tilhænger  af  den  vidt  udbredte  Mithra- 
dyrkelse  eller  Soltilbedelse,  som  i  Solen  saa  den  synlige  og 
usynlige  Verdens  Ordner,  Ideernes  ferste  Oprindelse,  Udstrøm- 
så* 

ningen  af  det  algode  Væsen,  hvem  den  selv  var  lig.  Det 
broderlige  Par  sugede  deres  Livskraft  af  de  samme  Kilder, 
udvexlede  med  fortrolig  Inderlighed  i  Samtaler,  som  aldrig 
syntes  at  skulle  faa  Ende,  deres  lenligste  Tanker,  deres 
Storhedsdrjorame,  deres  Tilbedelse  af  det  hajeste. 

Dette  fortrolige  Samliv  forstyrredes  af  Ondskab  og  Had 
i  Julians  Omgivelser.  Florentius,  hvis  saarede  Stolthed  ikke 
forstod  at  tilgive,  indberettede  til  Kejseren,  at  Sallustius,  der 
var  Hedning,  havde  alt  for  megen  Indflydelse  paa  den  unge 
Cæsar;  han  tilføjede,  at  Sallustius  var  en  dygtig  Krigsmand 
og  vel  bevandret  i  Krigskunsten,  |kt  det  var  hans  Kaad, 
den  unge  Krigshelt  alene  skyldte  sit  Held.  Hvad  Julian  an- 
gik, berettede  hans  Bagvasker,  var  han  snarere  en  Ged  end 
et  Menneske  (capella,  non  homo);  han  lignede  en  Abe,  der 
var  beklædt  med  Purpuret,  eller  en  snakkesalig  Muldvarp 
(purpuratus  simius  et  loqvax  talpa).  Denne  græske  Skriverkarl 
(literio  Græcus),  fortalte  Florentius  Kejseren,  holdt  mest  af 
sit  Studereværelse,  var  frygtsom  og  fejg  paa  Valpladsen  og 
forstod  sig  kun  paa  at  besmykke  sine  Gjerninger  med  smukke 
Talemaader.  Hvis  man  blot  lod  ham  handle  alene,  skulde 
man  snart  se,  hvad  han  duede  til. 

Dette  Brev  gjorde  sin  Virkning.  Sallustius  modtog  snart 
en  kejserlig  Befaling  til  at  gaa  til  Tracien,  og  Julian  erfarede 
med  Smerte,  at  han  skulde  berøves  sin  kjæreste  Ven.  Hadet 
havde  rammet  der,  hvor  han  dybest  kunde  saares;  Prinsens 
Afskedsbrev  til  Sallust,  hvori  klassiske  Erindringer  og  et  rhetorisk 
Sprog  blandede  sig  med  oprigtig  Følelse  og  et  saaret  Hjertes 
Smerteskrig,  er  endnu  opbevaret.  « O !  kjære  Ven ! »  udraaber  han, 
«Vi  have  delt  alt.  Sorg  og  Glæde,  Krigerdaad  og  Studeringer, 
Arnens  Hvile  og  Lejrens  Tummel.  Min  Smerte  ligner  den, 
jeg  følte,  da  man  fordum  berøvede  mig  min  Opdrager  Mar- 
donius.  Det  var  mig,  som  mine  Fjender  søgte  gjennem  Dig; 
thi  de  vidste,  at  der  kun  var  ét  Sted,  hvor  jeg  kunde  saares, 
naar  de  beravede  mig  min  tro  Ven,  min  uforfærdede  J'or- 
svarer,    min   utrættelige  Ledsager  i  alle  mine  Farer.    Plato 

siger,  at  man  ikke  kan  herske  uden  Venner,  og  saadanne 
findes  ikke  let.  Til  hvem  skal  jeg  nu  vende  mig'  med  Aaben- 
hjertethed  og  Oprigtighed?  Hvo  skal  raade  mig,  dadle  mig 
og  vende  min  Sjæl  mod  det  gode?»  I  Slutningen  giver  han 
Sallustius  de  varmeste  Venskabsforsikringer.  <>I  evrigt«,  saa- 
ledes  ender  den  kloge  Filosof  sit  Brev,  «vær  tavs  som  Py- 
thagoras«;  han  tager  Afsked  fra  ham  med  to  homeriske 
Vers. 

Den  kraftigste  Trøst  for  Julians  syge  Sjæl  var  Lejren  og 
Valpladsen;  han  higede  efter  igjen  at  rykke  i  Marken  og 
ventede  med  Utaalmodighed  den  strenge  Aarstids  Opher. 
Uden  at  oppebie  den  sædvanlige  Tilførsel  fra  Aqvitanien  for- 
synede han  sig  fra  Garnisonens  Kornkamre  med  20  Dages 
Proviant  og  begav  sig  paa  Marsch  i  Tillid  til  sin  Lykke. 
Hans  Vej  gik  denne  Gang  mod  Nord,  mod  Frankerne,  som 
han  i  dette  Felttog  vilde  tugte,  lige  som  i  det  foregaaende 
Alamannerne.  Han  havde  sit  Blik  særlig  henvendt  paa  de 
saliske  Franker,  som,  nylig  fordrevne  af  Sachserne  fra  Ger- 
manien,  havde  bemægtiget  sig  de  Øer,  som  lukke  Rhinens 
Munding,  og  derpaa  udbredt  sig  over  hele  det  sydlige  Bel- 
gien. Næppe  havde  den  frygtede  Feltherre  gjort  to  Dagsrejser, 
fer  et  Gesandtskab  fra  dette  Folk,  forskrækket  over  hans  An- 
komst, drog  ham  i  Møde  for  at  bede  om  Fred;  men  Julian 
var  ikke  tilfreds  med  deres  Fredsbetingelser  og  sendte  dem 
tilbage.  Derpaa  lod  han  sit  Rytteri  under  Severus  gaa  over 
Mosel  og  kastede  sig  selv  med  Lynets  Fart  i  Ryggen  paa 
Frankerne.  Salierne  underkastede  sig  øjeblikkelig;  de  over- 
gave sig  til  ham  med  alle  deres  Ejendele,  deres  Kvinder  og 
Børn.  Julian  anviste  dem  Bolig  og  paalagde  dem  den  For- 
pligtelse i  Fremtiden  at  stille  et  Troppekorps  til  det  romerske 
Rytteri.  Kort  efter  underlagde  han  sig  Chamaverne  og  tog 
deres  Konge  med  hans  unge  Søn  til  Fange.  For  at  sikre 
sig  et  varigt  Resultat  af  dette  Tog  lod  han  bygge  tre  stærke 
Fæstninger  ved  Mosel  og  lagde  romersk  Garnison  deri. 

For  at  prøve,  hvilket  Indtryk  Slaget  ved  Strassburg  i  det 
foregaaende  Åar  havde  efterladt  hos  Alamannerne ,  bestemte 
Julian  sig  til  i  de  sidste  Dage  af  Høsten  at  gaa  over  Rhinen. 
Næppe  var  han  kommen  over  Floden,  før  to  Konger,  som  i 
det  foregaaende  Aar  havde  deltaget  i  Kampen,  kom  for  at 
tilbyde  ham  deres  Underkastelse.  Julian  optog  dem  i  For- 
bund med  Romerne  paa  de  Vilkaar,  at  de  erstattede  de  gal- 
liske Byer,  hvad  de  havde  lidt  under  Krigen,  og  frigave  alle 
de  romerske  Fanger,  som  vare  i  deres  Hænder.  De  lovede 
at  opfylde  alt  med  Samvittighedsfuldhed.  Julian  havde  ladet 
affatte  Lister  i  hver  By  og  Familie  i  Gallien  paa  de  Soldater, 
som  ikke  havde  indfundet  sig  efter  det  sidste  Felttog.  Den 
Dag,  de  fangne  Soldater  (henved  20,000  Mand)  højtidelig 
overgaves  Fyrsten,  lod  han  Notarer  med  høj  Røst  oplæse 
disses  Navne  og,  hvis  Barbarerne  listig  tilbageholdt  nogle, 
fordre  gyldige  Beviser  paa  disses  Udeblivelse.  Barbarerne, 
der  intet  forstode  af  den  romerske  Statistik  og  troede,  at 
Julian  havde  en  guddommelig  Gave  til  at  gætte  de  mang- 
lende, skyndte  sig,  forskrækkede,  at  overgive  dem,  som  de 
holdt  tilbage. 

Det  følgende  Krigsaar  359  (Julians  4de  Aar  i  Gallien) 
var  mindre  uroligt  end  de  foregaaende.  Galliens  Cæsar  ind- 
tog nu  en  saa  bydende  og  frygtet  Stilling  lige  over  for  de 
vilde  Naboer,  at  man  ikke  vovede  at  forstyrre  Landets  Ro. 
Dette  frembød  nu  et  glædeligt  Skue,  en  skarp  Modsætning 
til  dets  tidligere  ynkværdige  Tilstand.  Overalt  viste  sig  Vel- 
stand og  Tilfredshed  hos  Befolkningen.  Vinteren  gik  hen 
under  Fester  og  Fornøjelser.  Ved  Foraarets  Frembrud  (Aar 
360)  satte  den  utrættelige  Feltherre  sig  som  sædvanlig  i  Be- 
vægelse; men  denne  Gang  var  hans  Tog  kun  en  Triumfrejse 
gjennem  Landet;  han  undersøgte  de  faste  Pladsers  Tilstand, 
deres  Provianterering  og  paasaa  nøje,  at  Barbarerne  punktlig 
ydede  de  paalagte  Kon tributioner;  naar  de  ikke  holdt,  hvad 
de  havde  lovet,  straffede  han  dem  med  Strenghed.   Saa  megen 

Retfærdighed  og  Klogskab,  forenet  med  saa  megen  Mildhed  og 
Fasthed  opfyldte  Folkeslagene  med  religies  Ærefrygt  for  deres 
Hersker;  Julian  og  hans  Armé  var  en  Gjenstand  for  alles 
Beundring,  og  det  var  længe  siden,  at  det  romerske  Navn 
havde  været  saa  fiygtet  og  saa  æret  hinsides  Ehinens  Bredder. 

(Forts.). 

CHSISTUK  STR£MME. 


De  schweiziske  Skovkantoners  ældste  Historie 
og  Edsforl)undets  Stiftelse. 

(Slutning). 


IV. 

Ve  tre  Skovkantoners  Historie   fra  det  ældste  Frihedsbrev  til  det 
evige  Forbund  af  1291*). 

Vi  have  i  de  foregaaende  Afsnit  fortalt  de  tre  Kantoners 
Historie  ned  til  Slutningen  af  den  ferste  Tredjedel  af  det 
trettende  Aarhundrede.  Uri  havde  da  —  uvist  af  hvad  Aar- 
sag  —  naaet  at  blive  stillet  umiddelbart  under  det  tyske 
Kiges  Overhøjhed,  medens  Schwiz  truedes  af  Faren  for  at 
blive  forvandlet  til  en  Bestanddel  af  et  habsburgsk  Fyrsten - 
damme,  og  Unterwaldens  Skæbne  svævede  endnu  i  det  fuld- 
stændig uvisse.  Vi  ere  samtidig  naaede  til  et  Vendepunkt  i 
det  tyske  Riges  Historie.  Kejser  Frederik  H,  den  mægtige 
Herre  af  det  hohenstaufiske  Hus,  som  kunde  smykke  sit  Ho- 
ved med  syv  Rigers  Kroner,  havde  lettelig  bekæmpet  sin 
ældste  Søn  Henriks  Oprør  (1235) ;  men  dennes  Forbundsfæller, 
de  lombardiske  Stæder  og  navnlig  Milano,  vare  endnu  til- 
bage.   Alt  varslede  dog  om  det  gunstigste  Udfald,  da  Pave- 


*)  J.  E.  Kopp:  Geschichte  der  eidgenossischen  Biinde.  II.  Band. 
Rilliet:  Les  origines  de  la  Confddération  Suisse  p.  52 — 102. 
Huter:  Die  Waldstatte  pag.  48—67. 

magten  atter  stillede  sig  i  Skranken  mod  Kejserens  truende 
Vælde.  Frederik  II  var  en  Mand  med  saa  héjtflyvende  og 
mægtige  Planer,  at  Paven  maatte  frygte  for,  at  Kejseren  efter 
Lombardiets  Betvingelse  vilde  sege  at  bøje  hele  Italien  under 
sit  Herredømme,  oprette  et  arveligt  Kejserdømme  og  kue  en- 
hver anden  Magt,  særlig  da  den  romerske  Kirke,  som  jo 
nærede  et  arveligt  Fjendskab  til  hans  Slægt.  De  lombar- 
diske Stæder,  i  deres  Kamp  for  Borgerfrihed,  og  Pavemagten, 
i  sin  Stræben  efter  at  tvinge  al  verdslig  Myndighed  under 
sit  Herredømme,  vare  saaledes  naturlige  allierede  mod  Fre- 
derik II,  og  Palmesøndag  1239  blev  Kejseren  sat  i  Band  af 
sin  gamle  Fjende  Gregor  IX.  Denne  gigantiske  Kamp  om 
Overherredømmet  mellem  den  gejstlige  og  verdslige  Magt 
førtes  over  hele  det  romerske  Kige,  og  Bølgeslaget  forplan- 
tede sig  helt  op  i  det  tyske  Schweiz's  trange  Alpedale.  Og- 
saa  Habsburgerne  maatte  da  tage  deres  Parti  i  denne  Kamp, 
og  til  al  Uheld  for  Familien  var  den  netop  ved  denne  Tid 
delt,  dens  Magt  var  alt  svækket  ved  Delingen  og  maatte  blive 
det  end  yderligere,  da  de  forskjellige  Linier  fiilgte  en  for- 
skjellig  Politik. 

Rudolf  den  gamle  døde  i  April  1232,  kort  efter  at  Uri 
var  sluppet  ud  af  hans  Hænder;  hans  to  Sønner  Albrecht  og 
Rudolf  den  tavse  delte  hans  Besiddelser  imellem  sig,  saaledes 
at  de  i  Fællesskab  bevarede  Landgrevskabet  Elsass  og  Grev- 
skabet Zurichgau,  medens  Familiegodserne  i  Skovkantonerne 
særlig  tilfaldt  Rudolf,  der  saaledes  havde  den  samme,  meget 
elastiske  Magt  og  Myndighed  i  Schwiz  som  Faderen.  Al- 
brecht af  Habsbui^  fulgte  allerede  tidlig  sin  Fader  (December 
1239)  i  Graven  og  efterlod  sin  Magt  til  tre  Sanner,  af  hvilke 
de  to  tidlig  døde  og  efterlode  den  ældre  habsburgske  Linies 
Magt  og  Besiddelser  til  Grev  Rudolf,  den  senere  saa  berømte 
tyske  Konge,  Rudolf  af  Habsburg.  Den  ældre  habsburgske 
Linie  bevarede  i  den  afgjørende  Krisis  sin  uforanderlige  Tro- 
skab imod  Kejseren  og  Riget,  men  den  saakaldte  Laufen- 
burgske  Linie   med  Rudolf  den   tavse  vaklede  i  nogen  Tid 

frem  og  tilbage  mellem  de  to  Modstandere,  til  den  slut- 
telig tog  afgjørende  Parti  for  Paven.  I  Aarene  1239-42, 
i  de  3  Aar  altsaa,  der  fulgte  paa  Gregor  IX's  Bandstraale, 
søge  vi  forgjæves  Kudolf  den  tavses  Navn  iblandt  de  Stor- 
mænd, som  ved  forskjellige  Lejligheder  nævnes  ved  Kejser 
Frederiks  Hof.  Da  den  gamle  Gregor  IX  imidlertid  var  død 
i  Rom  (Avgust  1241),  medens  Kejseren  triumferede,  og  den 
nye  Pave,  Innocentius  IV,  syntes  tilbøjelig  til  Forlig,  møder 
Grev  Rudolf  den  tavse  atter  ved  det  kejserlige  Hof  indtil  Aar 
1245;  i  dette  Aar  optoges  Kampen  mellem  Kejser  og  Pave 
paa  ny  med  endnu  større  Voldsomhed,  Frederik  II  afsattes 
paa  Kirkeforsamlingen  i  Lyon  (Juli  1245),  og  Rudolf  den 
tavse  skiller  nu  sin  Sag  endelig  fra  Kejserens.  Denne  Uenig- 
hed og  Splid  mellem  Habsburgernes  tvende  Linier  maatte 
betydelig  svække  Familiens  Magt  og  blev  ikke  uden  afgjørende 
Betydning  for  Kantonernes  fremtidige  Udvikling. 

Vi  have  ovenfor  antydet,  at  Schwizerne  muligen  havde 
mere  end  én,  os  ubekjendt  Grund  til  med  Misfornøjelse  at 
bøje  sig  under  Habsburgernes  Magt,  der  mere  og  mere  nær- 
mede sig  til  egentlig  Suverænitet ,  ligesom  Uris  Exempel 
maatte  hos  dem  vække  lignende  Lyster,  medens  dette  Ex- 
empel samtidigen  viste,  at  det  under  en  snild  og  resolut  Be- 
nyttelse af  gunstige  Omstændigheder  maaske  dog  ikke  vilde 
være  saa  aldeles  umuligt  at  fri  sig  ud  af  Habsburgernes  Magt 
og  naa  den  forønskede  Selvstyrelse  under  Rigets  Overhøjhed. 
Deres  Greve  Rudolf  den  tavses  Brud  med  Kejseren  gav  Schwi- 
zerne den  ønskede  Lejlighed,  og  i  Efteraaret  1240  finde  vi 
schwiziske  Sendebud  —  de  første,  som  omtales  i  Historien  — 
i  Frederik  IPs  Lejr  for  Byen  Faenza  i  Toskana;  de  skulde 
bevidne  Kejseren  deres  Landsmænds  Hengivenhed,  udtrykke 
for  ham  Landets  ønske  om  at  »stilles  umiddelbart  under 
Kejserdømmets  Vinger«  og  rimeligvis  til  Gjengjæld  love  ham 
et  militært  Kontingent.  Kejser  Frederik  II  havde  ingen  sær- 
lig Grund  til  at  skaane  den  habsburg  -  laufenburgske  Linie, 
tvært  imod  talte  særdeles  meget  for  at  give  Rudolf  den  tavse 

en  alverlig  Tugtelse;  han  modtog  altsaa  Schwizernes  Tilbud 
og  udstedte  i  December  1240  et  Frihedsh-ev  tU  alle  Mænd  i 
Dalen  Schiciz  (universis  hominibus  vallis  in  Swites),  som 
altsaa  danner  et  Pendant  til  hans  Sen  Henriks  ni  Aar  ældre 
Frihedsbrev  for  Uri. 

I  Frihedsbrevet  af  1240  billiger  Kejseren  den  Beslutning, 
Schwizerne  i  deres  Egenskab  som  frie  Mænd  have  fattet, 
nemlig  at  tage  særlig  Hensyn  til  ham  og  Riget.  Som  Følge 
af  denne  frivillige  Handling  fra  deres  Side  tager  Regenten 
dem  under  sin  Beskyttelse  og  lover  ingensinde  at  ville  Qerne 
eller  unddrage  dem  fra  sit  eller  Rigets  O verhoj hed.  Frederik  H 
behandler  altsaa  Schwizerne  som  frie  Mænd,  der  vel  hidtil 
havde  staaet  under  Greverne  af  Zurichgau,  men  nu  foretrak 
at  vise  Lydighed  mod  deres  Overherre  og  Riget  i  Stedet  for 
at  folge  deres  nærmeste  Herre,  Greven,  i  hans  Rebellion  mod 
Riget.  Naar  Frederik  H  nu  fulgte  deres  Opfordring,  naar 
han  unddrog  dem  fra  Ziirichergrevens  Magtomraade  og  ind- 
lemmede dem  blandt  Rigets  umiddelbare  Undersaatter,  foretog 
han  kun  en  Regeringshandliug,  hvortil  hau  maatte  være  fuldt 
berettiget;  Grev  Rudolf  den  tavses  Myndighed  over  Schwizerne 
havde  kun  sin  Berettigelse  i  en  Overdragelse  fra  Kejserens 
Side,  og  Kejseren  kunde  fratage  ham  denne  Bemyndigelse 
uden  Erstatning.  Medens  hans  Søn  Henrik  i  Aaret  1231 
havde  maattet  udløse  Uri  fra  Grev  Rudolf  den  gamles  Be- 
siddelse, da  denne  vistnok  havde  faaet  Landet  som  en  Godt- 
gjørelse  for  pekuniære  Udlæg  i  Kejserens  Tjeneste,  finde  vi 
intet  Spor  til,  at  Frederik  H  har  givet  Rudolf  den  tavse  en 
saadan  Godtgjørelse;  han  afsætter  simpelthen  sin  Greve  i  en 
Del  af  dennes  Omraade.  Imidlertid  lader  Sagen  sig  ogsaa 
se  fra  en  anden  Side.  Man  vil  ikke  kunne  nægte,  at  den 
retshistoriske  Udvikling  i  det  trettende  Aarhundrede  i  det 
hele  var  naaet  til  at  opfatte  Grevemagten  som  arvelig,  eller 
med  andre  andre  Ord  Grevskaberne,  der  oprindelig  kun  vare 
Embeds- Omraader,  vare  paa  Nippet  til  at  blive  Fyrstendøm- 
mer;  man  vil  ikke  kunne  fortænke  Grev  Rudolf  den  tavse  i, 

at  han  saa  Sagen  fra  denne  Side;  han  vilde  ikke  finde  sig  i 
den  bandlyste  Kejsers  Bestemmelser,  han  modsatte  sig  disses 
Udførelse,  og  det  lykkedes  da  ogsaa  sluttelig  den  habsburg- 
laufenburgske  Linie  at  gjøre  Kejserens  Frihedsbrev  ugyldig. 

Krigen  mellem  Kirke  og  Stat  forplantede  sig  altsaa  ved 
Kudolf  den  tavses  Frafeld  ogsaa  til  alle  Landskaberne  i  Om- 
egnen af  Vierwaldstådtersøen ;  de  nærmere  Omstændigheder 
ere  imidlertid  saare  ufuldstændig  kjendte.  De  frie  Bønder  i 
Schwiz  fandt  Understøttelse  hos  en  DelafUnterwalden,  nemlig 
Dalen  Sarnen,  og  deres  Greve  Rudolf  søgte  forgjæves  at  betvinge 
dem.  Man  maa  i  det  hele  taget  ikke  ved  Schwizerne  og 
deres  Hjælpere  kun  tænke  paa  almindelige  Bønder  og  uord- 
nede Skarer.  Det  var  ved  denne  Tid  allerede  begyndt  at 
blive  almindeligt,  at  Mænd  fra  do  helvetiske  Bjerglandskaber 
toge  Tjeneste  som  Lejetropper;  vi  finde  saaledes  dette  omtalt 
ved  indre  Stridigheder  i  Graubiinden;  men  langt  flere  Mænd 
toge  naturligvis  Tjeneste  hos  Hohenstauferne  i  Italien,  hvor 
de  kraftige  og  hærdede  Bjergboere  bleve  modtagne  med  aabne 
Arme.  Man  maa  vel  erindre,  at  Kejserens  Hære  for  en 
væsentlig  Del  bestode  af  Lejetropper.  De  adelige  Herrer  med 
deres  Væbnere  og  Svende  vare  vel  forpligtede  til  en  længere 
Tids  Tjeneste;  men  naar  denne  deres  Forpligtelse  var  udlø- 
ben, maatte  Kejseren  betale  dem  betydehg  Sold,  i  modsat 
Fald  stod  han  i  Fare  for  at  se  den  Del  af  sin  Hær,  som 
gjorde  Tjeneste  til  Hest,  opløses.  Hvad  Fodfolket  angik,  be- 
stod dette  udelukkende  af  Lejetropper;  thi  den  simple  frie 
Mand  var  kun  pligtig  at  gjøre  en  kortvarig  Krigstjeneste 
indenfor  selve  Rigets  Grænser.  I  saadan  kejserlig  Tjeneste 
maa  vi  nu  tænke  os  mangen  Schwizer  og  Beboer  af  Unter- 
walden  uddannet;  i  Italien  havde  de  vundet  Hæder,  mange 
havde  faaet  Ridderslaget  og  saaledes  svunget  sig  op  i  den 
lave  Adels  Klasse,  og  nu  gjaldt  det  jo  netop  en  Kamp 
for  deres  gamle  Herre  mod  Præsterne  og  en  frafalden  Greve. 
En  kort  Stund  synes  Schwizerne  dog  paa  ny  at  have  bøjet 
sig  for  Rudolf  den  tavse,  i  det  mindste  siger  Innocentius  IV 

i  sin  Bulle  af  1247,  »at  Mændene  i  Schwiz  senere  bleve  grebne 
af  bedre  Felelser  og  edelig  forpligtede  sig  til  for  Fremtiden 
at  anerkjende  Grevens  Herredemme  over  dem».  Naar  Paven 
imidlertid  tilføjer,  at  de  lovede  at  »afholde  sig  fra  at  lyde 
selv  Frederik  eller  nogen  anden  i  mindste  Maade  mod  deres 
Greve«,  er  Sagen  næppe  gaaet  ganske  saaledes  til,  men  Schwi- 
zernes  Lefte  om  Lydighed  mod  Grev  Rudolf  den  tavse  staar 
vistnok  i  Forbindelse  med  hans  ovenfor  berørte  vaklende  Op- 
træden i  Begyndelsen  af  Kampen;  i  Maj  1242  finde  vi  ham 
ved  Kejserens  Hof;  han  er  vel  ved  denne  Lejlighed  bleven 
tagen  til  Naade  igjen,  og  Kejseren  har  rimeligvis  paa  en  eller 
anden  Maade  suspenderet  Frihedsbrevet  for  Schwizerne.  Der 
indtraadte  altsaa  et  kort  Pusterum  i  Kampen,  hvilket  ogsaa 
synes  bekræftet  ved  et  Brev  af  Juli  1244  fra  Greven  selv: 
•Mellem  os  og  Borgerne  i  Luzern  har  der  i  nogen  Tid  her- 
sket Trætte  og  Stridigheder,  men  bemeldte  Stridigheder  ere 
bilagte«.  Det  var  imidlertid  kun  et  kortvarigt  Pusterum,  og 
Grev  Rudolf  synes  selv  ingenlunde  at  have  betragtet  Sagen 
som  afgjort.  Netop  samtidig  med  det  omtalte  Brev  er  han 
ivrig  i  Færd  med  at  opføre  Borgen  Ky-Habsburg,  som  laa 
ved  Vierwaldstådtersøen  paa  den  fremspringende  Landtunge, 
der  adskiller  Bugten  ved  Kussnacht  fra  Bugten  ved  Luzern. 
Beliggenheden  var  valgt  saa  ypperlig  som  mulig,  thi  fra 
denne  Borg  kunde  Greven  beherske  Sejladsen  paa  Seen  og 
vaage  over  enhver  fjendtlig  Bevægelse  i  Skovkantonerne; 
Borgruinerne  vidne  endnu  den  Dag  i  Dag  om,  at  Hensigten 
med  Byggeforetagendet  snarere  var  at  skaffe  en  sikker  Garni- 
sonspost  end  at  opføre  en  Bolig,  som  kunde  egne  sig  til  Op- 
hold for  en  fyrstelig  Familie.  Den  truende  Borg  skræmmede 
dog  ikke  Grev  Rudolfs  Modstandere;  snart  rejste  Schwiz  og 
Sarnen  sig  atter,  denne  Gang  understøttede  af  Dalen  Stanz 
og  Byen  Luzern,  Kampen  rasede  paa  ny  omkring  Vierwald- 
stådtersøen, og  det  vilde  ikke  lykkes  Greven  at  betvinge  sine 
og  Kirkens  Modstandere;  Rudolf  den  tavse  henvendte  sig  da 
med  Klager  til  selve  Paven:     »De  træde  den  Ed,    de  have 

aflagt,  under  Fødderne,  de  tage  intet  Hensyn  til  den  Band- 
straale,  som  er  udslynget  mod  Frederiks  Tilhængere  og  Hjæl- 
pere, de  unddrage  sig  al  Myndighed,  støtte  af  alle  Kræfter 
bemeldte  Frederik  og  vende  sig  mod  mig  og  Kirken ».  In- 
nocentius  IV  svarede  paa  sin  hengivne  Tilhængers  Klager  og 
udslyngede  den  28de  Avgust  1247  en  Bulle  mod  hine  Op- 
rørere og  deres  Hjælpere;  i  denne  Bulle  erklærer  Paven  dem 
i  Band  og  belægger  deres  Land  med  Interdict,  saa  fremt  de 
ikke  lade  af  med  at  forsvare  Kejserens  Sag  mod  Kirken  og 
saa  fremt  de  yderligere  vægre  sig  ved  at  vende  tilbage  under 
Grevens,  deres  retmæssige  Suveræns  Overherredømme.  Dette 
Brev  danner,  som  vore  Læsere  ville  se,  en  fuldstændig  Mod- 
sætning til  Kejserens  Frihedsbrev;  men  Modsigelsen  er  kun 
tilsyneladende.  Kejserens  Diplom  er  redigeret  efter  Schwi- 
zernes  Fremstilling  og  betragter  derfor  disse  som  fuldstændig 
frie  Mænd;  i  Innocentius's  Bulle  have  vi  derimod  de  habs- 
burgske  Paastande,  og  i  Følge  disse  ere  Schwizerne  Grev  Ru- 
dolfs Undersaatter. 

Schwizerne  vare  ingenlunde  villige  til  at  rette  sig  efter 
Pavens  Bud,  der  gjorde  et  saa  stort  Skaar  i  deres  Selvstæn- 
dighed, lige  som  Kantonernes  Beboere  i  det  hele  taget  og 
Schwizerne  isærdeleshed  altid  vare  lidet  tilbøjelige  til  at  rette 
sig  efter  de  kirkelige  Fordringer,  hvor  disse  gik  Kantonernes 
pekuniære  Fordele  for  nær.  Kampene  fortsattes  altsaa  endnu 
i  længere  Tid  omkring  Vierwaldstådtersøens  Kyster,  Grev 
Rudolf  døde  (Juli  1249)  uden  at  se  Stridens  Ende  og  overlod 
Kampens  Fortsættelse  til  sine  Sønner,  af  hvilke  dog  kun  Grev 
Eberhard  her  vedkommer  os.  De  historiske  Begivenheder  er- 
klærede sig  dog  i  deres  videre  Udvikling  mod  Schwizernes 
Bestræbelser.  Kejser  Frederik  H  døde  1250,  og  fulgtes  (Maj 
1254)  i  Døden  af  sin  ulykkelige  Søn,  Konrad  IV.  Hohen- 
staufernes  Sag  var  hermed  tabt,  Kirken  og  dens  Venner 
triumferede,  og  det  er  saaledes  lidet  rimeligt,  at  Schwizerne 
skulde  gaa  heldig  ud  af  Kampen  mod  Habsburg-Laufenbur- 
gerne.     Hvor  længe  Kampen  er  trukken  ud,    kunne  vi  ikke 

afgjøre;  af  et  Dokument  fra  Maj  1252  se  vi,  at  der  dengaog 
endnu  herskede  Krig  hos  »die  Waldleute«,  hvorved  forstaaes 
Befolkningen  i  Unterwalden  *).  Hvis  vi  kanne  fæste  nogen 
Lid  til  en  schweizisk  Krannikeskriver,  der  rigtignok  skriver 
170  Aar  efter  disse  Begivenheder,  skal  den  yngre  habsburgske 
Linie  (o:  Laufenburgerne)  endog  have  ligget  i  vedvarende  Kamp 
med  Schwizerne,  til  den  endelig  blev  træt  heraf  —  eller  blev 
fattig,  som  det  hedder  i  en  anden  Redaktion  —  og  solgte 
sine  Rettigheder  til  den  ældre  habsburgske  Linie  eller  »øster- 
rigerne«, som  Forfatteren  udtrykker  sig**).  Dette  er  mulig 
dog  noget  overdrevent,  men  hvorledes  det  nu  end  forholder 
sig  hermed,  staar  det  fast,  at  Schwizerne  strandede  i  deres 
Planer,  og  i  Aaret  1273  kunde  Grev  Eberhard  af  Habsburg- 
Laufenburg  for  14,000  Mark  Sølv  sælge  sin  Fætter  Grev  Ru- 
dolf af  den  ældre  habsburgske  Linie  "Willisow,  Sempach, 
Schwiz,  Stanz,  Buchs  —  Folk  og  Gods  i  Skovkantonerne ». 
Det  er  den  samme  Grev  Rudolf,  som  kort  derpaa  (29de  Sep- 
tember 1273)  blev  valgt  til  tysk  Konge.  Alle  de  habsburgske 
Besiddelser  i  Schwiz  og  Unterwalden  samledes  saaledes  igjen 
paa  én  Haand,  og  vi  skulle  snart  se,  at  denne  kraftige  Re- 
gent ingenlunde  var  til  Sinds  at  opgive  den  mindste  Del  af 
sin  Families  Magt,  hverken  i  Schwiz  eller  i  Unterwalden. 

Det  lader  sig  ikke  med  Bestemthed  afgjøre,  hvorvidt  Uri 
har  deltaget  i  de  to  andre  Skovkantoners  Kampe  mod  Lau- 
fenburgerne; Befolkningen  i  dette  Kanton  var  i  hvert  Fald 
ikke  direkte  fristet  til  at  bekæmpe  Grev  Rudolf.  Imidlertid 
kunde  dog  den  store  Kamp  mellem  den  gejstlige  og  verdslige 


*)  Det  er  første  Gang,  at  Beboere  i  Unterwaldens  to  Dale  sammen- 
fattes under  en  fælles,  for  øvrigt  rent  geografisk  Benævnelse,  die 
Waldleute  eller  Intramontani  —  de  mellem  Bjergene  boende. 
'*)  Denne  Forfatter  er  Jastinger  af  Bern,  som  skriver  en  Bemer-Krøn- 
nike  ved  Aar  1420  og  heri  indfletter  en  Episode:  Slaget  ved  Mor- 
garten  med  en  Indledning  om  Kampen  mod  Habsburgeme.  Denne 
Forfatter  er  den  første,  som  har  givet  en  Fremstilling  af  Kanto- 
nernes ældre  Historie. 

Magt  ogsaa  spores  i  den  afsides  liggende  Alpedal,  og  det  er 
let  at  forstaa,  at  Uris  fleste  Beboere  maatte  fole  sig  opfor- 
drede til  at  holde  med  Kejseren,  hvorimod  de  af  al  Magt 
modsatte  sig  Klostrenes  overdrevne  Fordringer  om  Skattefri- 
hed. Allerede  i  Aaret  1244  og  senere  i  1247  tager  Pave 
Innocentius  IV  under  sin  høje  Beskyttelse  alt  det  Gods,  som 
Nonneklostret  i  Ziirich  ejede  i  Uri,  hvilket  synes  at  forudsætte, 
at  Befolkningen  har  foretaget  fjendtlige  Skridt  mod  deres 
Kloster.  Et  lignende  Forhold  fandt  Sted  med  Wettingen,  som 
ejede  betydelige  Godser  i  Uri,  og  her  var  der  endog  stor 
Fare  for,  at  Modsætningen  mellem  de  to  Partier  skulde  ud- 
arte til  aabenbar  Fejde.  I  Aaret  1248  finde  vi  saaledes,  at 
Konrad  Niemirschin,  som  var  Godsforvalter  for  Wettingen  og 
understøttes  af  en  Del  Beboere  i  Dalen,  særlig  Mændene  fra 
Wettingen,  af  sit  Kloster  for  Livstid  belenes  med  en  Avls- 
gaard  og  et  Taarn  i  Schaddorf;  han  havde  til  Hensigt  at  for- 
vandle dette  Taarn  til  en  Befæstning,  som  kunde  tjene  til  Be- 
skyttelse for  ham  selv  og  i  Nødsfald  tillige  som  Tilflugtssted 
for  Munkene  og  deres  Folk ;  Niemirschin  maatte  i  øvrigt  for- 
pligte sig  til  aldrig  at  anvende  sin  Borg  til  Forstyrrelsen  af 
den  offentlige  Fred.  Disse  Munkenes  Foranstaltninger  for  at 
sikre  deres  Gods  synes  ikke  ret  at  have  frugtet;  thi  et  Aar 
senere  faa  de  hos  Paven  udvirket  en  Bulle,  hvori  det  siges: 
«Man  har  voldelig  forgrebet  sig  mod  Ejendomsretten,  man 
har  holdt  de  Legater  tilbage,  som  ere  bestemte  til  Klostrets 
Brug,  man  har  fordret  Skat  ikke  blot  af  de  Jorder,  Munkene 
bruge,  men  ogsaa  af  selve  Græsgangene«.  Hellerikke  Pavens 
Indblanding  hjalp,  og  en  syv,  otte  Aar  senere  finde  vi  Kam- 
pen i  fuld  Gang  i  Uri.  To  talrige  Familier,  Izelin  fra  Reuss- 
dalen  og  Gruoba  fra  Schåchenthal,  vare  komne  i  Strid.  Blodet 
flød,  Folk  vare  dræbte,  og  hele  Landets  Fred  svævede  i  Fare ; 
naar  vi  erindre,  at  Bønderne  i  Schåchenthal,  som  ovenfor  for- 
talt, vare  frie  Mand,  naar  vi  derimod  finde  Godsforvalteren 
Konrad  (Kuno)  blandt  Familien  Izelins  Medlemmer,  ligger  det 
nær  at  tænke  sig  disse  Stridigheder  som  Dønningen  af  den 

store  Kamp  mellem  Kejserens  og  Pavens  Tilhængere.  For 
at  sætte  en  Bom  for  yderligere  Kampe  søgte  hele  Kom- 
munen med  Grev  Rudolfs  Hjælp  og  Understøttelse  i  Decem- 
ber 1257  at  tilvejebringe  en  Forsoning  mellem  de  to  Partier; 
Medlemmerne  af  de  to  Familier  maatte  under  Straf  af  Rigets 
Akt  og  Bandlysning  edelig  forpligte  sig  til  at  afholde  sig  fra 
enhver  Fjendtlighed,  og  tyve  Medlemmer  af  hver  Familie 
maatte  gaa  i  Borgen  for  Overenskomstens  Overholdelse.  Li- 
denskaberne vare  imidlertid  i  en  saadan  Ophidselse,  at  denne 
Overenskomst  Aaret  efter  blev  brudt  af  Izelinerne.  Atter 
maatte  da  Grev  Rudolf  sidde  til  Doms  under  Lindetræet  i 
H|  Altorf,  og  med  »hele  Uridalens  Samtykke  og  Understøttelse« 
erklærede  han  Menederne  skyldige  og  fradømte  dem  deres 
Arvefæste,  som  hjemfaldt  til  Nonneklostret  i  Ziirich.  Denne 
energiske  Optræden  synes  at  have  frugtet,  vi  hare  i  det 
mindste  ikke  noget  om  yderligere  Fejder. 

Denne  Grev  Rudolf,  som  vi  her  have  nævnt,  er  Hovedet 
for  den  ældre  habsburgske  Linie,  den  Mand,  som  femten  Aar 
senere  (1273)  besteg  den  tyske  Kongetrone.  Rudolf  af  Habs- 
burg  lagde  under  sin  hele  Regering  alle  de  Egenskaber  for 
Dagen,  som  bør  pryde  en  Konge;  han  var  en  energisk  og 
dog  besindig,  forstandig  og  fast  Karakter.  Han  søgte,  saa 
vidt  mulig,  at  bringe  den  kejserlige  Magfc  paa  Fode  igjen,  at 
afhjælpe  indgroede  Misbrug  og  opretholde  Landefreden;  men 
Haand  i  Haand  med  disse  rosværdige  Bestræbelser  gik  ogsaa 
en  umættelig  Higen  efter  at  bæve  sin  FamUie  paa  enhver 
Maade.  Det  var  ham,  som  skaffede  Habsburgerne  Erkeher- 
tugdømmet  Østerrig,  Hertugdømmerne  Steiermark  og  Krain; 
men  han  forsmaaede  heller  ikke  mindre  Udvidelser,  og  netop 
i  Midten  af  selve  Schweiz  forstod  han  fortræffelig  at  arron- 
dere  sine  Besiddelser;  snart  afkjøbte  han  forgjældede  Herrer 
Borge  og  Slotte,  snart  erhvervede  han  sig  Fogedretten  over 
Kirker  og  Klostre,  snart  bortforlenede  han  den  kejserlige 
Fogedmyndighed  over  de  større  Klostre  til  sine  Sønner.  Trods 
denne    mindre    tiltalende  Side   af  hans  Karakter  bekræftede 

Kong  Rudolf  strax  i  Begyndelsen  af  sin  Regering  Kong  Hen- 
riks Frihedsbrev.  Den  8de  Januar  1274  skriver  han  til 
- Landammannen  og  alle  sine  tro  Mænd  i  Dalen  Uri«:  «Med 
særlig  Velvilje  mindedes  hans  Højhed  (serenitas)  den  udhol- 
dende og  usminkede  Trofasthed,  de  stedse  havde  udvist  mod 
ham  og  Riget.  Den  hjertelige  Forekommenhed,  de  saa  ofte 
havde  lagt  for  Dagen  i  Gjerningen,  var  dybt  rodfæstet  i  hans 
Minde;  derfor  vilde  han  gjore  alt  for  at  sikre  deres  fuldstæn- 
dige Rolighed  og  med  uforanderligt  Sindelag  ikke  formindske, 
men  forøge  deres  Friheder,  Privilegier  og  Rettigheder:  han 
underretter  og  forsikrer  dem  derfor  om ,  at  han  under  intet 
Tilfælde  vil  afhænde  eller  tjerne,  men  tvært  imod  bevare  dem 
blandt  Rigets  særlige  Undersaatter«.  En  stor  Del  af  den  Hjer- 
telighed, som  bryder  frem  trods  Skrivelsens  snirklede  og  for- 
skruede Latin,  er  nu  ganske  sikkert  kun  officiel  Kancellistil; 
men  Rudolfs  Velvilje  mod  det  lille  Kantons  Beboere  er  des- 
uagtet umiskjendelig,  muligvis  havde  han  under  sine  Kampe 
for  Frederik  II  havt  Lejlighed  til  i  Gjerningen  at  prøve  deres 
forroste  Forekommenhed;  han  havde  set,  med  hvilket  vist 
Maadehold  de  udøvede  deres  Selvstyrelse,  nok  sagt,  han 
bekræftede  deres  Uafhængighed  og  foretog  i  hele  sin  Rege- 
ring intet  fjendtligt  Skridt  mod  samme,  som  saaledes  ved 
hans  Død  var  sikret  ved  60  Aars  Hævd. 

I  Spidsen  for  Uri  stod  en  Landammann  (minister  vallis 
eller  Ammann  von  Ure),  som  udnævntes  af  Kongen,  men 
toges  blandt  Dalens  Indbyggere;  i  Reglen  var  det  enten  Abbediets 
Godsbestyrer  i  Altorf  eller  i  Silenen,  der  saaledes  paa  én 
Gang  repræsenterede  den  kongelige  Myndighed  og  Kommunens 
Selvstændighed.  Uri  havde  dernæst  allerede  fra  Aar  1243 
et  Segl,  et  ydre  Kjendetegn  paa  dets  Rigsumiddelbarhed. 
Den  samlede  Befolkning  deltog  i  Kantonets  Styrelse  og  traf 
Bestemmelser  om  Rigsskatternes  Fordeling,  i  hvilken  Hen- 
seende den  ingenlunde  viste  stor  Lempelighed  overfor  Gejst- 
ligheden, hvad  der  mere  end  én  Gang  fremkaldte  dennes 
højrøstede  Klager  til  Kong  Rudolf  og  Skrivelser  fra  dennes 

Familie,  særlig  hans  Hustru,  om  at  « lægge  en  vis  Hensyns- 
tagen for  Dagen«. 

Den  Mildhed,  Kong  Rudolf  udviste  mod  Uri,  træder  ikke 
saa  tydelig  for  Dagen  overfor  de  to  andre  Kantoners  Beboere, 
hvilket  dog  ikke  maa  misforstaas,  som  om  han  viste  en 
tyrannisk  Opfersel  mod  dem;  thi  dette  var  ingenlunde  Til- 
fældet. Derimod  felte  han  sig  paa  ingen  Maade  oplagt  til  at 
bekræfte  eller  indrømme  de  to  Kantoner  nogen  umiddelbar 
selvstændig  Stilling  under  selve  Riget.  Det  er  ikke  bekjendt, 
om  Schwizerne  ved  Rudolfs  Regerings  Tiltrædelse  ansøgte 
ham  om  en  Bekræftelse  af  Frederik  H's  Frihedsbrev ;  men  i  saa 
Fald  havde  Rudolf  et  godt  Svar  paa  rede  Haand,  som  han 
altid  vidste  at  anvende;  han  bekræftede  ikke  Regeringshand- 
IJnger,  trufne  af  denne  Kejser  efter  hans  Bandlysning;  men 
det  er  i  øvrigt  næppe  rimeligt,  at  Schwizerne  skulde  have 
ansøgt  Rudolf  om  en  saadan  Bekræftelse,  da  denue  jo  kort 
forud  havde  kjøbt  alle  sin  Fætter  Eberhards  Rettigheder,  og 
det  dog  var  en  altfor  stor  Fordring  at  stille,  at  han  selv  fri- 
villig skulde  formindske  sine  Familiebesiddelser  til  Bedste 
for  dem. 

Under  hele  sin  Regering  udøvede  Kong  Rudolf  altsaa  en 
utvivlsom  Herskabsret  over  Schwiz.  Han  giver  Pant  ikke 
blot  i  sine  Privatejendomme,  men  ogsaa  i  Indtægter  fra  »de 
frie  Mænd  i  Schwiz«,  og  hans  Sønner  give  deres  Minde  til 
disse  Pantsættelser,  hvilket  viser,  at  her  handles  ikke  om 
Rettigheder,  Rudolf  ejede  i  Egenskab  af  Statens  Overhoved, 
men  om  Familiens  Rettigheder.  Vi  se  ogsaa,  at  hans  Søn- 
ner i  hans  levende  Live  blande  sig  i  Schwiz's  indre  Anlig- 
gender og  særlig  optræde  til  Gunst  for  Gejstligheden,  saaledes 
t.  Ex.  for  Klostret  Steinen,  som  Schwizerne  skulde  afholde 
sig  fra  at  besvære  med  noget  som  helst  Forlangende  om 
Skat.  Naar  man  imidlertid  ser  bort  fra  den  uomtvistelige 
Kjendsgjerning,  at  Kong  Rudolf  med  fast  Haand  holdt  Schwi- 
zerne under  sin.  Grevemyndighed ,  havde  Schwizerne  i  øvrigt 
ingen  Grund  til  at  klage;    Landet  nød  en  fuldstændig  kom- 

33* 


516  De  schweiziske  Skovkantoners  ældste  Historie. 

æunal  Selvstændighed.  En  Forsamling  af  de  frie  Mænd  for- 
delte efter  fælles  Overlæg  Skatterne,  hvorved  de  lige  saa  lidt 
som  Uriboerne  skaanede  Klostrene  trods  Forestillingen  fra  de 
højere  Myndigheder;  den  samlede  Kommune  gaar  i  Borgen 
for  private  Overenskomster  og  bestemmer  Belønninger  for 
Tjenester,  udviste  mod  Landet ;  den  kalder  sig  universitas  eller 
communitas,  og  som  Tegn  paa  sin  Selvstændighed  fører  den 
fra  1281  sit  eget  Segl.  I  Spidsen  for  Kommunen  staa  de 
fire  Ammånner,  blandt  hvis  Tal  der  nævnes  Staufacher  og 
Ab  Iberg.  Disse  Mænd  udvælges  vistnok  af  den  samlede 
Kommune  undtagen  den  fornemste,  Landammannen,  der  væl- 
ges af  Greven;  han  repræsenterer  altsaa  dennes  Myndighed; 
men  da  han  hyppig  harte  til  selve  Befolkningen,  var  han 
vel  næppe  nogen  ivrig  Forsvarer  af  Habsburgernes  Kettig- 
heder.  Kong  Rudolf  anerkjendte  i  øvrigt  ikke  blot  Schwi- 
zernes  kommunale  Selvstændighed,  han  udvidede  den  endog 
ved  nye  Privilegier.  Ved  et  udateret  Reskript  erklærer  han 
saaledes,  at  Schwizerne  vel  have  at  møde  til  Doms  for  ham, 
hans  Sønner*)  eller  Dalens  Dommer,  men  dog  ikke  skulle 
nødes  til  at  møde  udenfor  selve  Dalen.  Dette  Privilegium 
blev  fulgt  af  et  andet,  som  han  udstedte  den  19de  Februar 
1291,  kun  nogle  Maaneder  før  sin  Død.  1  et  Brev,  som  er 
stilet  til  «alleMændaf  fri  Stand,  der  leve  iSchwiz«,  erklærer 
han  det  «for  upassende,  at  man  giver  dem  til  Dommer  en 
Mand  af  ufri  Stand,  hvilket  han  derfor  forbyder  for  Fremtiden 
at  maatte  finde  Sted».  Ved  «ufri  Stand »  er  her  tænkt  paa 
Ministerialer  af  lavere  Kang,  der  stode  i  et  egentligt  Tjeneste- 
forhold til  deres  Herrer.  Landammannen  skal  altsaa  for 
Fremtiden  ikke  tages  af  de  habsburgske  Tjenestemænd  — 
noget,  som  vel  maa  have  fundet  Sted  af  og  til,  skjønt  vi 
ikke  vide  noget  derom,  og  hvorover  de  stolte,  fribaame  Schwi- 
xere  vel  have  besværet  sig  — ,  men  derimod  af  den  egentlige 


*j  Som  Konge  giver  Rudolf  Schwizerne  et  kjærkomment  Privilegium, 
men  hævder  samtidig  sin  Herskabsret:  De  skulle  møde  for  haru 
Sermer. 

Adel  eller  blandt  den  ufrie  Bondebefolkning.  Dette  Privile- 
gium er  vistnok  Belønningen  for  en  vigtig  Krigsbedrift,  som 
en  talrig  Skare  Schwizere  nogle  Aar  tidligere  havde  udøvet 
i  hans  Tjeneste  ved  Belejringen  af  Besan9on. 

Vi  skulle  endnu  tilføje  et  Par  Ord  om  Rudolfs  Forhold 
til  Unterwaldens  tvende  Dale.  Han  ejede  her  vidtstrakte  Be- 
siddelser, som  dels  vare  tilfaldne  ham  i  Arv  efter  Faderen, 
dels  kjøbte  fra  Fætteren  Eberhard,  dels  endelig  erhvervede 
fra  det  stærkt  forgjældede  Kloster  Murbach.  Foruden  sin 
Myndighed  som  Godsejer  kunde  han  ogsaa  optræde  som  Greve 
af  Aargau,  under  hvilket  Grevskab  Unterwaldens  Dale  for 
største  Delen  h£)rte,  Maatte  Schwizerne  utvivlsomt  bøje  sig 
for  Rudolf,  var  det  samme  i  endnu  højere  Grad  Tilfældet  med 
Unterwalden ,  der  endnu  stadig  i  politisk  Udvikling  stod  til- 
bage for  sine  to  Nabokantoner;  vi  finde  da  heller  ikke  Spor 
til,  at  Rudolf  under  sin  hele  Regering  har  mødt  nogen  som 
helst  Opposition  fra  Befolkningens  Side.  Imidlertid  bør  dog 
fremhæves,  at  netop  under  dette  Tidsrum  maa  de  to  Dale, 
Stanz  og  Sarnen,  have  erhvervet  sig  en  kommunal  Selvstæn- 
dighed; men  vi  ere  aldeles  ude  af  Stand  til  endog  blot  at 
antyde,  hvorledes  denne  Udvikling  er  gaaet  for  sig. 

Naar  vi  nu  kaste  et  Blik  tilbage  paa  Tilstanden  i  de  tre 
Kantoner  ved  Rudolfs  Død,  kunne  vi  ikke  tænke  os  nogen 
Grund  til,  at  Beboerne  skulle  nære  nogen  hemmelig  Misfor- 
nøjelse; Uri  er  stadig  rigsumiddelbar,  og  Schwizerne  have  en 
lige  saa  høj  Grad  af  Selvstyrelse  som  Uri,  kun  at  de  staa 
under  Habsburgerne  eller  østerrigerne,  som  man  nu  siger. 
Og  dog  maa  en  saadan  Stemning  have  været  forhaanden,  og 
den  er  vel  især  udgaaet  fra  Schwizerne.  De  havde  næppe 
glemt  deres  Selvstændigheds  Periode,  som  de  saa  hurtig  havde 
maattet  ombytte  igjen  med  Afhængigheden  under  Habsbur- 
gerne, og  jo  længere  Tid  der  gik  hen,  inden  de  atter  kunde 
gjenvinde  den  længselsfuldt  eftertragtede  Stilling  umiddelbart 
under  Riget,  desto  større  blev  Faren  for,  at  de  aldrig  mere 
vilde   naa    den:    thi  mere  og  mere  voxede  Habsburgs  Magt 

fjernt  og  nær;  Tilstanden,  som  den  havde  været  «før  denne 
Konges  Tid»  var  det,  Schwizerne  eftertragtede.  Hvad  Uri 
angik,  havde  dette  Land  ingen  Grund  til  at  klage;  men  og- 
saa  her  spillede  Frygten  for  Habsburgs  Magt  en  Rolle.  At 
staa  uafhængig  under  Riget  kunde  være  meget  behageligt, 
saa  længe  Kejserne  færdedes  i  det  fjerne,  og  saa  længe  deres 
Familiegodser  som  under  Hohenstauferne  laa  langt  borte  i 
Habsburgernes  Eje;  var  Kejsormagten  ikke  længere  et  tomt 
Ord,  men  rykket  dem  lige  ind  paa  Livet  som  en  truende  Vir- 
kelighed. Hvad  Unterwalden  angaar,  kunde  det  kun  vinde 
ved  at  følge  i  sine  Nabokantoners  Spor.  Desuden  maa  vi 
erindre,  at  de  tre  Landes  Historie  kun  er  os  meget  ufuld- 
stændig bekjendt;  mere  end  ét  Overgreb  fra  Rudolfs  Side 
kan  være  blevet  begaaet  og  er  rimeligvis  blevet  begaaet,  i 
hvor  vel  Efterretningen  derom  er  gaaet  tabt.  Næppe  var 
derfor  den  gamle  Herre  afgaaet  ved  Døden,  før  vi  se  alle  tre 
Lande  optræde  i  et  fælles  Forbund,  som  betegner  et  nyt  Skridt 
fremad  i  Udviklingen  og  fremad  til  Frihed. 


Den  gamle  Konge  Rudolf  følte  Døden  nærme  sig;  da 
brød  han  op  fra  Straszburg  og  vilde  ride  til  Speier,  hvor 
Kejsergravene  vare,  til  sin  egen  Grav;  han  naaede  dog  ikke 
levende  til  Speier,  men  døde  paa  Vejen  i  Germersheim,  den 
15de  Juli  1291,  tre  og  halvfjersindstyve  Aar  gammel.  Hans 
Død  løsnede  atter  alle  Baand,  en  almindelig  Usikkerhed  gjorde 
sig  gjældende;  man  rustede  overalt  og  ikke  mindst  i  Schweiz, 
hvor  Habsburgerne  vare  lidet  afholdte,  og  man  søgte  at  styrke 
sig  under  Interregnet  ved  Forbund  med  sine  Naboer.  Under 
saadanne  Forhold  afsluttede  Mændene  fra  Dalen  Uri,  den 
samlede  Kommune  Schwiz  og  Kommunen  Stanz  ogsaa  et  For- 
svarsforbund  den  1ste  Avgust  1291,  altsaa  ikke  meget  mere 
end  fjorten  Dage  efter  Kong  Rudolfs  Død.  Dette  Forbund 
tilsigtede  for  det  første  at  fæstne  de  bestaaende  Forhold  og 

i  saa  Henseende  bestemmes:  •!  Betragtning  af  de  slette 
Tidsforhold  og  for  bedre  at  kunne  forsvare  sig  selv  og  deres 
Eje  love  de  forbundne  Kommuner  af  alle  Kræfter  og  med 
Raad  og  Daad  at  staa  hverandre  bi  indenfor  og  udenfor  deres 
Dale  mod  alle  og  enhver,  som  vil  tilfeje  dem  selv  eller  nogen 
af  deres  enten  Vold,  Uret  eller  Fornærmelser  mod  Person 
eller  Ting;  under  alle  Tilfælde  lover  enhver  Kommune,  hvis 
det  gjøres  nødvendigt,  paa  egen  Bekostning  at  ile  de  andre 
til  Hjælp  for  at  modstaa  ildesindede  Angreb  og  afværge  Uret; 
disse  Beslutninger  have  de  bekræftet  med  Ed  og  herved 
fornyet  det  gamle,  med  Ed  bekræftede  Forbund*),  men  dog 
saaledes,  at  hver  Mand  efter  sin  Stand  skal  holdes  til  at  lyde 
og  tjene  sin  Herre  paa  beherig  Maade«.  For  saa  vidt  var 
det  evige  Forbund  væsentlig  endnu  kun  af  defensiv  Natur; 
men  det  indeholdt  yderligere  Bestemmelser,  som  ingenlunde 
lode  sig  forsvare  af  de  bestaaende  Nedforhold  og  gik  langt 
udenfor  de  tre  Kommuners  retslige  Kompetence.  »Med  fælles 
Baad  og  enstemmig  Beslutning  love,  bestemme  og  anordne 
vi,  at  vi  for  Fremtiden  ikke  i  bemeldte  Dale  ville  modtage 
nogen  Dommer,  som  paa  en  eller  anden  Maade  har  skaffet 
sig  sit  Embede  ved  Betaling**),  eller  som  ikke  er  vor  Lands- 
mand eller  fra  vor  Provins.  Men  dersom  der  rejser  sig  ind- 
byrdes Uenighed,  her  Mæglere  træde  sammen  for  at  bilægge 
Uenigheden  mellem  Parterne,  som  det  synes  dem  tjenligst, 
og  hvis  nogen  Part  foragter  saadan  Anordning,  skulle  de  for- 
bundne Kommuner  tvinge  dem***).  Fremfor  alt  være  det 
vedtaget,  at  dersom  nogen  har  begaaet  Mord,  og  han  gribes. 


*)  Ved  dette  ældre  kun  med  Ed  bekræftede  Forbund  maa  rære  sigtet 
til  Forbindelserne   1240 — 50  mod  Rudolf  den  tarse. 

■*)  Skjønt  intet  Tilfælde  er  os  bekjendt  i  de  tre  Kantoners  Historie, 
maa  dog  vel  noget  lignende  have  fundet  Stod  (maaske  i  Unterwal- 
den),  da  man  vel  næppe  vilde  træffe  theoretiske  Bestemmelser  mod 
blot  tænkte  Muligheder.  Forholder  dette  sig  saa,  have  vi  vel 
her  en  af  Besværingerne  mod  Kong  Rudolfs  Regimente. 

**)  Disse  Bestemmelser  ere  vel  Reminiscenser  fra  Begivenhederne  i 
Uri  1257 — 58,  se  ovenfor  pag.  513. 

skal  han  miste  Livet,  men  hvis  han  mulig  er  undsluppet, 
maa  han  ingensinde  komme  tilbage,  hvorimod  Beskyttere  af 
saadan  Gjerning  skulle  forvises  fra  Dalene.  Ligeledes  skulle 
Brandstiftere  ikke  mere  holdes  for  Landsmænd,  og  den,  som 
beskytter  saadan  Misdæder,  bør  yde  den  skadelidte  Erstatning, 
Hvis  nogen  har  berøvet  en  anden  noget  eller  tilføjet  ham  Skade, 
og  den  skyldiges  Gods  findes  indenfor  Dalene,  skal  der  lægges 
Beslag  derpaa  for  at  skaffe  den  skadelidte  Erstatning«.  Navnlig 
de  sidste  Bestemmelser  vare  ligefremme  Indgreb  i  Grevens 
eller  Kastfogedens  Myndighed;  thi  kun  disse  alene  skulde 
sørge  for  Exekveringen  af  de  grovere  Forbrydelser  og  for  den 
offentlige  Ko  og  Orden  i  deres  Grevskab  eller  Fogeddømme. 
Hvis  Kantonerne  endda  blot  havde  erklæret  disse  sidste  Be- 
stemmelser som  provisoriske  for  at  forebygge  eller  undertrykke 
mulige  Uordener  i  den  anarkiske  Periode,  som  faldt  sammen 
med  Tronens  Ledighed ,  vilde  dette  Indgreb  ikke  have 
været  af  videre  Betydning,  men  Forbundet  skulde  ingenlunde 
være  blot  provisorisk;  dets  stolte  Slutningsord  vise,  at  man 
sigtede  langt  videre.  «Alle  de  ovenfor  tagne  Bestemmelser 
ere  trufne  for  det  offentlige  Vels  Skyld  og  skulle,  om  Gud 
vil,  vare  for  evig  Tid.  Til  synligt  Bevis  er  nærværende  Do- 
kument affattet  efter  Anmodning  af  ovenstaaende  og  bekræftet 
med  ommeldte  tre  Kommuners  og  Dales  Segl«. 

Saaledes  er  omtrent  Ordlyden  af  det  ældste  evige  For- 
bund mellem  de  tre  Kantoner,  som  hidindtil  vare  gaaede 
deres  egne  Veje,  men  nu  mødtes  til  fælles  Forbund  og  For- 
svar mod  den  fælles  Fjende;  hvem  denne  Fjende  var,  siges 
ikke  i  Dokumentet,  ingen  Rettighed  bekæmpes  aabenlyst, 
tvært  imod  skal  enhver  holdes  til  at  lyde  og  tjene  sin  Herre 
paa  behørig  Maade.  Man  protesterer  ikke  mod  aabenlyse 
tyranniske  Handlinger,  appellerer  ikke  til  Menneskerettig- 
heder eller  store,  almindelige  Retsgrundsætninger,  som  Til- 
fældet er  med  vor  Tids  Republikanere;  men  rolig  og  stilfær- 
dig for  Ordenens  og  Lovens  Skyld  vil  man  benytte  sig  af  den 
anarkiske  Tilstand,   fjerne   besværlige   overordnede   og   gjøre 

et  stort  Skridt  fremad  mod  en  faldstændig  Frihed  og  Selv- 
styrelse.  Man  behever  ikke  mere  som  i  Uri  1257  og  58 
eller  i  Schwiz  1217  noget  habsburgsk  Protektorat  for  at  hævde 
Lovene  og  det  almene  Vel.  I  fælles  Forbund  sager  man  nu 
sin  Styrke.  Ingen  vil  kunne  miskjende,  at  Forbundet  i  sin 
inderste  Kjærne  er  et  Slag  mod  Huset  Habsburg  og  for  saa 
vidt  en  ulovlig  Handling,  som  det  angriber  Habsburgernes 
historiske  Ret;  navnlig  viser  Bestemmelsen  om  Landam- 
mannens  Valg  klart,  hvor  de  tre  Kantoner  saa  det  Punkt, 
som  mest  truede  deres  Frihed ;  men  man  behøver  ikke  at 
ty  til  nogen  Foudsætning  om  voldsomme  Handlinger  og  Un- 
dertrykkelser fra  Habsburgs  Side  for  at  forklare  dette  For- 
bund. Lige  som  Habsburgerne  i  deres  Stræben  støttedes  af 
en  bestemt  Tendens,  som  laa  i  Tiden,  nemlig  den  successive 
Omdannelse  af  de  oprindelige  Embedsomraader  til  suveræne 
Fyrstendømmer  for  de  store  Grevefamilier,  er  der  en  anden 
Tendens,  som  gjør  sig  gjældende  paa  mange  Punkter,  og 
hvoraf  de  tre  Kantoners  Udvikling  kun  er  et  Udtryk;  vi  sigte 
til  den  Stræben  efter  fuldstændig  Uafhængighed  og  Selvsty- 
relse, som  navnlig  viser  sig  indenfor  Byerne,  men  dog  ogsaa 
hist  og  her  hos  Bønderne.  Kunde  de  tre  smaa  Kantoners 
Beboere  med  Fasthed  og  Klogskab  gjennemføre  deres  Planer, 
vilde  ingen  kunne  rejse  nogen  Beskyldning  om  Oprørsaand  mod 
dem;  da  var  deres  Forseg retfærdiggjort.  Den,  som  har  For- 
stand til  at  vurdere  Friheden,  Villie  og  Kraft  til  at  erobre 
og  forsvare  den  samt  Klogskab  til  at  benytte  den,  han  er  be- 
rettiget til  at  bortkaste  andres  besværlige  Formynderskab  og 
har  Ret  til  at  være  fri.  Vi  betragte  med  andre  Ord  hele 
det  schweiziske  Forbunds  ældste  Historie  som  en  historisk 
Udviklingsproces  henimod  Frihed  og  Selvstændighed.  Ingen 
vil  efter  det  foregaaende  kunne  nægte,  at  de  tre  Kantoners 
Beboere  satte  Pris  paa  Selvstændigheden;  men  vilde  de  og- 
saa med  Kraft  og  Udholdenhed  forsvare  deres  Skridt,  eller 
var  det  hele  kun  et  Udtryk  af  Bondefiffighed  og  snedig  Be- 
nyttelse af  heldige  Omstændigheder?     De  tre  Kantoners  Be- 

boere  havde  kaldet  deres  Forbund  et  evigt;  skulde  disse  Ord 
vise  sig  som  tomme  Pralerier,  eller  vare  de  profetiske?  De 
følgende  Afsnit  ville  bringe  Svaret  paa  disse  Spergsmaal. 


V. 

SkoTkantouernes  Historie  fra  det  e>ige  Forbund  af  1291  til  Kong 
Albrcclits  »ed*). 

Kong  Rudolf  havde  aabenlyst  arbejdet  paa  at  forvandle 
en  stor  Del  af  Schweiz  til  sine  Familiebesiddelser ;  han  havde 
havt  saa  stort  Held  med  sig  i  disse  Bestræbelser  og  samtidig 
gjort  sig  skyldig  i  saa  mange  større  og  mindre  Overgreb,  at 
Frygt  og  Harme  ved  hans  Død  fremkaldte  et  Forbund  af  det 
habsburgske  Huses  Fjender  for  at  stække  denne  stolt  fremad- 
stræbende Families  Magt,  Forbundet  af  1291  er  et  Udtryk 
for  denne  Stemning  mod  Habsburgerne;  men  samtidig  hermed 
dannedes  et  større  of-  og  defensivt  Forbund  under  Ledelse 
af  den  afdøde  Konges  egen  Fætter,  Biskop  Rudolf  af  Kon- 
stanz,  en  Broder  til  Grev  Eberhard  af  Habsburg-Laufenburg. 
1  dette  Forbund  deltog  ogsaa  Byerne  Luzern  og  Ziirich,  og 
med  denne  sidste  By  sluttede  de  to  Kantoner  Schwiz  og  Uri 
en  of-  og  defensiv  Alliance  den  16de  Oktober  1291.  I  denne 
Overenskomst,  som  afsluttes  mellem  Raadet  og  Borgerne  i 
Ziirich  paa  den  ene  Side  og  Hr.  Arnold,  Mejer  af  Silenen 
og  Landammann  med  Urikommunen  samt  Hr.  Konrad  ab 
Iberg,  Landammann  med  Sthwizes  Kommune  paa  den  anden 
Side,  mærkes  navnlig  følgende  Bestemmelser:  « Enhver  skal 
tjene  sin  Herre  efter  Sædvane  og  Ret  som  før  Kongens  Tid, 
men  vil  Herren  nøde  ham  til  mere,  skal  man  beskytte  ham. 
Naar  nogen  gjør  Indfald  i  Uri  eller  Schwiz,  skulle  Ziiricherne 


Jfr.  J.  E.  Kopp:  Geschichte  der  eidgenossiscben  Biinde  III,  1ste 
und  2te  Abth.:  Konig  Adolf  uud  Konig  Albrecht.  —  A.  Miicke: 
Albrecht  I  von  Habsburg. —  A.  Rilliet:  Les  origines  de  la  Confé- 
ddration  Suisse  p.  102—137.  —  Huber:  Die  Waldstatte  p.  66— 75. 


De  schweiziske  Skovkantoners  ældste  Historie.  523 

hindre  det  med  Magt  eller,  hvis  de  ikke  formaa  det,  angribe 
ham  med  Rov  og  Brand.  Hvis  omvendt  nogen  vil  gjore  An- 
greb paa  Zurich  eller  edelægge  Byens  Ranker  eller  Træer, 
skulle  Uri  og  Schwiz  med  al  Magt  afværge  det.  Kun  hvis  en 
Part  indgaar  et  nyt  Forbund  eller  uden  de  øvriges  Raad  og 
Vilje  seger  at  komme  i  Besiddelse  af  en  Fæstning,  skal  det 
ikke  binde  den  anden  Part.  Til  Afgjorelse  af  Spergsmaal, 
der  kunne  opstaa  om  Hjælp  og  Tjeneste  fra  de  to  Parters 
Side,  udnævnes  i  alt  tolv  Mænd«. 

Schwizerne  betænkte  sig  altsaa  ikke  engang  paa  at  stette 
sig  til  Habsburgernes  erklærede  Fjender  og  foretoge  saaledes 
et  Skridt,  der  egentlig  kun  kan  betegnes  som  Oprør;  Uri 
ftilgte  med  paa  denne  farlige  Vej,  aabenbart  fordi  det  ikke 
vilde  skille  sig  fra  sin  Forbundsfælle,  derimod  er  der  ikke 
Tale  om  Unterwaldens  to  Dale,  hvis  indre  Organisation  endnu 
kun  var  ufuldstændig  udviklet.  Naar  man  dernæst  mindes, 
med  hvilket  Hovmod  Borgerne  ved  hine  Tider  saa  ned  paa 
Bønderne,  og  man  nu  her  ser  de  to  Kantoner  forhandle  som 
Ligemænd  med  en  saa  mægtig  By  som  Zurich,  fremgaar  heraf 
nok  som  tilstrækkelig,  hvor  anset  en  Stilling  Uri  og  Schwiz 
allerede  ved  denne  Tid  indtoge  i  de  omboendes  Ojne.  Det 
er  ogsaa  ret  interessant  at  se  alle  Kavnene  paa  de  syv  Mænd  *) 
fra  Schwiz  og  Uri  med  Prædikatet  »Herr'),  hvilket  paa  hine 
Tider  kun  anvendtes  om  Riddere ;  de  to  Bondekommuner  vare 
altsaa  ingenlunde  saa  yderlig  demokratisksindede,  at  de  for 
Adelskabets  Skyld   skulde   vrage   prøvede  og  dygtige  Mænd 


•)  Disse  Mænds  Kavne  ere:     Weiner   af  Åttinghusen,    Borchart,    den 

forhenværende  Landammann,  Konrad,  Mejer  af  Erstfeld  samtLand- 
ammannen  Arnold  af  Silenen  for  Uris  Vedkommende;  for  Schwiz 
ere  de:  Landammannen  Konrad  ab  Iberg,  Rudolf  Stanfacher  og 
Konrad  Hnnno.  Under  det  evige  Forbund  findes  intet  Jsavn,  men 
vi  tage  vel  næppe  Fejl,  naar  vi  antage  disse  syv  Mænd  for  Hoved- 
mændene til  dette  paa  en  Gang  saa  dristige  og  vel  overvejede  Skridt, 
og  disse  Mænd  ere  altsaa  de  egentlige  Førere  for  Kantonernes 
Frihedsbevægelse- 

som  Førere,  lige  som  vi  se  den  lavere  Adel  gjere  fælles  Sag 
med  deres  Landsmænd  i  Striden  med  Habsburgerne. 

En  stor  Del  af  Schweiz  var  altsaa  i  Kamp  mod  Huset 
■Østerrig,  medens  Hertug  Albrecht,  Familiens  Overhoved, 
maatte  dvæle  i  sine  østlige  Stater  for  at  forsvare  dem  mod 
et  ungarsk  Angreb  og  for  at  dæmpe  indre  Uroligheder.  Han 
fik  dog  hurtig  Bugt  med  sine  personlige  Modstandere  og  brød 
derpaa  med  et  talrigt  Følge  op  mod  Frankfurt  for  om 
muligen  at  virke  for  sit  Valg  som  Faderens  Efterfølger. 
Imidlertid  maatte  hans  Fogeder  i  Schweiz  forsvare  sig,  saa 
godt  de  kunde,  mod  hans  talrige  Fjender,  der  imidlertid  kun 
optraadte  med  ringe  Energi  og  uden  nogen  fælles  Ledelse; 
det  lykkedes  endogsaa  hans  Foged  over  Thurgau  at  bibringe 
Ziiricherne  et  afgjørende  Nederlag  ved  Wintherthur  (13de 
April  1292).  Ikke  saa  heldig  var  derimod  Hertug  Albrecht 
i  sine  Bestræbelser  for  at  vinde  Tysklands  Kongekrone,  thi 
det  lykkedes  Kurfyrst  Gerhard  af  Mainz  at  sætte  sin  Slægt- 
ning, Grev  Adolf  af  Nassaus  Valg  igjennem.  Mismodig  og 
uden  at  hilse  paa  den  nyvalgte  Konge  drog  Hertugen  derpaa 
til  sine  schweiziske  Arvelande,  hvor  han  efter  en  kort  Belej- 
ring tvang  Ziirich  til  Overgivelse  og  hurtig  sprængte  det  mod 
ham  indgaaede  Forbund,  som  døde  hen  uden  noget  Ke- 
sultat. 

Hvad  Skovkantonerne  angik,  fik  Hertug  Albrecht  ikke 
Tid  til  selv  at  betvinge  dem,  da  Uroligheder  i  Steiermark 
kaldte  ham  tilbage  til  hans  Hovedlande,  og  vi  erfare  da  og- 
saa  af  enkelte  Dokumenter,  at  der  endnu  i  Marts  og  April 
det  følgende  Aar  herskede  Kampe  baade  i  Uri  og  Unterwal- 
den  mellem  disse  Landes  Beboere  og  Albrechts  Underanførere: 
men  Kantonerne  stode  nu  alene,  og  Partiet  var  altsaa  for 
ulige  mellem  de  tre  smaa  Stater  og  østerrig,  der  med  for- 
skjellige  Retsadkomster  herskede  i  alle  omliggende  Land- 
skaber; østerrigske  Fogeder  kommandere  saaledes  i  Luzern, 
Interlaken,  Urseren,  Glarus,  Einsiedeln,  Zug,  Art  og  Kiiss- 
nacht  og  vare  i  Stand  til  at  afspærre  Kantonerne  fra  al  Han- 

del  Og  Samkvem.  De  politiske  Forhold  vare  altfor  ugunstige, 
da  ogsaa  Kong  Adolf  foreløbig  havde  udsonet  sig  med  Al- 
brecht, og  Kantonerne  maatte  sluttelig  bekvemme  sig  til  Fred. 
Paa  hvilke  Betingelser  siges  intet  Steds,  og  vi  have  intet  som 
helst  Dokument  hverken  fra  Hertugen  eller  Kongen,  som  kan 
Yise  os,  hvem  der  i  den  nærmest  følgende  Tid  udøvede  den 
øverste  Myndighed  i  Kantonerne.  Det  er  dog  klart  nok,  at 
Unterwalden  fuldkommen  er  vendt  tilbage  til  sit  tidligere  Un- 
derordnelsesforhold  til  Habsburgerne,  lige  som  Schwizerne  vel 
foreløbig  igjen  have  maattet  anerkjende  Albrecht  som  deres 
Greve,  hvorimod  Uri  bevarede  sin  umiddelbare  Stilling  under 
Riget.  I  dette  sidste  Land  finde  vi  ved  Aaret  1294  Werner 
af  Attinghusen  som  Landammann,  og  denne  Herre,  som  var 
en  af  Hovedmændene  for  Forbundet  med  Ztirich,  vilde  næppe 
have  fundet  sig  i  noget  Underordnelsesforhold  til  -Østerrig, 
lige  som  Albrecht  vel  heller  ikke  havde  kaldet  ham  til  denne 
Værdighed,  saa  fremt  han  selv  havde  erhvervet  nogen  Myn- 
dighed over  dette  Kanton. 

Hvad  Schwiz  angaar,  træffe  vi  samme  Aar  endnu  Konrad 
ab  Iberg  som  Landammann,  og  for  første  Gang  omtales  die 
itLandsgenieinde» ,  en  egentlig  Folkeforsamling  for  Kantonet. 
De  Bestemmelser,  som  1294  bleve  trufne  af  denne  Forsam- 
ling, gik  ud  paa  at  forhindre  faste  Ejendomme  i  at  komme 
i  Hænderne  paa  Klostrene  eller  paa  fremmede;  den  første 
Mulighed  vilde  skade  Landets  Skatteevne,  da  Klostrene  jo 
gjorde  Fordring  paa  Skattefrihed;  den  sidste  Mulighed  kunde 
blive  farlig  for  Landets  Frihed.  Der  blev  derfor  vedtaget: 
•Ingen  maa  forære  et  af  Klostrene  i  Landet  sine  faste  Ejen- 
domme; den,  som  gjør  dette,  maa  indløse  Godset  igjen  og 
bøde  et  Pund  til  Dommeren  og  fire  til  Landet.  Naar  nogen 
selv  indtræder  i  et  Kloster  og  skjænkar  det  sine  faste  Ejen- 
dele, skal  Godset  tilfalde  hans  Arvinger  og  disse  betale  Bø- 
den; naar  Arvingerne  derimod  ikke  ville  indløse  Godset,  til- 
falder det  Landet«.  Lignende  Bestemmelser  bleve  trufne 
angaaende  Salg  til  Udlændinge.    Forsamlingen  gik  imidlertid 

langt  videre  i  sit  noget  smaalige  Had  til  de  tre  smaa  Nonne- 
klostre, som  laa  indenfor  Landets  Grænser,  og  til  hvis  Grund- 
læggelse og  Udstyrelse  Kommunen  som  saadan  ikke  havde 
bidraget.  Man  bestemte  nemlig  fremdeles:  »Saafremt  Klo- 
strene i  Landet  ikke  ville  udrede  Skatter  og  Afgifter  i  For- 
hold til  deres  Besiddelse  som  andre  Landboere,  skulle  de 
miste  deres  Delagtighed  i  Brugen  af  Almindingerne«.  Samme 
Regel  skulde  i  øvrigt  ogsaa  gjælde  for  Udlændinge,  saafremt 
det  »kuude  ske  uden  Skade  for  dem,  som  ere  Fæstere  af 
saadanne  Godser;  men  vil  nogen  af  den  Grund  trykke  sin 
Fæster,  fratage  ham  Godset  eller  skjænke  det  til  en  anden, 
skal  den,  som  modtager  Fæstet,  give  den  skadelidende  Er- 
statning, give  Afkald  paa  Fæstet  og  bøde  5  Pund«. 

Schwizerne  havde,  som  disse  Bestemmelser  vise,  en  klar 
Erkjendelse  af,  at  Jordegodsernes  Samling  paa  den  «døde 
Haand")  var  en  væsentlig  Fare  for  en  lille  Kommunes  Selv- 
stændighed; men  Schwizerne  gik  langt  videre,  end  Retfær- 
dighed og  Billighed  krævede;  de  forbede  Klostrene  al  Erhver- 
velse af  Jordegods,  de  gave  Bestemmelserne  en  tilbagevirkende 
Kraft  og  truede  de  gjenstridige  Klostre  med  Udelukkelse  fra 
Brugen  af  Almindingerne,  hvortil  Klostrene  dog  utvivlsomt 
vare  Medejere.  Hvad  Bestemmelserne  om  Udlændinge  an- 
gaar,  da  var  øjemedet  aabenbart  at  hindre  Opkjøbet  af  Jord- 
ejendommene, hvilket  vilde  indskrænke  Selvejer  bøndernes  An- 
tal, og  de  ere  vel  indirekte  myntede  paa  Habsburgernes  hyp- 
pige Godskjøb.  For  øvrigt  søgte  Forsamlingen  ved  Bestem- 
melsen om  Fæsterne  med  stor  Klogskab  at  faa  disse  til  at 
gjøre  fælles  Sag  med  dem  mod  Jorddrotten. 

Det  er  af  foranstaaende  tydeligt  nok,  at  Schwizerne  havde 
den  fuldstændigste  Selvstyrelse  og  ingenlunde  følte  sig  særlig 
trykkede  af  Habsburgernes  Grevskabsmyndighed.  Snart  søgte 
de  i  øvrigt  at  afryste  ogsaa  dette  sidste  Baand  paa  deres 
Selvstændighed.  Det  fjendtlige  Forhold  mellem  Kong  Adolf 
og  Hertug  Albrecht  var  paa  ny  kommet  til  Udbrud;  den  sidste 
vandt  de  fleste  Kurfyrster  for  sig,    og  snart  rustede  man  sig 

fra  begge  Sider  til  den  afgjsrende  Kamp.  Næppe  hørte  Schwi- 
zerne  herom ,  før  de  i  Forening  med  Uri  anmodede  Kong 
Adolf  om  en  Fornyelse  af  deres  tidligere  Stilling  til  Riget, 
og  denne  imedekom  naturligvis  gjerne  dette  Ønske,  som  kun 
kunde  svække  hans  Modstander.  Adolf  bekræftede  derpaa 
(30te  November  1297)  Kejser  Frederik  II's  Frihedsbrev  af 
1240,  som  Kong  Radolf  havde  vægret  sig  ved  at  anerkjende. 
Mærkelig  nok  blev  det  samme  Brev  stadfæstet  for  Uri,  for 
hvem  det  slet  ikke  var  udstedt,  skjont  det  jo  havde  været 
rimeligere,  om  Kong  Rudolfs  Frihedsbrev  for  Uri  af  1273  var 
blevet  bekræftet;  det  hele  viser  vistnok,  at  det  atter  er 
Schwizerne,  som  have  taget  Initiativet  og  trukket  Uri  med 
sig.  Heller  ikke  denne  Gang  havde  Schwizerne  imidlertid 
Held  med  sig:  thi  næppe  syv  Maaneder  senere  tabte  Kong 
Aldolf  i  Slaget  ved  Gollheim  {2den  JuU  1298)  Liv  og  Krone 
til  sin  Medbejler. 

Ved  Albrechts  Tronbestigelse  kom  Skovkantonerne  paa 
ny  i  den  samme  uheldige  Stilling,  som  de  havde  indtaget 
under  hans  Fader  Rudolf;  den  samme  Mand  var  paa  én  Gang 
baade  Konge  og  Greve,  ikke  at  tale  om,  at  han  og  hans  Fa- 
milie baade  i  Schwiz  og  i  Unterwalden  vare  i  Besiddelse  af 
alle  de  Rettigheder,  som  en  stor  Grundejer  kunde  gjere  gjæl- 
dende.  Selve  de  Forsøg,  som  Skovkantonerne  havde  gjort 
paa  at  unddrage  sig  det  truende  osterrigske  Herredømme, 
maatte  efter  al  Rimelighed  drage  Uvejret  sammen  over  dem; 
vilde  Albrecht  nu  ikke  overfor  Uri  bruge  sin  Magt  som 
Konge  og  overfor  de  to  andre  Kontoner  tillige  sin  Magt 
som  Greve  til  at  indskrænke  deres  Friheder  og  Selvstændig- 
heder saa  meget  som  mulig?  Vilde  Huset  østerrig  ikke  nu 
bruge  sin  sjelden  gunstige  Stilling  til  med  List  og  Magt 
fuldstændig  at  forvandle  de  tre  Kantoner  til  sine  Familiebe- 
siddelser? Vi  ere  komne  til  et  Tidsrum  af  Kantonernes  Hi- 
storie, som  de  fleste  dannede  Mennesker  tro  at  vide  nogen 
Besked  med.  Vore  Læsere  have  vistnok  alle  i  deres  unge 
Dage   læst  om  Kong  Albrechts  Tyranni  og  hans  grusomme 

Fogeder;  de  have  hørt  om  Landenbergs  Adfærd  mod  Arnold 
Melchthal  og  dennes  gamle  Fader,  hvem  han  lod  blinde,  da 
Sønnen  havde  slaaet  Fingrene  itu  paa  en  af  Landenbergs 
Svende,  der  skulde  bortføre  et  Spand  Oxer  fra  Familien.  De 
kjende  Fortællingerne  om  Fogeden  Geszler  i  Schwiz  og  Uri, 
om  Skytten  Vilhelm  Tell  og  det  berømte  Pileskud,  om  Foge- 
den Wolfenschieszen,  der  blev  dræbt  af  Konrad  Baumgarten 
da  han  vilde  tvinge  dennes  Hustru  o.  s.  v..  De  have  fulgt 
alle  disse  Fortællinger  med  Deltagelse;  i  Tankerne  have  de 
dvælet  ved  hin  mindeværdige  Nat  paa  Etitli,  da  Werner 
Staufacher  fra  Schwiz ,  Walter  Fiirst  fra  Uri  og  Arnold 
Melchthal  fra  Unterwalden  stiftede  Forbundet  mellem  de  tre 
Kantoner;  det  endelige  Oprør  Nytaarsdag  1308  og  de  øster- 
rigske  Borges  -Ødelæggelse  danner  en  værdig  Afslutning  paa 
alle  hine  Fortællinger;  mandig  Daad,  ædelt  Maadehold  og  en 
begejstret  Frihedsfølelse  synes  at  omgive  det  schwiziske  Eds- 
forbunds  første  Fremtræden  i  Historien  med  en  uforgængelig 
Nimbus.  Vi  maa  forstyrre  vore  Læseres  Illusioner.  Ikke  en 
eneste  af  alle  disse  Historier  om  Albrechts  tyranniske  Regi- 
mente har  nogensinde  fundet  Sted;  de  ere  muligen  endog 
fra  første  Færd  med  Bevidsthed  opdigtede,  eller,  hvis  man 
ikke  vil  gaa  saa  vidt  i  den  nedbrydende  Kritik,  ere  de  en  ukritisk 
Sammendyngen  af  forskjellige  Sagn,  om  hvilke  det  nu  er  en  Umu- 
lighed at  afgjøre,  hvor  vidt  der  oprindelig  har  hgget  noget  sandt 
til  Grund  for  dem,  ligesom  det  er  umuligt  med  Sikkerhed  at 
angive  noget  Tidspunkt  i  Schwiz's  Historie,  til  hvilket  man 
nærmest  skulde  tænke  sig  disse  Sagn  som  nogenlunde  sand- 
synlige*); men  det  staar  urokkelig  fast,  at  ingen,  aldeles  in- 
gen Begivenhed  af  en  saadan  eller  lignende  Karakter  er  fore- 
falden i  de  tre  Lande  under  Kong  Albrechts  Regering. 


*)  Den  dunkle  Periode  ved  Åar  1250,  da  Grev  Rudolf  af  Habsburg- 
Laufenburg  kæmpede  mod  Frederik  II's  Tilhængere,  er  den  eneste 
Tid,  hvorhen  man  med  en  Smule  Rimelighed  kan  flytte  disse 
Fortællinger. 

Kong  Albrecht  skildres  hyppig  som  en  lumsk,  herskesyg, 
tyrannisk  Karakter,  og  det  er  navnlig  hans  formentlige  fjendske 
Forhold  til  de  tre  Skovkantoner,  som  har  skaffet  ham  dette 
ubillige  Eftermæle;  hans  samtidiges  Dom  var  ganske  ander- 
ledes gunstig.  Han  var  sikkerlig  ingen  saakaldet  »skikkelig« 
og  heller  ikke  nogen  elskværdig  og  vindende  Personlighed; 
han  var  en  streng  Fyrste,  han  indkrævede  og  forøgede  vel 
endog  Skatterne  til  Kiget,  men  han  gjorde  ingen  ubillig  An- 
vendelse af  sin  Magt.  Han  vovede  lige  i  Begyndelsen  af  sin 
Kegering  at  sige  om  sig  selv:  »Med  den  Højestes  Beskyttelse, 
til  hvis  Ære  vi  have  modtaget  Riget,  ville  vi  regere  lykkelig 
for  her  nede  at  kunne  anvende  vor  timelige  Magt  til  at  hævde 
Eetfærdigheden  og  Freden*,  og  disse  Ord  gjorde  han  ikke 
ganske  til  Skamme.  Som  Hertug  af  Østerrige  vilde  han  ikke 
tage  streng  Hævn  over  de  fangne  steyerske  Rebeller,  men 
ægte  tvært  imod  at  vinde  dem  ved  Velgjerninger,  og  som 
Konge  vovede  han  til  Samtidens  store  Forargelse  at  optræde 
som  Forsvarer  for  de  skamløst  forfulgte  Jøder*).  Da  de  tre 
gejstlige  Kurfyrster  og  Pfalsgreve  Rudolf  besværede  Handelen 
paa  Rhinen  med  de  mest  tyngende  og  ubillige  Toldafgifter, 
tog  Albrecht  Parti  for  de  undertrykte  Stæder,  befriede  dem 
for  disse  Plagerier,  veg  end  ikke  tilbage  for  at  modsætte  sig 
den  myndige  Pave  Bonifacius  VIII,  hvem  Fyrsterne  søgte  at 
drage  ind  med  i  Striden,  og  gjenoprettede  sluttelig  med  kraftig 
Haand  den  forstyrrede  Rigsfred.  Han  optraadte  i  det  hele 
overalt  til  Fordel  for  Byerne;  nogle  tillod  han  at  paalægge 
Kirker  og  Klostre  den  samme  Skat  som  de  øvrige  Borgere**), 


*)  •Albrecht  straflfede  paa  Liv  og  Gods  dem,  som  havde  foranstaltet 
dette  Opløb.  O,  hvem  har  dog  givet  den  ædle  Fyrste  dette  onde 
Raad!  Desto  værre!  Jeg  frygter,  at  Kristus,  som  er  Jødernes 
Fjende,  netop  af  denne  Grand  har  ladet  ham  lide  den  bitre  Død, 
da  han  saa  ynkelig  blev  dræbt  af  sin  egen  onde  Slægtning  •,  saa- 
ledes  dømmer  en  samtidig  østerrigsk  Krønnikeskriver. 

•*)  Den  Bestræbelse,    som    vi    have    fundet   i  Schwiz  og  Uri    efter   at 
beskatte  Klostrene,    var    altsaa    ingen    enkeltstaaende    Fremtoning, 
men  Schwizerne  gik  langt  ud  over  de  behørige  Grænser. 
HistoriBlc  Anbiv.    1874.     U.  34 

andre,  som  havde  vist  sig  særlig  opofrende  i  hans  Tjeneste, 
gav  han  tre  Aars  Skattefrihed.  Han  bekræftede  Byernes,  ja 
selv  Bondekommuners  Forsvarsforbund,  han  sogte  at  tage 
Handelen  under  sin  virksomme  Beskyttelse;  saaledes  optraadte 
han  hos  Kong  Erik  Menved  af  Danmark  til  Fordel  for 
lybske  Kjebmænd,  som  i  Følge  Strandretten  vare  blevne  be- 
røvede deres  Gods,  og  han  skaffede  venetianske  Kjebmænd, 
der  vare  udplyndrede  af  tyske  Adelsmænd,  en  lovlig  Erstat- 
ning. For  at  sikre  Ketfærdighedens  Udøvelse  gav  han  Afkald 
paa  sine  egne  suveræne  Rettigheder,  «for  at  man  ikke  under 
smaalige  Paaskud  skal  opsætte  at  gjøre  Ket,  og  for  at  Mis- 
gjerningsmænd  ikke  skulle  opmuntres  til  at  begaa  Forbry- 
delser«. Nej,  Albrecht  var  ingen  tyrannisk  Herre,  og  det 
var  ikke  ganske  tomme  Ord,  naar  han  sagde  om  sig  selv: 
«I  det  ønske  at  sikre  vore  Undersaatter  Orden  og  Fred,  som 
vor  Pligt  byder  os,  have  vi  ofte  tilbragt  mange  søvnløse 
Nætter  for  at  kunne  skaffe  alle  Rigets  undergivne  en  varig  Ro » . 
Der  er  imidlertid  en  Side  af  Kong  Albrechts  Karakter, 
som  vi  endnu  ikke  have  berørt,  og  som  dog  maaske  ikke  var 
uden  Betydning  for  Skovkantonernes  Stilling  til  ham.  Al- 
brecht var  lige  som  Faderen  og  maaske  i  en  højere  Grad 
end  denne  en  Forsvarer  af  sit  Husets  Rettigheder;  han  søgte 
at  forøge  sin  Families  Arv,  at  berige  sine  Sønner  enten  ved 
Kjøb  eller  Forleninger.  Den  frie  Adels  uheldige  Pengeforhold 
gav  ham  mere  end  én  gunstig  Lejlighed;  selv  om  Kong  Al- 
brecht nu  end  foretog  disse  Erhvervelser  paa  en  fuldstændig 
regelmæssig  Maade  —  mangen  Gang  kunde  det  vel  være 
tvivlsomt  nok*)  — ,    saa  truede  denne  hans  Adfærd  alligevel 

*)  »Rygtet  siger,  at  denne  Kong  Albrecht  var  altfor  gjennemtrængt  af 
Gjerrighedens  Last;  thi  han  lagde  saa  stor  Vægt  paa  Fordele  og 
timelig  Velfærd,  at  han  urettelig  tilegnede  sig  sine  egne  Slægt- 
ninges Borge,  Stæder  og  Byer,  hvilket  blev  Aarsag  til  hans  for 
tidlige  Død",  saaledes  udtaler  den  schweiziske  Krønnikeskriver  Jo- 
han af  Wintherthur  sig,  og  i  et  samtidigt,  men  muligvis  uægte  Rets- 
dokument  hedder  det:  »Især  kan  vor  Fogeddømme  Weggis  siges 
at  være  blevet  medtaget  af  Kongens  overvættes  store  Begjær- 
lighed«. 

Adelens  Uafhæogighed,  dette  vakte  et  almindeligt  Had  mod 
ham  i  dennes  Kikker,  og  dette  forklarer  igjen,  hvorledes 
senere  hans  Brodersen  Johan  kunde  finde  saa  mange  med- 
skyldige. Har  denne  Kong  Albrechts  svage  Side  ikke  havt 
en  uheldig  Indflydelse  paa  hans  Forhold  over  for  de  tre  Kan- 
toner? For  at  besvare  dette  Spørgsmaal  ville  vi  holde  os 
til  de  faa  opbevarede  Dokumenter,  som  vedkomme  Kanto- 
nerne; det  vil  da  vise  sig,  at  disse  Dokumenter  ikke  inde- 
holde det  mindste  Spor  af  det  tyranniske  Regimente,  man 
har  villet  tillægge  Albrecht. 

Hvad  nu  forst  Uri  angaar,  da  havde  Kong  Albrecht  jo 
havt  Magten  til  efter  Kejser  Frederik  H's  Exempel  at  skjænke 
Fogedretten  over  samme  til  et  af  sit  Huses  Medlemmer;  men 
dette  har  han  netop  ikke  gjort.  I  Begyndelsen  saa  vel  som 
i  Slutningen  af  hans  Regering  finde  vi  stadig  Werner  af 
Attinghusen  som  Landammann,  saa  det  er  rimeligt  nok,  at 
han  har  beklædt  denne  Værdighed  uafbrudt  siden  1294.  Det 
er  til  Uris  Landammann,  at  Kong  Albrecht  i  Aaret  1302 
retter  sit  Bud  om:  «at  lade  Munkene  i  Wettingen  og  deres 
Mænd  nyde  alle  de  Rettigheder  og  Privilegier,  som  de  have 
besiddet  fra  ældgammel  Tid»,  og  kun  sex  Dage  far  sin  Død 
indrømmer  han  Abbedissen  i  Zurich  den  fulde  Nydelse  af 
alle  de  Ejendomme,  som  hendes  Kloster  er  forlenet  med, 
uden  at  der  her  er  Tale  om  nogen  som  helst  Urolighed,  end 
sige  Oprør  i  Uri.  Derimod  ser  man  i  Aaret  1302  Urikom- 
munen ganske  rolig  forhandle  med  omboende  Herrer  om  sine 
egne  Anliggender,  og  efter  sit  Kabokanton,  Schwiz's  Ex- 
empel paalægger  Uri  de  af  Zuricher-Klostret  erhvervede  God- 
ser de  samme  Skatter  til  Kongen  eller  Krigen  som  alle  andre 
Grundejere  i  Dalen.  Ganske  vist  har  Kong  Albrecht  ikke 
særlig  bekræftet  Uris  Frihedsbrev;  men  han  har  heller  ikke 
undslaaet  sig  for  at  bekræfte  det,  og  en  saadan  Stadfæstelse 
var  heller  ikke  nogen  absolut  Nødvendighed  for  Landet,  da 
det  alt  tre  Gange  var  bekræftet  af  de  tidligere  Fyrster.  Der- 
imod finde  vi  ikke  det  fjerneste  Spor  til  tyranniske,  grusomme 

34* 

Rigsfogeder  å  la  Geszler,  og  Uri  glæder  sig,  saa  vidt  vi  kunne 
se,  under  Albrechts  hele  Regering  ved  den  samme  begun- 
stigede og  uafhængige  Stilling  som  tidligere. 

Ganske  saa  heldig  stillet  var  ikke  Schwiz.  Kong  Al- 
brecht har  sikkerlig  ikke  stadfæstet  Kong  Adolfs  Frihedskev 
af  1297;  men  sligt  kunde  man  da  heller  ikke  godt  vente  af 
ham,  da  det  jo  var  et  mod  ham  selv  rettet  fjendtligt  Skridt, 
der  i  hans  øjne  maatte  staa  som  Indledningen  til  et  Oprør. 
Schwizerne  maatte  altsaa  paa  ny  anerkjende  ham  som  deres 
Greve;  men  videre  strakte  hans  Strenghed  sig  ikke.  De  ved- 
bleve  at  beholde  deres  kommunale  Selvstændighed  under  en 
Landammann  med  et  Raad,  og  de  strenge  Bestemmelser  af 
1294  mod  Klostrene  bleve  bogstavelig  fulgte.  Dette  paadrog 
dem  kort  efter  Albrechts  Tronbestigelse  en  streng  Irettesæt- 
telse af  hans  Dronning  Elisabeth.  Nonneklostret  Steinen  havde 
vægret  sig  ved  at  betale  sin  Part  af  Skatterne,  hvorfor  man 
havde  paalagt  det  en  Bode  og  gjort  Udpantning  for  samme; 
Elisabeth  tager  nu  (13de  Januar  1299)  Klostret  under  sin 
særlige  Beskyttelse,  forbyder  slig  Udpantning  for  Fremtiden 
og  befaler  Landammannen  at  give  Baderne  tilbage.  Schwi- 
zerne have  vel  været  nødte  til  at  tage  noget  Hensyn  til 
denne  Befaling,  men  meget  forknytte  bleve  de  dog  ikke,  thi 
næppe  ere  et  Par  Aar  hengaaede,  før  vi  træffe  dem  indvik- 
lede i  Stridigheder  med  Nonneklostret  Schennis.  Schwizerne 
optræde  her  med  deres  sædvanlige  Haardhed  og  lode  Brand 
og  Plyndring  gaa  ud  over  det  stakkels  Kloster;  at  de  bleve 
straffede  herfor,  kan  man  ikke  se,  derimod  frafalder  Abbe- 
dissen under  12te  December  1303  alle  yderligere  Klager  i 
Anledning  af  hine  Voldshandlinger.  Schwiz  har  altsaa  be- 
holdt sin  gamle  Stilling;  der  er  intet  Spor  til  Rigsfogeders 
Undertrykkelser,  det  styres  af  en  Landammann,  hvis  Venskab 
søges  af  de  omboende  Adelsmænd;  medens  tidligere  Konrad 
ab  Iberg  havde  beklædt  denne  Post,  finde  vi  ham  nu  afløst 
af  en  Staufacher,  rimeligvis  den  Rudolf  Staufacher,  som 
underskrev  Forbundet  med  Ziirich  af  1291. 

Om  Untericalden  kunne  vi  fatte  os  endnu  kortere.  Heller 
ikke  her  er  der  Tale  om  Fogeder,  hvis  Hidsendelse  ogsaa 
vilde  have  været  aldeles  betydningsløs,  da  Habsburgernes 
Herredomme  her  endnu  aldrig  havde  været  alvorUg  bestridt. 
For  ferste  Gang  omtales  derimod  i  1303  en  fælles  Landam- 
mann,  Rudolf  af  Oedisried,  for  de  tvende  Dale.  Den  Om- 
stændighed, at  Habsburgerne  havde  den  øverste  Retsmyndig- 
hed, enten  som  Grever  eller  som  Fogeder,  over  næsten  hele 
Landets  Beboere,  frie  som  ufrie,  har  sikkerlig  bidraget  meget 
til  denne  Sammensmeltning  af  de  forskjellige  Stænder  til  én 
samlet  Kommune. 

De  samtidige  Dokumenter  indeholde  saaledes  intet  som 
helst  Støttepunkt  for  de  gængse  Beretninger  om  Albrechts 
Tyranni  og  en  herved  fremkaldt  almindelig  Rejsning  i  de  tre 
Skovkantoner:  men  heller  ikke  de  samtidige  talrige  Historie- 
skrivere omtale  med  et  eneste  Ord  hans  Forhold  til  disse 
Lande,  hvilket  afgiver  en  meget  stærk  Formodning  mod  For- 
tællingernes Rigtighed.  Det  vidner  dernæst  om  en  meget 
ringe  Kjendskab  til  Kong  Albrechts  Karakter,  naar  man  vil 
antage,  at  han  i  længere  Tid  rolig  skulde  finde  sig  i  sine 
Borges  ødelæggelse  og  sine  Fogeders  Mord  eller  Bortjagelse, 
forudsat  at  et  saadant  Oprør  virkelig  har  fundet  Sted.  Den 
Mand,  som  med  den  starste  Bestemthed  og  Kraft  havde  kuet 
Wiens  Oprør  1288,  den  almindelige  Rejsning  1292  og  den 
østerrigske  Adels  Rejsning  1297,  vilde  utvivlsomt  ikke  have 
fondet  sig  i  en  saa  aabenlys  Trods  mod  sin  Magt.  Denne 
Rejsning  skal  have  fundet  Sted  Nytaarsdag  1308.  Lad  os  da 
kortelig  gjennemgaa  de  sidste  Maaneder  af  Kong  Albrechts 
Liv.  I  Efteraaret  1307  gjorde  han  et  frugtesløst  Forsøg  paa 
at  erobre  Bøhmen  for  sin  Søn  Frederik,  fra  dette  Land  drog 
han  nu  gjennem  Bayern  til  Nurnberg,  hvor  han  opholdt  sig 
Januar  Maaned  af  1308;  derpaa  søgte  han  forgjæves  at  ordne 
Thiiringens  Anliggender  og  drager  de  følgende  Maaneder 
over  Frankfurt  til  Rhinlandene,  hvor  vi  træflfe  ham  i  Elsasz 
og  i  Basel   den  første  Halvdel  af  April  1308,    og  her  fejrer 

han  Paaskefesten  med  et  glimrende  Følge  af  Prælater  og 
adelige  Herrer.  Han  nærmer  sig  saaledes  mere  og  mere 
Skuepladsen  for  den  formentlige  Rejsning;  men  man  finder 
intet  Spor  til,  at  han  har  beskæftiget  sig  med  Skovkantonerne; 
han  drager  Omsorg  for  at  samle  Tropper  til  den  forestaaende 
Rigskrig  mod  Bøhmen,  han  anvender  de  Tropper,  som  han 
har  med  sig,  til  at  udkæmpe  en  Strid  med  Biskoppen  af 
Basel  og  til  Belejringen  af  Borgen  Fiirstenstein,  og  kort  der- 
paa  {25de  April)  bekræfter  han,  som  alt  ovenfor  Side  531 
omtalt,  den  ny  valgte  Abbedisse  af  Zurich  i  alle  hendes  Ret- 
tigheder; intet  Steds  omtales  derimod  nogen  som  helst  Rust- 
ning mod  det  schweiziske  Oprør,  hvad  dog  laa  saa  nær,  hvis 
et  saadant  Oprør  virkelig  havde  fundet  Sted  fulde  4  Maa- 
neder  tidligere. 

Nej !  De  tre  Skovkantoners  Befolkning  var  ikke  Albrechts 
Dødsfjender;  disse  fandtes  i  hans  egne  Omgivelser,  blandt 
hans  nærmeste  Slægtninge.  Hans  yngste,  længst  afdøde 
Broder  Rudolf  havde  efterladt  sig  en  Søn,  Johan,  der  nu 
nærmede  sig  sit  attende  Aar.  Hans  Moder  var  en  Datter  af 
hin  Kong  Ottokar  af  Bøhmen,  som  var  falden  mod  Kong 
Rudolf  af  Habsburg;  fra  sin  mødrene  Slægt  havde  Hertug 
Johan  arvet  et  fjendtligt  Sindelag  mod  sin  fædrene  Slægt,  og 
dette  gik  sluttelig  over  til  et  indgroet  Had,  da  Kong  Albrecht 
paa  Grund  af  hans  Ungdom  ikke  vilde  overdrage  ham  For- 
leningen  af  de  schwabisk-elsaszke  Lande,  Familiens  saa  vig- 
tige Stambesiddelser.  Intet  berettiger  dog  til  den  Antagelse, 
at  Albrecht  vedvarende  vilde  foreholde  sin  Brodersøn  hans 
Arv;  tvært  imod  lod  han  allerede  alle  Retsdokumenter,  disse 
Lande  betræffende,  udstede  i  sit  og  Johans  Navn;  naar  det 
bøhmiske  Felttog  var  forbi,  skulde  den  endelige  Udlevering  af 
Arven  samt  Forleningen  finde  Sted.  Johan  blev  ved  denne 
Opsættelse  dreven  til  den  yderste  Forbitrelse,  og  denne  Sinds- 
stemning blev  yderligere  næret  af  Kongens  mange  Fjender; 
blandt  den  schweiziske  Adel  fandt  han  villige  Hjælpere.  Det 
var   Onsdagen   den    1ste   Maj    1308,    at   Johan   fik   Afslag 

paa  sin  Begjæring,  hvilket  Kongen  dog,  skjønt  forgæves,  segte 
at  mildne  ved  en  venlig  Opfersel.  Under  det  paafelgende 
Maaltid  erfarede  han,  at  Dronning  Elisabeth  nærmede  sig, 
hun  var  endnu  kun  to  Mil  borte,  og  Kong  Albrecht  vilde 
ride  hende  i  Møde.  Herpaa  byggede  Johan  nu  sin  Plan.  sprængt« 
med  Walter  af  Eschenbach,  Rudolf  af  Palm  og  Rudolf  af 
Wart  forud  til  Floden  Reuss,  bemægtigede  sig  Færgen  og 
drev  en  kongelig  Embedsmand,  som  fattede  Mistanke  til  de 
fire  Herrers  paafaldende  Adfærd,  med  Magt  ud  af  Baaden. 
Blødende  af  fire  Saar  ilte  denne  Kongen  i  Møde  for  at  ad- 
vare ham,  men  Albrecht  vilde  ikke  fatte  onde  Tanker  om 
sin  Brodersøn  og  besteg  Færgen,  som  de  fire  sammensvorne 
hurtig  dreve  bort  fra  Bredden,  for  at  ingen  skulde  kunne 
hjælpe  Kongen;  Skibet  blev  bundet  fast  paa  den  modsatte 
Side,  og  man  red  et  kort  Stykke  videre.  Da  gav  Johan  et 
Tegn  til  Mordet;  Eschenbach  greb  Kongens  Hest  i  Tøjlerne, 
Palm  førte  det  første,  Wart  det  næste  Hug;  Albrecht  raabte 
sin  Brodersøn  om  Hjælp,  men  Johan  stødte  ham  bagfra  Svær- 
det i  Livet;  endnu  et  fjerde  Hug  fik  Kongen,  da  segnede 
han  til  Jorden,  medens  Morderen  sprængte  afsted  paa  Onke- 
lens Hest;  Kong  Albrecht  var  myrdet  ved  højlys  Dag,  tæt  ved 
sine  Fædres  Stamborg,  Habsburg. 

At  de  tre  Skovkantoner  ikke  ved  denne  Tid  var  i  noget 
aabenbart  Oprør  mod  Huset  Østerrig  fremgaar  sluttelig  ogsaa 
klart  af  de  nærmest  herpaa  følgende  Begivenheder.  Man  ser 
ingen  af  Morderne  eller  deres  mange  medskyldige  søge  Hjælp 
eller  Tilflugt  i  Kantonerne.  Og  da  den  myrdedes  Sønner  i 
det  følgende  Aar  med  Ild  og  Sværd  toge  en  grusom  Hævn 
over  den  skyldige  Adel,  falder  det  dem  ikke  ind  at  føre  deres 
Hære  mod  de  nærliggende  Kantoner,  hvilket  dog,  hvis  disse 
virkelig  havde  gjort  Oprør  og  saaledes  indirekte  støttet  Cgjer- 
ningen,  laa  saa  nær.  Derimod  ser  man  Uris  Landammann 
og  Kommune  et  halvt  Aar  efter  Mordet  tale  om  «den  stilige 
Kong  Albrecht«,  og  et  Aar  senere  skrive  til  «(ierés  gode 
Venner^  de  ophøjede  Hertuger  af  Østerrige*,   og  det  endda  i 

en  Sag,  hvor  det  utvivlsomt  var  Hertugernes  Folk,  som  havde 
Uretten  paa  deres  Side*).  Hvorledes  vil  man  rime  dette 
sammen  med  Oprøret  1308,  og  hvorledes  kunde  under  en 
saadan  Forudsætning  Kejser  Henrik  VH  i  Aaret  1311  skrive 
til  Albrechts  Sonner,  at  « bemeldte  Hertuger  og  deres  For- 
fædre fra  gammel  Tid  arvelig  havde  disse  Lande  i  rolig  Be- 
siddelse, først  Kong  Rudolf  ...  og  senere  Kong  Albrecht?« 

Alle  de  vel  bekjendte  Fortællinger  ere  altsaa  fuldstændig 
uhistoriske;  Kong  Albrecht  havde  hele  sin  Regering  igjennem 
den  rolige  og  uforstyrrede  Besiddelse  af  Schwiz  og  Unterwal- 
den,  medens  Uris  Stilling  til  Riget  vedblev  at  være  den 
samme,  som  den  havde  været  siden  Aar  1231.  Intet  samti- 
digt Dokument,  ingen  samtidig  Forfatter  berører  det  forment- 
lige Oprør  med  et  eneste  Ord.  De  herhen  hørende  Sagn  kom 
først  frem  i  en  Krønnike:  den  hvide  Bog,  som  er  skreven 
omtrent  170  Aar  efter  Kong  Albrechts  Død,  de  sættes  heller 
ikke  da  i  nogen  Forbindelse  med  Kongen;  men  Forfatteren 
indleder  dem  med  en  historisk  Oversigt,  der  vidner  om  en 
næsten  utænkelig  Uvidenhed  og  Ukjendskab  med  de  histo- 
riske Begivenheder.  Den  første,  som  har  bragt  Sagnene  i 
Forbindelse  med  Kong  Albrecht,  er  den  ukjendte  Forfatter  af 
et  Skuespil:  «Ein  hiibsch  Spiel  von  dem  Wilhelm  Thellen», 
som  skriver  circa  1540  og  henlægger  Begivenhederne  til  1296, 
eller  «saa  omtrent  •>;  den  uretfærdige  Foged  er  sendt  af  Her- 
tug Albrecht.  Det  er  egentlig  først  den  berømte  Forfatter 
Tschudi,  der  fra  1570  skriver  sit  Fædrelands  Historie,  som 
ret  har  bragt  alle  hine  Fortællinger  i  Kaas,  som  har  udjævnet 
alle  Modsigelser,  omdannet  og  udpyntet  Enkelthederne  og 
sluttelig  givet  den  hele  Fremstilling  i  den  Form,  som  endnu 
den  Dag  i  Dag  er  gængs. 


*)  En  Mand  fra  Uri  var  bleven  mishandlet  af  østerrigske  Undersaatter. 

VI. 

SkoTkantonerne  under  Henrik  TII's  Besering.  —  Schwii's  kampe 
mod  Einsiedeln.*) 

Kong  Albrechts  Mord  den  1ste  Maj  1308  hidferte  for  de 
tre  Skovkantoner  paa  ny  den  Stilling,  hvori  de  alt  én  Gang 
tidligere  havde  befundet  sig.  Lige  som  ved  Rudolf  af  Habs- 
burgs  Død  1291  saaledes  havde  de  atter  nu  ved  hans  Sens 
Dad  den  Tilfredsstillelse  at  se  Tysklands  Krone  glide  ud  af 
Habsburgernes  Magt:  thi  efter  syv  Maaneders  Mellemregering 
blev  Henrik  VII  af  Luxemburg  valgt  til  Albrechts  Efterfølger. 
Hvorledes  vilde  denne  Konge  nu  stille  sig  til  Habsburgerne? 
Af  dette  Spørgsmaals  Besvarelse  afhang  for  en  stor  Del  de 
tre  Dales  Skæbne.  Stillede  han  sig  i  et  venskabeligt  For- 
hold til  Habsburg- Østerrige,  var  der  al  Udsigt  til,  at  Østerrige 
vilde  bevare  sin  Magt  over  Schwiz  og  Unterwalden;  ogsaa 
Uri  vilde  mulig  blive  inddraget  under  dets  Vælde,  og  lidt 
efter  lidt  vilde  Familien  naa  sit  Maal  at  omdanne  sine  ovre- 
schwabiske  Besiddelser  til  et  sammenhængende  Fyrstendømme. 
Hvis  den  nye  Konge  derimod  stillede  sig  i  et  Qendtligt  For- 
hold til  Habsburgerne,  kunde  Kantonerne,  særlig  Schwiz, 
haabe  at  gjenvinde  deres  umiddelbare  Stilling  under  Riget 
og  yderligere  se  deres  Rettigheder  udvidede.  I  Begyndelsen 
syntes  Udsigterne  fer  Skovkantonerne  ikke  synderlig  lyse;  thi 
tre  Dage  efter  sit  Valg  og  paa  ny  sex  Uger  senere  lovede 
Henrik  VII  at  forlene  Hertugerne  af  østerrige  med  alle  de  Len 
og  Rettigheder,  som  de  eller  deres  Forfædre  havde  besiddet 
under  de  tre  sidste  Konger,  og  at  beskytte  dem  kraftig  mod 
alle  deres  Fjender;  men  snart  begyndte  han  at  træde  i  et 
Qendtligt  Forhold  til  Østerrige,  og  heri  havde  rimeligvis  Kur- 
fyrst  Peter  af  Mainz  Skylden,  den  Mand,  som  mulig  havde 
en  afgjørende  Del  i  Mordet  paa  Albrecht.     Allerede  et  halvt 

*)  Kopp:  Geschichte  der  eidgenossischen  Biinde  IV,  erster  und  zwei- 
ter  Åbth.  —  A.  Huber:  Die  Waldstatte  pag  75— 81.  —  Billiet: 
Les  origines  de  la  Confédération  Snisse,  pag.  1.38  —  174. 

Aar  var  forlabet  efter  Henriks  Tronbestigelse,  medens  han 
færdedes  i  Egnen  mellem  øvrerhin  og  Genfersøen,  og  endnu 
havde  Kongen  hverken  tildelt  Hertugerne  de  lovede  Forlenin- 
ger  eller  udtalt  Rigsachten  over  deres  Faders  Mordere.  Af 
denne  forandrede  Stemning  forstode  Kantonerne  med  Klog- 
skab at  benytte  sig,  deres  Gesandter  indfandt  sig  i  Konstanz 
og  anmodede  Kongen  om  en  fornyet  Bekræftelse  af  deres 
rigsumiddelbare  Stilling.  Kong  Henrik  tog  nu  ikke  noget 
Hensyn  til  sine  tidligei*e  Løfter;  det  kunde  jo  kun  være  ham 
behageligt  at  skaffe  Huset  østerrige  nye  Bryderier  og  lige  som 
bryde  en  Breche  i  deres  sammenhængende  Besiddelser  i 
Schweiz.  Uden  nogen  Undersøgelse  af  det  berettigede  i  Kan- 
tonernes ønsker  og  tro  mod  sine  Anskuelser:  at  skajffe  Riget 
de  i  tidligere  Tider  med  urette  bortkomne  Besiddelser  tilbage 
—  med  nogen  god  Vilje  fra  Kongens  Side  kunde  denne  Op- 
fattelse nok  synes  forsvarlig  i  Betragtning  af  de  ham  fore- 
lagte Frihedsbreve  af  1240  og  1297  —  imødekom  Henrik  VH 
Kantonernes  ønsker. 

Den  3dje  Juni  1309  bekræftede  Henrik  VII  for  Schwiz 
og  Uri  de  Frihedsbreve,  hvorved  Kejser  Frederik  II  i  Aaret 
1240  og  Kong  Adolf  i  1297  havde  erklæret  dem  for  umid- 
delbare Undersaatter  af  Riget;  men  Kongen  gjorde  endnu  et 
Skridt  videre;  thi  han  gav  ogsaa  Unterwaldens  Mænd —  «for 
at  imødekomme  deres  indstændige  Anmodninger«  —  et  Brev, 
hvori  han  forsikrede  dem  om  at  »ville  hævde  de  Friheder,  Rettig- 
heder, Privilegier  og  Begunstigelser,  hvormed  hans  Forgængere, 
Kongerne  og  Kejserne,  tidligere  havde  forlenet  dem».  Da  nu 
Unterwalden  ingensinde  tidligere  havde  faaet  noget  som  helst 
kongeligt  Frihedsbrev,  er  det  aabenbart,  at  Befolkningen  af 
dette  Kanton  har  faaet  den  mod  østerrige  fjendtligsindede 
Konge  til  at  tro,  at  hine  Privilegier  ogsaa  vare  udstedte  for 
deres  Land;  da  Gesandterne  imidlertid  ikke  kunde  fremlægge 
noget  Brev  til  Bekræftelse,  udstedte  Kongen  paa  deres  blotte 
Paastand  et  saadant  i  de  anførte,  almindelige  Udtryk.  Kong 
Henrik   gav  derhos  Skovkantonerne  i  Forening  et  nyt  Bevis 

paa  sin  særlige  Gunst;  han  indremmede  nemlig,  at  de  ikke 
skulde  møde  for  nogen  verdslig  Dommer,  den  kongelige  Hof- 
ret undtagen,  udenfor  deres  Dale,  saa  fremt  de  indenfor  deres 
egne  Grænser  vare  beredte  til  at  møde  for  deres  Landfoged 
(advocatus  provincialis);  Kongen  stiftede  saaledes  selv  et  nyt 
Baand  til  Sammenhold  mellem  de  tre  Dale  indbyrdes;  de 
havde  en  særlig  Dommer,  «ein  Pfleger  des  Romischen  Reiches 
in  den  Waldstetten«,  som  hans  officielle  Titel  blev,  medens 
alle  deres  Omgivelser  stede  i  et  direkte  eller  indirekte  Af- 
hængighedsforhold til  Østerrige.  Læserne  ville  se,  hvor  hurtig 
Begivenhederne  havde  udviklet  sig.  Indtil  1291  gik  hvert 
Kanton  sin  Gang,  uafhængig  af  de  to  andre ;  den  første  Spire 
til  et  Forbund  mellem  dem  lagdes  ved  de  fælles  Kampe  mod 
det  pavelige  Parti  ved  Aarene  1240—60;  i  Aaret  1291  søgte 
de  tre  Kantoner  at  stifte  det  »evige  Forbund«,  væsentlig  for 
at  kunne  møde  det  truende  østerrigske  Overherredømme  med 
fælles  Kræfter;  Unterwalden  var  dog  endnu  ikke  ganske  vun- 
den, og  Dalen  Stanz  tog  ikke  Del  i  Forbundet  med  Zurich; 
atten  Aar  senere  er  derimod  Skovkantonernes  Forening  en 
Kjendsgjerning,  som  med  al  Kraft  støttes  af  selve  Riget. 
Schwizerne  havde  med  stor  Klogskab  vidst  at  faa  Uri,  hvis 
Rigsfrihed  aldrig  alvorlig  blev  truet,  til  at  gjøre  fælles  Sag 
med  sig,  de  havde  trukket  Unterwaldens  to  Dale  ind  med  i 
Bevægelsen  mod  østerrigs  Herredømme;  med  stor  diplomatisk 
Dygtighed  havde  de  gjentagne  Gange  forstaaet  at  gribe  det 
heldige  Øjeblik  til  at  faa  Riget  selv  paa  sin  Side;  bleve  de 
end  flere  Gange  trængte  tilbage  fra  deres  Maal,  tabte  de  dog 
aldrig  Modet,  opgave  aldrig  deres  Planer,  men  optoge  dem 
paa  ny  ved  et  belejligere  Tidspunkt;  nu  høstede  de  endelig 
Lønnen  for  halvfjersindstyve  Aars  ihærdige  Anstrengelser; 
Kantonerne  vare  for  stedse  befriede  for  det  østerrigske  Over- 
herredømme, der  ganske  vist  ingensinde  havde  hvilet  paa  dem 
med  noget  tyrannisk  Tryk,  men  som  dog  altid  var  et  Herre- 
dømme, der  fordrede  Lydighed.  Hvad  Kantonerne  derimod 
havde  opnaaet,  var  fuldstændig  Autonomi  under  »Rigets  Vin- 

ger»,  som  man  udtrykte  sig;  ved  Siden  af  de  gejstlige  og 
verdslige  Herrer  og  jævnsides  med  Rigsstæderne  traadte  fra 
nu  af  de  tre  Bondekommuners  demokratiske  Forbund;  det 
udstrakte,  men  uendelig  svage,  saakaldte  romerske  Rige  talte 
en  ny  Stjerne  mellem  sine  mange  brogede  Bestanddele. 

I  det  vi  saaledes  fuldstændig  vurdere  Skovkantonernes, 
særlig  Schwizs  Uafhængigheds-  og  Frihedsaand,  maa  vi  dog 
til  fuldkommen  Forstaaelse  ikke  undlade  at  henlede  Opmærk- 
somheden paa  det  sjeldne  Held,  som  gjentagne  Gange 
begunstigede  Kantonernes  Planer,  og  som  det  for  en  stor  Del 
maa  tilskrives,  at  af  de  mange  Bondekommuner  alene  Eds- 
forbundet  formaaede  at  hævde  sin  Uafhængighed  imod  Fyr- 
sternes Bestræbelser.  Flere  Gange  lykkedes  det  jo  nemlig 
østerrige  at  boje  Kantonerne  under  sit  Herredømme,  men 
Tidens  befæstende  Magt  støttede  ikke  Habsburgerne;  to  Gange 
i  den  for  Kantonerne  mest  kritiske  Tid  mistede  Habsburgerne 
ikke  blot  den  tyske  Kongekrone  og  i  dennes  Besiddelse  et 
mægtigt  Støttepunkt  for  sine  Bestræbelser;  men  begge  Gange 
havde  de  endog  det  særlige  Uheld,  at  fjendtligsindede  Re- 
genter bleve  valgte,  og  at  disse  Regenter  hindrede  og  hæm- 
mede deres  Herredømmes  Befæstelse,  Saaledes  var  det  sket 
under  Kong  Adolf,  og  saaledes  var  det  nu  paa  ny  Tilfældet 
under  Kong  Henrik.  Vil  man  imidlertid  spørge,  hvorledes 
Sagen  egentlig  stillede  sig  fra  et  statsretligt  og  juridisk  Stand- 
punkt, med  andre  Ord  om  Kong  Henrik  VII  ikke  ved  denne 
Lejlighed  tilføjede  Huset  Habsburg-Østerrige  en  virkelig  Uret, 
kan  dette  vel  ingenlunde  ganske  benægtes.  Overfor  Uri  havde 
østerrige  visselig  ingen  Rettigheder  og  gjorde  her  ingen  saa- 
danne  gjældende;  men  vi  have  allerede  ovenfor  Side  507 
fremhævet,  at  Spørgsmaalet  ingenlunde  var  saa  let  at  besvare 
med  Hensyn  til  Habsburgs  Grevskabs  -  Myndighed  overfor 
Schvpiz,  og  var  allerede  Kejser  Frederik  II's  Adfærd  saaledes 
ingenlunde  aldeles  uangribelig,  maatte  det  samme  i  endnu 
langt  højere  Grad  være  Tilfældet  med  Henrik  VII,  og  vil  man 
nu  end    kunne   give   ham  Medhold  i  Henseende  til  Schwiz, 

kan  der  næppe  være  Tvivl  om,  at  han  overskred  sin  Kompe- 
tence og  gjorde  Habsburg-Osterrige  virkelig  Uret  ved  at  ind- 
rømme Unterwalden  en  rigsumiddelbar  Stilling. 

Kong  Albrechts  Sønner   anerkjendte   ingenlunde  Beret- 
tigelsen af  Henrik  VIl's  Handlinger;   men  de  vare  dog  fore- 
løbig ude  af  Stand  til  at  træde  energisk  op  mod  ham,    thi 
deres  Hænder  vare  bundne  af  andre  Hensyn.   De  havde  endnu 
ikke  kunnet  formaa  Kongen  til  at  erklære  deres  Faders  Mor- 
dere for  lyste  i  Rigets  Acht;    men  paa  dette  Punkt  vare  de 
ikke  til  Sinds  at  vise  nogen  som  helst  Eftergivenhed;   tvært 
imod  vilde  de  forfølge  denne  Sag  til  det  yderste  med  skaan- 
selsløs  Strenghed,    skjont  de  endog  en   kort  Stund  synes  at 
have  tænkt  sig  den  Mulighed  at  finde  Kong  Henrik  selv  blandt 
deres  Modstandere.     Samtidig  med  Kejser  Henriks  Friheds- 
breve  fortsatte  de  Kampen  mod  Kongemorderne  med  Belej- 
ringen   af  Borgen    Schnabelburg ,    som    tilhørte  Walter  von 
Eschenbach.     For  at  kunne  drive  denne  Belejring  uhindret 
og  med  al  mulig  Kraft  sluttede  de  nu  et  defensivt  Forbund 
med  Ziirich  (2den  Avgust  1309),  i  hvilket  Borgerne  forplig- 
tede sig  til  ikke  at  proviantere  Skovkantonernes  Tropper,  saa 
fremt    disse    under   Anførsel    af    deres    Landfoged    —    der 
Pfleger   des   Eomischen   Reichs  —  vilde   angribe   østerrige, 
det  skulde   da  være,   at  Kongen   selv   vilde    byde   og   befale 
saadant.     Til  en  saadan  Kamp  kom  det   nu   visselig   ikke, 
tvært  imod  forpligtede  Henrik  sig  under  den  17de  September 
1309   for   tredje  Gang    til   at   hævde  Hertugerne  af  øster- 
rige i  alle  deres  Besiddelser  og  udtalte  Rigets  Acht  over  Mor- 
derne.   Enigheden  mellem  de  to  Parter  kunde  dog  stadig  ikke 
blive  fuldstændig  netop   af  Hensyn   til   Skovkantonerne;   thi 
Henrik  VII  mente  ikke,  at  disse  Lande  gik  ind  under  Ordene 
i    Overenskomsten    af   17de  September    1309,    men  udstedte 
tværtimod  i  Maj  Maaned  det  følgende  Aar  et  Reskript,    der 
synes  at  indeholde  en   ny  Krænkelse  af  Habsburg  -  østerrigs 
Rettigheder  i  Skovkantonerne.    Imidlertid  greb  Huset  øster- 
rige dog  ikke  til  voldsomme  Midler  for  med  Magt  at  hævde 

sine  Rettigheder,    men  Hertugerne   sloge    ind  paa  en  anden 
Vej,    der,    som  de  ventede,    lettere   og  med  det  gode  skulde 
hidfere  det  enskede  Resultat.   De  besluttede  nemlig  med  Iver 
at  understøtte  Henrik  VH  i  hans  italienske  Kampe,  og  Her- 
tug Leopold   ledsagede  Kongen  i  Efteraaret  1310,    gav  ham 
gjentagne  Beviser  paa  sin  Troskab  og  undertrykte  med  egen 
Livsfare  et  farligt  Oprør  i  Milano.   I  Sommeren  1311  troede 
6^sterrige  nu  Tiden  kommen  til   at   høste  Lønnen  for  disse 
Anstrengelser,   og  under  Belejring  af  Brescia  anmodede  Her- 
tug Leopold  Kong  Henrik   om    at    windsætte   ham    og   hans 
Brødre  i  Besiddelsen  af  de  Godser  og  Rettigheder,  der  tilkom 
dem  i  Schwiz  og  UH*)  baade  over  de  frie  Mænd,  som  boede 
der,  og  over  de  Godser  og  Flækker,  der  i  Almindelighed  kal- 
des  WaldsteU.      Kongen  erklærede  hertil,    at    det  ikke  var 
ham  fuldstændig  klart,  hvilke  Rettigheder  han  og  Riget  havde 
i  disse  Lande,  og  derfor  udnævnte  han  under  den  15de  Juni 
Eberhard    af  Biirglen  til  i  Forening  med  Greven  af  Toggen- 
burg,    den  af  Hertug  Leopold  udnævnte  befuldmægtigede,  at 
foretage  en  nøje  Prøvelse  af  disse  Fordringer.     Derhos  for- 
pligtede   han  sig  til    «at  indsætte  Hertug  Leopold  og  hans 
Brødre  i  Besiddelsen    af  alle   de  Godser  og  alle  de  Rettig- 
heder, som  bemeldte  Hertuger  og  deres  Forfædre  fra  gammel 
Tid  havde   besiddet   med  Arveret,    og   hvoraf  Kong  Rudolf, 
medens  han  endnu  var  Greve,  og  Albrecht,  Romernes  Konge, 
medens    han   var  Hertug  af  Østerrige,    havde    været   i    rolig 
Besiddelse  med  Grevskabs-  og  Arveret,   eller  som  de  samme 
Konger   og  de  østerrigske-  Hertuger  havde  besiddet  ved  ret- 
mæssigt Kjøb«).   Dette  Dokument  er  i  højeste  Grad  oplysende 
om  det  egentlige  Kjærnepunkt  i  dette  indviklede  Spørgsmaal. 
Det  fremgaar  med  Klarhed,  at  de  egentlige  Parter  ere  Riget 


*)  Da  Østerrig  hverken  tidligere  eller  senere  rejser  nogen  Fordring 
paa  Uri,  er  dette  Kantons  Navn  vistnok  komn.et  ind  i  det  kejser- 
lige Brev  ved  en  Fejltagelse  i  Stedet  for  Unterwalden,  hvilket  synes 
bestyrket  ved  den  Omstændighed,  at  dette  Kanton  ellers  kun  er 
meget  ufuldkommen  betegnet. 


r 


De  schweiziske  Skovkantoners  ældste  Historie.  543 


(d:  Henrik  VII)  og  de  østerrigske  Hertuger;  Vanskeligheden 
ved  Sagen  hidrerer  fra  de  forskjellige  Adkomster,  som  Kon- 
gerne Rudolf  og  Albrecht  have  kunnet  gjøre  gjældende  over- 
for de  tre  Lande;  de  (Rettigheder,  som  tilkom  Huset  østerrige 
ved  Kjob,  Arveret  og  Grevskabsret,  og  som  Kongen  muligen 
har  frataget  dem,  skulde  restitueres;  men  der  maa  en  Under- 
søgelse til  for  at  afgjøre,  hvorvidt  disse  Rettigheder  virkelig 
gaa;  Schwiz  især  bestred  jo  denne  Grevskabsmyndighed,  medens 
omvendt  Huset  Habsburg  vistnok  segte  at  lægge  mere  ind  i 
denne  Myndighed,  end  den  strengt  taget  medførte,  og  Sagen 
var  bleven  yderligere  indviklet  ved  de  forskjellige  Friheds- 
breve,  deriblandt  ogsaa  Kong  Henriks  egne.  Derimod  er 
der  aldeles  ikke  Tale  om  nogen  Rejsning  fra  østerrigske  Un- 
dersaatters  Side,  der  siges  endog  udtrykkelig,  at  Albrecht  var 
i  rolig  Besiddehe  af  de  omstridte  Lande. 

Naar  Huset  østerrige  havde  haabet  uden  Vaabenmagt  og 
ad  Rettens  Vej  igjen  at  komme  i  Besiddelse  af  sin  Godser 
og  Rettigheder,  saa  det  sig  snart  skuffet  i  disse  Forventnin- 
ger. Det  kom  slet  ikke  til  nogen  Undersøgelse,  thi  Eber- 
hard af  Burglen  blev  holdt  tilbage  i  Kong  Henriks  Tjeneste 
til  ind  i  Foraaret  1313.  Forgjæves  søgte  Hertugerne  at  paa- 
skynde den  lovede  Undersøgelse;  Henrik  VIl's  Søn,  Kong 
Johan  af  Bøhmen,  der  var  Rigsforstander  under  Faderens 
Fraværelse,  lovede  vel  i  Juli  1312  at  udvirke  hos  Kejseren  *), 
at  han  inden  Kyndelmisse  det  næste  Aar  vilde  efterkomme 
sine  indgaaede  Forpligtelser;  i  modsat  Tilfælde  vilde  Rigsfor- 
standeren selv  udføre  bemeldte  Bestemmelser;  men  før  Sa- 
gerne videre  udviklede  sig  paa  denne  for  Kantonerne  saa 
hejst  farlige  Maade,  tog  Sagen  en  ny  og  uventet  Vending; 
den  24de  Avgust  1313  døde  Kejser  Henrik  VII  i  Italien. 

Henrik  VlI's  Regering  havde  været  af  største  Betydning 
for   de   schweiziske    Kantoners   indre  Udvikling;    ingensinde 


*)  Siden  Frederik  II  var  Henrik  VII  den  første  tyske  Konge,  som 
atter  naaede  at  blive  kronet  i  Rom.  Kroningen  fandt  Sted  den 
27de  Juni  1312  i  Laterankirken. 

tidligere  havde  Huset  østerrige  været  saa  længe  og  saa  fuld- 
stændig udelukket  fra  enhver  Udøvelse  af  suveræne  Rettig- 
heder i  de  tre  Kantoner.  Landene  vare  omtrent  overladte 
til  sig  selv  og  benyttede  denne  Lejlighed  til  Stridigheder  med 
de  indenfor  deres  Grænser  eller  i  Nærheden  af  samme  lig- 
gende Klostre.  Som  sædvanlig  gik  Schwiz  foran  ogsaa  i 
denne  Henseende,  og  navnlig  er  dette  Lands  Stridigheder  med 
Einsiedeln  ret  mærkelig. 

Grev  Rudolf  den  ældres  Forlig  af  1217*)  havde  ikke 
endelig  bilagt  den  gamle  Strid  mellem  Schwiz  og  det  mæg- 
tige Einsiedeln,  hvis  Abbed  endog  stod  i  Rang  med  Rigets 
Fyrster.  Efter  Kong  Albrechts  Død  begyndte  Schwizerne 
under  selve  Landammannen  ab  Iberg's  Anførsel  i  større  og 
mindre  Afdelinger  at  gjøre  røveriske  Strejftog  ind  paa  Klo- 
strets Omraade;  tre  Gange  anfaldt  de  endog  med  flyvende 
Faner  selve  Klostrets  Enemærker,  udplyndrede  dets  Kjældre, 
lagde  med  Frækhed  Haand  paa  de  Penge,  som  vare  ofrede 
paa  vor  Frues  Kapel,  og  drak  dem  op.  Klostret  klagede  først 
til  Kong  Henrik,  som  henviste  Sagen  til  Voldgiftsmænd,  og 
senere  til  den  biskoppelige  Hofret  i  Konstanz,  der  idømte 
Voldsmændene  en  Skadeserstatning,  og  da  Schwizerne  natur- 
ligvis vægrede  sig  ved  at  udrede  denne,  bleve  de  satte  i 
Band;  imidlertid  vidste  Schwizerne  med  deres  sædvanlige 
politiske  Kløgt  ogsaa  her  at  hjælpe  sig;  de  appellerede  til 
Pave  Clemens  V  i  Avignon,  som  da  ogsaa  under  den  12te 
September  1309  foreløbig  suspenderede  Exkommunikationen. 
Da  Einsiedeln  saaledes  saa  de  gejstlige  Vaaben  magtesløse 
ved  Pavens  Indgriben,  og  da  Klostret  hverken  fandt  nogen 
Hjælp  hos  Henrik  VII  eller  hos  sine  Fogeder,  de  østerrigske 
Hertuger,  gik  det  beredvillig  ind  paa  Byen  Ziirichs  Opfordring 
om  at  lade  Sagen  afgjøre  ved  Voldgift,  hvad  jo  Kongen 
allerede  tidligere  havde  anordnet.  Ogsaa  Schwizerne  gik  ind 
herpaa;   thi  et  saadant  Løfte  kostede  dem  intet,  og  de  satte 


*)  Se  ovenfor  i  Stykket  III,  pag.  478, 

for  Tiden  en  Del  Pris  paa  at  bevare  et  godt  Forhold  til  Zu- 
rich.  Hvert  Parti  valgte  sine  Voldgiftsmænd,  og  det  blev 
vedtaget,  at  den  Part,  som  ikke  vilde  efterkomme  Voldgifts- 
kjendelsen,  skulde  betale  Modparten  200  Mark  Selv  i  Godt- 
gjørelse  for  Kettens  Spilde.  Voldgiftsmændene  kunde  nu  ikke 
enes  om  en  Åfgjørelse,  men  valgte  en  Opmand,  Ridder  Ru- 
dolf Muller  den  ældre,  en  af  Ziirichs  mest  indflydelsesrige 
Borgere.  Den  Dom,  han  afsagde,  behagede  ikke  Schwizerne, 
som  altsaa  vægrede  sig  ved  at  efterkomme  samme,  hvad  de 
ogsaa  i  Følge  Forhget  vare  berettigede  til;  men  de  vægrede 
sig  tillige  ved  at  udrede  de  200  Mark  i  Godtgjørelse,  hvor- 
for 10  zurichske  Borgere  vare  gaaede  i  Borgen;  disse  bleve 
nu  sagsøgte  af  Einsiedelns  Abbed  til  at  rykke  ud  med  disse 
Penge  og  maatte,  indtil  de  kunde  opdrive  den  betydelige  Sum, 
selv  underkaste  sig  Arrest  paa  deres  Person.  Schwizernes  Ad- 
færd var  et  grovt  Brud  paa  Tro  og  Love  og  vidner  unægtelig  om 
en  kynisk  Foragt  for  al  Ret ;  men  deres  Adfærd  var  endvidere 
ved  denne  Lejlighed  ikke  vel  beregnet;  thi  de  havde  nu  ikke 
mere  at  gjere  blot  med  det  svage  Benediktinerkloster,  men 
det  mægtige  Ziirich  følte  sig  dybt  saaret  ved  denne  Opforsel, 
som  var  kommen  ti  af  dets  bedste  Borgere  saa  dyrt  at  staa. 
Zurich  afbrød  al  Forbindelse  med  Schwiz;  Byerne  Konstans, 
St.  Gallen  og  Schafihausen,  som  nylig  havde  sluttet  et  For- 
bund med  Zurich,  toge  øjeblikkelig  Parti  for  deres  Forbunds- 
fælle og  opfordrede  Schwiz  med  lige  saa  megen  Fasthed  som 
Høflighed  til  at  efterkomme  sine  Forpligtelser.  Schwiz  maatte 
give  efter,  og  dets  Landefoged,  Eberhard  af  Biirglen,  som 
lige  var  ankommet  fra  sit  Krigstog  i  Italien,  mæglede  For- 
liget med  Zurich;  de  200 Mark  Sølv  bleve  betalte,  men  der- 
næst maatte  Schwiz  rykke  ud  med  yderligere  160  Mark  Sølv, 
rimeligvis  som  en  Godtgj øreise  til  de  10  zurichske  Borgere, 
der  havde  gjort  en  saa  ubehagelig  Erfaring  angaaende  det 
farlige  i  at  forlade  sig  paa  Schwizernes  Ordholdenhed.  Schwi- 
zerne havde  ved  denne  Lejlighed  faaet  en  alvorlig  Belærelse 
om,   at  Frihed  ikke  medfører  Ret  til  at  sætte  sig  ud  over 

'"'*A"ffc  Axchiv.    1874.    IL  35 

alle  mulige  Forpligtelser;  men  de  skummede  af  Forbitrelse 
mod  de  frække  Munke,  der  havde  paadraget  dem  denne  Yd- 
mygelse.   Gemt  var  ikke  glemt! 

Hellig  tre  Kongers  Dag,  Søndagen  den  6te  Januar  1314, 
vare  Schwizerne  samlede  i  en  Folkeforsamling,  og  her  blev 
det  efter  lange  Forhandlinger  besluttet  at  foretage  et  Krigs- 
tog mod  Einsiedeln.  For  bedre  at  bevare  Hemmeligheden 
bleve  alle  Veje  ufortøvet  besatte,  alle  Dalens  Indbyggere  kaldte 
under  Vaaben,  og  man  begav  sig  under  Vejs  midt  om  Natten, 
delt  i  tre  Afdelinger  for  at  angribe  Klostret  fra  tre  Sider. 
Midt  om  Natten  bleve  Munkene  jagne  op  af  deres  Leje  ved 
Stormklokkens  Lyd.  Mørket  forøgede  Forvirringen;  forgjæves 
søgte  nogle  at  undfly,  andre  at  skjule  sig  i  Kirken  eller  i 
Klokketaarnet ;  en  enkelt  Munk  gjorde  en  tapper  Modstand, 
hvad  der  nær  havde  kostet  ham  hans  Liv,  hvis  ikke  Anføreren 
for  Flokken  (vistnok  selve  Landammannen,  Werner  Staufacher) 
og  hans  Svigersøn  havde  anvendt  deres  Myndighed  til  at 
forebygge  større  Udskejelser.  Imidlertid  gik  Archivet  op  i 
Flammer;  thi  det  var  navnlig  Klostrets  Retsdokumenter,  man 
vilde  tilintetgjøre ,  men  dette  Hovedøjemed  opnaaedes  dog 
ikke,  da  Abbeden,  som  tilfældigvis  var  fraværende,  havde  bragt 
dem  i  sikker  Forvaring;  man  holdt  sig  da  skadesløs  med  en 
Udplyndring  af  hele  Klostret;  selve  Kirken  blev  opbrudt  med 
Øfxeslag,  Altrene  bleve  ødelagte.  Martyrernes  Aske  udstrøet 
for  Vinden,  og  den  hellige  Hostie  traadt  under  Fødder,  medens 
Kirkekarrene  og  Præsternes  Dragter  bleve  gjorte  til  Bytte,  og 
midt  under  alle  disse  vanhellige  Handlinger  hengave  de  raa 
Skarer  sig  til  vild  Drukkenskab  og  besudlede  Kirken  paa  den 
mest  usømmelige  Maade.  Dagen  brød  imidlertid  frem,  og 
Schwizerne  flokkedes  nu  med  Fakler  i  Hænderne  om  Kirke- 
taarnet,  hvor  de  fleste  Præster  og  Munke  havde  søgt  Tilflugt; 
den  stærke  Klosterportner  vilde  med  sin  øxe  forsvare  den 
smalle  Trappe,  som  kun  lod  en  Mand  passere  ad  Gangen; 
men  Munkene  forbøde  dette  unyttige  Forsøg  og  overgave  sig 
under  Bønner  om  Skaansel.     "Vi  ville  ikke  berøve  Eder  Li- 

vet«,  svarede  en  af  Angriberne;  ovor  Hevding  har  kun  be- 
falet, at  vi  skulle  bemægtige  os  Eders  Gods  og  Person«. 
Man  brød  nu  op  i  tre  Afdelinger,  forrest  dreve  Schwizerne  det 
til  Bytte  gjorte  Kvæg,  derpaa  fulgte  Klostrets  Tjenere,  som 
dog  snart  bleve  udioste,  og  endelig  fulgte  Præsterne  og  Mun- 
kene. Med  store  Besværligheder  klavrede  Munkene  opad  det 
stejle  Bjerg,  Katzenstrick,  med  Moje  kunde  de  vinde  med  og 
maatte  hjælpe  sig  ved  at  gribe  fat  i  Halerne  paa  Schwizernes 
Heste;  man  naaede  dog  sluttelig  opad  Bjerget,  kom  gjennem 
en  Skov  og  forbi  en  Skanse  ved  Altmatt  og  var  nu  paa 
Schwiz's  egen  Grund.  Efter  nogle  Dages  Ophold  hos  en  af 
deres  værste  Fjender  bleve  Fangerne  førte  til  Flækken  Schwiz, 
hvor  de  under  Spot  og  Haan  af  Folkemængden  maatte  tage 
ind  i  Raadhuset ;  Kvinderne  vare  værre  end  Mændene  og  over- 
øste Fangerne  med  Skjældsord;  «det  er  en  meget  for  god 
Opførsel  mod  dem,  som  have  villet  ramme  os  med  en  uret- 
færdig Bandlysning  og  tage  Føden  ud  af  Munden  paa  os ;  nu 
skulle  de  selv  sulte  til  Straf  for  deres  slette  Opførsel«.  For 
øvrigt  bleve  Fangerne  ikke  videre  mishandlede,  men  efler 
elleve  Ugers  Fængsel  løsladte  paa  flere  mægtige,  omboende 
Herrers  Forbønner,  og  disse  maatte  endda  udtrykkelig  gaa  i 
Borgen  hos  Landammann  Werner  Staufacher  for,  at  Schwi- 
zernes  Indfald  ikke  skulde  medføre  ubehagelige  Følger  for 
dem.  Vi  have  meddelt  denne  Beretning  om  Anfaldet  paa 
et  fredeligt  Munkekloster  lidt  udførligen  *),  fordi  den  kaster 
et  ejendommeligt  Lys  over  Schwizerne.  Medens  man  tidligere 
var  tilbøjelig  til  at  forestille  sig  Kantonernes  Beboere  som 
Mønstre  paa  alle  republikanske  Dyder  og  som  besjælede  af 
de  reneste  og  mest  ophøjede  Følelser,  maa  vi  nu  slaa  en  hel 
Del  af  paa  disse  ideelle  Forestillinger,  men  Billedet  vinder  i 


•)  Kilden    er    et  langt  latinsk  Digt:   Capella  Heremitana,    forfattet   af 

Klostrets  Skolelærer,  Rudolf  Radegg,  som  selv  var  blandt  de  fangne 
Munke.  Digtet,  som  findes  i  Geschichtsfreund,  X,  p.  180—230,  er 
meget  uheldigt  i  formel  Henseende,  men  rigt  paa  mange  komiske 
og  tragikomiske  Enkeltheder. 

35"^ 

Kealitet.  De  gamle  Schwizere  vare  vilde,  trodsige  Karakterer, 
hvis  ubændige  Frihedslyst  hyppig  lod  dem  glemme  enhver 
Skranke;  men  naar  vi  muligvis  fole  os  grebne  af  nogen  Harme 
ved  at  se  dem  misbruge  deres  Magt  paa  den  brutaleste 
Maade  mod  forsvarsløse,  fredelige  Munke,  [vil  denne  Følelse 
dog  snart  svinde  ved  Tanken  om,  at  de  med  samme  Frej- 
dighed og  vilde,  ubetvingelige  Daadskraft  gik  mod  den  knu- 
sende østerrigske  Overmagt.  Vi  gaa  nu  over  til  Beretningen 
om  Slaget  ved  Morgarten,  hvis  Sejrsry  bragte  al  Harme  over 
Schwizernes  ublide  Fremfærd  mod  Einsiedeln  til  at  forstumme. 
Dette  Slag  danner  Indledningen  til  Schwiz's  stolte  Heltetid. 


VII. 

Slaget  Ted  Ulorgarteu.  —  Pet  efige  Forbund  i  Brunnen.*) 

Schwizernes  Overfald  paa  Klostret  Einsiedeln  var  et  saa 
frækt  Brud  paa  Landefreden,  at  det  næsten  staar  uden 
lige  i  de  paagj ældende  Tider;  det  var  foregaaet  under  den 
omtrent  fjorten  Maaneder  lange  Mellemregering,  som  gik  hen 
mellem  Henrik  VIl's  Død  og  Valget  af  hans  Efterfølger;  men 
man  kunde  dog  næsten  ikke  tænke  sig  Muligheden  af,  at  det 
nye  Rigsoverhoved  vilde  lade  det  gaa  ustraffet  hen  eller  vel 
endog  tage  Ophavsmændene  under  sin  Beskyttelse,  og  dog 
indtraf  dette  næsten  utrolige;  thi  Mellem  regeringen  endte 
med  et  dobbelt  Valg  og  en  otteaarig  Borgerkrig,  under  hvil- 
ken lange  Tid  Schwizernes  Adfærd  mod  Einsiedeln  blev  stillet 
i  Skyggen  af  historiske  Begivenheder,  der  i  langt  højere  Grad 
lagde  Beslag  paa  den  almindelige  Opmærksomhed.  De  to  nye 
Konger  vare  Hertug  Ludvig  af  øvre- Bayern  og  Frederik  den 
smukke.  Hertug  af  -Osterrig,  Kong  Albrechts  ældste  Søn. 


')  Jfr.  Kopp:  Gesch.  der  eidgenossischen  Blinde  IV,  2te  Åbth.,  især 
pag.  129— 159.  —  Rilliet:  Les  origines  de  la  Confédération  Suisse 
pag.  174—199.  —  Huber:  die  Waldstatte  pag.  81—88. 

Denne  Borgerkrig  maatte  ogsaa  blive  afgjørende  for  Kan- 
tonernes Skæbne.  Naar  allerede  Henrik  VII  paa  Grund  af 
sin  blotte  Frygt  for  østerrigs  Magt  havde  fundet  det  politisk 
rigtigt  at  optræde  som  Skovkantonernes  Ven  og  Beskytter, 
vilde  Kong  Ludvig  ventelig  i  en  endnu  højere  Grad  begun- 
stige de  tre  smaa  Lande  paa  sin  Medbejlers  Bekostning,  lige- 
som et  Forlig,  lig  det,  der  havde  truet  med  at  komme  i 
Stand  mod  Slutningen  af  Henrik  VII's  Regering,  nu  var  langt 
mere  usandsynligt.  Kantonerne  kunde  altsaa  ikke  være  tvivl- 
raadige  om,  hvilken  Konge  de  burde  slutte  sig  til;  fra  Fre- 
derik den  smukkes  Side  vilde  Schwiz  og  Unterwalden  aldrig 
kunne  vente  en  Anerkjendelse  af  deres  Uafhængighed,  og  dog 
vilde  disse  Landes  Beboere,  der  nu  allerede  havde  været  uaf- 
hængige sex  Aar  og  tildels  havde  set  tre  Konger  bekræfte 
denne  Uafhængighed,  nu  mindre  end  nogensinde  give  sig  ind 
under  Huset  østerrigs  Herredømme;  omvendt  søgte  Kong 
Ludvig  paa  sin  Side  at  vinde  de  tre  Lande  paa  enhver  Maade. 
Det  ser  næsten  ud,  som  om  det  er  Kongen,  der  har  gjort 
det  første  Skridt  til  en  Tilnærmelse,  og  hvis  dette  forholder 
sig  saa,  vidner  dette  Faktum  paa  ny  om  den  Kløgt,  hvormed 
de  tre  Lande  forstode  at  benytte  sig  af  Begivenhedernes 
Gang;  det  er  nemlig  klart  nok,  at  Ludvig  ved  denne  sin 
Adfærd  viste,  at  Kantonernes  Tilslutning  var  ham  i  høj  Grad 
magtpaaliggende,  følgelig  maatte  Befolkningen  føle  sig  fristet 
til  at  fordre  saa  meget  af  ham  som  mulig  for  sin  Parti- 
tagen; paa  den  anden  Side  var  der  ingen  Grund  for  Kan- 
tonerne til  at  forhaste  sig;  thi  i  hele  øvre-Tyskland  havde 
Kong  Ludvig  ikke  en  eneste  Tilhænger,  der  kunde  komme 
Kantonerne  til  Hjælp,  hvis  de  ved  en  altfor  hastig  Tilslutning 
paadroge  sig  Frederik  den  smukkes  hele  Harme.  Den  17de  Marts 
1315  skrev  Kong  Ludvig  til  Kantonerne  og  formanede  Land- 
befolkningen i  Schwiz,  Uri  og  Unterwalden  til  at  blive  fast 
og  tro  i  deres  Vedhængen  ved  hans  og  Rigets  Sag,  « eftersom 
han  havde  besluttet  at  undertrykke  de  østerrigske  Hertugers 
frække  Anmasselser,  da  de  bragte  det  offentlige  Vel  i  Fare  og 

truede  med  at  forstyrre  alt».  Da  Kongen  saaledes  havde  gjort 
det  første  Skridt,  og  da  Kantonerne  indsaa,  at  et  Brud  med 
østerrige  dog  var  uundgaaeligt ,  medens  Kong  Ludvig  strax 
kunde  vise  dem  en  væsentlig  Tjeneste,  toge  de  deres  endelige 
Beslutning.  Det  var  netop  Schwizernes  Angreb  paa  Einsie- 
deln,  som  her  lagde  det  afgjørende  Lod  i  Vægtskaalen;  thi 
for  det  første  havde  Abbeden  i  dette  Kloster  udvirket  en  ny 
Bandsættelse,  og  dernæst  havde  Kong  Frederik  dels  i  sine 
Pligter  som  tysk  Konge*),  dels  som  Foged  over  Klostret  og 
saaledes  dets  lovlige  Beskytter  fundet  sig  foranlediget  til  at 
udtale  Rigsachten  over  Schwizerne  og  deres  to  medforbundne 
Kantoner.  Over  for  dette  fjendtlige  Skridt  betænkte  Kan- 
tonerne sig  ikke  længere  og  henvendte  sig  til  Kong  Ludvig, 
som  allerede  den  25de  Maj  svarede,  at  han  havde  formaaet 
Erkebispen  af  Mainz  til  det  Løfte  at  hæve  Bandlysningen, 
hvorhos  han  selv  ophævede  Rigets  Achtserklæring  og  wgjen- 
indsatte  dem  i  deres  tidligere  Frihedstilstand » ,  idet  han  for 
øvrigt  forsikrede  dem  om,  at  han  vilde  give  alle  sine  Tilhæn- 
gere den  bestemteste  Ordre  til  at  understøtte  og  forsvare 
dem,  hver  Gang  de  bleve  anmodede  derom.  Dette  sidste 
Løfte  var  ikke  andet  end  et  tomt  Praleri,  da  Ludvig,  som 
anført,  ikke  havde  en  eneste  Tilhænger  i  hele  -Øvre-Tyskland, 
og  Skovkantonerne  maa  vel  paa  en  eller  anden  Maade  have 
følt  det  ubehagelige  i  Kong  Frederik  den  smukkes  Achts- 
erklæring, siden  Kong  Ludvig  den  17de  Juli  ved  et  offentligt 
Manifest  paa  ny  underretter  «alle  tro  Mænd  i  det  hellige 
romerske  Rige«  om,  at  han  har  hævet  den  uretfærdige  Dom 
mod  « Forbundet  af  Mændene  i  Uri,  Schwiz  ogUnterwalden». 
Dette  Dokument  er  det  første,  som  officielt  anerkjender  de 
tre  Kantoners  Forbund,  hvad  i  øvrigt  ogsaa  indirekte  ligger 
i  Kong  Frederiks  Achtserklæring,  i  det  han  jo  nemlig  straffer 
alle  de  tre  Lande,  skjønt  kun  Schwiz  har  forbrudt  sig.    Baade 


•)  Paa  en  Bandsættelse  skulde  altid  følge  en  Achtserklæring  fra  Eigets 
Side  inden  en  vis  Frist. 

for  Venner  og  Fjender  stiller  saaledes  Forbundet  mellem  de 
tre  Kantoner  sig  som  en  afgjort  Kjendsgjerning. 

Det  var  af  mere  end  én  Omstændighed  klart,  at  Aaret 
1315  ikke  vilde  gaa  hen  i  Fred;  den  Kamp,  som  skulde 
bringe  Afslutningen  paa  den  langvarige  Modsætning  mellem 
Huset  Habsburg-østerrig  og  Kantonerne  nærmede  sig  saa- 
ledes til  en  endelig  Afgjerelse.  Kantonerne  bleve  deres  gamle 
Politik  tro  til  det  sidste;  i  Betragtning  af  Huset  ^sterrigs 
uhyre  Overmagt  vare  de  beredte  til  at  bringe  enkelte  Ofre 
hellere  end  at  vove  alt;  de  segte  derfor  Greven  af  Toggen- 
burgs  Mægling,  og  »denne  gjorde  i  Virkeligheden  ogsaa  alle 
mulige  Anstrengelser  for  at  tilvejebringe  en  fuldkommen  Ud- 
soning, men  hans  Anstrengelser  glippede  hos  Hertug  Leopold«, 
som  var  saa  opbragt  paa  Schwizerne  og  saa  opflammet  af 
Vrede,  at  han  afslog  de  ydmyge  Fredsforslag,  som  Greven  af 
Toggenburg  overbragte,  og  ikke  vilde  nejes  med  mindre  end 
deres  fuldstændige  Underkuelse  og  Kuin».  Sagen  var  saa- 
ledes sat  paa  Spidsen;  det  gjaldt  for  Kantonernes  Vedkom- 
mende en  Væren  eller  Ikke-væren;  Østerrigs  Sejr  var  ensty- 
dig  med  en  fuldstændig  Opgivelse  af  alle  mulige  Planer  om 
en  rigsumiddelbar  Tilværelse,  og  østerrige  vilde  aabenbart  ikke 
for  Fremtiden  kunne  indramme  dem  en  saa  gunstig  Stilling, 
som  Tilfældet  hævde  været  under  Rudolf  af  Habsburg  og  Al- 
brecht. Baade  Schwizerne  og  Huset  Østerrige  troede  sig 
ved  denne  endelige  Opgjerelse  i  deres  gode  Ket,  og  vore  Læ- 
sere ville  af  det  foregaaende  selv  være  i  Stand  til  at  bedømme, 
hvor  meget  der  lader  sig  anfere  til  Gunst  for  hver  af  Par- 
terne. Paa  den  ene  Side  stod  et  Fyrstehus,  som  var  blevet 
suverænt  og  vilde  bevare  og  udvide  sin  Magt ;  paa  den  mod- 
satte Side  stod  et  Folk,  som  var  blevet  frit  og  vilde  bevare 
denne  sin  Frihed,  østerrige  stod  aabenbart  paa  den  formel- 
lovlige Grund,  det  var  en  Magt,  som  kæmpede  for  at  blive 
eller  vedblive  at  være  Herre;  men  Schwizerne  førte  Frem- 
skridtets Sag,  for  saa  vidt  som  de  hævdede,  at  et  Folk,  der 
er  i  Stand  til  at  styre  sig  selv,    ikke  behøver  andre  Herrer 

end  sig  selv.  Det  er  ret  interessant  at  se  de  forskjellige 
Synspunkter  allerede  komme  frem  hos  samtidige  Forfattere. 
»Hertug  Leopold  vilde  ogsaa  for  nærforestaaende  Begivenheders 
Skyld  forøge  sin  og  Broderens  Magt;  han  nærmede  sig  der- 
for med  en  stærk  og  udmærket  Hær  af  Soldater  og  adelige 
Schwizerne,  et  Folk,  som  boede  i  Bjergene,  ikke  stod  under 
nogen  Magt,  var  uavet  i  Vaaben,  ernærede  sig  ved  Kvægavl 
og  Agerdyrkning;  han  stolede  paa,  at  han  skulde  kunne  un- 
derkaste sig  dem  og  tvinge  dem  til  at  lystre  ham  og  hans  Bro- 
der; de  vilde  imidlertid  forsvare  deres  Fr{hed»%  saaledes  ud- 
taler Abbed  Johan  af  Victring  sig,  skjønt  han  stod  i  et  nøje 
Forhold  til  Huset  østerrige,  hvem  han  var  meget  hengiven. 
I  et  ganske  modsat  Lys  stiller  Sagen  sig  for  Franciskaner- 
munken Johan  af  Wintherthur,  hvis  Fader  kæmpede  med  i 
de  østerrigske  Eækker  i  Slaget  ved  Morgarten.  «Et  Bonde- 
folk, som  boede  i  de  Dale,  der  kaldes  Schwiz,  unddrog  sig 
paa  denne  Tid  i  Aaret  1315  den  Lydighed  og  de  sæd- 
vanlige Pligter,    som  de  skyldte  Hertug  Leopold,   og  beredte 

sig  til  at  gjøre  ham  Modstand Hertugen   vilde  ikke 

taale  dette  og  samlede  ved  St.  Martins  Dag  en  stor  Hær 
imod  dem,  ....  som  vare  blevne  Oprørere  imod  ham»**). 
Vi  se  her  de  to  modsatte  Anskuelser  fremtræde  i  al  deres 
Skarphed;  Stridsspørgsmaalet  kunde  ikke  mere  løses,  men 
kun  overhugges***). 


*)  Jfr.  B  ohm  er:  Fontes  rerum  Germanicarum  I,  386. 

•*)  Jfr.  Archiv  fur  schweiz.  Gesch.  XIII,  p.  70. 

**)  Begge  de  to  anførte  Forfattere  ere  samtidige  med  de  Begivenheder, 
de  beskrive.  Franciskanermunken  Johan  var  fra  Byen  Winther- 
thur i  Nærheden  af  Ziirich  og  født  omtrent  1300.  Abbed  Johan 
var  fra  1314  Abbed  i  Klostret  Victring  i  Karnthen;  boede  denne 
Forfatter  saaledes  end  noget  længere  fra  Begivenhedernes  Skueplads 
end  Johan  af  Wintherthnr,  stod  han  til  Gjengjæld  i  et  saa  nøje 
Forhold  til  en  Mængde  af  sin  Samtids  ledende  Personligheder,  at 
han  maatte  kunne  skaffe  sig  de  fuldstændigste  Oplysninger.  Ingen 
af  disse  Forfattere  fortæller  det  mindste  om  det  formentlige  Oprør 
mod  Kong  Albrecht;   man  kan   ikke  anføre  den  mindste  Grund  til 

Skovkantonerne  rustede  sig  med  Kraft  for  at  modtage 
det  forventede  Angreb;  i  Betragtning  af  Fjendernes  overlegne 
Magt  besluttede  de  at  forholde  sig  defensive,  befæstede  Ad- 
gangene til  deres  Dale  ved  Taarne  og  Mure  og  dækkede  alle 
svagere  Punkter  ved  opkastede  Forskansninger;  for  at  kunne 
fuldstændiggjore  deres  Forsvarssystem  indlemmede  Schwiz 
Godset  Art ,  der  tilhørte  Østerrige ,  i  sit  Landomraade, 
og  herved  udvidedes  Landets  Grænser  til  Zugerseen.  Man 
søgte  at  sikre  sig  den  Højestes  Hjælp  ved  Faster,  Bønner  og 
Processioner,  besatte  derpaa  alle  Snævringer,  Passer  og  de 
nærliggende  Højder,  som  beherskede  disse,  og  ventede  saa- 
ledes  Fjenden. 

Hertug  Leopold  var  imod  Slutningen  af  Oktober  vendt 
tilbage  fra  et  Felttog  mod  Bayern;  han  var  fast  overbevist 
om,  at  et  Felttog  paa  nogle  Dage  vilde  være  tilstrækkeligt 
til  at  underkue  disse  Bønder,  hvorfor  han  ikke  vilde  op- 
sætte Felttogets  Begyndelse  til  næste  Sommer,  men  hidføre 
en  Afgjørelse  endnu  i  samme  Aar.  Han  traf  Anstalter  til 
et  kombineret  Angreb;  Grev  Otto  af  Straszberg  skulde  fra 
Berner- Oberland  trænge  frem  over  Brunig  mod  Unterwalden 
og  saaledes  beskæftige  en  Del  af  dette  Kantons  Kræfter, 
medens  der  samtidig  skulde  foretages  en  Diversion  fra  Lu- 
zern over  Vierwaldstådtersøen  mod  Dalen  Stanz.  Leopold 
vilde  imidlertid  selv  lede  Hovedangrebet  mod  Schwiz;  Uri 
blev  foreløbig  ladet  ude  af  Betragtning;  vare  de  to  andre 
Kantoner  først  bukkede  under,  vilde  dette  lille  Land  snart 
følge  efter.  Byen  Zug  blev  udset  til  Samlingspunkt  for  alle 
de  Tropper,  der  bleve  trukne  sammen  fra  Zurich,  Wintherthur, 
Zug,  Sempach,  Luzern  og  Argaus  Byer  og  fra  de  omboende 
fornemmere  og  ringere  Adelsmænd,  der  alle  som  én  flokkedes 
om  Hertugen;  den  14de  November  var  hele  Hæren  forenet. 


en  saadan  Tavshed,  hvis  de  virkelig  have  kjendt  hine  Fortællinger, 
altsaa  er  deres  Tavshed  et  meget  stærkt  Argument  mod  Fortællin- 
gernes Rigtighed. 


554  ^^  schweiziske  Skovkantoners  ældste  Historie. 

Ved  den  nordvestlige  Grænse  af  det  daværende  Schwiz 
ligge  Zuger-  og  Egeriseerne,  og  Landet  dækkes  dels  af  høje 
Bjerge  (Kigi  og  Rossberg)  dels  af  en  Række  Heje,  der  paa  den 
hele  Strækning  danne  naturlige  Forskansninger,  som  Schwi- 
zerne  end  yderligere  havde  styrket  ved  særlige  Forsvarsværker. 
Kun  ad  tre  Veje  kan  en  Fjende  her  trænge  frem  mod  Schwiz. 
Den  første  af  disse  Veje  fører  langs  Zugersøens  østlige  Bred 
mod  Art;  ved  denne  Flække  danne  Skraaningerne  fra  Rigl 
og  Rossberg  et  Pas,  og  for  at  beherske  dette  vigtige  Punkt 
havde  Schwizerne,  som  anført,  bemægtiget  sig  Art.  For  øvrigt 
vare  de  blevne  underrettede  om,  at  her  kun  forestod  et  Skin- 
angreb: Johan  af  Wintherthur  fortæller,  at  Greven  af  Tog- 
genburg  gav  dem  denne  Advarsel;  forholder  dette  sig  rigtigt, 
kan  det  kun  være  nogle  uforsigtige  Ytringer,  som  ere  und- 
slupne Greven;  thi  han  viste  sig  altid  som  en  tro  Tilhænger 
af  -Østerrig.  Et  lokalt  Sagn  vil  derimod  vide,  at  Arts  for- 
henværende Lensbesidder,  Herren  af  Hiinenberg,  med  en  Pil 
sendte  sine  tidligere  undergivne  den  Melding:  «Det  er  ikke 
her,  men  ved  Morgarten,  at  I  bør  vente  Fjenden«*).  En 
anden,  men  ogsaa  stejlere  Vej  strækker  sig  langs  Egerisøens 
østlige  Bred  og  fører  gjennem  Passet  ved  Schorno  til  Flækken 
Sattel;  her  lejrede  Hovedmassen  af  Schwizerne  sig;  thi  denne 
Vej  er  baade  kortere  end  den  først  beskrevne  og  dernæst  den 
eneste,  som  var  passabel  for  Rytteri,  der  dannede  Hovedstyr- 
ken i  Leopolds  Hær;  ogsaa  her  fandtes  Forskansninger  og  et 
Taarn.  Et  Par  Mil  længere  mod  Nord  førte  endelig  en  tredje 
Vej  over  Bjerget  St.  Jost  og  Bækken  Beber  ned  paa  Højslet- 
ten ved  Altmatt  og  Rothenthurm ;  her  havde  en  mindre  Styrke 
forskanset  sig  for  at  møde  en  fjendtlig  Division,  hvad  enten 
denne  nu  maatte  komme  fra  Klostret  Einsiedeln  over  Bjerget 
Katzenstrick,  eller  fra  det  østerrigske  Fodfolk  gjennem  Passet 


Skjønt  allerede  Justinger  (cirka  1420)  har  denne  Fortælling,  —  se 
Studers  Udgave  Side  47  — ,  er  det  hele  næppe  andet  end  et  Sagn ; 
i  det  mindste  kjendes  ingen  samtidig  Ridder  Henrik  af  Hiinenberg 
til  Art. 


Oe  schweiziske  Skovkantoners  ældste  Historie.  555 

over  St.  Jost.  Forbindelsen  mellem  disse  to  schwiziske  Afdelinger 
blev  vedligeholdt  af  en  Række  Spejdere,  dér  vare  opstillede 
langs  den  østlige  Skraaning  af  Bjerget  Morgarten,  som  be- 
hersker Vejen  langs  Egerisø.  Den  hele  Styrke,  som  Schwiz 
kunde  raade  over,  beløb  sig  næppe  til  mere  end  et  Par  tusinde 
Mand ,  heri  iberegnet  den  Forstærkning ,  som  Uri  kunde 
sende  —  Justinger  angiver  den  til  600  Mand  —  og  en  Af- 
deling fra  Unterwalden.  I  dette  ringe  Tal  var  der  imidlertid 
Mænd,  som  havde  samlet  Krigserfaring  ikke  blot  i  den  lille 
Krig  i  Naboegnene,  men  paa  Kamppladsene  i  Italien  og  an- 
dre Steder. 

Natten  til  den  15de  November*)  forlod  Hertug  Leopold 
Zug  med  sin  Hær,  hvis  Tal  angives  meget  forskjellig  fra  ni 
til  tyve  tusinde;  det  første  er  vistnok  det  rigtigste.  Man 
naaede  Flækken  Øvre-Egeri,  hvor  de  to  Veje  langs  Egerisøen 
og  over  St.  Jost  delte  sig;  den  største  Del  af  Fodfolket  slog 
ind  paa  den  sidste  Vej  for  at  trænge  ind  paa  Schwiz's  Ene- 
mærker over  Højsletten  ved  Altmatt;  Leopold  selv  blev  der- 
imod hos  sit  Eytteri,  der  fortsatte  Vejen  langs  Egerisø.  De 
blanke  Rustninger  skinnede  i  Novembersolens  blege  Straaler, 
de  brogede  Bannere  flagrede  lystig  for  Vinden,  og  med  stolt 
Glæde  saa  Hertug  Leopold  den  prægtige  Ridderskare  lystig 
følge  sig  og  strides  om  Forrangen  i  Slagordenen ;  Greverne  af 
Habsburg,  Kyburg  og  Toggenburg,  Ridderne  Bffnnstetten, 
Hallwyll  ogLandenberg  og  talrige  andre  adelige  og  krigerske 
Herrer  taltes  i  denne  Hær,  som  nu  i  tætte  Rækker  trængte 
frem  ad  den  smalle  og  stejle  Sti;  aUe  delte  deres  Herres 
Vrede  mod  den  overmodige,  oprørske  Befolkning,  hvem  de 
anskede  en  alvorlig  Revselse,  og  saa  sikker  var  man  alt  paa 
Sejr,  «at  Hæren  førte  Reb  og  Tov  med  sig  til  at  binde  og 
drive  Kvæget  bort«.  Hvo  kunde  da  vel  ogsaa  ved  Synet  af 
denne  Skov  af  Lanser,  denne  Skare  af  jernklædte  Heste  og 
Byttere  tvivle  om  Sejren?  Sikkerlig  ikke  den  sejrvan  te  Her- 
tug.   Intet  Fodfolk   drog  forud  for  at  rydde  Hindringer  til 

•;  Det  var  den  23de  November  ny  Stil. 

Side,  ingen  Spejdere  bleve  udsendte ;  stolede  man  maaske  paa 
at  overraske  Fjenden,  eller  ventede  Hertugen,  at  Schwizerne 
uden  Modstand  skulde  falde  til  Føje?  Ingen  vil  kunne  af- 
gjøre  det,  men  saa  meget  er  sikkert,  at  man  forsømte  selv 
de  simpleste  Forsigtighedsregler.  Lystige  og  muntre  droge 
Skarerne  altsaa  frem  og  naaede  snart  Foden  af  Morgarten; 
uden  at  støde  paa  nogen  Modstand  trængte  Fortravet  ind  i 
Hulvejen  ved  Byen  Hasselmatt  og  naaede  ud  paa  den  lidt 
bredere  Slette  Hasslern  ved  Søens  Sydside;  endnu  havde  man 
ikke  set  nogen  Fjende;  mørke  og  truende  ragede  de  bratte 
Fjelde  frem  paa  Hærens  venstre  Flanke,  til  Højre  laa  Søen; 
atter  begyndte  Vejen  at  hæve  sig  saa  brat,  at  Hestene  næppe 
havde  Fodfæste,  og  foran  sig  saa  Hertug  Leopold  nu  det 
snævre  Pas  Schorno;  til  Højre  laa  Vrybjerg,  til  venstre  Fig- 
lerfluh;  maaske  spurgte  han  sig  nu  med  Ængstelse,  om  det 
ogsaa  var  ret  med  det  tunge  Rytteri  alene  at  vove  sig  ind  i 
dette  smalle  Bjergpas ;  men  Tilbagetog  var  nu  ikke  mere  muligt. 
Række  sluttet  paa  Række,  trængte  Rytteriet  frem,  Fodfolkets  tætte 
Skarer  fulgte  efter  og  droge  allerede  forbi  Morgartens  Skraaninger 
ved  Hasselmatt;  da  styrtede  med  bragende,  forfærdelig  Larm  væl- 
dige Stenblokke  ogTræstammer  ned  ad  Figlerfluhs  bratte  Skræn- 
ter, knuste  eller  saarede  Heste  og  Ryttere,  spærrede  Vejen  og 
bragte  Forfærdelse  og  Rædsel  selv  til  de  bagerste  Rækker; 
senere  Fdi-tællere  som  Justinger  sige,  at  dette  uventede  Bag- 
hold blev  foretaget  af  en  lille  Skare  fredløse*),  som  forgjæves 
havde  udbedt  sig  Tilladelse  til  at  deltage  i  Kampen  for  Fæ- 
drelandet, men  nu  ved  denne  Hjælp  vilde  tilkjøbe  sig  deres 
Landsmænds  Tilgivelse;  de  samtidige  Forfattere  melde  dog 
intet  om  den  fredløse  Skare,  og  Stedets  naturlige  Beskaffen- 
hed synes  af  sig  selv  at  maatte  henlede  Tanken  paa  en  saa- 
dan  Forsvarsmaade. 


*)  Herved  kan  under  alle  Omstændigheder  ikke  tænkes  paa  egentlige 
fredløse,  thi  saadanne  fandtes  ikke  i  Schwiz,  men  kun  paa  Mænd, 
som  paa  en  eller  anden  Maade  havde  overtraadt  Overenskomsten 
af  1294,  jfr.  ovenfor  Side  525—526. 

Inden  Bytterne  vare  komne  sig  af  deres  paniske  Skræk, 
styrtede  selve  de  edsforbundnes  Skarer  frem  ned  ad  den  bratte 
Fjeldvej.  Som  en  Lavine  væltede  de  ned  over  deres  forfærdede 
Fjender,  udstedte  deres  Kampraab  og  svingede  deres  vældige 
Hellebarder;  intet  kunde  modstaa  dette  Angreb,  Hest«  og 
Mænd  bleve  saarede,  gjennemborede  og  huggede  i  Stumper  og 
Stykker,  længere  og  længere  frem  væltede  sig  den  blodige 
Kamp;  Schwizerne  havde  Brodder  paa  deres  Sko,  ilede  saaledes 
•som  Gemser«  langs  de  smallest«  og  bratteste  Fjeldstier, 
hvor  ingen  Fodgænger  ellers  kan  faa  Fæste,  og  bragte  Dad 
og  Ødelæggelse  over  den  hele  til  Døden  viede  Hær,  der  i 
den  vildeste  Uorden  søgte  at  bane  sig  Vej  tilbage  og  ud  af 
det  forfærdelige  Pas,  hvor,  »den  sprellede  som  Fisk  i  Nettet«. 
•De,  der  ikke  bleve  dræbte,  kastede  sig  i  Søen;  de  mente  saa- 
ledes at  kunne  undgaa  Fjendens  Hænder  og  haabede  at  frelse 
sig  i  Flugten;  selv  mange  af  Fodfolkene,  som  hørte,  at  deres 
tapre  Kæmpere  bleve  styrtede  saa  grusomt  i  Døden,  bleve 
grebne  af  Dødsrædsel  og  kastede  sig  i  Søen;  de  vilde  hellere 
forgaa  i  de  dybe  Bølger  end  falde  i  Hænderne  paa  saa  fryg- 
telige Fjender«.  Den  Troppestyrke,  som  var  bleven  detacheret 
mod  Altmatt,  fik  derimod  i  Tide  Underretning  om  Hoved- 
styrkens Nederlag  og  trak  sig  tilbage  uden  noget  Tab.  An- 
tallet af  de  paa  østerrigsk  Side  faldne  anslaas  af  samtidige 
Krønikeskrivere  til  femten  hundrede,  heri  ikke  iberegnet  dem, 
som  druknede  i  Søen.  •Det  var  næsten  lutter  Soldater  eller 
Ryttere,  som  omkom,  og  Adelsmænd,  der  fra  Barnsben  vare 
øvede  i  Vaaben«,  siger  Johan  af  "Wintherthur,  »paa  Grund 
af  det  store  Mandefald  var  der  i  mange  Tider  Mangel  paa 
Soldater  i  de  omliggende  Lande«.  Dog  har  Rygtet  vistnok 
ogsaa  her  overdrevet,  i  det  mindste  var  ingen  af  de  mere 
bekjendte  Adelsmænd  falden.  Hertug  Leopold  undkom  selv 
med  Nød  og  næppe;  han  fulgte  Resterne  af  sin  modløse  Hær, 
der  spredtes  til  de  forskjellige  Byer,  hvor  de  hørte  hjemme; 
hans  Nederlag  var  saa  stort,  at  han  ikke  senere  gjorde  noget 
Forsøg  paa  at  gjenoprette  det,   men  sørgede  til  sin  Dødsdag 

over  saa  mange  Adelsmænds  Fald.  «Jeg  har  selv  set  ham 
vende  tilbage,  frisk  paa  Legemet,  men  som  halvdod  af  Sorg; 
i  hans  mørke  og  nedslaaede  Ansigtstræk  kunde  man  læse  sig 
til  hele  Omfanget  af  hans  Nederlag«,  siger  Johan  af  Win- 
therthur,  der  den  Gang  var  Dreng  og  med  andre  Skoledrenge 
var  gaaet  sin  Fader  i  Made,  som  heldig  var  undsluppet  Ne- 
derlaget. Otto  af  Straszberg  havde  været  heldigere  end  Leo- 
pold; han  kom  over  Briinig,  og  Unterwalden  laa  udsat  for 
hans  Hærgen,  da  han  fik  Underretning  om  Nederlaget  ved 
Morgarten  og  skyndsomt  trak  sig  tilbage  over  Bjergene  igjen, 
men  Unterwaldens  Befolkning  forfulgte  ham  og  hjemsøgte 
Klostret  Interlaken  med  Mord  og  Brand. 

Skovkantonerne  vare  frie,  og  de  havde  sejret  ved  egne 
Kræfter ;  de  tilskreve  dog  ikke  sig,  men  Gud  Æren,  besluttede 
for  Fremtiden  at  faste  hver  Fredag  efter  St.  Martins  Dag  og 
fejre  den  følgende  Løverdag*)  som  en  Aposteldag  af  »hellig 
Ærefrygt  for  Treenigheden,  den  benaadede  Jomfru  Maria  og 
alle  Helgene,  fordi  Herren  har  besøgt  sit  Folk  og  ved  sin 
uendelige  Miskundhed  friet  det  fra  dets  Fjender;  ham  til- 
komme derfor  Æren  og  Hæderen  fra  Evighed  til  Evighed, 
Amen!«)  Imidlertid  kunde  man  forudse,  at  østerrig  ved  et 
belejligt  Tidspunkt  paa  ny  vilde  optage  Kampen,  og  Kan- 
tonerne kunde  ikke  fæste  stor  Tillid  til  Kong  Ludvigs  For- 
sikringer om  Hjælp,  da  han  ikke  engang  vovede  at  holde 
Stand  mod  Hertug  Leopold  i  sit  eget  Land.  De  fornyede 
derfor  det  tidligere  evige  Forbund  af  1291  ved  et  Møde  i 
Brunnen  den  9de  December  1315.  Det  ældre  Forbunds  Be- 
stemmelser**) gik  for  største  Delen  uforandrede  over  i  den 
nye  Fagt,  dog  skulde  den  Bestemmelse,  at  «hver  Mand  skulde 
lyde  og  tjene  sin  Herre  paa  behørig  Maade«,  ikke  komme 
til  Anvendelse  paa  den  Herre,  som  angreb  noget  af  Landene 
med  Magt   eller  vilde    nøde   det  til  uretfærdige  Ting,   med 


*)  Den  15de  November  1315  faldt  paa  en  Løverdag. 
*)  Se  ovenfor  Side  519—620. 

mindre  han  atter  sluttede  Forlig  med  Landet«.  Deraæst  blev 
det  bestemt,  at  intet  af  Landene  eller  nogen  Mand  af  For- 
bundet maatte  slutte  Forbund  med  Udlændinge  eller  tage 
sig  en  Herre  uden  Landenes  Raad  og  Samtykke.  Den,  som 
bandlede  herimod,  skulde  som  troles  og  menederisk  bede  med 
Liv  og  Gods. 

Saaledes  vare  de  simple  Bestemmelser  i  det  evige  For- 
band, der  efterhaanden  samlede  det  ene  af  østerrigs  schwei- 
ziske Landsdele  om  sig  efter  den  anden.  Hvis  østerrige  strax 
efter  Slaget  ved  Morgarten  havde  kunnet  vende  sin  hele  Op- 
mærksomhed udelukkende  paa  Skovkantonerne,  vilde  denne 
Forbindelse  vel  snart  være  bleven  sprængt;  men  nu  maatte 
Hertugerne  anspænde  alle  deres  Kræfter  mod  Kong  Ludvig 
af  Bayern  og  vare  ikke  i  Stand  til  at  bringe  andre  Skarer 
paa  Benene  til  at  betvinge  Edsforbundet.  Den  19de  Juli 
1318  indgik  de  endog  en  Yaabenhvile  med  Kantonerne,  hvori 
de  lode  deres  Grevskabsmyndighed  uomtalt,  men  derimod  fik 
indremmet  Besiddelsen  af  deres  i  Kantonerne  liggende  God- 
ser med  Skatter,  Renter  og  Ketterbeder  efter  Skik  og  Brug 
i  Kejser  Henrik  VIFs  Tid.  Dette  blev  for  Fremtiden  det 
Grundlag,  hvorpaa  de  to  Partier  afsluttede  deres  forskjellige 
Vaabenhviler  og  Fredsslutninger,  og  ingensinde  senere  ind- 
remmede  Kantonerne  Østerrige  andet  og  mere  end  dets  Grund- 
ejerrettigheder, som  efterhaanden  bleve  afleste.  Saaledes  var 
Edsforbundet  frit  for  enhver  anden  Afhængighed  end  Rigets, 
og  Kong  Ludvig  bekræftede  i  Aaret  1316  de  ældre  Friheds- 
breve.  Rigets  Overhoved  havde  imidlertid  kun  ringe  Magt 
og  boede  for  langt  borte  til  at  kunne  hævde  nogen  Indfly- 
delse over  Forbundets  indre  Anliggender;  fra  1341  træffe  vi 
ingen  Rigsfoged  mere  i  Skovkantonerne.  De  tre  Lande  bleve 
næsten  fuldstændig  overladte  til  sig  selv  og  dannede  faktisk 
tre  uafhængige  Republiker,  skjent  den  retslige  Forbindelse 
med  Riget  stadig  bestod  af  Navn.  Lidt  efter  lidt  udvidedes 
Forbundet,  særlig  paa  Huset  østerrigs  Bekostning;  ved  den 
anden  Halvdel  af  det  15de  Aarhundrede  var  det  lykkedes  at 

fortrænge  østerrige  fra  alle  Lande  syd  for  Rhinen,  og  der 
fremstod  saaledes  en  Forbundsstat,  hvis  indbyrdes  Sammen- 
hold ganske  vist  kun  var  saa  ringe,  at  Forbundet  gjentagne 
Gange  truede  med  at  falde  fra  hinanden;  men  udad  til  vare 
alle  enige,  og  ved  sine  Beboeres  Tapperhed  opnaaede  For- 
bundet en  afgj ørende  Indflydelse  paa  Evropas  Anliggender; 
Afhængigheden  af  det  tyske  Eige  blev  derimod  mere  og  mere 
et  tomt  Ord,  og  da  Kejser  Maximilian  I  senere  (1499)  vilde 
bringe  Forbundet  til  at  anerkjende  den  tyske  Rigskam merret, 
blev  han  fuldstændig  slaaet  og  maatte  afstaa  fra  sine  For- 
dringer; den  westfalske  Fred  anerkjendte  sluttelig  Schweiz's 
fuldstændige  Uafhængighed. 

F.  c.  Granzow. 


Bartolome  28161)011  Muiillo. 


1  det  saakaldte  Juderia  eller  Jødekvarteret  i  Sevilla,  som 
danner  en  forvirret  Labyrint  af  snævre  Smaagader,  ligger  ved 
Enden  af  calle  de  Lope  de  Bueda,  der,  hvor  denne  Gade 
støder  til  plaza  de  Alfaro,  et  Hus,  hvilket  Sevillaneren  nu 
til  Dags  med  Stolthed  viser  den  fremmede  som  »den  store 
Sevillaners« ,  den  nu  verdensberømte  Murillos.  Adgangen 
dertil  opnaas  med  Lethed.  Som  sædvanlig  i  Sydspanien  finder 
man  en  Gaard  med  et  Springvand  i  Midten,  og  her  desuden, 
som  særlig  passende  for  en  KunstnerboKg,  italienske  Fresker, 
forestillende  Fauner,  Sirener  og  Kvinder  med  musikalske 
Instrumenter. 

Ligesom  sin  store  Forgænger  og  Mester  Velasquez  er 
Bartolome  Esteban  Murillo  født  i  Sevilla,  den  Stad,  der  af 
Spanierne  prises  i  følgende  stærke  Udtryk  som  et  af  Verdens 
Underværker: 

Quien  no  ha  visto  å  Sevilla 

No  ha  visto  å  maravilla. 
(•Den  som  ikke  har  set  Sevilla,  har  ikke  set  et  Vidunder!«) 
Murillos  Fødselsdag  vides  ikke,  derimod  hans  Daabsdag; 
han  blev  nemlig  døbt  den  1ste  Januar  1618  i  Kirken  Santa 
Maria  Magdalena,  hvoraf  følger,  at  han  maa  være  født  i 
Slutningen  af  1617,  og  at  det  er  urigtigt,  naar  1618  almin- 
delig anføres  som  hans  Fødselsaar.  Heller  ikke  véd  man 
mere  om  hans  Forældre,  end  at  Faderen  hed  Gaspar  Esteban 

Murillo  —  hvorefter  Esteban  (Stefan)  ikke  synes  simpelthen 
at  have  været  et  Fornavn,  men  at  have  hørt  til  Familie- 
navnet —  og  Moderen  Maria  Perez.  Der  er  ingen  Tvivl  om, 
at  deres  Kaar  have  været  ringe,  naar  man  ser  hen  til  Søn- 
nens Ungdomsliv;  thi  dette  henrandt  i  den  største  Dunkelhed, 
og  uden  at  han  fik  nogen  videre  Dannelse  eller  Kundskaber. 
Omsider  satte  Faderen  ham  i  Lære  hos  en  af  deres  fjerne 
Slægtninge,  den  ansete  Maler  Juan  de  Castillo;  men  det  var 
ligesom  af  Barmhjertighed,  at  denne  gav  ham  den  første  Un- 
dervisning i  den  Kunst,  hvori  han  skulde  erhverve  sig  saa 
megen  Berømmelse.  Hos  Castillo  lærte  han  at  tegne  nøj- 
agtig; men  derimod  mindre  at  anvende  Farverne,  thi  Castillo 
kunde  kun  lære  ham  den  tørre  og  kolde  Kolorit,  som  Luis 
de  Vargas,  Pedro  de  Villegas  og  andre  Mestre  i  Sevilla  havde 
ført  med  sig  fra  den  florentinske  Skole.  Imidlertid  mistede 
han  snart  denne  Mester,  da  Castillo  nedsatte  sig  i  Cadix,  og 
man  kan  nu  sige,  at  han  i  lang  Tid  ikke  havde  nogen  anden, 
da  han  arbejdede  for  sig  selv.  Uden  duelig  Vejledning  og 
uden  alvorlige  Studier  maatte  Murillo  leve  af  sin  Pensel, 
førend  han  havde  lært  at  bruge  den  ret,  og  Kunsten,  i  hvil- 
ken han  hidtil  havde  gjort  ringe  Fremskridt,  blev  for  ham 
kun  et  Haandværk.  Den  stakkels  Murillo  malede  Godtkjøbs- 
varer  til  Forhandling;  paa  smaa  firkantede  Stykker  Lærred 
eller  Træ  smurte  han  disse  Madonnaer,  der  fremstilles  som 
knusende  Slangens  Hoved,  og  som  kaldtes  »Nueslra  Senora 
de  Guadalupe«.  Han  solgte  dem  i  Dusinvis  for  to  Pjastre 
Stykket  til  Rederne,  der  sendte  Galioner  til  Amerika  og  ud- 
bredte disse  Varer  tilligemed  «Korstogsbuller»  og  Afladsbreve 
blandt  de  nyomvendte  Folk  i  Mexiko  og  Peru.  Imidlertid 
lærte  disse  øvelser  med  Haandværksarbejder  ham  bestandig 
bedre  at  bruge  Penselen  og  mildnede  hans  Kolorit,  der  ikke 
længere  blev  haard,  om  den  end  blev  falsk,  søgt  og  over- 
dreven. 

Murillo  havde  fylt  sit  25de  Aar,    da  hans  Lykkestjerne 
førte  den  dygtige  Maler  Pedro  de  Moya,  der  ligeledes  havde 

været  Castillos  Discipel,  gjennem  Sevilla,  da  han  vendte  til- 
bage fra  London,  hvor  han  havde  uddannet  sig  under  van 
Dyck  og  lært  meget  af  dennes  Smag  og  glimrende  Farver. 
Da  Murillo  saa  Moyas  Arbejder,  blev  han  begejstret  og  følte 
sit  Kald.  Det  var  Gnisten,  der  tændte  hans  Genis  Ild.  Men 
hvad  skulde  han  gjøre?  Moya  tog  afsted  til  Granada  og  var 
desuden  selv  ikke  andet  end  Elev.  Det  var  umuligt  for  Mu- 
rillo at  gaa  til  London,  thi  van  Dyck  var  nylig  død;  det  var 
umuligt  at  gaa  til  Italien,  blottet  som  han  var  for  Penge, 
Hjælp  og  Beskyttere.  Murillo  tabte  dog  ikke  Modet,  men 
tog  sit  Parti,  om  end  med  ringe  Haab.  Han  kjøbte  en  Rulle 
Lærred,  som  han  skar  i  smaa  Stykker;  efter  at  han  havde 
tilberedt  log  grundet  dem,  bedækkede  han  dem  med  smaa 
Madonnaer,  Jesusbørn  og  Blomsterbundter.  Da  han  havde 
solgt  disse  Varer  og  faaet  nogle  Kealer  i  Lommen,  gav  han 
sig  til  Fods  paa  Vejen  til  Madrid  uden  at  have  spurgt  nogen 
til  Kaads  og  uden  at  have  taget  Afsked  med  nogen. 

Det  var  i  Aaret  1643.  Da  han  var  kommen  til  Hoved- 
staden, gik  han  til  den  tyve  Aar  ældre  Velasquez,  der  den- 
gang stod  paa  sin  Hæders  og  Lykkes  Højdepunkt.  Kongens 
og  Hoffets  Maler  modtog  den  unge  Vandrer  med  Godhed  og 
opmuntrede  ham;  han  gav  ham  Arbejde,  hvoraf  han  kunde 
have  Nytte,  gav  ham  ogsaa  Adgang  til  at  benytte  de  Mester- 
værker, som  de  kongelige  Paladser,  Escorial  og  hans  eget 
Atelier  indeholdt,  og  hjalp  ham  med  Raad  og  Undervisning. 

Man  kan  tænke,  hvad  det  har  været  for  Murillo  at  kunne 
i  to  Aar  uophørlig  studere  Mestre  som  Velasquez,  Kibera, 
Titian,  Kubens  og  van  Dyck,  hvis  Manér  og  navnlig  Kolorit 
han  især  søgte  at  tilegne  sig;  da  forlod  han  1645  Madrid  og 
vendte  tilbage  til  Sevilla,  mindre,  som  det  synes,  dreven  af 
ærgjerrige  Drømme  end  af  Trang  til  Uafhængighed.  I  Sevilla 
havde  man  slet  ikke  lagt  Mærke  til  hans  Fraværelse;  man 
blev  derfor  saa  meget  mere  overrasket,  da  han  næste  Aar 
malede  for  Klostret  San  Francisco  de  tre  Malerier:  en  Munk 
i  Henrykkelse,  St.  Diegos  Uddeling  af  Almisser  og  St.  Claras 

Død.  Man  spurgte,  hvor  han  havde  lært  denne  nye,  ædle, 
tiltrækkende  Mesterstil,  hvori  man  fandt  Eiberas,  Velasquez' 
og  van  Dycks  Stil  forenet,  og  som  overgik  hver  enkelt  af 
dem,  netop  fordi  deres  Fortrin  her  vare  forenede.  Der  mang- 
lede heller  ikke  paa  Misundelse,  som  jo  altid  fødes  ved  Siden 
af  Lykken.  Især  optraadte  Valdes  Leal  og  Herrera  den  yngre, 
hvem  Murillo  nu  stadte  ned  fra  første  Rang,  som  hans  hade- 
fulde Medbejlere;  trod3  al  Misundelse  hævede  Murillo  sig  fra 
sin  dunkle  og  trængende  Stilling  til  Hæder  og  Kigdom.  Al- 
lerede i  Aaret  1648  kunde  han  erholde  en  rig  adelig  Dames 
Haand;  hun  hed  Doiia  Beatriz  de  Cabrera  y  Sotomayor. 

Efter  sin  Hjemkomst  til  Sevilla  forlod  Murillo  aldrig  sin 
Hjemstavn,  man  kunde  næsten  sige  sit  Atelier.  I  de  37 
Aar,  han  endnu  levede,  frembragte  han  de  utallige  Mester- 
værker, der  have  foreviget  hans  Navn.  Sevilla  blev  over- 
svømmet af  hans  Værker;  dens  Domkirke,  dens  talrige  Kirker 
og  endnu  talrigere  Klostre  have  bedækket  deres  Vægge  med 
dem.  Kapucinerklostret  f.  Ex.  besad  endnu  i  Begyndelsen  af 
dette  Aarhundrede  ikke  mindre  end  19  af  hans  betydelige 
Malerier,  og  den  lille  Kirke  i  Hospitalet  la  Caridad  havde  8 
af  de  betydeligste.  Det  er  interessant,  at  man  i  Hospitalets 
Archiver  finder  optegnet  Priserne  paa  disse  forskjellige  Vær- 
ker; de  vise,  hvor  højt  man  agtede  Murillos  Talent,  medens 
han  levede.  Han  fik  saaledes  for  « los  panes  ypeces«  (Brødene 
og  Fiskene)  eller  Bespisningen  i  ørknen  en  Sum  af  15,975 
Reales  de  velion,  for  «la  sed»  (Moses,  der  slaar  Vandet  af 
Klippen),  et  af  hans  største  Mesterværker,  13,300,  for  «San 
Juan  de  Dios»  og  den  hellige  Elisabeth  16,840  og  for  fire 
andre  mindre  32,000 ;  meget  betydelige  Summer  for  den  Tid, 
om  de  end  ere  rent  forsvindende  mod  dem,  der  ere  blevne 
betalte  i  vore  Dage,  da  f.  Ex.  hans  Madonna  i  Louvre  ved 
Salget  af  Soults  Malerisamling  i  Paris  paa  Napoleon  HI's 
Befaling  blev  kjøbt  til  Frankrig  for  enhver  Pris  og  paa  Grund 
af  Spaniens  og  Nordamerikas  Medbejlen  blev  drevet  op  til 
den  uhyre  Sum  af  525,000  Francs. 

Man  har  lagt  Mærke  til,  at  den  Del  af  Murillos  Liv, 
hvori  han  har  frembragt  de  fleste  og  største  Værker,  altsaa 
den  mest  frugtbare  og  hæderfulde,  falder  imellem  Aarene  1670 
og  1680,  altsaa  henimod  Slutningen  af  hans  Liv,  da  han  var 
over  50  Aar.  Det  er  et  nyt  Bevis  paa,  at  det  forholder  sig 
med  Kunsten  som  med  Videnskaben  og  Literaturen ;  de  bedste 
Værker  ere  den  højtbegavede  Mands  i  hans  Modenhedsalder, 
naar  han  forener  med  sin  evig  unge  Indbildningskrafts  Ild 
den  modne  Alders  Sikkerhed  og  Erfaring. 

Det  var  dog  ikke  alene  til  sin  egen  Fordel,  at  Murillo 
£rvede  den  Kunst,  der  bragte  ham  Hæder  og  Formue.  Ved 
sine  Kunstvenners  og  Elevers  Hjælp  og  med  Understøttelse 
af  Byens  øvrighed,  der  overlod  ham  en  Del  af  den  store 
Bersbygning,  oprettede  han,  ikke  uden  mange  Hindringer, 
det  offentlige  Tegne-  og  Malerakademi  i  Sevilla,  hvis  første 
Direktør  han  blev;  det  blev  aabnet  med  en  højtidelig  Fest 
den  Ilte  Januar  1660. 

Han  var  dog  ikke  heldig  med  at  finde  Elever  i  sin  egen 
Familiekreds.  Hans  ældste  Søn  Gabriel  rejste  bort  som 
Kjøbmand  til  Vestindien ;  den  anden.  Gaspar,  prøvede  rigtig- 
nok paa  at  blive  Maler,  men  uden  Held,  blev  siden  Præst 
ved  Kathedralen  og  døde  som  saadan ;  Datteren  endelig,  Fran- 
cisca,  tog  Sløret  i  Klostret  la  Madre  de  Dios. 

I  Aaret  1681  blev  Murillo  kaldet  til  Cadix  for  at  male 
den  hellige  Katarinas  Trolovelse  paa  Altertavlen  over  Hoved- 
altret i  Kapucinerklostret.  Da  han  engang  under  Arbejdet 
traadte  tilbage  paa  Stilladset  for  bedre  at  kunne  overse  Bil- 
ledet, faldt  han  ned  og  slog  sig  saa  slemt,  at  der  ikke  kunde 
være  Tale  om  Fortsættelsen  af  Arbejdet.  Man  ser  derfor  med 
Lethed,  hvad  der  er  udfort  af  Murillo  selv,  og  hvad  der  er 
tilføjet  af  andre  for  at  gjøre  Maleriet  færdigt.  Han  kom  syg 
tilbage  til  Sevilla  og  blev  aldrig  mere  rask  igjen;  da  hans 
stedse  tiltagende  Sygdom  ikke  tillod  ham  længere  at  arbejde, 
tilbragte  han  sin  meste  Tid  i  Kirkerne  med  at  betragte  sine 
og  andre  Mesteres  Værker;  især  elskede  han  Pedro  Campanas 

berømte  »Nedtagelse  af  Korset«  i  Kirken  Santa  Cruz,  og  han 
tilbragte  næsten  hver  Dag  flere  Timer  foran  det  i  Ben  og 
andægtige  Betragtninger.  En  Dag  glemte  han  Tiden,  og 
Sakristanen  maatte  derfor  minde  ham  om,  at  han  ikke  kunde 
blive  der  længere,  da  Kirken  skulde  lukkes;  men  saa  ned- 
sænket var  Murillo  i  sin  fromme  Andragt,  at  han  udbrød: 
«Jeg  ventede  netop  paa,  at  hine  hellige  Mænd  skulde  blive 
færdige  med  at  tage  Herren  ned  af  Korset  til  mig«. 

Han  døde  den  3dje  April  1682  i  sin  Discipel  Pedro 
Nunez  de  Villavicencios  Arme  og  blev  begravet  i  en  Hvæl- 
ving under  det  Kapel  i  Santa  Cruz,  hvor  han  saa  ofte  havde 
gtædet  sig  ved  Betragtningen  af  Pedro  de  Campanas  Maleri. 

Begge  Billeder  af  ham,  der  findes  i  Louvre,  og  det,  han 
selv  har  malet,  i  Aguado,  fremstille  ham  som  ægte  Spanier 
med  det  mørke,  fyrige  Oje  og  det  lange,  sorte  Haar;  Ansigts- 
formen er  ædel,  lige  som  det  hele  Udtryk  er  ædelt,  kraftigt, 
men  tillige  mildt  og  elskværdigt.  Alle  Efterretninger  sam- 
stemme i  at  rose  hans  Personlighed  som  blid  og  indtagende, 
og  «det  samme  Indtryk  faar  man  af  hans  Malerier«,  tilføjer 
den  spanske  Kunsthistoriker  Bermudes.  Han  hvilede  ikke, 
førend  han  havde  vundet  sine  hadefulde  Medbejlere  Valdes 
Leal  og  Herrera;  Forsoningen  skete,  da  han  efter  megen  Be- 
svær fik  dem  til  at  træde  ind  i  det  Akademi,  hvis  Stiftelse 
de  med  megen  Bitterhed  havde  modarbejdet,  og  sørgede  for, 
at  Herrera  blev  anden  Direktør  for  Akademiet. 

Gjerne  saa  han  sine  Venner,  især  Kunstnere  og  Kunst- 
venner, hos  sig  og  holdt  af  at  krydre  Maaltidet  med  munter 
Skjemt.  Engang  sagde  en  af  hans  Venner  i  Spøg  til  ham, 
idet  han  løftede  sin  Serviet:  «Du  er  en  stor  Maler,  Murillo, 
men  Du  kan  dog  ikke  paa  denne  Serviet  male  en  Madonna, 
som  Du  vil  være  bekjendt«;  Murillo  sagde  intet,  men  saa 
snart  man  havde  rejst  sig  fra  Bordet,  gik  han  ind  i  sit  Ate- 
lier og  malede  i  utrolig  kort  Tid  paa  Servietten  den  vidun- 
derlig dejlige  Madonna  med  Barnet,  der  heraf  kaldes  la  Ser- 
villeta  og  findes  i  Murillos  Sal  i  Museet  i  Sevilla;   man  op- 

dager,  naar  man  ser  nærmere  til,  tydelig  de  grove  Traade  i 
Servietten.  Virkningen  af  Barnet  er  mageløs,  det  synes  at 
ville  slippe  bort  af  Moderens  Arme  og  kaste  sig  ud  af  Kam- 
men henimod  Tilskueren;  hvor  denne  end  stiller  sig,  hviler 
Barnets  mørke,  brændende,  alt  gjennemtrængende  Blik  be- 
standig paa  ham,  og  han  feler,  at  dette  forskende,  spørgende 
Blik  er  et  Spørgsmaal  til  hele  Verden;  det  er  en  alvorlig 
Henvendelse  til  alle,  med  hvem  Herren  saa  gjerne  vil  træde 
i  en  inderlig  Forening.  Madonnas  Udtryk  er  ophøjet  Blid- 
hed og  alvorlig  Eftertanke.  Der  findes  i  Florents  i  Palatio 
de  Pitti  en  lignende  Murillo;  Barnet  vil  ogsaa  bort  af  Mo- 
derens Arme  lige  som  i  Servilleta,  men  Blikket  er  ikke  saa 
fyrigt,  saa  brændende;  det  udtrykker  mere  Ro  og  Blidhed, 
en  uendelig  Mildhed  og  Kjærlighed. 

Med  Hensyn  til  Frugtbarhed  kan  Murillo  alene  sammen- 
lignes med  sin  Landsmand,  den  berømte  Lopez  de  Vega; 
lige  som  denne  blev  han  først  Kunstner  i  en  modnere  Alder 
og  indhentede  sin  spildte  Ungdomstid  ved  en  overordentlig 
Arbejdsomhed  i  sit  øvrige  Liv.  Lige  som  Forfatteren  af  de 
1800  Komedier  og  de  mange  tusinde  Digte  og  Fortællinger 
kunde  han  kaldes  et  Naturens  Vidunder.  Denne  vidunderlige 
Lethed  til  at  frembringe  og  den  Uafhængighed,  han  forstod 
at  bevare  hele  sit  Liv,  forklare  hovedsagelig,  hvorledes  Mu- 
rillo i  Modsætning  til  Velasquez  har  kunnet  udbrede  i  hele 
Spanien,  ja  over  hele  Evropa,  sine  Værker  og  sit  Navn. 

Lige  som  sin  Mester  Velasquez  har  han  forsøgt  sig  i  alle 
Arter  af  Malerkunst,  hans  Portrætter  f.  Ex.  ere  ligesaa  for- 
trinlige som  hans  religiøse  og  historiske  Malerier;  men  det 
var  kun  efterhaanden,  at  han  naaede  sin  almindelige  Dygtig- 
hed, da  han  var  bleven  Maler  uden  at  begynde  med  forbere- 
dende Studier  og  Undervisning.  Man  fortæller  ogsaa,  at  han 
først  havde  slaaet  sig  sammen  med  en  Landskabsmaler  ved 
Navn  Iriarte.  Denne  malede  da  Baggrunden  i  Murillos  Male- 
rier og  Murillo  Figurerne;  men  da  de  kom  i  Uenighed, 
skiltes  de  ad,  og  Murillo  blev  snart  i  Stand  til  at  male  alle 

de  enkelte  Dele.  Ved  at  se  hans  just  ikke  talrige,  men  hen- 
rivende Landskaber  kan  man  fristes  til  at  læse  i  dem  hans 
Ord  til  hans  Medarbejder:  «Du  har  forladt  mig;  nu  vel,  jeg 
behever  Dig  heller  ikke  længere«. 

I  Murillo  hævede  den  sevillanske  Skole  sig  til  sin  høje- 
ste Glans,  den  Skole,  der  havde  frembragt  saa  mange  frem- 
ragende Kunstnere,  især  Zurbaran  og  Velasquez,  saa  at  ingen 
anden  Skole  kan  fremvise  en  saadan  Række  af  store  Mestre. 
Det  er  en  mærkværdig  Ting,  at  Kunsterne  blomstrede  saa 
højt  i  Spanien  paa  en  Tid,  da  Despotismen  —  den  gejstlige 
i  Inkvisitionen,  den  verdslige  i  de  uduelige  Fyrster  —  havde 
bragt  Staten  til  Undergangens  Band;  men  Kirken,  der  havde 
faaet  de  vigtigste  Grundejendomme,  havde  Rigdom  nok  til  at 
betale  Kunsten.  Dog,  saa  væsentlige  de  materielle  Betin- 
gelser end  ere  for  denne,  maa  man  nærmest  søge  Hoved- 
grunden til  det  store  Opsving  i  Kunsten  i  de  aandelige  Livs- 
betingelser, i  den  religiøse  Begejstring,  der  hos  den  lidenska- 
belige Spanier  blev  glødende  indtil  Sværmeri.  Intet  Steds 
træder  den  religiøse  Inderlighed  os  stærkere  i  Møde  end  i 
det  spanske  Maleri ;  men  det  særegne  deri  er,  at  denne  svær- 
meriske Inderlighed  og  Begejstring  er  nedlagt  i  et  naturligt, 
skjønt  og  rigt  sanseligt  Liv,  saaledes  som  det  rørte  sig  i 
Spanien  selv.  Derfor  er  den  spanske  Kunst  saa  national; 
spansk  Natur,  spanske  Personer,  Dragter,  Forhold,  kort  sagt: 
Stoffet  er  indtil  Enkelthederne  spansk;  Madonnaerne  ere  skjønne, 
blomstrende  Spanierinder  i  deres  Ungdoms  Fylde,  og  den 
blege  Inkarnation  eller  Kjødfarve,  der  gives  de  hellige  Skik- 
kelser, skulde  vidne  om  det  fuldkommen  rene  spanske  Blod; 
den  fine,  hvide  Teint  skulde  fjerne  enhver  Tanke  om  en  mulig 
uren  maurisk  Herkomst. 

Det  et  ikke  uden  Grund,  at  Bermudes  næsten  i  en  træt- 
tende Grad  roser  sit  Lands  Kunstnere  for  Naturlighed.    Man 
maa   dog   ikke   tro,    at   deres   formelle  Dannelse  var  bleven 
upaavirket  af  de  store  italienske  Mestre,   Rafael,  Michel  An- 
,  gelo,  Leonardo;   senere   havde  Titian  og  de  med  Spanierne 

beslægtede  Kederlændere ,  Rubens  og  van  Dyck,  avet  stor 
Indflydelse.  Navnlig  udviklede  den  spanske  Kolorit  sig  her- 
ved til  en  særegen  Kraft  og  Fylde,  og  især  naaede  den  en 
høj  Grad  af  Fuldkommenhed,  hvad  Luft  og  Lys  angik,  f.  Ex. 
Halvmørket. 

I  Murillo  forene  sig  alle  den  spanske  Kunsts  Straaler  til 
den  højeste  Lysglans.  Ingen  Maler  fra  den  store  Tid  er 
saa  fuld  af  en  saa  frisk  udstrømmende  Begejstring  og  har 
ladet  denne  udtræde  i  en  saa  skjøn  Form.  Man  har  villet 
bebrejde  ham  visse  Mangler,  som  at  hans  Kompositioner  ofte 
have  noget  flygtigt,  at  mange  Partier  af  hans  Billeder  ere 
forsømte  i  den  Grad,  at  de  næsten  ere  blevne  utydelige,  at 
Klædebonnet  ofte  svæver  saa  vidt  omkring,  at  Legemet  for- 
svinder, eller  dets  Forhold  blive  uklare,  og  at  han  uden  Be- 
tænkning gjentager  sig  selv  i  en  temmelig  overdreven  Grad 
ligesom  de  italienske  Operakomponister.  Men  maa  maa  lægge 
Mærke  til,  at  disse  saakaldte  Mangler  ikke  blot  lade  sig  for- 
ene med  Begejstringen,  men  ligefrem  ere  en  Følge  af  den; 
at  han  ved  Siden  deraf  bestandig  forbliver  frisk  og  inderlig 
sand  og  dyb,  ja  endog  forbinder  overvejende  betydelige  For- 
trin dermed,  nemlig  en  fuldendt  Kolorit,  som  man  kun  finder 
hos  Velasquez,  og  den  mest  levende  Fremstilling.  Murillo 
maa  i  det  hele  kaldes  Naturalist  og  maatte  efter  den  spanske 
Kunsts  Udvikling  være  det,  men  han  hævede  sig  til  en  san- 
seUg  Skjønhed,  der  i  Forbindelse  med  hans  Begejstrings  Fylde 
lod  alle  Kegler  forstumme. 

Hans  Skikkelser  ere  ikke  Idealer  af  en  højere  Menneske- 
lighed som  Rafaels;  de  staa  Naturen  nærmere,  men  henrive 
uimodstaaelig,  fordi  de  fremstille  den  skjønneste,  yppigste 
jordiske  Tilværelselse  i  umiddelbar  Forening  med  den  him- 
melske. Typen  for  hans  Madonnaer  kan  man  finde  i  enhver 
ung,  skjøn,  blid  og  yndig  spansk  Moder.  De  ere  gjennem- 
glødede  af  Følelse  og  ombølgede  af  Lys  ligesom  Correggios; 
men  han  har  givet  dem  et  ædlere  Udtryk,  der  betegner  en 
ny  Tids  Fromhed.   Det  er  dog  navnlig  sin  Kristus,  han  være 

Barn  eller  Mand,  som  han  har  givet  et  Udtryk,  der  er  op- 
hjøjet  over  Naturen  og  i  Sandhed  guddommeligt. 

I  Synerne  og  Aabenbaringerne  ere  hans  Madonnaer  og 
Kristusbarn  ledsagede  af  et  himmelsk  Følge;  Englene  grup- 
pere sig  vidunderlig  skjont,  fra  Erkeenglen  med  de  udfoldede 
Vinger  indtil  Kerubernes  Ansigter  uden  Legemer.  I  denne 
himmelske  Poesi  frembringer  Murillos  Pensel  Underværker 
og  overgaar  alle  andre  Kunstneres;  han  er  enestaaende  i  at 
male  Himlen.  Den  Lysglans,  der  bølger  frem  af  den  aab- 
nede  Himmel,  overgaar  alt,  hvad  Indbildningskraften  kan 
haabe  og  fatte;  hans  Dagslys  paa  Jorden  er  fuldkommen 
naturligt  og  sandt;  hans  Lysglans  fra  Himlen  stiller  ham 
over  alle  Kolorister  som  "Himlens  Maler«,  som  den,  der  staar 
ene  i  at  male  det  evige  Livs  ophøjede  Scener.  Selv  naar 
Murillo  er  nødt  til  at  male  et  Emne,  der  i  vore  Dage  kunde 
kaldes  bigot  eller  fanatisk,  beherskar  han  det  og  bliver  aldrig 
smagløs.  Aldrig  lader  han  sig  forlede  til  noget  urent;  efter 
at  have  udgrundet  Dybderne  dukker  han  ligesom  Svanen  igjen 
op  uden  Plet. 

Ingen  Maler  har  efterladt  en  saa  stor  Mængde  Værker 
af  første  Eang.  Man  har  derfor  følt  Trang  til  at  inddele 
dem  i  visse  Hovedgrupper,  og  Spanierne  selv  tale  om  hans 
tre  Manerer  (géneros),  nemlig  il  frio,  den  kolde,  djærve,  kraf- 
tige, il  calido,  den  varme  med  klar,  harmonisk  Kolorit  og 
il  vaporoso,  den  dampende  med  blegere,  taaget  Farve.  Nav- 
nene selv  forstaas  uden  Vanskelighed.  Saaledes  ere  Tigger- 
og  Gadedrenge  —  en  Sfære,  hvori  Murillo  er  lige  saa  ud- 
mærket som  i  den  højere  —  alle  malede  i  den  kolde  Manér, 
Helgenes  Henrykkelse  i  den  varme  og  Bebudelserne  og  Him- 
melfarterne i  den  dampende. 

Navnlig  tyske  Kunsthistorikere  have  villet  henføre  disse 
tre  Manerer  til  tre  forskjellige  Perioder  i  Murillos  Liv,  saa 
at  de  skulde  betegne  hans  Livsudvikling  som  Kunstner. 
Men  dette  maa  ikke  forstaas  saaledes,  som  om  der  var  Tale 

om  tre  adskilte,  efter  hinanden  i  historisk  Række  følgende 
Afdelinger.  Murillo  ligner  ikke  andre  Kunstnere;  han  besad 
alle  tre  Manerer  paa  én  Gang  og  brugte  lejlighedsvis  snart 
den  ene  og  snart  den  anden,  efter  det  Stofs  Beskaffenhed, 
han  havde  at  behandle.  Imidlertid  tør  man  dog  sige  saa 
meget,  at  den  Djærvhed  og  Kraft  i  Udforeisen,  der  findes  i 
hans  tidligere  Arbejder,  efterhaanden  i  de  senere  afloses  af 
en  større  Mildhed  og  Blidhed. 

Som  Exempel  paa,  hvad  her  er  sagt  om  den  store 
Kunstner,  ville  vi  anfare  nogle  af  hans  Hovedværker,  og  vi 
vende  os  strax  mod  hans  verdensberemte  Madonna  i  Louvre, 
en  af  hans  «concepciones»  eller  Undfangelser,  hvori  han 
hæver  sig  til  sin  Kunsts  Hejdepunkt.  En  andalusisk  Pige 
i  simpel  hvid  Dragt  og  blaa  Kaabe,  ikke  idealskjøn,  men 
af  den  højeste  sanselige  Ynde,  staar  paa  Jordkuglen  og 
har  Slangen  under  sine  Fadder;  hun  folder  Hænderne  over 
Brystet  og  skuer  med  et  Udtryk  af  hellig  Længsel  op  mod 
Himlen,  hvorfra  det  gyldne  Glorielys  strømmer  ned  over 
hende.  De  yndigste  Englegrupper  svæve  med  den  storste 
Frihed  og  Lethed  omkring  hende,  ligesom  i  den  anden 
dejlige  Concepcion,  der  blev  kjøbt  af  den  franske  Regering 
paa  Auktionen  over  Marschal  Soults  Malerisamling ;  kun  staar 
Madonna  her  paa  Halvmaanen ,  en  ejendommelig  spansk 
Idé,  der  betegner  Kristendommens  Sejr  over  Maurerne 
eller  Mahomedanismen  i  Spanien.  Det  er  en  meget  dri- 
stig Opgave ,  Murillo  har  stillet  sig  i  sine  concepciones, 
men  han  forstaar  heldig  at  løse  den.  Man  véd  ikke,  hvad 
man  mest  skal  beundre,  den  overvældende  glødende  Begej- 
string i  Madonna  eller  den  vidunderlige  Lysglans,  der  ud- 
breder sig  som  Lysbølger,  der  vælte  frem  i  Rummet,  eller 
de  talløse  Englegrupper,  der  boltre  sig  med  en  Frihed,  som 
Murillo  alene  kan  fremstille;  det  kommer  ham  ikke  videre 
an  paa,  om  hans  Engle  staa  paa  Hovedet  eller  paa  Benene. 
Med  Hensyn  til  Murillos  uopnaaede  Frihed  i  Kompositionen 

er  det  værdt  at  sammenligne  hans  Concepciones  med  Rafaels 
sixtinske  Madonna. 

Men  for  ret  at  kunne  se  Murillo  i  hans  Herlighed 
maa  man  gaa  til  Sevilla  og  se  hans  Mesterværker  i  Museet, 
Kathedralen  og  Hospitalet  Caridad.  Der  vil  man  heller  ikke 
glemme  at  besøge  hans  Hus,  hvis  øverste  Stokværk  dannede 
hans  Atelier,  og  i  dette,  som  er  velbevaret  indtil  vore  Dage, 
vil  man  finde  mange  Minder  om  den  største  Sevillaner, 
den  største  spanske  Maler. 

•   A.  Fabricids. 

